Google 


This  is  adigiial  copy  of  a  bix>k  thai  was  preserved  for  generál  ions  on  library  shelves  before  il  was  carefully  scanned  by  Google  as  pari  ofa  project 

to  makc  thc  world's  books  discovcrable  onlinc. 

Il  has  survived  long  enough  for  the  copyright  lo  expire  and  thc  book  to  cntcr  thc  public  domain.  A  public  domain  book  is  one  ihat  was  never  subjecl 

to  copyright  or  whosc  legal  copyright  lenn  has  expired.  Whcthcr  a  book  is  in  thc  public  domain  niay  vary  country  tocountry.  Public  domain  books 

arc  our  gatcways  to  thc  pasi.  rcprcscnting  a  wcalth  ol'history.  culturc  and  knowlcdgc  that's  ol'tcn  dillicult  to  discovcr. 

Marks.  notations  and  othcr  marginalia  prcscnt  in  thc  originál  volumc  will  appcar  in  this  lile  -  a  reminder  of  this  book's  long  journey  ("rom  thc 

publishcr  to  a  library  and  linally  to  you. 

Usage  guidelines 

Google  is  proud  to  partner  with  libraries  lo  digili/e  public  domain  malerials  and  maki.'  them  widely  acccssiblc.  Public  domain  books  bclong  to  thc 
public  and  wc  arc  merek  their  cuslodians.  Neverlheless.  this  work  is  expensive.  so  in  order  to  keep  providing  this  resource.  we  have  taken  steps  to 
prevent  abuse  by  commercial  parlics.  iiicIiiJiiiü  placms;  Icchnical  restrictions  on  aulomated  querying. 
We  alsó  ask  ihat  you: 

+  Make  non -commercial  u.se  ofthefilvs  We  designed  Google  Book  Scarch  for  use  by  individuals.  and  we  reüuest  thai  you  usc  these  filcs  for 
pcrsonal,  non -commercial  purposcs. 

+  Refrain  front  mttomatvil  qtterying  Donol  send  aulomated  üueries  ol'any  sort  lo  d(K)gle's  system:  II' you  arc  conducting  research  on  machinc 
translation.  oplical  characler  recognilion  or  othcr  areas  where  access  to  a  large  amount  of  texl  is  helpful.  please  contacl  us.  We  encourage  thc 
usc  of  public  domain  malerials  for  these  purposcs  and  may  be  ablc  to  hclp. 

+  Maintain  attribiíüon  Thc  Google  "watermark"  you  sec  on  each  lile  is  essenlial  for  informing  people  aboul  this  project  and  hclping  them  lind 
additional  malerials  ihrough  Google  líook  Scarch.  Please  do  not  remove  il. 

+  Keep  it  legal  Whatcvcr  your  usc.  remember  thai  you  arc  responsible  for  ensuring  thai  whai  you  arc  doing  is  legal.  Do  not  assumc  thai  just 
because  wc  believe  a  rxx>k  is  in  thc  public  domain  for  users  in  ihc  United  Siatcs.  ihat  ihc  work  is  alsó  in  thc  public  domain  for  users  in  othcr 

counlries.  Whelher  a  book  is  slill  in  copyright  varies  Ironi  country  lo  counlry.  and  we  can'l  offer  guidance  on  whelher  any  specilic  use  o( 
any  specilic  bix>k  is  allowed.  Please  do  not  assume  ihat  a  bix>k's  appearance  in  Google  Book  Scarch  means  it  can  be  used  in  any  manner 
anywhere  in  ihe  world.  Copyright  iiifringemenl  liabilily  can  be  quite  severe. 

About  Google  Book  Search 

Google 's  mission  is  lo  organize  thc  world's  information  and  to  make  it  universally  accessible  and  useful.  Google  Book  Scarch  helps  readers 
diseover  ihe  world's  books  while  liclpnis;  aulliors  and  publishers  ivacli  new  audiences.  You  can  searcli  llirougli  the  liill  lexl  of  this  book  on  the  web 
al|_\-.  -. -■ :  //::;-;.. -;.,.<.s.qooqle.com/| 


M 


VM 


i 


M 


W. 


M 


I 


♦  ♦  ♦ 

M  H 

4  ♦  4 

M 


I 


V 


*AUS 


M 


fr 


W 


M 


♦  ♦  + 

))  M  n 


M 


DEÁK  FEKENCZ  BESZÉDEI 


HARMADIK  KÖTET 


ŐSSZKGYÜÍTilTTK 

KÓNYI   MANÓ 


FRANKLIN-TÁRSULAT 

MAGYAR  ÍRÓI).  INTÉ^PTT  ÉS  ÍŐNYTNYOMDA 


DEÁK   FERENCZ 
BESZÉDEI 


*■  1861-1866  -íf- 


ÖSSZEGYŰJTÖTTE 

KÓNYI  MANÓ 


FBANKLIN-TARSULAT 

MAGYAR  KOD.  INTBZET  fe  KŐNYVHYOMM. 


e:jq 


KB 

mi 
\m 

v.3 


FBMULHHÁRWLAT  NYOMDÁJA. 


.*•■      • 


TARTALOM. 


Lap* 

Fest  belvárosa  választóihoz.  1861.  márczius  11.     ._ __     ...  1 

Budán  vagy  Pesten  tartsa-e  az  országgyűlés  üléseit?  1861.  ápril £ 

Elmenj enek-e   az   országos  képviselők  az  országgyűlés  megnyitására  Buda 

várába?  1861.  ápril  4 ...     .        ...  4 

A  trónbeszéd.  1861.  ápril  6 ...     . 5 

V.  Ferdinándnak   a   trónról  s   Ferencz   Károlynak    az   örökösödésről   való 

lemondása  tárgyában    _._     . 8 

Keresztleányához.  1861.  ápril  20 9 

Képviselők  értekezletei  a  trónbeszéd  tárgyában.  1861.  ápril        _     ...  11 

A  határozati  párt  megállapodásai.  1861.  ápril 11 

Teleki  László  gróf  halála  alkalmakor.  1861.  május  8 _ —  15 

Deák  Ferencz  előterjeszti  fölirati  javaslatát.  1861.  május  13 16 

A  parlamenti  formák  kérdésében.  1861.  május  13 _ 39 

Az  országbirói  értekezlet  volt  tagjai  ne  választassanak  meg  a  törvénykezés 

rendezésére  kiküldendő  bizottságba.  1861.  május  24 _  40 

A  kormánynak  az  adó  behajtása  körűi  tett  törvénytelen  intézkedései  ellen. 

1861.  május  25 _     ...     ...     ...     ._ 41 

Fölirati  vita.  1861.  május  és  június    42 

Miképen  győzött  a  fölírat.  1861.  június  5 —  67 

A  fölirati  javaslat  részletes  vitájának  megkezdése  előtt.  1861.  június  5.  .  73- 

A  fölirati  javaslat  részletes  tárgyalása.  1861.  június ...  74 

A  trónváltozás  kérdésében.  1861.  június  12 ... 76- 

A  kik  nem  akarnak  szavazni,  távozzanak  a  teremből.  1861.  június 86 

Határozatát   megváltoztathatja-e  a  képviselőház    egyik  napról   a   másikra? 

1861.  június  14.    ._ ...     ...     88 

A  fölirati  javaslat  végleges  megszavazásáról.   1861.  június  14 90 

Tisza  Kálmánnak  az  országgyűlés  teendőire  vonatkozó  indítványa  tárgyában. 

1861.  június  15 90 

Az  ideiglenes  országház  építése  ügyének  elhalasztásáról.  1861.  július  10.  92 


VI 

Lap 

Ő  felsége  visszautasítja  az  országgyűlés  föliratát;  a  birodalmi  tanácsnak 
erre  vonatkozó  tárgyalásai ;  képviselői  értekezletek  Pesten ;  Deák  Ferencz 
eredeti  javaslata  küldetik  föl  Bécsbe  és  ő  felségétől   elfogad  tátik.   1861. 

június  és  július —     ._ 93 

Intézkedés  az  arczképeiről.  1861.  július  10 ...     101 

Tanácskozások  Bécsben  a  királyi  leiratra  nézve ;  a  conservativek  leirati 
javaslatai;    a    magyar    kormány    tagjainak    előterjesztése    ő    felségéhez 

Sclimerling  leirati  javaslata  ellen.  1861.  július        __.  103 

Ő  felségének  1861.  július  21.  kelt  leirata  az  országgyűlés  első  feliratára         127 
Képviselői  értekezletek  a  július  21-diki  leiratra  adandó  válasz  tárgyában  és 

a  határozati  párt  javaslata _     _     ...  135 

Deák  Ferencz  II.  fölirati  javaslata.  1861.  augusztus  8 151 

Óvás.  1861.  augusztus  21 ...  201 

Ö  felsége  föloszlatja  az  országgyűlést.  1861.  augusztus  22 204 

Schmerling  és  a  birodalmi   tanács  a  magyar  országgyűlés  feloszlatásáról. 

1861.  augusztus    ^    205 

Provisorium.  1861.  november  5 _       213 

A  komolyabb  tanulmányok  érdekében.  1861.  október  19 213 

A  Kazinczy-alapítvány  tárgyában.  1862.  márczius  22.      _ 215 

Levél  Lónyay  Menyhérthez   mint   az  országos  gazdasági  egyesület  közgaz- 

dászati  osztályának  elnökéhez.  1862.  május  3 219 

A  « Pesti  Napló»  czikkeiről.  1862.  november  4 220 

Erdély  hölgyeihez.  1863.  január  13 221 

Apponyi  országbíró  emlékirata  ő  felségéhez.  1863 222 

Az  országgyűlés  tagjai  arczképeinek  átnyújtása  alkalmakor.  1863.  márcz.  28.  235 

Apponyi  országbírót  elbocsátják.  1863.'ápril  3 243 

Az  erdélyi  tartományi  gyűlés.  1863.    ...     244 

A  cBresslauer  Zeitung*  ellenében.  1863.  deeaember  15 245 

A  magyar  conservativek  fáradozásairól.  1864.  február  14. 246 

Egy  emlékkönyvbe.  1864.  szeptember  8 248 

Sclimerling  tervei  Magyarországra  nézve.  1864 249 

Az  fOst-Deutsche  Posti  czikkéről.  1865.  január  29 251 

A  helyzet  Bécsben.  1865.  február .     ...      254 

A  horvát  ügyben  állítólag  létrejött  programm  tárgyában.  1865.  márczius  3.  255 
Súrlódások  Zichy  kanczellár  és  Pálfry  helytartó  között.  1865.  márczius    ...  256 

Adalékok  a  magyar  közjoghoz.  1865 258 

A  bécsi  birodalmi  tanács  tárgyalásai  és  Schmerling  nyilatkozatai  a  magyar 

kérdésről.  1864  és  1865. _ 289 

A  húsvéti  czikk.  1865.  áprü  16 305 

Deák  Ferencznek  1865.  májusi  programmja 318 

Andrássy  Gyula  gróf  a  közös  ügyek  tárgyalásának  módjáról.  1865.       ...      335 
Az  új  magyar  kormányról.  1865 — 337 


VII 

Lap 

Az  országgyűlés  összehívásáról  és  a  februári  pátens  felfüggesztéséről.   1865. 

szeptember    346 

Nevenapja  alkalmával.  1865.  október  5 347 

Választóihoz.  1865.  október  8.  ...     .- 348 

A  választások  szabadságáról.  1865.  október  19 348 

Választási  ügyben.  1865.  október  22 351 

Bartal  és  Esterházy  a  magyar  kérdés  megoldásáról.  186\       ...     352 

Képviselőjelöltek  megállapodásai.  1865 __     ...  353 

Dessewffy  Emil  gróf  választása  érdekében.  1865.  november  20 354 

Választóihoz.  1865.  november  23.    „ 356 

A  horvát  országgyűlés.  1865 __     ...       358 

Unió  Erdélyivel.  1865 ' ...  359 

Országgyűlési  előkészületek  és  a  képviselőház  pártjai.  1865.  deczember...       360 

Újév  napján.  1866. 366 

A  trónbeszéd.   1865.  deczember  14 366 

Benne  legyen-e  a  válaszföliratban  a  monarchia  nagyhatalmi  állásának  biz- 
tosítása ?  1866.  január _ 370 

A  válaszfölirati  bizottság  tárgyalásai  1866.  január  és  február 372 

A  válaszfölirati  javaslat.  1866.  február  8.._ ._  385 

A  magyar  kormány  tagjai  Deák  Ferencznél.  1866.  február  10 400 

Elégületlenség  Deák  Ferencz  politikájával.  1866.  február     401 

Fölirati  általános  vita.  1866.  február 403 

Ne  zárjunk  el  senkit  a  nyilvános  discussiótóL   1866.  február  17 405 

A  fölirati  átalános  vita  befejeztetik.  1866.  február  20 407 

A  képviselőház  fölirati  vitájáról.  1866.  február  20. 408 

Magyarországon  csak  egy  politikai  nemzetiség  van.  1866.  február  21.  ...       409 

Az  opportunitási  politikáról.  1866.  február  22 ...  410 

Bartal  György  visszavonja  módosítványát.   1866.  február  23.  __ 433 

A  zsidók  emancipatiója  tárgyában.  1866.  február  23 435 

Ő  felsége  Deák  Ferencznek  1866.  február  22-dikén  mondott  beszédéről...      436 

A  képviselőház  fölirata  átnyujtatik  ő  felségének.  1866.  február  27 438 

Bizottság  kiküldéséről  a  közös  viszonyok  tárgyában.    1866.  február  28. ...       441 

Leirat  a  válaszföliratra.  1866.  márczius  3 _  443 

ö  felsége  leirata  tárgyalásának  módjáról.  1866.  márczius  5 449 

A  közös  érdekű   viszonyok  tárgyában  kiküldött  bizottság   üléseinek   nyil- 
vánosságáról. 1866.  márczius  6 _ _ 450 

Válaszfölirati  javaslat.   1866.  márczius  14 _ 452 

Egy  emlékirat  átnyujtásakor.  1866.  márczius  14. ...  463 

A  horvát  ügyben  kiküldendő  országos  bizottság  tárgyában.  1866.  márcz.  17.  465 
A  válaszfölirat  elfogadtatik  és  a  főrendekhez   küldetik.    1866.  márczius  20.  467 

Indítvány  bizottságok  kiküldése  iránt.  1866.  márczius  26 468 

A  magyar  kormány  tagjai  Bécsbe  hivatnak.  1866.  márczius 470 


vin 

Lap 

Mailáth  Deák  Ferencznél.  1866.  márczius  28 470 

Deák  Ferencz   viszonyáról    a  « Pesti  Napló » -hoz  és  a  pártok    fusiójáról    az 

országgyűlés  kezdetén.  1866.  márczius  31 472 

A  hangulatról  és  a  magyar  kormány  bécsi  megállapodásairól.  18*56.  ápril  474 

A  választások  szabadságáról.  1866.  ápril  21 476 

A  képviselőház  bizottságainak  alakítása  tárgyában.  1866.  ápril  21.  ...  477 
Vas  vármegye  központi  választmánya  törvényszabta  kötelessége  teljesítésére 

utasíttatik.  1866.  ápril  14 ...  479 

Magyar  legio  porosz-osztrák  háború  esetére.  1866.  ápril __  481 

Mi  történjék  az  országgyűléssel  háború  esetére.  1866.  ápril  24.  és  25.  ...  481 
Az  országot  fenyegető  inség  elhárítására  szükséges  intézkedések  tárgyában. 

1866.  június 483 

Az  elnök  mint  ilyen  a  tárgy  érdeméhez  nem  szólhat.  1866.  június  14....  497 

A  tanácskozó  terem  akusztikájáról.  1866.  június  15 497 

Háború  esetére  mi  történjék  az  országgyűléssel?  A  közös  ügyek  tárgyában 

kiküldött  bizottság  albizottsága  nyilvánosságra  hozza  munkálatát.   1866. 

június    _ _     — .  498 

A  közös  ügyek  tárgyában  kiküldött   bizottság   albizottságának  tárgyalásai. 

1866.  május  és  június 505 

A  hatvanhetes  bizottság  albizottságának  véleménye.  1866.  június 554 

A  hatvanhetet*  bizottság  albizottsága  kisebbségének  külön  véleménye.  1866. 

június     _ 564 

Az  országgyűlés  elnapolásáról  a  háború  miatt.  1866.  június  26 570 

A  párt  tisztelgése  Deák  Ferencznél.  1866.  június  26 575 

A  königgrátzi  csata  után.  1866.  július 577 

Deák   Ferencz    találkozása   ő   felségével    a   königgrátzi    csata    után.    1866. 

július  19.       ...     ...     582 

Betűrendes  tárgy-  és  névmutató _     _     584 


■  »  *- 


PEST  BEL-VÁROSA  VÁLASZTÓIHOZ. 


O  fehége  1861.  február  14  dikén  ugyanazon  óv  ápril  2-dikára  Buda 
városába  egybehívta  a  magyar  országgyűlést.  A  meghívó-levél  első  pontja  így 
szól :  tElső  Ferencz  József  stb.  Miután  felséges  Nagybátyánk,  első  Ferdinánd 
császár,  Magyar-  és  Csehországok  e  néven  ötödik  királya  ő  felségének  az  ural- 
kodásróli  leköszönése  és  édes  atyánk,  Ferencz  Károly  Ő  cs.  k.  fenségének,  ehhez 
való  utódi  jogáróli  lemondása  következtében  a  pragmatica  sanctio  erejével  a 
birodalmunkbani  uralkodásra  hivatva,  trónra  léptünket  birodalmunk  min- 
den népeinek  1848-dik  évi  deczember  2-dikán  tudtára  adtuk :  m.  é.  október 
20-dikán  kiadott  elhatározásaink  folytán,  Magyarország  alkotmányos  tör- 
vényei értelmében  leendő  királyi  fölavatásunkra  és  ünnepélyes  megkoro- 
náztatásunkra,  nem  különben  királyi  hitlevelünknek  az  országos  rendek-  és 
képviselőknek  való  átadása  végett,  továbbá  az  1608.  koronázás  előtti 
3.  t.  ez.  értelmében  eszközlendŐ  Nádorválasztásra  és  a  végett,  hogy  az 
ország  boldogságának  nevelésére  és  a  közjó  gyarapítására  kívánt  többféle 
nagy  fontosságú  törvényes  intézkedésekről  kedvelt  Magyarországunk  s  a 
hozzá  csatolt  részek  hív  Rendéivel  és  Képvisoloivel  atyai  szívünk  kívánata 
szerint  tanácskozhassunk,  folyó  1861.  évi  Szent-György  hó  2-dik  napjára 
sz.  k.  Buda  városunkba  közországgyűlést  rendelendőnek,  hirdetendŐnek  8 
azt  Isten  kegyelméből  saját  személyünkben  vezérlendőnek  elhatározánk. » 

A  választás  alapjául  a  meghívó-levél  az  1 848.  V.  t.  czikket  jelölte  meg. 

Pest  bei-városa  választói  1861.  márczius  11-dikén  Deák  Ferenczet 
egyhangúlag  országgyűlési  képviselőnek  választották,  lakáua  elé  vonultak  s 
Őt  a  lelkesedés  hangján  üdvözölték.  A  nagy  éljenzés  lecsendesültével  Deák 
Ferencz  így  szólott : 

Tisztelt  polgártársak!  A  képviselői  állás  elfogadása  polgári 
kötelesség.  Es  e  kötelesség  annál  szigorúbb,  mennél  veszélyesebb  az 
ország  helyzete. 

A  t.  választókerületnek  megválasztásomban  nyilvánult  akaratát 
úgy  tekintem  én,  mint  parancsoló  fölszólítást  e  polgári  kötelesség 
teljesítésére,  s  ily  fölszólításra  nincs  más  válaszom,  mint  engedel- 
meskedni. 

De  a  bizalom  ajándék,  melyet  követelni  senkinek  joga  nincs. 
A  bizalom  még  akkor  is  megtiszteltetés,  midőn  az  a  kisebb  számtól 

Deák  Ferenci  Beszédei,  ül.  1 


ered.  Annyival  inkább  kötelességemnek  tartom  őszinte  köszönetemet 
nyilvánítani  azon  megtiszteltetésért,  hogy  a  t.  választókerület  köz- 
akaratja méltatott  engem  becses  bizalmára. 

ígéreteket  nem  teszek.  Mit  lelkem  ismerete  ée  meggyőződésem 
parancsol,  azt  követni  fogom  igéret  nélkül  is.  Ezekkel  ellenkezőt  nem 
tehetnék,  nem  Ígérhetnék ;  méltatlan  volnék  a  bizalomra,  ha  ígérnék 
ámítással  s  a  meg  nem  tartásnak  titkos  gondolatával. 

Az  egyedüli  programm,  a  mit  adhatok,  harmincz  évi  nyilvános 
politikai  életemnek  elvei,  melyekhez  hűtlen  soha  nem  voltam.  Osz- 
tozik ezen  elvekben  a  t.  választókerület  is.  Különben  oly  sok  érdemes 
polgártársak  közül  nem  engem  emelt  volna  ki  bizalmával. 

Elmondhatnám  én  is  programmképen  azon  ingatlan  meggyő- 
ződésemet, hogy  az  ország  törvényes  ön  állása,  függetlensége  s  az 
alkotmányos  szabadság  alapföltételei  nemzeti  létünknek,  melyeket 
semmi  árért,  semmi  nyomásért  föl  nem  áldozhatunk.  Minden  csorba, 
mit  ezeken  önmagunk  ejtenénk,  halálos  seb  volna  a  nemzet  életén. 

De  uraim,  ez  nem  programm.  Ez  mélyen  gyökerezett  hitvallása 
nemzetünknek,  melyet  sem  anyagi  kecsegtetések,  sem  nehéz  szenve- 
désünk Í8méti  megújulása,  sem  a  veszély,  mely  honunk  fölött  lebeg, 
ki  nem  irthatnak  szívünkből,  s  a  mely  magyarnak  kebeléből  kihalt 
ezen  érzelem,  az  már  bucsut  vett  a  honszeretet  magasztos  érzelmétől 
és  a  becsülettől. 

Nem  programm  tehát,  a  mit  mondok,  csak  megemlítése  azon 
átalános  közérzelemnek,  mely  nem  egyeseké,  nem  párté,  hanem  az 
egész  nemzeté.  S  a  mely  pillanatban  e  szent  érzelem  átalános  köz- 
érzelem lenni  megszűnnék,  ott  állana  nemzetünk  az  öngyilkosság 
küszöbén,  elfordulna  tőlünk  az  igazságos  Isten  oltalmazó  kegyelme. 

Isten  áldását  kívánom  a  hazára;  Isten  áldja  meg  önöket  s 
fogadják  ismételve  kijelentett  őszinte  köszönetemet  becses  bizalmukért. 
(Szűnni  nem  akaró  viharos  éljenzés.) 


BUDÁN  VAGY  PESTEN  TAETSA-E  AZ  OKSZÁGGYŰLÉS 

ÜLÉSEIT? 

A  korona  tanácsában  mereven  ragaszkodtak  ahhoz,  hogy  az  ország- 
gyűlés a  meghívó-levélnek  megfelelőleg  Budán  tartsa  üléseit,  s  e  czélból  a 
helytartótanács  épületében  nem  csekély  költséggel  üléstermet  is  rendeztet- 
tek be.  A  korona  magyar  tanácsosainak  csak  annyit  sikerült  elérni,  hogy 


az  országgyűlésnek,  ha  Budán  megkezdte  működését  és  onnan  czélszerüségi 
—  nem  pedig  törvényességi  —  okokból  ő  felségéhez  e  végett  folyamodik, 
meg  fog  engedtetni,  hogy  Pesten  folytassa  tanácskozásait. 

Ez  az  engedmény  nem  elégítette  ki  a  magyar  országgyűlés  tagjait,  a 
kik  érvényt  akartak  szerezni  az  1848.  IV.  t.  ez.  1.  §-ának,  a  mely  határozot- 
tan Pestet  jelöli  ki  az  országgyűlés  helyéül,  s  kik  közül  többen  az  ünnepé- 
lyes megnyitásra  kitűzött  nap  előtt  is  már  Pesten  időztek.  Apponyi  György 
gróf  országbíró  Deák  Ferenczczel  egyetértŐleg  módot  keresett  arra,  hogy 
*zen  a  kérdésen  ne  szenvedjen  hajótörést  már  az  országgyűlésnek  megkezdése 
is.  Abban  állapodtak  meg,  hogy  a  Pesten  időző  képviselők  és  főrendi  tagok 
közül  többen  magánértekezletre  gyűljenek,  és  ebből  az  értekezletből  emlék- 
iratot intézzenek  ő  felségéhez,  hogy  Budán  történő  megnyitása  után  az 
országgyűlés  Pesten  folytathassa  üléseit.  Evvel  némi  tekintetben  megfeleltek 
volna  a  korona  álláspontjának,  a  nélkül  hogy  elhagyják  a  törvényesség 
terét.  Az  értekezlet,  a  melyben  30 — 40-en  vettek  részt,  meg  is  tartatott ;  de 
az  emlékiratnak  nem  volt  foganatja.  A  kir.  biztossá  kinevezett  országbíró 
az  országgyűlés  megnyitását  megelőzött  két  nappal  táviratot  vett  Bécsből, 
mely  szerint  ott  ragaszkodnak  a  korábbi  elhatározáshoz,  hogy  t.  i.  az  ülése- 
ket Budán  kell  megkezdeni,  és  hogy  Ő  felsége  csupán  az  országgyűlésnek 
hivatalos  alakban  előterjesztett  kérelmére  engedné  meg  Pestre  áttételöket. 

Ekkor  arra  határozta  el  magát  Apponyi  György  gr.,  hogy  saját  fele- 
lősségére a  Bécsből  vett  utasítás  ellenére  cselekszik.  Megüzente  az  ország- 
gyűlés tagjainak,  hogy  a  Budán  történendő  megnyitás  után  Pesten  tarthat- 
ják üléseiket.  Mindkét  ház  sietett  is  birtokba  helyezkedni,  és  ápril  6-dikán, 
közvetlenül  a  kir.  biztos  megnyitó  beszéde  után,  Pesten  tartott  ülést,  a 
képviselőház  a  múzeum  termében,  a  főrendiház  számára  pedig  a  Lloyd- 
épület  nagy  termét  rögtönözve  kellett  erre  a  czélra  berendezni. 

Apponyi  György  gr.  még  6-dikán  estve  Bécsbe  utazott,  hogy  eljárásá- 
nak következményeivel  szembe  szálljon,  és  azt  a  felség  előtt  a  helyzet  rend- 
kívüli komolyságával  okolja  meg.  Senkivel  sem  akarván  a  felelősséget  meg- 
osztani, senkivel  sem  érintkezett,  mielőtt  ő  felsége  fogadta.  Nagy  volt 
meglepetése,  midőn  ő  felségéhez  belépvén,  a  legkegyesebb  fogadtatásban 
részesült.  Ó  felsége  gratulált  neki  az  országgyűlés  megnyitása  fényes  sike- 
réhez. A  Bécsből  vett  utasítás  mellőzése  sem  akkor,  sem  később  soha  szóba 
nem  jött. 

ELMENJENEK-E  AZ  ORSZÁGOS    KÉPVISELŐK   AZ 
ORSZÁGGYŰLÉS  MEGNYITÁSÁRA  BUDA  VÁRÁBA? 


Az  országgyűlési  képviselőknek  1861.  ápril  4-dikén  Pest  vármegye- 
házánál tartott  tanácskozmánya  tárgya  Apponyi  György  gr.  országbírónak 
azon  üzenete  volt,  hogy  ő  felsége  hozzájárult  ahhoz,  hogy  a  budai  kir.  palo- 
tában történendő  ünnepélyes  megnyitása  után  az  országgyűlés  Pesten 
tartsa  üléseit.  Teleki  László  gr.  kinyilatkoztatta,  hogy  ő  nem  megy  Budára. 
Kijelentéséhez  csatlakoztak :  Kubinyi  Ferencz,  Sárközy  József,  Latinocics 
Vincze,  Kurcz  György,  Terényi  Lajos. 

Deák  Ferencz :  Nem  arról  lóvén  szó ,  hogy  az  ország- 
gyűlés Pesten  vagy  Budán  nyittassék-e  meg,  hanem  hogy  megnyittas- 
sék-e,  vagy  pedig  ennek  meggátlása  által  megfosztassunk  az  alkalom- 
tól, hogy  az  országgyűlésen  mentül  előbb  előadhassuk  kívánatainkat, 
sérelmeinket,  s  megjelöljük  a  nemzetiségek  irányában  elfoglalt  állá- 
sunkat: hazafiúi  kötelességnek  tartja  az  országgyűlés  megnyitását 
lehetővé  tenni.  Ha  hazánk  integritásának,  a  felelős  magyar  kormány 
életbeléptetésének,  a  pragmatica  sanctióból  folyó  jogoknak  visszaköve- 
telése, a  nemzetiségek  kibékítésének  kísérlete  miatt  következik  be  az 
országgyűlés  erőszakos  szétoszlatása,  Európa  bennünket  érteni  fog  és 
eljárásunkat  méltányolni  fogja.  Ha  azonban  az  országgyűlés  azért  osz- 
lik szót,  mert  nem  akarunk  Budára  a  megnyitására  elmenni,  ezt  — 
ismerve  a  geographiai  fekvést  —  érteni  senki  sem  fogja.  Ilyforma  kér- 
dés miatt  nem  akarja  törésre  vinni  a  dolgot.  Másszor  az  ilyen  solem- 
nitástól  távol  tartotta  magát,  s  most  se  venne  benne  részt ;  de  mivel 
némelyek  belőle  politikai  kórdóst  csinálnak,  ő  elmegy  Budára,  s  ha 
maga  marad  is,  jelen  lesz  az  országgyűlésnek  a  kir.  palotában,  mint  a 
budai  városi  hatóságtól  független  téren,  történendő  megnyitásán. 

Deák  Ferencz  egyfogatú  bérkocsin  ment  föl  Budára  az  országgyűlés 
megnyitására.  A  hír,  hogy  azok  ellen,  a  kik  a  trónbeszéd  meghallgatására 
Budára  mennek,  utczai  tüntetések  lesznek,  nem  vált  be  igaznak. 

•Mi  vagy  nyolczvanan  —  írja  Podmaniczky  Frigyes  br.  Naplótöredé- 
kek czímtí  munkájában  —  fölmentünk  Budára,  míg  a  többiek,  Teleki 
László  gr.  véleményét  vallva,  nem  vettek  részt  a  megnyitásban.  Én  fölmen- 
tem, mert  czélom  az  vala,  hogy  az  országgyűlés  hová  hamarább  nyiljék  meg 


«  az  ülések  ott  tartassanak,  a  hol  a  törvény  rendeli,  t.  i.  Pesten.  Megnyug- 
tatva e  két  irányban,  a  többi  captiosus  kérdésekkel  nem  igen  gondoltam, 
pedig  valának,  a  kik  e  magamtartása  miatt  reám  meg  is  nehezteltek. » 


A  TKÓNBESZÉD. 


Az  országgyűlést  1861.  ápril  6-dikán  Buda  várában  Apponyi  György 
gróf  országbíró  Ő  felsége  nevében  a  következő  beszéddel  nyitotta  meg : 

•Felséges  urunk  beváltva  múlt  évi  mindszent  hava  20-dikán  adott 
királyi  szavát,  az  egybegyűlt  törvényhozó  testnek  bizalomteljes  üdvözletét 
jelenti  ki  általam.  Teszi  ezt  azon  meggyőződésben  és  erős  hitben,  hogy  nin- 
csen előítélet,  nincsen  félreértés  és  nincsen  akadály,  melyet  őszinteség,  fér- 
fias és  kölcsönös  jóakarat  legyőzni  képes  ne  volna. 

Midőn  felséges  urunk  a  komoly  idők  szülte  súlyos  gondjai  között 
reményeit  az  országgyűlésnek  magatartásába  helyezé,  midőn  e  hív  ós  lova- 
gias nemzet  rendéi  és  képviselőinek  közreműködésétől  várta  atyai  szívót 
sújtó  aggályainak  megszüntetését,  a  bonyolult  viszonyoknak  kiegyenlítését 
és  a  létező  nehézségek  szerencsés  megoldását :  akkor  a  nemzetnek  alkot- 
mányos érzetével  s  hazafiúi  lelkületének  legélénkebb  kívánatával  találko- 
zott ;  de  találkozni  fog  szintúgy  azon  nemes  indulatával  is,  mely  a  nemzetet 
jellemzi,  mely  annak  történeti  sajátja. 

Mólyen  érzi  felséges  urunk,  hogy  a  lefolyt  viszontagságos  idők  emlé- 
kei, ha  szeretett  Magyarországában  aggasztják  a  kedélyeket,  egyszersmind  Ő 
felsége  atyai  kebelén  is  fájdalmas  sebet  ejtettek,  és  tudja,  hogy  egyedül  köl- 
csönös jogtisztelet  és  viszonyos  érdek-méltánylat  létesíthetik  az  egyetértést, 
bizodalmat,  őszinte  bék ülést,  és  hogy  csak  ezek  hozhatják  meg  ama  fájdal- 
makra az  enyhületet,  és  tehetik  le  egyszersmind  alapját  a  jobb  és  megnyug- 
tatóbb jövőnek. 

Felséges  urunk  összehívá  a  törvényhozó  testet,  hogy  vele  az  ország 
alkotmányos  állapotainak  visszaállítása,  biztosítása,  a  viszonyok  igényeihez 
leendő  idomítása,  a  tapasztalás  tanúságaihoz  mért  tökéletesítése  iránt 
tanácskozhassék ;  tette  ezt  különösen  azért,  hogy  ezen  első  nagy  királyá- 
nak szent  koronájával  ősi  szertartások  szerint  magát  felavattassa,  miután 
felséges  nagybátyja  ő  cs.  k.  apostoli  felsége  V.  Ferdinándnak  a  trónról 
törtónt  lelépte,  ós  fenséges  édes  atyjának,  cs.  k.  főherczeg  Ferencz  Károly- 
nak az  uralkodáshozi  jogáról  való  lemondásával  az  összes  birodalmi  és  így 
Magyarország  és  az  ahhoz  kapcsolt  részek  fölötti  uralkodás  felséges  urunkra 
szállott,  mely  cselekvényekről  szóló  okmány  az  ország  rendéi  és  képviselői- 
vel egyúttal  közöltetik,  és  hogy  ezt  megelőzőleg  kir.  hitlevele  kiadásával, 
Isten  és  világ  előtt  mondandó  esküfogadással,  szeretett  Magyarországa  és 

a  hozzá  kapcsolt  részeknek  királyi  kötelmei  bű  teljesítését,  magának  pedig 
a  magyar  nemzet  bű  ragaszkodását  minden  időkre  biztosítsa. 

Ezen  legmagasabb  szándékoktól  áthatva  lévén  felséges  urunk,  annál 
készebb  a  nemzet  jogszerű  igényeinek  eleget  tenni,  mert  hinni  akarja  azt, 
hogy  épen  azon  elveknél  fogva,  melyek  az  országnak  alkotmányos  intéz- 
vényei  iránti  ragaszkodását  a  kegyelet  legmagasabb  fokára  emelik,  a  nem- 
zet ép  úgy  tudandja  a  fejedelmi  jogoknak  és  tekintélynek  épségét  és  sért- 
hetlenségét,  az  állam  fönmaradásának  és  jólétének  eme  nélkülözhetlen  fel- 
tételeit szentül  föntartani,  valamint  ennek  irányában  az  őseitől  öröklött 
hívségnek,  a  birodalom  egyes  részei  között  fennálló  százados  kötelék  irá- 
nyában pedig  az  őszinte  méltánylatnak  kétségtelen  jeleit  adni. 

Felséges  urunk  abban  látja  legszentebb  fejedelmi  feladatát,  hogy 
uralkodó  jogainak  biztosítása  mellett,  országaira  és  népeire  egyaránt  arasz- 
sza  ki  a  mindnyájukra  kiterjesztett  alkotmányos  életnek  áldásos  eredmé- 
nyeit, és  hogy  ezen  viszonyban  találják  fel  mindnyájan  nemcsak  saját  létük- 
nek biztosítékát,  hanem  az  egész  állam  boldogabb  jövendőjének  kezességét 
és  eszközét  ebben  őrizzék  és  ápolják. 

Felséges  urunk  a  birodalom  összegét  képező  országok  között  azon 
6zázados  kapcsolat  fentartása  és  szilárdítása  czéljából,  mely  az  uralkodó  ház 
közösségén  alapulva,  és  a  pragmatica  sanctio  által  biztosítva,  úgy  a  kül- 
veszélyek  elhárítása,  mint  a  jótékony  belfej lodés  előmozdítása  legbiztosabb 
eszközének  bizonyult,  és  a  melynek  kölcsönös  egyetértés  alap  jani  fen  tart  á- 
sát  úgy  a  legmagasb  uralkodó  ház,  mint  az  annak  uralma  alatt  élő  népek 
összegének  érdekei  követelik :  múlt  évi  mindszenthó  20-dikán  kibocsátott 
diplomájában  kijelölte  ugyan  azon  elveket,  melyek  a  pragmatica  sanctio 
czéljainak  ezen  biztosításához,  az  annak  megalapítása  óta  megváltozott 
viszonyokra  tekintve,  mind  Magyarországában,  mind  birodalma  egyéb  részei- 
ben vezethetnek ;  azonban  érzi  felséges  urunk,  hogy  ezen  viszonyok  végle- 
ges alkotmányos  rendezése  azon  mértékben  igér  üdvös  sikert,  a  melyben 
szeretett  Magyarországa  alkotmányos  belállapotával  összhangzásba  hozatik. 

Ezen  indokok  vezérlették  felséges  urunkat,  midőn  az  érintett  diplo- 
mát kibocsátotta.  Ennek  czélja  Magyarországra  nézve  az  alkotmány  jótéte- 
ményeinek visszaállítása,  a  többi  tartományokra  nézve  ezeknek  hasonnemű 
politikai  jogokban  leendő  részesítése,  az  egész  birodalomra  nézve  pedig 
abban  áll :  mindazon  ügyekre  és  érdekekre,  melyek  az  egész  birodalom 
minden  országaival  közösek,  az  alkotmányos  országok  közremunkálásái 
tenni  lehetővé. 

Noha  ő  cs.  k.  felségének  e  részbeni  szilárd  meggyőződése  és  uralkodói 
legmagasabb  kötelességeinek  érzete,  és  az  alkotmányos  jogélvezetbe  lépő 
birodalom  egyéb  részeinek  szükséges  megnyugtatása,  valamint  a  közállam 
anyagi  viszonyai  által  sürgetőleg  követelt  megállapodása  az  alkotmányos 
szerkezeteknek,  elkerülhetlenné  tevék,  miszerint  ő  cs.  k.  felsége  a  múlt  évi 
mindszenthó  20-dikán  a  népeinek  biztosított  alkotmányos  jogokra  nézve 


adott  fejedelmi  szavát,  a  mint  a  körülmények  azt  engedek,  beváltsa :  nem 
akarhatta  mégis  felséges  urunk  Magyarország  és  a  hozzákapcsolt  részeknek 
sem  saját  belügyeit  illető  törvényszerű  illetékességét  és  azokra  vonatkozó 
jogait,  sem  alkotmányos  úton  gyakorolható  ama  befolyását  a  birodalom 
közös  ügyeire  kizárni,  melyek  ezelőtt  a  többi  országok  befolyása  nélkül, 
egyedül  a  fejedelem  akarata  szerint  intéztetvén,  Ő  felsége  által  olyanoknak 
mondattak  ki,  melyek  ezentúl  alkotmányos  úton  és  amaz  országok  képvise- 
lőinek részvétével  lesznek  tárgyalandók  és  elintézendok. 

Ha  e  szerint  az  ő  felsége  által  elhatározott  uralkodási  rendszer-vál- 
toztatás szükséges  következésekint,  az  ez  irányban  később  kibocsátott  leg- 
magasb  intézkedéseknek  a  magyarországi  törvényhozó  test  alkotmányos 
tevékenységének  kezdetét  meg  kellé  előznie,  mégis  teljes  bizalommal 
hívja  fel  a  törvényhozó  testet  az  ide  vonatkozó  ügyeknek  tárgyalására,  és 
azon  módoknak,  melyek  útján  a  birodalom  megváltozott  belhelyzetének 
következtében,  azok  végleges  rendezése  a  magyar  alkotmányos  állapotokkal 
összhangzásba  hozható,  megvitatására,  és  e  feletti  őszinte  nyilatkozatának 
előadására  ;  és  annál  inkább  óhajtja  az  ide  vonatkozó  tárgyalások  megindu- 
lását, minél  szükségesebb,  hogy  szeretett  Magyarországának  érdekei  ma- 
gokat az  egész  birodalom  közös  ügyét  illető  tárgyalásoknak  már  első  alkal- 
mával is  érvényesíthessék.  Szívesen  adja  magát  által  ezek  folytán  felséges 
urunk  azon  megnyugtató  reménynek,  hogy  midőn  az  országos  rendek  és 
képviselők  ezen  a  birodalom  békeszerető  népeinek  egyetemét  oly  mélyen 
érdeklő  tárgy  felett,  a  trón  irányában  egész  őszinteséggel  nyilatkozandnak, 
szemeik  előtt  tartandják  azon  ősök  példáját,  kik  hazájuk  alkotmányos  jogait 
az  idő  és  viszonyok  szükségeivel  megegyeztetni,  és  kiegyenlítve  összekap- 
csolni tudták.  Azon  viszonyok,  melyek  felséges  urunknak  most  említett 
gondjait  oly  nagy  mértékben  vevék  igénybe,  okozták  azt  is,  hogy  midőn 
szeretett  Magyarországának  alkotmányos  intézvényeit  visszaállítani  elha- 
tározá,  nem  látta  lehetőnek  ezt  azonnal  s  oly  mértékben  teljesíteni,  mint  azt 
atyai  szíve  kívánta  volna,  kénytelen  lévén  az  országnak  óhajtott  kiegé- 
szítése tekintetében  a  közbejött  események,  és  a  minden  népfajokban  kifej- 
lődött nemzetiségi  és  alkotmányos  érzelem  folytán,  minden  kényszerítés 
melloztével  a  békés  és  szabadakaratból  folyó  kiegyenlítésre  időt  és  módot 
engedni,  kénytelen  lévén  továbbá  az  ország  törvényei  némely  rendele- 
teit, melyek  tapasztalás  szerint  a  fejedelmi  jogoknak  és  a  közbirodalmi 
kapcsolatnak  épségben  tartására  nézve  elégséges  biztosítékot  nem  nyújtot- 
tak, újabb  átvizsgálás  után  helyt  foglalandó  további  alkotmányos  intéz- 
kedésig függőben  tartani.  És  épen  azért,  ismervén  az  országnak  a  törvény 
szentségéhez  való  ragaszkodását,  szem  előtt  tartván  másrészről  a  viszonyok- 
nak kifejlődését,  és  azokból  folyó  fejedelmi  kötelességeit,  mitsem  óhajtott 
felséges  urunk  élénkebben,  mint  azt,  hogy  legszorgosabb  gondjainak  mind- 
ezen tárgyait  szeretett  Magyarországának  törvényhozó  testével  bizalomtel- 
jesen közölvén,    annak    buzgó  közremunkálásában  hathatós    támaszt  és 

alkotmányos  nyilatkozataiban  megnyugtatást  találhasson ;  valamint  őszin- 
tén kívánta  azt  is,  hogy  alkalma  legyen  az  országban  fölnevelni  és  meg- 
szilárdítani azon  meggyőződést,  miszerint  felséges  urunk  a  nemzet  üdvös 
kívánságainak  kielégítésében  helyezi  uralkodói  hivatásának  legkedvesebb 
feladatát. 

Ezen  szándéktól  indíttatva  szívesen  járult  felséges  urunk  azon  orszá- 
gosan nyilvánult  közkívánathoz,  hogy  az  országgyűlési  tanácskozások  azon- 
nal szabad  királyi  Pest  városába  tétetvén  által,  ottan  folytattassanak,  és 
midőn  a  fentebbi  két  nagy  fontosságú  ügy  feletti  tárgyalásokra  előle- 
gesen felhívni  rendelé  felséges  urunk  az  ország  rendéit  és  képviselőit,  fen- 
tartja  magának  az  országos  hivatalok  betöltése,  és  egyéb  a  haza  közboldog- 
ságának előmozdítására  irányzott  királyi  előterjesztményeinek  velünk  annak 
idejében  leendő  közlését. » 


V.  FERDINÁNDNAK  A  TRÓNRÓL, 
S  FERENCZ  KÁROLYNAK  AZ  ÖRÖKÖSÖDÉSRŐL  VALÓ 

LEMONDÁSA  TÁRGYÁBAN. 


A  képviselőház  1861.  ápril  6-dikán  tartott  I.  ülése  jegyzőkönyvének 
3-dik  pontja  így  szól :  •  Megjelent  a  képviselők  házában  Gozsdu  Manó 
krassómegyei  főispán  Ő  mlga,  mint  a  felsőház  jegyzője  és  a  felsőház  nevében 
által  adta :  ő  felsége  V.  Ferdinándnak  a  trónróli  lemondásáról  és  cs.  k.  fen- 
ségének, Ferencz  Károly  főherczegnek  az  örökösödésrőli  lemondásáról  még 
1848-dik  év  deczember  2-dikán  készült  okleveleket  és  azon  királyi  rendele- 
tet, mely  szerint  a  nagymlgú  gróf  Apponyi  György  országbírája  kir.  bizto- 
sul neveztetett  ki  az  országgyűlés  megnyitására.  Kijelentette  egyúttal,  hogy 
ezen  okmányok  csak  azért  bontattak  fel  a  felsőháznál,  mert  annak  ülése 
korábban  tartatott,  mint  a  képviselőházé.  Bíbornok-primás  Ő  főmagassága 
ezen  okmányokat,  melyeket  neki  tisztelt  királyi  biztos  úr  adott  kezébe,  s 
melyek  az  összes  országgyűléshez  valának  czímezve,  a  felsőháznak  adta 
által.  Ebből  azonban  a  felsőház  jövendőre  semminemű  következményt 
vonni  nem  akar.  Nyáry  Pál  képviselő  megjegyezte,  hogy  miután  a  kezde- 
ményi  jog  a  képviselők  házát  illeti,  nékie  lényeges  észrevétele  van  az  ellen, 
hogy  bármely  az  országgyűlést  illető  okmány  a  felsőháznál  bontassék  fel  és 
onnan  küldessék  az  alsóházhoz  ;  de  minthogy  az  alsóház  még  alakulva  nin- 
csen, ő  ezen  észrevételének  tüzetes  tárgyalását  akkorra  tartja  fönn,  mikor 
az  alsóház  már  alakulva  lesz.  Ebben  a  képviselők  egyhangúlag  meg- 
egyeztek». 

Az  országgyűléshez  intézett  legfelsőbb  leirat  ez  volt : 


•Kedvelt  Híveink  !  Miután  azon  óhajtásunk  teljesedésében,  miszerint 
hív  Magyarországunk  f.  év  ápril  2-dikán  egybehívott  országgyűlését  sze- 
mélyesen megnyitni  és  kir.  személyünkben  vezérelni  szándékoztunk,  jelen- 
leg akadályozva  vagyunk,  ezennel  legkegyelmesebben  tudósítjuk  Hűségte- 
ket,  miként  a  jelen  országgyűlésnek  legfelsőbb  kir.  nevünkben  megnyitásá- 
val őszintén  kedvelt  hívünket,  tekintetes  és  nagyságos  nagyapponyi  gróf 
Apponyi  György,  belső  titkos  tanácsosunkat  és  Magyarországunk  bíráját, 
mint  egyenesen  e  végre  meghatalmazott  kir.  biztosunkat  bíztuk  meg,  ki  is 
Hűsógteknek  az  1848.  évben  deczember  2-dikán,  Olmütz  városában  kelt 
azon  lemondó  levelet,  mely  által  felséges  nagybátyánk,  első  Ferdinánd  csá- 
szár, Magyar-  és  Csehországban  e  néven  ötödik  király,  trónróli  lelépését  és 
fenséges  atyánk,  Ferencz  Károly  cs.  k.  főherczeg  a  trónhozi  jogáról  való 
lemondását  ünnepélyesen  nyilvánították,  törvénybe  igtatás  végett  hiteles 
fordítás  s  másolatban  átadandja,  8  egyszersmind  az  1723.  1.  és  2.  t.  czikkek- 
hen  foglalt  pragmatica  sanctio  czéljainak  biztosítása  iránti  kegyelmes  kir. 
szándékunkat  külön  meghagyásunkhoz  képest  nyilvánítandja,  hogy  e  sze- 
rint a  Mi  és  Hűségtek  közmegegyezésével  szerkezendő  kir.  hitlevél  megálla- 
pítása után,  Magyarországunk  ősi  alkotmánya  értelmébeni  királyi  fölavat- 
tatásunk  s  ünnepélyes  megkoronáztatásunk  végett,  hű  körötökben  meg- 
jelenve, ezen  országgyűlést  kir.  előadásaink  átadása  mellett,  személyesen 
vezérelhessük. 

Bízván  a  mennyei  felség  kegyelmében  é9  hű  magyar  nemzetünk 
hódolatos  ragaszkodásában,  hogy  kis  idő  múlva  teljesülve  láthatandjuk 
ezen  őszinte  élénk  óhajtásunkat,  kir.  személyünknek  mikénti  ünnepélyes 
fogadtatása  iránt  a  mai  napról  kelt  és  Hűségteknek  nevezett  kir.  biztosunk 
által  kézbesítendő  külön  utasító  rendeletünk  a  bevett  szokás  szerint  intéz- 
kedik. Hozzátok  egyébiránt  cs.  k.  kegyelmünkkel  állandóan  hajlandók  ma- 
radunk. Kelt  birodalmi  fővárosunkban  Bécsben,  Ausztriában,  Szt. -György 
hava  első  napján  1861-dik  évben. 

Ferencz  József.  Br.  Vay  Miklós. 

Zsedmyi  Eduárd. 


KERESZTLEÁNYÁHOZ. 


DÓry  Fánny  1861-ben  tanácsért  fordult  Deák  Ferenczhez,  mint 
keresztatyjához,  hogy  oda  adja-e  kezét  Oszterhueber  Lászlónak,  a  ki  özvegy 
ember  és  négy  kis  gyermek  atyja  ?  Deák  Ferencz  felelete,  a  melyet  Dőry 
Fánny  leánya,  Háryné,  született  Oszterhueber  Ferike,  a  « Fővárosi  Lapoki- 
ban közzétett,  a  következő : 

Pesten,  1861.  ápril  20-dikán. 
Kedves  leányom ! 

Beteg  vagyok  s  lelkem  telve  aggodalmakkal  közügyeink  miatt. 
Oly  igen  jól  esnék  veled,  kedves  leányom,  hosszú  levélben  beszélgetni 
sorsod,  jövendőd  felett.  Jól  esnék  gondolatimat  e  nyomasztó  helyzet 
keserűségeitől  elvonva  más  tárgyra  forditani  s  épen  azon  tárgyra,  mely 
engem  oly  igen  érdekel,  a  te  boldogságodra. 

De  hidd  el  leányom,  nem  vagyok  képes  ezt  tenni,  nem  az  idő 
hiánya  miatt,  mert  egy  pár  órát  csak  tudnék  az  időmből  kiszakasz- 
tani; hanem  azért,  mert  nincs  elegendő  nyugalom  keblemben,  s  a 
mély  aggodalom  folyvást  azon  tárgyhoz  köti  minden  gondolatomat,  mi 
ez  aggodalmat  okozza. 

Csak  röviden  tehát,  de  szívemből  s  a  részvét  legmelegebb  érzeté- 
vel felelek  bizalmas  kérdésedre.  Ha  szereted  Laczit,  ha  gondolod,  hogy 
anyagi  állástok  olyan  lesz,  mi  biztosít  a  szükség  ellen,  helyesen  fogsz 
cselekedni,  ha  őt  vissza  nem  utasítod. 

Nem  értem  a  szerelem  rohamos  indulatát,  hanem  azon  szíves 
meleg  érzelmet,  mely  tiszteleten,  becsülésen  alapul,  s  azon  hitet,  hogy 
ha  sorsodat  az  övével  összekötöd,  becsületes,  hü  kezekbe  tetted  le 
jövendődet.  Nehéz  körülmény,  hogy  Laczinak  sok  gyermeke  van  s  ez 
gondjaidat  rendkívül  szaporítja.  De  a  gondok  nem  ölik  el  az  élet  bol- 
dogságát, csak  a  csalódások,  a  bánat  s  az  elhagyottság  keserű  érzete 
az,  mi  a  lelket  elöli  s  a  boldogságot  feldúlja. 

Elhagyottság,  édes  leányom,  keserű  állapot,  mely  a  korral  nem 
fogy,  de  súlyo8odik.  Ha  nincs,  kit  az  ember  szívéből  szeressen,  vagy 
legalább  nincs  közelében ;  ha  nincs,  kinek  életét,  munkásságát,  érzel- 
meit szentelje ;  ha  nincs  életczélja :  rideg  az  élet,  megdermed  a  szív,  s 
a  gond,  mit  megosztani  nem  lehet,  kétszeresen  súlyos. 

Én  Laczit  tökéletesen  nem  ismerem,  mert  annyit  nem  voltam 
vele,  hogy  teljesen  ismerhetném,  de  mit  róla  tudok,  az  csak  becsüle- 
tére válik.  Ismétlem  tehát,  ha  szeretheted,  ne  utasítsd  vissza. 

De  ismét  kopognak  ajtómon,  pedig  reggel  hat  órakor  írom  e 
sorokat  s  hihetőleg  nem  kellemes  az,  a  mit  hallani  fogok.  Zárom  tehát 
e  levelet.  Isten  áldását  kívánom  reád,  kedves  édes  leányom !  Szeresd 
téged  igazán  szerető  keresztatyádat : 

Deák- ot. 


lf 


KÉPVISELŐK  ÉRTEKEZLETEI  A  TRÓNBESZÉD 

TÁRGYÁBAN. 


Nyáry  Pál  meghívására  az  országgyűlési  képviselők  nagy  számmal 
megjelentek  1861.  április  11-dikén  Pestvármegye  házánál,  hogy  tanácskoz- 
zanak az  iránt,  az  országgyűlés  első  nyilatkozatának  milyen  legyen  az 
alakja.  A  tanácskozásokat  folytatták  április  12.,  13.,  15.  és  16-dikán.  Deák 
Ferencz  nem  vett  bennök  részt.  Minthogy  megegyezés  nem  jött  létre, 
16-dikán  elhatározták,  hogy  a  reá  következő  napon  jöjjenek  össze  néhányan 
és  igyekezzenek  a  nézetek  összeegyeztetésén.  Ezen  kísérlet  sem  sikerült. 
Ekkor  azok,  a  kik  föliratot  akartak,  Oorove  Istvánnal,  a  kik  határozatot 
kívántak,  a  vármegye  házánál  külön  kezdtek  tanácskozni.  Ez  utóbbiaknak 
április  végén  tartott  tanácskozmányában  constatálták,  hogy  308  igazolt 
képviselő  közül  150-nél  több  tartozik  hozzájuk;  a  föliratot  pártolóknak 
az  •  Európa*  szállóban  tartott  értekezletén  pedig  kitűnt,  hogy  136  szava- 
zatra bizton  számíthatnak. 


A  HATÁROZATI  PÁRT  MEGÁLLAPODÁSAI. 

A  határozati  párt  a  határozat  tárgyában  kebeléből  bizottságot  kül- 
dött ki,  a  melynek  tagjai  voltak :  Teleki  László  gr.,  Tisza  Kálmán,  Nyáry 
Pál,  Podmaniczky  Frigyes  br.  ós  Madarász  József.  Ezek  a  következő  pon- 
tozatokban  állapodtak  meg : 

•Hazánk  több  nevezetes  kiegészítő  részei  mind  a  mai  napig  akadá- 
lyozva lévén  abban,  hogy  képviselőiket  jog  és  törvény  szerint  ide  küldhes- 
sék,  törvényeinkhez,  alkotmányunkhozi  ragaszkodásunk  épen  úgy,  mint  az 
említett  részek  iránti  testvéries  érzületből  eredő  kötelességeink  tiltják,  hogy 
addig,  míg  amaz  akadályok  elhárítva  nem  lesznek,  a  fenforgó  kérdések  és 
elintézendő  ügyek  tárgyalásába  bocsátkozzunk;  számosak  pedig  azok,  s 
mind  törvényes  függetlenségünk  visszaszerzése,  mind  az  1848-ban  meg- 
állapított szabadelvű  politika  folytatása  és  kifejtése,  mind  anyagi  érdekeink 
tekintetéből  rendkívül  fontosak. 

Ilyenek  a  többek  között : 

1.  Maga  a  trónváltozás  kérdése,  annyival  is  inkább,  mert  az  nem  a 
rendes  úton  történt,  s  az  alapjául  szolgáló  lemondások  alkotmányos  és  tör- 
vényes szempontból,  ha  vájjon  hazánk  függetlenségének,  önkormányzatá- 
nak sérelme  nélkül  történtek-e  ?  komoly  bírálat  alá  veendők. 

2.  Hazánk  törvényes  függetlenségének  és  önállóságának  kifejtése  és 
elismertetése,  úgy  a  mint  a  régibb  és  újabb  törvények,  jelesen  az  1723. 
1.,  2.,  3.,  az  1741.  2.,  az  1790/1.  10.  és  több  törvényczikkelyek  által  biz- 
tosítva 8  az  1848-diki,  mint  az  utolsó  sanctionált  törvények  által  megálla- 
pítva van ;  kiderítése  annak,  hogy  hazánk  ezen  törvényes  állása  az  összes 
czivilizált  Európának  érdekében  áll,  mindenek  előtt  pedig  megsemmisítése 
az  elmúlt  12  év  alatt  törvényeink  ellenére  kiadott  törvénytelen  rendeletek- 
nek, melyek  az  október  20-diki  diploma  és  a  február  26-diki  nyilt  parancs 
által  nem  csak  eltörölve  nincsenek,  de  sőt  számuk  újakkal  szaporíttatott, 
midőn  az  első  engedményképen  akarja  visszaadni  elrablott  kincseink  egy 
részét,  az  utóbbi  pedig  épen  önállóságunk  megsemmisítésére  törekszik. 

3.  Az  1848-diki  törvényeknek  azonnali  teljes  életbeléptetése,  mint 
egyedüli  tényleges  biztosíték  az  iránt,  hogy  sem  saját  szabadságunkat 
elnyomni  s  függetlenségünket  megsemmisíteni,  sem  bennünket  egy  nép- 
ellenes, a  nemzetek  jogaiba  ütköző  külpolitika  eszközeivé  tenni  nem 
lehetend. 

4.  Minden,  az  ország  törvényeibe  ütköző  eljárással  bűntelen  honfiak 
ellen  hozott,  magukban  semmis  ítéletek  törvény-  és  érvényteleneknek  nyil- 
vánítása, s  némelyek  vagyoni  s  polgári  jogaik  gyakorlatában  mind  e  mai 
napig  gátolt  honfitársainknak  azok  élvezetébe  visszahelyezése. 

Az  alkotmányos  alap  ezen  visszaszerzése  és  biztosítása  után  következ- 
nek ama  kérdések,  melyeknek  megoldásával  be  kell  bizonyítanunk,  hogy  mi 
valóban  egy  szabadelvű  politika  barátai  s  a  haladás  zászlóvivői  vagyunk. 
E  tekintetben  már  első  fontosságúak  a  következők : 

1 .  A  Horvátországgali  nehézségek  elintézése,  melynek  irányában  azon 
nézpontból  kell  kiindulnunk,  hogy  testvéries  kötelességünket  akarjuk  csu- 
pán teljesíteni  akkor,  midőn  a  képviselőik  ide  küldését  gátló  akadályokat 
elhárítani  igyekezünk,  de  egyébiránt  Horvátországot  minden  a  történelmi 
alapokon  számára  biztosított  jogai  teljes  épségben  tartásával,  saját  belkor- 
mányzatát  illetőleg  municipális  jogai  körében  független  és  társországnak 
elismerjük,  sőt  ha  netalán  saját  nemzeti  érdekei  tekintetében  az  eddigi 
viszonynak  némi  módosítását  óhajtaná,  e  kérdésnek  mind  Magyar-,  mind 
Horvátország  közös  érdeke  veszélyeztetése  nélkül  lehető  megoldását  is  ré- 
szünkről eszközölni  készek  vagyunk. 

2.  A  demokratia  vezérelvének,  a  jogegyenlőségnek,  hazánk  minden 
ajkú  lakóira  nemzetiségi  tekintetben  is  alkalmazása,  megadva  mindenik- 
nek nemzetisége  kifejtése  s  anyanyelve  használata  körül  mindazt,  a  mi  a 
közös  haza  integritásával  nem  ellenkezik. 

3.  A  tökéletes  vallási,  politikai  és  polgári  jogegyenlőségnek  az 
1848-diki  tövény  alapján  teljes  kifejtése  és  minden  ez  országban  lévő  hit- 
felekezetre, ide  értve  az  izraelitákat  is,  kiterjesztése. 

4.  Szóval  és  tettleg  minden  alkalommal  nyilvánítása  annak,  hogy  mi, 
valamint  általában  minden,  úgy  főleg  a  velünk  a  századokon  át  személyes 

unióban  élt  államoknak  szabadságát  és  jólétét  nem  csak  nem  gátoljuk,  de 
előmozdítani  is  óhajtjuk. 

5.  Az  1848-diki  törvény  által  örök  időkre  megszüntetett  úrbériséggel 
rokon  természetű,  bárminemű  birtoklásoknak,  valamint  a  kisebb  királyi 
haszonvételeknek  is,  mind  két  fél  iránti  méltányosság,  kárpótlás,  illetőleg 
megváltás  alap  jani  tökéletes  megszüntetése. 

6.  Mindazon  a  jelen  idők  szellemével  ellenkező  intézményeknek,  me- 
lyek a  teljes  iparszabadságot  s  ez  által  az  ipar  fejlődését  gátolják,  eltörlése. 

7.  A  teljesen  szabad  kereskedés  elvére  alapított  vám-rendszer  beho- 
zatala. 

Anyagi  érdekeink  s  illetőleg  belkormányzatunk  tekintetében  pedig 
első  fontossággal  birok  lehetnének : 

1.  A  nagyrészben  termelő  hazánkban  oly  nagy  hátramaradással  nél- 
külözött hitelnek  az  1848.  évi  törvény  értelmében  egy  országos  hitelintézet 
s  hazánk  külön  részeiben  fiókintézetek  felállítása  általi  megállapítása,  s  ily 
úton  a  földmíves  osztály  számára  biztosított  olcsó  pénz  által  a  gazdászat 
emelése  s  a  nemzeti  közvagyon  gyarapítása. 

52.  A  közlekedési  eszközöknek  czélszerű  rendezése  és  szaporítása,  ille- 
tőleg vízszabályozások  által  a  folyók  hajókázhatóvá  tétele,  csatornák  és 
vasutak  építése,  jelesen  a  felföldnek,  a  királyhágóntúli  résznek,  Horvát- 
országnak s  Fiúménak,  az  ország  központjával  közvetlen  összeköttetése. 

3.  A  megyéknek,  melyeket,  mint  az  alkotmányosság  védbástyáit,  b  a 
parlamentaris  kormányzat  legbiztosabb  alapjait  tekintünk,  az  1848.  XVI. 
t.  ez.  1.  §-a  értelme  szerint  a  népképviselet  alapján  végleges  rendezése. 

Bármennyire  érezzük  azonban  mindezen  kérdések  fontosságát ;  bár- 
mennyire kell,  hogy  törvényes  függetlenségünket  visszaállítsuk  ;  bármeny- 
nyire óhajtjuk  ősi  alkotmányunk  minden  csorbáit  a  szabadé lvűség  kívánal- 
mai szerint  kiigazítani  s  az  egész  világnak  bebizonyítani,  hogy  mi  a  haladás 
ernyedetlen  tényezői  vagyunk ;  bármennyire  érezzük  is  anyagi  kérdéseink 
megoldásának  szükségét,  hogy  benn  a  termelés  kifejtessék,  s  annak  a  köz- 
ponton keresztül  mind  kelet  felé,  mind  pedig  a  tengerre,  s  ez  által  a  világ- 
kereskedésbe  út  nyittassék:  nem  lehet,  nem  szabad  mindezekben  hatá- 
roznunk a  nélkül,  hogy  országunk  említett  nevezetes  részeinek  mód  ne 
adassék  ezen  bennünket  közösen  érdeklő  fontos  ügyek  megoldásában  részt 
vehetni ;  nem  tehetünk  tehát  addig  egyebet,  mint  tevékenységünk  megaka- 
dásának okaival  együtt  az  említett  tekintetekbeni  állásunk  kifejtését  és 
óhajtásainkat  egy  határozatban  letenni.  Nincs  nekünk  e  tekintetben  kihez 
fordulnunk,  mert  az  alkotmányos  elvekkel  egyezőleg,  föliratot  csak  törvé- 
nyesen megkoronázott  fejedelemhez,  vagy  legfeljebb  is  olyanhoz  intézhet- 
nénk, ki  koronázása  előtt  is  törvényeink,  jelesen  az  1790;  1.  3.  t.  ez.  rendel- 
kezése szerint  az  ország  törvényei  értelmében  gyakorolja  felségi  jogait* 
A  jelen  tényleges  hatalom  pedig,  mely  1 2  év  óta  a  fegyver  hatalmával  ural- 
kodik felettünk,  mint  az  a  fentebb  elmondottakból  is  kitetszik,  eme  fel- 

tételnek  eleget  nem  tesz,  s  ennek  biztosabb  jeléül  hiányzanak  a  törvényes 
orgánumok,  melyek  által  vele  érintkeznünk  lehetne;  nincsenek  felelős 
miniszterek. » 

E  közben  Deák  Ferencz  elkészült  fölirati  javaslatával  és  megmutatta 
politikai  ellenfeleinek.  Erre  Károlyi  Ede  gr.  a  következő  indítványt  ter- 
jesztette a  határozati  párt  elé  : 

•Pártközelítést  és  utólagos  egyetértést  el  lehetne  érni,  ha  Deák  indít- 
ványát lényegére  nézve  elleninditvány  nélkül  elfogadnók.  Ez  lehető,  mert 
Deák  indítványa  az  5-dik  pontig  magában  foglalja  —  csak  úgy  mint  a  mi 
határozati  javaslatunk  —  internationalis  alapjogainkat,  kivéve  külpolitikai 
hitvallásunkat,  melyet  az  indítványozó  maga  is  kérésünkre  és  az  Ő  indít- 
ványa elfogadása  esetében  bizonyosan  befogadna.  így  tehát  csak  a,  formára 
nézve  lenne  különböző  nézet,  mi  a  ház  többsége  által  eldöntetvén,  Deák 
javaslata  egy  bizottság  által  átalakíttatnék  •  határozat*  formájába. 

Ekkor  lépne  előtérbe  határozati  javaslatunknak  belszervezetünket 
illető  nyolcz  pontja.  Ezek  egy  másik  indítványban  a  tán  még  hiányzókkal 
határozat  formájába  foglaltatnának,  s  ez  a  ház  által  győzelmünk  vagy 
veszteségünk  esetében  egyezség  útján  egyhangúlag  elfogadtatnék.  Az  első 
kérdés  vitája  alatt  e  második  határozat  zárt  tanácskozmányban  döntet- 
nék el,  hogy  előre  nem  látható  sürgetős  esetben  az  indítvány  elfogadva  és 
készen  lévén,  azonnal  még  azon  ülésben,  hol  az  első  kérdés  döntetnék  el, 
ezen  második  határozat  indítványba  jöhetne,  s  határozatilag  ki  is  mon- 
datnék. 

Ez  által  azt  nyemok,  hogy  csupán  az  első  határozatra,  itt  is  csak  a 
formára  nézve  lenne  véleménykülönbség ;  ellenben  a  második  határozatban 
sem  a  formára,  sem  a  tartalomra  nézve  már  ellennézet  nem  volna,  hanem 
átalános  egyetértés  uralkodnék,  mi  főképen  beszervezéseinkre  nézve  ama- 
zoknál, kiknek  ez  által  előnyt  akarunk  szerezni,  a  bizalom  nem  csekély 
növekedését  idézné  elő.  így  tehát  sem  a  lényegből,  sem  a  formából  mit 
sem  engednénk,  csupán  két  határozat  hozatnék  egy  helyett,  s  a  vitát  az 
elsőre  és  így  szűkebb  körbe  szorítván,  a  második  és  utóbbiban  minden 
lehető,  utólag  fenmaradható  pártszinezetet  is  eltörülnénk. » 

A  határozati  palinak  végzése  az  volt,  hogy  eláll  már  formulázott 
saját  határozati  javaslatától,  módosítvány okkal  elfogadja  Deák  Ferencz  dol- 
gozatát, de  a  forma  kérdésében  az  övétől  eltérő  állást  foglal  el.  A  pártnak 
-az  ország  belső  szervezetére  vonatkozó  nézeteit  pedig  külön  határozat  alak- 
jában terjeszti  a  képviselőház  elé. 

TELEKI  LÁSZLÓ  GRÓF  HALÁLA  ALKALMAKOR. 


Teleki  László  grófot,  az  emigratio  egyik  tagját,  1860.  deczember 
17-dikén  a  szászországi  rendőrség  Drezdában  elfogta  és  kiszolgáltatta  az 
osztrák  kormánynak.  Bécsben  a  fejeddem  elé  vezették,  a  ki  így  szólott 
hozzá:  « Mindent  tudok,  a  mit  ön  11  év  óta  a  külföldön  ellenem  és  házam 
ellen  tett ;  ismerem  az  ellenséges  indulatot,  a  melyet  irányomban  tanúsí- 
tott ;  megbocsátok  önnek  ;  szabadon  járhat  az  országban,  a  merre  akar ;  de 
egyelőre  tartózkodnia  kell  minden  politikai  tevékenységtől*.  Teleki-  László 
gr.  kérdésére :  a  törvényes  téren  is  ?  6  felsége  azt  felelte :  egyelőre  még 
ezen  is.  Rövid  idővel  reá  Teleki  magát  ezen  föltételtől  fölmentettnek  hitte, 
mert  ő  felsége  neki,  mint  magyar  főnemesnek,  az  országgyűlésre  meghívó 
levelet  küldött. 

Az  abonyi  kerület  az  országgyűlésre  képviselőnek  választotta,  s  őt  itt 
a  határozati  párt  fejének  ismerték  el.  A  május  7.  és  8-dika  közti  éjjel  pisz- 
tolylyal  véget  vetett  életének. 

A  képviselőház  1861.  május  8-dikán  tartott  ülésében,  melynek  napi 
rendjére  az  országgyűlés  teendői  iránti  tanácskozás  megkezdése  volt  kitűzve, 
Ghyczy  Kálmán  elnök  jelentette,  hogy  taz  előtte  való  éjjel  TeUki  Látxlu 
gr.  —  meghalálozott*. 

Deák  Ferencz :  T.  ház !  (Halljuk !  Halljuk !)  Nem  keresek 
szavakat  fájdalmamnak;  hanem  egyszerűen  bevallom,  hogy  nem 
vagyok  azon  kedélyállapotban,  hogy  ily  súlyos  csapás  után  bármely 
-tanácskozásban  vagy  tárgyalásban  részt  vehessek.  A  haza  veszteségén 
kívül  én  egy  fiatalkori  régi  hü  barátot  vesztettem  benne !  A  tanács- 
kozás kezdetén  a  fönforgó  fontos  tárgyhoz  akartam  szólni ;  de  a  jelen 
nagy  veszteség  után  ily  fontos  tárgyhoz,  úgy  hiszem,  több  kedély- 
nyugalom kell  s  a  fájdalom  első  rohama  alatt  lehetetlen  tanácskozni. 
Ennélfogva  engedje  meg  a  t.  ház  azon  kérelmemet  terjesztenem  elő, 
hogy  a  tárgyalást  a  jövő  hétfőig  méltóztassék  elhalasztani.  A  közbeeső 
napokat  a  fájdalom  és  a  temetési  szertartások  veszik  igénybe.  (Köz- 
helyeslés.)  Arra  kérem  tehát  a  t.  elnököt,  hogy  most  oszlassa  el  az 
ülést,  mert  bizony  jelenleg  nem  vagyunk  képesek  tanácskozni.  (Köz- 
megindulás  és  helyeslés.) 

A  képviselőház  elhalasztotta  üléseit  május  13-dikáig. 

DEÁK  FEKENCZ  ELŐTERJESZTI  FÖLIRATI 

JAVASLATÁT. 

A  képviselőház  1861.  május  13-dikán  tartott  ülésének  napi  rendjén 
volt  az  országgyűlés  teendői  iránti  tanácskozás. 

Deák  Ferencz :  T.  ház!  (Éljenzés  és  taps.)  Nehéz  idők,  vész- 
teljes évek  mentek  el  fölöttünk.  Végenyészet  szélén  állott  nemzetünk. 
De  az  isteni  gondviselés,  midőn  egyrészről  annyi  szenvedéssel  sújtott, 
másrészről  erőt  ébresztett  keblünkben,  hogy  el  ne  csüggedjünk  és  a 
veszélyben  forgó  hazát  még  forróbban  szeressük.  Adja  Isten,  hogy  ta- 
nultunk légyen  a  kísértet  nehéz  napjaiban,  s  kik  egyek  voltunk  szenve- 
désben, egyek  legyünk  működéseinkben  is.  (Helyeslés.) 

Képviselői  vagyunk  a  nemzetnek,  mely  kezünkbe  tette  le  sorsát, 
becsületünkre,  belátásunkra  bizta  jövendőjének  biztosítását.  Föladatunk 
fontos,  állásunk  nehéz,  mert  rendkívüli  a  helyzet,  melybe  jutottunk. 
Voltak  alkotmányos  életünkben  máskor  is  esetek,  melyekben  fontos  köz- 
jogi kérdésekre  nézve  fejedelem  és  nemzet  egyet  nem  értettek ;  voltak 
idők,  midőn  a  vitákból  káros  viszályok  támadtak.  De  akkor  fejedelem 
és  nemzet  ugyanazon  egy  alapon  állottak,  a  közösen  elismert  magyar 
alkotmány  alapján ;  ugyanazon  törvényekre  hivatkozott  mindenik  fél, 
s  nem  a  törvények  érvénye,  hanem  azok  magyarázata  volt  a  vita  tárgya. 
Most  azonban  nem  állunk  közösen  elismert  alapon ;  nem  egyes  közjogi 
kérdések,  nem  a  törvények  értelme,  hanem  alkotmányunk  lényege  s 
alaptörvényeink  érvénye  vonatik  kétségbe.  Alkotmányt  nekünk  is  akar- 
nak adni,  de  nem  azt,  a  mit  tőlünk  hatalommal  elvettek,  hanem  egy 
másikat,  újat,  idegenszerűt,  darabját  azon  közös  alkotmánynak,  melyet 
az  egész  birodalomra  készítettek.  De  nekünk  adott  alkotmány  nem  kell 
(Atalános  helyeslés.) ;  mi  visszaköveteljük  ősi  alkotmányunkat,  mely 
nem  volt  ajándék,  hanem  kölcsönös  szerződések  által  állapítatott  meg 
s  a  nemzet  életéből  fejlett  ki ;  azon  alkotmányt,  melyet  időnkint  a  kor 
kivánatihoz  mi  magunk  alkalmaztunk,  s  mi  magunk  akarunk  ezentúl 
is  alkalmazni ;  azon  alkotmányt,  melynek  alapelveit  századok  szentesí- 
tették. Mellettünk  jog  és  törvény  állanak  é3  a  szerződések  szentsége, 
ellenünk  az  anyagi  erő.  (Ugy  van !) 

Ennyi  baj  és  veszély  között  kettőre  lesz  főként  szükségünk :  szi- 
lárdságra és  óvatosságra.  Engedni  ott,  hol  az  engedés  öngyilkosság, 

koczkáztatni  ott,  hol  arra  szükség  nem  kényszerit,  egyiránt  bűn  volna 
a  nemzet  ellen.  (Helyeslés.) 

Az  országgyűlés  megalakult,  s  tanácskoznunk  és  határoznunk 
kell  első  ünnepélyes  felszólalásunk  alakja  és  tartalma  fölött.  Három 
kérdés  áll  előttünk :  mit  mondjunk,  kinek  mondjuk  el  a  mit  mondanunk 
kell,  s  minő  alakba  öntsük  megállapodásunk  eredményét?  E  három 
kérdés  szoros  kapcsolatban  áll  egymással ;  elmondom  tehát  mind  a 
háromra  igénytelen  nézeteimet.  (Halljuk !) 

Szólani  akarok  mindenekellőtt  arról,  mi  legyen  ezen  első  ünne- 
pélyes felszólalásunknak  tartalma?  Előadásomban  nem  fogok  egyedül 
arra  szorítkozni,  hogy  elsoroljam  egyszerűen  a  tárgyakat,  miket  e  föl- 
szólalásba  fölvétetni  óhajtok,  hanem  mivel  ily  fontos  ügynél  az  elő- 
adásnak mikénti  összeállítása  is  figyelmet  igényel,  a  tisztelt  háznak 
engedelmével  formulázott  javaslatot  fogok  fölolvasni,  mely  szerint  első> 
felszólalásunkat  szerkeszteni  óhajtom. 

E  javaslat  a  következő : 

•A  közelebb  lefolyt  tizenkét  esztendő  súlyos  szenvedések  kora 
volt  reánk  nézve.  Osi  alkotmányunk  eltöröltetett,  s  a  korlátlan  hatalom 
idegen  rendszere  nehezedett  reánk.  És  e  nyomasztó  rendszert  még 
súlyosabbá  tették  azok,  kik  azt  ellenséges  indulattal,  korlátolt  felfogás- 
sal s  gyakran  rossz  akarattal  kezelték.  Bűn  volt  előttük  a  szabadság 
érzete,  bűn  volt  ragaszkodásunk  nemzetiségünkhöz,  bűn  volt  még  a 
legtisztább  honszeretet  is.  Országunk  erejét  kimerítették,  a  nemzet  va- 
gyonát jogtalanul  elidegenítették,  nemzetiségünket  üldözés  tárgyává 
tették.  Minden  nap  új  szenvedést  hozott,  minden  új  szenvedés  egy  gyö- 
kerét szakasztotta  el  keblünkben  a  hitnek  és  bizalomnak.   (Ugy  van !) 

Isten  úgy  akarta,  hogy  szenvedjünk,  de  ne  csüggedjünk  s  hűtle- 
nek ne  legyünk  önmagunkhoz,  és  úgy  akarta,  hogy  a  fejedelmet  tizen- 
két évi  tapasztalás  végre  meggyőzze,  hogy  a  korlátlan  hatalom  absolut 
rendszere  nem  vezetheti  a  birodalom  népeit  boldogságra,  de  veszélybe 
döntheti  a  trónt  és  birodalmat. 

Ekkor  ő  fölsóge  az  eddig  követett  absolut  rendszert  félre  vetve,  át 
kívánt  lépni  az  alkotmányosság  ösvényére,  s  népeinek  kezébe  akarta  le- 
tenni saját  sorsukat. 

Összegyűltünk  mi  is,  mint  a  magyar  nemzet  képviselői,  hogy  al- 
kotmányos működésünket  ismét  megkezdjük,  s  első  lépésünk  fájdalmas 
felszólalás,  nem  a  múlt  idők  szenvedései  miatt,  mert  azokra  fátyolt 
vetünk,  hanem  azon  jogtalanságok  miatt,  mik  most  is  fönn  állanak, 
s  miknek  azonnali  elhárítása  nélkül  sem  alkotmányunk  visszaállítá- 

sát,  sem  átalában  az  alkotmányosságot  lehetőnek  nem  tartjuk.  (He- 
lyeslés.) 

Alkotmányos  életünknek  s  nemzeti  létünknek  alapföltétele :  az 
országnak  törvényes  önállása  s  függetlensége.  Első  és  legszentebb  köte- 
lességünk tehát :  minden  erőnket,  minden  tehetségünket  arra  fordítani, 
hogy  Magyarország  Magyarország  maradjon,  s  alkotmányszerü  önállása 
és  függetlensége  sértetlenül  föntartassék.  (Atalános  helyeslés.) 

Es  midőn  ezen  önállás  lényegében  megtámadtatik,  midőn  azt 
veszély  fenyegeti,  nem  ismerünk  teendőink  között  fontosabbat,  nem 
ismerünk  sürgetőbbet,  mint  az  ily  megtámadás  ellen  haladék  nélkül 
fölszólalni. 

Meg  van  támadva  országunk  alkotmányos  önállása  már  az  első 
lépésben,  melyet  ő  fölsége  az  alkotmányosság  ösvénye  felé  irányzott ; 
meg  van  támadva  az  által,  hogy  a  magyar  alkotmányosság  visszaállí- 
tása csak  föltételesen  s  leglényegesebb  kellékeinek  kivételével  igértetik : 
meg  van  támadva  az  október  20-dikán  kiadott  diplomában,  melyet  alapul 
vesz  föl  az  országgyűlést  megnyitó  beszéd  is.  (Atalános  helyeslés.) 

Meg  akarja  végkép  fosztani  ezen  diploma  Magyarországot  azon 
ősi  alkotmányos  jogától,  hogy  a  közadónak  és  katonaállításnak  minden 
kérdéseit,  egész  terjedelmükben,  saját  országgyűlésén  határozhassa  el ; 
kiveszi  a  nemzet  kezéből  azon  jogot,  hogy  a  legfontosabb  anyagi  és 
közjogi  érdekei  fölött  királyával  egyetértőleg  önmaga  hozhasson  törvé- 
nyeket. Pénz-  és  hitelügy,  hadügy,  vám  és  kereskedelem,  ezen  leglé- 
nyegesebb kérdései  a  nemzet  politikai  eletének,  egy  közös  birodalmi 
tanács  alá  rendeltetnek,  hol  azok  fölött  Magyarországra  nézve  is  egy, 
többségében  idegen  hatalom,  nem  magyar  szempontból,  nem  magyar 
érdekek  szerint  intézkednék.  És  a  közigazgatás  terén  is  függővé  teszi 
ezen  diploma  Magyarország  kormányzatát  az  osztrák  kormányzattól, 
oly  kormányzattól,  mely  nem  is  felelős,  de  ha  felelős  volna  is,  nem 
felelne  Magyarországnak,  hanem  a  birodalmi  tanácsnak,  hol  a  mi  ér- 
dekeink, midőn  azok  az  ő  érdekeiktől  eltérnek,  a  többségnél  aligha  ele- 
gendő biztosítékot  találnának.  (Helyeslés.) 

Ha  ezen  eszme  tettlegesen  életbe  lépne,  Magyarország  nem  lenne 
többé  önálló  sem  törvényhozásában,  sem  kormányzatában,  hanem  leg- 
fontosabb érdekeire  nézve  alatta  állana  az  osztrák  birodalom  közös  tör- 
vényhozásának s  kormányzatának ;  egyszóval,  csak  névre  volna  Magyar- 
ország, tettleg  pedig  osztrák  provinczia.  (ügy  van !) 

A  hatalomnak  ezen  ellenünk  s  alkotmányos  önnállásunk  ellen 
intézett  jogtalan  törekvése  nemcsak  törvényeinkkel  ellenkezik,  hanem 

egyenesen  megtámadja  magát  a  sanctio  pragmaticát,  azon  állami  alap- 
szerződést, mit  a  magyar  nemzet  1723-ban  az  uralkodó  házzal  kötött. 

Őseink,  midőn  az  emiitett  évben  Magyarország  koronájára  nézve 
.a  babsburgi  ház  nőágára  is  átruházták  az  örökösödést,  ahhoz  határozott 
föltételeket  kötöttek.  Kimondották,  hogy  Magyarországon  is  szintúgy 
mint  az  örökös  tartományokban,  az  elsőszülöttség  sora  tartassék  meg, 
8  ennélfogva  mind  Magyarországban,  mind  az  örökös  tartományokban, 
az  uralkodó  háznak  ugyanazon  tagját  illesse  a  trón.  Kimondották  mind 
Magyarországra  és  a  magyar  korona  országaira,  mind  az  örökös  tarto- 
mányokra nézve  együtt  és  viszonosan  az  elválaszthatatlan  és  felosztha- 
tatlan birtoklást,  mert  sem  ül.  Károly,  sem  Magyarország,  sem  az 
örökös  tartományok  nem  akarták,  hogy  jövendőben  a  fejedelem  föl- 
oszthassa gyermekei  között  tartományait,  mint  ez  korábban  gyakran  és 
még  L  Ferdinánd  alatt  is  megtörtént.  De  midőn  az  elválaszthatatlan- 
ság  és  föloszthatatlanság  elvét  a  birtoklásra  nézve  megállapították,  azt 
az  országiásnak  és  kormányzatnak  se  formájára,  se  lényegére  ki  nem 
terjesztették,  sőt  ellenkezőleg :  világosan  kikötötték  a  2-dik  t.-czikknek 
9-dik  szakaszában,  hogy  a  nőágnak  ekképen  elfogadott  örökösödésére  is 
kiterjesztessék  az  1715.  3-dik  t.  czikknek  rendelete,  mely  szerint  a  nem- 
zet biztosíttatik,  hogy  a  fejedelem  Magyarországban  soha  másként  or- 
szágiam s  kormányozni  nem  fog,  mint  az  országnak  alkotott  és  jöven- 
dőben alkotandó  világos  törvényei  szerint.  Kikötötték  határozottan 
.azt  is,  hogy  a  király  az  ország  jogait,  szabadságát,  törvényeit  köteles 
leend  mindenkor  megtartani,  uralkodásra  léptekor  magát  megkoro- 
náztatni, királyi  hitlevelet  kiadni  s  a  koronázási  hitet  letenni.  (Ugy  van !) 

A  sanctio  pragmatica  tehát  Magyarország  önállását,  független- 
ségét világosan  fönntartotta,  a  nemzet  ezen  jogához  minden  időben 
szorosan  ragszkodott,  s  ezen  föltétel  mellett  szállott  a  magyar  korona 
minden  magyar  királyra,  ki  a  sanctio  pragmaticának  megkötése  óta 
Magyarország  trónjára  lépett.  Csak  II.  József  császár  volt  III.  Károly 
maradékai  közül,  ki  magát  meg  nem  koronáztatta  s  uralkodott  absolut 
hatalommal,  de  Magyarország  törvényes  királyának  soha  el  nem  ismer- 
tetett, s  nemcsak  törvényhozási  s  közigazgatási  rendeletei,  miket  élte 
végnapjaiban  maga  is  visszavont,  hanem  a  magánosok  részére  kiadott 
adomány-levelei  s  privilégiumai  is  törvény  által  érvényteleneknek  nyil- 
váníttattak, mint  ezt  az  1790.  évi  32-dik  t.  czikkely  bizonyítja.  (Áta- 
lános  helyeslés.) 

Mária  Terézia  volt  az  első  magyar  király,  ki  a  sanctio  pragmatica 
-erejénél  fogva  lépett  Magyarország  trónjára.  Az  ő  trónralépte  által  lépett 

tehát  a  sanctio  pragmatica  legelőször  életbe,  és  midőn  a  magyar  trónt 
elfoglalta,  pontosan  teljesítette  is  azon  föltételeket,  mikhez  örökösödési 
joga  kötve  volt,  kiadta  a  királyi  hitlevelet,  letette  a  koronázási  esküt, 
sőt  az  1741.  8.  t.  czikkelyben  újra  biztosította  Magyarországot,  hogy  az 
ország  jogait,  szabadságát,  törvényeit  szentül  megtartja  s  ünnepélyesen 
kijelentette,  hogy  Magyarország  az  örökös  tartományok  módja  szerint 
soha  sem  fog  kormányoztatni. 

A  második  magyar  király  II.  Leopold,  ki  bátyjának,  a  meg  nem 
koronázott  II.  Józsefnek  halála  után  lépett  trónra,  kiadván  koronázása- 
kor a  királyi  hitlevelet,  s  letévén  a  koronázási  esküt,  azonfelül  egy  külön 
t.  czikkben  Magyarország  önállását  és  függetlenségét  még  részletesebben 
biztosította.  Ugyanis  az  1790.  10.  t.  czikkben  világosan  elismeri,  hogy: 
•ámbár  az  uralkodóház  nőágának  az  1723.  1.  és  2.  t.  czikkekben  Ma- 
gyarországra nézve  megállapított  örökösödése  ugyanazon  fejedelmet 
illeti,  kit  a  megállapított  örökösödési  rend  szerint  az  elválaszthatatlanul 
és  eloszthatatlanul  bírandó  örökös  tartományokban  illet  az  uralkodás, 
Magyarország  mindazonáltal  szabad  ország  s  egész  országlási  formájára 
nézve  független  és  semmi  más  országnak,  vagy  népnek  lekötve  nincs, 
hanem  saját  önállással  s  alkotmánynyal  bir,  s  abban  a  király  csak  az 
országnak  saját  törvényei  szerint,  nem  pedig  a  többi  tartományok  mód- 
jára országolhat  és  kormányozhat. »  És  egy  másik  törvényben,  az 
1790-dik  évi  12.  czikkben  elismeri  azt  is :  «hogy  Magyarországban  a 
törvények  alkotásának,  eltörlésének  s  magyarázásának  joga  a  törvénye- 
sen koronázott  királyt,  és  az  országgyűlésére  törvényesen  összesereglett 
országos  rendeket  közösen  illeti,  s  ezen  jogot  az  országgyűlésen  kívül 
gyakorolni  nem  lehet.  A  végrehajtó  hatalmat  pedig  ő  felsége  csak  a 
törvények  értelmében  gyakorolhatja.*  A  törvények  ezen  szavai  s  a  feje- 
delemnek ily  határozottan  világos  elismerése  után  lehet-e  Magyar- 
országnak alkotmányos  önállásán  kételkedni  ?  (Átalános  helyeslés.) 

I.  Ferencz,  ki  édes  atyja  után  a  magyar  koronát  öröklötté,  nem- 
csak a  királyi  hitlevélben  biztosította  a  nemzet  jogainak,  szabadságának 
s  törvényeinek  megtartását,  hanem  későbben  is,  uralkodásának  33-dik 
évében,  az  1825.  évi  3-dik  czikkelyben  újabban  kijelentette,  hogy  a  fönn- 
említett 1790.  évi  10.  törvényczikk  rendeletetót  szorosan  meg  fogja  tar- 
tani s  nyíltan  elismerte,  hogy  az  adó  és  katonaállítás  kérdéseit  az  or- 
szággyűléstől elvonni,  s  az  országgyűlésileg  megajánlott  adót  ország- 
gyűlésen kívül  soha  semmi  szín  alatt  fölemelni  nem  lehet. 

Hasonló  biztosításokat  adott  a  nemzetnek  V-dik  Ferdinánd  is 

királyi  hitlevelében,  sőt  még  bővebbeket  azon  törvényekben,  miket 
1 848-ban  szentesített. 

A  sanctio  pragmatica  nem  egyszerű  érvény,  nem  egyszerű  dip- 
loma, nem  octroyrozott  adomány  vagy  ígéret,  hanem  kölcsönös  egyez- 
kedés folytán  kötött  alapszerződés,  melyben  egyrészről  őseink  a  habs- 
hurgi  ház  nőágának  javára  ünnepélyesen  lemondottak  azon  jogról,  hogy 
a  habsburgi  ház  fíágának  kihaltával  szabadon  választhassák  királyukat, 
másrészről  pedig  III.  Károly,  ki  a  nemzet  ezen  szabadválasztási  jogát 
1715-ben  is  a  3-dik  t.  czikkelyben  nyíltan  elismerte,  a  nemzet  részéről 
kikötött  föltételek  teljesítését,  az  ország  önállásának,  függetlenségének, 
jogainak,  szabadságának,  törvényeinek  föntartását  ígérte.  Az  ekkép 
szabad  egyezkedés  mellett  kötött  kétoldalú  alapszerződés  teljes  erejé- 
ben s  minden  föltételeivel  együtt  életbe  lépett,  minden  azután  követ- 
kezett koronás  királyok  által  megtartatott,  az  abban  foglalt  biztosítások 
újabban  s  részletesebben  ismételtettek,  s  a  jogszerűen  kötött  szerződést 
jogszerű  gyakorlat  szentesítette.  Lehet-e,  szabad-e  most  azon  szerződést 
egyoldalulag  megszegni,  s  a  nemzettől  követelni  azon  kötelezettséget, 
mi  abban  foglaltatik,  de  a  kötelezettség  föltételeit  mellőzni,  vagy  hiá- 
nyosan és  csak  némely  részben  teljesíteni  ?  (Helyeslés.) 

Midőn  egy  részről  mind  a  sanctio  pragmaticában,  mind  egyéb 
törvényeinkben  ily  világosan  ki  van  fejezve  a  közöttünk  és  az  örökös 
tartományok  között  létező  azon  törvényes  kapocs,  mi  az  uralkodó  ház 
ugyanazonosságában  áll,  vagyis  a  personal-unio,  ennél  szorosabb  kap- 
csolatnak, a  valóságos  realuniónak  nyoma  törvényeinkben  nincs ;  (He- 
lyeslés.) sőt  a  felhozottak  kétségtelenné  teszik,  hogy  realunio  közöttünk 
és  közöttök  nem  is  létezett,  s  azt  létrehozni  Magyarországnak  szándéka 
-soha  nem  volt.  (Helyeslés.) 

Világos  ez  Magyarország  és  az  örökös  tartományok  közjogi  hely- 
zetének természetéből  is.  Ha  1723-ban  a  sanctio  pragmatica  meg  nem 
köttetik,  III.  Károlynak  1740-ben  történt  halálával,  minthogy  benne  a 
habsburgi  ház  fiága  kihalt,  Magyarország  szabadon  választhatta  volna 
királyát  s  ekkor  nem  lett  volna  lehetetlen,  sőt  tekintve  a  nagy  befolyást, 
melyet  azon  korban  Francziaország  gyakorlott  az  európai  politikára,  és 
tekintve  Nagy  Fridrik  személyességének  hatását,  tekintve  azt  is,  hogy 
mind  a  franczia  udvarnak,  mind  nagy  Fridriknek  érdekében  volt  az 
ausztriai  házat  gyengíteni-,  nem  lett  volna  valószínűtlen,  hogy  nem 
Mária  Terézia,  hanem  más  választassék  Magyarország  királyának. 
{Helyeslés.)  Ez  esetben  Magyarországnak  külön  királya  lévén,  a  biro- 
dalom úgy,  mint  most  van,  nem  is  alakulhatott  volna.  (Helyeslés.) 

És  ba  bármikor  megtörténnék,  mi,  ba  talán  a  közel  jövőben  nem 
valószínű  is,  mégsem  lehetetlen,  hogy  a  most  uralkodó  ház  nőágában 
is  kihal,  Magyarország  királyválasztási  joga  a  sanctio  pragmatica  értel- 
mében a  nemzetre  ismét  visszaszálland,  s  ha  akkor  Magyarország  külön 
királyt  választ,  fölbomlik  azon  állam,  melynek  egységét  az  osztrák 
államférfiak  Magyarország  önállásának  megsemmisítésével  akarják  most 
létre  hozni.  Fölbomlik  erőszak  nélkül,  jogszerűen ;  fölbomlik  azért,  mert 
az  egyetlen  kapocs,  az  uralkodó  háznak  ugyanazonossága,  megszűnt. 
Pedig  ha  léteznék  ezenkívül  más  kapocs  is  közöttünk  és  közöttük,  az> 
még  fenmaradván,  az  egész  államot  összetartaná ;  valamint  például 
Anglia,  Skóczia  és  Irland  között  nem  szűnnék  meg  a  kapcsolat  az 
uralkodó  ház  kihaltával,  mert  azok  nem  personal-,  hanem  realunióban 
vannak  egymással. 

Megemlítünk  még  egy  körülményt,  mi  világosan  arra  mutat,, 
hogy  Magyarország  és  az  örökös  tartományok  között  országlás  és  kor- 
mányzás tekintetében  realunio  nem  létezett  és  nem  is  létezhetik.  Ma- 
gyarország törvényei  szerint  a  kiskorú  magyar  király  gyámja  az  ország 
nádora;  határozottan  kimondja  ezt  a  nádori  hivatalról  1485-ben  alko- 
tott törvények  második  czikke,  melyet  az  1681.  1-ső  t.  czikk,  az  1715. 
5.  törv.  ez.  és  a  sanctio  pragmatica  megkötése  után  is  az  1741.  11.  tcz. 
és  az  1790.  5.  tezikk  ujabban  megerősítettek.  Ellenben  az  örökös  tarto- 
mányokban a  kiskorú  fejedelem  gyámsága  annak  legközelebbi  atyai 
rokonát  illeti.  A  fejedelem  kiskorúsága  esetében  tehát  törvény  szerint 
Magyarországban  is  más,  az  örökös  tartományokban  is  más  áll  az  or- 
száglás és  kormányzat  legmagasabb  fokán.  Lehet-e  oly  országok  között,, 
melyekben  az  országlás  és  kormányzat  mind  személyzetre,  mind  rend- 
szerre és  formára  nézve  egymástól  annyira  különböző,  más  és  szorosabb 
kapcsolat,  mint  az  uralkodó  ház  ugyanazonossága?  Képzelhető-e  ily 
viszonyok  között  egyik  vagy  másik  ország  közjogi  állásának  teljes  fel- 
forgatása nélkül  szorosabb  realunio  ?  (Helyeslés.) 

De  tekintsük  az  örökös  tartományok  politikai  helyzetét  múltban 
és  jelenben.  Akkor,  midőn  a  sanctio  pragmatica  köttetett,  az  örököa 
tartományok  a  német-római  birodalomhoz  tartoztak,  Magyarország 
pedig  annak  része  soha  nem  volt  A  római- német  birodalom  egyes  or- 
szágainak feudális  természete  annyira  különböző  volt  Magyarországnak 
nem  feudális,  semmi  más  hatalomtól  nem  függő  közjogi  állásától,  hogy 
ily  különböző  jogállású  tartományok  között  mást,  mint  csupán  perso- 
nál-uniót,  létrehozni  nem  is  lehetett  volna. 

Midőn  később   a  német-római  birodalom  bomladozni   kezdett,. 

I.  Ferencz  1 804-ben  a  római  császársági  czím  mellé  az  ausztriai  örökös 
császársági  czímet  vette  föl,  de  Magyarországra  nézve  augusztus  1 7-dikén 
kelt  ünnepélyes  nyilatkozatában  kijelentette,  hogy  e  czím  fölvétele  által 
Magyarország  jogait,  törvényeit  s  alkotmányát  legkevésbbé  sem  kívánja 
csorbítani,  s  hogy  Magyarország  előbbeni  statusjogi  állásában  továbbra 
is  megmarad. 

Jelenleg  az  ausztriai  örökös  tartományok  tagjai  a  német  szövet- 
ségnek. (Ugy  van !)  A  szövetség  iránt  kötelezettségeik  vannak,  melyek 
terhekkel  járnak ;  a  szövetség  határozatai  kötelező  erővel  biraak  a  szö- 
vetséghez tartozó  minden  országokban.  Magyarország  ellenben  nem 
tagja  a  német  szövetségnek.  A  német  érdekek,  miket  az  osztrák  tarto- 
mányok védni  s  előmozdítani  kötelesek,  reánk  nézve  idegen  érdekek. 
A  szövetséges  hatalom,  mely  az  osztrák  tartományokban  némely  tár- 
gyakra nézve  parancsoló  hatalom,  előttünk  teljesen  idegen.  Német- 
országnak lehet  háborúja  saját  érdekében,  határai  megtámadtathatnak, 
ós  azon  háborúban  Ausztria  köteles  részt  venni,  köteles  lesz  védni  a 
megtámadott  határokat.  De  az  ő  háborújuk  nem  a  mi  háborúnk,  az  ő 
érdekeik  nem  a  mi  érdekeink ;  ők  a  mi  harczainkban  nem  állanak  mel- 
lettünk, nem  fogják  védni  megtámadott  határainkat,  mert  mi  nem  va- 
gyunk a  szövetség  tagjai.  (Atalános  helyeslés.)  Ily  külömböző  politikai 
helyzetű  országok  között  lehet  e  szorosabb  kapcsolat,  mint  personal- 
unio  ?  Azon  birodalmi  tanácsban,  melynek  túlnyomó  többsége  a  német 
szövetségnek  épen  a  szövetség  értelmében  le  van  kötelezve,  mi  biztosí- 
tana minket,  hogy  akkor,  midőn  a  mi  érdekeink  és  a  német  szövetség 
érdekei  nem  ugyanazok,  jogaink  méltányoltatni  s  érdekeink  kíméltetni 
fognak  ?  A  szorosabb  kapcsolat  alárendelne  minket  az  osztrák  többség- 
nek, sőt  alárendelne  a  reánk  nézve  teljesen  idegen  német  szövetség  po- 
litikájának is,  melytől  mi  viszonzásul  semmit  sem  követelhetnénk. 

Felhozzák  ellenünk,  hogy  a  birodalom  érdeke  a  legfőbb  tekintet, 
s  annak  az  egyes  részek  kötelesek  saját  érdekeiket  alárendelni.  Nem 
vonom  kétségbe  ezen  állítás  igazságát  oly  birodalomra  nézve,  mely 
ugyanazon  egy  közjogi  alapon  áll,  melynek  egyes  részei  föltétlenül  csat* 
lakoztak  egymáshoz,  melyet  szorosabb  realunio  köt  össze.  De  Magyar- 
ország az  uralkodó  házzal  szerződött,  nem  az  örökös  tartományokkal ; 
(Atalános  helyeslés.)  szerződött  az  örökösödés  fölött,  nem  valamely 
szorosabb  közjogi  kapcsolat  fölött,  sőt  még  azon  szerződésben  is  kikö- 
tötte független  önállásának  biztosítását.  Ezen  szerződést  kész  leend 
Magyarország  mindenkor  megtartani ;  de  azt  megváltoztatni  és  helyébe 
szorosabbat  állítani,  magát  az  örökös  tartományok  érdekeinek  lekötni 

8  ezáltal  alkotmányos  önállásáról  lemondani,  szándéka  bizonyosan 
nincs  és  nem  is  lehet.  (Helyeslés.)  Számtalan  jogviszony  létezik  mind 
a  köz,  mind  a  magánjog  körében,  mi  az  egyik  vagy  másik  félnek  alkal- 
matlan ;  de  ha  minden  ilyen  jogviszonyt  föl  lehetne  forgatni,  mert  az 
egyik  félnek  érdekei  annnak  megváltoztatását  kívánják,  s  kivált  ha  föl 
lehetne  forgatni  olyképen,  hogy  az  egyik  fél  tartsa  meg,  a  mire  kötelezte 
magát,  a  másik  azonban  nem  teljesíti  a  kikötött  föltételeket,  mert  azok 
neki  terhesek,  sem  a  törvény,  sem  a  szerződések  nem  nyújtanának 
biztosítást,  hanem  egyedül  az  erő  volna  a  jognak  mértéke.  (Átalános 
helyeslés.) 

Es  ha  tekintjük  Svéczia  és  Norvégia  példáját,  láthatjuk,  hogy  két 
állam  csupán  personal-unio  mellett  is  megállhat  egymással,  s  mi,  kik  az 
örökös  tartományokkal  hasonlóul  personal-unio  mellett  ugyanazon 
uralkodó  ház  alatt  állunk,  közjogilag  egymástól  függetlenül  miért  ne 
állhatnánk  meg  testvérileg  egymás  mellett,  ha  egymás  jogait  és  érde- 
keit kölcsönösen  tiszteletben  tartjuk?  Midőn  mi  Magyarország  alkot- 
mányos önállását,  függetlenségét  a  hatalom  szava  ellen  védjük,  midőn 
óvakodunk  azon  szorosabb  kapcsolattól,  melyet  alkotmányunk  némi 
visszaállításának  föltétele  gyanánt  akarnak  reánk  kényszeríteni,  nem  kí- 
vánunk ellenségesen  föllépni  az  örökös  tartományok  alkotmányos  népei 
ellen.  Nem  akarjuk  mi  a  birodalom  fönnállását  veszélyezteni  s  készek  va- 
gyunk azt,  a  mit  tennünk  szabad,  s  mit  önállásunk  és  alkotmányos  jo- 
gaink sérelme  nélkül  tehetünk,  a  törvényszabta  szigorú  kötelezettség 
mértékén  túl  is,  méltányosság  alapján  politikai  tekintetekből  megtenni, 
hogy  azon  súlyos  terhek  alatt,  miket  az  eddig  fönnállóit  absolut  rend- 
szer fonák  eljárása  összehalmozott,  az  ő  jólétük  s  azzal  együtt  a  miénk 
is  össze  ne  roskadjon,  s  a  lefolyt  nehéz  idők  káros  következései  róluk  és 
rólunk  elháríttassanak.  De  csak  mint  önálló  független  szabad  ország 
akarunk  velők,  mint  önálló  független  szabad  országokkal  érintkezni  ; 
csak  ezen  utón  fogjuk  érdekeinket  és  az  ö  érdekeiket  összhangzásba  hoz- 
hatni, s  határozottan  visszautasítunk  minden  alárendeltséget,  minden 
egybeolvadást  akár  a  törvényhozás,  akár  a  kormányzat  terén,  mert  ez 
önállásunk  föláldozása  volna,  mit  tennünk  merőben  lehetetlen.  (Helyes! 
Helyes !  Éljen !) 

Szükségesnek  látjuk  tehát  ünnepélyesen  kijelenteni,  hogy  mi  az 
országnak  állami  alapszerződés  által,  törvények  által,  kir.  hitlevelek,  ko- 
ronázási eskük  által  biztosított  alkotmányos  önállóságát  8  törvényes 
függetlenségét  semmi  tekinteteknek,  semmi  érdekeknek  föl  nem  áldoz- 
hatjuk, s  ragaszkodunk  ahhoz,  mint  nemzeti  létünk  alapföltételéhez. 

(Helyeslés.)  Ugyanazért  meg  nem  egyezhetünk  abban,  hogy  a  közadó* 
nak  s  katonaállításnak  kérdései  a  magyar  országgyűléstől  bármi  rész- 
ben elvonassanak.  (Helyeslés.)  A.  törvényhozási  jogot,  valamint  mi  nem 
kívánjuk  más  országokra  nézve  semmi  részben  gyakorolni,  úgy  Magyar- 
országra nézve  azt  a  magyar  királyon  kívül  senkivel  mással  meg  nem 
oszthatjuk ;  Magyarország  kormányzatát  s  közigazgatását  a  magyar  ki* 
xályon  kívül  senkitől  mástól  függővé  nem  tehetjük,  s  azt  más  országok 
kormányzatával  nem  egyesíthetjük;  (Helyeslés.)  nem  akarunk  tehát 
«em  a  birodalmi  tanácsban,  sem  valamely  birodalmi  népképviseletben 
részt  venni,  s  annak  rendelkező  hatalmát  Magyarország  ügyei  fölött  el 
nem  ismerjük,  (Helyesles.)  s  az  örökös  tartományok  alkotmányos  né- 
peivel csak  úgy  mint  önálló  szabad  nemzet  más  önálló  szabad  nemzet- 
tel, függetlenségünk  teljes  megóvása  mellett,  vagyunk  hajlandók  ese- 
tenkint  érintkezni.  (Atalános  helyeslés.) 

Másik  lényeges  tárgy,  mire  nézve  azonnal  fölszólalni  köteles- 
ségünk, az  országgyűlésnek  kiegészítése.  (Halljuk !) 

Sem  Erdély,  sem  Horvát-  és  Tótország,  sem  a  Határőrvidék,  sem 
Fiume  8  a  Tengermellék  közöttünk  képviselve  nincsenek,  mert  az  ország- 
gyűlésre meg  nem  hivattak;  pedig  ezek  is  kiegészítő  részei  az  ország- 
gyűlésnek s  a  törvények  világos  rendelete  szerint  meghívandók  lettek 
volna.  (Helyeslés.) 

A  sanctio  pragmatica,  a  kir.  bitlevelek  s  fejedelmi  eskük  határo- 
zottan kimondják,  hogy  az  ország  integritása  mindenkor  sértetlenül  fönn- 
tartandó. De  az  integritás  nem  csak  abból  áll,  hogy  az  ország  területé- 
ből semmi  el  ne  szakíttassék,  hanem  az  a  politikai  integritást  is  magá- 
ban foglalja.  Midőn  tehát  a  végrehajtó  hatalom  lehetetlenné  teszi,  hogy 
az  országnak  valamely  része,  vagy  a  magyar  koronához  tartozó  vala- 
mely ország  alkotmányszerűleg  részt  vehessen  az  ország  legfontosabb 
politikai  működésében,  s  együtt  gyakorolhassa  a  törvényhozás  jogát :  az 
•ország  politikai  integritása  van  megsértve. 

A  múlt  idők  szomorú  eseményei  káros  félreértéseket  idéztek  elő 
közöttünk  és  nem  magyar  nemzetiségű  polgártársaink  között.  Ezen 
polgártársainknak  nemzetiségök  érdekében  és  Horvátországnak  közjogi 
állása  érdekében  is  követeléseik  vannak,  miket  ignorálnunk  nem 
lehet,  de  nem  is  akarunk.  El  vagyunk  határozva  mindent  elkövetni, 
hogy  a  félreértések  elháríttassanak  s  teszünk,  mit  az  ország  szétdarabo- 
lása  8  önállásának  feláldozása  nélkül  tehetünk,  hogy  a  honnak  minden 
nemzetiségű  polgárai  érdekben  s  érzelemben  összeforrjanak.  (Atalános 
helyeslés.)  Óhajtjuk  törvényeink  azon  rendeleteit,  mik  e  részben  aka- 


26 

dályul  szolgálhatnak,  közös  érdekeink  szerint  méltányosság  alapján 
módosítani;  s  hogy  ezt  eszközölhessük,  múlhatatlanul  szükséges  az 
országgyűlésnek  mielőbbi  kiegészítése. 

Erdélynek  haladék  nélküli  meghívását  s  megjelenhetését  semmi 
sem  gátolja.  Erdélynek  egyesülése  Magyarországgal  az  1848-dik  évben 
törvényesen  létrejött,  és  pedig  a  két  országnak  közös  óhajtása  folytán, 
melyet  mind  a  magyar,  mind  az  erdélyi  országgyűlés  ünnepélyesen  & 
egyhangúlag  kijelentett. 

Mind  Magyarországnak,  mind  Erdélynek  ezen  egyesülés  iránt 
hozott  törvényei  ő  felsége  által  szentesíttetvón,  azonnal  végre  is  hajtat- 
tak. Akkor,  midőn  az  alkotmányosság  félretételével  az  absolut  rendszer 
lépett  a  szabadság  helyébe,  Erdély  Magyarországtól  közigazgatás  tekin- 
tetében ismét  külön  választatott ;  most  azonban,  midőn  ő  felsége  az 
absolut  rendszert  megszüntette,  okvetetlen  meg  kell  szünniök  azon 
rendszer  jogtalan  következményeinek  is.  Azon  törvények  tehát,  melyek 
Erdélyt  Magyarországgal  egyesítették,  s  miket  az  absolut  hatalom 
ideiglenesen  mellőzött,  de  meg  nem  semmisíthetett,  az  alkotmányosság 
elvének  kimondásával  szükségképen  életbe  léptek  ismét,  s  az  egyesülést 
újra  kérdésbe  venni,  a  felett  újra  határozni,  s  ez  által  a  kedélyek  nyu- 
galmát fölzaklatni  nemcsak  törvényszegés,  hanem  káros  politikai  téve- 
dés is  volna.  A  tettleges  egyesülésnek  minél  előbbi  végrehajtását  pedig 
megtagadni  nem  annyi  volna,  mint  Erdélyt  nem  egyesíteni  Magyar- 
országgal, hanem  annyi,  mint  Magyarországtól  valósággal  elszakasztani, 
és  ez  a  sanctio  pragmaticával  merőben  ellenkezik.  (Helyeslés.) 

Hiszszük,  hogy  Erdélynek  nem-magyar  nemzetiségű  polgárai  sem 
fogják  koczkáztatva  látni  az  egyesülés  által  nemzeti  érdekeiket,  mert 
megnyugvást  és  teljes  biztosítást  fognak  találni  azokban,  miket  mi 
más  nemzetiségű  polgártársaink  irányában  határozni  s  tenni  fogunk. 
(Ugy  van !  Helyes !) 

A  mi  Horvátországot  illeti,  nem  követeljük  mi,  hogy  az  ő  kisebb 
számú  képviselőik  ellenében  a  mi  nagyobb  számunk  határozzon  az  álta- 
tok netalán  előadandó  követelések  s  föltételek  fölött.  Horvátország  saját 
territóriummal  bir,  külön  állása  van,  s  nem  volt  soha  bekeblezve  Ma- 
gyarországba, hanem  kapcsolatban  állott  velünk  s  társunk  volt,  ki  jo- 
gainkban 8  kötelességeinkben,  szerencsénkben  s  bajainkban  osztozott. 
Ha  tehát  most  Horvátország  mint  ország  akar  részt  venni  törvényho- 
zásunkban; ha  előbb  tisztába  akar  jönni  velünk  azon  föltételekre  nézve, 
mik  mellett  közjogi  állását  Magyarországgal  kész  összekötni ;  ha  erre 
nézve  úgy  akar  velünk  értekezni,  mint  nemzet  nemzettel,  nem  fogjuk 


azt  visszautasítani,  csak  azt  kívánjuk,  hogy  Horvátország  ne  gátol- 
tassék,  hogy  küldötteit  országgyülésünkhez  küldhesse,  s  ez  által 
nekünk  is,  nekiek  is  mód  és  alkalom  nyújtassák  az  értekezést  közjogi 
alapon  megkezdhetni. 

Mindaddig,  míg  azok,  kik  törvény  szerint  az  országgyűlésre  meg- 
hívandók, meghíva  nem  lesznek,  mi  az  országgyűlést  kiegészítettnek 
nem  tekinthetjük,  s  törvények  alkotásába  és  koronázási  egyezkedésekbe* 
nem  bocsátkozhatunk.  (Átalános  helyeslés.) 

Azt  sem  szabad  első  felszólalásunkban  elhallgatnunk,  hogy  leg- 
fontosabb alaptörvényeink,  különösen  az  1 848- diki  lényeges  közjogi  tör- 
vények, hatályon  kívül  tétettek.  Parlamentaris  kormányunk,  felelőd 
minisztériumunk  most  sincs.  Esküdtszéki  eljárással  párosult  sajtótör- 
vényünk vissza  nem  állíttatott.  Világos  törvényeink  ellenére  a  közadó 
országgyűlésen  kívül  absolut  hatalommal  állapíttatott  meg,  törvé- 
nyeinkben ismeretlen  s  a  nemzet  által  soha  el  nem  fogadott  indirect 
adók  hozattak  be,  mind  a  törvény  ellen  megállapított  direct  adó,, 
mind  a  jogtalanul  behozott  indirect  adók  még  most  is  jogtalanul  köve- 
teltetnek, (Ugy  van !  Zúgás.)  sőt  hogy  az  absolut  rendszernek  ígért  meg- 
szüntetése iránt  hitünk  végkép  elenyészszék,  s  remény  és  bizalom  keb- 
lünkben újra  fel  se  éledhessenek,  keserű  gúny  gyanánt  (Ugy  van !  Igaz!) 
most  legújabban  oly  rendeletet  adott  ki  az  alkotmányellenes  absolut 
hatalom,  a  mely  szerint  a  törvénytelen  adó  fegyveres  erőszakkal  is  be- 
hajtatik.  (Zúgás.  Zaj.)  És  ez  azon  pillanatban  történik,  midőn  a  feje- 
delem által  összehívott  országgyűlés  együtt  van  s  a  nemzettől  az  köve- 
teltetik, hogy  teljesítse  a  sanctio  pragmatica  szerinti  kötelezettségét  és* 
koronázzon,  (Zúgás.  Halljuk !)  holott  másrészről  az  ezen  kötelezettséggel 
viszonos  föltételek  teljesítésére  nézve  még  csak  komoly  szándék  sem 
mutatkozik.  (Átalános  helyeslés  és  hosszas  éljenzés.)  Nem  csodálom,, 
hogy  az  absolut  hatalom,  midőn  alkotmányunkat  félre  tette,  fölfüggesz- 
tette egyszersmind  ezen  törvényeket  is,  mert  parlamentaris  kormány, 
esküdtszékkel  párosult  sajtószabadság  és  a  nemzetnek  azon  sarkalatos- 
joga,  miszerint  országgyűlésen  kívül  semmiféle  közadót  kivetni  s  behaj- 
tani nem  lehet,  egyenes  ellentétben  vannak  az  absolut  rendszerrel.  De 
miután  ő  felsége  az  absolut  hatalomról  ünnepélyesen  lemondott  és  az. 
alkotmányosság  ösvényére  tért,  az  absolut  hatalom  által  fölfüggeszteti 
törvényeknek  tettleg  ismét  vissza  kell  állani  teljes  erejökben.  (Úgy  van!) 

Szentesített  törvényeket  csak  azon  hatalom  függeszthet  fel,  mely 
azokat  alkotta.  (Ugy  van !)  Alkotmányos  országban  csak  az  összes  tör- 
vényhozás alkothat  törvényeket,  azokat  tehát  egyoldalú  hatalommal 


28 

fölfüggeszteni,  vagy  a  mit  az  absolut  hatalom,  mint  rendszerével  össze 
nem  férőt,  hatályon  kívül  tett,  azt  alkotmányosság  mellett  is  függőben 
tartani,  ellenkezik  az  alkotmányosság  fogalmával.  (Helyes!  Igaz!) 

A  sanctio  pragmaticának  egyik  világos  föltétele  az,  hogy  a  király 
minden  országgyülésileg  alkotott  törvényeket  megtartson.  Törvényeink, 
miket  az  absolut  rendszer  fölfüggesztett,  rendes  törvényhozás  útján 
lőnek  alkotva  és  szentesítve,  s  míg  azok  megváltoztatásába  a  nemzet 
bele  nem  egyezik,  kötelező  törvények  maradnak,  miket  hatályon  kívül 
helyezni  s  függőben  tartani  annyi,  mint  a  sanctio  pragmatica  világos 
föltételét  mégszegni.  (Helyes !) 

Parlamentaris  kormány,  felelős  minisztérium,  esküdtszéki  eljá- 
rással párosult  sajtószabadság  és  az  adó  meghatározásának  joga  az 
alkotmányos  szabadságnak  legerősebb  biztosítékai.  Nekünk  ezen  biz- 
tosítékokat megadták  szentesített  törvényeink,  s  mi  ezeknek  megszün- 
tetésében, vagy  bármi  korlátozásában  soha  meg  nem  egyezünk,  és 
ideiglenes  felfüggesztésüket  is  az  alkotmányosság  felfüggesztésének, 
sőt  minden  alkotmányosság  megtagadásának  kell  tekintenünk. 

Mi  teljes  jogegyenlőség  alapján  akarjuk  kifejteni  s  biztosítani 
alkotmányos  életünket.  Akarjuk,  hogy  a  polgári  jogok  teljes  élvezetére 
nézve  sem  vallás,  sem  nemzetiség  a  hon  polgárai  között  különbséget 
ne  tegyen,  s  törvényeink  mindazon  rendeleteit,  mik  a  teljes  jogegyen- 
lőséget korlátozzák,  még  ezen  országgyűlésen  óhajtjuk  az  igazság,  mél- 
tányosság kívánalmaihoz  alkalmazva,  módosítani.  (Atalános  helyeslés.) 
De  ha  felfüggesztett  törvényeink  teljes  erejökben  tettleg  vissza  nem 
állíttatnak,  s  a  jogtalan  felfüggesztésnek  minden  még  fönnálló  követ- 
kezményei azonnal  el  nem  töröltetnek,  a  nemzet,  mely  most  meg  van 
fosztva  alkotmányos  szabadságának  minden  biztosítékától,  nem  bocsát- 
kozhatik  semmi  ujabb  törvényalkotási  értekezletekbe,  semmi  egyez- 
kedésekbe, mert  miként  és  mi  czélból  alkosson  újabb  törvényeket, 
midőn  azt  látja,  hogy  egyoldalú  hatalommal  fölfüggesztett  alaptörvé- 
nyeinek hatálya  még  akkor  is  függőben  tartatik,  midőn  a  fejedelem  a 
nemzet  képviselőit  összehívta,  hogy  alkotmányos  működésüket  ismét 
megkezdjék.  (Atalános  helyeslés.)  Jelentsük  ki  tehát,  hogy  az  absolut 
rendszer  által  hatályon  kívül  tett  s  még  most  is  függőben  tartott  tör- 
vényeinknek tüsténti  telje 8  visszaállítását,  s  az  absolut  rendszer  által 
jogtalanul  behozott  s  még  tettleg  fönnálló  minden  törvényellenes  intéz- 
kedéseknek, törvénytelenül  kivetett  terheknek,  s  azok  jogtalan  behaj- 
tásának azonnali  megszüntetését  határozottan  sürgetjük. 

Föl  kell  szólalnunk  azon  velünk  közlött  okiratokra  nézve  is,  mik 

ő  felségének,  V.  Ferdinándnak  a  trónról  még  1848-ban  történt  lemon- 
dását tárgyazzák.  (Halljuk!)  Midőn  ö  felsége  V.  Ferdinánd  1848.  évi 
deczember  2-dikán  a  császári  koronáról  lemondott,  nem  adott  ki  külön 
okiratot  az  iránt,  hogy  a  magyar  koronáról  is  lemond,  lemondásáról 
Magyarországot  külön  nem  is  értesítette.  (Ugy  van!)  A  lemondási 
okirat  tehát,  magyar  közjogi  szempontból,  formájára  nézve  hiányos, 
mert  Magyarország  soha  nem  volt  az  osztrák  császárságba  beleolvadt 
provinczia,  külön  koronával,  külön  alkotmányos  önállással  bírt,  s  a. 
magyar  király  csak  a  nemzet  tudtával  és  hozzájárulásával  mondhatott 
volna  le  a  magyar  trónról.  (Helyes !) 

Mi  tehát  ünnepélyesen  tiltakozunk  a  deczember  2-diki  lemon- 
dásnak átalánosságából  vonható  azon  következtetés  ellen,  mintha 
Magyarország  az  ausztriai  császári  korona  provincziája  volna;  s  ragasz- 
kodván alkotmányos  önállásunkhoz,  tiltakozunk  az  ellen  is,  hogy  azon 
lemondás  a  nemzet  tudta  és  hozzájárulása  nélkül  történt.  De  miután 
az  csakugyan  tettleg  s  változhatatlanul  megtörtént,  mi  az  ország 
jogainak  jövendő  biztosítása  végett  azt  kívánjuk :  eszközöljön  ő  felsége 
e  formahiány  utólagos  pótlása  tekintetéből  Y.  Ferdinánd  ő  felségé- 
től egy  oly  okiratot,  mely  egyenesen  Magyarországhoz  legyen  intézve, 
s  melyben  ő  felsége  V.  Ferdinánd  az  országgyűlést  értesítse,  hogy  ö 
már  1848-dik  évi  deczember  2-dikán  a  magyar  koronáról  is  valósággal 
lemondott.  Eszközöljön  továbbá  ő  felsége  Ferencz  Károly  ö  fenségétől 
is  egy  hasonlóul  Magyarországhoz  intézett  értesítést  arról,  hogy  ő  fen- 
sége is  már  1848-ban  lemondott  azon  örökösödési  jogáról,  mely  őt  ő 
felségének,  V.  Ferdinándnak,  a  trónról  való  lemondása  után  a  sanctio 
pragmatica  értelmében  illette  volna. 

Mi  ezen  okiratokat  annak  idejében  országgyülésileg  tárgyalni 
fogjuk,  sőt  azokat  törvénybe  is  kívánjuk  igtatni,  hogy  legalább  utóla- 
gosan pótoltassék  az,  a  minek  jogszerüleg  előlegesen  kellett  volna 
megtörténni,  s  jogaink  jövendő  biztosítására  ünnepélyes  óvásunknak  s 
az  ország  utólagos  hozzájárulásának  magában  a  törvényben  is  nyoma 
legyen. 

Több  honfitársaink  tartózkodnak  idegen  földön,  politikai  vádak 
folytan  száműzve  a  hazából.  (Halljuk !)  Többen  még  most  is  börtön- 
ben sínlődnek.  Ugyanazon  absolut  rendszer  száműzte  őket,  mely  a  mi 
alkotmányos  szabadságunkat  elnyomta.  Idegen  bíróságok  által,  idegen 
törvények  szerint  lettek  politikai  vádak  miatt  elitélve,  s  elitéltetésök 
az  akkor  behozott  absolut  rendszernek  volt  következménye.  De  ha 
ezen  absolut  rendszer  megszűnt,  ha  annak  helyébe  most  az  alkotmá- 

nyosság  lép,  lehet-e  azon  megszűnt  rendszernek  következményeit  most 
az  alkotmányosság  mellett  is  föntartani  ? 

Mi  tehát  az  emiitett  ítéleteknek  minden  még  fönlevő  következ- 
ményeit az  alkotmányosság  visszaállításával  megférhetleneknek  s 
•ennélfogva  megszűntéknek  tekintjük;  s  mindaddig,  míg  politikai 
okokból  száműzött  honfitársaink  visszatérhetésének  minden  tettleges 
■akadálya  el  nem  lesz  hárítva,  a  letartóztatottak  szabadon  nem  bocsát- 
tatnak, az  elkobzott  javak  vissza  nem  adatnak :  hitünk  s  bizalmunk 
nem  lesz  az  absolut  rendszer  megszüntetésében  és  az  alkotmányosság 
visszaállításában ;  e  hit  és  bizalom  nélkül  pedig  sikeres  tanácskozá- 
saink lehetetlenek.  (Átalános  helyeslés.) 

Az  uralkodás  végczélja  nem  lehet  a  hatalom  nagysága.  A  hata- 
lom csak  eszköz,  végezel  a  népek  boldogítása.  (Helyes !)  Ha  a  feje- 
delem, ki  egykor  a  hatalom  absolut  rendszerét  hitte  legbiztosabb  esz- 
köznek arra,  hogy  népeit  boldogítsa,  tizenkét  évi  tapasztalás  folytán 
meggyőződött,  hogy  ez  úton  czélt  érni  nem  lehet,  s  ezen  meggyő- 
ződésből az  alkotmányosság  ösvényére  lépett ;  ha  a  fejedelem  el  van 
határozva,  ingatlanul  megmaradni  ezen  ösvényen ;  ha  a  fejedelem  azt 
akarja,  hogy  a  hitnek  elbírómnak  megszaggatott  gyökerei  újabb 
-szálakat  hajtsanak :  méltányolni  fogja  teljes  mértékben  mindezeket 

A  magyar  király  csak  koronázás  által  lesz  törvényes  magyar 
király,  a  koronázásnak  pedig  törvényszabta  föltételei  vannak,  miknek 
-előleges  teljesítése  múlhatatlanul  szükséges.  Alkotmányos  önállásunk 
sértetlen  föntartása,  az  országnak  területi  s  politikai  integritása,  az 
országgyűlésnek  kiegészítése,  alaptörvényeink  tökéletes  visszaállítása, 
parlamentáris  kormányunk  s  felelős  minisztériumunk  isméti  életbe- 
léptetése  s  az  absolut  rendszer  minden,  még  fenlevő  következmé- 
nyeinek megszüntetése  oly  előleges  föltételek,  miknek  teljesítése 
nélkül  tanácskozás  és  egyezkedés  lehetetlenek. »  (Átalános  helyeslés. 
Éljenzés.) 

Ezek  azok,  miket  ezen  első  felszólalásunkban  elmondani  óhaj- 
tok. Áttérek  most  azon  kérdésre :  kinek  mondjuk  el  mindezeket? 

Véleményem  erre  nézve  az,  hogy  a  mit  mondanunk  kell  s  mon- 
dani akarunk,  mondjuk  el  annak,  ki  az  országgyűlést  összehívta  8  kinek 
összehívása  nélkül  most  együtt  nem  tanácskoznánk;  annak,  ki  a 
fejedelmi  hatalmat  tettleg  gyakorolja,  ő  felségének  Ferencz  Józsefnek. 
Ha  valaki  azt  hiszi,  hogy  mi  nem  a  fejedelem  meghívása  következ- 
tében jöttünk  össze,  hanem  mert  a  meghívó  levelekből  értesültünk, 
hogy    összejövetelünket    erőszakkal    nem    fogják    gátolni,    nézetem 

szerint  tévedésben  van.  Magyar  országgyűlés  önmagától  soha  össze 
nem  jön,  azt  mindig  vagy  a  fejedelem  hívja  össze,  vagy  az,  kit  a  tör- 
vény e  joggal  fölruházott.  1 790-ben,  a  koronázási  oklevél  készítésénél, 
javaslatba  hozta  az  országos  küldöttség,  hogy  a  hitlevélbe  igtattassék, 
hogy  az  országgyűlés  minden  harmadik  évben  május  1-sö  napján, 
Pesten,  meghívás  nélkül  is  összejöjjön ;  de  ezen  javasalatot  magok  az 
ország  rendéi  elvetették  annálfogva,  mert  az  országgyűlésnek  össze- 
hívását fejedelmi  jognak  tartották.  Az  1848.  évi  IV.  czikkely  is  azt 
rendeli,  hogy  a  Pesten  tartandó  évenkinti  országgyűlést  ő  felsége  hívja 
össze.  Voltak  ugyan  történelmünk  régiebb  korában  rendes  összehívás 
nélküli  összejövetelek  is,  melyek  közügyek  fölött  tanácskoztak  s  hatá- 
roztak, de  azokat  a  nemzet  országgyűléseknek  el  nem  ismerte,  határo- 
zataikat törvényeknek  nem  tekintette,  s  az  ily  gyülekezetek  néha  szo- 
morú emléket  hagytak  magok  után. 

A  tettleg  fönnálló  hatalom  tizenkét  évvel  ezelőtt,  alkotmányunk 
mellőzésével,  absolut  rendszert  hozott  be  Magyarországba  is.  Tizenkét 
év  múlva  keserű  tapasztalások  után  meggyőződött  rendszere  fonák- 
ságáról s  az  alkotmányosság  ösvényére  lépett,  de  feltételekhez 
kötötte  az  alkotmányosság  visszaállítását.  Mi  a  feltételeket  el  nem 
fogadhattuk,  de  a  tért,  mi  az  alkotmányosságnak  a  közigazgatás  köré- 
ben megnyílt,  azonnal  elfoglaltuk  s  országgyűlést  kívántunk,  mint  az 
alkotmányosság  első  postulatumát.  Nem  azt  sürgettük,  hogy  a  nemzet 
képviselőinek  összejöhetése  ne  gátoltassék,  hanem  azt,  hogy  az  ország- 
gyűlés összehivassék. 

Midőn  hónapok  múlva  az  országgyűlés  összehivatott,  a  választó 
kerületek,  melyek  minket  képviselőkül  megválasztottak,  nem  azt  mon- 
dották :  « Nincs  már  tettleges  akadály,  mely  az  összejöhetést  gátolná, 
jöjjetek  össze  s  tanácskozzatok !»,  hanem  határozottan  azon  országgyű- 
lésre küldöttek,  mely  a  fejedelem  nevében  ápril  2-dikára  hívatott  össze. 
Mi  összejöttünk,  mint  országgyűlés  akarnánk  működni,  s  azt  látjuk, 
hogy  kiegészítve  nem  vagyunk,  mert  nincsenek  meghíva  mindazok, 
kiknek  meghívását  a  törvény  parancsolja.  Ki  előtt  mondjuk  el  tehát, 
hogy  ez  törvénytelenség,  kitől  követeljük  a  meg  nem  hívottaknak  tör- 
vényszabta meghívását  s  az  országgyűlésnek  kiegészítését?  Kétségtele- 
nül attól,  ki  minket  meghívott  s  azokat  meghívni  elmulasztotta ;  kinek 
egyedül  van  tettleg  hatalma  utólagos  meghívás  által  pótolni  a  hiányt, 
kinek  meghívása  nélkül  mi  sem  volnánk  most  együtt  s  valószínűleg 
azok  sem  fognak  megjelenhetni. 

Mi  szükségesnek  látjuk  alkotmányos  önállásunk  megtámadása 

ellen  fölszólalni  s  kijelenteni,  hogy  a  birodalmi  tanácsban  részt  venni 
nem  fogunk ;  szükségesnek  látjuk  kimondani,  hogy  a  magyar  király 
csak  a  koronázás  által  lesz  törvényes  király,  a  koronázásnak  pedig  föl- 
tételei vannak,  miket  előbb  okvetlen  teljesíteni  kell.  (Helyes !)  Ki  akarjuk 
mondani,  hogy  a  parlamentáris  kormánynak,  felelős  minisztériumnak 
életbeléptetése,  fölfüggesztett  közjogi  törvényeink  teljes  visszaállítása 
oly  feltételek,  mik  nélkül  további  egyezkedésekbe  nem  ereszkedhe- 
tünk. (Ugy  van !  Igaz!)  És  kinek  mondjuk  meg  mindezeket?  Kétség- 
kívül azon  tettleg  fennálló  hatalomnak,  mely  alkotmányos  önállásunkat 
megtámadta,  midőn  leglényegesebb  alkotmányos  jogainkat  a  birodalmi 
tanácsra  akarta  átruházni.  Annak,  ki  alaptörvényeinket  felfüggesztette 
s  függőben  tartja ;  ki  a  felelős  minisztériumot  ismét  fölállítani  mind- 
eddig elmulasztotta ;  annak,  ki  egyedül  bir  tettleg  hatalommal  az  alkot- 
mányosság minden  postulatumait  teljesíteni. 

Tudjuk,  érezzük,  hogy  abnormis  helyzetben  vagyunk.  A  nemzet 
óhajt  ezen  abnormis  helyzetből  békés  úton  kivergődni,  s  ha  mindezeket 
csak  magunk  között  panaszoljuk  el,  de  azzal,  ki  egyedül  képes  az 
abnormis  helyzetet  törvényessé  átváltoztatni,  még  csak  szóba  sem 
állunk,  (Helyes!)  s  a  békés  orvoslásnak  még  csak  megkezdhetését  sem 
kísértjük  meg,  azt  hiszem,  nem  cselekszünk  a  haza  érdekében. 

Nem  ismeretlen  előttem  némelyeknek  azon  ellenvetése,  hogy 
miután  ö  felsége  V.  Ferdinánd  1848  deczember  2-dikán  csak  az 
ausztriai  császári  koronáról  mondott  le,  s  a  lemondó-levélben  Magyar- 
ország külön  megemlítve  nincs,  e  lemondás  Magyarországra  ki  nem 
terjedhetvén,  ő  felsége  Ferencz  József  a  magyar  trónra  nézve  még 
nem  valóságos  koronaörökös,  és  így  az  ország  véle  fölirat  által  közvet- 
len érintkezésbe  nem  teheti  magát. 

Ha  érdekünkben  volna  helyzetünket  újabb  bonyodalmakkal  nehe- 
zíteni, azt  e  téren  egy  időre  könnyen  tehetnők,  mert  magyar  közjogi 
szempontból  a  lemondás  formájában  csakugyan  hiányos. 

De  vizsgáljuk  elfogultság  nélkül :  mi  czélt,  mi  hasznot  érünk  el 
a  honra  nézve,  ha  e  formahiány  miatt  előre  határozottan  lehetetlenné 
teszünk  minden  érintkezést  a  fönnálló  hatalommal  ? 

Senki,  úgy  hiszem,  kételkedni  nem  fog  azon,  hogy  ő  felsége 
Y.  Ferdinánd,  midőn  a  császári  koronáról  lemondott,  azzal  együtt 
Magyarország  koronájáról  is  le  akart  mondani.  Kétségtelen  az  is,  hogy 
ezen  szándékát  tettleg  Magyarországra  is  végrehajtotta,  s  nem  gondo- 
lom, hogy  valaki  lehetőnek  tartsa,  hogy  V.  Ferdinánd  a  magyar 
trónt  ismét  elfoglalja.  A  sanctio  pragmatica  tehát  ő  fenségének  Ferencz 

Károlynak  b  ennek  lemondásával  ő  felségének  Ferencz  Józsefnek  nyi- 
totta meg  a  magyar  koronára  nézve  is  az  örökösödést.  Ha  mi  azt  jelen- 
tenők ki,  hogy  V.  Ferdinánd  lemondása  az  említett  formahiány  miatt 
érvénytelen  Magyarországra,  de  érvényes  az  örökös  tartományokra, 
egyenes  összeütközésbe  jönnénk  a  sanctio  pragmaticával,  mely  hatá- 
rozottan azt  mondja:  hogy  az  örökösödésnek  megállapított  elsőszü- 
löttségi rendje  szerint  mind  Magyarországban,  mind  az  örökös  tarto- 
mányokban ugyanazon  egy  fejedelmet  illeti  az  uralkodás.  Ha  pedig  a 
sanctio  pragmatica  fönnemlített  rendelete  nyomán  azt  akarnók  vitatni, 
hogy  mivel  a  lemondás  formahiány  miatt  Magyarországra  nézve  ér- 
vénytelen, az  örökös  tartományokban  pedig  más  fejedelem  nem  lehet, 
mint  a  ki  a  sanctio  pragmatica  értelmében  Magyarországban  uralko- 
dik, érvénytelen  az  az  örökös  tartományokra  nézve  is:  összeütkö- 
zésbe jönnénk  az  örökös  tartományok  kétségtelen  jogaival  és  az  ösz- 
szes  európai  diplomatiával,  mely  V.  Ferdinándnak  lemondását,  és  ő 
felségének  Ferencz  Józsefnek  a  császári  trónra  léptét  ünnepélyesen 
elismerte,  8  véle  mint  osztrák  császárral  szerződéseket,  szövetségeket, 
békealkukat  kötött. 

A  helyett  tehát,  hogy  a  lemondás  érvénytelensége  s  annak  köz- 
jogi következései  fölött  helyzetünket  nehezítő,  de  positiv  czélra  nem 
vezető  vitatkozásokba  bocsátkoznánk :  czélszerübb  leend  a  már  meg- 
történt s  többé  meg  nem  másítható  lemondásnak  formahiányát  követ- 
kezményeiben az  ország  jogaira  nézve  kártalanná  tennünk  oly  módon, 
mint  azt  fölolvasott  javaslatomban  előadtam. 

Némelyek  azon  véleményben  vannak,  hogy  mivel  a  magyar 
király  csak  a  koronázás  által  lesz  az  országnak  törvényes  királya, 
ő  felsége  Ferencz  József  pedig  megkoronázva  nincsen,  az  országgyűlés 
ő  hozzá,  mint  nem  koronázott  királyhoz,  egyenes  és  közvetlen  felszóla- 
lást nem  intézhet.  Nem  osztozom  ezen  nézetben  a  magyar  közjog  foly- 
tonos gyakorlatánál  fogva. 

Három  század  óta  csak  négy  fejedelem  lépett  a  magyar  trónra, 
ki  nem  elődjének  uralkodása  alatt  lön  megkoronázva..  H.  Mátyás,  test- 
vérének Rudolfnak  lemondása  után ;  HL  Károly,  testvérének  I.  József- 
nek halálával ;  II.  Leopold,  testvérének  II.  Józsefnek  halála  után,  és 
I.  Ferencz,  atyjának  halála  után. 

II.  Mátyás,  bátyjának,  Eudolfnak  lemondása  után  összehívta  a 
magyar  országgyűlést  1608.  évi  szeptember  29-dik  napjára,  megkoro- 
náztatott november  19-dik  napján.  Ezen  időközben  több  alkalommal 
felírások  és  küldöttség  által  érintkezésben  volt  véle  az  országgyűlés,  sőt 

fontos  törvények  iránt,  mik  koronázás  előttieknek  neveztettek,  elhatá- 
rozó egyezkedésekbe  is  bocsátkozott  véle. 

III.  Károly,  bátyjának  halála  után  összehívta  az  országgyűlést 
1712-dik  évi  ápril  3-dikára,  megkoronáztatott  május  22-dikén.  Ezen 
hét  hét  alatt  érintkezésbe  tette  vele  magát  az  országgyűlés  küldöttség 
által  a  koronának  Bécsből  leendő  lehozatala  végett,  s  felírás  által  azon 
kérdésre  nézve,  vájjon  a  királyi  hitlevél  koronázás  előtt  adassék-e  ki, 
vagy  koronázás  után?  Ezenfelül  a  koronázási  hitlevél  is  kölcsönös 
egyezkedések  által  lőn  megállapítva. 

II.  Leopold,  bátyjának  II.  József  császárnak  halála  után  össze- 
hívta az  országgyűlést  1790.  évi  június  5-dikére,  megkoronáztatott 
november  15-dikén.  Ezen  öt  hónap  alatt  írt  az  országgyűlés  ő  fel- 
ségének : 

Július  20-dikáról  az  iránt :  hogy  a  sistovi  békekötésnél  a  törvé- 
nyek értelmében  magyar  tanácsosok  alkalmaztassanak.  Erre  válaszolt 
is  ő  felsége  július  30-dikán. 

Augusztus  13-dikán  gróf  Festetics  Györgynek  és  több  magyar 
tiszteknek  szabadon  bocsáttatása  tárgyában. 

Augusztus  16-dikán  felel  az  országgyűlés  ő  felségének  fönnemlí- 
tett július  30-diki  válaszára. 

Ezen  iratok  nem  föliratoknak,  hanem  leveleknek  neveztetnek. 

Szeptember  5-dikén  felírást  küldenek  az  ország  rendéi  a  királyi 
hitlevél  érdemében. 

Október  5-dikén  a  második  felírást  küldik  ugyanazon  érdemben. 

November  14-dikén  felírnak  a  kir.  hitlevélből  kihagyott  némely 
törvónyczikkelyek  iránt.  E  három  utolsó  repraesentatiónak  neveztetik. 

I.  Ferencz  összehívta  az  országgyűlést  1792-dik  év  május  20-dik 
napjára,  megkoronáztatott  június  6-dikán,  s  ezen  időközben,  névszerint 
május  23-dikán,  felírást  intéznek  hozzá  az  ország  rendéi  a  koronázási 
hitlevélre  nézve. 

Mindezek  a  még  meg  nem  koronázott  királyoknak  írattak,  s  két- 
ségtelen, hogy  az  ország  rendéi  nem  kételkedtek  a  koronázás  előtt  is 
közvetlen  érintkezésbe  jönni  a  fejedelemmel.  De  ez  nem  is  lehetett 
máskép;  mert  érintkezés  nélkül  a  koronázási  hitlevélre  nézve  sem 
lehetett  volna  egyezkedni. 

Végre  azon  harmadik  kérdésre:  minő  alakban  mondjuk  el,  a 
mit  mondani  akarunk?  feleletem,  úgy  hiszem,  benfoglaltatik  már 
azokban,  miket  föntebb  elmondottam.  Egyszerűen  tehát  felírást  indít- 
ványozok. (Sokan :  Helyes !) 

Határozatot  bármely  hatóság  vagy  testület  csak  oly  személyek 
irányában  hozhat,  kik  felett  rendelkezni  joga  s  hatalma  van.  Hatá- 
rozatok által  megkötheti  önmagát,  vagy  saját  tagjait,  parancsolhat  a 
tőle  függő  egyéneknek;  de  azok  irányában,  kik  tőle  nem  függnek, 
kik  alatta  nem  állanak,  kikkel  úgy  áll  szemben,  mint  egyik  fél  a 
másikkal,  hasonló  jogalapon  megosztott  hatalommal,  ilyenek  irányá- 
ban a  határozatnak  sem  ereje,  sem  czélja  nincs. 

Tndom,  hogy  vannak  példák  közjogi  életünkben,  midőn  az  ország- 
gyűlés valamely  egyes  tárgy  fölött  határozatot  hozott,  de  az  ily  hatá- 
rozatok vagy  a  két  tábla  közt  sokáig  sikertelenül  folytatott  vitatkozások 
megszakasztására,  vagy  a  fejedelem  és  nemzet  között  megkezdett,  de 
ozólra  nem  vezető  egyezkedések  további  folytatásának  abbahagyására 
vonatkoztak,  vagy  akkor  történtek,  midőn  a  két  hatalom  nyilt  ellen- 
ségeskedés küszöbén  fegyverben  állott  egymás  ellen.  De  hogy  az  ország- 
gyűlés pusztán  határozattal  kezdette  volna  meg  működését,  oly  hatá- 
rozattal, melyben  kimondja,  mit  követel  a  másik  féltől  s  minő  föltéte- 
lekhez köti  működésének  folytatását,  határozatának  tartalmát  azonban 
•épen  azon  hatalommal,  melytől  a  feltételek  teljesítését  várja,  még 
közleni  sem  akarja,  arra  példát  én  legalább  nem  tudok. 

És  én  czélját  sem  látom  ily  határozat  hozatalának.  Önmagunkat 
akarjuk-e  megkötni  arra  nézve,  hogy  míg  ez  vagy  amaz  meg  nem  tör- 
ténik, mi  semmit  nem  teszünk  ?  Hiszen  ez  teljesen  szükségtelen,  mert 
míg  határozatunk  okai  fennállanak,  míg  a  többség,  mely  a  határozatot 
hozta,  többség  marad,  csak  az  történik,  a  mi  határozat  nélkül  történt 
volna.  Ha  pedig  az  okok  megszűntek,  vagy  a  többség  változott,  az  ellen- 
kező többség  a  határozatot  is  fölforgathatja.  (Helyes !) 

Vagy  talán  másokat  akarunk  határozatunk  által  kötelezni  ?  De 
ne  felejtsük,  hogy  határozataink  másokra  nézve  csak  akkor  lesznek 
kötelezők,  ha  törvényekké  válnak ;  ehhez  pedig  épen  azon  másik  félnek 
beleegyezése  szükséges,  melylyel  mi  nem  akarunk  érintkezni. 

Vannak,  kik  azért  is  inkább  óhajtják  tán  a  határozatot,  mert 
nézetök  szerint  a  fölírás  csak  kérelem,  a  határozat  pedig  komoly  nyi- 
latkozata a  nemzet  akaratának.  Nem  szeretném,  ha  valaki  azon  elvet 
állítaná  fel,  hogy  a  fölírat  pusztán  kérelem,  minek  megadása  vagy 
megtagadása  kegyelemtől  függ.  (Helyeslés.)  Közjogi  törvényeink  nagy 
része  fölírások  és  arra  kiadott  királyi  válaszok  alapján  készült,  s  ki 
fogja  állítani,  hogy  alkotmányunk  alaptörvényei  kérelemre  kegyelem- 
ből adattak  meg  ?  A  törvényhozás  hazánkban  fejedelem  és  nemzet  közt 
egyenlő  joggal  van  megosztva :  ennélfogva  törvény  csak  közös  egyez- 

kedés  útján  jöhet  létre.  E  közös  egyezkedés  a  nemzet  részéről  föliratokr 
a  fejedelem  részéről  királyi  válaszok  által  történik.  A  fölíratok  kérelem 
hangján  íratnak,  a  királyi  válaszok  a  nemzet  kérelmének  meghallga- 
tásáról szólanak,  mert  ezt  a  fejedelem  iránti  hódoló  tisztelet  így  hozta 
szokásba  még  a  legszabadabb  országokban  is.  A  szabad  angol  nép 
(Halljuk !)  a  legmélyebb  hódolat  és  tisztelet  hangján  szól  mindig  alkot- 
mányos fejedelméhez ;  de  azért  tudja  mindenki,  hogy  ezen  hang  nem 
a  szolgaiság  hangja,  s  honunkban  is  tudja  mindenki,  hogy  fölírások  ós 
királyi  válaszok  nem  kérelem  és  kegyelem,  hanem  a  két  egyenjogú  fél- 
nek szabad  egyezkedése.  (Helyeslés.) 

Arról,  hogy  fölírás  vagy  határozat  helyett  manifestumot  adjon-e 
az  országgyűlés,  tüzetesen  nem  szólok.  Manifestumok  (Halljuk !)  nem 
a  békés  kiegyenlítés  eszközei,  azokat  csak  akkor  lehet  írni,  midőn  van 
erő  ós  hatalom,  mely  tartalmukat  érvényesítse.  A  manifestumok  ren- 
desen fegyverre  támaszkodnak ;  manifestumokkal  nem  békés  tanács- 
kozásokat szoktak  kezdeni,  hanem  azon  vészteljes  stádiumot,  mely 
gyakran  a  sikertélen  tanácskozásoknak  szomorú  eredménye. 

Ne  felejtsük,  mennyi  baj,  mennyi  veszély  környezi  helyzetünket ! 
A  múlt  idők  eseményeiből  sok  félreértés,  sok  keserűség  maradt  fönn  e 
hazában,  mik  ha  talán  itt-ott  csillapodtak  is,  el  még  nem  enyésztek,  s 
egy  újabb  ballépés  lángra  gyújthatná  ismét  a  káros  viszályok  lappangó 
szikráját.  Komolyan  óhajtunk  méltányosak  lenni  Horvátország  és  a 
közöttünk  lakó  más  nemzetiségű  honfitársaink  igényei  iránt,  s  azt 
akarjuk,  hogy  ne  csak  törvények,  ne  csak  szerződések,  hanem  közös 
érdekek,  közös  érzelmek  is  egyesítsenek  bennünket.  (Ugy  van !  Helyes !) 
De  ha  mi  már  az  országgyűlés  kezdetén  oly  lépést  teszünk,  mit  az 
ellenséges  indulat  könnyen  fölhasználhatna  káros  izgatásokra,  s  azon 
gyanúnak  ébresztésére,  hogy  Ígéreteink  csak  puszta  ígéretek,  8  mi 
szándékosan  nehezítjük  az  országgyűlés  működésének  még  megkezdé- 
sét is,  csakhogy  más  nemzetiségű  honfitársainknak  tett  ígéretünk  való- 
sítását halaszthassuk;  ha  azon  tettleg  fönnálló  hatalommal,  melyért 
ők  tizenkét  év  előtt  annyi  vért  ontottak,  mi  csak  azért,  mert  az  for- 
májában még  nem  törvényes,  szóba  sem  akarunk  állani,  még  azokra 
nézve  sem,  mik  annak  törvényesítósóhez  szükségesek,  akkor,  úgy 
hiszem,  a  közöttünk  és  más  nemzetiségű  honfitársaink  között  oly  igen 
szükséges  egyesüléshez  reményünk  alig  lehet. 

Nem  állítom  én,  hogy  az  általam  javaslatba  hozott  fölirat  minden 
bajt  ós  veszélyt  elhárít,  nem  mondom,  hogy  annak  óhajtott  sikere  leend. 
Lehet,  sőt  valószínű  is,  hogy  az  osztrák  államférfiak  politikája  ezentúl 

Is  oly  követelésekkel  lép  föl  ellenünk,  miket  teljesítenünk  lehetetlen 
és  akkor  végre  mégis  törésre  kerül  a  dolog.  De  ne  idézzük  elő  mi 
magunk  e  törést.  (Atalános  zajos  helyeslés.)  S  ha  kikerülni  nem  tud- 
juk, az  ne  a  mi  vétkünk  legyen.  Hiszen  ha  mi  azt  mondhatjuk  önma- 
gunk előtt,  a  nemzet  előtt  és  Európa  előtt,  hogy  megtettük,  a  mi 
szabad  volt,  de  alkotmányos  önállásunk  föláldozását  követelték  tőlünk, 
el  akarták  venni  a  nemzettől  az  adó  és  katona  megajánlhatásának 
jogát,  meg  akartak  fosztani  a  parlamentáris  kormánytól,  a  felelős 
minisztériumtól,  egy  szóval  azt  akarták,  hogy  Magyarország  ne  legyen 
többé  önálló  független  Magyarország,  hanem  legyen  alkotmányos 
osztrák  provinczia,  és  e  miatt  törésre  került,  mert  mi  ezen  föltételeket 
el  nem  fogadhattuk,  s  az  országnak  mint  önálló  országnak  politikai 
megsemmisülését  alá  nem  írhattuk :  igazolva  leszünk,  és  sem  magunk, 
sem  más  nekünk  joggal  szemrehányást  nem  tehet,  s  jobb  téren  állunk, 
mintha  a  törést  s  annak  következéseit  legalább  némely  részben  nekünk 
is  tulajdoníthatják. 

Ezek  igénytelen  nézeteim ;  ezek  fővonásai  azon  politikának,  me- 
lyet én  követni  óhajtok.  Lesznek  talán,  kik  e  politikát  nem  találják 
-eléggé  merésznek,  lesznek,  kik  azt  félénknek  fogják  mondani. 

Igenis,  uraim !  ezen  politika  nem  a  koczkáztató  merészség  poli- 
tikája, hanem  az  óvatosságé,  nem  félénk,  hanem  erőnkhöz  s  helyze- 
tünkhöz van  mérve.  (Helyeslés.)  Harczban  s  a  cselekvés  terén  gyakran 
szükséges  a  merészség,  mert  az  erőt  felfokozza  s  ez  által  a  sikert  biz- 
tosíthatja. De  köztanácskozásokban  inkább  szeretem  a  szilárdsággal 
párosult  óvatosságot.  (Helyeslés.)  Merészség  a  politikában  csak  akkor 
van  helyén,  midőn  tetemes  erőre  támaszkodik,  e  nélkül  mindig  koczka, 
mely  többnyire  vakra  fordul. 

Félénk,  sőt  gyáva  az,  ki  önszemélyét  félti,  midőn  hazájának 
sorsa  forog  kérdésben;  de  ki  maga  nem  fél,  hanem  félti  a  hazát, 
{Hosszas  éljenzés.)  óvatos  nem  azért,  hogy  magát  baj  ne  érje,  hanem 
hogy  a  haza  ne  szenvedjen,  az  uraim,  nem  félénk,  nem  gyáva.  (He- 
lyes! Éljen!) 

Önsorsunkról  magunk  rendelkezhetünk,  s  ha  koczkára  teszszük 
azt,  önmagunk  szenvedjük  kárát.  De  mások  sorsát,  mit  a  bizalom 
hitünkre  bízott,  a  haza  sorsát,  mely  becsesebb  előttünk  saját  életünk- 
nél, féltenünk  kell  minden  veszélytől,  s  a  szeretet  óvatosságával  kell 
.azt  megőriznünk;  koczkáztathatunk  mindent  a  hazáért,  de  a  hazát 
koczkáztatnunk  nem  szabad.  (Helyes !) 

Tudom  én  azt,  hogy  ellenségeink  a  lefolyt  nehéz  idők  alatt  csór- 

dultig  töltötték  méltatlan  szenvedéseink  poharát.  Tudom,  hogy  jól 
esnék  a  fájdalomnak  keblünkbe  fojtott  árját  kiöntenünk,  s  tudom, 
hogy  midőn  a  méltó  neheztelésnek  fölzaklatott  indulata  elragad,  kárt 
és  veszélyt,  mi  abból  következhetnék,  fontolára  venni  fölötte  nehéz*. 
Érzem  én  is  mindazt,  mit  minden  magyar  érez  azok  ellen,  kik  annyi 
életet  s  életörömöt,  annyi  boldogságot  feldúltak  e  hazában.  (Zúgás.)- 
De  érzem  keblemben  azon  erőt  is,  hogy  jobban  tudom  szeretni  e 
hazát,  mint  gyűlölni  ellenségeinket;  s  inkább  elfojtom  szivemben  a 
keserűséget,  semhogy  oly  lépésre  ragadjon,  mely  káros  lehetne  &. 
hazára. 

Oly  időben,  midőn  a  méltatlan  szenvedések  özöne  minden  honfi- 
keblet fellázított,  s  a  feldúlt  bizalom  helyébe  gyanakodás,  sőt  talán, 
gyűlölség  lépett,  könnyebb  a  merészség  politikáját  követni,  mint  a& 
óvatosságét.  Ilyenkor  a  keserűség  szava  minden  kebelben  visszhangra 
talál,  s  a  felzúdult  szenvedély  örömestebb  hallgat  a  merész  tanácsra, 
mint  az  óvatosság  intő  szavára.  Izgatott  időben  könnyebb  az  indulatok 
árját  követni,  mint  azt  a  hon  érdekében  csillapítani. 

A  ki  ellenben  a  hon  erejét  a  helyzet  veszélyeihez  mérve  azon  meg- 
győződésre jutott,  hogy  több  óvatosságra  van  szükség,  mint  merészségre, 
s  el  van  határozva  a  türelmet  vesztett  kedélyek  ingerültségével  szemben 
szilárdság  mellett  óvatosságot  is  tanácsolni,  gyakran  kiteszi  magái 
félreértéseknek,  sőt  talán  gyanúsításoknak  is,  miket  eltűrni  csak  azért, 
hogy  a  haza  ne  szenvedjen,  lelki  erőt  kíván  s  politikai  bátorságot. 
(Helyeslés.)  Az  óvatosság,  még  ha  túlzott  volna  is,  mindig  figyelmei 
érdemel,  mert  a  túlzott  merészség  több  kárt  okozhat,  mint  a  túlzott 
óvatosság. 

Tisztelem  én  a  közvélemény  hatalmát,  s  tudom,  hogy  az  oly 
hatalom,  mely  vagy  elsodor,  vagy  eltipor.  De  tudom  azt  is,  hogy  izga- 
tott időben  gyakran  felette  nehéz  elhatározni,  mi  a  valóságos  közvéle- 
mény, mert  minden  ember  hajlandó  közvéleménynek  tekinteni  azt,  a  mit 
maga  óhajt,  s  több  ízben  tapasztaltam,  hogy  nem  a  leghangosabb  szó 
volt  a  valóságos  közvélemény.  De  van  egy  hü  barátom,  kinek  szava 
még  a  közvélemény  szavánál  is  fontosabb  előttem,  kivel  én  soha  nem 
alkuszom,  mert  parancsát  szentnek  tartom,  s  kinek  neheztelését  ma- 
gamra nézve  a  legsúlyosabb  csapásnak  tekinteném,  és  ezen  hü  bará- 
tom: önlelkiism  éretem.  Ennek  parancsát  követtem  most  is,  midőn 
nyíltan,  határozottan  s  tartózkodás  nélkül  jelentettem  ki  meggyőző* 
désemet ;  a  tisztelt  ház  határozni  fog  belátása  szerint,  én  teljesítettem 
kötelességemet.   Nincs  egyéb   hátra,   mint  benyújtanom   az  általam 

indítványozott  felirati  javaslatot,  mit  ezennel  teljesítek.  (Szűnni  nem 
akaró  zajos  éljenzés.) 

A  PARLAMENTI  FORMÁK  KÉRDÉSÉBEN. 

A  képviselőház  1861.  májas  13-dikán  tartott  ülésében  Deák  Ferencz 
előterjesztette  fölirati  javaslatát.  Utána  szót  emelt  Nydry  Pál  és  Deák 
Ferencz  előadásának  utolsó  két  pontjára  megjegyezte,  hogy  velők  megsér- 
tette a  parlamentaris  formákat,  mert  ámbár  szabadságában  áll  mindenkinek, 
mind  a  dolog  érdemére,  mind  kivitelére  nézve  indítványt  tenni,  de  nem  áll 
szabadságában  egy  még  nem  nyilatkozott  pártnak  vagy  ellenvéleménynek 
ellenvetéseire  előlegesen  felelni.  Valamint  engem  —  így  szólott  —  úgy 
másokat  is,  kik  a  parlamentáris  formákhoz  szoktak,  melyek  iránt  törvé- 
nyeink vannak,  ezen  modor  megsértett. 

Deák  Ferencz :  A  mennyire  én  a  parlamentaris  tanácskozás 
szabályait  ismerem,  pedig  volt  egy  kis  gyakorlatom  velők  megismer- 
kedhetni, úgy  hiszem,  iáidon  valaki  azt,  a  mit  indítványoz,  támogatja, 
támogatásának  egyik  legfontosabb  része  mindig  az  lesz,  hogy  a  lehető 
és  támasztható  ellenvetéseket  felhozza  és  czáfolgatja.  (Zaj  és  hosszas 
tetszés.)  Én  senkit  meg  nem  neveztem,  senkinek  véleményét  mint  az  ő 
véleményét  elő  nem  hoztam ;  s  nem  látom  által,  miért  ne  tehetném  fel 
egyátalában  azt,  hogy  indítványom  ellen  ez  vagy  amaz  ellenvetést  fogják 
tenni  ?  Ha  valaki  azt  mondja,  hogy  az  ő  belátása  szerint  a  haza  érdeké- 
ben így  kell  eljárni,  a  másik  meg  azt  mondja,  hogy  az  ő  belátása  szerint 
a  haza  érdekében  amúgy  kell  eljárni :  ezen  nézetkülönbség  úgy  egyik- 
nek, mint  a  másiknak  hazaszeretetét  kétségbe  nem  vonja.  En  azt 
gondolom,  akárki  ítélete  alá  bocsáthatom,  hogy  én  senkit,  se  embert, 
se  véleményt  meg  nem  sértettem  (Ugy  van !),  és  ez  okból  azt  a  meg- 
rovást, hogy  parlamentáris  hibát  követtem  el,  nemcsak  el  nem  foga- 
dom, hanem  határozottan  visszautasítom.  (Hosszas  helyeslés.)  Igen 
sajátságos  volna,  ha  az  indítványozónak  kezét  előre  meg  akarnók 
kötni,  hogy  ne  előzze  meg  a  lehető  ellenvetéseket  és  ne  czáfolja  meg. 
(Derültség.)  Hiszen  az  ellenvetések  czáfolata  theorián  alapul,  és  ezzel 
nincs  az  mondva,  hogy  János  vagy  József,  Péter  vagy  Pál  van  megczáfolva. 
Nem  hivatkoztam  senkinek  specifícus  szavára,  a  mely  magánhelyen  mon- 
datott ;  de  föltettem  azt,  hogy  lehetnek  némelyek  ellenvéleményben,  s 
minthogy  ezen  « némelyek  •  nemcsak  ezen  ház  tagjaira,  de  az  egész  világra 
vonatkozhatik,  furcsának  találom,  ha  valaki  magára  veszi.  Egyébiránt 

az  magának  a  tanácskozásnak  és  határozatnak  is  könnyítésére  szolgál, 
ha  valaki  a  lehető  ellenvetésekre  előre  nyilvánítja  nézeteit,  mert  ez 
által  fel  van  mentve  attól,  hogy  amazokra  bővebben  feleljen.  Részem- 
ről mindig  szeretném,  ha  azon  fél,  ki  velem  egyet  nem  ért,  előre 
elmondaná  ellenvetéseimre  az  ő  feleletét,  mert  én  ehhez  mérve  ellen- 
vetéseimet, biztosabban  meghatározhatnám,  hogy  mit  válaszoljak. 
Hogy  az  én  nézetem  sokaknál  pártolásra  nem  talál,  azon  épen  nem 
csodálkozom ;  hiszen  nem  egy  úton  lehet  a  haza  érdekeit  szolgálni  ; 
minden  út  ugyanoda  vezethet ;  azért  én  minden  szándékot  tisztának 
és  becsületesnek  tartok ;  ez  tehát  nem  lepett  meg,  sőt  azt  hiszem, 
hogy  épen  az  ellenvélemények  kicserélése  által  lesz  a  dolog  leginkább 
tisztába  hozva.  Hanem,  megvallom,  nem  vártam,  hogy  valaki  e  házban 
sértésnek  vagy  a  parlamentáris  formák  megsértésének  vegye  az  én 
theoreticus  feleleteimet,  melyek  olyan  észrevételeket  idéznek,  melyeket 
tenni  lehetne  ugyan,  de  a  melyekről  nem  mondottam,  hogy  tétettek,  s  a 
melyekre  nézve  senkire  nem  hivatkoztam.  Én  tehát  egészen  nyugodt- 
nak érzem  magamat  az  iránt,  hogy  a  mint  nem  akartam,  úgy  nem  is 
követtem  el  parlamentáris  hibát.  (Harsány  éljenzések.) 

Az  elnök  a  képviselőház  határozatakint  kimondotta ,  hogy  Deák 
Ferencz  indítványa  kinyoinatik  és  tárgyalása  a  május  16-dikán  tartandó 
ülés  napirendjére  tűzetik  ki. 


AZ   ORSZÁGBÍRÓI   ÉRTEKEZLET   VOLT   TAGJAI    NE 
VÁLASZTASSANAK  MEG  A  TÖRVÉNYKEZÉS  RENDE- 
ZÉSÉRE KIKÜLDENDÓ  BIZOTTSÁGBA. 

A  képviselőház  1801.  május  24-dikén  tartott  ülésében  elfogadta 
Tisza  Kálmán  következő  indítványát:  «Egy  kilencz  tagból  álló  küldöttség 
neveztessék  ki,  mely  fölhasználva  az  országbírói  értekezletnek  törvényes 
tekintélyt  ugyan  nem  igényelhető,  de  mint  bármely  magánszemély  műve 
tekintetbe  vehető,  s  talán  hasznos  anyagot  szolgáltató  munkálatát  is,  ké- 
szítsen a  jelenleg  szőnyegen  levő  nagyfontosságú  indítvány  tárgyalásának 
folyama  alatt  egy  tervet  arról,  miként  lehetne  addig  is,  míg  a  rendszeres 
codificatio  véghez  mehetne,  a  törvénykezést  ideiglenesen  elrendezni*. 

Deák  Ferencz :  Egy  észrevételt  teszek  és  bátor  vagyok  azt 
a  t.  képviselők  figyelmébe  ajánlani.  Vannak  közöttünk  többen,  kik 

az  országbírói  tanácskozmányban  is  részt  vettek.  Azon  munka,  melyet 
az  országbírói  tanácskozmány  készített,  egyik  anyaga  lesz  ezen  új 
választmánynak,  mely  a  rendezés  fölött  fog  tanácskozni.  Nem  tar- 
tanám helyesnek,  hogy  ugyanazon  tagok  e  választmányban  is  részt 
vegyenek,  kik  az  országbírói  értekezlet  tanácskozásaiban  is  jelen  valá- 
nak  s  ott  közreműködtek.  Én  is  egyike  voltam  azoknak  s  úgy  hiszem, 
senki  sem  fogja  helyesnek  találni,  hogy  itt  valaki  quasi  a  maga 
munkáját  mintegy  superrevideálja.  (Közhelyeslés.) 


A  KORMÁNYNAK  AZ  ADÓ  BEHAJTÁSA  KÖRÜL  TETT 
TÖRVÉNYTELEN  INTÉZKEDÉSEI  ELLEN. 

A  képviselőház  1^61.  május  25-dikén  tartott  ülésében  az  elnök  több 
törvényhatóság  föliratait  terjesztette  elő  a  kormánynak  az  adó  behajtása 
körül  tett  törvénytelen  intézkedései  ellen ;  továbbá  bemutatta  Esztergom 
városa  polgármesterének  értesítését,  mely  szerint  május  17-dikén  «a  vá- 
rosháza előtt  egy  zászlóalj  katonaság  megjelent,  a  parancsoló  tiszt  az  adó- 
bizottmány kíséretében  a  város  tisztviselőitől  az  adóbehajtást  követelte, 
mi  megtagadtatván,  a  levéltárban  levő  könyveket  és  a  757  frtnyi  kész- 
pénzt a  pénztárból  elvitték,  s  a  katonaság  a  városban  elszállásoltatott.  Más- 
nap a  zászlóaljak  30-,  40-,  60-ával  a  városi  tisztviselők  és  képviselők  lakaiba 
szállásoltattak,  úgy  hogy  ezek  istállókban  és  padlásokon  kényteleníttetének 
tartózkodni  vagy  mások  irgalmasságához  folyamodni.  A  katonák  a  szálláso- 
kat és  bútorokat  kíméletlenül  rongálták*.  «A  katonaság  a  belvárost  elhagy- 
ván, a  külváros  szegénységén  folytatá  eljárását,  s  a  parancsoló  Őrnagy  a 
polgárokat  a  városi  tisztviselők  megverésére  és  kidobására  nógatá.  •  Kubinyi 
Ferencz  indítványára  a  képviselőház  kimondotta,  hogy  ezek  fölött  indigna- 
tióját  jegyzőkönyvileg  fejezi  ki.  A  képviselőház  május  27-dikén  tartott  leg- 
közelebbi ülésében  az  előbbi  ülés  jegyzőkönyve  fölolvasása  után  Kubinyi 
Ferencz  azon  kívánságát  nyilvánította,  hogy  e  szó  «indignatio»  cseréltessék 
föl  e  szóval  «közbotránykozás».  Urmenyi  József  azt  tartotta,  hogy  e  szónak 
•  közbotránykozás*  egészen  más  az  értelme,  sPatay  István  kérdésére,  hogyan 
fordítaná  le  magyarra  e  szót  «indignatio»,  Ur  menyi József  azt  felelte  :  e 
-szóval  t neheztelés*.  Többen  szólottak  hozzá  a  tárgyhoz,  s  a  vitának  Deák 
Ferencz  vetett  véget. 

Deák  Ferencz:  Sokkal  több  és  fontosabb  dolog  áll  előt- 
tünk, mintsem  hogy  egyes  kifejezés  felett,  mely  az  eszmét  gyöngéb- 
ben vagy  keményebben  fejezi  ki,  hosszabb  vitatkozásba  ereszkedhet- 

nénk.  Egyesítsük  mind  a  két  eszmét  és  mondjuk  ki,  hogy:  «ezen 
közbotránykozást  okozó  tényeket  a  képviselőház  átalános  neheztelés- 
sel  fogadta. »  (Helyeslés.) 


FÖLIRATI  VITA. 

A  képviselőház  1861.  május  16-dikán  kezdette  meg  Deák  Ferencz 
fölirati  javaslatának  átalános  tárgyalását.  Tisza  Kálmán  volt  az  első,  a  ki 
felszólalt.  Magyarország  törvényes  függetlenségét  és  az  osztrák  örökös  tar- 
tományokhoz való  viszonyát  a  magyar  közjog  szempontjából,  a  kétoldalú 
kötések  alapján,  Deák  Ferencz  indítványában  helyesen  találta  kifejtettnek ; 
de  ő  az  ország  törvényeinek  nemcsak  elismertetését,  hanem  azoknak  — 
jelesen  az  1848-diki  sarkalatos  törvényeknek  —  azonnali  életbe  léptetését 
is  követelte.  Hasonló  aJaposságúaknak  mondotta  az  indítvány  szavait  Ma- 
gyarország integritására  nézve,  8  ezeket  csak  annak  kitüntetésével  akarta 
megbővíteni,  hogy  az  unió  Erdélylyel  nem,  mint  hirdetni  szeretik,  egy 
1848-ban  rögtönözve  életbe  léptetett  tény,  hanem  az  ország  mindkét  része 
régi  óhajtásának  teljesítése ;  továbbá  Horvátországra  nézve  meg  akarta  még 
említeni,  hogy  a  katonai  határőrvidékek  viszonyainak  érdekeikhez  s  kívána- 
tukhoz  mért  megváltoztatásában  is  Magyarország  segítségükre  akar  lenni. 
Azokat,  kik  a  törvénytelen  adó  erőszakos  módú  behajtására  segédkezet 
nyújtanak,  figyelmeztetni  óhajtotta  az  ily  esetekre  vonatkozólag  törvé- 
nyeinkben kifejezett  felelősségre.  A  trónról  való  lemondásokat  illetőleg  azt 
tartotta,  hogy  e  tárgyban  bővebben  nyilatkozni,  tanácsokat  adni  és  ezek 
folytán  kötelezettségeket  vállalni  nem  helyes  addig,  míg  az  ország  minden 
részei  itt  képviseltetve  nem  lehetnek. 

Ki  akarta  továbbá  fejteni  az  országgyűlés  első  fölszólalásában,  hogy 
az  alkotmányosan  szabad  és  törvényesen  független  Magyarország  létele 
érdekében  van  az  osztrák  örökös  tartományoknak,  a  német  szövetségnek, 
végre  Európának  és  a  civilisatiónak. 

Helyeselte,  a  mit  az  indítvány  a  hazánkbeli  nemzetiségek  és  hitfele- 
kezetek megnyugtatására  mond.  De  ezeken  kívül  meg  kívánta  említeni, 
hogy  hazai  iparunkat  minden  nyűgtől  fölmentve,  szabaddá  tenni  szándé- 
kozunk ;  hogy  a  szabad  kereskedés  elvének  hívei  vagyunk ;  hogy  első  teen- 
dőink közé  soroljuk  az  eltörlött  urbériséggel  rokon  természetű  bármi- 
nemű birtoklásoknak,  s  a  kisebb  királyi  haszonvételeknek  megváltás,  ille- 
tőleg kárpótlás  útján  való  megszüntetését ;  megemlítendőnek  vélte  egy 
országos  hitelintézet  felállítását,  a  vizén  és  szárazon  való  közlekedésnek 
czélszerű  rendezését,  az  ország  minden  részeinek  hazánk  központjával 
összekötését ;  végre  a  megyéknek  népképviselet  alapján  rendezését. 

Áttérve  arra,  « kinek  és  mi  alakban  mondjuk  el  azt,  a  mit  mondani 
akarunk »,  alkotmányos  szempontból  nem  látta,  kihez  lehetne  fölírni,  nem 
látta  tehát  a  fölírás  lehetőségét,  s  épen  azért  mindazt,  a  mit  elmondani 
szükséges,  határozatban  akarta  kimondani. 

Törvényes  szempontból  nézve  a  dolgot,  úgy  látta,  a  nemzettől  senki 
sem  tagadhatja  meg  a  jogot,  hogy  mihelyt  neki  a  mód  arra,  hogy  az  ország- 
gyűlés összejöhessen,  megadatik,  országgyűlési  képviselőket  választhasson, 
országgyűlésbe  összejöhessen.  A  most  szétküldött  regalisokat  sem  tekintette 
tehát  az  összejöhetési  jog,  hanem  csak  az  összejöhetési  lehetőség  megadói- 
nak.  Igaz,  hogy  a  tettleges  hatalom  egyedül  képes  az  abnormis  helyzetet 
törvényessé  változtatni ;  de  ezt  csak  az  által  teheti,  ha  törvényessé  lesz, 
mert  a  nemzet  eleitől  fogva  a  törvényes  téren  akart  állani.  A  békés  orvoslás, 
tekintetében  pedig  annyi  és  oly  határozottan  előzékeny  lépéseket  tett,  hogy 
e  részben  a  nemzetet  mulasztással  vádolni,  túlzás,  vagy  forradalmi  vágya- 
kat szemére  vetni,  lehetetlen.  Állítása  igazolására  hivatkozott  az  1849  óta 
történtekre.  Előadta,  hogy  az  1860.  október  20-diki  diploma  után  a  nemzet 
békülékeny  szellemétől  indíttatva,  hozzá  fogott  a  szervezkedéshez,  s  a 
helyett,  hogy  a  multakért  szemrehányásokat  tett,  hogy  igényeit  túlfeszí- 
tette volna,  nem  kívánt  egyebet,  mint  hogy  a  tényleges  hatalom  is  ismerje 
el  az  elsőben  is  általa  széttépett  szerződések  és  törvények  szentségét.  De  a 
törvényes  téren  álló  nemzetet  január  16-dikán  e  térről  anyagi  erő  által  is 
leszorítással  fenyegették,  február  26-dikán  pedig  kimondatott  az  országnak 
az  egységes  Ausztriába  olvasztása.  Csuda-e  tehát  ily  körülmények  közt  — 
kérdezte  —  ha  a  nemzet  azt  kívánja  a  tényleges  hatalomtól,  hogy  mielőtt  őt 
törvényesnek  elismerhetné,  mielőtt  vele  mint  nemzet  a  törvényhozás  terén 
érintkezhetnék,  álljon  törvényes  alapra,  teljesítse  az  örökösödését  biztosító 
törvények  által  elébe  szabott  föltételeket.  Vájjon  nem  akkor  sértenők  meg 
igazán  a  pragmatica  sanctiót,  ha  annak  egyik  —  a  minket  kötelező  — 
részét  érvényben  levőnek  elismernők,  a  másik,  a  bennünket  biztosító  rész- 
nek elismerhetése  nélkül  ?  Nem  tagadja  azt  senki,  hogy  a  pragmatica  san- 
ctio  értelmében  az  örökösödésnek  megállapított  elsőszülöttségi  rendje  sze- 
rint ugyanazon  egy  személyt  illeti  az  uralkodás  mind  Magyarországban, 
mind  az  örökös  tartományokban  ;  sőt  ő  azt  is  elismeri,  hogy  ha  a  lemon- 
dások törvényes  alakban  törvényesen  küldetnek  meg,  ezen  személy  épen  a 
jelenlegi  osztrák  császár ;  de  tudnia  kell  mindenkinek  ama  feltételeket  is, 
melyek  mellett  egyedül  illethet  valakit  az  uralkodás  Magyarországon,  s  ha 
e  föltételek  mellőzésével  ismernok  el  az  uralkodói  jogot,  a  magyar  koronát 
tettleg  alárendelnŐk  az  osztrák  császárinak.  Nem  a  lemondások  törvény- 
telen voltára  fektette  Ő  a  fősúlyt,  mert  ámbár  előlegesen  kívánta  azokat 
törvényesekkel  felcserélni,  ezt  könnyen  eszközölhetŐnek  hitte.  A  felírás 
lehetősége  mellett  a  magyar  közjog  folytonos  gyakorlatából  felhozott  pél- 
dák azonban  Őt  az  ellenkezőről  győzték  meg.  E  példákra  utalva  azt  várta, 
hogy  a  tényleges  hatalom  álljon  a  törvényes  térre,  s  ha  ezt,  a  miben  lehet,  — 

mert  a  hat  hónapi  törvényes  időt  már  meg  nem  tarthatja  —  megteszi, 
nem  akadékoskodva  a  lemondások  helyrehozható  törvénytelenségében,  nem 
akarva  kihúzni  a  1 2  évi  és  még  mindig  folytatott  törvénytelen  uralkodásból 
kihúzható  következtetéseket,  maga  is  felírásra  szavaz ;  de  addig,  míg  ez 
meg  nem  történik,  nem.  Távol  van  ő  attól,  hogy  a  törést  előidézni  óhajtsa 
de  nem  hiszi,  hogy  csak  megkísérlem  is  lehetne  valakivel  elhitetni,  hogy  a 
törésnek  azért  kellett  bekövetkezni,  mert  az  országgyűlés  határozat  alak- 
jában fejezi  ki  kívánatait.  A  manifestumra  nézve  osztozott  Deák  Ferencz 
véleményében. 

Kubinyi  Ferencz  V.  Ferdinánd  lemondását,  mint  a  mely  nem  rendes 
úton  történt,  semmisnek  tekintette  s  egy  új  abdicationalis  okmány  készí- 
tését tartotta  szükségesnek.  Nézete  szerint  így  kívánja  ezt  az  ildomosság  és 
azon  pietas  is,  melylyel  a  nemzet  koronás  fejedelmei  iránt  mindenkor  visel- 
kedett. Ezen  pietással  —  így  szólott  —  viseltetem  én  V.  Ferdinánd  ő  fel- 
ségéhez, ki  már  annál  fogva  is,  mert  az  1848-diki  törvényeket  szentesítette, 
megérdemli,  hogy  vele  a  nemzet  érintkezésbe  tegye  magát.  Felirat  is  csak 
ő  hozzá  volna  lehetséges.  Zsarnay  Imre  pártolta  a  felírást,  de  nem  Ferencz 
Józsefhez,  hanem  a  törvényes  királyhoz,  V.  Ferdinánd  ő  felségéhez. 

Miután  15  ülésben  39-en  szólottak  felírás,  51-en  határozat  mellett, 
29-en  pedig  elállottak  a  szótól,  a  képviselőháznak  június  4-dikén  tartott 
ülésében  Deák  Ferencz  mint  indítványt  tevő  az  utolsó  szó  jogával  élt. 

Deák  Ferencz:  (Halljuk!  Halljuk!)  A  háznak  szabályai 
szerint  jogom  van,  mint  indítványozónak  a  szavazás  előtt  még  egyszer 
szót  emelni.  Nem  akarom  e  jogot  arra  használni,  hogy  indítványomat 
újabb  okokkal  támogassam:  első  előadásomban  elmondottam  mind- 
azokat, mik  engem  az  indítvány  megtevósére  bírtak,  8  nem  akarok,  s 
talán  nem  is  tudnék  a  mellett  újabb  érveket  fölhozni.  A  tisztelt  háznak 
nagy  része  nézeteimtől  eltérő  véleményben  van ;  kétségtelenül  fontos 
okaik  vannak  erre,  mert  komoly  férfiak  ily  komoly  ügyben  fontos  ok 
nélkül  nem  határoznak.  (Ugy  van !)  Nem  akarok  minden  ellenokok 
czáfolgatásába  bocsátkozni,  mert  a  tanácskozás  alatt  levő  tárgy  mind- 
két részről  bőven  ki  van  már  merítve,  s  a  ház,  sőt  talán  az  ország  is, 
ha  nem  türelmetlenül,  de  bizonyosan  óhajtja  már,  hogy  befejeztes- 
senek átalános  tanácskozásaink,  (Igaz!)  s  azok  eredményét  végre 
szavazással  döntsük  el ;  és  ha  netalán  mondatott  itt  ott  a  tanács- 
kozások folytán  egy-két  keserűbb  szó,  arra  sem  fogok  megjegyzést 
tenni,  mert  helyzetünkben  nem  szabad  más  érdeket  ismernünk,  mint 

a  haza  érdekét,  nem  szabad  más  érzelmeknek  odaadni  magunkat, 
mint  a  honszeretet  érzelmeinek;  (Helyes!)  pedig  a  haza  érdeke  szen- 
ved az  által,  ha  a  tanácskozások  hevében  gyakran  talán  számítás, 
vagy  sértő  szándék  nélkül  ejtett  hevesebb  szónak  sajgó  emléket 
kivisszük  e  teremnek  falai  közül,  s  átvisszük  a  magánéletbe ;  s  ha 
lett  volna  keserűség,  ne  újítsuk  meg  azt  emlegetés  vagy  czáfolgatás 
által.  (Helyes !) 

Felszólalásomnak  oka  és  czólja  az,  hogy  egy  tisztelt  képviselő- 
társunknak, —  ki  fájdalom  közülünk  végkép  kilépett,  —  némely  föl- 
hozott állításaira  megtegyem  észrevételeimet.  (Halljuk  !)  E  képviselő- 
társunk Révész  Imre  úr  volt,  (Éljen !)  Debreczen  városának  egyik 
képviselője,  kinek  végképi  távozását  fölötte  sajnálom !  Nem  szokásom 
üres  szavakat  mondani,  bókokat  még  kevésbbé ;  ő  a  fenforgó  lényeges 
kérdésre  nézve  más  nézetből  indult  ki,  mint  én ;  de  tisztelem  észtehet- 
ségét s  jellemének  szilárdságát  8  azért  ismétlem,  hogy  távozását  vesz- 
teségnek tartom.  (Tetszés.) 

Nem  is  azért  teszek  észrevételeket  állításaira,  hogy  polémiába 
bocsátkozzam,  melylyel  a  fenforgó  főkérdés  végeldöntósét  illetőleg 
a  tisztelt  háznak  tagjaira  hatni  akarnék ;  hanem  főkép,  sőt  egyedül 
azért,  mert  tartok  tőle,  hogy  ha  némely  állításai  e  házban  megjegyzés 
nélkül  hagyatnak,  közös  elleneink  fegyverül  használják  azokat  elle- 
nünk, még  talán  balul  is  értve,  vagy  szándékosan  félremagyarázva. 
Követemerészben  előadásának  azon  szavait,  hogy  «a  köztanácskozások 
nem  csupán  szónoklatokra,  de  arra  is  valók,  hogy  egymás  nézetei 
irányában,  ha  a  közjó  kívánja,  észrevételeinket  honfiúi  szeretettel 
megtegyük  s  türelemmel  fogadjuk ».  (Ugy  van !) 

Előadásomban,  melylyel  három  héttel  ezelőtt  indítványomat 
itt  e  helyen  kifejtettem,  a  többek  közt  a  következő  szavakat  mondot- 
tam: «Az  ország  gyűlése  megalakult*.  A  tisztelt  képviselő  úr  sza- 
vaimra megjegyzi,  hogy  mivel  én  előadásom  további  folyamában  az 
országgyűlés  kiegészítéséről  szólok,  8  ezen  kiegészítést  —  integri- 
tást —  mint  még  most  meg  nem  levőt,  határozottan  sürgetem  s 
követelem,  ő  szavaimban  némi  nehézséget  8  talán  ellenmondást  lát, 
mert  bajosan  találja  átérthetőnek,  mi  módon  lehet  megalakultnak 
mondani  azt,  a  mi  még  nem  egész. 

Ha  e  részben  (Halljuk !)  csak  a  magam  igazolása  végett  akarnék 
szót  emelni,  elég  volna  egyszerűen  elmondanom,  hogy  a  midőn  azt 
mondottam,  hogy  az  ország  gyűlése  megalakult,  nem  mondottam 
egyebet,  mint  azt,  mit  a  háznak  tisztelt  elnöke  ápril  19-dikén  a  6-dik 

ülésben  elnökileg  kijelentett  e  szavakkal:  cEzek  után  a  képviselőházat 
a  törvény  értelmében  megalakultnak  nyilvánítom •.  (Igaz!)  A  ház 
ezen  elnöki  nyilvánítást  ellenmondás  nélkül  elfogadta,  s  magát  meg- 
alakultnak tekintve,  működését  megkezdte.  A  t.  képviselő  úrnak  meg- 
jegyzése tehát  nem  engem,  vagy  legalább  nem  egyedül  engem,  hanem 
a  háznak  közakarattal  hozott  határozatát  érdekli.  Óhajtottam  volna, 
hogy  a  tisztelt  képviselő  úr  vagy  ezen  elnöki  nyilvánítás  alkalmával, 
vagy  legalább  csakhamar  ezután  megtette  volna  észrevételeit ;  és  ezt 
nem  szemrehányásul  mondom,  hanem  azért  hozom  fel,  mert  azt 
hiszem,  hogy  sikerült  volna  őt  a  ház  alakulására  nézve  megnyugtat- 
nunk azon  fölvilágosítá8  által,  a  melyet  erre  vonatkozólag  most  leszek 
bátor  előadni.  (Halljuk !) 

Közjogi  téren  integritás  és  megalakulás  nem  ugyanazon  egy 
fogalom.  Az  országgyűlésnek  integritásához  szükségesek  mindazok, 
kik  törvény  szerint  az  országgyűlés  tagjai.  A  megalakuláshoz  nem 
szükséges  minden  tagnak  jelenléte.  A  legtöbb  alkotmányos  országban 
törvény  vagy  gyakorlat  által  van  meghatározva,  hány  tagnak  jelenléte 
szükséges,  hogy  a  törvényhozó  testület  megalakulhasson.  Meg  van  ez 
nálunk  is  határozva  a  háznak  szabályaiban;  de  azt,  hogy  az  inte- 
gritáshoz hány  tag  jelenléte  szükséges,  meghatározni  fölösleges  volna, 
mert  az  már  magában  az  integritás  szóban  benfoglaltatik. 

Nem  említve  azon  gyakran  véletlen  s  gyakran  el  nem  hárítható 
akadályokat,  melyek  miatt  valamely  törvényhozásnak  némely  tagjai 
meg  nem  jelenhetnek,  minők  pl.  a  külellensóg  foglalása,  ragályos 
nyavalyák  és  effélék,  kétféle  okból  származhatik  a  törvényhozó  testü- 
let ki  nem  egészítése :  vagy  az  illető  hatalom  nem  hívta  meg  mind- 
azokat, kiknek  meghívását  a  törvény  parancsolja,  és  ha  talán  meg- 
hívta, bármi  okból  gátolja  megjelenhetésüket ;  vagy  meghívattak  ugyan 
minden  tagok,  s  meg  is  jelenhetnének,  de  megjelenni  nem  akarnak. 

Akár  az  egyik,  akár  a  másik  okból  származzék  a  hiány,  a  tör- 
vényhozó testület  nincsen  kiegészítve,  csakhogy  az  első  esetben  a 
hiány  azon  hatalomnak  bűne,  mely  a  törvényszabta  összehívást  elmu- 
lasztotta, vagy  a  megjelenhetést  gátolja;  a  második  esetben  a  bün 
azokat  terheli,  kik  meghíva  bár,  a  megjelenést  szándékosan  elmu- 
lasztották. 

Mind  az  egyik,  mind  a  másikféle  esetekre  vannak  példák  hazánk 
törvényhozásának  történelmében  is.  1796-ban  Somogymegyének  egyik 
követe,  1839-ben  Pestmegyének  egyik  követe  a  fejedelem  nevében 
lőnek   eltiltva,    s   illetőleg  gátolva,    hogy   az   országgyűlésen   meg- 

jelenhessenek.  Az  országgyűlés  integritása  tehát  akkor  is  hiányos 
volt,  de  megalakultnak  tekintette  magát,  s  mint  megalakult  ország- 
gyűlés követelte  a  tilalom  megszüntetését,  sőt  különösen  1839-ben 
azt  is  kimondotta,  hogy  « országgyűlési  munkálódásait  rendesen  foly- 
tatandja  ugyan,  de  ezen  akadály  elhárításáig  munkálatait  legfelsőbb 
helyre  föl  nem  terjesztendő. 

A  főrendi  tábla  körében  is  megtörtént  több  izben,  hogy  annak 
egyik  vagy  másik  tagja  meg  nem  hivatott.  Ily  esetekben  a  főrendi 
tábla  integritása  csakugyan  hiányos  volt,  és  mivel  az  kétségtelenül 
alkatrésze  a  magyar  országgyűlésnek,  maga  az  országgyűlés  sem  volt 
valósággal  kiegészítve;  de  a  főrendi  tábla  megalakultnak  tekintette 
magát,  működött,  tanácskozott,  s  a  meg  nem  hívottaknak  meghívását 
sürgette.  1839-ben  Kraszna,  Zaránd,  Közép  Szolnok  megyék  és  Kővár 
vidéke  az  1832 — 36.  évi  XXL  t.-czikknek  folytán  meghívattak  az 
ország  gyűlésére;  Kraszna  és  Zaránd  követei  meg  is  jelentek,  de 
Közép-Szolnok  és  Kővár  nem  küldöttek  követeket.  Az  ország  gyűlésé- 
nek integritása  tehát  hiányos  volt,  magát  azonban  megalakultnak 
tekintette,  s  intézkedett  a  követeket  küldeni  nem  akaró  hatóságok 
törvényszabta  büntetésére  nézve,  minthogy  a  nemküldésnek  más  okból 
származott  akadályait  nem  tudta,  és  folytatván  tanácskozásait,  törvé- 
nyek alkotásába  is  bocsátkozott.  Nem  szólok  az  1843-diki  országgyű- 
lésről, melyre  sem  Kraszna,  sem  Zaránd,  sem  Közép- Szolnok,  sem 
Kővár  meghíva  bár,  követeket  nem  küldöttek,  csak  azt  említem  még 
meg,  hogy  1848-ban  sem  Horvátország,  sem  Tótország  legnagyobb 
része,  sem  a  határőrvidék  képviselőket  nem  küldöttek  a  magyar 
országgyűlésre,  ámbár  rendesen  meg  valának  híva,  és  az  országgyűlés 
mégis  megalakult,  tanácskozott  s  határozott,  pedig  integritása  csak- 
ugyan hiányos  volt. 

A  folytonos  gyakorlat  által  is  megerősített  közjogi  elvnek  tartom 
tehát,  hogy  az  integritás  hiánya  a  megalakulást  nem  gátolhatja,  bármi 
okból  származott  legyen  azon  hiány.  (Helyes !)  De  a  közjogi  követke- 
zésekre nézve  lényeges  különbség  van  a  meg  nem  hívásból,  vagy  a 
megjelenésnek  a  hatalom  általi  gátlásából  és  a  meghívottak  szándékos 
meg  nem  jelenéséből  származó  integritási  hiány  között.  Az  első  eset- 
ben, midőn  t.  i.  meg  sem  hívattak  mindazok,  kik  törvény  szerint  meg- 
hívandók lettek  volna,  vagy  midőn  a  megjelenésben  a  közhatalom 
által  gátoltatnak,  megalakulhat  ugyan  az  országgyűlés,  s  mindenek 
előtt  felszólal  a  mulasztásból,  vagy  szándékosan  elkövetett  törvény- 
sértés ellen  s  azok  törvényszabta  meghívását  követeli  a  főhatalomtól, 

de  törvények  alkotásába  nem  bocsátkozik,  nem  azért,  mert  kiegészítve 
nincs,  hanem  azért,  mert  azon  tagjait,  kik  nem  önhibájuk  miatt  nin- 
csenek jelen,  akaratjuk  ellen  a  törvények  alkotásában  való  jogszerű 
részvétből  ki  nem  zárhatja.  Midőn  ellenben  az  ország  gyűlésének  vala- 
mely tagjai,  meghíva  s  nem  gátolva,  maguk  nem  akarnak  megjelenni, 
az  országgyűlés  nemcsak  megalakulhat,  hanem  elhatározza  a  megje- 
lenni nem  akarók  ellen  mindazt,  mit  a  törvény  rendel  s  folytatja 
tanácskozásait,  sőt  törvények  alkotásába  is  bocsátkozik,  nem  mintha 
ki  volna  egészítve,  hanem  mert  ez  által  senkinek  jogát  nem  csorbítja, 
minthogy  a  megjelenni  nem  akarók  önkényt  tartózkodnak  gyakorolni 
azon  jogot,  mely  őket  a  törvényhozásnál  illette  volna. 

Úgy  hiszem  tehát,  hogy  a  tisztelt  ház  helyesen  s  jogszerűleg  járt 
el,  midőn  magát  megalakultnak  nyilvánította  (Helyeslés) ;  hogy  noha 
kiegészítve  nincsen,  helyesen  és  jogszerűleg  követeli  teljes  kiegészítte- 
tését ;  helyesen  és  jogszerűleg  tesz,  ha  mindaddig,  míg  a  még  meg 
nem  hívottak  törvény  szerint  meghíva  nem  lesznek,  se  törvények 
alkotásába,  se  koronázási  egyezkedésekbe  nem  bocsátkozik.  Űgy  hiszem, 
igazolva  vagyok  én  is,  hogy  előadásomban  kimondottam,  mit  a  tisztelt 
ház  határozatilag  már  előbb  kimondott,  hogy  «az  országgyűlés  meg- 
alakult*. (Helyes!  Éljen!) 

A  másik  tárgy,  miről  szólani  akarok,  ugyanazon  tisztelt  kép- 
viselő úrnak  a  sanctio  pragmaticára  vonatkozó  állítását  tárgy  azzá. 
(Halljuk !) 

0  vádol  engem  előadásában,  hogy  én  «a  fölirati  javaslatban 
mindenütt  ott,  hol  az  ország  alapjogait  az  uralkodóházhoz,  s  az  ausztriai 
tartományokhoz  való  viszonyait  fejtegetem  s  illetőleg  védelmezem,  foly- 
vást és  igen  sokszor  a  sanctio  pragmaticára  hivatkozom,  még  pedig  mint 
olyan  valamire,  mi  nem  egyszerű  törvény,  nem  egyszerű  diploma,  nem 
octroyrozott  adomány  vagy  ígéret,  hanem  kölcsönös  egyezkedés  folytán 
kötött  alapszerződés »,  egy  szóval  «én  a  sanctio  pragmaticát  tartom », 
azt  mondja  ő  « országunk  alapjogai  legfőbb,  sőt  majdnem  egyedüli  s  a 
többi  törvényeknél  magasabb  értékű  biztosítékának » ;  « szabatosság- 
hiányt vagy  tévedést  lát  abban,  hogy  országunk  alkotmányos  jogainak 
legfőbb  vagy  bármi  csekély  forrásául,  biztosítókául  a  pragmatica  sanc- 
tio tartatik,  mert  erről,  mint  ilyenről  azon  értelemben  a  magyar 
közjogi  viszonyok  mezején  még  csak  szó  sem  lehet».  Ezek  Révész 
úr  szavai. 

Igaz,  hogy  az  általam  indítványozott  fölirati  javaslatban  több 
helyütt,  de  főkép  ott,  hol  Magyarország  független  önállását  igyekszem 

kimutatni,  s  be  akarom  bizonyítani,  hogy  Magyarország  és  az  örö- 
kös tartományok  között  csak  personal-unio  létezik,  gyakran  fordul 
elő  hivatkozás  a  sanctio  pragmaticára,  de  azt,  a  mit  a  tisztelt  képviselő 
úr  szavaimból  kivont,  hogy  én  a  sanctio  pragmaticát  tartom  az  ország 
alapjogai  majdnem  egyedüli  biztosítékának,  én  csakugyan  soha  egy 
szóval  sem  mondottam.  Sőt  fölirati  javaslatomban  több  más  törvé- 
nyekre is  hivatkoztam,  elsoroltam  azok  tartalmát,  elmondottam,  meny- 
nyire fontosak  azok  minden  tekintetben,  s  mennyire  bizonyítják  a 
későbbi  törvények  is  az  ország  törvényes  önállását  és  függetlenségét. 
Ezekből  alig  hiszem,  hogy  szabatosan  lehessen  következtetni  azt, 
hogy  én  alapjogaink  majdnem  egyedüli  biztosítékának  a  pragmatica 
sanctiót  tartom. 

Azt  ellenben,  hogy  a  sanctio  pragmatica  nem  egyszerű  törvény, 
nem  octroyrozott  adomány  vagy  ígéret,  hanem  kölcsönös  egyezkedés 
folytán  kötött  alapszerződés,  határozottan  állítottam,  s  ezt,  úgy  hiszem, 
lajtántúli  elleneink  közül  is  csak  azok  tagadják,  kik  Magyarországot 
hódított  országnak  szeretnék  tekinteni,  s  az  uralkodóháznak  jogát  ezen 
országban  fegyverrel  kivívottnak  állítják. 

Magyarország  a  habsburgi  ház  fiágának  kihaltával  szabadon 
választhatta  volna  királyát,  mint  ezt  az  1687.  3.  és  az  1715.  3.  t.-czik- 
kekben  maguk  a  fejedelmek  is  elismerték. 

Az  ország  ezen  szabad  választási  jogáról  önként  lemondott,  8  a 
habsburgi  ház  fiága  kihaltának  esetere  átruházta  az  örökösödést  a  tör- 
vényben körülírt  nőágra  is ;  de  határozottan  kikötötte  az  ország  tör- 
vényes függetlenségének,  szabadságának,  törvényeinek  mindenkori  szo- 
ros megtartását,  s  koronázás,  királyi  hitlevél  és  fejedelmi  eskü  általi 
biztosítását,  valamint  azt  is,  hogy  az  említett  nöág  kihaltával  a  sza- 
bad választás  a  nemzetre  ismét  visszaszálljon. 

0  felsége  az  ilykép  megajánlott  örökösödést  és  annak  minden 
föltételeit  kivétel  nélkül  elfogadta  s  ünnepélyesen  szentesítette.  Ha  ez 
nem  kölcsönös  egyezkedés  folytán  kötött  alapszerződés,  úgy  a  közjogi 
téren  alapszerződés  alig  létezik.  (Helyes !) 

így  tekintették  ezt  maguk  az  ország  rendéi  is,  s  azt  nem  egy 
ízben  ki  is  jelentették.  Névszerint  az  1 79 1  -diki  országgyűlés,  melynek 
annyi  fontos  közjogi  törvényeinket  köszönhetjük,  a  királyi  hitlevél 
iránt  október  5-dikén  felküldött  második  föliratában  többek  közt  ezeket 
mondja:  «A  magyar  nemzet  a  koronát  a  fölséges  ausztriai  háznak, 
elsőbben  fiágra,  későbben  a  nőágra  is,  kétoldalú  —  vagyis  inkább  köl- 
csönös —  szerződés  mellett,  s  azon  föltétel  alatt  adta  által,  hogy  a 

királyválasztás  jogát  kivéve,  a  nemzetnek  minden  előbb  is  fennállott 
jogai  sértetlenül  megtartassanak ».  És  ismét  alább :  «A  fejedelemnek  és 
a  nemzetnek  jogai  az  örökösödési  szerződéseken  alapulnak,  melyeket  a 
feleknek  megváltoztatni  nem  szabad*.  Nem  hivatkozom  több  példákra, 
mert,  úgy  hiszem,  ezek  is  eléggé  bizonyítják  állításom  valóságát. 

Tisztelt  Révész  úr  azonban  azt  állítja:  «hogy  a  sanctio  pragma- 
tica  alatt  nem  lehet  egyebet  értenünk,  mint  azon  családi  szerződést, 
azon  örökösödési  szabályzatot,  melyet  VI.  Károly  római-német  császár 
némely  korábbi,  szintén  családi  szerződések  alapján  1713-dik  ápril 
1 9-dikén  adott  tudtára  titokban  a  maga  minisztereinek  és  udvari  taná- 
csosainak».  Hivatkozik  Mária  Josefa  főherczegnőnek  és  férjének  Fri- 
diik Ágostonnak,  Mária  Amália  főherczegnőnek  s  férjének  Károly 
Albertnek  lemondó  8  illetőleg  biztosító  leveleire ;  hivatkozik  VL  Károly 
császárnak  1 723-diki  ápril  7-dikén  és  1724.  deczember  29  dikén  kelt 
okmányaira,  melyekben  a  pragmatica  sanctio  birodalom-  sőt  európa- 
szerte  ünnepélyesen  kihirdettetik ;  hivatkozik  az  angol  királynak  és  a 
szövetséges  belgiumi  rendeknek  1731  márczius  16-dikán  VI.  Károly 
császárral  kötött  szerződésére,  s  a  német  birodalmi  gyűlésnek  1732-diki 
január  1 1  -dikén  kelt  megerősítő  és  biztosító  okmányára,  végre  magára 
az  október  20-dikán  kelt  császári  diplomára,  s  elmondja,  hogy  « mind- 
ezen okmányok  a  pragmatica  sanctio  neve  alatt  határozottan,  folyvást  8 
világosan  és  következetesen  az  1713-diki  ápril  19-dikén  tudtul  adott 
családi  szerződést  s  örökösödési  szabályzatot  értik »,  s  azt  jegyzi  meg, 
hogy  «ha  bármely  angol,  franczia  vagy  akármiféle  diplomata  elővévén 
a  fölirati  javaslatot,  az  abban  foglalt  tételekről  magukból  a  forrásokból 
közvetlen  és  önálló  meggyőződést  akar  szerezni,  a  pragmatica  sanctio 
név  alatt  a  döntő  eredeti  forrásokban  sehol  sem  fog  egyebet  találni, 
mint  az  1713-dik  ápril  19-diki  családi  szerződést,  melyben,  valamint  a 
többiben  is,  népekről  és  országokról,  mint  dynastiájukkal  szerződő 
felekről,  ezen  szerződés  alapfeltételeiről,  alkotmányos  jogokról  semmi 
legkisebb  emlékezés  nincs*. 

Engedje  meg  a  t.  ház,  hogy  mindezekre  szerény  észrevételeimet 
elmondhassam  s  legyen  türelemmel  talán  untató,  de  a  tárgy  kifejtésére 
szükséges  előadásom  iránt.  (Halljuk !  Halljuk !) 

A  habsburgi  háznak  a  nőágra  is  kiterjesztett  örökösödési  rendé, 
melyet  most  sanctio  pragmatica  név  alatt  ismer  a  világ,  kezdetben 
csak  családi  szerződésekben  és  fejedelmi  önhatalmú  szabályzatban 
mondatott  ki.  I.  Leopold,  midőn  magát  elhatározta,  hogy  a  H.  Károly 
király  halála  után  őt  illető  spanyol  trónnak  átvételére  második  szülött 

fiát,  a  18  éves  Károlyt  elküldi,  első  szülött  fiával  Józseffel  a  spanyol 
örökösödésről  Károly  javára  1703-dikideczember  2-dikán  ünnepélyesen 
lemondott  s  akkép  intézkedett,  hogy  a  spanyol  korona  birtokai  Károlyé 
8  ennek  fiági  maradékaié  legyenek,  a  többi  tartományok  pedig  első  szü- 
lött fiára  Józsefre  s  ennek  fiágon  levő  örököseire  szálljanak ;  ugyanazon 
•évben  az  atya  és  két  fiú  között  kölcsönös  örökösödési  szerződés  köt- 
tetett, mely  szerint  egyik  fivérnek  fiágoni  magvaszakadtával  a  másik 
fivér  s  ennek  fiágoni  maradékai  örökösödjenek,  a  íiágnak  teljes  kihal- 
tával pedig  a  nőágra  szálljon  az  örökösödés,  megtartva  mindig  az  első- 
szülöttség sorát.  Ezen  szerződést,  melyet  «pacta  saccessoria»-nak  ne- 
veztek, ünnepélyes  esküvel  is  szentesítették  a  szerződő  felek.  Az  ékké- 
pen  kötött  szerződés  csupán  családi  volt,  és  a  szerződő  feleken  kívül 
•csak  azokat  kötelezhette,  kikre  nézve  az  örökösödést  illetőleg  rendel- 
kezhetési  joggal  bírt  a  fejedelem.  De  azon  tartományokban,  melyekben 
az  örökösödés  egyedül  a  fiághoz  kötve,  köztörvény  által  volt  megálla- 
pítva, e  családi  szerződés  a  köztörvényt  meg  nem  változtatta. 

Károly  1704  január  hóban  Spanyolországba  utazott,  s  ott  június 
26-dikán  spanyol  királynak  kikiáltatott ;  de  Anjoui  Fülöp,  XIV.  La- 
josnak második  unokája  is  trónkövetelő  volt,  és  a  spanyol  örökösödési 
háború  változó  sikerrel  folyt  éveken  keresztül,  míg  végre  Károly  ellen 
fordult  a  harczi  szerencse.  Ez  alatt  I.  Leopoldnak  1705-ben  május 
5-dikén  történt  halálával  annak  elsőszülött  fia  I.  József  trónra  lépett, 
német  császárnak  megválasztatott,  s  az  1687.  2.  t.-czikknek  értelmé- 
ben Magyarország  trónja  is  reá  szállott.  De  már  1711  ben  József  fima- 
radék  nélkül  meghalálozván,  az  örökösödés  annak  minden  birtokában 
törvény  szerint  testvérét  Károlyt  illette. 

Károly  sietve  visszajött  Spanyolországból,  hol  ügyei  rossz  fordu- 
latot vettek.  Még  azon  évben  német  császárnak  választatott,  1712-ben 
pedig  magyar  királynak  koronáztatott  meg. 

Látta  Károly,  hogy  a  spanyol  koronát  meg  nem  tarthatja,  min- 
den gondjait  tehát  arra  fordította,  hogy  többi  birtokait  biztosíthassa. 
E  czélra  kettőt  vélt  főkép  szükségesnek :  az  örökösödési  rendnek  még 
azon  esetre  is,  ha  fia  nem  születnék,  családja  javára  kedvező  megálla- 
pítását és  a  föloszthatatlan  birtoklás  elvének  állandósítását. 

1713  -ban  tehát  ápril  1 9-  dikén  összehívatta  titkos  tanácsát ;  24  tag 
volt  jelen,  közöttük  néhány  magyar  főúr  is.  Ezen  titkos  tanás  előtt  ő 
maga  szóval  előadta,  hogy  még  1 703-ban  deczember  2-dikán  közötte 
és  boldogult  édes  apja,  I.  Leopold,  és  elhunyt  fivére,  I.  József  között 
ünnepélyes  szerződések  köttettek  a  kölcsönös  örökösödésre  nézve,  mely 

szerződéseket  ott  azonnal  föl  is  olvastatott ;  elmondotta  továbbá,  hogy 
miután  testvérének  Józsefnek  fiágoni  magvaszakadtával  az  összes  bir- 
tok már  most  reá  szállott,  ő  a  fennemlített  1703-dik  évi  deczember 
2-diki  szerződések  —  pacta  successoria  —  értelmében  az  örökösödési 
rendet  jövendőre  akkép  szabályozza,  hogy  az  ő  fíágon  levő  maradékai, 
ha  pedig  fia  nem  lenne,  vagy  azoknak  fiágon  magva  szakadna,  leány 
maradékai,  és  ha  leány  gyermekei  sem  volnának  vagy  kihalnának,  el- 
hunyt fivérének  I.  Józsefnek  leányai  és  ezek  maradékai  örökösödjenek 
a  feloszthatatlan  birtokban,  megtartva  mindig  az  elsőszülöttség  sorát*. 
Ha  pedig  mind  az  ő  ága,  mind  elhunyt  fivérének  I.  Józsefnek  ága 
egészen  kihalnának,  saját  nővéreit  —  t.  i.  Leopoldnak  leányait  —  és 
minden  egyéb  ágait  a  fejedelmi  háznak  («und  allé  übrigen  Linien  des 
durchlauchtigsten  Erzhauses»)  illesse  az  örökösödés  elsőszülöttség  sze- 
rint. Ezeket  előadván  Károly  ő  felsége,  felszólította  tanácsosait,  hogy 
szándékát  tőlök  kitelhetőleg  támogassák,  ugyanazért  őket  a  titoktartási 
eskütől  is  fölmentette.  Mindezek  élő  szóval  adattak  elő  s  az  egésznek 
lefolyta  jegyzőkönyvbe  vezettetett,  melyben  a  sanctio  pragmatica  ne- 
vezet sehol  elő  nem  fordul ;  külön  fejedelmi  rendelet  akkor  nem  ada- 
tott ki  s  a  jegyzőkönyvet  egyedül  Schick  János  György  Frigyes  udvari 
tanácsos,  referendarius  és  tpro  hoc  actu  caesaree  et  archiducaliter 
creatus  nótárius  publicus*  irta  alá. 

Ezen  jegyzőkönyvből  áll  azon  okmány,  mely  1713-ban  ápril 
19-dikén  készült  s  mely  utóbb  sanctio  pragmaticának  neveztetett,  ám- 
bár, mint  említem,  abban  e  nevezetnek  még  nyoma  sincs. 

Megjegyzésre  méltó  itt  azon  körülmény,  hogy  közel  egy  évvel  az- 
előtt, 1712-ben,  Horvátországnak  Zágrábban  összegyűlt  rendéi,  Pálffy 
János  bánnak  és  Esterházy  Imre  zágrábi  püspöknek  ajánlatára,  Hor- 
vátországra nézve  az  örökösödést  a  habsburgi  ház  fiágának  kihaltával 
a  nőágra  is  átruházták  és  azt  kívánták,  hogy  Horvátországban  mindig 
az  örökösödjék,  ki  Ausztriát,  Steierországot  és  Karnioliát  bírandja. 
Világos  ebből,  hogy  Károly  már  1713  előtt  is  foglalkozott  szándékának 
megvalósításával  s  Horvátországban  tétetett  erre  az  első  kísérlet.  Fel- 
tűnő pedig  az,  hogy  a  horvátok  nem  az  egész  birodalomnak  s  nem  is 
a  magyar  korona  országainak  feloszthatatlanságát  kötötték  ki. 

Károly  jól  tudta,  hogy  a  családi  « pacta  successoria*  és  az  ö 
önhatalmú  szabályzata  czélját  még  nem  biztosítják,  még  talán  azon 
tartományokra  nézve  sem,  melyekben  az  örökösödés  fölött  végrendele- 
tileg  is  jogosan  vélt  rendelkezhetni,  annál  kevésbbé  azokban,  melyek- 
ben az  örökösödés  rendét  a  köztörvény  határozta  meg.  Ugyanazért. 

fontos  volt  reá  nézve  Horvátország  említett  ajánlata,  mely  minden 
tartományok  között  első  nyilatkozott  a  nőági  örökösödés  mellett,  ám- 
bár azt  nem  egészen  Károly  szándékának  szellemében  tette,  a  mennyi- 
ben a  feloszthatatlanság  elvét  nem  az  egész  birodalomra  terjesztette  ki. 

Károlynak,  ki  több  évekkel  azelőtt  házasodott,  még  gyermeke 
nem  volt,  de  a  28  éves  férfiú  még  figyelmeket  is  remélhetett.  Ezen 
körülménynek  lehet  tulajdonítani,  hogy  az  említett  első  lépések  után 
éveken  keresztül  —  világosan  legalább  —  semmi  nem  történt  a  női 
örökösödés  érdekében,  sőt  1715-ben  a  magyar  országgyűlésen  minden 
nehézség  nélkül  szentesítette  a  király  a  3.  czikknek  azon  rendeletét, 
logy  a  habsburgi  ház  fiágának  kihaltával  a  szabad  választás  joga 
Magyarországra  ismét  visszaszálljon.  Ez  ellen  Horvátországnak  jelen 
volt  követei  sem  emeltek  szót,  ámbár  ők  a  nőágnak  már  évek  előtt 
megajánlották  az  örökösödést. 

1716-ban  Károlynak  fia  született,  ki  azonban  csakhamar  meghalt. 
1717-ben  született  Mária  Terézia.  Ezen  időtől  fogva  erélyesebb  mun- 
kásságot látunk  a  női  örökösödés  megállapítása  körül. 

Mindenek  előtt  saját  családjának  nőtagjaitól  kívánta  Károly, 
hogy  az  általa  megállapított  örökösödési  szabályzatot  elfogadják.  Mária 
Josefa  főherczegnő  és  ennek  férje  Fridiik  Ágoston  1719-ben,  Mária 
Amália  főherczegnő  és  ennek  férje  Károly  Albert  1722-ben  adták  ki 
lemondó  s  illetőleg  biztosító  okirataikat,  melyekben  az  1713-diki 
ápril  19-dikén  megállapított  örökösödési  szabályzatot  sanctio  pragma- 
ticának  nevezve,  a  maguk  részéről  is  elfogadják. 

De  mindezek  még  csak  a  család  körében  történtek,  s  Károly 
arra  fordította  gondjait,  hogy  a  mit  megállapított,  azt  népeivel  is  elfo- 
gadtassa 8  a  külföldi  hatalmak  által  is  garantiroztassa. 

Az  alsó-ausztriai  rendek  1720-ban;  a  sziléziaiak  ugyancsak 
1720-ban;  a  karanti,  krainai  és  stájer  rendek  1721- és  1722-ben  fo- 
gadták el  a  pragmatica  sanctiót,  mint  maguk  kifejezik :  örök  és  állandó 
törvény  gyanánt. 

Csehországnak  1720-ban  terjesztették  elő  az  említett  örökösödési 
szabályzatot  s  a  cseh  rendek  abban  megnyugodtak,  minthogy  az  alap- 
törvényeikkel úgy  sem  ellenkezett.  És  pedig  pragmatica  sanctiónak 
nevezik  a  következő  szavakban :  «tamquam  lege  fundamentali  sanc- 
tioneque  pragmatica  in  perpetuum  valitura ».  Későbben  Károly 
1723-ban  szeptember  4-dikén  cseh  királynak  megkoronáztatván,  a 
rendek  újra  elfogadták  az  említett  örökösödési  szabályzatot,  melyet 
-ezen  ujabb  elfogadásban  nem  neveznek  sanctio  pragmaticának ,  mi 

azonban,  úgy  látszik,  nem  számításból  történt,  mert  az  első  elfogadás 
alkalmával,  mely,  a  mint  említem,  1720-ban  történt,  sanctio  pragma- 
ticának  neveztetik  az,  Károly  ellenben  a  cseheknek  fönlevő  szabadsá- 
gaikat megerősítette.  Az  égeri  kerület  is  külön  nyilatkozott,  még  pedig 
1721-ben  ezen  örökösödési  szabályzat  mellett,  de  némi  reservátákkal, 
zálogviszonynál  fogva  tartozván  ők  csupán  Csehországhoz. 

A  németalföldi  birtokokban  1723.  évi  ápril  7-dikén  hirdettetett 
ki  az  örökösödési  szabályzat  mint  sanctio  pragmatica,  s  a  rendeletben 
az  mondatik,  hogy  ő  felsége  megszünteti  azon  sanctio  pragmaticát, 
melyet  az  említett  tartományokra  nézve  V.  Károly  császár  1 549-ben 
november  4-dikén  kiadott,  de  csak  annyiban,  a  mennyiben  az  örökö- 
södést illetőleg  a  jelen  örökösödési  szabályzattal  ellenkezik,  minden 
<  gyéb  pontjaiban  pedig  azt  sértetlenül  fönn  kívánja  tartani.  A  rendek 
beleegyeztek  a  császár  kívánatába,  de  azt  kívánták,  hogy  az  ünnepé- 
lyes alakban,  mint  császári  edictum  adassék  ki  nekik.  És  ez  meg  is 
történt;  a  sanctio  pragmatica  mint  állandó  törvény  az  örökösödés  ren- 
dére és  ő  felsége  országainak  és  tartományaínak  feloszthatatlanságára 
1724.  évi  deczember  6-dikán  ünnepélyes  alakban  császári  pecsét  alatt 
ki  is  adatott.  És  ez  az  első,  sőt  talán  egyetlen  egy  ünnepélyes  alakú 
okirat,  melyet  Károly  a  sanctio  pragmaticáról  ily  formában  kiadott. 

A  majlandi  és  mantuai  herczegségekben,  melyek  a  rastadti  béke 
által  jutottak  Ausztriához,  1725-ben  lőn  elfogadva  a  sanctio  pragmatica. 

A  mi  már  a  magyar  koronához  tartozó  országokat  illeti :  Horvát- 
ország, mint  föntebb  említem,  már  1712-ben  megajánlotta  a  nőági 
örökösödést,  és  így  előbb,  mint  maga  Károly  az  17 1 3.  évi  ápril  19-dikén 
megállapított  és  utóbb  sanctio  pragmaticának  nevezett  örökösödési 
szabályzatot  még  csak  titkos  tanácsa  előtt  is  kijelentette.  Hatása  két- 
ségtelenül nagy  volt  Horvátország  ajánlatának,  mert  alkotmányos  or- 
szág levén,  mely  az  1687.  3.  t.-czikknek  értelmében  a  habsburgi  ház 
fiágának  kihaltává}  Magyarországgal  együtt  szabad  választási  joggal 
bírt  volna,  az  ő  szava  megerősítette  Károlyt  szándékában  s  könnyí- 
tette máshol  is  a  kivihetést.  De  ezen  ajánlatnak  is  csak  akkor  lett 
valóságos  közjogi  következménye,  midőn  a  női  örökösödés  1722-ben 
Magyarországra  és  a  magyar  koronához  tartozott  minden  országokra 
nézve  elfogadtatott  s  1723-ban  törvénybe  igtattatott.  Bizonyítja  ezt 
azon  körülmény,  hogy  midőn  1715-ben  a  3.  törvényczikkely  alkotta- 
tott és  szentesíttetett,  —  mely  szerint  a  fiág  kihaltával  Magyarországra 
a  szabad  választási  jog  ismét  visszaszállandó  vala  —  Horvátország 
nem  tett  ez  ellen  óvást,  s  nem  mondotta,  hogy  ő  a  nőági  örökösödést 

már  három  évvel  előbb  elfogadta,  megnyugodott  a  törvényben,  sőt  az 
1722/5-diki  törvényekben  sem  tétetik  említés  arról,  hogy  a  női  örökö- 
södést Horvátország  már  előbb  elfogadta,  pedig  ezen  törvényekben  az 
elfogadás  nemcsak  Magyarországra  magára,  hanem  a  magyar  koroná- 
hoz tartozó  minden  egyéb  országokra  és  részekre  is  kimondatik. 

Erdélyországban,  —  melynek  akkor  külön  állása  volt,  —  1 722-ben 
terjesztetett  elő  az  örökösödési  szabályzat,  s  azt  Erdély  rendéi  mint 
sanctio  pragmaticát  elfogadták.  Ezen  elfogadás  1744-ben  lett  tör- 
vénybe igtatva,  s  mind  ezen  törvényben,  s  mind  a  fönnebb  említett 
1722-diki  elfogadásban  ezen  kifejezés  használtatik:  «vim  et  robur 
pragmaticae  sanctionis  legisque  perpetuee,  ac  nullo  unquam  tempore 
aut  modo  a  quibuscunque  mutabilis  sortiturum». 

Fiume  nem  Magyarországgal,  nem  Horvátországgal,  nem  Krain- 
nal  együtt,  hanem  mint  önálló  tartomány  1725-ben  fogadta  el  a  san- 
ctio pragmaticát,  1 3  évvel  később,  mint  Horvátország  elfogadó  ajánlatát 
tette,  közel  három  évvel  utóbb,  mint  az  1 723-diki  magyar  törvény  al- 
kottatott és  öt  évvel  későbben,  mint  Krain. 

Magyarországban  éveken  keresztül  készítgették  a  közvéleményt 
arra,  hogy  a  habsburgi  ház  fiága  kihaltának  esetére,  lemondva  szabad 
választási  jogáról,  előre  már  átruházza  az  örökösödést  a  nőágra  is. 
A  fejedelem  részéről  egyenes  felszólítás  erre  nézve  nem  intéztetett  a 
nemzethez  még  akkor  sem,  midőn  1722-ben  az  országgyűlés  össze- 
hívatott ;  de  voltak  számosan  az  ország  rendéi  között,  kik  a  fejedelem 
óhajtásának  létesítésére  folytonosan  nagy  erélylyel  működtek. 

Es  nem  vala  sikertelen  működésök.  Az  ország  rendéi  1722-dik 
évi  június  27-dikén  önkényt,  szabad  akaratból  megajánlották,  ünnepé- 
lyesen kijelentették,  hogy  a  habsburgi  ház  fiága  kihaltának  esetére  az 
örökösödést  a  nőágra  is  kiterjesztik  olyképen,  hogy  a  fiágnak  kihal- 
tával elsőben  ő  felségének  III.  Károlynak  leánymaradékaira,  ezek  ki- 
haltával boldogult  I.  Józsefnek  leánymaradékaira,  és  ha  ezek  is  kihal- 
nának, a  néhai  I.  Leopoldtól  származott  leánymaradékokra  szálljon  a 
magyar  korona,  és  pedig  mindenkor  az  ő  felsége  által  örökös  tartomá- 
nyaiban már  megállapított  elsőszülöttségi  rend  szerint.  Kimondották 
továbbá  mind  Magyarországra  és  a  magyar  korona  országaira,  mind 
az  örökös  tartományokra  nézve  együtt  és  viszonosan  az  elválasztha- 
tatlan és  feloszthatatlan  birtoklást ;  de  határozottan  kikötötték  egyszers- 
mind az  ország  törvényes  önállásának,  függetlenségének,  törvényeinek 
biztosítását,  a  koronázás  előrebocsátásának,  a  királyi  hitlevél  kiadásá- 
nak s  a  fejedelmi  eskü  letételének  minden  trónváltozásnál  szükséges 


56 

voltát,  és  a  leányág  kihaltával  a  nemzetre  visszaszállandó  szabad  vá- 
lasztási jogot.  Hatvan  tagból  álló  küldöttség  vitte  meg  a  királynak  az 
ország  ajánlatát,  ki  azt  minden  föltételeivel  együtt  elfogadta  és  az  or- 
szág gyűlésének  befejeztével  a  törvényeket,  melyekben  a  nőág  örökösö- 
désének ilyképeni  megállapítása,  s  annak  minden  föltételei  bennfog- 
laltatnak, 1723.  évi  július  19-dikén  ünnepélyesen  szentesítette. 
Ez  lényege  és  alakja  azon  kétoldalú,  ünnepélyes  alapszerződésnek, 
melyet  az  1848-diki  törvények  Magyarországra  nézve  sanctio  prag- 
maticának  neveztek ;  ez  az,  melyet  már  őseink  1 790-ben  is,  de  úgy 
hiszem  1741-ben  is  pragmatica  sanctio  néven  említenek  meg  országos 
fölirataikban. 

Három  alapeszme  van  kimondva  mind  az  említett  1723-diki 
törvényekben,  mind  azon  örökösödési  szabályzatban,  melyet  Károly 
1713-dik  évi  ápril  19-dikén  megállapított,  8  az  örökös  tartományok 
utóbb  mint  sanctio  pragmaticát  elfogadtak.  E  három  alapeszme :  a  nő- 
ágnak  örökösödése,  az  elsőszülöttségi  sor,  és  a  föloszthatatlan  birtok- 
lásnak elve ;  e  részben  tehát  a  kettő  egymással  megegyezik. 

De  más  részről  lényeges  különbség  van  a  két  örökösödési  rend 
között.  (Halljuk!  Halljuk!)  Az  1713-diki  ápril  19-diki  szabályzat  kö- 
vetkezőleg állapítja  meg  a  nőág  örökösödési  rendét:  a  A  fíágnak  ki- 
haltával örökösödjenek  ő  felségének  Károlynak  leánymaradéki,  ennek 
kihaltával  boldogult  I.  József  ő  felségének  leánymaradéki,  s  ha  mind 
Károlynak,  mind  Józsefnek  ágai  kihalnak,  az  örökösödés  ő  felségének 
nővéreit  (I.  Leopold  leányait)  és  a  felséges  háznak  minden  egyéb  ágait 
(Ihrer  kais.  Majestat  Schwestern,  und  allé  übrigen  Linien  des  durch- 
lauchtigsten  Erzhauses)  illesse  az  örökösödés.  (Halljuk!)  A  magyar 
törvény  ellenben  in.  Károly  és  I.  József  leányágának  kihaltával  egye- 
dül az  I.  Leopoldtól  származó  leánymaradékokra  szorítja  az  örökösö- 
dést, s  azt  a  fejedelmi  ház  egyéb  ágaira  ki  nem  terjeszti.  Megtörtén- 
hetnék tehát,  hogy  HL  Károly,  I.  József  és  I.  Leopold  leányágainak 
kihaltával  a  szabad  választás  joga  az  1723-dik  évi  2.  t.-czikk  sze- 
rint is  a  nemzetre  visszaszálland,  (Helyes!  Helyes!)  midőn  az 
örökös  tartományok  az  általok  elfogadott  1713-diki  ápril  19-diki 
szabályzat  szerint  a  fejedelmi  ház  minden  egyéb  ágaihoz  volnának 
lekötve;  és  ez  nézetem  szerint  közjogilag  fontos  körülmény,  (Igaz !) 
mert  mutatja,  menynyire  nincs  közöttünk  és  az  örökös  tartomá- 
nyok között  realunio,  mikor  még  az  uralkodó  háznak  örökösödési 
joga  is  törvény  szerint  előbb  megszakad  nálunk,  mint  az  örökös 
tartományokban. 

Megjegyzem  itt  azt,  hogy  Erdélyország  is  csak  Károly,  József  és 
Leopold  ágaira  szorította  a  nőágnak  megajánlott  örökösödést. 

Másik  lényeges  különbség :  az  örökösödés  megajánlásához  kötött 
8  a  fejedelem  által  ünnepélyesen  szentesített  föltételek,  melyeket  fen- 
nebb, midőn  a  Magyarországra  nézve  megállapított  örökösödési  rend- 
nek mint  állami  alapszerződésnek  lényegéről  s  alakjáról  szólottam, 
részletesebben  elsoroltam  volt. 

Miután  Károly  a  nőág  örökösödésének  elfogadását  tartományai- 
ban keresztül  vitte,  külpolitikájának  minden  befolyását  arra  fordította, 
hogy  azt  a  külhatalmak  által  is  garantiroztassa.  Sok  fáradságba,  sok 
áldozatokba  került  ez,  ámbár  több  hatalmasság,  félve  a  Bourbon-ház 
terjeszkedési  vágyától,  az  európai  súlyegyen  fenntartására,  s  egyszers- 
mind a  még  akkor  elég  hatalmas  török  birodalom  elleni  oltalomra 
szükségesnek  vélték,  hogy  Károlynak  birodalma  a  biztosított  örökösö- 
dési rendre  és  a  feloszthatatlanság  elvére  támaszkodva,  erős,  nagy 
hatalom  maradjon.  Ezen  garantiák  nagy  része,  és  a  sok  fáradság,  sok 
áldozat  mennyire  voltak  sikeresek,  megmutatták  később  azon  véres 
háborúk,  miket  Mária  Teréziának  folytatni  kellett,  hogy  országait  meg- 
tarthassa. (Igaz !)  Igazolva  lőnek  Eugen  savoyi  herczegnek  azon  sza- 
vai, miket  Károly  császárnak  mondott:  «Több  biztosságot  nyújtana 
Fölségednek  100,000  katona,  mint  az  európai  hatalmasságok  nagy  ré- 
szének garantiája*. 

Nem  akarom  untatólag  elősorolni,  melyek  voltak  azon  kisebb 
s  nagyobb  hatalmasságok,  melyek  Károly  kívánatára  a  sanctio  prag- 
maticát  garantirozták ;  nem  fogom  elszámlálni  az  éveket  és  napokat, 
melyekről  mindezen  biztosító  levelek  szólanak ;  csak  egy  körülményt 
emelek  ki,  mit  lényegesnek  tartok.  Az  angol  király  1731.  márczius 
16-dikán  III.  Károlylyal  Bécsben  szerződést  kötött,  melyben  határo- 
zottan kimondja,  hogy  garantirozza  azon  örökösödési  szabályzatot,  mit 
Dl.  Károly  1713-ban  ápril  19-dikén  megállapított,  de  azonnal  utána 
teszi  a  következő  szavakat  is  :  «s  melyet  később  Károly  minden  orszá- 
gainak, herczegségeinek  s  tartományainak  karai  és  rendéi  közakarattal 
elfogadtak,  hálásan  elismertek,  és  mint  sanctio  pragmaticát  s  örökké 
érvényes  törvényt  állami  közokirataik  közé,  in  publica  monumenta 
igtattak*. 

Ugyanezen  értelemben,  sőt  ugyanazon  szavakkal  szólottak  a  hol- 
landi rendek  a  pragmatica  sanctióról,  melyet  az  angolokkal  együtt  s 
oly  módon,  mint  azok  garantirozták.  A  német  birodalom  választó  fe- 
jedelmeinek 1732-diki  január  11-dikén  hozott  határozata  ugyanazon 

szavakkal  említi  meg  az  1713-diki  ápril  19-diki  örökösödési  szabály- 
zatot, és  azzal  hasonlóul  szorosan  összeköti  az  országok,  herczegségek, 
tartományok  által  történt  elfogadásnak  fogalmát. 

Söt  maga  Károly  azon  rendeletében,  melyet  1723.  évi  ápril 
7-dikén  adott  ki,  világosan  kimondja,  hogy  szükségesnek  látta  az  örö- 
kösödési szabályzatra  vonatkozó  nyilatkozatot  minden  királyságaiba, 
herczegségeibe  s  tartományaiba  elküldeni,  hogy  az  minden  ország  szo- 
kásai szerint  hirdettessék  ki  s  fogadtassék  el.  (Dass  sie  nach  jeder  be- 
sagter  Lánder  Gebrauch  und  Gewohnheit  bekannt  gemacht  und  ange- 
nommen  werde.)  Tudták  tehát  akkor  is  az  európai  hatalmasságok, 
hogy  az  1713-dik  ápril  19-én  ő  felsége  által  önhatalommal  kijelentett 
örökösödési  szabályzat  érvényességéhez  az  országok  és  tartományok  el- 
fogadása szükséges  volt.  Mert  a  mint  említem,  ők  maguk  is  hivatkoz- 
tak ezen  elfogadásokra  biztosító  okirataikban,  de  Károly  maga  is  ki- 
mondotta azt  a  föntebb  elősorolt  szavakban. 

Nem  osztozom  tehát  Révész  Imre  képviselő  úrnak  azon  aggodal- 
mában, hogy  akár  angol,  akár  franczia,  vagy  más  diplomata  olvasván 
az  általam  indítványozott  felirati  javaslatot,  az  1713-diki  ápril  19-diki 
örökösödési  szabályzatot  tekintse  Magyarországra  nézve  is  az  uralkodó 
ház  és  az  ország  közötti  jogviszonyokat  illetőleg  döntő  forrásnak.  Anglia, 
Francziaország  s  az  egész  európai  diplomatia  jól  tudja,  hogy  Magyar- 
ország alkotmányos  ország  s  az  volt  akkor  is,  midőn  a  sanctio  pragma- 
tica  a  birodalom  tartományaiba  behozatott,  s  tudja  azt  is,  hogy  alkot- 
mányos országban  a  fejedelem  önhatalmú  szabályzata  nem  igen  szá- 
míthat feltétlen  elfogadásra.  (Úgy  van !)  És  ha  hitte,  hogy  az  elfogadás 
feltételes  is  lehetett,  igyekezett  tudomást  szerezni  magának  az  elfoga- 
dás föltételeiről.  És  ha  ily  tudatlannak  tennők  is  fel  az  európai  diplo- 
matiát,  vagy  azt  hinnők,  hogy  velünk  igen  keveset  foglalkozik :  legyen 
meggyőződve  a  t.  képviselő  úr,  ha  előbb  nem,  bizonyosan  1741-ben, 
midőn  az  összes  európai  politikának  érdekei  maga  Mária  Teréziának 
örökösödési  joga  körül  forogtak,  bizonyosan  szereztek  maguknak  rész- 
letes tudomást  ezen  jognak  alapjáról  Magyarországra  nézve  is.  De  ha 
a  tiszt,  képviselő  úrnak  aggodalma  bármi  részben  alapos  volna  is,  mi 
volna  ezélszerübb  a  bajnak,  mitől  ő  fél,  elhárítására  ? 

Annyi  igaz,  hogy  a  habsburgi  ház  nőágának  örökösödésére  vo- 
natkozó szabályokat  vagy  törvényeket  Európa  most  már  sanctio  prag- 
matica  név  alatt  ismeri.  Mi  magunk  úgy  neveztük  azt  az  1848-diki 
törvényekben  világosan  és  határozottan,  és  pedig  nemcsak  amúgy 
odavetőleg  megemlítve.  Úgy  nevezték  Ő6eink  1 790-ben  egy  fontos  föl- 

iratban.  Nem  jobb-e  tehát  világosan  kifejtenünk,  mi  az  a  sanctio  prag- 
matica  Magyarországban,  minők  annak  feltételei,  mikép  alakult  ?  Nem 
jobb-e  felvilágosítani  e  részben  a  külföldet,  mint  rémet  látva  a  névben,, 
kerülni  annak  megemlítését,  zavarba  hozni  a  külföldet  az  iránt,  hogy 
miért  nem  merünk  mi  azon  szóval  élni,  melyet  ők  mindnyájan  ismer- 
nek, melyet  törvényeink,  pedig  épen  azon  törvényeink,  mikben  annyi 
fontosságot  helyhezhetünk,  ismételve  használnak?  Én  meg  vagyok 
győződve,  hogy  midőn  a  világ  közjogi  nyelven  valamely  kifejezést  vagjr 
nevezetet  megszokott,  ha  talán  azzal  egyre-másra  vonatkozólag  hibás 
fogalmat  köt  is  össze,  könnyebb  ama  hibás  fogalmat  rectificálni,  mint 
a  név  használatától  az  embereket  elszoktatni.  (Halljuk !)  És  ha  mi 
azt  mondanók  a  külföldnek :  Uraim,  az,  a  mit  ti  sanctio  pragmaticának 
neveztek,  Magyarországban  nem  sanctio  pragmatica,  hanem  az  1723-diki 
1.,  2.,  3.,  4.,  5..  6.  és  7.  t.-czikkely;  az  1848-diki  törvények  sanctio 
pragmaticának  nevezik  ugyan  azt,  de  ez  hiba  volt,  s  mi  ezt  a  szót  hasz- 
nálni soha  többé  nem  fogjuk,  mert  annak  használata  veszedelmes  le- 
hetne :  a  külföld  semmi  esetre  sem  értene  meg  bennünket.  Ha  ellen- 
ben azt  mondjuk :  az  a  sanctio  pragmatica,  mely  a  magyar  törvényben 
megemlíttetik,  lényegesen  különbözik  azon  sanctio  pragmaticától,  mely 
1713-ban  ápril  19-dikén  állapíttatott  meg;  ha  elmondjuk  egyszersmind 
a  lényeges  különbség  részleteit  s  jogalapját :  a  külföld  jobban  meg  fog 
érteni  bennünket,  mert  nagyjában,  úgy  hiszem,  már  úgy  is  tudja,  hogy 
e  különbség  létezik. 

Egyébiránt  úgy  hiszem,  tiszt.  Révész  úrnak  aggodalmát  eloszlatja 
az  idő,  s  azon  körülmény,  hogy  még  eddig  a  külföldi  lapoknak  eszükbe 
se  jutott  dfc  17 13-diki  ápril  19-diki  örökösödési  szabályzatot  Magyaror- 
szág alaptörvényének  tekinteni. 

És  ha  lényegében  a  dolognak  nincs  veszedelme  ránk  nézve,  mit 
félünk  a  szótól,  melynek  értéke  a  vele  összekötött  fogalomnak  értékétől 
függ?  (Igaz!)  A  szónak  betűszerinti  értelme  úgy  hiszem  ártatlan,  a 
sanctio :  szentesítés,  a  pragmatica  szó  görög  szó,  —  s  ámbár  én  gö- 
rögül fájdalom !  nem  tudok  —  gondolom,  hallottam,  hogy  az  körül- 
belül annyit  tesz,  mint :  nagyobb  fontosságú  köztárgyakra  vonatkozód 
Cicerónak  Atticushoz  írt  levelében  e  szavakat  olvasom :  «tu  si  quid 
pragmaticon  habes,  seribe :  si  minimus,  minorum  dicta  perseribi to». 
Itt  a  pragmaticon  nagyobb  fontosságú  köztárgy  értelmében  vétetik,  s 
ellentétbe  van  állítva  a  kisebbek  mondásaival  vagy  híreivel.  Egy  régi 
jogtudósnak  könyvéből  azt  tanultam,  hogy  Rómának  köztársasági  ko- 
rában e  szó  sohasem  használtatott,  s  a  pandectákban  annak  nyoma 

sincs.  S  azt  mondja  később :  különösen  Theodosius  alatt  kezdett  az 
használtatni;  jelenleg,  —  mint  jogtudósom  mondja  —  valóságos  értelme 
a  sanctio  pragmaticának :  az  államnak  valamely  fontos  közügyére  vo- 
natkozó szentesítvény.  A  frankoknál  és  németeknél  sok  ilyen  szente- 
sitvény van,  mi  sanctio  pragmaticának  neveztetik.  így  például  IV.  Ká- 
roly császárnak  azon  bullája,  mely  Norinbergában  és  Schmeksben, 
mint  a  német-római  birodalom  alaptörvénye  lön  országgyülésileg  meg- 
állapítva, sanctio  pragmaticának  neveztetik.  A  passaui  szerződés  s  a 
vallási  békekötés,  melyet  1555-ben  a  császár  és  a  birodalmi  rendek 
mint  örökös  birodalmi  törvényt  állapítottak  meg,  szintén  sanctio  prag- 
matica ;  az  osnabrücki  békekötés  is  sanctio  pragmatica ;  Francziaor- 
szágban  VI.  Károly  franczia  királynak  a  baseli  zsinat  után  1438-ban 
kiadott  alaptörvénye,  mely  a  franczia  egyháznak  szabadságát  biztosítja, 
szintén  sanctio  pragmaticának  neveztetik.  A  név  tehát  magában  nem 
veszélyes. 

Ha  a  névvel  azt  a  fogalmat  kötnők  össze,  hogy  közjogi  viszo- 
nyainknak az  1713-dik  ápril  19-dikén  kiadott  örökösödési  szabályzat  az 
alapja:  akkor  nem  á  név,  hanem  a  lényeg  volna  káros;  de  mi  tudjuk, 
hogy  reánk  vonatkozólag  ez  nem  így  áll,  s  midőn  kifejtjük,  mi  a  san- 
tio  pragmatica  a  magyar  közjog  szerint,  úgy  hiszem,  nem  sértünk  sem 
jogot,  sem  érdeket,  talán  inkább  használunk  vele. 

Azt  mondja  továbbá  Révész  úr,  thogy  acorpus  jurisban  1713-tól 
1 848-ig,  ámbár  ezen  idő  alatt  öt  trónváltozás  történt,  a  sanctio  prag- 
maticáról  említés  sincs*.  Elmondja,  «hogy  II.  Leopold  trónraléptének 
s  általában  az  1790-dik  évi  országgyűlésnek  kora  sok  tekintetben  ha 
sonló  volt  a  mostani  időhöz.  Küzdött  akkor  is  a  nemzet  ^bátran  és 
nemesen  az  alkotmányért,  nagy  fontosságú  törvényczikkek  és  iratok 
maradtak  reánk  azon  országgyűlésről,  melyekben  látjuk,  hogy  az  ország- 
gyűlés a  sanctio  pragmatica  nevet,  vagy  az  arra  való  hivatkozást  foly- 
vást elmellőzi.  Az  udvari  kanczellár  1790-ben  június  20-dikáról  ír  az 
országgyűléshez  Leopold  nevében  a  királyi  kötlevél  elkészítését  és  a 
koronázást  sürgetvén,  s  ezen  levélben  a  pragmatica  sanctiót  széltében 
emlegeti ;  ámde  a  rendek,  midőn  magára  ezen  levélre  válaszoltak,  s  az 
általuk  készített  különböző  kötlevelekben  is,  soha  a  pragmatica  san- 
ctiót fel  nem  említik,  s  kimaradt  ez  ezentúl  magától  az  udvartól  jött 
iratokból  is.» 

Végre  vádolja  a  t.  képviselő  úr  «az  1848-diki  országgyűlést  s  fáj- 
dalmasnak mondja,  hogy  az  1848-diki  törvényekben,  elég  fataliter, 
minden  bizonynyal  szükségtelenül »,  sőt  a  mint  az  utóbbi  soraiban  ki- 

fejezi  magát  « vigyázatlan ul  és  alaptalanul  már  fölemlíttetik  a  sanctio 
pragmaticat. 

Ha  tisztelt  Révész  űr  csak  engem  vádolna,  (Halljak !)  hogy  kárt 
teszek  az  ország  jogainak  azzal,  hogy  a  sanctio  pragmatica  szót  fölirati 
javaslatomban  gyakran  megemlítem,  elég  volna  válaszul  egyszerűen 
hivatkoznom  az  1848-dik  évi  törvények  élőbeszédére,  és  a  XVIII.  tör- 
vény 6-dik  szakaszára,  hol  a  sanctio  pragmatica  nemcsak  megemlít- 
tetik,  de  nz  örökös  tartományok  iránti  törvényes  viszonyaink  és  az 
uralkodó  báz  közösségében  létező  birodalmi  kapcsolat  alapjának  is 
mondatik;  s  azon  ház  előtt,  mely  az  1848-diki  törvényekhez  oly  buz- 
gón ragaszkodik,  nem  volna  szükséges  mentegetődznöm  azért,  hogy 
fölirati  javaslatomban  az  emiitett  törvények  szavait  használtam.  (Tet- 
szés.) De  Révész  úr  magát  az  1848-diki  országgyűlést  vádolja,  midőn 
azt  mondja,  hogy  az  1848-diki  törvényekben  «elég  fataliter  s  bizony- 
nyal szükségtelenül,  sőt  (mint  utóbbi  soraiban  kifejezi  magát)  vigyá- 
zatlanul  s  alaptalanul  fölemlíttetik  a  sanctio  pragmatica. » 

Kemény  vád,  s  engedje  tisztelt  Révész  úr  kimondanom,  méltat- 
lan vád,  melyet  visszautasítani  kötelességemmé  teszi  azon  tisztelet, 
melylyel  én  az  1 848-diki  férfiaknak  tartozom,  kiknek  müve  most  is 
alapul  szolgál  közjogi  követeléseinknek.  (Helyes!)  Szerénytelenség 
nélkül  mondhatom  ki  ezen  elismerést ;  mert  én  az  országgyűlésnek 
végső  perczében  mentem  föl  Pozsonyba,  midőn  a  munka  már  meg  volt 
téve,  melynek  dicsőségéből  részt  nem  követelhetek. 

Ha  osztoznám  is  Révész  úrnak  azon  nézetében,  hogy  az  1 848-diki 
országgyűlés  oly  nagy  és  káros  hibát  követett  el,  a  pietas  tiltott  volna 
oly  kemény  kifejezést  használni. 

De  véleményem  szerint  nem  követett  el  hibát  az  1848-diki  or- 
szággyűlés az  által,  hogy  a  sanctio  pragmatica  nevet  használta,  s  e 
névnek  megemlítése  akkor  sem  volna  hiba,  ha  soha  előbb  az  a  szó  egy 
magyar  publicistának  se  jött  volna  ki  szájából.  Kifejtettem  fentebb, 
hogy  a  név,  sem  annak  emlegetése  kárt  nem  okozhat,  sőt  a  névnek 
magyar  közjogi  értelmét  kifejteni  hasznosnak  is  hiszem.  S  kérdem, 
gyengébben  áll-e  a  magyar  közjog,  8  azon  alapszerződés,  mely  az  ural- 
kodóház örökösödésének  és  jogának  alapja,  az  által,  hogy  az  1848-diki 
törvények  a  sanctio  pragmaticat  párszor  megemlítik  ?  Melyik  erősza- 
kos lépése  maradott  volna  el  az  osztrák  kormánynak,  ha  az  1848-diki 
törvények  a  sanctio  pragmaticat  nem  említik,  s  közelebb  állanánk- e 
most  a  nemzet  óhajtásainak  valósításához,  ha  az  említett  törvényekbe 
az  a  pár  szó  bele  nem  jön 

De  nem  is  állanak  minden  részben  azon  factumok,  miket  ő  meg- 
rovásának támogatására  felhoz.  Tévedések  bárkin  megtörténhetnek, 
•de  megengedi  tisztelt  Révész  úr,  hogy  azokat  helyreigazítsam. 

Azon  állítás,  (Halljuk !)  hogy  a  corpus  jurisban  1848-ig  ez  a  szó : 
«sanctio  pragmatica*  sehol  elő  nem  fordul,  kétségtelenül  igaz,  de  nem 
látok  abban  valami  számított  szándékosságot;  mert  ha  megemlítették 
volna  is,  idézni  kellett  volna  az  1723-diki  1.  és  2.  tőrvényczikkeket  is, 
különösen  királyi  hitleveleknél,  mert  ezek  a  törvények  határozzák  meg 
a  magyar  sanctio  pragmatica  valóságos  lényegét.  Ilyen  egyszerű  hivat- 
kozás pedig  rövidebb  volt,  mint  a  kettő  együtt. 

De  már  a  mit  Révész  úr  az  1 790/1 -diki  országgyűlésről  s  külö- 
nösen ennek  iratairól  mond,  az  valóban  nem  úgy  van.  Ugyanis  az  or- 
szág rendéinek  a  királyi  kötés  dolgában  másod  ízben  felküldött  októ- 
ber 5-diki  felirata  ezeket  tartalmazza:  «Hoc  suo  jure  usi  Status  et  Or- 
dines  regni  jam  anno  quoque  1 74 1 .  in  ipso  quippe  foemineae  haeredi- 
tatis  aditu  convenientem  pro  tutela  sanctionis  pragmaticae  sanctionem 
-assecurationem  diplomaticam  fundate  sollicitabant,  postulatoque  huic 
suo  constanter  inhaeserunt*  vagyis  «e  jogukkal  élve  az  ország  karai  és 
rendéi  már  1741-ben  is  a  nőági  örökösödés  kezdeténél  a  sanctio  prag- 
matica oltalmára  királyi  hitlevél  általi  méltó  biztosítást  alaposan  sür- 
gettek és  ezen  kívánatok  mellett  állandóan  megmaradtak ».  E  néhány 
sorból  kétségtelenül  következik  az,  hogy  őseink  1790-ben  nem  láttak 
aggodalmat  a  sanctio  pragmatica  megemlítésében ;  továbbá  világos  az 
is,  hogy  ők  nem  egyedül  a  női  örökösödésre  vonatkozókat,  hanem  a 
nemzet  kikötött  feltételeit,  jogait,  s  törvényeit  is  egybefoglalták  a  sanc- 
tio pragmatica  név  alá  és  ily  értelemben  sürgettek  a  sanctio  pragma- 
tica oltalmára  királyi  hitlevél  általi  biztosítást. 

Harmadik :  mit  e  sorokból  következtetni  lehet,  az,  hogy  való- 
színűleg már  1741-ben  sem  voltak  idegenek  a  sanctio  pragmatica  meg- 
említésétől. Valóban  bajos  tehát  az  1 848-diki  országgyűlést  azzal  vá- 
dolni, hogy  midőn  a  sanctio  pragmaticát  megemlítette,  vigyázatlanul, 
alaptalanul,  sőt  fataliter  cselekedett.  Az  sem  változtat  a  dolgon,  hogy 
föliratban  van  megemlítve  a  szó,  nem  törvényben,  mert  a  föliratok 
diplomaticai  fontosságú  okiratoknak  tekintettek  hazánkban,  s  az 
1790 — 91 -diki  országgyűlés,  melynek  annyi  közjogi  törvényt  köszön- 
hetünk, bizonyosan  nem  volt  könnyelmű  a  nemzet  jogainak  kezelésé- 
ben. (Igaz!)  Ha  Révész  úrnak  vádja  állana,  akkor  az  1790-dik  évi,  sőt 
áalán  még  az  1 741 -diki  országgyűlés  is  vád  alá  esnek. 

Valóban  meglepő,  hogy  épen  a  legfontosabb  két,  sőt  talán  három 

országgyűlés  vádoltatik  ily  súlyosnak  állított  hibával.  Egyik  megrovása 
Révész  úrnak  azt  tartalmazza,  hogy  « némelyek  azt  vélik,  miszerint  a 
pragmatica  sanctio  az  1723-dik  évi  1.  és  2.  t.  czikkelyben  van,  és  va- 
lóban ezekre  történtek  ezelőtt  is  mindenkor  a  hivatkozások  ott,  hol 
successióról  volt  szó ;  ámde  mi  a  pragmatica  sanctiót  kétoldalú  kötés- 
nek, tehát  olyannak  szoktuk  nevezni,  melyben  a  nemzet  jogai  is  bizto- 
sítva vannak.  Ezen  jogok  pedig  nem  annyira  az  első  és  második,  mint 
inkább  a  3.  t.  czikkben  vannak  határozottan  megjelölve  s  biztosítva, 
melyhez  a  4.,  5.  és  6.  czikkek  is  tartoznak,  mint  a  3-diknak  magyará- 
zatai és  részletei*.  Bátor  vagyok  ezen  megrovásra  megjegyezni  a  követ- 
kezőket : 

Az  1723-dik  évi  1.  és  2.  t.  czikkelyek  nemcsak  a  nőági  örökösö- 
dést 8  annak  rendét  állapítják  meg,  hanem  világosan  kimondják  azon 
föltételeket  is,  melyek  mellett  ezen  örökösödés  megállapíttatott.  Ugyanis, 
miután  elmondatik  különösen  a  2.  t.  czikk  hét  első  szakaszában,  a  mi 
a  trónöröklésre  vonatkozik,  a  8.  és  9.  szakaszokban  következőleg  szól 

a  törvény:  « és  az  említett  trónöröklést  elfogadják  s  ekképen 

ugyanazon  női  trónöröklést,  a  felséges  ausztriai  házban  behozottat  és 
elismertet,  (kiterjesztvén  reá  most  akkorra  az  1687.  2.  és  3.,  hasonló- 
képen az  1715.  2.  és  3.  czikkeket)  a  fentírt  rend  szerint  megállapítják.* 
Lássuk  már,  mit  mondanak  azon  törvényczikkek,  miket  az  ország 
rendéi  az  elfogadott  női  örökösödésre  is  kiterjesztettek,  s  miket  úgy 
kell  tekinteni,  mint  az  elfogadásnak  kikötött  feltételeit.  Határozottan 
megkívánják  ezen  törvényczikkek  a  mindenkor  előrebocsátandó  királyi 
biztosítást,  hitleveleket  és  fejedelmi  esküt.  Megkívánja  különösen  az 
1715.  2.  czikk,  mely  a  királyi  hitlevelet  foglalja  magában,  hogy  az 
országnak  minden  jogai,  kiváltságai,  szabadsága  és  törvényei  minden- 
kor szentül  ós  szorosan  megtartassanak,  az  1715-diki  3.  t.  czikkben 
pedig  biztosíttatik  az  ország,  «hogy  ő  felsége  soha  máskép  nem  akar 
uralkodni  8  kormányozni,  mint  magának  Magyarországnak  eddig  hozott, 
vagy  jövendőben  országgyülésileg  hozandó  törvényei  megtartásával ». 
Továbbá  az  említett  1723-dik  2.  czikknek  utolsó  szakasza  világosan 
fenntartja  a  nemzet  azon  jogát,  hogy  ha  az  uralkodó  háznak  a  törvény 
5.,  6.  és  7.  szakaszában  körülírt  nőága  kihalna,  Magyarország  szabadon 
választhassa  királyát.  (Úgy  van !) 

Kérdem  már,  mi  van  ennél  több  az  1723-diki  3.  törvényczikkely- 
ben,  mely  nem  mond  egyebet,  csak  azt,  mit  a  fennemlített  1715-diki 
2.  czikk,  mely  az  elfogadott  női  örökösödésre  is  kiterjesztetett,  s  mely- 
nek határozott  tartalma  az :  hogy  a  nemzetnek  kiváltságai,  szabadsága 

s  törvényei  szorosan  megtartassanak.  Sőt  az  1715-diki  3.  t.  ez.  — 
mint  fennebb  említem  —  a  nemzet  önállásának,  függetlenségének 
biztosítására  sokkal  fontosabb,  mint  az  1 723.  3.  t.  ez.,  mert  abban  ki- 
mondatik,  hogy  Magyarország  soha  máskép  nem  kormányoztathatik, 
mint  Magyarországnak  eddig  hozott,  vagy  jövendőben  országgyülésileg 
hozandó  saját  törvényei  szerint ;  sőt  a  nemzet  az  ország  területének 
minden  megcsonkítása  ellen  is  biztosíttatik,  valamint  arra  nézve  is, 
hogy  más  tartományok  módjára  idegen  kormányzat  az  országba  be 
nem  hozatik.*  Mindezekről  az  1723-dik  évi  3.  t.  ez.  nem  szól,  de  nem 
is  volt  szükséges  azt,  a  mi  a  2.  czikkben  erre  nézve  már  elmondatott, 
a  3-dikban  újra  ismételni. 

Világos  tehát,  (Halljuk!)  hogy  az  1723-dik  J.  és  2.  czikk  nem- 
csak magát  a  nőági  trónöröklesnek  elfogadását,  hanem  annak  a  nem- 
zet részéről  kikötött  s  az  ország  jogainak  biztosítósam  szolgáló  felté- 
teleit is  magában  foglalja.  Ha  ezen  törvényezikkek  szorosan  meg  lesz- 
nek tartva,  az  országnak  egy  törvénye  sem  fog  megsértetni.  (Zajos 
helyeslés.)  És  így  biztosítva  lesz  a  Révész  úr  által  felhívott  4.  és  5.  t. 
czikk  is.  A  mi  pedig  a  6.  t.  czikket  illeti,  melyet  Révész  úr  szintén  kü- 
lönösen megemlít,  valóban  nem  értem,  miért  helyezett  ő  épen  azon 
törvényre  annyi  fontosságot?  Hiszen  ezen  törvény,  különösen  első 
szakasza  azt  tartalmazza,  hogy  a  földesurak  és  az  egész  nemesi  rend 
minden  adófizetéstől  örökre  menten  tartassanak.  A  törvénynek  ezen 
rendelete  —  Istennek  hála !  —  már  csakugyan  megszűnt,  s  nem  hi- 
szem, hogy  azt  bárki  újra  feléleszteni  akarhassa.  Hivatkozni  tehát 
olyan  törvényre,  mely  országgyülésileg  lön  megszüntetve,  s  melynek 
visszaállítása,  ha  lehető  volna  is,  nagy  csapás  volna  a  hazára,  hivat- 
kozni arra,  mint  az  ország  jogait  biztosító  törvényre,  valóban  több 
volna  mint  hiba. 

A  Révész  úr  által  felhívott  7.  t.  czikkre,  mely  az  országgyűlés 
eltartásáról  szól,  megjegyzem,  hogy  ez  a  törvény  is  lényegében  meg- 
változott; most  már  nem  minden  harmadik  évben,  hanem  törvény 
szerint  minden  évben  kell  tartani  országgyűlést ;  most  már  nemcsak 
az  egyházi  s  világi  főrendek,  hanem  az  egész  nép  képviselve  van  az 
országgyűlésen  ;  most  már  nemcsak  nemes  embereket  lehet  követekül 
választani ;  miért  kellett  volna  tehát  épen  ezen  elavult,  sőt  törvény 
által  megváltoztatott  és  —  ismét  elmondom  —  Istennek  hála !  meg- 
változtatott törvényre  hivatkozni  ? 

Azt  is  mondja  tisztelt  Révész  úr,  hogy  nem  osztozik  azon  néze- 
temben, hogy  az,  kit  az  örökös  tartományokra  nézve  a  származási 

vonal  szerint  az  örökösödés  vagy  uralkodás  illet,  már  eo  ipso  trón- 
örökös vagy  uralkodó  Magyarországra  nézve  is.  Mert  ha  ez  állana, 
akkor  hazánk  az  örökös  tartományoknak  aligha  alárendeltje  nem 
lenne,  a  mi  pedig  önállóságunkkal  8  ezt  biztosító  törvényeinkkel,  mint 
p.  o.  az  1791.  10.  t.  czikkelylyel  egyenesen  ellenkeznék. 

Midőn  én  azt  mondottam,  hogy  az  örökösödésnek  megállapított 
elsőszülöttségi  rendé  szerint  mind  Magyarországban,  mind  az  örökös- 
tartományokban  ugyanazon  egy  fejedelmet  illeti  az  uralkodás,  nem 
mondottam  egyebet,  csak  azt,  mit  a  törvény  mond.  Ugyanis  az  1723-dik 
évi  1.  t.  czikknek  4-dik  szakasza  így  szól:  «úgy,  hogy  azon  nő,  vagy 
annak  férfi  örököse,  ki  a  felséges  ausztriai  ház  mondott  országainak  és 
tartományainak  a  felséges  ausztriai  házban  bevett  s  említett  első  szü- 
löttség  módja  szerint  örököse,  ugyanazon  trónrend  szerint  ezen  s  a 
jövendő  esetekben  örökösödési  joggal  a  Magyarország  s  hozzácsatolt 
szintén  elosztbatatlanoknak  értendő  részek,  országok  és  tartományok 
csalhatatlan  királyául  tartassák  és  koronáztassák ».  Azt  pedig,  hogy 
eo  ipso  trónörökös  vagy  uralkodó  Magyarországra  nézve,  nemcsak  nem 
állítottam,  de  sőt  beszédemben  és  az  általam  indítványozott  fölirati 
javaslatban  is  határozottan  ki  van  mondva,  hogy  a  « magyar  király 
csak  koronázás  által  lesz  törvényes  magyar  király,  a  koronázásnak 
pedig  törvényszabta  föltételei  vannak,  (Helyes !)  miknek  előleges  telje- 
sítése múlhatatlanul  szükséges ».  Hévész  Imre  úrnak  azon  aggodalma, 
hogy  ilyképen  Magyarország  alárendeltje  volna  az  örökös  tartományok- 
nak, mi  az  1790  diki  10.  t.  czikkelylyel  ellenkezik,  úgy  hiszem  fölös- 
leges aggodalom.  Mert  csak  úgy  vagyunk  ez  által  alárendeltjei  az  örö- 
kös tartományoknak,  mint  ők  minékünk,  azaz  kapcsolat  van  közöttünk 
az  uralkodónak  ugyanazonosságában,  vagyis  personal-unio  és  egyéb 
semmi.  Ugyanazon  törvény,  melyre  a  tisztelt  úr  hivatkozik,  az  1790-diki 
10.  t.  czikk  szintén  azt  mondja,  hogy  «a  felséges  ausztriai  ház  nőágá- 
nak  örökösödése  Magyarországban  s  a  kapcsolt  részekben  ugyanazon 
fejedelmet  illeti,  melyet  a  megállapított  örökösödési  rend  szerint  elvá- 
laszthatatlanul, oszthatatlanul  bírandó  többi  örökös  tartományokban ». 
Miként  ellenkezhetnék  tehát  az,  a  mit  én  mondottam,  az  1790-dik  évi 
10.  t.  czikkelylyel,  a  mely  ugyanazt  mondja? 

Végre  még  egy  van  Révész  Imre  úrnak  előadásában,  mire  meg- 
jegyzést kell  tennem.  (Halljuk !)  Azt  mondja  ő  beszédének  vége  felé : 
•de  mindezekből  még  az  is  szükségesképen  következik,  hogy  ha  ö  fel- 
ségéhez sem  mint  koronás  királyhoz,  sem  mint  törvényes  trónörökös- 
höz föl  nem  írhatunk,  nem  írhatunk  hozzá  máskép,  mint  meghódítot- 

tak  a  meghódítóhoz i.  (Igaz!  Zaj.)  Én  a  hódítást  az  elnyomott  nép 
irányában  mint  jogalapot  soha  el  nem  ismerem,  (Helyes!)  és  azt 
hiszem,  hogy  a  hódítónak  joga  csak  fegyverének  hatalma,  és  csak 
addig  terjed,  a  meddig  fegyvere  ér.  (Úgy  van !)  A  hódítottnak  nincse- 
nek morális  kötelezettségei  a  hódító  irányában,  és  azon  országokban, 
melyek  kezdetben  hódítás  által  alakultak,  a  valóságos  jogalapot  nem  a 
hódítás  maga,  hanem  a  hódítottaknak  nyilvánosan  kijelentett,  vagy 
tettleg  bizonyított  utóbbi  elismerése  képezi.  Magyarországra  vonatko- 
zólag elvem  az,  mit  1790-ben  az  ország  rendéi  is  kimondottak  október 
5-diki  föliratukban,  hogy  t.  i.  «a  királynak  és  az  országnak  jogai  az 
örökösödési  szerződéseken  alapulnak,  melyeket  a  feleknek  megváltoz- 
tatni nem  szabad*. 

Nem  azért  említettem  itt  meg  ezeket,  mintha  azt  hinném,  hogy 
Révész  Imre  úr  a  hódítási  jogot  elismeri,  (Halljuk!)  hanem  mivel 
tudom,  hogy  vannak  lajtántúli  elleneink  között  olyanok,  kik  a  hódí- 
tási jogot  Magyarországra  nézve  többször  már  emlegették ;  féltem,  hogy 
ezek  Bévész  úrnak  szavait  félreértve,  vagy  szándékosan  félremagya- 
rázva, el  fogják  mondani,  hogy  Ausztriának  hódítási  joga  Magyaror- 
szágra nézve  a  magyar  országgyűlésen  is  megemlíttetett  és  arra  senki 
nem  felelt.  (Helyeslés.) 

Elmondottam  előadásom  kezdetén,  hogy  az  indítványom  ellen  fel- 
hozott egyéb  ellenvetéseknek  czáfolgatásába  nem  bocsátkozom ;  most 
sem  teszem  ezt,  de  szükségesnek  tartok  egy  szerény  észrevételt.  (Hall- 
juk !)  Többen  mondották  a  szólók  közül,  hogy  a  föliratot  nem  pártol- 
ják, mert  a  törvényesség  teréről  nem  akarnak  lelépni. 

Én  nem  állítom,  hogy  fölirat  helyett  határozatot  hozni  törvény- 
ellenes; de  azon  vádat,  hogy  a  fölirat  ellenkezik  a  törvénynyel,  én  el 
nem  fogadhatom.  Figyelemmel  kísértem  és  olvastam  az  előadásokat, 
mikben  e  vád  foglaltatik,  de  a  törvénytelenséget  kimutatva  sehol  sem 
láttam.  Senki  nem  hivatkozott  csak  egy  törvényczikkre  sem,  melyet 
megsértünk  az  által,  ha  felírunk ;  pedig  midőn  valamely  cselekvés  tör- 
vényellenesnek mondatik,  ki  kellene  világosan  mutatni,  miből  áll  tör- 
vényellenessóge. 

Egyébiránt  a  tisztelt  ház  most  már  szavazás  által  fogja  eldönteni, 
föliratban  vagy  határozatban  mondjuk-e  ki  azt,  mit  mondanunk  kell, 
s  mondani  akarunk.  A  többség  akarata  fog  határozni.  De  bármikép 
dőljön  el  a  kérdés,  egyet  tartanék  szerencsétlenségnek  a  hazára  nézve : 
(Halljuk !)  ha  a  különböző  véleménytíeket  keserűség  választaná  el  egy- 
mástól. (Közhelyeslés.)  Czélunk  egy :  a  haza  boldogítása.  Véleményeink 

ugyanazok  mindazon  jogtalanságokra  nézve,  mik  ellen  felszólalunk ; 
nézeteink  csak  a  módra  nézve  voltak  egymástól  eltérők,  csak  az  útra, 
sőt  talán  nem  is  az  útra,  hanem  csak  az  első  lépésre  vagyunk  külön- 
bözők. (Helyes!  Úgy  van!)  Lehet,  hogy  nehéz  szenvedések  várnak 
még  reánk,  küzdelem  és  erélyes  működés  mindenesetre,  és  ha  mi 
akkor  valamennyien  egymás  mellett  nem  állunk  együtt  és  egymásért, 
a  haza  fogja  szenvedni  kárát.  (Helyes!)  A  felelősséget  ne  háritgassuk 
egymásra,  ennek  csak  elleneink  örülnének ;  felelünk  és  küzdünk  vala- 
mennyien egy  magasztos  czélért:  a  haza  javáért.  (Helyes!)  Hazánk 
sorsa  a  mi  sorsunk  is,  egyik  félé  úgy,  mint  a  másiké,  egy  szóval  mind- 
nyájunké. (Úgy  van !)  És  ha  egyszer-másszor  részletekben  talán  külön- 
böznek is  véleményeink,  ne  felejtsük,  hogy  a  főtárgyban  egyek  vagyunk, 
arra  nézve  magunk  között  megszakadni  soha  sem  fogunk.  (Hosszan 
tartó  éljenzés.). 

Deák  Ferencz  beszéde  után  az  elnök  az  átalános  tárgyalást  befejezett- 
nek nyilvánította  és  a  szavazást,  tekintettel  eredményének  fontosságára,  a 
következő  ülés  napirendjére  tűzte  ki. 

Á  képviselőház  június  5-dikén  tartott  ülésében  névszerinti  szavazás 
útján  155  szavazattal  152  ellenében  kimondotta,  hogy  «a  háznak  első  föl- 
szólalása  fölírás  legyem. 


MIKÉPEN  GYŐZÖTT  A  FÖLIKAT. 


Miként  történt,  hogy  ámbár  a  képviselők  között  a  határozatot  pártolók 
voltak  többségben,  mégis  a  felirat  győzött,  azt  e  gyűjtemény  szerkesztőjének 
kérdésére  az  1861-diki  országgyűlés  képviselőházának  egyik  tagja  így 
írja  le: 

•  Mint  emigráns  1850 — 1851-ben  Parisban  egy  maison  garnieben  lak- 
tam Teleki  László  gróffal  s  ekkor  közte  és  köztem  benső  baráti  viszony  fej- 
lődött ki.  Drezdai  elfogatása  után  1861-ben  Győrött  találkoztunk,  s  ő  velem, 
mint  a  kinek  képviselővé  leendő  egyhangú  megválasztása  már  akkor  bizonyos 
volt,  megígértette,  hogy  pártjához  fogok  állani. 

Az  1861-diki  országgyűlés  megnyitásáig  ellenségei  itthon  és  künn 
nem  szűntek  e  magán  szennyet  nem  tűrő  jellemű  férfiú  ellen  gyanúsító  híre- 
ket terjeszteni.  Az  emigratio  egy  része  nyíltan  hirdette  külföldi  lapokban, 
hogy  drezdai  elfogatása  kicsinált  dolog  volt  közte  és  az  osztrák  kormány 
közt.  Másfelől  a  fejedelemmel  folytatott  beszélgetéséről  keringő  hírek  alap- 

ján  a  bécsi  előbbkelő  köröknek  az  volt  a  felfogásuk,  hogy  szószegő.  Zsedcnyi 
Ede  a  kaszinóban  hevesen  megtámadta,  hogy :  te  már  a  tevékenység  terére 
léptél,  politizálsz,  bizony  illett  volna,  hogy  előbb  felmenj  a  császárhoz,  s  ezt 
neki  jelentsd  be,  a  mire  Teleki  ingerülten  azt  felelte :  én  ilyesmit  nem  Ígér- 
tem, ha  nem  tetszik  neki,  zárasson  el  vagy  küldjön  ki  az  országból.  Mint 
később  AlnuUty  Páltól  hallottam,  voltak  pillanatok,  midőn  izgatottsága 
komoly  aggodalomra  adott  okot.  Ily  körülmények  között,  ámbár  Teleki 
Deák  politikáját  helyeselte,  Almásyval  arról  értekeztek,  mit  lehetne  tenni, 
a  miből  világosan  bebizonyodnék,  hogy  ő  a  kegyelemért  magát  mire  sem 
kötelezte.  Hosszas  tárgyalás  után  abban  állapodtak  meg,  hogy  a  « határozat* 
indítványozása  lesz  a  legbiztosabb  megczáfolása  az  ellene  terjesztett  gyanúsí- 
tásoknak, mert  hiszen  ezzel  Teleki  Deákot  is  túlszárnyalja.  Teleki  nemcsak 
hogy  nem  óhajtotta,  de  nem  is  hitte,  hogy  a  határozat  többséget  nyerjen. 
Ezt  én  biztosan  tudom,  a  mint  hogy  többször  mondotta  azt  is,  de  csak  leg- 
meghittebb baráti  körben,  hogy  ha  ezen  a  forma-kérdésen  átesünk,  ő  Deák- 
kal fog  tartani. 

A  képviselők  között  a  határozati  párt  többségre  emelkedett,  s  Teleki 
mindinkább  belátta,  hogy  a  mit  ő  forma-kérdésnek  mondott  s  a  mivel  tiszta 
jellemét  akarta  az  ország  előtt  igazolni,  minthogy  —  óhaja  ellenére  —  többsé- 
get nyert,  az  országra  káros  leend,  szóval,  hogy  •  hamis  politikát*  csinált.  Ezen 
időtől  kezdve  ingerültsége  napról-napra  fokozódott.  Ehhez  hozzájárult,  hogy 
az  országból  egyesek  és  küldöttségek  tömegesen  látogatták,  s  ő,  ki  éjfél  után 
két  óra  felé  szokott  lefeküdni,  mindenkit  fogadott,  még  pedig  gyakran 
reggel  már  7  óra  előtt,  minthogy  a  provincziából  jövő  tisztelgők  rendesen 
korán  szoktak  ébredni.  Teleki  ápril  hóban  nagyon  keveset  aludt,  folyton 
magával  harczban  volt,  s  a  legnagyobb  izgatottság  vett  rajta  erőt.  Állításo- 
mat, hogy  meg  volt  győződve,  hogy  hamis  politikát  csinált,  legjobban  iga- 
zolja az,  hogy  az  országgyűlés  első  felszólalása  iránti  tárgyalás  napját  elha- 
lasztatta  s  önmagával  való  meghasonlása  következtében  beszédet,  a  melyen 
dolgozott,  sem  volt  képes  befejezni.  Ily  előzmények  után  következett  be  a 
május  8-diki  katastropha.  Almdsy  Pál  ekkor  nem  volt  Pesten.  Táviratra 
aznap  késő  estve  érkezett  lakására,  az  •  Angol  királynő*  szállóba.  Másnap 
9-dikén  korán  reggel  ott  fölkerestem,  s  midőn  szóhoz  jutottam,  tudván, 
hogy  vele  állapította  meg  Teleki  a  « határozat*  eszméjét,  a  lehető  kímélettel 
tudtára  adtam  abbeli  véleményemet,  hogy  Teleki  az  önigazolása  ötletéből 
követett  politikának  lett  áldozata.  0  erre  azt  válaszolta,  hogy  neki  is  ez  a 
meggyőződése,  s  hogy  Teleki  önfeláldozásának  logikai  következménye  az 
volna,  hogy  a  felirati  párt  jusson  többségre.  Hozzátette  azonban,  hogy  Ő  ezt 
alig  véli  lehetségesnek,  s  végre  is  ki  vállalkoznék  azon  kényes  és  háládatlan 
munkára,  hogy  az  országszerte  annyira  népszerű  « határozat*  ellen  a  képvise- 
lők között  korteskedjék  ?  Hosszabb  megbeszélés  után  kijelentettem  Almásy- 
nak,  hogy  én  kész  vagyok  a  lehetetlennek  látszót  megkísérelni,  sőt  a  rene- 
gát névhez  tapadó  vádat  is  elviselni.  Almdsy  ajánlatomat  örömmel  vette,. 

s  ámbár  nem  volt  képviselő,  megfogadta,  hogy  mind  a  képviselői  körökben, 
mind  pedig  a  mágnások  között  ugyanebben  az  irányban  fog  működni. 
A  határozati  és  felirati  párt  akkor  a  legnagyobb  feszültséggel  állott  egymás 
ellen.  Helyzetemet  könnyítette,  hogy  mint  határozati  pártbeli  ezen  párt 
tagjaival  értekezhettem  s  megkezdhettem  a  capacitatiót,  holott  ez  felirati 
pártbeli  képviselőre  nézve  majdnem  lehetetlen  lett  volna.  Ezen  szempontból 
tekintve  jó  volt,  hogy  Telekinek  tett  Ígéretem  alapján  a  határozati  párthoz 
csatlakoztam,  pedig  eleget  szenvedtem  érte  azon  képviselőtársaimtól,  a  kik- 
kel az  omigratióban  együtt  győződtem  meg  arról,  hogy  a  külföldre  nem 
.számíthatunk.  Az  emigráns  képviselők  közül  csak  magam  voltam  a  határozati 
párton.  Sommch  Pál  ezért,  mint  országgyűlési  közvetlen  szomszédjá- 
nak, többször  keserűen  szememre  is  hányta,  hogy  léhűtő  tapasztalatai 
következtében  minden  volt  emigráns  képviselő  megokosodott,  s  csak  én 
maradtam  a  régi.  Egyedül  Imrédy  Lipót  mosonyi  képviselővel  közöltem  az 
első  napokban  az  általam  elvállalt  föladatot,  mert  tudtam,  hogy  ő  mennyire 
óhajtja  a  felirat  többségre  jutását.  0  segélyét  megígérte  és  tett  is,  a  mi  tőle 
kitelt.  Csak  mikor  elkezdettem  a  korteskedést,  láttam,  mit  vállaltam 
magamra.  Kezdetben  ugyan  sikerült  titokban  működnöm,  de  már  néhány 
nap  múlva  a  kiket  nem  sikerült  capacitálnom,  elárultak.  A  képviselők  egy 
része  választóinak  megígérte,  hogy  a  határozatra  fog  szavazni ;  de  még  ilye- 
nek közül  is  sikerült  egy  párt  a  kimaradásra  reávenni.  A  legbájosabb  az  volt  : 
evidentiában  tartani  a  biztos  szavazókat  és  azokat,  a  kik  a  gyűlésből  való 
absentatiót  megígérték,  minthogy  azok,  a  kik  ma  az  átpártolásra  hajlandók- 
nak nyilatkoztak,  már  holnap  szavukat  vagy  visszavonták,  vagy  csak  a  meg 
nem  jelenésre  ajánlkoztak,  s  így  a  zsebemben  levő  szavazó-jegyzéket  napon- 
kint többször  ki  kellett  javítanom.  Képzelhetni,  mily  helyzetben  voltam, 
minthogy  más  oldalról  Almásy,  aki  az  ügy  sikere  iránt  valódi  beteges  szenve- 
délylyel  érdeklődött,  kételkedett  közléseim  valóságában.  A  képviselők  között 
legnagyobb  ellenségem  Nyáry  Pál  volt.  De  míg  én  a  nagy  fáradságtól  és 
kellemetlenségtől  beteg  lettem,  Eötvös  József  br.  szintén  osztozott  sorsom- 
ban. Még  nem  láttam  embert,  a  kit  valamely  ügy  mikénti  eldőlése  annyira 
ingerültté  tett,  mint  őt ;  alig  lehetett  vele  beszélni ;  fixa  ideája  volt,  hogy 
nem  lehet  a  többséget  megszerezni,  s  mégis  megkért,  hogy  a  szavazatok 
mikénti  állásáról  neki  naponkint  referáljak,  a  mit  minden  estve  meg  is  tet- 
tem, fölolvasván  neki  a  rendesen  megváltozott  névsort.  A  korteskedésem 
idején  tapasztalt  egyes  esetekről  íveket  írhatnék  össze ;  nehéz  volt  a  munka, 
de  nagyon  tanulságos ;  ez  volt  az  igazi  practicus  cursusa  a  psychologiának. 
A  szavazás  előtti  napon  Almásyval  közöltem  a  névjegyzéket,  mely  szerint 
a  föliratra  17  többség  mutatkozott.  Ekkor  Almásy  azt  kérdezte  tőlem :  jót 
állok-e  érte,  hogy  így  lesz,  mert  a  legnagyobb  szerencsétlenség  az  volna,  ha  a 
határozat  csak  egy  pár  szavazattal  jutna  többségre,  mivel  ez  a  nemzet  gyönge- 
ségét árulná  el,  s  mintsem  hogy  ez  történjók,  ő  kész  volna  még  az  utolsó 
-érában  is  az  ügyet  elejteni,  az  illetőket  Ígéretük  alól  felmenteni,  hogyha 

már  a  fátum  úgy  hozná  magával,  hogy  a  határozat  győzzön,  ez  leg- 
alább tekintélyes  többséggel  történjék.  Én  nem  tudom  minő  vakmerőség: 
folytán  a  17  többségért  a  jótállást  elvállaltam.  Erre  Almásy  felém  for- 
dult s  szórólszóra  ezt  monda:  tudod,  hogy  szeretlek,  de  ha  a  határozat 
csak  néhány  szótöbbséggel  talál  keresztülmenni  s  mi  megbukunk,  én 
téged  agyonütlek.  Másnap  korán  reggel  Almdsy  már  szállásomon  volt, 
álmatlanságról  panaszkodott,  kételkedett  a  sikeren,  s  hajlandó  lett  volna, 
ha  az  előtte  való  napon  tett  jótállásomat  visszavonom,  az  ügyet  elejteni 
s  a  •  határozat  »-nak  szerezni  jelentékeny  többséget.  Én  biztattam  s  men- 
tünk az  ülésre. 

Almdsy  nem  lévén  képviselő,  az  előcsarnokban  foglalt  helyet  s  meg- 
ígértette velem,  hogy  a  szavazás  közben  többször  értesítem  annak  állásáról. 
Minthogy  a  szavazás  megkezdése  előtt  többen  rémítgették,  még  egyszer 
kihivatott  s  ismételtette  velem  az  előtte  való  napon  tett  nyilatkozatomat ;: 
de  már  ekkor  a  visszavonulás  nem  is  volt  lehetséges.  A  gyűlés  termében  körül- 
nézvén, láttam,  hogy  öten,  akik  magukat  absentálni  ígérkeztek,  jelen  van- 
nak, a  mi  nagy  baj  volt,  mert  ha  kimaradnak,  ez  nekünk  öt  szavazat,  ha 
pedig  ellenünk  szavaznak,  ez  még  sokkal  nagyobb  csapás.  Ezen  öt  között 
volt  két  bihari  román  pap,  az  egyik  neve  Pap  volt,  a  másikéra  már  nem 
emlékezem.  Végre  sikerült  nagy  vesződség  után  egy  pár  tekintélyes  képviselő- 
társam segélyével  mind  az  ötöt  hazaküldeni.  Almásyval  Bethlen  József  b 
még  néhány  képviselő  az  előcsarnokban  maradt,  ők,  ámbár  a  határozati 
párthoz  tartoztak,  készeknek  nyilatkoztak,  ha  szükséges  volna,  magukat  nem- 
csak abbentálni,  de  még  a  felirat  mellett  is  szavazni ;  minthogy  azonban 
választóiknak  megígérték,  hogy  a  határozatra  fognak  szavazni,  az  esetre,  ha 
nem  leend  rájuk  szükség,  a  második  szavazáshoz  be  fognak  menni  a  terembe 
és  a  « határozat  i-ra  szavaznak.  A  szavazás  lefolyása  közben  a  teremben  lázas 
izgatottság  uralkodott ;  kísérteties  csönd  borult  a  gyűlésre,  úgy  hogy  meg 
lehetett  hallani,  midőn  a  képviselők  a  névjegyzéki  íveket  megforgatták ;  a 
papír  súrlódására  még  most  is  elevenen  emlékezem.  Az  izgatottságot  még 
inkább  fokozta,  hogy  hol  az  egyik,  hol  a  másik  párt  volt  néhány  szavazattal 
többségben  s  ez  így  ment  végig.  A  szavazás  vége  felé  járván,  Sommch  hozzám 
fordult  s  azt  monda :  megbuktunk.  Én  erre  azt  feleltem :  várj  csak  a  Z  betűre, 
sok  Zichy  van  s  az  mind  pecsovics.  Midőn  az  első  olvasás  befejeztetett,  s  több- 
ségünket láttuk,  kimentem  az  előcsarnokba,  hogy  a  limbusban  levő  egypár 
lelket  felszabadítsam.  A  második  olvasásra  Ők  bementek  a  terembe  s  válasz- 
tóik örömére  nagy  büszke  hanggal  a  határozatra  szavaztak,  s  így  lett  a  fel- 
iratnak három  többsége. 

Az  országban  elterjedt  hír,  mintha  a  felirat  többsége  a  pártok  között 
létrejött  egyezségnek  előre  kicsinált  eredménye  lett  volna,  merőben  valót- 
lan, minthogy  két  párt  még  alig  állott  egymás  ellen  oly  mereven,  mint  a 
határozati  és  felirati  párt.  A  szavazás  utáni  napon  a  határozati  párt  conferen- 
tiát  tartott  s  itt  Nyáry  Pál  ellenem  kikelt,  de  néhány  nap  múlva  vele  talál- 

kozván,  ekkor  már  ő  is  megmenekült  elfogultságától  s  a  legszivélyesebben 
váltónk  el  egymástól. » 

Az  1861-diki  képviselőház  határozati  pártjának  egy  másik  tagja  ezeket 
beszéli  e  gyűjtemény  szerkesztőjének :  •  Teleki  László  gr.  a  határozat  eszmé- 
jét nem  azért  nem  helyeselte,  mintha  föliratot  akart  volna,  hanem  azért, 
mert  még  a  határozatot  sem  tartotta  eléggé  messze  menő  és  döntő  erejű 
nyilatkozatnak,  s  manifestumot  kivánt  az  országhoz  és  Európához  intéz- 
tetni. Barátai  azonban  erre  nem  állottak  rá,  mert,  mint  mondották,  a  mani- 
festumnak  csak  akkor  van  értelme,  ha  az  ország  el  van  tökélve  és  reá  van 
készülve,  hogy  24  órával  a  manifestum  kibocsátása  után  fegyvert  ragad. » 

Ezzel  megegyezőleg  Madarász  József  &  következőket  írja  •  Emlékira- 
taim* czimfí  művében  :  « 1861.  ápril  5-dikén  Pestre  érkeztem.  Teleki  Lászlót 
látogattam  meg.  Közölte  velem,  óhajtaná,  Európához  bocsátanánk  ki  nyilat- 
kozatot, hogy  az  osztrák  császárral,  míg  a  magyar  alkotmányt  teljesen  helyre 
nem  állítja,  érintkezésbe  nem  bocsátkozunk.  Deák  föliratot,  elvbarátaink 
nagy  része  határozati  javaslatot  óhajtanak ;  én  az  ő  nézetét  (Telekiét)  tar- 
tottam egyedül  helyesnek*. 

Pulszky  Ferencznék  e  gyűjtemény  szerkesztőjéhez  intézett  következő 
levele  megvilágítja  a  magyar  emigratio  fölfogását  Teleki  öngyilkossága  okáról : 

•Midőn  III.  Napóleon  1859-ben  megkötötte  Villafrancánál  a  békét, 
Cavour  felháborodásában  lemondott  miniszteri  tárczájáról  s  a  magánéletbe 
vonult  vissza;  de  kevés  hónappal  később  ismét  meghivatott  a  kormány 
élére.  Olaszország  egységének  ügye  nagy  lépésekkel  haladt  előre  s  az  úgy- 
nevezett magyar  nemzeti  igazgatóság  összeköttetésének  elejtett  fonala  Turin- 
ban  ismét  felvétetett.  Tudvalevőleg  Kossuth,  Klapka  és  Teleki  László  ala- 
kultak nemzeti  igazgatóságul  a  franczia-osztrák  háború  előtt  s  közvetlenül 
Cav owrral,  Napóleon  herczeg  és  Pietri  rendőrfőnök  útján  pedig  a  franczia 
császárral  voltak  összeköttetésben.  Cavour  1859.  deczember  havában  meg- 
üzente Kossuthnak,  hogy  a  magyar  ügy  valószínűleg  újra  előtérbe  lép :  küld- 
jön tehát  egy  meghitt  embert  Turinba,  ki  az  odavaló  kormány  összekötte- 
tését a  magyar  nemzeti  igazgatósággal  föltűnés  nélkül  közvetítse.  Kossuth 
engem,  mint  a  Daily  News  levelezőjét  bizott  meg  ezen  küldetéssel.  1 860. 
nyarán  az  ügyek  már  annyira  érlelődtek,  hogy  biztosnak  vélhettük  a  háború 
megújulását  a  jövő  tavaszszal.  Napóleon  habozott  ugyan  még  mindig  s  nem 
akarta  elhinni,  hogy  Magyarország  tüstént  fellázad,  a  mint  a  háború  meg- 
kezdődik 8  fegyveres  csapatok  törnek  be  az  országba.  Cavour  inkább  bizott 
Kossuth  szavaiban  s  azon  adatokban,  melyeket  az  emissariusok  Magyar- 
országból hoztak,  8  azért  nem  fukarkodott  a  pénzzel,  fegyvereket  is  küldött 
Romániába  a  genuai  arzenálból.  Klapka  Bukarestbe  készült,  hogy  ott  szabad 
csapatot  szereljen  fel  s  Erdélybe  betörjön.  Ludvigh  Belgrádban  volt,  hol  Őt 

Türr  váltotta  volna  fel,  Garibaldi  pedig  Fiúméba  vezette  volna  a  veres  inge- 
seket.  Mindezt  Kossuth  határozta  el  Cavourral,  midőn  1 860.  szeptemberben 
Turinba  jött.  Carour  pedig  akkor  is  figyelmeztette,  hogy  Napóleon  végké- 
peni  elhatározására  múlhatatlanul  szükséges  oly  tüntetés  Magyarországban, 
mely  kimutassa,  hogy  a  nemzet  nem  akar  kibékülni  az  osztrákkal  semmi 
áron.  Erre  megkezdődött  Magyarországon  az  átalános  adómegtagadás  tünte- 
tése, mely  látszólag  Kossuth  szavainak  adott  igazat.  Mi  tehát  nem  kételked- 
tünk többé,  hogy  a  háború  biztosan  be  fog  következni  1861.  április  végén 
vagy  májusban,  s  Teleki,  aki  mindezekbe  mint  a  nemzeti  igazgatóság  tagja 
alaposan  be  volt  avatva,  nem  is  kételkedhetett  a  legközelebbi  háborúban, 
midőn  1860.  deczemberben  Drezdában  elfogták,  Bécsbe  vitték  s  ott  meg- 
kegyelmezték. Esete  megrendíté  Parisban  és  Turinban  a  Kossuth  szavaiba 
helyezett  bizalmat.  Ehhez  járt  még  fegyvereink  elkobzása  Romániában,  az 
olasz  pénzen  készült  Kossuth -bankók  lefoglalása  Londonban,  s  az  átalános 
politikai  constellatio  egész  Európában.  Cavour  tehát  már  1861.  januárban 
kijelentette,  hogy  Napóleon  nem  kezdi  meg  újra  a  háborút,  s  ha  ő  nem  teszi, 
Yictor  Emánuel  nem  kezdheti.  Reményeink  tehát  ismét  füstbe  mentek. 
Teleki  azonban  mindezt  nem  tudta.  Mélyen  megsértve  Kossuthnak  reá 
vonatkozó  szenvedélyes  levele  által,  melyet  ez  Jósika  Miklósnak  irt,  s  az 
emigratio  tagjainak  gyanúsításai  által,  melyek  mégis  értésére  jutottak,  az 
országgyűlési  ellenzék,  a  később  úgynevezett  határozati  párt  élére  állott, 
hogy  rehabilitálja  magát  az  emigratio  előtt.  De  ezzel  magára  vonta  a  conser- 
vativek  szemrehányását,  hogy  a  királynak  adott  szavát  nem  tartja  meg  loyá- 
lisan.  Másrészről  jóhiszeműleg  biztatta  pártfeleit  a  háború  kitörésének  remé- 
nyével, amint  a  tavasz  megnyílik,  a  háború  pedig  elmaradt.  Lovagias  érzel- 
mei nem  tudták  ekkor  eltűrni  azon  hamis  helyzetet,  melybe  őt  a  körülmények 
sodorták,  midőn  némelyeknek  szószegő,  másoknak  ámító  színében  tűnt  fel. 
Ez  annyira  gyötörte  lelkét,  hogy  végre  pisztolylyal  keresett  menedéket  az 
útvesztőből.  > 

Pulszky  Ferencznék  Telekire  vonatkozó  állításai  egyikét  megerősíti 
e  gyűjtemény  szerkesztőjének  hiteles  forrásból  merített  emez  értesülése  : 

Rövid  idővel  reá,  hogy  Teleki  László  gr.  Magyarországba  érkezett, 
Almdsy  Ríl  meghívta  magához  az  emigratióból  hazatérteket  és  az  emigra- 
tióval  összeköttetésben  álló  pártfeleit,  s  így  szólott  hozzájuk :  Eddig  én 
vezettelek  benneteket,  most  átadom  a  vezetést  egy  nálamnál  érdemesebb 
férfiúnak :  Teleki  Lászlónak. 

Teleki  késznek  nyilatkozott  a  föladat  elvállalására ;  de  kijelentette, 
hogy  előbb  tisztába  akar  vele  jönni,  hogy  kikre  számíthat.  Előadta,  hogy 
biztos  értesülése  szerint  Napóleon  hajlandó  bennünket  segíteni,  de  egy  föl- 
tétel alatt :  ha  magunktartásából  világosan  kiderül,  hogy  Ausztriával  semmi 
szín  alatt  nem  békülünk  ki.  Ennélfogva  kérdi  a  jelenlevőket,  el  vannak-e 
erre  határozva  és  készek-e  vele  ezen  irányban  működni  ? 

Nagy  csend  következett  be.  Végre  szót  emelt  Andrd&ty  Gyula  gr. 
Elmondotta,  hogy  mióta  1858-ban  hazajött,  az  emigratió  működéséről  mit- 
sem  tud ;  de  kételkedik  benne,  hogy  Napóleon  bennünket  az  esetben  segí- 
tene, ha  kiderülne,  hogy  Ausztriával  semmi  áron  nem  akarunk  kibékülni. 
Epén  az  ellenkezőjét  hiszi,  hogy  t.  i.  sokkal  inkább  volna  hajlandó  bennün- 
ket akkor  segíteni,  ha  attól  félne,  hogy  ki  találunk  egyezkedni  Ausztriával. 
De  ő  nem  is  akar  Napóleonnal  menni.  Ezt  a  politikai  irányt  teljesen  elhibá- 
zottnak  tartja,  ő  Magyarország  és  a  dynastia  kibékülését  óhajtja.  Ki  is 
jelenti,  hogy  arra  a  térre,  a  melyet  Teleki  kijelölt,  őt  nem  követi,  vele  nem 
tart.  Hozzáteszi  azonban,  hogy  ha  úgy  alakulnának  a  viszonyok,  hogy  a 
forradalom  elkerülhetetlenné  válik,  ő  is  ott  lesz  a  többiek  közt. 


A  FÖLIRATI  JAVASLAT  RÉSZLETES  VITÁJÁNAK 

MEGKEZDÉSE  ELŐTT. 

A  képviselőház  1861.  június  5-dikén  tartott  ülésében  névszerinti  sza- 
vazás útján  155  szavazattal  152  ellenében  kimondotta,  hogy  «a  háznak  első 
fölszólalása  fölírás  legyen*.  Az  elnök  ezután  a  ház  határozatakint  kimond- 
hatónak  vélte,  hogy  Deák  Ferencz  fölirati  javaslatának  részletes  tárgyalása 
fog  most  következni.  Tisza  Kálmán  kijelentette,  hogy  a  fölirati  javaslatot  a 
részletes  tárgyalás  alapjául  elfogadja,  ha  a  ház  másfelül  megállapodik  abban, 
hogy  a  vita  befejeztével  mindazon  pontok,  melyeket  ő  Deák  Ferencz  indítvá- 
nyához hozzátétetni  javasolt,  s  a  melyeket  írásban  a  ház  elé  terjesztett 
külön  határozatba  foglaltassanak.  Vajai  Károly  azon  tekintetből,  mert  a 
következő  napon  Teleki  László  grófért  gyász  isteni  tisztelet  lesz,  s  mert  a 
fönforgó  tárgy  maga  is  megérdemli,  hogy  a  képviselők  még  24  óráig  gondol- 
kozzanak róla,  a  részletes  vita  elhalasztását  kérte. 

Deák  Ferencz :  A  részletes  tárgyalást,  mely  mind  a  szabá- 
lyok szerint  szükséges,  mind  az  átalános  tárgyalásnál  határozottan  fönn 
is  volt  tartva,  én  is  óhajtom  ;  s  óhajtom  annyival  inkább,  mert  bármi 
farosának  tessék  is,  meglehet,  hogy  a  részletes  tárgyalás  alkalmával 
magam  is  teszek  indítványt  oly  tárgy  iránt,  mit  a  föliratba  betétetni 
óhajtanék.  Ilyen  az,  mit  tegnap  a  sanctio  pragmaticára  vonatkozólag 
mondottam,  hogy  az  örökösödési  rend  a  mi  törvényeinkben  szűkebb 
korlátok  közé  van  szorítva,  mint  a  sanctio  pragmaticában  és  ha 
eszembe  jutott  volna,  ezt  mindjárt  első  javaslatomba  is  betettem  volna. 

Mi  Tisza  Kálmán  képviselőtársunk  indítványát  illeti,  azt  gondo- 
lom, senki  sincs,  Jri  azon  nagy  fontossága  tárgyakat,  melyek  abban 
benfoglaltatnak,  azonnal  mindjárt  fölvenni  s  határozatkép  kimondani 

hajlandó  ne  volna;  sőt  óhajtanám,  hogy  némely  pontjaira  nézve 
azonnal  előkészítő  választmányok  küldetnének  ki,  melyek  működé- 
süket tüstént  megkezdhetik  s  folytathatják  az  alatt  is,  mig  a  ház  ki- 
egészíttetlen. 

Mi  a  tanácskozás  idejét  illeti,  azt  hiszem,  24  óra  —  ha  már  eddig 
annyit  nem  késtünk  volna  —  magában  nem  sok ;  hanem  tudván  azt, 
hogy  valóban  rossz  néven  veszik  az  országban,  ha  közbevetünk  ilyen 
napokat,  talán  lehetne  a  dolgon  úgy  segíteni,  hogy  mivel  holnap  dél- 
előtt isteni  tisztelet  lesz,  tartanánk  délután  ülést.  Mindenesetre  adjuk 
meg  elhunyt  barátunknak  az  utolsó  tiszteletet. 

Hallottam  fölemlíteni,  hogy  holnap  lóverseny  is  lesz ;  azt  hiszem, 
nagyon  sok  érdekelt  ember  itt  nincs,  kinek  ott  múlhatatlanul  jelen 
kellene  lenni :  kezdjük  meg  tehát  tanácskozásunkat  a  szokott  időn  kívül 
holnap  délután. 

• 

A  képviselőház  az  elnök  javaslatára  elhatározta,  hogy  június  6-dikán 
ülést  tart  több  apró  tárgy  elintézése  czéljából,  Deák  Ferencz  fölirati  javas- 
lata részletes  tárgyalását  pedig  június  7-dikén  kezdi  meg. 


A  FÖLIRATI  JAVASLAT  RÉSZLETES  TÁRGYALÁSA. 


A  képviselőház  1861.  június  7-dikén  tartott  ülésében  megkezdvén 
Deák  Ferencz  fölirati  javaslatának  pontonkint  való  tárgyalását,  a  fölirati 
javaslatban  foglalt  ezen  megszólítás  ellenében  « Fölséges  Császár  és  Király !» 
szavazattöbbséggel  Ivánka  Imre  következő  módosítványát  fogadta  el :  «Föl- 
séges  Ur !  •  Nydry  Pál  indítványára  határozatilag  kijelentvén,  hogy  midőn 
a  fölirásban  ezen  megszólítási  czím  használtatik,  alatta  a  tényleges  hatalom 
értetik. 

A  4.  pont  ezen  kitétele :  «nem  a  múlt  idők  szenvedései  miatt,  mert 
azokra  fátyolt  vetünk,  •  így  módosíttatott:  « mikre  ezúttal  fátyolt  borítunk. » 

A  « Hasonló  biztosításokat  adott*  szavakkal  kezdődő  16.  pont  a  június 
8-dikán  tartott  ülésben  Tisza  Kálmán  indítványára  következőleg  bővíttetett 
meg:  «mely  törvények  (az  1848-dikiak)  legsarkalatosbjai  semmit  egyebet 
nem  tartalmaznak,  mint  a  kormányzatnak  a  kor  igényeihez  alkalmaztatását. 
Nem  új  jogokat  szerzett  általuk  a  nemzet,  csak  tisztábban,  korszerűbben 
állította  össze  azokat,  melyekkel  már  régen  birt». 

A  képviselőház  1861.  június  10-dikén  tartott  ülésében  Eötvös  József 
br.  a  betegsége  miatt  meg  nem  jelent  Deák  Ferencz  nevében,  a  követ- 
kező toldást  indítványozta  a  fölirati  javaslatnak  «És  ha  bármikor  megtör- 
ténnék, mi  ha  talán  a  közel  jövőben  nem  valószínű  is»  szavakkal  kezdődő 
20-dik  bekezdéséhez : 

•Sőt  megtörténhetik  a  birodalomnak  ilyképeni  jogszerű  fölbom- 
lása a  fejedelmi  háznak  teljes  kihalta  előtt  is.  Mert  azon  sanctio  prag- 
matica,  mely  az  örökös  tartományokra  nézve  megállapíttatott  s  azok 
által  elfogadtatott,  azt  rendeli,  hogy  III.,  illetőleg  VI.  Károly  és 
I.  József  ágainak  teljes  kihaltával,  I.  Leopold  leányait  és  ezek  mara- 
dékit,  ezek  után  pedig  a  fejedelmi  háznak  minden  egyéb  ágait  illesse 
az  örökösödés  elsőszülöttségi  sorban.  A  magyar  trónöröklési  törvény, 
az  1723.  2.  t.-cz.,  Károly  és  József  ágainak  teljes  kihaltával,  a  trón- 
öröklést egyedül  I.  Leopold  maradékaira  szorítja,  s  azt  a  fejedelmi 
ház  többi  ágaira  semmi  esetben  ki  nem  terjeszti.  Ha  tehát  ÜL  Károly* 
nak,  I.  Józsefnek  és  I.  Leopoldnak  minden  maradékaik  teljesen  kihal- 
nának, Magyarország  szabadon  választaná  királyát,  az  örökös  tartomá- 
mányok  pedig,  az  általuk  elfogadott  sanctio  pragmatica  értelmében, 
ugyanakkor  a  fejedelmi  háznak  más  valamely  még  fönnlévő  ágát  tar- 
toznának uralkodójukul  elismerni.  Ez  a  lényeges  különbség  is  figyel- 
met érdemlő  bizonysága  annak,  hogy  Magyarország  és  az  örökös  tar- 
tományok között  reálunio  nem  köttetett.*) 

A  képviselőház  Deák  Ferencz  indítványát  elfogadta. 

A  képviselőház  1861.  június  10-dikén  tartott  ülésében,  a  fölirati  javas- 
lat: •  Szükségesnek  látjuk  tehát  ünnepélyesen  kijelenteni*  szavakkal  kez- 
dődő 27.  pontjának  ezen  szavai  helyett :  « Ugyanazért  meg  nem  egyezhetünk 
abban,  hogy  a  közadónak  és  katonaállításnak  kérdései  a  magyar  országgyű- 
léstől bármi  részben  is  el  vonassanak, »  Ivánka  Imre  következő  módosítvá- 
nyát  fogadta  el:  « Ugyanazért  meg  nem  egyezhetünk  abban,  hogy  a  közadó- 
nak s  katonaállításnak,  átalában  a  pénz  és  hadügynek  kérdései  a  magyar 
országgyűléstől  bármi  részben  is  elvonassanak ». 

A  «Mind  Magyarországnak,  mind  Erdélynek*  szavakkal  kezdődő  33. 
pont  ezen  szavai  helyébe  :  •  midőn  Fölséged  az  absolut  rendszert  megszün- 
tette* a  június  11-dikén  tartott  ülésben  Tisza  Lajos  és  Kubinyi  Ferencz 
indítványára  a  következő  szavak  fogad  tatattak  el :  « midőn  Fölséged  az  abso- 
lut rendszert  megszüntetettnek  nyilvánította*. 

A  « legfontosabb  alaptörvényeinkéről  szóló  37.  pont  ezen  szavai  után : 
•világos  törvényeink  ellenére*  Ivánka  Imre  indítványára  a  következő  hozzá- 
tétel fogadtatott  el :  «az  országgyűlés  beleegyezése  nélkül  az  njonczozás  egy 
idegen  rendszere  léptetett  életbe,  a  katonaság  túlságosan  szaporíttatott  és 
hazánkfiainak  nagyrésze  nem  magyar,  hanem  az  örökös  tartományokbeli 
ezredekbe  osztatott,  s  midőn  ők  és  a  magyar  ezredek  hazánkon  kivül  kénytele- 
níttetnek  szolgálatot  tenni,  akkor  az  országot  és  várainkat  idegen  katonaság 
tartja  megszállva.*  Ugyanezen  pont  «De  miután  Fölséged*  szavakkal  kezdődő 
utolsó  mondata  helyett  pedig  Tisza  Kálmán  következő  módosítványa  fogad- 
tatott el :  «De  miután  Fölséged  ünnepélyesen  kinyilatkoztatta,  hogy  az  abso- 
lut  hatalomról  lemond  és  az  alkotmányosság  ösvényére  tér,  ha  azt  kívánja 
tőlünk,  hogy  bízzunk  abban,  miszerint  ezen  téren  akar  haladni,  az  absolutis- 
mus  által  fölfüggesztett  törvényeknek  tettleg  ismét  vissza  kell  állani  teljes 
erejükben  ós  meg  kell  szűnni  azonnal  a  törvénytelen  adó  fegyveres  erőveli 
behajtásának,  s  az  azzal  kapcsolatban  levő  vérlázító  erőszakoskodásoknak,  a 
melyekben  résztvevőkre  nézve  az  1 504.  évi  1 .  t.  ez.  különben  is  szigorúan 
intézkedik.*  Végre  ugyanezen  37.  pontban  ezen  szavaknak:  *  Keserű  gúny 
gyanánt  most  legújabban  oly  rendeletet  adott  ki  az  alkotmányellenes  abso- 
lut  hatalom,  a  mely  szerint  a  törvénytelen  adó  fegyveres  erőszakkal  is  behaj  tá- 
tik* módosítása  hasonlókép  elrendeltetvén,  az  egész  37.  pontnak  Ivánka 
Imre  és  Tisza  Kálmán  elvileg  elfogadott  módosítványai  értelmében  leendő 
irályi  szerkesztése  egy  szerkesztő  bizottsághoz  utasíttatott. 

A  •  Parlamentaris  kormány*  szavakkal  kezdődő  40.  pont  ezen  szavai- 
hoz :« az  adó  meghatározásának  joga*  Ivánka  Imre  indítványára  a  követ- 
kező hozzátétel  fogadtatott  el :  « és  a  törvények  értelmében  alakult  hadsereg. » 

A  41.  ponthoz,  mely  e  szavakkal  kezdődik:  «Mi  teljes  jogegyenlőség 
alapján »  Ragályi  Miksa  indítványára  a  következő  toldás  fogadtatott  el : 
•Akarjuk,  hogy  más  nemzetiségű  honfitársainknak  nemzetiségi  igényei  min- 
denben, mi  az  ország  politikai  szétdarabolása  s  törvényes  függetlenségének 
föláldozása  nélkül  eszközölhető,  még  ezen  országgyűlésen  törvény  által  is 
biztosíttassanak.  * 


A  trón\1ltozás  kérdésében. 


A  képviselőház  1861  június  12-dikén  tartott  ülésének  napirendjén  volt 
Deák  Ferencz  fölirati  javaslata  részletes  tárgyalásának  folytatása.  A  javaslat 
42.  43.  és  44-dik  pontjai  így  szólottak  :  «Föl  kell  szólalnunk  Felséged  előtt 
azon  velünk  közlött  okiratokra  nézve  is,  mik  ő  felségének  V.  Ferdinándnak 


77 

a  trónról  még  1848-ban  történt  lemondását  tárgyazzák.  Midőn  Ő  felsége 
V.  Ferdinánd  184-8  deczember  2-dikán  a  császári  koronáról  lemondott,  nem 
adott  ki  külön  okiratot  az  iránt,  hogy  a  magyar  koronáról  is  lemond  ;  lemon- 
dásában Magyarországot  külön  meg  sem  említette ;  hanem  azt  mintegy  a 
császári  korona  provincziájának  tekintve,  átalános  lemondásába  foglalta,. 
8  arról  Magyarországot  külön  nem  is  értesítette.  A  lemondási  okirat  tehát 
magyar  közjogi  szempontból  formájára  nézve  hiányos,  mert  Magyarország 
sohasem  volt  az  osztrák  császárságba  beolvadt  provinczia,  külön  koronával, 
külön  alkotmányos  önállással  birt,  s  a  magyar  király  csak  a  nemzet  tudtá- 
val s  hozzájárulásával  mondhatott  volna  le  a  magyar  trónról.  Mi  tehát  ünne- 
pélyesen tiltakozunk  a  deczember  2-diki  lemondásnak  átalánosságából  von- 
ható azon  következtetés  ellen,  mintha  Magyarország  az  ausztriai  császári 
korona  provincziája  volna,  s  ragaszkodván  alkotmányos  önállásunkhoz,  tilta- 
kozunk az  ellen  is,  hogy  azon  lemondás  a  nemzet  tudta  és  hozzájárulása 
nélkül  történt.  De,  miután  az  csakugyan  tettleg  s  változhatatlanul  megtör- 
tént, mi  az  ország  jogainak  jövendő  biztosítása  végett  arra  kérj  dk  Felségedet,, 
méltóztassék  az  említett  formahiány  utólagos  pótlása  tekintetéből  V.  Ferdi- 
nánd ő  felségétől  oly  okiratot  kieszközölni,  mely  egyenesen  Magyarország- 
hoz legyen  intézve,  s  melyben  Ő  felsége  V.  Ferdinánd  az  országgyűlést  érte- 
sítse, hogy  ő  már  1848.  dec.  2-dikán  á  magyar  koronáról  is  valósággal  lemon- 
dott. Eszközöljön  továbbá  Felséged  Ferencz  Károly  ő  fenségétől  is  egy 
hasonlóul  Magyarországhoz  intézett  értesítést  arról,  hogy  Ő  fensége  is  már 
1848-ban  lemondott  azon  örökösödési  jogáról,  mely  őt  ő  felségének  V.  Ferdi- 
nándnak a  trónról  lemondása  után  a  sanctio  pragmatica  értelmében  illette 
volna.  Mi  ezen  okiratokat  annak  idejében  országgyűlésileg  fogjuk  tárgyalni, 
sőt  azokat  törvénybe  is  kívánjuk  igtatni,  hogy  legalább  utólagosan  pótol- 
tassák az,  a  minek  jogszer űleg  előlegesen  kellett  volna  megtörténni,  s  hogy 
jogaink  jövendő  biztosítására  ünnepélyes  óvásunknak,  s  az  ország  utólagos 
hozzájárulásának  magában  a  törvényben  is  nyoma  legyen. » 

Várady  Gábor  azt  a  kérdést  vetette  föl,  hogy  vájjon  lemondott-e 
V.  Ferdinánd  Magyarország  trónjáról,  továbbá,  hogy  megüti-e  ezen  lemon- 
dás a  törvényes  mértéket,  s  ha  igen,  kétségtelen  trónörökös-e  Ferencz  József, 
s  ha  mindez  így  volna  is,  lehet-e  a  képviselőháznak  a  feliratban  ez  iránt 
nyilatkoznia  ?  Mindezen  kérdésekre  Várady  nemmel  válaszolt.  Ennek  indoko- 
lásául előre  bocsátotta,  hogy  a  lemondó  okiratok  nem  törvényes  alakban 
adattak  ki,  nem  törvényes  úton  jutottak  az  országgyűléshez,  s  itt  nem  is 
tárgyaltattak.  Hivatkozással  a  felirati  javaslatra,  kiemelte,  hogy  Y.  Ferdi- 
nánd akkor,  midőn  a  császári  koronáról  lemondott,  nem  mondott  le  egy- 
szersmind a  magyar  koronáról  is,  mert  Magyarország  nem  osztrák  provinczia 
s  mert  ezen  lemondáshoz  a  nemzet  tudta  és  hozzájárulása  kívántatott  volna. 

E  részben  utalt  az  1608-dik  évi  országgyűlésen  hozott  koronázás 
előtti  törvény  bevezetésére,  a  melyben  II.  Mátyás  maga  elösmeri,  hogy 
Rudolf  az  országlást  az  ország  rendéi  kívánságánál  fogva  adta  át  neki,  sőt 

azt  is  elismeri,  hogy  Rudolf  ajánlatára  volt  szükség,  hogy  ő  (II.  Mátyás) 
megkoronáztassák. 

A  jelzett  lemondó  okiratoknál  tehát  nem  alaki  hiányról,  hanem  oly 
lényeges  cselekvényről  van  szó,  mely  Magyarországra  nézve  minden  következ- 
ményeivel együtt  semmis. 

Arra  nézve,  hogy  ki  a  törvényes  trónörökös,  az  országgyűlés  csak 
minden  törvényes  kellékkel  ellátott  okmányokból  győződhetnék  meg.  Egyéb- 
iránt hivatkozik  az  1790.  3.  törvényczikkre,  mely  szerint  a  koronaörökös 
épen  oly  törvényes  országié  mint  egy  koronás  király,  ha  és  a  mennyiben 
alkotmányosan,  törvényesen  kormányoz.  Mindaddig  azonban,  míg  egy  töké- 
letesen alkotmányos  és  törvényes  térre  lépett  országlót  nem  lát,  törvényes 
koronaörököst  sem  ismerhet. 

Végül  azt  emelte  ki,  hogy  mindezekre,  mint  a  törvényhozás  legsarka- 
latosabb  jogaira  nézve,  az  országgyűlés,  mielőtt  az  1848.  Y.  t.  ez.  értelmé- 
ben ki  nem  egészíttetik,  s  a  ül.  t.  ez. -ben  körvonalozott  minisztérium  ki 
nem  neveztetik,  nem  nyilatkozhatik :  következőleg  sem  tanácsot,  sem  utasí- 
tást nem  adhat,  sem  Ígéretet  nem  tehet,  sem  kötelezettséget  nem  vállalhat, 
mert  különben  megsértetnének  a  távollevő  testvérek  és  megsértetnék  az 
alkotmány,  melyet  ha  egyszer  maga  az  országgyűlés  ingat  meg,  többé  hasz- 
talan fogja  keresni  azt  az  alapot,  a  melyre  a  nemzeti  jólét  és  a  szabadság 
nagy  templomát  az  országgyűlés  törvényes  működése  által  ismét  fölállítsa. 

Ezek  nyomán  indítványozta,  hogy  a  42.  43.  és  44-dik  pontok  hagyas- 
sanak ki  és  fogad tassék  el  a  következő  szöveg  :«A  mi  továbbá  ő  felségének 
Y.  Ferdinándnak  trónróli  lemondását  illeti,  mellőzve  jelenleg  azt,  hogy  az 
ide  vonatkozó  okiratok  velünk  nem  törvényes  alakban  és  úton  közöltettek, 
kijelentjük,  miként  országgyűlésünknek  az  1848.  évi  V.  t.  ez.  értelmébeni 
teljes  kiegészítése  s  az  azon  évi  III.  t.  ez.  által  kijelölt  közegek  helyreállí- 
tása előtt  azon  okiratok  megbirálásába  nem  bocsátkozhatunk  és  a  trónvál- 
tozás kérdése  iránt  nem  nyilatkozhatunk. 

Teleki  Gyula  gr.  pártolta  Várady  indítványát,  s  az  esetre,  ha  az  nem 
fogadtatnék  el,  a  maga  részéről  terjesztett  elő  módosítványt. 

Deák  Ferencz :  (Halljuk !  Halljuk !)  A  föliratnak  most  fel- 
olvasott 42.,  43.  és  44.  szakaszai,  melyek  a  trónról  való  lemondásra 
vonatkoznak,  nézetem  szerint  szoros  összefüggésben  állanak  egymással 
s  egész  terjedelmükben  lényegesek  mind  a  fölirat  szerkezetének  logikai 
menetére,  mind  az  ország  jogaira  nézve. 

Föliratot  határozott  a  ház  ő  felségéhez  Ferencz  Józsefhez,  ki  a  feje- 
delmi hatalmat  még  eddig  nem  a  törvények  szerint  ugyan,  nem  is  úgy 
mint  koronázott  király,  hanem  tettleg  csakugyan  gyakorolja.  (Halljuk!) 
Ei  van  mondva  föliratunkban,  hogy  a  magyar  király  csak  koronázás 
által  lesz  törvényes  király,  a  koronázásnak  pedig  törvényszabta  fel- 

tételei  vannak,  miket  előlegesen  teljesíteni  múlhatatlanul  szük- 
séges. 

És  épen  ezen  föltételeket  sorolja  el  a  fölirat.  Elmondja  és  indo- 
kolja mindazokat,  miket  ő  felségének  a  jelen  törvénytelen,  jogtalan, 
sőt  valóban  abnormis  helyzet  megszüntetésére  mindenekelőtt  meg 
kell  tennie,  hogy  a  koronázás  még  csak  köztanácskozások  tárgyává  is 
tétethessék. 

Ezen  teendők  közé  tartozik  az  is,  mi  a  lemondásra  és  a  lemondás 
módja  által  megsértett  jogok  biztosítására  vonatkozólag  a  föliratban 
foglaltatik. 

1848-dik  évben  ő  felsége  V.  Ferdinánd  ünnepélyesen  lemondott 
a  császári  koronáról.  Lemondása  átalános  volt,  8  abban  Magyarország 
külön  meg  sem  említtetik.  Nem  adatott  ki  a  lemondásról  Magyar- 
országhoz intézett  külön  okirat,  és  így  a  lemondás  a  nemzetnek  elő- 
leges értesítése  s  hozzájárulása  nélkül  történi  Mindez  magyar  közjogi 
szempontból  tetemes  hiány,  sőt  az  ország  jogaira  nézve  kétségtelenül 
sérelmes  is ;  mert  az  átalános  lemondásban  Magyarország,  úgy  látszik, 
a  császári  koronához  tartozó  provincziának  tekintetett,  ez  pedig  az 
ország  törvényes  önállását  sérti.  Mellőztetett  az  ország  előleges  érte- 
sítése és  hozzájárulása,  és  e  mellőzés  az  alkotmányosság  fogalmával 
ellenkezik. 

De  Y.  Ferdinándnak  ezen,  módjára  s  alakjára  nézve  hiányos,  és 
jogainkat  tekintve  sérelmes  lemondása  valósággal  mégis  végrehajta- 
tott. A  lemondás  tehát,  ha  helytelenül  történt  is,  de  megtörtént,  s  az 
most  már  kétségbe  vonhatatlan  tény,  még  pedig  változhatatlan  tény, 
melyet  nem  történtté  tenni,  vagy  ismét  megmásítani,  úgy  hiszem, 
hatalmunkban  nincs.  (Igaz !)  A  mint  Y.  Ferdinánd  kiadta  ünnepélyes 
lemondását  a  császári  koronáról,  azonnal  megszűnt  tettleg  uralkodni 
Magyarországon  is,  s  12  éve  már,  hogy  sem  itt,  sem  máshol  nem 
uralkodott.  Tettleg  tanúsította  tehát,  hogy  a  magyar  trónról  is  való- 
sággal lemondott,  és  ezt,  bármi  hiányos  volt  is  a  lemondás,  ignorál- 
nunk nem  lehet.  Mindenki  tudja,  hogy  ő  tettleg  nem  királya  Magyar- 
országnak, mindenki  meg  van  győződve,  hogy  lemondott,  s  annyi  éven 
keresztül  végre  is  hajtott  lemondását  vissza  többé  nem  veszi,  újra 
ismét  a  magyar  trónra  nem  lép,  s  magyar  király  tettleg  többé 
nem  lesz. 

Jelenleg  tehát  van  egy  koronázott  magyar  király,  ki  azonban 
tettleg  nem  uralkodik,  mert  valósággal  lemondott  es  a  koronát  ismét 
visszavenni  nem  fogja,  azon  fejedelem  pedig,  ki  a  fejedelmi  hatalmat 

tettleg  gyakorolja,  nem  a  magyar  törvény  szerint  uralkodik,  s  még 
nem  törvényesen  koronázott  királya  Magyarországnak.  Ezen  valóban 
abnormis  helyzetet  továbbra  ia  föntartani  sem  szándékában,  sem  érde- 
kében nem  fekszik  a  nemzetnek.  (Helyes !) 

Vagy  azt  kellene  tehát  eszközölnünk,  hogy  a  törvényesen  már 
megkoronázott  magyar  király  legyen  ismét  tettleg  is  magyar  király,  8 
vegye  által  tettleg  az  uralkodást,  vagy  arra  kell  törekednünk,  hogy 
azon  fejedelem,  ki  a  hatalmat  tettleg  gyakorolja,  legyen  egyszersmind 
törvényes  koronázott  király,  uralkodjék  mindenben  szorosan  a  törvé- 
nyek szerint.  (Zajos  helyeslés.)  E  kettőn  kívül  más  lehetőséget  nem 
látok,  mely  fölött  tanácskozhatnánk,  hacsak  a  harmadikat,  a  fönnemlí- 
tett abnormis  helyzetet,  szándékosan  hosszabbítani  nem  akarjuk,  mit 
valóban  senki  sem  óhajthat.  (Úgy  van !) 

De  azt,  hogy  ő  felsége  V.  Ferdinánd  tettleg  is  még  magyar 
király  legyen,  valósággal  elérhetőnek  senki  sem  hiszi;  nincs  tehát 
egyéb  választásunk,  mint  a  két  utóbb  kijelölt  út  közül  a  másodikat 
követni,  s  a  nemzet  nevében  kimondani,  hogy  a  tettleg  uralkodó  feje- 
delem csak  úgy  lehet  törvényes  királya  Magyarországnak,  ha  megsér- 
tett, felfüggesztett  törvényeinket  8  alkotmányunkat  teljesen  s  tökéle- 
tesen visszaállítja,  országunk  területének  politikai  integritását,  s  az 
országgyűlésnek  kiegészítését  valóságos  végrehajtással  is  biztosítja, 
ha  magát  törvényszabta  módon  megkoronáztatja,  és  a  jogtalanul  be- 
hozott absolut  rendszert  minden  még  fönnálló  következményeivel 
együtt  haladék  nélkül  megszüntetve,  megkoronáztatásaig  is  a  törvé- 
nyek értelmében  kormányozza  az  országot.  Ez  volt  czélja  feliratunk- 
nak, ezeket  mondottuk  ki  benne  részletesen  és  indokolva. 

Eddig  folyt  hosszas  tanácskozásainkban  nem  volt  közöttünk  vé- 
leménykülönbség arra  nézve,  hogy  ő  felségének  V.  Ferdinándnak 
1848-ban  ünnepélyesen  kijelentett  lemondása  Magyarország  közjoga 
szempontjából  mind  a  módra  nézve  hiányos,  mind  az  ország  jogaira 
nézve  sérelmes.  De  az  ebből  levont  következtetéseket  és  a  teendőket 
illetőleg  a  nézetek  eltérők  valának. 

Nómeljek  ugyanis  azt  állították,  hogy  mivel  V.  Ferdinánd  le- 
mondása csak  átalános,  s  abban  Magyarország  meg  sem  említtetik ; 
mivel  Magyarországhoz  külön  lemondás  nem  is  intéztetett,  és  így  Ma- 
gyarország arról  nem  is  értesíttetett,  ahhoz  hozzá  sem  járult :  V.  Fer- 
dinánd a  magyar  trónról  le  sem  mondott,  átalános  lemondása  pedig 
lényegében  hiányos  levén,  ő  még  most  is  Magyarország  királya.  Azok, 
kik  e  nézetet  pártolták,  ismét  két  különböző  véleményre  szakadtak. 

Egyik  fél  az  előzményekből  levont  szoros  logikai  következetességgel 
azt  mondotta,  hogy  Y.  Ferdinánd  levén  Magyarország  törvényes  kirá- 
lya, ő  hozzá  kell  föliratot  intéznünk ;  de  ez  igen  kevés  pártolóra  talált 
A  másik  ellenben  e  kérdést  az  által  akarta  kikerülni,  hogy  fölirat  sen- 
kihez ne  küldessék,  hanem  a  ház  határozatban  mondja  ki  nézeteit. 

Ezen,  részletekben  kétfelé  ágazott,  de  végre  mégis  egyesült  véle- 
ménynek ellenében  mi  más  részről  azt  állítottuk,  hogy  a  lemondás 
magyar  közjogi  szempontból  módjára  nézve  hiányos  és  sérelmes 
ugyan ;  de  mivel  a  lemondás  tettleg  mégis  megtörtént,  a  megtörténtet 
nem  történtté  tennünk  lehetetlen,  8  azt  megváltoztatni  sem  vagyunk 
képesek,  nem  levén  eszközölhető,  hogy  V.  Ferdinánd  valósággal  végre* 
hajtott  és  12  év  alatt  szakadatlanul  folytatott  lemondását  visszavegye 
és  ismét  uralkodjék :  e  kérdésnek  nehéz  bonyodalmakat  okozható  czél 
és  haszon  nélküli  meddő  vitatása  helyett  czélszerübb  leend  arra  töre- 
kednünk, hogy  az,  a  mi  annak  idejében  elmulasztatott,  legalább  utó- 
lagosan pótoltassék  az  által,  hogy  ő  felsége  eszközöljön  V.  Ferdinánd- 
tól egy  oly  okiratot,  mely  egyenesen  Magyarországhoz  legyen  intézve, 
s  melyben  ő  az  országot  értesítse,  hogy  ő  már  1848-ban  a  magyar  ko- 
ronáról is  valósággal  lemondott,  s  e  lemondást  tettleg  is  végrehajtotta, 
és  igy  az  elmulasztás  által  jogainkon  ejtett  sérelem  az  által  orvosoltas- 
sék,  hogy  ezen  okirat,  valamint  ő  fenségének  Ferencz  Károlynak  az 
örökösödésre  vonatkozó,  s  egyenesen  Magyarországhoz  intézendő  ha- 
sonló lemondása  is  annak  idejében  az  országgyűlésen  tárgyaltatván,  a 
törvényben  is  óvás  tétethessék  ezen  mulasztások  ellen,  s  az  ország- 
nak hozzájárulása  kijelentethessék,  (Helyeslés.)  és  a  nemzetnek  azon 
joga,  melyét  mi  nem  írott  törvényből,  hanem  az  alkotmányosság  fogal- 
mából szorosan  logikailag  következtetünk,  hogy  tudniillik  a  fejedelem 
csak  az  ország  előleges  értesítése  s  hozzájárulása  mellett  mondhat  le  a 
magyar  trónról,  jövendőre  is  világos  törvény  által  biztosíttassák. 
Helyeslés.)  Azt  nem  követelhettük,  hogy  ő  felsége  V.  Ferdinánd  kije- 
lentse, hogy  ő  most  mond  le  a  magyar  koronáról,  mert  ez  a  valósággal 
ellenkeznék,  minthogy  ő  1 2  évvel  ezelőtt  tettleg  csakugyan  lemondott ; 
nem  vala  tehát  egyéb  hátra,  mint  azt  követelnünk,  a  mit  erre  vonat- 
kozólag föntebb  említettem. 

Es  épen  azért,  mert  az  említett  lemondás  módjára  nézve  hiá- 
nyos ;  épen  azért,  mert  igyekeznünk  kell,  hogy  a  mit  nem  történtté 
nem  tehetünk,  azt  utólagos  pótlás  által  az  ország  jogaira  nézve,  leg- 
alább következéseiben  tegyük  kártalanná ;  épen  azért,  mert  a  trónról 
lemondás  által  okozott  sérelemnek  orvoslása  egyike  azoknak,  mik 

múlhatatlanul  szükségesek,  mielőtt  a  koronázás  még  csak  köztanács- 
kozások tárgya  is  lehessen :  lényegesnek  tartom  föliratunk  azon  részét, 
mely  a  trónról  való  lemondásra  vonatkozik.  8  ha  azt  vagy  egészen  ki- 
hagynék, vagy  az  indítványozott  módosítványokhoz  alkalmaznék,  hézag 
támadna  a  fölirat  logikai  összefüggésében,  s  nem  volna  érthető,  miért 
intézünk  föliratot  ő  felségéhez  Ferencz  Józsefhez  és  nem  V.  Ferdi- 
nándhoz. Oly  fölirat,  mely  V.  Ferdinándhoz  intéztetett  volna,  elvágná 
az  egész  kérdést,  mert  a  lemondást  nem  történtnek  nézve,  V.  Ferdi- 
nándot tekintené  most  is  Magyarország  uralkodó  királyának.  Fölirat 
helyett  a  határozat  mejlőzhetné,  vagy  későbbre  halaszthatná  a  kérdés 
megemlítését.  De  fölírni  s  a  föliratban  elsorolni  mindent,  minek  telje- 
sítését követeljük  ő  felségétől,  mielőtt  a  koronázásról  tanácskozhat- 
nánk ;  elsorolni  az  ország  jogain  ejtett  azon  sérelmeket,  mik  haladék 
nélkül  orvoslást  igényelnek,  és  hallgatni  a  trónlemondás  módja  által 
okozott  sérelemről,  el  nem  mondani,  mit  tartunk  szükségesnek  épen 
jogaink  érdekében  a  mulasztásnak  némileges  pótlására ;  nem  szólani 
épen  arról,  mi  a  koronáztatást  kívánónak  örökösödési  jogával  áll  kap- 
csolatban, vagy  csupán  azt  fejezni  ki,  hogy  mindezekről  majd  utóbb 
szólandunk :  mindez  nemcsak  hiányossá  tenné  a  föliratot,  hanem  azt 
egészen  fölforgatná.  (Helyeslés.) 

A  föliratot  pedig  a  szavazatok  többségével  a  tisztelt  ház  hatá- 
rozta el. 

Fölhozatott  ellenünk,  hogy  a  lemondási  okiratok  nem  is  adattak 
hivatalosan  élőnkbe,  nem  is  tárgyaltattak  hivatalosan.  Tudjuk  azt, 
hogy  ezen  okiratok  miként  kerültek  ide,  8  hogy  azok  most  is  a  ház 
asztalán  feküsznek.  De  ha  nem  hivatalosan  jutottunk  volna  is  azok- 
hoz, midőn  az  ország  jogának  sérelméről  van  szó,  nem  kérdem  én  azt, 
hivatalosan  adatott- e  az  tudtunkra.  (Köztetszés.)  Elég,  hogy  a  jog 
sértve  van,  s  a  sérelem  ellen  felszólalni  kötelességünk.  Hiszen  azt  sem 
adták  hivatalosan  tudtára  az  országgyűlésnek,  hogy  a  törvénytelen  adó 
fegyveres  erőszakkal  hajtatik  be,  s  hogy  a  behajtó  idegen  tisztviselők 
mind  személyökre,  mind  vagyonukra  nézve  kizárólag  a  katonai  bíró- 
ságok alá  tartoznak.  (Helyeslés  és  derültség.)  Azon  sérelmeink  legna- 
gyobb része,  mik  a  föliratban  elősoroltatnak,  magának  az  országgyű- 
lésnek hivatalosan  nem  adatott  tudtára,  és  mégis  felszólaltunk  azokra 
nézve,  mert  a  felszólalást  kötelességünknek  tartottuk.  (Helyeslés.). 

A  mi  pedig  azt  illeti,  hogy  azon  okiratok  nem  tárgyaltattak,  egy- 
szerűen megjegyzem,  hogy  ha  maguk  az  okiratok  pontonkint  nem  tár- 
gyaltattak is,  maga  a  lemondás  kérdése  csakugyan  egyik  tárgya  volt 

vitatkozásunknak.  Hiszen  ez  volt  egyik  kiindulási  pont  a  két  különböző 
vélemény  eltérésére  nézve,  és  midőn  én  előadásomban  felhoztam  a 
múltból,  hogy  II.  Mátyásnak  is,  ül.  Károlynak  is,  I.  Leopoldnak  is  és 
Ferencznek  is  írtak  fel  az  ország  rendéi,  még  mielőtt  azok  meg  voltak 
koronázva,  ellenvetésül  azt  felelték  a  más  véleményüek,  hogy  az  emlí- 
tett fejedelmek,  névszerint  Károly,  Leopold  és  Ferencz  már  akkor 
valóságos  koronaörökösök  voltak,  Ferencz  József  ö  felsége  pedig  nem 
koronaörökös,  mert  Y.  Ferdinándnak  lemondása  Magyarországra  nézve 
teljesen  érvénytelen.  Yitattatott  a  kérdés,  pedig  mint  lényeges  kérdés, 
a  két  fél  között,  és  ez  alig  is  történhetett  volna  máskép,  minthogy  az 
a  ház  asztalán  levő  fölirat  kérdésének  egyik  lényeges  pontja  volt.  Hosz- 
szas  vitatkozások  után  határozott  a  ház,  és  midőn  elhatározta,  hogy 
föliratot  intézünk  ő  felségéhez  Ferencz  Józsefhez,  lehetetlen  volt  hatá- 
rozatát úgy  értenie,  hogy  mégis  ő  felségét  V.  Ferdinándot  tartsa  most 
is  uralkodó  királynak,  vagy  azt  a  kérdést  kétségesnek  tekintse.  (Igaz !) 

Azt  mondották  a  módosítványt  indítványozó  urak :  ne  adjunk 
nii  tanácsot  ő  felségének,  Ferencz  Józsefnek,  tudhatja  ő  maga  is,  mit 
kell  cselekednie  saját  érdekében. 

De  nézetem  szerint  legnagyobb  bajunk  épen  az,  hogy  maga  ő 
felsége  sem  tudja  gyakran,  mit  kelljen  cselekednie  az  alkotmányosság 
•és  törvényesség  teljes,  tökéletes  visszaállítására.  (Zajos  köztetszés.)  És 
épen  a  trónról  való  lemondást  illetőleg  azt  hitte  ő  felsége,  hogy  ele- 
gendő lesz,  ha  azon  lemondás,  melyet  Y.  Ferdinánd  1848-ban  kiadott, 
mely  a  császári  koronáról  szól,  és  Magyarországot  külön  meg  nem 
•említi,  mely  Magyarországgal  előlegesen  nem  közöltetett,  melyhez 
Magyarország  előlegesen  hozzá  nem  járult,  most  magyar  fordításban 
elküldetik  az  országgyűléshez.  Mi  azonban  ily  közléssel  meg  nem 
elégedhetünk,  mi  az  ország  jogainak  biztosítására  többet  követelünk, 
&  épen  ez  az,  mit  a  föliratban  előadunk.  Elhallgassuk-e  tehát  e  jogos 
követelésünket,  a  nemzetet  ki  nem  elégítő  egyszerű  közlést  szó  nélkül 
hagyjuk-e ;  vagy  most,  midőn  mindazokról  szólunk,  miknek  mindenek 
előtti  teljesítését  követeljük,  e  fontos  tárgyat,  melynek  előleges  teljesí- 
tése hasonlóan  szükséges,  máskorra  halaszszuk  ?  De  átalában  véve  nem 
is  osztozom  azon  nézetben,  hogy  mi  a  fejedelemnek  vagy  annak,  a  ki 
.a  legfőbb  hatalmat  tettleg  gyakorolja,  különösen  akkor,  mikor  nem 
törvényes  téren  áll,  tanácsot  ne  adjunk.  Legkeserűbb  panaszuk  a  né- 
peknek, hogy  a  fejedelmeknek  jó  tanácsadóik  nincsenek,  és  a  nemzet 
képviselői  leginkább  hivatvák  arra,  hogy  a  jó  tanácsot,  s  a  törvény 
minden  mellőzésénél  a  jogszerű  útbaigazítást  tartózkodás  nélkül  ki- 

jelentsék  a  legfőbb  hatalom  előtt.  (Zajos  helyeslés.)  És  az  ily  tanács- 
szorosán  véve  nem  egyszerű  tanács,  hanem  alkotmányos  fölszólalás  a. 
törvény  mellett,  követelés  az  ország  érdekében,  s  ki  az,  a  ki  hibáztatná- 
a  nemzet  képviselőit  ily  fölszólalásért?  Hiszen  ha  hiba  volna  fölszólal* 
nunk  sértett  jogaink  mellett,  követelnünk  azt,  mit  joggal  követelhe- 
tünk, s  elmondanunk,  hogy  miután  a  megtörténtet  meg  nem  történtté 
tenni  többé  nem  lehet,  miként  akarjuk  az  okozott  sérelmet  utólagosan 
orvosoltatni,  miként  kell  a  nemzet  jogait  jövőre  biztosíttatni :  akkor 
föliratunk  egész  tartalma,  sőt  minden  egyéb  ilynemű  fölirataink  is 
hibák  volnának.  (Helyeslés.) 

Azt  is  felhozták  ellenünk  a  módosítványnak  indítványozói,  hogy 
az  ország  gyűlése  nincsen  kiegészítve,  törvények  alkotásába,  vagy  a  mi 
hasonérdekü,  a  lemondás  elfogadásába  tehát  nem  bocsátkozhatik,  s 
azt,  a  mi  a  lemondásra  vonatkozólag  a  föliratban  foglaltatik,  el  sem 
határozhatja. 

De  hiszen  a  föliratban  nem  az  mondatik,  hogy  most  mindjárt 
még  a  kiegészítés  előtt  meg  akarjuk  alkotni  a  törvényt,  s  a  lemondási 
minden  részleteiben  tárgyalni,  hanem,  csak  az  elmulasztottaknak  utó- 
lagos pótlására  s  a  mulasztásból  eredett  sérelem  orvoslására  szükséges 
okiratok  megszerzése  követeltetik,  és  az  mondatik,  hogy  ezen  okiratok 
annak  idejében  fognak  tárgyaltatni,  s  a  nemzet  joga  törvénynyel  és 
törvényben  kimondott  óvással  is  biztosíttatni.  Nem  tettünk- e  ennél 
sokkal  többet  a  föliratnak  egyéb  részeiben  ?  nem  mondottuk-e  ki,  hogy 
fennálló  törvényeink  némely  részét,  a  mennyiben  azok  vallás  és  nem- 
zetiség tekintetében  a  teljes  jogegyenlőséget  gátolják,  meg  fogjuk  vál- 
toztatni? Nem  jelentettük-e  ki  ugyanazt  már  előre  Horvátországra 
nézve  is  ?  És  ezt  nemcsak  a  fölirat  pártolói  tették,  hanem  azok  is,  kik 
határozatban  akarták  kimondani  a  ház  nézeteit ;  ők  is  kimondották, 
hogy  meg  akarják  változtatni  a  fennálló  törvények  egyes  rendeleteit, 
nemcsak  az  említett  tárgyakra,  hanem  más  tárgyakra  vonatkozólag  is, 
minők  például  ipar,  kereskedelem,  a  hűbéri  viszonyok  némely  marad- 
ványai s  több  effélék. 

Ha  ezeket  és  ennyit  kimondhatunk,  mielőtt  teljesen  kiegészítve 
volnánk,  miért  ne  mondhatnánk  ki  annyit,  a  mennyit  a  fölirati  javas- 
lat kimond  azon  okiratokra  nézve,  melyeknek  előleges  megszerzése 
magához  a  kiegészített  országgyűlés  által  való  részletes  tárgyalásokhoz 
múlhatatlanul  szükséges? 

Még  néhány  nappal  ezelőtt  azon  kérdés :  határozatban  mondja-e 
ki  a  ház  a  maga  nézeteit,  vagy  föliratot  intézzen  ő  felségéhez  Ferenci 

Józsefhez,  a  két  fél  között  vitatott  kérdés  volt ;  a  háznak  többsége  föl- 
iratra szavazott ;  most  már  a  fölirat  nem  a  többségnek,  hanem  a  ház- 
nak végzése ;  (Helyes !  Úgy  van !)  nem  a  többségnek,  hanem  a  háznak 
nevében  fog  az  felküldetni,  valamint  a  törvények  is,  melyek  gyakran 
csak  a  többség  által  állapíttatnak  meg,  nem  azon  többségnek,  hanem 
az  országnak  törvényei.  (Közhelyeslés.)  Midőn  különböző  irányú  poli- 
tikai vélemények  állanak  egymás  ellenében,  minden  véleménynek 
megvan  saját  logikája,  elve  és  esznaelánczolata.  Lehet  czélszerű  az 
egyik,  lehet  a  másik;  de  az  egyiknek  logikai  folyamát  megszakasztani, 
eszmelánczolatából  egy  részt  kilökni,  s  abba  a  másiknak  emezétől  el- 
térő logikáját,  elveit,  eszméit  beleilleszteni,  annyi,  mint  azt  megsem- 
misíteni. (Nagy  helyeslés.)  A  ház  elhatározta  a  föliratot,  most  annak 
egyik  lényeges  pontját,  oly  pontot,  mely  nélkül  az  egészben  összefüg- 
gés nincs,  abból  kiszakasztani,  s  azon  elvek  és  nézetek  folytán  tenni 
mindezt,  mik  a  föliratot  ellenzőknek  bőven  megvitatott  elvei  és  nézetei 
voltak,  annyi,  mint  magát  a  háznak  határozatát  fölforgatni. 

Ha  a  többség  a  föliratot  elvetve  abban  állapodott  volna  meg,  hogy 
csupán  határozatban  mondja  ki  a  ház  nézeteit,  én  kétségtelenül  tartózkod- 
tam volna  a  végzés  folytán  keletkezett  okiratban  hézagot,  az  összefüggés 
megbontását,  vagy  a  végzéssel  ellenkező  nézeteimnek  beleillesztésével 
ellenmondást  előidézni;  mert  tisztelve  a  ház  végzését,  nem  akarhattam 
volna,  hogy  az  ne  azok  szándéka  szerint  készüljön,  kik  azt  elhatároz- 
ták. Ezt  tartom  én  méltányosságnak  a  parlamentáris  életben.  (Zajos 
helyeslés.)  Tudom,  hogy  az  indítványozott  fölirat  most  már  a  ház 
tulajdona,  mely  azt  változtathatja,  módosíthatja,  szétbonthatja  és 
egyes  részeibői  újat,  egészen  mást  alkothat;  én  a  többség  jogát  két- 
ségbe nem  vonom;  de  nem  tagadom,  hogy  ugyanazon  méltányosságot, 
mire  én  politikai  pályámon  mindenkor  kész  valék,  óhajtottam,  sőt 
némely  előzmények  után  reménylettem  is  azoktól,  kik  a  föliratot  nem 
akarták ;  ha  reményemben  csalatkoztam,  erről  valóban  nem  tehetek. 
<Zajos  helyeslés  és  éljenzés.) 

A  KIK  NEM  AKARNAK   SZAVAZNI,   TÁVOZZANAK   A 

TEREMBŐL. 


I. 

A  képviselőház  június  12-dikén  tartott  ülésében  Deák  Ferencz  föl- 
irati  javaslatának  42.,  43.  és  44-dik  pontjai  névszerinti  szavazás  útján 
134  szavazattal  120  ellen  elvettetvén,  Ghyczy  Kálmán  elnök  kijelentette, 
hogy  már  most  Yárady  Gábor  módosítványát  fogja  szavazás  alá  bocsátani, 
8  ha  az  nem  fogadtatnék  el,  Teleki  Gyula  grófét. 

Deák  Ferencz:  így  egy  harmadik  osztálya  a  szavazóknak 
elmarad.  Lehetnek  t.  i.  olyanok  is,  kik  átalában  nem  akarnak  e  kér- 
désben szavazni ;  hát  azokra  nézve  mi  áll?  azok  kimenjenek?  (Zaj.). 

Az  elnök  erre  így  felelt :  Miután,  ha  a  szavazás  a  szabályok  szerint 
felállással  vagy  ülve  maradással  történik,  a  teremben  jelen  levőket  egyik 
vagy  másik  félhez  számítani  kell,  ennélfogva,  ha  csak  személy  szerinti  fel- 
szólítással történendő  nyilvános  szavazás  nem  kívántatik,  a  szavazni  nem 
kívánókra  nézve  alig  marad  más  hátra,  mint  hogy  a  teremben  jelen  ne 
legyenek. 

Deák  Ferencz :  Épen  ezt  akartam  tudni.  (Ö  és  utána  számos 
képviselő  eltávozik  a  teremből.). 

A  képviselőház  Yárady  Gábor  módosítványát  fogadta  el. 

A  fölirati  javaslat  aláírásában  e  szók  helyett:  « Császári  királyi  Föl- 
segédnek*  Ivánka  Imre  indítványára  e  szó  fogadtatott  el :  « Felségednek*. 
Ezen  kitétel  pedig :  « Magyarországnak  országgyűlésileg  egybegyűlt  képvi- 
selői* így  módosíttatott:  c Magyarországnak  országgyűlésileg  együttlevő 
képviselői*. 

H. 

A  képviselőház  1861.  június  14-dikén  tartott  ülésében  a  június  12-di- 
kén  tartott  ülés  jegyzőkönyvének  felolvasása  után  felszólalt  Deák  Ferencz. 

Deák  Ferencz:  (Halljuk!)  A  jegyzőkönyvre  van  észrevéte- 
lem. A  jegyzőkönyv  természetesen  hü  előadása  kell  hogy  legyen  a  tör- 

tériteknek,  hanem  itt  egy  hézagot  látok ;  mert  midőn  a  kérdés  kitűze- 
tett, nem  is  többen,  nem  mindjárt  s  egyenesen  magunktól  mentünk  ki 
a  teremből,  hanem  miután  a  kérdésre  úgy  valánk  felszólítva,  hogy  fel- 
állással és  ülve  maradással  szavazzunk,  én  voltam  bátor  a  kérdési 
tenni  a  ház  előtt,  hogy  azok,  kik  netalán  sem  igennel,  sem  nemmel 
nem  akarnának  szavazni,  mit  csináljanak,  hogy  kijelenthessék  a  szava- 
zástól való  tartózkodásukat  ?  Erre  a  tisztelt  elnök  úr  azt  mondotta : 
hogy  ha  nem  névszerinti  szavazás  kívántatik,  a  szavazás  a  házszabá- 
lyok szerint  felállássál  vagy  ülve  maradással  történik,  s  ekkor  azok, 
kik  nem  akarnak  szavazni,  alig  tehetnek  egyebet,  mint  hogy  ne  legye- 
nek jelen.  Erre  a  tisztelt  ház  nem  mondott  semmit,  sőt  helyeselte  ezt, 
8  mi  csak  ekkor  hagytuk  el  a  termet.  Ezt  kívánom  a  jegyzőkönyvben 
kifejeztetni.  (Helyes!) 

A  jegyző  felolvasta  a  kiigazított  jegyzőkönyvet. 

Deák  Ferencz  :  Ha  jól  hallottam,  a  jegyzőkönyvben  az  áll, 
hogy  az  előterjesztett  indítványok  közül  egyikre  sem  akartak  szavazni 
az  eltávozottak;  talán  praecisebb  volna  ezt  ezen  szavakkal  fejezni  ki ; 
hogy  az  előterjesztett  indítványokra  épen  nem  akartak  szavazni ;  mert 
azt  akartam  elkerülni,  a  mi  már  történt,  hogy  midőn  többfelé  ágazott  a 
vélemény  és  módosítások  adattak  be,  azok,  a  kik  az  eredeti  szerkezet 
mellett  voltak,  mindegyik  módosítványra  nemmel  szavaztak,  a  másik 
részből  a  módosítványok  egyikét  vagy  másikát  nem  pártolók  szintén 
nemmel  szavaztak,  minek  végre  az  lett  az  eredménye,  hogy  a  benyúj- 
tott módosítványok  közül  egyik  sem  fogadtatott  el.  Én  az  ilyen  eljárást 
nem  szeretem,  azért  inkább  nem  akartam  szavazni,  mint  a  házat  afc 
ilyen  eshetőségnek  kitenni,  s  ezért  kívánom  az  általam  fennebb  elő- 
adott szavakat  a  jegyzőkönyvbe  igtatni.  (Helyes !) 

Urményi  Józsefnek  az  újra  kiigazított  jegyzőkönyv  fölolvasása  után 
tett  azon  megjegyzésére,  hogy  a  most  követett  eljárás  jövőre  szabályul  ne 
szolgáljon,  az  elnök  azt  felelte,  hogy  a  miket  tegnap  mondott,  nem  utasítás- 
kép mondotta. 

Deák  Ferencz :  Csak  azt  akarom  megjegyezni,  hogy  a  jegyző- 
könyvnek mostani  fogalmazásával  teljesen  ki  vagyok  elégítve.  A  mi 
pedig  azt  illeti,  hogy  jövendőre  nézve  mi  szolgáljon  zsinórmértékül,  az 
nem  a  jegyzőkönyv  hitelesítése  alkalmával  eldöntendő  kérdés.  (Helyes!) 
Egyébiránt  azok,  kik  szavazni  akarnak,  mindig  segíthetnek  a  dolgon  s 
névszerinti  szavazást  kívánhatnak ;  de  mi  a  jelen  esetben  névszerinti 

szavazást  nem  kérhettünk,  mert  nevetséges  lett  volna,  hogy  azok  kér- 
jenek nyilvános  szavazást,  kik  épen  nem  akartak  szavazni.  Ebből 
bizony  zavar  nem  lesz  soha.  Magam  is  ajánlanám,  hogy  ezt  tovább  ne 
vitassuk.  (Helyes !) 


HATÁROZATÁT   MEGVÁLTOZTATHATJA-E 
A  KÉPVISELŐHÁZ  EGYIK  NAPRÓL  A  MÁSIKRA? 


A  képviselőház  1861.  június  8-dikán  tartott  ülésében  bizottságot 
választott  a  fölirati  javaslat  részletes  tárgyalása  alkalmával  elfogadott  mó- 
dosítványok  szerkesztése  czéljából,  kimondván,  hogy  e  bizottságnak  az 
alapindítványozó  és  a  módosítványt  indítványozó  képviselők  mindenesetre 
tagjai  leendnek. 

A  június  14-dikén  tartott  ülésben  Szalay  László  a  következő  nyilat- 
kozatot tette :  •  Méltóztatott  a  t.  ház  a  tegnapelőtti  ülésben  bennünket,  kik 
a  fölirati  javaslat  módosításai  szerkesztésére  kirendelt  választmánynak  tag- 
jai vagyunk,  megbízni,  hogy  a  ház  egy  korábbi  határozatához  képest  az 
alapindítványozó  és  a  módosítványt  indítványozott  képviselő  uraknak 
hozzájárulásával  ezen  szerkesztésben  eljárjunk.  Deák  Ferencz  képviselő- 
társunk e  munkálatban  nem  vett  részt,  fölszólításunkra  kinyilatkoztatván, 
hogy  miután  ő  csak  mint  indítványozó  volt  a  választmányhoz  kinevezve  és 
miután  a  t.  ház  az  ő  fölirati  javaslatát  lényegesen  megváltoztatta,  ő  ezt 
mostani  alakjában  többé  indítványának  nem  tekintheti  és  ennélfogva  úgy 
vélekedik,  hogy  neki  az  illető  választmányban  nincs  helye.  Mi  tehát  sajnál- 
kozással nélküle  voltunk  kénytelenek  összeülni,  s  az  illető  módosítványokat 
a  fölirati  javaslatba  beigtatni,  melyet  ime  szerencsém  van  a  ház  elnökének 
átadni*.  Tisza  Kálmán  Szalay  László  jelentéséhez  azt  tette  hozzá,  hogy  a 
bizottságnak  egy  pontra  nézve  lett  volna  észrevétele,  de  a  szöveg  megvál- 
toztatására nem  érezte  magát  jogosítva,  mert  az  a  pont  határozatilag  uta- 
síttatott hozzá ;  ő  azonban  most  kéri,  hogy  a  ház  a  Várady  Gábortól  a  trón- 
lemondási kérdést  illetőleg  beadott  módosítvány  ezen  utolsó  szavait :  * a 
trónváltozás  kérdése  iránt  nem  nyilatkozhatunk*,  hagyja  ki  redactionalis 
szempontból,  mivel  ez  már  az  előtte  való  pontban  más  szavakkal  benne  foglal- 
tatik. Várady  Gábor  kijelentette,  hogy  ezen  indítvány  ellen  semmi  észre- 
vétele nincs. 

Deák  Ferencz :  Midőn  valamely  kérdés  vitatásnak  tárgya, 
meg  fogok  mindig  kisérteni  minden  módot,  hogy  míg  a  többség  hatá- 
rozatát ki  nem  mondta,  az  én  nézetem  fogadtassák  el.  De  a  mint  a 

többség  egyszer  határozott,  s  a  többség  határozata  a  ház  végzése  lett : 
azon  pillanattól  fogva  a  többség  határozata  már  nem  a  többségé,  ha* 
nem  a  házé,  s  ezt  fentartani  a  ház  minden  tagjának  kötelessége.  (He- 
lyeslés.) 

Ezelőtt  harmadnapja  ugyanezen  a  helyen  volt  szerencsém  azon 
észrevételt  tenni  a  fölirat  egyik  pontjának  kihagyására  nézve,  hogy  az 
lényeges  része  a  dolognak,  annak  kihagyása  tehát  magát  a  határozatot 
forgatja  fel.  Most  harmadnap  múlva  nem  fogadhatok  el  oly  indítványt, 
a  mely  az  újabb  határozatnak  hasonlókép  lényeges  részét  hagyja  ki. 
(Helyeslés.) 

Azon  módosítvány,  melyet  Várady  Gábor  képviselő  úr  beadott, 
szórul-szóra  így  volt  szerkesztve,  szórul-szóra  így  volt  felolvasva.  E  fe- 
lett határozott  a  ház.  Én  ellene  nyilatkoztam ;  de  a  többség  elfogadta. 

Ha  Várady  Gábor  képviselő  úr  akkor  vette  volna  vissza  módosít- 
ványának  utolsó  részét,  midőn  szavazás  alá  még  nem  került :  ez  töké- 
letesen jogában  állott  volna;  de  most  az  elfogadott  módosítvány  többé 
nem  Várady  Gáboré,  hanem  a  házé. 

Ki  a  házat  compromittálni  nem  akarja  az  által,  hogy  a  mit  hatá- 
rozatkép ma  kimondott,  azt  holnap  lényegében  megváltoztassa,  —  mi 
a  háznak  tekintélyét  az  ország  előtt  valóban  aláásná,  —  az  ezen  újabb 
változtatást  nem  kívánhatja.  Itt  nem  stílusról,  nem  ismétlésről  van 
szó,  hanem  a  kérdés  lényegéről ;  mert  az  ultima  differentia  leginkább 
itt  van  kifejezve,  s  ez  az,  mi  a  szerkezet  ellen  felhozatott,  hogy  t.  i.  mi 
a  trónváltozásra  nézve  már  előlegesen  nyilatkozunk,  s  a  trónváltozás 
jogosságát  előre  elismerjük.  Ezen  argumentumot  hozták  fel  leginkább 
ellenünk,  s  ezen  argumentum  ellentéte  van  épen  kifejezve  a  már  hatá- 
rozatilag  elfogadott  módosítványban. 

Én  tehát  részemről  kijelentem,  hogy  mivel  kötelességem  tisz- 
telni a  ház  határozatát,  —  mi  most  már  nem  a  többség  határozata, 
hanem  valósággal  a  házé,  —  én  ezen  határozat  újabb  változtatását 
most  már  nem  kívánhatom.  Az  újabb  módosítás  valamicskével  köze- 
lebb állana  ugyan  az  ón  véleményemhez ;  de  a  linea  discriminalis  már 
most  ott  van,  hogy  miután  a  ház  megállapodott,  8  azt  nem  teheti, 
hogy  a  két  szerkezet  egyikéből  s  másikából  is  egy  darabot  elfogadjon : 
a  discussio  most  már  nem  a  lényeg  felett,  hanem  csak  a  felett  lehet, 
ha  vájjon  azon  bizottság,  mely  a  szerkesztéssel  volt  megbízva,  a  ház 
többségének  akarata  szerint  készítette-e  el  valóban  a  szerkezetet  ?  Ez 
kérdést  sem  szenved,  mert  a  bizottság  szóról- szóra  azt  tette  a  szerke- 
zetbe, mit  az  indítványozó  indítványozott,  mire  a  ház  szavazott,  s  a  mi 

el  is  fogadtatott.  Én  tehát  azt  hiszem,  hogy  a  ház  nem  változtathatja 
határozatát  egyik  napról  a  másikra,  s  most  annyival  kevósbbé,  midőn 
nem  stiláris,  hanem  lényeges  változtatásról  van  szó.  (Helyeslés.  Él- 
jenzés.) 

Tisza  Kálmán  fölszólalása  után,  ki  úgy  látta,  hogy  « midőn  az 
előtte  való  pontban  az  áll,  hogy  a  ház  a  leküldött  okmányt  bizonyos 
ideig  tárgyalás  alá  nem  veheti,  akkor  benn  van  az  is,  hogy  a  trón- 
lemondásról nem  nyilatkozhatikt,  s  hogy  e  szerint  Várady  Gábor  módo- 
sítványának  utolsó  szavai  ismétlést  foglalnak  magukban,  a  képviselőház  a 
föliratot  a  kiküldött  bizottságtól  megállapított  szerkezetben  változatlanul 
fogadta  el. 


A 
FÖLIRATI  JAVASLAT  VÉGLEGES  MEGSZAVAZÁSÁBÓL. 

A  képviselőház  1861.  június  14-dikén  tartott  ülésében  az  elnök  azon 
kérdést  kívánta  szavazás  alá  bocsátani :  elfogadja-e  a  ház  egészben  az  áta- 
lánosságban  és  részleteiben  végig  tárgyalt  fölirati  javaslatot  ? 

Deák  Ferencz:  Erre,  mint  kérdésre,  ily  értelemben  sza- 
vazni fölösleges ;  mert  ha  az  a  kérdés,  hogy  elfogadjuk-e  mi,  kik  a 
föliratot  így  elfogadni  nem  akartuk,  bizonyára  nem  fogadnók  el.  De  a 
többség  már  határozott,  most  tehát  nem  lehet  más  a  kérdés,  mint  az, 
hogy  vájjon  úgy  van-e  a  szerkezet  készítve,  mint  a  ház  határozta? 
Erre  kénytelenek  vagyunk  mondani,  hogy  biz  az  úgy  van ;  nem  úgy, 
mint  mi  szerettük  volna,  hanem  úgy  van  szerkesztve,  mint  a  ház  ha- 
tározta. (Helyes!) 

Az  elnök  a  ház  határozatául  kimondotta,  hogy  a  föliratot  magáévá 
teszi,  s  hogy  az  a  főrendekkel  a  szokott  módon  közöltetni  fog. 


TISZA  KÁLMÁNNAK  AZ  ORSZÁGGYŰLÉS  TEENDŐIRE 
VONATKOZÓ  INDÍTVÁNYA  TÁRGYÁBAN. 

A  képviselőház  1861.  június  15-dikén  tartott  ülésében  Tisza  Kálmán 
kérte,  hogy  az  általa  beadott  indítványban  megérintett,  s  a  föliratban  benn 
nem  foglalt  pontok  rövid  programm  gyanánt,  melyet  a  ház  az  esetre  tűz 

ki,  ha  képesítve  lesz  törvények  alkotásába  bocsátkozni,  határozatban  mon- 
dassanak ki,  s  a  szöveg  megállapításával  bizottság  bizassék  meg.  Az  elnök 
e  czélra  kilencz  tagú  bizottság  kiküldését  ajánlotta.  Lányay  Gdbor  a  bizott- 
ságnak azt  az  utasítást  akarta  adni,  hogy  munkálatát  minden  elv  és  irány 
kitűzése  nélkül  készítse  el. 

Deák  Ferencz :  Én  kezdettől  fogva  úgy  fogtam  fel  a  dolgot,, 
hogy  itt  most  csak  azon  tárgyak  fognak  elsoroltatni,  melyeket  a  házr 
ha  lehet,  még  ezen  az  országgyűlésen  kívánna  törvény  által  elintézni. 
Ennélfogva  igen  természetes,  hogy  a  határozatba  nem  mehet  egyéb, 
mint  egyszerűen  megnevezése  azon  tárgyaknak,  de  minden  elv  és  ki- 
indulási pont  kitűzése  nélkül.  £  részben  fönn  kell  tartani  magunknak, 
hogy  annak  idejében  hozzászólhassunk.  A  bizottságnak  tehát  alig  lehet 
egyéb  feladata,  mint  a  megnevezett  s  elősorolt  tárgyakat,  vagy  ha  a. 
bizottság  még  valamit  czélszerünek  vélne,  azt  is  beletenni  a  sorozatba*. 
Azt  is  lehetne  még  e  bizottságnak  meghagyni,  hogy  a  szükséges  egy- 
másutánra nézve  is  adjon  véleményt. 

Még  egy  van,  mire  nem  határozott  véleménykép,  mint  inkább- 
figyelmeztetésül és  kérdésül  akarok  megjegyzést  tenni.  (Halljuk!) 
Nem  volna-e  jó,  ha  ezen  bizottság,  mely  kiküldetik,  még  valamire 
figyelmezne  ? 

Vannak  ezen  tárgyak  között,  mik  itt  megemlíttettek,  olyanok,, 
a  mikre  nézve  meg  az  előkészület,  a  javaslatkészítés  is  múlhatatlanul 
azt  igényli,  hogy  a  minisztériumok  előbb  megalakuljanak ;  míg  ellen- 
ben lehetnek  olyanok,  a  mikre  nézve  ha  nem  tökéletes,  kimerítő 
intézkedés,  de  legalább  az  égető  szükség  födözésére  a  múlhatatlanul 
megkívántató  intézkedés  iránt  készíthetne  8  adhatna  be  a  bizottság 
véleményt.  Itt  van  például  most  mindjárt  előttünk,  —  mi  talán  szo- 
rosan ide  nem  tartozik,  mert  külön  bizottságra  van  bízva,  —  a  tör- 
vénykezés megindítása.  Ennek  részletes  kidolgozása  minisztérium  nél- 
kül alig  lehetne  meg ;  de  lehet  ideiglenes  intézkedés  iránt  javaslatot 
készíteni,  mielőtt  a  minisztérium  megalakulna. 

Hogy  e  bizottság  kilencz  tagból  álljon,  ehhez  annyival  is  inkább 
hozzájárulok,  mert  hiszem,  hogy  igy  hamarább  végezheti  be  munká- 
latát, s  azt  gondolom,  összhangzásban  volna  a  ház  szabályaival,  ha 
nem  itt  a  házban  választatnék  meg  a  kilencz  tag,  hanem  minden  osz- 
tály választana  egyet  a  maga  kebeléből,  és  ezek  üljenek  aztán  össze  és. 
adjanak  javaslatot.  (Helyeslés.) 

A  képviselőház  Deák  Ferencz  fölszólalása  értelmében  határozott. 


-92 


AZ    IDEIGLENES    ORSZÁGHÁZ   ÉPÍTÉSE   ÜGYÉNEK 

ELHALASZTÁSÁRÓL. 

A  képviselőház  1861.  július  10-dikén  tartott  ülésében  tárgyaltatott 
az  ideiglenes  országház  építése  iránt  kiküldött  bizottság  véleménye.  A  bi- 
zottság elfogadandónak  javasolta  Pest  városa  ajánlatát,  mely  szerint  kész- 
nek nyilatkozott  az  építésre  megkívántató  összegek  előlegezésére.  Kvbinyi 
Ferencz  és  Bánig  Samu  a  bizottság  jelentésének  tárgyalását  elhalasztandó- 
nak  vélték,  míg  a  föliratra  kir.  válasz  nem  érkezik.  Meglehet  —  így  szólott 
az  utóbbi  —  hogy  e  válasz  igenis  oly  őszinte  leend,  hogy  országházra  szük- 
ség nem  lesz. 

Deák  Ferencz :  (Halljuk !)  Azt  látom  t.  ház,  közös  a  véle- 
mény arra  nézve,  hogy,  ha  lehet,  az  ideiglenes  országházat  föl  kellene 
építeni,  mert  a  hely  itt  kényelmetlen.  De  némelyeknek  aggodalmaik 
vannak.  (Halljuk!  Halljuk!)  Némelyeknek  t.  i.  az  az  aggodalmuk, 
hogy  mielőtt  a  tervezett  országház  fölépülne  vagy  mielőtt  azt  használ- 
hatnék, az  országgyűlés  oly  módon  megy  szét,  hogy  ezen  czélra  a  föl- 
építendő házat  egyhamar  használni  nem  lehet.  Ha  a  tervezett  költ- 
séget zsebünkből,  vagy  az  országos  pénztárban  lelhető  készpénzből  ad- 
nók,  azt  mondanám,  hogy  ezen  aggodalom  nem  nyomatékos.  Hanem 
én  úgy  veszem  észre,  hogy  ezen  költség  kölcsönpénzből  és  különösen 
a  két  város  által  fölajánlandó  pénzből  fedeztetnék,  már  pedig  a  két 
várost  úgy  könnyedén  ily  nagy  költekezésbe  belevinni  nem  lehet. 
(Helyes !)  Én  nem  Pest  városa  érdekében  szólok,  ámbár  Pest  városa 
egyik  képviselője  vagyok,  hanem  szólok  mint  országos  képviselő,  és 
azt  gondolom,  igen  meg  kell  fontolni  a  dolgot,  mielőtt  e  tárgyban  ha- 
tároznánk. (Igaz!)  Én  nekem  mint  képviselőnek* nem  szabad  felten- 
nem, hogy  a  föliratra  rossz  királyi  válasz  érkezik ;  nekem  kötelességem 
azt  várni,  a  mit  követelek,  hogy  a  törvények  értelmében  készült  fölirat 
a  törvények  értelmében  el  lesz  fogadva.  (Köztetszés.)  Hanem  a  dolog 
nem  lehetetlen,  mert  tapasztaltuk,  hogy  a  törvények  világos  értelme 
ellen  az  alkotmány  is  felfüggesztetett.  Ne  mondjuk  tehát  azt  ki, 
hogy  még  ez  is  megtörténhetik,  hanem  várjuk  be  a  resolutio  megér- 
kezését, úgy  is  a  legrosszabb  esetben  is  egy  pár  hétnél  többet  nem 
kell  várnunk.  Nem  volna-e  tehát  természetesebb  ezen  bizottsági  mun- 
kálatot és  jelentést  a  kilenczes  osztálynak  kiadni,  úgy  is  ezen  osztály- 
nak eddig  még  semmi  teendője  sem  volt ;  ezen  kilenczes  osztály  hadd 


93: 


hányja-vesse  meg  a  bizottság  véleményét,  és  azalatt  megérkezik  a  re- 
solutio.  (Közhelyeslés.) 

A  képviselőház  elfogadta  Deák  Ferencz  indítványát. 


Ő   FELSÉGE   VISSZAUTASÍTJA  AZ   ORSZÁGGYŰLÉS- 

FÖLIRATÁT; 

A  BIRODALMI  TANÁCSNAK  ERRE  VONATKOZÓ 

TÁRGYAlASAIjKÉPVISELÓI  ÉRTEKEZLETEKPESTEN; 

DEÁK  FERENCZ    EREDETI    JAVASLATA   KÜLDETIK 

FÖL  BÉCSBE  ÉS   Ő  FELSÉGÉTŐL  ELFOGADTATDL 


A  képviselőház  1861.  június  22-dikén  tartott  XLIX.  ülése  jegyző- 
könyvének 322.  pontja  így  szól : 

«A  főrendek  június  20-dikán  tartott  VHL  ülésének  jegyzőkönyvi 
kivonata  fölolvastatott,  mely  szerint  a  képviselőház  részéről  velők  közlött 
fölírásban  saját  érzeteiket  kifejezve  látván,  a  képviselőházat  fölszólítandónak 
végezték,  miszerint  a  közös  fölírásnak  miként  leendő  fölterjesztésére  nézve 
nézeteit  a  főrendekkel  közölje. 

Hazafiúi  örömmel  fogadván  a  képviselőház  a  főrendeknek  ezen  az  Ő 
érzetével  összhangzó  nyilatkozatát,  a  mennyiben  a  főrendek  által  a  föl- 
írásnak  miként  leendő  fölterjesztése  iránt  nézetnyilvánításra  szólíttatott 
föl,  e  tekintetbeni  megállapodását  e  következendőkben  foglalja : 

A  közösen  elfogadott  fölírás  a  képviselőház  elnöke,  s  az  által,  kit  e 
részben  a  főrendek  kebelökből  megbízandanak,  ő  felségének  személyesen 
átnyújtandó,  a  többi  e  részbeni  teendők  reájuk  bízatván. 

A  fölírás  a  következendő  aláírással  láttassék  el :  •  Magyarországnak 
országgyűlésileg  együttlevő  főrendéi  és  képviselői*. 

A  tkelt*  következendő  módon  szerkesztessék :  «Kelt  sz.  k.  Pest  váro- 
sában ezernyolczszázhatvanegyedik  év  Szent-Iván  hó  24-dik  napján  tartott 
országos  üléseinkből ». 

A  fölírás  a  képviselőház  részéről  annak  ülésében  az  elnök  és  illető- 
jegyzŐ  által  írassék  alá. 

Ennek  következtében  tett  indítvány  folytán  a  képviselőház  jegyzŐ- 
vileg  kimondatni  rendelte,  miszerint  ezen  fölírásnak  a  jelen  rendkívüli  eset- 
ben ekképen  történendő  aláírása  és  fölküldése  módjából  jövendőre  az. 
országnak  alkotmányára  és  parlamentaris  kormányhozi  jogára  nézve  semmi 
következés  ne  vonassék.  • 

A  képviselőház  1861.  június  24-dikén  tartott  L.  ülése  jegyzőkönyvé- 
nek 324.  pontja  így  szól : 

•Az  elnök  bemutatja  a  főrendek  jegyzője  —  gr.  Károlyi  Gyula  — 
által  neki  általadott,  f.  hó  24-dikén  tartott  ülésüknek  jegyzőkönyvi  kivona- 
tát, melyben  a  főrendek  hazafias  érzéssel  viszonozzák  a  képviselőház  öröm- 
nyilatkozatát a  két  tábla  közti  egyetértés  fölött  a  fölirat  tárgyában,  s  tudat- 
ják, miszerint  a  főrendiház  részéről  a  fölirat  fölvitele  és  ő  felségének  leendő 
személyes  átnyújtása  végett  a  főrendiház  elnökét,  gr.  Apponyi  Györgyöt, 
leérték  föl,  annak  aláírásával  ugyanőt  és  az  illető  jegyzőt  bízták  meg,  s 
végre  a  képviselőház  által  jegyzőkönyvileg  kifejezett  óváshoz  részükről  is 
hozzájárulnak. 

A  ház  szívesen  fogadván  a  főrendek  ezen  nyilatkozatát,  a  közösen 
•elfogadott  fölirat  fölolvastatván,  a  ház  elnöke  és  a  napi  jegyző  által  alá- 
íratott és  ez  utóbbi  által  a  főrendekhez  aláírás  végett  általvitotni  rendel- 
tetett*. 

A  képviselőház  1801.  július  1-sején  tartott  ülésében  Ghyczy  Kálmán, 
mint  az  országgyűlésileg  együtt  levő  főrendek  és  képviselők  ő  felségéhez 
intézett  föliratának  személyesen  leendő  kézbesítésével,  a  főrendi  táblai 
elnök  Apponyi  György  grófifal  megbízott  elnök,  bemutatta  abbeli  jelentését, 
mely  szerint  a  megnevezett  kiküldöttek  a  nélkül,  hogy  a  föliratot  ő  felségé- 
nek átadhatták  volna,  ő  felségének  június  30-dikáróI  kelt  és  az  országgyűlés 
föliratára  vonatkozó  leiratát  vették.  O  felsége  leirata,  a  mely  Vay  Miklós 
br.  és  Zsedényi  Edo  ellenjegyzésével  volt  ellátva,  így  szól : 

•  Kedvelt  híveink!  Jóllehet  Mi  azon  országgyűlési  tanácskozásokat, 
melyek  legfelsőbb  uralkodói  jogaink  fölött  a  képviselői  házban  tartattak, 
úgy  szinte  a  Minket,  mint  Magyarország  örökös  királyát  törvényesen  illető 
tagadhatlan  öröklési  jogaink  ellen  irányzott  kitöréseket  komoly  megillető- 
•déssel  értettük  :  mégis  azokat  inkább  egyes  szenvedélyes  szónokok  pillanat- 
nyi heve  kifakadásának,  mint  az  egybehívott  országgyűlés  érzelmei  hű  tol- 
mácsának véltük  tekinthetni. 

Miután  azonban  ama  tévnézeteknek  a  hozzánk  intézett  legalázato- 
sabb felíratnak  mind  alakjában,  mind  szövegezésében  határozott  kifejezés 
adatott,  legfőbb  kötelességünknek  tartjuk,  Fejedelmi  személyünk  és  Királyi 
örökös  jogaink  iránti  azon  tartozó  jobbágyi  tisztelet  megóvására,  melyet  a 
trón  és  annak  méltósága  méltán  megkíván,  de  mely  az  országos  rendek  és 
képviselők  ama  föliratában  a  törvényes  szokástól  eltérve  mellőztetett,  a 
föliratot,  mely  a  királyi  jogokat  sértve,  nem  Magyarország  örökös  királyá- 
hoz intéztetett,  visszautasítani ;  élénken  óhajtván  mindazonáltal  az  orszá- 
gos rendek  és  képviselők  föliratában  foglalt  nagyfontosságú  kérdések  iránt 
őszintén  nyilatkozhatni :  az  országos  rendeket  és  képviselőket  ezennel  ko- 
molyan felszólítjuk,  miszerint  figyelve  az  1790.  évi  koronázó  országgyűlés 
alkalmával  követett  eljárásra,  a  föliratot  hozzánk  oly  alakban  terjeszszék 

föl,  hogy  annak  elfogadhatása  az  általunk  bármely  megtámadások  ellen 
mindig  megőrzött  korona  méltóságának,  és  uralkodói  öröklött  jogainknak 
kellőleg  megfeleljen. » 

Július  2-dikán  Rechberg  gr.  miniszterelnök  az  osztrák  szűkebb  biro- 
dalmi tanács  felsőházának  és  Schmerling  lovag  államminiszter  az  alsóház- 
nak jelentést  tettek  a  magyar  országgyűléshez  intézett  legf.  leiratról.  A  felső- 
ház  bizottságot  küldött  ki  egy  e  tárgyban  ő  felségéhez  intézendő  beszéd 
iránt,  s  a  július  3-dikán  tartott  ülésben  Auersperg  Károly  herczeg  elnök 
értesítette  a  felsőházat  a  bizottságnak  azon  a  napon  déli  1 2  órakor  ő  felsége 
által  történt  fogadtatásáról.  Az  elnök  ezen  alkalommal  eme  beszédet  intézte 
a  császárhoz : 

«Cs.  k.  ap.  Felséged!  Felséged  kormánya  legfelsőbb  kegyelmes  pa- 
rancsnál fogva  tudata  az  urakházával,  mily  módon  óvattak  meg  a  magyar 
országgyűlés  által  elfogadott  felterjesztvény  ellenében  a  magasztos  fejedel- 
münk személye  iránti  tisztelet  és  hódolat,  a  koronának  pedig  méltósága  és 
sérthetetlen  joga.  Ezen  tudósítást  az  urakháza  azon  mély  megelégedéssel 
üdvözlé,  melyet  az  örökös  uralkodóház  iránti  hűség  s  ragaszkodás  érzelmei 
lelnek  abban,  hogy  a  korona  magasztossága  s  fénye  sértetlen  maradjon,  a 
mely  érzelmeket  mindenkor  nyilvánítani  és  bebizonyítani  az  urakháza  első 
becsületbeH  kötelességének  elismeri  és  fentartandja,  a  minél  fogva  azon 
küldetéssel  bízatánk  meg,  Felséged  kegyes  tudomására  hozni  azon  hódolat- 
teljes nyilatkozatot,  hogy  a  felsőház  legkegyelmesebb  urunk  és  császárunk 
méltóságának  s  jogainak  bármily  megsértését  az  összes  birodalom  ellen 
irányzott  támadásnak  tekinti,  s  hogy  Felséged  annak  visszautasításánál 
a  hűséges  urakházának,  valamint  a  nagy  császárság  minden  hű  népeinek 
tetterős  odaadására  számíthat.  • 

O  felsége  erre  a  következőket  válaszold:  •  Minthogy  el  vagyok  hatá- 
rozva a  magyarországi  viszonyok  rendbehozatalánál  változatlanul  föntar- 
tani  azon  elveket,  melyeket  a  birodalmi  tanács  megnyitásánál  tartott  trón- 
beszédemben  kimondottam,  a  felsőháznak  hazafias  fölszólalása  valóságos 
megelégedésemre  szolgál  és  fölkelti  bennem  azon  meggyőződést,  hogy 
annak  támogatására  számot  tarthatok  ugyanezen  ügynek  további  fejlődé- 
sében is.  Örömmel  ragadom  meg  az  alkalmat,  az  urakházának  elismerése- 
met és  köszönetemet  kijelenteni  azon  méltó  magatartásáért  s  hazafiúi  valódi 
ausztriai  érzületeiért,  melyeket  működésének  kezdete  óta  tanúsított. » 

A  birodalmi  tanács  alsóházának  július  2-dikán  tartott  ülése  végén 
dr.  Hein  elnök  jelentette,  hogy  Auersperg  Károly  hg.  közölte  vele  a  felső- 
háznak a  magyar  országgyűléshez  küldött  legfelsőbb  leirat  alkalmából  ho- 
zott azon  jegyzőkönyvi  határozatát,  hogy  «a  magas  ház  ő  felsége  a  császár 
méltóságának  és  jogainak  bárminemű  megsértését  az  összes  birodalom 
ellen  irányzott  támadásnak  tekinti,  melynek  visszautasítására  ő  felsége  nem 

csak  az  egész  háznak,  hanem  hű  népeinek  támogatására  is  számíthat*.  Hein 
elnök  a  ház  érzületének  vélt  kifejezést  adni,  midőn  felhívta,  hogy  hasonló 
nyilatkozatot  igtasson  jegyzőkönyvéhe.  Erre  a  ház  többsége  felállott.  A  jobb- 
oldal és  a  közép  nagy  része  ülve  maradt.  A  reá  következő  ülésben  —  július 
4-dikén  —  a  kisebbség  eme  tiltakozást  nyújtotta  át  az  elnöknek  : 

•Nyilatkozat.  A  birodalmi  tanács  alsóházának  legutóbbi  ülésében  az 
elnök  úr  felszólítására  s  egyedül  felállás  által  elhatározd  a  többség,  hogy  a 
felsőháznak  egy  nyilatkozatához  csatlakozik.  Minthogy  az  elnök  úr  az  indít- 
ványt minden  indokolás  nélkül  tette,  s  közvetlenül  az  indítvány  kimondása 
után  szavazásra  hívta  fel  a  házat ;  minthogy  az  indítvány  a  többség  által 
rögtön  el  is  fogadtatott,  s  ezen  eljárás  által,  valamint  azon  körülménynél 
fogva,  hogy  a  szavazás  után  azonnal  befejezettnek  nyilváníttatott  az  ülés, 
minden  vita  lehetősége  ki  volt  zárva :  ekként  a  ház  azon  tagjaitól,  kik  eleve 
egyet  nem  értettek  az  indítványnyal  s  kiknek  szószólói  még  a  szólási  enge- 
délyt is  hasztalanul  kérték,  megtagadtatott  minden  alkalom,  hogy  szavaza- 
tuk indokait  kifejtsék.  Ezen  eljárás  ellen  az  alulírottak  a  következő 
óvást  teszik :  0  felsége  az  Ő  véleményök  szerint  is  törvényes  jogainak  és 
trónja  méltóságának  bármely  megsértésénél  számolhat  népeinek  ragaszko- 
dására és  támogatására.  Ha  az  alulírottak  ezen  meggyőződésük  daczára  e 
háznak  a  magyar  országgyűléshez  intézett  leiratot  illető  határozatát  vagy 
nem  helyeselték  vagy  csak  vonakodva  fogadták  el,  ez  azért  történt,  a)  mert 
ha  e  határozat  csak  ő  felsége  iránt  való  loyalitásunk  és  hűségünk  kifejezése 
akar  lenni,  ismételten  tett  hasonló  nyilatkozataink  után  ezt  nem  tarthat- 
juk tulajdonképi  czéljának ;  b)  a  mennyiben  pedig  politikai  nyilatkozat,  Ő 
felsége  valamely*  tényének  helyeslése,  vagy  a  magyar  kérdésben  követendő 
politikának  kinyilatkoztatása  akart  lenni,  illetlennek,  hívatlannak,  korainak 
és  elhamarkodottnak  kell  azt  tekintenünk.  Nem  véljük  a  birodalmi  tanács* 
hoz  tartozónak,  hogy  a  módot,  a  mint  Ő  felsége  koronája  jogait  megóvni 
jónak  tartja,  bírálat  tárgyává  tegye  és  helyeslését  mondja  ki,  a  mi  föltéte- 
lezi a  rosszalás  lehetőségét  is.  Legkevésbbé  éreztük  magunkat  hivatva  arra, 
hogy  az  eddig  a  pesti  két  ház  és  a  korona  közt  folytatott  tárgyalásokat, 
felfogásunk  szerint  jogtalan  és  mindenesetre  hívatlan  beavatkozásunkkal 
megzavarjuk.  Annál  kevésbbé  éreztük  magunkat  erre  hivatva,  minthogy  a 
birodalmi  tanácsnak  mai  összealkotásában  a  minisztérium  felfogása  szerint 
is  a  magyar  ügyekben  szava  nincs,  s  beavatkozása  e  kérdésnek  ő  felsége 
által  óhajtott  és  megindított  békés  megoldását  inkább  zavarná,  mint  elő- 
mozdítaná s  ezt  annyival  inkább,  mivel  ő  felsége  legfelsőbb  leiratában  en- 
gesztelő hangon  csak  a  magyar  országgyűlési  fölirat  alakjának  és  szerkeze- 
tének fogyatékait  jelöli  meg  és  kinyilatkoztatja,  hogy  a  törvényes  jogainak 
megfelelő  változtatások  után  a  feliratnak  újból  való  fölterjesztését  elvárja* 
Továbbá  alkotmányellenesnek  tartjuk,  hogy  a  ház  ilynemű  ügyben,  ha  ez 
politikai  cselekmény  akar  lenni,  maga  ragadja  meg  a  kezdeményezést,  mi- 
előtt ő  felsége  kormánya  azt  alkotmányos  úton  a  ház  elhatározása  elé  ter~ 

jeszteni  jónak  látja.  Ha  pedig  a  felsőház  határozata  képezné  az  alsóház 
tárgyalásainak  alapját,  ekkor  is  alkotmányos  úton  kellett  volna  elénk  ter- 
jesztetnie. »  A  nyilatkozat  ezután  az  elnök  eljárása  ellenében  a  tárgyalási 
formák  megtartásának  szükségét  fejtegeti  s  így  végzi :  «A  ház  méltóságának 
és  véleményünk  szabad  nyilvánításának  érdekében  és  hasonló  elhamarko- 
dások  elkerülése  czéljából,  a  melyek  a  monarchiának  és  a  korona  jogainak 
is  nagy  kárára  lehetnének,  alulírottak  kötelességüknek  tartják  a  július 
2-dikán  hozott  határozat  körül  követt  eljárás  ellen  tiltakozni  •.  Dr.  Wieser 
Károly,  Zikmund  József,  dr.  Milner,  Zelen^,  Bezaé,  Jirsik,  dr.  Bily,  dr.  Bie- 
ger,  dr.  Elaudi,  Dvorak,  dr.  Grünwald,  Stanek  János,  Macházek,  dr.  Praiák, 
Helzelet,  Eostelnik  V.,  dr.  Cupr,  dr.  Toman,  Ljubisa,  Hawelka  Mátyás, 
Tomek,  dr.  Erasa  Alajos. 

Andrdssy  Gyula  gr.  azon  fáradozott,  hogy  a  képviselők  fogadják  el 
Deák  Ferencz  fölirati  eredeti  javaslatát  és  ezt  küldjék  föl  Bécsbe.  E  czélból 
július  3-dikára  lakására  a  két  párt  tagjaiból  vegyes  értekezletet  hívott  össze 
s  ez  hajlott  is  kívánságára.  Az  eredmény  a  föliratot  pártolóknak  az  nap 
délután  tartott  tanácskozmányával  közöltetett.  A  képviselők  július  5-dikén 
zárt  ülést  tartottak  s  itt  Madarász  József,  Böszörményi  László,  Szilágyi 
Virgil  és  mások  hevesen  ellenezték  az  eredeti  javaslat  elfogadását ;  ellenben 
Tisza  Kálmán  és  fíeniczky  Lajos  ezt  melegen  pártolták. 

A  határozati  párt  szélső  ámyéklatának  «1847  vagy  1848  ?  Tájékozá- 
sul. Több  képviselő.  Debreczen.  Nyomatott  a  város  könyvnyomdájában* 
czímen  1861.  július  havában  közzétett  röpirata  21-dik  lapján  ezeket  írta: 

«A  leirat  tagadhatatlanuul  nagy  mozgásba  hozta  a  képviselőházat. 
Annak  kihirdetése  után  nem  telt  el  huszonnégy  óra  s  átalánosan  tudva 
volt,  hogy  a  jobboldal  vezetői  Deák  eredeti  szövegének  visszaállítására 
törekesznek  s  az  e  részbeni  indítványt  Hunkár  fogja  tenni.  A  fölirati  párt 
nem  mulasztotta  el  saját  érdekében  kizsákmányolni  a  helyzetnek  minden 
előnyeit ;  vezértagjai  rendkívül  nagy  tevékenységet  fejtettek  ki  e  napokban 
és  valamint  Andrássyhoz  mindkét  oldal  befolyásos  tagja  közül  többen  közös 
tanácskozásra  hivatván,  ott  a  házi  úr  bizonyos  nonchalancecal  indítvá- 
nyozta azt,  hogy  a  visszautasított  fölírás  eredeti  szövege  már  most  a  képvi- 
selőház által  egyhangúlag  fogadtassák  el,  mi  nem  kevesebb,  mint  hogy  a  ház 
a  hatalomnak  egyszerű  parancsszavára  tagadja  meg  saját  határozatát :  úgy 
másrészről  a  jobboldal  nagy  értekezletére  meghivattak  a  baloldal  mindazon 
kiszemelt  tagjai,  kiket  a  kitűzött  czél  segítségére  megnyerhetni  véltek. 
A  határozati  párt  nem  hirdetett  nagy  értekezletet,  miután  a  törvénykezési 
kérdés  fölötti  tanácskozás  óta  egészen  szétmállott.  Eldönthetlen  hagyhat- 
juk itt  azon  kérdést,  vájjon  e  szétmállás  sajátlag  mely  okokból  származott. 
Sokan  a  külföldi  viszonyok  kedvezőtlen  alakulásainak  s  az  európai  esemé- 

Deák  Ferenci  Beszédei.  ITI.  < 

nyék  állítólagos  pangásának  akarják  tulajdonítani  egy  résznek  észrevehető 
lehangoltságát,  némelyek  visszavonulását,  mások  tartózkodó  óvatosságát. 
Vannak,  a  kik  a  párt  szervezetének  és  vezetésének  hiányaiban  keresik  a 
kellő  összetartás  nem  létének  okát  s  ettől  nem  messze  fekszik  a  gondolat, 
vájjon  nem  a  bizalom  tágult-e  meg  nagyon  a  baloldal  és  vezérei  között, 
vájjon  nem  a  politikai  nézetekben,  irányzatokban  és  törekvésekben  mutat- 
kozó tetemes  különbség  választotta-e  el  e  párt  tagjait  egymástól  s  nem  ez 
szaggatta-e  szét  magát  a  pártot  ?  Bármint  legyen  is,  az  tény,  hogy  midőn 
legnagyobb  szükség  lett  volna  az  összetartásra,  a  baloldal  egyes  árnyalatai 
különválva  értekeztek  s  az  erő  eldarabolva  tehetetlenné  vált.  A  baloldal  fel- 
bomlott sorai  alig  értesülhettek  egymás  szándoka  felől ;  Tiszának  árnyalata, 
mely  legelsőbben  hajlott  a  fölírás  eredeti  szövegének  visszaállítására,  csak 
hírből  tudta,  hogy  azok,  kik  Simonyival  tartanak,  inkább  szeretnének  egy 
határozatot  támogatni,  ha  ennek  többségére  kilátás  volna;  míg  Ká- 
rolyi Edéről  —  helyesen  vagy  helytelenül  —  azt  beszélték,  hogy  ő  a 
maga  töredékével  az  eredeti  fölírás  szövege  visszaállítása  helyett  inkább 
egy  újabb  külön  föliratot  pártolna,  melyben  a  ház  igazolná  a  választott 
czím  alakját  s  az  eredeti  fölírásterv  abdicationalis  három  pontjának 
felvételével  a  trónjog  elismerését  illetőleg  az  uralkodóház  megnyugtatása 
eszközöltetnék. 

Ki  az  országgyűlés  eddigi  folyamát  figyelemmel  kísérte,  az  magától 
is  el  fogja  találni,  hogy  mily  okokkal  küzdöttek  a  Deák  eredeti  fölírása 
szövegének  visszaállítása  mellett,  mi  által  az  uralkodó  trónjoga  elismertet- 
vén, ezentúl  alig  lehessen  egyébről  szó,  mint  a  koronázási  okmány  szer- 
kesztéséről azon  esetben,  ha  ugyan  a  kormány  által  követelt  ünnepélyes 
elismerés  megadása  után  az  uralkodó  a  koronázást  még  mindig  szükséges- 
nek tartaná.  Kibontották  az  opportunitás  politikájának  zászlaját,  minden 
lehető  alakban  igyekeztek  az  emberek  fejébe  verni,  hogy  «a  hazáért  min- 
dent,! következőleg  a  törvényhozó- testület  megaláztatását  is;  hogy  mi  ne 
adjunk  okot  a  szakításra,  hanem  várjunk  míg  a  kormány  szakít,  mely  eset- 
ben aztán  annál  inkább  egygyé  forrhatunk.  A  bécsi  és  pesti  sajtó  azzal 
ijesztgetett,  hogy  az  egész  európai  diplomatia  kárhoztatja  föliratunkat,  mely 
a  beleékelt  módosítványnyal,  egy  önerejében  bízó  nemzethez  illőleg  az 
1848-diki  alkotmányos  biztosítékok  elismeréséhez,  az  ország  épségének 
helyreállításához,  mint  elengedhetlen  föltételekhez  szabja  az  uralkodó  trón- 
jogának elismerését.  A  sajtó  ijesztegetéseit  készpénz  gyanánt  vették  és 
adták  a  klubbokban.  A  szélső  baloldal  azonban  —  tekintettel  levén  a  bécsi 
birodalmi  tanácsban  legközelebb  a  magyarországi  fölirat  visszautasítása 
folytán  történt  azon  nyilatkozatokra  is,  melyek  Magyarország  irányában 
erőszakos  rendszabályokat  hoztak  kilátásba  —  úgy  találta,  hogy  a  földig 
alázó  leiratra,  illetőleg  császári  nyiltparancsra,  nem  lehet  egyébbel  felelni, 
mint  legalább  is  egy  határozattal,  mely  a  leirat  fölötti  tanácskozást  az  erő^ 
szakos  adóbehajtás  és  egyéb  flagráns  törvénytelenségek  megszüntetésétől 

tegye  függővé.  Böszörményi  tehát  következő  határozati  indítványt  adott  át 
az  elnöknek : 

•A  képviselőház  méltó  megütközéssel  értette  az  ő  felsége  aláírásával 
ellátott  s  felolvasott  iratból  és  az  előterjesztett  elnöki  jelentésből  azt,  hogy 
a  magyar  országgyűlés  küldöttei  tettleg  uralkodó  Ferencz  József  ő  felsége 
által  maga  elé  sem  bocsáttattak,  s  a  nemzet  képviselőinek  ő  felségéhez  inté- 
zett legelső  nyilatkozata  a  nemzet  méltóságának  nem  csekély  megsértésével 
és  a  haza  történelmében  példátlanul  visszautasíttatott.  Nagy  és  elutasíthat- 
hatlan  felelősség  súlya  nehezedik  ő  felsége  azon  tanácsosaira,  kik  nem 
tekintvén  a  jelen  válságos  idők  követelményeit,  ő  felségének  ily  magatar- 
tást javasolni,  8  a  magyar  országgyűlés  közelítő  lépésének  remélt  ered- 
ményeit az  őszinte  nyilatkozat  visszautasításával  ekkép  meghiúsítani  czél- 
szerűnek  hitték.  A  nemzet  országgyűlésileg  egybegyűlt  képviselői  tiszta 
öntudatával  bírván  azon  hazafiúi  kötelességnek,  melytől  az  ország  a  fenn- 
álló törvények  t 'ntorítkatlan  védelmét  várja,  nem  ingadozhattak  törvényes 
követeléseik  őszinte  s  határozott  kijelentésében.  Érett  megfontolás  után 
állapodtak  meg  tehát  a  f.  évi  június  21-dikéről  kelt  fölírásnak  úgy 
alakjára,  mint  tartalmára  nézve.  Érzi  és  tudja  a  ház,  mily  horderővel  bír  Ő 
felsége  fölolvasott  iratának  az  1 790-diki  koronázó  országgyűlés  által  köve- 
tett eljárásra  vala  hivatkozással  kifejezett  azon  kívánata,  hogy  az  ország- 
gyűlés már  az  alkotmányosság  visszaállítása  s  a  koronázás  előtt  ő  felségé- 
hez mint  örökös  magyar  királyhoz  intézzen  felírást ;  azonban  az  ország- 
gyűlésnek első  teendője  még  sem  lehet  más,  mint  teljes  erejével  és  min- 
denekelőtt az  alkotmányos  törvények  teljes  visszaállítását  sürgetni.  Nem 
hallgathatja  el  a  ház  a  fölötti  sajnálkozásának  kifejezését  sem,  hogy  a  kül- 
dött föliratbani  közelítése,  a  nemzet  jogainak  sérelmével,  példátlanul,  a  tör- 
vényes kormányközegek  mellőzésével  egy  nyiltparancsban  visszautasíttat- 
ván, a  nem  is  olvasott  föliratnak  az  örökös  királyi  czímre  vonatkozó  állító- 
lagos hiányai  észrevételbe  tétetnek,  míg  az  alkotmányos  törvények  vissza- 
követelése és  az  ország  annyi  tetemes  sérelmeinek  orvoslása  iránti  jogos 
kívánat  még  csak  szóra  sem  méltatik.  Azonban  az  országgyűlés  tekintve 
azt,  hogy  a  közlött  császári  rendelvény,  nagy  fontosságánál  s  az  abban  fog- 
lalt kérdések  horderejénél  fogva,  higgadt  és  tüzetes  tárgyalást  igényel; 
tekintve,  hogy  az  országgyűlési  tanácskozások  gúnyjára,  az  országbani  erő- 
szakos adóbehajtás  katonai  hatalommal  folytattatik,  s  ezen  törvénytelen 
zaklatásnak  már  ekkorig  is  számosan  estek  áldozatul;  tekintve,  hogy  a 
törvényes  hatóságok  mellett  s  azok  körében  az  alkotmányellenes  császári 
rendőri  hivatalok  a  polgári  szabadság  tetemes  veszélyeztetésével  folyvást 
állomásaikon  tartatnak  és  működnek:  a  ház  kijelenti,  hogy  a  fenforgó 
nagyfontosságú  tárgyban  mindaddig,  míg  az  erőszakos  adózsarolás  tényleg 
és  valósággal  az  egész  hazában  megszüntetve  nem  lesz ;  mindaddig,  míg  a 
törvénytelen  és  alkotmányellenes  hivatalnokok  és  rendőrök  az  országból  el 

nem  távolítottnak :  a  felolvasott  nyiltparancsban  felhozott  kérdéseknek 
higgadt  tanácskozás  alá  vételét  a  képviselőház  lehetségesnek  nem  tartja. 
Mely  határozat  az  elnök  által  illető  helyen  tudomásul  adandó.  ■ 

A  képviselőház  zárt  ülésében  tanácskozott  a  leírat  felett.  £  tanács- 
kozás részletei  nem  tartoznak  a  közönség  elé,  ámbár  méltó  lett  volna  látni 
azon  férfiúi  bátorságot,  mely  ha  kell,  nem  retteg  az  ágyuk  bömbölésétől  és 
a  kartácsok  pusztító  záporától,  de  a  mely  bátorságot  érez  magában  arra  is, 
hogy  a  jelen  viszonyok  között,  a  czólszerűség  politikájánál  fogva,  engedjen* 
Be  volt  jelentve,  hogy  a  háznak  egy  része,  habár  bukását  bizonyosnak  látja 
is,  nyilvános  névszerinti  szavazást  fog  kívánni.  A  jobb  és  baloldal  számos 
tagjai  nemes  vetélkedéssel  multák  egymást  felül  annak  bizonyításában, 
hogy  a  haza  érdeke  kívánja  s  követeli  a  kisebbségtől,  miszerint  az  ellen- 
állással felhagyva  s  a  névszerinti  szavazásról  is  lemondva,  meggyőződését 
rendelje  alá  a  többség  óhajtásának,  mi  által  az  egyetértés  helyreállíttatván, 
azon  esetre,  ha  a  föliratnak  abban  kijelölt  eredményei  nem  lennének,  ez  a 
képviselőházat  a  közös  elhatározásra  összeforrva  elég  erősnek  találhassa. 
Heves  és  hosszas  küzdelem  után  mi  lett  az  eredmény,  ezt  a  nyilvános  ülés 
történetében  bírja  a  közönség.  A  szélső  bal  visszavette  indítványát  és  így 
az  nem  került  a  háznak  asztalára ». 

A  képviselőház  ő  felsége  leiratát  július  5-dikén  estve  b*  órakor  tartott 
ülésében  tárgyalta  és  vita  nélkül  egyhangúlag  elfogadta  Hunkár  Antal 
következő  indítványát:  « Mondja  ki  a  ház,  hogy  fájdalmas  megütközéssel 
vette  a  képviselőház,  hogy  az  országgyűlés  fölirata,  a  ház  szándékától  eltérő 
értelmezés  miatt,  ő  felsége  által  visszautasíttatott ;  nem  akarván  azonban 
magát  azon  vádnak  kitenni,  mintha  gátul  szolgálna  abban,  hogy  ő  feléjáge 
a  jelen  leiratban  tett  Ígéretéhez  képest  a  fölirat  lényegére  nézve  Őszintén 
nyilatkozzék,  azért  ágy,  mint  eredetileg  javasolva  és  az  indítványozó  által 
módosítva  volt,  azt  fölküldeni  határozza  •• 

A  főrendek  július  6-dikán  tartott  ülésükben  egyhangúlag  elfogadták 
a  képviselőház  által  velők  közlött  föliratot,  örvendetesen  üdvözölvén  a  kép- 
viselőház újabb  elhatározását,  mely  «míg  egy  részről  az  országgyűlés  tiszta 
szándékát  igazolandja,  más  részről  alkalmat  nyújtand  ő  felségének,  hogy 
ígéretéhez  képest  az  országot  a  fölirat  lényegére  nézve  adandó  nyilatkozata 
által  megnyugtathassál. 

A  képviselőház  július  10-dikén  tartott  ülésében  az  elnök  jelentette, 
hogy  Apponyi  György  gróffal,  a  főrendiház  elnökével,  július  8-dikán  ő  fel- 
ségének saját  kezébe  átadta  as  országgyűlés  föliratát.  0  felsége  ez  alkalom- 
mal így  nyilatkozott:  « Megelégedéssel  értettem  az  országos  rendek  és  kép- 
viselőknek minap  nyilvánított  kívánságom  teljesítésében  tanúsított  köteles 
készségüket.  Bemélve,  hogy  ugyanily  érzelemmel  fogadandják  jelen  föl- 

írásra  az  ország  java  és  népeim  közboldogsága  érdekében  adandó  válaszo- 
mat, ezt  az  országos  rendekkel  és  képviselőkkel  mielőbb  tudatni  fogom*. 


INTÉZKEDÉS  AZ  ARCZKÉPEIRŐL. 

« Tekintetes  Bottenbiller  Lipót  úrnak,  Pest  városa  főpolgármes- 
terének Pesten. 

Tisztelt  főpolgármester  úr ! 

Azon  szives  felszólításra,  melyet  ön  arczkópemnek  kőnyomat 
vagy  fényképezés  által  leendő  közzététele  iránt  többek  nevében  hozzám 
intézett,  van  szerencsém  kijelenteni,  hogy  én  a  pestvárosi  árvaházra 
ruházom  ezennel  azon  jogot,  hogy  arczképemet  lefestethesse,  rajzoltat- 
hassa, kőnyomat  és  fényképezés  által  a  hány  példányban  akarja  közzé- 
tétetheese,  a  képeket  áruitathassa,  árukat  megszabhassa,  és  az  eladás- 
ból bevett  összeget  az  intézet  javára  fordíthassa.  E  ozélból  kész  vagyok 
az  intézet  által  kijelölt  művésznek,  ha  szükséges  leend  többször  is 
ülni,  s  ígérem,  hogy  az  említett  intézeten  kívül  soha  senkinek  jogot 
nem  adok,  hogy  arczképemet  lefestethesse,  közzététethesse,  árulhassa. 
És  e  jogot  semmi  időhatárhoz  nem  kívánom  kötni,  hanem  az  arról 
való  rendelkezést  teljesen,  tökéletesen  az  intézetnek  adom  át.  Legyen 
szíves  e  nyilatkozatomat  az  intézet  elöljáróival  tudatni,  s  a  szerint  in- 
tézkedni, hogy  az  esetre,  ha  ajánlatomat  az  intézet  elfogadja,  a  vállalat 
az  árvaháznak  minél  jövedelmezőbb  legyen. 

Fogadja  őszinte  tiszteletem  kijelentését,  melylyel  vagyok 

Pesten,  1861.  július  10-dikén 

alázatos  szolgája 
Deák  Ferencz. 

Pestváros  hatósága  1861.  július  17-dikén  tartott  közgyűlése  jegyző- 
könyvének ez  ügyre  vonatkozó  pontjai  a  következők : 

•  15241.  Tárgyaltatott  Tölgyessy  Károly  tanácsnoknak,  mint  a  Deák 
Ferencz  arczképe  kiadásával  tanácsilag  megbízott  választmány  elnökének 
folyó  év  és  hó  16-dikán  kelt  jelentése,  melyben  bemutatván  a  választmány- 
nak e  tárgybeli  eljárásáról  szóló  jegyzőkönyvét,  javasolja,  hogy  —  mivel 
nagynevű  országgyűlési  képviselőnk  többek  felszólítása  folytán  egy  a  főpol- 
gármesterhez intézett  levelében  arczképéztetését  megengedte,  s  ezen  arcz- 
képek  eladási  és  árulhatási  öröktulajdonjogát  a  pesti  árvaházra  ruházta,  — 
Pest  város  közönsége  ezen  ajánlatnak  a  nevezett  jótékony  intézet  javára 
leendő  minél  jövedelmezőbb  felhasználása  tekintetéből  körlevelekben  szólí- 

tana  fel  az  ország  liató&ágait,  nem  különben  egyesek  és  testületek  külön 
aláírási  ívekkel  lennének  ellátandók,  kik  az  így  begyulendő  ösazegeket  a 
megrendelt  példányok,  s  a  hova  szállítási  helynek  kitételével  a  főpolgár- 
mesteri  hivatalhoz  küldenék  be,  a  jelentő  tanácsnok  úr  megjegyezvén  még, 
hogy  az  arczképek  háromféle  alakban  lennének  kiadandók,  úgymint  1  -szőr 
kőnyomatban,  és  pedig : 

a)  fejkép,  életnagyságban  nagy  rogál  papíron,  ára  4  frt  o.  é. 

h )  Térdkép,  szintén  nagy  regál  papíron,  ára  3  frt  o.  ó. 

i-szor.  Fényképekben,  mellkép  alakban,  ára  3  frt  o.  é. 

3-szor.  Olajfestmény,  életnagyságban  (külön  megrendelésre). 

15i,ív2.  Ugyanezen  jelentés  kapcsában  felolvastatott  Pfeifer  Ferdinánd 
helybeli  könyvárusnak  f.  hó  K>-dikán  kelt  folyamodványa,  melyben  az 
árvaintézet  java  és  érdeke  iránti  rokonszenvből  a  Deák  Ferencz  képek  ter- 
jesztését, eladását,  szétküldését,  szóval  az  egész  vállalat  üzleti  kezelését, 
minden  díj,  haszon  vagy  százalék  nélkül  magára  ruháztatni  kéri 

A  közgyűlés  élénk  részvéttel  értesülve  a  haza  nagy  fia  s  nagynevű 
torvényhozója,  Deák  Ferencznek,  ezen  emberbaráti  nemes  ajánlatáról,  azt 
a  legőszintébb  köszönettel  elfogadja,  s  ezen  hatósági  hálás  köszönetét  jegyző* 
könyvében  határozza  megörökíteni,  nem  akarhatva  a  nagyérdemű  polgár- 
nak közügyeink  által  annyira  s  annyi  oldalról  igénybe  vett  idejét  egy  hozzá 
kineveztetni  szándékolt  köszönő  küldöttséggel  habár  csak  pillanatokra  is 
elfoglalni,  meggyőződve  lévén  a  közgyűlés,  hogy  a  nagy  férfiú  halhatatlan 
érdemeinek  tiszta  méltánylását,  emberbaráti  magasztos  áldozatainak  őszinte, 
hálás  elismerését  sehol  sem  teheti  meg  illetékesebben  s  maradandóbban,, 
mintha  helyhatósági  nyilvános  életéről  s  eljárásáról  szóló  jegyzőkönyvében 
örökíti  azt  meg,  mit  a  nagynevű  adományozó  iránt  mindig  8  ezen  aján- 
déka folytán  is  érez  és  tanúsít. 

Magát  az  ajánlatot  illetőleg  a  közgyűlés  elfogadja  a  kiviteli  választ- 
mánynak az  ajánlat  foganatosítására  vonatkozó  javaslatát  s  utasítja  ait  a 
vállalatnak  akkénti  megindítására  és  befejezésére,  hogy  abból  —  az  adomá- 
nyozó kívánata  szerint  is  —  árvaintézetünk  minél  több  jövedelmet  nyer- 
jen. És  ezen  tekintetből  a  közgyűlés  elfogadja  és  helybenhagyja  a  jelentés- 
hez csatolt  és  felolvasott,  az  ország  törvényhatóságaihoz  intézendő  körieve- 
lot,  az  aláírásra  felhívó  ívvel  együtt,  s  felhatalmazza  a  választmányt  azok 
szétküldése,  felügyelése  és  ellenőrködésére  ;  nemkülönben  elfogadja  a  köz- 
gyűlés Pfeifer  Ferdinánd  helybeli  könyvárusnak  azon  ajánlatát  is,  hogy  6 
az  árvaügy  iránti  szívességből  a  Deák  Ferencz  képek  terjesztését,  eladását, 
szétküldését  minden  díj,  haszon  vagy  százalék  nélkül  magára  vállalja; 
mivel  azonban  a  közgyűlés  elvével  a  szabad  verseny  kizárása  összeegyeztet- 
hető  nem  lenne,  más  oldalról  pedig  ezen  vállalat  czélja,  azt  az  intézet 
javára  minél  inkább  hasznosítani,  e  tekintetből  ugyanezen  vállalkozásban 
mindazon  könyv-  vagy  műkereskedők  épen  így  részesitendők,  kik  e  végett 

hasonló  szíves  s  minden  díj  nélküli  ajánlkozásukkal  a  hatóságnál  jelent- 
keznének. 

Ezen  határozatról  jegyzőkönyvi  kivonatban  úgy  a  főpolgármesteri 
hivatal,  mint  a  kiviteli  választmány  elnöke  Tölgyessy  Károly  tanácsnok  és 
a  kezelési  ajánlatot  tevő  Pfeifer  Ferdinánd  helybeli  könyváras  is  órte- 
eítendŐk. 

Jegyzetté :  Királyi  Dil,  Horváth  Károly, 

főjegyző.  főbíró. 

Az  arczkópek  jövedelméből  befolyt  az  1886.  év  végéig : 

a  József- fiárvaház  alapja  javára  10,514  frt  71  kr. 

az  Erzsébet-leányárvaház  alapja  javára  10,299  frt  10  kr. 


TANÁCSKOZÁSOK    BÉCSBEN   A   KIKÁLYI   LEIRATRA 

NÉZVE; 

A  CONSERVATIVEK  LEIRATI  JAVASLATAI; 

A  MAGYAR  KORMÁNY  TAGJAINAK  ELŐTERJESZTÉSE 

Ő  FELSÉGÉHEZ  SCHMERLING  LEIRATI  JAVASLATA 

ELLEN. 

Desseujfy  Emil  gróf  Apponyi  György  gróffal,  Mailáth  Györgygyei  és 
Sennyey  Pál  báróval  folytatott  értekezések  után  a  királyi  leiratra  nézve 
tervet  készített.  «Ezen  tervet  —  így  írja  Dessewffy  Emil  gróf — előadta 
Apponyi  György  gróf  a  magyar  conferentiának,  miután  ott  a  Zsedényi  for- 
mulázását  elvetették  volt.  Állott  ezen  értekezlet  a  következőkből:  Yay 
Miklós  br.,  Szögyény  László,  Szécsen  Antal  gr.,  Apponyi  György  gr.,  Mailáth 
György,  Andrássy  György  gr.,  Barkóczy  János  gr.,  Zichy  Ferencz  gr.  és 
Zsedényiből.  Az  én  formulázásámon  itt  lényeges  módosításokat  tettek.  Ezek 
mind  csak  rontottak  a  dolgon  és  csökkentették  az  én  tervem  lehető  hatá- 
sát. Az  értekezlet  tagjai  hihetőleg  azért  tették  ezt,  mert  így  inkább  gon- 
dolták a  császár  és  miniszterei  által  elfogadhatóvá  tenni.  A  következés  meg- 
mutatta, hogy  csalatkoztak.  Az  így  elfogadott  terv  németre  rosszul  lefor- 
díttatván, Szécsen  elvitte  a  császárhoz,  a  ki  annyit  mondott  rá,  hogy  nem 
eléggé  határozott.  Erre  Szécsen  mindjárt  ajánlkozott,  hogy  mást  készít  és 
ezt  meg  is  tette,  s  a  császárnak  a  magáét  olvasta  el,  mely,  úgy  látszott,  a 
császárnak  tetszésében  részesült.  Azt  hát  Szécsen  és  Yay  a  miniszterek  con- 
ferentiájában  előadták.  Itt  nagy  ellenzésre  talált.  Schmerling  a  zsebéből  egy 
mást  húzott  ki  —  ezt  meg  Vay  és  Szécsen  ellenezték  és  ott  hagyták  a  con- 
ferentiát.  Ekkor  lőn,  hogy  Vay,  Szécsen,  Apponyi  és  Mailáth  egy  collectiv 
emlékiratot  nyújtottak  át  a  császárnak,  a  melyben   obtestálták,  hogy  a 

Schmerling-féle  rescriptuuiot  ne  bocsássa  ki.  Hasztalanul.  Másnap  Vay  és 
Szécsen  elbocsáttattak,  Forgách  főkauczellárrá,  Esterházy  Móricz  minisz- 
terré neveztettek  ki  és  lejött  a  július  21-diki  rescriptum. » 


Dessewjf'g  Emil  gróf  leirati  javaslata:  * 
Az  országosan  egybegyűlt  Főren- 
dek és  Képviselőknek  Hozzánk  folyó 
hó  6-dikán  fölterjesztett  legalázato- 
sabb fölírásukra,  folyó  évi  június 
30-dikán  kelt  leiratunk  értelmében 
szándékainkat  nyilvánítandók,  emié- 
kezetökbe visszahívandónak  tartjuk 
mindenek  előtt  azon  elhatározásinkat, 
melyek  Bennünket  a  jelen  országgyű- 
lés [egybehívásának  megrendelésére] 
indítottak,  s  a  melyeket  annak  meg- 
nyitása alkalmával  királyi  Biztosunk 
által  az  országgyűlésnek  kijelentet- 
tünk. 

Azért  hívánk  öszve  a  törvényhozó 
testet,  hogy  vele  az  ország  alko tiná- 
mányos állapotainak  [visszaállítása] 
biztosítása,  a  viszonyok  igényeihez 
leendő  illesztése,  a  tapasztalás  tanú- 
ságaihoz mért  tökéletesítése  iránt  ta- 
nácskozhassunk, és  ezen  ország  szent 
koronájával,  királyi  hitlevelünk  ki- 
adása mellett,  Magunkat  felavattassuk ; 
midőn  ekkép  az  ország  aggodalmait 
megelőzni  óhajtottuk,  nyilváníttatni 
rendeltük  egyszersmind,  hogy  annál 
készebbek  vagyunk  [jogszerű]  igé- 
nyeinek eleget  tenni,  mert  hinni  akar- 
juk azt,  hogy  [az]  ép  úgy  tudandja 
az  állam  fenmaradásának  és  jólétének 
nélkülözhetetlen  föltételeit,  a  Feje- 
delmi jogok  és  tekintélynek  épségét, 
sérthetetlenségét  szentül  fentartani, 
valamint  ennek  irányában  az  őseitől 
öröklött  hívségnek,  a  Birodalom  egyes 
alkotó  részei  között  létező  százados 


A  magyar  conferentia  által  tett  mé- 

dom'táxok : 


[egybehívására] 


[     J 


[jogos] 

[épen  azon  elveknél  fogva,  melyek 
az  országnak  alkotmányos  intézmé- 
nyei iránti  ragaszkodását  a  kegye- 
let legmagasabb  fokára  emelik,  a 
nemzet] 


*!  Az  eredeti  szövegen  tett  változtatásokat  a  zárjelek  tüntetik  fel. 

kötelék  irányában  pedig  az  őszinte 
méltánylatnak  és  elismerésnek  kétség- 
telen jeleit  adni. 

(Ha  e  szerint  már  akkor  reá  utal- 
tunk azon  alapra,  melyen  állást  fog- 
lalva, vezethetnek  egyedül  szerencsés 
eredményhez  ezen  országgyűlés  tár- 
gyalásai, ugyanezen  meggyőződést  vál- 
tozatlanul táplálva  kellett  az  orszá- 
gos Főrendek  és  Képviselők  legaláza- 
tosabb fölírása  tartalmát  most  fon- 
tolóra vennünk,  midőn  arra  nézve 
mindazon  fájdalmasan  megértett  aka-  [  ] 
dályokat,  melyek  eddig  az  országgyű- 
lési tárgyalások  sikeresebb  előhaladá- 
sát  hátráltatták,  elhárítandók,  Feje- 
delmi kötelességeink  érzetétől  és  Né- 
peink valódi  java  iránti  atyai  indulat- 
tól áthatva,  azon  őszinte  nyíltsággal 
jelentjük  ki  ezennel  szándékainkat,  a 
mely,  mint  kútfeje  ós  éltetője  az  Ural- 
kodók és  Népek  közötti  bizodal ómnak, 
egyedül  vezethet  a  kölcsönös  álláspon- 
tok megértéséhez,  és  annak  folytán  az 
értesülés  eredményéhez.) 

Ezt  tartva  változatlanul  szem  előtt, 
a  létező  nehézségeket  csupán  egy  kö- 
zös alapon  tartjuk  megoldhatóknak  és 
azt  nem  másutt,  mint  egyfelől  a  Biro- 
dalom fennállásának  biztosításában  és 
az  idevágó  viszonyok  czélszerŰ  és  ál- 
landó rendezésében,  másfelől  a  ma- 
gyar alkotmányos  állapotok  [  ]  visz-  [lehető J 
szaállításában  szemléljük,  a  kölcsönös 
jogalapot  pedig  a  pragmatica  sanctió- 
ban  ismerjük  fel. 

Dicső  emlékezetű  Elődünk,  VI.  Ká- 
roly, Magyarországnak  e  néven  har- 
madik királya,  uralkodó  Házunkban 
véglegesen  és  változhatlanúl  megala- 
pította s  Birodalmunk  egyes  országai, 
különösen  Magyarországunk  1723-ban 
az  1-flő  és  2-dik    törvényczikkekben 

törvényszerűen  elfogadták  azon  örö- 
kösödési rendet ,  mely  pragmatica 
sanctio  neve  alatt  ismeretes.  Áz  or- 
szágosan egybegyűlt  Főrendek  és  Kép- 
viselők annak  teljes  érvényét  [örök- 
lött) tartozó  hívséggel  ismervén  el, 
azt  Mi  részünkről  olyan  [kétoldalú 
állami  alapszerződésnek  tartjuk,  mely 
az  országgal  szabad  egyezkedés  foly- 
tán létesülve,  ugyanakkor,  midőn  Bi- 
rodalmaink elválaszthatlan  és  feloszt- 
hatlan  együtt  maradását  uralkodó 
Házunk  kormánya  alatt,]  és  ezzel  azok 
öszvegének  hatalmi  állását  állandóan 
megalapította,  egyszersmind  a  magyar 
koronához  tartozó  országaink  törvé- 
nyes önállóságát  és  függetlenségét 
többi  országainktól,  azoknak  jogait, 
szabadságait  biztosította  és  ekképen 
az  Uralkodónak  és  országoknak  köl- 
csönösen jogokat  adott  és  Elibök  köl- 
csönösen kötelességeket  szabott. 

Valamint  Mi  e  jogokat  fentartani, 
e  kötelességeknek  megfelelni  el  va- 
gyunk határozva,  ép  oly  kevéssé  [tu- 
dunk] a  felett  kételkedni,  hogy  az  or- 
szágos Főrendek  és  Képviselők  át 
vágynak  hatva  ama  kötelmek  [Öszve- 
ségének]  érzetétől,  melyek  az  országra 
és  reájok  ugyanazon  forrásból  haram- 
iának. [Megelégedéssel  lehete  ezek  so- 
rán megértenünk  az  országgyűlésnek 
Birodalmunk  feloszthatlan  ós  elvá- 
laszthatlan együttmaradása  érdekében 
tett,  és  ennek  szükséges  következései 
belátásáról  tanúskodó  fölírásában  fog- 
lalt ide  vonatkozó  nyilatkozatait.  Mi- 
dőn az  országgyűlése  Birodalmunk 
egyes  országai  jogai  és  érdekeinek 
kölcsönös  tiszteletben  tartásában,  azok 
jótékony  együttléte  föltótelét  szem- 
lélve, azt  nyilvánítja,  hogy  nem  akarja 
a  Birodalom  fennállását  veszélyeztetni, 


[     ] 

[alaptörvénynek  tartjuk, mely  ugyan- 
akkor, midőn  Birodalmunknak  ural- 
kodó Házunk  kormánya  alatti  el- 
választhatlan és  feloszthathatlan 
együtt  maradását,] 


[tudtunk] 


[viszonyosságának] 


[Ezeknél  fogva  sajnosán  értettük  a 
Főrendek  és  Képviselők  föliratából, 
hogy  a  Birodalmunk  egyes  országai 
között  létező  és  a  pragmatica  sánc- 
tión  alapuló  százados'  kapcsolat  a 
szorosan  értelmezett  personal  unió 
körére  szoríttatni  szándékoltatik,  mi 
éppen  a  pragmatica  sanctio  szelle- 
mével, törvényeinknek,  jelesül :  az 
1741.  4.  stb.  világos  értelmével,  a 
Birodalom  egyes  részeinek  benső 
szükségleteivel  és  annak  nagyha- 
talmi államtestkinti  fennállhatásá- 

hogy  kész  megtenni  mindazt,  mit  al- 
kotmányos (mállásának  feláldozása 
nélkül,  a  törvényszabta  szigorú  köte- 
lesség mértékén  túl  is,  méltányosság 
alapján  a  végből  tehet,  hogy  az  öszve- 
halmozódott  súlyos  terhek  alatt  a 
Birodalmi  Népek  jóléte  és  azzal  együtt- 
az  övé  öszve  ne  roskadjon,  és  a  midőn 
a  kölcsönös  érdekek  Öszvehangzásba 
hozhatását  elismeri,  csak  elismeré- 
sünkkel találkozhatok,  és  ép  úgy  emeli 
ezen  utóbbi  czélra  irányzott  és  több 
ízben  nyilvánított  szándékaink  ered- 
ményéhez kötött  várakozásainkat,  a 
mint  más  részről  megerősíti  azon  el- 
határozásunkat, hogy  e  végből  Magunk 
részéről  megtegyünk  mindent,  mit 
fejedelmi  jogaink  épségben  tartásá- 
nak, és  Birodalmi  Népeink  állandó 
java  és  biztonsága  megőrzésének  kö- 
telessége tennünk  enged.] 


[Ezen  változhatatlan  szabályt  sze- 
meink előtt  tartva,]  fontoltuk  meg  az 
országos  Főrendek  és  Képviselők  Eli- 
bünk  terjesztett  fölirásában  foglalt  kí- 
vánságait ;  nevezetesen,  hogy  az  ország 
alkotmányos  önállása,  területi  és  po- 
litikai integritása  [fentartassanak,  ez 
utóbbi  czélból  az  országgyűlés  kiegé- 
szítése végett  Általunk  a  szükséges 
Rendelések  kiadassanak,]  s  az  ország 
belkormányzata  az  1848-diki  törvé- 
nyek értelmében  Általunk  megalakít- 
tassék.  Minek  folytában  [az  atyai  szán- 
dékunkkal öszvehangzó  nyíltságnak] 
őszinteségével  kívánjuk  ezennel  az  or- 
szágosan egybegyűlt  Főrendek-  és  Kép- 
viselőknek nyilvánítani,  hogy  valamint 


val  ellenkezik,  és  a  háromszázados 
történelem  kegyeletes  emlékeiben 
tettleges  czáfolatát  találja;  de  an- 
nál kevésbbé  lehet  szándokunk  a 
Főrendeket  és  Képviselőket  az  el- 
mélet e  meddő  terére  követni,  mi- 
nél komolyabb  elhatározásunk,  a 
közös  államjogi  szempontnak  meg- 
őrzése mellett,  a  gyakorlati  élet  út- 
ján kifejlett  és  az  együttlét  által 
föltételezett  viszonyok  tartós  és  ma- 
radandó alapon  leendő  megszilár- 
dítását eszközlésbe  venni. 

Épen  ezen  szempontból  indul- 
tunk ki  m.  é.  október  20-dikán 
kelt  Diplománk  kiadásakor  és  ezen 
tekintetek  képezik  akkori  intézke- 
désünk czélját  és  létegét,  melyektől 
Magyarországunk  beolvasztásának, 
törvényes  függetlensége  megsem- 
misítésének és  érdekei  többi  orszá- 
gaink érdekeik  alá  rendeltetésének 
eszméje,  mire  nézve  aggodalmokat 
az  országos  Főrendek  és  Képviselők 
föliratukban  nyilváníták,  távol  volt 
és  van;] 

[E  közös  jogalapot  szem  előtt 
tartva>] 


[helyreállíttassanak,  j 


[atyai  szándékunk] 

az  országgyűlés  kiegészítése  [czéljából, 
a  kellő  Rendeleteket  egyúttal  kiadat- 
tok, úgy  a  Főrendek-  és  Képviselők- 
nek az  ország  alkotmányos  önállósá- 
gát és  felelős  belkormányzatának  az 
1848-diki  törvények  értelmében  leendő 
megalakítását  illető  kívánságainak  tel- 
jesítésétől sem  vagyunk  idegenek  és 
az  országgyűléstől  várjuk,]  hogy  figyel- 
mét és  munkásságát  haladéktalanul 
mindazokra  fogja  fordítani,  a  miknek 
{egyszersmind  és  egyúttal  kell  tisztába 
és  rendbe  hozatniok]  a  végből,  hogy 
ebbeli  szándékaink  tettleges  életbe- 
léptetése üdvös  és  minden  irányban 
kielégítő  sikerrel  történhessék  meg. 

Valamint  tehát  biztosan  vélünk 
arra  számíthatni,  hogy  ezen  az  ország 
óhajtásainak  teljesítésére  kész  szán- 
dékunkat tanúsító  Fejedelmi  nyilat- 
kozatunk után  minden  aggodalmak- 
tól ment  kedélylyel  fog  az  országgyű- 
lés az  ide  vonatkozó  tanácskozásokra 
haladék  nélkül  áttérni,  ép  annyira  el- 
várjuk belátásától,  hogy  ások  alkal- 
mával szem  előtt  tartandja  azt,  hogy 
Nekünk  uralkodói  Tisztünk  és  Népeink 
valódi  java  iránti  kötelmeink  érzete 
egyiránt  tiltják,  hogy  a  magyar  alkot- 
mányos állapotnak  [Általunk]  czélba 
vett  visszaállítása  mellett  függőben 
maradni  és  bizonytalanságban  ha- 
gyatni engedjük  azon  viszonyokat, 
melyek  czélszerű  rendezésétől  és  köl- 
csönösen kielégítő  kiegyenlítésétől,  a 
Birodalmunkat  alkotó  egyes  országok- 
nak békés  [  ]  együttléte,  jóllétök  to- 
vább fejlŐdhetése,  valamint  a  Biroda- 
lom tekintélye  és  biztossága  egyaránt 
föltételeztetnek. 

A  dolgok  természete  és  Népeink 
öszvegének  legfontosabb  érdekei  azt 
követelik,  hogy  egyszersmind  és  egy- 


(,  úgy  az  ország  alkotmányos  ön- 
állóságát és  független  belkormány- 
zatának megalakítását  illető  kíván- 
ságainak teljesítésétől  sem  lennénk 
idegenek,  mihelyt  az  országgyűlés 
abbeli  jogos  várakozásunknak  meg- 
felelendő 


[előbb    egyszersmind    én    egyúttal 
tisztába  kell  hozatniokl 


t     ] 


[és  jótékony] 

úttal  hozassák  tisztába  mindaz,  mi 
egymással  öszvefügg,  minek  egymásra 
kölcsönösen  befolyása  van,  mit  tehát 
az  elintézésben  egymástól  elválasztani 
nem  lehet.  A  magyar  koronához  tar- 
tozó országok  ugyanis  Birodalmaink 
öszvegének  nagy  részét  tévén,  ennek 
erkölcsi  és  anyagi  ereje,  hatalma,  bei- 
nyugalma  és  biztossága  föltételezve 
van  amazok  hasonló  állapotaitól  és 
mindezek  kölcsönösen  hatnak  egy- 
másra. Ha  ezeknek  egy  nagy  állam- 
testbeni  százados  élete  nem  a  vak 
esetnek  volt  szüleménye,  hanem  a  tör- 
ténet folyamában  nyilvánult  szükség- 
nek alkotása  és  egyszersmind  az  egyes 
részek  leglényegesebb  bensó  szükség- 
leteinek, a  kölcsönös  érdekek  rokon- 
ságának, az  európai  viszonyok  békés 
fenmaradhatásának  félre  nem  érthető 
követelése,  és  ezt  bölcsen  érezték  az 
ősök  akkor,  midőn  ez  előtt  138  évvel 
uralkodó  Házunk  öszves  Birodalmai 
oszthatlan  és  elválaszthatlan  együtt- 
maradását  biztosítani  szükségesnek 
látták :  úgy  ezen  nagy  czélhoz  most 
is  csak  a  kölcsönös  jogtisztelet  és  ér- 
dekméltánylat  útja  vezet,  a  világ  és 
a  birodalom  körülményeinek  lényeges 
és  mélyreható  változása  mellett  azon- 
ban a  helyt  foglalt  változásokhoz  mért 
eszközök  alkalmazásával,  melyek  he- 
lyes megválasztása  csak  úgy  sikerül- 
het, ha  tekintettel  az  ide  vonatkozó 
[  ]  érdekek  öszveségére,  vétetik  fo-  [külön  és  közös] 
ganatba. 

A  rendezésre  váró  állapotok  ezen 
kapcsolatos  [tekintetbe  vételét,]  mind  [megoldását,] 
azoknak  magoknak  természete,  mind 
a  közbenjött  és  azok  öszvegére  mélyen 
hatott  változtatások  elkerűlhetlenné 
tévén,  biztosan  reméljük,  hogy  az  or- 
szággyűlés ide  vonatkozó  tárgyalásai- 

nak  sorában  figyelmét  azok  öszvegére 
fogja  kiterjeszteni.  A  mi  különösen  az 
ország  belszerkezetét  illeti,  épen  azon 
legutóbbi  országos  törvények,  melyek 
az  annak  előtte  létezett  kormányzati 
[formát]  átalakították,  s  annak  he-  [rendszert] 
lyére  azon  újat  léptették,  melynek 
visszaállítására  vonatkozik  az  ország- 
gyűlés Irányunkban  nyilvánított  óhaj- 
tása, [s  melytói  mi  idegenek  nem  va-  [  ] 
gyünk,]  az  ország  belszerkezeteinek 
azzal  egybefüggő  legnevezetesebb  ágai- 
ról vagy  épen  nem,  vagy  csak  ideigle- 
nesen intézkedvén,  annyival  sürge- 
tőbb szükséggé  válik,  hogy  mind  ma- 
gának a  kormányzat  ezen  formája 
egyes  műszereinek  hatásköre  és  ille- 
tékessége kellőleg  rendeztessenek  és 
kapcsolatosan  [a  megyei  és  községi]  [a  helyhatósági] 
intézvények  hatásköre,  feladásai  és  az 
ország  kormányzatához  vonatkozó  vi- 
szonyai, kijavítva  és  ahhoz  illesztve 
szabályoztassanak,  mennyivel  inkább 
érdekében  van  az  alkotmányos  élet- 
nek és  közrendnek,  hogy  ezeknek  nél- 
külözhetetlen biztosítéka,  a  Fejedelmi 
jogoknak  épsége,  ezeknek  az  említett 
törvényekben  foglalt  megszorításai  és 
csonkításai  mellőzésével  fentartassék, 
s  hogy  a  végrehajtó  hatalom  hatályo- 
san gyakoroltathatva,  jelenben  a  köz- 
szolgálat különböző  ágai  jövendő  ren- 
dének megállapítása  előtt  [  ]  fel-  [is] 
bomlásnak  át  ne  engedtessenek  a  lé- 
tező szerkezetek,  és  a  közszolgálat 
megzavarodásnak  ki  ne  tétessék.  Ha- 
sonlóan [feszült]  figyelmet  igényelnek  [komoly] 
az  országgyűlés  részéről  egyéb  nagy 
fontosságú  ügyek,   melyek  rendezése 

elkerülhetetlen  s  a  melyek  [iránt  ama     [megoldatlanul  hagyattak.] 
törvények  intézkedni  elmulasztottak.] 
így  a  közterheknek  az  ország  lakosai 
által  osztálykülönbség  nélküli  viselése 

ugyanezen  alkalommal  rendeltetvén 
el,  a  közjövedelmek  és  a  közadózási 
rendszer  szabályozása  és  törvényesí- 
tése függőben  hagyatott,  [mely  tekin- 
tetben a  kellő  intézkedések  annál 
inkább  elkerülhetetlenek,  mert  nem 
csak  lehetetlen  az  állam  szükségeit 
ellátás  nélkül  hagyni,  de  azért  is,  mert 
az  országgyűlésének  a  Birodalmunk 
többi  országaival  közös  terhekbeni 
részvéte  iránt  nyilvánított  készségére 
vonatkozva,  ezen  viszonyok  rendezése 
során  létrejövendő  megállapodások- 
nak oly  minőségűeknek  kell  lenniök, 
hogy  azok  sikeres  foganatosítása  tel- 
jesen biztosítottnak  tekintethessék.] 

Az  elintézésre  váró  ügyek  [ezen 
sorában]  kiváló  fontossággal  bírnak 
azok.  melyek  a  Birodalom  minden  or- 
szágai közös  ügyeire  és  érdekeire  vonat- 
koznak. Ezek  állandó  rendezése,  me- 
lyek létezését  ama  törvények  is  elis- 
merték, de  a  melyeket  [akár  értelmezni, 
akár  ellátásuk  utjai  és  módjai  iránt 
kellőleg  intézkedni  elmulasztották,] 
szükséges  nem  csak  azért,  mert  azok  a 
nem  magyar  koronához  tartozó  orszá- 
gainkra vonatkozó  ágazatainak,  nem 
úgy  mint  annak  előtte,  egyedül  a  Fe- 
jedelem által,  hanem  az  alkotmányos 
életnek  ezen  országokban  is  helyt  fog- 
lalt életbelépésével,  már  most  ezek- 
nek alkotmányszerű  közrehatásával 
kell  tárgyaltatni  és  elláttatni  és  e  ne- 
kiek  biztosított  befolyást  számukra 
megőrzeni  Uralkodói  feladásunkhoz 
tartozik ;  hanem  azért  is  múlhatatla- 
nul szükséges,  mert  Magyarországunk- 
nak ezen  ügyekre  és  [viszonyokra] 
gyakorlandó  befolyását  ennek  magá- 
nak legfontosabb  érdekei  követelik. 

Azon  meggyőződésből  indulva, 
hogy  a  Birodalom    öezvegét  képező 


[     ] 


[között] 


[sem  nem  értelmeztek,  sem  ellátá- 
suk utjai  és  módjai  iránt  kellőleg 
nem  intézkedtek,] 


[érdekekre] 

országok  közötti  azon  százados  kap- 
csolat megszilárdítása  czéljából,  mely 
az  uralkodó  Ház  közösségén  alapulva 
és  a  pragmatica  sanctio  által  bizto- 
tosítva,  úgy  a  külveszélyek  elhárítása, 
mint  a  jótékony  belfejlődés  előmoz- 
dítása legbiztosabb  eszközének  bizo- 
nyult, [a  közös  egyetértés]  alapján 
oly  eszközök  és  módok  alkalmazása 
szükséges,  mely  a  megváltozott  körül- 
ményekre tekintve,  a  létező  [érdekek 
czélszerű]  rendezése  által  ama  czélok 
biztosításához  vezethet :  az  országgyű- 
lés megnyitásakor  nyilváníttatni  ren- 
deltük egyszersmind,  hogy  ezen  vi- 
szonyok végleges ,  alkotmányszerű 
rendezése  azon  mértékben  mutatko- 
zik Nékünk  üdvös  sikert  Ígérőnek, 
melyben  Magyarországunk  alkotmá- 
nyos belállapotaival  öszvehangzásba 
hozatik.  Minden  erőltetést  mellőzve, 
az  országgyűlés  belátásától  vártuk  te- 
hát, hogy  [ide  vonatkozó  nyilatkoza- 
tait Elibünk  terjesztendi,  és  Tőle  vár- 
juk most  is,  hogy  nyíltan,  őszintén  és 
részletesen]  kifejtendi  Előttünk  azon 
czélra  vezető  [utakat  és  módokat,  me- 
lyeken haladva  és]  melyeket  alkal- 
mazva, ama  viszonyok  rendezéséhez 
és  azon  érdekek  Öszvehangzásba  hoza- 
talához, [minek  lehetőségét  maga  is 
elismeri,]  eljutni  kíván. 

[  í 


[az  alkotmányszerű  közös  tárgya- 
lás] 

[közös  érdekek  okszerű] 


[nyiltan  és  részletesen] 


[módokat,] 


[     ] 

[Miután  azonban  Birodalmunk 
szükségleteinek  további  halasztást 
nem  szenvedő  fedezése  már  most 
egyedül  Népeink  alkotmányszerű 
hozzájárulásával  sikeresíthető,  és  a 
Főrendek  és  Képviselők  felírásuk- 
ban kijelentették,  hogy  nem  csak  a 
Birodalom  fennállását  veszélyez- 
tetni nem  kívánják,  sőt  készek  meg- 
tenni mindazt,  mit  alkotmányos  ön- 
állásuk  feláldozása  nélkül  a  közös 

Ide  vonatkozó  tanácskozásai  során, 
a  mint  biztosan  reméljük,  szemei 
előtt  tartandja  az  országgyűlés,  hogy 
ha  egyfelől  az  országnak  az  1790.  10. 
t  cz-ben  meghatározott  önállósága 
fentartása  tekintetében  erre  vonat 
kozó  szándékaink  nyilvánítása  min- 
den  és  nevezetesen  azon  aggodalma- 
kat, mintha  Magyar-  és  Birodalmunk 
egyéb  országai  törvényhozásának  egy- 
beolvasztása volna  czélba  véve,  telje- 
sen kirekeszti  és  megszünteti,  úgy 
másfelől  ezen  önállóság  olyatén  gya- 
korlata képezi  annak  magának  is  erős 
biztosítékát,  mely  a  maga  jótékony 
hatásait  a  Birodalom  ereje,  jóléte  és 
biztosságának  emelésére  is  kiter- 
jesztve, nem  önmaga  elszigetelésére, 
hanem  egyúttal  valódi  és  maradandó 
érdekei  érvényesítésére  [  ]  szolgáló 
eszköz  gyanánt  használtatik. 

Ezekben  az  országosan  egybe- 
gyűlt Főrendek  és  Képviselők,  mind 
az  ország  törvényes  önállósága  tekin- 
tetében, mind  pedig  az  ország  [fele- 
lős és]  Birodalmunk  egyéb  országai 
kormányzatától  független  beligazga- 
tásának  [az  1848-diki  törvények  ér- 
telmében] leendő  megalakítása  iránti 
szándékúikat  megértvén,  ide  vonat- 


bajok elintézéséül  Birodalmunk  Né- 
peinek és  saját  jólétük  érdekében 
tehetnek,  az  országosan  egybegyűlt 
Főrendek-  és  Képviselőket  már  ez 
alkalommal  is  felhívni  Uralkodói 
Tisztünknek  ismerjük,  hogy  Biro- 
dalmunk együtt  lévő  képviselőivel 
magukat  érintkezésbe  tenni  és  e 
nagy  fontosságú  ügyek  elintézésé- 
sénél  érdekeiket  már  ez  alkalom- 
mal is  kellőkép  érvényre  juttatni 
siessenek.] 


[is] 


[  ] 


f  ] 


D«ák  Ferencz  Beszédei.  ÜL 

kozó  nyilatkozataik  felterjesztésétől 
kell  további  elhatározásink  kijelenté- 
sét felfüggesztenünk  Azonban  min- 
den félreértések  megelőzése  végett 
már  most  ki  kell  jelölnünk  azon  szem- 
pontokat ,  melyek  elhatározóinkat 
Uralkodói  tisztünk  és  jogaink,  úgy 
Népeink  öszvegének  valódi  és  állandó 
java  iránti  kötelességeink  érzeténél 
fogva  vezérlendik. 

Midőn  ezen  országunk  Birodal- 
munk többi  országaitól  [teljesen  füg-  [független] 
getlen  felelős]  beligazgatásának  meg- 
alakítására s  arra  készeknek  nyilatko- 
zunk, hogy  a  kirekesztőleg  ezen  or- 
szágunkat illető  belügyeket  csupán 
magyar  tanácsosaink  által  intézzük  és 
intéztessük,  és  [ezeknek  tanácsunk- 
ban] azon  viszonyokra  is,  melyek  ezen 
országunkat  és  Birodalmunk  többi  ré- 
szeit közösen  érdeklik,  kellő  befolyást 
engedjünk,  ez  azon  egyenes  fentar- 
tással  történik,  hogy  az  ide  vonatkozó 
intézkedések  a  Fejedelmi  jogok  épsé- 
gét ép  oly  teljesen  biztosítsák,  mint 
másfelől  mindent  kirekesszenek,  mi 
azok  hatályos  gyakorolhatását  ineg- 
zsibbaszthatná  vagy  akadályozhatná. 
A  Fejedelmi  jogok  épsége  [  1  képezi 
az  alkotmányosság  legvalódibb  és  ma- 
radandóbb biztosítékát;  másfelől  Bi- 
rodalmunk kül-  és  belnyugalma  és 
biztosság/inak  fentartását  és  hatalmi 
állásának  megőrzését  nem  csak  Ural- 
kodói feladásunknak,  hanem  a  világ- 
béke és  Népeink  iránti  szent  köteles- 
ségünknek is  ismerjük.  Birodalmunk 
külviszonvai  intézésében  a  mi  kor- 
mányzási  irányunk  nem  hódítást  és 
támadást,  hanem  a  béke  fentartását 
és  Birodalmunk  épsége  megőrzését 
czélozza.  Minden  ide  vonatkozó  ügyek- 
nek, úgy  a  dolognak  magának,  mint  a 


[magyar  tanácsosainknak] 


[ép  a  magyar  ős  alkotmány  szelle- 
mében] 

Fejedelmi  jogok  természete  szerint,  a 
Mi  kezeinkben  kell  öszvepontosítva 
maradniuk  ép  úgy,  mint  ezen  jogok 
hatálya  nélkülözhetetlen  alapzatának, 
[az  anyagi  és  védelmi  erők  alkalma-  [a  hadseregnek.] 
zása  feletti  rendelkezés  jogának  és 
azok  ezzel  kapcsolatos  fővezérletének.] 
Mindazokban  tehát,  mik  az  utóbb  em- 
lített természetű  ügyekre  vonatkoz- 
nak, organicus  öszvehangzásba  hozan- 
dók a  magyar  alkotmányos  jogok  és 
belállapotok  azzal,  mit  a  Birodalom 
biztosságának  hatalmi  állásával  öszve- 
függő  érdekei,  —  a  fennálló  politikai 
viszonyokra,  a  haderők  szervezetének 
a  jelen  korban  helyt  foglalt  átalános 
kifejlődésére  és  egyéb  hatalmaknak 
erőik  központosítása  által  növelt  sú- 
lyára tekintve,  mint  —  szükségest  kö- 
vetelnek. 

Ezen  szempontok  fogván  Bennün- 
ket végelhatározásainkban  vezérleni, 
bizton  reméljük,  hogy  azokat  Irá- 
nyunkban [teendő  nyilatkozataikban]  [  ] 
az  országosan  egybegyűlt  Főrendek 
és  Képviselők  is  szem  előtt  tartan d- 
ják.  Megelégedéssel  fogjuk  szemlélni 
az  ez  iránybani  tanácskozások  hala- 
déktalan megindulását.  Es  hogy  azok 
eredményét  lehetőleg  előmozdítsuk, 
már  most  kijelentjük  abbeli  készsé- 
günket, hogy  kirendelendő  Biztosaink, 
kik  a  szükséges  adatok  kiszolgáltatá- 
sával és  felvilágosítások  adásával  meg- 
bízva leendenek,  az  országgyűlés  által 
kiküldendő  Tagokkal  értekezésbe  bo- 
csátkozzanak,  hogy  így  czélszerűen 
készíttethessék  elő  a  későbbi  törvé- 
nyes megállapodások  anyaga.  [Ural-  [  ] 
kodói  Tisztünk  óhajtott  feladásaihoz 
számítjuk,  oda  hatni,  hogy  ez  érteke- 
zések kielégítő  eredményhez  vezethes- 
senek. Készeknek  fog  az  ország  Ben- 


8* 

nünket  itt  is  mindenre  találni,  mihez 
uralkodói  kötelességeink  érzete  járul- 
nunk engedend.] 

Valódi  megelégedéssel  értettük  az 
ország  Főrendéi  és  Képviselői  fölfrá- 
sából  azon  szándékukat,  hogy  az  or- 
szág nem  magyar  ajkú  lakosainak 
nemzetiségi  igényei  mindenben,  mi 
az  ország  politikai  szétdarabolása  és 
önállóságának  feláldozása  nélkül  esz- 
közölhető, kielégíttessenek  és  e  tekin- 
tetben törvény  által  is  biztosíttassa- 
nak Uralkodói  tisztünk  teljesítésének 
sorában  kellemes  feladásainkhoz  fog 
tartozni  mindaz,  a  mivel  ezen  Álta- 
lunk buzgón  óhajtott  eredmény  való- 
sulását  előmozdíthatjuk,  mert  az  or- 
szág lakosainak  csupán  jó  egyetérté- 
sét, békéjét  és  érdekekben  egybeforrá- 
sát,  és  nem  egyenetlenségét  vagy  vi- 
szályait és  az  ország  szétdarabolására 
irányzott  törekvéseiket,  tudjuk  meg- 
elégedéssel szemlélni.  [     ] 

Áttérvén  már  a  Főrendek  és  Kép- 
viselők fölírása  hátralevő  tartalmára, 
a  mi  nevezetesen  az  adónak  katonai 
hatalommal  foganatba  vett  beszedésé- 
nek megszüntetését  illeti,  nyilvání- 
tani kívánjuk  az  ország  gyűlésének, 
hogy  valamint  az  állam  szükségei  mu- 
laszthatatlan  fedezéséről  való  gondos- 
kodás elkerülhetetlenné  tette  azon  in- 
tézkedéseinket, melyek  a  fennálló  adó- 
fízetésbeli  kötelezettség  megszakasz- 
tás  nélküli  teljesítésének  fentartását 
mindaddig,  míg  az  iránt  annak  rendé 
szerint  törvényes  úton  más  rendelke- 
zés nem  történik,  tárgyazták,  ép  úgy 
ezen  kötelezettség  teljesítésének  a 
mély  sajnálatunkra  elibe  gördített  kü- 
lönféle akadályok  folytán  majdnem 
átalános  megszűnése  nem  csak  nem  kí- 
vánatos, sőt  igen  kellemetlen  kényte- 


[,  és  az  ország  kiegészítésének  ügyét 
e  kérdés  szerencsés  megoldásától 
látjuk  föltételezve.] 


117 


lenséggé  tette  a  foganatba  vett  rend- 
kívüli módok  alkalmazásának  megren- 
delését. Azon  lehetőség,  hogy  ezeket 
megszüntethessük  és  így  azon  káros 
következéseknek,  melyek  annak  foly- 
tán támadhatnának,  elejét  vehessük, 
annál  kívánatosabb  leend  Előttünk, 
minél  inkább  el  kell  várnunk  az  or- 
szágosan egybegyűlt  Főrendek  és  Kép- 
viselők belátásától,  hogy  felszólalásuk 
és  arra  adott  legmagasb  nyilatkoza- 
taink után,  addig  is  sietend  azon  er- 
kölcsi akadályokat  elhárítani,  melyek 
ama  módok  alkalmazását  szükségessé 
tevék,  míglen  az  ide  vonatkozó  viszo- 
nyok rendezése  iránt  a  maga  útján 
törvényes  megállapodások  létrejöhet- 
nének. 

A  mi  végre  az  országnak  politikai 
okokból  külföldön  tartózkodó  fiait 
illeti,  azokra  nézve,  kik  ott  a  Biroda- 
lom belnyugalma  és  biztossága  ellen 
semmi  merényletekbe  sem  [keveredve 
itthon  a  közrend  és  a  kedélyek  nyu- 
galmára károsan  nem  hatnának,]  visz- 
szatérhetésök  akadályai  elhárítása,  úgy 
az  állam  birtokába  szállott  javak  előbbi 
tulajdonosaiknak  leendő  visszaadása 
tekintetében,  az  országgyűlés  Elibünk 
terjesztett  [kívánságai  teljesítésére  vo- 
natkozó hajlandóságunkat  azzal  egy- 
úttal tudatjuk ;  az  esküdtszéki  eljárás- 
nak a  sajtóvétségekre  leendő  alkalma- 
zását tárgyazó  kívánság  iránti  elhatá- 
rozásunk kiadását  pedig  akkorra  ha- 
lasztjuk, midőn  a  büntető  törvény- 
könyv és  eljárás  iránti  fölterjesztése- 
ket veendjük.] 

Kik  egyébiránt,  stb.  stb. 


[keveredtek,] 


[kívánságait  annak    idején  teljesí- 
teni hajlandók  leszünk.] 


Szécsen  Antal  gr.  miniszter  leirati  javaslata  a  következő : 
Midőn  az  Országos  Főrendek  és  Képviselők  által  a  m.  hó  6-dikán 
Élőnkbe  terjesztett  föliratra,  adott  igéretünkhöz  képest,  az  abban  foglalt 

fontos  tárgyakat  illetőleg  legfelsőbb  szándékunkat  ezennel  minden  tartalék 
nélkül  nyilvánítjuk,  őszinte  megelégedésünkre  szolgál,  hogy  az  0.  R 
F.  E.  és  K,  a  m.  hó  30-dikán  kelt  leiratunknak  hódolva,  említett  föl- 
írásukból mindazt  eltávoztatták,  mi  királyi  Méltóságunkkal  és  örökösödési 
jogunk  szentségével  összeegyeztethető  nem  lévén,  királyi  szándékunknak 
nyilvánítását,  a  kérdéses  fölirat  lényegére  nézve,  akadályoztatta  volna. 

Annál  élénkebben  óhajtottuk  pedig,  hogy  az  0.  Gy.-en  összegyűlt 
F.  E.  és  K.  fölirása  szolgáljon  alkalmul  királyi  szándékainknak  e  nyil- 
vánítására, mennyivel  kétségtelenebb  Előttünk,  hogy  egyrészt  a  fönforgó 
kérdések  fontossága  és  a  viszonyok  komolysága  sürgetőleg  igénylik  a 
kölcsönös  állások  tisztába  hozatalát  és  a  fejedelmi  szándékok  kifejtését ; 
míg  másrészt  az  0.  £.  F.  E.  és  K.  képezik  azon  testületet,  melyhez 
legörömestebb  intézzük  szavainkat,  midőn  fejedelmi  szándékainkat  Magyar- 
országunk népeivel  tudatni  akarjuk,  és  mert  épen  ezen  országgyűlési 
testületnek  együttléte  nyújtja  e  haza  alkotmányos  életének  visszaállítására 
irányzott  atyai  törekvéseinknek  legkétségtelenebb  bizonyságát. 

Sajnálkozva  láttuk  mindazonáltal,  hogy  az  0.  E.  F.  E.  és  &  szo- 
rosabb körre  szorították  hivatásukat,  mint  melyet  Királyi  Biztosunknak 
megnyitó  beszédében  kijelentett  akaratunk  nem  kevésbbé,  mint  a  létező 
viszonyok  komolysága  nékiek  kijelölt  vala,  és  moly  nem  lévén  egyedül  az 
alaki  törvényesség  magyarázatának  bizonyos  határai  által  körülírva,  a 
létező  viszonyok  kiegyenlítésének,  a  magyar  alkotmányos  élet  és  a  köz- 
birodalmi kapocs  szilárdításának  kölcsönös  föladatát  foglalja  magában. 

Növelte  sajnálkozásunkat  a  kérdéses  föliratnak  azon  irányzata,  mely- 
nek alapján  a  birodalmunk  egyes  országai  közt  századok  óta  fönnálló 
és  a  Pragmatica  Sanctio  által  válhatlanul  biztosított  kapcsolat  a  személyes 
Unió  szűk  körére  szoríttatni  szándékoltatott,  míg  ezzel  összhangzólag  a 
m.  évi  Mindszenthó  20-dikáról  királyi  kibocsátványunk  a  Pragmatica 
Sanctio  által  Magyarországunknak  biztosított  jogai  egyenes  megsértésekint 
jellemeztetik.  Nem  vonakodunk  megösmerni,  hogy  a  Pragmatica  Sanctiót 
megállapító  hazai  törvények  egy  kölcsönös  jogalapot  képeznek,  mely  ép  oly 
annyira  az  uralkodóház  jogait  és  országaink  válhatatlan  törvényes  kap- 
csolatát, mint  Magyarországnak  törvényes  önállását  biztosítja,  és  hogy 
ezen  eltérő  jogkörök  összhangzásának  kölcsönös  föltétele  Házunknak  ura- 
lomra törvényesen  hivatott  ágait  illető  örökösödési  joga ;  de  míg  ezen  jog 
fönnáll,  nem  járulhatunk  annak  a  személyes  Unió  szoros  fogalma  szerinti 
értelmezéséhez,  mely  sem  a  Pragmatica  Sanctio  szellemével  és  világos 
törvény  által  kijelölt  politikai  czéljával ,  sem  későbbi  törvényeinknek, 
jelesen  az  1741.  4  11.,  63.,  az  1790.  17.,  az  1790.  ±,  az  1805.  1.,  az  1807. 
2.,  az  1 808.  fi.  irányzatával  és  rendeleteivel,  sem  a  birodalom  különböző 
részeinek  érdekével  össze  nem  egyeztethető,  és  szintúgy  annak  nagy  állam - 
testi  jellemével,  mint  a  történet  háromszázados  tanulságával  ellentétben 
áll.  Mert  ha  birodalmunk  országainak  százados  együttléte  nem  a  vak  eset 

szüleménye,  hanem  az  idők  lefolyta  alatt  közös  elismerésre  jutott  szük- 
ségnek, az  egyes  országok  benső  igényeinek,  számos  összevágó  érdekeknek 
és  az  európai  viszonyok  békés  fönmaradásának  és  fejlődhetésének  köve- 
telménye, (mit  az  elődök  helyesen  megértettek,  összes  országaink  válhatlan 
kapcsolatát  már  1 38  esztendő  előtt  megállapítván) :  ezen  '  nagy  czélok 
igénylik,  hogy  e  jogok  kölcsönös  tiszteletét  és  a  különböző  részek  érdé-* 
keinek  méltánylatát  mellőzhetlen  szükségkint  tüntessük  fel.  És  épen  ezért 
m.  esztendei  Mindszenthó  20-dikán  kelt  legfelsőbb  kibocsátványunk  nem 
Magyarország  előbbi  törvényes  állásának  megszüntetését  veszi  czélba,  nem 
más  Országaink  alá  leendő  rendeltetését  vagy  az  azokba  való  beolvasztását ; 
de  kiegyenlítésére  van  irányozva  a  Pragmatica  Sanctio  azon  eltérő  fölada- 
tainak, melyeknek,  mint  az  ország  önállóságának  és  a  birodalmi  kapocs 
elválhatlanságának,  egymással  összeütközésbe  kell  jönniök,  ha  egyikük  egész 
mértékében  ki  akar  fejtetni,  a  nélkül  hogy  kellő  figyelembe  vétetnék  ezen 
kifejlődésnek  a  másik,  szintoly  fontos  czélra  való  szükségképeni  visz- 
szahatása. 

Méltányoljuk  az  0.  E.  F.  R.  és  K.  azon  indokait,  melyekből 
kiindulva  fölirásukban  azon  szomorú  bonyodalmak  részletesebb  megemlí- 
tését kerülték,  melyek  trónra  lépésünk  első  idejét  környezték  és  melyeknek 
a  gyászos  összeütközések  eseményeitől  független,  maradandó  jelleme  az : 
hogy  kiindulási  pontjukban  megváltoztatván  az  alkotmányos  tényezőket  — 
értjük  Magyarországban  mind  a  jogosulás  föltételeire,  mind  a  joggyakorlat 
hatályára  nézve  történt  kiterjesztést,  többi  országainkban  pedig  az  alkot- 
mányos élet  megállapítását  —  s  így  birodalmunknak  válhatlan  kapcso- 
latban lévő  részei  benső  jellemét  módosítván :  ezen  változásnak  együtt- 
létök  régi  feltételeire  is  vissza  kellend  hatnia,  mikor  egyrészt  a  régi  magyar 
állam  jogelvei  a  kifej lődöttebb  új  kor  alkotmányos  eszméi  befolyása  alatt 
értelmeztetnek,  míg  másrészt  a  közügyek  tárgyalására  nézve  többi  orszá- 
gaink népeinek  engedett  befolyás  kellő  rendezése  megállapíttatni  szándé- 
koltatik. Vétenénk  tehát  népeink  érdekei  ellen,  ha  figyelmöket  fölhívni 
elmulasztanék  azon  tagadhatatlan  tényre,  hogy  ily  változások  és  az  azokat 
kísérő  bonyodalmak  a  népek  életében  és  az  államok  alakjában  mindig 
hagynak  maguk  után  nyomokat,  •  melyek  a  tényleges  viszonyok  igényeivé 
válván,  az  ezekkel  való  megalkuvás  minden  politikai  helyreállítás  (restau- 
ratio)  üdvös  eredményeinek  mellőzhetetlen  föltétele.  Tetszős  és  könnyű  eljá- 
rás, hogy  minden  ily  nehézségek  :  vagy  a  bármely  időszakban  létezett  alaki 
jognak  egyszerű  felelevenítése,  vagy  a  teljhatalomnak  eldöntő  parancsszava 
által  oldassanak  meg;  de  fejedelmi  kötelességünk  az  0.  E.  B.  R.-et  és 
K.-et  figyelmeztetni,  hogy  sem  az  egyik,  sem  a  másik  ösvény  kizárólagos 
követése  az  óhajtott  czélt  nem  biztosítja.  Méltán  várjuk  tehát,  hogy  a 
Mi  példánkat  követve,  mely  szerint  jelenlegi  intézkedéseink  csak  a  törvé- 
nyes szempontoknak  és  jogérzeteknek  a  tényleges  viszonyokkal  való 
kiegyenlítésére  irányozvák :  részökről  sem  fognak  egyoldalii  szempontok- 

hoz  ragaszkodni,  melyek,  bármily  jogosítottaknak  látszassanak  is,  a  kívánt 
megnyugtatáshoz  nem  vezethetnek. 

És  ezen  szempontból  kiindulva,  nem  kételkedünk,  hogy  az  0.  E. 
F.  R.  és  K.  kellőleg  méltányolandják  azon  nyilatkozatot,  melyre  Ma- 
gunkat abbeli  kívánságuk  által  hivatva  látjuk,  hogy  az  1847 — 48-diki 
törvények  egész  kiterjedésökben  helyreállíttassanak,  és  hogy  ezen  vissza- 
állítás koronázó  hitlevelünk  kiadásának  és  koronázásunknak  előleges  föl- 
tétele legyen.  Bármily  szomorúak  azon  visszaemlékezések,  melyek  fejedelmi 
szívünkben  az  e  törvények  hozatalára  közel  következett  időhöz  csatolvák, 
e  tekintetben  is  méltányolni  óhajtjuk  az  országosan  Összegyűlt  F.  R.  és 
K.  indokait,  s  a  jogfolytonosság  8  az  alaki  jog  iránti  kegyeletből  akarjuk 
Magunknak  megfejteni  az  0.  E.  F.  R.  és  E.  ezen  kívánságát,  mely,  a 
maga  teljes  merevségében  fölfogva,  a  kiegyenlítés  lehetőségét  mintegy 
kizárni  látszik.  Mert  épen  az  1848-ban  keletkezett  törvények  foglalják 
magukban  nagy  részben  azon  elvbeli  kérdéseket,  a  melyeknek  törvényes 
szabályozás  útján  leendő  eldöntése  végett  az  0.  E.  F.  R.-et  és  K.-et 
közremunkálásra  hívtuk  fel!  E  törvények  oly  időszaknak  szüleményei, 
melynek  alkotásai  európaszerte  ép  azért  bomlottak  föl,  mert  még  a  jogos 
igényeknek  általuk  tervezett  teljesítése  is  a  nélkül  szándékoltatott  érvénye- 
síttetni, hogy  létesülésök  feltételei  minden  oldalról  kellőleg  mérlegeitettek 
volna.  Ha  tehát  az  0.  E.  F.  R.  és  K.  a  közbejött  események  által  is  meg 
nem  ingatható  alaki  törvényességben  keresik  az  Ország  újra  föléledő  alkot- 
mányos jogainak  biztosítékát,  ne  téveszszék  szemök  elől,  hogy  ezen  alaki 
biztosítékok  nyomatéka  azon  arányban  növekszik,  melyben  a  törvények  a 
létező  viszonyok  igényeivel  összhangzásba  hozatnak;  holott,  ha  ezek 
tekintetbe  nem  vétetnek,  vagy  a  törvénynyel  maradandó  ellentétben 
állanak :  a  tényleges  viszonyoknak  és  a  létező  törvényeknek  ezen  ki  nem 
egyenlített  ellentéte  gyöngíti  a  jogérzetet  és  kétessé  teszi  a  kötelesség-  és  a 
jogérzet  fogalmait,  mit  a  honpolgároknak  óhajtani  nem  lehet,  mihez  a 
fejedelemnek  kezet  nyújtani  nem  szabad. 

Az  0.  E.  F.  R.  és  K.  maguk  nyilatkoznak  készeknek  az  említett 
törvények  némely  szakaszainak  a  méltányosság  szellemében  módosítására ; 
de  midőn  e  tekintetben  sem  ebbeli  készségök  határait  kijelölni,  sem  a 
kivitel  iránt,  a  dolog  természeténél  fogva,  kezességet  vállalni  nem  képe- 
sek, egy  átmeneti  időszakra  akarván  a  törvényesség  fogalmát  alkalmazni : 
öregbítik  azon  gyakorlati  kiegyenlítésnek  akadályait,  melynek  eredményei 
a  tartós  és  már  jelenleg  is  módosításra  utalt  törvényességnek  maradandó 
alapjait  képezendik. 

Föntartottuk  Mi  eleve  az  1847 — 48-diki  törvények  mindazon 
czikkeit,  melyek  a  honpolgárok  különféle  osztályainak  társadalmi  ál- 
lására és  jogegyenlőségére  vonatkoznak  és  melyek,  tizenkét  évi  jog- 
gyakorlat által  megerősítve,  a  nemzet  életébe  mentek  át,  az  0.  K 
F.    R.    és    E.    áttekintésére    utalván    a    többieket,    melyeknek    föntar- 

tására,  módosítására  vagy  eltörlésére  nézve  előterjesztendő  javaslataikat 
elvárjuk. 

Nehogy  mindazonáltal  ebbeli  szándékaink  az  0.  E.  F.  R.  és  K. 
előtt  akármiképen  kétesek  legyenek,  figyelmeztetni  kívánjuk  őket,  hogy 
az  1847 — 48-diki  törvények,  melyek  bevezetése  a  korona'  egységének 
és  a  birodalmi  összeköttetés  sérthetlenségének  föntartását  szintén  czélul 
tűzi  ki :  részint  az  e  czél  megvalósítására  szolgáló  eszközöknek  megállapí- 
tását hagyják  függőben,  részint  oly  intézkedéseket  foglalnak  magukban, 
a  melyeknek  tényleges  kifejlődése  a  kitűzött  czéllal  ellentétben  állott. 
A  mennyiben  tehát  az  0.  E.  F.  B.  és  E.  e  törvények  áttekintésénél 
azoknak  újabbi  érvényesítését  látnák  kívánatosnak:  nem  kerülendi  el 
figyelmöket,  hogy  királyi  hozzájárulásunk  csak  annyiban  várható,  a  meny- 
nyiben az  említett  törvények  rendeletei  fejedelmi  jogaink  sérthetlensé- 
gével  és  hatályos  gyakorlatuk  lehetőségével  s  birodalmunk  minden  részei- 
nek válhatlan  kapcsolatával  hozatnak  összhangzásba. 

A  fejedelmi  jogok  sérthetlen  föntartása  képezi  épen  a  régi  magyar 
alkotmány  szellemében  az  alkotmányos  viszonyok  legtartósabb  és  leghat- 
hatósb  biztosítékát,  valamint  másrészt  birodalmunk  benső  nyugalmának 
és  biztosságának  föntartása,  és  hatalmi  állásának  megőrzése  nem  csak 
fejedelmi  feladatunk,  de  egyszersmind  népeink  iránti  szent  kötelességünk  ; 
miért  is  birodalmunk  külügyeinek  egységes  vezérletének,  melyben  soha 
támadó  vagy  hódító  szándéktól  nem  vezéreltetünk,  és  melyben  a  béke  és 
birodalmunk  területi  épségének  föntartása  képezi  egyedüli  czélunkat :  épen 
oly  sértetlenül  kell  kezünkben  maradnia,  mint  a  hadsereg  egységének, 
mely  annak  múlhatlan  föltétele,  és  mely  Magyarországunk  irányában  az 
1715.  8.  t.  által  megállapítva,  a  magyar  vitézség  számos  hőstetteinek  dicső 
emléke  által  is  szentesített  ténynyé  alakult. 

A  régibb  magyar  közjog,  az  országnak  hadiadó  ajánlási  joga  mellett, 
nem  ösmert  szervezett  pénzügyi  és  adózási  rendszert,  az  1847 — 48-diki  törvé- 
nyek pedig  a  közteherviselés  elvét  kimondván :  a  közjövedelmek  és  az  adó- 
zási rendszer  megállapítását  függőben  hagyták,  még  a  nem  sokára  ezután 
beállott  rázkódtatások  sem  szüntetvén  meg  egészben  a  magasabb  pénzügyi 
intézkedések  azon  közösségét,  mely  a  birodalmunkban  egyesült  országok 
közös  hatalmi  állásának  szintúgy  föltétele,  mint  következménye,  és  mely  az 
anyagi  érdekek  azóta  közbejött  kölcsönös  kifejlődése  által,  leginkább  pedig 
a  közbenső  vámok  megszűntével  a  közgazdászat  és  kereskedés  mezején  is 
kettős  fontosságúvá  vált.  Örömest  megösmerjük  mindazonáltal,  hogy  a  kér- 
déses ügyek  közössége  iránti  vezéreszmék  föntartása  mellett,  melyet  épen 
úgy  a  föntérintett  hatalmi  tekintetek,  mint  az  ügynek  gyakorlati  oldalai 
igényelnek:  annak  kezelése  és  a  föntemlített  eszmék  alkalmazása  a  külön- 
böző létesítési  módok  bŐ  fokozatát  ki  nem  zárja,  mely  kérdések  üdvös 
tárgyalására  készek  vagyunk  minden  szükséges  adatokkal  ellátott  és  min- 
den  kívántató  felvilágosításokra  fölhatalmazott    királyi    biztosainkat    az 

országgyűlés  színhelyére  kiküldeni,  hogy  ezen,  valamint  a  többi,  e  leira- 
tunkban érintendő  tárgyakra  nézve  az  0.  E.  F.  B.  és  K.  által  kebelökből 
kiküldendo  megbízottakkal  a  végleges,  részletes  és  törvényes  megálla- 
pítások anyagát  előkészíthessék. 

De  midőn  ily  módon  azon  tárgyak  végleges  szervezésére  nézve  is; 
melyek  közösségét  a  birodalmi  kapocs  föntartása  igényli,  az  0.  E.  F.  R. 
és  K.  törvényos  közremunkálását  veszszűk  igénybe,  ragaszkodva  m.  esz- 
tendei Mindszenthó  20-dikán  kelt  kibocsátványunk  alapeszméjéhez,  mely- 
nél fogva  egy  részről  a  birodalmunk  érdekeit  közösen  illető  tárgyakat 
kijelöltük,  míg  más  részről  megkoronáztatási  szándékunk  kijelentését  és 
királyi  hitlevelünknek  kiadását  tárgyazó  ígéretünk  által  az  országgyűlési 
értekezéseknek  kellő  tért  nyitottunk,  nem  téveszthetjük  szem  elől  azon 
körülményt,  hogy  az  államgépezet  működésének  nem  szabad  fönnakadnia, 
és  annak  igényei  hosszasabb  közjogi  értekezletek  eredményeitől  föl  nem 
tételezhetok.  Minekutána  tehát  a  birodalmunk  pénzügyeire  vonatkozó 
jelenlegi  intézkedések  többé  föl  nem  függeszthetők,  és  nem  állhat  az 
O.  E.  F.  E.  és  E.  szándékában  nehezíteni  azon  minden  népeinknek 
egyaránt  adott  ígéretünk  teljesítését,  hogy  ezen  ügyek  jövendőre  kép- 
viselőik kellőleg  szervezett  befolyásával  döntessenek  el :  fölszólítjuk 
őket,  kijelentett  abbeli  készségük  folytán  is,  miszerint  más  országaink 
képviselőivel  esetről-esetre  érintkezni  kívánnánk,  hogy  többi  Országaink 
jelenleg  is  már  együtt  levő  képviselőivel  leendő  alkalmas  érintkezés  által 
az  ezúttal  tárgyalandó  ügyekre  nézve  Magyarország  befolyását  kellőleg 
biztosítsák,  mely  czél  elérésére  jelen  alkalommal  és  a  most  tárgyalandó 
kérdések  eldöntetésére  egy,  az  0.  E.  F.  R.  és  K.  által  kiküldendo  bizott- 
mányt megelégedéssel  fogadandunk. 

Ha  ily  módon  az  országos  gyülekezeten  egybegyűlt  F.  R.  és  K., 
egy  részről  a  közös  viszonyok  végleges  törvényes  elrendezését  munkába 
véve,  más  részről  a  birodalom  ideiglenes  ügyeinek  elrendezését  kellőleg 
elősegítve,  azon  tért  elfoglalandják,  melyen  Mi  Népeink  és  Országaink 
összegének  szerencsés  jövőjét  szemléljük,  Magyarország  alkotmánya  a 
közös  viszonyok  törvényes  rendezésében  újabb,  ezek  pedig  Magyarország- 
nak alkotmányos  megnyugtatása  szülte  megelégedésében  egyik  hatalmas 
támaszukat  találandván :  hajlandók  leszünk  az  ország  önálló  belkormány- 
zását  biztosító  17ÍX).  10.  t.-cz.  rendeletének,  melyet  az  1847 — 48-diki  törvé- 
nyek új  alakba  önteni  czéloztak,  kellő  foganatot  szerezni,  már  jelenleg  is 
készeknek  nyilatkozván  az  említett  t.-czikkben  foglalt  elvet  minden,  Ma- 
gyarországnak belkormányzatát  illető  ügyekben  életbe  léptetni.  Miért  is 
az  annak  mi  módoni  létesítésére  és  jelenleg  az  újabb  kor  közigazgatási 
igényeinek  a  helyhatósági  élet  kellékeivel  mi  módoni  összeegyeztetésére 
nézve,  az  1847 — 48-diki  törvények  áttekintése  alkalmával,  az  0.  E.  F.  R. 
és  K.  fölterjesztéseit  elvárjuk. 

Mi  már  az  országnak  kiegészítését  illeti,  hajlandók  vagyunk  e  tekin- 

tétben  az  országosan  egybegyűlt  F.  B.  és  K.  kívánságait  teljesíteni.  De 
nem  hallgathatjuk  el  előttük  azon  föltételeket,  melyeknek  ebbeli  óhaj- 
tásaik és  igényleteik  teljesítését  megelozniök  kell,  hojgy  az  tartós  és  üdvös 
eredményű  legyen.  Maguk  az  0.  E.  F,  B.  és  E.  Horvátország  irányában 
azon  kérdést  tűzve  föladatul,  miképen  lehetne  Horvát-  és  Tótországgal 
azon  föltételek  iránt  tisztába  jönni,  melyek  alatt,  ezen  országok  belszer- 
vezeti függetlensége  mellett,  azoknak  Magyarországgal  való  közjogi  össze- 
köttetésének helyreállítása  eszközölhető  lenne:  ezen  kérdésnek  megoldá- 
sára nézve  csak  az  illető  országgyűlések  érintkezésére  utalhatunk,  meg- 
lévén győződve,  hogy  az  0.  E.  F.  R.  és  K.  részrehajlatlan  méltányossága 
szintén  ezen  útban  szemléién di  a  helyreállítandó  egyetértés  bár  lassú,  de 
biztos  eszközét. 

Mi  Magyarországnak  Erdélyi  Nagyfejedelemségünkkel  az  1 847 — 48-diki 
törv.  által  megállapított  Unióját  illeti,  maglik  az  0.  E.  F.  B.  és  E.  azon 
kérdést  állítván  föl  az  országgyűlés  föladataként:  «mikép  lehetne  az 
Erdélyi  Nagyfejedelemséggel!  teljes  egyesülést  a  különböző  nemzetiségek 
és  vallások  egy enjogults ágával  összeegyeztetni  ? »  megérintették  e  fontos 
kérdés  azon  egyik  sarkpontját,  melynek  szembentartása  üdvös  megoldásá- 
nak lényeges  föltétele.  Ertjük  és  méltányoljuk  Magyarországunk  óhajtását : 
a  testvér  hazával  szorosabb  összeköttetésbe  lépni ;  de  valamint  átalánosan 
kijelentettük,  hogy  az  alaki  törvényesség  egy  bizonyos  szakának  egyszerű 
fölélesztése  nem  vezethet  czélhoz,  leginkább  pedig  oly  esetben,  a  mikor 
annak  érvényessége  sok  részről  megtámadtatott  és  gyakorlati  alkalmazása 
tüstént  félbenszakadt :  szem  elől  nem  téveszthetjük  azon  körülményt,  hogy 
Erdélynek  történeti,  politikus  intézetei  alapján  és  népségének  természe- 
ténél fogva  a  más  ajkú  nemzetiségek  is  tekintetbe  veendők,  és  hogy 
Erdélynek,  a  Pragmatica  Sanctio  értelmében  magyar  koronánk  jogainak 
föntartása  mellett  fönnállott  közvetlen  és  válhatlan  kapcsolata  többi  orszá- 
gainkkal e  kérdés  eldöntésénél  fejedelmi  gondoskodásunkat  szintén  igénybe 
veszi.  Az  utolsó  tekintetek  gondos  méltánylása  és  minden  arra  vonatkozó 
politikus  igényletek  kielégítése  épen  azon  kérdések  eldöntésénél  foglaland 
helyet,  melyek  megoldására  az  0.  E.  F.  B.  és  K.  hozzájárulását  hittük 
föl ;  míg  a  másik  kérdés  megnyugtató  eldöntése  egyenesen  az  0.  E.  F.  B. 
és  E.  kezeibe  van  adva,  kiknek  működéseit  elősegítendők,  készek  vagyunk 
megengedni,  hogy,  e  kérdések  megoldását  illetőleg,  magukat  Erdélyi 
Nagyfejedelemségünk  képviselőivel  egyenes  érintkezésbe  tegyék.  Valódi 
megelégedéssel  értettük  e  tekintetben  az  0.  E.  F.  B.  és  K.  azon  szándékát, 
hogy  az  ország  nem  magyar  ajkú  lakosai  nemzetiségi  igényei  mindenben, 
mi  az  ország  politikai  szétdarabolása  nélkül  eszközölhető,  kielégíttessenek. 
Fölszólítván  őket  tehát  egy  oly  törvényjavaslat  fölterjesztésére,  mely  az 
országban  élő  nyelvek  jogkörét  és  egymáshozi  viszonyait  a  közigazgatásban 
szabatosan  és  határozottan  formulázza :  uralkodói  tisztünk  teljesítésének 
sorában  kellemes  föladásunkhoz  fog  tartozni  mindaz,  mivel  ezen,  Általunk 

buzgón  óhajtott  eredmény  valósítását  előmozdítjuk,  mert  az  Ország  lako- 
sainak csupán  jó  egyetértését  és  nem  egyenetlenségét  vagy  viszályait 
tudjuk  megelégedéssel  szemlélni ;  mely  szempontból  kiindulva,  az  Ország- 
ban lakozó  szerbeknek  ide  mellékelt  fölterjesztésökben  kijelentett  kivána- 
taikat,  a  melyek  területi  különszakasztás  nélkül  teljesíthetők,  az  0.  K  F. 
R.  és  K  méltánylatába  ajánljuk,  azok  kielégítése  iránti  megnyugtató  tör- 
vényjavaslatukat elvárván. 

Áttérve  már  a  F.  R.  és  K.  felírása  hátralevő  tartamára,  a  mi  nevezete- 
sen az  adónak  katonai  hatalommal  foganatba  vett  behajtásának  megszünteté- 
sét illeti :  nyilvánítani  kívánjuk  az  országgyűlésnek,  hogy  valamint  az  állam 
szükségeinek  mulaszthatlan  fedezéséről  való  gondoskodás  elkerülhetlenné 
teszi  azon  intézkedéseinket,  melyek  biztosítják  a  fönnálló  adófizetésbeli 
kötelezettség  megszakasztás  nélküli  teljesítésének  föntartását  mindaddig, 
míg  az  ide  vonatkozó  viszonyok  szabályszerűség  rendezve  nem  lesznek,  ép 
úgy  ezen  adóbeli  kötelesség  teljesítésének,  a  sajnálkozásunkra  elébe  gördí- 
tett akadályok  folytán  beállott  majdnem  átalános  szünetelése  Beánk  nézve 
nem  csak  nem  kívánatos,  sőt  igen  kellemetlen  kénytelenséggé  tette  a  foga- 
natba vett  rendkívüli  módok  alkalmazását.  Azon  lehetőség,  miszerint  azokat 
megszüntethessük  és  így  azon  káros  következéseknek,  melyek  abból  támad- 
hatnának, elejét  vehessük  :  annál  kívánatosabb  leend  Előttünk,  minél  inkább 
-el  kell  várnunk  az  0.  E.  F.  R.  és  K.  belátásától,  hogy  részükről  is  sietend- 
nek  ama  erkölcsi  akadályokat  elhárítani,  melyek  ezen  módok  alkalmazását 
szükségessé  tevék  és  melyek,  az  átmeneti  időszak  jellemének  félreismeré- 
sével párosulva,  a  viszonyok  bonyodalmát  segítik  előre,  nem  pedig  azoknak 
végleges  törvényes  szervezését. 

Végül  azon  reményünknek  adunk  kifejezést,  hogy  az  0.  E.  F. 
R.  és  E.  jelen  föladatuk  nagyszerűségétől  áthatva,  minden  törekvései- 
ket annak  szerencsés  megoldására  irányozandják ,  és  részükről  gyámo- 
lítandnak  szilárd  abbeli  elhatározásunkban,  miszerint  királyi  hitleve- 
lünk kiadása  mellett  Magunkat  Szent  István  koronájával  fölavattassuk, 
mely  alkalommal  mind  a  trónróli  lemondást  tárgyazó  okirat  iránt 
kifejtett  aggodalmakat  megszüntetni,  mind  a  kivételes  bíróságok  által 
hozott  ítéletek  következményeinek  megszüntetését  tárgyazó  kérelmöket 
méltányos  figyelembe  venni  fejedelmi  Tisztünk  kedves  feladatának  isme- 
rendjük. 

És  ezek  azok,  miket  Mi  az  0.  E.  F.  R.  és  K.  alázatos  felter- 
jesztésére válaszolni  óhajtanánk,  méltán  megvárva,  hogy  valamint  Mi 
legfőbb  gondoskodásainkat  oda  irányoztuk,  miszerint  Magyarországunk 
belkormányzatának  függetlensége  és  önállása  iránt  megnyugtatva  legyen, 
úgy  az  0.  E.  F.  R.  és  R.  is  az  országnak  a  Pragmatica  Sanctio  szerint  véle 
válhatlan  kapcsolatban  álló  egyéb  országaink  iránti  viszonyait  kellő  tekin- 
tetbe vévén,  azoknak  a  különös  érdekek  szerinti  törvényes  elrendezésétől 
alkotmányszerű  közreműködésüket  megtagadni  nem  fogják. 

A  Vay  báró  kanczellár,  Apponyi  György  gróf  országbíró,  Szögyény 
László  másod  udvari  kanczellár,  Maildth  György  tárnokmester  és  Szécsen 
Antal  gróf  miniszter,  magyar  tanácsosok  által  a  válaszleirat  tárgyában  & 
felségéhez  intézett  együttes  előterjesztés,  a  mely  Szécsen  gr.  tollából  folyt, 
ez  volt : 

•Fölséges  Urunk ! 

Abban  a  perczben,  midőn  Felséged  a  magyar  országgyűlés  föliratára 
adandó  válasz  tekintetében  döntőleg  határozni  készül,  Felséged  iránt  való 
hűségünk  és  kötelességünk  elengedhetetlen  követelményének  tartjuk,  hogy 
nézeteinket  e  komoly  és  fŐfontosságú  kérdésre  nézve  még  egyszer  legaláza- 
tosabban Felséged  elé  terjeszszük. 

Megjegyzéseinkben  szándékosan  csak  a  szőnyegen  levő  kérdésre,, 
tudniillik  ama  leirat  tartalmára  szorítkozunk,  mely  a  magyar  ország- 
gyűléshez a  föliratra  adandó  válaszként  intéztetnék,  minthogy  a  Felséged 
nem  magyar  tanácsosai  által  előterjesztett  tervezetben  szintén  nincsenek 
javaslatok  a  magyar  kérdés  megoldására  nézve  és  ennek  eszközeit  az  sem 
jelöli  meg. 

Nézetünk  szerint  itt  specziális  rendszabályról  van  szó,  mely  ha  oly 
módon  döntetnék  el,  mint  az  a  Szécsen  gróf  miniszter  által  legutóbb  Föl- 
séged elé  terjesztett  tervezetben  formulázva  van,  szintén  nem  foglalna 
ugyan  magában  végleges  megoldást  s  ebben  megegyezik  a  miniszteri  érte- 
kezlet többsége  által  elfogadott  tervezettel,  de  ettől  annyiban  eltér,  a  meny- 
nyiben ez  —  meggyőződésünk  szerint  —  minden  más  megoldást,  mint  a 
hatalom  útján  valót,  lehetetlenné  tesz,  és  Fölségednek  az  anyagi  hatalom  e 
rendszabályainak  talán  szükségessé  való  alkalmazásánál  a  legkedvezőtlenebb 
állást  jelöli  ki.  Ha  eredetileg  abban  a  nézetben  voltunk,  melyet  még  ma  is 
fen  tartunk,  hogy  a  megoldás  alkalmatos  eszköze  oly  szövegezésben  lett 
volna  feltalálható,  mely  a  magyar  országgyűlést  a  jogi  merev  theoriák  meddő 
teréről  a  gyakorlati  tárgyalások  mezejére  terelte  volna,  szívesen  megnyug- 
szunk abban,  hogy  —  a  mennyiben  az  ilyetén  szövegezés  a  kormány  által 
eddig  elfoglalt  álláspontok  feladása  gyanánt  tüntethetnék  föl  —  oly  szöveg 
fogadtassák  el,  mely  erre  nézve  minden  kételyt  elmellőz. 

De  minden  oly  választ,  mely  a  magyar  fölirat  jogi  deductióival  csak 
hasonló  száraz  fejtegetéseket  állít  szembe ;  mely  egyszerűen  a  hatalom 
parancsszavát  hangoztatja,  mielőtt  még  felvilágosító  komoly  atyai  szavak 
ejtettek  volna  ki ;  mely  a  fölirat  minden  szándékos  vagy  nem  szándékos 
félreértéseit  fennállani  engedi,  a  nélkül  hogy  a  kiegyenlítés  eszközeit 
nyújtó  számos  módozatokra  utalna ;  mely  végül  mereven  ragaszkodva  egy 
adott  forma  közvetlen  megvalósításához,  azt  a  gyanút  ébresztheti,  hogy  a 
dolog  lényege  a  formának  áldoztatik  föl,  s  mely  a  politikai  szükségesség 
követelményeit  a  megoldás  egyik  vagy  másik  formájához  való  önkényes 
előszeretetként  tünteti  föl :  minden  ily  választ  a  monarchia  békéjére  nézve 
veszélyesnek  tartunk  s  ilyenhez  soha  hozzá  nem  járulhatnánk* 

Engedje  Fölséged  őszintén  kinyilatkoztatnunk :  hogy  a  Fölséged  elé 
általunk  legutóbb  terjesztett  szöveg  —  nyiltan  magvalljuk  —  a  siker  semmi 
biztosítékait  nem  nyújtja;  de  nyitva  hagy  minden  lehetőséget,  a  nélkül 
hogy  a  sarkalatos  elveket,  melyekhez  Fölséged  ragaszkodni  kíván  s  melyek- 
hez ragaszkodnia  kell  is,  bármiképen  is  függőben  hagyná,  Fölséged  kormá- 
nyát minden  további  rendszabályok  alkalmazásánál  a  legkedvezőbb  térre 
helyezi,  s  a  kérdéseket  az  elméleti  jogi  deductiók  teréről  az  államférfiúi 
discussio  terére  viszi  át,  holott  a  vele  szemben  álló  szerkezet  semmi  egyéb, 
mint  a  szaMtds  formulázása,  a  minek  azután  minden  esetre  más  kifejezést 
kellett  volna  adni,  mint  a  milyen  annak  benne  adva  van. 

Nézetünk  szerint  Fölséged  teljhatalma  kérdésének  a  legfelsőbb  elha- 
tározások megállapításánál  Magyarországgal  szemben  soha  sem  szabad 
elméleti  módon  előtérbe  állíttatnia.  A  Jwdítás  elméletével  oly  esetekben, 
melyekben  az  a  dolgok  természete  szerint  nemzetközileg  nem  szabályoz- 
ható, szemben  áll  a  kedvező  alkalommal  yb,\6  fölkelés  elmélete,  s  az  állam- 
bölcseségnek  az  a  követelménye,  hogy  a  teljhatalom  tények  által  óvassék 
meg  és  biztosíttassák,  nem  pedig  az,  hogy  szavak  által  proclamáltassék. 
A  hatalom,  a  melynek  igazságos  gyakorlását  érezni,  meggyógyítja  a  sebe- 
ket, a  melyeket  ejteni  kénytelen,  mert  a  közállapotokat  biztosítja,  midőn 
lefolyásukat  szabályozza ;  az  a  hatalom  ellenben,  melyre  szavakkal  utalunk, 
-elkeserít  és  sért,  s  fölidézi  az  ingert  annak  megkísértésére,  hogy  vájjon 
mennyiben  állanak  a  tények  összhangzásban  a  szavakkal. 

Kegyeskedjék  Fölséged  e  legalázatosabb  megjegyzéseinket  a  peres 
komolysága  által  kimenteni,  s  azokat  legkegyelmesebben  legfelsőbb  mél- 
tatásában részesíteni.  Lehetséges,  sőt  tán  valószínű,  hogy  minden  fára- 
dozásaink a  magyar  kérdést  békés  megoldáshoz  juttatni,  ez  úttal  meghiú- 
sulnak ;  de  ne  engedje  Fölséged,  hogy  azok  oly  módon  hiúsuljanak  meg, 
mely  a  jövő  megoldásnak  lehetőségét  is  kizárná. 

Bármily  kevéssé  örvendetes  volt  is  a  feladat,  Magyarországon  sok  évi 
félreértések  után  a  hangulat  jöbbrafordultának  utat  törni,  s  aggodalmas 
rázkódtatások  koczkáztatásával  is,  az  aláaknázott  országot  inkább  a  zajos 
nyilvános  izgalmak  terére  engedni  lépni,  mint  azt  az  európai  forrada- 
lom titkos  fondorkodásai  s  összeesküvései  által  sodortatni  hagyni;  bár- 
mily kevéssé  feleltek  is  meg  az  eddigi  eredmények  Fölséged  jogos 
várakozásainak  és  a  mi  óhajainknak,  mégis  csak  mély  elszomorodás- 
sal  szemlélhetnők  a  dolgok  oly  fordulatát,  mely  —  miként  a  szakítás  az 
országgyűléssel  a  javasolt  leirat  alkalmával  —  hosszú  időre  meghiúsítana 
minden  oly  irányú  közvetítő  működést,  a  milyenre  mi  törekedtünk.  Öröm- 
mel mondanánk  le  e  működésünkről,  ha  a  viszonyoknak  kedvezőbb  alakulása 
^zt  nélkülözhetővé  tette  volna ;  de  —  minthogy  egy  ily  kedvező  fordulat 
még  be  nem  állott  —  Fölséged  csak  Őszinte  hűségünk  és  ragaszkodásunk 
bizonyítékát  fogja  abban  fölismerni,  ha  Fölségedet  sürgetően  kérni  bátor- 
kodunk :  ne  méltóztassék  az  ilyetén  törekvések  lehetőségét  és  hatását  hosz- 

szabb  időre  paralyzálni  az  által,  hogy  oly  elhatározások  hozatnak,  melyek  a 
talán  elkerülhetetlen  szakadást  előidézik,  még  mielőtt  ennek  elkerülhetet- 
lensége constatálva  van. » 


Ő  FELSÉGÉNEK  1861.  JÚLIUS  21-DIKÉN  KELT 
LEIRATA    AZ    ORSZÁGGYŰLÉS    ELSŐ   FÖLIRATÁRA. 


Őfelségének  az  országgyűlés  föliratára  válaszoló  leirata  július  22-dikén 
reggel  jutott  Ghyczy  Kálmán,  a  képviselőház  elnöke  kezéhez,  a  ki  közzé- 
tétele végett  az  napra  ülést  hirdetett.  Az  ülés  megnyitása  azonban  késett, 
mert  Apponyi  György  gr.,  a  főrendiház  elnöke,  táviratot  küldött  egyene- 
sen ő  felségéhez,  a  melyben  a  leirat  visszavonását  kérte. 

A  képviselőház  július  22-dikén  d.  u.  V2I  órakor  tartott  ülésében  fel- 
olvastatott őfelségének  az  országgyűlés  július  G-dikán  kelt  föliratára  Bécs- 
ben július  21-dikén  kelt  és  Forgách  Antal  gr.  kanczellár  és  Béke  Kálmán 
udvari  tanácsos  aláírásával  ellátott  következő  leirata : 

•Kedvelt  Híveink! 

Miután  az  országosan  egybegyűlt  főrendek  és  képviselők  Szt.-Iváu 
hava  30-dikán  kelt  legmagasabb  leiratunkban  Hozzájok  intézett  abbeli  fel- 
szólításunknak, mely  szerint  a  Hozzánk  intézett  legalázatosabb  fölirat  oly 
tüakban  előterjesztendő  vala,  hogy  annak  elfogadhatása  az  Általunk  bármely 
megtámadás  ellen  mindig  megőrzendő  korona  méltóságával  és  uralkodói 
öröklött  jogainkkal  összeegyeztethető  légyen,  köteles  készséggel  megfelelni  el 
nem  mulasztották,  mifelŐli  legmagasabb  megelégedésünket  az  országosan 
egybegyűlt  főrendek  és  képviselőknek  már  ki  is  jelentettünk :  örvendezé- 
sünkre  szolgál,  élénk  óhajtásunk  s  adott  igéretünkhöz  képest,  az  említett 
föliratban  foglalt  nagy  fontosságú  kérdések  iránt  őszintén  nyilatkozhatni, 
hogy  ekképen  nyilt  és  határozott  értekezés  alapján  a  létező  nehézségeknek 
üdvös  és  állandó  elhárítása  elérethessék 

A  jelen  országgyűlés  egybehívásával  azon  ösvényre  kívántunk  lépni, 
melyen  Magyarországunk  alkotmányos  kormányzását  gátló  akadályok  tör- 
vény útján  megszüntessenek,  s  a  közötte  s  a  többi  országaink  és  tartomá- 
nyaink között  fennálló  válhatlan  kapcsolatból  eredő  viszonyok  az  összes 
birodalom  igényeinek  megfeleloleg  a  törvényhozói  hatalom  által  olykép 
szabályoztassanak,  hogy  az  ez  érdemben  hozandó  határozatok  a  nemzet 
érzelmeivel  találkozván,  a  múlhatatlanul  elintézendő  feladatok  az  ország- 
gyűlésseli  törvényes  megállapodás  útján,  kizárva  minden  más  módot,  nyer- 
jenek megoldást. 

A  mennyiben  az  országos  főrendek  és  képviselők  említett  föliratában 
múlt  évi  Mindszent  hó  20-dikán  kelt  oklevelünk  oly  értelemben  említtetik, 

mintha  az  Magyarországunknak  a  pragmatica  sanctióban  biztosított  önálló- 
ságával merő  ellentétben  állana,  Mi  ugyan  elismerjük,  hogy  a  magyar 
országgyűlés,  ezen  oklevelünk  tartalmánál  fogva,  az  adó,  valamint  azon  tár- 
gyak iránt,  melyek  a  katonáskodási  kötelezettség  módjára  s  annak  szabályo- 
zására vonatkoznak,  az  előbbi  törvényektol  eltéroleg,  t.  i.  az  egész  biroda- 
lom alkotmányos  képviselőivel  egyetemben  tanácskozandik,  ebből  azonban 
Magyarországunk  alkotmányos  önállósága  biztosítékainak  veszélyeztetését 
nem  következtethetjük,  sőt  épen  ellenkezőleg,  a  közös  érdekeknek  többi 
királyságaink  s  országaink  szabadon  választott  képviselőivel  leendő  közös 
tárgyaltatásából  azoknak  csak  megszilárdulását  várhatjuk.  Figyelmeztetjük 
egyszersmind  az  országgyűlésre  egybegyűlt  főrendeket  és  képviselőket  azon 
körülményre,  miszerint  befolyásuk  ezelőtt  a  közadózásnak  csak  csekély 
részére  terjedett  ki,  nem  pedig,  mint  az  emiitett  oklevelünk  értelmében 
történendik,  az  adó  és  pénzügy  minden  tárgyaira ;  figyelmeztetjük  továbbá 
az  1723.  1-sŐ  és  2-dik  törvény czikkben  elfogadott  pragmatica  sanctio  szó 
szerinti  értelmére,  mely  ezen  törvónyczikkek  világos  tartalma  szerint  nem 
csak  azért  léptetett  életbe,  hogy  Magyarországunk  külső  és  belső  megtáma- 
dások ellen  sikeresebben  megvédessék,  és  trónüresedési  időközök  alkalmával 
könnyen  keletkezhető  s  az  ország  történetéből  gyászosan  ismert  belvillongá* 
soktól  megóvassék,  hanem  hogy  a  Magyarországunk  s  többi  királyságaink  és 
országaink  közötti  kölcsönös  egyetértésnek  és  egyesülésnek  minél  szilárdabb 
közös  támpontjául  szolgáljon. 

Valamint  már  a  jelen  országgyűlésre  szóló  meghívó  leveleink  is  tanú- 
sítják, miszerint  szilárd  akaratunk  a  koronázási  hitlevél  kibocsátása  iránti 
ősi  szokást  teljes  épségében  fentartani,  úgy  az  izgatott  kedélyek  lecsillapí- 
tása s  minden  alaptalan  aggodalmak  óhajtott  megszüntetése  végett  most  is 
nyíltan  elismerjük,  miszerint  Magyarországunk  úgy  a  személyekre,  mint  a 
kormányzat  redszere  és  alakjára  nézve  az  ország  Ősi  alkotmányának  megfe- 
lelő módon  lészen  kormányzandó,  hogy  tehát  a  Szent  István  koronájához 
tartozó  országoknak  a  birodalomba  beolvasztása,  valamint  szándokunk  nin- 
csen, úgy  atyai  szivünktől  távol  áll. 

Ebből  ugyan  az  országnak  belügyei  önkormányzatát,  mint  ez  az  1 790. 
10- ik  törvényczikkben  megállapíttatott,  következtethetjük,  de  valamint 
ebből  semmikép  sem  következik,  hogy  Magyarországunk  s  többi  országaink 
és  tartományaink  között  létező  válhatlan  kapcsolatot  csak  az  uralkodóház 
egysége  képezze,  úgy  azon  állítást  is,  hogy  a  Magyarországunk  és  egyéb 
országaink  közötti  viszony  személyes  unió  legyen,  Magyarországnak  törvé- 
nyek s  a  történelem  folytában  tettleg  kifejlődött  államjogi  állása  világosan 
megczáfolja. 

A  trón  egysége,  a  közös  hadsereg  s  birodalmunk  közös  pénzügyeinek 
központi  vezetése  a  birodalom  feloszthatlanságát  és  szétválhatlanságát  szente- 
sítő pragmatica  sanctiónak  természetes  következménye ;  s  valamint  uralkodó 
családunk  trónralépte  óta  Magyarországunk  a  külföld  irányában  soha  külön 

képviselve  nem  volt,  8  jelenleg  is  az  európai  nagyhatalmasságok  körében 
többi  tartományainkkal  egyetemben  az  ausztriai  birodalom  nevezete  alatt 
foglaltatik,  úgy  Magyarország  az  állam  közszükségleteinek  fedezésében  és 
terheiben  minden  időben  részt  venni,  s  azon  terheknek  és  áldozatoknak  egy 
részét  elvállalni  tartozott,  melyek  a  leviharzott  harczi  események  folytán 
népeink  vállaira  nehezültek,  a  mint  ez  az  1741.  63.,  1796.  1.,  1805.  2., 
1807.  2.,  1808.  6.  és  több  más  törvénycikkekből  kiderül. 

Három  százados  közös  uralom  és  közösen  átélt  események  által 
Magyarország  birodalmunk  egyéb  országaival  sokkal  szorosabb  viszonyba 
lépett,  semhogy  azt  puszta  személyes  uniónak  nevezni  lehetne. 

Ezen  szorosabb  viszony  az  1723.  1.  és  2.  törv.  czikk  minden  szavában 
ki  van  jelentve  és  következményeiben  félreismerhetlenül  igazolva. 

Az  1723.  21.  és  98-dik  törv.  czikk  3-dik  szakasza,  nem  különben  a  104. 
és  114.  törv.  czikkek  világosan  azon  központi  kormányra  utalnak,  melynek 
hatásköréhez  a  Magyarországot  s  a  többi  tartományokat  közösen  érdeklő 
minden  ügyek  elintézése  tartozott ;  de  a  birodalom  közérdekei  iránti  gondos- 
ságának ragyogó  jelét  adta  a  magyar  törvényhozás,  midőn  az  1 741 .  4-dik  törv. 
czikk  4-dik  szakaszában  oly  czélból,  hogy  Magyarországnak  kormányzata  a 
birodalom  többi  részeinek  kormányzatától  el  ne  különíttessék  és  ellentétben 
az  országgyűlési  feliratban  említett,  a  Nádor  gyámnoki  jogát  érdeklő  1485. 
2-dik  törvényczikkcl,  Ferencz  császárt,  dicső  emlékezetű  Mária  Terézia  magyar 
király  felséges  férjét,  nem  csak  uralkodó  társnak  nevezte,  hanem  a  trónörö- 
kös kiskorúsága  esetére  Magyarországra  nézve  is  annak  törvényes  gyámságát 
reája  ruházta  azon  világos  kijelentéssel,  hogy  ő  Magyarországot  a  birodalom 
többi  tartományaival  együtt  atyai  és  gyámsági  hatalmánál  fogva  közösen 
kormányozhassa. 

A  pénz-  és  hadügyek  közös  kormányzatát  és  igazgatását  elvitázhatlan 
tények  egész  sora  bizonyítja,  melyek  tiszta  személyi  unió  fogalmával  össze 
nem  egyeztethetők ;  de  a  személyi  uniónál  szorosabb  viszony  hiányában  az 
1741.  11-dik  törv.  czikk  4-dik  szakaszának,  melyben  az  ország  magyar  tagok- 
nak a  birodalmi  minisztériumba  leendő  kinevezését  óhajtja  és  kéri,  értelme 
sem  lehetne. 

A  személyes  unió  életbeléptetése  az  1847/ 8-dik  évi  törvényczikkek 
által  ugyan  megkísértetett,  nem  csekély  ellenmondásban  a  törvényeket  meg- 
előző bevezetésben  foglalt  azon  nyilvánítással,  miszerint  a  koronának  egy- 
sége s  Magyarországnak  az  összes  birodalom  iránti  kötelezettségei  sértetle- 
nül hagyandók,  de  ezen  törvények  foganatosítása  már  az  év  első  felében 
minden  kételyt  kizáró  módon  feltárta  mindazon  veszélyeket,  melyek  Magyar- 
országgal egyetemben  az  összes  birodalmat  csak  az  által  is  fenyegetik,  hogy 
a  birodalom  közös  érdekeinek  megőrzése  és  fentartása,  a  közjog  és  Magyar- 
ország történelmének  mellőzésével,  a  személyes  unió  korlátolt  körére  szorít- 
tatni szándékoltatott. 

Deák  Ferencz  Beszédei.  III.  9 

Ezen  elkülönzés  veszedelmes  rázkódtatásokat  idézett  elő,  melyek 
Magyarország  alkotmányos  intézményeitől  eltérő  közigazgatási  rendszer 
alkalmazását  szükségessé  tevék. 

De  miután  Mi  az  18<>0.  évi  Mindszent  hó  20-dikán  keltoklevelünkben 
királyi  teljhatalmunkból  Magyarország  alkotmányának  visszaállítását,  azon 
föltételek  alatt  s  azon  korlátok  között,  melyek  királyi  székünk  és  birodal- 
munk érdekében  szükségesek,  s  a  melyek  az  alkotmányos  kormányzatnak 
többi  országainkban  is  megtörtént  életbeléptetésénél  fogva  elkerülhetlenek 
valának,  biztosítottuk,  ebbéli  biztosításunkat  valósítandók,  nemcsak  az  Ősi 
megyei  rendszert,  hanem  egyszersmind  a  törvényes  magyar  kormányszéke- 
ket is  visszaállítottuk,  s  ezeken  felül  az  országgyűlést  is  egybehívtuk  a  végre, 
hogy  az  1 800.  Mindszent  hó  20-dikán  kelt  oklevelünkben  s  azzal  kapcso- 
latban levő  többi  kéziratainkban  foglalt  nagy  fontosságú  ügyeknek  a  tör- 
vényhozás utján,  akár  királyi  előterjesztések,  akár  országgyűlési  javasla- 
tok alapján  leendő  megoldásával  az  ország  érdekeit  és  kivánatait  kielé- 
gítsük, s  Magyarországunknak  közjogi  állását  minden  országainkat  egybe- 
fűző erős  és  felbonthatlan  kapcsolatával  s  birodalmunk  nagyhatalmassági 
állásával  összhangzásba  hozzuk. 

Midőn  azonban  az  országgyűlésileg  egybegyűlt  főrendek  és  képvise- 
lők ezen  czél  elérése  tekintetéből  az  1H47  8-diki  törvények  azonnali  foga- 
natosítását sürgetik,  s  ebbeli  kívánságukat  szükségképi  előleges  föltételül 
tekintve,  az  ország  alkotmányos  jogállását  csak  ezen  egyedüli  alapra  fektetni 
kivonják,  az  előttük  lévő  nagyfontosságú  feladatnak  megoldását  oly  téren 
keresik,  hol  a  birodalom  életfeltételeivel  az  összeütközés  kikerülhetlen,  s  a 
közös  érdekeknek  a  jogos  igényeknek  megfelelő  módoni  kiegyenlítése  lehe- 
tetlenné válik. 

Az  1 848-diki  törvények  azon  elveit,  melyek  által  a  nemesség  kiváltsá- 
gos állása  megszüntetett,  az  átalános  birtok-  és  hivatalképesség  behozatott, 
az  úrbér,  a  tized  és  egyéb  jobbágyi  tartozások  eltöröltettek,  a  köztehervise- 
lés és  átalános  katonakötelezettség  kimondatott,  végre  a  választási  jog  mind 
azon  néposztályokra  is  kiterjesztetett,  melyek  ezelőtt  ezen  joggal  nem  bír- 
tak, már  1 860.  évi  Mindszent  hó  20-dikán  kelt  oklevelünkben  fennállóknak 
ünnepélyesen  elismertük  és  megerősítettük.  A  mi  ellenben  az  1 848.  törvé- 
nyek többi  részeit  illeti,  az  országos  főrendek  és  képviselők  előtt  is  tudva 
van,  miszerint  ezen  törvények  több  főrészekben  a  pragmatica  sanctio  világos 
tartalmával  egybe  néni  férvén,  már  jogi  szempontból  sem  állhatnak  fönn, 
de  különben  is  jól  tudják  az  országos  főrendek  és  képviselők,  hogy  eeen  tör- 
vények nem  csak  többi  tartományaink  és  összes  birodalmunk  jogait,  de  a 
magyar  korona  alá  tartozó  népségek  tetemes  részét  nemzetiségi  érdekeikben 
sértik,  sőt  ezen  felül  keserű  tapasztalások  folytán  meggyőződtünk,  miszerint 
ezen  törvények  több  czikkelyei  ép  azért,  mert  a  századok  folytán  kifejlett 
helyhatósági  és  nemzetiségi  viszonyoknak  Magyarországon  meg  nem  felel- 
nek, az  állandóság  és  kivihetőség  biztosítékával  nem  birnak,  s  hogy  e  sze- 

rint  a  Magyarországunkban  létező  különféle  politikai  és  nemzeti  elemek, 
nem  különben  nevezett  országunknak  az  összes  birodalomhoz  való  viszonya, 
a  czélbavett  kiegyenlítésre  más  alapot  igényelnek.  Az  országgyűlésre  egybe- 
gyűlt főrendekkel  és  képviselőkkel  legkegyelmesebben  tudatjuk  tehát,  misze- 
rint az  1 848.  törvények  azon  czikkelyeit,  melyek  összbirodalmunk  válhatlan 
érdekeinek  szükséges  biztosítékaival,  névszerint  pedig  az  1860-dik  évi  Mind- 
szent hó  20-dikán  és  1861-diki  Bő j telő  hó  26-dikán  kelt  határozványainkkal 
ellentétben  állanak,  a  mint  azokat  átalában  eddig  soha  el  nem  ismertük, 
úgy  jövőre  is  elismerni,  —  mire  Magunkat  személyesen  kötelezve  nem  tart- 
juk, —  nem  fogjuk. 

Minthogy  pedig  a  javaslati  és  kezdeményezési  jog  a  szükséges  módosí- 
tásokat illetőleg  nemcsak  Minket,  királyi  előterjesztések  útján  illet,  de  más 
részt  a  nemzet  saját  kezei  közé  is  fektetve  van,  a  nemzet  képviselőinek  nem- 
csak jogában,  de  kötelességében  is  álland,  ide  vonatkozó  javaslataiknál  azon 
alapot  feltalálni,  melyen,  tekintve  a  nem  zavart  történelmi  jogtért,  az  orszá- 
got alkotmánya  s  nemzeti  érdekei  iránt  megnyugtatni  lehessen.  Kinyilatkoz- 
tatjuk ezek  folytán,  miszerint  mielőtt  az  Általunk  kibocsátandó  koronázási 
hitlevél  országgyűlési  tárgyalás  alá  vétethetnék,  az  1847/8-diki  törv.  czikke- 
ly éknek  a  pragmatica  sanctio  szellemében  s  a  közbirodalom  érdekeinek  meg- 
felelő módoni  átvizsgálása,  mint  az  már  1860.  Mindszent  hó  20-dikán  leg- 
kegyelmesebben elrendeltetett,  lesz  előlegesen  eszközlendő. 

Bizalommal  várván,  miszerint  az  országgyűlésre  egybegyűlt  főrendek 
és  képviselők  őseiknek  példáját  követni  fogják,  kik  hazafias  érzelmektől  indít- 
tatva az  időről  időre  változó  viszonyok  elutasíthatlan  igényeit  méltányolni 
tudván,  az  1687.  <í.,  1715.  8.,  1723.  1.  és  2-dik  törv.  czikkek  tanúsága  szerint, 
Magyarország  közjogi  állását  a  birodalom  közös  igényeivel  Összeegyeztetni 
minden  időben  készek  valának,  további  nyilatkozatainknak  királyi  előterjesz- 
tések utjáni  közlését  fenntartván  :  az  országgyűlésre  egybegyűlt  főrendeknek 
és  képviselőknek  meghagyjuk,  miszerint  az  1848-diki  törvények  módosítá- 
sára, illetőleg  egyes  czikkelyeiknek  megszüntetésére  szükséges  törvényjavas- 
latokat nyilvánított  szándékaink  szellemében  kidolgozni,  s  azokat  királyi 
jóváhagyásunk  végett  Nekünk  mielébb  felterjeszteni  kötelességüknek 
ismerjék. 

Minthogy  pedig  az  1860.  évi  Mindszent  hó  20-dikáról  szóló  okleve- 
lünk 1-ső  és  2-dik  pontja,  nemkülönben  az  1861.  február  26-dikán  kelt  alap- 
törvény értelmében  a  törvényhozáshoz  tartozó  azon  ügyek  tárgyalása,  melyek 
minden  országaink  és  tartományaink  jogait,  kötelességeit  és  érdekeit  közö- 
sen illetik,  az  összes  birodalmunkat  képviselő  birodalmi  tanács  elé  tartoz- 
nak ;  minthogy  továbbá  folyó  év  Bőjtelő  26-dikán  magyar  udvari  főkanczellá- 
runkhoz  intézett  kéziratunkkal  annak  meghatározását,  mi  módon  kelljen  a 
birodalmi  tanácsba  Magyarország  részéről  küldendő  követeket  megválasz- 
tani, minden  kényszer  és  elhamarkodásnak  kikerülése  tekintetéből  az  ország- 
gyűlésen eszközlendő  alkotmányos  elintézésnek  tartottuk  fenn:  ennek,  foly- 
om 

tán  az  egybegyűlt  főrendeket  és  képviselőket  felszólítjuk,  miszerint  ezen 
kérdés  fölött  annak  rendje  szerint  tanácskozzanak. 

Ezen  kérdésnek  a  törvényhozás  útján  leendő  végleges  elintézése  előre- 
láthatólag hosszasb  időt  s  részletesb  tanácskozmányokat  fogván  igényelni,. 
Mi  ez  okból  már  a  birodalmi  tanácsnak  folyó  év  Bőjtelő  26-dikán  történt  össze- 
hívásakor a  jelenleg  összeült  birodalmi  tanácsba  küldendő  követek  tárgyá- 
ban magyar  udvari  kanczellárunkhoz  intézett  kéziratunkban  jelen  esetre 
ideiglenes  intézkedésnek  megtételét  megengedni  méltóztattunk. 

Minthogy  pedig  az  országgyűlésre  egybegyűlt  főrendek  és  képviselők 
Élénkbe  terjesztett  legalázatosabb  feliratukban  kinyilatkoztatták,  hogy  egyéb 
királyságaink  s  országaink  alkotmányos  képviselőivel  esetről  esetre  tanács- 
kozásba bocsátkozni  készek,  ez  okból  az  ország  főrendéit  és  képviselőit, 
ámbár  a  birodalmi  tanácsban  való  részvétüket  feliratukban  már  forma  sze- 
rint megtagadták,  intjük  és  ismételve  felszólítjuk,  miszerint  a  jelenleg  össze- 
ült birodalmi  tanács  gyülekezetébe  követeket  küldvén,  az  országnak  azon 
ügyekre  való  befolyását  kellőleg  gyakorolják,  melyeket  múlt  évi  Mindszent 
hó  20-dikán  kelt  oklevelünk  II.  czikke  értelmében  jövőre  csak  népeink- 
nek czélszerűen  szabályzóit  részvéte  mellett  akarjuk  tárgyaltatni  és  elin- 
téztetni. 

Az  országgyűlésre  egybegyűlt  főrendeknek  és  képviselőknek  meghagy- 
juk tehát,  miszerint  ebbeli  fölszólításunknak  annál  inkább  eleget  tonni  sies- 
senek, mivel  az  érintett  közös  ügyek  haladéktalanul,  még  pedig  legfeljebb  a 
folyó  évi  Kisasszony  hó  folyamában  lesznek  tárgyalandók  s  elintézendők. 

Magyarországunknak  többi  országaink  és  tartományainkhozi  viszonyá- 
nak fent  nyilvánított  legmagasb  szándékaink  értelmébeni  megalapítása,  az 
1 848-diki  törvényeknek  a  szükséghez  képesti  módosítása,  s  azon  czikkelyeinek, 
melyek  akár  átalában,  akár  jelenlegi  alakjukban  nem  foganatosíthatók,  meg- 
szüntetése után,  az  országgyűlés  kiegészíttetése  iránti  kérdés  önként  meg- 
oldatik,  még  pedig  következőleg : 

A  mi  mindenek  előtt  Erdély  nagyfejedelemségünknek  Magyarország- 
gal való  unióját  illeti,  mely  a  szász  és  román  nemzet  szabad  beleegyezése 
nélkül  lŐn  elhatározva,  megjegyzendő,  miszerint  ezen  unió  soha  teljes  tör- 
vényerőre nem  lépett,  az  egyoldalúan  hozott  határozatok  kihirdetése  után 
tettleg  felbomlott,  s  egyátalában  mindaddig  kivihetlennek  lészen  tekintendő, 
valamig  Erdélynek  nem  magyar  ajkú  lakosai  nemzetiségi  érdekeiket  ezen 
unió  által  veszélyeztetve  látják,  és  a  birodalom  ebbeli  igényei  és  érdekei 
kellőleg  biztosítva  nem  lesznek.  Ezen  okoktól  indíttatva  Erdély  nagyfeje- 
delemségének Magyarországgali  unióját  az  1860.  Mindszent  hó  20-dikán  kelt 
határozatainkban  érintetlenül  hagytuk,  s  csak  azon  előkészületek  megtételéi 
rendeltük  el,  melyek  Erdély  országos  képviseletének  visszahelyezésére 
irányozvák. 

Másként  áll  a  dolog  Horvát-  és  Tótországunkat  illetőleg,  mely  orszá- 
gaink iránt  1 860.  évi  Mindszent  hó  20-dikán  a  bánhoz  intézett  kéziratunk- 

ban  azon  kérdésnek  megoldását,  minő  viszonyban  álljanak  ez  országok 
Magyarországunkkal,  későbbi  határozványunknak  tartottuk  fenn, 

Ezen  királyságoknak  a  magyar  szent  korona  iránti  történelmi  viszo- 
nyaik, akár  a  magyar  országgyűlésem  képviseleti  jogukat,  akár  belkormányza- 
tukat  s  törvénykezésüket  tekintve,  az  1847/8-diki  törv.  czikkek  által  lényeges 
változást  szenvedtek,  sőt  ezen  módosítások  oly  ingerültséget  idéztek  elő, 
miszerint  ezen  országok  készebbek  valának  Magyarországgali  világos  törvé- 
nyeken alapuló  szövetséges  összeköttetésükből  kiválni,  sem  hogy  a  magyar 
minisztérium  parancsolatainak  hódoljanak. 

Fent  érintett  legmagasb  kéziratunk  értelmében  ismételve  kijelentjük, 
hogy  ezen  kérdés  megoldását  csak  a  horvát-  és  tótországi  hongyűléssel  meg- 
indítandó kölcsönös  értekezés  útján  lehetend  előkészíteni.  Az  országgyűlésre 
egybegyűlt  főrendek  és  képviselők  legfontosabb  feladatához  tartozand  tehát 
azon  kérdés  kellő  megvitatása,  mi  módon  lehetne  Horvát-  és  Tótországaink 
független  és  önálló  belkormányzatának  fentartása  mellett  oly  föltételek  iránt 
megállapodni,  melyek  alatt  ez  országok,  a  birodalomhozi  átalános  viszonyok 
sértetlenül  hagyása  mellett,  a  Magyarországunkkali  közjogi  egyesülésre  s 
-ennek  életbeléptetésére  készek  lennének. 

Az  alkotmányos  belviszonyoknak  ilyképeni  végleges  megalakulása 
által  nem  fognak  érintetni  mindazon  intézkedéseink,  melyeket  1861.  Bőjt- 
•elő  hó  26-dikán  az  ideiglenes  horvát-  és  tótországi  udvari  kormányszékünk- 
höz a  végre  bocsátottunk,  hogy  Horvát-  és  Tótország  a  már  egybegyűlt  biro- 
dalmi tanács  tanácskozásaiban  azon  törvényhozási  ügyek  tárgyában  már  az 
idei  ülésszak  alatt  részt  vegyen,  melyeket  1860.  Mindszent  hó  20-dikán  kelt 
oklevelünk  EL  szakasza  értelmében  ezentúl  már  csak  összes  népeinknek 
czélszerűen  szabályzott  közreműködésével  kívánjuk  tárgyaltatni  s  elintéz- 
tetni, mi  czélból  a  horvát- tót  országgyűlést  már  a  jelen  ülésszakra  kebelük- 
ből küldendő  követek  választására  tettleg  fel  is  szólítottuk. 

Szükségesnek  látjuk  továbbá  az  egybegyűlt  főrendeket  és  képviselőket 
felszólítani,  miszerint  akár  királyi  előterjesztéseink,  akár  az  országgyűlés 
részérőli  kezdeményezés  folytán  oly  törvényjavaslat  tárgyalásához  fogjanak, 
mely  a  Magyarországunk  nem  magyar  ajkú  lakosainak  nemzetiségi  jogait, 
azok  terjedelmét,  mind  nyelvük  és  nemzetiségi  kifejlődésükre,  mind  pedig 
közigazgatási  viszonyukra  nézve  határozottan  s  világosan  formulázva  tar- 
talmazza. 

A  mi  különösen  az  országban  lakó  szerbeket  illeti,  föntartjuk  Magunk- 
nak ezen  nemzet  ősi  kiváltságait,  jogait  s  nemzeti  érdekeik  biztosítékait  ille- 
tőleg, a  Szerb  Vajdaságnak  Magyarországunkhozi  visszacsatolása  alkalmával 
legközelebb  tartott  nemzeti  gyülekezőtökben  kifejtett  kívánságaik  alapján 
teendő  intézkedéseinket  és  előterjesztéseinket  további  tárgyalás  és  foganato- 
sítás végett  az  egybegyűlt  főrendek  és  képviselők  elé  juttatni. 

Kemény Ijük  végre,  miszerint  az  egybegyűlt  főrendek  és  képviselők  jelen 
föladatuk  magasztos  voltától  áthatva,  minden  törekvéseiket  annak  megoldá- 

sara  irányozandják,  8  a  birodalom  tényleges  viszonyainak  elutasíthatlak 
igényeit  szem  előtt  tartva,  elismerendik,  miként  Mi,  mint  Magyarország 
örökös  királya,  koronázási  hitlevelünk  iránti  tárgyalásokba  mindaddig  nem 
bocsátkozhatunk,  míg  a  fent  elősorolt  ügyek  kölcsönös  megállapodás  után 
véglegesen  el  nem  döntettek. 

A  mi  Ferdinánd  császár  és  király  ő  felségének  trónróli  lemondását 
illeti,  midőn  az  ide  vonatkozó  okmányok  állítólagos  alaki  hiányai  iránt 
támasztott  ürügyet  komolyan  visszautasítanék,  az  országgyűlésre  egybegyűlt 
főrendekkel  és  képviselőkkel  azt  akarjuk  tudatni,  miszerint  felséges  nagy- 
bátyánk az  általa  1848.  évi  Karácsony  hó  2-dikán  kiadott  lemondási  oklevél- 
ben «az  ausztriai  császárság  és  minden  alatta  egyesült  királyságok*,  me- 
lyek között  Magyarországunk  is  kétségtelenül  foglaltatik,  nemkülönben  min- 
den bármi  néven  nevezendő  tartományok  koronájáról  lemondván,  s  ő  cs. 
kir.  fönsége,  Ferencz  Károly  főherczeg  az  őt  illető  trónörökösödésről  vissza- 
lépvén, Mi  ennek  folytán  a  Minket  születésünknél  fogva  illető  trónra  léptünk, 
s  miután  Mi  nemcsak  felséges  nagybátyánk,  Ferdinánd  császár  és  király 
leléptet  s  fenséges  atyánk,  Ferencz  Károly  főherczeg  lemondását,  de  a  Mi 
trónraléptünket  is  minden  népeinkkel  ünnepélyesen  tudattuk,  erre  vonat- 
kozó uj  okmány  kiállításának  szüksége  az  e  részben  alkotandó  törvényczikk 
által  önként  megszűnik. 

Végre  kijelentjük  ez  úttal  is  abbeli  legkegyelmesebb  hajlamunkat, 
mely  szerint  a  kivételes  bíróságok  által  hozott  Ítéletek  következményeinek 
megszüntetése  iránt  Élénkbe  terjesztendő  kérelmet  ünnepélyes  megkoroná- 
zásunk alkalmával  legkegyelmesb  méltánylatba  venni  akarjuk. 

Ezt  akartuk  az  országgyűlésre  egybegyűlt  főrendek  és  képviselőknek 
Élénkbe  terjesztett  legalázatosabb  feliratára  válaszul  tudatni,  elvárván  tőlük,, 
hogy  valamint  Mi  kitűnő  figyelmünket  arra  irányzottuk,  hogy  Magyarorszá- 
gunk beligazgatásának  önállósága  iránt  megnyugtatva,  jövendő  jólétére 
nézve  rendületlen  biztosítékokat  nyerjen,  úgy  viszont  az  egybegyűlt  főren- 
dek és  képviselők  is  Magyarországunknak  többi  országainkhoz  a  pragmatica. 
sanctio  alapján  létező  elválaszthatlan  viszonyait  tekintetbe  vévén,  mindezen 
megoldást  igénylő  viszonyoknak  az  Általunk  ajánlott  törvényes  s  minden. 
érdekeket  kielégítő  rendezésénél  alkotmányos  közreműködésüket  meg  nem 
tagadandják. 

Minthogy  pedig  tekintetbe  véve,  miszerint  a  törvényhozásban  és- 
közigazgatásban  előforduló  minden  rögtönzött  változások  a  viszonyoknak 
mély  megrázkódtatása,  a  közjólét  s  a  legszentebb  érdekek  veszélyeztetése 
vagy  épen  tönkretétele  nélkül  alig  eszközölhetők,  már  1860.  Mindszent  hó 
20-dikán  kelt  kéziratainkban  meghagytuk  és  megparancsoltuk,  hogy  az  eddig 
fönállott,  magára  az  országra  nézve  is  felette  fontos,  valamint  többi  orszá- 
gaink lényeges  érdekeiktől  föltételezett  törvények  és  intézmények,  neveze- 
tesen a  mennyiben  ezek  az  összes  birodalom  szükségleteinek  fedezésére  szol- 
gáló eszközök  előállítására  czéloznak,  egész  épségükben  fenntartassanak  & 

egész  határozottsággal  mindaddig  közöltessenek,  a  meddig  azok  alkotmányos 
utón  nem  módosíttatnak.  Ebbeli  meghagyásunkat  az  egybegyűlt  főrendek- 
nek és  képviselőknek  újra  azon  komoly  megintessél  hozzuk  emlékezetükbe, 
miszerint  ebbeli  intézkedésünknek  ezentúl  pontosan  megfelelni  kötelessé- 
güknek ismerjük.  Kikhez  egyébiránt  cs.  kir.  kegyelmünk  és  kegyelmessé- 
günkkel  állandóan  hajlandók  maradunk. 


KÉPVISELŐI  ÉRTEKEZLETEK  A  JÚLIUS  2 1 .  LEIRATRA 
ADANDÓ  VÁLASZ  TÁRGYÁBAN  ÉS  A  HATÁROZATI  PÁRT 

JAVASLATA. 


1861.  július  22-dikén  d.  u.  4  órakor  a  föliratot  pártoló  országgyűlési 
képviselők  értekezletet  tartottak  az  « Európa*  szállóban  és  elhatározták, 
hogy  nyolcz  képviselőt  jelölnek  ki,  a  kik  a  határozati  pártbeliek  által  kikül - 
dendŐ  nyolcz  képviselővel  közösen  tanácskozzanak  a  teendőkről,  a  tizenhat 
képviselő  megállapodásai  a  képviselőház  zárt  ülése  elé  terjesztessenek,  a  hol 
egyszerű  szavazással  döntsenek  javaslatuk  fölött  és  az  országos  ülésben  a 
kisebbség  vesse  magát  alá  a  többségnek.  A  párt  által  kiküldettek :  Deák 
Ferencz,  Eötvös  József  br.,  Andrássy  Gyula  gr.,  Szalay  László,  Lónyay  Meny- 
hért, Klauzál  Gábor,  Gorove  István,  Kazinczy  Gábor. 

Július  23-dikán  jött  össze  a  két  párt  közös  bizottsága.  A  határozati 
párt  által  kiküldettek :  Tisza  Kálmán,  Nyáry  Pál,  Podmaniczky  Frigyes  br., 
Bonis  Samu,  Kállay  Ödön,  Komáromy  György,  Várady  Gábor  ós  Terónyi 
Lajos.  Legelőször  Deák  Ferencz  szólalt  föl.  A  leiratban  foglaltakat  elfogad- 
hatatlanoknak  jelentette  ki;  de  megczáfolandóknak  vélte,  a  mik  benne 
alaptalanul  állíttatnak  és  végül  kimondandónak  tartotta,  hogy  a  tractatus 
fonala  elszakadt.  Többen  azt  kívánták,  hogy  az  országgyűlés  most  már  hatá- 
rozat alakjában  nyilatkozzék.  Deák  Ferencz  erre  kijelentette,  hogy  a  hatá- 
rozat formulázására  nem  vállalkozik.  Föliratban  sokkal  többet  lehet  elmon- 
dani, s  ez  szól  a  fejedelemnek  is  és  szól  az  egész  világnak,  holott  a  határozat 
csak  az  országnak  szól.  A  forradalmi  lépésnek  sem  szükségét,  sem  hasznát 
nem  látja.  Hadd  legyen  a  hiba  a  bécsiek  részén.  Mi  maradjunk  szorosan  a 
törvényes  téren,  a  törvényes  formák  közt.  Szükséges,  hogy  a  határozatnak 
is,  a  föliratnak  is  conclusiója  legyen.  Mi  lesz  a  határozaté,  ha  csak  a  képvise- 
lőház elnapolása  nem  ?  A  föliraté  :  egyszerű  nyilvánítása  volna  annak,  hogy 
az  egyezkedés  fonalát  elszakadottnak  látjuk.  Deák  Ferencz  ezután  azt  a 
kérdést  vetette  föl,  hogyha  a  képviselőház  zárt  ülésében  a  föliratot  pártolók 
lesznek  többségben,  elállanak-e  az  ellenkező  véleményűek  attól,  hogy  a  nyilt 
ülésben  discussiót  idézzenek  elő  és  a  határozatot  vitassák,  s  engednek-e  a 
többségnek  ?  Kállay  Ödön  a  kérdésre  •nemt-mel  felelt.  Ha  így  van  a  dolog, 


136 

—  így  szólott  Deák  Ferencz  —  akkor  nincs  alapja  az  egyesség  megkísérlé- 
sének. Részéről  kész  lett  volna,  ha  a  zárt  ülésben  a  határozat  mellett  nyilat- 
kozik a  többség,  a  nyilt  ülésben  kijelenteni,  hogy  föliratot  óhajtott,  de  alá- 
veti magát  a  többségnek  és  határozatra  szavaz.  Az  ez  után  keletkezett  vitát 
Deák  Ferencz  azzal  fejezte  be,  hogy  bármit  fog  a  többség  kívánni,  szüksé- 
ges, hogy  úgy  a  fölirat,  mint  a  határozat  formulázva  legyen ;  6  négy-öt  nap 
alatt  elkészül  javaslatával  és  a  bizottságnak  meg  fogja  mutatni. 

A  határozati  párt,  kebelében  folyt  hosszas  vita  után,  Tisza  Kálmánt, 
Terényi  Ixijost  és  Várady  Gábort  bízta  meg  a  határozati  javaslat  kidol- 
gozásával. A  kiküldöttek  összejővén,  Ő  felsége  leiratát  pontonkint  vették 
tárgyalás  alá,  minden  pontra  nézve  följegyezték  maguknak  az  észrevéte- 
leket s  a  tanácskozás  befejeztével  abban  állapodtak  meg,  hogy  mindegyi- 
kük készít  javaslatot  és  a  legjobbat  fogadják  el.  A  Tisza  Kálmánét  talál- 
ták a  legjobbnak;  Terényi  Imjos  és  Várady  Gábor  dolgozataiból  azon- 
ban fölvettek  beléje  egynémely  pontot.  Az  ekként  létrejött  javaslat  szö- 
vege ez  volt : 

« Határozati  javaslat  ő  felségének  1861-dik  évi  Sz.-Jakab  hó  21-dik 
napján  kelt  leiratára. 

Fájdalmas  megütközéssel  értették  meg  a  magyar  nemzetnek  egybe- 
gyűlt képviselői  ő  felségének  180 1-dik  évi  Sz.-Jakab  hó  21-dik  napján  Bécs- 
ben kelt  leiratából,  miszerint  daczára  azon  ott  kifejezett  biztosításnak,  hogy 
a  Sz.  István  koronájához  tartozó  országoknak  az  ausztriai  birodalomba 
beolvasztása  nem  czéloztatik,  mégis  Magyarországnak  úgy  történelmi  jogai, 
valamint  ezredéves  szentesített  törvényei  a  leglényegesebb  pontjaikban 
részint  megtagadtatnak,  részint  félremagyaráztatnak. 

Megtagadtatik  mindenekelőtt  a  leiratban  kifejezett  biztosítás  elle- 
nére Magyarországnak  egy  ezred  éven  át  sok  véres  harczok  és  áldozatok 
által  fen  tartott  s  törvénykönyveinek  számos  lapjain  királyi  eskük  által  szente- 
sítve biztosított  önállása  akkor,  midőn  kétségbe  vonatik,  hogy  Magyarország 
az  ausztriai  birodalom  többi  részeivel  egyszerű  személyes  unióban  áll,  s 
elmagyaráztatván  az  1723. 1.  2.  3.  stb.  törvényczikkeknek  az  1790. 10.  t.  czikk 
által  megerősített,  szorosan  a  személyes  imiót  felállító  értelme,  nyíltan  kimon- 
datik,  hogy  az  ausztriai  császárság  alatt  egyesült  királyságok  között  Magyar- 
ország is  kétségtelenül  értendő,  s  hogy  ehhez  képest  Magyarország  koronája 
nem  a  habsburg-lothringiai  dynastiának,  hanem  az  ausztriai  császárságnak 
oroke. 

Megtagadtatik  továbbá  a  nemzetnek  egy  ezred  éven  át  soha  kétségbe 
nem  vont  s  külellenség  irányában  mindig  sikerrel  megvédett  integritása, 
midőn  Sz.  István  koronájához  tartozó  országok,  úgy  mint  Erdély-,  Tót-  és 
Horvátországok,  valamint  némely  magyarországi  megyék  lakosainak  is 
részint  külön  állása,  részint  külön  jogai  vitattatván,  Fiúméról,  a  magyar 
tengerpartról  és  a  határőrvidékről  pedig  említés  sem  tétetvén,  a  magyar 

korona  egyedül  a  magyar  megyék  korlátozott  birtoklására  utaltatik,  s  leg- 
drágább ékeitől  megfosztatik. 

Megtagadtatnak  végre  Magyarország  törvénykönyvének  azon  leg- 
ragyogóbb lapjai,  melyekre  az  1848-diki  törvényeknek,  különösen  az  önál- 
lás,  pénz  és  a  hadügyre  vonatkozó  betűi  vannak,  az  e  tárgyban  hozott  régi 
törvények  újabb  biztosítékaiként  feljegyezve.  Megtagadtatnak  azon  csodála- 
tos következetlenséggel,  hogy  míg  egy  része  helyeseltetik,  másik  részére  az 
el  nem  ismerés  véglegesen  kimondatik. 

Félremagyaráztatnak  pedig  e  czélból  mindenekelőtt  a  pragmatica 
sanctióból  eredő  jogok  és  kötelezettségek ;  ugyanis : 

Az  1723.  1.  2.  3.  törvényczikkekben  foglalt  pragmatica  sanctio  a 
szerződött  felek  kölcsönös  érdekei  által  előidézett  oly  kétoldalú  kötés,  mely- 
ben, midőn  egy  oldalról  a  habsburgi  ház  nőágára  is  átruháztatott  az  örökö- 
södés, ugyanakkor  más  oldalról  nemcsak  az  1715.  3.  iczikk  érvényének 
fenntartása,  hanem  az  1723.  1.  t.-czikk  1-ső  §-ának  szövege  által  is  biztosít- 
tatott az  ország,  hogy  a  fejedelem  s  utódai  Magyarországban  soha  másként 
országolni  nem  fognak,  mint  az  országnak  alkotott  s  jövendőben  alkotandó 
törvényei  szerint,  minél  fogva  a  fejedelem  nem  jogosíthatja  fel  önmagát 
akár  «a  többi  tartományai  közötti  kölcsönös  egyetértés  és  egyesülés  létesité- 
sénok»,  akár  «a  birodalom  közös  érdekei  megőrzése  és  fen  tartásának*  ürügye 
alatt  arra,  hogy  eltörölje  a  pragmatica  sanctióból  azokat,  melyek  az  ő 
kötelezettségeit  tartalmazzák,  s  meghagyja  csupán  azokat,  melyek  az  ő  jogaira 
vonatkoznak ;  már  pedig  midőn  a  pénz,  adó,  vám,  hitel  és  kereskedelmi, 
közlekedési  és  katonai  ügyek  fölötti  rendelkezési,  törvényhozási  jog,  az 
ország  sarkalatos  törvényei  ellenére,  az  országgyűléstől  elvonatik ;  midőn  az 
ország  alkotmányából  a  leirat  szavai  szerint  *  királyi  teljhatalomnál*  fogva, 
mely  alkotmányos  országban  nem  létezhet  s  mely  Magyarországon  soha  nem 
is  létezett,  csak  azon  részek  állíttatnak  vissza,  melyek  « a  királyi  szék  és 
birodalom  érdekében »  szükségeseknek  lenni  véletnek :  akkor  az  ország  érde- 
kei, Ősi  jogai  nyilvánosan  megtagadtatnak  és  félremagyaráztatnak. 

Es  ezekért  távolról  sem  nyújt  kárpótlást  azon  biztosítás,  mely  szerint 
nem  csupán  az  adónak  egy  csekély  neme,  hanem  a  pénzügy  minden  tárgya 
alá  lesz  vetve  a  közös  birodalmi  tanácsnak,  mert  Magyarországban  az  adó 
minden  nemeit,  miként  az  az  1 827.  4-dik  t.  csikkből  világosan  kitetszik, 
eddig  is  csak  az  országgyűlés  beleegyezése  után  lehetett  törvényesen  kivetni 
és  behajtani ;  a  hadügy  tárgyaira  vonatkozólag  pedig  aránytalanul  többet 
biztosítottak  e  hazának  régi  éH  újabb  törvényei,  mint  azon  1 800.  okt.  20.  ós 
1861.  febr.  26-diki  pátensek,  melyeknek  már  megjelenése  is  hazai  törvényeink 
érvényének  tagadása  volt. 

Félremagyaráztatnak  Sz.-István  koronájához  tartozó  Erdély-,  Tót-  és 
Horvátországoknak  közjogi  viszonyai  és  az  1 848-diki  törvényeknek  ide  vonat- 
kozó hatása. 

Erdély  és  Magyarország  uniója,  mely  már  1790.  óta  egyezkedés  tárgya 

volt,  távolról  sem  áll,  hogy  a  szász  és  román  nemzet  beleegyezése  nélkül 
hozatott  volna  létre,  mert  a  szászok  és  románok  a  magyarokkal  és  székelyek- 
kel hasonló  kiváltságok  alapján  és  épen  úgy  folytak  be  a  választásába  azon 
országgyűlési  testületnek,  mely  az  uniót  elfogadta,  mint  a  magyarok  és 
székelyek. 

Hogy  ezen  kérdéses  országgyűlés,  mely  ő  felsége  az  akkor  uralkodott 
V.  Ferdinánd  királyi  biztosa  által,  mint  a  külön  állott  Erdély  utolsó  ország- 
gyűlése záratott  be,  mint  még  addig  minden  törvényalkotó  országgyűlése 
Erdélynek  a  még  akkor  törvényesen  fennállott  kiváltságok  s  nem  a  tág 
értelmű  népképviselet  alapján  jött  össze,  az  tagadhatatlan,  sőt  természetes, 
mert  hiszen  csakis  ezen  országgyűlés  fogadta  az  addig  kizárt  osztályokat  az 
alkotmány  sánczaiba ;  de  épen  ez  mutatja  népies  és  testvéries  szellemét, 
mert  a  kiváltságosok  képviselete  a  népképviseletet  az  imióval  együtt  lép- 
tette életbe,  fényes  jeleit  adván  ez  által  úgy  a  szabadság,  mint  az  egyenlőség 
ott  uralkodott  elveinek. 

És  békés  testvériességben  is  éltek  a  magyar  minisztérium  kormány- 
zata alatt  a  Királyhágón  túl  minden  nemzetek,  nyugodtan  választották  meg 
képviselőiket  már  a  népképviselet  alapján  a  pesti  közös  országgyűlésre. 
Bizalommal  tekintett  mindkét  testvérhon  a  jövőnek  elébe,  midőn  a  «divide  et 
impera*  elvének  üszkei  a  szász  és  román  nép  között  fellobbantották  a  test- 
véri rémes  harczot,  melynek  szomorú  vége  csak  az  lőn,  hogy  az  egyik  test- 
vér ugyanazon  elnyomással  jutalmaztatott  áldozataiért,  a  melylyel  a  másik 
törvényeinek  védelmében  kifejtett  s  Ausztria  által  törvénytelennek  czímzett 
harczaiért  büntettetett. 

De  téves  jogfogalom  is  az,  hogy  egy  rendesen  alkotott  és  szentesített 
törvény,  azért  mert  egy  vagy  más  érdeknek  terhére  lenni  látszik,  már  az 
önkéntes  megsemmisülés  magvait  hordja  magában.  Ha  ez  állana,  akkor 
nem  lehetne  a  törvénynek  jövője,  mert  nem  létezik  oly  intézkedés,  mely  egy 
nemzetnek  minden  részét  tökéletesen  kielégíthesse,  s  az  unió  megszünteté- 
sének kimondása  már  ezen  elvnél  fogva  is  lehetetlenné  válnék,  mert  feltéve* 
de  meg  nem  engedve,,  hogy  a  szászokat  és  románokat  kielégítené,  a  magya- 
rok és  székelyek  azonban  bizonyosan  a  végletekig  készek  lennének  küzdeni 
ezen  unió  fentartásáért. 

És  csodálatos,  hogy  ezen  elv  épen  most  állíttatik  fel,  midőn  oly  intéz- 
kedések elfogadása  rendeltetik,  mint  az  1860.  október  20.  és  1861.  február 
26-diki  pátensek,  melyekkel  pedig  e  hazában  senki  megelégedve  nincsen  és 
nem  is  lehet,  s  melyek  irányában  e  hazának  minden  törvényhatósága  már 
külön  is  tiltakozott. 

Horvát-  és  Tótországot  illetőleg  a  felmerült  sajnos  viszályok  kútfor- 
rása szinte  nem  az  1 848-diki  törvényekben,  hanem  azon  ármányban  rejlik, 
mely  népellenes  czélzatait  a  testvér  népek  egymás  ellen  ingerlésével  igyeke- 
zett érvényesíteni,  s  a  szabadság  és  testvériség  elleni  reactiónak  ezen  s  efféle 
működése  lökte  a  magyarországi  némely  megyék  szerb  lakosait  is  a  tárna- 


13& 

dásnak  előbb  vérrel,  később  1 2  évi  elnyomatás  alatt  keserű  könnyekkel  áztatott 
terére  akkor,  midőn  pedig  a  magyar  minisztérium  részéről  1 848-dik  év  április 
havában  már  ki  volt  adva  az  engedély,  hogy  kivánalmaik  formulázása  és  elő- 
terjesztése tekintetéből  egyházi  ügyeikben  nemzeti  congressust  tarthassanak. 

Félremagyaráztatnak  és  ferdén  értelmeztetnek  az  idézett  s  a  bizonyí- 
tékoknak mind  a  mellett  árnyékát  sem  képviselhető  ama  törvények,  melyek 
azon  állításnak  támogatására  hozattak  fel,  hogy  Magyarország  és  az  örökös 
tartományok  közt  a  személyes  uniónál  szorosabb  viszony  létezik. 

Az  1723-dik  évi  törvényeknek  idézett  21.  98.  104  és  114.  czikkei 
ugyanis  korántsem  utalnak  központi  kormányra,  mint  az  a  leiratban  érin- 
tetik, hanem  utalnak  a  magyar  királyi  személy  hatalmára,  melytől  a  köz- 
ponti kormány  eszméjének  minden  árnyéka  is  távol  van,  s  a  magyar  király- 
tól sérelmek  és  hátramaradások  orvoslását  kérik,  s  a  római  császári  jelvé- 
nyeknek a  helytartósági  pecsétbe  az  ország  czimere  mellé  befogadását 
vállalva,  az  érdem  figyelembe  vételére  és  a  posták  rendezésére  vonatkozó 
ígéreteket  nyernek  ki,  minek  igazolása  és  félremagyarázhatás  elkerülése 
végett  ezen  törvényczikkelyek  erre  vonatkozó  eredeti  szövege  ide  igtattatik. 

1723.  Articulus  21.  Ut  quoad  militiae  excessus,  Articulus  43.  Anni 
1715.  exacte  observetur ;  et  Generalium  aut  quorumvis  Commendantum,  seu 
in  exactionibus  Tributorum,  seu  sic  dictorum  Begalium,  quomodocunque, 
aut  quandocunque  introductos ;  hoc  quoque  pacto  semet  status  et  Ordines, 
Begia  Benignitate  consolatos  esse  sentiant;  eum  instituendum  ordinem 
benefata  Sua  Maiestas  Sacratissima  clementer  resolvit ; 

§.1.  Quo,  Begalia  quidem  et  quaevis  Tributa,  prsater  Ius,  et  aequum, 
in  Praesidiis  quibusvis,  per  Generales,  aut  Commendantes  eorundem  intro- 
ducta,  simphciter  et  quantocius  fieri  poterit,  tollantur  et  cassentur  etc.  etc. 

1723.  Artic.  98.  §.  3.  Consilium  utator  Sigillo  Suae  Maiestatis  Caesareo- 
Begiffi,  cum  circumferentia  Aquilae,  in  medio  autem  Insignibus  Begni  ;  prouti 
hoc  in  aliis  quoque  Begnis  et  Provinciis  hsereditariis,  omni  tempore  usita- 
tum  fűit. 

1723.  Artic.  104.  Ad  exigentiam  benign©  Suae  Maiestatis  Sacratissima 
Besolutionis ;  idoneorum  et  benemeritorum  Hungarorum  ratio  habebitur. 

1723.  Artic.  114.  De  Cursu  Postaö  ordinando,  Sua  Maiestas  Sacratis- 
sima Oeneralem  suum  Postarum  Magistrum  audiet,  et  quod  publica  neces- 
titas  suadebit,  benigne  determinabit. 

Az  1741.  11-dik  t.-czikket  illetőleg  megjegyzendő,  miszerint  az 
korántsem  a  személyesnél  szorosabb  unióról,  hanem  azon  már  a  Törökor- 
szággal kötendő  békeviszonyok  alkalmával  is  mindig  szorgalmazott  kötelezett- 
ségekről szól,  hogy  a  külügyek  intézésére  magyarok  is  alkalmaztassanak,  mi 
tökéletesen  kiviláglik  az  1790/91.  17-dik  törvényből,  mely  már  czíme  szerint 
is  ezen  1741.  11.-dik  t.-czikk  életbeléptetésére  vonatkozik  s  melynek  szövege 
következő : 

1790/91.  Articulus  17.  Articulo  11.  1741.  hic  per  extensum  vigori  sua 

restituto,  Sua  Maiestas  Sacratissima  ultro  clementor  declarare  dignata  esi, 
se  effectum  Articuli  huius  quoad  omnes  sui  partos  procuratiirain,  et  ideo 
tam  ad  ipsuin  Status  Ministerium,  Hungaros  adhibituram,  quam  etiam  eos 
Ordines  daturam,  ut  siqui  de  Gente  Hangara  necessariis  cseteroquin  dotibus 
et  qualitatibus  instructi  animum  ad  Legationes  obeuudas  adicerent,  iis  in 
Cancellaria  Status  intima  sese  penitius  formandi  omnis  requisita  prrebeatur 
occasio ;  iusta  denique  Statuum  et  ordinum  Desideria  eatenus  qúoque,  ut 
tam  interna,  quam  externa  Negotia,  illa  quidem  per  Hungaros,  haec  verő 
cum  iníluxu  etiam  Hungarorum  pertractentur,  et  sic  immediatsB  Su»  Maies- 
tatis  Decisioni  submittantur,  expleturam,  in  reliquo  autem  altefatam  Suain 
Maiestatem  curaturam,  ut  sancit®  quoque,  quoad  pacem  cum  Turcis  ineun- 
dam,  Constitutiones  Regni  effectum  suum  sórtiantur. 

Az  1741.  4-dik  t.  czikk  koránt  sem  hozható  úgy,  miként  az  a  leiratban 
czéloztatik,  ellentétbe  az  1485.  2-dik  t.  czikkel,  mely  a  nádor  gyámnoki 
jogára  vonatkozik,  mert  ezen  a  leiratban  hivatolt  törvényczikk  élőbeszédje 
nyiltan  kimondja,  hogy  az  ott  foglalt  intézkedéseket  őseink  absque  ulla  in 
futurum  per  alios  Regni  huius  Regios  coniuges  summenda  conseqnentia, 
salvaque  omni  mode  auctoritate  Palatinali  obtulerunt. 

Az  1741.  63;  1796.  2;  1805.  1;  1807.  2;  1808.  6  és  több  hivatolt 
törvényczikkelyekből  korántsem  az  tűnik  ki,  hogy  Magyarország  az  állam 
közszükségleteinek  fedezésében  és  terheiben  részt  venni  tartozott,  sőt  ellenke- 
leg  mindezen  törvényekből  kiviláglik,  hogy  Magyarország  liberum  oblatu- 
mok  által  a  fejedelmek  kérésére  nem  ott,  hol  a  birodalom,  hanem  ott,  hol  a 
dynastia  trónja  és  érdeke  ingadozott,  sőt  határai  fenyegetve  voltak,  ezeket 
az  alkotmányos  fejedelem  személye  iránti  szeretetből  és  ragaszkodásból, 
valamint  tiszta  hazafíuságból  önkéntesen  és  függetlenül  megmenteni  sietett ; 
sőt  kiviláglik,  hogy  akkor  is  az  ország  a  mily  feláldozó  volt  királya  hatalmá- 
nak védelmében,  ép  oly  óvatos  volt  függetlenségének  biztosításában,  s  a 
segédletet  esetről  esetre  újra  és  újra  rendelvén  csak  el,  egyszersmind  kikö- 
tötte, hogy  a  felajánlott  rendes  katonaujonczok  egyedül  a  magyar  hadsereg- 
hez állíttassanak,  mely  ezen  törvények  szerint  is  Magyarország  érdekében 
igazgatandó,  magyar  vezérek  és  tisztekkel  ellátandó  lett  volna,  minek  igazo- 
lására álljanak  itt  eredeti  szövegben  az  érintett  törvények : 

1741.  Artic.  63.  Postquam  Sacra  Regia  Maiestas  et  per  benignissi- 
mam  coram  Statibus  et  Ordinibus  Regni  diaetaliter  congregatis,  e  Regali 
Throno  Suo  factam  propositionem ;  et  mediante  ad  eos  exarato  scripto 
infensa  Electoris  Ducis  Bavariae  Molimina,  iniquissimamque  eiusdem, 
erga  Sacram  etiam  Regni  huius  Coronam  formatam  príetensionem  detegere : 
etc.  etc.  Sacram  Suam  Personam  Augustasque  Regias  Proles  Fidei  et  Consi- 
liis  fidelium  Suorum  Hungarorum  clementissime  committere  dignata  fuisset. 
etc.  etc.  Siquidem  necessarium  Militem  forma  ordinaria  sub  signa  cogere 
brevitas  temporis  non  sineret,  spectata  imminentis  periculi  Magnitudine, 
Maiorum  suorum  incitati  exemplis,  finem  in  prfemissum,  et  pro  hac  dun- 

taxát  vice,  ac  necessitate,  sub  Conditionibus  denique,  et  Cau  telis ;  ne  per  id 
fundamentalibus  Begni  Legibus,  avitisque  Nobilium  Praerogativis,  Iuribus 
et  Libertatibus  (de  quibus  conservandis  Altefata  Begia  Maiestas,  Status  et 
Ordines  Begni,  hac  etiam  occasione  clementissime  securos  reddidit)  quo- 
cunque  modo  proiudicatum  sit ;  et  ne  ex  hinc  futiiris  quibusvis  temporibus, 
consequentia  formari  possit:  Generalem  Begni  Insurrectionem  deter- 
minarunt. 

1796.  Artic.  ±  Sua  Maiestate  Sacratissima  periculi  inagnitudinem, 
quod  ex  illato  per  Gentem  Gallicam  Haereditariis  Provinciis  bello  in  Beg- 
num  etiam  Hungáriáé  dimanare  posset,  tenoré  benignarum  propositionum 
Begiarum  uberius  proponente,  ac  Statuum  et  Ordinum  Dieetaliter  congrega- 
torum  avitam  fídelitatem,  et  fortitudinem  paterna  prorsus  fiducia  provo- 
cante,  iidem  Status  et  Ordines  tam  illimitata  in  Suam  Maiestatem  fidelitate, 
ac  devotione  sua,  quam  etiam  tuenctae  salutis  publicsB  studio  animati,  et 
eximia  Maiorum  suorum  vestigia  prementes,  posteaquam  pro  Susb  Maiesta- 
tis  SacratissimsB,  Domini  et  Begis  Sui  clementissimi  Salnte,  avitaque  Consti- 
tutione  sua,  vitám  et  sanguinem,  viresque  ac  facultates  universas,  semet 
consecrare  paratos  esse  declarassent,  in  Üagrantis  Belli  Gallici  subsidia 
quinquaginta  millia  Tyronum  miütarium,  pro  intertentione  tercentorum 
quadraginta  millium  Exercitus  Csesareo  Begii,  duos  milliones  quadringenta 
millia  metretarum  Siliginis,  titulo  Provisionis  octuaginta  millium  Equorum, 
trés  milliones  septingenta  sexaginta  millia  metretarum  avenee ;  viginti 
millia  Boum,  et  decem  millia  Equorum,  homagiali  cum  devotione,  cumque 
cautelis  Articuli  63.  1741.  sponte  et  benevole,  atque  ea  ratione  obtulerunt: 
ut  e  Siligine  quidem  unus  millió  quingenta  millia,  ex  avena  autem  duo 
milliones  metretarum  in  natura ;  reliqua  autem  oblatarum  frugum  pars,  uti 
et  Boves,  et  Equi  seu  in  natura,  seu '  in  eequivalenti,  defíxoque  pretio  erga 
optionem  Offerentium  administretur.  Qua  oblatione  iuxta  modum  a  Stati- 
bus  et  Ordinibus  Susb  Maiestati  Sacratissim©  propositum,  per  altefatam 
Suam  Maiestatem  Sacraidssimam  benignissime  acceptata ;  Iidem  Status  et 
Ordines  decreverunt;  ut  proattacti  subsidii  socundum  singulas  species 
repartitione,  per  Deputationem  ex  Comitiis  delectam,  Iuramento  obstrictam, 
sub  Pnesidio  Susb  Celsitudinis  Begiee  Domini  Begni  Palatini  considentem, 
in  Comitatus,  Civitates  et  Iurisdictdones  seperatas  Portás  habentes,  conscien- 
tiose  facta,  singulsB  Iurisdictiones  pro  legali  sua  activitate,  secundum  Princi- 
pia  sub  prsBsentibus  Comitiis  defíxa,  quantum  ex  his  auxiliis  obveniens, 
pariter  per  Deputationem  ex  Graemio  suo  eligendam,  in  eas  hominum  Clas- 
ses,  quöB  per  memoratam  Begmcolarem  Deputationem  in  sensu  Legum  desig- 
nata  sünt,  quantotius  subdividant,  ét  omni  sollicitudine,  atque  autoritate 
Iurisdictionibus  competente  elaborent,  ut  intra  prefixum  tempus,  termi- 
nosque  constitutos  inomisse  administretur.  Non  dubitant  Status  et  Ordines, 
quemlibet  Begnicolarum  pro  fide  in  Principem,  et  amore  in  Patnam,  ratam 
sibi  emetiendam  rite  prsBstiturum ;  quod  si  nihilominus  quempiam  partes 

tiuas  haud  explere  contingeret.  ut  a  tali  per  Vice-Comitem  aut  in  Civita- 
tibus  et  Districtábus  separatas  Portás  habentibus,  perconcernentem  Magis- 
tratxim,  Actore  físco  Magistratuali  citando,  omni  formalitate  et  quibusvis 
remediis  Iuridicis,  signauter  Etiam  Appellata,  Iuristitiorumque  temporibos 
prascissis,  efficaciter  Executdone  etiam  mediante  una  cum  Expensis  desuma- 
tur,  constituerunfc. 

Cum  autem  Status  et  Ordines,  illibatam  erga  Suam  Maiestatem 
üdém,  ac  fidelitatem  suam,  tuendaeque  Patriae,  et  avitse  Regni  Con- 
stitutionis  Stúdium,  his  Limitibus  circumscriptum,  non  esse  palám  te- 
stari voluerint,  quin  potius  pro  omni  insperato,  quem  Deus  optimus 
maximus  Clementer  avertere  velit,  Belli  eventu,  in  antecessum  prospicien- 
dum  esse  duxerint,  Generalem  etiam  Regni  istius  Hungáriáé,  Partiumque 
adnexarum  Insurrectionem  pro  Casu  Legis,  inque  sensu  Legum  indicen- 
dam,  iam  nunc  pro  tunc  Suob  Maiestati  Sacratissim©  obtulerunt.  Sua  verő 
Sacratissima  Cassereo-Regia  Maiestas  benigne  declarare  dignata  est,  quod 
ubi  necessum  főre  iudica vérit,  pro  competente  sibi  Inre  Regio,  Generalem 
Insurrectionem  in  conformitate  Hancitarum  superinde  Legum  desideratura 
et  exactura  sit. 

1805.  Artic.  1.  Dum  Status  et  Ordines  Regni  Hungáriáé,  Partiumque 
adnexarum  per  benignas  Regales  finem  in  eum  convocati,  ut  de  mediis 
qualiter  negotiationes,  scopo  procurandae  Consolidationis  externae  dura- 
biliori  basi  innixurse  pacis,  inceptsa  efncacius  sustineri  valeant,  ex  Regio  Suae 
Maiestatis  SacratdssimsB  ad  eosdem  habito  Sermone,  non  minus  clementissi- 
mum  erga  Gentem  Himgaram  animum,  quam  plenam  in  fide,  et  constantia 
Nationis  fiduciam  contestante,  denique  ex  benignis  Propositionibus  Regiifl 
intelligentes,  Suam  Maiestatem  Sacratissimam,  et  Regnum  Hungáriáé,  eiusque 
Constitutionem  per  Ghallorum  Imperatorem  gravi  bello,  iam  etiam  in  aper- 
tam  vim  enimpente,  involutam  esse ;  de  necessariis  auxiliis  pro  sua  exemplo 
Maiorum  testata  üde,  ét  zelo  consultassent ;  ubi  medio  Serenissimi  Archi- 
Ducis  et  Palatini,  de  mutatis  medio  tempore  in  gravius  belli  circumstantiis 
edocti,  periculum  auctum,  hostemque  Provinciis  Suae  Maiestatis  Sacratis- 
simaB  haereditariis  imminere,  ipsique  Rogno  Hungarise,  et  Patriae  Consti- 
tutioni  gravissimum  appropinquare  discrimen  cognoverimt :  sicut  pervide- 
runt  vires  pro  magnitudine  periculi  intendendas  esse,  periculum  verő  non 
minus,  quam  Anno  1741.  fuerit,  Regno  et  Constitutioni  imminere,  ita 
exempla  Maiorum  pro  hac  duntaxat  vice,  sub  universis  conditionibus  et 
cautelis,  Articuli  f>3.  1741.  cumprimis  autem,  ne  per  id  fundamentalibus 
Regni  Legibus,  avitisque  Nobilium  Pwerogativis,  Iuribus  et  Libertatábus 
(de  quibus  conservandis  Altefata  Regia  Maiestas  Status  et  Ordines  Regni, 
hac  etiam  occasione  clementissime  securos  reddidit)  quocunque  modo 
prsBiudicatum  sit,  et  ne  exhinc  futuris  quibusvis  temporibus  consequentia 
formari  possit,  avito  excitati  ardore,  memores  etiam  tenerrimi  Sermonis 
8uéb  Serenitatis  Regiaa  Domini  Regni  Palatini,  ad  Status  et  Ordines  Regni 

ciim  exordio  Diaetae  habiti,  unanimi  sensu  Generáléin  Eegni  Insurrectionem 
decreverunt. 

1807.  Articul.  2.  De  liberó  oblato.  Fideles  Suse  Maiestaiás  Sacratis- 
simsB  Status  et  Ordines  exemplo  maiorum  incitati,  et  quoad  explenda  Regni 
desideria  per  Suam  Maiestatem  Sacratissiniain  ad  reponendam  in  paterno 
8inu  fiduciam  provocati,  in  testimoninm  sincene  nducise,  signumque  finnaa, 
quam  in  sacro  verbo  Regio  locant,  spei,  ex  suo  erga  regnantem  Maiestatem 
et  Salutem  publicam  zelo,  ac  aniore  in  hoc  praecise  extraordinario  casu, 
absque  omni  pro  fnturo  nectenda  consequentia,  salva  legali  constitutione, 
sequentem  faciunt  spontaneam  Oblationein. 

§.  1.  Omnis  seu  Nobilis  etc.  etc. 

1808.  Articul  US  6.  De  Oblatione  in  Tyronibus  niilitaribus  facta.  Stú- 
dium nrmandffi  adversus  quasvis  hostiles  impetitiones  externse  securitatis 
SS.  et  00.  uberiori  documento  contestari  cupientes,  ad  casuin,  et  in  sensu 
Legifi  pro  tegendis  belli  per  quemcunque  hostem  inferendi  necessitatibus 
titulo  subsidii  viginti  mille  Tyronum  statuendorum  facta  de  ulterioribus 
defenssB  mediis,  si  horum  necessitas  emerserit,  in  indicendis  Comitiis  delibe- 
randi et  pro  circumstantiarum  exigentia  constituendi  (provisione  in  salvo 
relicta)  sponte  et  benevole  offerunt,  sequentibus  sub  conditionibus : 

§.  1.  Cum  de  prsesenti  alma  Pax  vigeat,  et  Status  et  Ordines  unice 
conservationem  eiusdem  intendant,  ne  ex  hinc  in  futurum  ad  obligationem 
in  statu  completo  conservandarum  Legionum  in  praeiudicium  Articuli 
1  :  1807.  ulla  nectatur  consequentia,  neve  argumento  prsesentis  oblationis 
tempore  pacis  subsidia  belli  sollicitentur,  sed  nec  ad  supplendos  in  kis  Tyro- 
nibus qualitercunque  emersuros  defectus,  ullo  sub  titulo  obstricti  sint. 

Es  így  ezen  törvények  idézéséből  is  csak  az  tetszik  ki,  hogy  alaptalan 
azon  ügy,  melynek  védelmére  világos  törvények  ellenében  az  egész  roppant 
kiterjedésű  magyar  törvényhalmazból  csak  oly  kétes  kifej  ez  ésű  czikkek  valá- 
nak  felhasználhatók,  melyeknek  értelme  nem  hogy  a  védeni  kívánt  sze- 
mélyesnél szorosabb  uniót  érinti,  sőt  inkább  egyenesen  az  ellen  bizonyít. 

Félremagyaráz  tátik  az  1848-diki  törvények  szelleme,  midőn  az  akkor 
bekövetkezett  fájdalmas  rázkódtatások  ezen  törvények  hatásának  tulajdonít- 
tatnak, s  az  állíttatik,  hogy  azoknak  megszüntetését  az  ausztriai  birodalom 
érdekeinek  megőrzése  és  fenntartása  is  igényli. 

Hogy  az  1848/9.  évi  rázkódtatások  nem  az  akkor  hozott  új  törvények, 
hanem  a  népek  elnyomatását  czélzó  hatalom  által  idéztettek  fel,  s  hogy  nem 
csupán  ezen  törvények,  hanem  az  egész  alkotmányosság  ellen  folyt  a  harcz, 
minden  egyéb  bizonyítások  mellőzésével  eléggé  igazoltatik  az  által,  misze- 
rint a  magyar  nemzettel  vitt  haroz  befejezése  után  nemcsak  az  1848-diki, 
hanem  Magyarországnak  alkotmányosságát  biztosító  minden  egyéb  törvényei 
is  hatályon  kívül  tétettek ;  Ausztria  érdekeinek  föntartása  és  illetőleg  nagy- 
hatalmi állása  pedig,  daczára  véres  háborúknak,  addig  míg  a  magyar  alkot- 
mány állott,  soha  csorbát  nem  szenvedett,  sőt  ellenkezőleg  csakis  az  utóbbi 

időben  ingott  meg,  midőn  a  szabadságát  biztosító  alkotmányos  trónért  min- 
dig szivesen  harczolni  kész  nemzet  már  eltiprott  törvényeit  és  megsemmisí- 
tett önállását  lehangoló  fájdalommal  viselte. 

Ezen  törvények  Magyarországnak  közjogi  viszonyát  sem  az  uralkodó 
ház,  sem  az  örökös  tartományok  irányában  meg  nem  változtatták,  csak  az 
alkotmányt  sánczolták  körül  erŐsebb  biztosítékokkal  további  ellenséges  meg- 
támadások ellen  azáltal,  hogy  a  kormányzati  felelősséget  megtestesítették. 

És  itt  megjegyeztetik,  hogy  az  idézett  törvények  bevezetésében  az 
ország  törvényes  önállásának  és  függetlenségének  világos  fönntartása  mel- 
lett az  országgal  a  pragmatica  sanctiónál  fogva  válhatlan  kapcsolatban  álló 
tartományok  iránti  törvényes  viszonyok,  nem  pedig,  mint  ez  a  leiratban 
kitétetik,  « kötelezettségek*  említtetnek,  világos  jeléül  annak,  hogy  a  nemzet 
a  közös  uralkodóház  jogainak,  s  az  ennek  uralkodása  alatt  álló  tartományok 
iránti  viszonynak  további  fenntartására  nézve  semmitsem  mulasztott  el ;  és 
mégis  ezen  törvények  egyoldalúlag,  a  nemzet  törvényhozó  testületének  mellő- 
zésével, s  így  épen  az  idézett  pragmatica  sanctio  alapfeltételének  megsemmisí- 
tésével érvényen  kivül  helyeztetnek.  Nincs  olyan  fejedelmi  diploma,  mely 
hitelt  szerezzen,  s  oly  királyi  eskü,  mely  bizalmat  ébresszen  akkor,  ha  meg- 
engedhető volna  alkotmányos  fogalmak  szerint  az,  hogy  királyilag  szentesí- 
tett törvények,  melyeknek  törvényes  úton  létrejötte  ellen  a  leiratban  sem 
említtetik  szó,  tetszés  szerint  és  a  hatalom  szavára  megsemmisíthetők  legye* 
nek.  És  midőn  a  leiratban  az  1848-diki  törvények  egy  részének  el  nem 
ismerése  Ő  felsége  által  világosan  kimondatik ;  midőn  az  elődei  által  szente- 
sített törvények  elfogadása  és  megtartása  elutasíttatik :  ugyanakkor  meg- 
semmisíttetnék —  ha  kelhetett  volna  —  az  1860.  október  20  és  1861.  feb- 
ruár 26-dik  napjain  kiadott  pátensek  iránti  bizalom  is,  mert  ha  ő  felsége  az 
elődei  alatt  hozott  és  azok  által  szentesített  törvényeket  kötelezőknek  nem 
ismeri,  sehol  sem  lelhető  biztosíték  arra,  hogy  Ő  felségének  utódai  meg  ne 
tagadják  az  általa  tett  intézkedéseket,  melyek,  miután  úgyis  csak  a  kegyelmi 
tények  színezetével  ruháztatnak  fel,  a  törvényben  rejlő  kötelező  erőnek 
már  ennélfogva  kisebb  súlyával  birnak,  és  vissza  ne  vonjanak  minden  alkot- 
mányos intézkedéseket,  mint  az  ilyszerű  eljárásnak  az  1849.  évi  márczius 
4-diki  és  azon  időtől  többször  ongedményezett  alkotmányok  visszavonása 
által  már  több  példái  valának  tapasztalhatók. 

Félremagyaráztatnak  és  túlterjesztetnek  a  királyi  jogok  továbbá  akkor, 
midőn  az  rendeltetik,  hogy  az  1848-ban  hozott  s  a  leiratban  hatályon  kívüliek- 
nek tekintetni  kívánt  törvények  átvizsgáltassanak,  módosíttassanak,  sőt  meg 
is  szüntessenek.  Ezen  követelés  a  lehetetlenségnek  sorozata  nemcsak  azért, 
mert  az  annyi  vértanúságok  árán  megváltott  1 848-diki  törvények  a  nemzet- 
nek kegyeletteljes  és  soha  egy  vonalnyira  el  nem  tántorítható  ragaszkodását 
bírják,  hanem  azért  is,  mert  csak  egyedül  az  ország  minden  törvényeinek 
visszaállítása  azon  út,  mely  törvények  vizsgálatát,  módosítását  vagy  meg- 
szüntetését lehetővé  teszi,  s  a  királyi  teljhatalom  e  hazában  ismeretlen  foga- 

lom  lévén,  a  magyar  király  az  ország  törvényeit  saját  hatalmával  jogosan 
nemcsak  hogy  el  nem  törülheti,  sőt  inkább  a  pragmatica  sanctio  értelménél 
fogva  azokat  elfogadni  és  fönntartani  köteles. 

Félremagyaráztatik  a  megyei  rendszernek  törvénybiztosította  önkor- 
mányzati állása,  midőn  daczára  annak,  hogy  a  törvénytelen  adók  behajtá- 
sára s  kezelésére,  a  polgári  hatóság  alól  kivett  császári  hivatalnokok  feletti 
bíráskodásra,  a  törvényes  választások  mellőzésével,  császári  kinevezéstől  függő 
idegen  hivatalnokok  alkalmaztatnak,  mégis  az  mondatik,  hogy  a  megyei 
szervezet  visszaállíttatott. 

A  magyar  megyei  szerkezet  az  önkormányzati  elv  alapján  minden 
hivatalnokok  és  birák  szabad  választását  feltételezi.  De  hol  az  adó  kezelése 
s  az  utak  fölötti  őrködés  ürügye  alatt  a  megyék  testébe  nem  alkotmányszerű 
elemek  ékeltettek  be  ;  hol  a  törvénytelen  adó  behajtása  katonai  karhatalom- 
mal, a  megyei  tisztviselői  kar  bántalmazásával,  megyeházak  megrohanásá- 
val,  közokmányok  erőszakos  elvételével  eszközöltetik ;  hol  a  csendőrség  és 
pénzügyőrség  idegen  hatóságoktól  függŐleg  a  megyék  alkotmányos  működé- 
sének elzsibbasztására  s  az  önkormányzat  gúnyjára  szolgál :  midőn  mind- 
ezeknek továbbra  is  meghagyása  a  leiratban  nyomatékkal  kiemeltetik,  ott 
inkább  lehetne  azt  mondani,  hogy  a  megyék  permanens  ostromállapotban 
nyögnek,  mint  azt,  hogy  autonómiájuk  visszaállíttatott ;  s  valamint  a  megyék 
visszahelyezésére  vonatkozó  intézkedések  a  megyei  önkormányzatnak  csak 
árnyékát  képviselik,  úgy  a  magyar  minisztérium  hiánya  s  a  törvénytelen 
kanczellária  és  ismeretlen  törvények  közbejöttével  folytatott  kormányzás, 
minden  eddigi  úgynevezett  engedményeket  az  ország  Önkormányzatának 
tekintetében  egy  jogosnak  és  törvényesnek  el  nem  ismerhető  octroi  fogal- 
mára szállít  le. 

Végre  a  testvéri  kebel  leggyöngédebb  húrjai  fájdalmasan  érintettek  a 
leiratban  akkor,  midőn  menekült  és  börtönökben  szenvedő  hazánkfiainak 
irányában  a  törvénytelen  üldözések  megszüntetése  helyett  a  nemzet  önál- 
lása  megtagadása  árán  csak  határozatlan  és  jog  helyett  a  kegyelemre  utaló 
kétes  kifejezésekben  nyuj tátik  remény. 

Mindezeket  tehát  meghallgatva  és  mérlegelve,  a  csalódás  keserű  érzel- 
meivel be  kell  látni  a  képviselőknek,  hogy  e  leirat  által  nemcsak  hogy 
Magyarország  önállásának,  törvényeinek  és  jogainak  elég  nem  tétetik,  sőt 
inkább  ezen  leiratnak  minden  kifejezése  az  önállás,  a  törvények  és  jogoknak 
sérelmes  és  végleges  megtagadása. 

Miután  pedig  azon  jogos,  törvényes  és  képzelhetöleg  mérsékelt  vissza- 
követelésektől, melyek  az  1861-dik  évi  Sz. -Jakab  havának  6-dik  napján  ő 
felségéhez  az  országgyűlés  által  terjesztett  feliratban  kifejtve  és  indokolva 
találtatnak,  a  képviselőknek  a  nélkül,  hogy  a  nemzet  jogait  feladják,  eltérni 
nem  szabad ;  miután  a  leirat  azon  reményt,  hogy  az  ország  szentesített  törvé- 
nyei és  teljes  önkormányzati  joga  visszaállíttassék,  a  benne  foglalt  határo- 

zott  megtagadások  által  egyenesen  megsemmisíti ;  miután  azon  rendelet, 
mely  szerint  az  osztrák  birodalmi  tanácsba  küldendő  követek  választása 
egyenesen  meghagyatik,  nyíltan  oda  mutat,  hogy  Magyarországnak  az  oszt- 
rák örökös  tartományokkali  tényleges  összeolvasztása  az  október  20.  és  feb- 
ruár 26-dikán  kiadott  császári  pátensek  értelméhez  képest  az  1790. 10.  t.-cz. 
ellenére  befejezett  ténynek  tekintetik;  miután  az  által,  hogy  a  magyar 
királyság  az  austriai  császárság  alá  tartozó  országok  közé  számíttatik,  a 
pragmatica  sanctiónak,  mely  Sz.  István  koronáját  a  habsburg-lothringiai 
dynastia  örökjeként  biztosítja,  figyelembe  vétele  mellőztetik ;  miután  ugyan- 
ezen pragmatica  sanctio  nevezet  alatt  ismert  kétoldalú  szerződésnek  mellő- 
zése a  szentesített  törvények  nyilt  megtagadása  által  megújíttatik,  s  így  a 
közeledés,  közlekedés  és  engesztelődós  fonala  ő  felsége  nevében  eltépetik, 
nem  marad  egyéb  hátra,  mint  hogy  az  országgyülésileg  egybegyűlt  képvise- 
lők megemlékezve  a  nemzetnek  őseitől  öröklött  elévülhetetlen  jogairól,  tiszte- 
letben tartva  az  egy  évezreden  át  óriási  erőfeszítésekkel  és  áldozatokkal 
megmentett  korona  méltóságát,  az  ország  integritását,  a  törvények  szentsé- 
gét és  figyelembe  véve  a  Kárpátoktól  az  Adriai  tengerig  terjedő  ország  határai 
között  élő  nemzetnek  közérzületét,  nyíltan  és  határozottan  kijelentsék: 
miszerint  a  magyar  hazának  minden  az  ország  határain  belül  élő  nemzetisé- 
gekkel közös  jogai  és  törvényeihez,  valamint  Sz.  István  koronája  területének 
épségben  tartásához  szigorúan  ragaszkodnak,  azoknak  bárki  által,  bármikor 
és  bármi  módon  czélzott,  vagy  teendő  megsértése  ellen  határozottan  tilta- 
koznak, s  bármily  sajnálatos  volna  is  az,  ha  a  nemzet  ő  felségét,  a  törvények 
tiszteletben  tartását  magától  határozottan  elutasító  nyilatkozata  folytán,  a 
törvényes  uralkodás  jelvényeivel  föl  nem  ruházhatja,  de  a  képviselőháznak 
elutasíthatlan  kötelessége  a  törvények  megtartása  fölött  őrködni,  s  azért 
mindaddig,  míg  az  országgyűlésnek  az  1847/8.  V.  t.-cz.  értelmébeni  kiegészí- 
tése   akadályoztatik,  mindaddig,  míg  az  azon  évi  ül.  t.-cz.  által  kijelölt 
kormányközegek  helyre  nem  állíttatnak,  s  átalában  mindaddig,  míg  az 
absolut  hatalommali  uralkodás  minden  maradványai  eltávolítva  s  az  alkot- 
mánynak kifejtett  biztosítékai  elösmerve  s  életbe  léptetve  nem  lesznek,  szó- 
val míg  a  restátutio  in  integrum  meg  nem  történik,  a  koronázás  és  egyéb 
teendők  fölötti  értekezésekbe  egyátalán  fogva  nem  is  bocsátkozhatik. 

Tiltakoznak  Y.  Ferdinánd  ő  felségének  trónróli  lemondását  tárgyazó- 
lag  a  leiratban  felhozott  azon  tétel  ellen,  hogy  az  austriai  császárság  alatt 
egyesült  királyságok  alatt  Magyarország  is  foglaltatik. 

Magyarország  független  önállása  úgy  az  ország  törvényei,  mint  a 
történelem  által  bőven  igazoltatik,  miként  ez  az  országgyűlés  július  6-diki 
föliratában  is  kifejtetett.  Az  ausztriai  császár  a  magyar  királyságot  nem  az 
osztrák  császári  koronával,  hanem  külön  törvényszerű  koronázás  útján  nyer- 
heti csak  el,  a  kormányzati  különállást  az  1790.  10.  t.-cz.  is  eléggé  szabá- 
lyozván. Miután  tehát  a  magyar  királyság  nem  az  austriai  császárság  alatt 
egyesült  királyságok  közé  tartozik,  hanem  az  1723.  1.,  2.,  3.  és  1790.  t.-czik- 

kek  értelmében  a  habsburg-lothringiai  dynastiának,  a  többi  tartományoktól 
egészen  elkülönítve,  saját  alkotmánya  és  törvényei  szerint  kormányzandó 
öröke,  annálfogva  a  képviselőház  érintett  föliratában  a  trónlemondási  kér- 
dós  megoldására  vonatkozólag  kifejezett  törvényszerű  igényekhez  most  is 
szigorúan  ragaszkodik. 

Tiltakoznak  a  törvényes  kormányzást  még  a  koronázás  előtt  is  köve- 
telő és  biztosító  1790  1.  3.  t.-cz.  és  egyéb  törvények  mellőzésével  folytatandó 
uralom  minden  eredményei,  úgy  az  adományozások,  ajándékozások,  eladá- 
sok, szóval  bármily  czímeni  elsajátításai  ellen  a  koronái,  kincstári  vagy  más 
nemzeti  közvagyonnak,  s  ezeket  úgy  a  múltra,  mint  a  jövőre,  érdekeljenek 
■azok  egyeseket  vagy  testületeket,  jog-  és  törvényelleneseknek,  ennélfogva 
semmiseknek  nyilatkoztatják,  s  jóllehet  meg  nem  tagadják,  hogy  azon 
esetre,  ha  az  ország  területi  épsége,  önállása,  jogai  és  törvényei  visszaállíttat- 
nak, a  magyar  pénzügyminisztérium  megbízható  leend  kidolgozásával  egy 
—  érvényesítése  előtt  —  az  országgyűlés  által  átvizsgálandó  ós  helybenha- 
gyandó javaslatnak,  mely  az  austriai  birodalmat  ez  idő  szerint  terhelő 
adósságokbani  részvétnek  kérdését,  jóllehet  erre  a  törvényszerű  kötelezettség 
el  nem  fogadható,  mégis  a  százados  személyes  unió  folytán  kifejlett  baráti 
szíves  ragaszkodás  és  rokonszenv  önkéntes  útain  a  méltányos  megoldás  felé 
vezesse,  de  a  nemzet  terhelésére  teendő  minden  kölcsönök  ellenében  az  illető 
hitelezni  netalán  vállalkozható  egyesek  vagy  testületek  óvása  tekintetéből  is 
•előre  kijelentetik,  miszerint  a  nemzet  az  ily  adósságokra  vonatkozó  vissza- 
fizetési kötelezettséget  valamint  eddig,  mint  azt  az  1812.  évi  példa  is  mutatja, 
soha  nem  vállalt,  úgy  vállalni  ezentúl  sem  fog,  sőt  erre  nézve  a  képviselők 
határozott  tiltakozás  mellett  nyíltan  kimondják,  miszerint  az  ezentúl  kötendő 
kölcsönök  visszafizetésébe  Magyarország  már  ezen  jogaira  ós  törvényeire 
alapított  tiltakozásnál  fogva  is  semmi  esetre  részt  nem  veend. 

Tiltakoznak  a  leiratban  foglalt  azon  látszat  ellen,  mintha  az  úrbér 
eltörlésének  megerősítése  is  szükségeltetnék. 

Az  úrbér  eltörlése  befejezett  tény,  melyet  az  1848.  IX.  szentesített 
törvényczikkely  minden  kétségen  kívül  helyez,  tény,  mely  hogy  előbb  életbe 
nem  lépett,  a  nemzetnek  ebbeli  törekvéseit  több  évtizedeken  át  gátoló  kor- 
mánynak tulajdonítható,  tény,  melynek  semmi  további  megerősítésre  szük- 
sége nincsen,  s  melynek  akár  szóval,  akár  tettel  megkísérthető  felbontása 
ellen  úgy  a  képviselőház,  mint  e  hazának  minden  egyes  fia  az  egyenlőség 
nevében  egész  erejével  ellentállani  mindenkor  kész  leend. 

Épen  úgy  szükségtelennek  találják  a  nemzetiségek  igényeinek  kielégí- 
tésére vonatkozó  intést  is ;  a  képviselők  e  tekintetben  már  egy  kiküldött 
véleményező  bizottmány  által  működéseiket  meg  is  kezdették  s  ünnepélye- 
sen kinyilatkoztatják,  hogy  minden  nemzetiségek  irányában  a  demokratiai 
olvek  alapján  és  a  teljes  jogegyenlőség  követelményeihez  mérve  óhajtanának 
-eljárni ;  megadni  azoknak  mindent,  mit  a  hon  egysége  és  fenntartásának 

veszélyeztetése  nélkül  adniok  lehet,  saját  nyelvük  használatában  pedig  nem- 
csak hogy  gátolni  nem  akarják,  sőt  inkább  annak  iskolák  és  más  intézetek 
általi  továbbfejlesztésében  segítségül  lenni  kívánnak ;  hasonló  szándok  ural- 
kodik különösen  az  országban  lakó  szerbekre  vonatkozólag  is,  teljesítése 
óhajtatván  mindazon  igényeiknek,  melyek  a  hon  területi  és  politikai  egy- 
ségét nem  veszélyeztetik,  és  alig  lehet  sajnálatosabb  körülmény  mint  az, 
hogy  ebbeli  szándékuk  életbeléptetése  a  feliratban  kifejezett  törvényes  kívá- 
nalmak megtagadásánál  fogva  a  fennálló  hatalom  által  gátoltatik. 

Bizton  hiszik  és  reménylik  azonban  a  képviselők,  hogy  ezen  különb- 
féle nemzetiségek  is  átlátva,  hogy  jogaik  érvényesítése  a  magyar  alkotmány 
teljes  visszaszerzésétől  feltételeztetik,  mérlegezve  1 2  évi  tapasztalatok  szerint 
a  jövőt,  mely  a  bécsi  kormány  szárnyai  alatt  kinálkozik,  a  mely  a  korlátlan 
hatalma  alatt  levő  minden  tartományban,  de  különösen  Cseh-  és  (xácsor- 
szágban  évek  hosszú  során  át  konokul  folytatja  erőszakosan  germanizáló 
politikáját,  s  tekintve,  hogy  a  testvér  magyar  nemzet  Ígéretet  irányukban 
soha  nem  szegett,  Magyarország  törvényeihez  való  hű  ragaszkodásuk  által 
együtt  fognak  e  hon  többi  fiaival  közremunkálni,  hogy  ott,  hol  megsza- 
kadt, összefüze8sék,  hol  megtágult,  megerősíttessék  azon  testvériségi  kapocs, 
melynek  fennállása  közös  bánatokban  vigaszul,  közös  harczokban  támaszul 
szolgált  egy  évezreden  át  a  trónnak  és  a  hazának. 

Horvát-  és  Tótországra  vonatkozólag  első  feliratukban  tett  nyilvánítá- 
sukat megújítván  az  országgyűlésre  egybegyűlt  képviselők,  a  határőrvidéki 
lakosság  által  viselt  terheknek  az  általok  kis  részben  élvezett  polgári  jogok- 
kal való  aránytalanságát  is  belátva,  óhajtanának  ezen  határőrvidóki  lakosság 
szabad  akaratát  kifejező  képviselőinek  közbenjötte  és  befolyása  mellett  oly 
intézkedéseket  tenni,  melyek  az  általok  netalán  túlterhesnek  tekintett  kato- 
nai szolgálat  megkönnyítésére  vagy  megszüntetésére,  tisztviselőik  ós  biráik 
alkotmányos  fogalom  szerinti  szabad  választására,  s  jelenlegi  birtokaikra 
vonatkozólag  a  tulajdonjog  meghatározáslíra  vezessenek,  s  a  netalán  beál- 
landó  változások  folytán  szükségtelenné  vált  jelenlegi  tisztikar  eddigi  állá- 
sával járó  fizetése,  ha  másként  nem,  nyugdíjképen  biztosítható  legyen. 

Tiltakoznak  Fiúménak  és  a  magyar  tengerpartnak  a  leiratban  mintegy 
szándékos  mellőzéseért.  Magyarországnak  Fiúméra  és  a  magyar  tengerpartra 
vonatkozó  jogai,  valamint  kétségbevonhatatlanok,  úgy  ezen  vidékeket  a  ma- 
gyarhazához a  testvériség,  a  szabadságszeretet,  a  kor  eszméinek  s  mindkét  rész 
anyagi  érdekeinek  egyértelmű  felfogása  is  oly  erősen  csatolják,  hogy  azok- 
nak elszakítása  mindkét  részen  elkövetett  jogtalan  s  első  kedvező  alkalom- 
mal megsemmisítendő  erőszakosságnál  egyébnek  tekinthető  nem  leend. 

Tiltakoznak  a  leiratban  érintett  birodalmi  tanács  eszméje  ellen,  előre 
is  kijelentvén,  hogy  annak  bármily  be  "olyások  mellett  hozandó  határozatai 
Magyarországra  kötelezőknek  elismertetni  nem  fognak.  Magyarország  alkot, 
mánya  és  önállása  meg  nem  engedheti  azt,  hogy  ügyeinek  intézésébe  más 
országok  és  tartományok  küldöttjei  folyjanak  be ;  Magyarországnak  a  biro- 

dalmi  tanácsban  részvétele  alkotmányosan  biztosított  önállását  semmisítené 
meg.  s  fájdalmas  kilátást  nyújtana  arra,  hogy  Magyarország  az  anstriai  biro- 
dalomba annyiszor  megkísértett,  de  soha  nem  sikerült  beolvasztásának  való- 
8ulása  végre  előtérbe  lépjen. 

Minélfogva  figyelembe  véve  az  1790. 10.  t.  cz.-nek  Magyarország  önállá- 
sára  vonatkozó  sorait,  ősi  törvényeinek  szellemét,  s  az  országnak  félreismer- 
hetlen  közérzületét,  kijelentik  a  képviselők,  hogy  mindazon  magyarok,  kik 
hazafias  kötelességeik  és  a  törvény  szentségéről,  bármily  indok  által  eltán- 
torítva, megfeledkeznének  s  az  austriai  birodalmi  tanácsban  résztvenni 
vállalkoznának,  a  honárulás  bűnébe  esnek.  Fel  nem  teszik,  hogy  akadjon 
megye  vagy  választó  kerület,  mely  ilyetén  választások  intézése  által  ugyan- 
csak a  hazaárulás  súlyos  és  uzégyenítő  bélyegét  önként  süsse  magára,  s  fel 
nem  tehetik,  hogy  akadjon  e  hazának  korcsfia,  ki  ily  választásoknál,  azok 
sikeres  előmozdítása  czéljából,  mint  választó  résztvegyen,  miután  ezáltal 
Magyarország  az  austriai  birodalomba  czélzott  beolvasztásának  vagyis  meg- 
semmisítésének részese  leendvén,  mint  a  nemzet  lételének,  önállásának  és 
jogainak  árulója,  szülőgyilkossághoz  hasonlóan  megfenyítendő  bűnt  kö- 
vetne el. 

Tiltakoznak  végre  különösen  az  ország  törvényeinek  mellőzésével 
eszközlendő  ka  tonaujon  ez -állítás  és  akár  egyenes  akár  közvetett  adóknak 
kivetése  és  behajtása  ellen,  s  mindazokat,  kik  a  nem  magyar  alkotmányszerű 
kormány  rendeleteinek  végrehajtásához  segédkezet  nyújtanának,  vagy  akár 
közigazgatási  akár  birói  hivatalos  alkalmazást  vállalnának,  a  legszigorúbb 
felelősség  súlya  alá  helyezik. 

Az  1 7 90.  évi  3.  t.-czikkben  elrendelt  alkotmányszerű  kormányzás 
nélkül,  következőleg  az  1848.  évi  törvények  teljes  helyreállítása  előtt  nem 
alkothat  ugyan  az  országgyűlés  jelen  kiegészí tétlen  állapotában,  s  törvényes 
országlás  hiányában  törvényeket,  mindamellett  a  tanácskozás  folytatását,  a 
törvényjavaslatok  előkészítését  az  alkotmány  helyreállításáig  is  kötelessé- 
géül ösmeri,  s  ennek  kapcsában  megvárja  a  képviselőház  az  ország  minden 
törvényes  hatóságától  azt,  hogy  az  1848-diki  törvények  alapján  elfoglalt 
törvényes  tért  a  haza  javára,  a  népnek  boldogítására  s  annak  önkényszerű 
törvénytelen  eljárástóli  lehető  megóvására  hűn  megőrzendik. 

A  közigazgatás  megszilárdítása  érdekéből  mindenekelőtt  szükségesnek 
tartja  a  képviselőház,  hogy  az  alkotmányosság  védbástyáját  képező  megyei 
szerkezet  az  1848.  XVI.  t.-cz.  1.  § -a  szelleméhez  képest  törvény  által  ren- 
deztessék, minélfogva  az  e  tárgybani  előkészítő  javaslat  szerkesztésével  egy 
választmány  bízatik  meg.  Ugyancsak  választmányra  bízatik  az  összes  magyar 
törvénykezés  rendezését,  névszerint  pedig  a  polgári  és  büntető  jognak  tör- 
vénybe foglalását  tárgyazó  javaslatnak  előkészítése  is. 

Az  alkotmányos  életnek  a  teljes  jogegyenlőség  alapján  való  kifejtése 
és  biztosítása  lévén  ezen  országgyűlés  egyik  főbb  feladata,  az  érintett  föl- 
irásban  foglalt  elvekhez  hűn  kijelentetik,  hogy  a  polgári  jogok  teljes  élveze- 

tere  nézve  sem  vallás,  sem  nemzetiség  a  hon  polgárai  között  külömbséget 
többé  nem  tehetvén,  ezen  teljes  egyenjogúságot  biztosító,  következőleg  a 
zsidók  egyenjogosítását  is  létesítő  törvény  megalkotása  s  az  ezzel  ellentétben 
levő  törvények  hatályon  kivül  tétele,  ezen  országgyűlés  elutasíthatatlan 
teendői  közé  tartozik,  s  ennek  foganatosítása  és  az  ide  vonatkozó  javaslat 
elkészítése  végett  választmány  bizatik  meg. 

Mélyen  érezvén  a  képviselőház  azon  nagy  csorbát,  melyet  a  12  évi 
absolnt  hatalommal  való  kormányzás  úgy  a  népnevelés,  mint  a  hazai  ipar  és 
közgazdászat  terén  okozott,  kijelenti,  hogy  az  érintett  leirat  által  előgördí- 
tett akadályok  elhárítása  után  első  teendői  közé  fogja  sorolni : 

Az  átalános  műveltség  előmozdítására  és  főleg  a  népnevelés  emelé- 
sére czélzó  törvényt  alkotva,  a  népiskolákat  vallás  külömbsége  nélkül  és  nem- 
zeti közerővel  is  terjeszteni ;  az  örök  időkre  megszüntetett  úrbériséggel 
rokon  természetű  bármily  birtoklásoknak,  valamint  a  kir.  kisebb  haszon- 
vételeknek a  mindkét  fél  iránti  méltányosság  alapján  kárpótlás,  illetőleg 
megváltás  útjáni  megszüntetését ;  a  hazai  iparnak  minden  nyűgtől  felszaba- 
dítását ;  a  kereskedelmi  viszonyoknak  az  átalános  hazai  érdekek  s  az  egyes 
kereskedelmi  és  iparágak  felvirágzása  igényeinek  megfelelŐleg  a  szabad 
kereskedés  szellemében  rendezését,  a  közlekedési  eszközöknek  szaporítását 
és  czélszerű  rendezését,  különösen  pedig  a  Királyhágón  túli  résznek,  a  fel- 
földnek és  Fiúménak  az  ország  központjával  egyenes  összekötését ;  úgyszin- 
tén az  országos  hitelnek  egy  központi  s  több  vidéki  hitelintézetek  felállítása 
által  való  biztositását. 

Mindezek  után  pedig  kijelentik  a  képviselők,  hogy  jóllehet  a  magyar 
nemzet  szokásos  őszinteségével  a  fejedelem  személyének  elébe  óhajtották 
volna  a  fenforgó  kérdések  körüli  nézeteiket  terjeszteni ;  de  miután  az  1790. 
3.  t.-czikkely  ellenére  a  leirat  a  koronázást  világosan  megtagadván,  ezál- 
tal a  meghallgatás  reményét  végkép  megsemmisítette,  mindaddig  míg  az 
országtól  önállása,  jogai  és  törvényszerű  kormányzata,  különösen  az  1848-diki 
törvények  teljes  visszahelyezése  elvonatnak,  nem  tehetnek  egyebet,  mint 
akaratukat  jegyzőkönyvben  határozatilag  kifejezni,  és  midőn  ezt  cselekszik, 
azon  meggyőződésben  élnek,  hogy  teljesítették,  mit  a  honszeretet,  a  korona 
méltósága  és  a  törvények  szentsége  tőlök  a  jelen  körülmények  közt  köve- 
telhetett. 

Augusztus  7-dikén  fölolvasta  Deák  Ferencz  a  két  párt  bizottságában 
fölirati  javaslatát,  valamint  Tisza  Kálmán  pártja  határozati  javaslatát.  Tisza 
Kálmán  kijelentette,  hogy  mivel  Deák  Ferencz  javaslatában  benne  van, 
hogy  Ő  felsége  leirata  minden  kölcsönös  értekezést  lehetetlenné  tett  s  azok  fona- 
lát megszakasztotta,  s  egy á talán  tekintve  a  javaslat  egész  tartalmára,  a  maga 
részéről  hajlandó  az  egyértelmű  eljárás  kedvéért  a  föliratot  is  elfogadni ;  de 
pártja  nevében  természetesen  nincs  jogosítva  nyilatkozni.  A  határozati  párt- 
tagjai közül  azonban  többen  ragaszkodtak  bizottságuk  munkájához.  Mivel  a 

szerint  megegyezés  nem  jöhetett  létre,  Deák  Ferencz  azt  kívánta,  hogy  zárt 
ülés  ne  tartassék]  A  határozati  párt  több  tagja  ellenben  óhajtotta,  hogy  mind 
Deák  Ferencz  munkája,  mind  az  ő  javaslatuk  olvastassék  föl  a  zárt  ülésben, 
nyomban  rá  tartassék  nyilt  ülés,  s  itt  a  két  javaslat  kinyomatása  rendeltes- 
sék el  és  tűzessék  ki  tárgyalásuk  napja.  Vita  után  a  megállapodás  az  volt, 
hogy  tartassék  zárt  ülés,  hol  a  képviselőház  elnöke  jelentse,  hogy  a  pártok 
közt  egyesség  nem  jött  létre  és  különböző  két  javaslat  fog  előterjesztetni, 
ezen  javaslatok  a  nyilt  ülésben  olvastassanak  föl,  rendeltessék  el  kinyomatá- 
suk  és  határoztassék  meg  tárgyalásuk  napja. 

Augusztus  8-dikán  a  képviselőház  zárt  ülést  tartott  s  itt  Qhyczy  Kál- 
mán elnök  előadta,  hogy  a  pártok  közt  egyesség  nem  jött  létre.  Senki  sem 
szólott  hozzá. 


DEÁK  FERENCZ  II.  FÖLIRATI  JAVASLATA. 

A  képviselőház  18f>l.  augusztus  8-dikán  tartott  ülésének  napirendjén 
volt  a  tanácskozás  az  ő  felségének  július  21-dikén  kelt  leirata  következtében 
szükséges  teendőkről. 

Deák  Ferencz:  (Hosszas  zajos  éljenzés.)  Mélyen  tisztelt 
képviselőház !  (Halljuk !  Halljuk !)  A  legmagasb  királyi  leirat  az  első 
föliratban  fölterjesztett  jogos  kivánatainkat  megtagadta,  s  tartalma 
átalában  olyan,  hogy  én  azt  képviselői  állásomnál  fogva  el  nem  fogad- 
hatom, (líözhelyeslés.)  Szükségesnek  látom,  hogy  irányában  a  kép- 
viselőház mind  saját,  mind  pedig  állásánál  fogva  a  nemzet  akaratát 
jelentse  ki. 

Én  erre  nézve  föliratot  tartok  szükségesnek,  s  az  e  részbeni  ja- 
vaslatot a  tisztelt  ház  engedelmével  fel  fogom  olvasni  és  a  ház  aszta- 
lára le  fogom  tenni ;  minthogy  pedig  az  terjedelmesebb,  Szalay  László 
barátomat  kérem  meg,  hogy  időnkint  az  olvasásban  váltson  fel.  A  föl- 
irat tartalma  a  következő  lenne :  (Halljuk !  Halljuk !) 

•  Felséges  Császár  és  Király! 

Midőn  az  absolut  rendszernek  tizenkét  éven  át  reánk  nehezedett 
uralma  megszakadt,  hittük,  hogy  véget  értek  szenvedéseink,  s  bizton 
reményi  ettük,  hogy  azok  utófájdalmait  enyhítendi  majd  az  idő,  s  a  ká- 
rokat, miket  ama  súlyos  rendszer  fonák  eljárása  nekünk  és  az  egész 
birodalomnak  okozott,  helyrepótolandja  ismét  a  nemzet  meg  nem  tört 
ereje,  ha  azt  újabb  megtámadások  többé  nem  rongálják. 

Nem  valánk  ugyan  aggodalom  nélkül,  látva,  hogy  a  közigazgatás 
terén  tett  legmagasabb  intézkedések  nagyrészt  nem  alkotmányszerüek. 
De  reményiettük,  hogy  ha  majd  az  országgyűlés  összehívatik,  s  kifejti 
az  ország  jogos  kívánatait,  Felséged  az  alkotmányosság  ösvényén  tovább 
haladva,  méltánylani  fogja,  mit  a  nemzet  igazság  és  törvény  alapján  kér ; 
teljesen  meg  fogja  szüntetni  az  absolut  rendszernek  minden  törvény- 
ellenes maradványait;  s  végre  a  fejedelem  és  nemzet  együtt  fognak 
állani  az  alkotmányosságnak  törvényes  terén. 

Az  országgyűlés  összehívatott,  s  mi  legelső  kötelességünknek  tar- 
tottuk Felséged  előtt  tiszteletteljes  őszinteséggel  kifejteni  mindazokat, 
mik  az  alkotmány  teljes  visszaállítására  s  ez  által  a  nemzet  megnyug- 
tatására törvény  szerint  múlhatatlanul  szükségesek.  Szólottunk  a  nemzet 
nevében  azon  fejedelemhez,  ki  a  törvényes  trónörökösödés  jogán  Ma- 
gyarországnak törvényesen  koronázott  királya  kívánt  lenni;  s  mivel 
láttuk,  hogy  már  az  előleges  lépéseknél  is  nagyrészt  mellőztetik  a  tör- 
vények rendelete,  kötelességünk  volt  elmondani,  hogy  a  trónörökösödés 
jogát  és  a  koronázást  minő  föltételekhez  köti  azon  állami  alapszerződés, 
mely  Magyarország  trónját  az  uralkodóháznak  általadta. 

Nem  mi  szabtuk  ezen  föltételeket,  nem  most  először  kívántatik 
azok  teljesítése.  Felséged  elődei  ugyanezen  föltételek  mellett  voltak 
Magyarország  koronázott  királyai;  Felségedet  Magyarország  trónja 
ugyanazon  államszerződés  alapján  illeti,  mely  e  föltételeket  meghatá- 
rozta. (Helyes.) 

Fölterjesztésünkben  nem  kértünk  mi  engedményeket,  nem  hoz- 
tunk javaslatba  újabb  törvényeket  jogaink  biztosítására.  Csak  azt  kí- 
vántuk, hogy  a  sanctio  pragmatica  egész  terjedelmében  minden  föltéte- 
leivel s  viszonlagos  kötelezettségeivel  együtt  szorosan  megtartassék, 
ősi  alkotmányunk,  országgyülésileg  alkotott  törvényeink,  miket  a  hata- 
lom szava  felfüggesztett,  ismét  visszaállítassanak,  s  a  törvények  magya- 
rázásának, módosításának  vagy  eltörlésének  joga  az  országgyűléstől 
semmi  részben  el  ne  vonassék.  Egy  szóval  azt  akartuk,  hogy  a  törvé- 
nyesség s  alkotmányosság  ne  félig,  hanem  egészen  és  csonkítás  nélkül 
lépjen  az  absolut  hatalom  helyébe.  (Úgy  van !  Helyes !) 

Felségednek  f.  évi  július  21-dikéről  hozzánk  bocsátott  legmaga- 
sabb leirata  határozottan  megtagadta  jogos  kívánatainkat,  s  mi  e  le- 
iratnak egész  tartalmából  és  szelleméből  fájdalmasan  győződtünk  meg : 
hogy  Felséged  Magyarország  fölött  tettleg  nem  a  sanctio  pragmaticának 
teljes  értelmében  kíván  uralkodni.  (Igaz !  Helyes !) 

Senki  nem  vonhatja  kétségbe,  hogy  a  sanctio   pragmaticában 


megállapított  nőági  örökösödésnek  egyik  alapföltétele  az :  hogy  Ma- 
gyarország saját  törvényei  szerint  kormányoztassák.  Ugyanazon  czikk, 
mely  a  trónöröklést  az  uralkodóház  nőágára  átruházza,  elsorolván  az 
örökösödés  rendét  és  módját,  a  9-dik  szakaszban  határozottan  kijelenti: 
hogy  «a  fentebbi  szakaszokban  elfogadott  nőági  trónörökösödésre  is  ki- 
terjesztetik az  171 5-dik évi 3-dik  czikknek  rendelete*.  Ezen  3-dik  czikk 
pedig  1-8Ő  szakaszában  világosan  kimondja:  hogy  «az  ország  Karai  és 
Kendéi  fölött  ő  királyi  felsége  máskép  nem  akar  uralkodni  s  kormá- 
nyozni, mint  Magyarországnak  eddig  hozott  vagy  jövendőben  ország- 
gyűlésiig hozandó  saját  törvényei  megtartásával*.  2-dik  szakaszában 
kimondja  azt  is,  hogy :  « Magyarország  a  többi  tartományok  módjára 
nem  kormányoztathatok*. 

Magyarország  királyát  tehát  nemcsak  a  koronázáskor  kiadott  ki- 
rályi hitlevél  és  letett  fejedelmi  eskü,  hanem  a  sanctio  pragmatica  is 
kötelezi  az  ország  törvényeinek  megtartására.  Kiterjed  e  kötelezettség  a 
koronázás  előtti  időszakra  is.  Azon  fejedelem,  kinek  a  megállapított 
rend  szerint  az  örökösödés  megnyílt,  hat  hónapnál  tovább  nem  halaszt- 
ható koronázásáig  is  csak  az  alkotmány  értelmében  kormányozhatja  az 
országot,  mint  ezt  az  1790-dik  évi  3-dik  tör  vény  czikk  világosan  rendeli. 
(Úgy  van !  Igaz !) 

Váratlan  volt  tehát  előttünk  Felséged  legmagasabb  leiratának 
egész  tartalma.  Felséged  a  santico  pragmaticának  ellenére  absolut  ha- 
talommal függesztette  föl  alkotmányunkat  és  törvényeinket,  s  ezen  abso- 
lut hatalmú  felfüggesztést  most  sem  akarja  megszüntetni.  Alkotmá- 
nyunknak csak  töredékeit  ígéri  vissza,  elvonva  tőlünk  a  leglényegesebb 
jogokat.  (Úgy  van !)  Alaptörvényeinket  önhatalmával  eltörli,  s  azok 
helyébe  császári  diplomát  és  pátenst  állít,  miket  általunk  is  alaptör- 
vénynek kíván  tekintetni.  (Úgy  van !)  Felséged  azt  követeli  tőlünk,  hogy 
a  birodalmi  tanácsba,  mely  befolyásunk  nélkül  absolut  fejedelmi  hata- 
lommal alakíttatott,  képviselőket  küldjünk,  s  a  törvényhozási  jogot, 
melyet  nemzetünk  eddig  saját  országgyűlésén  gyakorlott,  legfontosabb 
érdekeinkre  nézve  a  birodalmi  tanácsnak  adjuk  át ;  mondjunk  le  az 
országnak  azon  jogáról,  hogy  saját  adója  és  katonasága  fölöt  saját  or- 
szággyűlésén határozhasson,  s  e  részben  is  vessük  alá  magunkat  a  biro- 
dalmi tanácsnak.  Felséged  országgyülésileg  alkotott  s  királyi  szentesí- 
téssel megerősített  törvényeink  egy  részét,  és  pedig  fölötte  lényeges 
részét  el  nem  ismerve,  meghagyja  nekünk,  hogy  azokat  módosítsuk,  s 
illetőleg  töröljük  el,  hanem  előre  kijelenti,  hogy  azon  törvényeket  jö- 
vendőben sem  fogja  elismerni,  (Zúgás)  s  ez  által  Felséged  a  magyar 

alkotmánynak  s  átalában  minden  alkotmányosságnak  azon  alapelvét, 
hogy  a  szentesített  törvények  csak  az  összes  törvényhozás  által  töröl- 
tethetnek el,  teljesen  mellőzve,  az  ország  törvényhozó  hatalmát  tettleg 
megsemmisíti.  (Igaz !  Úgy  van  !)  Felséged  az  országgyűlés  azonnali  ki- 
egészítését megtagadja,  és  mégis  azt  kívánja  tőlünk,  hogy  e  ki  nem 
egészített  állapotban  mondjunk  le  az  ország  jogainak  lényeges  részéről, 
alakítsuk  át  alkotmányunkat,  fogadjunk  el  octroyrozott  rendeleteket 
alaptörvény  gyanánt,  készítsünk  törvényeket  a  legfontosabb  közjogi  kér- 
dések fölött,  s  tegyük  mindezt  távollétében  s  egyenes  mellőzésével  a 
meg  nem  hívottaknak,  kiket  az  ország  jogai  ép  úgy  illetnek,  mint 
minket.  (Közhelyeslés.)  Sőt  azt  is  kijelenti  Felséged,  hogy  az  ország- 
gyűlés majd  csak  akkor  lesz  kiegészíthető,  ha  mindezek  általunk  már 
előlegesen  teljesítve  lesznek.  Mindezek  oly  alkotmányellenes  lépések, 
melyek  a  sanctio  pragmaticát  lényegében  támadják  meg,  mellőzve 
mindazt,  mi  abban  mint  alapszerződésben  a  nemzet  biztosítására  föl- 
tételképen határozottan  kiköttetett,  s  alig  hagyva  meg  egyebet,  mint  az 
uralkodóháznak  örökösödési  jogát.  (Zajos  tetszés.) 

A  legmagasabb  királyi  leirat,  elismerve,  hogy  a  múlt  évi  október 
20-dikán  kiadott  császári  diploma  tartalmánál  fogva  az  adó  és  katonás- 
kodási  kötelezettség  módja  és  szabályozása  fölött  ezentúl  nem  a  magyar 
országgyűlés  fogna  tanácskozni :  megnyugtatásul  azt  hozza  fel,  hogy 
«az  ország  alkotmányos  önállóságának  biztosítékai  nem  lesznek  ve- 
szélyeztetve, sőt  inkább  szilárdulnak  az  által,  ha  Magyarország  az  örö- 
kös tartományok  képviselőivel  közösen  tárgyalandja  az  adó  és  katona- 
állítás kérdéseit. » 

De  mi  e  szavakban  legkisebb  megnyugtatást  nem  találunk.  (Ugy 
van !)  Az  ország  alkotmányos  önállósága  már  az  által  tetemesen  meg 
van  támadva,  hogy  Felséged  az  országgyűlésnek  előleges  beleegyezése 
nélkül  önhatalmával  fosztja  meg  az  országot  ezen  sarkalatos  jogtól;  tör- 
vényt szab  önhatalmával,  és  az  országgyűléstől  nem  is  kérdezi :  hogy  elfo- 
gadja-e az  ősi  alkotmánynak  e  lényeges  változtatását,  hanem  azt  már  be- 
végzett ténynek  tekintve,  (Zajos  helyeslés.)  nekünk  egyenesen  meghagyja: 
hogy  küldjünk  képviselőket  a  birodalmi  tanácsba,  mely  majd  e  jogot  or- 
szággyűlésünk helyett  Magyarország  fölött  is  gyakorolandja.  (Ugy  van! 
Zúgás.)  És  így  Felséged  nem  tekinti  az  országgyűlést  oly  testületnek, 
mely  a  fejedelem  és  nemzet  között  megosztott  törvényhozó  hatalmat  a 
nemzet  nevében  Felségeddel  együtt  gyakorolja,  s  melynek  beleegyezése 
nélkül  törvényt  alkotni  vagy  változtatni  nem  lehet,  hanem  tekinti 
oly  testületnek,  mely   a   törvényhozás   terén   is  köteles  a  fejedelem- 

nek  önhatalommal  kiadott  parancsát  törvény  gyanánt  elfogadni,  b 
azt  az  alkotmánynak  és  szentesitett  törvényeknek  ellenére  a  törvény- 
könyvbe igtatni.  (Igaz!  Helyes!)  Miből  állana  ily  módon  Magyar- 
ország alkotmányos  önállósága,  melynek  törvényességét  a  legmaga- 
sabb királyi  leirat  is  szóval  elismeri,  s  hol  volna  ezen  önállóságnak 
biztositéka,  ha  majd  Felségednek  valamelyik  utóda  ezen  példára  hivat- 
kozva, egyéb  törvényeinkkel  s  jogainkkal  hasonlóul  cselekednék,  (Ugy 
van !  Helyes !)  s  azokat  az  ország  előleges  beleegyezése  nélkül  önhatalmú 
parancsával  eltörölné  vagy  módosítná,  s  az  országgyűlésnek  meg- 
hagyná, hogy  e  parancsokat  a  törvényhozás  körében  teljesítse?  (Ugy  van! ) 

De  ha  ezen  fontos  közjogi  tekintet  fönn  nem  forogna  is,  ha  tör- 
vényhozási rendes  értekezlet  útján  kerülne  is  e  kérdés  élőnkbe,  az  alkot- 
mánynak ily  változtatását  el  nem  fogadhatnók,  mert  az  a  nemzet  jo- 
gaira 8  érdekeire  nézve  káros,  sőt  veszélyes  volna.  (Helyes !) 

Nem  akarunk  régibb  törvényeinkre  hivatkozni,  melyekből  világos, 
hogy  mióta  adó  fizettetik,  s  mióta  állandó  katonaság  létezik,  az  adónak 
és  katona-állításnak  meghatározása  kétségtelen  joga  volt  a  nemzetnek, 
se  jogot  mindig  saját  országgyűlésén  gyakorolta.  Mellőzzük  az  1715:8. 
és  1790  :  19.  t.  czikkek  tartalmának  részletes  elősorolását,  csak  az  1827 : 
4.  t.  czikket  hozzuk  fel,  mely  világosan  és  határozottan  kimondja :  hogy 
«az  adónak  és  egyéb  segélyezéseknek  minden  nemei,  pénzben  vagy 
termékekben  úgy,  mint  katona-állításban,  országgyűlési  tárgyalás  alá 
tartoznak ;  attól  semmi  szín  alatt,  sőt  még  rendkívüli  esetekben  sem 
vonathatnak  el ;  az  országgyülésileg  megajánlott  adót  országgyűlésen 
kivül  fölemelni  vagy  újabb  adót  kivetni,  s  katona-állítást  követelni, 
nem  szabad. » 

Ezen  törvények  szerint  tehát  véréről  és  vagyonáról  a  nemzet 
mindenkor  maga  rendelkezett.  (Ugy  van !)  Teljesítette  polgári  köteles- 
ségét rendes  időkben  is ;  midőn  pedig  a  fenyegető  veszélyek  nagyobb 
erőfeszítést,  sőt  áldozatot  kívántak :  sem  vérét  sem  vagyonát  nem  kí- 
mélte. De  tette  ezt  kötelességórzetből,  s  hódolva  saját  törvényeinek 
könnyebben  viselte  a  terheket,  miket  a  szükség  kívánataihoz  képest 
maga  vetett  ki  magára.  (Igaz !  Helyes  !) 

Ha  ellenben  az  ország  megfosztva  eddigi  alkotmányos  jogától,  csak 
másokkal  együtt  határozhat  saját  adójának,  saját  katonaságának  kér- 
dései fölött,  akkor  a  nemzet  véréről  ós  vagyonáról  oly  testület  ren- 
delkezik, melynek  tetemes  többsége  más  tartományok  képviselőiből  áll* 
És  mivel  azon  tartományok  nagy  része  a  német  szövetséghez  tarto- 
zik, melynek  mi  tagjai  nem  vagyunk :  rendelkezhetik  terhünkre  oly 

érdekben  s  oly  kötelezettség  fölött  is,  mely  nem  a  mi  érdekünk,  nem  a 
mi  kötelezettségünk.  (Átalános  zajos  helyeslés.) 

Felhozza  a  legmagasabb  királyi  leirat  azt  is,  hogy  Magyarország 
befolyása  ezelőtt  a  közadózásnak  csak  csekély  részére  terjedett  ki.  De 
mi  ezt  el  nem  ismerhetjük.  Az  egyenes  adónak  azon  része,  mely  királyi 
adónak  is  neveztetett,  mindenkor  országgyülésileg  lön  meghatározva; 
azon  részét  pedig,  mely  a  megyék,  kerületek  és  városok  beligazgatási 
költségeire  volt  fordítandó,  a  magyar  kormányszékek  felügyelete  alatt 
maguk  az  autonóm  törvényhatóságok  állapították  meg.  Indirect  adó,  mit 
valósággal  adónak  lehetne  nevezni,  alig  létezett  Magyarországban  más, 
mint  a  sónak  eladása,  mely  mint  monopólium  a  törvény  szerint  regale 
volt,  és  a  magyar  harminczadok.  A  só  árának  meghatározása  az 
országgyűlést  illeti,  8  azt  a  fejedelem  országgyűlésen  kivül  csak  a  leg- 
nagyobb szükség  esetében  emelheti  fel,  mint  ezt  az  1 790 :  20.  t.  czikk 
világosan  bizonyítja.  A  magyar  harminczadok  királyi  jövedelmek  voltak 
mindig,  s  a  magyar  kormányszékek  felügyelete  alatt  állottak,  és  azok 
kezelesébe,  sőt  meghatározásába  is  gyakran  beleszólt  a  magyar  törvény- 
hozás. Egyébiránt  a  kereskedelmi  vámok  és  harminczadok  minden  jól 
rendezett  országban  nem  annyira  statusjövedelmi,  mint  inkább  ipar 
és  kereskedelmi  szempontból  szabályozandók  és  alkotmányos  országok- 
ban is  internationalis  egyezkedések  tárgyai.  (Helyes !)  A  postákat,  melyek 
szintén  a  magyar  kormányszékek  felügyelete  alatt  állottak,  nem  is 
említjük,  nem  csak  azért,  mert  csekély  jövedelmet  hoztak  az  államnak, 
hanem  főkép  azért,  mert  közadózás  nemének  alig  tekinthetők.  Azon 
indirect  adók,  melyek  az  absolut  rendszer  által  hozattak  be,  8  melyek 
sok  jövedelmet  hoznak  ugyan  az  államnak,  de  részint  azért,  mert 
fölötte  magasra  emeltettek,  részint  a  fennálló  kezelésnek  sok  költség- 
gel, igazságtalansággal  és  boszantással  járó  fonák  módja  miatt,  a  nép 
vagyoni  állapotát  s  az  államnak  alaperejét  gyengítik  és  sok  tekintetben 
károsak:  Magyarországban  ismeretlenek  valának  s  jelenleg  is  tör- 
vényellenesek. (Ugy  van !  Helyes !)  Nem  áll  tehát,  hogy  a  magyar 
nemzet  befolyása  alkotmányos  állásában  saját  közadójának  csak  csekély 
részére  terjedett  ki.  (Igaz !) 

Azt  állítja  továbbá  a  legmagasabb  leirat,  hogy  a  pragmatica  sanctio 
nem  csak  Magyarországnak  kül-  és  bei-megtámadások  elleni  sikeresebb 
védelmére,  8  a  trónüresedés  alkalmával  keletkezhető  belvillongások  el- 
hárítására léptettetett  életbe,  hanem  a  végett  is,  hogy  Magyarország  és  az 
örökös  tartományok  közötti  kölcsönös  egyetértésnek  és  egyesülésnek 
minél  szilárdabb  támpontjául  szolgáljon,  s  utal  ennek  bebizonyítására 

az  1723-diki  1.  és  2-dik  t.  czikkek  szó  szerinti  értelmére.  Kifejtettük 
első  föliratunkban  nézeteinket  a  sanctio  pragmaticának  és  a  felhívott 
1.  és  2-dik  czikkelyeknek  szavaira  s  értelmére  nézve,  ügy  hiszszük,  hogy 
nézeteink  alaposak  voltak;  legalább  a  legmagasabb  leiratban  azokat 
megerőtlenítve  nem  látjuk.  Egy  sor  sincs  azon  törvényekben,  melynek 
akár  szó  szerinti,  akár  valóságos  értelméből  m£s  kapcsolatot,  szorosabb 
egyesülést  lehetne  kimagyarázni,  mint  a  minőt  mi  említett  föliratunkban 
elmondottunk.  A  szétválhatlanság  és  a  föloszthatatlanság  egyedül  a  bir- 
toklásra volt  megállapítva,  s  abból  az  országlás  formájának  s  a  kormány- 
zás módjának  ugyanazonosságát  vagy  egységét  annyival  kevésbbé  lehet 
következtetni,  mert  a  mint  föntebb  is  említettük,  a  fölhívott  2-dik 
czikknek  9-dik  szakasza  a  nőági  trónörökösödésre  is  kiterjeszti  és  meg- 
erősíti az  1715:  3.  t.  czikket,  mely  világosan  kimondja,  hogy  ta  feje- 
delem Magyarországban  csak  az  ország  törvényeinek  megtartásával 
uralkodhatok,  s  az  ország  más  tartományok  módjára  soha  sem  fog  kor- 
mányoztatni)). Az  egyesülés  más  nemének  a  felhívott  1723 : 1-ső  s  2-dik 
czikkekben  még  csak  nyoma  sincs. 

Azon  egyes  adatok  s  törvény  czikkek,  miket  a  legmagasabb  királyi 
leirat  a  szorosabb  reáluniónak  kimutatására  felhoz,  nem  a  reáluniót, 
hanem  inkább  Magyarországnak  közjogi  és  kormányzati  külön  állását 
bizonyítják.  (Helyes!  Ugy  van!)  Megemlíttetik  ugyanis  a  trón  egysége* 
Ezen  egységet  oly  értelemben,  hogy  mind  nálunk,  mind  az  örökös  tar- 
tományokban ugyanazon  fejedelem  uralkodik,  kétségbevonni  senki  seni 
fogja.  De  hiszen  ez  még  nem  reálunk),  hanem  természetes  következése, 
sőt  lényege  a  személyes  uniónak.  Más  értelemben  vett  egysége  a  trón- 
nak pedig  csakugyan  nem  létezik.  A  fejedelem  más  módon,  más  föltételek 
alatt,  más  lényeges  törvény  szabta  formák  szerint  lesz  királya  Magyar- 
országnak, és  ismét  más  módon  lép  trónra  az  örökös  tartományokban ; 
más  rendszer  mellett  kell  országlania  nálunk,  más  mellett  országol  az 
örökös  tartományokban ;  sőt  még  fejedelmi  jogai  sem  minden  részben 
ugyanazok  törvény  szerint  itt,  mint  amott.  Es  a  trónnak  egysége  még 
a  személyre  nézve  is  megszűnik,  ha  Felséged  ősatyjának,  I.  Leopold 
császár  és  királynak  minden  ivadéka  kihal ;  mert  akkor  —  mint  első 
föliratunkban  is  kifejtettük,  —  a  Magyarországgal  kötött  pragmatica 
sanctio  szerint  az  ország  szabadon  választhatja  királyát ;  (Ugy  van !) 
a  többi  tartományokban  pedig  azon  sanctio  pragmatica  szerint,  mely 
nekik  adatott,  8  melyet  ők  elfogadtak,  a  habsburgi  ház  távolabbi  nő- 
ágait  fogná  illetni  az  uralkodás. 

Említtetik  továbbá  a  legmagasabb  királyi  leiratban  a  külügyek 

egysége  és  hogy  az  uralkodó  család  trónralépte  óta  Magyarország  a  kül- 
föld irányában  soha  külön  képviselve  nem  volt. 

Vannak  hazánkban  is  oly  fejedelmi  jogok,  miket  magára  a  király 
személyére  ruházott  az  alkotmány.  Mivel  pedig  a  magyar  király  egy- 
szersmind az  örökös  tartományoknak  is  fejedelme,  természetes,  hogy 
az  ily  jogokat  mind  Magyarországra,  mind  a  többi  tartományokra 
nézve  ugyanazon  fejedelem  gyakorolja.  De  ebből  szorosabb  reál-uniót 
következtetni  nem  lehet. 

Ilyen  fejedelmi  jog  a  magyar  királynak  azon  joga,  miszerint  a  kül- 
hatalmak  iránti  viszonyokat  —  vagyis  a  külügyeket  —  legmagasabb 
királyi  hatalmával  intézi.  Törvényeink,  névszerintaz  1608-dik  évi  2-dik 
8  1681-dik  évi  4.  törvény czikkek  kikötötték  ugyan,  hogy  a  háborúnak 
és  békének  kérdései  különösen  Törökországra  nézve  a  magyarok  be- 
folyásával tárgyaltassanak ;  a  háború  Magyarországban  és  kapcsolt  ré- 
szeiben az  ország  tudta  s  beleegyezése  nélkül  meg  ne  indittassék ;  a 
békekötésnek  pontjai  az  ország  gyűlésével  közöltessenek;  a  fényes 
Portánál  a  császári  residens  mellett  magyar  residens  is  tartassék,  s  az 
a  császári  residenssel  egyenlő  hatalmú  legyen,  s  több  törvényeink, 
különösen  az  1723:  104,  1741  :  11,  ós  1790:  17.  t.  czikkek  kikötötték 
azt  is,  hogy  a  külügyek  tárgyalásából  a  magyarok  se  zárassanak  ki,  s 
a  külföldi  követségekre  magyarok  is  alkalmaztassanak.  A  külügyek  leg- 
főbb vezetése  és  intézése  azonban  magának  a  fejedelemnek  kezébe 
volt  letéve,  s  az  ország  erre  vonatkozólag  is  legfőbb  biztosítékát  az  adó 
és  katona-állítás  meghatározásának  jogába  helyezvén,  csak  azt  akarta, 
hogy  a  külügyek  tárgyalásánál  a  magyaroknak  is  legyen  befolyásuk. 
(Helyes !)  Ezen  elvet  követte  a  külügyekre  vonatkozólag  az  1847/48-diki 
törvényhozás  is,  midőn  az  említett  királyi  jogot  tisztelve,  s  teljes  épsé- 
gében fentartva,  külön  magyar  külügyminisztériumot  épen  nem  állí- 
tott, s  elegendőnek  tartotta,  hogy  az  ő  felségének  személye  melletti 
miniszter  által  tartassék  fön  azon  befolyás,  melyet  az  ország  e  részben 
a  fönt  elősorolt  törvények  értelmében  igényelhet. 

Különösen  kiemeli  a  legmagasabb  királyi  leirat  az  1741-dik  évi 
11.  t.  czikk  4-dik  szakaszát,  melyben  az  foglaltatik,  hogy  ő  felsége  a 
statusminiszteriumban  is  fog  magyarokat  alkalmazni.  De  az  említett 
törvényre  meg  kell  jegyeznünk,  hogy  annak  felhozott  szavai  egyedül 
csak  a  külügyi  dolgokra  vonatkoznak.  (Úgy  van !)  Az  ország  —  mint 
fentebb  is  elmondottuk  —  ezen  törvény  által  csak  azt  kívánta  elérni, 
hogy  a  külügyek  tárgyalásában,  illetőleg  a  külügyek  fölötti  tanácskozá- 
sokban korábbi  törvényeink  szerint  magyarok  is  részt  vegyenek ;  mivel 

pedig  a  külügyek  a  statusminiszteriumban  tárgyaltattak,  s  ő  felsége 
annak  meghallgatásával  intézte  a  külügyi  dolgokat,  az  ország  rendéi 
csak  e  czélból  kívánták,  hogy  oda  magyar  tagok  is  neveztessenek. 
Bizonyítja  ezt  különösen  az  1790-dik  évi  17-dik  törv.  czikkely,  mely 
az  említett  1741  :  11-dik  törvényczikkelyt  újabban  megerősítvén,  azt 
mondja,  hogy  «ő  felsége  magához  a  statusminiszteriumhoz  is  fog  ma- 
gyarokat alkalmazni,  s  oly  rendeléseket  teend,  miszerint  azok,  kik  a 
magyarok  közül  külkövetségre  kívánnak  alkalmaztatni,  magukat  az 
állam  titkos  kanczelláriájában  kiképezhessék.*  Világos  a  törvény  e  sza- 
vaiból, hogy  egyedül  a  külügyek  tekintetéből  kívánta  az  ország,  hogy  a 
statusminiszteriumban  magyarok  is  alkalmaztassanak,  miből  semmikép 
sem  lehet  azt  következtetni :  hogy  az  ország  belkormányzata  azon  sta- 
tusminiszteriumtól  függött.  (Úgy  van !) 

Említi  továbbá  a  legmagasabb  leirat  a  hadsereget  s  annak  kö- 
zösségét. Kétségtelen  az,  hogy  a  magyar  hadsereg  a  többi  tartomá- 
nyok seregeivel  együtt  közösen  harczolt  a  hon  és  fejedelem  ellenségei 
ellen,  de  lényeges  volt  mindig  a  különbség  Magyarország  és  az  örökös 
tartományok  között  azokra  nézve,  mik  a  katonaságot  tárgyazzák.  Ma- 
gyarország az  örökös  tartományoknak  s  azok  kormányzatának  minden 
befolyása  nélkül  önállólag  határozta  meg  a  magyar  katonaság  számát, 
amint  ezt  számos  törvények,  különösen  az  1802-dik  évi  2.  t.  czikk  bi- 
zonyítják. Országgyülésileg  határoztatott  meg  a  magyar  hadsereg  fen- 
tartásának  módja,  és  pedig  gyakran  lényegesen  eltérőleg  az  örökös  tar- 
tományokban behozott  rendszertől;  a  megfogyott  hadsereg  pótlására 
szükséges  ujonczok  országgyülésileg  ajánltattak  meg,  és  ezek  meg- 
ajánlásánál csak  a  magyarországi  ezredekben  létező  hiány  vétetett  te- 
tekintetbe,  s  az  ajánlat  a  magyar  ezredek  betöltésére  tétetett ;  a  többi 
tartományok  katonaságánál  létezett  aránylag  kisebb  vagy  nagyobb 
hiányra  soha  semmi  figyelem  sem  volt.  Országgyülésileg  határoztattak 
meg  az  ujonczok  állításának  módja  s  feltételei,  valamint  a  szolgálatnak 
ideje  is,  minden  tekintet  nélkül  arra,  hogy  a  többi  tartományokban 
mindezek  miként  állapíttattak  meg.  És  az  ujonczok  megajánlásánál 
nemcsak  az  vétetett  figyelembe,  hogy  a  magyar  ezredek  teljes  számá- 
ból mennyi  hiányzik,  hanem  megkívánta  az  országgyűlés  azt  is,  hogy  a 
küldolgok  fenforgó  körülményei  is  fedeztessenek  fel  előtte,  s  az  ezek  sze- 
rint megismert  szükséghez  mérve  tette  ajánlatát.  Bizonyítják  ezeknek  va- 
lóságát törvényeink,  melyek  közöl  elég  leend  az  1840-dik  évi  2-dik  t. 
czikkelynek  első  szakaszát  felhoznunk,  mely  következőleg  szól:  tAz  or- 
szág rendéi,  miután  a  törvények  értelmén  sarkaló  kívánatok  folytában  a 

küldolgok  fenforgó  körülményeiről  és  a  magyar  ezredek  jelen  állapot- 
járói  ő  felsége  nevében  értesíttettek,  a  szükség  iránti  fölfedezés  követ- 
keztében, ennek  pótlásául,  segedelemképen,  s  minden  ebből  vonható 
következtetés  nélkül,  a  magyar  ezredekhez  önkényt  38,000  ujonczot 
ajánlanak  következő  feltételek  alatt .  .  .  .»  stb. 

Az  időnkint  országgyűlésileg  ajánlott  ujonczozáson  felül,  folyvást 
fennálló  rendes  toborzás  által  is  pótoltatott  a  magyar  hadsereg.  Ezen  to- 
borzás is  országgyűlésileg  alkotott  törvények  mellett  állott  fenn,  s  annak 
fentartására  külön  ajánlotta  meg  mindig  az  országgyűlés  a  szükséges 
költségeket. 

Bégiebb  törvényeink  aziránt  is  világosan  rendelkeznek,  hogy  az 
idegen  katonaság  Magyarországból  eltávolíttatnék,  a  magyar  katonaság 
visszahozassák,  a  magyar  várakban  magyar  parancsnokok  alkalmaz- 
tassanak, a  magyar  hadak  főkapitánysága  az  ország  nádorát  illesse. 
A  katonaság  élelmezése  és  elhelyezése  fölött  mindig  a  magyar  királyi 
helytartótanács  intézkedett,  8  több  izben,  különösen  1790.  ós  1840-ben 
országgyűlési  bizottmányok  neveztettek  ki  ezek  állandó  szabályainak 
kidolgozására.  Kétségtelen  mindezekből,  hogy  Magyarország  a  katona- 
ságot illetőleg  is  mind  közjogi,  mind  kormányzati  tekintetben  mindig 
alkotmányos  önállással  birt,  s  az  1848 :  ül.  t.  czikknek  azon  része  is, 
mely  a  magyar  katonai  ügyeket  kormányzati  tekintetben  a  magyar  ki- 
rály fejedelmi  hatalmának  sérelme  nélkül  a  felelős  minisztériumra 
bízta,  már  előbb  fennállott  törvényeink  értelmében  lön  alkotva.  (Ugy 
van !  Helyes !) 

A  mi  a  pénzügyet  illeti,  alig  van  tárgy,  melynél  annyi  törvényi 
lehetne  felmutatni  annak  bebizonyítására,  hogy  az  ország  e  részben  is 
fenn  kívánta  mindig  tartani  önállását  és  függetlenségét.  A  bécsi 
kamara  szeretett  jogtalanul  beleavatkozni  Magyarország  pénzügyeibe  ; 
de  az  ország  minden  ilyen  beavatkozást  határozottan  visszautasított,  s 
törvény  által  is  több  izben  kimondotta  pénzügyének  függetlenségét. 
Elég  legyen  a  sok  közöl  csak  néhányat  említenünk.  Az  1 608  kor.  el. 
5-dik  t.  czikk  azt  mondja  «hogy  országos  kincstárnok  választassák,  ki  az 
osztrák  vagy  bécsi  kamarától  épen  semmi  függésben  ne  legyen,  s  más 
tartományok  Magyarországnak  jövedelmeibe  semmikép  ne  avassák  ma- 
gukat*; az  1723-diki  16.  t.  czikk  a  fentebbi  törvény  rendeleteit  újra 
megerősíti;  az  1741-diki  14.  t.  czikk  azt  rendeli:  «hogy  a  magyar 
kamara  megtartassák  törvényes  függetlenségében,  feliratait  közvetlenül 
ő  felségéhez  küldje,  melyekre  a  leiratok  egyedül  ő  felsége  által  fognak 
kiadatni,  végre  mindazok,  mik  Magyarországban  és  a  kapcsolt  részek- 

ben  a  kincstárt  (aerarium)  illetik,  és  így  a  só  és  bányászat  is  a  magyar 
kamara  alá  legyen  helyezve ».  Az  ország  jövedelmeinek  kezelése  tehát 
törvény  szerint  önálló,  s  a  többi  tartományokétól  független  volt.  Az 
ország  adójának  meghatározása  is,  mint  fentebb  kifejtettük,  az  örökös 
tartományok  kormányzatának  minden  befolyása  nélkül  országgyűlési  - 
leg  történt.  (Úgy  van !  Helyes !) 

Megemlítünk  még  egyet  e  részbeni  alkotmányos  önáUásunk  ki- 
mutatására. 1811-ben,  midőn  a  rendkívülileg  megszaporított  papiros- 
pénznek értéke  egy  ötöd  részre  leszállíttatván,  annak  beváltására  ujabb 
papirospénz  « váltó  czédulák»  neve  alatt  kiadatott,  ő  felsége  a  magyar 
országgyűlést  felszólította,  hogy  ezen  váltóezédulák  értékének  biztosí- 
tására és  időnkinti  beváltására  segédkezet  nyújtson.  Megbízottakat  is 
küldött  ő  felsége,  kik  az  állam  pénzviszonyait  és  a  sürgető  szükség 
minden  körülményeit  egy  az  ország  gyűlése  által  választandó  küldött- 
ségnek felfedezvén,  a  tervet  is  előadják,  mely  szerint  a  bajon  segíteni 
lehetne.  E  megbízottak  eljártak  megbízásukban,  előadták  a  tervet,  mely 
abból  állott,  hogy  a  21 1  millió  forint  értékű  váltó  czédulából  100  milliót 
vállaljon  az  ország  magára,  és  annak  beváltására  gondoskodjék  biztos 
pénzalapról.  Az  ország  rendéi  tanácskozás  alá  vették  e  tárgyat,  s  abban 
állapodtak  meg,  hogy  sem  a  100  milliót  magukra  nem  vállalják,  sem 
valamely  pénzalapnak  előállításába  nem  bocsátkoznak.  (Tetszés.) 

Ha  Magyarország  önálló  és  független  nem  lett  volna,  ő  felsége  nem 
szólította  volna  fel  külön  Magyarországot,  hogy  az  állam  ezen  adóssá- 
gának egy  részét  vállalja  el,  s  az  ország  nem  tagadhatta  volna  meg 
annak  elvállalását.  (Zajos  közhelyeslés.) 

De  gyakorlatilag  mutatja  ezen  világos  példa  még  azt  is,  a  mi 
elméletileg  az  alkotmányosság  elvéből  amúgy  is  tisztán  következik: 
hogy  Magyarországot  azon  államadósságok,  mik  az  ország  tudta  s 
egyenes  beleegyezése  nélkül,  nagyrészt  nem  is  az  ország  érdekében  te- 
tettek, jogilag  nem  terhelhetik.  (Úgy  van  !  Helyes  !)  Ezt  azonban  nem 
azért  említjük  meg,  mintha  változtatni  akarnánk  első  feliratunkban  tett 
azon  kijelentésünket,  hogy  «mi  nem  kívánunk  ellenségesen  föllépni  az 
örökös  tartományok  alkotmányos  népei  ellen,  készek  vagyunk  azt,  a 
mit  tennünk  szabad,  s  a  mit  önáUásunk  s  alkotmányos  jogaink  sérelme 
nélkül  tehetünk,  a  törvényszabta  szigorú  kötelesség  mértékén  túl  is, 
méltányosság  alapján,  politikai  tekintetből  megtenni,  hogy  azon  súlyos 
terhek  alatt,  miket  az  eddig  fennállott  absolut  rendszer  fonák  eljárása 
összehalmozott,  az  ő  jólétük,  s  azzal  együtt  a  mienk  is,  össze  ne  roskad- 
jon, s  a  lefolyt  idők  káros  következései  róluk  és  rólunk  elháríthassanak*. 

Deák  Ferencz  Beszédei.  ÜT.  H 

Sőt  újra  ismételjük  mindezeket,  és  ismételjük  azt  is,  hogy  csak  mint 
önálló  független  szabad  ország  akarunk  velük  e  tárgyban  is  érintkezni. 
(Úgy  van !)  De  ha  a  mi  politikai  jogaink  tekintetbe  nem  vétetnek,  ha 
törvényes  önállásunk  megtámadtatik,  ha  az  alapszerződések  által  biz- 
tosított ősi  alkotmányunk  helyett  más  valamely  octroyrozott  alkotmányt 
akarnak  reánk  kényszeríteni:  akkor  Isten  és  világ  előtt  igazolva  leszünk, 
ha  semmi  oly  terhek  és  kötelezettségek  elvállalásába  szabad  akarattal 
bele  nem  egyezünk,  mikben  résztvenni  törvény  és  igazság  szerint  nem 
tartoznánk.  (Óriási  zajban  kitörő  közhelyeslés  és  viharos  éljenzés. 
Halljuk!  Halljuk!) 

Azt  állítja  a  legmagasabb  királyi  leirat,  hogy  Magyarország  az 
állam  közszükségeinek  fedezésében  és  terheiben  minden  időben  részt- 
venni, s  azon  terheknek  és  áldozatoknak  egy  részét  elvállalni  tartozott, 
melyek  a  leviharzott  harczi  események  folytán  a  népek  vállaira  nehe- 
zültek, s  hivatkozik  e  részben  az  1741 :  63.,  az  1796 :  2.,  az  1805 :  2., 
az  1807 :  2.  és  az  1808:  6.,  törvényczikkekre,  mint  a  szorosabb  reál- 
uniónak bizonyítékaira.  (Halljuk.) 

De  tekintsük  végig  az  idézett  törvényeket,  és  figyelmezzünk  a 
körülményekre,  mik  között  azok  alkottattak.  1741-ben  Mária  Terézia 
trónját  hatalmas  ellenségek  támadták  meg.  Mária  Terézia  törvényes 
királya  volt  Magyarországnak,  s  az  ország  mindent  megtett,  hogy  ki- 
rályát s  annak  jogait  megvédje.  (Igaz!)  Erről  szól  az  idézett  1741 :  63. 
t.  czikk,  és  azt  mondja,  hogy  a  fejedelem  és  ország  jogainak  védelmére 
a  nemzet  életét  és  vérét  kész  levén  áldozni,  átalános  fölkelést  rendel  ; 
kiköti  azonban  világosan,  hogy  az  ország  törvényei  sértetlenül  fentar- 
tassanak,  s  ezen  rendkívüli  ajánlatból  semmi  következést  vonni  ne 
lehessen.  1796-ban,  1802,  1805,  1807-  és  1808-ban  Francziaország 
győzedelmes  seregei  fenyegették  hazánkat  és  fejedelmünket,  s  az  ország 
rendéi  a  haza  és  fejedelem  védelmére  részint  ujonczokat,  részint  fölke- 
lést, részint  rendkívüli  segélyezést  ajánlottak  az  idézett  törvényekben.  De 
mindezen  ajánlatoknál  határozottan  kijelentették,  hogy  azokat  önkényt 
és  szabad  akaratból  teszik,  s  az  ország  jogait  fentartva  tiltakoztak  az 
ellen,  hogy  e  szabad  ajánlatból  utóbbra  bármi  kötelezettségi  következés 
vonasfeók.  (Úgy  van !  Helyes !) 

Igaz,  hogy  kötelességet  teljesített  a  nemzet  ezen  önkéntes  aján- 
latok által,  önhazája  és  fejedelme  iránti  szent  kötelességet. 

De  midőn  a  veszély  óráiban  fejedelmétől  felszólítva  sietett  meg- 
menteni a  hazát,  8  megvédni  királyának  jogait  s  érdekeit,  bizonyosan 
nem  sejtette,  hogy  jöhet  oly  idő,  midőn  törvényes  önállásának  tettleges 

felforgatásával  ősi  alkotmánya  helyett  idegen  alkotmányt  akarnak  reá 
octroyrozni;  (Igaz!)  alaptörvényeit  pátensekkel  cserélik  fel;  (Igaz!)  nem 
engedik,  hogy  jogait  saját  országgyűlésén  gyakorolhassa ;  (Igaz !)  és  a 
hatalom  mindezen  lépéseinek  igazolására  épen  azon  tényeket  hozzák 
majd  fel,  melyek  a  hazafiúi  kötelesség  hű  teljesítéséből  származtak, 
{Úgy  van !)  azon  tényeket,  melyekkel  bebizonyította  a  nemzet,  hogy  tör- 
vényes jogait  a  király  és  haza  érdekében  tudja  gyakorolni,  azon  ténye- 
ket, melyek  a  hazát  és  birodalmat  mentették  meg.  (Óriási  zajban 
kitörő  közhelyeslés  és  viharos  éljenzés.)  Azon  fejedelmek,  kiknek 
felszólítására  az  idézett  törvények  alkotva  lőnek,  nem  a  páran- 
-csőié  hatalom  szigorú  hangján  szólottak  az  országgyűléshez,  hanem 
azt  a  törvényhozó  hatalom  egyenjogú  részesének  tekintve,  szólottak 
■az  alkotmány  iránti  ragaszkodással  és  az  atyai  szeretetnek  bizalmat 
gerjesztő  szavaival;  s  a  nemzet  lelkesedéssel  fogadta,  fiúi  bizalom- 
mal viszonozta  s  buzgósággal  teljesítette  a  fejedelem  atyai  felszólítását. 
{Úgy  van !) 

Azt  is  mondja  a  legmagasabb  királyi  leirat,  hogy  az  1723-dik  évi 
21.,  98.,  104.  és  114.  törvény czikkek  világosan  azon  központi  kormányra 
utalnak,  melynek  hatásköréhez  a  Magyarországot  s  a  többi  tartomá- 
nyokat közösen  érdeklő  minden  ügyek  elintézése  tartozott. 

De  nézetünk  szerint  az  említett  törvények  tartalmából  ily  követ- 
kezést vonni  nem  lehet.  Az  1723-dik  évi  21-dik  törvényczikk  katonai 
kiszökésekről  szól  és  némely  tábornokok  erőszakoskodásairól,  kik  külö- 
nösen a  várakban  némely  javadalmakat  követeltek,  mint  rendes  fizeté- 
süknek egy  részét.  Ezen  követelések  megvizsgálására  s  annak  meg- 
állapítására, hogy  ha  csakugyan  illették  valamely  efféle  javadalmak  a 
tábornokokat  fizetésük  fejében,  azok  nekik  más  módon  pótoltassanak, 
egy  bizottmány  alakíttatott,  mely  az  ország  rendéinek,  a  haditanácsnak 
8  az  udvari  kamarának  megbízottjaiból  állott.  E  két  utolsó  testületnek 
megbízottai  szükségesek  voltak  a  bizottmánynál,  minthogy  a  bepanasz- 
lott  tábornokok  német  katonák  voltak.  És  ha  létezett  volna  oly  központi 
kormány,  melynek  hatásköre  Magyarországra  is  kiterjedett,  nem  lett 
volna  szükséges  országgyülésileg  nevezni  Magyarország  részéről  is  bi- 
zottmányt, hanem  az  egész  ügyet,  mint  épen  nem  törvényhozási,  hanem 
közigazgatási  tárgyra  vonatkozót,  azon  központi  testület  vizsgálta  és 
intézte  volna  el.  (Úgy  van !  Helyes !)  Inkább  arra  mutat  tehát  az  em- 
lített törvényczikk,  (Halljuk !)  hogy  épen  azért,  mert  központi  kor- 
mányzat nem  létezett,  Magyarország  mint  önálló  külön  ország  eseten- 
kint  jött   érintkezésbe   az   örökös  tartományokkal,  s   illetőleg   azok 

kormányzatával,  még  pedig  közigazgatási  tárgyakban  is  gyakran  az 
országgyűlése  által. 

Az  idézett  98-dik  törvényczikk  azt  rendeli :  hogy  a  magyar  ki- 
rályi helytartótanács  ő  csász.  kir.  felségének  pecsétjével  éljen,  melyen  a 
kétfejű  sas  közepén  Magyarország  czimere  legyen.  Már  ezen  törvény 
tartalmából  csakugyan  nem  lehet  valamely  központi  közös  kormányzat 
létezését  következtetni.  (Derültség  és  helyeslés.) 

A  104-dik  törvényczikk  azt  mondja :  hogy  a  magyarországi  hon- 
polgárok azon  ügyekben,  mik  Magyarországot  érdeklik,  külkövetségekre 
is  alkalmaztassanak.  Erre  vonatkozólag  fentebb  már  előadtuk  nézetein- 
ket ott,  hol  a  külügyekről  szólottunk. 

Végre  a  1 14-dik  törvónyczikkben  azt  igéri  ő  felsége,  hogy  a  posták 
járását  főpóstamesterének  meghallgatásával  a  szerint  fogja  elintézni, 
mint  azt  a  közszükség  kivánandja.  De  ez  sem  mutat  központi  közös 
kormányzatra.  A  posták  sok  ideig  Európának  több  tartományaiban 
magán  vállalatok  voltak ;  a  Thurn-Taxis  család  sokáig  birta  és  kezelte 
azokat  Németország  nagy  részében  is.  De  abból  még  következtetni  nem 
lehetne,  hogy  a  Thurn-Taxis  családnak  e  birtoklása  azon  tartomá- 
nyoknak jogviszonyait  bármi  részben  megváltoztatta  volna.  (Hosszas 
zajban  kitörő  köztetszés  és  helyeslés.)  Egyébiránt  ezen  törvényczikk 
nem  azt  mondja,  hogy  az  összes  birodalom  fő-póstamestere  (Halljuk !) 
vagy  valamely  központi  közös  kormányszék  fogja  meghatározni  Magyar- 
országban a  posták  járását,  hanem  hogy  ő  felsége  fogja  azt  tenni,  mini 
magyar  király,  meghallgatván  előbb  fő-póstamesterét,  kétségtelenül 
mint  olyan  egyént,  kinek  tanácsa,  a  póstaügynek  akkor  még  fejletlen 
állapota  mellett,  minden  esetre  figyelmet  érdemlett.  Meg  kell  végre  még 
jegyeznünk,  hogy  a  később  teljesen  kifejlett  póstaügy  egész  terjedelmé- 
ben Magyarországra  nézve  a  magyar  királyi  helytartótanácsnak  és  a 
magyar  királyi  kamarának  felügyelete  és  intézkedő  hatalma  alatt  állott, 
ezen  kormányszékek  pedig,  mint  fentebb  is  kifejtettük,  világos  törvé- 
nyeink szerint,  a  magyar  király  törvényes  hatalmán  kivtil,  minden  egyéb 
hatalomtól  s  az  örökös  tartományoknak  kormányzati  testületétől  telje- 
sen függetlenek  voltak. 

Azt  mondja  továbbá  a  legmagasabb  királyi  leirat:  hogy  «a  biro- 
dalom közérdekei  iránti  gondosságának  ragyogó  jelét  adta  a  magyar 
törvényhozás,  midőn  az  1741 : 4-dik  törvényczikk  3-dik  szakaszában  oly 
czélból,  hogy  Magyarországnak  kormányzata  a  birodalom  többi  részeinek 
kormányzatától  el  ne  különöztessék,  és  ellentétben  az  országgyűlési  fel- 
iratban érintett  1485-dik  évi  2-dik  törvónyczikkelylyel,  mely  a  nádor 

gyámnoki  jogát  illeti ,  Ferencz  császárt  —  dicső  emlékezetű  Mária 
Terézia  magyar  király  felséges  férjét  —  nemcsak  uralkodó  társnak 
nevezte,  hanem  a  trón-örökös  kiskorúsága  esetére  Magyarországra  nézve 
is  annak  törvényes  gyámságát  reá  ruházta  azon  világos  kijelentéssel, 
hogy  ő  Magyarországot  a  birodalom  többi  tartományaival  együtt  atyai  s 
.gyámsági  hatalmánál  fogva  közösen  kormányozhassa. »  (Halljuk !) 

Ha  Magyarország  alkotmányos  önállása  s  törvényes  függetlensége 
más  törvényekben,  s  magában  a  sanctio  pragmaticában  világosan  ki 
nem  volna  is  fejezve :  azt  már  maga  ezen  1 741  :  4.  törvényczikk  kétség- 
telenné tenné.  (Deák  Ferencz  éljenzések  közt  átadja  az  iratot  Szalay 
Lászlónak,  ki  annak  felolvasását  következőleg  folytatja.)  Ugyanis :  Az 
ország  rendéi  ő  felségének  férjét,  Ferencz  lotharingiai,  barri  és  hetruriai 
herczeget,  ki  még  akkor  római  császárnak  megválasztva  nem  volt, 
felséges  neje  mellé  uralkodó  társnak  megválasztották,  s  a  trónörökös 
kiskorúsága  esetére  annak  gyámságát  is  reá  ruházták.  De  világosan  ki- 
jelentették, hogy  e  választás  önként  és  szabadon  történt,  s  hogy  abból 
jövendőre  Magyarország  bármely  nő-királyának  fejedelmi  férje  soha 
semmi  következést  ne  vonhasson,  és  hogy  a  nádori  hatalom  sértetlenül 
maradjon;  kikötötték  azt  is,  hogy  az  együtt  uralkodás  által  az  1723-dik 
évi  1-8Ő  és  2-dik  törvény czikkekben  megállapított  elválhatlanság  és 
másoknak  örökösödési  jogai  csorbát  ne  szenvedjenek ;  az  ország  jogai, 
törvényei,  szabadsága  fentartassanak ;  az  ország  ügyei  a  törvények  értel- 
mében kormányoztassanak,  s  ő  felsége  a  legfőbb  királyi  hatalmat  és  ki- 
rályi jogokat  (iura  maiestatica),  melyek  törvény  szerint  csak  a  koroná- 
zott királyt  illetik,  ne  gyakorolhassa. 

Ha  Magyarország  alkotmányos  önállással  nem  birt  volna,  ha  tör- 
vény szerint  nem  a  nádort  illette  volna  a  kiskorú  magyar  királynak 
gyámsága :  nem  lett  volna  szükséges  ezen  törvényczikket  alkotni,  mert 
a  gyámság  mind  természet  szerint,  mind  az  örökös  tartományokban 
fennállott  törvény  szerint,  az  édes  atyát  illette  volna.  De  épen  azért, 
mert  Magyarország  közjogi  állásában  teljesen  el  volt  a  többi  tartomá- 
nyoktól különözve ;  épen  azért,  mert  reál-unio  nem  létezett :  külön  tör- 
vény által  kellett  arról  intézkedni,  hogy  az  édes  atya  Magyarországra 
nézve  saját  gyermekének  gyámságától  el  ne  távolíttassék.  (Köz helyeslés.) 

Azon  kivételes  intézkedés,  mit  e  részben  tettek  az  ország  rendéi, 
teljes  épségben  hagyta,  sőt  újabban  megerősítette  a  nádori  hivatal 
gyámsági  jogait,  nemcsak  azáltal,  hogy  kivételes  volt,  és  azon  egyetlen 
esetre  szorítkozva  tiltakozott  minden  abból  vonható  következtetés  ellen : 
-de  azért  is,  mert  a  nádori  jogok  sérthetetlenségét  világos  szavakban 

kimondotta.  A  kiskorú  örökös  magyar  királynak  gyámsága  tehát  jöven- 
dőben is  a  nádort  illetvén,  kétségtelenül  állanak  mindazon  következ- 
tetések, miket  mi  ezen  körülményből  első  feliratunkban  a  reál-unio 
ellen  felhoztunk. 

Tisztelettel  megjegyezzük  továbbá  azt  is,  hogy  az  idézett  1 741-dik 
évi  4-dik  törvényczikk  elősorolja  ugyan  élőbeszédében  ő  felségének  a 
felséges  császárné  férjének  jeles  érdemeit,  nyolcz  évig  Magyarországban 
viselt  helytartóságát,  a  harczmezőn  bizonyított  vitézségét  s  a  magyar 
nemzet  iránt  több  izben  tanúsított  szeretetét ;  megemlíti  őseinek  jeles 
érdemeit ;  elmondja,  hogy  őt  mint  férjet  Isten  és  a  természet  felséges 
neje  gondjainak  részesévé  rendelte,  s  ezeket  okok  gyanánt  előre  bocsátva 
mondja  ki  az  egyhangúlag,  önként  és  szabadon  történt  megválasztást ; 
de  hogy  ezt  az  ország  oly  czélból  tette  volna,  hogy: « Magyarország  kor- 
mányzata a  birodalom  többi  részeinek  kormányzatától  el  ne  különíttes- 
sék»  és  hogy  « a  gyámság  azon  világos  feltétellel  ruháztatott  az  édes 
atyára,  miszerint  az  Magyarországot  a  birodalom  többi  tartományaival 
együtt  közösen  kormányozhassa*  mint  ez  a  legmagasabb  királyi  leiratban 
állíttatik,  (Zúgás)  azt  az  említett  törvény  csak  egy  szóval  sem  mondja,  a 
a  kormányzat  közösségének  megemlítése  sem  fordul  abban  elő ;  sőt. 
épen  azáltal,  hogy  az  említett  törvény  5-dik  és  6-dik  szakasza  világo- 
san kiköti,  hogy  a  kormányzás  Magyarország  törvényei  szerint  vites- 
sék, s  az  országnak  jogai,  törvényei,  szabadsága  sértetlenül  fentartas- 
sanak,  a  többi  tartományokkal  való  közös  kormányzás  eszméje  is  ki 
van  zárva.  (Úgy  van!  Igaz!) 

Mindezeket  részletesebben  azért  soroltuk  elő,  hogy  a  legmagasabb 
leiratnak  ellenvetéseire  felelve,  ujabban  kimutassuk  első  feliratunkban 
Felségedhez  felterjesztett,  s  a  legmagasabb  leiratban  határozottan  meg- 
tagadott jogos  kívánatinknak  alaposságát,  melyet  a  legmagasabb  leirat- 
nak ellenokai,  s  az  abban  előforduló  idézeteknek  hosszú  sora  semmi 
részben  meg  nem  gyengítettek,  és  hogy  kimutassuk,  hogy  az  ország 
jogai  nem  1 848-ban  vették  eredetüket,  hanem  azok  lényegükben  ré- 
giebb  törvényeink  szerint  is  csakugyan  fennállottak.  (Zajos  közhelyes- 
lés.) Az  1847/48-diki  törvények  csak  újabb,  világosabb  és  határozottabb 
alakot  adtak  a  nemzet  jogainak,  tisztába  hozták  s  a  kor  igényeihez 
alkalmazták,  miket  az  ország  évek,  sőt  századok  óta,  mint  alkotmányá- 
nak és  törvényeinek  szelleméből  szorosan  következőket  folyvást  sür- 
getett ;  de  a  nemzet  és  fejedelem  közötti  viszonyokat  illetőleg  lényeg- 
ben ujabb  jogokat  nem  teremtettek.  (Helyes !  Úgy  van  !) 

Egyébiránt  ha  az  említett  1847/48-diki  törvények  ujabb  jogokat. 

teremtettek  volna  is,  ha  nemcsak  alakjában,  hanem  lényegében  is  újra 
alkották  volna  Magyarország  közjogát :  joggal  követelhetnők,  a  mint 
követeljük  is,  mindazt,  a  mi  azokban  foglaltatik.  (Úgy  van !  Helyes !) 
Mert  ezen  törvényeket  az  alkotmányszerű  törvényhozó  hatalom  —  a 
fejedelem  és  nemzet  egyesült  akarata  —  hozta  létre :  kötelezők  tehát 
azok  mindaddig,  mig  a  fejedelem  és  nemzet  egyesült  akaratából  ismét 
módosítva  vagy  eltörülve  nem  lesznek.  (Úgy  van !  Helyes  !) 

Azt  állítja  a  legmagasabb  leirat,  hogy « a  személyes  uniónak  életbe 
léptetése  az  1848-diki  törvények  által  lön  megkísértve,  s  hogy  ezen 
kísérlet  ellenmondásban  áll  a  törvények  bevezetésében  foglalt  azon 
nyilvánítássá],  miszerint  a  koronának  egysége  s  Magyarországnak  az 
összes  birodalom  iránti  kötelezettségei  sértetlenül  hagyandók. »  (Nem 
igaz !  Nem  áll !) 

De  a  személyes  uniót  nem  az  1848-diki  törvények  hozták  be,  ha- 
nem az  a  sanctio  pragmaticának  világos  értelmében  mindig  fenállott, 
(Úgy  van !  Igaz !)  s  nem  ismerünk  törvényt,  mely  a  szorosabb  reál-uniót 
valaha  meghatározta  volna.  Az  1848-diki  törvények  idézett  bevezetése 
megemlíti  ugyan  Magyarországnak  a  pragmatica  sanctio  által  vele  vál- 
hatatlan  kapcsolatban  álló  tartományok  iránti  törvényes  viszonyait; 
de  ezen  törvényes  viszonyok  ós  a  personál-unió  legkisebb  ellentótben 
sincsenek  egymással ;  mert  mi  csak  azon  viszonyokat  ismerjük  törvé- 
nyeseknek, mik  —  a  mint  kifejtettük  —  a  sanctio  pragmaticában  meg- 
állapított personal-unióból  származnak.  Megvan  ezen  felül  az  1848-diki 
törvények  bevezetésében  világosan  említve  az  ország  önállósága  és  füg- 
getlensége is ;  de  azon  nyilvánítás,  melyre  a  legmagasabb  királyi  leirat 
hivatkozik,  miszerint:  « Magyarországnak  az  összes  birodalom  iránti 
kötelezettségei  sértetlenül  hagyandók »  a  mondott  bevezetésben  sehol 
elő  nem  fordul.  (Úgy  van !  Igaz!) 

Azt  is  állítja  a  legmagasabb  királyi  leirat,  hogy  «az  1848-dik 
évi  törvényeknek  foganatosítása  már  az  első  félévben  feltárta  mindazon 
veszélyeket,  (Halljuk !)  melyek  az  országot  és  az  összes  birodalmat  fe- 
nyegetik az  által,  hogy  a  birodalom  közös  érdekeinek  megőrzése  és  fen- 
tartása,  a  közjognak  és  Magyarország  történelmének  mellőzésével,  a 
személyes  unió  korlátolt  körére  szándékoltatott  szoríttatni,  s  hogy  ezen 
elkülönözés  veszedelmes  rázkódtatásokat  idézett  elő,  melyek  Magyar- 
ország alkotmányos  intézményeitől  eltérő  közigazgatási  rendszer  alkal- 
mazását tevék  szükségessé*. 

Sem  a  közjog,  sem  Magyarország  történelme  nem  mellőztetett  az 
1848-diki  törvények  alkotásával;  sőt  épen  az  említett  törvények  emel- 

ték  a  magyar  közjogot  azon  kifejlettebb  állásra,  melyen  Európa  más 
népeinek  közjoga  jelenleg  áll.  (Helyes !)  Emelték  pedig  lényegében  az 
által,  hogy  a  hűbéri  viszonyokat  megszüntették,  s  a  jogegyenlőséget 
megállapították,  s  minden  polgári  és  politikai  jogokat  minden  osz- 
tályra kiterjesztettek;  formájában  az  által,  hogy  parlamentáris  kor- 
mányt hoztak  be,  s  kormányszékek  helyett  felelős  minisztériumokat 
állítottak.  (Helyes !  Úgy  van !)  Magyarország  történelme  pedig  miben 
mellőztetett  az  említett  törvények  alkotása  által?  Hiszen  a  történelem- 
ben épen  nem  példátlan  az,  hogy  a  nemzet  saját  institutióit  s  közjogi 
törvényeit  a  kor  igényei  szerint  alkotmányos  utón  fejedelmével  egyet- 
értve változtatja,  s  ha  minden  ily  változtatás  az  ország  történelmének 
mellőzése  volna,  ezen  vád  szintúgy  érhetné  az  ország  azon  törvényeit, 
melyek  Magyarország  koronáját  a  habsburgiház  fiágának  elsőszülött- 
ségi joggal  átadták,  (Halljuk !  Halljuk !)  és  azokat,  melyek  mellett  a 
nő-ág  örökösödése  megállapíttatott ;  mert  ezen  törvények  által  is  lénye- 
ges változások  tétettek  Magyarország  közjogában.  (Zajos  közhelyeslés.) 

Ellenben  a  legmagasabb  királyi  leiratban  foglalt  octroyrozások,  me- 
lyek által  Magyarország  alkotmánya  absolut  fejedelmi  hatalommal  átala- 
kíttatok, a  lényeges  alaptörvények  császári  diplomával  és  pátenssel  cserél- 
tetnek fel,  s  mindez  visszaállított  ősi  alkotmánynak  neveztetik,  (Derült- 
ség.) nemcsak  ellenkeznek  a  közjoggal,  hanem  annak  alapelveit  felfor- 
gatják, és  Magyarország  történelmében  csakugyan  példátlanok,  (ügy  van !) 

A  mi  pedig  a  legmagasabb  királyi  leiratban  megemlített  rázkód- 
tatásokat  illeti,  engedje  Felséged  tisztelettel  megjegyeznünk,  hogy  azokat 
nem  az  1 848-diki  törvények  okozták,  hanem  azon  törvényeknek  meg 
nem  tartása  (ügy  van !)  és  azon  akadályok,  mik  a  törvények  teljes  vég- 
rehajtását gátolták.  (Úgy  van !)  Mi  módon  alakultak  ezen  akadályok,  azt, 
nem  akarván  a  múlt  idők  fájdalmas  emlékeit  újabban  felidézni,  Felséged 
legmagasabb  személye  iránti  mély  tiszteletből  elhallgatjuk.  (Harsány 
zajban  kitörő  közhelyeslés  és  élénk  éljenzés.) 

Ha  visszatekintünk  azon  kornak  eseményeire,  feltűnő  az,  hogy 
midőn  1848-ban  a  mi  alkotmányunk  bővebb  kifejtést  nyert  a  fejedelem 
által  is  szentesített  törvényekben,  ugyanakkor  ugyanazon  fejedelem  az 
örökös  tartományoknak  is  adott  alkotmányt,  (Igaz !)  ezen  alkotmány 
octroyrozott  volt,  nem  foglalta  magában  azon  elkülönözési  irányt,  mi 
vádképen  a  mi  törvényeink  ellen  felhozatik,  még  a  cseh  korona  orszá- 
gai sem  nyerték  vissza  azon  önállást,  mely  őket  históriai  múltjoknál  s 
egykor  erőhatalommal  széttépett  jogaiknál  fogva  megillette  volna,  (Úgy 
van  !)  és  mégis  csakhamar  elvétetett  az  örökös  tartományoktól  is  azon 

octroyrozott  alkotmány,  melynek  alapelveit  a  fejedelmi  hatalom  állapí- 
totta meg.  (Úgy  van !)  Ha  tehát  azokban  hiány  volt,  a  hiánynak  a  népek 
okai  nem  voltak.  Ott  is  történtek  rázkódtatások,  ott  is  behozatott  az  ab- 
solut  rendszer.  (Igaz !) 

Sőt  még  Horvátország  is,  mely  fegyvert  fogott  az  1848-diki  tör- 
vények ellen,  velünk  s  a  többi  tartományokkal  hasonló  sorsban 
részesült.  (Úgy  van  !)  Megfosztatott  alkotmányos  jogaitól,  s  az  absolut 
rendszer  egész  súlyát  csak  úgy  érezte,  mint  mi.  Pedig  a  vád,  mely  az 
1848-diki  törvények  ellen  nézetünk  szerint  alaptalanul  felhozatik,  Hor- 
vátországot csak  távolról  sem  érintheti.  (Igaz !) 

A  rázkódtatás  tehát,  a  veszélyek  és  az  absolut  rendszer,  mely  be- 
hozatott, nem  az  1848-diki  magyar  törvényeknek  voltak  következései, 
minthogy  az  absolut  rendszer  ott  is  behozatott,  hová  a  magyar  törvény 
ki  nem  terjedett,  söt  még  ott  is,  hol  azon  törvények  ellenszegülésre  ta- 
láltak. (Úgy  van !  Derültség.) 

Azt  mondja  a  legmagasabb  királyi  leirat,  hogy  Felséged  « királyi 
teljhatalmával  biztosította  Magyarország  alkotmányának  feltételes  visz- 
szaállítását,  tettleg  viszaállította  a  megyei  rendszert  es  a  törvényes 
magyar  kormányszékeket ;  (Derültség.)  de  egyszermind  összhangzásba 
akarja  hozni  Magyarország  közjogi  állását  a  birodalom  minden  orszá- 
gait egybefüző  felbonthatlan  kapcsolattal  s  a  birodalom  nagyhatalmi 
állásával,  mit  az  1848-diki  törvények  mellett,  melyek  a  többi  tartomá- 
nyoknak s  az  összes  birodalomnak  jogait  sértik,  eszközölni  nem  lehetne ». 
(Derültség.) 

Alkotmányunk  viszaáüítására  nézve  lehetetlen  biztosítékot  lát- 
nunk azon  módban,  melylyel  ezen  igért  visszaállítás  megkezdetett. 
(Közhelyeslós.)  Az  ősi  megyei-rendszer  csak  félig  állíttatott  vissza ;  ha- 
táskörének legnagyobb  része  idegen  tisztviselőknek  kezeiben  hagyatott, 
kik  most  is  az  absolut  rendszer  önkényes  hatalmával  járnak  el.  (Úgy 
van!)  Erőszakkal  hajtják  be  az  adót,  melyet  az  országgyűlés  soha 
meg  nem  ajánlott ;  kényszerítik  a  hatóságokat,  tisztviselőket  és  egyes 
polgárokat,  hogy  ugyanakkor,  midőn  az  alkotmány  visszaálhtottnak  mon- 
datik, az  alkotmány  alaptörvényei  ellen  cselekedjenek.  (Úgy  van !)  És  e 
törvényellenes  eljárásnál  eszközül  használtatik  még  a  rendes  katonaság 
is,  melynek  pedig  szebb  és  magasabb  rendeltetése  van,  mit  a  legnehe- 
zebb időkben  is  híven  és  vitézül  teljesített,  s  melyet  az  ilynemű  szolgá- 
lattól megkímélni  az  állam  érdekében  állott  volna.  (Zajos  helyeslés.) 
A  polgárok  egy  része,  névszerint  az  absolut  rendszernek  minden  itt  lakó 
vagy  tartózkodó  régi  vagy  újabb  tisztviselői,  az  absolut  hatalom  törvény 


170 

ellen  kiadott  rendelete  által  kivétetnek  az  ország  törvényeinek  s  bíró- 
ságainak hatalma  alól  nemcsak  hivatalos,  hanem  minden  bűntónyi  & 
más  egyéb  viszonyaikra  nézve  is.  S  valóban  a  köztörvényhatóságoknak 
annyira  megzsibbasztott  és  bonyolódott  hatásköre  mellett,  csak  egyesek 
erélyének,  s  a  várni  és  tűrni  tudó  nép  józan  higgadtságának  lehet  tu- 
lajdonítani, hogy  az  ország  az  anarchia  veszélyeibe  nem  sodortatik. 
(Úgy  van !  Igaz !)  A  felállított  főbb  kormányszékek  sem  törvényesek ; 
mert  az  1848-diki  ül.  törvényczikk  szerint  nem  kormányszékeknek, 
hanem  felelős  minisztériumnak  kellene  a  közigazgatás  élén  állani,  a 
mit  pedig  a  törvényhozás  már  módosított  és  másokkal  pótolt,  azt  nem 
a  régi,  hanem  a  törvény  által  megállapított  új  alakjában  lehet  csak 
törvényesnek  tekinteni.  (Közhelyeslós.) 

A  legmagasabb  királyi  leiratnak  már  azon  egy  kifejezése  is 
hogy  Felséged  « királyi  teljhatalmából,  és  pedig  föltételesen  akarja 
visszaállítani  a  magyar  alkotmányt*),  magában  elegendő  arra,  hogy 
az  ígért  biztosítás  iránt  minden  bizalmat  lehetetlenné  tegyen.  (Úgy 
van !)  A  sanctio  pragmatica  nem  ismer  királyi  teljhatalmat  a  törvény- 
hozás terén.  (Úgy  van !)  A  magyar  király  visszavetheti  az  elébe  terjesz- 
tett új  törvényjavaslatokat ;  felszólíthatja  az  országgyűlést  újabb  törvé- 
nyek alkotására ;  de  a  már  egyszer  királyi  szentesítéssel  megerősített 
törvényeket  mindaddig,  míg  azok  a  rendes  törvényhozás  útján  el  nem 
töröltettek,  szintúgy  tartozik  megtartani,  (Úgy  van !)  mint  tartozik  az 
ország  és  annak  minden  egyes  polgára  az  ekkép  alkotott  törvényeknek 
hódolni,  s  a  fejedelemnek,  mint  a  törvények  alkotmányszerű  legfőbb 
végrehajtójának  engedelmeskedni.  (Úgy  van !)  Az  alkotmány  sértetlen 
fenntartása  a  sanctio  pragmaticában  világosan  kikötött  föltétele  a  trón- 
öröklési  jognak.  E  kettő  egymással  viszonyos  :  a  fejedelem  tehát,  ha  a 
sanctio  pragmatica  teljes  értelmében  kivan  uralkodni,  az  alkotmány 
fenntartását  más  feltételhez  nem  kötheti,  mint  örökösödési  jogának  el- 
ismeréséhez s  életbeléptetéséhez,  (Helyes !)  mit  az  ország,  mely  a  sanctio 
pragmaticához  szorosan  ragaszkodik,  megtagadni  nem  is  akart. 

Azon  eljárás,  mit  a  legmagasabb  királyi  leirat  követ,  midőn  tör- 
vényeinkről s  jogainkról  absolut  hatalommal  rendelkezik,  s  az  október 
20-diki  diplomának  és  a  február  26-diki  pátensnek  alapjára  akarja 
fektetni  a  magyar  alkotmányt,  lehet  talán  egy  octroyrozott  alkotmány 
behozatalára  intézett  kísérlet,  de  a  magyar  alkotmány  visszaállítására 
bizonyosan  nem  vezet.  (Helyes  !)  De  mi  le  nem  mondhatunk  az  ország 
azon  alkotmányos  jogáról,  miszerint  a  törvényhozó  hatalmat  a  fejede* 
lem  és  nemzet  csak  együtt  és  közösen  gyakorolhatják;  mi  egyoldalú  s 

absolut  törvényhozást  hazánk  felett  jogosnak  s  alkotmányosnak  el  nem 
ismerhetünk.  (Úgy  van !)  Erő  és  hatalom  felfüggesztheti  ismét  alkot- 
mányos jogainkat,  octroyrozhat,  rendelkezhetik;  de  mi  kénytelenek 
vagyunk  e  felfüggesztést,  az  ily  rendeleteket  és  minden  octroyrozási 
alkotmányellenesnek,  a  tizenkét  évig  fennállott  absolut  rendszer  újabb 
alakú  folytatásának  tekinteni,  és  azokhoz  sem  beleegyezésünkkel,  sem 
megnyugvásunk  kijelentésével  nem  járulhatunk ;  mert  ha  ezt  tennénk, 
hűtlenek  volnánk  a  törvényhez,  hazához  s  önlelkiismeretünkhöz. 
(Zajos  közhely eslés.) 

Es  ha  legszentebb  kötelességünk  nem  parancsolná  is,  hogy  min- 
den octroyrozáe  ellen  tiltakozzunk,  akkor  is  ragaszkodnánk  saját  ősi 
alkotmányunkhoz;  mert  azon  alkotmány,  mely  a  nemzet  életéből  fej- 
lett ki,  a  nemzettel  együtt  élt,  alakult  és  tágult,  rendszerint  czélszerübb 
is,  állandóbb  is,  mint  az  octroyrozott  alkotmányok.  (Igaz !)  Hivatkoz- 
hatunk e  részben  a  történelemre,  felhozhatnánk  példákat  Európa  más 
országaiból ;  de  csak  azt  említjük  meg,  hogy  az  osztrák  birodalomban 
1848  óta  hányféle  alkotmány,  vagy  annak  helyét  pótló  másféle  rend- 
szer octroyroztatott,  melyeknek  legnagyobb  része  csak  igen  rövid  ideig 
élt,  egy  része  pedig  soha  életbe  sem  lépett.  (Köztetszés.) 

A  mi  az  örökös  tartományoknak  és  a  birodalomnak  azon  jogait 
illeti,  miket  az  1848-diki  törvények  állítólag  megsértettek,  valóban 
nem  tudjuk,  mik  azon  megsértett  jogok,  s  mi  részben  lettek  az  1 848-diki 
törvények  által  megsértve  ?  (Halljuk !)  A  sanctio  pragmaticát  Magyar- 
ország a  magyar  királylyal  kötötte,  s  abban  csak  az  uralkodónak  ugyan- 
azonosságát es  ennek  alapján  a  föloszthatlan  és  elválhatlan  birtoklást 
állapította  meg.  De  közös  kormányzatról  ezen  alapszerződésben  sz6 
sincs,  sőt  a  mint  fentebb  is  kifejtettük,  világosan  kiköttetett :  hogy 
Magyarország  saját  törvényei  szerint  kormányoztassék.  Az  1790:  10-dik 
törvényczikk  pedig  határozottan  kimondja,  hogy  « Magyarország  szabad 
ország,  s  kormányzatának  egész  törvényes  alakzatára  nézve  független, 
semmi  más  országnak  vagy  népnek  lekötve  nincs  (nulli  alteri  regna 
aut  populo  obnoxium),  hanem  tulajdon  önállással  és  alkotmánynyal 
bir».  (Úgy  van!) 

Ha  tehát  Magyarország  semmi  más  országnak  vagy  népnek  le- 
kötve nincs,  alkotmányos  önállásában  mikép  sérthette  más  ország  jogait 
azáltal,  hogy  saját  törvényhozásában  önügyei  felett  alkotmányszerüleg 
intézkedett?  Az  1848-diki  törvények  pedig  csak  ily  intézkedéseket  fog- 
laltak magukban.  (Igaz !  Szalay  Lászlót  a  fölolvasásban  Deák  Ferencz. 
fölváltja,  következőleg  folytatván :)  Magyarország  nem  kíván  avatkozni 

más  országok  törvényhozásába  vagy  kormányzatába  s  e  részben  a  vi- 
szonyos méltányosságot  joggal  követelheti. 

Nem  akarjuk  mi  veszélyeztetni  a  birodalom  fennállását,  nem 
akarjuk  a  sanctio  pragmatica  szerint  jogosan  fennálló  kapcsolatot  fel- 
bontani. Hiszen  a  personal-unio  is  kapcsolat,  melyből  közös  viszonyok 
származnak,  és  mi  e  viszonyokat  figyelemben  kívánjuk  mindig  tartani. 
Az  1 848-diki  ül.  törvényczikk  is  határozottan  kimondotta  13-dik 
szakaszában :  «hogy  a  magyar  miniszterek  egyike  folyvást  ő  felségének 
személye  körül  legyen,  s  mindazon  viszonyokba,  melyek  a  hazát  az 
örökös  tartományokkal  közösen  érdeklik,  befolyván,  azokban  az  orszá- 
got felelősség  mellett  képviselje. »  Világos  a  törvény  ezen  rendeletéből, 
hogy  az  1 848-diki  magyar  országgyűlés  is  fenn  akarta  tartani  azon 
kapcsolatot,  mi  a  sanctio  pragmaticában  ki  van  fejezve,  s  az  ebből 
eredő  közös  viszonyokra  nézve  saját  törvényes  kormánya  által  akart 
érintkezni  az  örökös  tartományok  törvényes  kormányzatával.  (Úgy  van !) 

Es  a  mennyiben  a  két  egymástól  független  kormányzatnak  egy- 
mássali  érintkezése,  különösen  a  törvényhozás  elé  tartozó  tárgyakra 
nézve  netalán  elegendő  nem  volna,  készek  vagyunk  mi,  a  mint  első 
feliratunkban  is  kijelentettük,  az  örökös  tartományok  alkotmányos  né- 
peivel, mint  önálló  szabad  ország,  függetlenségünk  megóvása  mellett, 
esetenkint  szabadon  és  nyilt  őszinteséggel  érintkezni.  Ily  módon  min- 
den egyes  esetben  sokkal  könnyebb  leend  tisztába  hozni  a  közös  viszo- 
nyokat, mint  egy  közös  birodalmi  tanács  által,  melyhez  mi  csak  alkot- 
mányos önállásunknak  és  leglényegesebb  jogainknak  feláldozásával 
küldhetnénk  képviselőket,  s  melybe  Magyarország  már  előre  azon 
aggodalommal  lépne  be,  hogy  minden  szóbeli  biztosítások  daczára 
végre  mégis  osztrák  provincziának  fog  tekintetni,  s  azon  kísérlet,  mit 
századokon  keresztül  az  absolut  hatalom  gyakran,  de  sikeretknül  is- 
mételt, a  beolvasztás  kísérlete,  majd  az  alkotmányosság  színe  alatt 
kezdetik  meg.  (Úgy  van !  Igaz !)  Ezen  aggodalom  és  a  bizalmatlanság, 
mely  az  aggodalom  kísérője,  minden  lépésben  rendkívül  nehezítené, 
sőt  gyakran  lehetetlenné  tenné  a  tanácskozások  folyamát,  s  végre  ma- 
gát a  birodalmi  tanácsot  is  szétbontaná,  vagy  a  majoritást  oly  eljárásra 
vezetné,  mely  keserűséget,  sőt  gyűlölséget  vonna  maga  után,  nem 
egyes  emberek  közt,  hanem  nép  és  nép,  ország  és  ország  között,  mi 
kétségtelenül  a  legnagyobb  csapás  volna,  mi  a  birodalmat  érhetné. 
(Helyes !) . 

Közös  viszonyokat  egyenjogú  felek  között  csak  kölcsönös  biza- 
lommal lehet  elintézni.  De  kényszerítéssel  kölcsönös  bizalmat  meg- 


173 

alapítani  lehetetlen.  (Igaz !)  A  hol  nincs  aggodalom  és  nincs  is  ok  reá, 
a  hol  kényszerítés  nem  zárja  ki  a  szabad  akaratot :  ott  a  közös  érdek  a 
legbiztosabb  kapcsolat.  (Helyes !) 

Meg  vagyunk  arról  is  győződve,  hogy  az  1848-diki  törvények  sem 
a  birodalom  czélszerű  kormányzatát,  sem  annak  nagyhatalmi  állását 
nem  veszélyeztetik :  de  veszélyezteti  azt  azon  rendszer,  melynek  elfoga- 
dására minket  is  kényszeríteni  akar  a  legmagasabb  leirat. 

A  felelős  magyar  minisztérium  törvényszabta  felállítása,  úgy  lát- 
szik, az  a  pont,  mely  ellen  főkép  irányozvák  a  legmagasabb  leirat  ellen- 
vetései. De  hiszen  a  magyar  minisztereket  Felséged  maga  nevezi  ki,  s 
azok  Felségednek  törvényes  akaratát  mindenkor  teljesítendik.  Felelő- 
sek lesznek  ugyan  az  országgyűlésnek,  a  mint  ezt  az  alkotmányosság 
alapeszméje  is  megkívánja ;  de  ezen  felelősség  könnyű  lesz  minden  tör- 
vényes rendeletek  ellenjegyzésére  nézve,  törvény  ellen  rendelkezni  pe- 
dig Felséged  maga  sem  akarhat.  (Zajos  tetszés.)  A  nemzet,  ha  látja  az 
alkotmány  teljes  visszaállítására  s  épségben  tartására  irányzott  komoly 
szándékot,  s  nem  lesz  oka  félni,  hogy  jogai  csorbíttatnak,  bizalommal 
fogadja  fejedelmének  előterjesztéseit  a  törvényhozás  terén,  megnyug- 
vással kiséri  törvényes  kormányának  a  végrehajtás  körében  tett  min- 
den lépteit,  és  ha  a  törvények  egyik  vagy  másik  rendeletének  módosí- 
tását idő  s  körülmények  igénylendik :  vagy  maga  hozandja  azt  javas- 
latba, vagy  azon  javaslatot,  mit  Felséged  nevében  a  felelős  minisztérium 
előad,  aggodalom  nélkül  veszi  tanácskozásba.,  mert  nem  lesz  oka 
félnie  a  fejedelmi  hatalom  túlterjeszkedésétől,  vagy  attól,  hogy  az  ország 
érdekei  s  törvényei  mások  érdekeinek  feláldoztatnak.  Azon  nemzet, 
mely  híven  megőrzött  alkotmányának  s  törvényeinek  pajzsa  alatt  jogait 
s  érdekeit  biztosítva  látja,  nem  kénytelen  más  helyzet,  más  viszonyok 
után  sóvárogni.  (Helyes !) 

Nem  mindig  a  legbiztosabb,  legjobb  és  legolcsóbb  azon  kormány- 
zat, melyet  egy  naptól  a  másikig  vezetni  legkönnyebb  és  legkényelme- 
sebb. (Tetszés.)  A  kormányzat  rendszerének  hiányai  s  a  kormány  ve- 
zetésében elkövetett  hibák  gyakran  csak  idő  múlva  termik  meg  a  keserű 
gyümölcsöt,  és  azon  statusférfiak,  kik  az  állam  egyes  részeinek  külön- 
böző viszonyait  s  elágazó  lényeges  érdekeit  kellőleg  nem  méltányolják, 
és  a  nehezebb  kérdéseknek  fárasztó  megoldását  vagy  mellőzik,  vagy 
valamely  theoriában  fölállított  átalános  elvvel  vágják  keresztül,  nem 
figyelmezve  azon  elvnek  gyakorlati  kivihetőségére,  s  az  alkalmazásból 
származható  káros  következésekre :  saját  kényelmüknek  az  állam  jö- 
vendőjét áldozzák  föl.  (Ügy  van !  Igaz !) 

Az  egyes  államok  nagyhatalmi  állása  nem  egyedül  rendes  had- 
seregeik számától  függ.  Az  absolut  kormányzat  talán  könnyebb  és  ké- 
nyelmesebb ;  absolut  rendszer  mellett  gyorsabban  lehet  nagy  hadsereget 
kiállítani ;  de  a  legderekabb  hadsereg  mellett  is  veszélybe  dőlhet  az 
állam,  ha  annak  védelme  a  népek  érzelmében  nem  gyökerezik.  (Helyes !) 
Tizenkét  évig  állott  fenn  nálunk  is  az  absolut  rendszer ;  de  nem  árasz- 
tott boldogságot  a  népre,  nem  tette  az  államot  gazdagabbá  és  hatal- 
mában nagyobbá ;  s  Felséged  tizenkét  évi  tapasztalás  után  maga  is 
szükségesnek  látta  az  absolut  rendszerrel  felhagyni  s  alkotmányos  útra 
térni.  Alkotmányos  úton  is  könnyebb  oly  birodalmat  kormányozni, 
mely  egy  népből  áll  s  ennélfogva  egysége  természetes,  mint  az  olyant, 
melyet  több  országok  képeznek,  s  melyben  az  egyes  országok  külön 
alkotmányos  önállással,  jogokkal,  törvényekkel,  de  sőt  külön  közjogi 
fogalmakkal  s  politikai  nézetekkel  birnak.  Ha  a  népek  fejlettebb  poli- 
tikai érzelem  s  akarat  nélküli  lények  volnának,  könnyű  volna  őket 
összeolvasztani,  s  természetes  egység  nem  létében  mesterséges  egységet 
teremteni.  A  hajdankorban,  midőn  még  az  alkotmányos  fogalmak  és  a 
jognak  érzete  kevésbbé  szivárgott  át  a  népnek  minden  rétegeibe,  gyak- 
ran sikerültek  ily  kísérletek ;  de  ma  már  érzik  a  nemzetek,  érzi  a  nép- 
nek minden  osztálya  a  politikai  szabadságnak  s  törvényes  független- 
ségnek valódi  becsét,  s  kegyelettel  ragaszkodik  azokhoz,  és  ezen  érzel- 
meknek, ezen  kegyeletnek  mellőzésével,  népeket  és  országokat  politikai 
theoriák  szerint,  akaratjuk  ellen  átalakítani  ritkán  sikerül.  (Igaz !)  Sőt 
gyakran  az  ily  kísérletek  veszélylyel  is  járnak,  mert  az  akarat  szabad- 
sága egyeseknek  és  népeknek  oly  drága  kincse,  hogy  annak  feláldozá- 
sával még  azt  sem  fogadják  szívesen,  mi  szabad  akarattal  választva 
hasznos  lett  volna  érdekeikre  nézve.  (Helyes !) 

Oly  szorosabb  egyesülés,  mely  az  illetőknek  teljes  szabad  akara- 
tából önként  történik,  gyakran  hasznos  lehet,  s  legalább  módjára  nézve 
nem  igazságtalan.  De  midőn  valamely  alkotmányos  országot  a  fejede- 
lem teljhatalmának  súlyával  kényszerít  oly  egyesülésre,  mely  azon  or- 
szág alkotmányának  átalakításával,  sőt  lényeges  jogainak  feláldozásá- 
val jár,  és  az  ez  iránt  absolut  hatalommal  kiadott  fejedelmi  rendele- 
teknek nem  is  előleges  tárgyalását,  hanem  tüsténti  teljesítését  paran- 
csolja :  lehet-e  ily  módon  czélszerü  s  igazságos  az  egyesülés  ?  Nem 
fogja-e  azt  az  ország  oly  súlyos  csapásnak  tekinteni,  mely  által  attól 
fosztatott  meg,  mi  előtte  a  legszentebb  volt?  (Úgy  van !  Igaz !)  Fogja-e 
szívesen  védeni  és  támogatni  azon  állapotot,  melyet  keserű  érzelmek- 
kel tűr?  Nem  fog-e  örülni  minden  veszélynek,  minden  bajnak,  mely  az 

egészet  fenyegetve  neki  reményt  nyújt,  hogy  talán  szabadulhat  azon 
lánczoktól,  mik  akaratja  ellen  másokhoz  kötötték  ?  (Zajos  közhelyeslés.) 
Erős  és  hatalmas  volna-e  a  birodalom  a  népnek  ily  érzelmei  mellett? 
Es  azon  szorosabb,  de  kényszerített  kapcsolat  mellett,  mely  az  ország- 
ban ily  érzelmeket  támaszt,  jobban  és  könnyebben  lehetne-e  kormá- 
nyozni, mint  a  tágabb,  de  önkéntes  egyesülés  mellett,  mely  senkinek 
nem  fáj,  s  melyet  a  nemzet  jogaival  és  alkotmányával  megférőnek 
tekint? 

Mi  a  sanctio  pragmaticában  kimondott  kapcsolat  mellett,  közös 
fejedelmünk  alatt,  az  örökös  tartományok  népeivel  testvéri  szeretetben 
és  egyetértésben  óhajtunk  maradni,  méltányosság  szerint  osztozva  ve-, 
lük  bajban  és  teherben.  De  törvényeinknek  s  törvényes  önállásunk- 
nak  teljes  épségben  tartása  mellett  is  megtörténhetik  ez  a  nélkül,  hogy 
az  állam  czéljai  és  teljes  biztossága  legkisebb  veszélynek  kitétetnének. 
Miért  kívántatnak  tehát  tőlünk  oly  áldozatok,  miket  hoznunk  nem 
szabad?  miért  követeltetik,  hogy  alkotmányunk  felforgatásával  jogaink- 
ról lemondjunk  és  megtagadjuk  kegyeletünknek  legszentebb  tár- 
gyait ?  (Zúgás)  miért  történik  mindez  a  nemzet  előleges  beleegyezése, 
sőt  megkérdeztetése  nélkül  parancsolólag  épen  azon  pillanatban,  mi- 
dőn Felséged  a  legmagasabb  leiratban  azt  igéri,  hogy  « Magyarország, 
mind  személyekre,  mind  a  kormányzat  rendszerére  s  alakjára  nézve  az 
ország  alkotmányának  megfelelő  módon  fog  kormányoztatni*,  és  ki- 
jelenti, hogy  « nem  szándéka  a  Szent  István  koronájához  tartozó  orszá- 
gokat a  birodalomba  beolvasztani*  ?  (Halljuk !  Halljuk !)  Miért  akarják 
érdekeinket  és  óhajtásainkat  az  örökös  tartományok  érdekeivel  egyenes 
ellentétbe  állítani,  s  a  szeretet  és  egyetértés  helyett,  mely  egyedül  ké- 
pes tartósan  és  biztosan  egyesíteni,  miért  akarják  a  féltékenységnek, 
keserűségnek,  sőt  talán  a  gyülölségnek  magvát  elhinteni  azon  népek 
között,  melyek  multjoknál  és  helyzetüknél  fogva  nem  arra  hivatvák,  hogy 
egymásnak  ellenségei  legyenek,  hanem  arra,  hogy  békében  és  szeretet- 
ben, egymástól  függetlenül  védjék  és  támogassák  egymást  minden  idő- 
ben? (Zajos  közhelyeslés.)  Miért  akarják  az  országot  azon  hitre  kény- 
szeríteni, hogy  azok  után,  mik  ily  módon  történtek,  nincs  többé  mit 
vesztenie  ?  (Kitörő  harsány  közhelyeslés  és  taps.) 

Kényszerített  egység  nem  teszi  erőssé  a  birodalmat.  (Úgy  van ! ) 
Az  egyes  országoknak  sértett  önérzete  s  a  kényszerítésből  származott 
keserűség  szétválási,  sőt  talán  végelszakadási  vágyakat  ébresztenek,  s 
e  miatt  a  birodalom  akkor  lesz  majd  leggyöngébb,  midőn  összes  erejére 
8  népeinek  egész  lelkesedésére  legtöbb  szüksége  volna.   (Közhelyeslés.) 

A  mely  birodalom  egységét  csak  fegyveres  erővel  lehet  fentartani, 
annak  nagyhatalmi  állása  felette  kétséges,  s  a  veszélynek  óráiban  épen 
nem  biztos.  (Zajos  helyeslés.) 

Az  ország  politikai  jogainak  csorbítása  mindig  igazságtalan,  s 
mindig  fájdalmas  érzelmeket  és  elégületlenséget  szül.  (ügy  van !  Igaz !) 
Oly  hatalom,  mely  rendezett  viszonyainál  fogva  képes  a  honpolgárok- 
nak anyagi  jólétet  nyújtani,  egy  időre  legalább  kevesebb  koczkáztatás- 
sal  teszi  az  ily  lépést ;  mert  az  anyagi  érdekek  kielégítése  sokaknál 
legalább  enyhíti  a  veszteségeket,  ámbár  még  az  ily  hatalom  is  helyte- 
lenül cselekszik,  midőn  az  ország  jogait  sérti.  De  ha  valamely  hatalom 
akár  hibából,  akár  szerencsétlenségek  folytán  oda  jutott,  hogy  az  anyagi 
jólét  emelésére  csak  igen  keveset  tehet,  sőt  az  állam  fentartására  a 
súlyos  terhek  alatt  majdnem  már  kimerült  honpolgároktól  újabb  s 
ismét  újabb  anyagi  áldozatokat  kénytelen  kívánni :  nem  jár  el  czólsze- 
rüen,  midőn  a  nemzet  érzelmeit  a  politikai  jogok  csorbításával  is 
sérti ;  (Helyes!)  mert  a  súlyos  terhek  azon  meggyőződés  mellett,  hogy 
a  politikai  jogok  biztossága  is  veszélynek  van  kitéve,  még  súlyosbakká 
válnak,  a  méltó  keserűség  érzete  lehangol  minden  áldozatkészséget  és 
elfojtja  a  bizalmat  azon  hatalom  iránt,  mely  a  polgároknak  anyagi 
érdekeit  nem  tudja,  politikai  jogait  pedig  nem  akarja  kímélni.  (Zajos 
helyeslés  és  éljenzés.) 

Azon  absolut  rendszer,  mely  nemcsak  Magyarországnak,  hanem 
az  örökös  tartományoknak  is  megszüntette  alkotmányos  szabadságát, 
keletkezésekor  vezérelvül  egy  eszmét  állított  föl :  az  összes  birodalom 
központosított  egységének  eszméjét.  (Halljuk !  Deák  Ferenczet  a  föl- 
olvasásban ismét  Szalay  László  váltja  föl.)  Azon  statusférfiak,  kik  ezen 
eszmét  felállították,  meg  voltak  győződve,  hogy  az  egységes  nagy 
Ausztria,  melyet  őt  ekképen  alakítanak,  a  hatalomnak  oly  magas  fokára 
fog  emelkedni,  minőt  a  birodalom  még  eddig  soha  el  nem  ért.  (Halljuk !) 
Tervük  kivitelében  semmi  tettleges  akadály  nem  gátolta  őket,  mert  az 
absolut  hatalom  szigorú  parancsainak  az  engedelmességet  senki  meg 
nem  tagadta ;  eltörlöttek  s  leromboltak  mindent,  a  mi  útjokban  állott, 
fáradságot  s  pénzt  nem  kíméltek  és  tizenkét  év  alatt  a  jövendő  nemze- 
dékek jövedelmét  is  elköltötték.  (Zajos  helyeslés.)  És  tizenkét  év  után 
a  birodalom  sem  hatalmában,  sem  terjedelmében  nem  lett  nagyobb, 
terhei  pedig  rendkívül  súlyosodtak.  Ekkor  Felséged  maga  szüntette  meg 
a  czélra  nem  vezető  absolut  rendszert ;  de  azon  eszmét,  melyet  vezér- 
elvül az  absolut  rendszer  állított  fel,  s  melynek  az  minden  jogot, 
minden  tekintetet  föláldozott,  a   központosított  egységnek  eszméjét, 

kiindulási  pontul  továbbra  is  fentartotta,  (Ugy  van !  Igaz !)  s  alkotmá- 
nyos úton  kívánja  azt  valósítani,  mit  az  absolut  rendszer  mellett  annyi 
évek  folytán  létrehozni  nem  lehetett.  (Úgy  van  !) 

De  nézetünk  szerint  ugyanazon  nehézségek,  melyek  miatt  a  köz- 
pontosított egység  eszméje  absolut  rendszer  mellett  a  várakozásnak 
meg  nem  felelt,  még  élesebben  fel  fognak  tűnni  az  alkotmányos  élet- 
ben. Az  absolut  rendszernek  leghatályosabb  eszköze  volt  a  korlátlan 
hatalom,  mely  mind  a  törvényhozás  terén,  mind  a  végrehajtás  köré- 
ben föltétlen  engedelmességet  követelt,  s  mely  ellen  fölszólalni  sem  volt 
szabad.  Hy  hatalmat  pedig  alkotmányosság  mellett  gyakorolni  nem  le- 
het. Minden  országnak  vannak  saját  emlékei,  szokásai,  reményei  és 
óhajtásai,  melyek  előtte  szentek,  s  melyeket  az  absolut  rendszer  nyo- 
mása alatt  kénytelen  volt  keblébe  fojtani ;  most  azonban,  midőn  módja 
van  szót  emelni  hazája  érdekében,  ki  fogja  azokat  mondani.  Terjedni 
fognak  ezen  érzelmek  és  eszmék,  s  mivel  a  központosított  egység  nagy- 
részt ellentétben  áll  az  egyes  országok  múltjával,  melyre  azok  kegye- 
lettel pillantanak  vissza,  és  azon  reményekkel,  miket  a  jövendőre  nézve 
táplálnak  keblükben :  a  központosított  egység  gyakorlati  kivitele  nem- 
csak ellenkező  érzelmekre,  de  a  köztanácskozások  folyamában  ellen- 
mondásra és  tetemes  nehézségekre  fog  találni.  Fejedelmi  teljhatalmú 
kényszerítés  pedig  és  az  alkotmányosság  oly  ellentétek,  melyek  együtt 
még  fogalomban  sem  állhatnak  meg.  (Úgy  van !) 

Meg  vagyunk  győződve,  hogy  oly  országok  között,  melyeknek 
szokásai,  érdekei,  történelmi  múltja  és  közjogi  állása  annyira  különbö- 
zők, a  központosított  egységnek  létrehozása  alkotmányos  úton  lehetet- 
len. Ha  tehát  Felséged  birodalmát  szabadnak  s  valódilag  erősnek 
óhajtja,  nem  kényszerített  egység,  hanem  a  népeknek  szabad  akaratá- 
ból származott  kölcsönös  egyetértése  által  érheti  el  azt,  és  e  czélra  a 
központosított  egységnek  elméletileg  talán  kecsegtető,  de  gyakorlatilag 
nem  létesíthető  eszméjét  kiindulási  pontul  nem  választhatja.  (Helyes  !) 
Nem  Felségednek  s  uralkodó  házának,  nem  az  örökös  tartományoknak 
vagy  a  birodalomnak  valóságos  érdekeivel  ellenkezik  a  mi  alkotmányos 
önállásunk  s  1848-ban  alkotott  törvényeink.  Nem  azért  tagadtatik 
meg  a  magyar  alkotmány  teljes  visszaállítása,  nem  azért  vétetik  el  tő- 
lünk az  adó  és  katona-állítás  meghatározásának  gyakorlatilag  is  mindig 
fennállott  kétségtelen  joga,  mintha  ezek  a  birodalom  kormányzatát 
gátolnák,  s  Ausztriának  nagyhatalmi  állásával  meg  nem  férnének. 
Nagyhatalom  volt  Ausztria  akkor  is,  midőn  Magyarország  saját  ország- 
gyűlésén ajánlotta  meg  a  pénzt  és  katonát ;  oly  hatalom  volt,  melyet  a 

szerencsétlenségek  bosszú  sora  sem  volt  képes  megtörni ;  s  midőn  a 
birodalom  legnagyobb  részét  elfoglalta  már  a  diadalmas  ellenség,  s  a 
magyar  korona  országain  kívül  alig  maradt  valami  a  fejedelem  birto- 
kában, azon  Magyarország,  melynek  alkotmányos  jogait  most  a  biro- 
dalom állítólagos  érdekében  akarják  korlátolni,  hűségében,  lelkesedé- 
sében nem  csüggedve,  törvényes  jogait  s  egész  erejét  arra  használta, 
hogy  a  birodalom  elfoglalt  részeit  az  ellenségtől  visszafoglalni  segítse. 
(Úgy  van !  Igaz !) 

Az  ellenünk  intézett  csapásnak  valóságos  oka  főképen  az,  hogy 
a  mi  alkotmányos  önállásunk,  a  mi  törvényeink  össze  nem  férnek  a 
központosított  egységnek  azon  eszméjével,  mely  a  félreértett  absolut 
rendszerből  az  alkotmányosság  terére  is  áthozatott,  s  fájdalom !  még 
most  is  vezérelvnek  s  kiindulási  pontnak  tekintetik.  De  jog  és  igazság 
megengedik-e,  hogy  az  alapszerződések  szentsége,  a  nemzet  alkotmá- 
nyának leglényegesebb  részei,  az  országnak  kétségtelen  jogai  s  az 
alkotmányosság  alapelvei  áldozatul  essenek  egy  újabb  eszmének,  mely 
tizenkét  éven  keresztül  minden  szabadságot  elnyomott,  minden  jogos 
követelést  s  minden  egyéb  politikai  tekintetet  háttérbe  szorított,  az 
államnak  oly  sok  áldozatába  került,  s  a  kivitelben  mégis  czélszerütlen- 
nek  mutatkozott  ?  Hasznos-e  a  birodalomra  nézve  egy  újabb  kísérlet 
kedvéért  oly  eszközökhöz  nyúlni,  mik  a  nemzet  érdekeit  s  érzelmeit 
mélyen  sértik,  annak  hitét  8  bizalmát  elölik,  és  midőn  egységet  akar- 
nak eszközölni,  az  egységnek  egyedüli  biztos  alapját,  a  szíves  egyet- 
értést, lehetetlenné  teszik?  (Közhelyeslés.) 

Felhívja  Felséged  az  országgyűlést,  hogy  « kövesse  őseinek  példá- 
ját, kik  az  időről-időre  változó  viszonyok  elutasíthatlan  igényeit  méltá- 
nyolni tudván,  az  1687-dik  évi  4./ 1715.  8.  ós  1723-dik  évi  1.  és  2. 
törvényczikkek  tanúsága  szerint  Magyarország  közjogi  állását  a  biro- 
dalom közös  igényeivel  összeegyeztetni  minden  időben  készek  valának*. 

Az  1687-dik  évi  4.  törvényczikkben  eltörli  az  ország  II.  András 
arany  bullájának  azon  záradékát,  mely  szerint  valamikor  a  király  az 
arany  bulla  ellen  cselekedett,  az  ország  minden  nemesének  egyenkint 
és  személyesen  joga  volt  a  királynak  ellentállam.  Az  1715-dik  évi 
8.  törvényczikkben  pedig  megállapíttatik,  hogy  az  ország  védelmére 
állandó  és  rendes  katonaság  tartassék,  s  annak  zsoldja,  valamint  szintén 
minden  egyéb  segélyezések  is,  mindig  országgyűlésileg  határoztassanak 
meg.  Nincs  ezen  törvényekben  a  birodalom  s  annak  érdeke,  nincsenek 
az  örökös  tartományok  csak  egy  szóval  is  megemlítve.  Az  ellentállási 
jog  nem  azért  töröltetett  el,  az  állandó  rendes  katonaság  nem  azért 

állapíttatott  meg,  hogy  Magyarország  közjogi  állása  a  birodalom  közös 
igényeivel  összeegyeztethessék.  Akkor  is  megtörtént  volna  mindez,  ha 
Magyarország  fejedelmének  személyére  nézve  is  egészen  külön  állott 
volna ;  mert  az  országnak  saját  érdekei  megkívánták,  hogy  az  egyéni 
^llentállásnak  veszélyes  joga,  melylyel  sokan  az  ország  kárára  vissza- 
éltek, eltöröltessék ;  az  állandó  katonaság  fölállítását  pedig  magának 
az  országnak  biztossága  követelte.  A  mi  pedig  az  idézett  1 723-dik  évi 
1.  és  2.  törvényczikket  vagyis  a  magyar  sanctio  pragmaticát  illeti, 
nézeteinket  erre  nézve  ismételve  már  kifejtettük,  és  kimutattuk,  hogy 
abban  sem  valamely  közös  kormányzatnak,  sem  a  személyes  unión 
alapuló  elválhatlan  birtokláson  kívül  más  valamely  birodalmi  egység- 
nek nyoma  sincs.  (Úgy  van !  Igaz !) 

De  egyébkint  is  lényeges  különbség  van  az  említett  törvények- 
nek alkotása  és  a  jelen  legmagasabb  leiratban  kimondott  octroyrozá- 
sok  között.  Akkor  a  magyar  király  nem  alakította  át  a  magyar  alkot- 
mányt császári  diploma  és  pátens  által,  nem  vonta  el  a  magyar  ország- 
gyűléstől a  leglényegesebb  jogok  gyakorolhatását,  s  az  említett  törvé- 
nyek is,  rendes  törvényhozás  útján,  kölcsönös  értekezletek  folytán,  a 
nemzet  és  fejedelem  közös  egyetértésével  alkottattak.  Most  mennyire 
máskép  van  mindez,  arról  a  legmagasabb  királyi  leirat  egész  tartalma 
tanúságot  tesz.  (Úgy  van !) 

Kijelenti  Felséged  a  legmagasabb  királyi  leiratban,  hogy  «az 
1848-diki  törvényeknek  egy  részét  megerősíti,  más  részét  azonban 
soha  el  nem  ismerte,  és  elismerni  nem  is  fogja*;  (Zúgás.  Hall- 
juk !)  és  ezen  kijelentés  mellett  oda  utasítja  az  országgyűlését,  hogy 
a  •  törvények  ezen  részének  módosítására,  s  illetőleg  eltörlésére 
nézve  készítsen  törvényjavaslatokat,  8  terjeszsze  azokat  fejedelmi  jóvá- 
hagyás alá  •. 

Szentesített  törvények,  míg  a  törvényhozó  hatalom  által  nem 
töröltetnek  el,  egyiránt  kötelezők,  8  azok  egyes  czikkeinek  érvényére 
nézve  különbséget  vagy  fokozatot  felállítani  soha  nem  lehet.  Felsé- 
gedet, hacsak  ismét  absolut  hatalommal  uralkodni  nem  akar,  a  telj- 
hatalmú törvényhozás  nem  illetheti.  (Közhelyeslés.)  Felséged,  mint 
magyar  király,  a  sanctio  pragmaticának  értelmében  csak  a  nemzettel 
együtt  gyakorolhatja  a  törvényhozó  hatalmat ;  szentesített  törvényeink- 
nek semmi  részét  önhatalmával,  s  az  országnak  beleegyezése  nélkül, 
el  nem  törölheti ;  s  valamint  nem  szükséges  azon  törvényeket  fejedel- 
mileg  újra  megerősíteni,  (Helyes!)  mert  azok  már  1848-ban  királyi 
megerősítéssel  szentesíthettek  (Zajos  közhelyeslés.) :  úgy  azok  bármi- 

nemű  részének  egyoldalúlag  kimondott  el  nem  ismerése  jogilag  nem 
gyöngítheti  azon  törvények  érvényét.  (Helyes  !  Úgy  van !) 

Felséged  az  1848-diki  törvények  azon  elveire,  melyek  által  a 
nemesség  kiváltságos  állása  megszüntettetett,  az  átalános  birtok-  és 
hivatalképesség  behozatott,  az  úrbér,  a  tized  és  egyéb  jobbágyi  tarto- 
zások eltöröltettek,  a  közteherviselés  valamint  az  átalános  katona- 
kötelezettség kimondatott,  végre  a  választási  jog  mindazon  néposztá- 
lyokra is  kiterjesztetett,  melyek  ezen  joggal  nem  bírtak,  kimondja  leg- 
magasabb leiratában,  hogy  azokat  megerősíti.  (Derültség.)  Engedje 
azonban  Felséged  tisztelettel  megjegyeznünk,  hogy  a  törvények  emlí- 
tett elvei  s  rendeletei  újabb  megerősítés  nélkül  is  jogilag  és  tettleg  tel- 
jes erejükben  fenmaradnának.  (Úgy  van !  Helyes !)  Magyarország  tör- 
vényhozásában 1848-ig  csak  a  kiváltságos  osztályok  voltak  képviselve. 
De  sokan  találkoztak  ezen  képviselők  közül,  kik  számos  éveken  keresz- 
tül oda  működtek,  hogy  az  ország  aristokratikus  alkotmánya  a  kor 
igényei  szerint  fokonkint  kifejtve,  a  nép  minden  osztályaira  kiterjesz- 
tessék. Törekvésük  a  legfőbb  hatalom  részéről  ritkán  támogattatott, 
gyakran  gátoltatott.  (Igaz !  Helyes !)  Végre  az  1 848-diki  országgyűlés,, 
mely  még  mindig  a  kiváltságos  osztály  képviselőiből  állott,  senki  által 
nem  kényszerítve,  semmi  nyomás  alatt  nem  állva,  önként,  szabad 
akaratból  alkotta  mindazon  törvényeket,  mik  a  hűbéri  viszonyokat 
megszüntették,  a  hon  polgárainak  egyenjogúságát  és  egyenlő  kötele- 
lezettségeit  megállapították,  mind  a  polgári,  mind  a  politikai  jogokat 
a  nép  minden  osztályaira  kiterjesztették.  (Helyes !  Éljen  !) 

A  magyar  király  ünnepélyesen  szentesítette  mindezen  törvénye- 
ket s  azok  tettleg  életbe  is  léptek.  (Úgy  van !)  Most  már  azokat  eltör- 
leni  vagy  felfüggeszteni,  s  az  előbbeni  állapotot  e  részben  ismét  visz- 
szaállítani  a  fejedelmi  teljhatalom  sem  volna  többé  képes.  (Kitörő 
zajos  közhelyeslés  és  hosszas  éljenzés.)  Hisszük,  hogy  Felséged  nem  is 
akarja  ezt ;  de  meg  vagyunk  győződve,  hogy  akarva  sem  tehetné :  (De- 
rültség.) nemcsak  azért,  mert  a  népnek  adott  jogokat  hatalommal 
ismét  visszavenni  mindig  veszélyes,  hanem  azért  is,  mert  ugyanazon 
kiváltságos  osztályok,  melyek  e  törvényeket  alkották,  soha  meg  nem 
nyugodnának  abban,  hogy  a  népnek  jogai  csorbíttassanak,  s  nem 
találkoznék  Magyarország  aristokratiájában  oly  egyén,  ki  az  igazságról, 
polgári  legszentebb  kötelességéről  és  a  becsületről  annyira  meg  tudna 
feledkezni,  hogy  azon  kiváltságos  jogokat,  mikről  önként  lemondott, 
még  legfelsőbb  rendelet  következtében  is  bármi  részben  visszavegye, 
8  a  régi  állapotnak  reá  nézve  anyagilag  talán  kedvező,  erkölcsileg 

azonban  bélyegző  8  gyűlöletes  visszaállítását  elfogadni  kész  legyen. 
(Óriási  zajban  kitölő,  szűnni  nem  akaró  közhelyeslés  és  viharos,  hosszú 
éljenzés.) 

Az  1 848-diki  törvényeknek  rendeletei  között  vannak  egyes  pon- 
tok, miket  a  nép  jogainak  sértetlen  fentartása  mellett  mi  magunk  is 
óhajtunk  czélszerűbben  átalakítani  s  határozottabban  kifejteni.  Ezekre 
vonatkozó  javaslatainkat  azonban  csak  akkor  készíthetjük  el  és  akkor 
terjeszthetjük  Felséged  elé,  ha  országgyűlésünk  a  törvények  értelmében 
ki  lesz  egészítve;  mert  azok  távollétében,  kik  meghívandók  lettek 
volna,  de  meg  nem  hívattak,  törvényeket  nem  alkothatunk.  (Köz- 
helyeslés.) Ha  pedig  Felséged  kívánja  a  törvények  bármi  részbeni  meg- 
változtatását, a  kiegészített  országgyűlés  mindazon  javaslatokat,  miket 
erre  vonatkozólag  Felséged  felelős  m.  minisztériuma  előadand,  tüstént 
tanácskozás  alá  veendi,  (Zajos  köztetszés.)  s  megállapodását  Felséged 
elé  fogja  terjeszteni.  A  miket  azután,  az  ekkép  megkezdett  országgyű- 
lési kölcsönös  értekezletek  folytán,  Felséged  és  a  nemzet  kölcsönös 
egyetértéssel  megállapítanak,  azok  lesznek  majd  a  törvényesen  végbe- 
ment koronázás  után  királyi  szentesítéssel  megerősítendők.  (Úgy  van !) 
De  a  már  előbb  szentesített  törvényeknek  mindazon  rendeletei,  mik- 
nek változtatása  vagy  nem  kívántatott,  vagy  a  két  félnek  közös  egyet- 
értésével el  nem  fogadtatott,  minden  újabb  megerősítés  nélkül  is  jogi- 
lag telje 8  érvényüeknek  tekintendők.  így  kell  ennek  állani  minden 
alkotmányos  országban,  hol  a  törvényhozó  hatalom  a  fejedelem  és 
nemzet  között  meg  van  osztva,  mert  különben  a  törvényhozó  hatalom 
megosztása  nem  volna  valóság.  így  rendelik  ezt  alaptörvényeink  is, 
különösen  az  1790-dik  évi  12.  törvényczikk,  mely  világosan  azt 
mondja:  hogy  « a  törvények  alkotásának,  eltörlésének  és  magyarázá- 
sának joga  Magyarországban  s  kapcsolt  részeiben  a  törvényesen  koro- 
názott fejedelmet  s  az  országgyűlésre  törvényesen  összesereglett  ország 
karait  és  rendéit  közösen  illeti,  s  azon  kívül  nem  is  gyakorolható ».  (Úgy 
van !  Helyes !) 

De  Felséged  az  1 848-diki  törvények  egy  részének  módosítása, 
sőt  eltörlése  iránt  hozzánk  intézett  legmagasabb  felszólításában  nem 
Magyarország  említett  alaptörvényeinek  nyomát  követi,  8  átalában 
nem  az  alkotmányosságnak  elvéből  indult  ki.  Felséged  a  szentesített 
törvényeket  absolut  hatalommal  fölfüggesztette,  s  azoknak  isméti  életbe- 
léptetését önhatalmával  még  most  is  gátolja,  s  felszólítja  az  ország- 
gyűlést, hogy  azon  törvények  egy  részét  módosítsa,  egy  részét  pedig 
törölje  el,  de  egyszersmind  kijelenti,  hogy  «azon  törvényeket  soha  el 

nem  ismerte,  s  jövendőben  sem  fogja  elismerni ».  (Halljuk !  Halljuk!) 
Miből  áll  ezen  kijelentés  folytán  az  országgyűlési  kölcsönös  értekezlet? 
miből  áll  a  törvényhozó  hatalom  közös  gyakorlása  ?  Az  alkotmányos 
törvényhozás  fogalmából  következik,  hogy  új  törvények  alkotásánál,  a 
miben  a  törvényhozó  hatalmat  közösen  gyakorló  két  fél  meg  nem  tud 
egyezni,  az  törvény  nem  lehet ;  szentesített  törvények  módosításánál 
vagy  eltörlésénél  pedig,  a  mely  részben  a  módosítást  vagy  eltörlést 
mind  a  két  fél  el  nem  fogadja,  azon  részben  a  törvény  megtartja  kö- 
telező erejét  8  érvényét.  (Közhelyeslós.)  De  Felséged  fentebbi  kijelentése 
szerint,  ha  netalán  az  említett  törvényeknek  valamely  pontját,  melyei 
Felséged  módosítani  vagy  eltöröltetni  kíván,  az  ország  módosítani 
vagy  eltörleni  nem  akarná  is,  az  megszűnnék  érvényes  törvény  lenni. 
És  igy  Felséged  a  törvényhozó  hatalmat  tettleg  egyedül  maga  gyako- 
rolná, s  az  ország  gyűlésének  nem  volna  egyéb  joga,  mint  a  fejedelmi 
parancsot  registrálni,  mit  akár  teljesítene,  akár  nem,  a  szentesített 
törvényekből  csak  az  maradna  fenn,  mit  azokból  időnkint  meghagyna 
az  absolut  fejedelmi  akarat.  (Úgy  van !  Igaz !) 

Módosítani  vagy  megszüntetni  csak  fennálló  törvényt  lehet ;  Fel- 
séged pedig  az  1848-diki  törvények  módosítására,  s  illetőleg  megszün- 
tetésére szólítja  fel  az  országgyűlést.  (Derültség.)  Ha  azon  törvények 
jogilag  sem  állanak  fenn,  a  módosítás  vagy  megszüntetés  lehetetlen, 
vagy  legalább  felesleges  volna ;  ha  pedig  jogilag  fennállanak,  —  mit 
kétségbe  vonni  nem  lehet,  —  végre  is  kell  hajtatniok,  minek  eszköz- 
lése a  királyi  hatalom  legmagasabb  köréhez  tartozik.  (Úgy  van !)  Mi- 
előtt tehát  az  országgyűlés  azon  törvények  módosítását,  vagy  bármi 
részbeni  eltörlését  tanácskozásainak  és  országgyűlési  kölcsönös  érte- 
kezleteknek tárgyává  tehetné,  múlhatatlanul  szükséges,  hogy  azoknak 
alkotmányellenes  fölfüggesztése  tettleg  megszüntettessék.  (Helyes !) 

És,  úgy  látszik,  Felséged  azon  eljárást,  miszerint  némely  törvé- 
nyeket újabban  megerősít,  másokat  pedig  el  nem  ismer,  nemcsak  az 
1848-diki  törvényekre  szorítja,  hanem  azt  korábbi  törvényeinkre  ia 
kiterjeszti.  (Úgy  van !)  Ugyanis  megerősítésében  világosan  belefoglalja 
az  általános  birtok-  és  hivatalképességet  is,  mit  nem  1848-ban,  hanem 
1844-ben  állapított  meg  az  országgyűlés;  az  el  nem  ismerést  pedig  az 
1848-diki  törvényeken  kívül  tettleg  kiterjeszti  régiebb  s  leglényegesebb 
törvényeinkre  is,  midőn  azokat  önhatalmával  módosítja,  s  a  nemzet 
befolyása  nélkül  kiadott  császári  diplomához  és  pátensekhez  alkal- 
mazva, önhatalmával  átalakítja.  (Úgy  van !)  Ilyenek  többek  között  a 
törvényhozó  hatalom  közös  gyakorlatáról  szóló   1790-dik  évi  12.  tör- 

vényczikk;  az  ország  függetlenségét  biztosító  1790  dik  évi  10.,  az  adó 
és  katonaság  meghatározását  egész  terjedelmében  a  magyar  ország- 
gyűlés köréhez  tartozónak  rendelő  1715-dik  évi  8.,  1790-dik  évi  19. 
és  1827-dik  évi  4.  törvény czikkelyek.  (Szalay  Lászlót  a  fölolvasásban 
Deák  Ferencz  fölváltja.)  S  valóban  a  legmagasabb  királyi  leiratból  azt 
sem  érthetjük,  érvényeseknek  akarja-e  tekinteni  Felséged  törvényeink- 
nek azon  részét,  mikről  újabban  ki  nem  mondja,  hogy  azokat  meg 
nem  erősítette ;  azt  sem  tudhatjuk,  az  el  nem  ismerés  s  a  tettleges  eltör- 
lés meddig  fog  terjedni,  s  hol  fog  megállani.  (Derültség.)  Engedje  Fel- 
séged tisztelettel  ismételnünk,  hogy  mindez  a  sanctio  pragmaticával 
csakugyan  ellenkezik. 

De  leginkább  megdöbbentő  volt  reánk,  s  úgy  hiszszük  az  összes 
birodalomnak  minden  alkotmányos  érzelmű  polgárára  nézve  azon 
alkotmányellenes  elvnek  kimondása,  hogy  Felséged  «az  1848-diki  tör- 
vények elismerésére  magát  személyesen  kötelezettnek  nem  tartja.* 
(Halljuk !  Halljuk !) 

Ha  joga  van  a  fejedelemnek  az  elődje  által  szentesített  törvénye- 
ket a  maga  személyére  nézve  kötelezőknek  nem  ismerni,  mi  lesz  akkor 
alkotmányunknak,  az  ország  törvényes  szabadságának  s  alkotott  és 
alkotandó  törvényeink  biztosítéka?  mire  támaszkodnak  a  birodalom 
azon  népei,  melyeknek  Felséged  alkotmányos  szabadságot  adott,  ezen 
szabadságnak  tartósságára  nézve  ?  (Úgy  van !)  Felségednek  bármelyik 
utódja  hasonlóul  azt  mondhatja,  hogy  egyik  vagy  másik  alkotmányt, 
mit  elődje  szentesített,  a  birodalom  érdekeivel  s  nagyhatalmi  állásával 
megegyezhetőnek  nem  tartván,  azt  a  maga  személyére  nézve  kötelező- 
nek nem  tekinti.  (Igaz !)  Törüljük  ki  az  alkotmányból  a  kötelezettség- 
nek azon  folytonosságát,  mely  nemzedékröl-nemzedékre  száll,  s  a  feje- 
delmekre úgy,  mint  népekre  egyaránt  kiterjed :  minden  alkotmányos- 
ság s  minden  államnak  biztossága  az  események  játéka  leend.  Ezen 
folytonosság  az  alapja  mind  a  nép  szabadságának,  mind  a  fejedelem 
trónjának  s  örökösödési  jogának.  (Úgy  van !)  Ezen  folytonosságnak 
tagadása  megsemmisíti  azon  közvetítő  erőt,  mely  nélkül  az  érdekek 
összeütközésénél  minden  kérdés  csak  az  önkény  hatalmával,  vagy  a 
fegyver  élével  volna  megoldható,  8  mely  nélkül  a  népeknek  és  fejedel- 
meknek nem  volna  egyéb  választásuk,  mint  absolut  uralkodás  vagy 
forradalom.  E  jótékony  közvetítő  erő  a  jognak  állandóságába  vetett 
hit  és  bizalom,  mi  a  kötelezettség  említett  folytonossága  nélkül  még 
csak  nem  is  képzelhető.  Mi  csak  legmélyebb  sajnálatunkat  fejezhetjük 
ki,  hogy  azon  elv,  melynek  felállítása  sem  Felségednek,  sem  az  összes 

államnak  érdekeire  nézve  jótékony  hatású  nem  lehet,  a  legmagasb 
királyi  leiratban  kimondatott.  (Közhelyeslés.) 

Az  országgyűlésnek  kiegészítése  iránt  elmondottuk  első  alázatos 
föliratunkban,  hogy  mindaddig,  míg  azok,  kik  törvény  szerint  az  or- 
szággyűlésre meghívandók,  meghíva  nem  lesznek :  mi  az  országgyűlést 
kiegészítettnek  nem  tekinthetjük,  s  törvények  alkotásába  nem  bocsát- 
kozhatunk. 

A  legmagasb  királyi  leirat  ezen  jogos  kívánatunkat  sem  teljesíti, 
s  azt  válaszolja,  hogy  az  országgyűlés  kiegészítésének  kérdése  majd 
akkor  fog  önkényt  megoldatni,  ha  mi  Magyarországnak  az  örökös  tar- 
tományok iránti  viszonyait  a  legmagasb  szándék  értelmében  megálla- 
pítottuk, 8  az  1 848-diki  törvényeket  részint  módosítottuk,  részint  meg- 
szüntettük. 

Előbb  tehát  a  ki  nem  egészített  országgyűlésnek  el  kellene  a 
nemzet  nevében  alaptörvény  gyanánt  fogadni  az  absolut  hatalommal 
kiadott  október  20-diki  császári  diplomát  és  a  február  26-diki  pátenst; 
képviselőket  küldeni  a  birodalmi  tanácsba ;  a  szentesített  törvények 
legfontosabb  részét  módosítani  vagy  eltörülni,  s  ha  ekképen  az  ország 
alkotmányát  lényeges  részeiből  kiforgatva,  az  egész  magyar  közjogot 
császári  diplomák  és  pátensek  szerint  átalakította,  s  az  ország  jogait 
és  így  a  meg  nem  hívottakét  is  föláldozta:  majd  akkor,  és  csak 
akkor  lesz  kiegészítve  az  országgyűlés.  (Zajos  helyeslés  és  derültség.) 
A  kiegészítés  kérdésének  ezen  megoldása  nemcsak  az  ország  törvényei- 
vel, hanem  az  alkotmányos  törvényhozás  természetével  is  egyenesen 
ellenkezik.  (Úgy  van.) 

Erdélyre  nézve  (Halljuk !)  a  legmagasabb  királyi  leirat  azt 
mondja,  hogy:  « annak  Magyarországgali  egyesítése  a  szász  és  román 
nemzet  szabad  beleegyezése  nélkül  lön  elhatározva,  soha  teljes  tör- 
vényerőre nem  lépett,  az  egyoldalú  határozatok  kihirdetése  után  tett- 
leg fölbomlott,  s  kivihetetlennek  tekintendő  mindaddig,  valamíg  Er- 
délynek nem  magyar  ajkú  lakosai  az  egyesülés  által  veszélyeztetve 
látják  nemzetiségi  érdekeiket,  s  a  birodalom  ebbeli  igényei  s  érdekei 
kellőleg  biztosítva  nem  lesznek*. 

Magyarország  és  Erdélynek  egyesülését  mind  Magyarországnak, 
mind  Erdélynek  törvényes  országgyűlése  ünnepélyesen  elhatározta,  s 
ezen  határozatokat  ő  felségének  szentesítése  törvényerőre  emelte. 
(Úgy  van !) 

Ha  a  szászok  és  románok  törvény  által  ki  lettek  volna  zárva  az 
erdélyi  országgyűlésből,  vagy  ha  a  törvény  mellőzésével  oda  meg  nem 

hívattak  volna ;  ha  az  országgyűlés  rendkívüli  módon,  szokatlan  alak- 
ban hívatott  volna  össze ;  ha  nem  a  valóságos  többség  határozott  volna, 
vagy  valamelyik  rész  erőszakkal  gátoltatott  volna  szavazatának  szabad 
kijelentésében :  inkább  lehetne  szólani  arról,  hogy  a  határozat  a  romá- 
nok és  szászok  szabad  beleegyezése  nélkül  hozatott,  s  inkább  lehetne 
kétséget  támasztani  annak  érvénye  ellen. 

De  Erdélynek  azon  országgyűlése,  mely  az  egyesülést  elhatározta, 
szorosan  az  erdélyi  törvények  értelmében  hivatott  össze.  Erdélynek 
akkori  közjoga  szerint  a  megyéknek,  székely  és  szász  székeknek  s  az 
országgyűlési  joggal  bíró  városoknak  követeiből,  az  ország  egyházi  s 
világi  méltóságaiból  s  főbb  hivatalnokaiból  és  regalistákból  kellett 
alakulni  az  országgyűlésnek;  mindezek  meg  is  hívattak,  s  követeik 
által  s  illetőleg  személyesen  meg  is  jelentek.  A  megyei  követek  válasz- 
tásánál a  szász  vagy  román  nemesek,  kik  pedig  számosan  valának, 
szintén  úgy  bírtak  választási  joggal,  mint  a  magyarok.  (Igaz !)  A  szé- 
kely és  szász  székekben,  valamint  a  városokban  is  magyar,  szász  és 
román  között  a  választási  qualificatióra  nézve  különbség  nem  volt. 
A  regalisták,  kik  törvény  szerint  a  tekintélyesebb  nemesekből  voltak 
meghívandók,  és  a  főbb  hivatalnokok  nem  egyedül  magyarok  voltak. 
<Igaz !) 

A  törvény  értelmében  ily  módon  alakított  országgyűlés  az  egye- 
sülés fölötti  törvény  alkotásában  épen  azon  törvényszabta  módon  járt 
el,  melyet  minden  egyéb  törvényeinek  alkotásában  követett ;  a  hatá- 
rozat tudniillik  absolut  többséggel  hozatott,  és  pedig  épen  ez  esetben 
nagy  többséggel,  melyhez  mind  a  román  választók  befolyásával  meg- 
választott követek  közül,  mind  a  szász  követek  közül  számosan  járultak 
szabadon  kijelentett  szavazatukkal.  Es  midőn  a  többség  akarata  hatá- 
rozatképen kimondatott,  akkor  sem  történt  tiltakozás  a  szászok  vagy 
románok  részéről. 

Igaz,  hogy  Erdélynek  1848  előtti  törvényei  három  külön  nem- 
zetről szólottak :  a  magyar,  székely  és  szász  nemzetről,  s  a  románo- 
kat külön  nemzetnek  nem  tekintették;  igaz,  hogy  a  három  nem- 
zetnek voltak  némely  jogai,  különösen  az  országgyűlési  kijelöléstől 
függő  hivatalokra  nézve,  miket  a  törvény  a  románokra  ki  nem  terjesz- 
tett ;  de  az  országgyűlésre  és  a  követek  választhatására  vonatkozólag 
nemzetiség  szerinti  különbség  nem  létezett,  s  ugyanazon  qualifícatio 
mellett,  mit  a  törvény  megállapított,  a  román  szintúgy  bírt  választási 
és  választhatási  joggal,  mint  a  magyar,  székely  vagy  szász,  az  ország- 
gyűlésen pedig  nem  szavaztak  az  egyes  nemzetek  külön  Guriatum 

votum-képen ,  hanem  fejenkinti  szavazat  szerint  hozattak  a  hatá- 
rozatok. 

Minthogy  tehát  Erdélynek  azon  országgyűlése,  mely  az  egyesülési 
törvényt  alkotta,  szorosan  az  akkori  törvények  értelmében  alakult, 
szászok  és  románok  szintúgy  befolytak  a  követek  választásába,  részt 
vettek  az  országgyűlési  tanácskozásokban,  szavaztak  kényszerítés  nél- 
kül s  nem  egy  közülök  az  egyesülésre  szavazott,  és  ekképen  az  egye- 
sülés nagy  többséggel  határoztatott  el :  lehet-e  alaposan  állítani,  hogy 
a  szászok  és  románok  szabad  beleegyezése  nélkül  alkottatott  az  egye- 
sülési törvény?  s  lehet-e  annak  érvényét  ennélfogva  tagadni?  Vagy 
talán  az  egész  román  és  szász  népnek  kivétel  nélküli  beleegyezése  lett 
volna  szükséges  a  törvények  érvényességéhez  ?  A  legmagasabb  királyi 
leirat  —  úgy  látszik  —  csakugyan  ezen  nézetből  indult  ki  felhozott  ellen- 
vetésében ;  mert  azon  ellenvetésnek  minden  egyéb  magyarázata  ellenkez- 
nék a  történtekkel.  De  ki  fog-e  terjesztetni  ezen  nézet  az  osztrák  biro- 
dalmi tanácsra  is?  (Tetszés.)  érvényteleneknek  fognak-e  tekintetni  annak 
minden  oly  határozatai,  melyekbe  például  a  cseh  vagy  lengyel  követek- 
nek, a  cseh  vagy  lengyel  népnek  valamely  része  bele  nem  egyezett  ?  Pedig 
a  birodalmi  tanácsban  nemcsak  külön  nemzetiségek,  hanem  külön  orszá- 
gok vannak  képviselve,  s  ott  inkább  fordulhatnak  elő  esetek,  melyekben 
hasonló  ellenvetésnek  több  nyomatéka  lehet.  (Helyes !  Úgy  van !) 

Igaz,  hogy  az  országgyűlésen,  mely  az  egyesülést  elhatározta, 
főkép  a  kiváltságos  osztály  volt  csak  képviselve,  s  a  népnek,  kivált  a 
román  és  magyar  népnek  nagy  tömege  nem  bírt  befolyási  joggal.  De 
ez  természetes  következése  volt  Erdély  közjogi  állásának,  mely  1848-ig 
ott  szintúgy  mint  Magyarországon  főkép  aristokraticus  volt.  Ezt  azon- 
ban az  egyesülési  törvénynek  érvénye  ellen  épen  úgy  nem  lehetne  ala- 
posan felhozni,  a  mint  nem  szabad  és  nem  lehet  Magyarország  azon 
törvényeinek  erejét  kétségbe  vonni,  melyek  mellett  a  trónöröklés  a 
dicsőségesen  uralkodott  habsburgi  háznak  előbb  fíágára,  későbben  nő- 
ágára  is  megállapíttatott,  pedig  ezen  törvények  is  a  kiváltságos  osztály 
által  a  nem  kiváltságos  népnek  befolyása  nélkül  alkottattak.  (Zajos 
közhely  eslés.) 

Azt  sem  lehet  alaposan  állítani,  hogy  az  egyesülésről  alkotott 
magyarországi  és  erdélyi  törvények  teljes  törvényerőre  nem  léptek. 
Tudja  mindenki,  hogy  az  1848-ban  Pesten  tartott  országgyűlésre,  mely 
már  népképviselet  alapján  alakult,  Erdélynek  minden  választókerü- 
letei választottak  és  küldöttek  képviselőket.  Ezeknek  megválasztása  az 
egyesülési  s  azzal  kapcsolatban  álló  választási  törvény  szerint  történt* 

A  nép  választotta  meg  azokat,  és  pedig  nagy  részben  szász  és  román 
nép ;  voltak  a  megválasztott  képviselők  között  románok  is,  szászok  is. 
Az  egyesülési  törvénynek  azon  része  tehát,  mely  az  országgyűlési  kép- 
viseletre vonatkozik,  s  melynek  alapján  mi  most  Erdélynek  meghívását 
mindenekelőtt  sürgetjük,  egész  terjedelmében  tettleg  végre  is  hajtatott. 
(Helyes!)  Elfogadta  tehát  s  tettleg  teljesítette  az  egyesülést  Erdély 
népének  azon  része  is,  mely  annak  megállapításánál  jogot  nem  gyako- 
rolhatott. Tettleg  elfogadta  s  teljesítette  azt  a  román  és  szász  nép, 
mely  szintúgy  választott,  mint  a  magyar,  s  melyből  azon  egyének,  kik 
a  választók  bizodalmát  bírták,  meg  is  választattak,  s  az  országgyűlésen 
meg  is  jelentek.  (Úgy  van !  Igaz !  Deák  Ferenczet  a  fölolvasásban  Sza- 
lay  László  fölváltja.) 

A  beligazgatásnak  azon  átalakítását,  mit  az  egyesülés  szükségessé 
tett,  a  magyar  minisztériumra  bízta  a  törvény.  (Halljuk !)  A  minisz- 
térium meg  is  kezdette  már  ezen  hosszabb  időt  igénylő  munkát,  s 
együtt  működött  az  erdélyi  viszonyokat  leginkább  ismerő  férfiakkal ; 
de  a  közbejött  zavarok  és  a  hamar  kiütött  háború  gátolták  a  munka 
befejezését.  Végre  az  absolut  rendszer  Magyarországnak  és  Erdélynek 
alkotmányos  állását  elnyomta,  s  Erdélyt  is  német  rendszer  alá  kény- 
szerítve Magyarországtól  tettleg  ismét  elszakasztotta.  Lehet-e  annálfogva, 
mert  valamely  törvény  egyes  részeinek  tettleges  végrehajtását  közbe- 
jött zavarok,  háború  és  fegyveres  hatalom  egy  időre  meggátolták,  ma- 
gát a  törvényt  kötelező  erő  nélkülinek  s  jogilag  fenn  nem  állónak 
mondani,  s  nem  sokkal  természetesebb-e  az  a  következtetés,  hogy  mi- 
vel a  közbejött  zavarok  és  háború  már  megszűntek,  mivel  ünnepé- 
lyesen kimondatott,  hogy  alkotmányosság  lép  az  absolut  rendszer  he- 
lyébe, s  a  magyar  alkotmány  is  visszaállíttatik,  a  törvény  egész  terje- 
delmében hajtassék  végre  ?  (Úgy  van !)  Ha  komoly  az  absolut  rend- 
szernek teljes  megszüntetése  iránti  szándék,  nem  lehet  akadály,  mi  a 
teljes  végrehajtást,  mely  Magyarország  felelős  kormányának  leend  fel- 
adata, még  ezentúl  is  gátolhatná. 

Nem  tudjuk,  miképen  veszélyeztethetné  az  egyesülés  Erdély  nem 
magyar  ajkú  lakosainak  nemzetiségi  érdekeit.  Hiszen  ugyanazon  tör- 
vény, mely  az  egyesülést  megállapította,  Erdélyben  is  felszabadította 
a  népet,  kimondotta  az  egyenjogúságot,  a  polgári  s  politikai  jogokat  a 
népnek  minden  osztályaira  s  nemzetiségére  kiterjesztette,  8  az  egye- 
sülésnek legelső  következése  az  volt,  hogy  azon  különbség,  mi  jogok 
tekintetében  egy  részről  a  magyar,  székely  és  szász  nemzet,  más  rész- 
ről a  román  nemzet  között  előbb  fennállott,  azonnal  meg  lőn  szün- 

tetve.  Mi  Erdély  nem  magyar  ajkú  lakosainak  nemzetiségi  érdekeit 
szintúgy  teljes  mértékben  fogjuk  méltányolni,  mint  a  magyarorszá- 
giakét. (Úgy  van !  Helyes !)  De  épen  ezért  is  szükséges,  hogy  Erdély  is  a 
törvény  értelmében  országgyűlésünkre  azonnal  meghívassék,  s  a  nem- 
zetiségi érdekek  felett  velünk  együtt  tanácskozhassak ;  mert  ha  a  ki 
nem  egészített  országgyűlés,  melyhez  ők  meg  nem  hívattak,  kénysze- 
ritett távollétükben,  s  így  minden  befolyásuk  nélkül  rendelkeznék  az 
ő  érdekeik  felett,  sokkal  több  joggal  lehetne  majd  érvénytelennek  mon- 
dani ezen  rendelkezéseket,  mint  az  egyesülési  törvényt,  mely  az  ő 
jelenlétükben,  az  ő  befolyásuk  mellett  alkottatott.  (Igaz !  Helyes !) 

Azt  sem  értjük,  mik  lehetnek  a  birodalom  azon  igényei,  miket 
a  legmagasabb  királyi  leirat  Erdélyt  illetőleg  biztosíttatni  óhajt  ?  Er- 
dély is  Szent  István  koronájához  tartozik,  s  Magyarország  királyán  kí- 
vül másnak  ahhoz  jogos  igényei  nem  lehetnek. 

Horvátországot  az  1 848-diki  törvények  sem  akarták  bekebelezni 
Magyarországba,  hanem  azt  saját  territóriummal  bíró  külön  állású 
társországnak  kívánták  tekinteni,  mely  Magyarországgal  ugyanazon 
törvények  alatt  közjogi  viszonyban  áll.  Magyarország  a  horvát  nemzet 
jogait  1848-ban  sem  akarta  sérteni,  s  nem  gondolhatta:  hogy  azon 
törvények,  mik  az  ország  alkotmányát  az  igazság  és  szabadság  érde- 
kében szélesebb  alapra  fektették,  s  a  testületi  kormányzat  helyett  par- 
lamentaris kormányzatot  hoztak  be,  keserű  érzelmeket  s  ellenszegü- 
lést idézzenek  elő  Horvátországban.  Magyarország  minden  jogokat, 
melyekkel  maga  bírt,  Horvátországgal  is  megosztott.  (Úgy  van !)  Hor- 
vátországnak beligazgatási  ügyei  már  előbb  is  a  magyar  kormányszé- 
kek alatt  állottak,  s  az  1790-dik  évi  58.  törvényczikk,  mely  azokat  a 
magyar  királyi  helytartótanács  alá  rendelte,  egyenesen  Horvátország 
kívánatának  folytán  lön  alkotva.  Semmi  újabb  viszonyt,  semmi  szoro- 
sabb függést  nem  állapítottak  meg  tehát  az  1 848-diki  törvények  az 
által,  hogy  a  testületi  kormányzat  átalános  megszüntetésével  Horvát- 
ország beligazgatási  ügyeit  is  a  felelős  minisztériumhoz  tették  át. 
A  törvénykezés  körében  Horvátországra  nézve  is  változatlan  maradott 
a  rendes  bíróságok  hatásköre.  A  törvényhozás  terén  szélesebb  népkép- 
viseleti alapon  rendeztetvén  az  országgyűlés,  Horvátországra  nézve  is 
népességének  arányához  képest  állapíttatott  meg  a  képviselők  száma,  s  éz 
által  annak  a  törvényhozásban  való  részvéte  az  előbbihez  képest  arány- 
lag tetemesen  tágult.  A  nyelvre  nézve  semmi  újabb  rendelkezést  nem 
tettek  az  említett  törvények.  Horvátország  követei  hajdan  latinul  szól- 
tak Magyarország  gyűlésén;  de  az  1847-dik  évben  a  horvát  tartományi 

gyűlésnek  egyenes  utasításából  kijelentették,  hogy  jövendőben  magya- 
rul fognak  szólani,  s  így  Horvátország  egyenes  beleegyezésével  lett 
egyedül  magyar  az  országgyűlési  tanácskozások  nyelve.  A  közigazga- 
tás körében  pedig  Horvátországtól  nem  is  kívántatott,  hogy  a  magyar 
nyelvet  használja. 

Ezek  szerint  méltán  ismételhetjük,  hogy  Magyarország  Horvát- 
ország jogait  sérteni  nem  kívánta,  s  tekintve,  hogy  annak  követei  tett- 
leges részt  vettek  az  említett  törvények  alkotásában,  nem  is  hitte, 
hogy  azok  által  Horvátország  sértve  érezhesse  magát.  Honnan  eredtek 
s  mikép  alakultak  az  akkori  fájdalmas  események,  arról  egykor  az 
elfogulatlan  történelem  fog  csak  ítéletet  mondhatni.  (Zúgás.  Halljuk !) 
Jelenleg  azonban  kétségtelennek  látszik  az,  hogy  Horvátország  tágítani 
kívánja  azon  kapcsolatot,  mi  századokon  keresztül  Magyarországhoz 
kötötte.  Mi  sokkal  inkább  méltányoljuk  érdekeit  s  kívánatait,  mint 
hogy  készek  ne  volnánk  erre  nézve  vele  bármikor  értekezletbe  bocsát- 
kozni, s  a  kapcsolatnak  fentartása  vagy  méltányos  átalakítása  rajtunk 
nem  múlik.  De  ha  Horvátország  tőlünk  végkép  el  akar  szakadni,  s  az. 
osztrák  tartományok  sorába  lépve,  azoknak  törvényhozása  s  kormány- 
zata alatt  akarna  állani,  mit  azonban  a  horvát  nemzet  alkotmányos 
érzelmeinél  fogva  lehetőnek  nem  tartunk,  mi  azt  nem  gátolhatnánk, 
hanem  törvényesnek  s  alkotmányosnak  részünkről  nem  tekinthetjük, 
s  bele  nem  egyezhetünk,  mert  jogosítva  nem  vagyunk  Szent  István 
koronájának  birodalmát  szétdarabolni.  (Közhelyeslés.) 

Fiúménak  s  a  határőrvidéknek  első  föliratunkban  sürgetett  meg- 
hívására vonatkozólag  semmit  sem  válaszol  ugyan  a  legmagasabb 
királyi  leirat,  de  kívánatunk  tettleg  megtagadtatik,  a  mennyiben  a. 
sürgetett  meghívatás  még  most  sem  történt  meg,  pedig  mind  Fiume,, 
mind  a  határőrvidék  törvény  szerint  kiegészítő  részei  az  országgyű- 
lésnek. 

Fiume  korábban  külön  territórium  volt  s  önállással  bírt.  A  sanc- 
tio  pragmaticát  is  külön  s  önállólag  fogadta  el,  sokkal  későbben,  mint 
Horvátország,  s  két  évvel  későbben,  mint  Magyarország.  0  felsége 
Mária  Terézia  1779-ben  ápril  23-dikán  Fiumét  királyi  pecsétes  leve- 
lével ünnepélyesen  szabad  révpartnak  nyilvánítván,  azt  saját  kívána- 
tára Magyarországhoz  kapcsolta.  (Úgy  van !)  A  királyi  levélnek  követ- 
kező szavai:  «Urbs  haec  commertialis  Fluminensis  sancti  Viti  cum 
districtu  suo  tamquam  separatum  sacrae  Regni  Hungáriáé  Coronae  ad- 
nexum  corpus  porro  quoque  consideretur,  atque  ita  in  omnibus  trac- 
tetur,  neque  cum  alio  Buccarano  velut  ad  regnum  Croatiee  ab  incuna- 

bulis  ip8Ís  pertinente  districtu  ulla  ratione  commisceatura  világosan 
bizonyítják,  hogy  Fiume  nem  Horvátország  által,  hanem  egyenesen 
és  közvetlenül  kapcsoltatott  Magyarországhoz,  (ügy  van!)  Magyar- 
ország törvényhozása  az  1807-dik  évi  4.  törvényczikkben  hivatkozva 
ő  felségének  Mária  Teréziának  fent  említett  királyi  levelére,  Fiúménak 
Magyarországba  lett  bekeblezését  újabban  kimondta,  s  Fiume  kor- 
mányzójának a  felső  táblánál,  követeinek  pedig  az  alsó  táblánál  ország- 
gyűlési ülést  és  szavazatot  adott. 

Ezek  folytán  Fiume  mindig  Magyarországhoz  tartozott,  s  Hor- 
vátországtól és  a  báni  hatóságtól  függetlenül  Magyarországnak  volt 
kiegészítő  része.  Az  absolut  rendszer,  mely  minden  alkotmányt  felfüg- 
gesztett, Fiumét  is  tettleg  elszakasztotta  Magyarországtól,  s  azt  önha- 
talmával Horvátországhoz  csatolta.  De  Magyarország  visszaköveteli 
törvényes  jogait,  s  visszaköveteli  ezt  Fiume  maga  is,  mely  —  mint  kö- 
zönségesen tudva  van,  —  ismételve  kijelentette,  hogy  magát  Magyar- 
ország kiegészítő  részének  tekinti,  Horvátországhoz  jogilag  nem  tarto- 
zik, s  ahhoz  tartozni  nem  is  óhajt,  s  Magyarországhoz  visszakapcsol- 
tatását  sürgeti.  (Éljenzés.)  E  kettős  kívánatnak  váratlan  megtagadása 
világosan  ellenkezik  alaptörvényeinkkel,  különösen  az  1715-dik  évi  3. 
törvényczikkelylyel  és  királyi  hitlevelekkel,  mik  az  ország  területi  ép- 
ségének sértetlen  fentartását  biztosítják. 

A  határőrvidékek  is  kiegészítő  részei  az  országgyűlésnek,  s  az 
1848-dik  évi  V.  törvényczikk  értelmében  arra  ők  is  meghívandók  let- 
tek volna.  De  nemcsak  a  törvénynyel,  hanem  a  méltányossággal  is 
ellenkezik  az,  hogy  midőn  a  birodalom  minden  népeinek  alkotmány 
adatott  vagy  igértetett,  a  határőrvidék  el  legyen  zárva  az  alkotmány 
jótéteményeinek  élvezetétől,  s  azon  honpolgárok,  kiket  az  ország  védel- 
mének terhe  sokkal  súlyosabban  nyom,  mint  másokat,  s  a  katonai 
rendszernek  szükséges  szigora  is  korlátol  egyéni  szabadságukban,  réózt 
ne  vehessenek  a  törvényhozásban,  mire  a  hon  más  polgáraínak  jogot 
ad  az  alkotmány. 

Fölszólítja  Felséged  az  országgyűlést,  hogy  Magyarország  nem 
magyar  ajkú  lakosainak  nemzetiségi  jogait  biztosító  törvényjavaslatok 
tárgyalásához  fogjon. 

Mindenekelőtt  alaptalannak  nyilvánítjuk  azon  vádat,  hogy  az 
1848-diki  törvények  Magyarország  nem  magyar  ajkú  lakosainak  nem- 
zetiségi jogait  sértették.  Sok  czélszerü  intézkedést  állapítottak  meg 
ezen  törvények  a  nép  javára,  8  a  hűbéri  viszonyok  megszüntetésével 
sok  terhes  kötelezettséget  szüntettek  meg.  Megállapították  az  egyen- 

jogúságot,  kiterjesztették  minden  osztályra  a  polgári  s  politikai  jogo- 
kat, s  a  népnek  millióit  a  hon  szabad  polgáraivá  tették ;  és  mindezen 
jótékony  intézkedésekben  egyenlően  részesítettek  minden  nemzetisé- 
geket. (Úgy  van !  Igaz !)  Nyelvre  és  nemzetiségre  vonatkozólag  pedig 
semmi  újabb  rendelkezést  nem  foglalnak  magukban  az  említett  törvé- 
nyek. Megemlíttetik  ugyan  az  V.  törvényczikknek  3.  szakaszában, 
hogy  a  törvényhozás  nyelve  egyedül  a  magyar;  a  16.  czikk  2.  szaka- 
szának  e)  pontja  alatt  pedig  ugyanez  mondatik  a  megyei  gyűlések 
tanácskozási  nyelvére  nézve.  De  mindezek  nem  vadának  új  rendeletek, 
hanem  korábbi  törvényeinknek,  névszerint  az  1830-dik  évi  8.,  1840-dik 
évi  VI.  s  az  1844-dik  évi  II.  törvényczikkelyeknek  folytonos  gyakorlat 
által  is  szentesített  következései. 

De  ha  az  1848-diki  törvények  a  nem  magyar  ajkú  nemzetiségek 
jogait  és  érdekeit  csakugyan  annyira  sértették  volna  is,  mit  tett  az 
absolut  rendszer  azon  sértett  jogok  visszaállítására  s  a  népek  nem- 
zetiségi érdekeinek  oltalmára,  midőn  1849-ben  a  magyar  alkotmányt 
s  az  ország  minden  törvényeit  felfüggesztette?  (Igaz!  Igaz!)  Kimon- 
dotta a  nemzetiségek  egyenjogúságát,  és  ezt  az  által  valósította,  hogy 
mindenütt,  minden  nemzetiségre  nézve,  törvénykezésben,  közigazga- 
tásban és  iskolában  a  német  rendszert  és  a  német  nyelvet  hozta  be. 
(Úgy  van !)  Még  a  szerb  vajdaság  is,  mely  a  szerb  nemzet  kedvéért 
állíttatott  fel,  egyedül  csak  nevére  volt  szerb.  (Úgy  van !) 

És  még  jelenleg  is  Csehországban,  Galicziában  és  az  örökös  tar- 
tományok több  részeiben  minő  politikai  kedvezésekben '  részesülnek 
nyelvökre  nézve  a  nem  német  ajkú  lakosok,  ámbár  azon  országok  né- 
pességének túlnyomó  számát  képezik?  A  közigazgatás  és  törvénykezés, 
sőt  még  a  felsőbb  oktatás  is  nem  német  nyelven  vitetik-e  mindazon 
országokban  ?  s  vannak-e  ott  a  németen  kívül  más  nemzetiségek  érde- 
kei lényegben  inkább  méltányolva  s  jobban  biztosítva,  mint  hazánk- 
ban bármikor  voltak  ?  (Közhelyeslós.) 

Egyébiránt  alig  van  állam  Európában,  melynek  népessége  több- 
féle nemzetiségekhez  nem  tartoznék,  s  vannak  államok,  melyekben 
tetemes  a  más  nemzetiségűek  száma.  Es  mi  nyíltan  merjük  állítani, 
hogy  azok  legnagyobb  részében  a  többféle  nemzetiségek  jogai  8  érde- 
kei több  méltánylást  s  több  biztosítást  nem  találnak,  mint  nálunk 
eddig  is  találtak.  (Úgy  van !  Igaz !) 

Bátran  kérdezhetjük  azt  is,  hogy  a  magyarországi  románok  és 
szlávok  nemzetiségi  jogaikra  s  érdekeikre  nézve  rosszabb  állapotban 
vannak-e   Magyarországban,  mint  azon   számos   románok,   kik   Gö- 

rögországban  és  Oroszországban,  s  azon  szlávok,  kik  Németországban, 
laknak  ? 

De  tudjuk  mi  azt,  hogy  a  mindinkább  fejlődő  nemzetiségi  érzet 
figyelmet  érdemel,  s  nem  lehet  azt  a  múlt  időknek  és  a  régibb  törvé- 
nyeknek mértékével  mérni.  Nem  fogjuk  felejteni,  hogy  Magyarország 
nem  magyar  ajkú  lakosai  szintúgy  Magyarország  polgárai,  s  mi  őszinte 
készséggel  akarjuk  mindazt,  a  mit  e  részben  az  ő  érdekeik  s  a  haza 
közérdeke  megkíván,  törvény  által  biztosítani.  (Közhelyeslés.) 

Ha  Felséged  kezdetben  már  meghívta  volna  a  jelen  országgyűlé- 
sünkre mindazokat,  kik  a  törvény  szerint  meghívandók  valának,  s  a 
kiegészített  országgyűlés  azonnal  törvények  alkotásához  foghatott 
volna,  már  eddig  a  nemzetiségi  érdekek  biztosítását  illetőleg  törvény* 
javaslataink  Felséged  elébe  volnának  terjesztve.  (Úgy  van !)  Sőt  mi 
azon  reményben,  hogy  az  országgyűlés  mielőbb  ki  fog  egészíttetni, 
már  bizottmányt  is  neveztünk  ki,  mely  az  e  részben  szükséges  elő- 
munkálatokat megtegye,  s  a  teendők  iránt  javaslatot  készítsen,  és  e 
bizottmány  munkáját  már  be  is  fejezte.  De  Felséged  az  országgyűlés- 
nek kiegészítését  most  is  megtagadja ;  a  ki  nem  egészített  országgyűlés 
pedig  miként  bocsátkozhatik  törvények  végleges  alkotásába,  különösen 
oly  tárgyak  fölött,  melyek  a  meg  nem  hívottakat  leginkább  érdeklik, 
8  melyeknél  épen  azok  kivan atait  kell  főkép  figyelembe  venni?  (Köz- 
helyeslés.) 

A  szerbeknek  azon  kivánataira  nézve,  miket  ők,  mint  a  legma- 
gasabb királyi  leirat  mondja,  ősi  kiváltságaikra,  jogaikra  s  nemzeti* 
ségi  érdekeik  biztosítására  vonatkozólag  nemzeti  gyülekezetükben  ki- 
fejtettek, s  mikre  nézve  Felséged  még  csak  ezután  kívánja  előterjesz- 
téseit s  intézkedéseit  az  országgyűlés  elébe  juttatni,  ugyanazokat  ismé- 
teljük, miket  fentebb  a  nemzetiségekre  nézve  kijelentettünk. 

A  trónról  való  lemondást  illetőleg  (Halljuk !  Halljuk !)  Feleéged 
még  azon  egyszerű,  méltányos  és  szorosan  törvényes  kívánatunkat  is 
megtagadja,  mit  erre  nézve  első  feliratunkban  kifejtettünk.  De  mi  soha 
el  nem  fogadhatjuk  azon  nézetet,  hogy  Magyarország  az  ausztriai  csá- 
szárságnak provincziája.  Ausztria  császára  egyszersmind  Magyarország 
királya,  de  nem  úgy  s  nem  azért,  mert  császára  Ausztriának,  hanem 
egyedül  azért,  mert  a  sanctio  pragmatica  szerint  a  két  külön  trón 
ugyanazon  egy  fejedelmet  illeti.  (Ugy  van !)  Midőn  I.  Ferencz  császár 
ő  felsége  1804-ben  az  ausztriai  császár  czímet  fölvette,  egyszersmind 
határozottan  kijelentette  azt  is,  hogy  ez  által  Magyarországnak  alkot- 
mányos jogviszonyai  semmi  részben  változást  nem  szenvednek.  Ma* 

gyarországnak  alkotmánya  s  önállása  tehát  továbbra  is  sértetlenül  ma- 
radott, és  ezen  alkotmányos  önállásnak  szoros  következése  az,  hogy  a 
magyar  királynak  a  trónról  való  lemondása  csak  az  ország  tudtával  s 
hozzájárulásával  történhetik.  Mi  a  helyzet  sajátságát  s  nehézségeit 
méltányolva  csak  azt  kívántuk,  hogy  az  annak  idejében  elmulasztott 
előleges  értesítés  legalább  utólagosan  forma  szerint  pótoltassák.  Kí- 
vántuk ezt  az  ország  jövendő  biztosításának  tekintetéből,  és  ugyan- 
azon tekintetből  kötelességünk  ahhoz  továbbra  is  szorosan  ragasz- 
kodni. (Úgy  van !) 

A  politikai  vádak  folytán  elítélt  és  száműzött  vagy  elzárt  honfi- 
társainkra nézve  is  újra  ismételjük  mindazokat,  miket  első  föliratunk- 
ban kifejtettünk.  (Helyes !  Deák  Ferencz  a  fölirati  javaslat  fölolvasását 
következőleg  folytatja :) 

Ezek  azok,  miket  a  legmagasabb  királyi  leiratnak  részleteire 
tisztelettel  s  őszintén  előadni  kötelességünknek  tartottunk. 

Ismételjük  Magyarország  közjogának  törvényes  alapelveit : 

A  pragmatica  sanctio,  •  melyet  a  magyar  nemzet  a  magyar  ki- 
rálylyal  1 723-dik  évben  a  trónörökösödés  fölött  önként  és  szabad  aka- 
ratból kötött,  valóságos  állami  alapszerződés,  mely  szorosan  viszonyos 
kötelezettségeket  foglal  magában. 

Az  említett  sanctio  pragmatica,  midőn  egy  részről  az  uralkodó- 
ház nőágára  is  átruházza  a  trónöröklés  jogát,  más  részről  határozottan 
kiköti :  hogy  a  király  Magyarországban  máskép  ne  uralkodjék  s  ne 
kormányozzon,  mint  magának  az  országnak  eddig  alkotott  vagy  jöven- 
dőben országgyülésileg  alkotandó  saját  törvényei  szerint;  más  tarto- 
mányok kormányzati  módját  Magyarországba  be  ne  hozhassa ;  ural- 
kodásának kezdetekor  magát  mindig  törvényesen  megkoronáztassa; 
koronázása  előtt  ünnepélyes  királyi  hitlevelet  adjon  ki,  s  abban  az 
országot  biztosítsa,  hogy  területi  épségét,  jogait,  szabadságát  s 
törvényeit  sértetlenül  fenn  fogja  tartani,  8  mindezeket  királyi  es- 
küvel szentesítse;  végre  ha  ő  felségének  I.  Leopold  császár  és 
királynak  minden  maradéka  nőágban  is  kihalna,  visszaszálljon  is- 
mét az  országra  azon  ősi  törvényes  jog,  miszerint  királyát  szabadon 
választhassa. 

A  sanctio  pragmatica  szerint  Magyarország  és  az  örökös  tarto- 
mányok között  semmi  más  kapcsolat  nem  létezik,  mint  az  uralkodó- 
háznak ugyanazonossága,  s  az  egyedül  erre  alapított  feloszthatatlan  s 
elválhatatlan  birtoklás. 

Magyarországban  az  1741-dik  évi  4.  ós  1790-dik  évi  3.  törvóny- 

czikkek  Rzerint  csak  a  törvényesen  koronázott  király  gyakorolhatja  a 
legfőbb  királyi  jogokat. 

Magyarországban  az  1 790-dik  évi  3.  törvényczikk  szerint  a  trón* 
örökös,  kit  az  öröklésnek  reá  nézve  megtörtént  megnyílásától  fogva 
Magyarország  örökös  királyának  (hereditarius  rex  Hungáriáé)  nevez  a 
törvény,  tartozik  a  trón  megüresedésének  napjától  számítandó  hat 
hónap  alatt  magát  törvényesen  megkoronáztatni,  s  ezen  időközben  is 
csak  az  ország  alkotmányával  egyezőleg  kormányozhat. 

Magyarország  az  1790-dik  évi  10.  törvényczikk  szerint  szabad 
ország,  s  kormányzatának  egész  törvényes  alakzatára  nézve  független, 
semmi  más  országnak  vagy  népnek  lekötve  nincs  (nulli  alteri  regno 
aut  populo  obnoxium) ;  hanem  önállással  és  saját  alkotmánynyal  bír, 
mely  szerint  törvényesen  koronázott  királya  által  saját  törvényei 
szerint  kormányozandó  s  igazgatandó  (regendum  et  gubernandum). 

Magyarországban  az  1790-dik  évi  12.  törvényczikk  szerint  is  a 
törvényalkotási,  magyarázási  s  eltörlési  jog  a  törvényesen  koronázott 
fejedelmet  és  a  törvényesen  egybegyűlt  országgyűlést  együtt  s  közösen 
illeti,  8  ezen  jog  országgyűlésen  kívül  nem  gyakorolható.  A  végre- 
hajtó hatalmat  pedig  ő  felsége  csak  a  törvények  értelmében  gyako- 
rolhatja. 

Magyarországban  az  1715-dik  évi  8.  törvényczikk  és  az  1827-dik 
évi  4.  törvényczikk  szerint  a  közadónak  és  bármi  egyéb  segélyezések- 
nek és  a  katona-újonczoknak  megajánlása  s  meghatározása  egész  ter- 
jedelmében az  országgyűlést  illeti,  s  ettől  soha  semmi  szín  alatt,  még 
szükség  esetében  sem  vonathatik  el.  Országgyűlésen  kívül  sem  adót 
kivetni  vagy  felemelni,  nem  katona-ujonczokat  állítani  nem  szabad. 

De  Felséged,  midőn  egy  részről  a  sanctio  pragmaticában  megálla- 
pított örökösödési  jogánál  fogva  törvényes  megkoronáztathat  kívánja, 
más  részről  az  örökösödési  jognak  s  törvényes  koronázásnak  ugyan- 
azon pragmatica  sanctióban  kikötött  feltételeit  mellőzi ;  az  absolut  ha- 
talommal felfüggesztett  magyar  alkotmányt,  melynek  sértetlen  fen- 
tartása  a  pragmatica  sanctio  egyik  feltétele,  nem  teljes  épségében, 
hanem  csak  némely  részeire  nézve  akarja  visszaállítani,  s  azt  kívánja, 
hogy  a  nemzet  mondjon  le  alkotmányos  jogainak  leglényegesebb  ré- 
széről. (Úgy  van !) 

Felséged  a  fejedelmi  teljhatalommal  kiadott  október  20-diki 
császári  diplomát  és  február  26-diki  pátenst  a  nemzetnek  előleges 
beleegyezése  nélkül  önhatalmával  tettleg  Magyarországra  is  kiterjeszti, 
s  alaptörvényeknek  nevezve  azokat,  tőlünk  is  azt  kívánja,  hogy  or- 

szággyűlési  tanácskozásainkat  s  határozatainkat  mindenben  azokhofc 
alkalmazzuk.  (Igaz!) 

Felséged  Magyarországot  is  azon  birodalmi  tanácsnak  hatalma 
-alá  rendeli,  melyet  fejedelmi  teljhatalmával  Magyarország  tudta  s 
hozzájárulása  nélkül  felállított.  Az  adó  és  katona-állítás  meghatározá- 
sának s  átalában  a  legfontosabb  közügyek  fölötti  törvényhozásnak 
jogát,  melyet  Magyarország  mindig  saját  országgyűlésén  gyakorlott, 
azon  birodalmi  tanácsra  ruházta  át,  s  nem  kérdezve,  nem  várva  a 
nemzet  beleegyezését,  egyenesen  és  határozottan  oda  utasítja  az  or- 
szággyűlést, hogy  a  birodalmi  tanácshoz  haladék  nélkül  válaszszon  és 
küldjön  a  pátensben  meghatározott  számú  képviselőket.  (Fölkiáltások : 
Nem  megyünk !) 

Ezen  legmagasabb  rendelkezésekben  teljesen  mellőztetik  a  sánc* 
tio  pragmaticának  azon  föltétele,  miszerint  Magyarországot  a  feje- 
delem csak  az  országnak  eddig  alkotott  s  ezután  országgyűlésileg  al- 
kotandó törvényei  szerint  kormányozhatja,  s  nem  vétetik  tekintetbe  a 
törvény  azon  rendelete,  hogy  « Magyarország  szabad  ország,  s  kormány- 
zatának egész  törvényes  alakzatára  nézve  független,  semmi  más  ország- 
nak vagy  népnek  lekötve  nincs,  hanem  önállással  és  saját  alkotmány- 
nyal bírt.  Felséged  ezen  legmagasabb  rendeletek  által  ősi  alkotmá- 
nyunkat lényegében  átalakítja,  új  törvényhozási  rendszert,  új  alap- 
törvényeket octroyroz,  s  ekkép  az  összes  törvényhozó  hatalmat,  mely  a 
fejedelmet  és  nemzetet  együtt  s  közösen  illeti,  egyedül  maga  gyako- 
rolja. (Úgy  van !) 

Felséged  határozottan  kijelenti,  hogy  szentesített  törvényeink- 
nek egy  részét  el  nem  ismeri,  jövőre  sem  fogja  elismerni,  s  azoknak 
elismerésére  magát  személyesen  kötelezettnek  sem  tartja ;  (Zúgás.)  s 
kijelenti  azt  is,  hogy  mindaddig,  míg  ezen  törvényeket  a  császári  di- 
ploma rendeletéhez  képest  újabban  át  nem  vizsgáljuk,  nem  módosít- 
juk, s  azoknak  egy  részét  el  nem  töröljük,  a  koronázási  hitlevél  sem 
leend  országgyűlési  tanácskozás  alá  vehető. 

Felséged  az  országgyűlésnek  törvényszabta  kiegészítését,  mely 
nélkül  törvények  alkotásába,  s  a  királyi  hitlevél  fölötti  értekezletekbe 
jogosan  nem  bocsátkozhatunk,  azon  föltételhez  kötötte,  hogy  a  ki  nem 
egészített  országgyűlés  előbb  a  császári  diplomának  és  pátensnek  ren- 
deleteit teljesítse,  s  ezáltal  az  ország  alkotmányát  lényegében  ala- 
kítsa át,  a  már  szentesített  1848-diki  törvényeket  azon  diplomá- 
nak és  pátensnek  elveihez  alkalmazva,  módosítsa  s  illetőleg  törölje 
<el,  fontos  közügyek  felett  újabb  törvényeket  készítsen,  s  tegye  mind- 

ezt  a  meg  nem  hívottak  távollétében,  s  azok  törvényes  jogainak  sérel- 
mével. 

Felséged  kormánya  jelenleg  sem  az  alkotmánynyal  egyezőleg 
kormányoz,  a  beligazgatásnak  alkotmányszerű  orgánumai  absolut  ha- 
talommal korlátoltatnak  eljárásukban,  s  azok  mellett  egyszersmind  az 
absolut  hatalom  alkotmányellenes  tisztviselői  működnek ;  az  ország- 
gyűlésnek minden  befolyása  nélkül  megállapított  direct  és  indirect 
súlyos  adók  követeltetnek  s  fegyveres  erővel  hajtatnak  be ;  az  ország 
legfőbb  kormányzata  pedig  sem  alakjában,  sem  eljárásában  nem  tör- 
vényszerű. (Úgy  van !) 

Mi  tehát,  mint  a  nemzetnek  képviselői,  (Halljuk !  Halljuk !)  a 
legmélyebb  tisztelettel,  de  egyszersmind  azon  őszinteséggel,  melylyel 
Felségednek,  a  hazának  és  önmagunknak  tartozunk,  kénytelenek  va- 
gyunk kijelenteni,  hogy  mi  a  sanctio  pragmaticához  s  annak  minden 
feltételeihez  kivétel  nélkül  szorosan  ragaszkodunk,  semmit,  a  mi  azzal 
bármi  részben  ellenkezik,  alkotmányszerűnek  nem  tekinthetünk  s  el 
nem  fogadhatunk.  (Úgy  van !  Helyes !) 

Szorosan  ragaszkodunk  az  ország  alkotmányos  önállásához,  s 
ennélfogva  az  örökös  tartományok  irányában  sem  ismerünk  el  semmi 
más  szorosabb  kapcsolatot,  mint  a  mi  a  sanctio  pragmaticában  van 
megállapítva.  (Úgy  van !  Helyes !) 

£1  nem  fogadhatjuk  a  múlt  évi  október  20-dikán  kiadott  csá- 
szári diplomának  s  folyó  évi  február  26-dikán  kiadott  pátensnek  Ma- 
gyarországra nézve  is  szándoklott  kiterjesztését,  s  azoknak  tartalmát 
sem  tanácskozásainkban  alapul  nem  vehetjük,  sem  Magyarországra 
kötelezőknek  el  nem  ismerhetjük.  (Úgy  van !  Helyes !) 

Ünnepélyesen  tiltakozunk  az  ellen  is,  hogy  a  birodalmi  tanács- 
nak Magyarország  felett  bármi  részben  törvényhozási  vagy  rendelke- 
zési hatalma  lehessen,  (Helyes !)  s  kijelentjük :  hogy  mi  abba  képvise- 
lőket küldeni  nem  fogunk,  s  minden  oly  választásokat,  mik  az  ország- 
gyűlésen kívül  e  czélra  netalán  történhetnének,  valamint  az  ily  válasz- 
tásoknak elfogadását  is  alkotmányunk  megsértésének  nyilvánítván, 
el  nem  ismerjük,  hogy  az  ekkép  választottak  Magyarországot  bármi 
tekintetben  képviselhessék.  (Zajos  közhelyeslés.) 

Minthogy  Magyarország  felett  s  annak  jogairól  a  törvényes  ki- 
rálynak s  nemzetnek  alkotmányszerüleg  egyesült  akaratán  kívül  senki 
jogosan  nem  rendelkezhetik :  ezennel  kinyilatkoztatjuk,  hogy  a  biro- 
dalmi tanácsnak  Magyarországra  s  a  kapcsolt  részekre  vonatkozó  ren- 
deleteit alkotmányelleneseknek  s  érvényteleneknek  kell  tekintenünk* 

<Közhelyeslés.)  semmi  terhet,  semmi  kötelezettséget,  mit  a  birodalmi 
tanács  megállapít,  semmi  kölcsönt,  melynek  fölvételét  elhatározza,  az 
állam  vagyonának  semmi  eladását,  mihez  beleegyezését  kimondja, 
Magyarországra  nézve  alkotmányszerűnek,  s  ennélfogva  kötelezőnek 
el  nem  ismerünk,  (Zajos  közhelyeslés.)  s  kénytelenek  leszünk  azt  min- 
den időben  úgy  tekinteni,  mint  az  ország  beleegyezése  nélkül  jogta- 
lanul történtet.  (Zajos  közhelyeslés.) 

Kijelentjük,  hogy  a  nemzetnek  azon  alkotmányos  jogát,  misze- 
rint saját  adója  b  katonasága  felett  mindig  saját  országgyűlésén  ren- 
delkezett, továbbra  is  sértetlenül  akarjak  fentartani,  (Közhelyeslés.)  s 
annak  a  birodalmi  tanácsra  leendő  átruházásába  soha  bele  nem  egye- 
zünk. (Átalános  felkiáltások:  Soha  bele  nem  egyezünk!) 

Szorosan  ragaszkodunk  az  ország  azon  alkotmányos  jogához, 
miszerint  a  törvényhozó  hatalom  mind  az  új  törvények  alkotására, 
mind  a  már  szentesített  törvényeknek  magyarázására,  módosítására 
vagy  eltörlésére  nézve  a  fejedelmet  s  a  törvényesen  egybegyűlt  ország- 
gyűlést illeti.  (Közhelyeslés.)  Nem  tekinthetjük  tehát  alkotmányosnak 
a  törvényhozó  hatalom  egyoldalú  gyakorlását,  semmi  octroyrozást  el 
nem  fogadhatunk,  s  el  nem  ismerhetjük  azt,  hogy  a  már  szentesített 
törvények  bármi  részben  egyoldalú  hatalommal  fölfüggesztethessenek, 
módosíttathassanak  vagy  eltöröltethessenek.  (Helyes !)  Ennélfogva  ra- 
gaszkodunk az  1848-diki  törvényekhez  is  egész  terjedelmükben,  s  azo- 
kat mint  alkotmányszerűleg  hozott  s  királyi  megerősítéssel  ünnepé- 
lyesen szentesített  törvényeket  teljesen  jogervényűeknek  tartjuk.  (Zajos 
közhely  eslés.) 

Kijelentjük,  hogy  az  országgyűlésnek  törvényszabta  teljes  kiegé- 
szítése előtt  sem  törvények  alkotásába,  sem  a  királyi  hitlevél  feletti 
értekezletbe  nem  bocsátkozhatunk.  (Úgy  van !  Helyes !) 

Kijelentjük  végre,  hogy  az  ország  jelenlegi  kormányzatát,  külö- 
nösen a  nem  alkotmányos  tisztviselők  absolut  hatalmú  eljárását,  tör- 
vényelleneseknek 8  a  hazai  törvények  súlya  alá  esőknek,  a  törvény 
ellen  kivetett  s  behozott  direct  s  indirect  adókat,  6  azoknak  fegyveres 
erővel  váló  behajtását  alkotmányellenesnek  vagyunk  kénytelenek  tekin- 
teni. (Úgy  van !  Helyes !) 

Fájdalommal  látjuk,  hogy  Felséged  a  legmagasabb  királyi  leirat 
által  minden  kölcsönös  értekezletet  lehetetlenné  tett,  (Zajos  helyes- 
lés. Éljenzés.  Halljuk!)  s  azoknak  fonalát  végkép  megszakasztotta. 
{Igaz !  Úgy  van  !)  A  legmagasabb  királyi  leirat  nem  áll  a  magyar  al- 
kotmány alapján,    hanem  az  absolut  hatalommal  kiadott,  s  alkot- 

mányunk  lényegevei  ellenkező  császári  diplomát  és  pátenst  főtörvé- 
nyül  tűzte  ki ;  minket  pedig  a  hon  iránti  kötelesség  és  képviselői  állá* 
sunk  s  önmeggyőződésünk  szorosan  a  magyar  alkotmányhoz  kötnek, 
mi  csak  annak  alapján  tanácskozhatunk.  (Közhelyeslés.)  E  két  egy- 
mástól eltérő,  sőt  egymással  ellenkező  irány  óhajtott  egyesülésre  nem 
vezethet.  Nekünk  az  irányt  legszentebb  kötelességünk  tűzte  ki,  8  azt 
elhagynunk  nem  szabad.  (Úgy  van !  Helyes !)  Mély  sajnálattal  mond- 
juk ki  tehát,  hogy  a  legmagasabb  királyi  leirat  folytán  kénytelenek 
vagyunk  mi  is  az  országgyűlési  értekezések  fonalát  megszakasztottnak 
tekinteni.  (Óriási  zajban  kitörő,  szűnni  nem  akaró  viharos  közhelyes- 
lés, taps  és  éljenzés.) 

Lehet,  hogy  nehéz  idők  következnek  ismét  hazánkra,  de  a  meg- 
szegett polgári  kötelesség  árán  azokat  megváltanunk  nem  szabad* 
(Közhelyeslés.)  Az  ország  alkotmányos  szabadsága  nem  oly  sajátunk,, 
melyről  szabadon  rendelkezhetnénk ;  hitünkre  bízta  a  nemzet  annak 
hű  megőrzését,  s  mi  felelősek  vagyunk  a  haza  8  önlelkiismeretünk 
előtt.  (Közhelyeslés.)  Ha  tűrni  kell,  tűrni  fog  a  nemzet,  hogy  meg- 
mentse az  utókornak  azon  alkotmányos  szabadságot,  melyet  őseitől 
öröklött.  (Úgy  van !)  Tűrni  fog  csüggedés  nélkül,  mint  ősei  tűrtek  ég 
szenvedtek,  hogy  megvédhessék  az  ország  jogait;  mert  a  mit  erő  és 
hatalom  elvesz,  azt  idő  és  kedvező  szerencse  ismét  visszahozhatják ; 
(Óriási  zajban  kitörő  közhelyeslés,  viharos  köztetszés  és  hosszas  éljen- 
zés.) de  a  miről  a  nemzet,  félve  a  szenvedésektől,  önmaga  lemondott,, 
annak  visszaszerzése  mindig  nehéz  s  mindig  kétséges.  (Igaz !  Úgy  van  !> 
Tűrni  fog  a  nemzet,  remélve  a  szebb  jövendőt,  s  bízva  ügyének  igaz- 
ságában. 

Kik  egyébiránt  mély  tisztelettel  vagyunk 
Császári  Királyi  Felségednek 

legalázatosabb  szolgái : 
Magyarországnak  országgyűlésileg  egybegyűlt  képviselői. 

(Óriási  zajban  kitörő  közhelyeslés,  leget  rázkódtató  taps,  szűnni 
nem  akaró  viharos  átalános  éljenzés.) 

Deák  Ferencz  az  elnöktől  jobbra  levő  harmadik  pad  első  helyéről 
olvasta  föl  javaslatát.  A  fölirati  javaslat  kézirata  Klauzál  Gábornál  volt,  a 
ki  ívenkint  adogatta  az  olvasók  kezéhez  és  vette  ismét  vissza.  Mialatt  Szalay 
László  a  munkálat  derekát  olvasta,  a  nagy  melegben  és  az  olvasástól  kifá- 
radt Deák  Ferencz  Nyáry  Pál  útján  arra  kérte  az  elnököt,  engedjen  kis  szü- 
netet. Ghyczy  Kálmán  hajlandó  volt  a  kívánság  teljesítésére ;  de  a  képvise- 
lők ellene  szegültek  és  erősen  kiáltozták :  Halljuk  végig !  Ghyczy  Kálmán. 

az  első  pad  elsqJielyén  ülő,  lelkesen  éljenző  s  « Halljuk  tovább  t-ot  kiáltó 
Eötvös  József  bárónak  megüzente,  hogy  maga  Deák  Ferencz  kívánja  a 
szünetet ;  de  sem  Eötvös  József  br.,  sem  a  többiek  nem  hallgattak  reá. 

A  fölirati  javaslat  olvasásának  befejezte  után  perczekig  hangzott  a 
fölkiáltás :  Elfogadjuk,  elfogadjuk  egyhangúlag !  Eötvös  József  br.  odasietett 
a  nyugodtan  ülő  Deák  Ferenczhez  és  kérdezte  tőle :  lehető-e  most  az  elfoga- 
dás ?  a  mire  ez  úgy  felelt :  hogyne  volna  lehető,  ha  a  ház  akarja !  Bernáth 
Zsigmond,  a  ki  a  június  5-dikén  tartott  ülésben  arra  a  kérdésre :  «a  háznak 
első  fölszólaláfla  fölirás  legyen-e »,  «nem»-mel  felelt,  most  föliratkozott, 
hogy  az  elfogadás  iránt  megtegye  az  indítványt.  Ghyczy  Kálmán  elhagyta 
elnöki  helyét,  hogy  megismerkedjék  a  ház  hangulatával.  Nyáry  Pál  bizonyít- 
gatta neki,  hogy  a  kívánság  teljesítése  sérti  a  létrejött  megállapodást  és 
szabályellenes  is.  «Hát  nem  állott  a  szabály  1848-ban  —  kiáltott  oda  Lónyay 
Menyhért  —  és  mégis  hogyan  keletkezett  a  végzés  a  200,000  katonára  és  a 
60  millió  írtra  nézve,  s  nem  épen  te  voltál-e  akkor  az  azonnal  való  elfoga- 
dás mellett  az  agitátor?*  «Jól  van,  jól,  —  felelt  Nyáry  —  de  Bécsben  lesz 
ellenvetésök. »  «Hát  Mária  Terézia  idején  —  vágott  vissza  Lónyay  Meny- 
hért —  a  vitám  et  sanguinem  nem  így  mondták  ki  ?  • 

Jó  10  percznyi  szünet  után  kezdődött  a  kiáltozás  :  « Halljuk,  halljuk 
Bernáthot!  az  elnök  foglalja  el  székét!*  Bernáth  Zsigmond  így  szólott: 

«Azok  után,  miket  ezen  angyali  tollal  írt  szavak  velünk  hallattak,  és 
illetőleg  sziveinkbe  oltottak,  nem  fog  csudálkozni  a  t.  háznak  egy  tagja  sem, 
ha  szerény  felszólalásomban  netalán  akadozom.  (Halljuk !  Halljuk !)  Hazánk 
szomorú  állapota  e  fölirati  javaslatban  oly  ecsettel  van  festve,  hogy  e  kép, 
úgy  hiszem,  nemcsak  azok  szívét,  kik  itt  jelen  vannak,  hanem  mind- 
azokét is,  kiket  a  föld  golyóján  a  népek  boldogsága  érdekel,  meg  fogja 
hatni.  (Ugy  van!)  Azt  hiszem,  hogy  azon  alkotmányos  elvek,  melyek 
itt  ki  vannak  fejtve,  és  melyeket  oly  élvezettel  hallottunk  összesítve,  oly 
kimerítők,  (Ugy  van !  Helyes !)  hogy  azokhoz  a  világ  minden  jogtudósai 
sem  tehetnének  oly  valamit,  mely  még  azokhoz  szükségeltetnék,  mely  azok- 
ban mind  benn  nem  foglaltatnék,  melyek  érvényesebbek  és  erősebbek  vol- 
nának, mint  azok,  melyek  itt  kifejezvók.  Én  végnélkül  boldognak  tartanám 
magamat,  ha  szerencsés  lehetnék  a  t.  ház  véleményével  találkozhatni  azon 
indítványomban,  hogy  a  t.  ház  méltóztassék  ezen  felolvasott  javaslatot, 
ámbár  az  terjedelmes  és  az  ilyen  munkálatoknál  mindenki  jogigényesen 
követelhetné,  hogy  talán  huzamosb  ideig,  szakonkint,  soronkint  megfontol- 
hassa, de  mert  ezen  szavak,  ezen  előterjesztések  olyanok  voltak,  hogy  nem- 
csak mindnyájan  tudjuk  mindazt,  mit  hallottunk,  hanem  elfeledhetetlenül 
is  vannak,  maradandólag  vannak  azok  sziveinkbe  vésve :  átalános  helyben- 
hagyással, minden  további  tárgyalás  nélkül  egyhangúlag  elfogadni.  (A  leg- 
nagyobb többség  egyszerre  feláll  és  átalánosan  fölkiált :  Elfogadjuk !)  Meg 
vagyok  örvendeztetve  ezen  átalános  elfogadás  által,  és  talán  az  Isten  tudja, 
mire  ragadna  el  engem  ezen  keblemből  fakadó  forró  érzés,  ha  tovább  szava- 

kat  keresnék.*  Beszédét  így  fejezte  be:  •  Reménylenünk  ülik,  hogy  azon 
alapigazságoknak  megfontolása,  melyek  ezen  okiratban  foglaltatvák,  alkot- 
mányunknak békés  utón  visszaállítását  eredményezheti.  Ebből  tanúságot 
vehet  a  kormány,  minő  tiszteletben  kell  az  emberiségnek,  a  népnek  jogait 
és  az  alkotmányokat  tartani.  (Ugy  van !  Helyes !)  Én  most  csak  még  arra 
vagyok  bátor  kérni  a  nagyérdemű  elnököt :  szíveskedjék  oly  rendelkezéseket 
tenni,  hogy  ezen  dicső  irat,  ezen  irat,  mely  nemzetünknek  minden  jogát, 
minden  kívánságát  kifejti,  mennél  több  példányban  legyen  kinyomatva, 
hogy  azt  nemcsak  minden  törvényhatóságnak  megküldhessük,  hanem  hogy 
azokból  még  a  választóközségekben  is  mindazoknak,  kiknek  tetszik,  jusson*. 
(Zajos  éljenzés.) 

Utána  Tisza  Kálmán  emelt  szót :  tNem  tudom,  határozni  akar-e  ma 
a  t.  ház,  vagy  talán  határozott  is  már  a  fölött,  hogy  a  fölirati  javaslatot 
elfogadja  ?  (Fölkiáltások  :  Már  elfogadtuk !)  Én  ugyan  részemről  egyátalá- 
ban  nem  akarok  ezen  eljárásnak  ellenszegülni,  mert  bár  óhajtottam  volna  a 
leiratban  kifejtett  s  általam  lelkem  mélyéből  osztott  elveket  határozat  alak- 
jában kimondani  az  egyéb  más  alkalommal  már  kifejtett  8  azért  ismételni 
szükségtelen  okokon  kivül  azért  is,  hogy  az  első  föliratunk  irányában  köve- 
tett  eljárás  ismétlését  elkerülhessük  ;  azonban  oly  nagy  súlyt  fektetek  részem- 
ről arra,  hogy  lássa  és  tudja  mindenki  e  hazában  épen  úgy,  mint  kivül 
honunk  határain,  hogy  a  fölirati  javaslatban  kifejezett  elvek  és  nézetek 
mindnyájunk  elvei  és  nézetei  (Ugy  vau !  Helyes !),  s  hogy  midőn  az  alkot- 
mány védelméről  van  szó,  a  máskülönben  legeltérőbb  nézetűek  szívdobba- 
nása is  összetalálkozik  (Ugy  van !),  hogy  nem  szeretnék  az  alak  fölött, 
melyben  nézeteinket  elmondjuk,  vitatkozást  idézni  elő,  s  a  máris  nagysze- 
rűen nyilvánult  többség  kivánatának  nem  csak  azért  és  annyiban  vetem  alá 
magamat,  mert  és  mennyiben  a  kisebbség  a  többég  határozatában  megnyu- 
godni köteles,  hanem  azért  és  annyiban  főleg,  mert  a  föliratban  erős  meg- 
győződésemet, legszentebb  elveimet,  egészen  lelkemnek  titkos  sejtelméig 
kifejezve  találom.  (Éljenzés.) 

Elnök :  Kötelességemnek  tartom  kérdést  intézni  a  házhoz,  vájjon  az 
indítványt  elfogadja-e  vagy  nem  ?  Mindazok  tehát,  a  kik  a  Pest  belvárosi 
képviselő,  Deák  Ferencz  úr  által  beadott  fölirati  javaslatot  Bernáth  Zsig- 
mond úr  indítványához  képest  egész  terjedelmében  elfogadni  kívánják,  áll- 
janak föl.  (Mindnyájan  fölállnak  és  az  egész  ház  harsányan  kiáltja :  Elfo- 
gadjuk! Hosszantartó  éljenzés.)  Kimondom  tehát  a  t.  háznak  azon  határo- 
zatát, miszerint  ezen  fölirati  javaslat,  mely  nem  csupán  e  háznak,  hanem  az 
összes  magyar  nemzetnek  szíve  mélyéből  van  merítve,  s  mely  az  összes 
magyar  nemzetnek  közérzelmeit,  közkívánatait  és  közóhajtását  fejezi  ki,  a 
t.  ház  által  egyhangúlag  elfogad  tátik.  (Helyes !  Éljen  !) 

A  főrendek  augusztus  10-dikén  tartott  ülésökben  egyhangúlag  elfo- 
gadták a  képviselőház  föliratát,  mint  érzelmeikkel  tökéletesen  megegyezőt. 

ÓVÁS. 


Ghyczy  Kálmán  elnök  augusztus  19-dikére  Pest  vármegye  házához 
30  képviselőt  hívott  meg  értekezletre  és  előterjesztette  nekik,  hogy  értesü- 
lése szerint  az  országgyűlést  a  legközelebbi  napokban  szét  fogják  oszlatni, 
kérdi  tehát  őket,  nem  vélik-e  szükségesnek,  hogy  előlegesen  tanácskozzanak 
és  intézkedjenek  az  eloszlatás  iránt.  Deák  Ferencz  jegyzőkönyvi  rövid  óvást 
tartott  szükségesnek  és  elmondotta  tartalmát.  Az  értekezlet  helyeselte  indít- 
ványát és  abban  állapodott  meg,  hogy  mihelyt  az  eloszlatás  iránt  értesülése 
lesz,  Ghyczy  Kálmán  elnök  hirdessen  ülést,  tegyen  jelentést  bécsi  küldeté- 
séről és  azután  a  képviselők  valamelyike  vesse  föl  a*  kérdést,  nem  tanácsos-e 
az  eloszlatás  esetére  előre  intézkedni,  s  erre  Deák  Ferencz  tegye  meg  indít- 
ványát. 

Augusztus  21-dikén  újra  értekezlet  volt  Pest  vármegye  házánál. 
Ghyczy  Kálmán  elnök  jelentette,  hogy  az  eloszlatást  bizonyosnak  lehet 
tekinteni.  Deák  Ferencz  fölolvasta  óvását,  a  melyet  elfogadtak.  Ugyanazon 
a  napon  d.  e.  12  órakor  a  képviselőház  zárt  ülést  tartott,  a  melyben  Deák 
Ferencz  óvását  nagy  tetszéssel  fogadták. 

A  képviselőház  augusztus  2 1  -dikén  d.  u.  4  órakor  tartott  ülésében  az 
elnök  jelentette,  hogy  a  főrendiház  elnökével  átnyújtotta  ő  felségének  a 
főrendeknek  és  képviselőknek  f.  hó  12-dikéről  kelt  föliratát,  ö  felsége  a  két 
elnök  beszédére  ekként  válaszolt:  « Az  országosan  egybegyűlt  főrendek  és 
képviselők  jelen  föliratukra  adandó  válaszomat  kellő  megfontolás  után  rövid 
idő  múlva  közölni  fogom. » 

Bónis  Samu  szükségesnek  tartotta,  hogy  a  képviselőház  feloszlatásá- 
nak eshetőségével  szemben,  mely  előreláthatólag  rövid  idő  múlva  be  fog 
következni,  intézkedjék. 

Deák  Ferencz:  (Halljuk!  Halljuk!)  Az  országgyűlésnek 
föloszlatása  előre  látható  és  több  mint  valószínű,  noha  még  hitelesen 
tudva  nincsen.  Ha  alkotmányszerűleg  mennének  a  dolgok,  és  a  leg- 
főbb hatalom  irányunkban  törvényszerüleg  gyakoroltatnék :  előre  meg 
lehetne  mondani  az  időt  és  módot,  mikor  és  miként  fog  az  országgyű- 
lés berekesztetni ;  de  mivel  a  tapasztalás  azt  mutatja,  hogy  mái:  alak- 
jában sem  vitettek  az  ügyek  alkotmányszerűleg  a  legfőbb  hatalom 
részéről :  nem  tudhatjuk  minő  pillanatban  és  mily  alakban  fog  a  föl- 
oszlatás  megtörténni.  A  mint  az  előttem  szólott  érdemes  képviselő- 
társam Bónis  Sámuel  előadta,  fontosnak  és  mindenesetre  szükséges- 

nek  találom  én  is,  hogy  az  országgyűlésnek  végpillanatában  óvásunkat 
jelentsük  ki  az  iránt,  a  mi  eddig  és  ezentúl  törvénytelenül  történt 
és  történendik ;  és  mivel  a  mai  nap  csak  a  miénk,  a  holnap  már  a 
sors  kezében  van,  nem  halaszthatjuk  és  nem  mulaszthatjuk  el  ma 
azt,  mit  talán  holnap  tennünk  már  nem  lehet.  (Élénk  tetszés.)  Nem 
ereszkedem  részletekbe;  én  egy  óvást  tartok  szükségesnek  a  ház 
nevében  kijelenteni  és  ha  a  tisztelt  ház  megengedi,  azt  fogalmazva  fel 
fogom  olvasni,  mint  azt  egyéni  nézetem  szerint  jónak  látom.  (Helyes ! 
Halljuk!  Halljuk!) 

•Óvás.  Az  ország  gyűlése  jogszerűleg  egyedül  a  magyar  alkot- 
mány alapján  működhetvén,  semmit  el  nem  mulasztott,  hogy  ezen 
alapot  helyreállítsa,  s  teljesen  biztosítsa.  (Úgy  van !  Helyes !) 

Az  országgyűlésnek  törvényszabta  kiegészítése,  a  felelős  minisz- 
tériumnak és  a  felfüggesztett  törvényeknek  visszaállítása  valának  min- 
denekelőtt szükségesek  arra,  hogy  az  országgyűlés  törvények  alkotá- 
sába bocsátkozzék.  (Úgy  van !  Halljuk !)  Ezeket  sürgettük  tehát  min- 
denek előtt ;  de  ismételt  felirataink  sikereidének  maradtak ;  s  ekképen 
az  országgyűlésnek  hatásköre  egyedül  az  ország  jogainak  védelmére 
lőn  szorítva,  mit  ki  nem  egészített  állapotában  is  joga,  sőt  kötelessége 
volt  erélyesen  teljesíteni.  (Úgy  van  !  Helyes !) 

Az  országgyűlési  kölcsönös  értekezések  fonalát  tettleg  a  legma- 
gasabb leirat  szakasztotta  meg,  midőn  ősi  alkotmányunkat,  az  alap- 
szerződések ellenére,  absolut  hatalommal  lényegében  átalakítva,  tanács- 
kozásainkat a  császári  diplomák  és  pátensek  terére  s  korlátai  közé  kí- 
vánta szorítani,  hová  mi  jogszerűleg  nem  léphettünk. 

Meggyőzött  minket  azon  legmagasabb  leirat  arról,  hogy  nincs 
szándéka  ő  felségének  a  sanctio  pragmatica  értelmében  visszaállítani 
alkotmányunkat,  melyhez  pedig  mi  hűtlenek  soha  nem  lehetünk* 
(Úgy  van !  Helyes !)  És  meggyőződésünket  újabban  meg  fogja  erősíteni 
az,  ha  az  ország  gyűlésének  törvényszabta  kiegészítése  s  a  parlamen- 
taris kormány  visszaállítása  helyett  az  ország  gyűlésének  oly  fölosz- 
latása  következik  be,  mely  a  törvények  rendeletével  ellenkezik.  (Úgy 
van !  Helyes !) 

Az  1848-dik  évi  IV.  törvényczikk  szerint  az  országgyűlést  föl- 
oszlatni mindaddig  nem  lehet,  míg  a  minisztérium  a  múlt  évi  szám- 
adásokat  és  a  következő  költségvetést  elő  nem  terjeszti,  s  az  ország* 
gyűlés  azok  iránt  határozatot  nem  hoz.  (Úgy  van !  Helyes !) 

De  a  törvény  ezen  rendelete  nem  teljesíttetett,  8  nem  is  teljesit- 
tethetik mindaddig,  míg  a  felelős  minisztérium  vissza  nem  állíttatik 

s  az  országgyűlés  ki  nem  egészíttetik:  mert  nincs  törvényes  kor- 
mány, mely  a  költségvetést  előterjeszsze,  s  az  ország  gyűlése  épen  az 
által,  hogy  a  törvényszabta  kiegészítés  határozottan  megtagadtatott, 
képtelenné  van  téve  a  költségvetésnek  megállapítására.  (Úgy  van! 
Helyes !) 

Azt  is  rendeli  az  említett  t.-czikk,  hogy  az  országgyűlés  felosz- 
latása után  három  hónap  alatt  az  újabb  országgyűlés  összeüljön.  Ha 
tehát  a  föloszlatás  után  az  országgyűlés  a  törvényben  kitűzött  időre 
ismét  össze  nem  hivatik,  a  törvény  rendelete  az  által  is  újabban  sértve 
lesz.  (Úgy  van!) 

Mi  tehát  kénytelenek  vagyunk  már  előre  minden  ily  eljárást 
alkotmányellenesnek,  s  a  tizenkét  évig  fennállott  absolut  rendszer 
további  folytatásának  tekinteni.  (Zajos  közhelyeslés.)  Az  erőhatalom- 
nak tettleg  ellene  nem  szegülhetünk ;  de  azok  ellen,  mik  ekkép  tör- 
ténnek, ünnepélyes  óvást  teszünk,  (Zajos  közhelyeslés)  s  kijelentjük, 
hogy  minden  jogilag  fennálló  törvényeinkhez,  és  így  az  1848-dik 
évben  szentesített  s  országgyülésileg  meg  nem  változtatott  törvények- 
hez is  szorosan  ragaszkodva,  a  hatalomnak  minden  oly  lépését,  mely 
azokkal  ellenkezik,  alkotmányellenesnek  fogjuk  tekinteni.*  (Zajos  köz- 
helyeslés; átalános  felkiáltások:  Elfogadjuk!  Harsány  éljenzés.) 

Ez  azon  óvás,  tisztelt  ház,  melyet  indítványozok  és  mely  indít- 
ványt a  ház  asztalára  leteszek.  Azt  hiszem,  fölösleges  ezen  indítványt 
támogatni;  annak  oka  magában  a  dolog  természetében  fekszik. 
Nekünk  egyetlen  fegyverünk  a  törvény  (Úgy  van !  Éljen !)  és  ügyünk 
igazsága,  s  erre  támaszkodva  kell  a  hatalom  fegyvererejével  szemben 
állani.  Régi  állítás  és  a  történelem  tanúsága  szerint  talán  aligha  csalt 
valaha  az,  hogy  az  igazság  végre  győzni  fog,  és  nekünk  abba  kell 
minden  reményünket  helyeznünk.  (Zajos  tetszés.)  Hogy  ezen  téren 
biztosan  lépjünk,  nem  szabad,  nem  lehet  nekünk  a  törvény  terét  soha 
semmi  szín  alatt  es  semmi  esetben  elhagyni,  mert  csak  ez  azon  biztos 
tér,  hol  fegyveres  erő  nélkül  fegyveres  erő  ellenében  is  megállhatunk. 
(Zajosan  kitörő  köztetszés.)  Az  országgyűlés  eddig  ezt  követte  s  most 
az  országgyűlés  valószínűleg  szét  fog  oszlattatni.  Egyes  polgárai  lesz- 
nek a  hazának  mindazok,  kik  most  a  nemzet  képviselői  voltak.  Én 
azon  tiszta  meggyőződéssel  lépek  vissza  azon  magányba,  honnan 
kiléptem,  hogy  mint  képviselőtársaim  is,  szentül,  legjobb  lelkiismere- 
tünk szerint  teljesítettük  azt,  mivel  a  hazának,  küldőinknek  és 
önlelknsmeretünknek  tartozunk,  és  egyszersmind  azon  meggyőződést 
táplálom   keblemben,   hogy  az  országgyűlésnek   e   részbeni  példáját 

mind  a  törvényhatóságok  az  országban,  mind  az  egyes  polgárok  a 
hazában,  híven  követni  fogják ;  (Zajos  közhelyeslés  és  éljenzés)  azaz 
megmaradván  a  törvény  alapján,  a  törvénytől  nem  távoznak,  a 
törvényhez  szigorúan  ragaszkodnak  és  akár  jobbra,  akár  balra  mi 
törvény  ellen  van,  azt  se  helyeselni,  se  követni  soha  nem  fog- 
ják. (Zajos  közhelyeslés.)  A  törvényhatóságok  míg  így  fennálla- 
nak,  addig  a  törvény  értelmében  fognak  működni;  öngyilkos- 
ságot nem  fognak  elkövetni,  a  sors  csapásait  nyugodt  kebellel 
fogják  várni.  Az  egyes  polgárok  is  tartsák  magukat  a  törvényhez. 
A  törvény  oly  nyugalmat  ad  a  léleknek,  hogy  a  legsúlyosb  ese- 
ményeket is,  ahhoz  ragaszkodva,  be  lehet  várni,  és  épen  ez  fogja 
előidézni  azt,  a  mi  a  tűrésnél  legfőbb,  hogy  méltósággal  tűrjünk, 
a  méltóságot  pedig  a  törvényesség  adja  meg  és  semmi  más.  (Viha- 
rosan kitörő  hosszas  közhelyeslés;  zajos  taps;  harsány  éljenzés.) 
Indítványomat  a  tisztelt  háznak  bemutatom.  (Közfelállással  kifeje- 
zett átalános  helyeslés  és  hosszasan  tartó  viharos  éljenzés  s  felkiál- 
tások :  Elfogadjuk !  Elfogadjuk !) 

A  képviselőház  a  Deák  Ferencz  indítványozta  Óvást  egyhangúlag 
elfogadta.  A  főrendek  azt  augusztus  21-dikén  tartott  ülésükben  szintén 
magukévá  tették. 


Ö  FELSÉGE  FÖLOSZLATJA  AZ  ORSZÁGGYŰLÉST. 


A  képviselőház  1861  augusztus  22-dikén  tartott  ülésében,  melyben 
Deák  Ferencz,  megjelenése  alkalmával,  mint  a  Gyorsírói  Napló  írja,  « szűnni 
nem  akaró  viharos  közéljenzéssel  és  tapssal  üdvözöltetett»,  az  országgyű- 
léshez intézett  két  királyi  leirat  olvastatott  föl.  Az  egyikben  Haller  Ferencz 
gr.,  a  1 2-dik  huszárezred  tulajdonosa,  az  országgyűlés  feloszlatásának  foga- 
natosítása végett  teljhatalmú  kir.  biztosnak  neveztetett  ki ;  a  másik  így 
szólott : 

•Kedvelt  Híveink!  Miután  az  immár  csaknem  öt  hónapig  működő 
magyar  országgyűlés  hozzá  intézett  fölszólításainkban  kifejtett  várakozá- 
sainknak meg  nem  felelt,  s  miután  Mi,  szívünk  sajnálatára,  Magyarorszá- 
gunk érdekében  hasznos  tevékenységet  többé  nem  várhatunk  oly  ország- 
gyűléstől, mely  magasztos  hivatását  jelen  válságos  időben  minden  érdeklett 
felek  legnagyobb  kárával  annyira  félreismerte,  (Zúgás)  miszerint  a  lehet- 
séges kiegyenlítés  fonalát  egyenesen  elszakasztottalak  azért  nyilvánította, 
mert  oly  követelések  nem  teljesíttettek,  melyeknek  hordereje  a  megenged- 

hetőség  határain  messze  túlterjed,  (Zúgás)  kényszerítve  érezzük  Magunkat 
a  f.  é.  Szt-György  hó  2-dik  napjára  egybehívott  országgyűlést  föloszlatni,  a 
mint  azt  ezennel  föl  is  oszlatjuk,  egy  új  országgyűlésnek  a  leljetséghez 
képest  hat  hónap  leforgása  alatti  összehívását  Magunknak  föntartván.  • 

Az  elnök  tudatta,  hogy  a  királyi  biztos  fölhatalmazta  annak  a  ház 
előtt  leendő  kijelentésére,  hogy  az  esetre,  ha  az  országgyűlés  azonnal  föl 
nem  oszlanak,  a  királyi  biztos  utasítva  van  azt  katonai  erővel  is  föloszlatni, 
s  hogy  ezt  meg  fogja  tenni,  s  ez  iránt  a  maga  utján  rendelkezni  nem 
fogja  elmulasztani. 

Deák  Ferencz :  (Szűnni  nem  akaró  viharos  éljenzés  és  taps.) 
Tisztelt  ház !  A  felolvasott  két  királyi  leirat  és  azon  kijelentés,  melyet 
t.  elnökünk  előadott,  hogy  t.  i.  a  kir.  biztos  úr  az  országgyűlést  az 
esetre,  ha  az  fel  nem  oszlanak,  katonai  erővel  fogja  szétoszlatni,  kizár 
minden  további  tanácskozást.  (Közhelyeslés.)  Én  tehát  részemről  egy- 
szerűen azt  nyilvánítom,  hogy  az  erőhatalomnak  tettleg  ellene  nem 
szegülhetünk,  (Viharos  éljenzessel  mindnyájan  felállanak  és  harsányan 
kiáltják :  Úgy  van !)  s  ragaszkodom  továbbá  is  azon  óváshoz,  a  melyet 
tegnap  e  ház  elhatározott  és  a  felsőház  is  elfogadott.  (Az  egész  ház 
ismét  föláll,  8  viharos  és  szűnni  nem  akaró  éljenzéssel  lelkesedve  föl- 
kiáltja .'Elfogadjuk !  Éljen  Deák  !  Éljen  a  haza !) 

A  képviselőház  Deák  Ferencz  fölszólalását  közakarattal  magáévá 
tette,  s  az  elnök  búcsúzó  szavai  és  a  jegyzőkönyv  hitelesítése  után  eloszlott. 


SCHMERLING  ÉS  A  BIRODALMI  TANÁCS  A  MAGYAR 
ORSZÁGGYŰLÉS  FÖLOSZLATÁSÁRÓL. 


A  birodalmi  tanács  mindkét  házának  augusztus  23-dikán  tartott 
ülésében  Schmerling  lovag  államminiszter  a  magyar  országgyűlés  föloszla- 
tására  vonatkozólag  a  következő  iratot  olvasta  föl : 

•0  cs.  kir.  apostoli  felségo  a  magyar  országgyűlésen  történt  esemé- 
nyek alkalmából,  a  melyek  az  eldöntő  rendszabályokhoz  nyúlást  elutasít- 
hatatlan  szükséggé  és  kötelességgé  tevék,  minisztériumának  meghagyni 
méltóztatott,  hogy  a  magas  birodalmi  tanács  mindkét  házának  azon  királyi 
leirat  tartalmáról  tegyen  közlést,  mely  f.  hó  2 1-dikén  kiadatott  s  a  magyar 
országgyűlés  mindkét  házával  tegnap  közöltetett,  ő  felsége  egyszersmind 
minisztériumát  megbízni  méltóztatott,  hogy  a  magas  birodalmi  tanácsnak 

az  éretten  megfontolt  érvekről,  melyeken  ezen  legmagasabb  határozat  alap- 
szik, s  azon  politika  alapelveiről,  mely  a  kormányt  tetteiben  jövőben  is 
vezetendi,  következő  közlést  tegyen : 

Ö  felsége  legnagyobb  fájdalmára  tapasztala,  hogy  magyar  királyságá- 
nak közügyei  előbbi  intézményeinek  helyreállítása  óta  oly  állapotba  jutot- 
tak, melyet  az  ország  sokáig  el  nem  viselhet,  de  melyből  saját  erejével  többé 
ki  sem  vergődhetilL  A  forgalomban  az  üzletek  és  a  kereset  pangása  állt  be ; 
a  belföldi  és  nemzetközi  kereskedelmi  viszonyok  káros  bizalmatlanságnak 
vannak  áldozatul  vetve  ;  az  igazságszolgáltatás  iránti  bizalom  megrendült ; 
a  községek,  a  megyék  és  az  ország  igazgatása  helyenkint  az  autonómiával 
történt  hallatlan  visszaélés  folytán  a  szomorú  féktelenség  fájlalandó  képét 
nyújtja ;  a  királyi  kormányközegek  elleni,  magukat  hamisan  törvényeseknek 
nevező  tiltakozások  elernyesztik  a  nép  erkölcsi  erejét. 

Nem  ezen  állapot  kifejlését  vára  Ő  felsége,  midőn  m.  é.  október 
20-dikán,  el  lévén  határozva,  összes  népeinek  a  törvényhozásban  való  rész- 
vétet megadni  —  az  üdvtelen  lázadásban  egészen  az  1849  ápril  14-diki  bűn- 
tényig elragadott  s  kötelességéhez  fegyvererővel  visszavezetett  magyar  ki- 
rályságnak is  kegyelemből  odanyújtá  bocsánatot  adó  kezét.  Bízva  minden 
osztálybeli  honszerető  férfiak,  magas  egyházfők  h  más  szószólók  azon  sza- 
vában, hogy  az  említett  eseményeknek  a  monarchia  egységére  s  az  alkot- 
mányos újjászervezésnek  ettől  föltételezett  formájára  nézve  szükséges  követ- 
kezményei iránti  belátás  már  mindnyájok  öntudatává  vált,  Magyarországra 
nézve  azon  czélt  tűzé  ki  Ő  felsége,  hogy  az  ország  volt  intézményeit,  mint 
egy  nagyobb  politikai  mű  szerves  létrészét,  mely  a  hatalmasan  előhaladt 
idő  követelményeinek,  az  összes  nemzetiségek  jogosult  kívánalmainak  s 
Európa  politikai  helyzete  el  utasít  hatatlan  parancsainak  megfelni  képes, 
ismét  fölelevenítse. 

Azon  önérzettel,  melyet  az  uralkodói  kötelesség  leglelkiismeretesb 
teljesítése  egy  jót  akaró  fejedelemnek  nyújt,  kijelenti  ő  felsége :  hogy 
Magyarországért  mindent  megtett,  a  mit  a  méltányosság  igényel,  a  többi 
királyságok  és  országok  iránti  igazság  megenged,  s  a  birodalom  szükséges 
politikai  kifejlődésére  való  tekintet  kötelességgé  tesz.  0  felsége  Magyar- 
ország alkotmányát,  jogait  és  szabadságait,  országgyűlését  és  helyhatósági 
intézményeit  ismét  helyreállította.  0  felsége  ezt  megtette  egyetlen  föntartás 
föltétele  mellett. 

Ezen  f ön  tartásnak  pedig  nem  az  a  czélja,  hogy  a  korlátlan  hatalmat 
gyarapítsa,  hanem  a  képviselet  előbbi  jogainak  kiterjedt  és  lényeges  bőví- 
tése mellett,  nevezetesen  adó-  és  más  pénzügyi  dolgokban,  csak  abból  áll, 
hogy  az  alkotmányos  helyhenhagyási  jog  az  összes  népekre  nézve  közös 
ügyekre  vonatkozólag  többé  ne  országonkint  elkülönözve,  hanem  közösen 
gyakoroltassák.  Magyarország  nemzeti  önállóságát  és  kifejlődését  ezen  fön- 
tartás  legkevésbbé  sem  érinti,  mert  az  alkotmányos  kezelés  közössége  csu- 
pán a  katonai  kötelezettség,  a  nemzetgazdászat  és  birodalmi  pénzügyek 

tárgyaira  vonatkozik,  míg  a  többi  mind  Magyarország  országgyűlésének 
csorbítatlanul  meghagyatik.  Ezen  föntartás  nem  csonkítja  az  1848-dik 
évi  törvényhozás  azon  szabadelvű  intézményeinek  egyikét  sem,  melyek 
annak  legbecsesebb  részét  képezik,  névszerint  a  parasztrobot  és  szolgálmá- 
nyok  eltörlését,  a  nemesség  kiváltságos  állásának  megszüntetését  s  az 
átalános  véd-  és  adókötelezettség,  valamint  a  hivatalkodási  és  birtokképes- 
ségnek minden  osztályra  nézve  születés  különbsége  nélküli  való  behozata- 
lát, mely  határozmányokat  ő  felsége  ellenkezőleg  ugyanakkor  és  világosan 
elismerte  és  megerősítette.  Ezen  föntartás  átalában  semmit  sem  veszé- 
lyeztet, a  mi  az  alkotmányos  szabadság  lényegéhez  tartozik;  különösen 
nem  veszélyezteti  az  azelőtt  jogosítva  nem  volt  osztályok  részvételét  az 
országgyűlési  választásokban,  mely  ellenkezőleg  a  jelen  országgyűlés  meg- 
választásánál valóban  gyakoroltatott  is ;  csupán  azon  czikkek  országgyűlési 
átvizsgálását  és  megszüntetését  kívánja,  melyek  az  új  alaptörvényekkel 
ellentétben  vannak. 

Világos,  hogy  ily  föntartás  nem  valamely  Önkényes  föltevésen  nyug- 
szik, hanem  jogon  alapszik  h  egyszersmind  a  dolog  természetéből  foly. 
Jogon  alapszik,  mert  ő  felsége  a  magyar  alkotmány  helyreállítását  önkényt 
határozta  el.  Magyarország  alkotmánya  a  forradalmi  hatalom  által  nem 
csak  megtöretett,  s  ekként  jogilag  megsemmisíttetett,  hanem  tényleg  is 
megszűnt.  0  felsége  ennélfogva  legmagasb  uralkodói  kötelessége  teljesíté- 
sében kitűzheté  s  ki  kellé  tűznie  azon  föltételeket,  melyek  alkalmatosak 
arra,  hogy  hasonló  eseményeknek,  mint  a  minők  az  1848-diki  törvényekből 
eredtek,  ismétlése  kikerültessék ;  azon  föltételeket ,  melyeket  a  biroda- 
lom jóléte  és  nagysága,  hatalma  és  becsülete,  jelen  boldogsága  és  üdvös 
jövője  igényel. , 

Miután  tehát  Ő  felsége  országatyai  kegyelmében  a  m.  évi  október 
20-diki  diplomával  ily  fentartás  feltétele  mellett  az  alkotmányt  újra  helyre- 
állítá  és  a  magyar  országgyűlést  f.  évi  ápril  2-dikára  tüstént  egybehívta, 
az  utóbbinak  jól  fölfogott  kötelessége  lett  volna,  hogy  az  említett  föntar- 
táshoz  képest  a  diplomával  ellenkezésben  levő  törvényezikkeket  tisztult  és 
politikailag  érett  értelemmel  oly  átvizsgálás  alá  vegye,  melynek  alapján 
lehetséges  lett  volna  egy,  a  változott  körülményeknek  megfelelő  fölavató 
diplomát  megállapítani,  és  ily  módon  az  alkotmányt  a  veszedelmes  és  a 
renddel  ellenkező  czikkektől  és  a  nem  magyar  nyelvű  népek  elleni  igaz- 
ságtalan és  türedelmetlen  határozmányoktól  és  más  maradványaitól  az 
elavult  időnek  megtisztítani,  ezen  Ausztria  hatalmának  -ós  Magyarország 
bizonyos  korlátok  között  jogosult  önállóságának  egyaránt  megfelelő,  meg- 
újított alkotmányt  a  régivel  összeolvasztott  újnak  egyidejű  szentesítése 
czéljából  létrehozni,  ^és  az  így  előkészített  megkoronázással  ezen  újból 
megállapított  alkotmányra  egy  jobb  jövendő  alapját  letenni. 

E  helyett  az  országgyűlés,  több  mint  három  havi  együttlétében,  oly 
vitatkozások  közepette,  melyek  csak  arra  valók  voltak,  hogy  a  kiegyenlítés 

elé  új  akadályokat  gördítsenek,  az  1848-dik  évi  törvényhozást,  mely  as 
ő  felsége  elődei  által  esküvel  erősített  őstiszteletű  alkotmánynak  részét  nem 
képezi,  minden  előleges  átvizsgálás  nélkül,  sajnos  események  megújulására 
vezető  minden  fattyuhajtásával  együtt  bázisul  nyilatkoztatta  ki,  jogérvé- 
nyességének  föltétlen  elismerését,  tekintet  nélkül  egy  végzetes  történeti 
tény  szükséges  következményeire,  követelte,  s  végül  annyira  megfeledkezett 
minden  módról  és  magatartásról,  hogy  oly  felirat  elfogadásáig  jutott, 
melyben  nemcsak  a  képviselők,  hanem  a  főrendi  tábla  tagjai  is,  kik  pedig 
tulajdon  méltóságukat  csaknem  kivétel  nélkül  ő  felségének  s  a  császári 
házból  való  elődeinek  köszönik,  császárjok,  királyok  és  uruknak  császári 
és  királyi  méltósága  czímét  is,  melyet  a  föld  egyetlen  hatalmassága  sem 
vont  kétségbe,  csaknem  hihetetlen  elbizakodással  megtagadni  merészkedtek 

Az  országgyűlés  a  f.  é.  június  30-diki  leirat  útján  történt  komoly 
intés  következtében  ezen  feliratot  oly  alakba  öntötte  ugyan,  mely  elfoga- 
dását legalább  lehetségessé  tette.  Azonban,  miután  ő  felsége  nyomban  reá 
oly  türedelemmel,  mely  a  történetben  példáját  keresi,  annak  tartalmáról 
nyíltan  és  őszintén  nyilatkozott  és  az  országgyűlésnek  kijelölte  azon  egye- 
düli ösvényt,  melyen  lehetséges  az  igazság  parancsoló  követelményeihez  és 
egyszersmind  a  méltányosság  és  ildom  tanácsaihoz  képest  az  ország  állam- 
jogi viszonyait  az  alkotmányos  összállam  igényeivol  és  a  korona  jogait  a 
népek  teljesíthető  kívánataival  összhangzásba  hozni :  az  országgyűlés  a  föl- 
szólításnak, hogy  foglalja  el  ezen  törvényes  és  az  óhajtott  czélra  egyedül 
vezethető  álláspontot,  nem  felelt  meg.  SŐt  megmaradt  azon  követelése  mel- 
lett, hogy  az  1848-diki  törvényhozás  elismerése,  a  diplomával  ellenkező 
pontok  revisiójának  föntartása  nélkül,  elvileg  kimondassék. 

Ezen  pontokat  azonban  nem  lehetett  és  nem  lehet  elismerni,  meg- 
erősíteni és  visszaállítani  még  akkor  sem,  ha  ő  felsége  ebben  is  hajlandó 
volna  királyi  kegyelmét  gyakorolni,  mivel  ezek  a  nádorra  vonatkozó  hatá- 
roz ványok  tartalma  következtében  a  magyar  korona  souverainitási  jogait 
és  pr^jgativáit  támadják  meg  ;  mivel  továbbá  Magyarország  nem  magyar 
ajkú  népelí  sértik  és  az  összállam  jogaiba  vágnak.  O  felsége  kinyilatkoz- 
tatja, hogy  mint  magyar  király  kötelességének  tartja,  hogy  az  ezen  orszá- 
gában élő,  szívének  egyaránt  drága,  milliókra  menő  szláv,  román  és  német 
lakosokat  honatyai  szeretettel  és  gondossággal  megoltalmazza  nemzeti- 
ségük elismeréséhez  és  előmozdításához  való  egyenlő  jogukban,  a  mi  pedig 
a  szóban  levő  törvényczikkekben  nem  csak  hogy  biztosítva  nincs,  hanem 
súlyosan  károsítottnak  is  látszik. 

Ép  oly  kevéssé  mint  ezen  határozványokat,  nem  erősítheti  meg  ő  fel- 
sége az  1848-diki  évbeli  azon  törvény czikkelyeket,  melyek  arra  czéloznak, 
hogy  Horvátország,  Hzlavonia  és  az  erdélyi  nagyfejedelemség  egyenjogúsá- 
gát, úgy  a  föltét  nélküli  uniót  illető  határozva nyaik,  mint  más  rendelke- 
zéseik által  háttérbe  szorítsák,  ós  melyek  tartalma,  mint  mindenki  tudja, 
annyira  sértő  és  izgató,  hogy  miattuk  13  év  előtt  polgári  háború  ütött  kL 

A  kérdéses  czikkelyek  közt  továbbá  vaunak  olyanok,  melyek  Magyar- 
ország viszonyában  a  birodalom  többi  országaihoz  képesek  azon  szorosb 
kapcsot  meglazítani,  mely  évszázadok  óta  fennállt,  Ausztriát  európai  hatalmi 
rangra  emelte,  törvények  és  okmányok  egész  sorában  határozott  kifejezésre 
talált,  nevezetesen  a  köteles  hálából  a  habsburgi  ház  hatalma  és  a  német 
birodalmi  segély  által  másfélszázados  csatákban  kiküzdött  felszabadításért 
a  török  iga  alól  a  törvényczikkekbe  keblezett  pragmatica  sanctióban,  és  a 
mely  kapocs  a  történeti  eseményekben  és  tényekben  előbb  és  azóta  ezer- 
szeresen megújított  tényleges  megerősítést  nyert.  Minthogy  pedig  ezen 
törvényeknek  és  okmányoknak  —  az  önálló  magyar  országos  igazgatás 
sérelme  nélkül  —  átalában  közös  kormányzat  és  különösen  nem  csak 
közös  külföldi  képviseltetés ,  hanem  közös  hadügyi  kormányzat,  közös 
pénzügyi  kezelés,  államadósság  stb.  volt  következménye,  világos,  hogy  a 
pragmatica  sanctióban  együvé  kapcsolt  országok  jogait  és  érdekeit  sértő 
1848-diki  törvényeknek  elismerése  tekintet  nélkül  azokra,  kiknek  java  és 
vére  függ  tőle,  az  igazság  változhatatlan  alapelveinél  fogva  nem  lehető. 
Ehhez  járul  még  azon  körülmény  is,  hogy  ő  felsége  az  összalkotmányt  egy- 
séges és  oszthatatlan  birodalma  illethetetlen  alapjául  nyilvánította,  s  a 
magyar  országgyűlés  kivonatát  ezen  alkotmány  s  ennélfogva  a  birodalom 
összes  országai  s  népeinek  jogai  ellen  intézett  támadásnak  kell  tekin- 
tenie. Ámbár  a  magyar  országgyűlés  az  egyezkedésnek  számára  megnyitott 
útjára  nem  lépett,  sőt  az  országgyűlési  tárgyalások  fonalát  megszakítottnak 
nyilvánította,  mindazáltal  ő  felsége,  valamint  a  monarchia  többi  országait 
illetőleg  az  alkotmányos  elvhez  ragaszkodik,  Magyarországra  vonatkozólag 
is  —  az  ország  jobb  belátásában  bízva  —  e  mellett  óhajt  megmaradni ; 
nem  is  akarja  a  birodalom  különböző  országait  egy  megkülönbözhetetlen 
egészszé  összeolvasztani,  hanem  inkább  mind  a  magyar  királyság,  mind  a 
többi  országok  számára  azok  sajátszerűségeit  meg  kívánja  őrizni ;  azonban 
ő  felsége  ez  utóbbiak,  valamint  az  előbbinek  érdekében  is  az  őket  egyesítő 
kötelékeket  nem  csak  minden  szétbontó  vágyak  ellen  meg  akarja  oltal- 
mazni, hanem  alkotmányos  intézmények  által  is  meg  kívánja  szilárdítani. 

Ennélfogva  ő  felsége  elhatározta,  hogy  kijelenti  és  kihirdeti,  a  mint 
következik : 

I.  A  m.  évi  október  20-diki  és  február  á6-diki  alaptörvények  magától 
érthetŐleg  épségben  maradnak.  Abból  sem  vesz  vissza  ő  felsége  semmit,  a 
mi  Magyarországnak  érett  megfontolás  után  s  komoly  akarattal  megada- 
tott. Ha  valamely  ország  megtagadja  részvétét  ama  törvényhozási  munká- 
latoktól, a  melyeknek  alkotmányszer űleg  a  birodalmi  tanácsban  kell  tár- 
gyalás alá  vétetniök,  ez  a  többi  országok  alkotmányszerű  képviselőit  köte- 
lességük teljesítésében  nem  akadályoztathatja  és  őket  működésükben  nem 
gátolhatja,  mivel  nem  függhet  egy  résznek  tetszésétől,  hogy  a  többieket 
az  alkotmányon  alapuló  jogaikban  csorbítsa.  Azonban  mindegyik   ország 

Deák  Ferenci  Bencédéi,  ül.  14- 

számára  nyitva  marad  a  belépés  amaz  időpontra,  midőn  a  politikai  belátás 
tisztulása  s  az  ezen  intézmény  szükségéről  szerzett  meggyőződés  folytán 
bekövetkezett  arra  a  hajlam,  hogy  a  birodalmi  tanács  számára  fönntartott 
jogok  gyakorlásában  részt  vegyen  s  annak  körébe  belépjen.  Ezen  alkot- 
mánynak megváltoztatását,  akár  az  egyes  országok  tágabb  autonómiájának 
szellemében,  akár  az  egész  illetékességének  javára,  Ő  felsége  más  mint  alkot- 
mányszerű úton,  tehát  a  birodalmi  tanácsban  és  vele  egyetértve,  nem 
engedheti  meg  és  nem  akarja  megengedni. 

II.  0  felségének  abbeli  elhatározása,  hogy  a  megerősítést  megtagadja 
ama  törvónyczikkektől,  melyek  a  korona  előjogával,  a  monarchia  többi 
országai  és  az  összállam  jogaival,  valamint  Magyarország  nem  magyar  ajkú 
népeinek  érdekeivel  összeütköznek,  s  ezért  az  új  alaptörvényekkel  össze 
nem  egyeztethetők,  annál  szilárdabb,  mivel  úgy  az  országban,  mint  azon- 
kívül átalános  a  meggyőződés,  hogy  az  1848-diki  országgyűlés  törvényczik- 
keinek  névszehnt  ama  pontjai,  melyek  Horvát-,  Tótország  s  Erdély,  vala- 
mint Magyarország  nem  magyar  lakosainak  jogos  érdekeit  sértik,  már  csak 
azért  is  átvizsgálásra  szorulnak,  mert  e  nélkül  csupán  erőszakos  eszközök 
alkalmazásával  hajtathatnának  végre.  Ellenben  ugyanazzal  a  határozott- 
sággal kijelenti  Ő  felsége,  hogy  nem  akarja  ellenezni  ama  czikkeket, 
melyek  az  alaptörvényekkel  nem  ellenkeznek,  hanem  inkább  —  miután 
már  a  m.  évi  október  20-dikáról  kelt  legfelsőbb  kéziratában  az  1848. 
évi  törvényhozásnak  több  ily  határozatai  nyertek  legfelsőbb  elismerést,  — 
kész  a  kir.  szentesítést  a  többieknek  is  megadni,  melyek  e  végre  az 
egész  complexusból  kiválasztandók,  a  jelen  tényleges  viszonyokhoz  alkal- 
mazandók s  a  legközelebbi  országgyűlés  által  alkotmányos  úton  fölter- 
jesztendŐL 

HE.  Minthogy  azonban  a  Pesten  összegyűlt  országgyűlés,  noha  saját 
létele  a  diplomában  kimondott  föntartás  föltételén  nyugszik,  kijelentette, 
hogy  az  új  alaptörvények  ellen  kifejtett  ellentállásához  ragaszkodik ;  eljá- 
rásával egy  megfelelő  fölavató  diploma  létrejöttét,  s  e  szerint  a  koromá 
zásnak  rövid  idő  múlva  bekövetkező  végbemenetelét,  egy  oly  jogviszony 
ürügye  alatt,  mely  soha  se  törvényileg,  se  tényleg  nem  létezett,  t.  i.  a  per- 
sonal  unió  viszonyának  ürügye  alatt  meghiúsította  ;  tekintettel  tehát  azon 
körülményre,  hogy  az  országgyűlés,  a  helyett,  hogy  a  kezébe  letett  politikai 
hivatásnak  lelkiismeretesen  megfelelne,  oly  vészteljes  útra  jutott,  a  melyből 
nem  menekülhet :  ő  felsége  szükségesnek  találta  a  magyar  országgyűlés  fel- 
oszlatását elhatározni  és  elrendelni. 

0  felsége  azonban  azon  reményt  táplálja,  hogy  a  zavaros  nézetek 
megtisztulnak,  a  kedélyek  csillapulnak,  s  a  körülmények  majd  akkint  ala- 
kulnak, hogy  rövid  idő  múlva  bekövetkezhetik  az  új  országgyűlés  egybe* 
hívása,  melynek  hivatása  leend  ama  kötelességeket  teljesítni,  melyek  a 
jelen  országgyűlés  által  oly  menthetetlen  módon  félreismertettek  vagy 
elhanyagoltattak.  Különben  ő  felsége  a  leghatározottabb  parancsokat  mél- 

tóztatott  kiadni,  hogy  a  kormány  közegei  a  rend  helyreállításáról  és  fentar- 
tásáról  gondoskodjanak 

Midőn  ő  felsége  megparancsolta,  hogy  ezt  a  magas  birodalmi  tanács- 
csal  tudassuk,  egyszersmind  tudatjuk  ő  felsége  erős  akaratát  is,  hogy  úgy  a 
birodalom  egységét,  mint  minden  királyságai  és  országai  törvényesen  ren- 
dezett autonómiáját,  mindkettőt  azonban,  egységet  és  autonómiát,  alkot- 
mányszerű szabadság  mellett  egyenlően  megóvandja,  megerősítendi  és  ma- 
radandólag  életbe  léptetendi. 

Végezetül  ő  felsége  kijelenteni  méltóztatik,  hogy  legmagasb  személye 
nézetei  tiszta  voltának  öntudatától  támogatva,  abban  a  meggyőződésben, 
hogy  valamint  szép  uralkodói  előjog,  a  szükséges  szigort  szelíd  formában 
gyakorolni,  másrészről  az  uralkodói  kötelesség  épen  oly  rendithetetlen  szi- 
lárdságot igényel,  s  elhatározva  reá,  hogy  ezen  nagyfontosságú  ügyben  is 
szilárdságot  és  szelídséget  gyakoroland:  biztos  reménynyel  és  istenbe 
vetett  bizalommal  néz  a  nehézségek  üdvös  megoldása  elé. » 

A  birodalmi  tanács  mindkét  háza  bizottságot  küldött  ki  válaszfölirat 
elkészítése  végett.  A  felsőház  augusztus  27-dikén  a  következő  föliratot 
fogadta  el : 

cCs.  k.  apóst.  Felség !  A  birodalmi  tanács  urakháza,  fájdalmasan  érintve 
az  események  által,  melyek  Fölségedet  arra  kényszerítették,  hogy  a  magyar 
országgyűléssel  szemben  komoly  rendszabályokhoz  nyúljon,  tartozó  hódo- 
lattal fogadta  azon  közleményt,  a  melyet  a  minisztérium  Felséged  megha- 
gyásából ezen  alkalomból  a  ház  elé  juttatott.  Mi  hálával  két  irányban  ismer- 
tük fel  benne  a  fejedelem  szilárdságát,  ki  el  van  határozva  öröklött  jogát 
megóvni,  de  egyszersmind  a  megkezdett  alkotmányos  úton  is  megmaradni 
és  Magyarországon  kívüli  népeinek  jogait  megvédeni.  Mi  dicsőitjük  a  béke- 
szeretetet,  mely  daczára  a  konok  ellenkezésnek,  még  sem  tartja  elzártnak  a 
jövőbeli  egyezkedés  útját.  Ma  is  ünnepélyesen  megújítjuk  a  Felséged  előtt 
ismételten  kifejezett  fogadalmunkat,  hogy  a  császári  tekintély  minden  meg- 
sértését, valamint  a  birodalom  egysége  és  ezért  fönnállása  ellen  intézett 
minden  támadást  erélyesen  visszautasítjuk.  Beméljük,  hogy  ezen  fogadalmat, 
mint  komoly  intést,  Magyarország  téréin  méghallgatják.  Vajha  mentül  előbb 
ismét  fölébredne  a  Lajtán  túl  is  azon  testvéri  szeretet,  mely  bennünk  él,  s 
melylyel  mi  azon  egyesítő  kötelékhez  ragaszkodunk,  melyet  a  közös  jólét 
helyes  felismerése  és  a  kölcsönös  segély  és  biztosítás  dicső  tettei  századokon 
át  Ausztria  néptörzsei  körül  vontak*. 

A  birodalmi  tanács  alsóházának  válaszfölirata  ez  volt : 
«Cs.  k.  apostoli  Felség!  A  Felséged  megbízásából,  minisztériuma  által, 
■a  magyar  országgyűlés  feloszlatása  alkalmából,  a  követek  házához  intézett 
közléseket  s  nyilatkozatokat  ez  utóbbi  hódolattal  fogadá,  s  nagy  jelentősé- 
güknél fogva  késztetve  érzi  magát  arra,  hogy  érzületeinek  egy  Felségedhez 

intézett  tiszteletteljes  föliratban  adjon  kifejezést.  Mélyen  fájlaljak  mi  félbe- 
szakadását az  alkotmányos  képviseletnek  a  magyar  királyságban  ország- 
gyűlésének föloszlatása  által ;  azonban  kötelességünknek  tartjuk  nyíltan  elis- 
merni, hogy  a  Felséged  által  megparancsolt  rendszabály  jogilag  teljesen, 
alapos  volt  h  a  szükség  által  múlhatatlanul  követeltetett.  Élénken  fájlaljuk 
azt  is,  hogy  a  magyar  országgyűlés  vonakodása  következtében,  hogy  a  biro- 
dalmi tanácsba  követeket  küld,  a  legközelebbi  időben  az  ezen  országgyűlés 
által  küldendő  követek  közreműködését  a  birodalmi  képviselet  tanácskozásai- 
nál nélkülözni  kellend.  Azt  azonban  nem  engedhetjük  meg,  hogy  a  többi 
királyságok  és  országok  alkotmányos  jogainak  gyakorlása  a  legsürgetőbb 
birodalmi  ügyek  tárgyalása  s  elintézése  körül,  a  magyar  országgyűlés  részvé- 
tének megtagadása  által,  a  birodalom  súlyos  kárára  meghiusíttassék  vagy 
késleltessék.  A  követek  háza  a  Felséged  uralma  alatt  egyesített  összes  király- 
ságok és  országoknak  egy  és  oszthatatlan  birodalommá  összeköttetéséhez,  a 
múlt  évi  október  20-dikáról  s  a  f.  évi  február  áe>-dikáról  kelt  alaptörvények 
tartalma  és  mérve  szerint,  tántoríthatatlan  hűséggel  ragaszkodik.  A  nemzeti 
egyenjoguság  és  autonóm  élet,  a  szabadság  fejlődése,  a  szellemi  és  anyagi 
haladás,  s  a  századok  óta  összefőni;  érdekek  gyarapodásának  biztosítása 
csupán  a  birodalomnak  ama  hatalmában  és  nagyságában  található  föl, 
melyet  az  összes  részeket  egy  egészszé  összefűző  benső  kapocs  alapít  meg. 
Ausztria  összes  népei  és  törzseinek  jogában  áll,  hogy  az  állam  életére  8  világ- 
állására nézve  nélkülözhetetlen  alapföltételeket  megóvják  s  a  tágításukat 
vagy  szétrombold sukat  czélzó  minden  kivánatot  visszautasítsanak.  E  szerint 
abból,  a  mit  Felséged  kijelentett,  a  követek  háza  a  legnagyobb  megelége- 
déssel érté  meg  Felségednek  azon  akaratát,  hogy  tántoríthatatlanul  ragasz- 
kodik a  monarchia  összes  országai  számára  megállapított  alkotmányos  elv- 
hez és  a  birodalom  alaptörvényeihez,  s  az  így  teremtett  alkotmányos  állapo- 
tokhoz. Erre  nézve  hatalmas  biztosítékunk  van  ezen  legmagasb  akarat  tény- 
leges megerősítésében,  a  mennyiben  Felséged  megtagadta  a  megerősítést  az 
1 818 -diki  magyar  országgyűlésnek  a  monarchia  többi  országai  és  az  össz- 
állain  jogaiba  ütköző  törvény czikkei tol,  s  alkotmányos  jövőnk  iránt  teljes 
megnyugtatást  ad  nekünk  azon  császári  szó,  hogy  az  alkotmány  megváltozta- 
tását, ha  a  népek  valódi  szükségei  ezt  kivannak,  csupán  alkotmányos  úton,, 
tehát  a  birodalmi  tanácsban  s  vele  egytértőleg  engedi  meg.  A  ház  Felséged 
azon  megújított  biztosításának  is  örvend,  hogy  a  birodalom  egységét,  vala- 
mint az  összes  királyságok  s  országok  törvényesen  szabályzott  autonómiáját 
is,  az  alkotmányos  szabadság  alapján,  megóvandja,  megszilárdítandja  8  tartó- 
san életbe  léptetendi.  Ezen  ünnepélyesen  kihirdetett  elvekből  s  loyalitásunk- 
nak  és  hazafiságunknak  általuk  megerősített  érzületeiből  növekedő  bátor- 
ságot merítünk  arra,  hogy  egész  buzgalommal  fogjunk  ama  nagyfontosságú 
ügyek  tárgyalásához,  melyeknek  elintézését  a  birodalom  epedve  várja ;  és 
ehhez  azon  élénk  óhajtás  fűződik,  vajha  Felséged  kormánya  mielőbb  képes 
lenne  a  megfelelő  javaslatoknak  a  ház  elé  terjesztésére.  Mi  nem  mondunk 

le  a  birodalmi  képviseletben  való  átalánosabb  résztvevés  reményéről,  s  a 
még  most  nem  képviselt  országokból  jövő  követeket  a  legnagyobb  öröm- 
mel üdvözölendjük  körünkben ;  de  ha  közremŰködésöket  nélkülöznünk 
kellene  is,  minden  határozatainkban  csupán  az  igazság  és  méltányosság  kö- 
vetelményeitől s  az  Ausztria  összes  népei  iránti  testvériség  érzelmeitől  fogjak 
magunkat  vezéreltetni.  S  ekkép  a  követek  háza  bizton  reméli,  hogy  a  trón- 
beszédben ünnepélyesen  kihirdetett  szabadelvű  eszméknek  a  bel-  és  külpoli- 
tikában megvalósításával,  szilárdság  és  szelídség  által,  Felségednek  Isten  segé- 
lyével sikerülend  a  jelen  helyzet  nehézségeit  legyőzni.  Méltóztassék  Felséged 
meggyőződve  lenni,  hogy  ebben  a  követek  háza  teljes  odaadására  és  alkot- 
mányos támogatására  számot  tarthat*. 


PROVISORIUM. 

O  felsége  1861.  nov.  5-dikén  Forgách  Antal  gróf  kanczellárhoz  intézett 
legfelsőbb  kéziratával  Magyarországra  nézve  katonai  provisoriumot  léptetett 
életbe.  Három  kivételes  intézkedés  rendeltetett  el :  1 .  A  közrend  és  a  sze- 
mély és  vagyonbiztosság  ellen  intézett  bizonyos  bűnök  elitélése  katonai  tör- 
vényszékekhez utasíttatott.  2.  A  helytartótanács  törvényes  és  testületi  műkö- 
dése megszoríttatott.  3.  Az  ország  municipiumainak  tevékenysége  fölfüggesz- 
tetett és  a  megyei  és  városi  bizottságok  föloszlattattak.  Ugyancsak  november 
5-dikén  PcUJf'y  Mór  gr.  Magyarország  helytartójának  neveztetett  ki. 


A  KOMOLYABB  TANULMÁNYOK  ÉRDEKÉBEN. 

Vahot  Sándornénak  az  « Anyák  Hetilapja*  czímű  vállalatát  a  közön- 
ség pártolásának  hiánya  miatt  a  kiadó  meg  akarta  szüntetni.  Eötvös 
József  br.  abban  a  reményben,  hogy  a  közönség  részvéte  majd  e  lap  felé  is 
fordul,  megkérte  a  kiadót,  hogy  kísérletkép  tartsa  fönn  még  újévig.  Ezen 
körülményekről  értesülvén  Deák  Ferencz,  a  lap  érdekében  Kemény  Zsig- 
mond báróhoz  magánlevelet  intézett,  a  melyet  a  « Pesti  Naplói  1861. 
október  24-dikén  megjelent  számában  közzétett. 

Puszta-Sz.-Lászlón,  1861.  október  19-dikén. 

Kedves  Barátom ! 

Örömmel  olvastam  azon  sorokat,  miket  b.  Eötvös  felszólalása 
folytán  az  « Anyák  heti  lapja  »-ról  a  « Pesti  Napló  »-ban  irtatok. 

Nézetem  szerint  is  hézagot  tölt  be  ezen  lap  irodalmunkban,  s 
mind  irányára,  mind  tartalmára  nézve  valóban  közhasznú  8  meleg 
részvétre  érdemes. 

Egy  év  óta  irodalmunkban  is  előtérbe  lépett  a  politika.  És  ezt 
nem  csodálom.  De  felette  sajnálnám,  ha  más  fontos  és  közérdekű  vál- 
lalatokat a  térről  leszorítana. 

Sok  szellemi  szüksége  van  a  nemzetnek,  mit  a  kizárólag  politikai 
tartalmú  irodalom  nem  képes  kielégíteni.  Sőt  a  politikai  képzettség  is 
csak  úgy  alapos,  ha  tudományos  műveltségben  gyökerezik.  Mindaz, 
mi  a  tudományos  műveltséget  előmozdítja,  annyira  fontos  a  nemzetre 
nézve,  hogy  az  ezek  iránti  részvétlenség  csak  fonák  egyoldalúságnak 
lehet  eredménye,  s  kétségtelenül  vétek  a  haza  ellen. 

A  legsúlyosabb  körülmények  között  sem  kétkedtem  honunk 
szebb  jövendőjén.  De  hogy  reményeink  egykor  valósuljanak,  nem  elég 
akarni.  Tanulnunk  kell  s  művelnünk  a  tudományok  minden  szakát, 
művelnünk  a  népnek  minden  osztályát;  mert  korunkban  csak  azon 
nemzetnek  van  biztos  politikai  jövendője,  mely  komolyan  törekszik  az 
átalános  műveltség  színvonalára  emelkedni  s  azon  előre  haladni. 

Nagy  hiány,  ha  oly  folyóiratok,  minő  a  « Budapesti  Szemle*,  a* 
« Figyelő »  a  honfiaknál,  s  az  a  Anyák  heti  lapja »  a  honleányoknál  ele- 
gendő  részvétre  nem  találnak.  Azt  kellene  hinnünk,  hogy  nálunk  csak 
a  politika  zaját  és  külfényét  szeretik,  de  a  fáradsággal  járó  komoly 
tanulmányok  nem  épen  kedvesek. 

Szent  érzelem  a  honszeretet,  s  magasztos  azon  lelkesedés,  mely- 
lyel  a  honfi  kész  vérét  ontani  a  hazáért.  De  nemcsak  vérrel  s  nem 
mindenkor  vérrel  szolgálhatunk  a  hazának. 

A  ki  hazáját  nemcsak  a  lelkesedésnek  fellobbanó  hevében,  ha- 
nem mindig  igazán  szereti,  törekedni  fog  minden  úton,  minden  alka- 
lommal használni  a  hazának.  Nem  ijed  vissza  a  nehézségektől,  nem 
attól,  hogy  csak  parányi  azon  áldozat,  melyet  ő  hozni  képes;  nem 
attól,  hogy  törekvéseinek  sikere  nem  rögtöni,  sőt  talán  ki  sem  szá- 
mítható. Tesz,  a  mit  tehet,  s  hogy  utóbb  még  többet  tehessen,  igyek- 
szik saját  képességét  is  magasabbra  emelni.  Ezt  pedig  leginkább  tanu- 
lás és  tanítás  által  lehet  elérni.  Minden  perez  tehát,  melyet  tanulásra, 
minden  fillér,  mit  a  tudományoknak  s  azok  közlönyeinek  pártolására 
fordítunk,  egyszersmind  a  haza  oltárára  tett  áldozat. 

Nem  árt  Barátom,  sőt  valóban  szükséges,  hogy  a  sajtó  útján  föl- 
szólaljatok időnkint  e  tárgyban,  s  figyelmeztessétek  a  közönséget,  hogy 
a  politika  mellett  más  is  megfér,  más  is  szükséges. 

Ismételt  felszólalástoknak  lesz  végre  sikere,  mert  annyi  belátás, 
annyi  jóakarat  van  a  magyarban,  hogy  a  jó  szándékú  igaz  szó  előtt 
sem  eszét,  sem  keblét  el  nem  zárja.  Isten  Veled ! 

Igaz  barátod 

Deák  Ferencz. 


A  KAZINCZY  ALAPÍTVÁNY  TÁRGYÁBAN. 

A  Fraknói  Vilmostól  szerkesztett « MAGYAR  TUDOM.  ALMANACH* 
•  A  Kazinczy-alap  •  czímen  a  következőket  irja : 

«Az  1859.  év  október  27-dikén  tartott  Kazinczy-díszlakoma  alatt  in- 
dítványozta gr.  Dessewffy  Emil  a  Kazinczy-alap  létesítését. 

Az  általa  sajátkezűlog  irt  aláírási  ív  így  hangzik : 

•Aláírási  ív  egy  Kazinczy-alapra.  Rendeltetése:  a  dicsőült  nagy  hazafi 
és  íróhoz  méltóan  fejezni  ki  irányában  a  nemzet  háláját. 

Ezen  egész  ügy  vezetésére  és  intézésére  fölkéretnek  az  aláírók  által 
gr.  Dessewffy  Emil,  br.  Eötvös  József,  Deák  Ferencz,  Ürményi  József, 
br.  Kemény  Zsigmond,  Kazinczy  Gábor. 

Az  említett  hazafiak  mindegyike  feljogosíttatik  halála  esetére  maga 
helyett  mást  jelölni  ki  és  nevezni  a  föntebbiek  közé.  • 

Az  íven  75  aláírás  olvasható.  Az  aláírt  összeg  5386  forint. 

Ezzel  a  Kazinczy-alap  intéző  bizottsága  meg  volt  alakítva  és  már 
november  2-dikán  a  gyűjtőívek  szétküldésével  megkezdette  működését.  Az 
aláírási  íveken  a  gyűjtés  czélja  és  az  alap  rendeltetése  következőképen  volt 
körülírva : 

•Azon  czélból,  hogy  Kazinczy  Ferencz  nemzetiségünk  és  irodalmunk 
emelésére  tett  érdemeinek  emléke  maradandó  legyen,  hogy  utódai  közŰl 
azok,  kik  szegénységgel  küzködnek,  fölsegíttessenek  és  hogy  Széphalom, 
hol  fáradozott  ós  hamvad,  idegen  kézből  megmentetve  biztosíttassék  ezen 
eset  megújulása  ellen  és  fennálljon,  mint  a  nemzet  hálájának  emléke, 
aláirtak  ...» 

Az  alap  pénztára  kezelésére  Tóth  Lőrincz  akadémiai  pénztárnok  kére- 
tett föl,  a  kinek  kezéhez  az  aláírásokból  befolyt  49,638  frt  96  kr.» 

Kazinczy  Gábor  nem  vett  részt  a  bizottság  tanácskozmányaiban,  de 
véleményét  az  adakozás  útján  begyűlt  összeg  hováfordítása  iránt  levélben 
fejtette  ki.  E  levelére  Deák  Ferencz,  miként  Abqfi  Lajos  a  « Pesti  Naplói- 
ban közli,  így  felelt : 

Pesten,  18G2.  márczius  22. 
Tisztelt  Barátom ! 

Véleményed  mindig  nagy  súlylyal  bír  előttem,  s  midőn  nézeteink 
nem  egyezők,  szeretem  újra  átgondolni  a  dolgot,  mert  sajnálom,  ba 
véleményeinket  egyesíteni  nem  lehet. 

Ily  helyzetben  vagyok  a  Kazinczy-ügyre  nézve.  Te  a  kegyeletet 
ellentétbe  állítod  a  praktikummal,  s  a  humanismust,  mint  írod, 
mellékes  dolognak  tekinted,  én  pedig  mindezeket  a  Kazinczy-ügyben 
is  egyesíthetőknek  vélem,  s  azt  hiszem :  hogy  a  kegyeletnek  a  prak- 
tikum félretételével  s  a  humanismus  mellőzésével  megkisérlett  gya- 
korlása nem  volna  valódi  kegyelet. 

Kazinczy  Ferencz  azon  dicső  munkákon  kívül,  mik  néki  a  hal- 
hatatlanságot kivívták,  mit  hagyott  maga  után,  mit  a  nemzet  hálája 
kegyelettel  felkaroljon?  Hagyott  gyermekeket  s  unokákat  szegény 
sorsban,  hagyott  eladósított  birtokot,  8  egy  ki  nem  épült  8  már  rom- 
ladozni kezdő  házat.  E  tárgyak  közül  melyik  igényel  a  nemzet  kegye- 
letére nézve  elsőbbséget  ? 

Te  azt  mondod :  a  lakházat  kell  mindenekelőtt  felépíteni  8  azt 
lakatlanul  föntartani,  a  birtokot  el  kell  adni,  s  Kazinczy  gyermekei- 
nek s  unokáinak  csak  annyiban  kell  segélyezést  nyújtani,  a  meny- 
nyiben a  továbbra  is  lakatlanul  hagyandó  egész  háznak  felépítésén 
s  föntartásán  felül  marad  még  az  alapítvány  jövedelmeiből  valami. 
Egy  szóval  Te  előtted  az  egész  háznak  fölépítése  és  föntartása  a 
főtekintet,  a  gyermekek  nevelése  és  segélyezése  pedig  másodrendű 
dolog.  Én  pedig  azt  hiszem  :  hogy  a  boldogultnak  gyermekei  8  unokái 
érdemelnek  mindenekelőtt  tekintetet,  mert  ezek  az  ö  hagyatékának 
nemesebb  része,  ezek  állottak  legközelebb  szívéhez,  kiknek  nevelé- 
séért ő  maga  is,  ha  élne,  kész  volna  föláldozni  házát,  birtokát,  egy 
szóval  mindenét.  Ha  azon  segélyezés,  mit  az  alapítvány  ezek  neve- 
léséhez adni  képes  leend,  csak  egyet  emel  is  ki  a  középszerűségből, 
s  ha  megmenti  őket  a  szellemi  sülyedéstől,  jobban  meg  lesz  tisztelve 
a  boldogultnak  emléke,  mint  házának  teljes  fölépítése  által. 

A  nemzet  becsületét  említed,  mely  adakozásaival  nagyszerűen 
kitett  magáért,  s  lelkünkre  kötöd,  hogy  e  becsületet  működésünkkel 
el  ne  homályosítsuk.  Tekintsük  a  dolgot  elfogultság  nélkül,  s  vizsgál- 
juk, melyik  működés  tartja  fönn  fényesebben  a  nemzet  becsületét? 
az-e,  mit  mi  követünk,  vagy  az,  mit  Te  tanácsoltál  ? 

Ha  majd  egykor  azt  mondják  az  utasnak,  vagy  azon  honfinak, 

kit  a  Kazinczy  emléke  iránti  kegyelet  Széphalomra  vitt :  íme,  itt  ez 
Kazinczy  Ferencz  lakháza,  melyet  a  nemzet  kegyelete  felépített  rom- 
jaiból egészen  azon  alakban,  minőben  azt  maga  Kazinczy  akarta 
felépíteni,  ez  lakatlanul  tartatik  fönn  a  dicsőültnek  emlékére.  Azon 
szegény  asszony  pedig  amott,  ki  minden  biztos  jövedelem  nélkül 
szükséggel  küzd,  Kazinczy  Ferencz  leánya,  és  azon  gyermekek,  kik 
testileg,  lelkileg  elhanyagolt  állapotban  sinylenek  s  édes  anyjuk  nem 
bírja  őket  nevelni  —  Kazinczy  Ferencz  unokái.  A  nemzet  adako- 
zásából összegyűlt  összegnek  nagy  részét  ezen  lakatlan  háznak  fel- 
építése s  föntartása  nyeli  el,  s  kevés  maradott  a  gyermekek  és  unokák 
segélyezésére.  Kérdezlek,  fönn  lesz-e  homálytalanúl  tartva  a  nemzet 
becsülete  ? 

Ha  ellenben  azt  mondják  azon  utasnak  vagy  honfinak :  íme,  itt 
állott  Kazinczy  Ferencz  lakháza,  melyet  ő  maga  kezdett  építeni,  de  az 
építést  soha  be  nem  végezte.  A  ház  már  félig  romban  volt,  midőn  a 
nemzet  adakozott  e  nagy  férfiú  emlékének  megtisztelésére.  Az  egész 
terjedelmes  házat  nem  lehetett  felépíteni,  mert  a  boldogultnak  gyer- 
mekei és  unokái  nagy  szegénységben  voltak,  s  azoknak  segélyzésére 
és  nevelésére  kellett  a  pénznek  nagy  részét  fordítani,  míg  a  ház  építése 
és  fentartása  az  összegyűlt  összeg  tetemesebb  részét  elnyelte  volna. 
De  azon  két  szoba,  melyben  Kazinczy  lakott,  ólt  és  működött,  s  mely 
az  ő  valóságos  sanctuariuma  volt,  íme,  belsejében  egészen  régi 
alakja  szerint  van  föntartva,  külsejében  csinosan  alakítva,  ez  itt  való- 
ságos Kazinczy-muzeum.  A  pénznek  nagyobb  része  pedig  a  boldogult 
nagy  férfiú  gyermekeinek  segélyezésére  ós  unokáinak  nevelésére  for- 
díttatik.  Kérdezlek,  homály  borulna-e  a  nemzet  becsületére  ?  Sőt  még 
az  esetben  is,  ha  nem  volna  egyéb  választásod,  mint  Kazinczynak 
vagy  lakházát,  vagy  gyermekeit  és  unokáit  pusztulni  engedni,  —  me- 
lyiket választanád  ? 

Külföld  példájára  hivatkozol  s  említed  Schillert  és  Goethét.  De 
barátom,  azoknál  nem  kellett  a  gyermekeket  megmenteni,  azoknak 
lakházát  nem  kellett  újra  felépíteni,  hanem  csak  föntartani.  Es  azon 
házak  most  nem  is  lakatlanok,  mint  Te  mondod.  Schiller  házában  az 
emelet,  melyben  ő  lakott,  Goethe  házában  azon  pár  szoba,  miben  élt, 
vannak  külön  föntartva,  s  múzeumnak  átalakítva,  a  ház  többi  részeit 
lakják,  mint  más  házakat.  így  van  ez  Melanchthon  házával  és  Vol- 
taireéval  is. 

Ezek  nézeteim  e  tárgyban,  miket  úgy  adtam  elő,  mint  egyéb 
aláíró,  vagy  mint  polgára  e  hazának,  mely  büszkén  nevezi  Kazinczyt 

egyik  legnagyobb  fiának.  De  ha  úgy  akarok  a  dologhoz  szólni,  mint  a 
Kazinczy-alapítvány  kezelő-bizottság  egyik  tagja,  ki  kell  azt  monda- 
nom :  hogy  nem  is  lehetnék  más  nézetben,  mert  az  aláírók  megbízása 
kijelölte  a  czélt  és  utat,  melyen  járnom  kell. 

Vizsgáljuk,  ki  tett  minket  bizottsági  tagokká  ?  és  mi  czélra  bízott 
meg?  Midőn  a  Kazinczy-ünnepélyen  az  aláírás  megindíttatott,  az  első 
aláírók  kikötötték:  hogy  az  alapítványt  mi  kezeljük;  a  későbbi  aláírók 
helyben  hagyták  ezt,  vagy  legalább  kifogást  nem  tettek,  s  így  kezelői 
lettünk  az  alapítványnak. 

Kezelésünkben  a  kitűzött  czélt  kellett  szemelőtt  tartanunk,  mire 
az  aláírás  történt,  mert  ez  lehetett  csak  az  aláírók  akarata.  Ez  pedig  az 
ívek  fejezetében  van  kimondva  a  következő  szavakban : 

Azon  czélból,  hogy  Kazinczy  Ferencz  nemzetiségünk  és  irodal- 
munk díszére  és  javára  tett  enyészhetetlen  érdemeinek  emléke  mara- 
dandó legyen ;  hogy  utódai  közül  azok,  kik  szegénységgel  küzködnek, 
felsegíttessenek ;  hogy  Széphalom,  hol  ő  a  nemzetért  fáradott  és 
nyugszik,  idegen  kéztől  megmentve  biztosíttassák  jövendőre  ezen 
lehetőség  ellen,  és  fönnálljon  mint  a  nemzet  hálájának  emléke: 
aláírtuk. 

íme,  e  sorokban  a  szegény  utódok  fölsegélése  ki  van  emelve  s 
első  sorba  téve,  azt  tehát  mi  utolsó  sorba  nem  tehetjük.  És  én  meg 
vagyok  győződve,  ha  ma  kérdeztetnének  meg  az  aláírók,  a  gyermekek 
nevelését  kivánják-e  főkép  tekintetbe  vétetni,  vagy  a  lakhely  felépí- 
tését, bizonyosan  azt  felelnék :  hogy  ha  mind  a  kettőt  teljes  mértékben 
el  nem  érhetjük,  a  gyermekek  nevelését  a  ház  teljes  felépítésének  fel 
ne  áldozzuk. 

Nem  szenved  kétséget :  hogy  mindkettőt  teljes  mértékben  meg- 
tenni legjobb  volna ;  de  fájdalom,  ebben  az  arithmetika  által  vagyunk 
korlátolva.  Az  összes  alapítványnak,  a  fekvő  jószágért  fizetett  haszon- 
bérrel együtt,  körülbelől  2300  forint  a  jövedelme.  Az  egész  háznak 
felépítése  a  beküldött  építési  költségvetésben  közel  11,000  forintra 
van  számítva  és  én  alig  hiszem:  hogy  tekintve  az  épület  nagy- 
ságát, az  többe  ne  kerüljön.  Szabadon  álló  falusi  épületnél  a  föntar- 
tási  költségek  ezen  árnak  6°/o-át  legalább  megkívánnák,  egyik  esz- 
tendőt a  másikba  véve,  mert  az  épület  nem  örökös,  és  ha  első  években 
kevés  igazítást  igényel  is,  a  későbbi  évek  költségei  annyival  tete- 
mesebbek. 

Vedd  ehhez  a  házadót  és  biztosítást  a  tüz  ellen,  bátran  mond- 
hatjuk, hogy  a  felépítésre  szükséges  tőkének  kamatja  s  a  föntartáa 

költségei  1400 — 1500  frtot  évenkint  elnyelnének,  a  fönmaradott 
800  frttal  pedig  hogyan  volnánk  képesek  a  szegény  szűkölködő  Ka- 
zinczy-maradékokat  segélyezni  és  a  gyermekeket  nevelni  ? 

Te  azt  kívántad :  hogy  Toldyt  is  meghívjuk  a  bizottságba ;  de 
hiszen  ő  kezdettől  fogva  velünk  tanácskozik  és  működik,  s  mindaz, 
miben  megállapodtunk,  teljesen  és  főképen  az  ő  véleménye  is,  pedig 
azt  magad  is  kiemelted :  hogy  buzgóbb  tisztelője  Kazinczy  Ferencznek 
nem  lehet,  mint  ő  volt.  Vajha  itt  lehettél  volna  közöttünk,  e  tárgy 
miatt  felette  szerettem  volna  Veled  beszólni,  de  hidd  el,  egyébkint  is. 

Holnapután  Gábor  napja.  Mit  kívánjak  Neked  ?  Hiszen  minden 
jókívánatom  egyszersmind  önzés.  A  jó  állandó  egészség,  a  békesség,  a 
megelégedés,  mit  Neked  kívánok,  nyereség  nekem  is.  Üdvözletemet 
tehát  és  buzgó  kívánatimat  ezen  néhány  szó  foglalja  magában :  bará- 
tom, vagy  a  szó  legszentebb  értelmében. 

Isten  áldjon !  Tedd,  ha  lehet,  hogy  még  e  tavaszon  láthassalak 
és  szeresd  hü  barátodat 

Deák  Ferencz-et. 

A  Kazinczy-bizottság  abban  állapodott  meg,  hogy  az  aláírási  fölhívás- 
ban jelölt  föladatával  összhangzóan  hármas  czélt  tűz  ki  magának :  a  szép- 
halmi birtok  megszerzését,  Széphalmon  Kazinczy-emlék  létesítését,  a 
Kazinczy-utódok  segélyezését. 


LEVÉL  LÓNYAY  MENYHÉRTHEZ 
MINT  AZ  ORSZÁGOS  GAZDASÁGI  EGYESÜLET 
KÖZGAZDÁSZATI  OSZTÁLYÁNAK  ELNÖKÉHEZ. 

Pesten,  1862.  május  3-dikán. 
Kedves  Barátom ! 

Holl  Antal  Károly  úr,  a  bécsi  árverési  intézetnek  szabadalmazott 
alapítója  és  tulajdonosa,  levelet  küldött  hozzám,  a  melyből  azt  látom : 
hogy  ő  velünk  valamit  akar  végezni,  s  talán  kíván  is  tőlünk  valamit ; 
de  mit,  azt  nem  értem  elég  világosan. 

Én  e  levelet  minden  mellékleteivel  együtt  ime  ide  zárva  Hozzád 
küldöm,  és  pedig  három  fontos  okból : 

a)  Mert  a  levél  a  közgazdászati  osztály  elnökének  van  czímezve> 
elnökünk  pedig  Te  vagy. 

b)  Mert  Te  ezen  tárgyakhoz  sokkal,  igen  sokkal  jobban  értesz, 
mint  én. 

c)  Mert  Te  fiatal  vagy  és  erőteljes,  karcsú,  mozgékony,  tevékeny 
és  szorgalmas,  én  pedig  vén  vagyok  és  vastag  és  lusta. 

d)  Mert  Te  szeretsz  gondolkozni  és  dolgozni,  én  pedig  nem  sze- 
retek, és  minthogy  rövid  időn  elutazom,  falun  pedig  sem  írni,  sem 
olvasni,  sem  gondolkozni  nem  akarok :  nem  is  tudnék  Holl  úrnak 
illőleg  felelni  javaslatára. 

íme,  sokkal  jobban  motiváltam  azt,  hogy  Holl  levelét  miért  kül- 
döm Hozzád,  mint  a  kormány  motiválta  azt :  hogy  az  októberi  diploma 
és  a  februári  pátens  legyenek  a  magyar  alkotmány  alaptörvényei. 
Megírtam  Holl  úrnak,  hogy  levelét  Hozzád  küldöttem,  s  megírtam 
neki  motívumaimnak  a)  és  b)  pontjait ;  elgondolhatod,  hogy  a  ej  és 
d)  pontokat  német  előtt  tartózkodtam  bevallani. 

Kérlek  tehát,  légy  szíves,  felelj  és  intézkedjél  Hollnak  és  Hollal 
belátásod  szerint. 

Isten  Veled ! 

hü  barátod 

Deák  Ferencz. 


A  PESTI  NAPLÓ  CZIKKEffiÖL. 

A  « Pesti  Napló »  18G2.  november  4-dikén  megjelent  számában  a  kö- 
vetkező nyilatkozatot  tette  közzé : 

Nyilatkozat. 

A  bécsi  « Pressernek  október  26-diki  száma  egy  pesti  czikket 
közöl,  melynek  czíme:  «Egy  életjele  a  Deák-pártnak ». 

Nem  akarom  e  czikknek  lényegét  bírálgatni,  de  szó  nélkül  nem 
hagyhatom  a  czikkírónak  reám  vonatkozó  azon  állítását:  hogy  a 
« Pesti  Napló  i-ban  egy  fontos  czikk  sem  jelenik  meg,  hacsak  azt  egy 
klubb  az  én  elnökletem  alatt  meg  nem  bírálja  s  jóvá  nem  hagyja. 

Ezen  állítás  valótlan.  Nem  ismerek  klubbot,  mely  a  « Pesti 
Napló »  czikkeinek  előleges  átvizsgálásával  foglalkoznék,  ily  klubbnak 
tehát,  vagy  bármi  néven  nevezhető  efféle  társulatnak  sem  elnöke,  sem 
tagja  soha  nem  voltam. 

Váratlan  volt  előttem  a  « Presse  •  czikkírójának  ezen  tévedése 

már  csak  azért  is,  mert  Pesten  közönségesen  tudva  van:  hogy  én 
évenkint  a  nyári  és  őszi  hónapokat  folytonosan  falun  töltöm,  oly 
vidéken,  mely  a  vasúti  vonalon  kívül  esik,  s  onnan  rendesen,  valamint 
ez  idén  is,  október  végével  szoktam  visszatérni.  Uy  távolból  pedig,  ha 
akarnám,  sem  tehetném:  hogy  a  a  Pesti  Napló*  czikkeit  akár  mint 
valamely  klubbnak  tagja  vagy  elnöke,  akár  mint  magánszemély,  elő- 
legesen figyelemmel  kísérjem. 

Deák  Ferencz. 


ERDÉLY  HÖLGYEIHEZ. 

Erdélyi  nok  1 863.  január  havában  Deák  Ferenczet  Pannoniát  ábrá- 
zoló szoborcsoportozattal  tisztelték  meg.  Deák  Ferencz  erre  a  következő 
levelet  intézte  hozzájuk : 

Erdély  tisztelt  Hölgyei ! 

A  polgári  kötelesaég  egyszerit  teljesítése  nem  adhat  igényt  meg- 
különböztetésre vagy  köszönetre :  rendkívül  meglepő  vala  tehát  reám 
nézve  azon  nagybecsű  emlék,  melylyel  engem  az  erdélyi  nők  kegyes- 
sége megtisztelt. 

Mélyen  érzem  e  megtiszteltetésnek  nagy  becsét,  de  érzem  egy- 
szersmind, hogy  honunk  javára  irányzott  őszinte  törekvésem,  melytől 
a  kedvező  végeredményt  a  sors  megtagadta,  ily  kitüntetésre  nem  vala 
méltó.  Megnyugvást  e  hitben  csak  azért  lelek,  hogy  e  kitüntetés  által 
Erdélynek  hölgyei  buzgó  részvétüket  akarták  kijelenteni  azon  szent 
ügy  iránt,  melyért  sok  másokkal  együtt  én  is  küzdöttem. 

A  női  kebel  gazdag  tárháza  a  kegyeleteknek,  abban  minden  ne- 
mes érzelem  tisztább  és  magasztosabb ;  s  midőn  a  legszentebb  érdekek 
védelmében  lankadni  kezd  a  férfiak  ereje,  akkor  a  nők  lelkesedése  ad 
ösztönt  a  kitartásra,  s  ez  által  új  erőt  a  küzdelemre. 

Ha  felzaklatott  indulatok,  nehéz  szenvedések,  vagy  az  önzésnek 
hideg  számításai  valaha  képesek  lehetnének  elfojtani  honfiaink  keb- 
lében a  honszeretet  lángoló  érzelmét,  fönntartaná  azt  a  nők  lelkese- 
dése tisztán  s  önzéstelenül.  Félelem  és  csüggedés  nélkül  ápolnák  ők 
szívok  mélyében  e  szent  érzelmet,  fölélesztenék  azt  ismét  az  egész 
nemzetben,  s  ez  által  újra  életet  adnának  a  hazának. 

Erdélynek  hölgyeit  e  magasztos  érzelmekben  senki  meg  nem 

előzi.  Híven  ápolták  ők  nemzeti  nyelvünket  azon  korban  ifi,  midőn  az 
itt  nálunk  sok  fényes  palotában  már  csak  vendégnek  tekintetett. 
A  családi  élet  csendes  körében  zaj  nélkül,  de  épen  oly  buzgósággal 
működnek  a  hon  javára,  mint  a  minő  lelkesedéssel  készek,  midőn  kell 
tenni,  tűrni  s  áldozni  a  hazáért. 

Büszke  vagyok  tehát  azon  nagybecsű  emlékre,  melylyel  engem 
az  erdélyi  nők  megajándékoztak,  hálás  érzéssel  ismerem  el,  hogy  ér- 
demeim hiányát  kegyességük  pótolta. 

Legyenek  Méltóságtok  e  hálámnak  tolmácsai  azon  tisztelt  nők 
előtt,  kik  engem  e  kitüntetésben  részesítettek,  s  fogadják  őszinte  köszö- 
netemet azon  kegyességükért,  melylyel  e  megtiszteltetés  eszközlésében 
részt  vettek,  s  azon  szíves  soraikért,  melyek  mellett  nekem  e  becses 
emlék  általadatott. 

Mély  tisztelettel 

Pest  1863.  január  13. 

Deák  Ferencz. 


APPONYI  ORSZÁGBÍRÓ  EMLÉKIRATA  Ö  FELSÉGÉHEZ. 


A  « Pesti  Napló*  1802.  deczeinber  4-dikén  megjelent  számában  a 
következő  sorokat  tette  közzé :  «Ugy  halljuk,  hogy  gr.  Apponyi  György 
országbíró  ő  excellentiája  megyén  föl  Bécsbe  a  kiegyenlítés  ügyében.  Vajha 
e  kiegyenlítés  az  1848-diki  törvények  alapján  és  az  országgyűlési  föliratok 
szellemében  mielőbb  létre  jöhetne ». 

Az  ügy,  a  melyre  a  •  Pesti  Napló »  közleménye  vonatkozott,  ez  volt: 
Az  1801-dik  évi  országgyűlés  sikertelensége  és  Magyarország  ren- 
dezetlen állapota,  a  monarchiának  ebből  eredő  gyöngesége,  folytonos  aggo- 
dalmat okozott  ő  felségének.  így  történt,  hogy  az  1862-dik  év  végén  magá- 
hoz hivatta  Apponyi  György  gr.  országbírót  és  arra  szólította  föl,  hogy  a 
kiegyezés  módozatai  és  az  ország  szervezése  iránt  emlékiratot  készítsen  a 
korona  számára.  Apponyi  eleinte  szabadkozott ;  Őt  hivatalos  állása  —  így 
szólott  —  az  ország  törvénykezésének  állítja  élére ;  a  politikai  kérdésekben 
a  kanczellár  van  hivatva  ő  felségének  előterjesztéseket  tenni.  De  mivel 
o  felsége  ragaszkodott  kívánságához,  Apponyi  késznek  nyilatkozott  teljesí- 
tésére, csupán  azt  kötve  ki,  hogy  a  munkálatot  Mailáth  György,  akkori 
tárnokmester,  Sennyey  Pál  br.  és  ürményi  József  barátainak  közreműködé- 
sével é«  Forgách  Antal  gr.  kanczellár  tudtával  készíthesse  el.  Ebbe  6  felsége 
beleegyezett. 

Apponyi,  Mailáth,  Sennyey  és  Urményi  hozzá  is  fogtak  a  munkához  ; 
több  napon  át  üléseztek,  minden  kérdést  alaposan  megbeszéltek ;  a  létre  jött 
megállapodásokat  minden  ülés  után  Apponyi  jegyezte  föl.  A  tanácskozások 
befejezése  után  ugyancsak  ő  foglalta  össze  a  napról-napra  följegyzett  meg- 
állapodásokat egy  emlékiratba. 

Az  emlékirat  Forgách  Antal  gr.  kanczellár  tudtával  és  hozzájárulásá- 
val ő  felségének  az  1863-dik  év  elején  átnyújtatott;  de  az  idők  még  nem 
voltak  arra  megérve,  hogy  a  magyar  álláspontnak  oly  engedmények  tétesse- 
nek, minőket  az  emlékirat  kívánt.  A  szerzőknek  tudtukra  adatott,  hogy 
eszméik  nem  fogadhatók  el.  Az  emlékirat  titok  maradt ;  csupán  Deák  Fe- 
renczczel  közöltetett,  teljes  szövegű  másolatban,  melyet  ő  több  hétig  tar- 
tott magánál  discretio  kötelezettsége  mellett. 

Az  emlékirat  a  következő  : 

«A  magyar  kérdés  megoldását  csak  osztrák  monarchikus  szempont- 
ból, mely  a  pragmatdca  sanctióé  is,  ítélhetni  meg  helyesen. 

Ebből  kiindulva  a  monarchia  kapcsolatának  megerősítése,  valamint 
belső  jólétének  és  nagyhatalmi  állásának  megóvása  tekintendő  az  igazi 
végső  czélnak  Magyarországra  vonatkozólag  is  olyképen,  hogy  mindazon 
politikai  valóságos  szükségeknek,  a  melyek  ezen  államjogi  kötelékből  szár- 
maznak, mint  főczéloknak  okvetetlenül  meg  kell  felelni,  holott  a  kivitel 
kérdései  csak  a  czélhoz  jutás  eszközeinek  becsével  bírnak. 

Arra  a  kérdésre,  hogy  a  magyar-osztrák  viszonynak  államjogi  meg- 
állapítása minő  alakban  terveztessék,  mindenekelőtt  meg  kell  jegyezni,  hogy 
a  pragmatdca  sanctiónak  álláspontja  és  Ausztria  legitim  politikájának  con- 
servativ  természete  hangosan  szólanak  a  mellett ,  hogy  a  magyar  korona 
országainak  történet-politikai  jogállása  megóvassék.  Azaz,  hogy  nem  teremt- 
hetni új  államjogi  állást,  hanem  hogy  a  meglevőnek  káros  határozmányai 
az  alkotmányos  törvényhozás  utján  eltöröltessenek  és  az  összmonarchia 
bebizonyított  valóságos  szükségeivel  és  a  változott  politikai  helyzettel  össz- 
hangzásba  hozassanak. 

A  jogi  álláspont,  a  melyhoz  a  magyar  korona  országai  ragaszkodnak, 
továbbá  ezen  országok  nagysága,  lakóiknak  a  német-szláv  örökös  tartomá- 
nyokéitól különböző  erkölcsei,  szokásai  és  nézetei  kizárják  a  formai  össz- 
pontosítást és  a  monarchia  egyik  részének  alárendelését  a  másiknak  túl- 
súlya alá. 

A  magyar  korona  országai,  főleg  Magyarország  a  beolvasztásukat 
czélzó  ezen  irányt  magukra  nézve  életkérdésnek  tekintik  és  minden  olyan 
kiegyezésnek,  a  mely  ezen  az  áron  jönne  létre,  mindenkor  passiv  ellenállás- 
sal szegülnének  ellene.  Ellenben  olyan  egyenjogú  dttalismus,  a  mely  a  fel- 
ségjogokat és  az  állami  czélok  közösségét  megóvja,  nemcsak  a  pragmatica 
sanctio  sarkalatos  határozmányainak  felelne  meg,  hanem  megtörné  azon 

passiv  ellenállást,  a  melyet  Magyarország  önfentartása  ösztönéből,  de  a 
monarchia  legfőbb  állami  czéljai  kárára  oddig  kifejtett. 

Századok  óta  a  dualismus  volt  törvényes  föltétele  a  magyar  korona 
országai  és  az  osztrák  monarchia  közötti  szilárd  kapocsnak;  az  állami 
kapocs  főczéljamak  szemmel  tartásával  ma  is  ez  a  legbiztosabb  út,  mely  a 
viszály  szerencsés  befejezéséhez  és  a  közös  végczélokban  való  megegyezés- 
hez vezetne. 

Ez  a  nagy  czél  megköveteli : 

a)  a  korona  követeléseinek  határozott  formulázását  királyi  javasla- 
tokban a  monarchia  közös  érdekei   és  ezek  kezelése  tárgyában ; 

b)  az  1848-diki  törvények  alkotmányos  revisióját  a  királyi  javasla- 
tokban határozottsággal  megjolölendo  pontokban ; 

v)  az  18C>1.  évi  február  2ti-diki  alkotmány  megfelelő  változtatását. 

A  mi  az  elsőt  illeti,  az  az  előzetes  kérdés  támad,  vájjon  a  felsőbb 
államczélokban  szükséges  egység  elérésére,  azoknak  a  monarchia  mind  két 
részéből  kikerülő  állandó  delegatio  által  való  tárgyalása  szükséges  és  kivi- 
hető-e  és  minő  alakban'? 

Ezen  kérdésnél  az  a  törvényes  megállapodás,  a  mely  ezen  közös  érde- 
keknek és  kötelezettségeknek  elismer énéhez  és  végleges  meghatározáséhoz 
szükséges,  megkülönböztetendő  ezen  közös  érdekek  további  tárgyaJdUának 
múdjátol,  a  melyről  csak  akkor  leend  szó,  ha  a  fennebbi  megállapodás  létre 
jött  és  eredménye  a  magyar  korona  országaira  nézve  törvény  erejére  emel- 
kedett. 

Hogy  közös  érdekei  megóvása  szempontjából  az  osztrák  monarchiá- 
nak a  stabilitás  biztosítékai  megadassanak,  a  világosan  és  szabatosan  meg- 
határozandó állami  érdekek  közösségének  az  alkotmányos  törvényhozás 
által  formális  módon  kell  elismertetni  és  e  szerint  ezen  közös  viszonyok 
végleges  megállapítása  a  magyar  országgyűlésnek  és  ő  felsége  szentesítésé- 
nek tartandó  fönn. 

Az  erre  nézve  az  országgyűléssel  folytatandó  tárgyalások  alkalmat 
adnak  majd  rá,  hogy  ezen  érdekek  közös  tárgyalásának  a  királyi  előterjesz- 
tésekben kimondandó  szükségo  elismertessék,  a  mikor  azután  tisztába  lehet 
hozni,  hogy  szükséges-e  és  mely  ügyekben  szükséges,  hogy  jövőben  a  korona 
mindkét  részbeli  tanácsosai  megegyezzenek  és  melyekben  jusson  a  mind 
két  részbeli  delegatio  közös  megállapodásra. 

A  mi  az  e  végből  történendő  delegatio  formáját  illeti,  nem  lehet 
benne  kétség,  hogy  a  torvény  hozó  test  a  régi  szokáshoz  képest  egy  kebelé- 
ből szabadon  választott  és  a  választottak  számában  a  czélnak  megfelelő 
országos  küldöttséget  fogja  a  legalkalmatosabb  közegnek  tekinteni,  hogy  a 
magyar  korona  országait  a  közös  érdekek  tárgyalásánál  képviselje. 

Hogy  ezen  országos  küldöttség  megbízása  az  egyik  országgyűléstől  a 
másik  országgyűlésig  vagy  hosszabb  időre  terjedjen,  nem  látszik  lénye- 
gesnek. 

Azon  esetekre  nézve  azonban,  a  melyekben  a  czél  közösségére  való 
tekintettel,  továbbá  a  határozathozatal  sürgőssége  miatt  és  törvényhozási 
természetüknél  fogva  csak  a  mindkét  részbeli  delegatio  dönthet,  mégis 
elhatározó  fontosságú,  hogy  ezen  országos  küldöttség  állandó  jellege  és  vég- 
legesen határozó  joga  törvényesen  megállapíttassék  és  ekként  az  állami 
érdekek  közös  tárgyalásánál  a  múlhatatlanul  szükséges  folytonosság  bizto- 
síttassák. 

£z  az  intézkedés  azonban,  bármennyire  szükséges  is,  szívós  ellen- 
állást fog  fölkelteni,  mert  az  autonóm  törvényhozás  egyik  jogának  föladását 
és  a  monarchia  másik  részéből  is  delegálandó  testületre  való  átruházását 
foglalja  magában,  a  miben  Magyarország  államjogi  viszonyainak  elvi  módo- 
sítását fogja  látni. 

Mentől  fontosabb  tehát  az  összmonarchiára  nézve,  hogy  ebben  a 
pontban  Magyarországgal  egyezség  jöjjön  létre  és  mentől  nagyobb  az  elvi 
áldozat,  a  melyet  ezzel  Magyarországtól  követelnek,  annál  tanácsosabb, 
hogy  azok  megnyugtatására  is,  a  kik  attól  a  gondolattól  rettegnek,  hogy 
Magyarország  delegátusait  majorisálni  fogják,  az  országgyűlési  tárgyalások 
folyamában  kárpótlásul  megadassék  a  szavazatok  számának  paritása  egy 
részről  a  német-szláv  örökös  tartományok,  más  részről  a  magyar  korona 
országai  számára,  hogy  így  a  coordinált  dualismus  a  két  fél  tökéletes  egyen- 
jogúságában kifejezésre  jusson ;  mert  ámbár  érvényesülnie  kell  azon  föl- 
fogásnak, hogy  az  összmonarchia  érdekei  egyik  része  kedvéért  nem  áldoz- 
hatok föl,  másfelől  nem  lehet  elvárni,  hogy  a  magyar  korona  országai 
elfogadjanak  oly  viszonyt,  a  melyben  folytonos  majorisálásuktól  kell 
tartaniok. 

Ezen  országos  küldöttség  a  magyar  korona  tanácsosainak  meghívá- 
sára részt  fog  venni  a  monarchia  másik  felének  delegatiójával  a  közös 
tanácskozásban  és  törvényerővel  biró  határozatok  hozatalában  úgy  a  biro- 
dalmi pénzügyek  ellenőrzését,  valamint  mindama  ügyeket  illetőleg,  a 
melyeknek  közös  tárgyalása  törvényesen  el  lesz  határozva,  és  e  szerint  ezen 
törvényhozási  kérdéseket  közreműködésével  végleges  eldöntéshez  fogja  jut- 
tatni, a  mihez  képest  ezen  delegatio  határozatai,  a  mennyiben  az  előbbi 
törvények  megváltoztatását  vagy  bővítését  vonnák  maguk  után,  magától 
érthetőleg  a  legközelebbi  országgyűléstől  az  országos  törvények  közé  fog- 
nak igtattatni. 

Hogy  azonban  ezen  közös  delegatio  működésének  ne  csak  útja  le- 
gyen egyengetve,  hanem  Magyarország  államjogi  viszonyainak  végleges 
rendezése  által  erős  alapja  vettessék  meg  a  monarchia  tartós  belső  békéjé- 
nek, múlhatatlanul  szükséges,  hogy  a  korona  követeléseit  határozottan  for- 
mulázza. 

Ennek  mindenekelőtt  a  monarchia  közös  érdekeit,  azaz  külügyeit, 
a  véderőt,  az  összmonarchia  pénzügyeit  és  kereskedelmi  érdekeit  illetőleg 
kell  megtörténnie. 

Deák  Ferencé  Beszédei,  ül.  15 

I.  A  külügyekre  vonatkozólag  a  magyar  korona  országait  illetőleg 
nem  forog  fön  szüksége  újabb  törvényes  intézkedéseknek,  hogy  elismertes- 
sék vagy  hogy  megerősíttessék  a  korona  joga,  a  mely  szerint  az  állam  kül- 
ügyi politikájáról  rendelkezik.  Ezen  felségjogot  senkisem  vonja  kétségbe  ós 
az  1848-diki  törvények  sem  érintették. 

Ép  oly  kevéssé  szenved  kétséget,  hogy  a  monarchia  külügyei  vezeté- 
sének egységesnek  kell  lenni  és  épen  ezért  kívánatos,  hogy  a  külügyeket 
illetőleg  a  monarchia  két  felében  ugyanazon  elvek  ismertessenek  el,  mint- 
hogy a  magyar  korona  országai  nem  záratnák  ki  magukat  oly  jogokból,  a 
melyek  e  részben  a  többi  országok  képviseletének  netalán  megadatnának. 

Ebben  a  föltevésben  a  külügyek  megemlítése  Magyarország  államjogi 
viszonyainak  törvényes  rendezésénél  csak  a  végből  történnék,  hogy  con- 
statáltassék  ezen  érdekek  közössége  és  a  korona  egységes  joga ;  továbbá 
'  hogy  a  törvényes  intézkedések,  a  melyek  nemzetközi  szerződések  által  a 
kereskedelmi,  vám-  és  pénzkérdéseknek  rendezésére  létre  jönnek,  a  közös 
delegatio  tárgyalásához  és  határozathozatalához  utasíttassanak. 

II.  Sokkal  több  nehézséget  okoznak  a  kérdések,  a  melyek  a  monarchia 
véderejét  illetőleg  megoldandók.  Mert  ámbár  a  felségjog  e  részben  sem 
támadtatik  meg  és  Ő  felsége  Ausztria  császára  mint  Magyarország  királya 
ép  úgy  és  törvényesen  a  legfelsőbb  hadúr,  mint  a  monarchia  többi  orszá- 
gaiban, és  ámbár  ezen  felségjog  az  184-N-diki  törvényekben  sem  tagadtatott 
meg,  a  minek  következtében  a  véderő  egysége  a  legfelsőbb  hadúr  egységé- 
ben találná  legerősebb  biztosítékát :  nem  lehet  tagadni,  hogy  a  forradalmi 
események  sajnálni  való  szakadást  idéztek  elő,  a  mely  csak  átmeneti  ugyan 
és  még  az  lsl8-diki  törvények  értelménél  fogva  is  csak  tettleges  túlkapá- 
soknak az  eredménye,  mindazonáltal  tág  körökben  tartós  fogalomzavart 
hagyott  hátra  Magyarország  e  részbeli  jogi  igényeire  nézve. 

A  higgadtabban  gondolkozók  fölfogása  a  magyar  korona  országaiban 
ez  irányban  is  tisztult  ugyan  és  közeledett  az  állásponthoz,  a  melyet  a 
közös  szükség  jelöl  meg ;  mindazonáltal  a  megfelelő  törvényes  határozatok 
a  legközelebbi  törvényhozás  legsúlyosabb  feladatai  közé  tartoznak,  a  meny- 
nyiben csak  világos  jogoknak  megszorítása  útján  oldhatók  meg. 

Hogy  tudniillik  a  császári  királyi  hadseregben  és  hadi  tengerészetben 
megóvassék  a  szellem,  a  mely  azt  a  trónnak  és  a  birodalom  nagyhatalmi 
állásának  rendíthetetlen  támaszává  teszi,  múlhatatlanul  szükséges,  hogy  a 
császári  királyi  hadseregre  és  a  hadi  tengerészetre  nézve  necsak  a  véderő  és 
a  védkötelezettség  közössége,  hanem 

1.  a  császári  királyi  hadsereg  és  hadi  tengerészet  egysége  őfelsége  a 
legfelsőbb  hadúr  közvetlen  parancsa  alatt  egészen  határozottan  törvényesen 
elismertessék  és  kimondassék ; 

2.  a  magyar  ezredek  kiegészítése  a  törvényesen  megállapított  állo- 
mányon belől,  a  mely  a  béke  és  a  fegyverkezés  viszonyainak  megfelel,  tel- 
jesen biztosíttassák,  még  pedig  az  ujonczok  évenkinti  arányának  megálla- 

pítása  által,  a  kiknek  állításáról  a  korona  az  országgyűlés  hozzájárulása  nél- 
kül határozni  jogosítva  van. 

De  a  mint  a  koronának  mindazt,  a  mi  a  császári  királyi  hadsereg 
egységének  és  harczra  képességének  múlhatatlanul  szükséges  kelléke,  a 
leghatározottabban  kell  követelnie,  ezen  jogos  követelései  teljesítését  leg- 
inkább azzal  mozdítaná  elő,  ha  másfelől  a  részletekre  vonatkozó  azon  kér- 
désekben,  a  melyeknek  alkotmányos  tárgyalása  a  császári  királyi  hadse- 
reg egységére  és  harczi  képességére  nézve  káros  hatással  nincs,  eleget  tesz 
az  ország,  jogainak,  a  melyek  ekként  amúgy  is  lényegesen  megszoríttat- 
ná nak. 

Ámbár,  tehát  a  magyar  ezredek  szabályszerű  kiegészítésé  és  a  hadi 
kötelezettségnek  lehetőleg  egyenlősége  az  egész  birodalomban,  a  tényleg 
fönnálló  ujonczozási  törvény  f ön  tartása  mellett  szólanak  (a  mint  ez  a  beszál- 
lásolásra  és  az  élelmezésre  vdnatkozó  rendeletékről  is  áll),  és  a  mely  czélra 
az  autonóm  törvényhozás  és  alkotmányos  megegyezés  útján  mindenesetre 
törekedni  kell,  mindazonáltal  ezekben  a  tekintetekben  el  kellene  ismerni  a 
magyar  törvényhozás  illetékességét,  annyival  inkább,  mivel  az  országgyűlés 
előreláthatólag  a  legnagyobb  fontosságúnak  fogja  tartani  az  alkotmányos 
elv  megóvását,  és  ha  ennek  eleget  tesznek,  az  eldöntendő  kérdésekben  köny- 
nyebben  fogja  magát  elhatározni  a  tényleges  szükség  méltatására. 

Ugyanazon  okból  magától  következik,  hogy  azon  esetekben,  midőn 
a  monarchia  érdeke  a  császári  királyi  hadsereg  normális  számát  meghaladó 
véderőt  követel,  a  rendkívüli  ujonczállítás  megszavazását  az  országgyűlés- 
nek kell  föntartani,  mivel  ópenséggel  nem  lehet  remélni,  hogy  az  ország- 
gyűlést rá  lehetne  bírni,  hogy  ezt  a  jogot  az  állami  ügyek  egynémelyikének 
közös  tárgyalására  hivatott  állandó  delegatióra  átruházza. 

III.  A  pénzügyi  kérdés  szintén  nagy  nehézségeket  okoz,  mert  nem 
.szólva  az  átalános  alkotmányos  chablonról,  a  mely  szerint  az  országok 
politikai  jogaiknak  biztosítékát  az  adó-megszavazás  jogában  keresik,  nem 
lehet  tagadni,  hogy  noha  más  viszonyok  között  és  sokkal  csekélyebb  köve- 
telésekkel szemben,  mégis  1 848  előtt  a  magyar  országgyűlés  jogosítva  volt 
a  hadi  adó  összegét  megszavazni. 

Nem  lehet  tehát  benne  kétség,  hogy  a  magyar  országgyűlés  most  is  és 
a  monarchia  lényegesen  megváltozott  viszonyainak  és  a  pénzügyek  teteme- 
sen tágabb  körének  daczára,  az  országgyűlési  autonóm  tárgyalás  alkotmá- 
nyos elvének  nagy  becset  fog  tulajdonítani. 

Ehhez  hozzájárul,  hogy  Magyarország  eddig  gondosan  kerülte  a 
monarchia  államadósságainak  elismerését  és  az  ebből  folyó  kötelezettség- 
nek elvállalását,  valamint  hogy  ezen'  ország  a  vámsorompók  lerontásával 
járt  közvetett  adók  tényleges  behozatalába  passivitással  nyugodott  bele,  a 
nélkül,  hogy  törvényességüket  elismerte  volna.  De  itt  is  valószínűleg  be  fog 
válni,  hogy  az  esetben,  ha  az  alkotmányos  elv  megóvaták,  az  állami  kap- 
csolatból folyó  politikai  szükségek  megfelelő  figyelemben  fognak  részesülni. 

zzo 

Az  országban  senki  sem  kételkedik  annak  abeolut  szükségében,  hogy 

a)  az  állam  hitele  föntartandó,  azaz  az  államadósság  valamennyi 
országtól  igazságos  arányban  viselendő ; 

b)  hogy  egy  ország  se  vonhatja  ki  magát  az  udvartartás,  a  monarchia- 
külügyi képviselete,  a  császári  királyi  hadsereg  és  hadi  tengerészet,  a  közö* 
pénzügyi  kezelés  és  a  közös  kereskedelmi  és  forgalmi  ügyek  közös  költsé- 
geinek viselésétől ; 

c)  hogy  továbbá  nemcsak  a  monarchia  belső  jólléte,  hanem  anyagi 
fönmaradásának  lehetősége  is  a  közvetett  adók  legtöbb  nemében  teljes- 
egyenlőséget  követel. 

Tényleg  mindez  így  is  volt,  de  ezen  élő  szokás  híjjával  van  a  poli- 
tikai törvényesség  szentségének,  a  mely  nélkül  fönnállása  soha  sincs  biz- 
tosítva. 

Ezt  lehetővé  tenni  föladata  a  legközelebbi  országgyűlésnek,  a  hot 
Magyarország  pénzügyi  viszonyai  végleges  rendezésének  alapjául  az  állam- 
adósság és  az  állami  átalános  szükségeknek  közössége,  valamint  az  egyen- 
lőség elve  a  fogyasztási  adókat  és  a  dohány  egyedáruságot  illetőleg,  továbbá, 
ezen  jövedelmi  források  közös  intézésének  elve  kimondandó  és  az  országos 
törvények  közé  igtatandó. 

A  szoros  állami  kapocs  tényleges  kívánalmának  megfelelőleg  ezei* 
alapon  kell  a  status  quo  elfogadásával 

a)  azon  százalékos  arányt  illetőleg,  melyben  a  magyar  korona  orszá- 
gai az  államadósságok  kamataihoz  és  az  állam  átalános  kiadásaihoz  tör- 
vényesen hozzájárulni  tartoznak, 

b)  azon  közvetett  adók  egyformaságát  illetőleg,  a  melyekre  nézve  ezt- 
az  átalános  érdek  követeli : 

a  magyar  országgyűléssel  egyezségre  jutni  és  az  így  létrejött  meg- 
állapodásokat az  ország  törvényei  közé  igtatni. 

Mindezen  nagyfontosságú  eredmények  bekövetkezésének  föltétele  a 
magyar  országgyűlés  bizalommal  teljes  készsége,  s  erre  a  legbiztosabb  útr 
ha  a  korona,  a  szükséges  megszorítások  daczára,  az  országgyűlést  úgy  mint 
az  ország  kormányát  a  pénzügyeket  illetőleg  is,  a  mennyire  csak  lehetséges,, 
autonóm  jogaikban  nem  csorbítja. 

E  végből  múlhatatlanul  szükségesnek  mutatkozik,  hogy  a  birodalmi 
pénzügyek  elkülöníttessenek  az  országos  pénzügyektől. 

Az  előbbiek,  a  hova  a  magyar  korona  országainak  törvényesen  meg  - 
állapított  quo  tája  is  befolyna,  a  birodalmi  pénzügyminiszter  igazgatása  alatt 
állanának,  a  ki  a  birodalmi  pénzügyeket  illetőleg  csak  a  monarchia  két  fele 
delegatiójának  volna  felelős,  a  melyek*  beleegyezése  nélkül  a  birodalom  áta- 
lános költségvetésében  semmi  változás  sem  történnék. 

Minden  más,  a  mi  a  monarchia  átalános  pénzügyi  érdekeit  közvet- 
lenül nem  érinti,  hanem  az  ország  belső  háztartását  illeti,  az  országos- 
pénzügyek  körébe  tartoznék,  melyek  az  ország  autonóm  igazgatásának  és- 

törvényhozásának  a  korona  felelős  tanácsosai  alatt  volnának  föntartandók, 
a  mint  hogy  az  egész  monarchiára  nézve  egyenlően  meghatározott  díjak  és 
illetékek  beszedése  a  magyar  korona  illető  közegei  által  a  legszigorúbb 
felelősség  mellett  történnék,  a  kik  törvény  útján  különösen  köteleztetné- 
nek, hogy  a  magyar  korona  országai  által  a  birodalmi  pénzügyeknek  kiszol- 
gáltatandó arányt  rendesen  és  előzetesen  a  megszabott  utasítás  alapján 
szolgáltassák  be. 

IV.  Ha  a  föntebbi  elvek  Magyarország  pénzügyi  viszonyait  illetőleg 
érvényesültek,  alkalmazandók  ama  kereskedelmi  érdekekre  is,  a  melyek  az 
régész  monarchiára  nézve  határozólag  döntenek,  a  hol  a  közösség  és  egyfor- 
maság elve  az  ipar,  valamint  a  kül-  és  belforgalom  fölvirágzásának  múlha- 
tatlanul szükséges  követelményeként  mutatkozik. 

A  magyar  országgyűlés  nem  vonhatja  ki  tehát  magát  azon  kötelesség 
-alól,  hogy  elismerje  ezen  átalános  kereskedelmi  érdekeket  illetőleg  az  egy- 
:ség  szükségét  a  törvényes  határozmányokban  és  teljes  egyformaságukat 
kezelésükben.  Ehhez  képest  az  ország  közigazgatási  közegei,  a  korona  fele- 
lős tanácsosainak  vezetése  mellett,  az  ország  törvényei  közé  igtatandó  azon 
átalános  határozmányok  lelkiismeretes  végrehajtására  volnának  kötelezve, 
ra  melyek  a  nemzetközi  kereskedelmi  szerződések  által  szabályozott  keres- 
kedelmi és  vámügyekre,  valamint  az  átalános  posta-  és  távirda-szolgálatra 
•és  a  törvényesen  megjelölendő  birodalmi  közlekedésre  szárazon  és  vizén 
vonatkoznak,  a  mely  tárgyakban,  a  mennyiben  az  összmonarchia  közös 
érdekeit  érintik,  változás  csak  a  monarchia  két  fele  delegatiójának  közös 
tanácskozása  utján  történhetnék. 

Ellenben  a  belső  forgalomnak  és  az  iparnak  mindazon  kérdései,  a 
melyek  szorosan  a  magyar  korona  országait  illetik,  az  ország  autonóm  kor- 
mányzatához és  törvényhozásához  utalandók. 

A  birodalmi  érdekeknek  ezen  különválasztása  a  szorosan  vett  orszá- 
gos érdekektől  nemcsak  elejét  venné  az  illetékességi  összeütközéseknek  a 
kormányzatban,  hanem  azt  az  eredményt  is  vonná  maga  után,  a  mi  minde- 
nek fölött  kívánatos,  hogy  az  egység  és  a  közösség  ott,  a  hol  az  állam  java 
valóban  követeli,  többé  meg  nem  támadtatnék. 

Az  előre  bocsátottakhoz  képest  a  külügyek  valamint  a  hadügyek 
minisztériumainak  hatásköre  átalában,  a  pénzügyi  és  kereskedelmi  minisz- 
teri umoké  pedig,  a  mennyiben  közös  birodalmi  érdekeket  illetnek,  az  orszá- 
gok autonóm  kormányzatától  és  törvényhozásától  külön  választatnának 

Ez  az  öt  miniszter  és  főleg  a  pénzügyi  és  kereskedelmi  miniszterek  a 
monarchia  közös  érdekeire  nézve,  valósággal  birodalmi  minisztereknek 
ismertetnének  el,  a  kik  az  államnak  azon  közös  ügyeiben,  a  melyek  eldön- 
tése nem  kizárólag  a  koronának  van  föntartva,  csak  a  monarchia  két  része 
delegatiójának  felelnének  és  a  szükséges  törvényhozási  intézkedéseket  csak 
•ezen  delegatiókkal,  a  melyekben  a  magyar  korona  tanácsosai  közül  az,  a  ki 
•ő  felsége  mellett  van,  mindig  jelen  volna,  állapítanák  meg. 

Ezen  birodalmi  miniszterek  működésében  és  a  delegatiók  közös  meg-' 
állapodásában  jutna  a  legfőbb  állami  érdekek  egysége  a  leghatározottabb' 
kifejezésre.  Az  egyenjogú  dualismusnak  ez  volna  szemmel  látható  egyesíti 
pontja,  és  épen  ezért  lényegesnek  látszik,  hogy  a  birodalmi  miniszterek  leg- 
felsőbb kinevezésénél  a  monarchia  két  részére  lehetőleg  figyelem  legyen. 

A  föntebbi  pontokban  mindaz  benne  foglaltatik,  a  mit  a  koronának 
a  közös  érdekek  megóvására  követelnie  kell. 

A  törvények,  a  melyek  ezen  az  alapon  létre  jönnek,  lényegesen 
előbbre  vinnék  az  állam  belső  viszonyainak  megerősödését :  ezen  műn  ek 
kiegészítése  és  biztosítása  azonban  még  megköveteli  az  1848-diki  törvények 
gondos  revisióját,  hogy  azon  határozataik,  a  melyek  a  felségjogok  tisztelet- 
ben tartásával  összeegyeztethetetlenek,  az  országgyűlési  törvényes  tárgya- 
lások útján  megváltoztassanak. 

Az  1848-diki  harminczegy  törvényczikk  részlotes  kifejtése  későbbi  tár* 
gyalásnak  tartatik  fönn ;  egyelőre  elégséges  annak  kiemelése,  hogy  ezen  tör- 
vények, a  melyekben  a  törvényes  kapcsolat  a  monarchiával  és  az  érdekek 
közössége  elvben  elismertetik,  a  melyeknek  tartalma  továbbá  nagy  részben 
kormányzati  szellemtől  van  áthatva  és  a  végrehajtó  hatalomnak  sok  tekin- 
tetben olyan  befolyást  enged,  a  milyennel  az  azelőtt  nem  bírt :  más  felől  az. 
ország  belső  szervezetét  illetőleg  sok  oly  hézagot  mutatnak,  a  melyek  kipót- 
lására  a  legközelebbi  törvényhozás  van  hivatva,  míg  egynémely  határoz- 
mányuk  a  monarchikus  elvvel  össze  nem  egyeztethető. 

Ennélfogva  a  következő  lényeges  változások  szüksége  mutatkozik  : 

a)  a  kivételes  állást  és  mintegy  felségjogot,  a  melyet  a  második  tör- 
vényczikk a  nádorra  ruház  —  nem  szólva  arról,  vájjon  a  nádori  állás  a  ma- 
gyar korona  országai  kormányzatának  jövendő  szervezete  mellett  fön tart- 
ható-e —  törvényesen  el  kell  törölni  mint  olyat,  mely  a  koro  na  szent  jogá- 
val és  a  pragmatica  sanctio  szellemével  összeférhetetlen,  és  a  legfőbb  végre- 
hajtó hatalom  kizárólag  a  koronának  és  felelős  közegeinek  tartandó  fönn. 

b)  A  koronát  felelős  tanácsosai  és  végrehajtó  közegei  kinevezésénél 
nem  szabad  korlátolni. 

c)  A  magyar  országgyűlés  feloszlatása,  a  mi  a  koronának  el  nem 
vitázható  joga,  nem  tehető  függővé  a  költségvetés  megszavazásától ;  végre 

d)  a  nemzetőrség  újra  fölállításáról,  mint  a  melyre  semmi  szükség 
sincs  és  a  mely  ellen  a  lakosság  átalános  ellenszenvvel  van,  a  XXEL  tör- 
vényczikk eltörlésével  egészen  le  kell  mondani. 

Ha  ezen  elvi  változtatások  az  1848-diki  törvények  minden  egyes 
részeiben  foganatosíttatnak,  belŐlök  minden  elesik,  a  mi  a  felségjoggal  össze 
nem  egyeztethető. 

Az  idézett  törvényeknek  ezen  országgyűlési  revisiója,  valamint  azon 
újabb  törvényes  határozatok,  a  melyekkel  a  magyar  korona  országainak 
állása  a  monarchia  közös  érdekeire  nézve  megállapíttatik,  a  főczél,  a  mely 
elérendő. 

Ezekkel  megóvatik  a  felségjog,  elismertetik  a  cs.  kir.  hadseregnek  és 
a  monarchia  külügyi  képviseletének  egysége,  valamint  az  összbirodálom 
pénzügyi  és  kereskedelmi  érdekeinek  közössége,  s  biztosíttatik  üdvös  fejlő- 
désük, szóval  meg  lesz  felelve  Ausztria  erős  állami  kapcsolata  és  hatalmi 
állása  lényeges  kellékeinek. 

Ha  ezen  törvények  antecoronationalis  törvények  alakjába  öntetnek, 
a  melyeknek  szentesítése  csak  a  császár  koronázása  után  következik  be, 
örök  időkre  meg  van  szüntetve  a  viszálynak  minden  oka  a  magyar  korona 
országaival,  és  a  monarchia  jövője  ezen  oldalról  biztosítottnak  tekintendő. 

Ezt  a  czélt  elégséges  indító  oknak  kell  elismerni  az  1861.  február 
26-diki  alkotmány  megfelelő  módosítására,  a  minek  részletes  kifejtése  nem 
lehet  ezen  irat  föladata.  Legyen  elég  itt  annyit  megjegyezni,  hogy  a  kiegye- 
zés csak  mindkét  fél  álláspontja  kölcsönös  és  teljes  méltánylásának  lehet 
eredménye. 

Arra,  hogy  ezen  végső  czélok  teljes  megvalósítása  azonnal  vagy  csak 
fokonkint  történjék-e  és  minő  előleges  megoldás  állapíttassák  meg,  megvan 
a  felelet  az  előre  bocsátottakban. 

Szó  van  a  korona  jogos  követeléseiről,  a  melyek  a  monarchia  törvé- 
nyes kapcsolatának  föntartására  és  jólétének,  valamint  hatalmi  állásának 
megóvására  okvetetlenül  teljesítendők ;  nagy  részben  szó  van  oly  tényleges 
viszonyok  törvénybe  igtatásáról,  a  melyeket  nem  szabad  megingatni  és  a 
melyeknek  megerősödése  s  üdvös  fejlődése  a  magyar  korona  országainak 
erkölcsi  hozzájárulásától  és  alkotmányos  közreműködésétől  van  föltételezve. 

E  részben  tehát  annál  kevésbbé  ajánlható,  hogy  az  átalakulás 
fokonkinti  legyen,  és  hogy  a  magyar  korona  országainak  mintegy 
foglaló  adassék,  mentől  jogosabbak  a  korona  követelései,  mentől  in- 
kább alapulnak  a  politikai  szükségen  és  mentől  kevésbbé  lehet  más- 
felől hinni,  hogy  a  magyar  korona  országai  megnyugodjanak  jogaiknak 
fokonkint  való  megadásában  és  lemondjanak  a  jogfolytonosság  elvéről. 
Mindkét  rész  jogi  fölfogása  oly  mély  gyökeret  vert  és  a  tárgyilagos  okok 
daczára,  a  melyek  ezt  sürgősen  követelik,  békés  kiegyenlítésüket  a  kölcsö- 
nös bizalmatlanság  annyira  megnehezíti,  hogy  csak  világos  és  határozott 
eljárás  és  a  valóságos  helyzetnek  úgy  az  egyik,  mint  a  másik  részről  való 
tiszta  földerítése  vezethet  sikeres  megoldáshoz. 

Minden  előleges  megoldás,  mely  az  országok  jogérzetét  nem  elégítené 
ki,  nem  úgy  tekintetnék,  mint  a  teljes  kiegyenlítés  hirnöke,  hanem  gyanú- 
val fogadtatnék,  miat  a  jog  megtagadásához  való  ragaszkodás  bizonysága, 
és  a  provisiorum  meghosszabbításához  vezetne,  nem  pedig  őszinte  kibé- 
küléshez. 

A  korona  meg  van  róla  győződve,  hogy  követelései  a  monarchia  fön* 
tartásának  valóságos  életkérdései ;  de  nem  lehet  tagadni,  hogy  egy  erős  és 
boldog  államnak  újjászületése,  a  mi  ezen  követelések  teljesítésétől  várható, 
a  magyar  korona  országainak  elvi  engedményeitől  van  föltételezve,  a  me» 

lyek  csak  a  kielégített  jogérzetnek  és  az  újra  fölébredt  bizalomnak  lehetnek 
kifolyásai. 

Ebből  következik  a  felelet  a  további  kérdésre,  melyik  utat  kell  válasz- 
tani, hogy  eléressék  a  végső  czél. 

Ausztria  egységének  igazi  és  tartós  megállapítása  csak  a  legitim  jog- 
nak alapján  lehetséges,  a  mi  a  trónnak  is  támasza. 

Ezen  legitim  jognak  fönnállását  és  biztosítását  a  magyar  korona 
országai  törvényeiknek  és  az  ezektől  föltételezett  jogfolytonosságnak  meg- 
óvásában látják,  és  valamint  jogérzetüket  csak  ez  a  jogfolytonosság  elégít- 
heti ki,  úgy  csak  annak  tudata,  hogy  a  jogfolytonosságot  kielégítették,  indít- 
hatja Őket  elvi  áldozatokra  és  saját  jogaiknak  gyöngítésére,  hogy  így  az 
összbirodalom  megerősödését  tegyék  lehetővé. 

Az  egyetlen  út  tehát,  a  mely  a  külső  helyzet  következtében  Ausztriára 
nézve  annyira  kedvező  ezen  pillanatban  a  magyar  korona  országaival  egyez- 
séghez és  az  említett  nagy  czélok  eléréséhez  vezethet,  a  jogfolytonosságnak 
tényleges  elismerése,  a  mely  a  magyar  korona  országai  területi  épségének 
visszaállításában  és  egy  önálló  magyar  minisztérium  kinevezésében  találná 
megerősítését. 

Ez  a  fontos  és  elhatározó  lépés  a  koronára  nézve  annál  kevésbbé 
lehet  aggálytkeltő,  mivel  ez  idő  szerint  olyan  a  hatalmi  állása,  hogy  szán- 
dékának félremagyarázása  lehetetlenség;  mivel  továbbá  ezzel  semmiféle 
jogról  le  nem  mond,  hanem  csak  birtokába  helyezkedik  a  törvényes  tekin 
télynek,  a  mely  nélkül  állami  nagy  czéljait  nem  érheti  el. 

Ez  a  törvényes  tekintély  hivatva  van  arra,  hogy  a  törvényes  téren 
előkészítse  a  czélt,  a  mely  más  úton  nem  érhető  el,  és  hogy  ezt  a  törvényes 
tért  majd  csak  akkor,  ha  a  korona  nagy  czéljai  lehetőleg  biztosítottaknak 
mutatkoznak,  az  országgyűlés  megtartásával  igazi  érvényre  juttassa. 

Ez  a  lépés  azért  sem  kelthet  aggodalmat,  mivel  a  jó  részt  csak  alaki 
jogfolytonosság  mint  egyetlen  és  nélkülözhetetlen  eszköz  arra  szolgálna, 
hogy  az  1848-diki  törvények  törvényes  módon  megváltoztassanak  és  a  ma- 
gyar korona  országainak  államjogi  viszonyai  formális  és  végleges  törvények 
által,  a  melyekben  megvan  ezen  viszonyok  állandóságának  biztosítéka,  sza- 
bályoztassanak. 

Ezen  eredménynek  az  a  föltétele,  hogy  a  korona,  felelős  tanácsosaitól 
vezetett,  elégséges  számú  párt  fölött  rendelkezzék,  a  mely  a  korona  szándé- 
kait a  magáéinak  vallja  és  hozzájuk  az  elhatározó  pillanatban,  t.  í.  az 
országgyűlésen,  ragaszkodik. 

Ilyen  párt  mesterséges  eszközökkel  nem  teremthető ;  azonban  a 
korona  köré  sereglik,  a  mint  ez  a  törvényes  tekintélyre  támaszkodik  és  rá 
lép  a  törvényes  térre,  a  melyen  a  monarchikus  elv  is  nyugszik  és  a  melyen 
őt  valamennyi  elem,  a  melyek  positive  nem  tartoznak  a  forradalomhoz,  várja. 

A  jogállapot  helyreállítása  mindezen  elemeket  felszabadítja  a  pasaivi- 
tás békóiból,  a  melyeket  a  jog  megtagadása  rakott  reájok  és  a  mi  által  a 

korona  elleneivel  mintegy  egyesíttettek.  A  korona  tehát  a  törvényes  tekin- 
télyivel, a  melyet  a  magyar  minisztérium  által  gyakorol  és  a  mely  őt  isolált 
helyzetéből  erős  állásba  juttatja,  csak  nyerhet.  Másfelől  a  magyar  korona 
országai  a  melyek  államjogi  viszonyaik  biztosítását  csupán  a  jogfolytonos- 
ság föntartásában  és  az  egyenjogú  dualismus  megállapításában  látják,  az 
önálló  magyar  minisztérium  helyreállítására  irányult  jogigényüknek  annál 
nagyobb  becset  tulajdonítanak,  mentől  inkább  meg  vannak  győződve,  hogy 
jogaik  és  érdekeik  főleg  a  közös  ügyek  intézése  tekintetében,  szemben  a 
német-szláv  tartományok  felelős  minisztériumával,  csak  ezzel  egyenlő  tekin- 
télyű kormány  által  képviselhetők  sikeresen. 

E  nézetek  Magyarországon  politikai  eredóvá  lettek,  a  melyhez  a  meg- 
mérhetetlen többség  olyan  szívóssággal  ragaszkodik,  hogy  a  magyar  minisz- 
térium kinevezése  és  a  magyar  korona  országai  területi  épségének  helyre- 
állítása nélkül  őszinte  kiegyezés  hiába  kiséreltetnék  meg. 

Az  ezzel  járó  nehézségeket  nem  lehet  tagadni,  de  ezeket  messze  fölül- 
múlják az  előnyök,  a  melyeket  Magyarország  kibékítése  és  a  belső  viszo- 
nyok végleges  rendezése  a  koronának  és  az  összállamnak  nyújtanak. 

Ezen  nehézségek  főleg  állanak : 

1.  a  honvédelmi  miniszternek  szabatosan  meg  nem  határozott  jog- 
körében, a  mely  bajt  fokozza  a  koronának  a  cs.  kir.  hadsereg  egységére 
vonatkozó  elhatározott  magatartása  és  a  magyar  minisztériumtól  követe- 
lendő azon  erélyes  ügyekezet,  hogy  ezt  a  tényt  a  legközelebbi  törvényhozás 
határozottan  elismerje  és  vele  a  törvényeket  összhangzásba  hozza.  Addig 
Azonban  a  kibékülés  alapját  képező  jogfolytonosság  elve  megköveteli,  hogy 
ezen  miniszter  kinevezése  elvileg  meg  ne  tagadtassék  és  ezzel  a  miniszté- 
rium törvényes  jellegétől  meg  ne  fosztassék. 

2.  A  második  nehézség  a  magyar  korona  országai  területi  épségének 
helyreállításában  van,  a  mit  Magyarországon  mindenki  véleménykülönbség 
nélkül  a  jogállapot  mellőzhetetlen  kellékének  tart,  és  így  a  kibékülés  alap- 
jának tekinti.  De  ebben  a  kérdésben  is  a  korona  hatalmában  van,  egyfelől 
bevonni  az  izgatásnak  szálait,  a  melyeknek  czélja  a  Magyarországgal  fenn- 
állott viszály  kiegyenlítésével  megszűnt,  valamint  másfelől  eloszlatni  az 
aggodalmakat,  a  melyek  az  ezen  országokban  életképességre  fejlődött  nem- 
zetiségi és  administrativ  szervezetek  fenmaradására  nézve  netán  keletkez- 
nének. A  nemzetiségi  körök  a  magyar  országgyűlés  részéről  nemcsak  érde- 
keik teljes  méltánylására  számíthatnak,  hanem  a  korona  feladatát  jelenleg 
is  tetemesen  könnyíti,  hogy  a  nemzet  gondolkozó  részében  uralkodó  fel- 
fogás szerint  a  területi  épség  elvének  már  azzal  is  elég  van  téve,  ha  a 
korona  a  törvényes  integritást  nem  tagadja  meg,  hanem  ezen  országoknak 
a  magyar  országgyűlésre  való  meghívásával  elvileg  elismeri. 

A  feladat  nehézségeit  tehát  nem  kicsinyelve,  még  sem  lehet  kétség  az 
iránt,  hogy  sokkal  csekélyebbek,  hogy  sem  azokat  szembe  lehetne  állítani  a 
magyar  országgyűléssel  való  békés  és  tartós  kiegyezés  megmérhetetlen  elő- 

nyeivel.  Különösen  a  mi  Erdélyt  illeti,  ennek  unióját  —  nem  is  szólva 
Magyarország  jogigényeiről  —  az  osztrák  monarchiának  külföldi  foglaló 
irányzatoktól  nagyban  fenyegetett  érdeke  valóságosan  sürgető  szükségnek 
tünteti  föl. 

Az  előrebocsátottakból  világos,  hogy  a  véleményeltérés  a  magyar 
korona  országaival  két  alapeszmében  vonható  össze,  a  melyek  nem  csak 
hogy  egymással  ellentétben  nincsenek,  de  a  jelzett  módon  tökéletesen  egye- 
síthetŐk,  még  pedig  úgy,  hogy  közrehatásuk  Ausztria  jóléte  és  hatalmi 
állása  állandóságának  legerősebb  biztosítékait  teremtheti  meg. 

Az  egyik  oldalról  az  állami  czélok  egységét  és  közös  intézését  a  prag* 
matica  sanctio  alapján,  mint  az  állami  kapcsolat  mellőzhetetlen  feltételét 
követelik,  míg  a  másik  oldalról  ugyanezen  az  alapon  a  jogfolytonosságot  és 
a  belőle  folyó  egyenjogú  dualismust  a  kiegyezés  alapjának  és  a  létrejövendő 
törvényhozási  intézkedések  illetékessége  és  véglegessége  múlhatatlan  kellé- 
keinek tekintik. 

Az  utóbbi  követelésnek  teljesítése  nemcsak  a  magyar  korona  országai 
jogérzetét  elégítené  ki,  hanem  valósággal  eszköz  volna  arra,  hogy  Magyar- 
ország viszonyai  a  monarchia  közös  érdekeit  illetőleg  megfelelő  módon  vég- 
leg szabályozhatók  legyenek. 

Epén  ennélfogva  mindkét  fél  követelései  egymástól  elválaszthatlan 
egészet  képeznek,  még  pedig  úgy,  hogy  az  összmonarchia  érdekében  kitű- 
zött czélok  a  jelzett  eszközök  alkalmazása  nélkül  nem  érhetők  el,  mert  ha 
ez  utóbbiak  az  összmonarchia  szempontjából  csak  eszközöknek  tekinthetők 
is,  a  magyar  korona  országaira  nézve  szent  jogoknak  és  valóságos  életkér- 
déseknek becsével  bírnak. 

Ezek  szerint  még  csak  a  provisorium  fentartásának  vagy  megszünte- 
tésének és  az  országgyűlés  egybehívásának  kérdéseire  van  hátra  a  felelet. 

Az  előrebocsátottakból  világos,  hogy  a  magyar  országgyűlés  egybe- 
hívása  a  törvényes  tekintélynek  helyreállítása  és  a  tér  ama  előkészítése  nél- 
kül, mely  a  viszály  főokát  megszüntetné  és  a  koronának  elégséges  számú  és 
megbízható  pártot  teremtene,  nem  igér  sikert  és  a  viszályt  csak  fokozná. 

Ez  okból,  ha  a  korona  nem  határozná  el  magát  a  fentebb  jelzett  kez- 
deményezésre a  törvényes  úton,  a  legtanácsosabb  az  volna,  hogy  a  jelenlegi 
provisorium  fentartassék.  Az  ellenkező  esetben  is  addig  fönn  kellene  állania, 
v  míg  a  magyar  minisztérium  ki  nem  neveztetik  és  meg  nem  kezdi  mű- 
ködését. 

Ha  kineveztetik  a  magyar  minisztérium,  a  melynek  első  feladata 
az  volna,  hogy  közigazgatási  és  törvényhozási  irányban  megtegye  a  szük- 
séges előkészületeket,  szintén  kénytelen  volna  kezébe  venni  a  provisoriu- 
mot,  a  melyből  a  törvényes  alaphoz  való  közeledés  csak  lassankint  és  az 
után  történhetnék  meg,  miután  megszerezte  magának  a  meggyőződést, 
hogy  sikert  ér. 

A  minisztériumnak  továbbá  fönn  kellene  magának  tartania,  hogy  az 

országgyűlés  egybehívásának  időpontját  a  lehetőséghez  képest  rendezett 
közigazgatás  meghonosításától,  a  közhangulat  átalakulásától,  végre  az. 
országgyűlés  elé  terjesztendő  törvényjavaslatok  elkészültétől  tegye  függővé* 
Az  országgyűlés  egybehívása  magától  érthetőleg  a  törvényes  válasz- 
tási mód  szerint  történnék.* 


AZ  ORSZÁGGYŰLÉS  TAGJAI  ARCZKÉPEINEK 
ÁTNYÚJTÁSA  ALKALMAKOR. 

1863.  márczius  28-dikán  adatott  át  az  1861-diki  országgyűlési  tagok 
arczképeinek  dísz-albuma  Deák  Ferencznek  az  « Angol  Királynő*  szálloda 
egyik  termében.  Jeles  számban  gyűltek  ott  egybe  az  1861-diki  országgyűlés 
felső  és  alsó  házának  tagjai.  A  többek  között  ott  voltak :  Apponyi  György  gr., 
Lonovics  József,  Dessewífy  Emil  gr.,  Károlyi  Lajos  és  István  gr.,  Almásy 
Pál,  Cziráky  János  gr.,  Tisza  Kálmán,  Károlyi  Sándor  gr.,  Bánffy  Miklós  b.r 
Urményi  József,  Urházy  György,  Vass  Sámuel  gr.,  Eötvös  József  b.,  Eötvös 
Dénes  b.,  Ráday  Gedeon  gr.,  Szalay  László,  Csengery  Antal,  Andrássy 
Gyula  gr.,  Sárközy  Kázmér,  Nyáry  b.,  Podmaniczky  Frigyes  b.,  Lovassy 
Ferencz,  Trefort  Ágost,  Jókai  Mór,  Zsivora  György,  Gozsdu  Manó,  Pap 
János,  Beniczky  Ödön,  Szelestey  László,  Zichy  Manó  és  Jenő  gr.,  Wenck- 
heim  Béla  b.,  Szápáry  Antal  és  Géza  gr.,  Csernovics  Arzén,  Kelemen  Albert, 
Szitányi  Bernát,  Ballagi  Mór,  Lónyay  Gábor,  Révay  Simon  b.,  Csáky 
László  gr.,  Bezerédj  László,  Hlésy,  Királyi  Pál,  Balássy  Antal,  Zichy  Antal, 
Vay  Lajos  b.,  Ivánka  Imre.  Deák  Ferenczet  küldöttség  hívta  meg  a  terembe 
Károlyi  István  gr.  vezérlete  alatt.  Megérkezvén  az  ünnepelt  férfiú,  Eötvö* 
József  b.  üdvözölte. 

Deák  Ferencz :  Egyszerű  polgárt,  ki  csak  kötelességét  tel- 
jesítette, midőn  a  közügyért  veletek  egyesülten  küzdött,  nagyobb  meg- 
tisztelés  nem  érhet,  mint  a  miben  ti,  barátim,  engem  távollevő  társaink 
nevében  is  részesítettetek.  Közpályán  a  polgártársak  bizalma  és  szere- 
tete a  legnagyobb  ajándék,  s  ti  a  bizalom  és  szeretet  jeléül  nyújtjátok 
át  nekem  e  nagybecsű  emléket.  A  hálát,  mely  keblemben  élni  fog 
örökké,  csak  a  köszönetnek  szívből  fakadt  szavaival  tudom  kifejezni. 
De  ti  ezen  egyszerű  szavakból  is  értitek  ós  méltányoljátok  érzel- 
meimet. 

Az  ügy,  mely  mellett  együtt  küzdöttünk,  a  haza  szent  ügye,  a 
tér,  melyen  állunk:  a  törvényesség.  Egyes  törvények  czólszerűsége 
fölött  sokfélekép  ágazhatnak  el  a  vélemények.  Kormányformák,  alkot- 

mányok,  a  közjog  elvei  s  a  törvényhozásban  uralkodó  eszmék  változ- 
hatnak s  változtak  is  időnkint  minden  nemzetnél.  De  van  egy  örök  s 
változhatatlan  elv,  melynek  mindenütt,  hol  törvény  uralkodik,  sértet- 
lenül kell  mindig  fönnállani,  s  ez  azon  elv,  hogy  a  törvények  szorosan 
megtartandók,  8  kötelező  erejüket  csak  a  jogos  törvényhozó  hatalom 
szüntetheti  meg. 

Nincs  ezen  erkölcsi  elv  nélkül  erkölcsi  kapocs,  mely  az  államot 
összetartsa.  Mind  a  népek  jogainak,  mind  a  fejedelmek  hatalmának 
ez  a  legbiztosabb  alapja.  Tanúsítja  a  történelem,  hogy  a  mely  orszá- 
gokat s  egykor  hatalmas  birodalmakat  belviszályok  s  erkölcsi  hanyat- 
lás végveszélybe  döntöttek,  azokban  mindenütt  a  törvények  meg  nem 
tartása  volt  a  bajnak  forrása. 

Ezen  elvnek  hódolva,  sürgettük  mi  országgyűlési  föliratainkban 
törvényeinknek  s  alapszerződéseinknek  szoros  megtartását.  Álláspon- 
tunk a  törvényesség  vala,  mely  egyenes  ellentéte  a  forradalomnak. 
Mert  nem  az  áll  a  forradalmi  téren,  ki  a  törvényességhez  ragaszkodik, 
€  meg  akarja  szigorúan  tartani  a  törvényeket,  melyek  az  országnak  és 
fejedelemnek  jogait  egyaránt  biztosítják. 

Fölirataink  sikertelenek  maradtak.  De  nem  érzem  ezen  siker- 
telenség által  fölmentve  magamat  azon  polgári  kötelesség  alól,  melyet 
a  törvény  élőnkbe  szabott,  s  nem  vagyok  följogosítva  elhagyni  a  törvé- 
nyesség terét,  melyen  kívül  minden  politikai  lépés  kétes,  káros,  sőt 
veszélyes.  Én  nem  tudom  ellentétbe  állítani  a  törvényekhez  való  ra- 
gaszkodást a  fejedelem  iránti  hűséggel,  mert  én  a  fejedelmet  legmaga- 
sabb állásában  a  törvényesség  megtestesülésének  óhajtom  tekinteni, 
8  midőn  védem  a  törvényességet,  védem  egyszersmind  a  fejedelem 
jogait  s  érdekeit,  mert  ezeknek  alapjuk  a  törvényesség. 

A  népek  sorsa  Isten  kezében  van.  A  legszentebb  igyekezetet 
meghiúsítják  oly  váratlan  események,  miket  sem  kiszámítani,  sem 
elkerülni  nem  lehet.  De  még  ily  esetben  is  több  lelki  nyugalommal 
tűrjük  a  sorscsapásokat,  ha  polgári  kötelességünket  a  törvényesség 
védelmében  hűen  teljesítettük,  mintha  öntudatunk  arról  vádol,  hogy 
jó  szándékból  talán,  de  meghiúsult  számítással,  a  törvényességet  el- 
hagyva, siker  nélkül  adtuk  fel  azt,  a  minek  megőrzése  szent  köteles- 
ség gyanánt  szállott  reánk. 

Kilenczszáz  év  óta  él  nemzetünk  e  hazában.  Nehéz  idők  vonul- 
tak el  fölötte,  gyakran  az  örvény  szélére  sodorta  a  belviszály  és  kül- 
ellenség.  És  annyi  küzdelmek  közt  fönn  tudta  mégis  tartani  önállását, 
törvényeit  és  alkotmányát.  Pedig  annyi  századokon  keresztül  nem  volt 

igazságos  a  népnek  azon  osztálya  iránt,  melyet  nem  részesített  a  pol- 
gári jogokban,  melylyel  nem  osztozott  a  közterhekben. 

Ezen  erkölcsi  hibát  1848-ban  hozta  helyre  a  nemzet,  s  akkor 
lön  igazságos  a  nép  iránt.  Az  isteni  gondviselés  nem  fogja  engedni, 
hogy  épen  azon  időszak,  melyben  a  legszentebb  erkölcsi  kötelesség 
hűen  teljesítve  lön,  legyen  a  nemzet  életének  utolsó  fellobbanása,  s  ez 
ország  épen  akkor  fosztassák  meg  alkotmányos  önállásától,  törvényes- 
függetlenségétől,  midőn  önkényt  és  szabad  akaratból  igazságot  szol- 
gáltatott a  népnek  s  lerótta  sok  százados  tartozását.  El  fog  jönni,  úgy 
hiszem,  az  idő,  midőn  azok  is,  kik  most  a  mi  alkotmányos  önállásun- 
kat  saját  szabadságok  érdekében  óhajtják  eltörölni,  be  fogják  látni, 
hogy  egyik  nemzet  szabadsága  a  másik  szabadságának  ellensége  nem 
lehet.  Eltörölni  erőszakosan  egyiknek  szabadságát,  hogy  a  másiké  erő- 
södjék, fonák  számítás,  mert  a  rokonérzelmek  s  a  testvéri  egyetértés 
nem  ily  úton  jönnek  létre,  pedig  csak  ezek  adnak  erőt  és  biztosságot 
mindenkinek. 

Mi  tehát,  barátim,  teljesítendjük  kötelességünket  a  haza  és  feje* 
delem  iránt,  híven  ragaszkodva  a  törvényességhez,  mely  a  fejedelem  és 
nemzet  jogainak,  érdekeinek  valóságos  erkölcsi  alapja,  s  ha  egykor  sza- 
vunk leend  ismét  közügyeink  tárgyalásánál,  igazságosak  leendünk 
minden  vallás,  minden  nemzetiség  iránt  a  közös  hazában,  valamint 
igazságosak  tudtunk  lenni  a  nép  iránt. 

Fogadjátok  ti  is  őszinte  köszönetemet,  tisztelt  barátim,  szívesség* 
tekert,  s  tartsátok  fönn  irántam  azon  hajlamot,  szívességet  és  barát* 
ságot,  mely  életemnek  legnagyobb  kincse  lesz  mindenkor. 

Ot  pesti  hírlap  közzé  akarta  tenni  Eötvös  József  b.  és  Deák  Ferencz 
beszédeit ;  de  a  rendőrség  valamennyit  lefoglalta  és  elkobozta. 

A  klerikális  Idfik  Tanúja  az  album  átadása  alkalmakor  mondott  be* 
szédekről  következőleg  nyilatkozott : 

« Vannak,  kik  Deák  Ferencz  márczius  28-diki  alkalmi  beszédében 
egészen  az  1861-diki  föliratok  compendiumát  szemlélik  ;  de  mi  ezekkel  nem 
érthetünk  egyet.  Sehogy  sem  bírjuk  ama  beszédből  kiolvasni  annak  vissza* 
utasítását,  hogy  egy  újabb  országgyűlés  királyi  előterjesztvény  alapján  leg* 
ott  a  48-diki  törvények  előleges  revisiójához  foghasson. 

Felteszszük,  hogy  Deák  Ferencz  minden  jellemszilárdsága,  követke* 
zetessége  mellett  sem  követheti  el  azon  logikátlanságot,  hogy  a  kinek  hívá- 
sára országgyűlésre  megy,  ugyanazzal  antecoronatíonalis  törvényczikkek 
hozatalába  bocsátkozni  ne  akarjon. 

Elismeri  ugyan  Deák  Ferencz,  hogy  egyes  törvények  czélszerűsége 
felett  különbözők  lehetnek  a  nézetek,  hogy  kormányformák,  alkotmányok, 
közjogi  és  törvényhozási  elvek  minden  nemzetnél  változhatnak,  csak  azt 
állítja  köztiszteletű  hazánkfia  változhatatlannak,  hogy  a  törvények  érvényét 
csak  törvényesen,  vagyis  fejedelem  és  országgyűlés  együttes  akarata  mellett 
lehet  megszüntetni. 

Ez  nagyon  szép,  hazai  törvényeinkbe  nem  egyszer  ünnepélyesen  be- 
igtatott  czikkely,  csak  azt  kell  mélyen  fájlalni,  hogy  1849-ben  nemcsak 
márczius  4-dikén,  hanem  ápril  14-dikén  sem  respectáltatott  és  így  az  alkot- 
mányosságnak két  oldalon  elkövetett  hibák  miatt  felfordult  szekere  sehogy- 
sem  indítható  meg  újra,  míg  az  egy  pár  eltörött  kerék  helyébe  újak  nem 
alkalmaztatnak,  s  míg  mind  a  két  fél  vállvetve,  kölcsönös  engedménynyel 
nem  igyekszik  a  rendes  kerékvágásba  visszaemelni. 

És  így  csak  mélyen  lehet  fájlalni  azt  is,  hogy  b.  Eötvös  és  Deák 
Ferencz  legutóbbi  politikai  beszédeiben  nincsen  említve  azon  körülmény, 
mely  egyedüli  út  a  békés  és  sikeres  kiegyenlítésre,  hogy  t.  i.  egy  nyugodt 
újabb  országgyűlésen  az  1848-diki  törvények  revisiója,  mint  első  teendő  a 
magyar  kérdés  véginegoldására,  koronázás  előtti  törvényczikkelyben  esz- 
közöltessék. 

Mert  ha  egyszer  ennyire  volnánk,  a  többi  nehézségek  kiegyenlítése, 
maguk  az  ezerszer  fejtegetett  közösügyek  nem  okoznának  komoly  fennaka- 
dást, mihelyt  more  patrio,  a  régi  jó  idők  szellemében  mind  a  «perchora 
Gens  Hungária »  mind  a  «8ua  sacratissima  Majestas*  részéről  a  valódi  biza- 
lom sugarai  egymással  őszintén  találkoznának. 

Sokszor  emelte  ki  épen  a  mi  lapunk,  hogy  a  magyar  kormányférfiak- 
nak helyes  és  a  nehéz  viszonyok  közt  bölcs  és  tapintatos  politikájok  igen 
üdvösen  odairányul,  hogy  a  fejedelem  bizalmát  legalább  is  azon  fokra  vará- 
zsolják vissza,  melyen  az  a  (50-dik  október  20-dika  táján  állott. 

S  épen  ezen,  általunk  mindenesetre  annyira  óhajtandó  és  kiérdeme- 
lendő legfelsőbb  bizalom  tekintetében  újra  is  kimondjuk,  miszerint  mélyen 
sajnáljuk,  hogy  a  pesti  márczius  £S-diki  tisztelgésnél  tartott  beszédekben  a 
kiegyenlítési  komoly  hajlamnak  alig  található  fel  valami  nyoma. 

Hogy  pedig  Deáknál  az  említett  napon  oly  férfiak  is  jelentek  meg, 
kik  vele  politikai  kérdésekben  majd  némely,  majd  pedig  igen  sok  dologra 
nézve  egyet  nem  értenek  és  kik  közül  sokan,  mint  Lonovics,  Apponyi,  Des- 
sewffy  Emil,  Ürményi  stb.,  hajdan  a  Deákétól  egészen  különböző  táborban 
harczoltak :  az  kétségkívül  csak  onnan  magyarázandó,  hogy  nálunk  létezik 
politikai  érettség,  mely  a  magán  ember  feddhetetlen  polgári  erényét  tartalék 
nélkül  tiszteli,  s  mely  a  barátság  és  testvéri  szeretet  érzelmeit  ápolja  ott  és 
akkor  is,  hol  és  mikor  a  politikai  vélemény  különválva  létezik  és  nyilat- 
kozik. » 

DezMwffy  Emil  gr.  a  bécsi  •  Neueste  Nachrichten*  szerkesztőségéhez 
eme  levelet  intézte : 

« Tisztelt  szerkesztőség!  Figyelmeztetve  lettem  az  Ön  lapjának  ápril 
2-diki  számára.  Egy  márczius  31  -dikén  Pesten  kelt  levelet  közöl  az,  mely- 
ben a  Deák  Ferencznek  történt  album  átnyújtása  alkalmából  ez  olvasható  : 

•  Nagy  jelentőséget  tulajdonítanak  itt  azon  körülménynek,  hogy  gr.  Des- 
sewffy  is  résztvett  a  küldöttségben*.  Továbbá :  «Lonovics  és  Dessewffy  utó- 
lagosan igen  rosszalólag  nyilatkoztak  volna,  minthogy  az  elmondott  politi- 
kai beszédekről  nem  volt  előzetes  tudomásuk ;  ezen  hírek  azonban  hami- 
sak, mert  a  résztvevők  a  dolgok  menete  iránt  már  előre  voltak  értesülve*. 

Ennyit  mond  az  ön  levelezője.  Hogy  olvasóit  a  hibás  felfogástól  meg- 
óvjam, elmondom  röviden  a  dolgok  menetét.  Azon  eszme,  hogy  Deáknak 
az  országgyűlési  tagok  fényképei  átnyújtassanak,  az  1861-diki  országgyűlés 
alatt  merült  fel ;  arról  volt  szó,  hogy  Deáknak  az  egyéni  nagyrabecsülés  jele 
adassék.  Mindenki  lefényképezteté  tehát  magát.  Ez  azonban  időbe  került. 
Az  album  artistikai  kivitele  előttem  ismeretlen  okokból  késett.  Végre  elké- 
szült a  mű.  Midőn  arról  volt  szó,  hogy  az  album  márczius  28-dikán  reggel 
10  órakor  átnyújtassék,  Deák  több  tisztelője  jelent  meg  nála,  senki  által 
sem  küldve,  tehát  nem  mint  küldöttség,  hanem  saját  nevökben.  Tudtommal 
«em  az  album  átnyújtásának  módja  felett  nem  folyt  értekezés,  sem  az  nem 
határoztatott  ol,  hogy  ez  alkalommal  beszédek  is  tartassanak.  Beszéd  tarta- 
tott és  reá  válasz  adatott ;  egyiknek  tartalmát  sem  ismerték  előbb  a  jelen- 
voltak. E  szerint  az  album  átadása  se  nem  történt  küldöttség  által,  se  nem 
mondathatott  a  küldöttség  nevében  beszéd.  Ily  dolgok  itt  önmaguktól  ala- 
kulnak. A  szónokok  saját  sugallataikat  követik,  valamint  a  jelenlévők  is  azt 
követték.  Ez  elegendő  helyreigazításul  és  óvásul  azok  számára,  kik  minden 
ily  jelenségben,  melylyel  Magyarországon  oly  gyakran  találkozunk,  szokva 
vannak  complottot  gyanítani.  Az  ily  alkalmakkor  tartatni  szokott  beszédek 
jelentőségét  megbírálni  a  gondolkozó  közönség  feladata.  Az  ön  tisztelt  olva- 
sói most  azon  helyzetben  vannak,  hogy  meghatározhatják :  ez  alkalommal 
való  megjelenésemet  mily  jelentőség  illeti  meg,  melyet  ön  tisztelt  levelező- 
jének hyperbolÍ8tikus  módon  nagynak  tetszett  nevezni. 

Midőn  a  tisztelt  szerkesztőséget  felkérem,  hogy  ezen  helyreigazításnak 
lapja  legközelebbi  számában  helyet  engedjen,  kitűnő  tisztelettel  vagyok 

Pozsony,  1863.  ápril  2-dikán. 

Gróf  Dessewffy.* 

LonovtC8  József  érsek  eme  nyilt  levelet  küldötte  a  47  -es  alapon  állott 

•  Pesti  Hirnöki  szerkesztőjének : 

•Igen  tisztelt  szerkesztő  úr !  Becses  lapjának  f.  é.  75.  számában  fog- 
lalt rám  vonatkozó  jegyzéke  által  kényszerítve  érzem  magamat,  miszerint 
szokott  tartózkodásomból  kilépve,  önnek  néhány  szóval  e  nyilvános  úton 
Tálaszoljak. 

Az  úgynevezett  országgyűlési  albumnak  a  múlt  hó  28-dikán  végbe- 
ment átadása,  melyre  az  azt  megelőző  napon  az  akadémiai  alelnök  6  méltó- 
sága által  személyesen  magam  is  meghivattatám,  teljességgel  nem  volt  álta- 
lam valamely  politikai  demonstratiónak  (ilyenben  én  semmi  esetre  sem 
foghattam  volna  s  nem  is  foghatnék  részt  venni),  hanem  az,  a  mi  az  csak- 
ugyan volt,  egy  zajtalan  házi  és  egyedül  a  czélra  intézett  ünnepélynek 
tekinthető,  hogy  néhány  vendég  jelenlétében  kézbesíttessék  az  emiitett 
fényképes  gyűjtemény  azon  férfiúnak,  ki  ön  által  is  oly  méltán  magasztalva, 
bámulatos  észtehetsége,  kitűnő  érdemei  és  nemes  jelleménél  fogva  minden 
párt-  s  véleménykülönbség  nélkül  az  egész  nemzet  osztatlan  tiszteletét 
bírja,  s  ki  egyéb  fényes  tulajdonai  mellett  a  trón  iránti  törhetlen  hűségére 
8  tiszta  honszeretetére  nézve  is  a  legjobb  hazafiak  első  sorában  áll. 

Az  ez  alkalommal  úgy  az  átadó,  mint  az  átvevő  által  tartott  rövid 
beszédek  csak  azon  nézeteket  fejezek  ki,  melyeket  a  létező  nehézségek 
kiegyenlítése  tekintetében  a  tisztelt  szónokok  s  velük  számtalan  honfiak  is 
táplálnak  és  nyilván  vallanak. 

Míg  az  emberek  csak  a  múltban  láthatnak,  kénytelenek  a  jövőbe 
nézni,  s  mivel  ez  az  előre  nem  látható  események  miatt  mindig  bizonytalan 
marad,  nem  csoda,  ha  az  a  legértelmesb  s  legtekintélyesebb  államférfiak 
jóslatait  és  számításait  is  többnyire  meghiusítja,  s  ha  ekként  a  politika 
terén  is  az  ugyanazon  üdvös  czél  után  törekvők  a  mód  s  az  eszközök  válasz- 
tására nézve  véleményükben  annyira  különböznek. 

így  van  ez  nálunk  is,  névszerint  a  fentérintett  bonyodalmaknak  a 
trón  s  az  összes  birodalom  érdekében  mindenki  által  óhajtott  szerencsés 
megoldására  nézve. 

A  mi  e  részben  az  én  igénytelen  nézeteimet  illeti,  csekély  személyem 
sokkal  jelentéktelenebb,  mintsem  hogy  azok  akár  ön,  akár  mások  előtt  leg- 
kisebb súlylyal  is  bírjanak,  vagy  bárkire  nézve  is  irányul  szolgálhassanak ; 
azonban  ön  által  nyilvánosan  felhíva,  nem  titkolhatom  el,  miszerint  azok 
ama  jelos  s  általam  igen  tisztelt  férfiakétól  lényegesen  különböznek.  Azok 
részletezése  nem  ide  való  s  alig  is  fogna  valakit  érdekelni. 

Fogadja  őszinte  tiszteletem  nyilvánítását 

Pest,  1863.  ápril  hó  4-dikén. 

Lonorics  Józ$ef.* 

A  P&sti  Himök  ez  ügyben  a  következő  czikket  tette  közzé : 
•Még  az  1861-diki  országgyűlés  folyamában  fölmerült  azon  indít- 
vány, hogy  a  törvényhozás  mindkét  házának  tagjai  fényképeztetvén  magu- 
kat, emlékül  egy  e  képekből   szerkesztendő  albummal  tiszteltessék  meg 
különösen  az  1861-diki  föliratok  szerzője  Deák  Ferencz. 

Miért  haladt  ily  hosszú  időre  a  kérdéses  album  elkészülése,  azt  ke- 
resni nem  tartozik  a  dologhoz ;  a  minket  érdeklő  tény  csak  az,  hogy  az 

album  átnyújtása  múlt  szombaton  délben,  mint  halljuk,  feltűnő  siettetéssel 
eszközöltetett. 

Ezen  actus  bizonyosan  alig  nyert  volna  nagyobb  feltűnést  egy  szivé- 
lyes,  kegyeletes  családi  ünnepélynél,  ha  a  beszéd,  melyet  ekkor  b.  Eötvös 
az  ünnepelt  férfiúhoz  intézett,  s  melylyel  Deák  Ferencz  válaszolt,  a  61-düd 
pártprogramm  ismétlését  nem  tartalmazta  volna. 

A  magyarországi  olvasó  közönség  ez  eseményről  csak  a  bécsi  lapok 
útján  értesült,  mert  a  dologba  avatott,  s  az  ügyrokon  magyar  lapok,  a  fent- 
érintett beszédeknek  alkalmasint  az  elméket  újabban  felizgatható  pártiránya 
miatt  sajtóhatóságilag  lefoglaltatának. 

A  kérdéses  beszédek  tartalma  folényegben  alig  lévén  egyéb,  mint  az 
1861-diki  országgyűlési  politika  visszasugározta tása,  válaszúi  rajok  mi  is 
keveset  hozhatnánk  fel,  mit  már  el  nem  mondottunk  volna. 

De  különben  is  alig  lehetne  helyén,  részletes  polémiába  bocsátkozni 
oly  beszédek  ellen,  melyeket  a  magyar  olvasó  közönség  saját  hírlapjaiból 
nem  ismer. 

Mind  a  két  beszéd,  mint  halljuk,  a  jogcontinuitás  azon  hibás  fogalma 
éS  magyarázata  körűi  forgott,  mely  a  törvényesség  nevében  mindenekelőtt 
az  1 848-diki  törvények  és  intézmények  teljes  helyreállítását  követeli. 

Minthogy  pedig  a  tisztelt  szónokló  urak  eme  teljes  helyreállítás 
fogalmában  nemcsak  lehetetlent  igényelnek,  hanem  valóságosan  sok  oly  dol- 
got, mit  ők  maguk  is,  ha  teljhatalom  adatnék  nekik,  a  jogcontinuitás 
fogalma  daczára  óvakodnának  életbeléptetni,  nem  csoda,  hogy  a  bécsi 
lapok  nagy  többsége  e  nyilatkozatokat  úgy  tekintette,  mint  palástolását 
a  makacs  vonakodásnak,  a  fenforgó  differentiák  méltányos  kiegyenlítéséhez 
önként  járulni. 

Mi  azonban  e  bécsi  lapok  sem  indokolásának,  sem  következtetéseinek 
taglalásába  nem  bocsátkozunk. 

Mi  némely  bécsi  centralista  lapok  beolvasztási  viszketegét  s  hódítási 
hadjáratát  épen  úgy  kárhoztatjuk,  mint  azon  beteges  hazardírozó  politikát, 
melyet  az  1 848-diki  feloszlató  irány  vezérei,  erejük  túlbecsülésében  s  gon- 
datlanságukban, hazánk  szerencsétlenségére  űznek. 

Ennélfogva  mind  a  bécsi  lapok  ügyetlen  és  ingerlő  insinuatióinak 
czáfolatát,  mind  a  kérdéses  beszédek  tüzetes  bírálatát,  a  mennyiben  azokat 
ismerhetjük,  ezúttal  mellőzzük.  De  igenis  szükségesnek  véljük  magára  a 
tisztelkedési  tényre  nézve  részünkről  két  észrevételt  tenni. 

Elsőben  is  nem  lehet  ugyan  még  a  legelfogultabb  embernek  sem 
kifogása  a  kérdéses  emléknek  akár  tárgya,  akár  megérdemlettsége  ellen ;  de 
semmikép  sem  helyeselhetjük  az  időpontot,  mely  az  átnyújtásra  választa- 
tott, különösen  a  beszédek  miatt,  melyek  s  úgy  a  mint  tartattak. 

Mi  czélja  is  lehetett  ezen  kihívó  föllépésnek  épen  azon  nehéz  pilla- 
natban, midőn  a  magyar  államférfiak  a  trón  és  haza  iránti  hűségükben 

önfeláldozással  küzdve,  csak  a  nemzet  támogatásától  várhatják,  hogy  a 
kiegyenlítés  útjai  a  hon  javára  a  siker  reményével  készíttethessenek  elő  ? 

Eszélyes-e  a  61-diki  szerencsétlen  országgyűlés  merev  politikájának 
ezen  improvisált  fölidézése  által  ismét  próbára  tenni  a  nemzet  egyetlen 
támasza,  a  fejedelem  bizalmát  és  vonzalmait,  melyek  a  kormányon  ülő 
államférfiak  tapintatos  és  loyalis  munkássága  folytán  már  oly  érezhetőleg 
kezdtek  mindnyájunkra  szilárdulni? 

Nem  sejtették-e  az  illetők,  vagy  szándékolhatták-e  azt,  hogy  e  föl- 
lépés mint  készakaratos  demonstratio  tekintessék,  és  mint  ilyen  kizsákmá- 
nyoltassék  a  48-asoknál  hatalmasabbak  által  oly  válság  előidézésére,  mely 
hazánknak  legszerényebb  reményeit  is  bizonytalan,  tán  igen  hosszú  időre 
visszavethetné  ? 

S  a  kihivás,  melynek  szinét  a  fenforgó  esemény  viselé,  annál  élesebb 
lőn,  minthogy  a  beszédek  úgy  tüntetek  elé  a  föllépést,  mintha  annak  politi- 
kai érteimezesében  a  megjelent  tisztelkedők  mindnyájan  pártkülönbség 
nélkül  előre  megegyeztek  volna. 

Igenis  tisztelegni  mentek  mindnyájan  azon  férfiúhoz,  kinek  hazafiúi 
becsületességét  és  régi  érdemeit  örömmel  elismeri  még  az  is,  ki  annak  s 
még  inkább  a  mögéje  rejtőzŐknek  politikai  irányát,  kivált  48  óta  nem  osztja. 

Mindenki  szívesen  vett  részt  a  megtisztelés  eszméjében,  mi  az  album 
átnyújtása  által  czéloztatott ;  de  határozottan  állíthatjuk,  hogy  több  nagy- 
tekintélyű hazafi,  ki  az  lS48-diki  törvények  pratendált  teljes  helyreállítását 
sem  szükségesnek,  sem  üdvösnek,  sem  lehetségesnek  nem  tartja,  s  ki  a  tör* 
vényességet  és  a  jogcontinuitást  az  1790.  12.  t.  ez.  alkalmazása  által  kel- 
lően megmenthetnek  hiszi,  megjelenésével  a  tisztelgésnél  korántsem  akart 
solidaritásba  lépni  azon  politikai  pártelvekkel,  melyekre  a  kérdéses  beszédek 
fektethetők. 

Ellenkezőleg,  állíthatjuk,  hogy  többen  voltak,  kik  utólag  a  beszédek- 
ben rejlő  politikai  programmot  maguk  részéről  határozottan  desavouálták ; 
még  többen,  kik  a  megválasztott  időt  és  alkalmat  nem  helyeselték  s  kik,  ha 
a  tartott  beszédeket  előre  ismerik,  ott  hihetőleg  meg  nem  jelennek  vala. 

S  az  illusiót,  melylyel  e  részben  némelyek  tán  az  avatatlan  közön- 
séget áltatni  szeretnék,  szétoszlatni  annál  szükségesebbnek  tartjuk,  mint- 
hogy különben  azon  párt,  a  mely  a  különböző  felek  szélsőségei  közt  hivatva 
van  a  közvetítést  s  kiegyenlítést  a  helyesen  értelmezett  törvényesség  alap- 
ján a  haza  és  monarchia  javára  mielőbb  lehetővé  tenni,  zavarba  jöhetne 
vezetőinek  valódi  gondolkozása  felett,  ha  a  meglepetés  ezen  kulcsa  föl  nem 
deríttetik. 

Valóban  ideje  is  volna  már,  hogy  mindenki  a  maga  természetes  állá- 
sára térjen  vissza,  h  ura  legyen  azon  szerepnek,  mely  Őt  meggyőződésénél 
fogva  illeti. 

Ideje  már,  hogy  a  conservativ  párt,  a  valódi  törvényesség,  a  történeti 
jog  s  a  legitimitás  ez  egyetlen  biztos  és  őszinte  orgánuma  jelenleg  hazánk- 

ban,  sorakozzék  s  az  ellenzéktől  tanuljon  saját  lábán  járni,  s  ne  mystificál- 
tassa  magát  azon  silány  népszerűség  által,  melynek  fejében  oly  gyakran 
-saját  egyéni  súlyával  ellenfelei  diadalszekerét  tolja. 

Ideje  végre,  hogy  a  független  ész  és  jellem  emancipálja  magát  a  poli- 
tikai 8ophismák  békójából,  s  ne  engedje  a  nem  maga  helyén  alkalmazott 
•  egyetértést  nevében  magát  Etatistáivá  alacsonyíttatni  az  ellenpártnak, 
mely  eddigi  eredményeit  tekintve,  divatos  csábeszméi  számára  az  infollibi- 
litás  tekintélyét  s  a  hazafiság  kizárólagosságát  méltatlanul  követeli,  s  ne 
-engedje  tetetett  < egyetértés*  miatt  épen  azon  hagyományos  politikát  fel- 
áldozni, mely  eddig  a  magyar  nemzetet  s  Magyarország  törvényes  autonó- 
miáját a  monarchia  emelkedő  nagyhatalmi  állásával  kiegyeztetve  sértet- 
lenül megmentette. 

Az  alkotmányos  érettség  szintúgy,  mint  a  szőnyegen  forgó  kérdések 
tisztába  hozatala,  a  közjó  érdekében,  a  különböző  politikai  pártoknak  és 
elveknek  nem  egymásba  olvadását  vagy  subordinatióját,  hanem  coordinált 
tekintetét  s  önálló  szabad  tusáját,  mérkőzését  és  érvényesítését  igényli. » 


APPONYI  ORSZÁGBÍRÓT  ELBOCSÁTJÁK. 


A  bécsi  kormány  a  Magyarországban  1861-ben  helyreállított  törvény- 
kezési önállóságot  nem  tartotta  tiszteletben,  hanem  untalan  törvényt  pótló 
rendeleteket  intézett  a  hétszemélyes  táblához,  melyeket  Apponyi  György  gr. 
országbáró  mindannyiszor  tiltakozással  visszaküldött  s  a  tábla  az  ő  vezetése 
alatt  figyelmen  kívül  hagyott,  mintha  nem  is  léteznének.  A  zaklatás  azon- 
ban akkora  lett,  hogy  Apponyi  a  helyzetet  magára  nézve  tarthatatlannak 
vélte  s  azért  ismételve  benyújtotta  lemondását.  Ezt  Ő  felsége  nem  fogadta 
el,  s  ekkép  Apponyit  passiv  ellenállásában  egy  ideig  támogatta.  A  magyar 
ügy  kiegyenlítése  érdekében  ő  felségéhez  intézett  emlékirata  tartalmának 
hírére  azonban  az  áskálódások  ellene  nagy  erővel  újra  megindultak  és  elle- 
nei végre  elérték  czéljukat,  hogy  a  kényelmetlen  országbírótól  szaba- 
duljanak. 

1863.  márczius  28-dikán  az  1861-diki  magyar  országgyűlés  két  házá- 
nak tagjai  arczképüket  magában  foglaló  albumot  nyújtottak  át  Deák 
Ferencznek.  Üdvözlésekor  a  bécsi  körök  egyik  részének  nagy  boszuságára, 
másikának  kárörömére  jelen  volt  Apponyi  is.  April  3-dikán  tudatták  vele, 
hogy  állása  már  most  nem  tartható  s  hogy  ennekelőtte  benyújtott  lemondá- 
sát elfogadják. 

AZ  EEDÉLYI  TARTOMÁNYI  GYŰLÉS. 


A  fejedelem  18K3-ban  két  nyílt  parancsot  bocsátott  ki  Erdély  fica- 
mára, a  melyek  egyike  az  erdélyi  tartományi  gyűlést  szervezte,  másika 
ennek  ügyrendjét  állapította  meg.  A  magyar  és  székely  élem  képviselői  az 
ugyanazon  év  július  16-dikán  megnyilt  tartományi  gyűlés  székhelyére, 
Nagy-Szebenbe,  elmentek  ugyan,  de  hivatalnoki  állásban  volt  három  királyi 
hivatalos  kivételével  a  gyűlésekben  nem  jelentek  meg,  s  elmaradásuk  okait 
ő  felségéhez  intézett,  51  aláírással  ellátott  fölterjesztésben  fejtették  ki  s 
erről  irásbelileg  a  tartományi  gyűlést  is  értesítették.  Az  ő  felségéhez  inté- 
zett fölterjesztésben  ezeket  nyilatkoztatták  ki : 

« Megfontolván,  hogy  a  f.  év  és  hó  1-jére  Nagy-Szeben  szab.  kir.  váro- 
sába összehívott  országgyűlés,  a  hibás  alapszabályok  és  azoknak  még  hibá- 
sabb alkalmazása  miatt,  oly  országgyűlést  eredményezett,  melyet  semmi 
esetben  sem  lehetne  a  közvélemény  önálló  kifolyásának  tekinteni ;  megfon- 
tolván, hogy  ezen  országgyűlés  törvényeinkkel  és  különösen  az  1848.  I.  éa 
II.  törv.  czikkekkel  a  leghatározottabb  ellentétben  áll ;  hogy  az  érvényes  tör- 
vényt megillető  minden  tulajdonokkal  biró  Magyarország  és  Erdély  egye- 
sülését elrendelő  törvények  szerint  Erdélynek  többé  különvált  országgyű- 
lése nem  lehet,  mi  már  1848-ban  ünnepélyesen  ki  is  lŐn  mondva  Felségedet 
megelőző  V.  Ferdinánd  akkori  királyunk  magas  személye  képviselője  általa 
és  meggyőződvén,  hogy  emez  országgyűlés  elismerésével  önmagunk  adnók 
alkotmányos  életünkre  az  utolsó  csapást;  megfontolván  továbbá,  hogy 
reánk  mint  ezredéves  örökség  szállott  az  ősi  alkotmány,  melyet  mint  hit- 
bizományi nem  szabad  elidegenítenünk  és  kötelesek  vagyunk  azt  bárhon- 
nan jövő  támadások  ellen  oltalmazni  és  Felséged  uralkodó  háza,  valamint 
hazánk  számára  egyaránt  biztosítva  hagyni  hátra ;  s  végre  megfontolván, 
hogy  ezen  mostani  országgyűlés  jogérvényű  törvényczikkeket  Felséged  leg- 
magasabb színe  elé  terjeszteni  nem  illetékes,  annyival  is  kevésbbé,  mivel  az- 
ellen  Erdély  területe  felénél  jóval  többet  képező  törvényhatóságok  már  előre 
mint  törvénytelen  ellen  tiltakoztak:  bátrak  vagyunk  tehát,  Császári  és 
Apostoli  királyi  Felség,  a  helyett,  hogy  azon  székeket  elfoglaljuk,  melyek  a- 
mostani  szebeni  országgyűlés  tanácstermében  számunkra  vannak  fentartva, 
egyenesen  Felséged  legmagasabb  és  kegyesebb  atyai  színe  elébe  fiúi  tiszte- 
lettel és  egyszersmind  a  férfias  meggondolás  nyugalmával  fordulni,  s  a  fen- 
tebbiekben már  előadván  azon  nyomasztó  helyzetet,  melylyel  küzdünk,  a. 
felforgatás  veszélyeit,  melyek  egyfelől  alkotmányos  létünket,  másfelől  a  leg- 
magasabb dynastia  érdekeit  koczkáztatják,  legalázatosabban  esedezni,  ho- 
gyan tekintse  kegyelmesen  Császári  és  Apostoli  királyi  Felséged  ezen  visz- 
szavonulva  maradásunkat  egy  oly  országgyűléstől ,   melynek    midőn   hat 

megnyitó  trónbeszédét  megértjük,  megerősödünk  azon  meggyőződésben, 
hogy  annak  tagjaivá  nem  lehetünk,  mivel  egy  újabban  adandó  diplomát 
tévén  kilátásba,  egyoldalúlag  érvényen  kívül  helyezi  azon  Lipóti  kötlevelet, 
mely  nemcsak  alkotmányunkat,  hanem  Felséged  uralkodó  jogait  is  biztosító 
•egyik  legfontosabb  államszerződésünk. » 

Az  erdélyi  tartományi  gyűlés  1863.  augusztus  21-dikén  ő  felségéhez 
intézett  föliratában  törvénytelennek  és  semmisnek  nyilvánította  a  nagy- 
fejedelemségnek Magyarországgal  való  unióját  elrendelő  1848-diki  tör- 
vényt ;  szeptember  30-dikán  törvénybe  igtatta  az  októberi  diplomát  és  a 
februári  pátenst,  s  október  9-dikén  követeket  küldött  a  Beichsrathba,  a  kik 
október  20-dikán  a  birodalmi  tanács  képviselőházában  Bécsben  letették  az 
«sküt  az  alkotmányra. 


A  «BRESSLAUER  ZEITUNG.  ELLENÉBEN. 

A  «Bresslauer  Zeitung*  1863.  deczember  13-dikán  megjelent  száma- 
ban  bécsi  tudósítójának  deczember  11-dikén  kelt  eme  levelét  tette  közzé: 
«A  miniszteri  válság,  a  melyről  oly  sok  szó  van,  arra  szorítkozik,  hogy  a 
különböző  állami  tényezők  közt  egész  sora  támadt  az  elkedvetlenedésnek,  s 
hogy  a  reactiónak  nemzetiségi,  klerikális  és  politikai  elemei  szünet  nélkül 
fáradoznak  rajta,  hogy  ezt  a  helyzetet  a  februári  alkotmány  ellen  intézendő 
rohammá  zsákmányolják  ki.  A  birodalmi  tanács  képviselőházának  boszan- 
kodása  a  teljesen  elhibázott  ülésszak  miatt,  a  melynek  semmi  más  ered- 
ménye nem  volt,  mint  adóemelés  és  kölcsönkötés ;  a  baloldalnak  oktalan- 
éága, a  mely  a  külügyi  politikáról  magasröptű  vitákba  bocsátkozott,  a 
helyett  hogy  arról  godoskodnék,  hogy  végre  valahára  egyleti  törvény  stb. 
által  az  alkotmányos  életnek  legalább  legelső  kezdeteibe  gyakorlatilag  bele- 
vezettessünk ;  a  régi  féltékenység  Bechberg,  Plener  és  Schmerling  között,  a 
melynek  a  fejedelmi  congressus  új  tápot  adott,  s  a  mely  a  schleswig-hol- 
steini  kérdés  következtében  acut  jelleget  öltött ;  az  udvar  elkedvetlenedése 
a  parlament  utolsó  vitái,  valamint  a  községtanács  eljárása  miatt :  mindezek 
arra  mutatnak,  hogy  a  miniszteri  válság  bekövetkezése  nem  lehetetlen.  Ter- 
mészetesen nem  vagyunk  híjával  oly  coalitiónak,  mely  ezt  a  helyzetet 
Schmerling  megbuktatására  igyekszik  kihasználni.  A  régi  ismert  államfér- 
fiak annál  mohóbban  kapnak  az  alkalmon,  mivel  majd  tizenkét  hónap  óta, 
azaz  azon  machinatio  óta,  a  mely  januárban  Apponyi  országbíró  bukásával 
végződött,  nem  jutottak  hozzá,  hogy  valamit  tegyenek.  A  jelszó  ki  van 
adva.  Ez  világosan  kiderül  az  egyetértésből,  a  melylyel  a  cseh  és  magyar 
lapok  neki  esnek  Schmerlingnek  és  a  képviselőház  ellenében  védelmezik 
Bechberget,  mint  a  ki  a  magyarokkal  kiegyezkedni  vonakodó  Schmerling 

miatt  nem  folytathat  erélyes  külügyi  politikát.  Még  Deák  sem  szégyenít 
magát,  hogy  belefújjon  ugyanebbe  a  kürtbe.  A  •  Pesti  Napló  »-nak  erre 
vonatkozó  czikke  egyenesen  az  ő  tollából  folyt.  Ehhez  járul  a  tVaterlandt, 
a  mely  egy  fél  hét  óta  nap-nap  után  czikket  hoz,  a  melyekben  az  1 792-diM 
év  Összes  rémes  dolgait  jósolja  Ausztriának,  ha  azonnal  le  nem  tesz  az  alkot- 
mányosságról. A  mint  látni  való,  a  terv  nem  rossz  és  az  alkalom  kedvező  ; 
mindazonáltal  nem  tartok  eredménytől,  még  pedig  igen  közelfekvő  okoknál 
fogva.  Schmerling  visszalépte  a  jelenlegi  birodalmi  tanácsnak  és  a  februári 
alkotmánynak  elejtése  volna,  sőt  minden  valószínűség  szerint  az  absolutis- 
mushoz  való  visszatérést  jelentené,  minthogy  a  császár  sokkal  alaposabban 
győződött  meg  októberi  férfiainknak  kormányzati  teljes  képtelenségéről  és 
arról,  hogy  az  ó-conservativeknek  Magyarországon  épenséggel  semmi  befo- 
lyásuk sincs,  hogy  sem  újra  belebocsátkozzék  ebbe  az  experimentumba.* 
E  levélre  a  « Pesti  Napló »  a  következő  nyilatkozatot  tette  közzé  : 

Nyilatkozat. 

A  «Bresslauer  Zeitung »  deczember  13-diki  számában  egy  bécsi 
czikk  jelent  meg,  melyben  a  czikkiró  a  miniszterkrisisről  szólva,  többek 
között  határozottan  azt  mondja,  hogy  a  « Festi  Napló  »-nak  e  tárgyra 
vonatkozó  czikke  az  ón  tollamból  folyt. 

Ezen  állítás  merőben  valótlan.  Én  az  említett  czikket  nem  írtam, 
nem  írattam,  sőt  létezését  sem  tudtam  mindaddig,  míg  a  lapban  meg 
nem  jelent.  Csak  egy  pillanatig  sem  jutott  soha  eszembe,  a  hírlapok- 
nak ezen  állítólagos  miniszteri  krisis  fölötti  vitatkozásaiba  elegyedni, 
mert  én  azokat,  legalább  hazánkra  nézve,  meddőknek  tartom. 

Határozottan  kijelentem  azt  is,  hogy  én  sem  a  « Pesti  Naplót* 
ban,  sem  bármi  más  lapban  soha  névtelenül  vagy  álnév  alatt  semmi 
czikket  nem  írtam,  senkit  nézeteim  előadásával  meg  nem  bíztam,  a 
midőn  czélszerünek  hittem  valamely  tárgy  fölött  nézeteimet  sajtó 
útján  elmondani,  azt  mindig  nyíltan,  saját  nevem  alatt  tettem  s  teen- 
dem  ezután  is. 

Pest,  1863.  deczember  15-dikén. 

Deák  Ferencz. 


A  MAGYAK  CONSERVATIVEK  FÁRADOZÁSAIRÓL. 

A  magyar  conservativ  párt  tagjai  közül  többen  Bécsben  is,  Magyar- 
országon  is  a  fejedelem  és  a  nemzet  közötti  kiegyezés  létrehozásán  igyekez*    j 
tek.  Sennyey  Pál  b.  Somssich  Pálhoz  intézett  következő  levelében  Deák 
Ferenczet  jelöli  meg,  mint  Magyarországon  a  fő  factort. 

Bécsben,  1864.  február  14-dikén. 

Kedves  jó  Druszám  t 

Tartalomdús  leveledet  nagy  érdekkel  és  köszönettel  vettem.  Teljesen 
egyetértek  Veled,  hogy  tenni  kell  s  nyugodni  nem  szabad,  míg  csak  lehet 
reményűnk  a  haza  megmentésére.  Eddig  vajmi  keveset  kisértettünk  meg, 
ha  tehát  csata  nélkül  fognánk  elveszni,  az  utókor  előtt  nem  igazolhatnánk 
tétlenségünket,  mely  általa  gyávaságnak  fogna  vétethetni.  Neked  ismét  azon 
érdemed  van,  jó  Druszám  és  barátom !  hogy  első  adtál  ez  irányban  lendü- 
letet; én  kötelességemnek  tartam  azt  meleg  rokonszenvvel  felkarolni  és 
őszintén  fogok  Veled  kézot  törekvéseidben,  még  akkor  is,  ha  siker  nélkül 
maradnának.  Jelen  perczben  a  diplomatikus  alkudozások  absorbeálnak  min- 
den figyelmet  és  így  kevéssé  várakoznunk  kell.  A  mint  a  fergeteg  eloszlik, 
azonnal  írok  Neked  s  számítok  feljöveteledre.  Ezen  praoccupatio  az  oka, 
hogy  miért  nem  lehetett  jelenleg  alkalmam  az  ügyvéddel  érintkezhetni  8 
hogy  azt  nem  is  kerestem. 

Öregünk  nyilatkozata  sajnos,  de  meg  nem  lepett.  Bizalmat  kell  min- 
denek előtt  « kölcsönösen*  teremteni;  kölcsönösen,  mert  a  bizalmatlanság 
itt  ép  oly  nagy,  mint  lent,  s  legyünk  igazságosak  (értem  Urunkat)  szintén 
nem  ok  nélküli.  Meg  vagyok  győződve  arról,  hogy  Urunk,  ha  biztosíttatnék, 
hogy  előzékenysége,  mely  a  végkiegyenlítés  előtt  az  itteni  viszonyok  miatt 
csak  korlátolt  lehet,  lent  vissza  nem  taszíttatik ;  ha  biztosíttatnék  arról, 
hogy  az  első  lépést  innen-onnan  viszont  a  második  s  harmadik,  s  hatályos 
közelítő  lépés  követné,  hajlandó  lenne  annak  megtételére.  De  az  első  próba 
sikertelensége,  mely  ha  nem  volt  is  kielégítő,  mindenesetre  optima  fide 
volt  nyújtva,  bilincsekben  tartja  őtet,  s  visszarettenti  minden  további  kísér- 
lettől, ha  ennek  eredményét  nem  látja  előre  biztosítva. 

Te  igen  helyesen  rajzoltad  az  alsó  fő  factornak  kedélyhangulatát; 
gondolom,  hogy  én  se  tévedek  az  itteni  fő  factor  kedélyének  psychologikus 
jellemzésénél ;  e  kettőt  kell  figyelembe  vennünk,  ha  átalában  az  eszmék 
közvetítését  akarjuk  megkisérleni. 

Mi  tudjuk  s  ösmerjük  az  elsőnek  loyalis  s  hazafias  szándékát,  habár 
nem  osztozunk  is  nézetében  ;  mert  én  legalább  veszedelmesnek  tartom  azt, 
hazám  sorsát  a  külviszonyok  esélyeitől  függővé  tenni ;  ekkor  lemondtunk 
önmagunkról  és  fata  viam  invenient,  mely  a  világ  szellemének  jelen  irány- 
zata szerint  nem  magyar.  És  hiszszük  és  hinni  szeretjük  a  másiknak  becsü- 
letes szándékát,  habár  azon  utat,  melyet  ügyvédei  tanácsára  követ,  nem 
helyeselhetjük  s  bajosan  menthetjük. 

Azért  nekünk  kell  itt  is,  ott  is  közvetítőleg  hatni,  s  mindazt,  mi  a 
bizalmatlanságot  szülte,  fent  és  lent,  ha  lehet,  földeríteni  és  kiegyenlíteni. 

Nem  szabad  tehát  lemondanunk  nehéz,  majdnem  megoldhatatlan 
törekvésünkről !  A  jelen  magyar  kormánynyal  nem  lehet  tenni  semmit ;  de 
nem  szükséges  azt  egyelőre  megváltoztatni,  mert  nem  a  kormányzat  szer- 

vezóse  az,  mi  inost  igényeltetik,  hanem  az  eszmék  és  kedélyek  előkészítése 
(«anbahnen»),  a  mint  Te  azt  oly  helyesen  s  találólag  mondod  ;  ezt  tehát  a 
jelen  kormány  mellett  is  megtehetjük,  vagy  legalább  megpróbálhatjuk. 

Sorakoznunk  kell  egynéhányunknak,  kik  függetlenek  vagyunk  s  a 
kormány  után  nem  sóvárgunk.  Összpontosítanunk  legfőbb  lényegükben  az 
eszméket,  s  ha  sikerűi  parányi,  de  tiszta  s  jellemileg  súlyos  elemekből  válasz- 
tott noyaut  alakítani,  akkor  erre  támaszkodva,  Urunk  elébe  lépni  s  meg- 
mondani Neki :  Uram,  mentsd  meg  hazánkat,  mi  készek  vagyunk  megmen- 
teni Tégedet ! 

Gondolkozzunk  erről,  kedves  Pálom  í  míg  az  idők  különben  is  tétlen- 
ségre kárhoztatnak,  azon  szellemi  és  erkölcsi  köteléknél  fogva,  melyet  ket- 
tőnk közt  viszonos  bizalom  és  rokonszenv  fűzött,  melynek  maradandóságát 
szívből  óhajtja 

Falod. 


EGY  EMLÉKKÖNYVBE. 

Zala  vármegye  alapítványi  választmánya  1864.  augusztus  8-dikán 
emlékkönyvet  adott  át  Koppány  Ferencznek,  mint  a  ki  egy  negyed  század- 
nál tovább  kezelte  a  vármegye  nemesi  pénztárát  és  magán  alapítványait  s  a 
kinek  volt  köszönhető,  hogy  taz  1848  után  bekövetkezett  válságos  napok 
elmultak  a  nélkül,  hogy  kellemetlen  megtámadásokon  túl  megfosztatott 
volná  a  megye  nemes  szívű  alapítóinak  szándéka  szerint  való  független  ke- 
zelésétől a  pénzeknek*. 

Ebbe  az  emlékkönyvbe  Deák  Ferencz  a  következő  sorokat  írta : 

Habár  tagja  nem  vagyok  is  azon  választmánynak,  mely  Neked 
tisztelet,  hála  és  szeretet  jeléül  ezen  emlékkönyvet  adta,  megengeded 
mégis,  hogy  abba  nevemet  én  is  beleírjam.  Negyven  éves  barátságunk 
jogánál  fogva  kívánom  és  teszem  ezt. 

Évek  hosszú  során  át  egy  téren  állottunk,  egy  ügyért  küzdöt- 
tünk. Tanúja  valók  soha  nem  ingadozott  tiszta  jellemednek,  érett  meg- 
fontolásodnak és  azon  buzgalomnak,  melylyel  a  közügyért  kifáradási, 
elcsüggedést  nem  ismerve,  folytonosan  működtél. 

Nehéz  idők,  a  megpróbáltatásnak  zivataros  évei  zúgtak  le  azóta 
szegény  hazánk  fölött.  Mennyi  reményt,  mennyi  boldogságot  dúltak 
fel  az  események.  Sok,  igen  sok  megváltozott,  eltorzult,  máskép  ala- 
kult körülöttünk !  A  mi  erőnket  is  megtörte  az  idő ;  de  változatlanok 
maradtak  érzelmeink  azon  szent  ügy  iránt,  melyért  együtt  küzdöttünk, 
s  változatlanok  maradtunk  egymás  iránt. 

És  ha  most  éltünk  alkonyán  a  múltra  pillantunk  vissza,  szenve- 
déseink között  is  vígasztalhat  azon  öntudat,  hogy  nincs  okunk  pirulni 
önmagunkért,  és  azon  szent  hit,  hogy  Isten  az  igaz  ügyet  el  nem 
hagyja.  Csapásokat  küldött  reánk,  hogy  tisztuljanak  érzelmeink  és 
magasztosabb  legyen  szeretetünk  a  szenvedő  haza  iránt ;  de  nem  fogja 
engedni,  hogy  a  szebb  jövendő  reménye  is  kihaljon  keblünkből. 

Nem  szólok  háláról  Irányodban.  Legszentebb  polgári  kötelessé- 
günk :  igaz  úton,  önérdekeink  mellőzésével  is  tenni  a  hazáért  mindent, 
mit  tenni  képesek  vagyunk.  Hálánk  tehát,  melylyel  Neked  tartozunk, 
azon  őszinte  elismerés :  hogy  Te  e  szent  kötelességet  híven  és  jelesen 
teljesítetted,  s  férfiasan  betöltéd  mindenkor  azon  helyet,  melyre  a  hon 
szolgálatában  hivatva  valál.  A  tisztelet  és  szeretet  pedig,  mely  Irántad 
negyven  év  óta  él  keblünkben,  lankadni  nem  fog  sírunkig. 

Isten  mindenható  hatalma  őrködjék  Fölötted,  fölöttünk  s  főkép 
szegény  hazánk  fölött. 

Puszta-Szent-Lászlón,  1864.  szeptember  8-dikán. 

Deák  Ferencz. 


SCHMERLING  TERVEI  MAGYARORSZÁGRA  NÉZVE. 


1864-ben  Schmerling  államminiszter  beligazgatási  és  törvénykezési 
több  rendszabályt  tervezett  Magyarországban  életbeléptetni.  Ezen  év  ápril 
22-dikén  Forgách  Antal  gr.  helyébe  Zichy  Hermann  gr.  neveztetett  ki 
magyar  kanczellárnak,  a  ki  a  bécsi  polgármester  tiszteletére  1864.  június 
6-dikán  rendezett  díszlakomán  nyíltan  és  határozottan  a  magyaroknak  a 
Reichsrathba  való  belépte  mellett  nyilatkozott. 

•Tudta  mindenki  —  írja  a  Farkas  Albert  szerkesztette  « Országgyű- 
lési Emlékkönyv* -ben  Salamon  Ferencz  —  hogy  az  új  kanczellár  főleg 
arra  van  kiszemelve,  hogy  a  magyar  országgyűlés  összehívását  megelőzve, 
egy  csoport  octroyálást  létesítsen,  melyek  egy  Schmerling  úr  szája  íze  sze- 
rinti magyar  pártot  teremtsenek.  A  tjustiz-organisatio*  kivitele  lett  volna 
egyik  feladata.  Épen  ennek  készítéséről  volt  az  egyik  legfontosabb  hír  a 
múlt  év  (1865)  első  hetében,  sőt  akadt  bécsi  lap,  mely  egy  állítólag  Budáról 
írt  levélben  jelenté,  hogy  az  octroyálás  a  legnagyobb  rokonszenvre  talál 
Magyarországon.  Schmerling  emberei  ezen  hírlapi  áltudósítással  igyekeztek 
hatni  Bécsben  némely  befolyásos  körökre.  Január  8-dikán  jelent  meg  a 
« Napló  t-ban  erre  nézve  egy  nyilatkozat,  mely  nyilván  Deák  sugalmazása 
volt,  s  mely  szerint  a  jogfolytonosság  elvénél  fogva  csak  az  lehet  törvény,  a 

mit  az  ország  képviselete  törvényes  formák  közt  hoz  s  az  uralkodó  szente- 
sít; továbbá,  hogy  egy  új  octroyálás  nem  hogy  örömmel  fogadtatnék, 
hanem  épen  a  kiegyenlítést  nehezítené.  Már  január  10-dike  után  a  bécsi 
lapok  jól  értesültjei  több  oldalról  kijelentették,  hogy  a  kormány  nem  akarja 
keresztülvinni  az  új  octroyálást.  Maga  Schmerling  úr  lapja,  a  Botschafter, 
kijelenté  január  11-dikén,  hogy  nincs  többé  szó  a  justiz-organisatio  keresz 
tülviteléről,  legfölebb  egyes,  szükségeseknek  látszó  javításokat  akar  be- 
hozni a  kormány,  mely  utóbbi  módosítás  alkalmasint  leplezendő  volt 
Schmerling  úr  teljes  vereségét  ebben  a  kérdésben. » 

A  l\>*ti  Naplö-nak  Salamon  Ferencztől  idézett  czikke  ez  volt : 

«A  «Debatte»  sürgetve  figyelmezteti  a  « Pesti  Napló»-t  a  tFremden- 
blatt»  egy  közleményére,  melynek,  úgy  látszik,  nagy  fontosságot  tulajdonít. 
A  «Fremdenblatt»-nak  azt  írá  valaki  Budáról,  hogy  « Magyarország  minden 
köreiben  a  legteljesebb  rokonszenvre  talál  azon  jobb  és  gyorsabb  igazság- 
szolgáltatási szervezet,  melyet  most  szándékoznak  életbe  léptetni. » 

A  «Debatte»  azt  hallja  továbbá,  hogy  Bécsben  bizonyos  körök  ama 
terv  érdekében  igyekeznek  kizsákmányolni  a  « Pesti  Napló »  hallgatását 
és  sajnálja,  hogy  ezen  hallgatással  fegyver  van  szolgáltatva  az  ellen- 
fél kezébe. 

A  «  Pesti  Napló »  azon  kedvező  helyzetben  van  a  közönséggel  szem- 
ben, hogy  nem  kénytelen,  kell  vagy  nem  kell,  minduntalan  ismételnie 
programmját,  mely  alkalmasint  ismeretes  tuladonképi  olvasóinak  kö- 
rén túl  is. 

Ha  volnának,  kik  a  jogeljátszás  elméletéhez  még  ragaszkodnak,  tán 
bővebben  kellene  kifejtenünk,  hogy  mi  a  jogfolytonosság  elvét  vallván, 
csak  azt  tekintjük  törvénynek,  a  mit  az  ország  képviselete  törvényes  formák 
közt  határoz  s  az  uralkodó  szentesít.  De  a  «Debatte»-val  szemben,  mely  a 
legalitás  barátjának  vallja  magát,  fölösleges  ezt  magyarázgatnunk. 

Ennél  szükségesebb  a  «Debatte»  interpellatióját  azon  figyelmeztetés* 
sel  viszonoznunk,  hogy  a  « Pesti  Napló*  egyenesen  a  fenforgó  tárgyról  hatá- 
rozott nyilatkozatokat  adott  három  czikkben  még  a  «Debatte»  megjele- 
nése előtt. 

A  mi  a  «Fremdenblatt»  azon  közleményét  illeti,  mintha  Magyar- 
országon rokonszenvet  támasztottak  volna  a  tervben  levő  igazságügyi  vál- 
toztatások, mi,  a  mennyire  tapasztalásból  ismerjük  a  közvéleményt,  ellen- 
kező hitben  vagyunk,  s  nem  tekintjük  az  állítólag  tervben  levő  octroyálást 
azon  közvetítő  tények  egyikének,  melyeket  a  « Bécsi  Híradó*  szükségeseb- 
beknek mondott  a  közvetítő  embereknél.  • 

A  kormány  hivatalos  lapja,  a  Sürgöny,  1865.  január  26-dikán  a  kö- 
vetkező hírt  tette  közzé:  «ő  felsége  a  magyar  kanczellárnak  (a  magyar 
közigazgatási  és  törvénykezési  szervezés  tervezetére  vonatkozó)  előtérjem- 

tését  helybenhagyólag  elhatározni  méltóztatott,  hogy  a  szervezési  tervezet 
az  összehívandó  legközelebbi  országgyűlés  elé  terjesztessék  királyi  javas* 
latképen.  > 


AZ  « OST-DEUTSCHE  POST»  CZIKKÉRŐL. 


A  bécsi  «Ost-deutsche  Post»  1865.  január  25-diki  számában  m.  jegy 
alatt  —  Fáik  Miksa  tollából  —  eme  czikk  jelent  meg : 

« A  magyar  kérdésről. 

A  sokféle  •  megnyugtató »  közlemények  daczára,  melyeket  a  félhiva- 
talos közegek  újabb  időben  —  jelesül  az  octroyálásra  vonatkozó  hírek  tár- 
gyában —  hoztak,  Magyarországon  még  mindig  nem  igen  hisznek  abban, 
hogy  az  ügyek  már  véglegesen  egy  az  országra  nézve  örvendetes  stádium- 
ban vannak,  hogy  minden  octroyáló  szándék  el  van  ejtve,  s  az  országgyű- 
lésnek mihamarabbi  összehívása  iránt  változhatatlanul  szilárd  az  elhatáro- 
zás. Az  octroyálás  mellett,  úgy  mondják,  még  mindig  hatalmas  pártfogók 
szólanak,  és  hogy  az  országgyűlést  illetőleg  még  semmi  sincs  megállapítva, 
ezt  abból  a  buzgóságból  következtetik,  melylyel  az  udvari  kanczellária  ma- 
gát az  ország  hangulatáról  még  folyton  « informál  tatja*. 

Nem  vagyunk  abban  a  helyzetben,  hogy  e  hírek  értékét  megítélhes- 
sük ;  csak  az  az  egy  bizonyos,  hogy  nyitott  ajtót  törne  be  az  udvari  kan- 
czellária, ha  « titkos  rapportok»  útján  saját  orgánumai  által  igyekeznék 
magának  azt  a  tudomást  megszerezni,  a  melyet  úgy  is  minden  oldalról  úgy 
szólván  tányéron  visznek  eléje. 

Bármily  nehéz  is  minden  körülmények  közt  egy  egész  nemzetnek  a 
hangulatáról  kategorikus  ítéletet  mondani,  ez  Magyarországra  nézve  meg* 
könnyíttetik  az  által,  hogy  itt  egy  oly  párt  van,  melyhez  a  nemzetnek  túl- 
nyomó része  tartozik,  hogy  ennek  a  pártnak  megvannak  a  maga  elismert  és 
tisztelt  vezérei  és  a  mellett  oly  fegyelem  uralkodik  benne,  hogy  e  vezérek 
intentióiból  föltétlen  biztossággal  lehet  az  egész*  pártnak,  tehát  a  nemzet 
többségének  a  magatartására  következtetni.  A  szabadelvű  párt  vezérei  pedig 
nem  titkolják,  hogy  alkudozásra  ők  szintén  készek  és  hogy  czéljuk  nem 
lehet  az  országot  újabb  heves,  de  végűi  mégis  csak  eredménytelen  viták 
által  felizgatni,  hogy  elvégre  mégis  megint  csak  a  mostanihoz  hasonló  álla- 
potot érjenek  el :  így  tehát  csakugyan  föltehető,  hogy  hajlandók  oly  fölté- 
teleket szabni,  a  melyeknek  a  másik  fél  részéről  való  elfogadását  nemcsak 
lehetségesnek,  hanem  valószínűnek  is  tartják. 

A  mi  természetét  illeti  ezen  föltételeknek,  melyeket  legalább  átalános 
vonásaikban  ismerni  vélünk,  arra  talán  egy  legközelebbi  alkalommal  vissza- 
térünk. Ma  csupán  azon  ténynek  constatálásáról  van  szó,  hogy  a  hangulat 

úgy  átalábau  mint  különösen  a  szabadelvű  párt  vezéreinél  békülékeny,  az 
Alkudozásra  hajlandó. 

Igen  jellemző  e  tekintetben  Deáknak  egy  nyilatkozata,  melyet  a  nél- 
kül, hogy  indiscretiót  követnénk  el,  bizvást  közölhetünk,  minthogy  nem 
bizalmas  elvtársához,  hanem  egy  oly  férfiúhoz  intézte,  a  ki  az  1861  -diki 
évben  nem  a  Deák-párthoz,  hanem  a  határozati  párt  korifeusai  közé  tarto- 
zott. Ama  hírekről  volt  szó,  melyek  egy  választó  törvény  octroyálására 
vonatkoznak.  Deák  kijelenté,  hogy  minden  octroyálásban,  de  kiváltképen 
■ebben,  —  a  jogi  kérdésre  nem  is  tekintve  —  a  kiegyezésnek  egy-egy  új 
akadályát  látná.  A  másik  oldalról  azt  jegyezték  meg  erre,  hogy  a  dolog 
mindazonáltal  lehető  és  fontos  tudni :  minő  volna  Deák  magatartása  egy 
octroyált  választó  törvénynyel  szemben.  Deák  a  nélkül  hogy  egy  pillanatig 
is  gondolkozott  volna  belement  a  kérdésbe  s  majdnem  szórói-szóra  a  kö- 
vetkezőket monda :  « Én  az  összes  jogi  alapot  teljes  erőmből  védelmezem; 
de  hogyha  a  túlhatalom  által  annak  felére,  harmadára,  tizedére  szoríttatom, 
nem  adom  föl  önként  még  ezt  a  maradékot  sem,  hanem  még  csak  akkor 
állok  meg  rajta  minden  erőmnek  concentrálásával,  hogy  innen  az  elveszí- 
tett tért  is  visszahódítsam.  Ha  bármilyen  választó  törvény  alapján  az 
országgyűlésre  megválasztanak,  elfogadom  a  választást ;  a  hol  csak  szolgál- 
hatok hazámnak,  ott  meg  fogok  jelenni  és  ha  nem  juthatok  be  az  ajtón,  be- 
megyek az  ablakon,  bármilyen  nehezemre  essék  is.  Azt  az  örömöt  senkinek 
sem  szerzem  meg,  hogy  engem  egy  tollvonással  leszorítson  oly  térről,  a  hol 
én  használni  képes  vagyok. »  Szóba  jött  még  az  a  lehetőség,  hogy  a  köve- 
tektől, mint  Erdélyben,  eskü  fog  követeltetni.  «Ha  így  történnék  —  monda 
Deák  —  akkor  azt  fogom  kívánni,  hogy  az  esküben  mindazon  törvények 
megemlíttessenek,  a  melyeket  ő  felsége  az  októberi  diplomában  megerősí- 
tett ;  ezt  tőlünk  meg  nem  tagadhatják ;  ha  pedig  az  esküforma  ezekre 
hivatkozik,  akkor  én  minden  vonakodás  nélkül  kész  vagyok  az  esküt 
letenni. » 

Egészen  fölösleges  e  szavakat  bárminő  commentárral  is  kísérni.  Deák 
mindenesetre  csak  következetes  maradt  önmagához ;  ő  ma  még  ugyanaz  a 
Deák,  a  ki  1861-ben  hívei  nagy  részétől  cserben  hagyva  egy  közönséges 
egyfogatúban  ment  föl  Budára  az  országgyűlés  megnyitására.  Ezóta  azon- 
ban azon  fontos  változás  állott  be,  hogy  míg  akkor  a  határozati  párt  képezte 
a  többséget,  ma  ezen  párt  egyátalán  nem  létezik,  hanem  zöme  rég  átment 
Deák  zászlajához. 

Jeleztük  ezeket  a  tényeket,  hogy  az  intéző  körökben  semmi  kétség 
ne  forogjon  fenn  az  iránt,  hogy  a  jelen  pillanat  a  magyar  országgyűlés 
egybehívására  szerfölött  kedvező  és  hogy  nem  Magyarországon  múlnék, 
ha  —  mit  nem  akarunk  hinni  —  ez  a  pillanat  felhasználatlanul  telnék  el. » 

Erre  a  •  Pesti  Napló*  1 865.  január  29-dikén  a  következő  nyilatkoza- 
tot tette  közzé : 

Az  «0st-deut8cbe  Fost»  január  25-diki  száma  egy  czikket  közöl 
m.  jegy  alatt,  melynek  czíme :  «Zur  ungarischen  Frage.» 

E  czikkben  egy  beszélgetés  mondatik  el,  melyet  állítólag  Deák 
folytatott  egy  oly  férfiúval,  ki  1861-ben  a  határozati  párthoz  tartozott. 

E  beszélgetés  úgy,  mint  azt  a  czikkiró  előadja,  hiányos,  sőt  né- 
mely lényeges  részében  elferdített. 

Deák  sokszor  szól  a  fennforgó  politikai  kérdésekről,  szól  pedig 
tartózkodás  nélkül,  mert  nem  titkolja  nézeteit. 

Szólott  bizonyosan  oly  barátaival  is,  kik  1861-ben  a  határozati 
párthoz  tartoztak. 

Deák  gyakran,  midőn  magánkörökben  az  összehívandó  ország- 
gyűlésről s  az  erre  vonatkozó  octroyrozások  lehetőségéről  volt  szó, 
határozottan  kimondotta  azon  nézetét,  hogy :  minden  octroyrozás  újabb 
törvényszegés  volna,  s  a  megnyugtató  békés  kiegyenlítésnek  még  lehe- 
tőségét is  megsemmisítené;  mert  az  octroyrozás  útján  összehívott 
országgyűlés  nem  volna  törvényes  és  alkotmányos,  nem  volna  jogosítva 
törvények  végleges  alkotásába  bocsátkozni. 

Ha  azonban  ily  octroyrozások  mégis  megtörténnének,  ha  az 
országgyűlés  alkotmányellenes  módon  hivatnék  össze  —  ő  még  akkor 
is  kész  volna  elfogadni  a  nép  bizalmából  eredő  megválasztatást,  s  el- 
foglalni a  képviselői  állást,  mert  —  kivált  nehéz  időkben  —  a  népet 
elhagynunk  nem  szabad. 

De  nem  azért  tenné  ezt,  hogy  az  ily  módon  alakult  országgyűlé- 
sen törvények  végleges  alkotásában  vegyen  részt,  hanem  azért,  hogy  a 
nép  nevében  és  érdekében  felszólalhasson,  s  elvtársaival  együtt  el- 
mondhassa ő  felségének,  hogy  alkotmányos  úton  lehet  egyedül  remény- 
leni az  óhajtott  czélnak  elérését,  az  alkotmányos  utat  pedig  csak  úgy 
lehet  követni,  ha  a  «sanctio  pragmaticá»-nak,  mint  alapszerződésnek, 
minden  pontjai  és  feltételei  szorosan  megtartatnak. 

Azon  phrasisok  pedig,  miket  a  czikkiró,  mint  Deák  által  mon- 
dottakat hoz  fel,  minők  például :  a  jogtérnek  feléről,  két  harmadáról 
és  kilencz  tizedéről  lehető  leszoríttatás,  a  tollvonás  általi  mellőztetés, 
az  ablakon  általi  bemenetel,  —  szépek  lehetnek  talán,  de  mondva 
nem  voltak. 

Hiányos  és  elferdített  az  is,  mit  a  czikkiró  az  eskületételre  vonat- 
kozólag beszél. 

Azt  mondja  ugyanis,  hogy  midőn  azon  határozati  férfiú,  kivel 
Deák  beszélgetett,  azt  a  kérdést  vetette  fel :  mit  kellene  akkor  csele- 
kedni,  ha  az  országgyűlési  képviselőktől  itt  is,  mint  Erdélyben  történt, 

eskü  letétele  kívántatnék  ?  Deák  azt  felelte,  hogy  ő  ily  esetben  köve- 
telné, hogy  az  esküformában  mindazon  törvények  megemlíttessenek, 
melyeket  az  októberi  diploma  megerősített ;  ezt  meg  nem  tagadhatnák, 
s  akkor  ő  letenné  az  esküt. 

E  hiányos  előadás  ellenében  a  valóság  másként  áll. 

Deák  az  esküre  vonatkozólag  azt  mondotta :  hogy  eddig  szokat- 
lan volt  nálunk  az  országgyűlésen  esküt  tenni,  s  annak  ő  jövendőre 
sem  látja  hasznát  vagy  szükségét. 

De  ha  ily  hitletétel  mégis  követeltetnék,  ő  csak  oly  esküt  volna 
kész  letenni,  melyben  a  fejedelem  iránti  hűség  mellett  az  alkotmány 
iránti  hűség  is  bennfoglaltatnék,  s  melyben  a  képviselő  arra  is  köte- 
lezné magát,  hogy  a  tsanctio  pragmaticá»-t,  az  ország  alkotmányos 
önállását,  függetlenségét  minden  tőle  kitelhető  törvényes  módon  vé- 
deni, s  minden  részben  fenntartani  igyekszik.  Ezt  pedig  megtagadni 
nem  lehetne. 

Deák  nem  tett  különbséget  azon  törvények  között,  melyeket  az 
októberi  diploma  megerősített  és  azok  között,  melyeket  az  meg  nem 
erősített,  mert  —  nézete  szerint  —  a  törvényeknek  ily  osztályozása 
már  magában  alkotmányellenes  volna. 

Deák  nem  is  említette  az  októberi  diplomát,  s  ily  értelemben 
nem  is  említhette,  mert  ő  változatlanul  azon  jogtéren  áll,  melyet  az 
1861-diki  országgyűlésnek  két  felirata  kifejtett;  azon  föliratok  pedig 
az  októberi  diplomát  sem  tartották  elfogadhatónak. 

Mindezeket  mi  Deáknak  saját  szavai  után  írjuk,  s  fel  vagyunk 
általa  jogosítva  e  nyilatkozatra. 


A  HELYZET  BÉCSBEN. 

Lónyay  Menyhért  1865.  február  havában  Bécsben  időzött  s  a  magyar 
conservativ  férfiakkal  és  a  német  liberálisokkal  gyakrabban  értekezett. 
•Legelőbb  —  írja  naplójában  —  Sennyey  Pál  barátomat  kerestem  fel.  Be- 
szélte, hogy  valószínű  a  magyar  országgyűlés  összehívása.  Már  most  a 
bureaukratikus  körök  is  dolgoznak  rajta  abban  a  reményben,  hogy  sikerre 
az  országgyűlési  tárgyalások  nem  vezetnek,  a  mi  az  ő  titkos  óhajtásuk.  Azt 
azonban  Sennyey  nem  hiszi,  hogy  a  jelen  év  őszénél  előbb  jönne  össze. 
Sennyeytől  —  folytatja  Lónyay  —  Apponyi  Györgyhöz  mentem.  Érdekes 
volt  egyik  nyilatkozata,  mert  mutatja,  hogy  mennyire  különböző  elemekből 
van  a  magyar  conservativ  párt  összealakítva.  Apponyi  közel  áll  Deákhoz. 
Elbeszélte,  hogy  Ő  a  császárnak  nem  egy  ízben  mondta  meg,  hogy  csak 

akkor  lehet  bizton  várni  kiegyenlítést,  ha  az  1848-diki  törvényeket  az 
országgyűlés  egybehivása  előtt  a  fejedelem  formailag  elismeri,  a  minek 
nem  lehet  alaposabb  kifejezése,  mint  ha  kanczellár  helyett  magyar  minisz- 
terelnököt nevez  ki,  8  ennek  ellenjegyzésével  hívja  össze  az  országgyűlést. 
E  nélkül,  akárki  a  kanczellár,  hatalmas  kormányt,  illetőleg  őszinte  kiegyen- 
lítési pártot  alakítani  nem  lehet.  Apponyi  azzal  a  hasonlattal  élt,  hogy  ha 
ma  nevezik  ki  Zichyt,  a  ki  pedig  az  országban  eléggé  népszerűtlen  személy, 
magyar  miniszterelnöknek,  mint  ilyen  erősebb  pártot  teremthet,  mint  ha 
Deák  Ferenczet  neveznék  ki  kanczellárnak  s  ezzel  az  októberi  diplomát 
helyezik  vissza  érvényébe.  Azt  a  hírt  is  hallottam,  hogy  a  császár  akarja  az 
országgyűlést,  sőt  azt  mondotta  volna,  hogy  nem  bánja,  ha  a  diéta  eltart 
két  évig  is,  csak  a  korona  jogait  hagyják  sértetlenül.  Mindabból  —  folytatja 
Lónyay  —  a  mit  eddig  hallottam,  ide  értve  a  többi  napok  tapasztalatait  is, 
a  következőket  vonhatom  le  : 

Vannak  a  legmagasabb  körökben  tekintélylyel  bíró  egyének  s  ezek- 
nek Esterházy  Mór  miniszter  a  legfőbb  tolmácsuk,  a  kik  hisznek  a  kiegyen- 
lítésben, de  csak  egy  úton  gondolják  azt  elérhetőnek,  s  ez :  két  diéta,  az 
egyik  Bécsben,  a  másik,  nem  mondom  Pesten,  de  Magyarországon,  oly  szűk 
körrel,  mint  1 848  előtt  a  magyar  volt ;  a  közös  ügyek  elintézése  fejedelmi 
jog  maradna ;  tehát  két  diéta  és  egy  absolut  igazgatás,  talán  tanácsadó 
Staate-  vagy  Reichsrathtal.  A  liberális  közvélemény  és  a  mostani  Reichs- 
rath  baloldalának  nagy  része  őszintén  kíván  kiegyenlítést,  s  egy  közös  tes- 
tületet a  dualismus  alapján  szervezve,  de  tisztán  alkotmányos  formákkal ; 
hiszik,  hogy  így  a  monarchia  alkotmányos  lesz  és  fönnállhat,  pénzügyeit 
rendezheti,  hatalmi  állását  visszanyeri.  Schmerling  és  a  bureaukratia  nem 
akar  mást,  mint  á  la  Erdély  magyar  országgyűlést  és  innen  oly  reichsrath- 
béli  küldötteket,  miliők  az  oláhok  és  ruthenek,  tehát  octroi  alapján  egy 
látszólagos  képviseleti  többséget.  A  magyar  conservativek  egy  része,  Apponyi, 
Sennyey,  Urményi  tisztán  azt  akarják,  mint  a  Reichsrath  baloldala  és  még 
sincs  köztük  semmi  kapcsolat,  semmi  érintkezés ;  az  utóbbiak  az  előbbieket 
aristokratáknak  tartják  és  nem  bíznak  bennök ;  ezek  meg  őket  demokraták- 
nak hiszik.  A  conservativek  többi  része  megy  azon  nézettel,  melynek  kép- 
viselőjéül Esterházyt  tekintik.* 


A  HORVÁT  ÜGYBEN  ÁLLÍTÓLAG  LÉTREJÖTT 

PROGRAMM  TÁRGYÁBAN. 

A  •  Pesti  Napló »  1865.  márczius  3-diki  számában  Deák  Ferencznek 
következő  nyilatkozata  jelent  meg : 

A  prágai  •Politika  azt  írja  február  28-diki  számában,  hogy  Ma- 
zuranics  I.  úr,  jelenleg  horvát-  és  tótországi  udvari  kanczellár,  Kuku- 

ljevics  Iván,  Farkas  Vukotinovics  és  Prica  Miksa  urak,  Deák  Ferencz- 
czel  egy  programmban  egyeztek  meg  arra  nézve,  mikép  csatlakozzék 
ismét  Horvát-  és  Tótország  Magyarországhoz,  s  közli  egyszersmind 
ezen  programm  szövegét  egész  terjedelemben. 

Ezen  tudósítás  alaptalan. 

Mazuranics  udvari  kanczellár  ő  nméltóságát  és  Kukuljevics  Iván 
urat  nincs  szerencsém  ismerni,  őket  tudtomra  soha  nem  láttam,  leve- 
lezésben velők  nem  állottam,  s  harmadik  személy  közbejöttével  sem 
érintkeztünk  egymással.  Farkas  Vukotinovics  és  Prica  urakhoz  volt 
ugyan  itt  Pesten  évek  előtt  szerencsém,  de  programmot  akkor  sem 
formuláztunk,  s  valamely  programm  feletti  egyezkedés  meg  sem  kise- 
reltetett.  Évek  óta  pedig  ezen  urakat  nem  láttam,  s  velők  semmi  érint* 
kezesben  nem  voltam. 

Közóhajtás  ugyan  Magyarországban,  hogy  Horvát-,  Dalmát-  és 
Tótországokkal  a  kapcsolatra  vonatkozó  minden  kérdéseket  kölcsönös 
méltányosság  alapján,  s  mindenik  fél  törvényes  jogainak  tiszteletben 
tartása  mellett  és  közmegnyugtatással  kiegyenlíthessünk ;  de  ez  csak 
országgytilésileg  történhetik,  s  én,  mint  magánszemély,  soha  nem 
éreztem  magamat  feljogosítva,  hogy  azok  felett,  mik  az  egész  országot 
illetik,  s  mik  az  ország  képviselőinek  köréhez  tartoznak,  valamely  pro- 
gramm iránt  másokkal  alkudozásba  bocsátkozzam. 

£  felszólalásom  csak  magára  a  «Politik»  által  elmondott  tényre 
vonatkozik,  melyet,  minthogy  nem  történt,  elhallgatnom  szabad 
nem  volt. 

Deák  Ferencz. 


SÚRLÓDÁSOK  ZICHY  KANCZELLÁR  ÉS  PÁLFFY 

HELYTARTÓ  KÖZÖTT. 

Esterházy  Mór  gr.  miniszter  és  lMlffy  Mór  gr.  helytartó  Schmerling 
politikai  rendszere  megbuktatásán  fáradoztak.  Velők  ellentétben  Zichy 
Hermann  gr.  magyar  és  Nddaady  Ferencz  gr.  erdélyi  kanczellár  Schmerling 
akaratának  föltétlenül  hódoltak. 

Lónyay  Menyhért  1865.  márczius  13-dikán  Budán  a  következőket 
írta  naplójába :  tMa  Dessewfíy  Emilnél  voltam,  a  ki  Bécsből  jött.  Beszélte, 
minő  differentiák  voltak  a  kanczellár  és  a  helytartó  között.  Zichy,  természe- 
tesen mint  hű  creaturája  Schmerlingnek  és  Nádasdynak,  a  nemzetiségek  kér- 
désében udvari  rendeletet  küldött  a  helytartótanácshoz,  a  melyben  a  magyar 
nyelv  rovására  nevezetes  engedményeket  ad  a  nemzetiségeknek ;  sőt  ez  els# 

lépés  lett  volna  a  nemzetiségek  szerint  való  hatósági  elkülönítéseknek. 
Ftílffy  nem  publicálta.  Most  a  minisztérium  meg  akarván  kezdeni  Erdély 
mintájára  a  magyar  országgyűlésre  előkészületeket  tenni,  Bécsbe  idézte 
Pálffyt.  ő  Bécsbe  érkezvén,  a  kanczellár  egy  bizottságba  hívta  meg,  a  mely- 
nek kettejökön  kívül  tagjai  voltak :  Priviczer,  Pápay,  Bartos.  Itt  a  kanczel- 
lár a  helytartót  kérdőre  vonta,  miért  nem  hirdette  ki  ő  felsége  rendele- 
tét ?  Erre  Pálffy  azt  felelte :  hogy  ő  24  óra  alatt  kihirdette  és  teljesedésbe 
vette  volna  minden  gondolkozás  nélkül  a  rendeletet,  ha  ő  felségétől  jött 
volna;  de  minthogy  ő  felsége  rendeletét  meghamisították  (gefalscht)  és  ily 
rendelet  káros  és  okszerűtlen,  kivált  ha  a  kedélyek  lecsendesülését  óhajtják, 
ennélfogva  a  míg  ő  helytartó,  nem  is  foganatosítja.  Erre  Zichy  fölpattant, 
hogy  majd  megmutatom  én,  kinek  lesz  igaza,  rendet  csinálok  ily  ellenzés 
ellen  s  becsapta  az  ajtót.  Még  az  nap  benyújtotta  lemondását,  kifejtvén 
benne,  hogy  ha  Pálffy  marad  helytartó,  ő  nem  lehet  továbbá  kanczellár. 
Pálffy  hasanlót  tett,  lemondásában  kijelentvén,  hogy  ha  Zichy  marad  kan- 
czellár, ő  nem  lehet  helytartó.  Mint  Emil  mondja,  ezen  kettős  lemondás 
kellemetlenül  hat  a  felsőbb  körökre,  kivált  most,  midőn  még  nem  tudják, 
hová  forduljanak  és  velünk  mit  tegyenek.  • 

Márczius  15-dikén  naplójába  ezeket  írta  L/myay  Menyhért :  « Zichy 
Ferencznél  voltam,  a  ki  a  Pálffy  és  Zichy  közt  támadt  differentiát  a  dolog 
kezdetétől  a  mostani  stádiumig  részletesebben  is  elmondotta.  A  nemzeti- 
ségi ügy  még  az  októberi  pátens  idejéből  való,  a  mikor  Ő  felsége  a  külön- 
böző nemzetiségeknek  bizonyos  engedményeket  akart  adni.  Forgách  kan* 
czellársága  alatt  Schmerling  és  Nádasdy  újra  fölelevenítették  a  dolgot. 
A  kanczellár  formulázás  és  bővebb  javaslattétel  végett  áttette  az  ügyet  a 
helytartótanácshoz.  Itt  egy  commissio  működött  benne,  melynek  akkor  még 
egyik  tagja  volt  Dobránszky,  a  ki  egyenesen  azt  proponálta :  el  kell  az  orszá- 
got darabolni  annyi  részre,  a  hány  külön  nemzetiség  létezik,  minden  szige- 
tecskét külön  véve,  s  a  municipiumokat  azután  ekként  kell  csoportosítani. 
Ily  eszmék  nem  mentek  keresztül.  A  mostani  kanczellár  elkérte  a  helytartó- 
tanácstól a  bizottság  javaslatát,  s  a  Reichsrathba  belehurczolás  mániájától 
elragadott  államférfiak,  á  la  Erdély  forma  műtétei  czéljából  a  javaslatot  át- 
alakítva, azt  ezelőtt  három  hónappal  végrehajtás  végett  leküldték  Pálffynak, 
a  ki  azonban  ad  acta  tette.  így  következett  azután  be  azon  tanácskozmány 
Bécsben,  a  melyet  Emil  nekem  elbeszélt.  Zichy  Ferencz  még  hozzátette, 
hogy  Pálffynak  «Fálschung»  szava  után  a  kanczellár  figyelmeztette  őt,  hogy 
tudja-e  kivel  beszél,  azon  hatósággal,  melynek  alá  van  rendelve.  Pálffy  erre 
elment  Mensdorf  és  Esterházy  miniszterekhez  és  elmondá  nekik  a  történ- 
teket. A  differentia  miniszteri  tanács  elé  került  és  eleinte  úgy  látszott,  hogy 
Pálffy  fogja  a  rövidebbet  húzni,  de  most  ismét  az  a  hír  terjed,  hogy  a  csá- 
szár a  kettő  kibékülését  kívánja. » 


Deák  Ferencz  Bewédei.  III.  17 

ADALÉKOK  A  MAGYAE  KÖZJOGHOZ. 

A  « Budapesti  Szemléi  1865.  I.  füzetében  és  később  Pfeifer  Ferdinánd 
könyvkiadónál  külön  kötetben  a  következő  czímű  dolgozat  tétetett  közzé : 
« Adalékok  a  magyar  közjoghoz.  Észrevételek  Lustkandl  Yenczel  munká- 
jára: tDas  Ungarisch-Oesterreichische  Staatsrecht»,  a  magyar  közjog  tör- 
ténelmének szempontjából  irta  Deák  Ferencz*. 

A  bécsi  «Neue  Freie  Presse  »-nek  Deák  Ferencz  ezen  dolgozatát 
támadó  czikkeire  a  Pesti  Napló  márczius  20-dikén,  ápril  2-dikán  és  7-dikén 
megjelent  számaiban  felelt : 

I. 

A  « Neue  Freie  Presse »  nagyon  haragszik  azon  észrevételekért, 
melyeket  Deák  Ferencz  Lustkandl  Venczel  « Magyarország  közjogára* 
tett,  s  ír  kemény  czikkeket  Deák  müve  ellen,  melyek,  azonban  főkép 
Deák  politikai  iránya  ellen  vannak  intézve. 

A  flPester  Lloyds  érdekes  megjegyzéseket  tön  a  «N.  Fr.  Presse* 
czikkeire,  s  megrója  különösen  azok  modorát.  £  megrovás,  úgy  hiszszük, 
nagyrészt  kegyeletből  származik.  Mi  átalában  méltányoljuk  a  kegye- 
letet, ismerve  azonban  Deák  Ferenczet,  bizton  állíthatjuk,  hogy  ő  a 
vitatkozásokban  érvekkel  óhajt  győzni,  nem  tekintélyivel,  tiszteli  ellen- 
felénél is  a  teljes  egyenjogúságot,  s  attól  sem  több  figyelmet,  sem  több 
kíméletet  nem  igényel,  mint  a  mi  tudományos  vitatkozásoknál  szükséges. 

Mellőzzük  tehát  a  «N.  Fr.  Presse*  modorának  részletes  fejtegeté- 
sét. Használja  ő  fegyvereit  a  vitatkozásokban  saját  kénye  szerint,  s  ha  in- 
kább szeret  keserűen  szólani,  szóljon  keserűen,  csak  igazságot  mondjon, 
s  mi  hódolni  fogunk  az  igazságnak  még  akkor  is,  ha  az  keserű  szavakban 
adatik  elő.  Csak  a  nem  motivált  keserű  szó  az,  mely  néha  visszapattan. 

De  ha  nem  fejtegetjük  is  a  «N.  Fr.  Presse*  modorát,  czikkeinek 
lényegére  mégis  óhajtunk  némi  megjegyzéseket  tenni. 

Az  első  czikknek  kezdetén  azt  hozza  fel  megró vólag  a  «N.  Fr. 
Presse*  Deák  ellen,  hogy  Lustkandlnak  illetlen  modorban  apró  mester- 
séges fogásokat  vetvén  szemére,  őt  sértőleg  és  érdemetlenül  arról  vádolja: 
hogy  a  törvényeket  akkép  szokta  olvasni  és  magyarázni,  hogy  a  mi  azok- 
ban benne  sincs,  azt  odagondolja,  s  a  mi  azokban  benn  van,  azt  elfer- 
díti, s  ily  módon  dialektikája  által  saját  elméletéhez  reményli  idomít- 
hatni azt  is,  mi  tulajdonképen  azzal  ellenkezik. 

Ha  puszta  ráfogás  volna  mindaz,  mit  Deák  Lustkandlnak  eljárá- 

fiára  nézve  felhozott,  sértésnek  lehetne  azt  tekinteni,  melyet  Lustkandl 
meg  nem  érdemlett,  s  melyért  bárki  méltán  neheztelhetne;  de  nem  áll-e 
máskép  a  dolog,  ha  Deáknak  erre  vonatkozó  állításai  bebizonyított 
tényeken  alapulnak? 

Ha  Deák  értekezését  a  «N.  Fr.  Presse »  figyelemmel  végig  olvasta 
volna ;  ha  összehasonlította  volna  azt  Lustkandl  állításaival ;  ha  meg- 
tekintette volna  az  idézett  törvények  eredeti  szövegét:  talán  néme- 
lyeket nem  mondott  volna  el  czikkeiben,  vagy  legalább  nem  úgy  mon- 
dotta volna  el  azokat.  Egyenkint  felhozni  mindazon  eseteket,  mik 
Deák  fentebbi  szavait  igazolják,  annyi  volna,  mint  Deák  értekezésének 
nagy  részét  ismételni,  mire  azonban  sem  hely,  sem  szükség  nincs. 
Elég  leend  a  sok  közül  néhányat  kiemelni. 

Egyik  állítása  Lustkandlnak  az :  hogy  a  trónöröklési  jog  Magyar- 
országban már  1527  óta  a  habsburgi  háznak  nemcsak  fiágára,  hanem 
leányágára  is  meg  volt  állapítva,  s  így  ezen  jog  nem  a  sanctio  pragma- 
ticából  eredett,  hanem  már  sokkal  előbb  létezett. 

Állításának  támogatására  számos  törvényt  idéz  Lustkandl,  egyes 
•szavakat  a  törvényekből  különösen  kiemel,  s  az  idézett  törvényekből  s 
a  különösen  kiemelt  szavakból  fonja  tovább  okoskodásait. 

De  olvassa  el  a  «N.  Fr.  Presse*  Deák  észrevételeinek  erre  vonat- 
kozó részét,  különösen  a  32 — 39-dik  lapokat,*  tekintse  meg  a  Lustkandl 
által  idézett  törvények  egész  eredeti  szövegét,  látni  fogja,  mennyire 
különbözik  a  törvények  valóságos  tartalma  azoktól,  miket  Lustkandl 
azokból  kiolvasott.  Látni  fogja,  hogy  a  habsburgi  ház  nőágának  trónon- 
ülési  jogáról,  s  annak  a  pragmatica  sanctio  előtt  lett  megállapításáról 
ama  törvényekben  csak  egy  szó  sem  fordul  elő ;  látni  fogja,  hogy  azon 
törvény,  melyben  a  habsburgi  ház  örökösödési  joga  meg  van  említve, 
tudniillik  az  1547-dik  évi  5.  czikk,  egyedül  a  fiágról  szól,  mint  azt 
Lustkandl  könyvének  11-dik  lapján  maga  is  elismeri ;  azon  törvények- 
ben pedig,  melyekben  a  «liberi  posteri*  szavak  előfordulnak  (mely 
szavakban  Lustkandl  a  leányágat  is  akarja  értetni),  tisztelgésekről  van 
szó,  hódolatteljes  üdvözletekről,  szerencsekívánatokról  és  effélékről, 
mik  ő  felségéhez  s  egész  családjához,  fenséges  gyermekeihez  és  mara- 
dékaihoz intézvék,  de  a  nőági  örökösödésnek  megállapításáról  vagy 
átalában  nőági  jogokról  csak  egy  betű  sem  található.  így  olvasta, 
idézte  és  magyarázta  Lustkandl  a  törvényeket  egyik  legfontosabb  állí- 
tásának bebizonyítására. 

*  A  » Budapesti  Szemle* -ben. 

17* 

Hasonló  hűségű  Lustkandlnak  azon  idézete  is,  melyet  könyvé- 
nek 30-dik  lapján  a  real-unio  bebizonyítására  fölhozott.  Azt  mondja, 
ugyanis  Lustkandl  az  említett  lapon:  «In  den  Artikeln  1553.  23, 
1554.  17,  1554.  22  wird  die  Einführung  der  Deutsch-Osterreichi- 
scben  Münzgattungen  náber  besprochen,  und  biebei  besonders  durch 
den  Artikel  1554.  17  genau  ausgeführt,  dass  das  gesammte  Münz- 
regale  des  Eönigs  Sacbe  sei,  dass  die  gesammte  Leitung  und  An- 
stellung  der  Officiale  seine  Sacbe  sei,  dass  er  das  in  Ungarn  gewon- 
nene  SUber  für  den  Geldbedarf  der  übrigen  Provinzen  beliebig  ver- 
wenden  darf,  dass  jedoch  jede  anderweitige  Ausfübrung  edler  Metaile 
aus  Ungarn  von  der  Erlaubniss  des  Königs  abbánge». 

Lustkandl  úr  ezen  általa  idézett  törvényczikknek  eredeti  szö- 
vegét nem  írta  ugyan  bele  könyvebe,  mint  némely  más  tárgyaknál 
többször  tette,  hanem  egész  határozottsággal  elmondja,  hogy  mi  annak 
tartalma.  Hy  határozott  állítás  után  melyik  elfogulatlan  olvasó  kétked- 
nék :  hogy  mindaz,  mit  Lustkandl  az  említett  törvényből  mint  annak 
tartalmát  előadott,  ama  törvényben  csakugyan  benn  is  foglaltatik,  s 
nem  kétkedve  az  előadás  valóságán  és  pontosságán,  melyik  olvasó  nem 
gondolná  magában,  hogy  mivel  ő  felsége  az  idézett  törvénynek  világos 
rendeleténél  fogva  is  tetszése  szerint  fordíthatta  a  Magyarországból 
nyert  ezüstöt  a  többi  tartományok  pénzszükségletére,  legalább  e  rész- 
ben csakugyan  igaza  lehet  Lustkandlnak  a  valóságos  reál-unióra  nézve.. 

De  hasonlítsuk  össze  a  Lustkandl  által  idézett  1554-diki  17.. 
törvényczikknek  valóságos  szövegét  és  szavait  azokkal,  miket  Lust- 
kandl az  ezüst  kivitelére  és  hova  fordíthatására  nézve  ugyané  törvény- 
czikkből  kiolvasott.  A  törvényczikk  ugyanis  azt  mondja,  hogy  «ő  fel- 
sége ne  engedje  az  ezüstöt  az  országból  kivinni,  ha  csak  talán  ő  fel- 
ségének saját  használatára  és  szükségeire,  vagy  fenséges  gyermekeiére 
nem  vitetnék  ő  felségéhez  valamely  ezüst,  vagy  pedig  érdemes  sze- 
mélyeknek, kik  az  iránt  folyamodnak,  ő  felsége  különös  meghagyásá- 
ból meg  nem  engedtetnék » ;  eredeti  latin  nyelven  pedig:  «Neque 
argentum  e  regno  educi  permittere  curare  dignetur,  nisi  forsitan  ad 
usum  et  necessitates  suas  proprias  aut  serenissimorum  liberorum  ad 
maiestatem  eius  aliquod  argentum  adferretur  aut  dignis  personis  supp- 
liciter  petentibus  de  speciali  Maiestatis  eius  commissione  concedatur** 

Hol  van  e  törvényben  kimondva,  hogy  ő  felsége  a  Magyarország- 
ból nyert  ezüstöt  tetszése  szerint  a  többi  tartományok  pénzszükség- 
letére fordíthatja ;  hol  vannak  abban  a  többi  tartományok  s  azoknak 
pénzszükséglete  csak  egy  betűvel  is  megemlítve  ? 

Egyébiránt  Lustkandl  e  botlásáról  s  a  törvények  olvasásában  és 
magyarázatában  itt  is  tanúsított  sajátságos  modoráról  részletesebb  fej- 
tegetést talál  a  t N.  Fr.  Presse*  Deák  értekezésének  88.  és  következő 
lapjain.  Olvassa  el,  ha  tetszik,  azokat  is,  azután  hozzon  ítéletet  azon 
íróról,  ki  magyar  közjogot  ír,  s  a  magyar  közjogi  törvényeket  így 
olvassa  és  így  magyarázza. 

Még  egy  ilynemű  példa.  Magyarország  rendéi  1715-ben  a  hosszas 
belháborúk  bevégzése  után  szükségesnek  látták  beldolgaik  czélszerttbb 
rendezéséhez  hozzáfogni,  s  ő  felsége  beleegyezésével  az  előmunkálatok 
megkezdését  elrendelték,  s  bizottságokat  neveztek  ki,  egyiket  a  24.  czikk- 
ben  a  törvénykezési  rendszer  kidolgozására,  másikát  az  59.  czikkben  a 
jpolitikai,  katonai  és  gazdasági  rendszer  kifejtésére.  Ezen  utóbb  emlí- 
tett 59.  czikk  azt  mondja :  hogy  miután  a  politikai,  katonai  és  gazda- 
sági dolgokbani  rendszernek  kifejtése  és  elővitele  üdvös  s  az  egész 
országra  hasznos  és  felette  szükséges  munka  volna,  azért  ő  felségének 
kegyelmes  beleegyezésével  e  munka  kidolgozására  kineveztetnek :  a . 
kalocsai  érsek  gróf  Gsáky  Imre  stb.  (elsoroltatnak  a  küldöttek  nevei). 
O  királyi  felsége  pedig  más  biztosokat  fog  a  maga  részéről  kinevezni, 
kik  az  országnak  említett  biztosaival  együtt  működjenek,  tanácskozza- 
nak, s  munkájokat  a  legközelebbi  országgyűlésen  ő  felsége  és  az  ország 
TÍzsgálata  alá  terjeszszék.  A  törvénykezési  rendszer  kidolgozására  a 
24.  czikkben  már  mások  levén  kiküldve.  (Lásd  az  eredeti  latin  szöveget 
Deák  értekezésének  59.  lapján  a  jegyzetben.) 

Gyakran  idézi  ezen  törvényczikket  Lustkandl,  közli  annak  ere- 
deti szövegét  is  munkájának  1 1 3-dik  lapján,  s  a  reál-unio  feletti  vitat- 
kozásaiban nagy  fontosságot  tulajdonít  tartalmának,  mert  azt  olvassa 
Iá  soraiból :  hogy  Magyarország  1715-ben  a  politikai,  katonai  és  gazda* 
•sági  dolgokra  nézve  egy,  a  többi  tartományokkal  is  közös  rendszernek 
kidolgozására  küldött  a  maga  részéről  biztosokat.  Sőt  a  227-dik  lapon 
közölvén  az  1723-dik  évi  törvények  bevezetésének  néhány  sorát,  me- 
lyekben az  1715-diki  59.  törvény  8  az  accomodatio  politicorum  mi- 
litarium  et  oeconomicorum  szavak  meg  vannak  említve,  azt  is  állítja : 
hogy  az  1723-dik  évi  törvények  egyenesen  az  1715-dik  évi  59.  tör- 
vényczikkre  és  annak  következéseire  vannak  alapítva. 

De  mikép  találhatta  Lustkandl  mindezeket  az  említett  törvény- 
ben, holott  ezt  maga  is  egész  terjedelmében  közli,  s  láthatta  volna, 
hogy  annak  egyszerű  szavai  egészen  más  tartalmúak. 

Csak  úgy  találta  az  idézett  törvényben  mindazt,  mi  elméletének 
kedvező,  hogy  midőn  annak  tartalmát  taglalta  s  abból  okoskodott, 

egy  lényeges  szócskát  máskép  fejezett  ki,  mint  a  hogy  az  a  törvényben 
van,  s  két  más  szót  belegondolt  a  törvény  soraiba,  holott  az  a  pár  sza 
az  egész  czikkben  elő  nem  fordul.  Ugyanis : 

Könyvének  114-dik  lapján  azt  mondja:  «Wenn  auch  rücksicht- 
lich  des  Systems  in  militaribus  politícis  et  oeconomicis  nicht  blos- 
ungarische,  sondern  auch  kaiserliche  Abgeordnete  zur  Berathung  ein- 
gesetzt  werden  sollen*  etc.  Pedig  az  egész  törvényben  egy  szó  sincs  a 
császári  küldöttekről  (Abgeordnete),  még  az  sincs  ott :  Ctesarea  Maiestas, 
vagyCaesareoBegia  Maiestas  aliosaparte  sua  denominabit  Commissarios* 
hanem  egyenesen,  világosan  és  határozottan  úgy  áll  a  törvényben :  hogy 
«ő  királyi  felsége  pedig  más  biztosokat  is  fog  a  maga  részéről  kinevezni  •. 
« Regi  a  porro  Maiestas  alios  etiam  a  parte  sua  denominabit  Commissa- 
rios*.  Es  ez  nem  jelentéktelen  tévedés.  Mert  ha  csakugyan  császári 
biztosok  kinevezése  állana  a  törvényben,  mint  azt  Lustkandl  ur  reas- 
sumálta,  az  ő  elmélete  találna  némi  támaszra,  de  mivel  ott  épen  nem 
császári  biztosokról,  hanem  királyi  biztosokról  van  szó,  az  általa  ezen 
kis  szócserére  alapított  okoskodás  alaptalanná  válik.  Továbbá 

A  227-dik  lapon  azt  mondja  Lustkandl:  «Die  feierliche  Einlei- 
tungs-Urkunde  zu  den  Landtags-Artikeln  von  1 723  beruft  sich  aus- 
drücklich  auf  diese  im  Jahre  1715  gestellte  Forderung  der  Ausbildung* 
des  gémein samen  Systems  in  politicis  militaribus  et  oeconomicis*  etc. 
Alább  pedig  a  228-dik  lapon :  «Kann  denn  Jemand  nach  dieser  Ein- 
leitung  nur  irgendwie  glauben,  dass  dieser  Landtag  blos  zur  Aufstel- 
lung  einer  gemeinsamen  Erbfolgeordnung  abgehalten  worden  sei,  und 
dass  nicht  vielmehr  durch  die  unzweideutige  und  an  die  Spitze  ge- 
stellte scheidende  Hervorhebung  der  Accomodation  des  politischen,. 
militarischen  und  oeconomischen  Systems  der  gesammten  Lánder  auf 
das  Bestimmteste  sogar  der  Umfang  und  die  determinirte  Art  der 
wahren  Bealunion  beschrieben  worden  sei?» 

Lustkandlnak  ezen  taglalgatásában  és  okoskodásában  két  szó  fe- 
lette fontos  volna,  ha  tudniillik  azok  a  törvényben  is  előfordulnának :  a- 
'gemeinsamen  Systems*  és  « gesammten  Lánder*.  De  épen  ezen  szavak- 
nak semmi  nyoma  nincsen  sem  az  171 5-diki  59.  czikkben,sem  az  1723. 
évi  törvényeknek  idézett  bevezetésében,  sem  átalában  bármi  más  magyar 
közjogi  törvényben.  És  így  ezen  szavakat  csakugyan  Lustkandl  úr  bele- 
gondolta az  említett  törvények  szövegébe,  midőn  a  törvényeket  taglalta. 
s  azokból  okoskodott.  Pedig  mennyire  lényeges  különbséget  tesz  e  két 
szónak  odagondolása,  ki  ki  beláthatja.  Még  bővebb  és  részletesebb  kifejté- 
sét ezeknek  Deák  értekezésének  59-dik  s  következő  lapjain  láthatni. 

De  még  tovább  is  megy  Lustkandl  épen  e  tárgynál  idézeti  téve- 
déseiben. Ugyanis 

Munkájának  259-dik  lapján  hivatkozik  az  1723-dik  évi  21.  czikk 
3.  §-ára,  s  annak  eredeti  szövegét  közli,  mely  így  szól :  « Miután  az  e 
jelen  országgyűlés  folyama  alatt  e  végre  kiküldött,  s  a  királyi  biztosok 
jelenlétében  és  az  ország  rendéinek,  a  hadi  tanácsnak  s  az  udvari 
kamarának  hozzájárulásával  megkezdett  bizottság  be  nem  végeztet- 
hetett, azért  az  ország  rendéi  ő  felségének  királyi  válaszához  ragasz- 
kodva, könyörögnek,  hogy  a  bizottság  az  országgyűlés  bevégeztével 
azonnal  folytattassék,  s  a  királyi  resolutio  teljesíttessék*.  E  sorok  idé- 
zése után  patbosszal  felkiált  Lustkandl :  «Man  sieht,  dass  die  Durch- 
führung  des  militarischen  und  oekonomischen  Systems  mit  Beiziehung 
der  königlichen  Abgeordneten,  mit  Beiziehung  der  ungarischen  Standé, 
mit  Einfluss  des,  wie  wir  wissen,  über  allém  Kriegswesen  stehenden 
Kriegsrathes  (consilium  bellieum)  und  mit  Einfluss  der  kaiserlichen 
Hofkammer  (camera  aulica)  bewerkstelligt  werden  sollte.  Wenn  dies 
nicht  alles  ein  Beweis  für  die  im  Sinne  der  Vereinigung  beabsichtigte 
Yollendung  des  militarischen  und  fínanziellen  Systems  ist,  so  wissen 
wir  nicht,  wie  nur  irgend  etwas  auf  der  Welt  erwiesen  werden  kann  ? 
Dies  sind  doch  so  viele  schlagende  Beweise  für  die  im  Sinne  der  Ver- 
einigung beabsichtigte  Yollendung  des  Systems  auch  der  militarischen 
und  oeconomischen  Angelegenheiten,  als  es  überhaupt  Worte  in  dieser 
Gesetzstelle  gibt.  Wenn  man  nun  allé  diese  Stellen  ins  Auge  fasst : 
dann  wird  man  wohl  erkennen,  was  es  zu  bedeuten  hat,  wenn  man 
sich  in  Ungarn  gegenüber  auf  die  pragmatica  Sanction  beruft.» 

Az  említett  3.  szakaszban,  melynek  eredeti  latin  szövegét  Lust- 
kandl csakugyan  szórói-szóra  közli,  kétségtelenül  ott  áll :  hogy  azon 
«Commissio»,  melyről  e  szakasz  szól,  a  hadi  tanácsnak  és  udvari  ka- 
marának hozzájárultával  kezdette  meg  működését.  És  a  ki  csak  magát 
ezen  3.  szakaszt  olvassa  el,  de  az  egész  törvényczikket  meg  nem  te- 
kinti, annak  eszébe  sem  jut  kételkedni  Lustkandl  állításának  való- 
Bágán  s  idézetének  hűségén.  Azon  határozott  hang,  melylyel  ő  ezen 
törvényről  szól,  azon  diadalérzet,  melylyel  kiemeli :  hogy  minden  szó, 
mely  az  idézett  szakaszban  előfordul,  az  ő  állítását  bizonyítja,  lehetet- 
lenné teszik  a  jóhiszemű  olvasónál  azon  gyanút,  hogy  az  idézett  tör- 
vény értelme  talán  máskép  is  állhat.  Pedig  a  ki  az  egész  törvényczikket, 
melyből  Lustkandl  csak  a  3.  szakaszt  idézte  és  közlötte,  figyelemmel 
végig  olvassa,  tüstént  meggyőződik  arról,  hogy  Lustkandl  itt  is  oly  va- 
lamit olvasott  ki  az  idézett  törvényből,  a  mi  abban  nincs.  Ugyanis : 

Az  ország  rendéi  már  1715-ben  panaszolkodtak  ö  felségének, 
hogy  a  várakban  lévő  tábornokok  és  parancsnokok  a  néptől  önkénye- 
sen adókat  követelnek  s  a  regaliákat,  t.  i.  a  korcsmai  és  mészárszéki 
jogot,  az  illetők  kárával  jogtalanul  gyakorolják.  E  panaszra  ő  felsége 
ezen  (1723.  21.)  czikkben  a  tábornokok  és  várparancsnokok  által  be- 
hozott jogtalan  adóztatást  végkép  megszüntette.  Mivel  pedig  az  emlí- 
tett tábornokok  és  parancsnokok  azt  állították,  hogy  az  általuk  hasz- 
nált javadalmak  az  ő  rendes  fizetéseknek  egy  részét  teszik,  ő  felsége 
beleegyezett,  hogy  ez  iránt  vizsgálat  tétessék,  s  megígérte :  hogy  a  tá- 
bornokoknak ós  várparancsnokoknak  kártalanítását  illetőleg,  ha  azok 
áUítása  valónak  találtatik,  oly  módokról  fog  gondoskodni,  melyek  az 
ország  lakosait  ne  terheljék. 

Ezen  vizsgálatnak  teljesítésére  volt  az  1723-diki  országgyűlés 
folyama  alatt  egy  bizottság  kirendelve,  s  ahhoz  a  királyi  biztosok 
jelenlétében  mind  a  hadi  tanács,  mind  az  udvari  kamara  hozzájárul- 
tak. E  bizottság  el  is  kezdette  még  az  országgyűlés  alatt  működését, 
de  azt  be  nem  végezhette.  Az  ország  rendéi  tehát  ragaszkodva  ő  fel- 
ségének kegyes  resolutiójához,  kérik  ő  felségét,  méltóztassék  az  elkez- 
dett vizsgálatnak  tüstént  az  országgyűlés  után  leendő  folytatását  és 
kegyes  resolutiójának  teljesedésbe  vételét  kieszközölni. 

Ez  a  valóságos  tartalma  azon  1723-dik  évi  21.  czikknek,  mely- 
ből Lustkandl  csak  a  3.  szakaszt  közlötte.  Nem  szeretjük  a  lapot  más 
nyelvű  idézetekkel  tölteni,  de  most  mégis  kénytelenek  vagyunk  az 
egész  törvényczikket  *  jegy  alatt  ide  iktatni. 

*  Articulus  21. 

De  Militise  Excessibus,  et  Regalibus  sufferendis. 

Ut  quoad  Militiae  excessus,  Articulus  43.  Anui  1715.  exacte  observetur, 
et  Generaliuni  aut  quorunivis  Commendantuin,  seu  in  exactionibus  Tributorum, 
8eu  sic  dictorum  Regalium,  quomodocunque,  aut  quandoncunqne  introductos ; 
hoc  quoque  pacto  Remet  status  et  Ordines,  Regia  Benignitate  consolatos  esse 
sentiant;  eiuii  instituendum  ordinem  beuefata  Sua  Maiestas  Sacratissima  ele- 
men ter  resolvit: 

1.  §.  Quo,  Begalia  quidem  et  qusevis  Tribnta,  praeter  Ius  et  sequum  in 
Prsesidiis  quibusvis  per  Generales,  aut  Commendantes  eorundem  introducta, 
8Ímpliciter  et  quantocius  fieri  po térit,  tollantur  et  cassentur. 

2.  §.  Illa  verő,  quae  seu  ex  usu  antiquo,  et  continuata  consuetudine, 
sive  ex  Concessione  quapiam,  per  Generales  etCommendantes,  in  parte  Salarii 
sibi  deberi  prsetenduntur ;  prsevio  superinde  instituendo  Examine  et  comperta 
rei  veritate;  ex  aliis  mediis  per  suam  Maiestatem  Sacratissimam  clementer 
ordinandis  absque  ulteriori  Regnicolarum  agravio  compensentur. 

3.  §.  Quia  autem  stante  prsesenti  Diéta,  eatenus  ordináta  (in  prnsentia 
Dominorum  Commissariorum  Begiorum)  cum  concursu  Statuum  et  Consilii  Bel- 
lid ac  caineri  aulicse  inchoata  Commissio,  nnem  sortiri  nequivisset,  Ideo  Status  et 
Ordines  benignse  Begise  Besolutioni  insistentes  pro  eiusdem  (fínita  statim  Diéta) 
fienda  continuatione,  et  beniguse  Besolutionis  Regire  eüectuatione  supplicant. 

Az  idézett  törvénynek  ezen  ideiktatott  szövegéből  ítélje  meg  a 
«N.  Fr.  Presse »  maga  Lustkandl  eljárását.  Az  1715-dik  évi  59.  czikk- 
ben  egy  commissio  küldetik  ki  pro  elucubratione  systematis  in  poli- 
ticis  miütaribus  et  oeconomicis,  de  ezen  törvényben  a  hadi  tanács  vagy 
udvari  kamara  csak  egy  szóval  sincsenek  megemlítve.  Az  1 723-dik  évi 
21.  czikk  egy  oly  commissióról  szól,  mely  katonai  kihágások  folytán 
vizsgálatra  van  kirendelve,  de  ezen  törvényben,  a  mi  nagyon  termé- 
szetes, az  elucubratio  systematis  in  politicis,  militaribus  et  oeconomicis 
egy  betűvel  sem  fordul  elő,  s  Lustkandl  egész  határozottsággal  mondja : 
hogy  íme,  az  1723-dik  évi  21.  törvényczikk  szerint  az  elucubratio 
systematis  in  militaribus  et  oeconomicis  a  hadi  tanácsnak  és  udvari 
kamarának  közbejöttével  történt,  világos  tehát,  hogy  e  tárgyakban 
&  rendszer  közös,  a  reál-unio  valóságos  volt.  Pedig  az  1723-dik  évi 
21.  törvényben  említett  commissiónak  semmi  legkisebb  dolga  nem 
volt  bármi  rendszer  kifejtésével,  ez  csak  a  katonai  kihágások  folytán 
reá  bízott  vizsgálattal  foglalkozott  Mutatja  a  törvény  szövege,  hogy  e 
két  commissio  sem  alakulására,  sem  czéljára,  sem  működésének  tár- 
gyára nézve  semmit  nem  hasonlított  egymáshoz. 

Annak  okát,  hogy  ezen  vizsgáló  bizottsághoz  miért  járult  a  hadi 
tanács  és  udvari  kamara,  elmondotta  Deák  értekezésének  64.  lapján, 
hogy  tudniillik  történelmi  adatok  szerint  is  a  Magyarországban  akkor 
tanyázott  katonaságnak,  tábornokoknak  és  várparancsnokoknak  egy 
része  a  német  sereghez  tartozott.  Minthogy  pedig  a  tábornokok  és  pa- 
rancsnokok azt  állították :  hogy  a  kérdésbe  vett  javadalmak  rendes  fize- 
téseiknek egy  részét  teszik,  a  vizsgálatnál  nem  lehetett  mellőzni  a  hadita- 
nácsot, mivel  a  német  seregek  az  alatt  állottak ;  nem  lehetett  mellőzni  az 
udvari  kamarát,  mivel  annak  kellett  gondoskodni,  hogy  a  német  sereghez 
tartozó  tábornokok  és  parancsnokok  fizetései,  ő  felségének  ígérete  foly- 
tán, Magyarország  terheltetése  nélkül,  mikép  pótoltassanak.  Vájjon  e 
körülmény  is  szorosabb  kapcsolatra  mutat-e  vagy  inkább  külön  állásra  ? 

Yalószínü-e,  hogy  Lustkandl  az  1723-dik  évi  21.  czikknek  csak 
3.  szakaszát  olvasta,  de  a  törvényczikknek  többi  tartalma  egészen  el- 
kerülte figyelmét  ?  ha  pedig  az  egész  törvényczikket  csakugyan  olvasta, 
valószínű-e,  hogy  azt  nem  értette  és  csakugyan  azt  hitte :  hogy  az  ezen 
törvényben  említett  bizottság  is  pro  elucubratione  systematis  in  mili- 
taribus et  oeconomicis  volt  kirendelve,  s  hogy  ezen  rendszer  kidolgo- 
zásában működött  együtt  a  hadi  tanácscsal  és  udvari  kamarával? 
ha  pedig  egészen  olvasta  azon  törvényt,  s  értette  is  annak  valóságos 
tartalmát,  minek  szakasztotta  ki  abból  egyedül  csak  a  3.  szakaszt,  el- 

hallgatva  minden  többi  szakaszokat,  holott  tudnia  kellett,  hogy  a 
3.  szakasznak,  ha  együtt  és  összefüggésben  olvastatik  el  az  egész  tör- 
vényczikk,  egészen  más  az  értelme,  mint  a  mit  annak  Lustkandl 
tulajdonított. 

De  nem  hozunk  fel  még  több  példát  Deáknak  értekezéséből. 
Elegendők  ezek  is  annak  kimutatására,  hogy  a  mit  e  részben  Deák 
állított,  igazolva  volt. 

Két  pont  van  különösen  Deák  értekezésében,  melyekért  a  «N. 
Fr.  Presse »,  úgy  látszik,  leginkább  haragszik.  Egyik  az:  hogy  Deák 
(értekezésének  94-dik  lapján)  azt  mondja,  hogy  Lustkandl  idézve  az 
1662-dik  évi  41.  czikket,  annak  szövegében  e  szavaknál:  «per  de- 
putatos  huius  Kegni  Commissarios»,  a  « deputatos*  szót  nagy  kezdő- 
betűvel nyomatta,  remélve,  hogy  azt  majd  « követeknek*  (Abgeord- 
nete)  értelmezi  az  olvasó,  holott  a  törvénykönyvben  az  említett  szó 
kis  betűvel  van  nyomva,  s  valóságos  értelme  «per  deputatos  Commissa- 
rios»,  •  kiküldött  biztosok*  által.  E  megjegyzésért  szemére  veti  a  «N.  Fr. 
Presse*  Deáknak,  hogy  Lustkandlt  majdnem  hamisítással  és  azon  szán- 
dékkal vádolja,  hogy  az  olvasót  tévútra  akarja  vezetni,  holott  a  betű- 
szedő hibájából  lett  a  « deputatos*  szó  nagy  kezdőbetűvel  nyomva. 

Nem  hozzuk  kétségbe,  hogy  e  hiba  sajtóhiba  volt,  s  ez  esetben 
Deáknak  megrovó  jegyzete  nem  volt  igazságos.  De  olvassa  el  a  «N.  Fr. 
Presse*  Lustkandl  könyvének  e  tárgyról  szóló  217-  s  218-dik  lapjait, 
s  Deáknak  azokra  tett  észrevételeit  a  92 — 94-dik  lapokon,  s  látni 
fogja,  hogy  az  említett  betücserére  nézve  is  könnyen  ébreszthetett 
gyanút  azon  eljárás,  melylyel  Lustkandl  az  általa  idézett  1659-dik  évi 
59.  és  1662-dik  évi  42.  czikkekből  elsőben  egyesült  országgyűlést, 
azután  pedig  közös  birodalmi  gyűlést  (allgemeinen  Reichstag)  ma- 
gyaráz ki.  Holott  ezen  törvényekben  Ausztriának  Magyarországgal  is 
közös  országgyűléséről  vagy  átalános  birodalmi  gyűlésről  egy  szó  sem 
fordul  elő.  Az  1659-diki  59.  czikk  szerint  Magyarország  rendéi  a  ma- 
gyar boroknak  Csehországba,  Ausztriába,  Morvába  és  Silesiába  meg- 
engedendő kivitelére  és  átvitelére  nézve  tractatust  akartak  kötni  azon 
tartományokkal,  s  ő  felsége  megígérte,  hogy  azon  tartományoknak 
rendéivel  (cum  Statibus  earundem  provinciarum)  a  legközelebbi  ausz- 
triai Diétán  tractálni  fog.  Az  1662-dik  évi  42.  czikkben  pedig  újra 
ígéri  ő  felsége,  hogy  a  magyar  borok  kivitele  iránti  tractatust,  mely  az 
1659-dik  évi  59.  czikkben  említtetik,  a  legközelebbi  ausztriai  Diétán 
insinuatione  per  deputatos  huius  Begni  Commissarios  facta,  az  ausz- 
triai karokkal  és  rendekkel  fölveszi  és  bevégzi.  Ezen  tractatus  előmos- 

dítására  és  bevégzésére  küldött  Magyarország  biztosokat,  de  nem  kö- 
veteket valamely  egyesült  vagy  közös  birodalmi  gyűlésre. 

Ha  tehát  Lustkandlnak  ezen  törvénymagyarázási  módját  tekint- 
jük, s  ügyeimbe  veszszük  számos  ilynemű,  sőt  még  nagyobbszerű  bot- 
lásait, elferditéseit,  nem  volt-e  magyarázható  Deák  gyanúja  a  betű- 
cserére nézve,  mely  gyanú,  mivel  e  cserét  a  betűszedő  okozta,  ter- 
mészetesen nincsen  igazolva. 

A  tN.  Fr.  Presse »  különös  haragjának  másik  oka  úgy  látszik  az, 
mit  Deák  a  80-dik  lapon  azon  tévedésről  írt,  melybe  Lustkandl  esett,, 
midőn  Zsigmond  király  II.  decretumának  1.  czikkére  hivatkozott, 
mint  a  magyar  és  német  Begale-ügynek  szembeötlő  bizonyítványára 
(augenscheinlichen  Beweis  für  den  Zusammenhang  des  ungarischen 
mit  dem  deutschen  Begalienwesen). 

Éles  gúnynyal  szól  Deáknak  ezen  észrevételéről  a  «N.  Fr.  Presse*, 
allotriát  emleget,  magas  paripára  ülést  és  efféléket. 

Nem  azért  rótta  meg  Lustkandlnak  ezen  botlását  Deák,  mert 
Lustkandl  nem  tudván  magyarul,  a  •  hegyvám »  szót  nem  értette,  s  a 
•Theutonico  Bergrecht*  szavak  alatt  német  bányajogot  keresett.  Hy 
botlás,  bár  nem  csekély,  de  mégis  megtörténhetett.  Nem  is  azt  vetette 
szemére,  hogy  nem  tudta,  mikor  kezdett  a  habsburgi  ház  uralkodni 
Magyarországban.  Ily  szemrehányás  nevetséges  volna.  Ha  Lustkandl 
úr  Zsigmond  említett  törvényére  hivatkozva,  csak  azt  mondaná,  mii 
munkájának  20-dik  lapján  állított,  hogy  «a  Begalek  Magyarországban 
egészen  a  német  Begalek  formájára  képződtek  ki»,  bizonyosan  mel- 
lőzte volna  Deák  Lustkandl  azon  tévedését,  hogy  véletlenül  épen  oly 
törvényre  hivatkozott,  melynek  értelmét  nem  fogta  fel.  De  Lustkandl 
nem  azért  hivatkozott  Zsigmond  említett  törvényére,  hogy  abból  a 
magyar  és  német  Begale-ügy  fejlődése  közötti  hasonlatosságot  tün- 
tesse ki,  hanem  egyenesen  a  magyar  és  német  Begale-ügynek  össze- 
függését (Zusammenhang)  emeli  ki,  mi  pedig  sokkal  több,  mint  a 
fejlődés  hasonlatossága,  kivált  midőn  ezen  állítólagos  összefüggésből 
Lustkandl  úr  valóságos  közösséget  akar  következtetni. 

Es  ha  e  részben  isoláltan  állana  e  tévedés,  nem  igényelne  talán 
kiváló  figyelmet.  De  Lustkandl  tovább  fonván  a  közösség  bebizonyí- 
tására intézett  fejtegetéseit,  folytatja  hiányos  idézeteit,  több  törvényt 
hoz  fel,  melyekben  ezen  szó  «Begale»,  vagy  ezen  szó  «jus  montanumt 
előfordul,  a  nem  figyelmezve  arra,  hogy  e  szavak  azon  törvényekben 
nem  a  bányajogra  vonatkoznak,  azokkal  részint  a  magyar  királynak 
senki  által  kétségbe  nem  vont  jogait,  részint  a  magyar  bányaregalenak 

a  többi  tartományokkal  való  közösségét  akarja  bebizonyítani,  holott 
számos,  általa  ekképen  idézett  törvények  a  bányajogról  s  annak  kö- 
zösségéről egy  betűt  sem  tartalmaznak.  így  idézi  többek  között  az 
1 729-diki  3.  czikket,  melyben  bányászati  dolgokról  semmi  említés 
nincsen,  hanem  panasz  emeltetik  a  győri  és  komáromi  várparancs- 
nokok ellen,  kik  a  regálékat,  vagyis  a  korcsmáltatási  és  mészárszéki 
jogokat  akarták  gyakorolni.  így  idézi  az  1655-diki  31.,  1715-diki  97., 
1802-diki  7.  törvényczikkeket,  melyekben  e  szavak:  jus  montanum 
előfordulnak  ugyan,  de  nem  mint  bányászati  jog,  hanem  mint  szőlő- 
hegyben* adózás.  Végig  olvasva  e  czikkeket  Lustkandl,  világosan  lát- 
hatta volna,  hogy  azokat  az  ő  állításaira  épen  nem  lehet  alkalmazni. 
Különösen  láthatta  volna  ezt  az  1802-diki  7.  czikkben,  mely  borról, 
szüretről  és  borbeli  adózásról  beszél,  s  különösen  a  2.  §-ban  azt  mondja: 
«Pari  ratione  ad  evitandas  in  procreatione  vini  quoque  illorum,  qui 
vineas  nonae  aut  qualicunque  juri  montano,  vei  decimae  in  natura 
desumi  consuetis  obnoxias  cultivant,  damnificationes  constitutum 
est*  stb.  E  sorokból  észre  kellett  volna  Lustkandlnak  vennie:  hogy  e 
törvényekben  a  jus  montanum  még  sem  bányászati  jog. 

Azt  higyjük-e,  hogy  Lustkandl  úr  csak  idézte  ezen  törvényeket, 
de  el  nem  olvasta  ?  vagy  azt  higyjük,  hogy  azokat  nem  értette  ?  De 
hiszen  azon  törvények  latin  nyelven  vannak  írva,  Lustkandl  úr  pedig 
a  latin  nyelvben  jártas.  Vagy  talán  mivel  némely  szónak  többféle 
értelme  is  lehet,  mint  például  különösen  a  «jus  montanum*  szónak, 
Lustkandl  az  ily  szót,  a  midőn  azt  a  törvényben  olvasta,  tévedésből 
ama  másik  értelemben  vette  ?  De,  mint  említettük,  ez  különösen  az 
1802-dik  évi  7.  czikknél  alig  képzelhető. 

És  egyébiránt  is  attól,  ki  valamely  nemzetnek  közjogát  akarja 
megírni,  annyit  követelni,  hogy  azon  nemzet  közjogi  törvényeit,  külö- 
nösen, hogy  úgy  szóljunk,  törvényeinek  műszavait  értse,  talán  nem 
épen  szerénytelen  követelés. 

Vagy  talán  mindezen  hibás  idézetek  sajtóhibák  ?  Ha  ez  úgy  van, 
minthogy  azok  igen  számosak,  valóban  csodálkozunk,  hogy  Holzhausen 
nyomdájából,  s  a  legjobb  hírű  Braumüller  kezén  keresztül  oly  hanya- 
gul javított  munka  került  ki. 

Azt  mondja  talán  a  «N.  Fr.  Presse*,  hogy  e  tévedések  mind 
csekélységek,  s  kár  volt  velők  bíbelődni.  De  vegye  fontolóra,  hogy 
Lustkandl  egy  hosszú  lánczolatát  állította  fel  az  okoskodásoknak  és 
combinatióknak,  melyekre  fekteti  azon  magyar  közjogot,  melyet  ő 
létezettnek  vitat.  Okoskodásainak  és  combinatióinak  alapját  adatok 

teszik,  melyeket  felhozott,  s  midőn  ezen  adatok  nagyrészt  hibásak, 
helytelen  magyarázatok  által  elferdítettek,  akkor  a  hibák,  tévedések,  el- 
ferdítések  kimutatása  még  csekélyebbeknek  látszó  pontoknál  is  fontos. 
Hibás  adatokat,  melyeket  valaki  fegyverül  használ,  s  melyekre  egész, 
rendszert  akar  építeni,  valók  gyanánt  elfogadni  nem  lehet. 

Mi  tehát  az,  mi  a  tN.  Fr.  Presse »  keserű  szavait  igazolja?  Egy 
tudós  férfiú  könyvet  ír,  s  azt  magyar-osztrák  közjognak  nevezi.  Meg- 
lepő állításainak  támogatására  számos  oly  törvényeket  idéz,  melyek 
másról  szólanak,  vagy  máskép  szólanak.  Egy  magyar  publicista  kimu- 
tatja ezen  botlásokat  és  elferdítéseket,  s  a  «N.  Fr.  Pressét  nem  fejte- 
getve, nem  bizonyítva,  hogy  a  magyar  publicista  kimutatása  alaptalan,, 
azt  méltatlan  megtámadásnak  s  részben  allotriának  nevezi. 

n. 

Azt  mondja  a  iN.  Fr.  Presse*,  hogy  Deák  müve  távolról  sem 
tudományos  kritika,  hanem  egyedül  politikai  pártirat,  melynek  írója 
egyszer  mindenkorra  el  akarja  idegeníteni  a  svábokat  attól,  hogy  kriti- 
kájukkal azon  térre  lépjenek,  melyen  nincs  mit  keresniök,  hanem 
higyjék  el  szépen  a  magyar  közjogtanítók  magyarázatait,  s  ezekhez 
tartsák  magukat.  « Nincs  kétség  abban  —  folytatja  a  §N.  Fr.  Presse*  — 
hogy  nem  Lustkandl  az,  hanem  átalában  a  német  kutatás  (Deutsche 
Forschung),  melyet  Deák  el  akar  szoktatni  attól :  hogy  ily  kirándulá- 
sokat tegyen. 

Mennyi  epe,  mennyi  keserűség  egyfolytában !  Csakugyan  inger- 
lett kedélyünek  kell  annak  lenni,  ki  Deák  művében  ezeket  látja. 

Lustkandl  magyar-osztrák  közjognak  nevezte  munkáját,  mely 
azonban  nem  rendszeres  közjog.  Egyes  fontos  közjogi  kérdések  tár- 
gyaltatnak abban,  de  félreismerhetetlenül  a  napi  politikának  elveihez, 
idomítva.  Ezen  elvek  szempontjából  indul  ki  minden  tételeinél,  s 
hogy  elméletét  keresztül  vihesse,  megtámad  mindent,  tagad  mindent, 
mi  azzal  össze  nem  fér.  Corvin  Mátyást  jogtalanul  választott  királynak 
tekinti,  mert  nem  volt  az  Árpád-ház  nőágának  ivadéka.  Ő  előtte  az 
1687-diki  1.  törvény,  mely  a  Habsburgi  háznak  fiágában  az  elsőszülött- 
ségi sort  megállapítja,  üres  dolog,  az  1723-dik  évi  sanctio  pragmatica, 
mely  ugyanazon  ház  nőágára  is  átruházza  az  örökösödési  jogot,  feles- 
leges, mert  az  elsőszülöttségi  sor  és  a  nőági  örökösödés  már  1527  óta 
meg  voltak  a  mai  Habsburgi  házra  nézve  állapítva.  Ő  előtte  nincsen 
nyomatéka  annak :  hogy  I.  Mária,  Zsigmond,  H.  Ulászló  magukat  a 

nemzet  által  szabadon  választott  királyoknak  nevezték;  őket  nem 
választás,  hanem  örökösödés  útján  illette  a  magyar  korona,  azt  Lust* 

99 

kandi  jobban  tudja,  mint  azon  királyok  maguk  tudták.  0  előtte  az 
1687-diki  1.  és  1715-dik  évi  3.  törvényczikkek,  melyekben  elismerte- 
tett, hogy  a  Habsburgi  ház  fíágának  kihaltával  a  szabad  választás  a 
nemzetre  visszaszáll,  jogellenesek  voltak,  mert  e  törvények  sanctiója 
által  I.  Leopold  és  ül.  Károly  saját  házuk  nőágának  már  1527  óta 
megállapított  örökösödési  joga  ellen  cselekedtek.  Ő  szerinte  Magyar- 
ország és  az  örökös  tartományok  egyesült  országgyűléseket,  sőt  közös 
birodalmi  gyűlést  is  tartottak ;  a  hadügy,  pénzügy  és  politikai  ügyek  kö- 
zröek  voltak.  Ő  szerinte  a  nemzetnek  törvényhozási  joga  csak  némely 
tárgyakra  volt,  s  nem  a  magyar  törvények  által  szorítva ;  ő  szerinte 
a  magyar  király  által  kiadatni  szokott  koronázási  hitlevél  is  alkotmá- 
nyunk szerint  egyátalában  szükségtelen,  daczára  annak,  hogy  minden 
koronázási  hitlevélben  világosan  el  van  ismerve  a  koronázási  hitlevél 
kiadásának  múlhatatlan  szüksége.  És  miután  az  egész  magyar  köz- 
jogon ily  módon  keresztül-kasul  jár,  mindent  fölforgat,  mi  elméletével 
ellenkezik,  visszamegy  a  napi  politika  elveihez,  melyekből  kiindult,  s 
elmondja,  mit  kell  jövendőre  cselekedni.  Meg  vagyunk  győződve,  hogy 
a  ki  e  könyvet  átolvassa,  kétkedni  sem  fog,  hogy  az  valóságos  pártirat, 
s  úgy  hiszszük,  ezt  Lustkandl  maga  sem  kívánja  tagadni. 

Ezen  munkára  írta  Deák  észrevételeit,  de  a  munkának  csak 
azon  részére,  mely  a  positiv  magyar  közjogot,  s  az  azzal  kapcsolatban 
álló  magyar  történelmet  tárgyalja.  Maga  Deák  kimondja  észrevételei- 
nek elején  (a  4-dik  lapon),  hogy  nem  ereszkedik  politikai  vitatkozá- 
sokba, csak  azokra  szorítkozik,  miket  Lustkandl,  a  törvényekre  és 
történelemre  hivatkozva,  a  közjog  terén  mint  megtörténteket  vagy 
jogilag  fennállókat  felhoz.  Kimondja  továbbá  észrevételeinek  végén  is : 
hogy  ha  Lustkandl  nem  positiv  közjogot,  hanem  politikai  programmot 
írt  volna,  s  mellőzve  a  történelmet  és  törvényeket,  politikai  szempont- 
ból fejtegetné,  hogy  —  nézete  szerint  —  miként  kell  Ausztriának  és 
Magyarországnak  közjogát  jövőre  átalakítani,  nem  foglalkoznék  állí- 
tásaival, mert  nem  szándéka  politikai  programmok  bírálgatásába  bo- 
csátkozni. És  folytatja  alább :  «De  Lustkandl  positiv  közjogot  írt,  Ma- 
gyarország és  Ausztria  közjogát,  úgy  mint  az  nézete  szerint  létezett, 
s  jogilag  jelenleg  létezik ;  történelmi  tényekre  hivatkozott,  törvényeket 
idézett  s  elméletét  azokra  kívánta  alapítani.  Lustkandlnak  e  positiv 
téren  elkövetett  botlásait  akarta  Deák  kimutatni,  és  megtámadásait, 
melyeket  alaptalan  okoskodásokkal,  s  néhol  a  törvények  értelmének 

elferdítésével  a  magyar  nemzet  törvényes  jogai  ellen  intézett,  óhaj- 
totta czáfolva  visszautasítani*. 

így  szólott  Deák,  s  ezen  iránytól  el  sem  tért  munkájában,  nem 
lépett  túl  azon  határokon,  miket  magának  kitűzött. 

Ha  a  « pártirat*  fogalmát  a  tN.  Fr.  Presse*  úgy  értelmezte  volna, 
hogy  mivel  az  eddigi  törvényeknek,  s  az  ezen  törvényekben  megálla- 
pított közjogi  rendszernek  valóságos  értelmét  Lustkandl  egyféleképen, 
Deák  másféleképen  magyarázta,  ők  e  részben  két  különböző  pártnak 
nézeteit  képviselik,  s  irataik  valóságos  pártiratok,  nem  vitatkoznánk 
ily  értelmezés  felett,  hiszen  ily  értelemben  minden  tudományi  vitat- 
kozások némileg  pártviták,  s  az  ezeket  tartalmazó  iratok  pártiratok. 

De  a  «N.  Fr.  Presse*  Deák  müvét  határozottan  politikai  párt- 
iratnak nevezte,  és  ez  —  nézetünk  szerint  —  nem  áll. 

Politikai  pártiratok  nemcsak  a  múlttal  foglalkoznak,  hanem  a 
jövővel  is.  Nemcsak  azt  fejtegetik,  hogy  az  eddig  alkotott  közjogi  tör- 
vényeknek mi  a  valóságos  értelme,  hanem  a  felett  is  vitatkoznak, 
vájjon  ama  törvények  czólszerttek-e  jelenleg  és  jövőre.  Szóval  az  oppor- 
tunitás,  politikai  szükség  s  a  körülményekből  eredő  kényszerűség 
tekintete  ily  iratokban  fontos  szerepet  játszanak. 

Lustkandl  azt  mondotta :  «így  kell  lenni,  mert  a  magyar  köz- 
jogi törvények  szerint  eddig  is  így  volt*.  Deák  Lustkandl  ezen  állítá- 
sának második  részét  támadta  meg ;  tagadta,  hogy  a  magyar  közjog 
eddig  úgy  állott,  mint  Lustkandl  vitatja.  Deák  észrevételei  Lustkandl 
e  részbeni  tévedésének  kimutatására  voltak  irányozva.  De  Deák  nem 
bocsátkozott  abba,  hogy  jövőre  mi  lenne  megállapítandó,  sőt  határo- 
zottan kijelentette,  hogy  ilynemű  politikai  vitatkozásokba  nem  akar 
bocsátkozni. 

Vagy  talán  azért  oly  keserű  a  «N.  Fr.  Presse*,  és  azért  nevezi 
oly  ingerülten  Deák  müvét  csupán  pártiratnak,  mert  abban  Lustkandl- 
nak  hibás  idézetekre  és  helytelen  magyarázatokra  épített  elmélete,  a 
tévedések  világos  kimutatásával,  alapjában  van  megtámadva  ?  Beszél- 
hetett volna  Lustkandl  bármit  a  jövőről,  csak  a  múltat  el  ne  ferdítette 
volna,  hogy  ily  módon  alapot  rakhasson  a  jelenre  és  jövőre  vonatkozó 
elméletének,  Deák  —  úgy  hiszszük  —  észrevételeit  nem  írta  volna. 

Tekintse  azonban  a  «N.  Fr.  Presse*  Deák  észrevételeit,  ha  tet- 
szik, politikai  pártiratnak,  mi  véle  hosszasan  e  tárgy  fölött  vitázni 
nem  fogunk.  Mi  csak  ellenkező  nézetünket  akartuk  elmondani,  és  azon 
okokat,  melyeknél  fogva  Deák  észrevételeit  politikai  pártiratnak  nem 
tekinthetjük.  Egyébiránt  politikai  pártiratok  is  tehetnek  hasznos  szol- 

gálatot  az  igazság  felderítésére.  Az  ily  iratok  becse  felett  is  azok  tar- 
talma határoz. 

Nem  tudjuk,  mi  okból  és  mi  alapon  állította  a  «N.  Fr.  Presse »> 
hogy  Deák  a  svábokat  akarta  egyszer  mindenkorra  elidegeníteni  attól, 
hogy  a  magyar  közjoggal  foglalkozzanak,  s  hogy  tulajdonképen  nem 
Lustkandlt,  hanem  átalában  a  német  kutatást  akarta  elszoktatni  az 
efféle  kirándulásoktól. 

Deáknak  egész  értekezésében  egy  szó  nem  fordul  elő,  melyet  a 
legepésebb  gyanakodó  képes  volna  —  bármi  csekély  látszatával  a  való- 
színűségnek —  oda  magyarázni,  hogy  az  akár  a  svábok  ellen,  akár 
pedig  átalában  a  német  kutatás  ellen  volna  irányozva.  Tiszteljük  és 
teljes  mértékben  méltányoljuk  mi  a  német  nemzet  tudományosságának 
mélységét  és  alaposságát.  Tudjuk,  hogy  a  tudományok  legtöbb  ágait 
épen  a  német  tudósok  alapos  kutatásai  fejtették  ki  leginkább.  De  tud- 
juk azt  is,  hogy  nem  minden  német  tudósnak  kutatásai  alaposak. 

Saját  ügyeink  körében  is  köszönettel  fogadjuk  a  részrehajlatlan 
alapos  kutatásokat,  felvilágosításokat  s  netalán  hibás  nézeteink  helyre- 
igazítását, bárkitől  származzanak  azok.  De  midőn  valamely  tudós, 
legyen  az  német,  magyar,  vagy  bármely  nemzetbeli,  kutatásaiban  úgy 
jár  el,  mint  Lustkandl,  ki  nem  a  talált,  valóságos  adatokból  vonta  ki 
az  igazságot,  hanem  előre  megállapított  elméletének  támogatására  ke- 
resett adatokat,  s  a  hol  világos  adatokat  nem  talált,  idézett  olyanokat, 
mik  más  tárgyakról  szólanak,  vagy  oda  gondolt  valamit,  a  mi  ott 
nincs,  vagy  a  máskép  hangzó  adatokat  magyarázatokkal  igyekezett 
elméletéhez  idomítani :  akkor  csakugyan  kénytelenek  vagyunk  kimon- 
dani, hogy  az  ily  kutató  tudósnak  tudománya  —  legalább  e  tárgyban  — 
nem  mély,  és  kutatásai  nem  alaposak. 

És  ha  azután  valaki  közülünk  a  kutatónak  botlásait  kimutatja, 
eljárását  megrója,  és  hibás  adatokra  épített  állításait  czáfolja,  mint 
Deák  tőn  Lustkandl  könyvével :  lehet-e  azt  a  német  nemzet  sértésé- 
nek, vagy  átalában  a  német  kutatás  elidegenítésére  irányzott  törekvés- 
nek bélyegezni?  kivált  midőn  az  egész  munkában  a  svábok  s  a. 
német  kutatás,  mit  a  «N.  Fr.  Presse*  kiemel,  csak  egy  betűvel  sincse- 
nek megemlítve  ? 

Miért  akarja  tehát  a  «N.  Fr.  Presse »  Lustkandlt  a  német  nemzet 
háta  mögé  bujtatni?  A  német  nemzet  sokkal  bölcsebb,  semhogy  mind- 
azokért, miket  valamely  német  tudós  állított  és  vitatott,  solidaritást 
akarjon  magára  vállalni. 

Valamint  fonákság  volna  követelni  azt :  hogy  a  mit  Deák  állított,. 

azt  megtámadni,  czáfolni,  sőt  keményebben  is  megróni  ne  lehessen 
csak  azért,  mert  azokat  Deák  állította,  úgy  kétségtelenül  fonákság  az 
ie,  mit  a  «N.  Fr.  Presse*  állított,  hogy  azok,  a  miket  Deák  Lustkandl- 
nak  állításai  és  eljárása  ellen  mondott,  nem  Lustkandl  ellen,  hanem 
átalában  a  német  kutatásnak  elidegenítésére  van  irányozva. 

Egy  német  tudós  könyvet  ír  a  magyar  közjogról.  Egy  magyar 
publicista  észrevételeket  ír  e  könyvre,  s  igyekszik  czáfolgatni  az  abban 
előforduló  állításokat,  kimutatni  a  tévedéseket,  sőt  néhol  keményebben 
is  szól  azon  eljárásról,  melyet  a  könyv  írója  követett.  A  «N.  Fr.  Presse » 
méltatlannak  hiszi  a  magyar  publicista  kritikáját  s  védelmére  kél  a 
német  tudósnak.  Ez  ellen,  úgy  hiszem,  kifogást  tenni  nem  lehet.  De 
miből  áll  a  f  N.  Fr.  Presse  »-nek  egyik  fővédelme?  Reá  fogja  a  magyar 
publicistára,  hogy  az  tulajdonképen  nem  is  Lustkandlt,  hanem  a  svá- 
bokat s  átalában  a  német  kutatást  akarta  megtámadni,  s  a  kutatások- 
nak ismétlésétől  elidegeníteni,  holott  mindezekről  a  magyar  publicista 
észrevételeiben  csak  egy  betű  sem  fordul  elő.  Keményen  kifakad  czik- 
keiben  az  ellen,  hogy  bárkinek  tekintélye  döntő  lehessen  ott,  hol  csak 
az  igazság  bírhat  elhatározó  erővel,  és  ebben  teljes  igazsága  van.  De  ő 
maga  mit  cselekszik?  Izgatni  akarja  a  német  tudományosságot,  a 
német  kutatást,  melyet  senki  meg  nem  támadott,  s  ezen,  valóban  nagy 
tekintélyeket  szeretné  paizsúl,  fegyverül  használni.  Mikép  fogja  nevezni 
a  «N.  Fr.  Presse*  saját  eljárását? 

Azt  mondja  a  «N.  Fr.  Pressét  egyik  czikkében :  hogy  Lustkandl 
egy  kicsit  ártott  magának  azzal,  hogy  az  1848-diki  magyar  törvények 
törvényességét  tagadta,  valamint  azzal  is,  hogy  a  Deák  által  felállított 
personal-unio  ellenében  aHabsburgi  ház  uralkodásának  kezdetétől  fogva 
bevégzett  real-unio  dogmáját  akarta  bebizonyítani.  A  «N.  Fr.  Presser- 
nek sem  tetszik  tehát  e  két  lényeges  pontja  Lustkandl  könyvének. 

De  hiszen  épen  ez  a  két  pont  az,  melyért  Lustkandl  egész  könyvét 
írta.  Ezen  két  pontot  akarta  ő  bebizonyítani,  s  az  egész  magyar  történel- 
met és  közjogot  csak  azért  akarta  felforgatni,  hogy  e  két  pontot  bebizonyít- 
hassa. Mert  e  két  pont  nélkül  egész  elmélete  összeroskad,  azok  nélkül 
nehéz  lett  volna  a  múltból  a  jelenre  és  jövőre  oly  következtetéseket 
vonni,  minőket  ő  óhajtott. 

Ha  Lustkandl  csak  azt  írta  volna,  hogy  mióta  Magyarország 
Ausztriával  a  Habsburgi  ház  alatt  együtt  áll,  gyakran  mutatkozott 
törekvés  a  szorosabb  reál-unióra,  hogy  azon  hosszas  háborúk  alatt, 
melyek  egy  érdekért  egyesült  erővel  valának  folytatva,  elkerülhetetle- 
nek voltak  oly  viszonyos  érintkezések,  melyek  a  personal-unio  határain 

túl  mentek,  s  hogy  a  birodalom  minden  részeinek  érdekében  jövőre  is 
szükséges  a  personal-uniónál  szorosabb  kapcsolat,  ha  —  mondjuk  — 
ezeket  írta  volna,  kihagyva  épen  azon  két  lényeges  pontot,  mely  a 
•N.  Fr.  Pressernek  sem  tetszik,  akkor  könyve  egész  más  munka  lett 
volna,  sokkal  rövidebb  és  jelen  munkájához  alig  hasonló.  Ily  munkára 
valószínűleg  Deák  sem  írt  volna  észrevételeket,  mert  azon  kérdés  felett, 
hogy  a  múltban  vannak-e  nyomai  valamely  szorosabb  kapcsolat  utáni 
törekvésnek,  s  fordultak-e  elő  a  personal-unio  határait  haladó  érint- 
kezések esetei,  vitatkozni  alig  volt  volna  érdemes,  a  jövőt  illetőleg  pedig 
Deák,  á  mint  észrevételeiben  is  mondja,  semmi  politikai  programm 
taglalgatásába  nem  bocsátkozott  volna. 

Különösen  kiemeli  a  § N.Fr.  Pressét  az  1559.  évi  8-dik  és  1569.  évi 
38-dik  t.-czikkeket,  s  éles  gúnynyal  ajánlja  Deáknak,  hogy  azokról  leg- 
közelebbi röpiratánál  a  personal-unio  érdekében  szerezzen  tudomást. 

A  «Pester  Lloyd»  különösen  az  idézett  1569-dik  évi  38-dik  czikkre 
azon  megjegyzést  tette :  hogy  annak  rendelete,  úgy  látszik,  egyes  pol- 
gároknak az  udvari  kamarához  és  udvari  főhadi  tanácshoz  intézett 
magánkereseteire  vonatkozik. 

Erre  a«N.  Fr.  Presse »  kemény  szavakban  válaszol.  Vakmerőnek 
nevezi  a  «Pester  Lloyd»  állítását,  közli  német  fordításban  az  idézett 
38-dik  czikket,  személyes  kezességet  vállalván  a  fordítás  hűségéért, 
s  következő  szavakkal  végzi  kifakadásait :  •  Kérdezzük:  hamisan  idé- 
zett-e Lustkandi?  Adja  elő  a  «Pester  Lloydi-nak  spiritus  familiárisa 
az  igazi  szöveget,  de  «úgy  látszik »  és  más  efféle  szavak  nélkül  (ohne 
oscheint  und  dgl.»).  De  ha  Lustkandi  helyesen  idézett,  akkor  semmi 
becsületes  ember  nem  kívánhatja:  hogy  mások  hallgatva  engedjék, 
hogy  azzal,  mint  hazuggal  bánjanak,  csak  azért,  mert  Deák  az  ellenfele ». 

Kit  nevezett  a  «N.  Fr.  Presse*  a  «Pester  Lloyd»  spiritus  fami- 
liárisának, nem  vizsgáljuk ;  de  szívesen  felelünk  mi  helyette. 

Abban  izazsága  van  a  «N.  Fr.  Pressernek,  hogy  Lustkandlt  csak 
azért,  mert  Deák  neki  ellenfele,  hazugnak  nevezni  nem  lehet.  Mire  már 
fenntebb  megjegyeztük :  hogy  tudományos  vitatkozásoknál  nem  a  sze- 
mély, nem  a  tekintély,  hanem  egyedül  az  igazság  bírhat  döntő  erővel. 
Mi  még  a  hibás  idézetekért  sem  neveznénk  Lustkandlt  hazugnak,  mert 
nem  vagyunk  kedvelői  az  efféle  kemény  szavakba  foglalt  ítéleteknek. 

Mielőtt  azonban  fejtegetésekbe  bocsátkoznánk,  minthogy  azok 
tárgya  az  1569-dik  évi  38-dik  czikknek  valóságos  tartalma,  s  így  annak 
szövegére  gyakran  hivatkozunk,  ide  igtatjuk,  az  olvasó  kényelme  végett 
is,  annak  eredeti  latin  szövegét,  mely  így  szól : 

Institerunt  quoque  Status  et  Ordines,  ut  quia  Begnicolis  valde 
onerosum  est,  negotia  et  supplicationes  eorum  ex  Hungarico  ad  Belli 
cum  Consilium,  et  inde  quandoque  ad  Gameras  remitti,  Maiestas  Cae- 
saráé et  Begia  dignaretur  in  rebus  fidelium  suorum  Hungarorum,  Hun- 
garico uti  consilio.* 

§.1.  Qua  in  parte,  Maiestas  Sua  benigne  deciara vit:  quae  iusti- 
tiam,  iura  libertatesque  Begni  concernunt,  in  Hungarico ;  quae  Came- 
xalia,  in  Camera ;  quae  verő  bellica  negotia  sünt,  in  Bellico  Gonsilio 
(more  hactenus  observato)  tractari: 

§ .  2.  Ac  proinde  ad  minus  duos,  videlicet  unum  Ecclesiasticum,  alte- 
rum  Yero  Saecularem,  ex  Maiestatis  Suae  Gonsiliariis  Hungária,  Aulám 
continue  sequi  debere,  quo  Maiestas  eiusillorum  opera,  in  rebus  istisHun- 
garicis,  iustitiam,  et  iura  libertatesque  Begni  concernentibus,  uti  possit. 

§.3.  Cum  quibus  etiam  de  Begni  bellicis  rebus,  ubi  necessitas 
postulabit,  se  collaturam ;  ac  insuper,  ut  in  praefatis  CameraB,  et  Bellico 
Consiliis,  partes  eo  citius,  breviusque  expediri,  et  sumptu  illó,  quam 
hactenus  in  interpretes  facere  coactas  fuisse,  Begni  Status  conquesti 
sünt,  sublevari  queant,  curaturam  clementer  obtulit,  ut  imposterum 
bini  interpretes,  tam  apud  Camerae  suae  Aulicae,  quam  Bellicum  Consi- 
lium (qui  a  Maiestate  Sua  salarium  accipiant,  ac  Partibus  operám 
suam  interpretando  gratis  praestent)  interteneri,  et  dictis  Consiliis, 
vei  eorundem  Praesidibus,  alterni  continue  adesse  debeant. 

Lustkandi  ezen  törvényczikket  könyvének  108-dik  ós  109-dik 
lapjain  nemcsak  idézte,  hanem  annak  eredeti  latin  szövegét  a  magyar 
törvénykönyvből,  eltérés  nélkül,  szakaszonkint  ki  is  írta.  A  közlött 
latin  szöveg  tehát  nem  hibás.  De  az  eredeti  latin  nyelven  közlött  egyes 
szakaszoknak  tartalmát  német  nyelven  kivonván  és  fejtegetvén,  oly 
szavakat  és  oly  eszméket  is  emel  ki,  mint  a  törvényben  levőket,  melyek 
ama  törvényben  sehol  elő  nem  fordulnak.  És  épen  ezen  szavakra  és 
-eszmékre  alapítja  gyakran  okoskodásainak  egyik  lényeges  részét. 

így  például  a  2-dik  és  3-dik  szakaszból  azt  emeli  ki  a  109-dik 
lapon,  hogy  azok  jogot  adnak  a  magyaroknak,  hogy  az  udvari  kamará- 
hoz és  udvari  tanácshoz  két-két  (zwei-zwei)  magyar  tanácsosok  adan- 
dók, kik  a  felett  őrködjenek,  hogy  ezen  két  közönséges  kormányszék 
eljárása  által  a  magyarok  egyéb  szabadságai  ne  csorbíthassanak :  «dass 
je  zwei  ungarische  Báthe  zur  Hofkammer  und  zum  Hofkriegsrathe 
hinzugefügt  werden  sollen,  welche  darüber  wachen  sollen,  dass  durch 

*  Id,  quod  iam  coustitutiim  erat.  (Ulad.  Decr.  1.  a.  6.  et  7.)  Et  confir- 
matur  novissime  An.  1715.  a.  17.  Et  An.  1723.  a.  16. 

die  Gebahrung  dieser  allgemeinen  Ámter  den  sonstigen  ungarischen 
Freibeiten  nicbt  gescbadet  werden  möge». 

Az  eredeti  latin  szöveg  pedig,  melyet,  mint  említők,  Lustkandl  i& 
közöl,  azt  mondja,  hogy  «ő  felsége  magyar  tanácsosai  közül  legalább* 
kettőnek,  tudniillik  egy  egyházinak  és  egy  világinak  folytonosan  az. 
udvart  kell  követni,  hogy  ő  felségének  ezekben  a  magyar  dolgokban, 
melyek  az  igazságszolgáltatást,  s  az  ország  jogait  és  szabadságait  tár- 
gyazzák,  azoknak  szolgálatával  élhessen*,  a  3-dik  szakasz  pedig  e  sor- 
ral kezdődik :  « Kikkel,  midőn  a  szükség  kívánni  fogja,  az  ország  hadi 
dolgairól  is  fog  tanácskozni*.  Minő  különbség  van  e  kettő  között! 

Lustkandl  szavaiban  világosan  és  határozottan  azon  eszme  van 
kimondva,  hogy  az  említett  magyar  tanácsosok  az  udvari  kamarához 
és  udvari  hadi  tanácshoz  voltak  hozzáadva  (hinzugefügt).  Ellenben  az 
idézett  törvény  azt  rendeli,  hogy  azok  folytonosan  az  udvart  kövessék. 
E  két  értelmezés  között  pedig  lényeges  a  különbség.  Ha  a  törvény  azt 
akarta  volna  mondani,  a  mit  abból  Lustkandl  kiolvasott,  nem  azon 
kifejezéssel  ólt  volna:  az  udvart  folytonosan  kövessók,  « aulám  continuo 
sequi  debere»,  hanem  világosan  kimondotta  volna:  «Camerap  aulic®- 
et  consilio  bellico  adiunguntun. 

Lustkandl  azt  vonta  ki  az  említett  törvényből,  hogy  két-két  ma- 
gyar tanácsos  volt  hozzáadandó  az  udvari  kamarához  és  a  hadi  tanács- 
hoz (Dass  je  zwei  ungarische  Ráthe  zur  Hofkammer  und  zum  Hof- 
kriegsrathe  hinzugefügt  werden  sollen),  tehát  mindenikhez  külön  kettő. 
A  törvényben  pedig  az  van,  hogy  ő  felsége  magyar  tanácsosai  közül 
legalább  kettőnek  folytonosan  követni  kell  az  udvart.  És  ez  is  lényeges- 
különbség.  Mert  ha  a  «je  zwei»  szavak,  vagy  ezen  szavaknak  más  sza- 
vakban kifejezett  értelme  ott  állana  a  törvényben,  könnyebb  volna  a 
törvényből  azt  magyarázgatni :  hogy  azon  magyar  tanácsosok  az  udvari 
kamarához  és  hadi  tanácshoz  voltak  hozzáadva,  különben  a  «je  zwei* 
szavaknak  nem  volna  értelme.  De  mivel  ezen  szavak  az  említett  2-dik 
szakaszban  elő  nem  fordulnak,  hogy  lehetett  azokat  onnan  kiolvasni? 

Lustkandl  szerint  azért  adattak  ezen  magyar  tanácsosok  az  ud- 
vari kamarához,  hogy  őrködjenek,  hogy  ama  két  közönséges  hivatal 
(diese  Allgemeinen  Ámter)  hivatalos  eljárásaikban  Magyarország  egyéb 
szabadságait  meg  ne  sértsék.  Az  idézett  törvény  szerint  pedig  azért 
kellett  ő  felsége  magyar  tanácsosai  közül  legalább  kettőnek  folyvást 
követni  az  udvart,  hogy  ő  felsége  ezekben  a  magyar  dolgokban,  melyek 
az  igazságszolgáltatást  s  az  ország  jogait  és  szabadságait  tárgyazzák,  az, 
ő  szolgálatukkal  élhessen,  és  (mint  a  3-dik  szakasz  első  sorai  mondják) 

midőn  a  szükség  kívánja,  velők  az  ország  hadi  dolgairól  is  tanácskoz- 
zék. . .  •  Nincs  tehát  az  idézett  szakaszokban  csak  távolról  is  megemlítve 
azon  őrködés,  melyet  az  emiitett  magyar  tanácsosoknak,  Lustkandl 
szerint,  az  udvari  kamaránál  és  hadi  tanácsnál  gyakorolniuk  kellett 
volna,  valamint  arról  sincs  ott  szó :  hogy  azok  eme  két  kormányszék- 
nek bármi  tekintetben  tagjai  lettek  volna. 

Lássuk  továbbá,  mit  olvasott  ki  Lustkandl  az  idézett  törvény 
3-dik  szakaszából.  Közli  ezen  szakaszt  is  eredeti  latin  szövegben,  s 
annak  tartalmáról  a  110.  lapon  így  szól:  «Es  sollen  alsó  die  zwei  bei 
dem  Könige  weilenden  ungarischen  Báthe  bei  dringenden  Anlássen, 
ubi  necessitas  postulabit,  auch  im  Eriegsrathe  mitgehört  werden,  und 
je  zwei  Dolmetsche  der  Gesetze,  alsó  gewissermassen  Eronjuristen,  der 
allgemeinen  Hofkammer  und  dem  allgemeinen  Hofkriegsrathe  mit 
beigegeben  und  vom  Kaiser  erhalten  werden ». 

Az  idézett  3-dik  szakasz  ellenben  az  említett  tolmácsokra  nézve  azt 
mondja :  És  azonfelül,  hogy  az  említett  kamaránál  és  hadi  tanácsnál  a 
felekkel  (partes)  annál  hamarább  és  rövidebben  lehessen  végezni,  s 
azon  költségről,  melyet  eddig,  mint  az  ország  rendéi  panaszolják,  a 
tolmácsokra  voltak  kénytelenek  fordítani,  ő  felsége  kegyelmesen  meg- 
ajánlta,  hogy  gondoskodni  fog,  miszerint  mind  az  udvari  kamaránál, 
mind  a  hadi  tanácsnál,  két-két  tolmács  tartassék,  kik  ő  felségétől  kap- 
ják fizetésöket,  a  feleknek  tolmácsolva  ingyen  szolgáljanak,  s  az  emlí- 
lített  tanácsoknál  (a  kamaránál  és  a  hadi  tanácsnál)  vagy  azok  elnökei- 
nél egymást  váltva  jelen  legyenek. 

Világos  ezen  sorokból,  hogy  a  törvény  határozottan  nyelvtolmá- 
osokról  szól,  olyanokról,  kik  azért  voltak  a  kamarához  és  hadi  tanács- 
hoz rendelve,  azért  kaptak  ő  felségétől  rendes  fizetést,  hogy  a  feleknek 
azon  két  kormányszéknél  a  nyelvre  nézve  tolmácsul  szolgáljanak,  8  e 
szolgálatot,  a  feleknek  minden  terheltetése  nélkül,  ingyen  teljesítsék. 
Ezt  a  törvény  szövege  annyira  kétségtelenné  teszi,  hogy  alig  foghatjuk 
meg,  mikép  lehetett  az  említett  szakaszban  legkisebb  nyomát  is  találni 
a  törvények  tolmácsainak,  vagy  épen  korona-jogászainak.  Igaz  tehát  e 
pontra  nézve  is,  hogy  Lustkandl  oly  eszmét,  oly  szavakat  olvasott  ki 
a  törvényből,  mik  abban  elő  nem  fordulnak.  £s  pedig  lényegesek 
ezen  eszmék  és  szavak,  melyeket  Lustkandl  ama  törvénybe  oda  gon- 
dolt, mert  ha  azok  csakugyan  ott  állanának,  nagy  támaszul  szolgálná- 
nak Lustkandl  okoskodásainak. 

Azt  mondja  talán  a  «N.  Fr.  Presse*,  hogy  az  még  nem  idéz  ha- 
misan, ki  az  idézett  törvénynek  eredeti  latin  szövegét  eltérés  nélkül 


278 

bele  írja  könyvébe,  az  ott  előforduló  szavakat  és  eszméket  azonban 
saját  egyéni  nézete  szerint  máskép  értelmezi.  Ám  legyen.  Mi  nem  akar- 
juk Lustkandl  ellen  azon  kemény  szavakat  használni,  miket  a  «N.  Fr* 
Presse*  emleget:  a  hazugságot,  hamisítást,  hamis  idézést.  Annyi  azon- 
ban mégis  csakugyan  igaz,  hogy  midőn  a  törvénynek  közlött  eredeti 
szövege  oly  nyelven  van  írva,  melyet  az  olvasóközönségnek  nagy  része 
nem  ért,  az  író  pedig  az  idézett  törvény  tartalmát  elemezvén,  oly  sza- 
vakat és  tételeket  ad  elő,  mint  a  törvényből  mentetteket,  mik  abban 
nincsenek,  azt  sem  hü,  sem  pontos  idézésnek  nem  lehet  mondani. 

Szabad  legyen  nekünk  is  minden  ingerültség  nélkül  azon  őszinte 
kérdést  intéznünk  a  «N.  Pr.  Presse  i-hez:  minek  nevezné  ő  azon  író- 
nak eljárását,  ki  lényeges  állításai  mellett  számos  oly  törvényeket  idéz, 
mikben  azon  tárgyról  egy  szó  sem  fordul  elő,  holott  ha  azon  törvénye- 
ket csak  egyszer  végig  olvasta,  lehetetlen  volt  nem  látnia,  hogy  azok 
félremagyarázhatlanul  egészen  más  tárgyakról  szólanak ;  ki  valamely 
általa  idézett  és  közlött  törvényt  elemezvén,  ezen  elemezés  közben  a 
törvénynek  néhány  lényeges  szavát  más  szavakkal  cseréli  fel,  oly  sza- 
vakkal, mik  a  törvényben  nincsenek,  egyes,  igen  fontos  kifejezéseket 
belegondol  a  törvénybe,  mik  ott  nem  találtatnak,  és  azután  ezen  elcse- 
rélt vagy  belegondolt  szavakra  építi  okoskodását ;  ki  valamely  törvény- 
nek tartalmát  csak  kivonatban  adván  elő,  e  kivonatba  oly  tételeket  szó- 
bele, melyek  a  törvényben  egy  betűvel  sincsenek  említve,  s  ezzel  téve- 
désbe hozza  a  kivonat  hűségén  nem  is  kételkedő  olvasót ;  ki,  hogy  el- 
méletét a  törvény  szavaival  támogassa,  a  törvénynek  egyedül  csak  utolsó 
szakaszát  idézi  és  közli,  az  elsőbb  szakaszokat  pedig  épen  egészen  el- 
hallgatja, holott  épen  ezen  első  szakaszok  azok,  melyek  a  harmadik  sza- 
kasznak egészen  más  értelmet  adnak,  s  melyekből,  ha  minden  szakaszok 
összefüggésben  olvastatnak,  világos,  hogy  azon  törvény  egészen  másnemű 
tárgyról  szól?  Teszi  pedig  ezt  azon  író,  ismerve  az  elsőbb  szakaszok  tar- 
talmát, s  jól  tudva :  hogy  ha  közli  azokat  is,  nem  lesz  olvasó,  ki  az 
utolsó  szakaszt  úgy  magyarázza,  mint  a  hogy  azt  ő  magyarázta. 

Lustkandl  pedig  így  járt  el,  midőn  azon  állítását  fejtegette :  hogy 
a  Habsburg  ház  nőágának  örökösödési  joga  már  1527  óta  meg  volt  álla- 
pítva ;  így  járt  el  a  bányajog  feletti  okoskodásainál,  így  járt  el  az  ezüst 
kivitelről  szóló  1554-dik  évi  1 7-dik  törvényczikknek  idézésénél,  így  járt 
el  az  1715-dik  évi  59-dik  czikk  elemezésénél,  így  jártéi,  midőn  az 
1723-dik  évi  21-dik  czikknek  elsőbb  szakaszait  elhallgatva,  annak  csak 
utolsó  szakaszát  hozta  fel,  így  járt  el  több  más  esetekben  is,  melyek 
Deák  észrevételeiben  világosan  ki  vannak  mutatva.  Es  most  a  iN.  Fr» 

Pressernek  ingerült  kérdésére  egyszerűen  azt  feleljük :  mondja  meg 
a  «N.  Fr.  Pressét  maga,  miként  idézte,  magyarázta  és  elemezte  Lust- 
kandl  a  magyar  közjogi  törvényeket? 

m. 

Kimutattuk  előbbi  czikkünkben  :  hogy  az  J  569-dik  évi  törvény- 
czikknek  tartalma  nem  egészen  olyan,  minőnek  azt  Lustkandl  8  az  ő 
nyomán  a  «N.  Fr.  Presse »  magyarázták,  s  hogy  ezen  magyarázat  és  a 
törvénynek  eredeti  szövege  lényegesen  különböznek  egymástól. 

Vakmerőnek  nevezi  a  «N.  Fr.  Pressét  a  tPester  Lloyd»-nak 
azon  állítását :  hogy  « az  említett  törvényczikknek  rendelete,  úgy  lát- 
szik, egyes  polgárok  magán  ügyeire  vonatkozik,  még  pedig  oly  magán 
ügyeire,  melyek  azoknak  az  udvari  kamara  vagy  udvari  hadi  tanács 
elleni  követeléseiket  tárgyaztákt.  De  vizsgáljuk  figyelemmel  a  törvény 
szövegét. 

A  bevezetésben  elmondják  az  ország  rendéi,  hogy  nagyon  ter- 
hes az  ország  lakosaira  nézve :  hogy  ügyeik  és  folyamodásaik  (nego- 
tia  et  supplicationes  eorum)  a  magyar  tanácsból  a  hadi  tanácshoz, 
onnan  pedig  néha  a  kamarához  küldetnek  vissza.  Ugyanazért  kérik  ő 
felségét,  méltóztassék  hü  magyarjainak  dolgaiban  a  magyar  tanácsot 
használni.  Továbbá  a  törvényczikk  utolsó  szakaszában  megemlíttetik 
az  országos  rendeknek  azon  panasza  is :  hogy  az  udvari  kamaránál  és 
hadi  tanácsnál  kénytelenek  a  felek  sokat  költeni  tolmácsokra. 

Az  ország  rendéi  tehát  kizárólag  egyes  polgároknak  magán  ügyei- 
ről és  folyamodásáról  szólottak  ezen  törvényczikkben,  egyes  polgárok 
terheltetése  miatt  emeltek  panaszt,  s  ezekre  nézve  sürgettek  orvoslást 

ő  felségénél.  Más  tárgyat  pedig  meg  sem  említettek. 

»« 

0  felsége  a  rendek  panaszára  és  kívánatára  azt  felelte,  hogy  az 
igazságot  és  az  ország  jogait,  szabadságait  illető  dolgok  a  magyar 
tanácsban,  a  kamaraiak  a  kamaránál,  a  hadiak  a  hadi  tanácsnál  tár- 
gyaltatnak az  eddig  megtartott  szokás  szerint  «more  hactenus  obser- 
vatot.  Ugyanazért  ő  felsége  magyarországi  tanácsosai  közül  legalább 
kettőnek,  egy  egyházinak  tudniillik  és  egy  világinak,  folytonosan  az 
udvart  kell  követni,  hogy  ő  felsége  ezekben  az  igazságot,  s  az  ország 
jogait,  szabadságait  illető  magyar  dolgokban  azok  tanácsával  élhessen. 
Kikkel  az  ország  hadi  dolgairól  is,  midőn  a  szükség  kívánja,  értekezni 
fog.  A  tolmácsokat  illetőleg  pedig  a  felek  költségeinek  megkímélése 
végett  ö  felsége  mind  az  udvari  kamarához,  mind  az  udvari  hadi  tanács- 

hoz  két-két  tolmácsot  rendelt,  kik  fizetésüket  ő  felségétől  kapják,  8  a 
feleknek  tolmácsolva  ingyen  tesznek  szolgálatot. 

Két  részből  áll  e  törvónyczikknek  tartalma :  Az  ország  rendéinek 
előadásából  s  illetőleg  kérelméből  és  ő  felségének  erre  adott  válaszából, 
mely  az  ország  és  fejedelem  közös  egyetértésével  határozattá  lőn.  Az  or- 
szág rendéinek  előadásában  és  kérelmében  nincs  másról  szó,  csak  egye- 
sek magán  ügyeiről  és  folyamodásairól.  Miért  kellene  tehát  az  arra  és 
pedig  egyenesen  arra  adott  királyi  válasz  értelmét  messzebb  terjeszteni, 
mint  azon  panaszok  orvoslására,  melyek  végett  a  törvény  alkottatott? 

És  ha  vizsgáljuk,  minők  lehettek  az  egyes  polgároknak  azon  ma- 
gánügyei és  folyamodásai,  melyek  —  mint  a  törvényben  elmondatik  — 
a  magyar  tanácsból  a  hadi  tanácshoz,  onnan  pedig  néha  a  kamarákhoz 
küldetnek  vissza,  mindenek  előtt  azt  kell  állítanunk :  hogy  azok  oly 
ügyek  nem  lehettek,  melyek  bárki  által  valamely  magyarországi  lakos 
ellen  indíttattak,  mert  hogy  az  igazságot  s  az  ország  jogait  és  szabad- 
ságait illető  magyar  dolgok  az  udvari  kamara  és  hadi  tanács  illetősége 
alá  nem  tartoztak,  azt  még  Lustkandl  és  a  «N.  Fr.  Presse*  is  elismerik, 
az  ország  jogainak  egyike  pedig  az :  hogy  magyar  polgárt  csak  hazájá- 
nak törvényes  bírósága  előtt  lehet  kereset  alá  venni,  és  így  a  magyar 
polgárok  ellen  indított  keresetek  az  udvari  kamara  és  hadi  tanács  előtt 
nem  tárgyaltathattak.  A  törvényben  említett  magán  ügyeknek  és  folya- 
modásoknak tehát  olyanoknak  kellett  lenni,  melyekben  azon  egyes 
magyar  polgárok  nem  keresett,  hanem  kereső  felek  voltak.  Ezek  azok, 
miket  a  tPester  Lloydt  is  állított,  s  miket  a  «N.  Fr.  Presse »  vakmerő 
állításoknak  nevezett.  Mi  azonban  azt  hisszük,  hogy  a  «Pester  Lloyds 
állításai  nem  oly  vakmerőek,  minőknek  azokat  a  «N.  Fr.  Presse »  bélye- 
gezni szeretné. 

De  tegyük  fel,  hogy  tévedtünk;  tegyük  fel,  hogy  az  említett 
15f>9-dik  évi  38-dik  törvónyczikk  szerint  a  magán  ügyeken  és  folya- 
modásokon túl  más  magyar  tárgyakra  is  kiterjedt  az  udvari  kamarának 
és  hadi  tanácsnak  hatósága :  vájjon  olynemüek  voltak-e  azon  tárgyak, 
olynemű  és  természetű  volt-e  azon  hatóság,  hogy  abból  valóságos  real- 
uniót  lehessen  alaposan  következtetni  ? 

Lustkandl  —  s  az  ő  nyomán  a  «N.  Fr.  Presse »  —  különösen 
kiemelik  az  idézett  törvénynek  eme  szavait :  quae  Cameralia  in  Gamera, 
quie  autem  bellica  sünt,  in  Bellico  consilio  (more  hactenus  observato) 
tractari,  és  ezen  szavakból  indulnak  ki  további  okoskodásaikban. 

Nézetünk  szerint  különös  figyelmet  érdemel  e  sorokban  ama 
néhány  szó,  mely  határozottan  oda  van  függesztve  záradék  gyanánt  a 

törvény  azon  szabályához,  hogy  a  kamarai  dolgok  a  kamaránál,  a 
hadiak  a  hadi  tanácsnál  tárgyaltassanak.  E  néhány  szó  pedig  ez: 
t  more  hactenus  observato*,  az  eddig  megtartott  szokás  szerint. 

Nem  a  tárgyalások  modorára  vonatkoznak  e  szavak,  mert  akkor 
&  törvény  azt  mondotta  volna:  «modo  hactenus  observato »,  az  eddigi 
módon.  Egyébiránt  mivel  épen  ezen  törvény  által  van  némi  változás 
téve  az  udvari  kamaránál  és  a  hadi  tanácsnál  eddig  követett  módra 
nézve,  a  mennyiben  a  felek  könnyebbségére  ingyen  tolmácsok  vannak 
oda  rendelve,  mik  előbb  nem  voltak,  a  more  hactenus  observato  —  a 
tárgyalási  módra  alkalmazva  —  nem  lett  volna  elmondható. 

Mire  terjed  tehát  az  említett  záradéknak  ereje  és  értelme  ?  Két- 
ségtelenül arra,  hogy  a  mely  kamarai  és  hadi  ügyek  eddig  az  udvari 
kamaránál  s  hadi  tanácsnál  tárgyaltattak,  azok  ezentúl  is  ott  fognak 
tárgyaltatni,  mert  hiszen  a  melyek  eddig  nem  ott  valának  tárgyalva, 
azokra  a  «more  hactenus  observato  •  nem  volna  alkalmazható.  Ugyan- 
azért 

Azt  kell  mindenek  előtt  vizsgálnunk :  hogy  az  1569-dik  évet  meg- 
előzött korszakban  a  Magyarországot  illető  kamarai  és  hadi  ügyek 
közül  melyek  lehettek  azok,  miknek  tárgyalása  törvény  szerint  az  em- 
lített két  udvari  kormányszékhez  tartozott  ? 

Tekintsük  először  is  a  kamarai  ügyeket.  Egyik  igen  fontos  kama- 
rai tárgy  volt  mindenkor  a  harminczadok  ügye,  mind  kereskedelmi, 
mind  államjövedelmi  tekintetből.  A  magyarországi  harminczadokra 
nézve  azon  korszakból,  mely  I.  Ferdinánd  uralkodásának  kezdetétől  az 
annyiszor  idézett  1569-dik  évi  törvény  alkotásáig  lefolyt,  nem  egy  tör- 
vény tesz  arról  tanúságot,  hogy  azokra  az  udvari  kamarának  hatósága 
törvényesen  ki  nem  terjedett,  hanem  azok  felállítása,  megszüntetése, 
szabályozása,  sőt  még  a  fizetendő  díjak  meghatározása  is  a  magyar 
törvényhozás  jogaihoz,  kezelése  pedig  egyenesen  ő  felsége  magyar 
kamarájának  köréhez  tartozott.  Ily  törvények  a  többek  között  az 
1542-dik  évi  45-dik  czikknek  I-ső  szakasza,  az  1553-dik  évi  18-dik, 
1546-dik  évi  54-dik,  1556-dik  évi  37-dik  és  1548-dik  évi  58-dik  czik- 
kelyek,  melyek  némely  új  harminczadok  felállításáról,  másoknak  átté- 
teléről, másoknak  pedig  megszüntetéséről  rendelkeznek.  Ilyen  az 
1553-dik  évi  18-dik  czikk,  melyből  világos,  hogy  a  harminczadi  díjakat 
is  a  törvényhozás  határozta  meg.  Ilyen  az  1553-dik  évi  19-dik  czikk- 
nek 4-dik  szakasza,  mely  azt  rendeli,  hogy  midőn  a  harminczadfizetósre 
vonatkozó  követelés  miatt  (super  exactione  tricesimarum)  vagy  más 
okból  a  harminczadosok  és  egyéb  hivatalnokok  között  viszály  támad, 

az  ne  az  udvari  kamara  elébe,  vagy  az  ausztriai  kamarások  és  igazga- 
tók elébe  vitessék,  hanem  az  ily  viszályt  a  magyar  királyi  helytartó,  s  a 
magyar  királyi  kamara  tanácsosai  vizsgálják  meg  és  intézzék  el.  Ilyen  — 
hogy  többeket  ne  említsünk  —  az  1554-dik  évi  1 1-dik  czikknek  3-dik 
és  4-dik  szakasza,  mely  azt  rendeli,  hogy  a  magyarországi  harmincza- 
dosok  akár  magyarok,  akár  idegenek,  a  magyar  kamara  tanácsosainak 
engedelmeskedjenek,  s  a  Magyarországban  történt  dolgokra  nézve 
külső  kamarásokhoz  és  azok  itélöszékeihez,  ha  valami  elítélendő  történt, 
ne  forduljanak  (de  negotiis  in  Hungária  gestis  ad  externos  Camerarios 
et  eorum  judicia,  ubi  quid  judicandum  contingit,  se  se  non  referant). 
És  így  a  Magyarországban  elkövetett  harminczadi  csempészetek  felett 
sem  ítélhetett  az  udvari  kamara. 

A  magyar  harminczadok  tehát  —  ezen  elsorolt  törvények  bizo- 
nyítása szerint  —  az  1569-dik  évi  törvény  alkotásának  korszakában 
sem  állottak  törvényesen  az  udvari  kamarának  illetősége  alatt,  követ- 
kezve a  more  hactenus  observato  szavakban  foglalt  záradék  szerint 
semmi  esetre  sem  lehet  azokat  az  udvari  kamara  tárgyalása  alá  tar- 
tozottak  közé  sorolni. 

Másik  nagy  fontosságú  kamarai  tárgy  a  pénzverési  királyi  jognak 
kezelése.  A  magyar  pénzek  súlyát,  belértékét,  alakját,  köriratát  a  ma- 
gyar törvényhozás  határozta  meg  az  említett  korszakban  is,  mint  ezt 
az  1547-diki  24-dik,  1552-diki  46-dik,  1548-diki  51-dik,  1550-diki 
48-dik,  1557-diki  14-dik  törvényczikkek  bizonyítják;  a  magyarországi 
aranyat,  ezüstöt  a  magyar  kamarához  kellett  vinni,  mint  az  1557-diki 
15-dik  czikkből  is  látható,  s  a  pénzverdék  a  magyar  kamara  felügye- 
lete és  az  ország  prímásának,  mint  föpisetariusnak  vagy  megbízottjá- 
nak ellenőrködése  alatt  állottak,  s  mindezekbe  az  udvari  kamarának 
semmi  törvényes  befolyása  nem  volt,  mint  ezt  az  idézett  törvények  és 
az  1553-diki  23-dik  és  1563-diki  63-dik  czikkek  is  mutatják.  A  more 
hactenus  observato  értelmében  tehát  a  pénzverési  ügy  sem  tartozott 
törvényesen  az  udvari  kamara  tárgyalása  alá. 

A  közadónak  minden  nemeit  (contributiót,  lucrum  Camer»-t, 
subsidiumokat)  az  ország  gyűlése  határozta  meg,  a  kivetés  pedig  és 
behajtás  minden  idegen  avatkozás  nélkül  az  ország  közhatóságait  illette. 
Minden  behajtott  közadó  rendesen  a  magyar  királyi  kamarához,  néha, 
különösen  a  subsidiumokra  nézve,  országgyülésileg  kinevezett  kincs- 
tárnokok kezéhez  adatott  be,  s  a  királyi  kamara  köteles  volt  felügyelni : 
hogy  a  beszedett  pénzek  mindenütt  a  kitűzött  czélra  fordíttassanak. 
A  királyi  kamara  volt  a  törvény  által  megbízva,  hogy  számot  vegyen  a 

pénzt  beszedő  kincstárnokoktól,  sőt  maga  is  köteles  volt  az  országgyű- 
lés színe  előtt  számot  adni  ő  felségének  az  általa  kezelt  pénzekről ;  és 
mindezekbe  az  udvari  kamarának  törvény  szerint  semmi  beleszólása 
nem  volt.  Az  1542-dik  évi  15,  16.  és  17-dik,  az  1545-dik  évi  40,  4U 
és  42-dik,  az  1566-dik  évi  9-dik,  az  1567-dik  évi  15-dik  és  az  1569-dik 
évi  6-dik  és  16-dik  czikkek  bizonyságai  fentebbi  állításunknak.  Tehát 
az  1569-dik  évi  38-dik  czikk,  midőn  azt  mondja:  Cameralia  in  Camera 
(more  bactenus  observato)  tractari,  az  adózási  ügyet  sem  tekinthette 
oly  kamarai  tárgynak,  mely  az  udvari  kamaránál  tárgyaltatott  volna. 

A  bányászat  körében  kétségtelenül  volt  az  udvari  kamarának  is 
befolyása  a  magyar  bányák  művelésére.  Mert  ő  felsége,  kit  a  bányák 
illettek,  gyakran  élt  az  udvari  kamarának  s  az  ottani  szakférfiaknak 
tanácsával  is,  gyakran  azok  készítettek  czélszerű  tervezeteket,  melyeket 
ő  felsége  királyi  hatalmával  egyes  esetekben  és  egyes  tárgyakra  nézve 
itt  is  életbe  léptetett.  Vannak  azonban  számos  törvényeink,  melyek 
arra  mutatnak,  hogy  azon  korban  is  voltak  a  bányászat  körüli  királyi 
jognak  és  joggyakorlatának  némely  korlátai,  s  azokat  nem  közösen  álla- 
pították meg  az  ő  felsége  uralkodása  alatt  álló  népek  s  országok,  hanem 
Magyarországra  nézve  a  magyar  törvényhozás  által  lőnek  kiszabva. 
Ilyenek  például  ama  korból  az  1552-diki  36-dik  törvény,  mely  azt 
rendeli,  hogy  ő  felsége  az  új  bányák  fölállításában  meg  ne  sértse  az 
ország  rendéinek  közhatározatait  és  kiváltságait;  ilyenek  az  1548.  54, 
1552.  37,  1553.  23,  1559.  46,  1563.  73-diki  törvényczikkek,  melyek 
szigorú  büntetés  alatt  tiltják  a  nyers  aranynak  és  ezüstnek  az  ország- 
beli kivitelét;  ilyen  az  1557.  15-dik  czikk,  melynek  bizonyítása  szerint 
az  arany  és  ezüst  a  királyi  kamarához  volt  beadandó. 

A  hadi  dolgokat  illetőleg  tekintetbe  kell  mindenek  előtt  vennünk 
azon  helyzetet,  melyben  Magyarország  és  a  fejedelem  azon  korszakban 
valának.  Az  országnak  kétharmadát  Erdély  és  a  török  bírták.  A  mind- 
inkább előrenyomuló  törökhódítás  Magyarország  még  meglevő  részét 
s  ő  felségének  többi  országait  ós  tartományait  közös  veszólylyel  fenye- 
gette, s  a  közös  veszély  ellen  közösnek  kellett  lenni  a  védelemnek  is« 
Ki  fogja  tehát  tagadni :  hogy  azon  hosszas  véres  háborúk,  melyekben 
a  közös  fejedelemnek  minden  országai  a  közös  ellenség  ellen  létükért, 
fönmaradásukért  küzdöttek,  csakugyan  közös  háború  volt  ? 

A  háború  viselése,  vezetése  fejedelmi  jog  volt  nálunk  is,  Auszt- 
riában is.  A  fejedelem  intézte  a  harczok  vitelét,  s  nem  volt-e  termé- 
szetes :  hogy  bécsi  főudvari  hadi  tanácsát  is  megkérdezte,  nemcsak  a 
magyar  hadférfiakat,  hadi  terveket  készíttetett  német  hadi  tanácsával, 

német  tábornokokkal,  s  azok  véleményének  gyakran  nagy  súlyt  tulaj- 
donított. Német  és  magyar  seregek  gyakran  együtt,  máskor  ismét 
különválva  harczoltak.  A  fővezér  majd  német,  majd  magyar  volt,  a 
mint  a  fejedelem  egyiknek  vagy  másiknak  ügyességéhez  és  talán 
ragaszkodásához  is  több  bizalommal  volt.  E  közös  harczokban  sok 
eset  fordult  elő,  sok  tárgy,  melyet  néha  közösen  kellett  végezni.  A  had- 
seregnek ellátása,  a  katonaság  kiszökései,  a  fegyverek  és  hadi  eszközök 
előállítása,  kölcsönös  érintkezéseket,  leszámításokat,  vizsgálatokat  tet- 
tek szükségessé.  Van  törvényeinkben  több  helyütt  nyoma  annak  is, 
hogy  a  végvárak  egyikének  vagy  másikának  védelmét  és  ellátását 
Ausztria  vette  magára,  s  többek  között  az  1563-diki  16-dik  czikk  azt 
rendeli,  hogy  az  ország  kerületi  főkapitányai  vizsgálják  meg  gyak- 
rabban az  ország  minden  határőrségeit  (Confinia)  s  ő  felsége  nevezzen 
melléjök  szakértő  hadi  férfiakat,  magyarokat  és  németeket. 

Ezek  és  egyéb  ilynemű  érintkezések  csakugyan  közösek  voltak. 
De  hiszen  még  akkor  is,  midőn  két,  egymástól  minden  tekintetben, 
még  uralkodójára  nézve  is  különvált  ország  visel  valamely  közös  ellen- 
ség ellen  valamely  közös  veszély  elhárítására  közösen  háborút,  az  efféle 
kölcsönös  érintkezések  elkerülhetlenek.  Hát  még  Magyarország  és 
Ausztria  között,  melyet  a  legszorosabb  personal-unio  kötött  egymás- 
hoz. Ezen  szoros  pcrsonal-uniónak  kifolyásai  voltak  az  említett  közös 
érintkezések,  real-uniót  azonban  nem  képeztek. 

De  még  azon  súlyos  körülmények  között  is,  melyek  a  közös 
háborúnak  közös  vitelét  tették  szükségessé,  igyekezett  Magyarország 
a  magyar  hadi  dolgok  minden  ágaiban,  melyekben  a  közösség  elkerül- 
hető volt,  a  törvényes  különállást  fentartani.  Az  ország  határozta  meg 
a  magyar  sereg  felkelését,  a  zsoldosok  fogadására  az  ország  rendelt 
pénzt,  az  ország  határozott  a  katonaság  élelmezése,  zsoldja  s  annak 
mikor  és  miként  leendő  kifizetése  felett,  mint  ezt  az  1 569-dik  évet 
közelebb  megelőzött  korszakból  is  számos  törvények,  különösen  az 
1545-dik  évi  decretumnak  5-től  egész  32-ig  minden  czikke,  úgyszintén 
az  154G.  évi  20-dik,  az  1547.  évi  6-dik,  az  1552.  évi  10-dik  és  13-dik, 
az  1553.  évi  1 6-dik  törvényczikkek  bizonyítják.  A  magyar  hadsereg 
saját  katonai  szabálya  és  fegyelme  alatt  állott,  s  az  ország  különösen 
az  1552-diki  15-dik  czikkben  azt  is  kikötötte,  hogy  a  magyar  seregnél 
magyarok  legyenek  a  tisztek,  s  midőn  az  egyesült  magyar  és  német 
seregek  külön  válnak  és  külön  működnek,  a  magyar  seregeknek  magyar 
főkapitánya  hasonló  tekintélylyel  és  hatalommal  bírjon,  mint  a  német 
seregek  főtábornoka.  Es  mindezekbe  a  főhadi  tanács  bele  nem  avatkoz- 


285- 

hatott.  Sőt  a  sokszor  említett  1569.  évi  38-dik  törvényczikk  utolsó 
szakasza  mutatja:  hogy  ő  felsége  azon  két  magyar  tanácsossal,  kiknek 
ugyanazon  törvény  szerint  folytonosan  kellett  követni  az  udvart,  szük- 
ség esetében  az  ország  hadi  dolgairól  is  tanácskozott.  Mindezek  arra 
mutatnak,  hogy  ama  korban  —  törvény  szerint  —  külön  állott  a  ma- 
gyar, külön  a  német  hadsereg,  de  midőn  a  háborúban  együtt  működ- 
tek, sok  egyes  kérdések  támadtak,  melyeknek  elintézésére  az  udvari 
hadi  tanácsnak  is  volt  befolyása,  a  fejedelem,  kinek  kezében  volt  a 
háború  vezetése,  meghallgatta  a  német  főhadi  tanácsot,  meghallgatta 
magyar  tanácsosait  s  aztán  határozott.  Ez  —  mint  fönnebb  említők  — 
természetes  következése  volt  nem  a  reál-,  hanem  a  szoros  personal- 
uniónak. 

Kétséget  nem  szenved :  hogy  azon  korban  az  osztrák  államférfiak 
nem  egyszer  avatkoztak  oly  magyar  dolgokba,  melyek  törvény  szerint 
őket  nem  illették,  gyakran  tettek  kísérleteket,  hogy  a  magyar  köz- 
igazgatásban minél  nagyobb  tért  foglalhassanak,  és  tették  ezt  nem 
annyira  az  osztrák  tartományok  javáért,  mint  inkább  a  hatalom  érde- 
kében. Számosak  törvényeinkben  a  panaszok,  a  reclamatiók  ily  ter- 
jeszkedési törekvések  ellen.  És  mire  vezettek  ezen  kísérletek?  Fokon- 
kint  növekvő  elégületlenségre,  mely  nagy  előmozdítója  volt  ama  bei- 
háborúnak,  mit  utóbb  a  bécsi  békekötés  fejezett  be.  Időnkint  Magyar- 
ország rendéi  kénytelenek  voltak  oly  törvények  alkotásában  keresni 
a  folytonos  kísérletek  ellen  oltalmat,  melyekben  az  ország  jogai  és 
független  önállása  mindinkább  világosan  és  határozottan  ki  van 
mondva.  Tekintsük  például  a  kamarai  dolgokat.  Az  1608-diki  koro- 
názás előtti  5-dik  czikkben  világosan  kimondatott,  hogy  főkincstárnok 
neveztessék  a  magyar  tanácsból,  s  az  világi  személy  legyen,  külnem- 
zetbeliek  az  ország  jövedelmeibe  magukat  ne  avassák,  s  a  főkincstár- 
nok az  udvari  és  ausztriai  kamaráktól  semminemű  függésben  ne  le- 
gyen. Az  1609.  évi  21-dik  czikk  azt  mondja:  hogy  a  főkincstárnok  s  a 
mellette  levő  tanácsosok  leveleznek  ugyan  az  udvari  kamarával,  de 
ettől  épen  nem  függnek.  Az  1622.  évi  18-dik,  az  1647.  évi  146-dik 
és  az  1655.  évi  11-dik  czikkek  ugyanazt  mondják,  hogy  a  magyar 
kamara  levelezzen  az  udvari  kamarával,  de  minden  függés  nélkül. 
Es  mindamellett,  hogy  e  törvények  rendelete  világos  és  határozott 
volt,  már  1681-ben  ismét  panaszolkodnak  az  ország  rendéi  számos 
visszaélésekről,  melyek  az  említett  törvények  ellen  és  az  ország  jogai 
ellen  elkövettettek,  s  a  1 3-dik  czikkben  ismét  megújítják  a  magyar  ka- 
mara függetlenségéről  alkotott  törvényeket. 

De,  úgy  látszik,  maga  a  törvényekben  még  fenhagyott  corres- 
pondentia  elég  volt  arra,  hogy  az  udvari  kamara  némi  felsöbbségi 
jogokat  akarjon  gyakorolni  a  magyar  kamara  felett,  oly  jogokat,  me- 
lyek azt  törvény  szerint  nem  illették.  Az  1741.  évi  törvényhozás  tehát 
a  14-dik  czikkben  újra  kimondja:  hogy  «a  magyar  kamara  teljesen 
megtartassék  azon  hatáskörben,  mely  azt  a  hazai  törvények  szerint 
illeti*.  Annak  bővebb  megmutatására  pedig,  hogy  a  magyar  kamara 
az  udvari  kamarától  független,  elhatározták :  hogy  a  magyar  kamara 
azon  tárgyak  iránt,  melyek  nála  tárgyaltatnak,  felírásait  közvetlen  6 
felségéhez  czímezze  és  küldje,  s  azok  felett  a  királyi  választ  az  udvar- 
tól kapja.  Kimondotta  a  törvény  azt  is,  hogy  mindazok,  a  mik  Magyar- 
országban és  a  kapcsolt  részekben  a  kincstárt  illetik  (aerarium  respi- 
ciunt),  következve  a  só  dolga  és  a  bányászati  dolgok  is  (res  salis  et 
montanisticse),  ugyan  a  magyar  kamara  alá  rendeltessenek. 

És  hogy  ezeket  az  1741-dik  évi  törvényhozás  nem  is  tekintette 
új  jogoknak,  hanem  olyanoknak,  melyek  a  régibb  törvények  szerint  is 
illették  az  országot,  világosan  bizonyítják  a  törvényczikk  bevezetésé- 
nek eme  szavai:  «Ut  Camera  liegia  Hungarica  in  activitate  vigore 
legum  patriarum  eidem  competente  plene  et  omnino  conserveturt, 
s  az  ezen  szavak  után  következő  rendeleteket  a  magyar  kamara  füg- 
getlenségének bővebb  megmutatása  végett  tették.  És  így  mindaz,  a  mi 
tettleg  annyi  éveken  keresztül  a  magyar  kamarának  ily  határozott  ér- 
telmű függetlensége  ellen  történt,  az  ország  és  fejedelem  elismerése 
szerint  törvény  ellen  történt,  következve  bármiféle  reál- unióra  nézve 
jogos  alapúi  nem  tekintethetik. 

Hasonlóul  sok  más  közigazgatási  tárgyakban  is  megvolt  azon 
korban  némely  osztrák  államférfiak  részéről  ama  folytonos  térfogla- 
lási törekvés,  mely  ellen  törvénykönyvünkben  számos  törvény  talál- 
ható, s  nem  volna  nehéz  kimutatni,  hogy  épen  az  efféle  kísérletek 
miatt  kellett  újabb  s  újabb  törvényekben  folyton  növekedő  határozott- 
sággal kimondani  és  megállapítani  az  ország  jogait.  Ily  módon  alkot- 
tattak azon  1715-dik,  1723-dik,  1741-dik  ós  1790-dik  évi  közjogi 
törvények,  melyek  az  ország  közjogára  nézve  oly  igen  fontosak. 

íme,  Lustkandl  és  a  «N.  Fr.  Presse*  találnak  egy  régibb  tör- 
vényt (1569.  évi  38-dik  czikket),  fönnhangon  hirdetik,  hogy  e  törvény 
mindazokat,  kik  a  puszta  personal-unio  elméletéhez  ragaszkodnak, 
kétségbe  fogja  ejteni,  s  mit  csinálnak  e  törvénynyel?  Lustkandl  sejtve 
talán,  hogy  annak  tartalma  meg  sem  oly  határozott  az  ö  elméletének, 
a  real-uniónak,  támogatására,  egy  kis  magyarázattal  még  néhány  esz- 

mét  rak  bele  a  törvény  tartalmába,  s  így  a  maga  nézetéhez  idomítván 
azt,  végtelen  következtetéseket  von  ki  abból.  A  «N.  Fr.  Presse*  e  rész- 
ben utána  megy.  Es  mi  az  eredmény  ?  Egyszerűen  az,  hogy  még  ak- 
kor is,  ha  elismernénk,  hogy  az  idézett  törvényczikknek  valóságos 
tartalma  real-uniónak  létezésére  mutatna,  nem  sokat  használna  az 
Lustkandl  politikai  czélú  elméletének.  Mert  oly  real-unio,  melynek 
valamely  két  század  előtti  törvényben  van  csak  némi  nyoma,  hanem 
ezen  nyom  a  következett  két  század  alatt  újabb  törvények  által  mind- 
inkább eltöröltetik,  oly  real-unio,  mely  fokonkint  nem  hogy  kifejlett 
és  növekedett  volna,  sőt  mindinkább  gyengült  s  elenyészett,  Lustkandlt 
alig  fogná  kielégíteni. 

Meglepő  valóban,  hogy  Lustkandl  és  a  «N.  Fr.  Presse*  épen 
azon  korszakban  keresik  a  Magyarország  és  Ausztria  közötti  real-unió- 
nak eredetét  és  alapját,  midőn  a  közös  fejedelem  fel  akarta  osztani 
gyermekei  között  az  országokat,  s  így  nemcsak  a  reál- uniót,  hanem 
még  a  valóságos  personal-uniót  is  tettleg  megsemmisíteni. 

A  «N.  Fr.  Presse*  egyik  czikkében,  épen  ott,  hol  a  tPester 
Lloyd*  magyarázatát  oly  keményen  és  annyi  keserűséggel  megtámadja, 
közli  az  1569.  évi  38-dik  czikket  német  fordításban,  s  egész  határozott- 
sággal utána  veti,  hogy  a  fordítás  hűségéért  ő  személyesen  kezeskedik. 
(Für  die  Treue  der  Uebersetzung  bürgen  wir  persönlich.) 

Azonban  e  tiszteletreméltó  személyes  kezesség  mellett  is  kény- 
telenek vagyunk  kimondani :  hogy  a  közlött  német  fordítás  nem  hü. 

A  «N.  Fr.  Presse*  német  fordításában  a  törvény  bevezetésének 
1  -ső  szakasza  így  áll :  Auch  habén  die  Standé  darauf  gedrungen,  dass  — 
weil  es  der  Bevölkerung  sehr  lástig  ist  ihre  Angelegenheiten  und  Bit- 
ten  aus  der  Hofkanzlei  an  den  Kriegsrath  und  von  da  bisweilen  an 
die  Eammer  hin  und  her  schicken  zu  lassen.  A  törvény  eredeti  latin 
szövege  pedig  így  szól :  « Institerunt  quoque  Status  et  Ordines,  ut  quia 
Regnicolis  valde  onerosum  est,  negotia  et  Supplicationes  eorum  ex  Hun- 
garico  ad  Bellicum  Consilium,  et  inde  quandoque  ad  Cameras  remitti*. 

Nem  tudjuk,  a  fordító,  kinek  művéért  a  «N.  Fr.  Presse*  szemé- 
lyesen kezeskedik,  hol  olvasta  a  törvényben  e  szavakat :  udvari  kan- 
czellária,  Hofkanzlei,  holott  abban  ez  a  szó  sehol  elő  nem  fordul. 
A  törvény  a  magyar  tanácsot  említi  s  a  fordító  e  helyett  Hofkanzlei 
nevezetet  használ. 

A  nevezetnek  (Benennung)  ezen  elcserélése  még  akkor  is  hiba 
volna  a  fordításban,  ha  a  kanczellária  lett  volna  azon  Hungaricum 
Consilium,  melyről  a  törvény  szól.  Mert  hü  fordításban  a  nevezeteket 

(Benennungen)  úgy  kell  megtartani,  mint  azok  az  eredeti  szövegben 
vannak.  Ehhez  járni  még  az  is,  hogy  a  fordításban  az  mondatik  tvon 
der  Hofkanzlei*,  nem  «von  der  ungarischen  Hofkanzlei*.  Pedig  már 
azon  korban  létezett  az  udvarnál  a  magyaron  kívül  más  kanczellária 
is,  például  a  Germanica.  És  így  a  törvény  azon  szavának  «ex  Hunga- 
rico  consilio*  még  értelme  sincs  a  fordításban  határozottan  visszaadva. 

De  mivel  a  «Hungaricum  Consilium*  az  idézett  törvénynek  ko- 
rában épen  nem  volt  ugyanazon  egy  a  magyar  udvari  kanczellária- 
val,  miről  a  «N.  Fr.  Presse*  meggyőződhetik  a  magyar  törvényekből, 
különösen  az  1542.  évi  30-dik  czikknek  és  az  1552.  évi  30-dik  czikk 
2-dik  szakaszának  tartalmából,  az  idézett  1569-diki  törvény  pedig  vilá- 
gosan a  magyar  tanácsról  (Ungarico  Consilio)  szól,  kétségtelen,  hogy  a 
fordítás  e  részben  lényegesen  eltér  az  eredeti  szövegtől. 

Másodízben  is  előfordul  ugyané  hiba  a  német  fordításban. 
Ugyanis  az  1-ső  szakasz  végén  azt  mondja  a  német  fordítás,  twas  die 
Gerechtigkeit,  die  Rechte  und  Freiheiten  Ungarns  betrifft,  in  der  Hof- 
kanzlei, die  Kammeralien  in  der  Kammer,  was  aber  die  Kriegsge- 
scháfte  betrifft,  in  dem  Kriegsrathe*  stb.,  az  eredeti  latin  szöveg  pedig 
így  szól :  aquee  iustitiam,  iura  libertatesque  Regni  concernunt,  in  Hun- 
garico,  quee  Cameralia,  in  Camera,  quae  verő  bellica  negotia  sünt,  in 
Bellico  Consilio  etc.»  A  törvényben  tehát  ismét  a  magyar  tanács,  Hun* 
garicum  Consilium,  a  német  fordításban  pedig  újra  Hofkanzlei  em- 
líttetik. 

Ha  figyelemmel  olvasta  volna  a  *N.  Fr.  Presse*  fordítója  Lust- 
kandl  munkájának  e  tárgyról  szóló  részét  a  108-dik  lapon,  láthatta 
volna,  hogy  Lustkandl,  midőn  a  törvény  1-ső  szakaszát  taglalja,  az 
Ungaricum  Consilium  helyett  nem  mond  Hofkanzlei-t,  hanem  azt 
mondja:  «das  wird  seine  Majestat  im  ungarischen  Consilium*  stb.  Te- 
hát e  szavakat  Lustkandl  is  hüebben  fordította,  mint  a  tN.  Fr.  Pressét. 

Másik  hiba  a  «N.  Fr.  Presse*  német  fordításában  az,  hogy  ama 
sorokban,  melyeket  fentebb  kiírtunk,  a  törvény  szavait,  melyek  az 
eredeti  latin  szöveg  szerint  így  szólanak:  «et  inde  quandoque  ad  Ca- 
meras  remitti*,  a  fordító  így  adja  németül :  «und  von  da  bisweilen  an 
die  Kammer*.  Az  eredeti  szöveg  tehát  többes  számban  szól  s  kamará- 
kat említ,  a  német  fordítás  ellenben  csak  egyes  számban  egy  kama- 
ráról szól.  És  ezen  eltérés  nem  fontosság  nélküli,  mert  az  egyes  szám- 
ban említett  kamara  alatt  mindenki  csak  egy  kamarát,  és  pedig  való- 
színűleg az  udvari  kamarát  fogja  érteni,  s  fel  nem  teszi,  hogy  más  va- 
lamely kamarához,  különösen  a  magyarhoz  is  küldettek  vissza  ügyek 

és  folyamodások,  az  eredeti  szöveg  ellenben,  minthogy  többes  számban 
kamarákat  említ,  nem  zárja  ki,  sőt  magában  foglalja  azon  természetes 
értelmezést,  hogy  a  hadi  tanács  a  hozzá  küldött  magánügyeket  és  folya- 
modásokat nem  mind  és  kizárólag  a  német  kamarához  küldötte,  ha- 
nem egyiket  a  némethez,  másikat  a  magyarhoz,  a  mint  tudniillik  a 
folyamodás  tárgya  német  vagy  magyar  ügyre  vonatkozott. 

íme,  tehát  egész  határozottsággal  mondhatjuk,  hogy  azon  for- 
dítás, melynek  hűségéért  a  «N.  Fr.  Presse »  személyesen  kezeskedett, 
nem  hü  fordítás,  és  pedig  jelentékeny  pontokban  nem  hü. 

A  «N.  Fr.  Pressernek  sok  más  kifákadásaira  nem  óhajtunk 
felelgetni.  Csak  egyet  kívánunk  mégis  felemlíteni.  Azt  mondja  a 
«N.  Fr.  Presse »  márczius  15-diki  czik kében:  «Die  Taktik  Herrn  von 
Deák's  ist  überhaupt  den  dynastischen  Zusammenhang  völlig  ausser 
Acht  zu  lassen  etc.»  Valóban  meglepő,  hogy  midőn  egyrészről  azt 
vetik  Deáknak  szemére:  hogy  a  personal-unión  kívül  más  kapcsot 
nem  akar  elismerni,  másrészről  a  «N.  Fr.  Presséi  azzal  vádolja: 
hogy  a  dynastikus  összefüggést  figyelembe  sem  veszi.  Mi  azt  hittük 
eddig,  hogy  a  personal-unio,  melyet  Deák  fejteget,  azon  personal-unio, 
melynek  tartóssága  nemcsak  a  fejedem  személyéhez  és  életéhez  van 
kötve,  hanem  maradékaira  is  kiterjed,  ugyanazonos  a  dynastikus  össze- 
függéssel, 8  meg  valánk  győződve :  hogy  ezen  senki  nem  kételkedik. 
És  íme,  találkozott  még  olyan  publicista  is,  ki  e  kettőt  egyenesen 
ellentétesnek  tartja. 


A  BÉCSI  BIRODALMI  TANÁCS  TÁRGYALÁSAI 
ÉS  SCHMERLING  NYILATKOZATAI   A  MAGYAR  KÉRDÉSRŐL. 

Schmerling  államminiszter  állása  az  évek  folyamán  mind  inkább  meg- 
rendült. A  magyarokkal  és  a  szlávokkal  nyílt  háborúban  élt.  A  klérus  ellene 
tört.  A  bureaukratia  sokalta  az  alkotmányosságnak  még  ama  csekély  mér- 
tékét is,  a  melyet  Schmerlíng  az  örökös  tartományokban  meghonosítani 
hitt.  Végre  a  szabadság  kérdéseiben  tanúsított  magatartása  miatt  ellene 
fordult  a  német  szabadelvű  párt  is,  a  melyet  az  események  arra  a  meggyő- 
ződésre juttattak,  hogy  a  reactio  ellenében  nem  állhat  meg  az  oly  alkot- 
mány, a  melyet  Magyarország  visszautasít.  Schmerling  mindazonáltal  ra- 
gaszkodott tervéhez  «bogy  a  februári  alkotmány  revisiójáról  szó  nem  lehet, 
míg  a  pesti  országgyűlés  küldöttei  meg  nem  jelennek  a  birodalmi  tanácsban*. 

Deák  Ferencs  Beazédd.  HT.  19 

A  tágabb  birodalmi  tanácsot  1864  november  14-dikén  megnyitó  trón- 
beszédében ő  felsége  abbeli  várakozását  fejezte  ki,  hogy  birodalma  keleti 
felében  az  alkotmányos  tevékenység  mindenütt  újra  meg  fog  indulhatni. 
A  birodalmi  tanács  képviselőháza  válaszföliratában  mélyen  fájlalta,  hogy  a 
birodalom  nagy  részében  az  alkotmányos  tevékenység  meg  sem  kezdődött 
vagy  teljesen  megakadt.  A  kormánynak  a  birodalom  érdekeire  nézve  any- 
nyira  kártékony  emez  állapotok  megszüntetésére  irányuló  határozott  elŐ- 
haladása  újra  bizalmat  támasztana,  s  a  képviselőház  élénk  örömével  talál- 
koznék. A  fölirat  az  egész  birodalomra  nézve  különösen  nagy  fontosságú- 
nak mondotta,  hogy  a  magyar  és  horvát  királyságokban  az  alkotmányos 
állapotok  helyreállíttassanak,  s  azért  ezen  királyságok  országgyűléseinek 
azonnal  való  egybehívását  sürgősen  szükségesnek  nyilvánította.  Bizalmát 
jelentette  ki,  hogy  ezen  királyságok  törvényes  képviseletei  nem  zárkóznak 
el  ama  meggyőződés  elől,  hogy  a  birodalom  közös  ügyeinek  közös  tárgya- 
lása mindnyájuknak  érdekében  van  s  ez  által  múlhatatlanul  követeltetik. 
A  képviselőház  tőle  telhetőleg  mindent  meg  fog  tenni,  hogy  ezen  elv  szi- 
gorú megóvása  mellett  amaz  országok  alkotmányos  utón  autonómiájuk 
szükséges  biztosítékait  mindazon  ügyekre  nézve  megkapják,  melyek  ország- 
gyűlésüknek fönn  vannak  tartva.  A  birodalom  pénzügyi  helyzetét  a  fölírat 
nagyon  komolynak  látta,  s  az  állami  kiadásoknak  a  rendes  bevételekhez 
mért  szigorú  rendezését  —  rendkívüli  eseteket  kivéve  —  tartotta  az  egye- 
dül sikeres  és  azonnal  szükséges  lépésnek,  hogy  a  birodalom  pénzügyei 
újra  megerősödjenek  és  helyreállíttassék  amaz  egyensúly,  a  melyre  a  biro- 
dalomnak szüksége  van,  hogy  hatalmi  állását  f Ön  tartsa  és  benső  jólétét 
biztosítsa.  Különösen  okvetetlenül  szükségesnek  jelentette  ki,  hogy  a  had- 
sereg és  a  tengerészet  kiadásai  leszállíttassanak. 

A  fölirati  vita  folyamában  Schm-erling  államminiszter  deczember 
l-sején  a  magyar  kérdésről  így  nyilatkozott: 

Áttérek  a  magyar  országgyűlés  egybehivásának  kérdésére,  vagy  tulaj- 
donkép az  úgynevezett  « magyar  kérdés*  fejtegetésére,  ő  felsége  a  trón- 
beszédben kifejezni  méltóztatott,  hogy  szívének  legélénkebb  óhajtása,  hogy 
birodalmának  keleti  részében  is  az  alkotmányos  tevékenység,  a  mint  csak 
lehetséges,  megkezdessék.  Ő  felsége  ezen  óhajt  azon  másik  óhajtással  mél- 
tóztatott kisérni,  hogy  a  létező  viszonyok  helyes  felfogása  és  az  összes  érdek- 
lettek készséges  előzékenysége  lehetségessé  tegyék,  az  alkotmányos  mfivet 
mielőbb  bevégezni.  Azon  élénk  óhajtásban  tehát,  hogy  a  magyar  kérdés  nem 
sokára  békés  és  kielégítő  módon  megoldassék,  azon  férfiak,  kik  a  kormány 
tanácsában  ülnek,  találkoznak  a  birodalmi  tanács  mindkét  házának  képvise- 
lőivel. A  gyakorlati  életben  azonban  nem  elég  az  óhajtás ;  és  nem  a  czél,  hanem 
az  eszközök  képezik  a  legnagyobb  nehézségeket.  A  legnagyobb  figyelemmel 
kisértem  a  vitákat,  s  átalában  a  magyar  kérdés  megoldásával  —  kötelessé- 
gemhez képest  —  huzamos  időn  át  a  legbuzgóbban  foglalkoztam ;  de  fajdalom, 


291 

"meggyőződtem,  hogy  a  tegnapelőtti  és  mai  viták  a  módra  nézve,  miként 
lenne  ezen  kérdés  megoldandó,  alig  nyújtottak  új,  vagy  legalább  kielégítő 
fölvilágosításokat.  Egy  alsó-ausztriai  követ,  ki  Magyarországban  hosszú  ideig 
államhivatalt  viselt,  tegnap  lelkesedéssel  emlékezett  meg  a  magyar  nép 
•kitűnő  tulajdonságairól,  ő  azonban  főleg  a  nép  érzületére  építette  egész 
hadi  tervét.  Ez  oda  irányult,  hogy  minél  gyorsabban  hivassék  egybe  az 
országgyűlés,  még  pedig  olyan,  melynél  a  kormány  a  választásokra  semmi 
befolyást  ne  gyakoroljon,  azután  terjesztessenek  az  országgyűlés  elé  tár. 
javaslatok,  melyek  a  lakosságot  kielégítik,  s  ezen  loyalis,  dynastikus  nép 
örömriadallal  üdvözli  majd  a  királyt,  s  a  kérdés  kielégítő  megoldást  fog 
találni.  Sajnálom,  hogy  ebben  nem  érthetek  vele  egyet.  Én  nem  osztozom 
azon  nézetben,  hogy  a  kormány  kötelessége  a  választások  irányában  min- 
den befolyástól  tartózkodni.  Ellenkezőleg,  helyén  levőnek  látom  a  megen- 
gedett befolyást,  s  a  kormány  kötelességének  tekintem  a  választók  figyelmét 
oly  férfiakra  irányozni,  kiket  azon  érzet  vezet,  hogy  a  legközelebbi  ország- 
gyűlési ülésszakban  Magyarország  és  a  lajtáninneni  országok  közt  a  kiegye- 
zésnek létre  kell  jönni.  A  kormány  nagyon  oktalanul  cselekednék,  ha  nem 
így  járna  el,  mert  a  birodalmi  alkotmány  ellenségei  bizonyára  igyekezni 
fognak  azon,  hogy  a  választásokra  befolyást  gyakoroljanak,  s  a  legrosszabb 
politika  volna  a  kormány  részéről,  ha  csak  a  passivitásra  és  a  védelemre 
szorítkoznék. 

A  mi  a  kir.  javaslatokat  illeti,  csak  azt  óhajtottam  volna,  hogy  kifej- 
tessék, miben  álljanak  azok,  hogy  egyrészt  Magyarországot  teljesen  kielé- 
gítsék, másrészt  a  birodalmi  alkotmány  eszméjét  és  alakját  érintetlenül 
hagyják.  Bizonyos  értelemben  én  is  hiszek  a  magyar  nép  nagylelkűségében ; 
de  nagy  államjogi  kérdések  nem  intéztetnek  el  egyedül  az  érzelem  politi- 
kája által. 

Másik  eszközül  a  czél  elérésére  az  javasoltatott,  hogy  a  Lajtán  innen 
minél  szabadabb  elvű  intézmények  hozassanak  létre,  hogy  így  az  alkotmány 
3i  magyar  nép  előtt  becsessé  tétessék.  Bocsánatot  kell  kérnem,  ha  erre 
nézve  is  ellentmondok,  még  pedig  ép  úgy  formai,  mint  a  lényeget  illető 
okokból.  A  mi  a  formaiakat  illeti,  nagy  becset  helyezett  egy  képviselő  úr 
arra,  hogy  úgynevezett  alapjogok  alkottassanak.  Szerinte  ezek  állanának : 
az  egyesületi  jogból,  a  bírák  függetlenségéből,  az  eljárás  nyilvánosságából 
és  szóbeliségéből,  a  vallásbeli  viszonyok  rendezéséből  stb.  Én  mindezeknek 
fontosságát  megengedem,  s  a  magam  részéről  megteszek  mindent,  hogy  ez 
ügyek  mielőbb  alkotmányszerüen  szabályoztassanak.  E  dolgok  azonban 
nem  a  tágabb,  hanem  a  szűkebb  birodalmi  tanács  illetékességéhez  tartoznak, 
&  a  mi  ezekre  nézve  megszavaztatik,  annak  Magyarországban  nincs  érvénye. 
A  fölsorolt  ügyeket  a  magyaroknak  saját  országgyűlésükön  kell  tárgyal- 
niok.  Ha  itt  a  szűkebb  birodalmi  tanácsban  meg  is  szavaztatnak,  ebből  a 
magyarokra  nem  hárul  semmi  előny.  Ha  tehát  a  magyarokat  ezen  az  úton 

akarjuk  megnyerni,  csak  oly  reformokra  gondolhatunk,  melyek  a  tágabb 
birodalmi  tanácsra  tartoznak.  És  itt  meg  kell  vallanom,  hogy  a  miniszteri 
felelősségről  szóló  törvényt  kivéve,  egy  indítványt  sem  ismerek,  mely  arra. 
irányulna,  hogy  az  alkotmány  oly  értelemben  módosífctassék,  hogy  az  sza- 
badabb elvű  alakulást  nyerjen.  Csak  egy  követ  utalt  sokat  olvasott  lapjában 
arra,  hogy  azon  körülmény,  a  melynél  fogva  az  elnököket  a  császár  nevezi  ki» 
igen  sértő.  Nem  hiszem  azonban,  hogy  ezen  körülmény  olynemű  legyen,, 
hogy  megváltoztatása  bármi  tekintetben  elégséges  volna  a  magyarok  meg- 
nyerésére, s  hogy  ekkor  örömestebb  lépnének  be  a  birodalmi  tanácsba.  Mert 
arra  nézve  bizonyosak  lehetnek  önök,  hogy  ámbár  az  elnökök  kinevezésé- 
nek joga  a  koronának  van  is  föntartva,  ha  a  magyarok  a  birodalmi  tanácsba- 
belépnek,  az  ő  körükből  fog  az  elnökök  közül  az  egyik  kineveztetni. 

Még  egy  út  jelöltetett  ki:  hogy  a  magyar  kérdést  ne  kisszerűen,, 
hanem  lendülettel  tárgyaljuk.  E  tekintetben  is  némileg  eltérő  nézetben 
vagyok.  Igen  szép  dolgok  az  úgynevezett  mentő  tények ;  igen  szép  dolog,  ha 
lehetséges  valamely  lépés  által  egy  perez  alatt  nagy  eredményeket  vívni  kk 
Irigylem  a  harezosokat,  kiknek  ez  meg  van  adva.  Egy  üteggel  végre  is  egy 
negyedóra  alatt  megbirkózhatni,  egy  csatát  egy  nap  alatt  megnyerhetni ;  de 
vájjon  el  lehetne-e  ezen  eredményt  érni,  ha  csak  pillanatnyi  föllendülés 
volna  a  csapatokban  ?  Alig  hiszem.  Még  egy  vezér  sem  nyert  csatát,  melyet 
elő  nem  készített.  Ugy  készítette  elő,  hogy  előbb  a  hadsereget  harczképessé 
fejlesztette,  hogy  a  megfelelő  szellemet  oltotta  beléje,  s  hogy  hadművele- 
teit oly  módon  rendezte,  hogy  a  döntő  perezben  a  hadsereg  teljesen  s  lehe- 
tőleg nagy  számmal  keze  ügyében  állt.  Mi  —  fajdalom  —  hasonló  gyors  és. 
fényes  győzelmekre  nem  számíthatunk.  Nekünk,  kiknek  azon  feladat  jutott^ 
hogy  az  állam  ügyeit,  talán  némi  eredménynyel  is  vezessük,  nekünk  föl- 
adatunk, megfontolva,  nyugodtan  haladni,  hogy  végre  eredményhez  jus- 
sunk s  mi  ezen  feladatunkat  ismerjük.  Önmegtagadásra,  lemondásra  van 
szükségünk ;  de  ezen  az  utón  végre  el  fogjuk  érni  a  czélt. 

Mi  tehát  azt  hiszszük,  hogy  a  magyar  kérdés  nem  gyors  fellendülés, 
által  oldathatik  meg,  hanem  hogy  csak  akkor  érhető  el  a  czél,  ha  nyugodtan 
és  előkészítve  intézzük.  Hogy  ezen  előkészületeket  megtettük,  erre  nézve, 
uraim !  teljes  megnyugvásunk  van.  Milyenek  voltak  Magyarországban 
1862-ben  az  állapotok  ?  Midőn  az  1860-dik  év  s  vele  az  októberi  diploma, 
megjelent,  a  magyarok  tettleg  sok  oly  dolgot  léptettek  életbe,  melyek  az 
októberi  diplomával  nyilt  ellenmondásban  voltak.  Az  októberi  diploma  & 
az  azt  kisérő  szabályzatok  azon  vezérlő  elvet  mondottak  ki,  hogy  az  egész 
törvénykezésnek  és  közigazgatásnak  Magyarországban  mindaddig  fenn  kell 
állnia,  míg  törvényhozási  utón  rajta  változás  nem  történik.  így  történt-e  ? 
Fájdalom  nem.  Oly  mozgalomban,  mely  talán  megbocsátható,  de  mely  min- 
den következményeiben  bizonyosan  nem  igazolható,  egyszerre  halomra 
döntötték,  a  mi  évek  óta  fennállt,  a  nélkül  hogy,  mint  rendesen  ily  felfor- 
gatásnál történni  szokott,  helyébe  jobbat  tettek  volna.  Épen  nem  sújtja. 

tehát  a  kormány  működését,  hanem  azon  elhamarkodás  és  sietség  követ- 
kezése, melylyel  Magyarországban  eljártak,  ha  az  ország  mindazt,  a  mi  ren- 
dezett állapothoz  szükséges,  hosszú  ideig  nélkülözte,  és  ha  ily  állapot  követ- 
kezményei alatt  vérzik.  Mi  volt  tehát  a  császári  kormány  föladata,  midőn 
kénytelen  volt  az  1 86 1-diki  országgyűlést  föloszlatni?  Kettős:  a  kedélyek 
lecsillapítására  lassankint  hatni  és  előkészíteni :  hogy  ama  szükség  érzete 
támadjon  a  kedélyekben,  hogy  csak  az  Ausztriával  való  összetartás  által 
lehet  Magyarország  javáról  gondoskodni ;  a  második  föladat  pedig  az  volt, 
hogy  a  közigazgatás  minden  ágában  rendezett  állapotok  idéztessenek  elő. 
Ez  utóbbi  sem  volt  oly  könnyű,  a  mint  talán  hiszik,  mert  egy  annyira  föl- 
izgatott és  szenvedélyekkel  elárasztott  országban  igen  nehéz  oly  férfiakat 
találni,  a  kik  hajlandók  az  ár  ellen  úszni,  s  a  kik  e  szerint  készek  a  kormány 
mellé  állni.  Mindez  időbe  került.  A  kedélyek  kijózanítása  nem  tárgya  vala- 
mely államrendszabálynak ;  nem  egynéhány  hét  vagy  hónap,  hanem  csak 
évek  múlva  következik  be.  Úgy  hiszem,  a  kormány  nyugodtan  mondhatja, 
hogy  Magyarországban  ez  idő  szerint  a  kedélyek  hangulata  nevezetesen  más, 
mint  volt  és  hogy  ezen  kijózanodás  s  a  viszonyok  nyugodtabb  fölfogása 
lehetővé  teendi  a  magyar  országgyűlésnek  bizonyára  nem  távol  eső  időben 
való  összehívását. 

Mi  legyen  azonban  tulajdonképen  a  teendő  az  összehívandó  országgyű- 
léssel szemben  ?  A  szónokok  ez  iránt  is  egymásnak  egészen  ellenmondókig 
és  épen  nem  világosan  nyilatkoztak.  Több  oldalról  azt  mondották :  a  kor- 
mány actiója  igen  egyszerű,  nem  kell  mást  tennie,  mint  királyi  propositiók 
útján  az  alkotmányt  előterjeszteni,  az  országgyűlést  fölszólítani,  hogy 
ismerje  el  s  ennek  végrehajtásául  a  választásokhoz  fogni.  A  kormány  oly 
■szerencsés  volt,  hogy  az  erdélyi  nagyfejedelemségben  elérte  ezen  eredményt 
-és  ezen  örvend ;  ám  épen  ezen  eredmény  csakis  a  kormány  közegei  hosszas, 
kitartó,  következetes  fáradozásainak  volt  gyümölcse.  De  ha  —  mondják  — 
•ez  a  siker  Magyarországban  elmarad,  a  kormány  legalább  megtette  a  magáét, 
8  ez  esetben  egész  Európa  előtt  kinyilatkoztathatja,  hogy  kísérletet  tett, 
hogy  Magyarországot  az  alkotmány  elfogadására  reábírja,  s  ha  az  alkotmány 
•ott  nem  fogadtatik  el,  az  államszükségesség  —  úgy  mondják  —  mint  leg- 
főbb parancs  lép  előtérbe.  Igen  uraim !  ez  álláspontot  nem  kell  többé  elfog- 
lalnunk, ezt  már  1861-ben  mint  formaszerint  helyest  jelöltük  ki.  A  jog- 
eljátszás vagy  contumacirozás  elmélete  már  mint  az  októberi  diplomából 
folyó  fölállíttatott  a  kormány  által ;  mind  e  mellett  azonban  nem  titkoljuk, 
hogy  azzal,  ha  egész  Európa  irányában  ki  is  jelentjük,  hogy  a  magyarok 
visszautasították  az  alkotmányt,  a  magyar  kérdés  még  nincs  megoldva. 
Hogy  ha  minden  kísérlet  meghiúsul,  talán  be  fog  állani  a  szüksége,  hogy 
az  ország  contumaciroztassék ;  a  magyar  kérdés  legközelebbi  és  sajátképeni 
megoldását  azonban  a  cs.  kormány  ezen  eljárásban  nem  ismeri  föl ;  mert 
Magyarországot  nem  contumaciálni,  hanem  kibékíteni  akarja,  s  azt  kívánja 
elérni,  hogy  a  magyarok  kész  örömest  fogadják  el  a  birodalmi  alkotmányt, 

8  ezen  gyűlésben  foglalják  el  helyüket.  Csak  akkor  lesz  teljesen  lehetséges 
ezen  gyűlés  üdvös  működése,  csak  akkor  fog  a  birodalmi  alkotmány  való* 
sággá  lenni.  A  kormány  fáradozása  tehát  oda  van  és  lesz  irányozva,  hogy 
ha  a  magyar  országgyűlés  összegyűl,  neki  alkalom  adassék  legőszintébben, 
nyilatkozni  az  alkotmányról,  s  azon  óhajtásokat  nyilvánítani,  melyeket  — 
az  ő  nézete  szerint  —  meg  kell  valósítani,  hogy  az  alkotmányt  elfogadja. 
A  cs.  kormány  —  mondhatom  —  már  most  is  el  van  tökélve,  hogy  a 
magyar  országgyűlésnek  a  tárgyalás  legtágabb  terét  engedje.  Nyugodtan 
meg  fogja  neki  engedni,  hogy  ezen  oly  fontos  alkotmánykérdést  minden 
irányban  megvitassa,  s  azt,  ha  ezen  alkotmánykérdést  eleinte  a  kormányra 
nézve  ellenséges  módon  vitatnák  is,  épen  nem  használná  föl  alkalmul  arra* 
hogy  ezen  tárgyalások  ellen  az  országgyűlés  időelőtti  bezárása  által  föllép- 
jen, mindig  föltéve,  hogy  a  korona  iránti  illem  határai  meg  nem  sértetnek* 
Meg  fogja  engedni,  hogy  a  magyar  országgyűlés  a  kérdést  a  legtüzetesebben 
tárgyalja  s  örülni  fog  rajta,  ha  az  országgyűlés  határozott  óhajtásokat  for- 
muláz, melyek  az  alkotmány  lényegének  érintése  nélkül  a  cs.  kormánynak 
lehetővé  teszik,  hogy  ezen  óhajtásokat  elfogadja  és  kezdeményező  jogánál 
fogva  a  birodalmi  tanácsot  fölhívja,  hogy  azon  indítványok  további  tárgya- 
lásába bocsátkozzék  bele.  Mert  a  cs.  kormány  ragaszkodik  azon  eszméhez. 
és  elvhez,  hogy  az  alkotmány  revisiója  csakis  alkotmányos  utón  történhetik 
s  e  szerint  csak  a  korona  által  a  birodalmi  tanácscsal  egyetértŐleg.  Mi 
tehát  uraim  nem  ingadozunk  elhatározásunkban,  hogy  folytonosan,  ernye- 
detlenül,  bárha  talán  úgy  is,  hogy  észre  se  vehetni,  mindazon  akadályokai 
elhárítsuk,  melyek  a  magyar  országgyűlés  egybehívását  jelenleg  még  kés- 
leltetik. Úgy  véljük,  hogy  az  ügy  javára  válik,  ha  a  magyar  országgyűlés* 
mihelyt  csak  lehetséges,  egybehívatik.  De  mi  nem  azért  akarjuk  összehívni* 
hogy  gyümölcstelen  tevékenységet  fejtsen  ki ;  mi  csak  azért  akarjuk  össze- 
hívni, hogy  tulajdonképi  feladatának  megfeleljen. 

A  birodalmi  tanács  képviselőházának  az  1865-dik  évi  állami  költség- 
vetés előirányzata  előzetes  tárgyalására  kiküldött  pénzügyi  bizottsága  1865*. 
január  9-dikén  egyhangúlag  elhatározta,  hogy  a  költségvetést  azzal  a  föl- 
szólítással  utasítja  vissza  a  kormányhoz,  tegye  meg  benne  azokat  a  törlé- 
seket, a  melyeket  különben  a  bizottságnak  kellene  indítványoznia,  hogy 
1865-ben  legalább  tulajdonképi  kezelési  hiány  ne  legyen.  A  kormány  e 
határozat  következtében  január  23-dikán  átiratot  intézett  a  bizottsághoz,  a 
melyben  követelte,  hogy  mielőtt  a  költségvetés  megállapításának  eme  szo- 
katlan módjához  hozzájárulna,  a  bizottságban  a  kormány  képviselői  által 
előadandó  több  előzetes  kérdés  döntessék  el.  Január  24-dikén  a  pénzügyi 
bizottság  elhatározta,  hogy  az  1865-dik  év  kezelési  hiányának  legfölebb 
25  milliónak  szabad  lenni,  a  mire  a  kormány  képviselői  kijelentették,  hogy 
ily  körülmények  közt  a  kormány  tagjainak  egymással  újra  kell  tanácstól- 
niok,  s  hogy  így  a  tárgyalások  a  bizottsággal  ha  nem  is  szakfttatnak  meg. 


995 

de  fölfüggesztetnek.  Január  25-dikén  a  kormány  a  bizottságban  kinyilat* 
koztatta,  hogy  csak  a  következő  két  feltétel  teljesítése  után  hajlandó  az 
általa  lehetségeseknek  tartott  törlések  Összegét  megnevezni :  1 .  ha  a  kor- 
mánynak teljesen  szabad  átruházási  jogot  engednek  az  egyes  minisztériu- 
mok tárczáján  belül ;  2.  ha  az  1 865-diki  költségvetés  tárgyalása  után 
azonnal  megkezdődik  az  1 866-dik  évi  költségvetés  tárgyalása.  Schmerling 
egyúttal  figyelmeztetett  a  következésekre  :  a  bizottság  25,  28,  sőt  több  mil- 
liót is  törölhet,  de  a  költségvetés  mindhárom  alkotmányos  tényező  elé 
kerŰl  és  így  az  a  veszély  forog  fenn,  hogy  a  költségvetési  törvény  nem  jön 
létre.  A  bizottság  elhatározta,  hogy  mindaddig  nem  bocsátkozik  bele  az  elő- 
zetes kérdésekbe,  míg  a  kormány  meg  nem  nevezi  a  törlések  összegét. 
Január  31-dikén  a  pénzügyi  bizottság  megkezdette  az  1865-dik  évi  költség- 
vetés tárgyalását,  maga  törölvén  belőle  azon  összegeket,  a  melyeknek  törlé- 
sét jónak  látta. 

Plener  pénzügyminiszter  1865  február  18-dikán  előterjesztette  a 
birodalmi  tanács  képviselőházának  az  1866-dik  évi  költségvetés  előirányza- 
tát, s  utalva  a  pénzügyi  bizottságnak  január  9-dikén  hozott  azon  határoza- 
tára, hogy  fölszólítja  a  kormányt,  vegye  vissza  az  1865-dik  évi  költségvetés 
előirányzatát  s  tegye  meg  rajta  a  pénzügyi  helyzettől  követelt  törléseket* 
a  minisztérium  nevében  kijelentette,  hogy  a  kormány  azon  esetre,  ha  neki 
az  egyes  tárczák  keretén  belül  szabadabb  mozgást  engednek,  hajlandó  az 
előirányzat  tetemes  leszállítására  és  készségesen  nyújt  segédkezet  arra,  hogy 
ez  irányban  megegyezés  jöjjön  létre.  A  képviselőház  erre,  február  23-dikán 
tartott  ülésében,  Vrints  gr.  indítványára  elhatározta,  hogy  « fölszólítja  a 
pénzügyi  bizottságot,  tegyen  jelentést,  vájjon  tanácsos-e  nagyobbmérvŰ 
megtakarítások  elérése  czéljából,  hogy  az  1865.  és  1866-dik  évi  költségveté- 
sek számtételei  kivételképen  az  eddigitől  eltérő  formában  a  kormánynyal 
való  megegyezés  útján  állapíttassanak  megt.  Ugyanazon  a  napon  Schmerling 
átiratot  intézett  a  pénzügyi  bizottsághoz,  hogy  Vrints  indítványa  elfogadása 
következtében  ne  folytassa  a  költségvetésnek  már  megkezdett  részletes  tárgya- 
lását, különben  a  miniszterek  nem  vesznek  részt  tanácskozásaiban.  A  pénz- 
ügyi bizottság  elhatározta,  hogy  újra  fölszólítja  a  kormányt  az  általa  lehet- 
ségesnek tartott  törlés  összegének  megnevezésére,  s  hogy  időközben  a  költ- 
ségvetés tárgyalását  folytatja.  A  kormány  végre  engedett  a  bizottság 
kívánságának  és  márczius  2-dikán  kijelentette,  hogy  kész  az  1 865-diki 
költségvetésből  20.100,000  frtot  törölni,  még  pedig  11.000,000  frtot  a  had- 
ügyiből és  1.770,000  frtot  a  tengerészetiből.  Márczius  6-dikán  a  bizottság 
követelte,  hogy  a  miniszterek  a  hadügyi  költségvetés  tárgyalásánál  a  bizott- 
ságban legyenek  jelen  és  adják  meg  a  szükségeseknek  mutatkozó  felvilágo- 
sításokat. A  kormány  márczius  7-dikén  megtagadta  e  kívánság  teljesítését 
A  bizottság  folytatta  tárgyalásait  és  a  hadügyi  költségvetésből  17V*  millió 
frtot,  a  tengerészetiből  2.398,000  frtot  törölt.  Tárgyalásait  márczius  17-dikén 

fejezte  be.  Javaslatai  szerint  1865 -re  nézve  a  tiszta  kezelési  hiány  7.000,000 
frt  lett  volna. 

A  birodalmi  tanács  képxiselShdza  márczius  24-dikén  bizottságot  kül- 
dött ki  az  1866-dik  évi  költségvetés  előzetes  tárgyalására.  A  bizottság  meg- 
választott tagjai  közül  24-en  az  ellenzékhez,  22-en  a  kormánypárthoz 
tartoztak. 

Márczius  25-dikén  Schmerling  a  képviselőház  tagjai  közül  százat 
maga  köré  gyűjtött  és  tudatta  velők,  hogy  ha  a  birodalmi  tanács  nagyobb 
törlést  akarna  elhatározni,  mint  a  minőbe  a  kormány  belenyugszik,  a  mi- 
niszterek kényszerítve  lesznek  rá,  hogy  megkérjék  ő  felségét,  rendelkezzék 
a  továbbiak  iránt  bölcsesége  szerint. 

A  birodalmi  tanács  képviselőháza  1865.  márczius  27-dikén  megkezdte 
az  1865-dik  évi  költségvetés  átalános  tárgyalását.  A  magyar  kérdés  miatt 
ellene  intézett  támadásokra  Schmerling  márczius  28-dikán  így  felelt : 

•Tegnap  és  ma  több  szemrehányást  kellő  hallanom  a  belügyi  politika 
vezetését  illetőleg.  Mindegyre  azt  vetik  a  kormány  szemére,  hogy  a  belső 
alkotmányos  viszonyok  még  nem  rendezvék,  más  szóval,  hogy  az  alkot- 
mány még  nincs  életbe-léptetve,  vagy  a  mint  mondani  szokták,  a  magyar 
kérdés  még  nincs  megoldva.  A  fölirati  vita  folyamán  e  tárgygyal  egy  stíriai 
képviselő,  a  mint  szívesen  megengedem,  igen  szellemesen  foglalkozott  s  én 
csak  sajnálom,  hogy  ma  is  ugyanazt  kell  ismételnem,  a  mit  akkor  mondot- 
tam. Az  illető  képviselő  úr  ugyan  bírálgatta  a  kormány  eljárása  módját  s  azt 
czélszerűtlennek  nevezte,  ám  azért  különben  igen  szellemes  beszéde  folya- 
mán épenséggel  nem  állott  elő  azzal,  miként  kellene  az  ő  véleménye  szerint 
a  magyar  kérdést  megoldani.  Egy  másik  képviselő  úr  meg,  a  ki  pár  nappal 
ezelőtt  beszélt,  abban  vélte  a  gyógyszert  fellelni,  hogy  a  világért  se  gondol- 
junk Magyarországgal  szemben  octroyálásra,  a  mire  azzal  a  megnyugtatás- 
sal felelhetek,  hogy  ez  úgy  sincs  senkinek  sem  szándékában.  Legújabb  idő- 
ben történt  is,  úgy  látszik,  valami  a  magyar  kérdés  megoldására.  Mert  hiszen 
megéltük,  hogy  egy  egykori  miniszternek,  a  ki  újabban  egy  igen  szelle- 
mes könyvet  is  írt  az  alkotmány-kérdésről,  ugyan  e  miniszternek,  mondom, 
a  szalonja  e  tisztelt  ház  egyik  befolyásos  tagja  előtt  megnyílt  s  én  rend- 
kívül fogok  örülni,  ha  megtudjuk  majd,  miként  hangzik  ama  programra,  a 
mely  e  szövetség  szülötte  leszen.  Csak  attól  tartok,  hogy  a  két  fél  egyike  az 
egész  dologban  a  rászedettnek  szerepére  lesz  utalva."  Mi  szerintünk  is  csak 

*  Schmerling  Schindlerre,  Szécseu  Antal  grófra  és  a  tDrei  Jahre  Ver- 
fassungsstreit»  czíiuü  röpiratra  czélzott.  Schindler  még  ugyanabban  az  Ülésben 
kijelentette,  hogy  nem  volt  Szécsen  gróf  házánál,  Szécsen  gróf  az  ellene  elköve- 
tett sértésért  Schmerlingfól  elégtételt  kívánt,  a  melyet  ez  abban  a  formában 
adott  meg  neki,  hogy  reá  vonatkozó  állítását  a  képviselőház  márczius  31-dikén 

egy  megoldás  létezik  —  vájjon  sikeres  lesz-e  vagy  nem,  azt  a  jövő  fogja 
megmatatni  —  s  ezen  megoldás  az,  hogy  rendületlenül  ragaszkodnunk 
kell  az  alkotmányhoz  s  hogy  annak  Magyarországban  való  elismertetésére 
minden  eszközt  mozgásba  kell  hoznunk.  Korántsem  táplálunk  oly  vérmes 
reményeket,  mint  azok  gondolják,  a  kik  azt  hiszik,  hogy  azzal  a  hizelgő 
kilátással  ámítjuk  magunkat,  mintha  a  legközelebbi  magyar  országgyűlés  az 
alkotmánykérdést  azonnal  békés  megoldáshoz  fogja  juttatni  s  pár  héttel 
összehívása  után  Magyarországnak  a  birodalmi  gyűlésbe  küldendő  képviselői 
már  meg  lennének  választva  s  itt  közöttünk  helyet  is  foglalnának.  Épen 
nem  hitegetjük  magunkat  ily  vérmes  reményekkel,  s  ha  a  ház  egyik-másik 
■oldaláról  mindig  azt  hallottuk  kiváló  becsűnek  és  fontosságúnak  emlegetni, 
hogy  valahára  a  magyar  országgyűlés  hivassák  egybe,  mert  ennek  utána  az 
alkotmánykérdés  mindjárt  meg  lesz  oldva,  —  mi  legkevésbbé  sem  oszto- 
zunk e  nézetben  s  nem  áltatjuk  magunkat  azzal,  hogy  a  megoldás  csak- 
ugyan rögtön  be  fog  következni.  Azzal  azonban  mi  is  hizelgünk  magunk- 
nak, hogy  a  kormány  nyugodt  és  következetes  előhaladása  mellett  végre 
mégis  csak  ott  is  sikert  fogunk  elérni.  Mi  arra  számítunk,  hogy  Magyar- 
országban sokan,  a  kik  meg  vannak  győződve  annak  múlhatatlan  szükségé- 
ről, hogy  hazájuk  Ausztriához  szorosan  csatlakozzék  és  a  birodalmi  alkot- 
mány végre  Magyarországban  is  érvényre  jusson,  hogy  ezek  valahára  elég 
bátrak  is  lesznek  e  meggyőződésük  nyilt  és  hangos  bevallására  is,  s  ekkint 
végre  elérhetjük  azt,  a  mire  oly  régóta  törekszünk. 

Hogy  e  czél  nagy,  azt  mindenki  el  fogja  ismerni,  s  hogy  nagy  czélok 
már  az  emberi  természetben  levő  okok  miatt  sem  érhetők  el  rövid  időn,  az 
is  bizonyos,  —  és  ha  önök,  uraim,  visszatekintenek  azon  időkre,  melyek 
egy  angol  parlament  létrejöttéig  folytak;  ha  visszagondolnak  arra,  mily 
hosszú  időbe  került,  míg  Angliában  a  katholikus-bill,  a  gabona-,  a  reform- 
bili  végre  törvényekké  lettek,  úgy  nem  kell  épen  a  kormányt  törekvéseiben 
huzavonónak  és  eredménytelennek  vádolniok,  ha  négy  év  alatt  nem  birta  a 
magyar  kérdés  megoldását  lehetővé  tenni.  Mindenesetre  megvan  legalább 
a  kérdés  megindítására  való  becsületes  akaratunk,  s  ez  akaratunkat  csak  is 
azzal  tanúsíthatjuk,  hogy,  a  mint  a  kormány  nevében  ezennel  kijelentem, 
minden  előkészület  meg  van  téve  a  horvát  és  magyar  országgyűlés  leg- 
rövidebb időn  történendő  egybehívására,  s  hogy  végre  is  csupán  e  tisztelt 
gyűléstől  fog  függni  amaz  időpont  elérkezését  siettetni,  a  mennyiben  azon 
testületek  csakis  akkor  hivathatnak  majd  egybe,  miután  az  egyetemes  biro- 
dalmi gyűlés  tevékenységét  már  befejezte*. 

A  többség  szónokai  nyilatkozatára,  hogy  a  költségvetésen  okvetetlenül 
•elégséges  törléseket  kell  tenni,  mert  sem  az  adókat  nem  lehet  emelni,  sem 

tartott  ülésében  visszavonta.  A  tDrei  Jahre  Verfassungsstreitt  czímű  röpiratot 
lAtdassy  Mór  írta  és  létrejöttére  Szécsennek  befolyása  nem  volt 

hitelt  nem  lehet  többé  igénybe  venni,  Sckmerüng  kijelentette :  A  kormány 
megegyezik  a  házzal  abban,  hogy  a  mennyire  csak  lehetséges,  takarékos- 
kodni kell  8  csak  az  összegre  nézve  forog  fönn  eltérés.  A  kormány  és  a  ház 
nem  egymással  szemben  álló  pártok,  mert  mindketten,  habár  különböző' 
eszközökkel,  a  haza  javán  igyekeznek.  Nem  szól  arról  a  kérdésről,  vájjon 
Ausztriában  szigorúan  parlamenti  kormányzat  lehető-e,  lehetséges-e  épen 
mindig  a  többség  szerint  kormányozni,  s  hogy  egyátalán  lehetséges-e  úgy- 
nevezett többségi  minisztériumokat  alakítani  vagy  nem.  Ebben  a  házban 
nem  lát  tömör  pártot  határozott  programmal  és  oly  férfiakkal,  a  kik  alkal- 
matosak a  kormányzat  tovább  vezetésére.  A  kormány  tehát  lelkiismereté- 
vel megegyeztethetőnek  tartja,  hogy,  ha  itt  egyben  és  másban  ellene  sza- 
vaznak is,  tovább  szolgáljon  a  császárnak. 

A  birodalmi  tanács  képviselőházának  1865.  évi  márczius  31-dikén 
tartott  ülésében  Kaiserfeld  heves  támadást  intézett  Schmerling  politikája 
ellen.  Mindenek  előtt  kijelentette,  hogy  nem  szívesen  emel  szót  a  költség- 
vetési vitában,  s  csak  az  államminiszternek  az  ellenzékhez  intézett  némely 
álczázott  szemrehányása  s  a  kormánypártnak  osztott  jó  tanácsai,  valamint 
azon  nagylelkű  elhatározása,  melynek  kijelentésével  beszédét  a  miniszter 
befejezé,  bírják  őt  rá,  hogy  hallgatását  megszegje.  Erélyesen  elutasítja  ma- 
gától az  önző  8  nagyravágyó,  minden  magasabb  czél  nélkül  való,  csak  a  fenn- 
állók aláásására  és  a  haladásnak  akár  rohamos  siettetésére,  akár  hátráltatás 
útján  való  gátlására  képes  ellenzéki  politika  vádját.  Nem  is  szándéka  az 
immár  tönkkel  fenyegető  államgazdasági  kalamitásért  egészen  a  kormányi 
tenni  felelőssé,  mely  a  talált  állapotokban  elődeinek  évek  hosszú  során  foly- 
tatott gazdálkodása  végzetes  eredményeit  vette  át  szomorú  örökül.  De  a 
kormánynak,  a  mely  ily  körülmények  közt  vette  kezébe  a  hatalom  gyep* 
lőit,  tudnia  kellett  volna,  minő  mentési  műveletről  van  szó  s  nem  volt 
szabad,  ha  még  oly  nagy  népszerűség  nymbusa  ragyogta  is  körűi,  csupán 
neve  varázserejébe  vetni  minden  bizalmát.  Bírálat  alá  veti  a  kormány  négy 
évi  tevékenységét,  de  a  pénzügyi  politikát  csak  nagy  és  átalános  vonások- 
ban jellemezvén,  csakhamar  áttér  az  alkotmánykérdésre,  mint  a  mely  a 
többiek  veleje  s  a  melynek  rendezésétől  az  államháztartás  végleges  rende- 
zése is  várható,  a  melynek  megoldása  előtt  a  belső  béke  úgy  mint  a  biroda- 
lom kifelé  való  hatalmának  helyreállítása  még  csak  nem  is  képzelhető* 
Áttérvén  a  magyar  kérdésre,  beszédét  így  folytatta : 

•Az  államminiszter  úr  utolsó  beszédében  azzal  tisztelt  meg,  hogy 
megemlékezett  a  magyar  kérdést  illető  eszméimről,  de  ezt  téve  azt  veté 
szememre,  hogy  puszta  negatiónál  egyebet  nem  nyújtok.  Am,  ha  nem  érté 
meg,  minek  kellene  nézetem  szerint  s  hogyan  kellene  történnie,  úgy  azt 
hiszem,  csak  azért  nem  értett,  mivel  nem  akart  megérteni,  mert  e  ház  és 
Ausztria  népei  megértettek.  Ha  nem  érintettem  volna  a  tályogot,  mely 
Ausztria  testét  vérmérgezéssel  fenyegeti ;  ha  nem  oly  húrt  pendítettem  volna 

meg,  a  mely  visszhangot  kelt  minden  hazafias  érzésű  osztrák  szivében ;  ha 
nem  vetettem  volna  súlyt  ama  viszály  befejezésének  szükségére,  mely  Ausz- 
tria legjobb  erőit  megbénítja  8  fölemészti ;  ha  nem  jelöltem  volna  meg  a 
magyar  országgyűlés  összehívásában,  az  igazság  tiszteletében  és  a  jog  elisme- 
résében a  kellő  eszközöket :  akkor  ugyan  paszta  bírálattal  lehetetlen,  hogy 
egyszerű  szavaim  olyan  helyeslést  keltettek  volna,  a  minőre  keresetlenül 
találtak ;  lehetetlen,  hogy  Magyarország  mérsékelt  pártjai  a  tőlem  mondot- 
takat jelölték  volna  meg  azon  alapúi,  a  melyen  a  kiegyezés  meg  lenne 
kísérelhető. 

De  vájjon  minő  eszméket  hallottunk  ez  ügyben  eddig  a  kormánytól  a 
minők  az  eredmények,  melyeket  velők  elért?  Nem-e  a  jog  tagadását,  a 
jogét,  mely  pedig  az  alkotmányt  újra  fölépítette  ?  Nem-e  a  kategorikus 
imperativushoz  való  csökönyös  ragaszkodást,  holott  az  alkotmány  kiegye- 
zésről beszél  ?  Nem-e  a  régi  osztrák  diinde  et  impera  rendszernél  való  meg- 
maradást ?  Avagy  tán  fölébe  tudtak  már  emelkedni  ?  Nem  teremtettek-e 
ismét,  ellentétben  a  diploma  és  az  azt  kísérő  tények  sérthetetlen  tartalmá- 
val, prejudiciumokat,  a  melyek  a  magyar  kérdés  megoldását  megnehezítik, 
8  vájjon  biztosak  vagyunk-e  arról,  hogy  az  ily  prajudiciumok  nem  fognak-e 
ismétlődni  ?  Nem  álmodoztak-e  igazi  bureaukrata  szellemben,  mint  a  mely 
csak  rendeletekkel  tud  kormányozni,  ép  úgy  a  mint  e  szellemet  magát 
megint  csak  rendeletek  kormányozzák,  —  nem  álmodoztak-e  egész  a  fölirat 
pillanatáig  octroyálási-kedvről,  s  vájjon  biztosak  vagyunk-e,  hogy  mihelyt 
az  események  még  friss  emléke  elhalványult,  s  az  első  kedvező  alkalom 
kínálkozik,  nem  fog-e  ismét  hasonló  kedvük  támadni  ?  Valóban  fölemel- 
kedtek volna  tehát  végre  azon  gondolatig,  hogy  ily  utakon  az  igazságra  nem 
lehet  rájönni,  mert  ily  utak  csak  az  igazság ...  de  nem  lelem  a  szót,  a  mely 
az  elnöki  megrovást  elkerülhetné.  Megértették-e  valahára,  hogy  csak  az 
igazság  tisztelete  s  a  viszont  tanúsított  hűség  kelthet  bizalmat  s  csak  ez. 
vezethet  a  kibéküléshez  ?  Valóban,  magukévá  tudták  volna  tenni  végre  az 
alkotmány  tartalmazta  eszme  nagyságában  való  hitet,  melynek  birtokában 
amaz  eszközök  mind  szükségtelenek  ?  Megtalálták  volna  tehát  végre  az  adott 
viszonyok  kényszerítő  hatalmában  való  hitet,  —  a  szükségek,  a  kor,  a 
három  száz  éven  át  elszakíthatatlanná  lett  kötelékek  kényszerítő  hatalmá- 
ban való  hitet,  ama  kényszerítő  hatalomban,  mely  erősebb  minden  törté- 
nelmi limlomnál,  de  erősebb  minden  politikai  mesterfogásnál  ?  Nem  hiszik-e 
még  ma  is,  hogy  a  porhanyóvá-tétel  végre  czélhoz  fog  vezetni  ?  A  porha- 
nyóvá-tétellel  igenis  sikerülni  fog  az  ellenállást  megtörni,  az  ellenállás  szel- 
lemét azonban  soha !  S  ha  ez  elnyomott,  ez  elfojtott,  elkeseredésig  mérge- 
sített, a  múltak  emlékeiből  táplálkozó  s  gyűlöletre  hajtott  szellemet  aztán 
valamely  kedvező  alkalom  szabadjára  ereszti,  —  akkor  uraim,  azt  hiszem, 
jobb  lenne,  ha  nem  nyomták  volna  el  annyira  e  szellemet.  Végűi  azt  hiszi 
tán  az  államminiszter  úr,  hogy  utolsó  beszédében  mondott  szavainak  arra. 
való  hivatkozása,  hogy  a  kormány,  scilicet  a  minisztérium,  önálló  tényező, 

mely  tekintet  nélkül  a  ház  véleményére,  tekintet  nélkül  arra,  hogy  ma  egy- 
magára, elhagyatva,  támasz  nélkül,  sőt  ellentétben  áll  a  közvélemény- 
nyel, mégis  a  saját  meggyőződése  szerint  cselekedhetik,  mondom,  azt  hiszi 
tán,  hogy  ily  elvek  óhajtandónak  fogják  a  magyarok  szemében  feltüntetni 
800  esztendős  alkotmányuknak  ilyen  elvekért  való  megtagadását  ?  Nagyon 
igaza  is  volt  azért  Schmerling  úrnak,  mikor  türelemre  utalt  bennünket 
Midőn  azonban  az  egyesűit  angol  parlament  történetére  emlékeztetett,  azt 
ajánlanám  neki  megfontolásra,  hogy  az  Angliával  kötött  uniót  nem  az  angol 
kormánytól  csinált,  hanem  az  alkotmányos  ír  parlament  határozta  el. 

Schmerling  úr  bizonyos  ujsági  pletykát  sem  vetve  meg,  intett  s  óvott 
bennünket  a  rászedetés  veszélyétől.  Effelől  is  nyugodt  lehet.  E  ház  ellenzéke 
Magyarországnak  csak  azon  pártjával  fog  kezet,  mely  véle  egy  politikai 
nézetet  vall,  s  kezét  fogja  nyújtani  e  pártnak  szabadságaik  jól  átértett  köl- 
csönös megvédésére  ;  kibékülésre  fogja  nyújtani  kezét  e  pártnak,  de  csak  a 
birodalmi  eszme  elismerésének  föltétele  mellett !  E  párt  azonban  csak  a 
magyar  országgyűlésen  alakulhat  meg,  a  miért  is,  ha  Ausztria  érintkezési 
pontot  keres,  sürgetni  kell  a  magyar  országgyűlés  egybehívását.  Ezen  párt 
aztán  e  ház  ellenzékének  szabadelvű  szellemében  legerősebb  támaszára  is 
fog  találni.  Annál  mélyebben  szomoríthatja  tehát  az  ellenzéket  és  minden 
osztrák  hazafi  szívét,  ha  látnia  kell,  hogy  e  kérdés  elhalogatása  folytan 
Ausztria  császárját  alattvalóinak  egy  része  még  mindig  csupán  tényleges 
uralkodókint  s  birodalmának  csak  felében  törvényes  fejedelemkint  ismeri, 
s  mélyen  szomorítja  minden  osztrák  hazafi  szívét,  ha  látnia  kell,  mint  hül 
ki,  mint  bénul  és  lankad  ama  dicső  dynastikus  érzelem,  melylyel  valaha  a 
magyar  nemzet  annyira  kitűnt  s  mely  Ausztria  és  Magyarország  legerősebb 
kapcsa  volt. 

Uraim !  Ha  van  a  magyar  kérdés  megoldásának  még  valami  gátja,  én 
meg  tudnám  e  gátat  jelölni,  —  de  nem  mondom  ki. 

De  nagyon  is  régóta  állunk  már  a  felelősség  terhével  vállunkon,  me- 
lyet magunkra  vettünk,  midőn  minden  formával  szakítva,  de  a  szükségtől 
kényszerítve  az  állami  előirányzatok  tárgyalásába  bocsátkoztunk.  Nagyon 
is  régóta  súlyosodik  reánk  már  e  felelősség,  melyet  naponkint  emlékünkbe 
idéznek  itt  ez  üres  helyek,  a  felelősség,  melyet  magunkra  vállaltunk,  midőn 
küldőink  reményűitől  kisérve  e  házba  léptünk,  reményektől  kisérve,  melyek 
megannyi  csalódásokra  változtak ;  8  fölötte  nyomasztóvá  lesz  kivált  ma  vál- 
lunkon e  felelősség  Ausztria  mai  gazdasági  helyzetével  szemben. 

Engedjék  meg  csak  röviden  és  nagy  vonásokban  vázolnom  e  gazda- 
sági helyzetet.  Ha  vázolom  s  ezt  itt  e  házban  teszem,  csak  azért  cselekszem, 
mert  e  helyzet  tagadhatatlan.  Hisz  senkinek  a  világon  sehol  sem  jutna 
eszébe  oly  szükségről  beszélni,  a  mely  nem  létezik. 

Négy  évvel  ezelőtt  kitör  egy  másik  világrészben  egy  háború  s  rögtön 
krízis  támad  egész  Európa  szerte,  mely  csakhamar  megérzik  az  ezüst-csök- 
kenésen, a  legnagyobb  bankok  fölemelt  diskontóján,  a  hitel  megdrágulásán 

és  minden  üzlet  pangásában.  De  minő  másképen  állták  ki  e  krizist  Anglia,. 
Francziaország  és  a  vámszövetség,  melyeket  pedig  még  közvetetlenebbűl 
érintett,  mint  bennünket,  kik  azt  hittük,  hogy  a  dolog  tőlünk  vajmi  távol 
van.  A  banknak  a  bekövetkezendő  ezüstfizetésre  való  készületei  következté- 
ben szükségesekké  lett  megszorításai  megcsökkentik  a  pénzforgalmat,  a 
hitel  visszahúzódik,  a  kivitel  nem  győzi  többé  az  idegen  árúk  behozataláért 
s  szelvényeink  kiviteleért  —  részvények,  állami  és  földtehermentesítési  köt- 
vények, záloglevelek  stb.  alakjában  függő  adósságaink  törlesztésére  szüksé- 
ges összegeket.  A  forgalomban  lévő  pénzmennyiség  és  az  eladó  termékek,  a 
vevő-képesség  és  az  áruba  bocsátott  tárgyak  közt  aránytalanság  támad ;  az. 
árak  esnek  s  annál  mélyebbre  esnek,  mentül  több  kényszereladás  kerül 
sorra,  a  fekvőségek  ára  30 — 50  százalékkal  száll  alá,  a  földmívelő  uzsorások 
kezébe  jut,  s  az  adóhátralékok  és  árverések  szörnyű  rohamossággal  szapo- 
rodnak. 

A  fogyasztó-képesség  csökkenésével  természetesen  a  kelet  híjában 
pangó  ipar  kénytelen  a  munkát  beszüntetni,  a  legsolidabb  czégek  is  össze- 
roskadnak, ezrével  bocsátják  el  a  munkásokat,  kiknek  eltartása  a  magán- 
jótékonyság vagy  a  községek  terhére  hárul ;  a  takarékosság,  a  munkaszeretet 
eltűnik,  s  az  alamizsnából  tengődni  kénytelenítő  szükség  az  elcsüggedéssel, 
az  elejével  kénytelen,  majd  szokássá  vált  henyéléssel  szövetkezve,  a  bűnök 
karjaiba  vetik  a  munkást,  ki  eddig  szokva  volt  két  keze  munkájával  függet- 
lenül keresni  kenyerét ;  a  bűntények  szaporodnak,  a  börtönök  megtelnek, 
mert  vegyék  csak  el  a  jólétet  egy  néptol  s  nem  sokára  civilisátiójától  is 
meg  lesz  fosztva.  S  mindezek  mellett  fölemelt  adók,  nyomasztó  illetékek  és 
az  államhitel  hihetetlen  igénybevétele  kell  hogy  fedezze  a  határtalan  állami 
szükségleteket.  Állam  birtokunk  legjava  részeit  elprédáljuk,  s  minden  költ- 
ségelőirányzatnál e  birtok  újabb  meg  újabb  részeit  bocsátjuk  árverés  alá. 
Évekre  előre  escomptirozzuk  az  adókat,  a  melyeket  a  jövő  majd  nem  fog 
nélkülözhetni.  Hitelünket  kizsákmányolni  s  kölcsönöket  kötni  igyekszünk, 
s  Európa  minden  fővárosába  lótunk-futunk,  hogy  a  törlesztésükre  szük- 
séges pénzt  előteremtsük  s  ekkint  nyomorúságunkat  —  nem  ám  mi  e 
helyen,  hanem  a  kormány  maga  —  az  egész  világon  elhíreszteljük. 

Pénz  helyett  természetben  is  behajtjuk  az  adót  s  így  a  pénz-gazda- 
ságtól a  terményekkel  valóra  sülyedünk  alá ;  fel  akarunk  vergődni  s  jöve- 
delmező befektetésekkel  szeretnők  a  termelést  növelni  és  erősíteni,  s  ha 
mindezekre  pénz  kellene,  csak  rémítő  költséggel  tudunk  valahogy  kerítenL 
Ez,  uraim,  gazdasági  helyzetünk  képe  s  azt  hiszem,  nem  is  Kembrandti, 
hanem  valódi  színekkel  ecseteltem.  E  helyzet  pedig,  ha  akár  egyetlen  szó- 
val se  emlékeztünk  volna  meg  róla  e  házban,  egész  Európában  jól  ismere- 
tes ;  ennek  következtében  tekintélyünk,  hatalmi  állásunk  és  befolyásunk 
Európában  mindinkább  enyészik ;  e  helyzet  az  oka,  hogy  ma  egy  állam, 
melynek  tiszteletet  parancsolhatnánk,  ha  benső  láz  nem  gyötörne  bennün- 
ket, oly  megalázassál  fenyeget,  a  minőt  elviselnünk,  elszenvednünk  nem 

volna  szabad,  s  ki  akar  szorítani  oly  állásunkból,  minőt  szabadságunk,  kul- 
túránk, hatalmunk,  létünk  érdekében  minden  áron  meg  kellene  tartanunk. 
8  ha  arra  gondolok,  hogy  e  pillanatban  ismét  megtámadtatnánk  —  s  vájjon 
minő  kezességünk  van  a  legközelebbi  jövőre  nézve  is,  —  ha  mondom  e 
pillanatban  meghasonolva,  széttépve,  pénz,  hitel  és  hatalom  nélkül,  a  mint 
saját  hibánk  folytán  vagyunk,  ismét  megtámadtatnánk,  mily  szörnyű  kép 
tárul  fel  előttem ! 

Igen !  Ha  Ausztria  dicső  államhajója  ma  újra  a  tenger  viharkorbá- 
csolta hullámai  közé  taszíttatnék,  ma,  midőn  még  minap  szenvedett  sérü- 
léseit sem  sikerűit  Mjavítnia,  bizonyára  keseregve  mondhatnám  a  nagy 
római  lantossal :  •  Vitorláid  közt  nincs  egyetlen  ép  s  nincsenek  istenid,  kik- 
hez új  veszély  ha  szorongat,  ótalomért  könyöröghess*. 

E  kép-  s  ily  lehetőséggel  szemünk  előtt  léptünk  az  1865.  évi  budget 
elé,  erősen  elhatározva,  hogy  megteszszük  helyzetünk  javítására  az  első 
lépést,  szilárdul  eltökélve,  hogy  a  föliratban  kifejezett  elvekhez  híven  leg- 
alább a  folyó  közigazgatási  költségek  deficitjét  törüljük. 

S  ezen  czélt  sikerűit  is  elérnünk,  nem  akarom  kutatni,  vájjon  a  kor- 
mány ellenére,  de  bizonyosan  nem  vele.  S  ha  a  kormánytól  azt  hallottuk, 
hogy  a  megtakarításoknak  is  van  határuk  s  hogy  e  határ  a  folyó  szolgálat 
szükségére,  a  fennálló  kötelezettségek  teljesítésére  és  az  állam  épségére  s  biz- 
tosságának védelmére  vonatkozó  gondoskodásban  áll,  úgy  mi  a  magunk 
részéről  bizonyára  még  több  joggal  felelhettünk  volna  vissza  a  kormánynak, 
hogy  mi  is  tudunk  ám  egy  határról,  a  melynél  az  állam  absolut  gazdasági 
joga  megszűnik,  s  határát  ismerjük  az  igényeknek  a  teherviselési  képesség, 
a  kitartó  teherviselési  képesség  határában,  mert  a  hol  ez  nincs  többé  meg, 
s  nincs  huzamosb  időre  telő  mértékben,  ott  a  folyó  szolgálatot  se  lehetne 
tovább  fizetni,  a  fennálló  kötelezettségeknek  se  lehetne  többé  eleget  tenni,  s 
az  állam  épségét  és  biztosságát  se  lehetne  többé  megóvni.  Elértük  e  czélt  8 
hogy  elértük,  azt  Ausztria  népei  bizonyára  nem  mint  a  rendszeres  ellen- 
zékieskedés művét,  hanem  mint  a  legtisztább  hazaszeretet  tanújelét  fogják 
érdemünkre  róni. 

S  most  hadd  fejezzem  be  beszédem.  Jó  szerencsénk  ez  idő  szerint 
békés  perczekkel  ajándékoz  meg  bennünket,  a  melyekre  tán  még  néhány 
béke-év  következik,  de  tán  nem.  Ám  jaj  nekünk,  ha  a  kedvező  pillanatot 
ismét  elszalasztjuk,  könnyelműen  elbizakodván  a  jövőben,  mely  nincs 
hatalmunkban,  a  jövőben,  melyet  egy  haláleset,  akármely  sikerült  merény- 
let vagy  gonosz  véletlen  kiszámíthatlan  módon  megzavarhat!  Ez  érzel- 
mektől eltelve  tehát  kívánnunk  kell,  hogy  végre  valahára  nagy  vezérlő  és 
alkotó  eszméket,  gyors  elhatározást  és  helyes  cselekvést  lássunk ;  s  küzde- 
nünk kell  oly  rendszer  ellen,  a  mely  nézetünk  és  négy  éves  tapasztalatunk 
szerint  ennek  ellentéte  ;  a  mely  a  tétlenség,  az  alkotmányos  félbenmaradt- 
ság  rendszere  s  a  mely  a  politikai  mesterkedésben  politikai  bölcseséget  lát, 
mely  az  egynapos  életű  sikert  a  maradandónak  feláldozza ;  küzdenünk  kell 

-e  rendszer  ellen  a  nem  átallom  kimondani,  hogy  kívánnunk  kell  elmozdít- 
tatását.  Mi  nem  fojthatjuk  el  s  nem  is  szabad  elfojtanunk  s  titkolódzva 
keblünkbe  zárnunk  meggyőződésünket,  csupán  azért,  mert  azt  vetik  ellen, 
liogy  e  rendszer  szorosan  összefügg  a  személyekkel  s  mert,  a  mint  mondják, 
nem  tudjuk,  mi  fog  utána  következni !  Valamint  évezredek  előtt  istentől 
küldött  férfiak  a  királyok  trónjai  elébe  álltak  s  megmutatták  nekik  az  út- 
vesztőt, melyben  mit  sem  sejtve  bolyongtak,  úgy  nekünk  is  ily  szent  kül- 
detést kell  teljesítenünk,  küldetést,  melyet  sem  gúny,  sem  ócsárlás  le  nem 
alacsonyíthat,  küldetést,  mely  széttépnünk  parancsolja  a  lepelt,  melylyel 
önmaguk  s  mások  előtt  az  örvényt  altatón  elrejtik,  az  örvényt,  mely  előtt 
állunk  s  mely  elnyeléssel  fenyeget  bennünket. 

Nem  a  parlamentek  jogában  s  nem  a  szószék  szabadságában,  melyet 
használunk,  látjuk  mi  a  veszélyt,  s  nem  is  hiszszük,  hogy  a  történelem  a 
jövendő  eseményekért  ezekre  fogja  róni  a  felelősséget.  Mi  a  veszélyt  a  foly- 
tonos ellenállásban  látjuk,  melyet  a  népek  teste  s  vérébe  átment  elvek  ellen 
még  mindig  konokul  tanúsítanak,  oly  elvek  ellen,  a  melyek  döntő  diadalát 
kiküzdeni  mi  e  jogos  helyen  törekszünk. 

Nem  a  nagyravágyás  hajt  bennünket  s  nem  sóvárgunk  a  miniszteri  szé- 
kekre ;  tetteink  s  akaratunk,  szándékunk  és  cselekvésünk  fölött  ám  ítéljen 
tt  jövő  történetírása,  mi  nyugodtan  nézünk  ítélete  elébe ;  s  azt  hiszem,  nem 
kell  tartanom  a  jövő  czáfolatától,  midőn  azt  mondom,  hogy  bármely  kor- 
mány leszen  is  az,  de  csak  az  a  kormány  fogja  Ausztriát  mai  romlásából 
kimenteni,  a  melylyel  e  ház,  a  melylyel  mi  tarthatunk.  • 

Schmerling  e  beszédre  így  felelt : 

•Ha  a  kormány  a  magyar  kérdésben  az  eddigi  —  itt  oly  gyakran 
megrótt  —  politikát  követte,  ennek  oka  nem  a  tetterő  hiányában,  hanem 
abban  keresendő,  hogy  azon  meggyőződésre  jutottunk,  hogy  bizonyos  kér- 
déseket nem  lehet  gyorsan  megoldani,  hogy  bizonyos  kérdések  megoldásá- 
hoz leginkább  a  mindent  közvetítő  és  kiengesztelő  időnek  leli  hozzájárulnia. 
Ezt  önök  téves  nézetnek  tekinthetik ;  azért,  a  mint  hiszem,  részben  mégis 
igazolt  nézet.  Nekem  még  most  is  az  a  meggyőződésem,  hogy  ha  két  év 
előtt,  vagy  ha  a  múlt  évben  hivatott  volna  egybe  a  magyar  országgyűlés,  az 
eredmény  semmivel  sem  lett  volna  jobb  annál,  a  melyet  az  1861-dikivel 
elértünk.  Hogy  én  még  a  legközelebbi  egybehivatásból  sem  igórem  magam- 
nak a  legörvendetesb  eredményt,  ezt  már  a  múltkor  volt  alkalmam  kifej- 
teni. Hogy  a  magyar  országgyűlés  irányában  mi  történhetik,  erre  nézve 
szintén  már  ismételve  nyilatkoztam.  A  magyar  országgyűlés  irányában  nem 
lehet  más  politikát  követni,  mint  azt  reábirni,  hogy  ismerje  el  a  birodalmi 
alkotmányt.  Eaiserfeld  úr  egész  átalánosságban  kijelölte  ugyan,  miben  áll- 
jon a  magyar  politika  s  miképen  oldassék  meg  a  magyar  kérdés.  De  azok, 
miket  ő  ez  iránt  megérintett,  épen  csak  elvek ;  s  a  kormánynak  egészen 
más  valami  teendője  van,  mint  elveket  állítni  fel,  neki  épen  az  a  feladata, 

hogy  valamely  elvet  gyakorlatilag  érvényesítsen  s  erre  tömérdek  dolog  kell, 
8  ezek,  ha  szemügyre  veszszük,  egészen  sajátszerű  nehézségekkel  vannak 
összekötve.  Hogy  csak  egy  példát  hozzak  fel,  Eaiserfeld  úr  azt  mondja, 
hogy  «a  birodalmi  alkotmányt  Magyarországgal  szemben  keresztül  kell 
vinni »  s  más  részről  saját  álláspontját  akkép  jellemzi,  hogy  Ő  a  magyar 
jogot  is  elismeri.  Mi  az,  mit  ez  időszerint  magyar  jognak  neveznek  ?  Ennek 
egy  nagy  párt  az  1848-diki  törvényeket  tekinti.  Már  kérdem  bármelyik  gya- 
korlati államféríiutól,  miként  lehet  azt  összeegyeztetni,  hogy  valaki  egy- 
részről az  1848-diki  törvényeket  elismeri  s  más  részről  birodalmi  alkot- 
mányunkat a  közjog  alapjául  állítja  fel  ?  Ebben  van  a  végetlen  nehézség. 

Továbbá  ugyancsak  Eaiserfeld  úr  nagyon  kiemelte  azt,  hogy  alkot- 
mányunk alapeszméje  szerint  a  Magyarországgal  való  kiegyezés  keresztül- 
vihető. Már  miben  áll  épen  a  kiegyezés  ?  Abban  áll,  hogy  a  magyar  nép  s  a 
magyar  országgyűlés  azon  meggyőződésre  jusson,  hogy  az  1848-diki  törvé- 
nyeket lényegesen  revideálni  kell,  még  pedig  oly  irányban,  hogy  mielőtt 
érvényük  elismertetik,  az  1 848-diki  törvényekből  mindaz  kiküszöböltessék, 
a  mi  alkotmányunkkal  elenkezik.  Épen  ez  a  mi  álláspontunk  is,  a  melyhez 
mindig  ragaszkodtunk.  Ha  Eaiserfeld  úr  ily  értelemben  veszi  a  kiegyezést, 
erőmmel  nyújtok  neki  kezet;  akkor  közösen  fogunk  működni.  De  hogy 
jelenleg  Magyarországban  a  kiegyezést  nem  ily  értelemben  veszik,  ez  iránt 
—  uraim !  —  senki  se  éljen  csalódásban. 

Ha  Eaiserfeld  úr  mindenekelőtt  arra  helyezett  súlyt,  hogy  ezen  ház- 
nak úgynevezett  ellenzéke  karöltve  halad  a  magyarországi  szabadelvű  párt- 
tal s  hogy  ezt  részesíti  rokonszenvében,  nyiltan  kimondhatom,  hogy  mi 
sem  érzünk  másként. 

Ama  párt  irányában,  melyet  ó-conservativnek  neveznek,  bennünk 
legcsekélyebb  rokonszenv  sincs ;  sőt  benne  inkább  leghatározottabb  s  leg- 
makacsabb elleneinket  látjuk,  oly  határozott  ellenfeleinket,  hogy  —  kimon- 
dom —  aknáik  ezen  házig  is  elnyúlnak  s  hatásuk  még  itt  is  észlelhető. 

Ha  Eaiserfeld  úr  ama  pletykára  utal,  melyet  a  legutolsó  ülésben 
szóba  hoztam,  kellemes  rám  nézve,  hogy  ha  már  ezen  magában  véve  jelen- 
téktelen dolog  említésre  került,  azt  válaszolhatom  reá,  hogy  most  már  én 
magam  is  azon  meggyőződésre  jutottam,  hogy  az,  a  mit  én  mondtam,  nem 
felel  meg  a  valónak.  Egy  részről  ezen  háznak  egy  nagy  befolyású  tagja  ama 
nyilatkozatot  desavouálta  s  más  részről  hasonló  desavouálást  intézett  hoz- 
zám a  tőlem  megnevezett  miniszter  is.  Egész  nyíltsággal  kijelentem,  hogy 
ez  alaptalan  állítás  volt.  De  hogy  állításomat  nem  oly  könnyelmŰleg  tettem,. 
az  urak  abból  is  kivehetik,  hogy  épen  azon  lapok  írtak  folyvást  róla,  me- 
lyekről tudva  van,  hogy  a  nevezett  gróffal  viszonyban  állanak. 

Végre  még  csak  egy  megjegyzést  bátorkodom  tenni,  a  melyet  azon- 
ban az  összes  kormány  nevében  kell  tennem.  Eaiserfeld  úr  beszéde  folya- 
mán talán  kissé  átalánosabban  említé,  mint  ezt  nyugodt  megfontolás  után 
maga  is  helyesnek  találta  volna,  hogy  a  birodalom  egy  részében,  a  névsze- 

rint  Magyarországban,  az  ausztriai  császár  ő  felsége  csupán  tényleges  ural- 
kodó. Ezen  állítás  ellen  egész  határozottsággal  kell  föllépnem.  A  császár  ő 
felsége  minden  loyalis  magyar  szemében  Magyarország  törvényes  királya. 
Igaz  ugyan,  hogy  a  megkoronázás  ünnepélyes  mozzanata  hiányzik ;  de  e 
mozzanat  csak  különösebb  megszentelése  ama  köteléknek,  mely  Magyar- 
országot törvényes  uralkodójához  kapcsolja;  a  koronázás  a  jogosságnak 
nem  föltétele.  0  felsége  ez  idő  szerint  Magyarország  jogos  királyának  ismeri 
el  magát,  olyanul  ismeri  el  minden  loyalis  magyar,  s  úgy  hiszem,  ezen 
házban  senkisem  fog  találkozni,  a  ki  egészen  hasonló  nézetet  nem  vall.  » 

A  birodalmi  tanács  képviselőháza  az  1 865-dik  év  költségvetése  tár- 
gyalását május  8-dikán  fejezte  be.  A  kormány  előterjesztései  ellenében  min- 
den tételre  nézve  a  pénzügyi  bizottság  javaslatai  fogadtattak  el. 


A  HÚSVÉTI  CZIKK. 


A  « Pesti  Napló  »-nak  1865.  ápril  16-dikán,  húsvét  másodnapján  meg- 
jelent számában  közzétett  első  vezérczikk  keletkezését  Safamon  Ferencz 
a  Tors  Kálmán  szerkesztette  « Deák  Ferencz  emlékezete  *  czímű  műben  így 
adja  elő : 

•Deák  Ferencz  politikai  és  társadalmi  tevékenysége  írásba  foglalva 
oly  számos  kötetre  menne,  mint  a  legtermékenyebb  írói  talentumok  művei. 
De  ő  keveset  írt,  tudtommal  még  csak  nem  is  igen  jegyzett,  levelezései  sem 
lehettek  gyakoriak. 

Mindamellett  méltóbb  emléket  alig  állíthatunk  nevének,  mint  az  iro- 
dalomban. Ez  csak  úgy  történhetik,  hogy  ha  mindazok,  a  kik  vele  az  Ő 
saját  társadalmi  körében,  az  Ő  diplomatiájában,  a  parlament  coulissái  mö- 
gött közvetlenül  érintkeztek,  híven  leírják  ezen  érintkezést,  a  nélkül  hogy 
ebben  akár  saját  személyöknek  több  fontosságot  akarnának  szerezni  a  való- 
ságnál, akár  elhunyt  nagy  hazánkfiát  még  jobban  nagyítni  igyekeznének, 
mint  a  minő  volt.  így  lennének  a  még  élő  egykorúak  által  nagyjából  meg- 
írhatók Deák  memoiro-jai. 

Saját  személyes  érintkezéseim  nagyon  ritkák  voltak  vele.  Ambar  épen 
azon  időkben,  mikor  a  « Pesti  Napló  »-t  Deák  orgánumának  némi  joggal  tar- 
tották, ezen  lapnak  állandó  belmunkatársa  voltam  (az  1867-et  megelőzött 
tizenkét  év  alatt),  ritkán  volt  alkalmam  látni,  mely  alkalmat  nem  kerestem, 
pedig  nem  lett  volna  nehéz  találnom  mind  untalan.  Ez  az  én  hibám  ;  de 
nem  tartozik  ide  mentegetnem. 

Deák  közvetlen  befolyással  nagyon  ritka  esetben  volt  a  « Pesti 
Napló  »-ra.  Fegyelem  még  kevésbbé  uralkodott  e  részben,  mint  később  a  par- 

lamentaris  Deák-pártban.  Tudtommal  nem  is  sugalmazta.  Sok  ideig  leg- 
inkább Csengery,  míg  állandó  munkatárs  volt  a  •  Napló  »-nál,  s  aztán  néhai 
b.  Kemény  Zsigmond  volt  a  kapocs  Deák  és  a  lap  közt.  Leginkább  utólagos 
kritikát  gyakorolt  az  öreg  úr,  mire  b.  Kemény  többet  látszott  adni,  mint 
bármi  egyébre.  B.  Kemény  maga  elég  szabad  tért  engedett  munkatársainak. 
Maga  sem  sugalmazott  majd  semmit.  így  a  •  Napló  •  mintegy  hallgatag  egyet- 
értéssel volt  írva  Deák  szellemében. 

így  történt,  hogy  ámbár  már  tíz  évig  voltam  a  •  Napló  »-nál,  felülről 
(Deáktól  vagy  Keménytől)  sugalmazott  czikket  nem  írtam. 

Végre  1865-ben  húsvét  előtt  pár  nappal  b.  Kemény,  a  szerkesztő, 
izgatott  s  titkolódzó  fontoskodással  tudtomra  adta,  legyek  készen,  mert 
holnap  vagy  holnapután  Deák  egy  irányczikket  akar  velem  fogalmaztatni  a 
•  Napló »  számára.  Szabadkoztam.  Én  a  legjobb  akarattal  sem  tudnám  Deák 
intentióihoz  képest  megírni  a  czikket.  A  készen  kapott  tárgyban  is  beleté- 
ved tollam  saját  eszméimbe,  s  ha  írás  közben  semmi  újat  sem  mondok, 
olyat  írok,  a  mi  iránt  sem  én,  sem  az  olvasó  nem  érdeklődik  —  azaz  igen 
rossz  czikket.  Az  a  öreg*  abban  a  csalódásban  van,  hogy  az  újságczikknek 
oly  scrupulosus  módon  kell  írva  lennie,  mint  egy-egy  fontos  diplomatiai 
jegyzéknek,  vagy  criminális  törvényczikknek.  Bele  fog  akadni  szavaimba, 
kifejezésem  modorába,  s  nem  csak  megharagszik  reám,  hanem  tán  az  ügy- 
nek is,  melynek  mibenlétét  mélységes  titokban  tartják,  ártani  találnék. 

Ilyen  argumentumaim,  úgy  látszott,  meggyőzték  a  mi  felejthetetlen 
c  Bárónkat*. 

Azért  húsvét  szombatján  reggel  9  óra  előtt  a  hírlapírók  szokott  gond- 
talanságával  léptem  a  szerkesztőségbe,  hol  b.  Kemény  ugyanazon  izgatott 
fontoskodással,  mint  pár  nappal  előbb,  adta  tudtomra,  hogy  le  se  tegyem 
esernyőmet,  hanem  siessek  az  « Angol  Királynő* -be  Deákhoz. 

Szó  nélkül  engedelmeskedtem.  Épen  úgy  éreztem  magam,  mint  ka- 
tonakoromban. Mintha  a  •  Pesti  Napló  i-nak  felesküdtem  volna,  hogy  szá- 
razon és  vízen,  éjjel  és  nappal,  minden  bármi  fegyvernemben,  legyen  az 
újdonság,  színkritika,  angol,  német,  franczia  fordítás,  gazdasági  rovat,  nekro- 
lóg, vezérczikk,  a  legjobb  erőmből  hűségesen  fogok  szolgálni.  A  nélkül 
hogy  számítás  vagy  dacz  lett  volna  tőlem,  ösztönszerűleg  beletaláltam  ma- 
gam abba  az  illusióba,  hogy  én  most  rapportra  menő  katona  vagyok,  ki, 
ha  tudna  is  valamit,  úgy  viseli  magát,  mintha  semmit  sem  tudna ;  csak 
akkor  szól,  ha  kérdezik,  s  csak  szorosan  a  kérdésre  felel,  s  mindenek  felett 
jól  megjegyzi  magának  a  kapitány  minden  szavát.  A  ki  annyit  próbál- 
tam, majd  csak  keresztül  esem  egy  sugalmazott  diplomatiai  okmány  fogal- 
mazásán is. 

Történetesen  épen  eltaláltam  a  tempót.  Az  öreg  úr  magaviselete  ezen 
alkalommal  egészen  bele  illett  egy  rapport  jelenetbe  —  ő  lévén  a  tiszt,  ón 
pedig  valami  írástudó  őrmester-féle.  Barátságosan,  de  komolyan  fogadott, 
rágyújtatott  velem  is  szokott  kabanosára,  de  elmaradt  szokott  stereotyp 

tréfája,  melyet  különben  irányomban  majd  minden  találkozáskor  felhozott, 
mi  azon  ártatlan  csalódásából  eredt,  mint  ha  én  hiú  volnék  testi  erőmre  s 
birkózásbeli  ügyességemre. 

Azonnal  munkához  láttunk.  A  belső  szobából  kihoztuk  közös  erővel 
a  Gorpus  Juris  két  kötetét,  s  elhelyeztük  a  keleti  fal  melletti  nagy  dívámra. 
Az  öreg  úr  a  kettő  közt  foglalt  helyet.  Én  egy  székre  ültem  vele  szembe, 
•egy  nagyocska  sima  asztal  választván  el  tőle,  hol  egy-két  koncz  kis  formá- 
tumú sima  velinpapír  s  több  jó  toll  állott  készen. 

Nem  kis  megnyugvásomra  azonnal  láttam,  hogy  nem  sugalmazott 
•czikk  írásáról  van  szó ;  nem  lesz  egyéb  dolgom,  mint  telhető  ortho-  és  kalli- 
.graphiával  leírni,  a  mit  diétáinak.  Vájjon  előre  figyelmeztette-e  b.  Kemény 
vonakodásomra  a  czikk  fogalmazásától,  vagy  pedig  semmi  esetiben  nem  bízta 
volna  másra  a  nagy  fontosságú  documentum  megírását  ?  Ezt  vagy  azon 
időkben  sem  tudtam  meg  positive,  vagy  elfelejtettem.  De  az  alternatíva 
utóbbi  részét  hiszem,  azt,  hogy  Deák  senkire  sem  bízta  volna  a  fogalma- 
zást ;  maga  akarta  megírni.  A  dictálásra  azért  szemelhetett  ki  épen  engem, 
hogy  a  névtelenül  megjelenendő  czikk  írójának  kilétét  ne  tudják  meg  azon- 
nal, mire  czélszerű  volt  a  •  Napló*  épen  egy  rendes  munkatársának  keze- 
írásával adni  a  nyomdába.  Aztán  a  «Corpus  Juris  »-ban  való  netaláni  keres- 
gélésekben valami  segítségére  lehet  olyan,  kinek  históriai  tanulmányainál 
fogva  van  egy  kis  jártassága  benne. 

Deák,  úgy  tudtam,  íratott  azelőtt  a  •  Napló*  más  munkatársaival  is,  s 
jelesen  Királyi  Pállal,  hírlapi  czikket ;  államokmányok  szerkesztésénél  pedig 
fizalay,  de  legállandóbban  Csengery  volt  segítségére.  Miképen  mentek  azon 
sok  tekintetben  másnemű  munkálatai  ?  nem  tudom.  Én  csak  azon  egy  — 
első  és  utolsó  —  alkalomról  szólok,  melyben  én  voltam  szerencsés,  bár  igen 
-csekély  és  alárendelt  segítséggel  lenni  munkájában. 

A  húsvéti  czikket  Deák  szórói-szóra  maga  dictálta  nekem  húsvét 
szombatján  reggel  9  órától  délután  csaknem  3-ig,  bár  lassan  és  fontolva,  de 
majd  minden  megszakadás  nélkül.  Két  vagy  három  ízben  történt,  hogy  az 
öreg  úr  kikeresett  vagy  kikerestetett  a  «Corpns  Juris  »-ban  egy-egy  passust, 
de  ezt  is  csak  teljes  bizonyosság  kedvéért.  Egyiknél  megkérdezte  tőlem, 
hogy  egy  (már  elfeledtem  micsoda)  barbár  szó,  mely  régi  törvénykezésünk- 
ben előfordul,  miképen  volna  magyarul  kifejezhető.  Azt  mondtam,  nem 
tudom  én  magam  sem.  (Emlékeztem  rá,  hogy  olvastam,  de  valódi  értelmét 
nem  tudtam,  mert  nem  levén  rá  szükségem  tanulmányaimban,  nem  jár- 
tam végére.  Ezért  nem  koczkáztattam  hozzávetéseket.)  Megmaradt  hát  az 
az  alkalmasint  leghelyesebb  kifejezés,  a  mit  maga  először  mondott.  Ez  a 
szó  meglehetősen  mellékes  dolog  volt  a  czikk  lényegére  nézve,  s  az  cöreg* 
mégis  oly  scrupulosus  volt  benne  ! 

Egy  másik  nemű  incidens  az  volt,  hogy  több  izben  kopogtattak  a 
szoba  ajtaján,  mely  közvetlenül  a  szálloda  folyosójáról  nyilt  be.  Az  első 

kopogtatásnak  megörültem,  gondoltam,  egy  kis  pihenés  áll  be.  Mert  rám 
nezye  ez  az  új  mesterség  nagyon  fárasztó  volt.  Iskolás  gyermekkorom  óta 
soha  sem  írtam  dictando,  s  én,  a  ki  gyakran  írtam  már  egy  huzamban  tíz — 
tizenkét  órát,  mikor  magam  fejétől  írtam,  most  pár  órai  írásra  fáradtnak 
éreztem  magam.  Azért  kapva  kaptam  az  első  alkalmon,  s  halkan  kérdeztem 
az  « öreg* -tol:  « kinyissam?*  Az  öreg  jó  hangosan  azt  mondta  «nem  kell!* 
s  minden  megszakadás  nélkül  folytatta  a  dictálást,  melyből  a  kopogtató- 
minden  szót  tisztán  kivehetett  a  vékony  ajtón  keresztül.  Több  izben  zör- 
gettek, de  egyszer  sem  nyittatott  meg,  sőt  azt  sem  mondtuk  :  «nem  szabad*,, 
annál  kevésbbé  hangzott  ki  csak  egy  vigasztaló  szó.  Pedig  a  kopogtatók, 
egyike  gr.  Andrássy  Gyula  volt,  kit  különben  az  öreg  xir  nemcsak  szemé- 
lyéért örömest  bocsátott  be  máskor,  hanem  azon  fontos  s  gyakran  sürgős 
ügyekért  is,  melyekben  fáradhatatlanul  járt  el,  de  legkivált  azon  momen- 
tuosus  időben,  mikor  a  czikk  Íratott.  Ezúttal  is  sürgős  dolga  lehetett,  meri 
annak  ellenére,  hogy  kétségkívül  tudomása  volt  a  czikk  készüléséről,  &  ha. 
valaki,  ő  lehetett  beavatva  a  czikk  genesisének  titkaiba,  —  ha  jól  emlék- 
szem, bizonyos  idő  múlva  másod  izben  is  zörgetett,  de  ekkor  is  hiában.  Az. 
öreg  —  mint  ebből  látni  —  nagy  fontosságot  tulajdonított  a  czikknek  ;  a 
világon  semmi  által  nem  akarta  zavartatni  magát  a  gondolatmenet  fii  urná- 
nak folytonosságában. 

A  dictálás  lassan  s  megfontolva  haladt ;  ha  jól  emlékszem,  egyszer 
sem  kellett  a  már  leírtakat  recapitulálva  felolvasnom ;  csak  mikor  az  egész, 
készen  volt.  Annyira  componálva  volt,  mikor  hozzáfogtam  az  íráshoz! 
Csak  két-három  egyes  szót  kellett  kihúzni  a  helyébe  mást  igtatni  a  megírás 
folyamában. 

Az  öreg  a  külsőségekben  is  igen  minutiosus  ember  volt.  Azt  még 
elnézte,  mily  óriási  pusztítást  viszek  véghez  azon  velin  papírban ,  mely 
bőven  állott  rendelkezésemre.  Mert  nemcsak,  hogy  egy  ívrét  levélnek  csu- 
pán egyik  lapjára  írtam,  hanem  a  beírt  lapnak  is  egész  felét  hagytam  tisz- 
tán margónak,  s  jó  nagy  betűkkel,  a  szavakat  távol  egymástól,  s  a  sorokat 
még  távolabb.  A  czikkből  oly  papírhalmaz  állott  elő,  hogy  a  fő-szedő,  Marich, 
elborzadt  tőle,  mikor  a  kezébe  nyomtam.  Vettem  észre  mindjárt  eleinte  az 
öreg  egy  szemhunyorításából,  hogy  volna  ezen  papíremésztő  jó  szokásomra 
némi  megjegyzése  vagy  adomája,  de  egy  szót  sem  szólt.  Hanem  mikor  vala- 
mit kihúztam,  hogy  egyebet  írjak  helyébe,  arra  tanított,  hogy  a  javítást 
soha  se  írjam  a  kihúzás  után,  hanem  ha  elfér,  a  kihúzás  fölébe,  mert  külön- 
ben a  szedő  egy  sort  könnyen  átugrik. 

Egyszóval  a  húsvéti  czikk  az  én  kezemírásával  került  a  nyomdába, 
magam  vállaltam  el  revisióját  is,  de  a  mint  mindezekből  látni,  semmi  érde- 
mem nem  volt  benne,  sok  ezer  más  ép  oly  jól  betöltötte  volna  a  szerepet, 
mint  én. 

És  mégis  most  fel  akarom  használni  egy  érdem  szerzésére,  a  mi  abból 

áll,  hogy  egészen  úgy  adom  elő  a  dolgot,  a  mint  emlékezetemben  megma- 
radt, minden  nagyítás  vagy  kicsinyítés  nélkül. 

Átalánoe  tapasztalat,  hogy  élő  és  elhunyt  nagy  férfiakkal  érintkezés- 
ben volt,  különben  derék  emberek  szeretnek  úgy  feltüntetni  egy-egy  talál- 
kozást, kivált  ha  az  fontos  momentumban  történt,  hogy  a  magok  szerepe 
kissé  nyerjen  fontosságban,  vagy  az  illető  nagyság  magaviselete  nagyobb 
érdekesség  kedvéért  még  nagyobbnak,  szebbnek  tűnjék  fel,  holott  ily  szépí- 
tésekből gyakran  torzítás  jön  ki. 

Ez  káros  minden  esetben  a  való  tudása  szempontjából ;  de  épen  mél- 
tatlan volna  a  nagy  halott  emlékéhez,  ki  soha  sem  kívánt  theatralis  hatást 
tenni,  s  mindenek  felett  az  igazságot  szerette. 

Jelen  sorok  bármi  csekély  világot  vetnek  is  az  egyénre  és  esemé- 
nyekre, az  az  egy  érdemök  megvan,  hogy  igazat  mondanak.  Meg  vagyok 
győződve,  hogy  ha  a  megboldogult  életében  láttak  volna  napvilágot,  azt 
mondta  volna  rá:  «A  mit  írtál,  mind  úgy  volt,»  legfeljebb  azt  tette  volna 
hozzá:  «De  kifelejtettél  valamit*.  Mert  oly  minutiosus  emlékező  tehetsége 
volt,  a  minővel  én  —  fájdalom  —  nem  rendelkezem. 

A  húsvéti  czikk  szellemi  előkészületeiről,  miután  b.  Kemény  Zsigmond 
nincs  többé,  úgy  vélem,  gr.  Andrássyn  és  Csengeryn  kívül  az  élők  közt  alig 
tudna  más  hiteles  adatokat  szolgáltatni.  E  részben  nem  emlékszem  semmi 
olyanra,  a  mi  nincs  nyilvánosan  is  tudva.  Jele  ez,  hogy  ha  hallottam  is 
valamit  akkor  a  sugdosásokból,  az  oly  jelentéktelen  része  volt  az  egésznek, 
hogy  semmit  sem  tarthattam  meg  belőle.  Különben  akkor  a  magyar  politika 
oly  sugdosódó  is  volt,  hogy  a  tűzhelyhez  oly  közel  állók  is,  mint  én,  nem 
tudtak  meg  gyakran  semmit.  Nem  is  tolakodtam  érte,  annál  kevésbbé  akar- 
tam kulcslyukon  hallgatódzónak  feltűnni,  vagy  netán  miisok  indiscretiója 
miatt  gyanússá  tenni  magamat.  - 

Maga  a  czikk  a  következő  : 

Még  néhány  szó  a  «Botschafter»-nek  ápril  9-diki  czikkére. 

Azt  mondja  többek  között  a  «Botschafter»  ápril  9-diki  számában, 
hogy  a  «magyar  történelmen  egy  elkülönző  vágy  vonul  végig,  (Sonder- 
Zng),  mely  nemzedékről- nemzedékre  száll,  s  ma  ép  oly  elevenen  él, 
mint  száz  évvel  ezelőtt. » 

Ha  ezen  elkülönző  vágy  alatt  a  «B.»  azt  érti,  hogy  a  magyar 
nemzet  mindig  hűen  ragaszkodott  saját  alkotmányos  önállásához,  s 
mindig  határozott  ellenszenvvel  viseltetett  a  hatalomnak,  s  még  inkább 
a  hatalom  némely  kezelőinek  azon  törekvései  ellen,  melyek  Magyar- 
ország alkotmányának  mellőzésére,  sőt  megsemmisítésére,  s  némileg 
az  ország  beolvasztására  voltak  irányozva,  nincs  okunk  ellenmondani 
a  tB.t  idézett  sorainak;  mert  azon  hü  ragaszkodás  s  a  beolvasztás 

elleni  határozott  ellenszenv  csakugyan  nemzedékről-nemzedékre  szállt 
a  magyarnál,  s  ma  ép  ely  elevenen  él,  mint  száz  évvel  ezelőtt,  és  ha 
a  mindenható  kegyelme  tőlünk  el  nem  fordul,  élni  fog  még  századok 
múlva  is. 

De  ha  az  idézett  sorokban  oly  elkülönző  vágyat  kívánt  érteni, 
mely  a  végelszakadási  törekvést  foglalja  magában,  akkor  kénytelenek 
vagyunk  néhány  szóval  válaszolni  állítására. 

Ha  mutatkozott  a  magyar  történelemben  időnkint  ilyen  vágy, 
sőt  valóságos  törekvés,  mi  szülte  azt,  s  mi  emelte  magasabb  fokra  ?• 
Maga  felel  e  kérdésre,  midőn  elmondja,  hogy  Magyarország  törvényei 
és  alkotmánya  gyakran  megsértettek  a  hatalom,  vagyis  inkább  annak 
kezelői  által. 

Valamely  komoly  megfontolás  után  kötött  kapcsolatnak  niegsza- 
kasztására  egy  egész  nemzetnél  csak  a  legnagyobb  fokra  emelkedett 
közelégületlenség  szülhet  vágyat  és  törekvést,  s  még  az  is  csak  akkor, 
ha  a  dolog  jobbra  fordultának  minden  reménye  elenyészett.  A  múlt 
időkben  nem  egy  osztrák  államférfiú,  tanácsa  és  befolyása  által,  mely- 
lyel  a  fejedelemre  hatott,  akarva  vagy  nem  akarva  elkövetett  mindent,, 
hogy  a  nemzetben  ily  vágy  támadjon.  Több  szomorú  korszakot  lehetne 
idéznünk  e  részben  a  magyar  történelemből,  bizonyságául  annak,  hogy 
az  elégületlenségnek  s  a  bizalom  megrendítésének  nem  a  magyar  nem- 
zet volt  az  oka.  Es  midőn  évek  hosszú  során  keresztül  a  magyar  alkot- 
mány ellen  intézett  megtámadások  egymást  érték,  midőn  azoknak  ter- 
mészetes következése,  a  fokonkint  növekedő  keserűség,  már-már  tető- 
pontját érte,  mi  volt  az,  mi  a  bajt  megorvosolta,  a  felizgatott  kedélye- 
ket megnyugtatta,  s  a  megrendített  bizalmat  ismét  helyreállította  ? 
Talán  azon  osztrák  államférfiak  változtatták  meg  nézeteiket,  s  a  ta- 
pasztaláson okulva,  jobb  tanácsot  adtak  a  fejedelemnek?  Nem.  Ez  nem 
történt,  vagy,  legalább  a  történelem  bizonyítása  szerint,  ritkán  történt. 
Mindig  i  fejedelmek  voltak  azok,  kik  mélyebb  belátással  és  szigorúbb- 
lelkiismeretességgel a  magyar  alkotmány  ellen  intézett  rendeleteket 
visszavették,  a  sértett  törvényeket  helyreállították,  s  a  nemzet  bizalmát 
és  reményét  ismét  felélesztették. 

Csak  néhány  példát  hozunk  fel  a  történelemből. 

Alig  volt  szomorúbb  korszak  Magyarországra  nézve,  mint  azon 
tizenegy  óv,  mely  az  1681-diki  országgyűlést  megelőzte.  Nem  említve 
a  vérontást,  egyes  személyek  politikai  és  vallási  üldöztetését,  csak  azt 
emeljük  ki,  hogy  ezen  idő  alatt  az  ország  alkotmánya  hatályon  kívül 
tétetett,  s  az  ország  idegen  helytartónak  kormányzatára  bízatott.  Igaz, 

hogy  ezt  egy  nagyobb  terjedelmű  összeesküvés  előzte  meg,  melynek 
részesei  megbűnhődtek  életükkel  és  minden  vagyonukkal.  De  nem 
hiányoztak  államférfiak,  kik  azon  egyesek  tetteit  alkalmul  és  ürügyül 
használták  az  egész  nemzet  ellen  intézett  szigorú  és  alkotmányellenes 
lépésekre.  S  midőn  az  ebből  származott  keserűség  mindinkább  növe- 
kedett, L  Leopold  maga  volt  az,  ki  az  alkotmány  elleni  rendeleteket 
megszüntette,  s  az  1681-diki  országgyűlésen  ismét  teljesen  és  sértet- 
lenül visszaállította  a  magyar  alkotmányt. 

Nem  is  maradt  el  ezen  igazságos  lépésnek  jótékony  következése : 
az  ismét  helyreállott  bizalom  és  ragaszkodás,  melynek  eredménye  lőn 
hat  év  múlva,  hogy  a  nemzet  az  1687-diki  országgyűlésen  egész  kész- 
séggel törvényt  alkotott,  mely  a  fejedelem  kívánsága  szerint  megálla- 
pította a  habsburgi  ház  fiágának  trónöröklési  jogára  nézve  az  első- 
szülöttséget. Tette  ezt  a  nemzet  saját  javáért  is ;  de  kétségtelen  az, 
hogy  ha  a  bizalom  1681-ben  helyre  nem  állíttatik,  ily  törvényt  az 
ország  önkényt  nem  alkotott  volna. 

A  XVIIL  század  elején  véres  belháború  folyt  Magyarországban, 
mely  belháborúnak  oka,  vagy  legalább  előmozdítója  volt  nagy  részben 
az  osztrák  államférfiaknak  a  magyar  alkotmány  ellen  intézett  újabb 
törekvése.  A  szathmári  békekötés  vetett  végett  ezen  belháborúnak, 
azon  békekötés,  mely  az  ország  alkotmányos  szabadságát  újabban  ismét 
biztosította.  És  e  békekötés  után  tizenkét  esztendővel  a  magyar  nem- 
zet önkényt,  szabad  akaratból  átruházta  a  trónöröklési  jogot  a  habs- 
burgi ház  nőágára.  Mi  valóságos  jele  annak,  hogy  a  bizalom  és  ragasz- 
kodás a  nemzet  és  az  uralkodóház  között  ismét  helyreállott.  Mert 
ha  a  szathmári  béke  nem  úgy  köttetik,  ha  az  ország  alkotmánya  telje- 
sen helyre  nem  állíttatik,  a  meg  nem  nyugtatott  és  bizalmát  vesztett 
nemzet  aligha  hozzájárult  volna  a  sanctio  pragmatica  megkötéséhez. 
És  akkor  mi  történik  1741-ben?  azt  fejtegetni  nem  akarjuk. 

1780  után  II.  József  ismét  félre  tette  az  ország  alkotmányát,  s 
némely  osztrák  államférfiak  régi  tervei  szerint  Magyarország  beolvasz- 
tását, vagy  legalább  alkotmányos  önállásának  teljes  megsemmisítését 
tűzte  ki  czélul.  De  ő  maga  visszavonta  élte  végnapjaiban  rendeleteit, 
8  utódja,  II.  Leopold,  az  ország  rendéivel  egyetértve,  nemcsak  vissza- 
állította ismét  a  magyar  alkotmányt,  hanem  újabb  czélszerű  törvé- 
nyekkel meg  is  erősítette  azt. 

Következtek  csakhamar  a  véres  franczia  háborúk,  melyek  hosz- 
szabb  ideig  Ausztriára  nézve  szerencsétlen  fordulatot  vőnek.  E  hábo- 
rúk bebizonyították,  hogy  a  sértetlenül  visszaállított  alkotmányhoz  hü 

magyar  nemzet  hü  volt  egyszersmind  királyához  is.  Teljes  készséggel, 
sőt  lelkesedéssel  felelt  meg  kötelességének  a  birodalom  védelmében,  s 
midőn  a  diadalmas  ellenség  hatalmas  császára  1809-ben  itt  benn 
az  országban  állott  győzedelmes  seregével,  s  a  magyar  nemzetet  el- 
szakadásra szólította  fel  proclamatióiban,  kecsegtetve  azt  oly  remé- 
nyekkel, miknek  teljesülhetése  nagyon  valószínűnek  látszott,  e  pro- 
clamatiók  nem  ingatták  meg  a  nemzet  jogszerű  ragaszkodását  és 
bizalmát.  Minden  csábító  ígéretek  és  kecsegtetések  nyom  nélkül  ma- 
radtak. 

1823-ban  a  magyar  alkotmánynak  egyik  alaptörvénye  lőn  meg- 
támadva tettleg  a  hatalomnak  parancsoló  szava  és  fegyvere  által.  De 
pár  évvel  azután  az  igazságos  fejedelem  kinyilatkoztatta  ünnepélyesen 
az  1825-diki  országgyűlésen,  hogy  azon  események,  melyek  az  ő 
atyai  szívének  is  kedvetlenek,  jövendőben  ismételtetni  nem  fognak,  s 
kimondotta  az  ország  rendéinek  hozzájárultával  alkotott  3.  törvóny- 
czikkben,  hogy  « teljesen  meg  van  győződve,  hogy  a  fejedelem  és 
ország  boldogsága  a  törvények  szoros  megtartásán  és  épségben  mara- 
dásán alapszik,  s  ha  akár  a  királynak,  akár  az  ország  rendéinek  jo- 
gaiból valami  elvonatik,  a  törvényeknek  és  az  ország  törvényes  rend- 
szerének összes  szerkezete,  melyet  századok  erősítettek  meg,  alá 
fog  ásatni ».  Kimondotta  továbbá,  hogy  «az  ország  alkotmányát, 
melyet  koronázási  esküjével  is  megerősített,  minden  időben  védeni 
fogja  ós  fentartani.  Ugyanazért  az  1790 — 91-dik  évi  10.,  12.  és  19. 
törvényczikkeket  szorosan  megtartandja  és  másokkal  ie  megtartatja. » 

Tette  pedig  e  nyilatkozatot  ő  felsége  ama  jeles  államférfiúnak 
tanácsa  folytán  is,  ki  a  birodalom  ügyeit  a  legnehezebb  körülmények 
között  annyi  bölcseséggel  vezette,  s  ki  Magyarországra  vonatkozólag 
ezt  mondotta  a  felséges  uralkodónak : 

•Ha  Felséged  Magyarországot  könnyen  és  jól  akarja  kormá- 
nyozni, kormányozza  azt  saját  alkotmánya  szerint ». 

De  nem  akarjuk  e  fejtegetéseket  tovább  vinni.  Csak  azt  ismétel- 
jük a  történelem  nyomán,  hogy  valamikor  Magyarországban  súlyosabb 
megelégedetlenség  mutatkozott,  és  ezen  megelégedetlenség  bizalmat- 
lanságot s  talán  különválási  vágyakat  is  ébresztett,  azt  majd  mindig 
az  osztrák  államférfiaknak  a  magyar  alkotmány  mellőzésére  intézett 
tanácsa  és  törekvései  okozták,  s  mindig  a  fejedelmeknek  lelkiismeretes 
igazsága  és  mélyebb  belátása  orvosolta  a  bajt,  állította  helyre  ismét  a 
bizalmat  és  ragaszkodást. 

A  történelem  tehát  kimutatja  időnkinti  okait  azon  időnkint  fel- 

merült  elkülönző  vágynak  (Sonder-Zug).  melylyel  minket  a  «Bot- 
schaftert  vádol,  8  kimutatja  egyszersmind  azon  egyetlen,  de  biztos  mó- 
dot, melylyel  e  vágy  mindig  meg  lön  szüntetve.  Ha  tehát  igaz  Ciceró- 
nak azon  mondása:  « história  est  testis  tempómra,  magistra  vitae », 
tanulnunk  kell  a  történelemből. 

Mi  a  múlt  idők  eseményeiből  azt  tanultuk,  hogy  a  legnehezebb 
körülmények  között  fejedelmeink  igazsága,  bölcsesége  segített  bajain- 
kon, ők  mentették  meg  alkotmányunkat  másoknak  támadásaitól.  Ez 
azon  hit,  melynek  élni  kell  bennünk.  Miért  akarja  e  hitet  keblünk- 
ből kiszakasztani  annak  mutogatásával,  hogy  akármennyit  biztosítot- 
tuk mi  alkotmányunkat  újabb,  határozottabb  törvényekkel,  akármeny- 
nyit  biztosították  azt  fejedelmeink  koronázási  hitleveleikkel,  törvé- 
nyeink mégis  mindig  megsértettek,  alkotmányunk  mellőztetett  ? 

Miért  akar  minden  bizalmat,  minden  jobb  reményeket  elölni 
azon  fenyegetéssel,  hogy  valamint  azon  hatalom,  mely  előbb  az  osz- 
trák tartományokban  absolut  uralkodott,  meg  nem  tartotta  a  mi  alkot- 
mányunkat, úgy  az  alkotmányos  osztrák  népek  sem  lesznek  több  kímé- 
lettel irántunk? 

Az  osztrák  kormány,  a  lajtántúli  lapok  és  egyes  államférfiak 
gyakran  emlegetik  a  békés  kiegyenlítés  szükségét,  oly  kiegyenlítését, 
mely  mind  a  két  fél  megnyugtatásával  eszközöltessék.  Ily  kiegyenlítés- 
nek alapja  csak  a  kölcsönös  bizalom  lehet,  s  azt  hiszi- e  a  «B.»,  hogy 
ezt  a  kölcsönös  bizalmat  növeli  annak  emlegetése,  miszerint  alkotmá- 
nyunkat eddig  sem  respectálta  a  hatalom,  s  ezután  sem  fogják  azt 
kímélni  még  az  alkotmányos  osztrák  népek  sem  ? 

Vagy  ha  maga  sem  hiszi  a  «B.»,  hogy  mindez  a  bizalmat  nö- 
velje, vájjon  érdekében  fekszik-e  nehezíteni  a  kiegyenlítés  lehetőségét  ; 
bizalmatlanság  magvát  szórni  a  Lajtán  innen  és  túl  levő  népek  és 
országok  között ;  úgy  állítani  őket  egymással  szembe,  mint  ellensége- 
ket, és  pedig  oly  ellenségeket,  kik  egymás  jogait  kímélni  nem  hajlan- 
dók? Józan,  becsületes,  bölcs  politikának  tartja-e  a  «B.»  tőlünk  még 
azon  reményt  is  elragadni,  melyet  a  fejedelem  személyébe  helyezünk, 
s  midőn  ekkép  igyekszik  ö  maga  is  elkülönző  vágyakat  ébreszteni  a 
magyarban,  szemrehányásképen  ugyanazon  vágygyal  vádolni  a  nem- 
zetet? 

Gyakran  hallottuk  már  azon  tant  ismételtetni,  hogy  midőn  két 
szerződő  fél  között  az  egyik  meg  nem  tartja  a  szerződés  pontjait,  a 
másik  sem  köteles  azt  megtartani.  E  tan  a  «Verwirkungstheoria»,  me- 
lyet mi  a  közjog  terén  mind  elméletileg,  mind  gyakorlatilag  helytelen- 

nek  tartunk.  De  azon  tan,  melyet  aiB.i  hirdet,  hogy  midőn  a  kötött 
szerződést  az  egyik  fél  minduntalan  megszegte,  s  minden  újabb  és  ha- 
tározottabb biztosítások  és  ígéretek  daczára  újra  és  ismételve  a  szer- 
ződés ellen  cselekedett,  a  másik  félnek  se  legyen  joga  többé  a  szerződés 
megtartását  kívánni,  hanem  azt  egyoldalulag  átalakítani,  sőt  részben 
megsemmisíteni  legyen  kénytelen  —  valóban  új  tan,  és  meglepőleg 
sajátságos. 

Ha  Rudolf  alatt  1608  előtt,  Leopold  alatt  1681-ben,  EL  József 
alatt  1781-ben,  Ferencz  alatt  1825-ben  e  tant  követték  volna  őseink, 
hol  állana  most  a  magyar  alkotmány  ?  De  szerencsére  több  bizalom- 
mal voltak  mégis  fejedelmeik  iránt,  s  e  bizalom  tartotta  meg  Magyar- 
ország szabadságát. 

Azt  mondja  a  «B.»,  hogy  azért  lőn  minduntalan  megszegve  a 
magyar  alkotmány,  mert  az  összes  birodalom  érdekei  lehetetlenné 
tették  annak  megtartását ;  meg  fog  az  ezentúl  is  szegetni,  hacsak  azt  a. 
birodalmi  alkotmányhoz  nem  alkalmazzuk  és  módosítjuk. 

Nem  hozzuk  mi  kétségbe  a  birodalom  szilárd  fennállhatásának 
fontosságát.  Hiszen  az  1861-diki  országgyűlés  felirata  is  kijelentette, 
hogy  azt  a  magyar  nemzet  veszélyeztetni  semmiképen  nem  akarja.  De 
véleményünk  szerint  a  birodalom  szilárd  fennállhatását  nem  akkép 
kell  biztosítani,  hogy  félrelökve  minden  ünnepélyes  szerződóseket, 
törvényeket  és  jogokat,  az  ezek  által  biztosított  magyar  alkotmány 
egészen  azon  mintába  öntessék,  melybe  a  február  26-diki  alkotmány 
öntetett,  hanem  mindenek  felett  szem  előtt  tartva  a  birodalom  biztos- 
ságát, melyet  a  sanctio  pragmatica  is  szem  előtt  tartott,  arra  kell  töre- 
kedni, hogy  mind  a  birodalom  biztossága  teljesen  eléressék,  mind  a 
magyar  alkotmány  alaptörvényei  a  lehetőségig  fentartassanak,  mind  a 
lajtántúli  országok  alkotmányos  szabadsága  kifejtessék  és  teljesen 
biztosíttassék. 

Egyik  czól  tehát  a  birodalom  szilárd  fennállása,  melyet  nem  kí- 
vánunk semmi  más  tekinteteknek  alárendelni.  Másik  czél  pedig  fen- 
tartása  Magyarország  alkotmányos  fennállásának,  jogainak,  törvényei- 
nek, melyeket  a  sanctio  pragmatica  is  ünnepélyesen  biztosít,  s  me- 
lyekből többet  elvenni,  mint  a  mit  a  birodalom  szilárd  fennállhatásá- 
nak biztosítása  múlhatatlanul  megkíván,  sem  jogos  nem  volna,  sem 
czélszerű. 

Párhuzamosan  a  magyar  alkotmánynyal  megfér  a  közös  ural- 
kodó alatt,  a  közös  védelem  mellett,  a  lajtántúli  országok  teljes  alkot- 
mányos szabadsága  is.  Nem  állanak  ezek  ellentétben  egymással ;  azt 

hisszük,  hogy  megállhatunk  egymás  mellett,  a  nélkül  hogy  egymást 
absorbeálni  akarnók. 

Végre,  még  egyszer  visszatekintve  a  történelemre,  bátorkodunk 
egy  kérdést  intézni  a  •Botschafter»-hez. 

Ha  1527-ben  I.  Ferdinándot  a  magyar  nemzet  meg  nem  válasz- 
totta volna  királyának,  alakult  volna-e  az  osztrák  birodalom  úgy  óa 
azon  terjedelemben,  mint  az  e  választás  után  létrejött?  Megállott 
volna-e  az  a  birodalom  1 740  után  úgy,  a  mint  megállott  ?  Bírt  volna-e 
a  franczia  háborúk  alatt  ellent  állani  azon  hatalmas  ellenségnek,  mely 
Németország  nagy  részét  elsöprötte  ? 

Ha  tehát  alakulásához  szükséges  volt  Magyarország,  mely  sza- 
badon választotta  királyának  Ferdinándot,  nem  természetes-e,  hogy 
ezen  választás  feltételeinek  megtartása  lényeges  feltétele  volt  egyszers- 
mind a  birodalom  tényleges  alakulásának?  I.  Ferdinánd  pedig  sza- 
badon választatott  Magyarország  királyának,  mint  ezt  ő  maga  is 
mondja  az  1527-diki  2.  törvényczikkben  és  azon  levelében,  melyet  az 
1527-dik  évi  június  29-dikén  írt  Magyarország  rendéihez.  Koronázása 
előtt  biztosította  az  ország  rendéit  még  1526-ban  november  30-dikán 
Bécsben  kiadott  levele  által,  hogy  az  ország  lakosait  jogaikban  és  sza- 
badságaikban sértetlenül  meg  fogja  tartani.  Koronázásakor  ünnepélyes 
esküvel  erősítette  meg  ezen  biztosítást;  1537-ben  a  29-dik  czikkben 
pedig  újra  hivatkozott  e  biztosításra. 

Mindezek  részint  a  birodalom  első  megalakulása  előtt,  ré- 
szint annak  megalakulásakor  történtek.  Lehet-e  tehát  azokat  most 
ignorálni? 

A  birodalom  második  szilárdabb  megalakulásának  lehet  a  sanc- 
tio  pragmaticát  tekinteni,  mely  nélkül  a  birodalom  III..  illetőleg 
VL  Károly  halála  után  valószínűleg  szétment  volna.  Ezen  újabb,  szi- 
lárdabb alakulásnál  is  ki  volt  kötve  határozott  feltételképen  Magyar- 
ország alkotmányának,  törvényének  sértetlen  fentartása. 

Ha  tehát  a  birodalom  csak  ezen  feltétel  mellett  alakult  és  ala- 
kulhatott, azt  félrelökni  nem  volna  jogos. 

Valamint  az  1861-diki  országgyűlés,  úgy  mi  is  csak  a  sanctio 
pragmaticából  indulhatunk  ki.  Meg  van  ott  határozva  az  uralkodóház 
közössége,  az  elválaszthatatlan  és  feloszthatatlan  birtoklás,  s  az  ebből 
természetesen  következő  közös  védelem.  Megfelelt  e  feltételeknek  Ma- 
gyarország, teljesítette  híven  és  szívesen  közös  védelmi  kötelezettségét 
a  legnehezebb  időkben,  s  még  akkor  is  késznek  nyilatkozott  e  köteles- 
ség teljesítésére,  midőn  az  országban  magas  fokra  hágott  az  izgatott- 


316 

ság,  s  a  háború,  mely  ellen  a  közös  védelem  szükséges  volt,  sokak  előtt 
nem  vala  népszerű. 

Nem  azért  emiitjük  ezeket,  mintha  dicsekedni  akarnánk,  mert 
hiszen  csak  kötelességét  teljesítette  a  nemzet ;  a  mit  tett,  önjaváért  is 
tette,  s  épen  úgy  védték  Magyarországot  a  lajtántúli  országok  seregei 
hosszú  évek  során  keresztül.  Csak  azért  szólunk  ezekről,  hogy  a  törté- 
nelemben is  bizonyítsuk,  hogy  alkotmányos  önállásunk  mellett  sem 
vesztett  miattunk  és  általunk  a  birodalom  biztossága.  Mi  nem  akarjuk 
ezen  alkotmányos  önállást  feláldozni  csupán  azért,  mert  a  lajtántúli 
népek  új  alkotmányának  egyes  pontjai  máskép  hangzanak ;  de  készek 
leszünk  mindenkor  törvényszabta  úton  saját  törvényeinket  a  birodalom 
szilárd  fennállhatásának  biztosságával  összhangzásba  hozni,  s  a  lajtán- 
túli országok  szabadságának  és  alkotmányos  kifejlődésének  útjában 
állani  soha  nem  fogunk. 

•Egy  magyar  báró  —  írja  Toldy  István  Öt  Év  Története  czímű  mun- 
kájában —  bemutatta  a  •  Napló »  e  számát  a  császárnak,  ki  a  czikket  elolvas- 
ván, nem  titkolható  örömmel  vette  a  hírt,  hogy  az  Deák  tollából  eredt. 
Hasonló  sensatiót  keltett  a  czikk  a  nemzetben.  Ez  egy  hírlapi  czikk  ural- 
kodó és  nép  közt  oly  termékeny  magját  vetette  el  a  bizodalomnak.  mely 
többé  ki  nem  volt  irtható.  Hatása  bizonyítá,  hogy  a  lelkek  már  megértek  a 
kibékülésre. » 

O  felsége  ápril  30-dikán  Vilmos  főherczeg  kíséretében  testőrök  ós 
minden  katonai  kíséret  nélkül  külön  vonaton  Pozsonyba  utazott  s  ott  meg- 
tekintette a  lóversenyt.  A  közönség  nagy  lelkesedéssel  fogadta.  A  június 
elején  tartott  gazdasági  kiállítás  alkalmából  öfehége  június  6-dikán  Pestre 
ment  és  június  9-dikéig  időzött  ott.  Kívánatára  nem  volt  semmi  hivatalos 
pompa  és  hatóságilag  elrendezett  tüntetés.  Ő  felsége  maga  is  mindenütt 
katonai,  testőri  kíséret  vagy  rendőri  Őrizet  nélkül  jelent  meg.  A  fogadás 
őszintén  szíves  és  tömeges  volt. 

Június  6-dikán  a  budai  várpalotában  ö  felsége  a  prímás  üdvözletére 
így  felelt :  Valamint  mindenkor,  úgy  jelenleg  is  elhatározott  akaratom,  ma- 
gyar koronám  népeit  minden  tekintetben  a  lehetőségig  kielégíteni,  s  ama 
bizalom,  melylyel  Önök  e  végből  személyemhez  fordulnak,  kezeskedik  arról, 
hogy  Önök  atyai  szándékaimat  helyesen  felfogják  s  ennek  folytán  mind- 
nyájan egy  reményteljes  jövőnek  nézhetünk  elébe.  A  legrövidebb  időn  már 
is  megnyitandom  az  országnak  ama  tért,  hol  egyrészt  annak  törvényes  kép- 
viselőitől a  lakosság  igazságos  óhajtásairól  értesülhetek;  másrészt  pedig 
azon  kívánságaim,  melyektől  a  birodalom  hatalmi  állása  föltételeztetik, 
jogos  méltánylatra  találhatnak,  hogy  ekkép  a  kölcsönös  jogok  és  kötelmek 

kellő  figyelembe  vételével,  mint  szintén  a  közbejött  viszonyok  helyes  fölis- 
merésével, közeledjünk  azon  czél  felé,  melyre  mindnyájan  törekszünk  s  mely 
egész  birodalmam  jólétét  s  megszilárdítását  biztosítani  képes  nem  csak,  de 
mivel  kölcsönös  bizalmon  alapúi,  kétségen  kívül  biztosítani  fogja  is.  Kettős 
örömmel  fogok  azután  ismét  Önök  körében  megjelenni,  hogy  amaz  ünne- 
pélyes alkalomkor,  melyre  a  mennyei  gondviselés  Eminentiád  életét  tartsa 
meg,  megszentesltbessem  azt,  mi  már  jelenleg  is  honatyai  óhajtásaim  egyik 
főczólját  képezi. 

1865.  május  végére  —  így  írja  naplójában  Lönyay  Menyhért  —  az 
országos  gazdasági  egyesület  választmánya  ülésre  volt  összeliíva.  Ülés  előtt 
Eorizmics  szobájában  összegyűltek  az  egylet  tekintélyesebb  tagjai,  tanács- 
kozandók  azon  kérdés  fölött,  meghívják-e  Ő  felségét  a  gazdasági  egyesület 
kiállítására  és  mi  módon.  Mint  nekem  Korizmics  bizalmasan  beszélé,  Des- 
sewfíy  Emil  gr.  infiliálta  a  dolgot,  ki  úgy  látszik  ismét  a  politikával  foglal- 
kozik ;  Esterházy  Móriczczal,  a  tárczanélküli  miniszterrel  jól  van ;  ennek 
útján  valószínűleg  előbb  végére  járt  a  dolognak ;  talán  már  a  pozsonyi 
kirándulás  létrehozásában  is  volt  része.  Elég  az  hozzá,  hogy  Dessewffy  írt 
Eorizmicsnak,  kifejezvén  azon  biztos  hitet,  hogy  ha  a  császár  a  gazdasági 
egyesület  által  meghivatik,  el  fog  jönni  és  hogy  ezt  Dessewffy  egy  igen 
szükséges  lépésnek  tekinti  a  kiegyenlítés  felé.  A  tanácskozás  megkezdődvén, 
igen  természetes,  hogy  elsőbben  is  az  a  kérdés  támadt,  mit  mond  az  esz- 
méhez az  Öreg  úr.  Somssich  Pált  bérkocsiba  ültették  és  Deák  Ferenczhez 
küldöttek.  Az  öreg  úr  véleménye  igen  egyszerű  volt :  nem  lehet  addig  meg- 
hívni, míg  biztosan  nem  tudjátok,  szívesen  veszi-e  a  meghívást  és  eljön-e  ; 
az  egyesület  elnöke  Bécsben  van,  intézzen  hozzá  a  tanácskozmány  levelet, 
a  melyben  kéri,  tegyen  ez  iránt  kérdést  ő  felségénél.  Ugy  is  történt.  A  leve- 
let még  az  nap  Korizmics  feltette,  Ő  és  Lónyay  Gábor  aláírták  és  felküldöt- 
ték  Bécsbe  Festetich  György  grófhoz.  Akkor  nap  az  öreg  úrral  ebédeltem. 
Ebéd  után  szobájába  mentünk  s  ő  itt  ismételte,  a  mit  Somssichnak  mon- 
dott, ő  felségének  a  küldöttségek  fogadása  alkalmával  tartott  beszédei  — 
így  folytatja  Lónyay  —  nevezetesek,  mert  egyrészt  mindig  mint  király 
szólott,  a  császár  mindenütt  kimaradt,  a  mi  jele  a  dualismus  formailag  tör- 
tént elismerésének;  továbbá  nevezetes,  hogy  a  monarchia  egységét  egy 
szóval  sem  említé,  csak  a  hatalmi  állásra  helyezte  a  súlyt,  ép  úgy  mint 
Deák  húsvéti  czikkében  és  a  «Debatte»-ban  megjelent  programmban.  Mégis 
végtelen  hatalom  az  öreg  úr !  Húsvéti  czikkére  a  felelet  az  volt,  hogy  lejött 
a  császár,  s  az  a  czikk  adta  ki  a  jelszót  a  jó  fogadásra,  minthogy  a  kiegyen- 
lítés reményét  egyedül  a  fejedelem  személye  iránti  bizalomba  helyezé.  De 
meg  is  különböztette  Ő  felsége  ! 

DEÁK  FERENCZNEK  1865.  MÁJUSI  PROGRAMMJA. 


A  Bécsben  megjelent  Debatte  1865-dik  évi  125.,  126.  és  127-dik  szá- 
maiban a  magyar  kérdés  megoldása  módjáról  czikkeket  .tett  közzé,  melyek- 
ről a  Pesti  Napló  1865.  május  23-dikán  így  nyilatkozott : 

tAz  «Ost-Deutsche  Post»  136-dik  számában  szól  a  •  Debatte  »-nak 
•azon  három  czikkéről,  melyekben  a  magyar  kérdés  megoldásának  módja 
volt  fejtegetve,  s  melyeket  a  •  Pesti  Napló *  is  közölt  volt  a  harmadik  czikk 
.híjján,  figyelmeztetvén  az  olvasókat  ezen  jól  írt  és  helyes  czikkekre. 

Az  «Ost-Deutsche  Post»  nevezett  számában  a  « Debatte*  ama  czikkei 
•állítólagos  programm»-nak  mondatnak,  8  a  programm  szó  ruháztatik  rajok 
elejétől  végig.  Az  tO.-D.  P.»  azt  bizonyítja,  hogy  a  « Debatte  »-ban  megjelent 
czikksorozat  nem  lehet  a  magyar  fölirati  párt  programmja. 

Politikai  pártprogrammnak  csak  azt  lehet  nevezni,  mit  a  párt  előle- 
ges tanácskozás  után  megállapított  és  formulázott.  De  Magyarországban 
a  fölirati  párt  1861  óta  soha  együtt  nem  tanácskozott,  s  a  teendőkre  nézve 
semmit  meg  nem  állapított,  semmit  nem  formulázott,  egy  szóval  semmi 
pártprogrammot  nem  készített,  s  az  országgyűlésig  nem  is  fog  készíthetni. 

A  « Debatte*  szerkesztője  Ludassy  úr  e  hónak  elején  Pesten  lévén, 
meglátogatta  Deákot  és  a  fölirati  pártnak  több  tagját.  Társalgás  közben, 
mely  többnyire  a  birodalomnak  s  Magyarországnak  közdolgairól  folyt, 
Ludassy  úr  kérdéseire  mind  Deák,  mind  azon  elvbarátai,  kiket  Ludassy  úr 
meglátogatott,  őszintén  és  minden  tartózkodás  nélkül  elmondották  a  fen- 
forgó  lényegesebb  tárgyakra  nézve  saját  egyéni  nézeteiket ;  mert  sem  ked- 
vünk, sem  okunk  titkolódzni  és  politikai  meggyőződésünket  rejtegetni. 

E  nézetek  a  teendőket  illetőlog  csak  körvonalozások  voltak.  Ludassy 
úr  azok  lényegét  helyesen  fogta  fel,  s  a  •  Debatte •  125.,  126.  és  127-dik 
számaiban  hűen  adta  elő.  Nem  nevezte  ő  e  nézeteket  pártprogrammnak, 
hanem  a  valósággal  egyezőleg  úgy  mondotta  el  azokat,  mint  a  liberális  párt 
itteni  táborában  hallottakat. 

Deák  azon  fŐeszméket  s  elveket,  mik  a  •  Debatte*  említett  három 
czikkében  foglaltatnak,  már  hónapok  óta  gyakran  elmondotta  magántársal- 
gás közben  barátainak  és  ismerőseinek,  meg  olyanoknak  is,  kik  nem  ugyan- 
azon politikai  párthoz  tartoztak.  Gyakran  fojtegette,  mennyire  alaptalan  s 
igazságtalan  azon  ellenvetés,  melyet  sokan  Magyarország  alkotmányos  ön- 
állása  ellen  felhoznak,  mintha  tudniillik  ez  a  birodalom  biztosságát  veszé- 
lyeztethetné. Szólott  azon  módról  is,  melylyel  ép  a  sanctio  pragmaticából 
kiindulva,  a  birodalom  teljes  biztosságát  s  Magyarország  alkotmányos  ön- 
állását  és  függetlenségét,  figyelmeztetve  arra,  hogy  a  lajtántúli  országok 
is  alkotmánynyal  bírnak,  teljes  összhangzásba  lehetne  hozni.  De  mindeze- 

let  nem  úgy  adta  elő,  mint  pártprogrammot,  hanem  csak  úgy,  mint  saját 
egyéni  nézeteit. 

Deák  velünk  együtt  azon  meggyőződésben  van,  hogy  pártprogrammot 
<sak  a  párt  állapíthat  meg,  és  azt  csak  az  országgyűlésen  teheti,  midőn  a 
párt  együtt  lesz,  8  midőn  tudni  fogja  nemcsak  azt,  mit  az  ország  kíván, 
hanem  azt  is,  mit  az  országtól  kívánnak. 

Mindaz,  mi  addig  mondatik,  csak  egyéni  nézet,  melyet  számosan 
oszthatnak  ugyan  s  ez  esetben  talán  osztanak  is,  de  nem  pártprogramra. 

Felhozza  az  tO.-D.  P.»,  hogy  a  iP.  Napló »  a  «Debatte»-nak  csak  két 
első  czikkét  közölte,  a  harmadikat  pedig  máig  sem. 

•Jellemző  —  mondja  az  tOst-Deutsche  Post»  —  hogy  a  tNapló»  közié 
hirlapszemleképen  amaz  úgynevezett  programmczikkek  egyik  felét  (azon 
száraz  megjegyzéssel,  hogy  jól  írt  és  helyes  czikkek),  míg  a  másik  felét  tud- 
tunkkal máig  sem  adá  ki,  holott  épen  ez  a  ki  nem  adott  rész  foglalja  magá- 
ban a  közös  ügyek  tárgyalására  vonatkozó  tulajdonképi  javaslatot,  és  így  az 
egésznek  épen  ezen  magva  nem  részesül  a  helyesség  valóban  igen  sovány 
dicséretében.  Igaz,  hogy  azt  a  hírt  terjesztették  (man  sprengte  aus),  mintha 
a  pesti  rendőrhatóság  nem  engedte  volna  meg  ezen  rész  kinyomatását,  de 
ez  merőben  hihetetlen »  stb. 

Az  tOst-Deutsche  Post*,  úgy  látszik,  tapogatva  keresi  és  magyaráz- 
gatja azon  okot,  mely  miatt  a  « Pesti  Napló »  a  «Debatte»-nak  3-dik  czikkét 
nem  is  közlötte.  Véletlenül  reá  talált  ugyan,  de  mivel  hihetetlennek  tartja, 
mást  keres  és  abból  következtetéseket  von  le.  De  legyen  az  «0.-D.  P.»  meg- 
nyugodva, mi  bizonyossá  teszszük,  hogy  egyedül  a  sajtóviszonyokból  szár- 
mazó akadály  gátolta  a  « Napló  »-t  az  említett  3-dik  czikknek  szándékolt  köz- 
lésében, és  így  mindazon  következtetések,  miket  a  nem  közlésből  ki  akar- 
nak magyarázni,  merőben  alaptalanok. 

Ennyit  a  lehető  félreértések  elkerülése  végett.  Ismételjük,  hogy  azon 
főeszmék,  miket  a  tDebatte»  elsorolt,  Deáknak  s  némely  elvbarátinak  saját 
egyéni  nézetei  és  a  mieink  is,  melyeket  a  «Debatte»  nem  az  illetőknek  meg- 
bízásából, de,  minthogy  e  nézetek  nem  titkok,  nem  is  az  illetők  ellenére,  mint 
hallottakat,  híven  közlött.  Kik  lesznek  azok,  kik  e  nézeteket  osztják  ?  azt 
az  országgyűlés  fogja  megmutatni.  Mi  addig  kerülni  fogunk  minden  rész- 
letes fejtegetést  és  polémiát. » 

Ugyanebben  a  tárgyban  a  testi  Napló  1806.  deczember  15-dikén  eze- 
ket írta : 

c Köztudomású  dolog  volt  és  soha  senki  kétségbe  nem  vonta  azt,  hogy 
a  tDebatte»  májusi  czikkei  Deák  nézeteit  a  közös  ügyekben  kellő  hűséggel 
fejezték  ki.» 

Ijudassy  Mór  e  gyűjtemény  szerkesztőjéhez  intézett  levelében  így 
adja  elŐ  a  tDebatte»  czikkei  keletkezése  történetét : 

•Szívesen  felelek  meg  felszólításának,  hogy  Deák  Ferencz  májusi  pro- 
grammjáiiak  keletkezése  történetét  írjam  meg.  A  nagy  horderejű  esemény- 
nek azonban  van  egy  kis  előtörténete,  mely  megmagyarázza  s  azért  leírása 
mellőzhetetlen.  Mikor  1860-ban  a  «Verstarkte  Beichsrath»  Bécsbe  egybe- 
hívatott, a  «Fortschritt»  czímtí  politikai  napilapnak  voltam  szerkesztőtársa. 
Érintkezést  kerestem  tehát  a  magyar  urakkal,  kik  ama  testületben  szerepeltek. 
Nagy  előzékenységgel  fogadtak.  Különösen  Apponyi  György  gr.  kiválóan 
érdeklődött  a  hirlapirodalmi  actio  iránt.  Midőn  tehát  1864-ben  «Drei  Jahre 
Yerfassungsstreit»  czímű  munkámat  megírtam,  Őt  kértem  fel,  kegyesked- 
nék e  munkámról  ítéletet  mondani,  mielőtt  közrebocsátom.  Válaszul  Pestre 
hitt,  hol  akkor  lóverseny  volt,  s  a  gróf  lakásán  egy  államférfiúi  társaság  előtt 
felolvastam  az  iratot.  Atalános  helyeslés  kísérte.  Egy  szót  sem  kívántak 
rajta  változtatni. 

De  ennél  a  munkának  sokkal  fontosabb  eredménye  az  volt,  hogy  meg- 
érlelé  gróf  Apponyiban  az  eszmét,  Bécsben  nagy  politikai  napilapot  indí- 
tani meg,  melynek  feladata  volna  a  magyar  kérdés  magyar  értelmű  meg- 
oldását az  által  előkészíteni  s  előmozdítani,  hogy  az  idevágó  elveket  alapo- 
san megvitassa.  E  tekintetből  a  gróf  a  lapot  Die  Debatte-nnk  keresztelte  el. 
A  megkívántató  tőke  előteremtését  magára  vállalta  s  engem  bízott  meg  a 
lap  kiadásával  s  szerkesztésével. 

1864.  november  közepén  a  tDebatte*  Bécsben  meg  is  indult.  Apponyi 
György  gr.  vezénylete  alatt  erélyesen  hozzáfogott  a  kérdések  fejtegetéséhez, 
s  keményen  ment  neki  a  « Verwirkungs-Theorie»  hőseinek.  Fenhangon  szólt 
s  ez  által  különösen  Magyarországon,  hol  akkor  a  sajtó  az  ostromállapot 
bilincsei  közt  sínlŐdött,  valóságos  sensatiót  keltett. 

Az  újévi  előfizetés  idejében  lapunk  egyik  számát  a  «Pester  Lloyd»- 
hoz  mellékeltük.  E  lap  szerkesztősége  erről  kiadóhivatala  által  nem  értesít- 
tetett s  így  történt,  hogy  a  «Lloyd»  a  «Debatte»  ugyanazon  számáról,  me- 
lyet mellékletkin t  vitt  meg  előfizetőinek,  azt  írta:  «A  «Debatte»-ban  ma 
ismét  oly  czikk  van,  melynek  egy  sorát  sem  merjük  reproducálni*.  Szeren- 
csénkre a  pesti  rendőrség  sem  vette  észre,  hogy  a  szám,  melyben  ezen 
veszedelmes  czikk  megjelent,  a  «Lloyd»  mellékletekint  terjesztetett.  A  «Hon» 
pedig,  akkor  a  határozati  pártnak  Jókai  Mórtól  szerkesztett  közlönye,  azt 
írta:  «A  bécsi  «Debatte»-nak  hatalmas  protektorai  lehetnek,  mert  oly  czik- 
keket  közöl,  melyeknek  átvételét  koczkáztatnunk  nem  lehet ».  Igaza  volt  a 
•Hon»-nak,  mert  csak  ezen  —  nem  magyar  —  protektorainknak  köszön- 
hettük, hogy  a  Schmerling-kormány  a  «Debatte»  elnyomását  elhatározta 
ugyan,  de  e  szándéka  foganatosításában  hatalmas  tényezők  által  akadá- 
lyoztatott. 

Ennek  következtében,  úgy  látszik,  az  államügyészség  azon  utasítást 
kapta,  hogy  lapunkat  «stille  Yerachtung»-gal  büntesse.  Ámbár  a  «Debatte> 
a  legkeményebb  ellenzéki  közlöny  volt  Bécsben,  s  a  Schmerling-kormány 
nagyon  rövid  póznán  tartotta  a  sajtószabadságot,  lapunk  mégis  akadályta- 

lannl  jelent  meg.  Csak  egyszer  történt  kivétel.  Apponyi  György  gr.  t.  i.  irt 
is  a  lapba  s  tVon  der  Theiss»  keltezett  czikkei,  melyeknek  bosszú  sora 
jelent  meg  a  «Debattet-ban,  mindannyi  kis  mesterművei  az  államférfiúi 
felfogásnak,  irályi  ékességnek,  hirlapirodalmi  agilitásnak  s  ügyességnek. 
Ezért  aztán  mérges  boszút  állottak.  Lapunk  1865.  márczius  5-dikén  elko- 
boztatott s  ez  Apponyi  György  gr.  egyik  «Yon  der  Theisst  czikke  alapján 
történt,  a  mely  azt  fejtegeté,  hogy  a  bel-  s  külviszonyok  egyaránt  sürgetik 
a  magyar  kérdés  megoldását,  s  hogy  az  államminiszter  úr  jelszava :  «Mi  vár- 
hatunk t  a  monarchiára  nézve  veszedelmet  rejt  magában.  Én  a  confiscatáo 
ellen  a  törvény  értelmében  reclamáltam.  A  törvényszék  azonban  helyben- 
hagyta azt;  a  volt  judex  curiae  czikkére  rá  is  sütötte,  hogy  «Verbrechen 
§  65.  a.  St.  G.»  s  indokolta  e  szavakkal :  «Da  er  (t.  i.  a  czikk)  mindestens 
zur  Verachtung  gegen  die  Staatsverwaltung  aufzureizen  geeignet  ist,  folg- 
lich  nothwendigerweise  dazu  aufzureizen  sncht§. 

Lapunk  hatása  a  Lajtán  innen  s  túl  nőttön  nőtt.  Bécsben  ez  különö- 
sen a  birodalmi  tanács  alsóházában  jelentkezett. 

1865  husvétnapja  meghozta  a  t Napló*  epochalis  czikkét.  Mi  távira- 
tilag értesíttettünk,  hogy  Deák  Ferencz  e  czikket  párthívei  körében  a  ma- 
gáénak vallja  s  e  tény  közlésére  illetékesen  felhatalmaztattunk.  Természe- 
tesen a  cDebattei  szórói-szóra  közölte  a  nagy  horderejű  nyilatkozványt,  8 
falragaszokban  figyelmeztette  rá  a  közönséget.  Nagy  megelégedésünkre  a 
lap  illető  száma  a  részletes  eladás  útján  több  ezer  példányban  kelt  el,  mi 
nevezetes  jele  volt  a  közönség  érdeklődésének.  A  kormány-  s  alkotmány- 
párti lapok  azonban  alig  közöltek  a  czikkből  néhány  sort,  de  annál  inkább 
vetélkedtek  balramagyarázásában.  Az  «Ost-Deutsche  Post»  vezérczikke  azt 
találta,  hogy  Deák  immár  a  februári  alkotmány  alapeszméjét,  a  « Central - 
parlament t-et,  elfogadta.  Az  officiosus  «Oesterreichische  Zeitung*  ujon- 
gott,  hogy  csak  az  ó-conservativeknek  nem  kell  a  közös  parlament;  a 
magyar  szabadelvű  pártnak  a  februári  alkotmány  ezen  főintézménye  ellen 
a  legkisebb  kifogása  sincs.  Ugyanezen  értelemben  interpretálta  Deák  czik- 
két Schmerling  bevallott  lapja,  a  «Botschafter».  Kétségtelennek  tartot- 
tuk, hogy  a  « Napló »  e  szándékos  ferdítéseket  ép  oly  határozottan,  mint 
mi  tettük,  vissza  fogja  utasítani.  De  hiába  vártuk.  A  « Naplói  mélyen 
hallgatott. 

A  magyar  szabadelvű  párt  vezérlapjának  ezen  magatartása  kérdésessé 
kezdé  tenni  a  «Debatte»  egész  működését.  A  birodalmi  tanácsosok  köreiben 
egy  perczig  sem  kételkedtek,  hogy  az  «Ost-Deutsche  Post»  s  a  «Botschafter» 
helyesen  interpretálják  Deák  nyilatkozatát. 

—  Sőt  —  monda  nekem  az  osztrák  képviselőház  egyik  kiváló  tagja  — 
én  az  okot  is  gyanítom,  mely  Deák  urat  e  nyilatkozatra  készteté,  s  meg- 
vagyok, győződve,  hogy  a  magyarok  rövid  idő  múlva  a  Schottenthor  előtti 
házban  el  fogják  foglalni  helyüket. 

Szabad  volna  ez  okot  tudnom  ?  —  kérdem  nagy  kiváncsian. 

Nincs  okom  titkolni  —  feleié  a  képviselő.  Köreinkben  köztudomású, 
hogy  nemsokára  nagy  fontosságú  igazságügyi  törvényjavaslatok  fognak  a 
ház  elé  terjesztetni.  E  törvények  a  magyarokat  kétségtelenül  élénken  érdek* 
lik,  mert  igazságügyük  zilált  állapotban  van,  s  ezért  sietve  fognak  feljőni, 
hogy  a  javaslatok  tárgyalásában  részt  vehessenek. 

Ez  csakugyan  meglepő  felvilágosítás  —  válaszolók  —  mert  a  meny- 
nyire én  ismerem  az  októberi  diplomát  s  a  februári  aktát,  a  magyarországi 
igazságügy  kizárólag  s  egész  terjedelmében  a  magyar  országgyűlésnek  van 
fentartva. 

A  képviselő  úr  hüledezett,  aztán  elpirult,  végre  pedig  azzal  mentege- 
tődzött, hogy :  «pedig  köztünk  sokan  vélekednek  ekkép». 

Ezt  a  mulatságos  kis  episodot  csak  azért  hozom  fel,  mert  mutatja, 
mily  könnyen  kaphatott  e  körökben  lábra  a  legbalgább  felfogás  is,  s  mily 
ártalmas  befolyást  gyakorolhatott  az  elmékre  s  kedélyekre  azon  magyará- 
zat, melyben  a  kormány-  s  alkotmánypárti  lapok  Deák  felszólalását  része- 
sítették. 

De  komolyabb,  sőt  határozottan  magyarbarát  birodalmi  tanácsosok 
is  ekkép  nyilatkoztak  velem  szemben : 

Szívesen  elhiszszük,  hogy  az  önök  felfogása  a  czikkről  a  helyes.  De  sok 
befolyásos  ember  fejéből  nem  fogják  önök  kiverhetni  a  gondolatot,  hogy  a 
•Botschafter*  mögött  álló  emberek  is  ismerik  a  magyar  viszonyokat  s  ténye- 
zőket, s  hogy  alapos  ok,  biztos  tudomás  nélkül  nem  mernék  Deák  enuncia- 
tióját  azon  világításban  feltüntetni,  a  melyben  feltüntetik.  Egynehány  sorral 
Deák  vagy  akár  a  t Napló*  tönkre  tehetné  a  « Botschafter*  okoskodását. 
Miért  nem  teszik  ?  De  elvégre  is  akármily  szempontból  olvassuk  Deák  czik- 
két,  csak  átalános  tételeket  találunk  benne,  melyeknek  gyakorlati  alkalma- 
zása sokféle  lehet.  A  «Debatte»  is  akárhányszor  meggyőzőleg  demonstrálta 
már,  hogy  Schmerlinggel  nem  megyünk  semmire,  hogy  önöknek  a  februári 
akta  nem  kell,  hogy  Magyarország  állam-  s  alkotmányjogát  vissza  kell  állí- 
tani. De  mindezen  fejtegetések  által  a  kibontakozás  eszméi  s  módja  nincse- 
nek  szabatosan  föltüntetve.  Önök  Deák  czikkével  demonstrálják,  hogy 
Magyarország  kész  az  egyezkedésre.  Elkészült  erre  a  közvélemény  nálunk 
is.  De  gyakorlati  eredményt  csak  úgy  remélhetünk,  ha  a  discussiót  gyakor- 
lati térre  viszszük.  Itt  az  ideje,  hogy  a  kérdések  részletezéséhez  fogjunk.  Mi 
ezt  nem  kezdeményezhetjük.  Ha  önök  sem  foghatnak  e  munkához,  akkor 
Schmerling  még  soká  fog  uralkodni. 

Éreztem,  hogy  igazuk  van.  Minden  szavuk  fúrta  agyamat,  lelkemet. 
Május  l-jén  lerándultam  tehát  Pestre  s  bekopogtam  Deák  Ferencznél. 

Az  öreg  úr  egész  szívességgel  fogadott,  s  az  országos  hírű  kabanoszszal 
megkínálva,  azt  monda : 

Dicsőségesen  dolgoztok,  öcsém  uram !  Növekedő  örömmel  olvasom 
mindennap  a  «Debatte»-t.  Bemélem,  hogy  Isten  segedelmével  dicsőséges 
sikeretek  is  lesz. 

De  nem  lesz  ám,  nagyságos  urambátyám. 

Már  hogy  ne  lenne  ? 

Mert  itt  Pesten  nemcsak  hogy  nem  támogatnak  bennünket,  de  kö- 
zönynyel is  nézik,  miként  bénítják  elleneink  oda  fenn  működésünket. 

Nem  értem  f 

Elhoztam  magammal  a  czikkeket,  melyekkel  az  •Ost-Deutsche  Post», 
a  tBotsohaftert,  a  •  Bécsi  híradó*  a  húsvéti  nyilatkozványt  magyarázzák. 

Ismerem  —  feleié  Deák.  A  jó  Kemény  Zsiga  az  ilyen  csodabogarakat 
nekem  mindig  megküldi. 

De  az  ilyen  veszedelmes  csodabogarakat  ki  is  kellene  füstölni.  Azt 
hangoztatják,  hogy  nagyságod  a  húsvéti  ozikkben  a  közös  parlament  esz- 
méjét elfogadta. 

Tudom.  Badarság!  A  tDebatte*  eléggé  nevetségessé  tette  Őket. 

Igen  ám,  de  ők  azt  felelik,  hogy  csak  az  ó-conservativeknek  nem  kell 
a  nagy  birodalmi  parlament,  a  magyar  szabadelvű  párt  ellenben  örömest 
fogadja  el  azt. 

Én  polémiába  nem  bocsátkozhatom. 

Nem  is  kell.  Szóljon  a  t Napló*. 

Az  sem  szólhat,  mert  már  megszokták  minden  szavát  úgy  nézni, 
mintha  én  mondanám. 

Épen  azért  —  felelék. 

Épen  azért :  nem  !  —  válaszolt  Deák  nevetve. 

Ez  nagy  baj,  annál  nagyobb  baj,  mert  német  barátaink  oda  fenn  sok- 
kal többet  is  kívánnak.  Azt  sürgetik,  hogy  kezdjük  meg  a  kibontakozás 
részleteinek  szabatos  formulázását. 

Tessék  az  országgyűlést  összehívni ;  a  részletezésnek  s  szabatos  for- 
mulázásnak  ott  van  a  helye. 

Igen,  ha  tőlük  függene!  Nagyságos  urambátyám  a  tDebatte»  meg- 
indítását helyeselni  méltóztatott  ? 

Nagyon  I 

Egyeiértett  tehát  azzal,  hogy  a  lap  oda  fenn  a  discussiót  kezde- 
ményezze ? 

Teljesen. 

Azt  kegyeskedett  az  imént  mondani,  hogy  dicsőségesen  dolgozunk. 
Nagyságod  tehát  el  fogja  hinni,  ha  azt  mondom,  hogy  az  eddigi  úton  nem 
boldogulunk.  Az  átalánosságok  már  unalmasakká  kezdenek  válni,  a  mi 
tudvalevőleg  a  legrosszabb  génre.  Bátran  állíthatom,  hogy  a  kedélyeket, 
melyek  egyátalán  megnyerhetők  voltak,  megnyertük.  Az  elmékre  most 
már  csak  gyakorlati  fejtegetésekkel  hathatunk.  Az  ismeretlentől  a  leg- 
bátrabb is  irtózik.  A  kibontakozás  módjának,  a  hogy  azt  a  magyar  föl- 
irati  párt  contemplálja,  nem  szabad  továbbá  is  ismeretlennek  marad- 
nia, ha  lajtántúli  barátainkat  bátorítani,  az  elméket  sikeresen  előkészíteni 
akarjuk. 

21* 

Sürgessék  az  országgyűlést !  Én  részletezéssel  nem  léphetek  előtérbe. 

Ezt  nagyon  értem.  De  hát  a  « Napló ». 

Az  sem ;  annak  mintegy  hivatalos  jellege  van. 

Hát  a  t Debatte»  ? 

Az  tehetné. 

Ha  bírná! 

Már  miért  ne  bírná  ? 

A  «Debattei-nak  a  magyar  possibilis  közvélemény  egységét  kell  föl- 
tüntetnie. Nagy  kárára  volna  tehát  nemcsak  a  lap  tekintélyének  s  hatásá- 
nak, de  az  ügynek  is,  ha  valamely  állítása,  fejtegetése  vagy  követelése  a. 
•Naplói  által  desavouáltatnék.  Ennek  a  lapot  az  ügy  érdekében  nem  tehetem 
ki.  Helyesli-e  nagyságod  ezen  felfogásomat  ? 

Tökéletesen. 

Ebből  az  következik,  hogy  én  csak  akkor  vihetem  előbbre  a  discussiót,. 
ha  nagyságod  intentióiról  alapos  tudomással  bírok.  Ezen  felfogásomat  is. 
helyesli  nagyságod? 

Helyeslem. 

Volna  tehát  oly  kegyes  egy  csomó  kérdésemre  felelni  ? 

A  mennyire  bírom  —  szívesen.  De  mindenekelőtt  nekem  van  kérdé- 
sem :  csak  saját  maga  informatiójára  kérdi-e  véleményemet,  vagy  azt,  a  mit 
mondok,  ki  is  akarja  írni  ? 

Az  nagyságodtól  -  függ  s  ezennel  fogadom,  hogy  mindarról,  a  mit 
mondani  fog,  nagyságodnak  előzetes  jóváhagyása  nélkül  egy  szót  sem  írok. 

Az  én  nevemben  nem  írhat  semmit. 

Természetes !  Deák  Ferencz  nevében  csak  Deák  Ferencz  írhat. 

De  a  párt  nevében  sem,  mert  az  most  nincs  együtt  s  nem  nyilat- 
kozhatik. 

Az  sincs  szándékomban.  A  modns  procedendi  s  a  kiviteli  részletek 
bizonyos  fokig  a  transactio  tárgyát  képezik.  Ezekre  nézve  tehát  senkit  sem 
lehet  előre  lekötni,  legkevésbbé  a  pártot.  Én  úgy  gondolkodtam,  hogy  ha  e 
conversatiónk  nyomán  valamit  nyilvánosságra  hozhatok,  pesti  levelet  írok> 
melynek  czímét  —  íme  a  jegyzékkönyvem  —  már  formuláztam  is  e  sza* 
vakkal :  tDarstellung  der  Anschanungen,  welche  bezüglich  der  Modalitaten 
und  des  Ganges  der  Lösung  im  Láger  der  ungarischen  Liberalen  herr- 
schen  . . .  .•  «Im  Wesentlichen  die  Ideen,  welche  heute  im  Láger  der  un- 
garischen Liberalen  gang  und  gabe  sind>. 

Ez  helyes  —  feleié  Deák,  miután  a  jegyzetet  még  egyszer  elolvasta, 
volt ;  e  czím  alatt  sokat,  akár  mindent  meg  lehet  írni.  De  mivel  —  folyiati 
mosolyogva  —  az  én  vallatásom  előreláthatólag  huzamosb  ideig  fog  tartani,, 
arról  kell  gondoskodnunk,  hogy  háborítatlanul  maradjunk. 

Csengetett  s  a  belépő  szobalánynak  monda : « Üzenje  meg  a  kapusnak, 
hogy  nem  vagyok  itthon*.  A  leány  eltávozta  után  pedig  engem  kért,  hogy 
a  szobaajtót  zárjam  be. 

így  aztán  megkezdettem  kérdéseimet.  Nem  sokat  kellett  kérdeznem. 
A  nemzet  bölcse  mintegy  fenhangon  kezdett  gondolkozni  s  beszélt  világos- 
ságot Fesztilt  figyelemmel  hallgattam.  Vagy  egy  óranegyed  múlva  fólbe- 
szakítá  beszédét. 

Nem  jegyezget  semmit  öcsém  uram  ? 

Dehogy  nem,  lelkembe  vésem  minden  szavát. 

De  el  tudja-e  aztán  olvasni  ?  —  mosolygott  jóságosan. 

Évtizedek  múlva  is. 

Folytatá  fejtegetéseit.  Ellenvetéseimet  nagy  szívességgel  hallgatá  meg. 
Több  izben  a  lajtántúli  felfogásra  s  érzületre  figyelmeztettem,  ő  ezt  rende- 
sen tekintetbe  is  vette  s  modificálta  —  nem  gondolatát,  de  annak  kifejezé- 
sét, alakját 

Vagy  három  órán  át  tartott  e  beszélgetés.  A  nemzet  vezére  egész 
programmját  minden  irányban  kegyeskedett  előttem  feltárni.  Mikor  elvé- 
geztük, felálltam  s  mély  megilletődéssel  megköszöntem  neki  bizalmát,  fárad- 
ságát, kegyességét. 

Szívesen  tettem  —  válaszolt  s  kezet  nyújtott.  Rendkívüli  felindulá- 
somban lehajoltam  a  kézre  s  megcsókoltam.  0  mosolyogva  nyájasan  tette 
bal  kezét  fejemre. 

Csak  adja  áldását  erre  a  fejre  —  mondám  remegő  hangon  —  mert 
nagy  fiiba  megyek  vágni  a  fejszémet. 

S  Ő  jobb  kezét  tevén  fejemre,  azt  monda : 

Áldja  meg  a  jó  Isten,  kedves  öcsém  uram ! 

Néhány  perczig  mély  csend.  Ugy  látszott,  hogy  elérzékenyülésem 
meghatotta  az  öreg  urat.  Végtére  ő  szólalt  meg  ismét. 

Hát  most  mit  csinál  öcsém  uram  ?  Jöjjön  velem  vacsorára. 

Ezerszer  köszönöm.  De  bocsánatot  kell  kérnem.  Most  a  világért  sem 
tudnék  enni.  Haza  megyek  írni.  Mindannak,  a  mit  megírhatónak  vélek,  ma 
még  papíron  kell  lennie  —  melegében.  Szükség  esetében  átvirrasztom  az 
éjszakát.  S  mikor  lehetne  szerencsém  a  dolgozatot  nagyságodnak  előter- 
jeszteni? 

Csakugyan  még  ez  éjszaka  akarja  megírni  ? 

Mindenesetre. 

S  itt  lehetne  holnap  reggel  hét  órakor  ? 

Hót  órakor  ?  —  kórdóm  bámulva. 

Igen.  Még  ágyban  talál,  de  az  nem  tesz  semmit.  Háborítatlanul  ma- 
radunk. 8 — 9  közt  már  jönnek  hozzám. 

Abban  maradtunk  tehát. 

Könnybe  lábadt  szemmel,  dagadozó  szívvel,  szakadásig  zsúfolt  fővel 
siettem  vendéglőmbe  s  neki  feküdtem  az  írásnak.  Reggeli  két  óráig  elvégez- 
tem volt  a  munkát.  Azután  letisztáztam  azon  esetre,  ha  az  öreg  úr  maga 
akarná  elolvasni.  Hét  órakor  jelentkeztem  nála.  Csakugyan  ágyban  feküdt 
még,  de  már  szivarozott.  Szívesen  üdvözölt. 

Keggelizett  már  ? 

Igen  is. 

No  hát,  halljuk. 

Felolvastam  a  munkálatot.  Mindenik  fontosába  tételnél  megálltam  s 
kérdőleg  néztem  rá. 

Helyes ! . . .  Nagyon  jól  van  I . . .  No  erre  kíváncsi  voltam,  de  nagyon 
ügyesen  faragta  ki  —  ezek  voltak  megjegyzései.  Történt  azonban  az  is,  hogy 
e  szavakkal  szakított  félbe : 

De  már  ezt  nem  így  mondtam. 

Egy  másik  esetben  enyelgő  gúnynyal  jegyzé  meg : 

De,  kedves  öcsém  uram,  ezt  már  nem  jól  találta  lelkébe  vésni. 

Ilyenkor  ismételte  gondolatát.  Én  dolgozatomat  e  szerint  javítottam.. 
A  oorrecturát  felolvastam  neki.  Helyben  hagyta.  Mentünk  tovább.  Elvé- 
geztük. 

Nem  parancsolná,  hogy  még  egyszer  felolvassam  a  correcturákkaí 
együtt? 

Szívesen  hallom.  A  törvényjavaslatot  háromszor  is  olvassák. 

Felolvastam  tehát  újra. 

Minden  szava  helyes  —  monda  Deák 

Ezt  tehát  így,  a  mint  van,  kinyomathatom  a  tDebatte»-ban  ? 

Ki  —  bátran. 

Hoztam  egy  másolatot.  Ezt  kijavítom  s  itt  hagyom  nagyságodnak. 
Ha  tán  utólag  tetszenék  rajta  valamit  módosítani,  nagyságod  táviratilag  is; 
értesíthetne. 

Sajnálom  a  fáradságát,  de  köszönöm,  nincs  szükségem  rá. 

Én  a  dolgozatot  vasárnap  kezdem  közzétenni ;  addig  tehát  intézked- 
hetik róla  nagyságod.  Akár  be  is  tilthatja.  Parancsait  pontosan  fogom .  tel- 
jesíteni. 

Köszönöm.  De  úgy  a  hogy  most  van,  sajtó  alá  lehet  adni  s  egy  szót 
sem  kell  rajta  változtatni. 

Három  czikkben  a  dolgozat  változatlanul  meg  is  jelent  a  «Debatte»~ 
ban  1865.  május  7.,  8.  és  9-dikén.  Az  éjjeleket,  melyek  e  napokat  megelőz- 
ték, a  nyomdában  virrasztottuk  át,  lesve,  ránk  szakad-e  a  confiscatia 
damoklesi  kardja.  Nagy  örömünkre  a  harmadik  czikk  is  szerencsésen  nap- 
világot látott;  de  képzelhető,  hogy  ezen  örömünk  mennyire  fokozódott, 
midőn  kiadóhivatalunk  jelenté,  hogy  a  császári  kabinet,  mely  különben  ia 
előfizetőink  sorában  díszlett,  mind  a'  három  czikkből  három-három  pél- 
dányt rendelt  meg. 

Az  egyetlen  bécsi  lap,  mely  a  czikkeket  rokonszenvvel  s  előzékeny- 
séggel fogadta,  a  •  Presse »  volt;  a  kormánylapok  azon  kezdették,  hogy  — 
agyonhallgatták. 

Pesten  mindenekelőtt  a  «Hon»  reprodukálta  a  dolgozatot.   De  a  har- 

madik  czikket  a  rendőrség  betiltotta  8  ez  mai  napig  sem  jelent  meg  magyar 
nyelven. 

A  «Hon»  után  a  « Napló*  is  átvette  a  két  első  czikket,  de  minden 
tüntetés  nélkül.  Apró  betűkkel  nyomtatta  s  bevezetésül  csak  e  pár  szó  szol- 
gált: «A  magyar  kérdésben  a  bécsi  «Debatte»  közelebbi  számai  jól  írt, 
helyes  czikkeket  közlének  Pestről ».  Ezzel  a  « Napló*  ismét  elhallgatott. 
Mikor  a  tPester  Lloyd*  is  két  kitűnő  czikkben  a  «Debatte>  exposéja  mel- 
lett nyilatkozott,  a  bécsi  kormánylapok  ennek  eszméit  nem  directe  ugyan, 
de  alkalmilag  gúnynyal  kezdek  tetézni.  Különösen  megtetszett  nekik  a 
•Hírnök •  azon  ötlete,  hogy  a  «Debatte»  nem  a  magyar  fölirati,  hanem  a 
határozati  párt  programmját  vázolta.  Nekünk  ezen  malitiát  is  hallgatva 
kellé  eltfirnünk,  mert  az  exposé  keletkezéséről  nem  szólhattunk.  Állásunk 
parancsolta,  hogy  e  részben  a  •  Napló  »-nak  engedjük  át  az  első  szót.  De  a 
fölirati  párt  vezérközlönye  néma  maradt.  Ez  bátorítá  aztán  az  «Ost-Deutsche 
Post»-ot  május  18-diki  számában  határozottan  kijelenteni  azon  meggyőző- 
dését «Dass  keines  der  hervorragenden  Mitglieder  der  ungarischen  Adress- 
partei  sich  offen  zu  diesem  Programme  zu  bekennen  geneigt  sein  dürfte*  . . . 
cdass  wir  es  hier  nicht  mit  dem  Programme  Deáks  imd  seiner  Partei  zu  thun 
habén  i.  Indokolta  pedig  ezen  véleményét  e  sorokkal :  «Bezeichnend  ist  hie- 
bei  auch  der  Umstand,  dass  das  « Napló*  als  Zeitungsschau  die  eine  Halfte 
jener  sogenannten  Programmartikel  (mit  der  trockenen  Bemerkung :  es 
Beién  gutgeschriebene  richtige  Artikel)  mittheilte,  wáhrend  es  unseres  Wis- 
sens  die  andere  Halfte  bis  zur  Stunde  nicht  reproduzirt  hat.  Gerade  dieser 
nicht  reproduzirte  Theil  aber  enthalt  den  eigentlichen  Yorschlag  bezüglich 
der  Behandlung  der  gemeinsamen  Angelegenheiten  und  diesem  Kerné  des 
Ganzén  fehlt  somit  selbst  die  wahrüch  sehr  magere  Belobung  seiner  tRich- 
tigkeit*.  Man  sprengte  allerdings  aus,  die  Pester  Polizeibehörde  habé  den 
Abdruck  dieses  Theiles  nicht  gestattet,  alléin  das  ist  ganz  unglaublich »  stb. 

Ezt  már  a  « Napló*  is  megsokalta  s  május  23-diki  számában  reá  oly 
nyilatkozattal  felelt,  melylyel  a  «Debatte*  májusi  programmczikkeinek 
jelentősége  s  hitele  teljes  mértékben  meg  volt  állapítva,  elannyira,  hogy  a 
később  bekövetkezett  döntő  egyezkedési  tárgyalások  egyik  alapját  képezek. » 

A  Debatte  czikkei  ezek  voltak  : 

Pest,  május  elején. 

Mi  mindent  nem  találtak  már  fel  vegyészeink  és  gyógyszerészeink ! 
■  Nincs  fogfájás »  —  « nincs  rheuma»  —  « nincs  rákfene  többé* !  Mikor 
halljuk  majd  végre:  « nincs  többé  öröklött  baj» !  Pedig  nem  volna 
nehéz  ellene  a  kellő  szert  előteremteni.  A  bécsi  és  pesti  levegőnek 
egészséges  vegyítése  —  természetesen  az  itt  is,  ott  is  meglévő  por 
nélkül  —  és  minden  meg  volna  nyerve.  Az  érdem,  hogy  négy  év  után 

is  a  magyar  kérdésre  nézve  ott  vagyunk,  a  hol  voltunk  a  magyar  or- 
szággyűlés feloszlatása  pillanatában  1861-ben,  nem  egyes  egyedül  az 
államminiszter  úr  politikájáé.  A  tespedő  állapotra  nagy  befolyása  volt 
annak  a  körülménynek  is,  hogy  sem  a  magyar  országgyűlés  idején, 
sem  azóta  nem  volt  élénk  szellemi  érintkezés  Bécs  és  Pest  között. 
Két  és  három  évvel  ezelőtt  többször  tanácsolták  Schmerling  állam- 
miniszter úrnak,  utazzék  Pestre  vagy  négy  hétre,  s  ott  a  hely  színén 
tanulmányozza  a  helyzetet.  Ezt  a  jó  tanácsot  az  államminiszter  úr 
csak  a  legújabb  időben  látszott  figyelmére  méltónak  találni.  Csakhogy 
a  maga  sajátságos  módja  szerint,  a  melylyel  a  jó  tanácsokat  fogadni 
szokta,  a  gondolatot  így  formulázta :  •  Jöjjön  föl  Deák  Bécsbe.*  Ter- 
mészetes, hogy  nem  találkozott  tekintélyesebb  ember,  kinek  kedve 
lett  volna  reá,  hogy  Deáknak  ily  ajánlatot  tegyen.  Nem  tekintve  arra, 
hogy  a  « beatus  possidenst,  azaz  a  hatalom  birtokosa,  megtehet  némely 
oly  dolgot,  mire  egy  kivételes  állapotban  lévő  nemzet  vezetője  le 
nem  ereszkedhetik  a  nélkül,  hogy  állásának  ne  ártson ;  nem  tekintve 
továbbá  arra,  hogy  Deák  a  király  ő  felsége  színe  elé  igen  is  meghív- 
ható, de  nem  idézhető  az  úgynevezett  örökös  tartományok  belügy- 
miniszterének irodájába:  mindezekre  nem  tekintve,  nincs  Magyar- 
országon pártárnyéklat,  mely  hangosan  ne  vallaná,  hogy  Schmerling 
úrral  lehetetlen  az  alkotmánybeli  kérdés  megoldása.  Még  Eötvös  b. 
köreiben  is,  a  hol  sokáig  ragaszkodtak  a  reményhez,  hogy  lehetséges 
Schmerling  úrral  megegyezésre  jutni,  alaposan  fölhagytak  ezzel  a  véle- 
ménynyel. 

De  magától  értetik,  hogy  ezen  körülmény  épenséggel  nem  lehan- 
goló. Magyarország  királyába  veti  reményét  s  rendületlen  bizalommal 
most  is,  mint  eddig,  tőle  várja  a  jövendő  üdvét  és  áldásait.  Deák 
hatalmas  módon  adott  e  hitnek  kifejezést  és  szavai  visszhangra  talál- 
tak minden  magyar  szívében. 

Hozzájárult  egy  másik  tényező  is,  hogy  a  remények  mind  túl, 
mind  innen  a  Lajtán  ébren  tartassanak  és  erősödjenek.  Ez  a  tényező 
a  Reichsrath.  A  Beichsrath  képviselőháza  Magyarországon  tiszteletet  és 
bizalmat  vívott  ki  magának.  Egyelőre  csak  a  •  képviselőház  »-ról  beszél- 
hetünk, mert  az  urak  házának  még  nem  nyílt  alkalma  reá,  hogy  állást 
foglaljon  az  új  helyzettel  szemben.  Bizton  hiszszük  azonban,  hogy  rövid 
idő  múlva  ugyanazt  mondhatjuk  majd  az  egész  Keichsrathról,  a  mit 
most  mondtunk  képviselőházáról.  Hiszen  már  évekkel  ezelőtt  megpen- 
dítette az  ősz  Hartig  gr.  a  kiegyenlítés  eszméjét  az  urak  házában. 
A  gazdag  tapasztalású  államférfiú  azóta  magasabb  helyről  elszólítta- 

tott  az  urak  háza  tagjai  sorából,   de   eszméje  ott  azért  nem  ment 
feledéebe. 

A  mi  már  a  képviselőházat  illeti,  e  testületről  szerencsém  volt 
Deáknak  magának  ajkáról  találó  nyilatkozatot  hallani,  s  talán  nem 
követek  el  indiscretiót,  ha  azt  lehetőleg  híven  ide  írom.  « Mindig  tud- 
tam —  így  szólott  az  ünnepelt  férfiú  —  hogy  oda  át  az  értelmiségnek 
nagy  tömege  van  fölhalmozva,  mindazonáltal  nagyon  meglepett,  s 
magától  érthetőleg  kellemetesen  lepett  meg  a  rendkívüli  politikai 
ügyesség,  a  melyet  a  képviselőház  kiváló  tagjai  tanúsítottak,  s  az 
egész  testület  gyors  parlamentáris  kifejlődése.  A  képviselőházat  nagyra- 
becsülöm  s  nem  habozom  ezt  minden  alkalommal  ki  is  mondani. 
Élénk  figyelemmel  olvasom  tárgyalásait  és  sokat  tanultam  belőlük  a 
lajtántuli  viszonyokra  nézve.  Csak  azt  óhajtanám,  hogy  ha  majd  mi 
is  oly  szerencsések  leszünk,  hogy  megint  beszélhetünk,  az  urak  ha- 
sonló elfogulatlansággal  tájékozódjanak  sajátságos  viszonyainkról.  • 
Ugyanilyen  a  hangulat  a  képviselőház  iránt  mindazon  körökben,  a 
melyek  a  kibékülést  óhajtják,  s  épen  azért  sokat  beszélnek  itt  a 
•Debattet  ama  közleményéről,  hogy  a  «Máhrischer  Correspondentt, 
a  mely  az  osztrák  baloldal  több  kiváló  tagjával  áll  összeköttetésben, 
Deák  Ferencz  húsvéti  czikkére  utalva,  kilátásba  helyezte,  hogy  a 
birodalmi  tanács  képviselőháza  a  magyar  kérdést  újra  meg  fogja  pen- 
díteni. Azt  a  reményt  táplálják,  hogy  ennek  oda  át  épen  úgy  mint  itt 
jó  következése  lesz.  Igaz,  hogy  a  mint  itt  hallani,  a  « Napló*  nem  haj- 
landó a  megoldás  részleteinek  vitatásába  belebocsátkozni.  «Ez  az 
országgyűlés  dolga »,  így  nyilatkoznak  a  Napló  iránytadó  köreiben. 
A  magunk  álláspontjából  csak  sajnálhatjuk  ezt.  A  legközelebbi  na- 
pokban megint  tapasztaltuk,  mennyire  szükséges  a  tárgyalás,  hogy 
az  eszmék  tisztázódjanak  és  téves  fölfogások  helyreigazíttassanak. 
Az  a  Ostdeutsche  Post»  Deák  Ferencz  húsvéti  czikkét  azzal  a  megjegy- 
zéssel kísérte,  hogy  a  magyar  szabadelvű  párt  vezetője  nyilatkozatával 
végre  rálépett  a  közös  parlament  terére,  s  a  « Hírnök  »-nek  egyik  erre 
vonatkozó  czikkére  azt  felelte  egy  félhivatalos  bécsi  lap:  «az  ó  con- 
servativeknek  természetesen  nem  kell  közös  parlament,  de  a  magyar 
szabadelvű  pártnak  ebben  a  pontban  egészen  más  lesz  a  szavazata*. 
Ezt  az  illusiót  károsnak  kell  tekinteni,  s  azért  föl  akarom  használni  az 
alkalmat,  hogy  szabatosan  előadjam  a  nézeteket,  a  melyek  a  magyar 
kérdés  megoldása  módjára  nézve  a  magyar  szabadelvű  párt  táborában 
uralkodnak. 

II. 

•A  mi  kiinduló  pontunk •  —  mondják  a  magyar  szabadelvűek 
táborában  —  «a  pragmatica  sanctio.*  Tulajdonképen  ez  alapította 
meg  valójában  a  monarchiát,  ez  képezi  a  trón  szilárd  alapját,  és  a 
magyar  államjognak  ez  a  legfontosabb  biztosítéka.  A  pragmatica  sanc- 
tio fonalán  kell  annak  megvitatásába  bocsátkoznunk,  hogy  mit  igé- 
nyelnek a  monarchia  új  viszonyai.  Más  módszer  képtelenség,  ha  vitorla 
és  evező  nélkül  nem  akarunk  a  kívánalmak,  követelések,  opportunitá- 
sok  széles,  nyílt  tengerére  szállni. 

De  a  pragmatica  sanctio  fonalán  könnyűséggel  át  is  hatolhatunk 
a  legfontosabb  és  legnehezebb  kérdéseken. 

E  kérdések : 

1 .  Vannak-e  oly  ügyek,  melyek  a  monarchia  valamennyi  orszá- 
gával közösek? 

2.  Melyek  ezen  ügyek  ? 

3.  Mikép  kell  azokat  tárgyalni  ? 

E  kérdések  elsejére  az  1848-diki  törvények  és  az  1861-diki  or- 
szággyűlés föliratai  feleletül  azt  adták,  hogy : 

Vannak  közös  ügyek. 

A  második  kérdésre  a  pragmatica  sanctióból  vonjuk  le  a  feleletet,, 
s  ebben  az  az  elv  vezet,  hogy  minden,  a  mi  közös,  csak  azon  mérvben 
és  csak  azon  fokig  lehet  az,  a  mennyiben  a  monarchia  biztosságának 
fentartására  múlhatatlanul  szükségesnek  látszik.  A  mint  azonban 
megszabja  e  közösség  mértékét  a  pragmatica  sanctio,  úgy  határozot- 
tan kizárja  mindazt,  a  mi  e  vonalon  túllép. 

A  pragmatica  sanctio  erejénél  fogva  engedelmeskednek  a  mo- 
narchia valamennyi  országai  ugyanazon  egy  uralkodónak. 

Az  első  közös  ügy  ennélfogva  a  közös  uralkodó  háztartása. 

A  pragmatica  sanctio  megszabja  a  monarchia  egyes  részei  köl- 
csönös védelmi  kötelességét. 

A  monarchia  közös  védelme  kétféle :  békés  és  hadi. 

A  békés  a  diplomatiai,  a  hadi  a  fegyveres  erőben  áll. 

A  kölcsönös  védelem  kötelességéből  ennélfogva  a  második  és 
harmadik  közös  ügy  következik : 

a  külpolitika ; 

a  hadsereg. 

A  diplomatiát,  valamint  a  hadsereget  természetesen  csak  egysé- 
gesen lehet  vezetni,  és  valamint  csak  egyedül  a  közös  uralkodót  kép- 

viselhetik  külföldön  a  követek,  szintúgy  egyedül  ő  a  közös  hadsereg 
legfőbb  hadura. 

A  míg  azonban  természeténél  fogva  a  diplomatia  mindenre  ki- 
ható közösséget  követel,  ez  viszont  a  haderőnél  nem  szükséges.  A  mi 
a  hadseregnek  —  hogy  úgy  mondjak  —  hadi  hivatására  vonatkozó 
szorosan  benső  ügyeit  illeti,  ezek  a  legfőbb  hadúr  hatásköréhez  tar- 
toznak. De  a  hadsereg  kiegészítésének  joga  a  magyar  korona  orszá- 
gaira nézve,  a  törvényhozás  közreműködésének  joga  a  magyar  korona 
országaira  nézve  különösen  érvényes,  azok  viszonyainak  leginkább 
megfelelő  szolgálati  időnek  meghatározásában,  valamint  az  ujoncz- 
állítás  módja,  a  hadsereg  elszállásolása,  s  több  ehhez  hasonló  jogok  & 
magyar  országgyűlésnek  föntarthatók  és  fön  is  tartandók.  E  jogokat 
gyakorolta  a  magyar  országgyűlés  azon  150  év  alatt,  mely  az  állandó 
hadsereg  fölállítása  óta  eltelt.  Az  ujonczok  állításának  módja,  a. 
szolgálati  idő  tartama,  ezek  különbözők  voltak  a  Lajtán  innen  és  túl. 
És  ez  soha  sem  volt  hátrányára  a  hadsereg  harczképességének  s  e 
szerint  a  monarchia  biztosságának,  s  a  legmegrögzöttebb  bureaukratá- 
nak  sem  jut  eszébe  azt  állítani,  hogy  hadseregünk  hírneve  a  centrali- 
satio  óta  vette  volna  kezdetét. 

Ezen  elvek  megóvása,  mint  önként  értetődik,  nem  zárja  ki  azt, 
hogy  a  hadsereg  erejéről  háború  és  béke  idején  közös  megállapodás 
ne  jöjjön  létre,  s  meghatároztassék  a  hányad,  a  melyet  Magyarország 
kiállítani  köteles.  De  a  hányad  kiállítása  a  magyar  országgyűlés  és  a 
magyar  kormány  jogaihoz  tartozik. 

Ezen  közös  ügyek  ellátására  pénz  kell.  Ebből  következik,  hogy  a 
közös  ügyekre  tartozó  kiadások,  valamint  az  ugyanezen  czélra  szükséges 
hitelműveletek  szintén  közös  ügyet  képeznek. 

A  dolog  egyszerűsítése  végett  e  tekintetben  is  magától  érthetőleg 
meg  kell  állapítani  a  hányadokat.  A  szükséges  összegek  előteremtése 
módjának  meghatározása  ellenben  Magyarországra  nézve  a  magyar 
országgyűlés  joga.  A  magyar  pénzügyminiszter  átszolgáltatja  a  Magyar- 
országra eső  összegeket  a  közös  pénzügyminiszternek,  s  Magyarországon 
nem  létezhetik  semmiféle  kormányközeg  (Yerwaltungsorgan),  a  mely 
ne  függne  a  magyar  minisztériumtól,  s  a  mely  ugyanabban  az  ország- 
ban mintegy  külön  kormányt  képezne. 

A  monarchia  különböző  részeinek  kereskedelmi  politikája  legfőbb 
kérdéseiben  csak  az  esetre  lehetne  különböző,  ha  a  benső  vámsorom- 
pók ismét  fölállíttatnának.  Ezt  pedig  senki  sem  óhajtja  és  ebből  kö- 
vetkezik a  közös  vám-  és  kereskedelmi  politika  szüksége. 

A  közös  ügyek  vezetésére  megkívántató  .pénzerő  előteremtése,  a 
benső  vámsorompók  nem  léténél  fogva,  szükségessé  teszi,  hogy  a  köz- 
vetett adórendszer  bizonyos  elvei  közösen  állapíttassanak  meg.  PL  a 
mai  körülmények  között  lehetetlen,  hogy  Magyarországon  egyoldalú- 
lag  megszüntessék  a  dohány  egyedáruságot. 

Ezen  átalános  elvek  megállapítása  e  szerint  szintén  közös  ügy. 
De  ezen  átalános  elvek  határain  belül  érintetlenül  marad  a  magyar 
országgyűlés  törvényhozási  joga,  és  sem  a  monarchia  biztossága,  sem 
bármely  más  érdek  nem  szenvedne  alatta,  ha  pl.  a  magyar  törvény- 
hozás Magyarországra  nézve  a  dohányegyedáruság  és  egynémely  más 
közvetett  adó  életbeléptetésének  ép  oly  terhes  mint  czélszertitlen  mó- 
dozatait megváltoztatná. 

Ugyanez  áll  a  kereskedelmi  törvényhozásról  is.  E  tekintetben 
Európa  civilisált  népei  bizonyos  egyformaságra  törekszenek.  Mind  a 
mellett  a  nemzetközi  érintkezésekben  csak  az  átalános  elvek  kitűzé- 
sére szorítkoznak,  s  mindegyik  államtól  magától  függ,  hogy  azokat 
sajátszerű  viszonyaihoz  és  szükségeihez  képest  formulázza  és  alkal- 
mazza. Kívánjuk,  hogy  a  kereskedelmi  törvényhozás  kérdéseiben  a 
monarchia  határain  belül  a  magyar  korona  országaival  szemben  ez  az 
eljárás  követtessék.  Mert  ezen  országok  viszonyai  eltérők  az  örökös 
tartományokéitól ;  másrészről  az  önálló  és  független  jogszolgáltatást 
semmiféle  szempontból  nem  lehet  tőlük  elvitatni.  A  mi  teljesen  idegen 
és  külön  souveránitás  alatt  álló  államok  közt  elérhető,  azt  ugyanazon 
«gy  monarchia  egyes  részei  közt  a  szükség  nyomása  vagy  a  czélsze- 
rűség  indító  oka  bizonyosan  létre  fogja  hozni.  Nincs  tehát  benne  két- 
ség, hogy  a  monarchiában  a  kereskedelmi  törvényhozás,  ha  nem  is 
mindig  ugyanazokba  a  szavakba  öntve,  de  ugyanazon  szellemtől  lesz 
áthatva. 

Ezen  módozatok  mellett  minden  megtörténhetik,  a  mit  a  mo- 
narchia biztossága  és  szilárd  fönmaradása  követel,  s  egyúttal  meg  lesz 
óva  a  magyar  korona  történeti  állása  és  a  magyar  országgyűlésnek 
azon  hatásköre,  a  mely  amaz  állást  szintén  biztosítja. 

ni. 

Hátra  van  még  a  felelet  a  harmadik  kérdésre,  hogy  a  közös  ügyek 
közösen  miként  kezeltessenek  ? 

E  pontra  nézve  senki  sincs  abban  a  helyzetben,  hogy  oly  véle- 
ményt nyilvánítson,  mely  más  lehetne,  mint  egyéni. 

Erre  vonatkozólag  csak  abban  értünk  egyet,  a  mit  nem  akarunk, 
ée  ez :  egy  « központi  nagy  parlament*. 

Egy  ily  parlament,  akarva  nem  akarva,  szükségkép  absorbeálna 
és  az  autonómia  sírjává  válnék.  Ennélfogva  egy  ily  parlament  nagy 
veszélyeket  rejtene  magában  a  monarchiára  nézve  is,  a  melynek 
országai  soha  semmi  szín  alatt  sem  adják  föl  történeti  emlékeiket 
és  az  önkormányzás  és  önállóság  ama  szellemét,  mely  bennük  többé- 
kevésbbé  megvan. 

A  közös  elintézés  alapjául  a  paritásnak  kell  szolgálnia  egyrészről 
a  magyar  korona  országai  és  más  részről  a  lajtántuli  tartományok  között. 

Hogy  mint  akarják  rendezni  az  úgynevezett  örökös  tartományok 
viszonyukat  egymásközt  és  egymáshoz,  ez  oly  kérdés,  mely  illetékes- 
ségünk körén  kívül  esik :  de  ragaszkodnunk  kell  amaz  alapelvhez,  a 
melyen  a  pragmatica  sanctio  is  nyugszik,  hogy  Lajtán  innen  az  orszá- 
goknak oly  complexusa  van,  a  mely  a  lajtántúli  tartományok  összes- 
ségével ugyanazon  jelentőséggel  bír. 

A  paritás  elvéhez,  azaz:  két  egyenlő  rangú,  hasonló  jelen- 
tőségű és  ugyanazon  jogú  tényező  közti  tárgyalás  alapelvéhez  ra- 
gaszkodva, a  közös  ügyek  közös  intézését  úgy  képzeljük,  hogy  e 
két  tényező  mindegyike  egy  a  szükséges  meghatalmazással  ellátott 
küldőt*  séget  választ  és  e  két  küldöttség  egymás  közt  és  a  koronával 
egyességre  jut  a  közös  ügyek  iránt. 

Ha  megegyezés  nem  érhető  el  és  a  kérdés  annyira  égető,  hogy 
újabb  meghatalmazás  szerzése  nem  látszik  lehetségesnek  avagy  czól- 
szerünek,  akkor  az  egyesült  küldöttség  megbízóinak  újabb  utasítása 
nélkül  is  szavazattöbbséggel  döntő  határozatokat  hozhasson. 

Mindezek  természetesen  csak  alapvonások,  melyek  még  kivitelre 
és  pontosabb  körülírásra  szorulnak;  de  oly  alapvonások,  melyek 
bizonyságot  nyújtanak  arról,  hogy  a  szabadelvű  párt  Magyarországon 
hajlandó  oly  egyességre,  mely  —  Deák  szavaival  élve  —  a  monarchia 
szilárd  fennállását  semmi  más  tekinteteknek  alá  nem  rendeli  ós  a 
monarchia  biztosságának  teljes  garantiákat  nyújt. 

De  még  egy  más  mozzanat  is  komolyan  megfontolandó :  az  elő- 
zetes kérdések  mozzanata. 

A  magyar  szabadelvű  párt  soraiban  a  jogfolytonosságnak  nem- 
csak elvi  és  szóbeli,  hanem  tettleges  elismerését,  most  épen  úgy  mint 
előbb,  conditio  sine  qua  nonnak  tekintik,  minek  folytán  1.  egy 
magyar  minisztérium  kinevezését  és  2.  a  magyar  országgyűlés  kiegé- 
szítését elengedhetetlenül  követelik. 

Egy  magyar  minisztérium  kinevezésében  annál  kevésbbé  képes 
a  magyar  szabadelvű  párt  bárminemű  veszélyt  látni,  minthogy  jelenleg 
Magyarországnak  nincs  nádora  és  így  elenyésznek  a  48-diki  törvé- 
nyekkel szemben  táplált  legfőbb  aggodalmak,  értjük  ama  jogokat,  a 
melyekkel  ezek  a  törvények  a  nádort  fölruházzák. 

A  mi  a  második  pontot  illeti,  méltányolják  ugyan,  hogy  ennek 
teljesítése  nem  történhetik  kényszer  utján  és  ez  utat  akkor  sem  válasz- 
tanák, ha  arra  reá  lépni  hatalmukban  állana.  E  szavakkal:  ta  ma- 
gyar országgyűlés  kiegészítése »  csak  azon  kívánságot  értik,  hogy  a 
korona  szólítsa  fel  a  horvát  és  az  erdélyi  országgyűléseket  a  magyar 
országgyűlésen  leendő  képviseltetésükre.  Ha  amaz  országgyűlések  azt 
hinnék,  hogy  e  fölszólításnak  nem  tehetnek  eleget,  mi  ezt  természe- 
tesen élénken  fogjuk  sajnálni,  de  ez  országgyűlésünk  működését  nem 
akasztaná  meg.  Ha  amaz  országgyűlések  megbízottakat  küldenek  a 
magyar  országgyűléssel  létrehozandó  előzetes  egyezkedés  czéljából, 
mi  velük  tárgyalásokba  fogunk  bocsátkozni.  A  magyar  korona  integ- 
ritásának elvét  azonban  minden  körülmények  között  biztosítottnak 
kell  látnunk. 

Egészben  véve  a  megoldási  müvelet  folyamát  következőleg  gon- 
dolják : 

Az  országgyűlés  a  48-diki  törvények  alapján  egybehívatik  és 
ugyanazon  év  választó  törvénye  szerint  választalak  meg. 

A  trónbeszédben  az  uralkodó  előadja  kívánságait  a  monarchia  új 
rendje  iránt. 

Az  országgyűlés  erre  föliratában  válaszol  és  a  dietális  tractatus  a 
szokott  módon  megindul.  A  leiratok  és  föliratok  kicserélése  után 
tisztába  hozatnak  azon  alapelvek,  a  melyek  szerint  Magyarország 
hajlandó  viszonyát  a  monarchia  többi  országaihoz  törvényes  módon 
megállapítani. 

Ha  ily  módon  az  új  törvények  anyaga  teljesen  megrostálva  és 
rendezve  van,  nem  lesz  nehéz  a  koronázó  oklevél  szövegét  megállapí- 
tani ós  az  uralkodó  magát  megkoronáztatja. 

Csak  miután  e  szent  cselekvény  végbement,  lehet  az  új  törvé- 
nyek végérvényes  törvényhozási  megállapításához  fogni  és  csak  akkor 
következhetik  be  azok  szentesítése. 

Lényegükben  ezek  azon  eszmék,  melyek  jelenleg  a  magyar  sza- 
badelvű párt  táborában  uralkodók. 

ANDRÁSSY  GYULA  GRÓF  A  KÖZÖS  ÜGYEK 
TÁRGYALÁSÁNAK  MÓDJÁRÓL. 

A  «Debatto»  czikkeinek  megjelenése  idején  Andrássy  Gyula  gróf  nem 
▼olt  Pesten,  hanem  falusi  birtokán,  Terebeaen  tartózkodott. 

Az  ő  fölfogása  szerint,  a  melyet  Eötvössel  és  Deákkal  ismételve  kö- 
zölt, a  közös  ügyek  létezése  el  volt  ismerve  az  1848-diki  törvények  által. 
Ki  volt  mondva  e  törvényekben  az  is,  hogy  ezen  ügyeket  a  két  állam  tör- 
vényhozásainak alkotmányosan  kellend  elintézniük.  De  hogyan  lehessen 
ezt  gyakorlatilag  megoldani  a  nélkül,  hogy  Magyarország  állami  önállósá- 
gának elvét  föl  kellene  áldozni,  e  kérdés  megfejtését  még  meg  sem  kísérletté 
az  1848-diki  törvényhozás. 

Andrássy  szerint  az  1848-diki  törvényeknek  békés  úton  való  vissza- 
állításáról szó  sem  lehetett,  míg  egy  ily  megoldást  találni  nem  sikerűit. 

Szerinte,  ha  ezen  megoldásban  az  államjogi  önállóság  és  a  dualismus 
elve  nincs  keresztül  vive  egészen  a  közös  uralkodó  személyéig,  hol  az  ter- 
mészetesen megszűnik,  a  történeti  dualismushoz  ragaszkodó  Magyarország 
nem  fogja  azt  elfogadni.  Ha  az  alkotmányos  elintézés  nincs  keresztül  vive, 
nem  fogja  azt  elfogadni  a  monarchiának  másik  fele.  Ha  pedig  nem  nyújt 
elég  garantiát  a  monarchia  nagyhatalmi  állásának  kifelé  való  föntartása 
iránt,  akkor  nem  fogja  elfogadni  ő  felsége.  Még  pedig  mind  a  három  tényező 
különböző,  de  egyiránt  jogosult  okoknál  fogva. 

Andrássy  meg  volt  győződve,  hogy  az  ország  állami  önállósága  tör- 
téneti jogosultságának  kimutatására  s  ezen  jog  érvényre  juttatására  senki 
sem  volt  annyira  hivatva,  mint  Deák  Ferencz.  De  másrészről  meg  volt  győ- 
ződve arról  is,  hogy  az  ország  történeti  jogainak  legfényesebb  bebizonyítása 
sem  elegendő  magában  a  kiegyenlítés  létrehozására  mindaddig,  míg  a  közös 
ügyek  tárgyalásának  olyan  módját  nem  sikerűi  találni,  mely  mellett  a  dualis- 
mus és  az  alkotmányosság  megférjenek. 

Mindazon  nehézségek  közt,  a  melyek  egy  állandó  békés  megoldás 
útjában  állottak,  ezt  tartotta  a  legnagyobbnak.  Ezért  főleg  ezen  kérdés 
megoldásával  foglalkozott  falusi  lakán  Terebesen  is. 

Midőn  azt  hitte,  hogy  végre  megtalálta  a  keresett  megoldást,  egé- 
szen átalános  vonásokban  közölte  azt  Eötvös  Józsefifel.  Eötriís  válaszában 
Andrássy  eszméit  igen  szerencséseknek  mondotta.  Ettől  fölbátorítva, 
Andrássy  hozzáfogott  eszméinek  formulázásához,  s  már  ily  alakban  közölte 
azokat  néhány  zemplénmegyei  barátjával,  a  kikkel  történetesen  találkozott 
Pálóczon  Hadik  grófnál.  Ezek,  a  kik  egyébiránt  nem  vettek  tevékeny  részt 
a  politikában,  a  fölolvasott  pontozatokat  figyelmesen  végig  hallgatták,  s 
azokat  képtelenségeknek  és  kivihetetleneknek    nyilvánították.    Andrássy 

azzal  vigasztalódott,  hogy  Deák  Ferencz  jobban  fog  ítélni  munkájáról ;  de  e 
reménye  is  csakhamar  elenyészett. 

Ez  időben  jelentek  meg  ugyanis  Deák  Ferencz  czikkei  a  «Debattei-ban. 
Andrássy  ezeket  Terebesen  olvasta.  Még  onnan  irta  meg  Eötvösnek,  hogy 
bármennyire  helyesli  a  czikkekben  foglalt  eszméket  átalában,  ép  annyira 
el  van  rá  határozva,  hogy  a  maga  részéről  semmi  esetre  se  fogadja  el  a 
megoldást,  a  melyet  ezen  czikkek  a  közös  ügyek  tárgyalásának  módjára, 
nézve  kitűztek. 

A  «Debatte»  czikkeinek  a  közös  ügyek  tárgyalására  vonatkozó  pontjai 
szó  szerint  ezek  voltak : 

•Das  Princip  der  Paritát,  d.  h.  den  Grundsatz  der  Verhandlung 
zwischen  zwei  ebenbürtigen,  gleichbedeutenden  und  gleichberechtigten  Fak- 
torén festhaltend,  denken  wir  uns  die  gemeinschaftliche  Behandlung  der 
gemeinschaftlichen  Angelegenheiten  derart,  dass  jeder  dieser  Faktorén 
eine  mit  den  nöthigen  Yollmachten  versehene  Deputation  abordnet  und 
diese  beiden  Deputationen  sich  mit  einander  und  mit  der  Krone  ueber  die 
gemeinschaftlichen  Angelegenheiten  verstandigen. 

Eann  diese  Yerstandigung  nicht  erzielt  werden,  und  ist  die  Frage 
derart  dringend,  dass  die  Einholung  neuer  Vollmachten  nicht  möglioh  oder 
nicht  thunlich  erscheint,  dann  soll  die  vereinigte  Deputation  auch  ohne 
neuere  Instruction  ihrer  Committenten  durch  Stimmenmehrheit  massge- 
bende  Beschlüsse  fassen  können.  • 

Andrássy  attól  tartott,  hogy  az  utasítás  elve  a  végeldöntést  nem  csak 
igen  nehézzé  tenné,  hanem  a  határozathozatal  súlypontját  a  két  állam  tör- 
vényhozó testületeinek  négy  házába  helyezné  át ;  továbbá  hogy  az  osztrák 
és  a  magyar  parlamentet  közvetlenül  egymással  szembe  állítaná  s  így  a  mo- 
narchia tekintélyét  kifelé  tetemesen  gyöngítené. 

Másrészről  a  két  deputatio,  ha  egyszer  el  van  fogadva,  hogy  az  együt- 
tes tanácskozás  minden  sürgős  esetben  szükséges  és  hogy  határozat  hozata- 
lára a  két  deputatio  egy  egységes  testületté  alakúi,  csak  névleg  különböznék 
az  októberi  diploma  által  contemplált  Reichsrathtól,  s  csakhamar  vagy  köz- 
ponti parlamentté  nőné  ki  magát,  vagy  a  parlamentek  követelnék  meg- 
szüntetését. 

Andrássy  azt  tartotta,  hogy  a  két  állam  közös  érdekeit  csak  a  teljes 
paritás  elvére  fektetett  két  külön  delegationalis  testület  képviselheti.  Ezen 
elvhez  képest  válaszszon  a  magyar  országgyűlés  saját  kebeléből  határozott 
számú  delegátusokat.  Ezek  küldőiktől  kötelező  utasítást  ne  fogadhassanak 
el.  A  két  delegatio  mindegyike  magában  egy  tökéletesen  kiegészített  testü- 
letet képezzen,  külön  székeljen  és  tanácskozzék.  Saját  kebelében  egyszerű 
szótöbbséggel  határozzon,  együttes  ülésben  soha  ne  legyen  egyesíthető, 
hanem,  miként  ez  két  külön  álló  parlamenti  testület  közt  szokásos,  midőn 
szükséges,  üzenetek  útján  érintkezzék. 

Andrássy  e  szerint  azt  sem  akarta,  hogy  a  két  delegatio  akár  csak 

köiös  szavazásra  is  egyesíttessék.  Szerinte  nem  szükséges  intézkedés  az 
iránt,  mi  történjék,  ha  meg  nem  egyeznek.  Épen  azért  fognak  megegyezni, 
mert  nem  szavazhatják  le  egymást.  Pontozataiban  ezen  eszméket  formulázta. 

A  mint  Andrássy  Pestre  érkezett,  azonnal  fölkereste  Deák  Ferenczet. 
Deák  kérdésére,  mit  tart  a  cDebatte»-ban  közlött  eszmékről,  Andrássy  elmon- 
dotta fönnebb  említett  aggodalmát.  Deák,  a  ki  Ghyczy  Kálmánnak  a 
«Debatte»  czikkei  alkalmából  hozzá  intézett  levele  miatt  is,  a  melyben  esdve 
kérte,  ne  adja  föl  a  haza  jogait,  már  igen  ingerűit  volt,  összesen  csak  any- 
nyit  felelt  neki :  Hát  te  is  azt  hiszed,  mint  Ghyczy,  hogy  én  az  országot 
elárultam  ?  Andrássy  ellenvetéseire  egy  szóval -sem  felelt,  s  így  Andrássyra 
nézve  eszméinek  bővebb  kifejtése  ez  alkalommal  lehetetlenné  vált. 

Ezen  találkozás  után  Deák  egy  ideig  kerülte  Andrássyt  és  neheztelni 
látszott  reá.  Néhány  nap  elmultával  azonban  szokott  barátságos  indulattal 
szólítá  meg,  mondván :  Minthogy  az  én  eszméimet  a  közös  ügyek  tárgya- 
lására nézve  elfogadni  nem  akarod,  fölteszem,  hogy  tudsz  jobb  módot,  kér- 
lek tehát,  jöjj  el  hozzám  és  közöld  velem  gondolataidat. 

Andrássy  fölkeresvén  Deákot,  bevezetésül  ismét  fölsorolta  a  tDe- 
batte»-ban  foglalt  eszmék  elleni  ellenvetéseit.  Deák  ez  úttal  figyelemmel  és 
nyugodtan  hallgatta  azokat  végig,  a  nélkül  azonban,  hogy  mint  fontosabb 
értekezéseknél  tenni  szokta,  szobája  ajtaját  előbb  bezárta  volna.  De  midőn 
ez  után  Andrássy  pontozatainak  egyes  részeit  olvasta,  Deák  fölkelt,  bezárta 
az  ajtót,  s  arra  kérte  Andrássyt,  kezdje  újra  és  folytassa  végig.  Olvasás  köz- 
ben arcza  mindinkább  derültté  vált.  Miután  Andrássynak  pontozatait  végig 
hallgatta,  fölugrott  és  jókedvűen  megveregette  Andrássy  vállát,  mondván : 
No  ez  sikerűit,  én  is  ezt  kerestem,  de  nem  tudtam  megtalálni,  ez  a  Eolumbus 
tojása,  olvassuk  el  még  egyszer,  diskutiáljuk  pontonkint :  előre  is  kijelen- 
tem, hogy  elfogadom.  Már  ezen  alkalommal  magáévá  tette  Andrássynak  a 
közös  ügyek  tárgyalásara  vonatkozó  eszméit  s  csak  egy  pontot  kivánt  füg- 
gőben tartani,  azt,  mely  szerint  a  két  delegatio  még  csak  közös  szavazásra 
se  legyen  egyesíthető.  Andrássy  később  ismételve  megkísértette  Deákot  e 
pont  elfogadására  is  reá  bírni,  de  siker  nélkül.  Deák  Andrássynak  azt  a 
nézetét,  hogy  közös  szavazásnak  helye  egyátalán  ne  legyen,  határozottan 
visszautasította,  s  az  1866-diki  képviselőháztól  a  közös  ügyek  tárgyában 
kiküldött  hatvanhetes  bizottság  tizenötös  albizottsága  is  e  pontban  Andrássy 
ellen  Deák  Ferencz  mellett  döntött. 


AZ  ÚJ  MAGYAR  KORMÁNYRÓL. 

O  felsége  Budán  1865.  június  8-dikán  kiadott  kéziratával  helyreállí- 
totta a  magyar  helytartótanácsnak  ideiglen  megszorított  hatáskörét  teljes 
terjedelmében  és  megszüntette  a  Magyarországon  életbe  léptetett  katonai 

törvényszékek  ideiglenes   törvényhatóságát.   Június   26-án  pedig  Mailáth 
Györgyöt  kinevezte  kanczellárnak. 

Június  27-dikén  ezeket  írta  naplójába  Lónyay  Menyhért :  Tehát 
bekövetkezett  a  válság.  A  császár  magyar  útjának  és  szíves  fogadtatásának  ez 
a  gyümölcse,  illetőleg  Deák  Ferencz  húsvéti  czikkének  ez  a  következése. 
A  fordulatnak  Dessewffy  Emil  gr.  volt  egyik  nevezetes  tényezője.  Már  hóna- 
pokkal ez  előtt  nyilvánítá  előttem,  hogy  Esterházy  Mór  miniszter,  a  kivel 
ő  sokszor  tanácskozott,  derék  ember,  ügyes  diplomata.  Meglásd  —  így 
szólott  —  eljön  az  ido,  midőn  ő  lesz  az,  a  ki,  míg  észre  se  veszik  magukat, 
megbuktatja  Schmerlinget  és  a  mostani  rendszert.  Miként  Lónyay  továbbá 
írja,  Sennyey  benne  volt  a  kanczellári  combinatióban,  a  császár  azonban 
ragaszkodott  Mailáthoz.  Az  1861 -cuki  országgyűlésen  o  volt  az  egyetlen 
conservativ  nagy  úr,  a  ki  fölszólalt  az  októberi  diploma  mellett ;  igaz,  csak 
a  diéta  végén.  A  császár  a  diploma  alkotóitól  rossz  néven  vette,  hogy  mind 
cserben  hagyták  azt.  Mailáth  hattyúdala  kedves  emlékében  maradt  ő  felsé- 
gének. Kezdetnek  —  folytatja  Lónyay  —  ez  is  elég.  Megvallom  ugyan, 
többet  vártam  volna,  ha  Mailáth  helyett  Sennyeyt  nevezik  ki  kanczellárnak 
ós  Apponyi  Györgyöt  országbírónak.  így  jó  lépéssel  közeledtünk  volna  a 
kiegyezéshez,  mert  Mailáth  tőlük  valószínűleg  távolabb  áll,  mint  ők  Deák- 
tól. Mailáth  kevesebb  kikötéssel  vállalhatott  hivatalt ;  Apponyi  és  Sennyey 
föltételeire  most  —  úgy  látszik  —  még  nem  állottak  reá. 

A  Mailáth  kinevezésére  következő  napon  Rainer  főherczeg  miniszter- 
elnök határozatlan  időre  szabadságot  kért  s  ezt  megkapván,  rögtön  eluta- 
zott Bécsből ;  Schmerling  államminiszter  benyújtotta  lemondását,  a  melyet 
Ő  felsége  azzal  a  fölszólítással  fogadott  el,  hogy  utódja  kinevezéséig  foly- 
tassa hivatalos  működését. 

Csengery  Antal  1865.  július  7-dikén  ezt  írta  Lónyay  Menyhértnek : 
•A  politikai  világban  nagy  változás  történt.  Minő  hordereje  lesz  a  személy- 
változásnak, még  nem  tudjuk.  Jó  már  maga  a  változás  is  bármely  irányban. 
Csakhogy  igen  lassú  a  válság,  s  nem  tudni,  közben  minő  tényezők  kerül- 
hetnek fölül.  Azt  sem  tudjuk,  mennyire  és  minő  irányban  kötelezte  le  ma- 
gát Mailáth.  Nem  lesz-e  valami  októberi  kófícz  ? » 

Július  27-dikén  Ő  felsége  végleg  elbocsátotta  Schmerling  államminisz- 
tert. Allammmiszternek  a  nem  magyar  tartományokra  nézve  Belcredi  grófot, 
Magyarország  fotárnokmesterének  Sennyey  Pál  bárót  és  a  helytartótanács 
alelnökének  Bárfai  Györgyöt  nevezte  ki. 

Wenckheim  Béla  b.  Mailáth  György  és  Sennyey  Pál  b.  kérésére 
augusztus  első  napjaiban  meglátogatta  Deák  Ferenczet  Balaton-Füreden. 
Wenckhtim  Béla  b.  —  miként  Lónyay  Menyhért  naplójában  írja  —  isme- 

roseinek  Pesten  azt  beszélte :  az  öreg  úr  jó  kedvű,  de  nagyon  meglátszik 
rajta,  mennyire  el  vannak  gondolatai  a  jöhető  dolgokkal  és  a  reá  nehezedő 
felelősséggel  foglalva. 

Mailáth  György  Kemény  Ferencz  bárót  is  leküldötte  Deák  Ferencz- 
hez,  hogy  megtudja  véleményét  az  erdélyi  unió  mikénti  keresztülvite- 
lére nézve. 

Augusztus  26-dikán  az  újonnan  kinevezett  főispánokhoz  intézett 
elnöki  levelében  Mailáth  György  kifejtette  az  okokat,  a  melyeknél  fogva 
a  megyék  kivételes  szerkezetét  a  törvényhozás  további  intézkedéséig  épség- 
ben kivánta  fontartani. 

Szeptember  havában  Mailáth  György  maga  Puszta-Szt-Lászlón  meg- 
látogatta Deák  Ferenczet. 

A  Pesti  Napló  jó  indulatot  mutatott  a  magyar  új  kormány  iránt.  Ezt 
a  volt  fölirati  párt  tagjai  közül  is  többen  nem  helyeselték.  « Szükségesnek 
tartom  —  irja  augusztus  1  -sején  a  Svábhegyről  Bjitvös  József  b.  Andrássy 
Gyula  grófnak  —  hogy  a  dolgok  állásáról  értesítve  légy,  s  lapjaink  ezt  nem 
képviselik,  még  az  általam  szerkesztett  « Politikai  Hetilap »  sem,  mely  hogy 
szakadást  ne  okozzon,  a « Napló*  -nak  kormánymagasztalásait  nem  támadhatja 
meg,  habár  a  nagy  bizodalmat,  melylyel  még  a  «Hon»  is  Mailáthról  és  az  új 
kormányról  szól,  nem  igen  értheti.  A  positio,  a  mint  én  azt  látom,  az,  hogy 
Mailáth  és  az  ó-conservativek  naponkint  több  terrénumot  nyernek,  s  hogy 
másrészről  azon  politika,  mely  magának  elvűi  tűzte  ki  pontról -pontra 
védeni  a  formális  jogot,  míg  végre  fokonkint  mindig  több  tért  és  hívőket 
veszt  és  utoljára  tekintélyes  minoritásban  marad  és  mint  oppositio  léphet 
föl,  hogy  —  mondom  —  ezen  politika,  mely  nálunk  födöztetett  föl  azok 
számára,  kik  semmitől  sem  félnek  annyira,  mint  minden  felelősségtől,  most 
több  valószínűséggel  számíthat  sikerre,  mint  előbb.  A  helyzet  új  s  az  alkot- 
mányosság annálisaiban  talán  még  nem  fordult  elő,  hogy  valamely  párt, 
mely  roppant  többségben  van,  minden  erejét  arra  fordítja,  hogy  a  fönforgó 
politikai  kérdések  egy  más  párt  által  oldassanak  meg,  a  melynek  tagjaiban 
bízni  semmi  oka  nincs  ;  hogy  saját  elveinek  keresztülvitelét  politikai  elle- 
neire hagyja,  vagy  helyesebben  mondva,  hogy  a  helyett,  hogy  saját  elveit 
kivinné,  minden  erejét  arra  concentrálja,  hogy  elleneinek  elveit  némikép 
módosítsa.  De  a  helyzet,  ha  új  is,  a  mi  helyzetünk,  s  minthogy  a  katholikus 
naptár  századunkban  az  immaculata  ünnepével  szaporodott,  talán  IX.  Pius 
még  azon  oppositio  számára  is  ki  fog  tűzni  egy  napot,  mely  harmincz  évig 
fáradott,  forradalmat  csinált  és  tűrt  tíz  évig  minden  kínt  és  nélkülözést, 
csak  hogy  ugyanazokat  segítse  kormányra,  kik  azt  előbb  elfoglalták,   s 

maga  ismét  oppositio  lehessen,  mint  előbb  volt.  Mert  ha  azok,  kiknek  a 
gordiusi  csomó  megoldása  sikerülne,  dicsőségre  számolhatnának :  azok,, 
kik  a  megoldás  sikerülte  után  a  fonalakat  másnak  adják  a  kezébe,  hogy  e& 
kényelmesen  új  csomót  kössön,  megérdemlik,  hogy  szenteknek  neveztes- 
senek. Ily  eljárásnak  jutalma  nem  lehet  más  a  canonisatiónál ;  a  világ  rom- 
lottságában nem  képes  ezt  még  fölfogni  sem.  De  hagyjuk  a  tréfát.  Hiszem, 
hogy  ó-conservativeink  az  utolsó  négy  évben  tanultak  valamit,  legalább  a 
mennyiben  több  dolgot  most  kivihetetlennek  ismernek,  melyet  1860-ban 
még  könnyűnek  tartottak.  így  szintén  tanultak  nálunk  is,  legalább  azon 
része  az  országnak,  mely  akkor  a  határozat  mellett  buzgott.  De  a  pártoknak 
czéljai  nem  változtak. 

A  conservativek  most  is  mindenekelőtt  hivatalokat  akarnak.  A  hatá- 
rozatiak most  is  elszakadást.  S  minthogy  azon  clique  csak  addig  számolhat 
biztosan  hivatalokra,  míg  azoknak  osztogatása  az  udvartól  függ,  s  minthogy 
az  elszakadást  és  minden  forradalmi  mozgalmat  semmi  sem  tenné  annyira, 
lehetetlenné,  mintha  az  országban  valóban  alkotmányos  viszonyok  jönné- 
nek létre,  melyek  a  nemzet  nagy  részét  kielégítik :  amazok  dolgozni  fognak, 
hogy  a  koronának  a  lehetőleg  legtöbb  törvényes  befolyást  szerezzenek,  vagy 
ügyeinket  legalább  az  előbbi  nobilis  confusióban  tartsák,  ezek  pedig  oly 
követelésekkel  fognak  föllépni,  melyeknek  kivihetetlenségét  előre  látják, 
vagy  legalább  oly  formában  fogják  kivinni  akarni  elveiket,  mely  elfogad- 
hatatlan, s  így  e  két  párt,  mely  legtávolabb  áll  egymástól,  egy  czélra  dolgo- 
zik, a  mennyiben  mind  a  két  párt  törekvése  oda  irányul,  hogy  megakadályozza, 
viszonyainknak  valóban  alkotmányos  és  oly  elrendezését,  mely,  mint  mi  azt 
akarjuk,  Magyarország  teljes  önállásának  s  a  birodalom  nagyhatalmi  szük- 
ségeinek egyaránt  megfeleljen.  Ha  mi  magunk  között  valóban  egyetérte- 
nénk, vágy  legalább  arra  törekednénk,  hogy  ily  egyetértés  létrejöjjön,  nem 
lenne  semmi  aggodalmam ;  de  mivel  ily  egyetértés  csak  úgy  volna  eszkö- 
zölhető, ha  azt  Deák  akarná,  vagy,  ha  csakugyan  akarja,  a  szükséges  esz- 
közökhez  nyúlna,  és  mivel  nem  hiszem,  hogy  ha  neki  írtál  is,  őt  arra  bírjad, 
hogy  pártjával  az  országgyűlés  előtt  értekezzen  s  megegyezzen  :  helyzetünk 
csakugyan  nehéz  s  kétségbe  esném  törekvéseink  sikere  iránt,  ha  nem  lenne 
határtalan  bizodalmam  az  igazsághoz,  s  ha  nem  volnék  elhatározva,  hogy 
ez  egyszer  egész  erélylyel  fogok  föllépni  mellette.  Ötvenkét  esztendős  korá- 
ban, főkép  oly  beteges  ember,  minőnek  magamat  érzem,  nem  sokat  halo- 
gathat, s  én  nem  akarok  síromba  szállni  a  nélkül,  hogy  legalább  tisztán 
kimondtam :  mi  volt  törekvéseimnek  czélja  egész  életemen  át.  Mit  a  nem- 
zetiségi kérdésnél  tettem,  s  minek  ha  nem  is  mindjárt,  legalább  idővel  bizo- 
nyosan meglesz  az  eredménye,  habár  az  aradi  nagy  politikusok  könyvemet 
elégették,  azt  fogom  tenni  a  hazánk  és  a  birodalom  között  fenforgó  kérdé- 
sekre nézve  is.  Nem  könnyelműen  s  nem  a  nélkül,  hogy  azoknak  tanácsát 
kikéljem,  kiknek  belátásához  bizodalmam  van  s  kiket  barátaimnak  ismerek ; 
de  tenni  fogom  tekintet  nélkül  saját  személyemre  s  a  népszerűségre,  mely- 

nek  becsét  nem  értem,  ha  az  csak  saját  elveink  megtagadása  és  hazugságok 
által  érethetik  el.  Ne  félj,  hogy  ismét  brochnre-rel  lépek  fel.  E  tárgy  nem  arra 
való.  De  tisztán  formulázva,  mindjárt  az  országgyűlés  kezdetén  követtársaim 
elébe  fogom  terjeszteni  programmomat,  s  ha  nem  győztök  meg  annak  a 
hibáiról,  föl  fogok  lépni  vele,  bár  mi  kevesen  legyenek,  kik  velem  mennek 
Fölfogásom  szerint  helyzetünk  nem  hasonlít  Európa  egy  nemzetéhez  sem, 
de  azért  nem  kevésbbé  világos.  Az,  mit  ausztriai  birodalomnak  neveznek, 
ném  egy  állam,  hanem  egymástól  jogilag  teljesen  független  két  államnak 
összeköttetése  egy  fejedelem  alatt,  melynek  ennélfogva  közös  kötelességei 
s  még  több  közös  érdekei  vannak,  de  melyet  egységnek  nevezni  jogosan 
nem  lehet,  s  melyben  —  ha  esak  a  jogtól  nem  abstrahálunk  —  az  egység 
után  még  törekedni  sem  szabad.  Ebből  következik,  hogy  mindenekelőtt 
biztosítani  kell  nemcsak  administrativ  autonómiánkat,  de  állami  önállósá- 
gunkat is,  s  hogy  semmit  nem  fogadhatunk  el,  mi  által  ez  veszélyeztetnék ; 
de  hogy  gondoskodnunk  kell  oly  eszközökről  is,  melyek  által  a  birodalom- 
nak —  mely  a  mi  birodalmunk  is,  s  melynek  állása  ennélfogva  jólétünk- 
kel összeköttetésben  áll  —  hatalmi  állása  fentartassék  ;  hogy  a  birodalom- 
nak közös  dolgaira  elhatározó  befolyást  gyakoroljunk  s  a  közös  ügyek  közös 
kezelésének  szüksége  az  absolutismus  ürügyéül  ne  szolgáljon,  s  így  gondos- 
kodnunk kell  oly  institutiókról,  melyek  mellett  a  közös  ügyek  alkotmányos 
kezelése  biztosíttassák.  Múltheti  lapomban  megmutattam  (természet  szerint 
csak  a  legnagyobb  átalánosságban),  hogy  ez  lehetséges  a  nélkül,  hogy  a 
veszélynek  tegyük  ki  magunkat,  hogy  közparlamentet  alapítsunk  meg.  Mól- 
tánylom  azonban  azoknak  az  aggodalmát,  kik  máskép  vélekednek,  s  azért 
mióta  elmentél,  sokat  gondolkoztam  azon  modalitásról,  melyet  a  közös  ügyek 
tárgyalására  nézve  velem  utolsó  itt  léted  alatt  közöltél,  sőt  közöltem  néze- 
tedet Bartallal  is.  A  mint  a  dolgot  most  látom,  s  Bartal  nézete  is  ez,  nem 
tartom  eszmédet  kivihetetlennek,  legalább  nem  olyannak,  melyet  propo- 
nálni ne  lehetne.  (Az  az  jelenleg  úgy  látom  a  dolgot,  hacsak  később  új  ne- 
hézségeket nem  találok.)  Mindazon  tárgyak,  melyeknek  közös  tárgyalása 
•szükséges,  egy  vagy  más  módon  a  budgethez  tartoznak.  Ha  már  most  azok, 
kiket  a  magyar  országgyűlés  ezen  kérdések  tárgyalására  kiküld,  s  azok,  kik 
a  birodalom  többi  tartományainak  nevében  hasonló  minőségben  kiküldet- 
nek, mindenik  külön  egy-egy  kamarába  állnak  össze :  miért  ne  küldjön  ki 
a  két  kamarának  mindegyike  egy  commissiót  a  budget  tárgyaliisára,  mely 
összeülve  jelentését  elkészíti,  s  azt  mindenik  saját  küldőinek  elébe  terjeszti, 
hol  az,  külön  a  magyar  és  külön  a  német  delegált  testület  által,  tárgyalta- 
tik. Ha  a  commissio  véleménye  mindkettő  által  elfogadtatott,  a  dolog  tisz- 
tában van  s  nem  szükséges  semmi  közös  tanácskozás.  Ha  a  vélemények 
eltérnek  s  meg  nem  egyeztethetők,  csak  akkor  jön  össze  a  magyar  és  német 
delegált  testület  közös  tanácskozásra,  mint  nálunk  egyes  esetekben  hajdan 
a  felső  s  alsó  tábla  mixta  sessióra,  s  határoz  a  többség  szerint.  így  a  közös 
parlamentnek  még  formája  is  kikerültetik  s  még  az  iránt  is  biztosítva 

vagyunk,  hogy  a  tárgyalási  nyelv  —  kivételes  eseteken  kívül  —  mindig  & 
magyar  lesz.  Ez  természetesen  csak  eszme  még,  s  ámbár  eleget  forgattam, 
eszemben,  meglehet  később  nem  leszek  úgy  meggyőződve  kivihetőségéről, 
mint  most,  de  minden  esetre  érdemes,  hogy  róla  komolyan  gondolkozzunk.. 
Ha  épen  időd  van,  írj  e  tárgyról,  s  átalán  véve  közöld  velem  nézeteidet^ 
valahányszor  időd  és  kedved  van  reá.  Fontosabb  pillanatot  a  jelennél  alig 
fogunk  élni  és  szükséges,  hogy  azok,  kik  a  czélban  egyetértenek,  lehetőleg: 
egyetértéshez  jöjjenek  az  eszközökre  nézve  is. » 

Augusztus   8-dikán    ezeket    írja    Eötvös  József  br.   a  Svábhegyről 
Andrássy  Gyula  grófnak : 

« A  talán  véve  dolgaink  jól  állanak,  a  financiális  kérdés,  Ausztria, 
bonyodalmai  Poroszországgal,  melyek  szükségkép  oda  vezetnek,  hogy  a 
német  kérdésben  határozottabban  lépjen  fel,  a  német  érzések  Bécsben  és  a 
monarchia  többi  németjénél,  melyek  a  magyarok  elleni  antagonismus  által 
neveltetnek,  de  azért  ügyünknek  mégis  minden  másnál  inkább  használnak^ 
most  a  dualismust  még  szükségesebbé  ttszik  ;  szóval  minden  kedvező  ■ —  -  — 
csak  azon  fölötte  nagy  barátság  és  bizodalom,  mely  Mailáth  és  az  ó-con- 
servativek  irányában  nyilatkozik,  semmikép  nem  akarnak  tetszeni.  A  meny- 
nyiben az  új  kanczellár  azon  dolgozik,  hogy  az  országgyűlés  összehívása  — 
mely  viszonyaink  rendezésének  föltétele  —  lehetővé  váljék,  támogatnunk 
kell  őt.  Kerülni  mindent,  mi  neki  e  részben  nehézségeket  okozhatna  — 
mint  például  az,  ha  a  megyék  tekintetében  nagyon  követelőleg  lépünk  fel. 
Azonban  tisztán  fel  kell  tartani  pártállásunkat  s  pedig  azért,  mert  ha  ezt 
nem  teszszük,  csak  azon  fogjuk  észrevenni  magunkat,  hogy  majoritásban 
vannak.  Akárhány  embert  tudok,  ki  csak  alkalomra  vár,  hogy  oda  szegőd- 
jék, hol  hivatalokat  osztogatnak,  s  ha  a  közvélemény  nem  tartja  vissza, 
pártunknak  fele  eláll  zászlójától.  Már  a  napokban  oly  eltéréseket  fogsz  hal- 
lani, melyeken  bámulsz.  S  ez  még  csak  a  kezdet.  Deák  ezt  nem  bánja,  sőt 
valószínűleg  óhajtja,  mert  ezen  úton  oly  állásban  marad,  mely  neki  a  leg- 
kedvesebb —  azaz  az  oppositióban  ;  de  én  megvallom,  szégyenlem,  s  a  mi 
tőlem  kitelik,  el  fogom  követni,  hogy  állásunkat  tisztán  körvonalozzam 
lapomban  szintúgy,  mint  más  utakon.  Ez  azonban,  ha  magamra  hagytok, 
legfeljebb  arra  jó,  hogy  személyes  állásomat  fentartsam,  de  a  pártot,  mini 
olyat,  nem  fogja  megmenteni  attól,  hogy  ámbár  roppant  majoritásban  van, 
feloszoljék,  s  részint  a  conservativek,  részint  a  határozatiak  pártjába  olvad- 
jon belé.» 

Augusztus  10-dikén  Szent-Tornyáról  így  ír  Eötvös  József  br.  Andrássy 
Gyula  grófnak  : 

« Ismered  nézetemet  a  nagy  politikai  manoeuverről,  melyen  keresztül 
megyünk.  Többször  mondtam  Széchenyinek,  s  hiszem  most  is,  hogy  azok- 
nak, kik  egy  nép  nevében  lépnek  föl,  legjobb  politika  a  nyíltság;  mert 

semmi  nép  nem  diplomata  s  a  magyar  még  kevésbbé  az,  mint  mások,  8 
támogatására  csak  addig  számolhatunk,  míg  azt,  a  mit  akarunk,  neki  meg- 
magyarázhatjuk. A  •  Napló »  vagy  inkább  azoknak  eljárása,  kiknek  inspira- 
tióit  követi,  csak  úgy  magyarázható  meg,  hogy  azok,  kik  a  pártot  vezetik, 
maguk  is  kívánják,  hogy  kisebbségbe  jővén,  a  felelősségtől  megmenekülje- 
nek. Ki  ezt  nem  tudja,  az  a  magasztalásokat,  melyeket  a  «Hon»  kivételével 
minden  magyar  lapban  a  kormányról  talál,  nem  értheti.  Én  legalább  igen 
természetesnek  találom,  ha  híveink  egy  része  a  « Hon » -hoz  szegődik,  a  má- 
sik a  « Napló*  tanácsát  követve  kormányi  vagy  főispáni  hivatalt  vállal  — 
mert  más  nevet  a  főispán  Önkényétől  függő  hivatalok  csakugyan  nem  érde- 
melnek —  s  ha  maholnap  isolálva  állunk,  vagy  minden  erőnket  leszünk 
kénytelenek  megfeszíteni,  hogy  azokat  visszanyerjük,  kiket  a  határozati 
párthoz  mi  magunk  kergettünk  át,  vagy  kiknek  mi  magunk  építettük  a 
hidat,  melyen  a  kormányhoz  átmehetnek.  Én  nem  most,  de  régen  meg 
vagyok  győződve  arról,  hogy  ellenzéki  jellemünkről  lemondanunk  nem  sza- 
bad, s  ha  még  azon  czikkemet  is,  melyet  a  megyei  rendszerről  írtam,  olva- 
sod, látni  fogod,  hogy  benne  kimondom :  a  kormányt,  a  mennyiben  csak 
az  országgyűlés  összehívásán  dolgozik,  akadályoznunk  nem  kell ;  de  hogy 
mind  az  egész  kormányrendszer  törvénytelensége,  mind  az  iránt  elég  vilá- 
gosan kimondám  nézetemet,  hogy  a  kormányt  ezen  egyen  kívül  nem  szán- 
dékom semmi  másban  pártolni.  Még  Sennyey  is  panaszkodik  a  felett,  hogy 
minden  alkalommal  a  véleménykülönbséget  emelem  ki,  mely  köztem  s  a 
kormány  mostani  vezetői  közt  mindig  létezett,  s  előre  mondom,  hogy  velők 
oppositióban  fogok  állani.  Igaz,  hogy  tovább  kellene  mennem  s  nincs  sen- 
kinek több  kedve  hozzá,  mint  nekem ;  de  52  éves  lévén  —  fájdalom,  épen 
ma  egy  hete  volt  születésem  napja  —  nagy  politikus  kezdek  lenni.  Teljes 
meggyőződésem,  hogy  Deáknak  jó  szándékú  manceuverjei,  melyeket  Kemény 
nagyon  is  buzgón  támogat,  pártunk  desorganisatióját  vonják  maguk  után. 
Már  most  is  teljes  dissolutióban  vagyunk.  De  épen  ezért  kerülnöm  kell  min- 
dent, mi  által  ennek  responsabilitása  reám  háramlanék,  s  ez  okvetetlenül 
bekövetkezik,  ha  oly  kérdésekben,  melyekben  Deák  valamely  positiv  irány- 
ban föllépett,  én  az  ellenkezőt  követném.  Míg  az  országgyűlés  együtt  nincs 
s  magunkat  tisztán  nem  orientálhatjuk,  s  míg  főkép  a  kormány  positive 
nem  nyilatkozott,  s  mi  bizonyosan  történni  fog,  Deákot  nem  hajtotta  ismét 
az  oppositióba,  szorosan  az  utolsó  országgyűlés  fólirásaihoz  tartva  maga- 
mat, ott,  hol  Deák  jelen  taktikája  azoktól  eltér,  ki  kell  kerülnöm  a  vitatko- 
zást, ha  csak  nem  akarom,  hogy  az  egész  ó-conservativ  had,  s  azok,  kik 
igen  kényelmesnek  tartják,  hogy  Deák  firmája  alatt  hivatalba  léphetnek, 
tátott  torokkal  hirdessék,  hogy  a  szakadást  a  fölirati  pártban  Eötvös  idézte 
elő,  s  hogy  ha  e  párt  többségben  nincs,  csak  én  okoztam  fellépésem  által. 
•Ich  kenne  meine  Pappenheimer. »  De  nem  félek  tőlök,  épen  mert  ismerem 
őket.  Ez  az  ok,  a  miért  lapom  kevésbbé  oppositdonalis,  mint  azt  magam  is 
kívánnám,  s  a  miért  a  megyei  kérdéshez  is  csak  glacé  keztyűvel  nyúltam ; 

azonban  más  úton  ugyanazon  czélhoz  jutunk.  Az  által,  hogy  a  constitutio- 
nális  kérdésben,  habár  a  legloyalisabb    phrasisokkal,    határozottan  lépek 
föl  s  mindig  visszatérve  a  német  kérdésre,  a  dualismusnak  szükségét  hir- 
detem, s  az  által,  hogy  egymásután  fölvéve  az  egyes  kérdéseket,  azokat 
elveink  értelmében  tárgyalom.  S  itt  újra  örömömet  fejezhetem  ki,  hogy,  a 
mi  már  annyiszor  történt,  nézeteinkben  találkozunk.  Egészen  úgy  Ítélek  a 
közhangulatról,  mint  te.  Embereink  a  miniszterialis  felelősséget  nagy  zajjal 
éltetik,  de  annak  lényegéről  nincs  fogalmuk ;  ellenben  még  nagyobb  lelke- 
sedéssel ragaszkodnak  a  megyei  rendszerhez,  mint  melyet  ezen  institutio 
érdemel,  mely  a  selfgovernmentnek  lényeges,  de  mégis  csak  egy  részét  való- 
sítja meg.  Már  miután  a  felelősség,  ha  az  nem  úgy  mint  Angliában,  hanem 
a  franczia  rendszer  szerint  alkalmaztatik,  csakugyan  igen  gyönge  biztosíté- 
kot képez,  s  miután  bölcseink  —  ignorálva  Angliát,  Belgiumot,  a  Svájczot 
és  Amerikát  —  tátott  torokkal  hirdetik,  hogy  a  kormány  felelőssége  a  hely- 
hatósági autonómiával  össze  nem  fér :  kétségtelen,  hogy  ha  a  jövő  ország- 
gyűlésen e  két  érdek  —  a  felelősség  elve  és  megyei  rendszerünk  —  ellen- 
tétbe állíttatnak,  a  többség  inkább  a  felelősségről,  mint  a  megyéről  mon- 
dana le.  Míg  törvényhozásunk  nagy  része  régi  táblabírákból  és  olyanokból 
áll,  kik  megyei  hivatalok  után  vágyódnak,  ez  a  dolgok  természetében  fek- 
szik, s  e  részben  a  határozati  és  fölirati  emberek  között  nincs    különbség. 
S  ez  az,  mire  Mailáth  et  socii,  ide  értve  Belcredit  is,  reményeiket  építik. 
Ismerem  a  jelen  kormánynak  terveit  és  az  ellenszenv,  mely  ellene  Bécs- 
ben és  a  tartományokban  nyilatkozik,  onnan   ered,  mert  azok    ismertet- 
nek mások  által  is.  Bécsben  egy  bizonyos  számú  udvari  kanczellária,  «Un- 
garische,  Böhmische,  Galitzische,  Oesterreichische  Hof-Kanzlei  • .  A  tarto- 
mányokban localis  kormányok,  melyek  azok  alatt  állnak.  Megyei  szerkezet, 
de  olyan,  melynek  főczélja  az,  hogy  az  administratio  olcsóbb  legyen,  s  mely- 
nek alapvonalait  a  főispánoknak  kiadott  utasításban  látjuk.  Országgyűlések 
az  egyes  országok  beldolgaira,  a  közösökre  egy  neme  a  Beichsrathnak, 
mely  nem  a  dualismus  alapján  a  két  birodalom  részének  küldötteiből,  ha- 
nem az  egyes  tartományok  követeiből  alakíttatnék,  s  a  lehetőségig  kevés 
tagból  állva,  a  lehetőségig  kevés  alkotmányos  jogokat  gyakorolna.  Ez  azon 
ideál,  mely  után  törekszünk  ?  Ha  valaki  kormányunkat  avval  vádolja,  hogy 
Magyarország  beolvasztásán  dolgozik,  igazságtalan.  Ok  nem  a  beolvasztást, 
hanem  szabadságunknak  korlátolását  kívánják,  s  a  mennyiben  ez  a  divide 
által  könnyebben  elérhető,  ha  lehet,  még  több  egymástól  független,  sőt 
ellenséges  részekre  osztanák  föl  a  birodalmat.  S  így  a  jelen  pillanatban  kü- 
lön állásunkat  is,  de  főleg  szabadságunkat  és  alkotmányosságunkat  kell 
védenünk.   A  kormánynak  ezen  positiója  bizonyos  tekintetben  könnyíti 
állásunkat,  mert  köztünk  és  a  lajtántúli  alkotmányos  párt  között  érdek- 
közösséget idéz  elo,  melyet  nekik,  ha  nem  is  egyszerre,  de  lassankint  meg 
fogok  magyarázni.  De  más  tekintetben  ezen  positio  veszélyes  reánk,  mert  a 
ki  nálunk  a  függetlenséget  és  különállást  használhatja  czégűl,  bizonyosan 

pártolókra  talál.  Nagy  azoknak  száma  az  országban,  kik  mindenek  fölött  csak 
a  zsinóros  magyar  nadrághoz  ragaszkodnak,  s  ha  huszárok  maradhatunk, 
nem  bánják,  akár  mint  Leibhuszárok  váltjuk  a  fenséges  uralkodó  ház  tányér- 
jait, akár  mint  hősök  küzdjünk  a  szabadság  csatájában.  Akárhányan  örül- 
nek, ha  csak  a  németet  szidhatják  és  üthetik,  akár  a  szabadság,  akár  az 
abeolutismus  érdekében  tölthetik  rajtuk  kedvüket,  s  ha  ezeknek  még  azt 
mondhatják,  hogy  a  megyei  rendszer  a  miniszterialis  formával  össze  nem 
fér,  s  hogy  1 848-ban  nemzetiségünk  garantiájáról  mondtunk  le,  midőn  más 
európai  nemzeteknek  alkotmányos  elveit  elfogadtuk,  lesz  akárhány,  ki  egy 
magyar  kanczellár  és  magyar  tárnokban  alkotmányosságunk  non  plus  ultrá- 
ját látja,  s  annál  inkább  éljenez  a  corouatiónál,  mentől  tökéletesebben 
hasonlítana  ez  ahhoz,  midőn  megesküsznek  az  alkotmányra,  hogy  meg  ne 
tartsák.  Ezen  veszély  az,  melytől  tartanunk  kell,  s  ez  az  ok,  a  miért  minden 
erőmet  összeszedve  azon  dolgozom,  hogy  a  felelősség  elvét  az  embereknek 
ismét  eszükbe  hozzam  s  megmutassam,  hogy  e  nélkül  egész  alkotmányos- 
ságunk mit  sem  ér,  bebizonyítva  egyszersmind,  hogy  a  miniszteriális  rend- 
szer következtében  ugyan  régi  megyei  szerkezetünkben  bizonyos  módosítá- 
sok elkerülhetetlenek,  hogy  azonban  azt,  a  mi  benne  lényeges,  a  szabad 
önkormányzást,  nem  csak  megtarthatjuk,  sőt  nagyobb  kiterjedésben  bír- 
hatjuk, mint  ennekelőtte.  Ma  jött  ki  ezen  irányban  második  czikkem,  s  ha 
Isten  éltet  és  egészséget  ad,  oly  tisztába  hozom  e  kérdést,  mint  a  nemzeti- 
ségit, melyről  most,  miután  könyvem  hatásáról  az  ország  különböző  vidé- 
kein és  nemzetiségeinél  biztos  híreim  vannak,  tudom,  hogy  az  úgy  fog  meg- 
oldatni, mint  én  felállítottam.  A  közigazgatási  kérdés  egyike  a  legnehezeb- 
beknek, főkép  nálunk,  hol  azoknak  nagyrésze,  kik  politikáról  szólnak,  e 
tudománynak  még  első  elemeit  sem  ismeri.  Nehéz  úgy  szólni,  hogy  min- 
denki megértsen,  s  czikkeim  mégis  szerfölött  unalmasak  ne  legyenek.  De 
25  évig  foglalkoztam  e  tárgygyal  s  összeszedem  minden  erőmet.  Ha  e  kér- 
dést tisztába  hozom,  szolgálatot  teszek  a  hazának,  habár  az  utolsó  volna  is, 
mire  50  éven  túl  mindig  gondolni  kell.  Hogy  azonban  boldoguljak,  támaszra 
van  szükségem,  s  ha  itt-ott  tévednék,  hű  barátok  tanácsára.  Az  «IdŐk 
Tanujai  már  megtámadott,  a  « Hírnök »  követi  s  biztos  lehetek  benne,  hogy 
nem  sokára  az  egész  tisztes  falka  talpamon  követ.  Tudják,  hogy  az  egész 
szabadság  kérdése  az  administratio  szervezésétől  függ,  s  azért  bizonyosan 
nem  fognak  semmit  elmulasztani,  hogy  utamat  állják.  De  mottóm  szerint 
•Viel  Feind,  viel  Ehr»  szinte  örülök  a  küzdelemnek,  csak  tudjam,  hogy,  ha 
kell,  magam  nem  maradok,  s  ebben  főkép  reád  számolok.  Meggyőződésem 
az,  hogy  a  mohácsi  vész  óta  talán  nem  volt  pillanat,  mely  liazánk  sorsára 
elhatározóbb  befolyást  gyakorolt,  mint  a  mostani.  S  innen  van,  hogy  csak- 
nem nevetséges  tevékenységet  fejtek  ki.  Ha  látnád,  mennyit  dolgozom, 
hány  czikket  és  levelet  írok  s  mily  fáradsággal  nézem  végig  régi  jegyzetei- 
met az  egyes  kérdésekről,  mosolyognál.  De  érzem,  hogy  forduló  ponton 
állunk,  s  habár  néha  betegnek  találom  magamat,  fel  akarom  használni  egész 

erőmet,  az  utolsó  cseppig  kifacsarva  mindent,  mi  bennem  van,  hogyha  majd 
a  czitromot  nem  sokára  elvetik,  ne  legyen  kár  érte.  Segítségtek  nélkül  azon- 
ban minden  fáradozásom  hasztalan.  Nézeteidet  a  közös  ügyek  tárgyalásáról 
ne  közöld  senkivel,  hanem  formulázd  azokat  írásban.  Megkísértem  én  is,  8 
ha  találkozunk  Terebesen  vagy  máshol,  előbb  tisztába  hozzuk  e  tárgyat 
magunk  között,  s  hogy  mikor  és  mily  módon  lépj  föl  az  indítványnyal.  De 
nem  bámulsz-e  roppant  ildomosságomon  ?  Még  politikus  sakkista  lesz  belő- 
lem. Hiában,  vénülünk.  Meglásd,  ha  még  egy  pár  évig  élek,  nem  megyek 
soha  többé  egyenes  úton,  vagy  legalább  nem  járok  többé  egyenesen.  Mit 
használ,  hogy  meghajolni  nem  akartam,  végre  is  meghajlít  az  idő.t 

Augusztus  21-dikén  a  Svábhegyről  ezt  írja  Eötvös  József  br.  Lónyay 
Menyhértnek : 

«A  föltétlen  marasztalásokat,  melyek  egy  idő  óta  a  « Napló  t-ban  olvas- 
hatók, sem  indokoltaknak,  sem  ildomosoknak  nem  találom.  Az  állás,  a  me- 
lyet a  kormány  jelenleg  elfoglal,  nem  eléggé  tiszta,  hogy  azt  az  ország  érde- 
kében föltétlenül  pártolni  lehetne  s  nem  eléggé  biztos,  hogy  ahhoz  már 
most  csatlakozni  tanácsos  volna. » 

Szeptember  18-dikán  Andrássy  Gyula  grófhoz  intézett  levelében  ezt 
írja  Eötvös  József  br. : 

« A  tálában  véve  biztos  lehetsz  benne,  hogy  ellenzéki  állásomat,  a 
mennyire  ez  a  Deák  által  elfoglalt  positio  mellett  lehetséges,  mindig  tisz- 
tán fogom  markírozni. » 


AZ  ORSZÁGGYŰLÉS  ÖSSZEHÍVÁSÁRÓL  ÉS  A 
FEBRUÁRI  PÁTENS  FÖLFÜGGESZTÉSÉRŐL. 

Őfelsége  1865.  szeptember  17-dikén  kelt  elhatározásával  egybehívta 
a  magyar  országgyűlést  1865.  deczember  10-dikére  Pestre;  szeptember 
18-dikán  kiadott  leiratában  pedig  megengedte,  hogy  az  1861.  november 
5-diki  kézirata  által  feloszlatott  megyei  bizottmányok  és  sz.  kir.  városi  kép- 
viselő testületek  az  1848.  V.  t.  ez.  7.  §-ában  érintett  közgyűlések  helyette- 
sítéséül a  választó  kerületek  és  a  középponti  választói  választmányok  meg- 
alakítása végett  egybehívassanak.  Szeptember  20-dikán  a  birodalom  népei- 
hez intézett  manifestumában  őfelsége  a  februári  alkotmányt  fölfüggesztette. 
Az  e  tárgyban  ugyanakkor  kibocsátott  császári  pátens  így  szól : 

•  Azon  elutasíthatatlan  szükség  tekintetéből,  hogy  a  birodalom  alkot- 
mányszerű jogalakulása  számára  nyerendő  tartós  alapok  végett  a  magyar 
korona  országainak  törvényes  képviselőivel  a  kiegyezés  útjára  lépjünk,  s  e 

végből  az  illető  országgyűléseknek  az  1860.  október  20-diki  diplomát,  s  a 
birodalmi  képviselet  iránt  az  1X61.  február  2G-diki  nyiltparancscsal  kihir- 
detett törvényt  elfogadás  végett  eléjük  terjeszszük  ;  továbbá  azon  tekintet- 
ből, hogy  ez  által  ki  van  zárva,  hogy  ugyanekkor  ezen  okiratok  átalánosan 
kötelező  birodalmi  törvényeknek  tekintessenek,  minisztériumunk  meghall- 
gatása után  rendeljük,  a  mint  következik :  Először :  A  birodalmi  képviselet 
iránti  törvény  hatálya  azon  föntartással  függesztő  tik  föl,  hogy  a  magyar  s 
horvát  országgyűlések  tanácskozásainak  eredményei,   azon   esetre,   ha  az 
említett  törvényeknek  a  birodalom  egységes  fönnállásával  s  hatalmi  állásá- 
val megegyeztethető  módosítását  foglalják  magukban,  elhatározásunk  előtt 
a  többi  királyságok  s  országok  törvényes  képviselői  elé  fognak  terjesztetni, 
hogy  ezek  hasonló  nyomatékú  nyilatkozatát  is  meghallgassuk  és  méltányol- 
juk. Másodszor :  Míg  a  birodalmi  képviselet  össze  nem  gyűl,  kormányunk- 
nak feladata  lesz,  hogy  megtegye  a  halasztást  nem  tűrő  intézkedéseket,  s 
ezek  közt  különösen  azokat,  melyeket  a  birodalom  pénzügyi  és  közgazda- 
sági érdeke  követel. • 


NEVENAPJA  ALKALMÁVAL. 

Pest  városa  polgárai  1K65.  október  5-dikén  Deák  Ferencznél,  neve- 
napja alkalmából,  fáklyás-zenével  tisztelegtek. 

Deák  Ferencz :  Legszívesebb  köszönetet  mondok  azon  fényes 
megtisztelésért,  melyben  engem,  igénytelen  egyszerű  polgártársatokat, 
ezennel  részesíttek.  Egyedül  barátságtoknak,  szíves  jó  indulatotoknak 
tulajdoníthatom  ezt,  s  buzgón  kérlek,  e  barátságot,  e  szíves  jó  indula- 
tot tartsátok  meg  ezentúl  is  irántam. 

Es  mivel  e  fényes  megtisztelést  névnapi  szíves  köszöntésnek  kell 
tekintenem,  nem  fogok  itt  s  ezúttal  politikai  dolgokról  szólani.  Ha 
Isten  engedi  s  polgártársaim  bizalma  parancsolni  fogja,  hogy  ismét 
politikai  téren  működjem,  ott  lesz  helyén,  s  ott  lesz  jogom  és  köteles- 
ségem őszintén  előadni  mindazt,  mit  a  haza  javára  czélszerűnek  hiszek. 
Most  ismételve  legszívesebb  köszönetemet,  azzal  végzem,  a  mi  minden 
jó  hazafinak  naponkint  reggeli  s  esteli  imádsága:  « Isten  áldja  meg  a 
hazát*. 

VÁLASZTÓIHOZ. 

Pest  belvárosa  választói  1865.  október  8-dikán  testületileg  megjelen- 
tek Deák  Ferencznél,  s  megkérték  az  országgyűlési  képviselőség  elfogadá- 
sára. Deák  Ferencz  így  felelt : 

Tisztelt  polgártársaim !  Az  első  szó,  melyet  önök  szíves  felszólí- 
tására mondani  kedves  kötelességem,  a  köszönet  meleg  szava  e  meg- 
tisztelésért. 

Politikai  elveim,  nézeteim  nem  ismeretlenek  polgártársaim  előtt. 
Ha  e  nézeteket  a  Pest  belvárosi  kerület  tisztelt  választóinak  többsége 
helyesli,  s  engem  országgyűlési  képviselőjének  megválaszt,  szent  köte- 
lességemnek tartandom,  a  választást  hálával  fogadni  b  elfoglalni 
ismét  a  képviselői  állást,  melyre  polgártársaim  nagybecsű  bizalma 
meghív. 

Nem  ifjú  erővel  lépek  most  e  térre,  melyen  már  több  ízben  mű- 
ködtem, mindig  őszinte,  tiszta  szándékkal,  de,  fájdalom,  gyakran  nem 
az  óhajtott  sikerrel.  Tiszta  szándék,  őszinte  jóakarat  most  sem  hiá- 
nyoznék nálam,  de  érzem,  hogy  a  feladat  nagyságához  képest  erőm 
parányi. 

Azonban  a  siker  Isten  kezében  van.  0  tőle  kérünk  és  remény- 

lünk  áldást  törekvéseinkre.  0  benne  bízva,  igaz  ügyünkben  csügged- 
nünk nem  szabad. 

Zárom  szavaimat,  ismételve  azon  meleg  köszönetet,  melylyel 
kezdettem :  köszönetet  a  bizalomért,  s  önöknek  köszönetet  a  megtisz- 
telésért,  a  melyben  részesítettek. 


A  VÁLASZTÁSOK  SZABADSÁGÁRÓL. 


Az  1861-diki  határozati  párt  tagjai  közül  néhányan  Deák  FerenczrŐl 
azt  a  hírt  terjesztették,  hogy  az  1861-diki  országgyűlésre  küldött  minden 
képviselőnek  újra  megválasztását  kívánja.  •  Köszönettel  vettem  —  írja  1865. 
október  13-dikán  Csengery  Antal  Lónyay  Menyhértnek  —  tudósításaidat 
vidéked  politikai  mozgalmairól.  Tudomás  végett  közöltem  Keménynyel  és 
Deákkal  is  a  közölhető  részeket  Deák  nagyon  boszankodik  a  határoza- 
tiakra, mivel  már  másfelől  is  hasonló  tudósításokat  vett.  Csak  azt  varjai 

hogy  valamely  lapban  mondassák  olyasmi,  hogy  a  határozatiak  az  érintett 
manoeuverrel  élnek,  azonnal  nyilatkozni  fog. » 

A  « Pesti  Napló*  1865.  október  17-dikén  megjelent  számában  több 
nagyváradi  választó  fölvilágosítást  kért  azon  hírre  nézve,  melyet  Deák  Fe- 
rencz  nevével  és  tekintélyével  támogatnak,  s  mely  szerint  kötelesség  min- 
den 1861-diki  képviselőt  saját  kerületében  újra  megválasztani,  s  hogy  ez. 
annyival  inkább  kötelesség,  minthogy  az  1861-diki  országgyűlés  2-dik  föl- 
irata után  a  fölirati  és  határozati  párt  Deák  Ferencz  vezérlete  alatt  egy 
loyalis  nagy  párttá  egyesülvén  :  a  Deák  Ferencz  személye  iránt  való  pietas 
is  követeli,  hogy  az  1861-diki  képviselők  újra  megválasztassanak. 

Erre  a  «P.  N.»  október  19-diki  számában  a  következő  nyilatkozat 
jelent  meg : 

Az  október  17-diki  « Napló  »-ban  egy  levél  közöltetik  Nagy- Várad- 
ról, mely  többek  nevében  van  írva.  Ezen  levél  szerint  sokak  által  az  én 
nevemmel  hozatik  kapcsolatba  némelyeknek  azon  eszméje :  hogy  köte- 
lesség minden  1861-diki  képviselőt,  ha  csak  az  physice  vagy  moraliter 
képtelenné  nem  lett,  saját  kerületében  újra  megválasztani,  és  pedig 
azért,  mert  mivel  a  kormány  1861-ben  az  országgyűlést  feloszlatta,. 
8  most  az  új  országgyűlés  összehívásával  mintegy  a  nemzetre  appellált, 
a  nemzetnek  az  1861-diki  követek  újabb  megválasztásával  kell  bebizo- 
nyítani hű  ragaszkodását  az  alkotmányhoz  és  azon  elvekhez,  melyeket 
az  1861-diki  országgyűlés  kimondott. 

A  választási  mozgalmakba  sem  közvetve,  sem  közvetlenül  nem 
kívánok  avatkozni,  s  még  a  váradi  levélre  sem  szólaltam  volna  fel ; 
de  több  oldalról,  több  izben  s  majdnem  naponkint  intéztetnek  hozzám 
egyenes  fölszólítások  szóban  és  írásban  az  iránt,  vájjon  igaz-e,  hogy  én 
voltam  egyik,  ki  a  fentebb  említett  elvet  felállítottam  s  határozattá 
emelni  segítettem.  Egyesek  és  községek  nevében  kérdezik  tőlem,  sza- 
bad-e más  képviselőt  választaniok  a  helyett,  ki  a  kerületet  1 86 1  -ben 
képviselte,  s  van-e  csakugyan  átalános  határozat,  mely  őket  ebben 
gátolja?  Ily,  egyenesen  hozzám  intézett  kérdések  és  fölszólalások  foly- 
tán nem  lehet  tovább  hallgatnom,  s  elmondom  néhány  sorban  mind 
ezekre,  mind  a  váradi  levélnek  reám  vonatkozó  tartalmára  válaszomat. 

Alkotmányos  országban,  midőn  a  törvényhozás  terén  valamely 
fontos  kérdés  felett  egyrészről  a  fejedelem,  másrészről  a  nemzet  kép- 
viselőinek többsége  megegyezni  nem  tudnak,  s  a  fejedelem  az  ország 
gyűlését  feloszlatva,  új  választásokat  rendel  s  az  országgyűlést  ismét 
összehívja,  ezen  eljárásnak  alkotmányos  értelme  csakugyan  az,  hogy  a. 

fejedelem  9  képviselők  véleményének  ellenében  magára  a  nemzetre 
hivatkozik.  Mert  mivel  a  képviselők  saját  egyéni  meggyőződésük  sze- 
rint járnak  el,  mindamellett,  hogy  őket  a  nemzet  bizalma  választotta, 
fontosabb  kérdéseknél  is  megtörténhetik,  hogy  a  képviselők  többségé- 
nek véleménye  lényegesen  eltér  a  nemzet  többségének  véleményétől.  Aa 
új  választások  tehát  alkalmul  szolgálnak  a  nemzetnek,  hogy  a  válasz- 
tás által  nyilatkozzék  :  vájjon  helyesli-e  vagy  kárhoztatja  volt  képvise- 
lőinek elveit  és  eljárását  ?  Helyeslés  esetében  vagy  az  előbbieket  vá- 
lasztja meg  ismét,  vagy  választ  más  egyéneket  is,  de  ugyanoly  elvüeket 
Kárhoztatás  esetében  pedig  ellenkező  elvű  egyénekre  megy  át  a  több- 
ség bizalma. 

A  helyeslés  tehát  nem  a  személyeknek,  hanem  az  elveknek 
ugyanazonosságában  fekszik,  s  a  nemzet  épen  úgy  kifejezi  ragaszko- 
dását ugyanazon  elvekhez,  melyekből  volt  képviselői  kiindultak,  ha 
némelyek  helyett  másokat  választ,  de  ugyanazon  elvűeket,  mintha 
egytől-egyig  az  előbbieket  választotta  volna  meg. 

A  haza  érdekében  szükséges,  hogy  a  választás  mindenütt  a  biza- 
lom tiszta  kifolyása  legyen.  A  bizalomnak  főfeltétele  kétségtelenül  az, 
hogy  a  választandónak  elvei  a  választók  többségének  elveivel  a  fő  kérdé- 
sekben ellentétben  ne  legyenek.  De  a  hol  ezen  feltétel  több  képviselő- 
jelöltben egyaránt  megvan,  ott  a  bizalomnak  több  egyéb,  igen  alapot 
motívumai  is  vannak,  melyek  között  bizonyosan  fontosabb  a  nagyobb 
képesség,  mint  azon  körülmény,  hogy  a  jelöltek  egyike  a  kerületei 
már  előbb  is  képviselte.  Ily  esetben  a  választók  szebben,  nemesebbéi 
s  a  hazára  nézve  hasznosabban  gyakorolják  választási  jogukat,  ha  olj 
jelöltek  közül,  kik  elveiknél  és  jellemöknél  fogva  egyaránt  méltók  8 
bizalomra,  a  nagyobb  képességet  veszik  főkép  tekintetbe. 

Ezen  átalános  és  tisztán  objective  tartott  nézeteimből  láthatja 
ki-ki :  hogy  ón  azon  elvet  vagy  eszmét,  melyet  a  váradi  levél  is  említ 
fel  nem  állítottam,  s  azt  határozottá  emelni  nem  segítettem  és  nem  if 
óhajtottam.  De  nem  is  tudok  ily  határozatról  semmit.  Lehet,  hogj 
valahol  több  hazafiak  abban  állapodnak  meg  maguk  között,  hogy  m 
1861-diki  követeket  fogják  megválasztani,  s  a  mennyire  lehet,  ázol 
megválasztására  fognak  törekedni.  Ily  megállapodás  teljesen  szabad- 
ságában áll  bárkinek,  de  az  egyedül  azoknak  szolgálhat  zsinórmérté- 
kül, kik  a  megállapodást  önként  elfogadják,  másokra  azonban  érvény- 
nyel és  kötelező  erővel  nem  bírhat.  Saját  választási  szabadságát  ki-ki 
lekötheti,  de  másét  senki. 

Nem  is  hiszem,  hogy  ily  megállapodásokat  maguk  a  megálla- 

podók  mádnak  kívánnák  tekinteni,  mint  egyszerű  nézetnek.  Tovább 
menni  s  arra  mások  irányában  mint  kötelezőre  hivatkozni,  erőltetés 
volna  és  jogtalan  korlátozása  a  választási  szabadságnak,  melyet  senki 
nem  akarhat. 

A  mi  a  nagyváradi  levélnek  személyemre  vonatkozó  részét  illeti, 
köszönöm  azon  kedvező  véleményt,  melyet  a  levél  írói  személyem 
iránt  kijelentettek ;  úgy  tekintem  azt,  mint  szíves  ragaszkodást ;  de  ha 
örülni  tudnék  annak,  hogy  bárki  a  maga  jobb  meggyőződését  egye- 
nesen és  egyedül  az  én  személyem  iránti  tiszteletnek  áldozza  fel, 
midőn  a  haza  javáról  van  szó,  becsülést  sem  érdemelnék,  annál  ke- 
vésbbé  tiszteletet.  Örülök,  ha  valakit  okokkal  tudok  meggyőzni  vala- 
mely nézetem  helyességéről;  minden  más  motívumot  helytelennek 
tartok,  s  legforróbb  óhajtásom  az :  hogy  közdolgainkban  minél  több 
objectivitással  és  minél  kevesebb  subjectivitással  járjunk  el. 

A  pieta8  szép  és  szent  dolog,  mely  sok  jónak,  hasznosnak,  ne- 
mesnek forrása ;  de  politikai  téren  egyes  ember  érje  be  azzzal,  ha  pol- 
gártársai becsülik ;  minden  fáradozásainak  ez  a  legszebb  jutalma.  Köz- 
ügyekben csak  egy  pietasnak  szabad  uralkodni,  azon  pietasnak,  mely- 
nek tárgya  a  Haza. 

Deák  Ferencz. 


VÁLASZTÁSI  ÜGYBEN. 

1865-ben  Abauj vármegye  füzóri  választókerületében  két  országgyű- 
lési képviselőjelölt  állott  egymással  szemben.  Miután  a  választásra  jogo- 
sultak nevének  első  összeírását  a  központi  választmány  megsemmisítette 
volt,  az  egyik  jelölt  más  választókerületben  200  nemes  nevére  egyenkint 
10CQ  öl  földet  íratott  át,  hogy  ők  ekkínt  a  füzóri  kerületben  a  szavazásra 
jogot  nyerjenek.  A  másik  jelölt,  Bdrczay  Ödön,  az  eljárás  törvényessége 
iránt  kérdést  intézett  Deák  Ferenczhez.  Deák  Ferencz  a  kérdésre  így  felelt : 

Pesten,  1865.  október  22. 
Kedves  Öcsém ! 

Azok,  kik  megyékben  és  szabad  kerületekben  az  országgyűlési 
követek  választásában  eddig  szavazattal  bírtak,  e  jogot  most  is  gyako- 
rolhatják, habár  nem  bírnak  is  annyi  vagyonnal  vagy  jövedelemmel,  a 
mennyit  másokra  nézve  a  törvény  mint  qualificatiót  megállapított.  Ez, 
úgy  hiszem,  a  törvényből  is  világos. 

De  a  választási  jog  tisztán  személyes  jog  lévén,  az  én  vélemé- 
nyem szerint  ki-ki  e  jogot  csak  egy  helyen  gyakorolhatja,  s  azt  nem 
tartom  a  törvény  szellemével  megegyeztethetönek :  hogy  a  kinek  több 
kerületben  van  birtoka,  az  minden  kerületben  szavazhasson. 

A  törvény  ugyan  nem  szól  arról,  hogy  ki-ki  hol  Írassa  magát  a 
választók  sorába.  De  úgy  tudom,  a  gyakorlat  szerint  mindenki  azon 
kerületben  iratik  föl,  ha  magát  jelenti,  melyben  lakik,  8  még  nem  hal- 
lottam azon  fogást,  hogy  valamely  kerületből  tömegesen  átvigyék  a 
szavazóképeseket  összeírás  végett  más  kerületbe,  hol  bírnak  ugyan  va- 
gyonnal, de  nem  laknak. 

Sajnálni  lehet,  hogy  a  választásoknál  vallási  súrlódások  merül- 
nek föl.  Most,  midőn  vallási  ügy  aligha  lesz  tárgya  az  ország  gyűlésé- 
nek, ily  súrlódás  káros  is,  nevetséges  is. 

Isten  veled ! 

Igaz  barátod 
Deák  Ferencz. 


BAKTAL  ÉS  ESTERHÁZY  A  MAGYAR  KÉRDÉS 

MEGOLDÁSÁRÓL. 

Lónyay  Menyhért  gróf  1 865.  október  havában  találkozott  Bécsben 
Bartal  Györgygyei,  a  helytartótanács  alelnökével  s  Esterházy  Mór  minisz- 
terrel. *Bartal  —  írja  Lónyay  naplójában  —  a  helyzetről  azt  mondotta* 
hogy  a  szerepek  jól  föl  vannak  osztva.  Mailáth  határozatlan  elvű,  még  jó 
Bécsben,  Ő  egyik  lábával  az  1848-diki  alapon  áll,  a  másikkal  az  októberi 
diplomáén.  Esterházy,  a  ki  nagyon  bírja  a  fejedelem  bizalmát,  egészen 
októberi  ember.  Belcredi  hasonlókép.  Ennélfogva  nagyon  szükséges  oda  oly 
ember,  a  ki  lavírozni  szeret  mint  Mailáth.  Az  országgyűlés  pressiója  majd 
áttereli  a  48-diki  alapra.  Midőn  kérdem,  miként  gondolkozik  a  közös  ügyek- 
ről, nézeteit  így  fejtette  ki :  A  magyar  országgyűlés  választ  minden  eszten- 
dőben delegatiót.  Ugyanezt  teszi  a  bécsi  szűkebb  Reichsrath ;  bővebb  nem 
lenne.  A  közös  ügyek  végre  is  a  közös  budgetre,  indirect  adókra,  kereske- 
delmi, vám-  és  főközlekedési  ügyekre  vonatkoznak.  Ezek  iránt  a  birodalmi 
minisztérium  készíti  el  a  javaslatokat,  a  melyek  a  külön  ülésező  két  dele- 
gatio  elé  terjesztetnek.  A  két  delegatio  bizottságot  küld  ki,  s  ezek  már 
együtt  ülnének,  közösen  tárgyalnák  a  kormány  előterjesztéseit  és  két  nyel- 
ven, magyarul  és  németül,  készítenének  róluk  jelentést.  Mind  a  két  dele- 
gatio külön  senatusban  tárgyalná  ezen  előterjesztéseket,  s  egymással  üzene- 
teket is  válthatna.  Ha  egyezség  jön  létre  és  a  fejedelem  sanctionálja,  tör* 

vónynyé  válik.  Ha  nem  egyezhetnének  meg,  csak  ez  esetben  tartanának 
vegyes  ülést,  s  itt  szavazás  útján  döntenék  el  a  függő  kérdéseket.  • 

Az  Esterházyval  folytatott  beszélgetéséről  ezeket  írta  naplójába  íxmyay 
Menyhért:  <Azt  mondotta,  hogy  látja  a  nehézségeket,  melyek  a  kiegyenlí- 
tésnek útjában  állanak,  de  azt  hiszi,  hogy  a  megoldás  nem  lehetetlen,  ha 
kölcsönös  jóakarat  és  bizalom  is  hozzája  járul.  Érdekében  tartja  ő  mindenek 
fölött  a  magyar  elemnek,  hogy  Őszinte  kibékülés  jöjjön  létre.  Előadta,  hogy 
több  éveken  át  falusi  magányban  élt.  «Ich  bin  in  aller  Ruhe  in  meinen 
Wáldern  gesessen. »  Nem  is  gondolta,  hogy  valaha  még  a  cselekvés  terére  is 
lépjen.  Ótödfél  évig  élt  most  Bécsben  hivatalban  nagyobb  munka  nélkül, 
míg  nem  jött  el  ennek  ideje,  mert  érni  kellett  hagyni  a  dolgokat.  Higyje  el, 
monda,  hogy  ez  alatt  az  idő  alatt  igen  sokat  tapasztaltam.  Látta  és  tapasz- 
talta a  nemzetiségi  agitatiókat  ellenünk.  «Diese  Sachen  lassen  sich  besser 
vom  Stephansthurm,  als  vom  Blocksberg  beurtheilen.  •  Nemzetiségünk  érde- 
kében szükségesnek  tartja  a  választási  qualificatio  revisióját  és  a  census 
emelését.  A  másik  veszedelmes  dolog  a  1 7  éven  át  fölnevelkedett  bureau- 
kratia,  melynek  fondorkodásait  ismeri,  mely  a  reá  nézve  kedvezőtlen  idők- 
ben elbúvik,  hogy  annál  elevenebb  fondorlatokkal  lépjen  ismét  elő,  ha  meg- 
nyílik a  tere.  Szólott  a  megyei  rendszernek  józan  és  nemzeti  alapokon  való 
átalakításáról.  Szóval  a  gyönge  szavú,  hideg  modorú,  magyarul  nem  tudó 
kis  ember  oly  melegen  érző  magyar,  mint  bármelyikünk  és  százszorta  ma- 
gyarabb, mint  a  kosmopolitikus  eszmékkel  saturált  jövo-pártiak,  kik  csak  a 

demagógia  csillogó  árnyképei  után  kapkodnak,  mint Azonban  nem 

dualista.  Midőn  én  szóba  hoztam,  hogy  erre  kell  törekedni,  nem  helyeslé. » 
Sennyey  —  folytatja  Ixmyay  —  a  dualismus  alapján  áll.  Mailáthról  azt  hal- 
Iám,  hogy  ezt  Esterházynak  még  nem  merte  megmondani.  Belcredi  positive 
foederalista,  a  tartományok  csoportjainak  eszméjéhez  ragaszkodik,  öt  udvari 
kanczelláriát  kíván. 


KÉPVISELŐJELÖLTEK  MEGÁLLAPODÁSAI. 

1865.  szeptember  havában  Tisza  Kálmán  meglátogatta  Deák  Feren- 
czet  Puszta-Szt-Lászlón. 

1865.  október  8-dikán  ezeket  írta  naplójába  Lönyay  Menyhért: 
•Deák  Ferencz  arról  beszélt  velem,  hogy  nagyon  óhajtaná,  ha  a  fölirati  és 
határozati  két  párt  egymásba  olvadna.  Erre  azt  feleltem  neki,  hogy  nem 
fogja  elérni,  a  határozatiak  a  legelső  alkalommal  ellenünk  támadnak,  külön- 
ben miért  igyekeznének  szervezkedni  ? » 

•Október  28-dikán  —  írja  Lónyay  Menyhért  naplójában  -  -  jöttem 
Pestre.  Deák  igen  szívesen  fogadott.  Csengerytől  már  előbb  megtudtam, 
hogy  capacitálni  igyekeztek  az  öreg  urat,  hogy  itt  az  ideje  pártja  szervez- 

Dcák  Finnes  Beisédei.  Hl.  23 

kedésének  és  annak,  hogy  az  elnökség  kérdésében  a  határozatiakkal,  a  kik 
Ghyczy  Kálmánt  jelölték  ki,  megküzdjünk.  Ennek  következtében  bátran 
szólottam  vele  ezen  irányban,  szükségét  mutogatván,  hogy  mi  is  hívjuk 
össze  az  ország  különböző  vidékeiről  híveinket.  November  2-dikán  ebbe 
félig-meddig  belenyugodott.  Még  az  nap  Eötvösnél  összejöttünk :  Szent- 
iványi,  Gorove,  Csengery,  Horváth  Boldizsár,  Széchenyi  Dénes,  Kovách 
László  és  én,  s  elhatároztuk,  hogy  november  11-dikén  d.  e.  10  órakor  össze- 
jövünk Eötvösnél,  mindenki  meghívja  oda  a  maga  vidékéről,  a  kit  közösén 
meghívandónak  kijelölünk,  hogy  tájékozódjunk,  kik  leszünk  együtt,  a  pár- 
tot hogyan  szervezzük  és  kit  jelölünk  ki  a  ház  elnökének.* 

Többen  azok  közül  —  írta  a  Pesti  Napló  —  kik  képviselőknek  jelöl- 
tettek, 1865.  november  11-dikén  összegyűltek  Eötvös  József  br.  lakásán,  s 
az  országgyűlés  első  teendői  közé  tartozónak  nyilvánították :  hogy  sürgetni 
kell  a  jogfolytonosságot,  ennek  folytán  a  parlamenti  kormánynak  törvé- 
nyeink szerinti  visszaállítását,  tehát  a  független  felelős  magyar  miniszté- 
riumnak kinevezését,  úgy  szintén  a  megyék,  kerületek  és  városok  alkotmá- 
nyos önállásának  és  teljes  törvényes  autonómiájának  visszaállítását.  Átalá- 
nos  volt  ezekre  nézve  az  egyetértés  nem  csak  a  jogfolytonosság  elvénél 
fogva,  hanem  azért  is,  hogy  az  országgyűlési  tanácskozások  és  egyezkedések 
ne  gátoltassanak,  s  a  közigazgatás  a  hosszabb  időt  igénylő  végrendezésig  is 
alkotmányos  és  a  közérdeknek  inkább  megfelelő  lehessen.  Elmentek  ez  után 
Deák  Ferenczhez,  közölték  vele  megállapodásaikat  és  kijelentették,  hogy  őt 
ezen  túl  is  vezérüknek  kívánják  tekinteni.  Deák  Ferencz  kinyilatkoztatta, 
hogy  e  megállapodások  teljesen  egyeznek  az  ő  nézeteivel,  8  kijelentette  azt 
is,  hogy  mivel  az  a  politikai  párt,  a  melylyel  Ő  eddig  is  egy  téren  műkö- 
dött, az  ország  alkotmányos  önállásának  és  függetlenségének  teljes  meg- 
óvása mellett  akarja  békés  úton  kiegyenlíteni  a  fönforgó  nehéz  kérdéseket, 
ő  jövendőre  is  ezen  párthoz  kíván  számíttatni. 


DESSEWFFY  EMIL  GKÓF  VÁLASZTÁSA  ÉRDEKÉBEN. 


Pozsony  városa  I.  választó-kerületének  több  választója  1865.  novem- 
ber 10-dikén  levelet  intézett  Deák  Ferenczhez.  Ebben  előadják,  hogy  a 
kerületnek  két  képviselőjelöltje  van  :  Dessewffy  Emil  gr.  és  Németh  Károly 
ügyvéd,  s  így  folytatják :  «A  választók  mai  napon  tartott  értekezletében 
Gervay  Nándor  ügyvéd  úr  nyilvánosan  szónokolván  gr.  Dessewffy  Emil  úr 
mellett,  kijelentette,  hogy  a  tekintetes  úrral  e  napokban  személyesen  érte" 
kezvén,  oly  nyilatkozatát  vette,  hogy  gr.  Dessewffy  Emil  úr  képviselővé 
megválasztatása  a  haza  érdekében  szükséges;  hogy  a  gróf  úrnak  meg  nem- 
jelenése  a  képviselők  házában  országos  veszteség  volna,  és  hogy  a  gróf 

úrnak  jelenléte  a  képviselők  házában  nem  csak  kívánatos,  de  nélkülözhetet- 
len ;  végtére  hogy  Ő  maga  —  t.  i.  Gervay  úr  —  felhatalmaz  tátott  volna 
•a  tekintetes  úr  által,  ezen  nyilatkozatát  bárkivel  közölhetni.  Minthogy  a 
pozsonyi  választók  mélyen  tisztelt  uraságodat  ismerik  el  vezérökül  a  poli- 
tika mezején,  ezen  állítólagos  nyilatkozata  reájuk  mély  benyomást  gyako- 
rolt. E  benyomás  súlya  alatt  mi,  az  ellenjelölt  választó  bizottmányának  tag- 
jai, összegyűlvén,  egyhangúlag  határoztuk,  hogy  azon  esetben,  ha  e  nyilat- 
kozat csakugyan  a  tekintetes  úr  véleményének  szabatos  kifejezése,  követ- 
jelöltünket visszalépésre  fogjuk  bírni.  Gr.  Dessewffy  Emil  iir  mellett  ugyan, 
mert  elveink  képviselőjét  benne  nem  találhatjuk,  szavazni  nem  fogunk ; 
mindazonáltal,  hogy  a  gróf  úr  megválasztatása  biztosíttassák,  a  szavazástól 
pártunkkal  együtt  tartózkodni  fogunk.  Halzl  Károly  úr,  bizottmányunk 
elnöke,  e  gyűlésünk  összejövetele  előtt  ugyan  bátorkodott  már  e  tárgyban 
tekintetes  uraságodhoz  távirati  sürgönyt  intézni ;  minthogy  azonban  ez 
úton,  habár  tekintetes  úr  e  sürgönyt  válaszára  méltatná  is,  oly  feleletet 
nem  remélhetünk,  mely  minket  és  feleinket  tökéletesen  megnyugtatni  képes 
volna,  ismételve  esedezünk,  hogy  tekintetes  úr  minket  saját  kezeírásával 
megvigasztalni  kegyeskedjék. » 

Ezen  levélre  Deák  Ferencz  november  20-dikán  így  felelt : 

Tisztelt  urak ! 

A  vélemény  szabadságát  mindenkinél  és  minden  közügyi  kér- 
•désnél  tisztelem.  Különösen  választásoknál,  melyek  személy  iránti  bi- 
zalom alapján  történnek,  gondosan  kerülök  mindent,  a  mi  másoknak 
-ezen  szabadságát,  habár  csak  közvetve  is,  korlátozhatná. 

Ugyanazért  midőn  két  egyén  között  forog  fönn  a  kérdés,  még 
/véleményemet  sem  szoktam  nyilvánítani  kérdezetlenül.  De  midőn  kér- 
deznek, akkor  tartózkodás  nélkül  határozottan  elmondom  saját  egyéni 
németemet. 

A  pozsony-belvárosi  képviselői  választásra  vonatkozólag  előbb 
-Gervay  ügyvéd  úr  szóval,  azután  Halzl  Károly  úr  intézték  hozzám 
Azon  kérdést,  ha  gr.  Dessewffy  Emil  úrnak  megválasztását  szükséges- 
nek tartom-e  ?  Én  Gervay  úrnak  szóval  jelentettem  ki  azon  meggyő- 
ződésemet, hogy  gr.  Dessewffy  Emil  urat  oly  derék,  jeles  férfiúnak  is- 
merem, ki  a  magyar  törvényhozásnak,  különösen  pedig  a  kezdeménye- 
zést gyakorló  alsóháznak,  mindig  igen  hasznos  tagja  leend.  Jelenleg 
pedig,  midőn  bajainknak  óhajtott  orvoslásában  épen  a  finanz-kérdések 
lesznek  a  legkényesebbek  és  nehezebbek,  s  a  közgazdászati  és  finanz- 
ügyekben  épen  gr.  Dessewffy  Emil  azon  igen  kevesek  egyike,  a  kittij- 

dományos  készültséggel  és  szakavatottsággal  bír,  ő  az  alsóháznak  való- 
ban szükséges  is. 

Halzl  úrnak  távirati  kérdésére  igennel  feleltem.  Ennyi,  úgy  hi- 
szem, elég  arra,  hogy  egyéni  nézetemről  önök,  kik  azt  tudni  kívánták,, 
meggyőződhessenek. 

Önök  tenni  fognak  saját  belátásuk  szerint.  Tegyék  azt,  a  mit  a 
haza  érdekében  jobbnak  látnak.  Én  csak  kérdésükre  nyilatkoztam,  a 
azon  bizalommal,  a  melylyel  önök  irántam  vannak,  a  választási  sza- 
badság korlátolására  visszaélni  nem  kívánok. 
Isten  áldja 

tisztelettel 

alázatos  szolgájuk 
Deák  Ferencz. 

Pozsony  város  I.  kerülete  Dessewffy  Emil  grófot  választotta  ország- 
gyűlési képviselőnek. 

Dessewjf'y  Emil  gr.  deczember  első  napjaiban  levelet  írt  Eötvös- 
József  bárónak,  a  melyben  értesíti,  hogy  megrongált  egészsége  miatt,  orvo- 
sai egyhangú  és  határozott  tanácsára,  lemond  képviselői  állásáról.  A  levelet 
így  végzi :  « Kérlek,  add  át  olvasás  végett  e  levelet  Deák  Ferencz  barátom- 
nak. Sokan  megfordulnak  nála,  folynak  a  beszélgetések  mindenféléről.  Lesz. 
így  módja  fölvilágosítani  azokat,  a  kik  előtt  cselekvésem  indokai  oly  tisz- 
tán, mint  már  most  előttetek  állanak,  nem  lennének  ismeretesek.  Vegye  6 
egyébiránt  szíves  köszönetemet  azon  jó  véleményért,  melyet  felőlem  a 
pozsonyiaknak  adott  válaszában  kifejezett.  Ha  nem  ismerném  irántam 
mindig  bebizonyított  szíves  jó  akaratát,  azt  kellene  hinnem,  hogy  több 
ember  vagyok,  mint  a  mi  vagyok  valóban.  Meglehet,  hogy  lettem  volna 
képes  mint  képviselő  ez  úttal  a  közügynek  tehetni  némi  szolgálatot ;  de  ez 
semmi  esetre  se  lett  volna  olyan,  mint  Deák  Ferencznek  azon  egy  rövid 
beszéde  is,  a  melyet  megválasztása  után  választói  előtt  tartott.  • 


VÁLASZTÓIHOZ. 


Pest  belváros  választói  1865.  november  23-dikán  országgyűlési  kép- 
viselőnek egyhangúlag  Deák  Ferenczet  választották  meg.  A  választási 
jegyzőkönyv  átnyújtásakor  Deák  Ferencz  a  következő  beszédet  intézte 
választóihoz : 

Tisztelt  polgártársaim !  Minél  súlyosabb  a  kötelesség,  melynek 
teljesítésére  önök  szíves  bizalma  fölszólít,  minél  válságosabb  az  idő, 
melyben  e  fölszólítás  történik,  annál  nagyobb  megtisztelés  az  rám 
nézve. 

Szívesek  voltak  önök  szerény  politikai  pályámnak  múltját  kezes- 
ségül elfogadni  a  jövőre.  Hálával  ismerem  el  e  gyöngédséget ;  nem 
volnék  képes  más  kezességet  nyújtani. 

Méltán  és  teljes  joggal  követelik  önök  tőlem,  hogy  mint  képvise- 
lőjök  a  hon  javára  fordítsam  minden  erőmet,  s  együtt  működve  azok- 
kal, kik  hivatva  vannak  intézkedni  az  ország  ügyei  fölött,  törekedjem 
«  jelenben  oly  igen  súlyos  szenvedéseket  megszüntetni,  a  nélkül  azon- 
ban, hogy  a  haza  jövője  koczkáztatva  legyen.  (Éljenzés.) 

Oly  szent  kötelességet  szabtak  önök  elém,  melynek  érzete  min- 
den jó  embernek  kebelében  él.  Nem  kötötték  bizalmukat  részletekhez, 
«  nem  kívánták  tőlem,  hogy  már  előre  számoljak  még  azon  eszközökről 
is,  miket  leginkább  czélra  vezetőknek  tartok.  (Éljenzés.) 

Lelkem  mélyéből  köszönöm  e  teljes  bizalmat,  mely  néhány  szó- 
tan kimondja,  mit  várnak  önök  attól,  kit  képviselőjöknek  választottak. 
H  néhány  szó  egyszerű,  de  határozott  és  mindent  magában  foglal. 
35  néhány  szó  nem  egyéb,  mint  az,  hogy  teljesítsem  hűen  polgári  köte- 
lességemet. (Hosszas  éljenzés.)  Ennél  többet  senki  sem  tehet,  keveseb- 
bet tenni  senkinek  nem  szabad.  (Helyeslés.  Éljenzés.) 

Ha  Isten  engedi,  hogy  szép,  de  nehéz  megbízásunkat  óhajtott 
sikerrel  végezhetjük,  a  kedvező  eredmény  nem  egyes  embernek  leend 
-érdeme,  hanem  együtt  és  egyaránt  mindazoké,  kik  isten  áldása  mel- 
lett hü  és  ernyedetlen  közremüködésök  által  eszközlötték  a  jót,  s  meg- 
gátolták, a  mi  káros  és  veszélyes  lehetne.  (Éljenzés.) 

Sok  szép  remény  van  kötve  ezen  országgyűlésnek  működéséhez, 
sokkal  több  talán,  mint  a  mi  jelenben  létesíthető. 

Oly  igen  sok,  mi  a  nemzetnek  fáj,  oly  sok  és  fontos,  mit  e  hazá- 
ban javítni  és  alkotni  kellene,  hogy  mindezen  bajokon  azonnal  teljes 
mértékben  segíteni,  s  mindazt,  a  mi  hasznos,  sőt  szükséges  volna, 
rövid  időn  létrehozni,  valószínűleg  meghaladja  képességünket  és  az 
ország  kimerült  erejét. 

Csak  égető  bajainkat  orvosolhassuk  ezúttal,  csak  alapját  vet- 
hessük meg  hazánk  szebb  jövőjének,  az  idő  s  a  bilincseiből  fölsza- 
badult szellemi  és  anyagi  erő  folytonos  működése  létre  hozandja  majd, 
a  mi  még  hiányzik,  s  a  mit  most  elérni  nem  lehet. 

Igaz  ügy  mellett  a  tiszta  és  szilárd  akarat  s  a  kölcsönös  méltá- 

nyosság  sok  akadályt  legyőzhetnek.  Mi  az  igazságot  és  méltányosságot 
nemcsak  követelni,  hanem  teljes  mértékben  viszonozni  is  akaijak. 
De  mind  a  mellett  politikai  hiba  volna  már  előre  is  teljesen  biztosí- 
tottnak tekinteni  ügyünk  szerencsés  kimenetelét,  s  erélyt  és  óvatossá- 
got fölöslegesnek  tartani,  másrészről  polgári  btin  volna  már  előre 
reményt  vesztve  lankadni  a  munkában  és  küzdelemben.  Az  igaz 
ügynek  mindig  van  jövendője,  ha  azt  erély  és  eszélyesség  támo- 
gatják. 

Időnek  előtte  tehát  ne  örüljünk,  de  ne  ír  csüggedjünk  el  soha. 
Ne  tekintsük  valószínűnek,  de  ne  is  tartsuk  lehetetlennek,  hogy  a  sora 
és  elleneink  hatalma,  talán  erőnk  korlátoltsága,  sőt  meglehet  saját 
tévedéseink  is  háttérbe  szoríthatják  ismét  egy  időre  óhajtásaink  való- 
sulását.  Bízzunk,  de  sem  a  sors  kedvezésében,  sem  a  magunk  ere- 
jében, sem  mások  segélyében  ne  bízzunk  vakon.  Cselekedjünk  erélye- 
sen, de  megfontolva.  Ez  föladatunk.  A  siker  Isten  kezében  van. 

Ki  az,  ki  helyzetünkben  a  jövőről  biztosan  szólhatna  ?  Ki  merné 
magáról  állítani,  hogy  ereje  nagyobb,  mint  a  nehézségek,  s  hogy 
tévedni  semmiben  nem  fog?  Ki  az,  ki  mint  képviselő  többet  ígér- 
hessen, mint  azt,  hogy  szándéka  tiszta  lesz  mindenkor  és  akarata 
szilárd,  s  hogy  önzést,  mellékes  tekintetet  ismerni  nem  fog,  hanem 
minden  erejét  és  tehetségét  hazája  közjavának  fogja  szentelni  ? 

Ezt  ígérem  én  is  önöknek,  tisztelt  választóim,  őszintén  s  a  leg- 
tisztább lélekkel.  (Éljenzés.)  Fogadják  ezen  igéretemet  oly  szíves 
bizalommal,  a  minővel  képviselőjökké  választottak.  Fogadják  újra 
hálámat  a  megtisztelésért,  s  tartsák  fönn  ezentúl  is  bizalmukat  és  sze- 
reteteket irántam.  (Hosszas  lelkes  éljenzés.) 


A  HORVÁT  ORSZÁGGYŰLÉS. 


A  Schmerling  kormány  által  1865.  július  17-dikére  összehívott  hor- 
vát országgyűlés  július  10-dikén  elnapol  tátott,  s  november  12-dikén  nyílt 
meg.  ()  felsége  királyi  leiratában  azt  a  ho  kívánságát  fejezte  ki,  hogy  Hor- 
vátországnak Magyarországhoz  való  viszonya,  a  mely  a  magyar  országgyű- 
lés tanácskozásainak  is  tárgya  leend,  a  két  országgyűlés  közötti  egyetértő 
megállapodás  útján  rövid  idő  múlva  rendeztessék.  A  magyar  országgyűlés- 
nek legelső  sorban  feladata  az  leend  —  így  folytatja  a  királyi  leirat  —  hogy 
felavatásunkat  mint  Magyar-,  Dalmát-,  Horvát-  és  Szlavonországok  kirá- 
lyáét előkészítse,  és  a  felavató  diploma  elfogadása  után  isten  segítségével 

végre  ifl  hajtsa.  A  kir.  leirat  felszólítja  tehát  a  horvát  országgyűlést,  hogy 
idejekorán  gondoskodjék,  hogy  ezen  királyság  a  magyar  országgyűlésen 
képviselve  legyen. 


UNIÓ  ERDÉLYLYEL. 

1865.  július  végén  Ixmyay  Menyhért  ezeket  írta  naplójába:  •Meg- 
látogattam Bennyey  Pált  és  szóba  hoztam  az  erdélyi  unió  nagy  fontosságát. 
Erre  Ő  így  felelt :  Ez  ügy  becsületes  megkísértésót  föltételül  tűztem  ki,  mi- 
előtt hivatalt  vállaltam  ;  a  módra  nézve  ez  a  véleményem  :  új  kanczellár  és 
új  irány  a  kormányzatban  ;  ez  után  a  Kemény  Ferencz  által  javasolt  mó- 
don összehívása  az  erdélyi  országgyűlésnek,  s  elébe  terjesztése  az  unió  kér- 
désének*. 

1865.  szeptember  l-jén  királyi  leirat  tétetett  közzé,  mely  az  18<>3-dik 
év  ápril  31-dikén  kelt  csász.  leirattal  ideiglenes  választó  törvény  alapján 
^Nagy-Szebenbe  egybehívott  erdélyi  tartományi  gyűlést  feloszlatottnak  nyil- 
vánította, s  egyes  egyedfíl  az  uniótörvény  revideálása  tárgyában  Erdély 
országgyűlését  az  1791.  11.  t.  ez.  alapján  november  26-dikára  Kolozsvárra 
egybehívta.  Az  országgyűlés  elfogadta  Zeyk  Károly  következő  indítványát : 
«0  felségéhez  intézendő  alázatos  föliratunkban  fejezzük  ki  forró  hálánkat 
az  iránt,  hogy  felséges  urunk  királyunk  a  magyar  korona  tartományaiban 
az  alkotmányos  élet  visszaállítását  utbaindítani  kegyeskedett.  Fejtsük  fel, 
miként  mi  az  1848.  pozsonyi  VII.  és  kolozsvári  I.  törvényezikkeket  teljes 
jogerővel  biroknak  tartjuk,  s  hogy  ennek  következtében  mi  azok  érteimé- 
hen jelen  külön  gyűlésünkben  semmi  törvényváltoztatásba  nem  elegyed- 
hetünk, arra  egyedül  a  pesti  közös  országgyűlés  lévén  illetékes  ;  de  jelent- 
sük ki  azt  is,  hogy,  ha  a  törvényváltoztatás  hatáskörünket  nem  is  múlná 
felfii,  mi  az  említett  törvényezikkeken  változtatni  semmit  se  kívánnánk, 
miután  egyfelől  a  két  haza  egygyó  alakulásának  végrehajtását  úgy  a  hazára, 
mint  az  e  hazában  lakó  nemzetekre  és  egyesekre  nézve  üdvösnek  és  mellőz- 
hetetlenül szükségesnek  tartjuk,  s  másfelől  a  pozsonyi  VII.  t.  ez.  5.  §-a  8  a 
kolozsvári  L  t.  ez.  2.  §-a  elég  kezességet  nyújtanak  arra  nézve,  hogy  Erdély 
és  egyes  részei  ós  nemzetiségei  érdekei  az  egygyéalakulás  részletezésénél 
illően  tekintetbe  fognak  vétetni.  Felséges  uralkodónk  minden  népei  boldo- 
gítására  törekvő  atyai  szíve,  s  a  közös  országgyűlés  elismert  szabadelvű- 
sége  és  igazságszeretete  pedig  elég  biztosítékot  nyújtanak  arra  nézve,  hogy 
az  e  hazában  lakó  minden  nemzetiségek  jogos  igényei  a  méltányosság  ós 
jogegyenlőség  alapján  fognak  kielégíttetni,  úgy  hogy  minden  honpolgárnak 
egyenlő  joga  legyen  a  haza   minden  javadalmaiban  való  részesedésre,  s 
egyenlő  kötelezettsége  terhei  hordozására,  születés,  nemzetiség,  vagy  vallás 

senkinek  se  adva  előjogot  más  felett.  Melyeknél  fogva  kérjük  fel  arunk  kirá- 
lyunk ő  felségét,  méltóztassék  az  1848-diki  pozsonyi  VII.  és  kolozsvári 
I.  törvényczikk  nyomán  és  értelmében  az  erdélyi  törvényhatóságokat  él 
királyi  hivatalosokat  a  Pestre  folyó  évi  deczember  10-dikóre  összehívott 
országgyűlésre  mielőbb  meghívni,  hogy  a  közös  országgyűlés  összevetett 
vállakkal  munkálhasson  a  szőnyegen  levő  roppant  fontosságú  kiegyenlítés 
kérdésében,  s  mint  erre  egyedül  illetékes,  a  különböző  nemzetek  bele- 
nyugvásával és  kétségeik  elenyésztésével  eszközölje  az  annyiszor  felhozott 
1848-diki  törvényczikkek  értelmében  úgy  a  magyar  szent  korona,  mini  az 
összes  birodalom  érdekében  Erdélynek  Magyarországgali  egygyéalakuiása 
alkalmával  függőben  maradt  részletek  elintézését. » 

Az  erdélyi  országgyűlés  1866.  január  9-dikén  tartott  ülésében  fel- 
olvastatott őfelségének  1 865.  deczember  1 5-dikén  kelt  királyi  leirata,  mely 
az  országgyűlést  elnapolta  és  a  pesti  magyar  országgyűlésre  leendd  kép- 
viselőválasztást elrendelte. 


ORSZÁGGYŰLÉSI  ELŐKÉSZÜLETEK  ÉS  A 
KÉPVISELŐHÁZ  PÁRTJAI. 


Deák  Ferencz  —  miként  Lónyay  Menyhért  naplójában  írja  —  1 865. 
deczember  8-dikán  barátainak  részletesen  elmondotta,  miként  fogja  föl  a 
közel  jövőbeli  teendőket.  Előadta,  hogy  nézete  szerint  fődolog,  a  fejedelem- 
mel jól  maradni ;  ő  felsége  még  nincs  a  parlamentarismus  sajátságaival 
megbarátkozva;  ha  minden  tárgy  kezdetben  discussio  alá  vétetik,  annyi 
képviselő  közt  bizonyára  nem  egy  fog  akadni,  a  ki  nagyon  is  elevenen  nyi- 
latkozik, ezt  pedig  kerülni  kell,  tehát  mentül  kevesebb  discussio  legyen. 
Megtartatik  —  így  folytatta  —  a  trónbeszéd ;  mi  lesz  benne,  nem  tudja, 
de  reá  válaszolni  kell ;  legczélszerŰbb  lesz,  ha  a  ház  fölirati  bizottságot 
küld  ki. 

Deczember  9-dikén  Deák  Ferencz  több  pártjabeli  képviselőt  magához 
kéretett,  s  itt  hosszasan  fejtegette,  mennyire  szükséges  a  fenforgó  körül- 
mények között  az  egyetértés,  s  hogy  e  pillanatban  semmi  értelme  az  elkü- 
lönzésnok ;  a  volt  határozatiak  hozzájuk  simulnak,  ne  legyen  tehát  Deák- 
kör, hanem  alakítsanak  követi  kaszinót.  Klauzál  Gábor  és  Szentiványi 
Károly  helyeselték  véleményét.  Lónyay  Menyhért  ellenezte;  kiemelte, 
mennyire  helyes  volna,  hogy  a  párt  külön  alakuljon,  s  ha  ez  nem  történik, 
szükségét  fejtegette,  hogy  tagjai  mint  párt  másképen  tartassanak  együtt ;  a 
határozatiak  kímélését,  mint  a  kik  1861-ben  Deák  híveit  hazaárulóknak 

nyilvánították,  most  meg  őket  «az  opportunitás  emberei*  gúnynevével  ille- 
tik, a  legrosszabb  politikának  mondotta.  Deák  Ferencz  azonban  nem  tágí- 
tott ;  a  fŐ  kérdésekben  —  így  szólott  —  a  volt  határozatiakkal  egyetértünk, 
egyelőre  tehát  maradjunk  velők  együtt. 


Deák  Ferencz  1865.  deczember  9-dikén  a  hírlapokban  a  következő 
fölhívást  tette  közzé : 


Közel  lévén  az  országgyűlés  ünnepélyes  megnyitásának  napja, 
bátor  vagyok  a  tisztelt  képviselőket  előleges  értekezletre,  f.  hó  1 2-dikén 
reggeli  kilencz  órára,  a  nemzeti  múzeum  nagy  teremébe  barátságosan 
meghívni. 

Minthogy  a  képviselő  urak  szállása  előttem  tudva  még  nincsen, 
nem  kúldhetvén  egyen  kinti  külön  meghívásokat,  kénytelen  vagyok  e 
barátságos  meghívást  hírlapok  útján  közzétenni. 

Pest,  1865  deczember  9-dikén. 

Deák  Ferencz, 

Pest  belvárosi  képviselő. 

A  képviselők  közül  többen  « Deák-kör »  czímen  klubbot  alakítottak, 
melynek  deczember  10-dikén  volt  első  értekezlete.  l>edk  Ferencz  indítvá- 
nyozta, hogy  a  kör,  mellőzve  minden  pártszínezetet,  képviselői  kaszinóvá 
alakuljon,  s  minden  képviselőnek  egyiránt  szolgáljon  gyűlő  és  társalgó 
helyéül.  Sokan  barátai  közül  —  így  szólott  —  szükségesnek  tartottak  oly 
helyiséget,  hol  ugyanannak  a  pártnak  a  tagjai  összegyűlhessenek.  0  azon- 
ban többekkel  folytatott  eszmecsere  után  helyesebbnek  vélné,  ha  e  helyiség 
nem  kizárólag  egy  párté  volna,  hanem  képviselői  kaszinóvá  alakulna  át, 
mert  hiszen  most  a  fontosabb  kérdések  iránt  pártkiilönbség  nem  is  létez- 
hetik. Máskint  vannak  pl.  Angliában,  hol  egyes  kérdések,  melyek  igennel 
vagy  nemmel  döntetnek  el,  a  pártokat  egymástól  elválasztják,  s  máskint 
vagyunk  mi,  hol  a  nézetek  eltéréso  csak  a  kérdések  részletezésénél  fejlőd- 
hetik ki.  Ekkor  majd  a  képviselők  véleményének  bizonyosan  több  árnyék- 
lata  lesz,  s  ezekhez  képest  szélső  jobb  és  szélső  baloldal,  jobb-  és  balcentrum 
alakuland.  De  hogy  ezt  ma  anticipálják,  azt  nem  tartaná  helyesnek.  A  kér- 
dések tárgyalásánál  és  eldöntésénél  támadó  sok  keserűségtől  menekülhetni, 
ha  a  képviselőknek  egymással  való  folytonos  érintkezése  közöttük  barátsá- 
gos viszonyt  teremt.  Vannak  kényes  ügyek,  a  melyek  tárgyalása  a  kölcsönös 
legnagyobb  méltányosságot  követeli  meg ;  de  ezt  csak  úgy  érhetni  el,  ha  a 
képviselők,  minden  pártszínezetet  mellőzve,  érintkeznek  egymással.  Jobb 
lesz  tehát  bevárni,  míg  a  pártok  a  discussiók  folyamában  természetszerűleg 
ki  fognak  fejlődni.  A  képviselők  elfogadták  az  indítványt,  s  Deák  Ferencz 

arra  kérte  őket,  engedjék  meg,  hogy  a  körnek  átalakulásáról  az  összes  kép- 
viselőknek általa  összehívott  értekezletén  jelentést  tegyen. 

«A  kaszinó  tagkönyvébe  —  írta  Szász  Károly  «Egy  Képviselő  Napló- 
Jegyzetei*  czírnű  munkájában  —  deczember  10-dikén  beíratta  magát  min- 
denki vegyest.  Ott  van  Ghyczy,  Nyáry,  a  két  Tisza,  a  két  Ráday,  Jókai  a 
Bónis ;  ott  Zsedényi  és  Ürményi  és  mind. » 

Deczember  1 2-dikén  reggel  9  órakor  300  országos  képviselő  értekez- 
letre gyűlt  össze  a  múzeum  nagy  termében.  Deák  Ferencz  szóba  hozva  az. 
ünnepies  alkalmat,  melynél  fogva  az  ország  fővárosa  a  megérkező  fejedel- 
met e  napon  kebelében  fogadhatja,  udvariassági  tekintetből  is  czélszerűnek 
tartotta,  hogy  a  képviselőház  tagjai  az  uralkodó  elfogadására  a  kir.  várlak- 
ban jelenjenek  meg.  Az  értekezlet  az  indítványt  egyhangúlag  elfogadta. 
Szóba  jött  az  országgyűlésnek  deczember  14-dikére  kitűzött  megnyitása  Bu- 
dán. Madarász  József  Buda  ellen  szólott,  mert  a  törvény  nem  Budapestet* 
hanem  csak  Pestet  nevezi  meg  az  országgyűlés  tartása  helyéül.  Senki  sem 
támogatta. 

Deák  Ferencz  a  pesti  polgárokkal  a  vasúti  indóháznál  várta  Ő  felsé- 
gét. A  fejedelem  megállott  Deák  Ferencz  előtt  és  szívélyesen  köszöntötte. 

A  trónbeszéd  elmondása  napján  —  deczember  14-dikén  —  ő  felsége 
ebédre  hívta  magához  azon  képviselőket,  a  kiknek  neve  .4-val  vagy  J5-veI 
kezdődött,  s  kívülük  még  Deák  Ferenczet,  Eötvös  József  bárót,  Somssich 
Pált,  Csengery  Antalt  és  Lónyay  Menyhértet.  Őfelsége  Deákkal,  Eötvössel* 
Andrássyval  egyenkint  szívélyesen  és  jó  ideig  beszélt ;  Deák  Ferencznek  azt 
mondotta,  látogatná  meg  16-dikán  d.  u.  4  órakor. 

A  Deák-párt  és  az  1861-diki  határozati  párt  vezetői  közt  folytatott 
tanácskozásokról  a  «Pester  Correspondenz*  czímű  kőnyomatú  lap  1865. 
deczember  elején  megjelent  egyik  számában  Mezei  Mór  czikket  tett  közzé. 
A  conservativ  párt  közlönye,  a  « Magyar  Világ »  1866.  márczius  1-sején  meg- 
jelent számában  újra  lenyomatta  a  czikket  a  következő  sorok  kíséretében  r 
«A  «Pesti  Napló*  múlt  év  deczember  13-dikán  ily  fölirás  alatt  «Az  1861-diki 
pártok  egyesüléséről*  a  «Pester  Correspondenz*  kőnyomatú  lapból  —  még 
pedig  csak  vagy  négy-öt  nappal  reá,  tehát  komoly  megfontolás  után  — 
egy  czikket  vett  át,  mely,  miként  köztudomású  volt,  azon  megállapodáso- 
kat vázolta,  melyek  a  centrum  és  a  baloldal  vezérei  közt  létre  jöttek.  • 

Mezei  Mór  czikke  így  szól : 

«Mint  a  dolgok  jelenleg  állanak,  a  Deák-párt  és  határozati  párt  elne- 
vezés többé  nem  használható.  Az  lehetséges,  hogy  kiválik  egy  töredék,  a 
tisztán  kormánypártiak  töredéke,  s  talán  lesz  szélső  baloldal  is,  de  ezek 
között  a  középen  ott  lesz  egy  párt,  melynek  tagjai  nem  tekintve  arra,  hogy 

mit  vallottak  1861-ben,  a  fontosabb  kérdésekben  egyet  fognak  érteni.  Hogy 
a  részleteknél  miként  oszlanának  meg  a  pártok,  természetesen  most  még 
meghatározni  nem  lehet. 

A  kiegyenlítés  ügye  a  pártok  e  valószínű  egybeolvadása  által  sokat 
nyer.  Mert  ámbár  még  nem  állapodtak  meg  egy  közös  programmban,  de 
annyi  bizonyos,  hogy  a  kiegyenlítés  szükségét  már  nemcsak  a  Deák-párt 
ismeri  el,  s  a  kiegyenlítés  formájában  sincs  nagy  eltérés.  Hy  körülmények 
között,  hogy  az  országgyűlési  tanácskozásokról  előre  képet  alkossunk  ma- 
gunknak, elegendő  az  alakulásban  levő  egyesűit  párt  s  a  kormány  nézeteit 
és  reményeit  ismerni. 

Ha  Horvátország  és  Erdély  nem  hivatnának  meg  az  országgyűlésre,. 
akkor  az  országgyűlés  nem  levén  kiegészítve,  minden  további  lépés  lehetet- 
len volna.  De  miután  a  kormányról  tudják,  hogy  az  országgyűlést  kiegészí- 
teni ő  is  óhajtja,  reménylik,  hogy  az  igazolás  munkája  alatt  a  kormány 
Erdélyivel  az  uniót  végre  fogja  hajtatni. 

Ezután  mindenek  előtt  a  jogfolytonosság  visszaállítását,  névszerint  a 
felelős  minisztérium  és  az  alkotmányos  hatósúgok  visszaállítását  fogják  kö- 
vetelni. Ha  a  kormány  azt  kivánandja,  hogy  a  királyi  előterjesztések,  az 
1848-diki  törvények  revidealása  vétessenek  föl  először,  az  országgyűlés  a 
sérelmek  orvoslását  kívánva,  amazt  addig  mellőzni  fogja.  A  kormány,  mint 
mondják,  egy  betűt  sem  hajt  végre  az  1848-diki  törvényekből,  míg  nem 
revideáltatnak,  itt  meg  nem  titkolják,  hogy  a  jogfolytonosság,  tényleges 
föltétlen  elismerésének  követelésétől  el  nem  állanak.  A  kormány  nem  ta- 
gadja a  jogfolytonosság  elvét,  s  nem  az  184-S-diki  törvények  érvényességét, 
de  e  törvények  szoros  teljesítését  a  monarchia  érdekeivel  megfórhetetlen- 
nek  tartja.  A  kormány  e  törvények  végrehajtásától  azért  vonakodik,  mert 
attól  tart,  hogy  egyhamar  nem  sikerűi  a  revisio,  és  e  törvények  mellett  a 
monarchia  fennállását  nem  tartja  biztosítottnak. 

A  hajlandóság  megvan  e  törvények  revideálására,  s  oly  áldozatok 
hozására,  melyek  összeegyeztethetők  Magyarország  autonóm  állásával :  de 
egyet,  a  magyar  alkotmány  alapját,  feláldozni  nem  lehet.  Ez  alap  az,  hogy 
a  törvényt  csak  alkotmányos  úton  lehet  megváltoztatni.  És  minden  tör- 
vényt, míg  alkotmányos  úton  meg  nem  szüntették,  szigorúan  meg  kell  tar- 
tani. Ha  a  kormánynak  megengedik,  hogy  egy-egy  törvényt  végrehajtatlan 
hagyjon,  vagy  revidiálásig  felfüggeszszen,  akkor  a  magyar  alkotmánynak  is 
meglesz  az  ő  13.  §-a,  a  milyen  van  a  Schm eriing- féle  februári  pátensnek,  s 
akkor  tetszésétől  függend  az  egész  alkotmányt  meg  nem  engedhetŐnek 
találni  és  felfüggeszteni. 

Ámbár  itt  éles  ellentét  látszik  fenforogni  a  kormány  és  az  ország- 
gyűlés között,  mégis  reménylik,  hogy  a  végmegoldást  legyőzhetetlen  aka- 
dály nem  gátolandja.  Az  1839  -40-diki  országgyűlés  példája  mutatja,  hogy 
a  jelen  eset  nincs  analógia  nélkül.  Akkor  is  kinyilatkoztatta  az  országgyű- 
lés, hogy  a  királyi  előterjesztéseket  nem  tárgyalja,  míg  az  ország  sérelmeit 

nem  orvosolják.  Először  is  nem  akart  a  gyűlés  tanácskozásba  bocsátkozni, 
mert  nem  volt  kiegészítve.  Ráday  Gedeon  gr.  politikai  kereset  alatt  levén, 
a  kormány  nem  engedte  meg,  hogy  mint  Pest  vármegye  követe  az  ország- 
gyűlésen megjelenjék.  E  nehézség  Ráday  lemondásával  háríttatott  el.  Most 
a  szólásszabadság  megsértése  miatti  sérelmek  vétettek  elő,  a  királyi  elő- 
terjesztések mellőzésével.  A  kormány  nem  engedett.  Á  követek  háza  most 
tárgyalás  alá  vette  a  királyi  előterjesztvényeket,  de  azzal  a  határozattal, 
hogy  nem  küldi  át  a  felsőházhoz,  míg  sérelmeit  nem  orvosolják ;  de  midőn 
ennek  sem  lett  sikere,  egy  újabb  határozattal  abban  állapodtak  meg,  hogy 
szentesítés  alá  nem  terjesztik  fel,  míg  a  szólásszabadság  helyre  nem  állítta- 
tik. Erre  ő  felsége  átalános  amnestiával  megkegyelmezett  minden  politikai 
kereset  és  ítélet  alatt  levőknek,  s  ezzel  az  egyetértés  helyreállt.  Igaz,  hogy 
most  a  kérdések  fontosabbak,  mint  az  1839-dikiek,  másfelől  akkoriban  a 
hangulat  ingerültebb  volt,  míg  most  a  nemzet  bizalommal  tekint  az  ural- 
kodóra, s  a  kormány  jóakaratában  nem  kétkedik. 

Az  igaz,  hogy  az  országgyűlés  nem  helyeselheti,  hogy  a  kormány 
egyetlen  egy  törvényt  is  egyoldalulag  érvényen  kívül  helyezzen,  s  csakis  a 
törvényes  állapot  helyreállítása  után  bocsátkozhatok  a  királyi  előterjesztések 
tárgyalásába ;  de  ha  az  országgyűlés  teljes,  határozatképes,  és  a  kormány 
nem  helyezi  magát,  mint  1861-ben,  az  elvileges  negatio  terére,  ós  elismeri 
a  kérdéses  törvények  érvényességét,  akkor  tárgya  lehet  az  ismételt  fel-  és 
leiratoknak,  s  az  országgyűlésnek  lesz  ideje  elkészítni  az  új  törvényeket, 
természetesen  azzal  az  előfeltétellel,  hogy  addig  nem  terjeszti  szentesítés 
alá,  míg  a  törvényes  állapot  nem  állíttatik  tökéletesen  helyre.  Ha  a  kor- 
mány bizonyos  lesz  benne,  hogy  az  1848-diki  törvények  revisio  alá  vétet- 
nek és  látandja,  hogy  az  eredmény  kielégítő  leend,  úgy  hiszik,  hogy  a  kor- 
mánynak nem  lesz  többé  oka  az  1848-diki  törvények  végrehajtását  meg- 
tagadni, és  ezzel  a  kiegyenlítést  lehetetlenné  tenni. 

Feltéve,  hogy  ez  lesz  menete  a  kiegyenlítési  alkudozásoknak,  még 
csak  az  lesz  a  kérdés,  hogy  a  revisio  a  közös  ügyek  intézését  illetőleg  oly 
eredményt  szülend-e,  mely  a  magyar  alkotmányt  a  kormány  kívánalmaival 
összhangba  hozandja  és  tekintettel  leend  az  örökös  tartományok  érdekeire  ? 
Erre  most  csak  annyit  mondunk,  hogy  az  igyekezet  megvan,  egy,  minden 
oldalra  kielégítő  megoldást  találni. » 

Deczember  16-dikán  —  írja  naplójában  Ixmyay  Menyhért  —  Deák 
Ferencz  lakásán  összegyűltek:  Eötvös  József  br.,  Klauzál  Gábor,  Szent- 
királyi Mór,  Andrássy  Gyula  gr.,  Lónyay  Menyhért,  Horváth  Boldizsár, 
Bezerédy  László,  Csengery  Antal,  Kemény  Zsigmond  br.,  Gorove  István,  s 
beleegyzését  kérték  arra,  hogy  pártja  tagjai,  a  kik  Ghyczy  Kálmánt  semmi- 
kép sem  akarják  elnöknek  megválasztani,  az  « Európa »  szálló  egyik  termé- 
ben tanácskozásokra  összejöjjenek. 

«Deczember  17-dikén  délután  —  írja  Szász  Károly  Egy  Képviselő 
Napló-Jegyzetei  czímű  munkájában  —  az  Európában  volt  nagy  conferen- 
tiánk.  Hivatalos  volt  mindenki,  a  ki  Szentiványit  akarja  elnöknek.  Megtöl- 
töttük a  termet.  S  nagy  többségünk  egyszerre  kézzelfogható  lett.  Deák  elő- 
terjeszté  a  két  elnököt,  s  az  l&itt-diki  eljárásra  hivatkozva,  a  második 
alelnöki  hely  fönhagyását  Erdély  számára.  Ugy  az  egyik  jegyzőét  is.  Kije- 
lenté, hogy  neki  biztos  tudomása  van  Ghyczy  visszaléptéről.  • 

•Kitűnt  a  mérsékelt  baloldal  vezetőinek  Deák  Ferenczczel  folytatott 
értekezéseiből  —  írta  Mezei  Mór  az  Országgyűlési  Emlékkönyvben  —  hogy 
ae  előleges  kérdések  tekintetében  egymástól  nem  térnek  el.  Megegyeznek 
különösen  abban,  hogy  az  1848-diki  törvényeket  úgy  kell  revideálni,  hogy 
a  közös  ügyeknek  a  monarchia  mindkét  felében  egyformán  leendő  intézése 
biztosítva  legyen.  Minthogy  pedig  a  trónbeszédre  készítendő  fölirat  a  közös 
ügyek  kérdésének  érdemébe  még  nem  bocsátkoznék,  hanem  egyedül  annak 
bizottsági  tárgyalás  alá  vételét  jelentené  ki,  következik,  hogy  e  két  párt  — 
a  Deák-párt  és  a  mérsékelt  baloldal  —  között  fönforgó  eltérések  nem  a  föl- 
irati  vitánál,  hanem  a  közös  ügyekkel  foglalkozandó  bizottság  kebelében 
fognak  tüzetesen  nyilvánulni.  Lehet  egyébkint  az  is,  hogy  ezen  eltérések 
időközben  még  elenyésznek  és  sikerűi  a  két  párt  azon  egyesítése,  melyet  a 
mérsékelt  baloldal  vezérei  megkísérlettek,  s  Deák  Ferencz  maga  pártolt,  de 
a  melyet  a  Deák-párt  több  nevezetesebb  tagja  (Eötvös,  Lónyay,  Csengery 
és  mások)  ellenzett  azért,  mert  attól  tartottak,  hogy  az  egyesülés  kedvéért 
engedményekre  lehetne  kényszerítve  a  Deák-párt,  holott  a  házban  bírt 
többségénél  fogva  saját  programmját  egymaga  teljesen  érvényesítheti.  Je- 
lenleg tehát  az  egyesülési  kísérletek  is  szünetelnek  és  így  ma  a  Deák-párt 
és  a  mérsékelt  baloldal  mint  a  két  fő  párt  szerepel,  melyek  mellett  még 
szélső  bal,  mérsékelt  jobb  és  szélső  jobb  is  létezik. » 

Podmaniczky  Frigyes  br.  « Naplótöredékek*  czímŰ  művében  a  követ- 
kezőket írja :  « A  mindinkább  kidomborodó  események  és  az  egymást  követő 
viták  a  következő  pártárnyalatokat  idézték  elő  a  képviselőházban : 

Apponyi  vezérlete  alatt  szélső- jobb       .._     ...     ...       21  tag 

Deák  vezérlete  alatt  jobb-közép         180     « 

Ghyczy,  Tisza,  Nyáry  vezérlete  alatt  bal -közép  ..        94     « 
Kállay  és  Böszörményi  vezérlete  alatt  szélső- bal  20     « 

összesen  ...     315  tag. 

A  mi  az  itt  megnevezett  pártárnyalatokon  kívül  esik,  az  sehová  sem 
tartozik,  s  ide- tova  hányódik,  mint  a  kormányos  nélküli  hajó*. 

•A  képviselők  —  írja  Madarász  József  « Emlékirataim*  czímű  művé- 
ben —  csekély  kivétellel  sorakoztak,  a  mint  1861-ben  határozatiak  vagy 
föliratiak  voltak.  Az  ellenzék  a  Tigris  szállodában  tartotta  értekezleteit. 

Később  a  balközép  a  városház-téren.  A  •  Tigris* -ben  vagy  három  értekezle- 
ten megjelentem.  Hamar  meggyőződtem,  hogy  néha  szavazhatunk  együtt, 
de  lényegben  ők  sem  azok  már,  a  kik  1861-ben  voltak.  Ellenökben  megala- 
kultunk mi  mint  szélső  baloldal.  Voltunk  úgy  húszan :  László  Imre,  Al- 
másy  Sándor,  Bobory  Károly,  Böszörményi  László,  Csanády  Sándor,  Csiky 
Sándor,  Deáky  Lajos,  Halász  Boldizsár,  Kállay  Ödön,  Márkus  István,  Papp 
Pál,  Patay  István,  Yállyi  János,  Yidacs  János.  A  balközép  vezérei  voltak 
Ghyczy  Kálmán  és  Tisza  Kálmán.  Ertekezleteikre  én  nem,  de  barátink 
közŰl  egy  ideig  többen  eljártak,  a  míg  utóbb  megmondták  nekik  nyíl- 
tan, hogy  a  velők  ellenkező  nézetűeknek  nincs  helyök  az  ő  pártértekez- 
letükön*. 


ÚJ  ÉV  NAPJÁN. 

1866.  január  l-jén  Deák  Ferencznél  az  országgyűlési  képviselők  tes- 
tületileg tisztelegtek.  «A  haza  megszokta  már  —  így  szólott  hozzája  Szent- 
irányi  Károly  —  hogy  bajaiban  hozzád  forduljon  :  ezért  sereglettünk  most 
is  körülötted,  hogy  mint  a  közbizalom  által  övedzett  férfiúnak  közösen 
hozzuk  meg  szerencsekívánatainkat*. 

Deák  Ferencz :  Képviselőtársainak,  kikkel  ugyanazon  meg- 
bízásban és  egy  téren  áll,  köszöni  róla  való  megemlékezésüket ;  egye- 
sített erővel  fog  velők  a  haza  jóléte  előmozdítására  törekedni,  s  ha  e 
törekvést  sikeres  eredmény  kíséri,  velők  együtt  fog  örülni.  A  jövő  — 
így  szólott  —  áldozatokat  fog  tőlünk  kívánni,  miket  meg  kell  hozni; 
de  két  dolog  az,  mit  áldozatul  hozni  semmi  esetben  sem  lehet :  a  haza 
függetlensége  és  a  becsület. 


A  TKÓNBESZÉD. 

Őfelsége  a  magyar  országgyűlést  1865.  deczember  14-dikén  a  követ- 
kező trónbeszéddel  nyitotta  meg : 

Midőn  kedvelt  Magyarországunk  országosan  egybegyűlt  Főrendéit  és 
Képviselőit  körölöttünk  egybeseregelve  örömmel  szemléljük  és  üdvözöljük, 
-egyúttal  nyilvánítani  kívánjuk  szándékainkat,  melyek  körükbe  vezérlettek, 
-és  tenni  ezt  azon  őszinte  nyíltsággal,  mely  a  Fejedelmek  és  Népek  közötti 
.bizodalomnak  nélkülözhetetlen  föltéte. 

Befejezni  jövénk,  mit  uralkodói  kötelességeink  érzetétől  áthatva  meg- 
kezdettünk; saját  személyünkben  és  így  annál  sikeresebben  szándékunk 
eloszlatni  azon  aggodalmakat,  elhárítani  az  akadályokat,  a  melyek  eddig  a 
függő  közjogi  kérdések  elintézését  gátolták. 

Ez  akadályok  között  első  vonalban  áll  azon  ellentét,  mely  a  kiindu- 
lási pontok  között  létezett.  Jogvesztés  egy  részről,  merev  jogfolytonosság 
más  részről,  kiegyenlítésre  nem  vezethetének. 

A  fentérintett  akadályt  Mi  magunk  hárítjuk  el,  midőn  a  sanctio  prag- 
maticában  egy  kölcsönösen  elismert  jogalapot  választunk  kiindulási  pontul. 

Ez  alaptörvény,  midőn  Magyarországnak  és  az  ahhoz  kapcsolt  részek- 
nek közjogi  és  belkormányzati  önállóságát  biztosította,  egyúttal  állandóan 
megállapította  Uralkodó  Házunk  kormányzása  alatti  országaink  és  tarto- 
mányaink feloszthatatlan  és  elválhatatlan  együttmaradását,  s  ezzel  azok 
összegének  nagyhatalmi  állását.  És  valamint  Mi  ebben  találjuk  az  önállóság 
törvényes  és  okszerű  korlátozását,  ép  úgy  tartalék  nélkül  elismerjük  annak 
e  korlátok  közötti  jogosultságát. 

Hasonlókép  érintetlenül  kívánjuk  fentartani  a  sanctio  pragmaticának 
a  magyar  korona  épségére  vonatkozó  határozmányait,  s  azért,  noha  számí- 
tásba kellett  vennünk  a  múlt  évtizedek  lefolyása  alatt  közbejött  tényeket, 
mégis  kiváló  fejedelmi  gondjaink  közé  soroltuk  annak  eszközlését,  hogy 
magyar  koronánk  országai  már  e  jelen  országgyűlésen  képviselve  lehes- 
senek. 

Egybehívtuk  e  czélból  Erdélyi  Nagyfejedelemségünk  országgyűlését, 
hogy  az  a  Magyarország  és  Erdély  egyesüléséről  szóló  1 848.  évi  I.  törvény- 
czikkelyt  komoly  és  beható  megfontolásának  tárgyává  tegye,  és  az  1848-diki 
magyar  országgyűlés  YIL  törvényczikkót  illetőleg  hason  eljárásra  szólítjuk 
fel  kedvelt  Magyarországunk  hű  Rendéit  és  Képviselőit  a  végűi,  hogy  e  kér- 
dés ne  a  törvény  holt  betűje  nyomán  színleges  és  ép  azért,  kétes  eredményű, 
hanem  minden  életerős  tényezők  számbavételével  és  azok  bizalmas  csatla- 
kozása alapján  tartós  és  maradandó  megoldást  nyerjen. 

Felszólítottuk  továbbá  Horvát-  és  Tótországok  gyűlését,  hogy  eleve 
gondoskodjék  a  felől,  miszerint  a  jelen  országgyűlésen  kellőleg  képviselve 
legyen,  és  midőn  a  horvát  országgyűlésnek  az  1861.  évben  hozott  és  a  köz- 
jogi viszonylatra  vonatkozó  határozatát  közöljük,  egyszersmind  hiszszük  és 
reméljük,  hogy  a  századok  során  egyesűit  társnemzetek  frigyesülóse  kölcsö- 
nös engedékenység  alapján  és  a  méltányosság  azon  szellemében  fog  létre- 
jönni, melynek  kedvelt  Magyarországunk  hű  Rendéi  ós  Képviselői  1861. 
évi  Sz.  Jakab  hava  6-dikán  kelt  fölírásukban  ez  ügyre  nézve  kétségtelen 
tanúságát  adták. 

!  Ez  országgyűlés  első  feladatául  kell,  hogy  birodalmunk  egyéb  orszá- 
gai- és  tartományaival  közös  ügyek  tárgyalásának  és  kezelésének  elhatáro- 
zását sorozzuk. 

E  közös  ügyek  létezése  már  a  sanctio  pragmaticában  találja  alapját, 

kezelésök  módjára  nézve  mégis  a  lényegileg  változott  viszonyok  lényeges 
változást  igényelnek. 

Ugyanis  tekintettel  a  politikai,  nemzetgazdasági  és  társadalmi  ténye- 
zők ido  közben  helyt  foglalt  teljes  átalakulására,  fejedelmi  hivatásunk  tuda- 
tában többi  országainkat  és  tartományainkat  is  alkotmányos  jogokkal  ruház- 
tuk fel,  és  ép  azért  a  közös  ügyek  kezelésénél  ezeknek  alkotmányszerű  be- 
folyása immár  nem  mellőzhető. 

Ez  eszme  vezérelt  Minket  1 860.  évi  október  20-dikán  kelt  diplománk 
kiállításában,  és  jelenleg  is  azon  erős  meggyőződésben  élünk,  miszerint  az 
abban  körvonalozott  közös  ügyek  közös  alkotmányszerű  kezelése  Birodal- 
munk egységes  létének  és  hatalmi  állásának  elutasíthatatlan  követelmé- 
nyévé vált,  mely  elől  minden  egyéb  tekintetnek  háttérbe  kell  vonulnia. 

A  közös  ügyek  kezelésének  módozatára  nézve  1861.  évi  február 
26-dikán  egy  nyiltparancsot  bocsátottunk  közre,  mely  azonban  több  oldal- 
ról élénk  aggodalmat  költött  fel ;  minthogy  pedig  e  kérdést  nem  az  anyagi 
vagy  erkölcsi  kényszer  fegyvereivel,  sőt  inkább  a  kölcsönös  értesülés  ós  a 
szükségesség  érzetéből  folyó  meggyőződés  alapján  hiszszük  egyedül  czélsze- 
rűen  megoldhatónak,  f.  évi  szeptember  hó  20-dikán  kelt  nyilatkozványunk- 
ban  fentebbi  nyiltparancsunk  hatályát  ideiglenesen  beállítottuk,  és  jelen- 
leg valamint  ezt,  úgy  az  1 860.  évi  október  hó  20-dikán  kelt  diplománkat 
kedvelt  Magyarországunk  Eendeivel  és  Képviselőivel  érett  megfontolás, 
beható  tárgyalás  és  elfogadás  végett  közöljük. 

Nem  csak  Magyarországunk  helyesen  felfogott  érdekei,  hanem  a  biro- 
dalom jóléte  és  biztossága  parancsolólag  követelik  ez  ügynek  közegyetérté- 
sen alapuló  mielőbbi  elintézését,  hogy  ekkint  egyes  országaink  alkotmányos 
szabadsága  népeink  benső  szövetkezése  által  tartósan  biztosítva,  szilárd  ala- 
pokon fejlődhessék  és  örvendetes  virágzásnak  indulhasson. 

Elvárjuk  tehát  kedvelt  Magyarországunk  hű  Rendéitől  és  Képviselői- 
től, hogy  érintett  határozmányainkat  a  méltányosság  békülékeny  szellemé- 
ben tárgyalandják,  és  ha  az  e  részben  felmerülő  aggodalmak  eloszlathatok 
nem  lennének,  egyedül  oly  módosítási  javaslatot  terjesztendnek  Élénkbe,  a 
mely  Birodalmunk  életföltételeivel  összhangzásba  leend  hozható. 

Szoros  összefüggésben,  sőt  elválhatatlan  kapcsolatban  áll  e  kérdés 
elintézésével  az  1848-diki  törvények  azon  részének  átvizsgálata,  illetőleg 
módosítása,  mely  a  fejedelmi  jogok  hatályára  és  a  kormányzat  hatáskörére 
vonatkozik.  A  mi  egybefügg,  a  minek  egymásra  kölcsönösen  hatása  van,  azt 
a  gyakorlati  elintézésben  egymástól  elválasztani  nem  lehet.  Birodalmunk 
hatalmi  állására,  fejedelmi  jogaink  épségére,  a  társországok  méltó  igényeire 
való  tekintetek  ezen  törvények  változatlan  életbeléptetésének  lehetőségét 
kizárják.  Bár  alaki  törvény ességök  kifogás  alá  nem  eshetik,  mégis  uralkodói 
tisztünk  és  népeink  valódi  javai  iránti  kötelességünk  érzete  egyaránt  tilt- 
ják, hogy  a  kölcsönös  jogok  és  kötelmek  viszonylatának  egyidejű  megoldass 

előtt  királyi  hitlevelünkben  azoknak  változatlan  megtartását  és  végrehajtá- 
sát elfogadjuk  és  biztosítsuk. 

Szükség  tehát,  hogy  az  érintett  törvények  azon  határozmányai,  a 
melyek  fejedelmi  jogainkba  ütköznek,  vagy  az  ország  kormányzatának  alak- 
ját változtatják  a  nélkül,  hogy  azt  a  birodalom  létének  föltételeivel  és  az 
ország  ősi  intézményein  alapuló  belszerkezetével  összhangzásba  helyezték 
volna,  gondosan  átvizsgáltassanak  és  czélravezetőleg  módosíttassanak.  Esz- 
közölhető lesz  ekképen,  hogy  Mi  is  lelkiismeretünkben  megnyugtatva,  a 
kellőleg  átidomított  és  az  utókor  számára  maradandólag  biztosított  magyar 
alkotmányt  királyi  eskünkkel  szentesítvén,  föltehessük  Szent-István  Apos- 
toli Elődünk  szent  koronáját,  melybe  kedvelt  Magyarországunk  boldogságát 
és  népeink  törhetlen  szeretetét  legragyogóbb  ékszerkint  óhajtjuk  beilleszt- 
hetni. 

Mint  Magyarország  koronás  királya  nem  késendünk  azokon  túl,  miket 
már  az  1861.  évi  ápril  hó  2-dikára  egybehívott  országgyűlés  elébe  terjesz- 
tőnk, az  országos  Főrendek-  és  Képviselőkkel  még  számos  egyéb  tárgyra 
nézve  királyi  előadásainkat  közölni. 

Oly  tárgyak  ezek,  melyek  a  szellemi  s  anyagi  érdekeket  tág  körben 
érintik,  8  melyeknek  czélszerű  rendezése  az  Ország  érzékeny  hátránya  nél- 
kül továbbra  alig  halasztható. 

Az  isteni  gondviselés  akarata  nagy  és  nehéz  feladásokat  tűzött 
Élénkbe,  komolyakat  és  tekintettel  az  alkotmányos  életnek  Birodalmunk 
nagy  részében  beállott  szünetelésére,  a  felelősség  súlyos  terhével  járókat  az 
Ország  elébe  is.  Hinni  szeretjük,  hogy  Fejedelmével  egyetértve,  az  Ősöktől 
öröklött  áldozatkészséggel  és  öntagadással  járuland  e  feladat  megoldásához, 
annál  is  inkább,  miután  azon  helyzetben  van,  hogy  midőn  erőt  és  súlyt 
kölcsönöz,  saját  erejét  és  súlyát  növeli,  midőn  emel,  önmagát  emeli,  midőn 
az  egész  fenmaradását  biztosítja,  saját  épségét  tartja  fenn.  És  ha  sikerül 
egy  viszontagságos  időszak  után  Birodalmunkat  a  nehézségek  legaggasz- 
tóbb  fordulatain  az  Ország  támogatásával  szerencsésen  vezetni  keresztül, 
áldani  fogjuk  azon  perczet,  mely  abbeli  elhatározásunkat  szülte,  hogy  fel- 
költsük  újból  és  megszilárdítsuk  a  Fejedelem  és  Ország  közötti  bizodalmat. 

Biztos  ós  szilárd  reménynyel  nézünk  az  országosan  egybegyűlt  Fő- 
rendek és  Képviselők  őszinte  nyilatkozatai  elébe,  és  midőn  a  magyar  ország- 
gyűlést ezennel  ünnepélyesen  megnyit ottnak  nyilvánítjuk,  azon  élénk  óhaj- 
nak adunk  kifejezést,  vajha  sikerülne  a  kiegyenlítésnek  nagy  művét  Isten 
segélyével  valamennyi  népeink  megelégedésére  szerencsésen  befejeznünk. 


Deák  Fcranez  BMsédd.  m. 


u 

BENNE  LEGYEN-E  A  VÁLASZFÖLIRATBAN  A  MONAR- 
CHIA NAGYHATALMI  ÁLLÁSÁNAK  BIZTOSÍTÁSA. 


A  deákpárti  országgyűlési  képviselők  1866.  január  22-dikén  tartott 
értekezletükben  magukévá  tették  Deák  Ferencz  javaslatát,  hogy  a  képvi- 
selőház a  trónbeszéd  tárgyalására  és  a  fölirati  javaslat  kidolgozására  30  tag- 
ból álló  bizottságot  válaszszon.  A  képviselőház  Deák  Ferencznek  ezen  indít- 
ványát január  27-dikén  tartott  ülésében  elfogadta. 

Deák    Ferencz   fölirati  javaslatot  szerkesztett   és,   miként  Lónyay 
Menyhért  naplójában   írja,    megmutatta  politikai    barátainak.    Andrássy 
Gyula  grófnak  kifogása  volt  a  javaslat  azon  pontja  ellen,  a  mely  kifejtette, 
hogy  a  mint  a  legveszélyesebb  harczok  között  is  meg  volt  eddig  védve  a 
birodalom,  a  nélkül  hogy  e  végett  Magyarország  önállását  és  törvényes 
függetlenségét  meg  kellett  volna  rontani,  úgy  jövőben  is  fennállhat  a  biro- 
dalom biztossága  Magyarország  alkotmányos  önállása  mellett.  Andrássy 
Gyula  gr.  e  pontban  a  monarclűa  biztossága  mellett  nagyhatalmi  állását  is 
megakarta   óvni.   Deák  Ferencz   megküldötte   neki   fölirati  javaslatát   és 
Andrássy  Gyula  gr.  formulázta  kívánságát.  Deák  Ferencz  erre  azt  mon- 
dotta neki,  hívjon  össze  tanácskozmányt  mindkét    párt  tagjaiból  és  ott 
beszéljék  meg  a  dolgot.  E  tanácskozmány  január  28-dikán  tartatott  meg. 
Részt  vettek  benne :  Deák  Ferencz,  Andrássy  Gyula  gr.,  Lónyay  Menyhért, 
Gorove  István,  Bezerédj  László,  Ghyczy  Kálmán,   Tisza  Kálmán,  Nyáry 
Pál.  Andrássy  Gyula  gr.  előadta,  hogy  nézete  szerint  a  trónbeszédre,  a  mely 
a  harmadik  helyen  említi  a  nagyhatalmi  állást,  a  puszta  biztossággal  nem 
felelhetni.  A  fejedelem  a  monarchia  hatalmi  állása  biztosítása  végett  kíván 
egyezkedni.  Az  októberi  diplomának  ez  volt  a  ez  élj  a.  A  februári  pátens  és  a 
Reichsrath  is  ezen  okból  keletkeztek.   Eme  kísérletek  nem  sikerülvén,  meg- 
bukott Schmerling,  kiadatott  a  szeptemberi  pátens  és  összehívatott  a  ma- 
gyar országgyűlés.  A  kiegyezés  ára:  a  nagyhatalmi  állás  biztosítása.   Utána 
Deák  Ferencz  szólott  és  elmondotta,  miért  élt  ő  a  « biztosság*  szóval.  Ez 
van  a  pragmatica  sanctióban,   legalább  az  értelme  benne  van.  Nyáry  Pál 
Andrássy  gr.  ellen  nyilatkozott.  Iuónyay  Menyhért  és  Gorove  István  mellette 
szólottak.   Ghyczy  Kálmán  a  hatalmi  állás  kimondását  egészen  idő  előtt 
valónak  mondotta.  Tisza  Kálmán  azt  tartotta,  hogy  a  közös  ügyek  megálla- 
pításánál e  kérdésbe  is  bele  kell  majd  bocsátkozni ;  de  nem  most  van  ennek 
az  ideje. 

Január  29-dikén  Deák  Ferencz  lakásán  folytatták  az  értekezést 
Andrássy  Gyula  gr.,  Lónyay  Menyhért,  Gorove  István,  Bezerédj  László 
vitatták,  mennyire  kívánatos  a  birodalom  nagyhatalmi  állásának  megem- 


371 

ütése.  Ghyczy  Kálmán,  Tisza  Kálmán,  Xydry  Pál  megmaradtak  az  első 
értekezleten  kifejezett  véleményök  mellett.  Deák  Ferencz  kifejtette,  hogy  ő 
nem  állhat  más  alapra,  mint  a  melyet  neki  a  pragmatica  sanctio  nyújt. 
A  •  biztosság  t-ban  csak  a  közös  védelem  eszméje  van  benne,  nem  pedig  a 
támadásé.  A  nagyhatalmi  állás  kimondásának  nagyobb  a  hordereje,  mint  a 
mi  a  pragmatica  sanctióból  következik.  Lehetségesnek,  sőt  valószínűnek 
mondotta,  hogy  az  a  nemzedék,  mely  a  most  élő  után  fog  a  politikára  és  a 
törvényhozásra  döntő  befolyást  gyakorolni,  e  részben  más  szempontból  fog 
kiindulni ;  de  Ő  a  fenforgó  körülmények  közt  csak  annak  a  politikának  lehet 
a  védője,  a  mely  az  eddigi  törvényeken  alapszik  s  ezek  fogalmaival  meg- 
egyezik. A  módosítást  tehát  nem  fogadta  el,  hanem  ajánlotta,  hogy  a  vele 
•ellenkező  nézetűek  vigyék  a  kérdést  a  fölirati  bizottság  és  a  ház  elé.  Andrdssy 
Gyula  gr.  azonban  és  azok,  a  kik  vele  tartottak,  meggondolták,  hogy  a  biz- 
tosság vitatása  ellentétben  a  nagyhatalmi  állással,  gyöngítené  a  biztosság 
fogalmát,  a  mely,  ha  nem  magyaráztatik,  erősebb  lesz,  továbbá,  hogy  Deák 
Ferencz  ellenében  többségük  úgy  sem  volna,  s  elállottak  a  kérdés  további 
tárgyalásától. 

Ugyanerre  az  ügyre  tartozik  Andrdssy  Gyula  grófnak  1860.  január 
üK-dikán  a  nemzeti  kaszinóból  Gorove  Istvánhoz  intézett  következő  levele  : 
Kedves  barátom  !  Ugy  a  mint  ma  elkezdted,  a  lehető  legjobban  össze 
fog  vágni  működésünk.  En  azt  hiszem,  hogy  az  öreg  úr  is  át  kezdi  látni  a 
dolgok  állását.  Én  itt  ebédelek  egy  pár  idegennel ;  ebéd  után  ha  ide  jönnél, 
igen  szép  volna  tőled,  mert  később  feleségemmel  kell  valahová  mennem. 
Isten  veled.  Viszontlátásig  üdvözöl 

híved 

Andrdssy  Gyula. 

•  E  levél  —  írja  Gorove  István  —  vonatkozik  azon  értekezletekre, 
melyek  január  2K.  és  20-dik  napjain  tartattak  Deák  Ferencznél,  s  melyek- 
ben Andrdssy  szóba  hozta,  hogy  a  képviselőház  első  föliratába  tétessék  egy 
passus,  mely  a  monarchia  nagyhatalmi  állását  fejtegesse,  úgy  mint  az  az 
egyezkedés  után  alakulna,  s  mi  az  1  S06-diki  országgyűlés  követelményeivel 
nemcsak  hogy  ellentétben  nincs,  hanem  általa  alapíttatnék  meg  egész  tel- 
jében. Ezen  értekezletekre  hivatalosak  voltak  :  Andrássy,  Lónyay,  Bezerédj, 
Nyáry,  Tisza,  Ghyczy  és  én.  Én  kétszer  is  hozzászólottam  Andrássy  indít- 
ványához és  ajánlottam.  Pártolták :  Ij&nyay,  Bezerédj  ;  ellene  szólottak : 
Nydry,  Tisza,  Ghyczy  és  utoljára  Dedk.  Deák  azzal  végezte  beszédét,  hogy 
mert  ő  és  többen  veszélyesnek  tartanák  az  indítványt,  mi  meg,  a  kik  pár- 
toljuk, veszélyesnek  mellőzését,  hozzuk  elő  a  bizottságban.  Mi  rögtön  azt 
válaszoltuk,  hogy  a  liarmadik  veszély  pedig  az  volna,  ha  a  pártban  támadna 
meghasonlás.  Ennélfogva  mi  a  kérdést  a  bizottságban  nem  hozzuk  elő. » 

24* 

A  VÁLASZFÖLIRATI  BIZOTTSÁG  TÁRGYALÁSAI. 

A  bizottság  tárgyalásainak  lefolyása  Lónyay  Menyhértnek  magukban* 
az  ülésekben  czeruzával  tett,  sok  helyen  csak  nagy  nehezen  kibetűzhető  föl- 
jegyzései szerint  ez  volt : 

I. 

1866.  január  31-dikén. 

Deák  Andrássyt  proponálja  elnöknek.  Ne  legyen  előadó,  de  jegyző  ^ 
Csengeryt  ajánlja.  A  lapokban  semmi  se  közöltessék. 

Jókai :  Tehát  titkot  tartsunk  ! 

Gorove  és  Csenyery  pártolják. 

Csengery  olvassa  a  trónbeszédet. 

Deák:  A  mellékleteket  is  föl  kell  olvasni. 

Ivánka :  Nem  szükséges. 

Deák :  A  decorum  kívánja. 

Csengery  olvassa  az  október  20-diki  diplomát,  a  februáriusi  pátenst.. 

Andrássy :  Ülve  beszéljünk. 

Deák :  A  felolvasott  trónbeszéd  kettős  tartalmú  ;  egyik,  mely  cselek- 
vésre szólít:  a)  közös  ügyek  tárgyalása,  b)  ezek  eredményéhez  képest  a 
diplomáknak  módosítása ;  c)  az  1848-diki  törvények  átalakítása;  ^Hor- 
vátország kívánatainak  tárgyalása.  A  többi  részint  bizalmat  mutató,  és  mo- 
tivatio.  Szóljunk-e  vázlatáról  vagy  egyenkint  ? 

Elnök :  Az  egészről. 

Elfogadtatik. 

Deák :  Előadja  nézeteit  a  vázlatra  vonatkozólag. 

Köszönettel  kell  kezdeni.  Két  tárgy  kiszínezendő.  Minden  népeit 
alkotmányban  részesíti  és  meg  akarja  szüntetni  az  eddigi  állapotot ;  a  jog- 
vesztést elvetette,  a  sanctio  pragmaticát  tűzte  ki  jogalapul,  és  biztosít  a 
koronának  teljes  épségéről ;  ezáltal  lehetővé  tette,  hogy  aggodalmaink  szün-* 
jenek  és  sikert  reméljünk.  Ez  a  bevezetés. 

Tartozunk  a  múltnak  annak  kiemelésével,  hogy  az  1848-diki  nagy 
átalakulás  nyugodtabb  időben  is  nem  tette  volna  könnyűvé  a  különböző 
érdekek  kiegyenlítését ;  1 7  év  alatt  javíthattuk  volna  a  hiányokat,  orvosolhat- 
tuk volna  a  hiányokat.  De  nem  fejezhettük  be  az  elkezdett  munkát.  A  mit 
fokonkint  lehetett  volna  pótolni  és  javítani,  azt  most  egyszerre  létrehozni 
nagyon  nehéz. 

A  trónbeszéd  sok  akadályt  elhárított ;  inkább  mentség  legyen,  mint 
vád,  hogy  nem  változtathatott. 


373 

A  sanctio  pragmaticára  megy  át,  melynek  czélja  az  örökösödési  rend 
&  a  közös  biztosság.  Ezen  előrelátást  a  következmény  igazolta.  Akarjak 
mi  is  ezen  biztosságot.  De  a  pragmatica  sanctio  elfogadásának  Magyar- 
ország részéről  az  volt  a  föltétele,  hogy  fenmaradjon  közjogi  és  belkormány- 
zati  önállása.  Mivel  ő  felsége  ezen  alapeszmét  is  elismerte,  mi  is  elfogadjak 
a  sanctio  pragmaticát  kiinduló  pontul ;  az  elmúlt  másfél  században  nem 
állott  egymással  ellentétben  az  ország  önállósága  a  birodalom  biztosságá- 
val. Feladatunk,  hogy  mindkettőt  együtt  fentartsuk.  A  pragmatica  sanctiót 
felbontani  veszélyes  lenne. 

Átmenve  a  lényegre  :  Változtak  a  viszonyok,  a  mennyiben  alkotmá- 
nyos átalakulás  van  túlnan  is  ;  a  közös  ügyekre  nézve  —  a  szó  1 848-diki  — 
javaslatot  fogunk  készíteni ;  e  czélra  bizottság  küldessék  ki.  A  másik  rész 
alkotmányosságát  garantiának  tekintjük  magunkra  nézve  is ;  velük  érint- 
kezni kívánunk ;  mikép  alakuljanak  alkotmányos  viszonyaik,  abba  mi  nem 
avatkozunk. 

A  diplomát  és  a  pátenst  el  nem  fogadjuk.  A  diploma  fontos,  mert 
kimondá  az  alkotmányosságot.  De  ennél  a  mi  alkotmányunk  sokkal  régibb, 
fentartásának  biztosítása  volt  a  fejedelem  választásnál  a  föltétel.  Szólunk 
tartalmáról.  A  diploma  a  közös  ügyek  körvonalozásánál  sokkal  tovább 
megy,  mint  törvényeink  megengednék  és  a  czél  megkívánja ;  részletekbe 
nem  bocsátkozik. 

A  februári  pátenst,  mely  túlterjeszkedik  még  a  diploma  határain  is, 
el  nem  fogadhatjuk.  Beolvasztásra  veztene.  Ugyanazon  a  területen  két  kü- 
lönböző közigazgatási  hatalmat  teremtvén,  örökös  súrlódásokat  idézne  elő  ; 
vagy  megakadna  a  közigazgatás,  vagy  az  erősebb  magába  olvasztaná  a 
gyengébbet. 

Követni  akarjuk  a  trónbeszéd  fölhívását ;  javaslatot  teendünk,  mely 
megóvja  alkotmányunkat  és  eleget  tesz  a  birodalom  életföltételeinek. 

Az  1 848-diki  törvényekre  nézve,  a  trónbeszéd  módosítását  kívánja 
azon  pontoknak,  melyek  a  fejedelmi  jogokba  és  a  kormányzat  hatáskörébe 
vágók.  Mint  1861-ben  mondottuk,  készek  vagyunk  alkotmányunk  alapel- 
veivel összhangzó  javaslatokra. 

A  kormányzásról.  Óhajtjuk  a  koronázást ;  míg  ez  meg  nem  törté- 
nik, a  megállapodások  csak  javaslatok  maradhatnak ;  nem  lehetnek  törvé- 
nyekké ;  állítsa  vissza  a  törvényes  kormányt. 

Anyagi  és  szellemi  érdekeinket  illetőleg  kir.  propositiókat  teend.  Tisz- 
telettel fogadandjuk,  sőt  előmunkálatokhoz  magunk  is  hozzáfogunk.  Nehéz 
munka  vár  reánk.  Anyagi  érdekeinkre  nézve  nagyon  elmaradtunk. 

Köszönet,  hogy  Horvát-  és  Tótországot  meghívta.  Megmaradunk  az 
1861-ben  mondottak  mellett. 

Aggodalom,  hogy  Dalmatiát  meg  nem  említi.  A  horvátoknak  1 861  -diki 
határozatait  nem  tárgyalhatjuk,  míg  a  horvátok  nincsenek  itt. 


Köszönet,  hogy  Erdélyt  meghívta;  az  1848-ban  el  nem  intézett 
gyakat  el  akarjuk  rendezni.  Az  erdélyi  rescriptumról  nem  szólana. 

Köszönet,  hogy  Horvátország  és  Erdély  meghívásával  határozat  ho" 
zatalára  képessé  teend;  reméljük,  hogy  Fiumét  és  a  többi  részeket  í& 
meghívja. 

Amnestia  (olvas). 

Jogfolytonosság   (olvas).   Még  most  sincs   törvényes   kormányunk^ 
több  törvényünk  nincs  érvényben  ;  a  köztörvényhatóságok  nincsenek  helyre- 
állítva ;  a  kormányzat  kétféle.  Kérjük  a  minisztérium  ós  a  megyék  helyre- 
állítását ;  nem  kívánunk  politikai  lehetetlenséget.  Azok,  mik  1 7  év  óta  tör- 
téntek, sok  nehézséget  tesznek  ;  átmenet  bonyodalmakkal  jár.  De  mindezek 
nem  teszik  lehetetlenné,  hogy  az  alkotmány  életbe  lépjen,  míg  az  egyes- 
törvények  módosításáról  tanácskozunk.  Idemnity  bili.  Országgyűlés  méltá- 
nyos elnézéssel  leend  a  magyar  minisztérium  iránt  az  átmeneti  korszakra 
nézve.  Ez  által  el  fognak  hárulni  az  akadályok.  A  minisztérium  birandja  a 
fejedelem  és  nemzet  bizalmát,  ennek  alapján  könnyen  megy  a  kiegyezés  — 
velünk  és  a  Lajtán   túliakkal.   Ellenkezőleg  súlyos  aggodalmak  támad- 
nának. 

A  megyék  helyreállításának  szüksége.  A  nyilvános  eszmecsere  fon- 
tossága a  tervbe  vett  változtatásokra  való  tekintettel.  Hatalmasabb  a  kisebb- 
körre szorítkozó  sajtónál.  Akadálya  a  köztörvényhatóságok  helyreállításá- 
nak nem  lesz,  mert  a  törvényhozás  megadandja  a  törvényes  kormánynak  a 
hatalmat  a  nehézségek  elhárítására.  Óhajtjuk,  hogy  a  megyék  iránti  kívána — 
tainkat  ő  felsége  méltányolja. 

Befejezés. 

Elnök  ajánlja  a  Deák  javaslata  felolvasását. 

Joannoi'icz  kívánná  a  nemzetiségek  megemlítését. 

Deák:  Megkísértette  beletenni  •  vallás-  és  nyelvkülönbség  nélkül*  a*" 
1861 -diki  föliratból. 

Kubicza  a  prot.  pátens  érvénytelenségét  akarja  még  belététetni. 

Deák:  Benne  van  abban,  hogy  az  alkotmányosság  és  törvényeint 
állíttassanak  vissza. 

Garove :  Ki  kell  nyomatni. 

Elnök :  Lithographiát  ajánl  ellenőrzés  mellett. 

Bartol  beszél  pártárnyéklatokról ;  az  elvekhez  hozzájárul ;  egyedül  a 
kivihetőségre  nézve  van  eltérő  nézete ;  igyekezni  fog,  hogy  a  javaslat  a 
lehető  legkevesebb  módosítást  szenvedjen  ;  a  különböző  árnyéklat  a  discus- 
siókba  való.  Lithographiroztatni  kell. 

Deák  visszatér  Kubicza  indítványára. 

Lónyay :  Maradjon  most  a  maga  épségében,  aztán  módosíthatjuk. 

Ghyczy  ezt  helyesli. 

Szentkirályi  szintén  pártolja. 

Tisza  Bartal  ellen. 

Bartal  felel. 

Klauzál  Deáknak  köszönetet  szavaz. 

Elnök :  Míg  módosítható  a  dolgozat,  addig  titok. 

Irdnka  ajánlja  a  lithographia  elkészítését. 

Apponyi  kívánja  a  szöveg  felolvasását. 

Deák  értelmezi  a  titoktartást  és  a  journa listákra  vonatkoztatja. 

Apponyi  nem  fogadja  el ;  legyen  titok. 

Tisza  a  pátens  hozzátétele  nélkül  kívánja  lithographiroztatni. 

Xydry  titkot  akar  és  temporizálni. 

Csengery  olvassa  a  javaslatot. 

n. 

Február  3-dikán. 

Cttengery  olvassa  Deák  javaslatának  1 .  és  ±  pontját. 

Apponyi  utalva  a  trónbeszéd  azon  szavaira,  hogy  «az  isteni  gondvi- 
selés akarata  nagy  és  nehéz  feladatokat  tűzött  Élénkbe,  komolyakat  és  tekin- 
tettel az  alkotmányos  életnek  Birodalmunk  nagy  részében  beállott  szüne- 
telésére, a  felelősség  súlyos  terhével  járókat  az  Ország  elébe  is, »  azt  óhaj- 
taná a  válaszföliratban  kimondani,  hogy  felelősséget  vállalunk  minden 
feladatra  nézve,  mely  alkotmányos  jogainknak  szabad  gyakorlásába  vág,  s 
minden  következményre  nézve,  mely  önálló  törvényhozói  intézkedésünkből 
közvetve  a  birodalom  állapotjára  ós  alkotmányos  jövőjére  háramlik.  EzzeL 
a  birodalom  népeinek  megnyugtatását  czélozza. 

Deák:  Adja  be  Apponyi  módosítását.  Az  első  hiba  az  októberi* 
diploma  kiadása  körül  törtónt.  Úgy  fogja  fel  a  dolgot,  hogy  ő  felsége  egy- 
séges nagy  birodalmat  akart  alakítani.  Azt  vélte,  hogy  erre  az  absolut  hata- 
lom az  út  1860-ban  meggyőződött,  hogy  így  nem  megy.  Psychologice  * 
veszi.  0  felsége  meggyőződött  a  rendszer  változtatásának  szükségéről.  Ekkor 
a  legtermészetesebb  lett  volna  azt  tanácsolni  neki :  nálunk  van  alkotmány, 
állítsa  vissza.  Lehetnek  ennek  nehézségei.  Első  feladat :  ezekkel  jöjjön  tisz- 
tába, hogy  a  módosításokról  gondoskodjunk.  Csak  miután  alkotmányunk 
helyreállott,  kellett  volna  a  lajtántúliaknak  is  adni.  Ezt  mutatja  a  szép* 
temberi  manifestum  is. 

Mennyire  sikerűi  ez  ?  Mindenesetre  sokkal  nehezebb,  mintha  októ- 
bert és  februárt  nem  adja.  Most  más  szempontból  nem  indulhat.  A  viszo- 
nyokat kell  tisztába  hozni.  1 .  Magyar  király  és  nemzet,  ez  kettőnkre  tarto- 
zik ;  2.  a  többi  népekkel.  Visszautasítja,  hogy  ez  utóbbiakra  nézve  mi  ini- 
tiáljunk.  Ezen  szerepet  nem  fogadja  el ;  nem  a  hivatásunk  megmondani,, 
hogyan  legyen  a  birodalom.  Mi  a  fejedelemmel  végzünk.  Ez  iránt  javasla- 
tot fogunk  készíteni.  De  nem  akar  szóvivő  lenni,  nem  akar  initiálni  a  többi 
népekre  nézve. 

Ezen  alakot  adta  a  föliratnak. 

Apponyi  szintén  azt  tartja,  hogy  nem  lehet  más  a  feladat.  0  is  a 
fejedelemmel  akar  végezni,  nem  akar  initiálni,  nem  akar  olyat,  mi  állásunk- 
kal ellenkezik ;  de  a  mód,  a  melyen  végezünk  a  fejedelemmel,  fogja  meg- 
határozni a  birodalom  alakulását  és  jövőjét ;  ez  teszi  állásunkat  nagygyá  és 
erőssé,  a  birodalom  jövője  ettől  függ.  A  közvéleményre  nagy  hatással  lenne. 

Andrássy :  A  toll  sokat  kivisz,  formulázza. 

Bartal  röviden  azt  mondja,  az  ellentétet  nem  találja.  Benne  van  ez 
másutt,  hol  a  közös  ügyekről  van  a  szó,  az  úgy  is  belemegy  abba,  a  mit 
Apponyi  mond.  A  felség  azt  mondja,  terjeszszük  elő  javaslatainkat,  inkább 
oda  illenék. 

Ghyczy  az  indítványt  fontosnak  tartja.  Megváltoztatja  az  egész  föl 
iratot  és  igen  nagy  horderejű  lenne.  Az  initiativa  által  kisodortatunk  tör 
vényes  állásunkból.  Ha  kimondjuk  az  initiativát,  vége  van  mindennek 
A  formulatio  után  fog  hozzá  ellenzőlog  szólani ;  tiltakozik  legkisebb  elvi  .  . 

Apponyi :  Mit,  hol,  mikép  —  az  megfontolandó ;  be  fogja  adni  for 
mulázva. 

Apponyi  ki  akarja  hagyatni  a  11-dik  pontból,  hogy  •&  mint  ő  felsége 
elfogadja  a  sanctio  pragmaticát  és  minden  részeiben  fennakarja  tartani,  mi 
is  elfogadjuk  mint  közösen  elismert  jogalapot  kiindulási  pontul*. 

Deák :  Az  elfogadást  a  kiindulási  ponton  érti.  Ha  scrupulus  van,  nem 
bánja,  ha  kimarad,  fennállt  jogilag,  de  nem  tényleg. 

(Marad.) 

Apponyi :  Az  októberben  része  volt  ós  küzdött  érte. 

12.  Jjányay  ajánlja,  hogy  a  12-dik  pontban :  •  Tudjuk,  hogy  az  európai 
államok  hatalmi  viszonyai  sokat  változtak  azóta ;  de  még  e  változások  sem 
teszik  lehetetlenné,  hogy  egyrészről  a  birodalom  biztossága,  másrészről  alkot- 
mányos önállásunk  egymás  mellett  fönnállhassanak*,  a  t mellett  is  lehet- 
séges* fogadtassék  el  a  «sem  teszik  lehetetlenné*  helyett. 

Csengery :  ^Epen  nem  teszik  lehetetlenné*. 

Deák :  A  védelmi  rendszer  más. 

JoannovicSj  Fest:  Maradjon  a  szerkezet. 

Tisza  pártolja  Cs.-t. 

Lónyay  motiválja. 

Eötvös. 

Szentkirályi  Cs.-t  pártolja. 

Nyáry  az  eredetit  pártolja. 

Bezerédj  Cs.-t  pártolja. 

Ibdmaniczky  az  eredetit. 

Várady  Lónyayt. 

(Marad  a  szerkezet.) 

A  29-nél  szót  emel  Apponyi.  Minden  szavát  helyesnek  tartja ;  de 
formakérdés,  nem  terjed-e  túl  az  adresse  korlátain. 

Deák:  Igazsága  van  Apponyinak,  hogy  rendes  trónbeszédek  úgy 
szoktak  készülni ;  de  a  mostani  trónbeszéd  nem  rendes  trónbeszéd  ;  nincs 
koronázva;  propositiót  nem  adhat,  mint  1790-ben  történt,  tehát  nem  ren- 
des trónbeszéd.  Egyenesen  felszólít  bizonyos  tárgyakra,  erre  kell  felelni. 
Az  egész  deductióban  nincs  más,  mint  mire  felelet  kívántatik.  Azért  is 
felel,  mert  ámítani  nem  kell,  könnyíteni  kell  a  kiegyezést.  Van  tekintet  a 
lajtántúliakra ,  megmondja ,  hogy  azokra  nézve  az  érvényesség  nincsen 
kétségbe  hozva. 

Apponyi  eláll. 

III. 
Február  5-dikén. 

Apponyi  a  trónbeszéd  utolsó  két  szakaszát  olvassa ;  ezekre  akar  meg- 
jegyzést tenni ;  a  válasz  megvan,  de  elszórva.  Az  első  oldalon  a  á.  pont  ezen 
utolsó  mondata  helyébe  :  «így  tette  Felséged  lehetővé  azt,  hogy  menekülve 
legnyomasztóbb  aggodalmainktól,  nyugodtabb  lélekkel  s  a  kedvező  siker 
reményével  kezdhetünk  súlyos  bajaink  orvoslásához*  a  következő  szöveg 
teendő :  «így  tettte  Felséged  lehetővé,  hogy  menekülve  legnyomasztóbb 
aggodalmáinktól,  nyugodtabb  lélekkel  és  a  kedvező  siker  reményével  fog- 
hatunk a  jelen  törvényhozás  nagy  hivatásához,  azon  szilárd  meggyőződés 
által  vezéreltetve,  hogy  súlyos  bajainknak  orvoslása  és  a  törvényes  jogalap- 
nak újabb  megerősítése  legbiztosabb  támaszt  fog  nyújtani  Felségednek  arra, 
hogy  a  birodalmat  «a  viszontagságos  időszak  után  beállott  nehézségek  leg- 
aggasztóbb  fordulatain  is  szerencsésen  vezethesse  keresztül ».  Komolyan 
áthatva  értesültünk  azon  nagy  és  nehéz  feladásokról,  melyekot  az  isteni 
gondviselés  akarata  tűzött  Felséged  elébe  és  a  legőszintébb  hálával  méltá- 
nyoljuk a  bizalmat,  melyet  Felséged  azon  feladatainak  megoldása  tekinteté- 
ben az  országnak  áldozatkészségébe  helyez,  mely  áldozatkészségre  Felséged 
is  bizonyára  csak  sarkalatos  jogainknak  sértetlen  fentartása  mellett  hisz 
igényt. 

Elismerjük  mi  is,  «hogy  midőn  erőt  és  súlyt  kölcsönözünk,  a  saját 
erőt  és  súlyt  növeljük,  hogy  midőn  emelünk,  önmagunkat  is  emeljük, 
midőn  a  birodalom  fenmaradását  biztosítjuk,  saját  épségünket  tartjuk  fenn,  • 
és  ennélfogva  tiszta  lelkiismerettel  vállaljuk  el  a  felelősséget  minden  fel- 
adatra nézve,  mely  alkotmányos  jogainknak  szabad  gyakorlásába  vág  és 
minden  következményre  nézve,  mely  önálló  törvényhozói  intézkedésünkből 
közvetve  a  birodalom  állapotjára  és  alkotmányos  jövőjére  háramland. 

Mélyen  érezzük  tehát  fontos  feladatunknak  rendkívüli  nehézségeit. 
Tudjuk,  hogy  vannak  oly  válságos  időszakok  az  államok  és  népek  életében, 
melyek  jövőjükre,  sőt  létökre  is  véglegesen  elhatározó  befolyással  bírnak. 
Nemzetünk  is  ily  időszaknak  áll  küszöbén,  melynek  fordulata  az  országnak 
határain  túl  is  befolyással  lesz  a  jövőnek  megalapítására.  • 

Akkor  fog  tárgyaltaim,  midőn  az  egészen  végig  mentünk. 

Apponyi  reserválja,  hogy  a  33-ra  is  lesz  megjegyzése. 

Lónyay  a  35-re  módosítást  proponál ;  ez  is  az  egész  bevégzése  ntán 
fog  tárgyaltatni. 

A  36.  pontnál  Somssich  módosítást  proponál.  Gorove  és  Deák  a  hor- 
vátokra vonatkozó  1 86 1  -diki  citatiót  kihagyni  kívánják.  Klauzál  is  pártolja, 
szintúgy  Bezerédj.  Jókai  és  Joannovics  megakarják  tartani. 

Deák  megkülönbözteti,  a  szabad  nemzet  a  szabad  nemzettel,  és  nem- 
zet-nemzet közt.  Hazánkban  vannak  nemzetiségek,  de  csak  egy  nem- 
zet van. 

A  többség  meghagyja  a  szerkezetet.  Apponyi  kívánja,  hogy  a  •  kije- 
lentettük* helyett  «az  1861 -diki  országgyűlés*  tétessék.  Szentkirályi  és 
Bónis  pártolják.  DeaA-nak  mindegy. 

A  38-dik  pont  arról  szól,  hogy  a  horvát  országgyűlés  1861 -diki  hatá- 
rozatai akkor  lesznek  tárgyalhatók,  ha  azon  országoknak  képviselőivel  vagy 
megbízottjaival  együtt  tanácskozhatunk. 

Deák  indítványozza,  hogy  ha  a  Felség  kívánja,  hogy  előbb  válaszoljunk, 
erre  készek  vagyunk. 

Tisza  a  «legczélszerűbben*  szót  akarja  beszúrni. 

40. 

Bezerédj  Fiume  iránt  kívánna  még  valamit. 

Deák  politikával  kell  élni,  a  törvény  szerint  azt  kellene  mondani,  nincs 
kiegészítve  az  országgyűlés,  mert  Fiume  meg  nem  hívatott,  tehát  nem 
hivatkozhatunk ....  helye  lesz,  midőn  a  horvátok  határozatát .... 

Deák  visszamegy  a  34-dik  pontra;  «a  valláskülönbség  nélküli  azért 
tette  bele,  mert  a  zsidókat  is  érti,  ennélfogva  figyelmeztet  reá  bennünket. 
Még  egy  kérdés,  nem  lehetne-e  valakinek  scrupulusa,  hogy  ha  mindenféle 
vallás  értetik,  még  a  mahomedánusok  is  értetnek  alatta. 

A  44-dik  pont  szól  arról,  hogy  alaptörvényeink  mellőzésével  oly  ren- 
deletek tartatnak  még  fönn,  melyek  az  egyes  vallásfelekezeteknek  belső  nyu- 
galmát is  folyvást  zavarják. 

Deák :  Az  evangelicusok  miatt  tette  bele. 

Széli:  Nem  akarja  az  adresseben  az  evangelicusok  külön  megnevezéséi 

47. 

Tisza:  A  « felelős  magyar  minisztérium*  mellé:  « mint  parlamenti 
kormány*  kívánja  még  oda  tétetni. 

Deák  nem  bánja. 

Klauzál :  Maradjon. 

Apponyi  az  ügy  érdekében,  ott  hol  a  törvényre  történik  hivatkozás, 
ne  tegyük  bele,  mert  nincsen  szószerint  benne. 

Apponyi  visszamegy  a  31  -dik  pontra,  melylyel  összeköttetésben  áll- 
nak mások.  Megjegyzése  vonatkozik  a  revisio,  minisztérium,  municipium 
kérdéseire.  A  véleménykülönbség  nem  vonatkozik  a  dolog  lényegére,  egye- 

dűl  a  módra,  melylyel  ezek  kieszközöltetni  akarnak.  A  mód  benne  aggodal- 
mat gerjeszt,  mert  ellentétben  áll  a  trónbeszéddel,  a  mely  alakilag  nem 
vonja  kétségbe,  de  lehetetlenségét  mondotta  ki ;  uralkodói  lélekismeretével 
ellenkezik.  A  fejedelem  alkotmányos  kiegyenlítést  szorgalmaz.  A  válaszföl- 
irat tényleges  életbeléptetést  kíván,  és  a  revisiót  azutánra  halasztja.  A  két 
vélemény  ellentétben  van. 

Deák  félbeszakítja :  Az  nincs  mondva,  hogy  csak  koronás  királyival 
egyezkedik. 

Apponyi  olvassa  a  szavakat. 

Deák :  Nem  erről  szól. 

Apponyi:  Ha  úgy  értetik,  mint  1861-ben,  akkor  az  Ő  megjegyzése 
helyes.  Aggodalma,  hogy  Ő  felsége  az  előleges  revisiót  kívánja ;  az  adresse  a 
minisztérium  kinevezését  sürgeti  s  csak  azután  akarja  a  revisiót.  A  fölirat 
kívánatainak  teljesítése  gyakorlati  nehézségekkel  van  összekötve.  A  felség 
kimondja,  hogy  az  18ÍS-diki  törvények  életbeléptetését  a  revisio  nélkül 
nem  tartja  lehetőnek.  Az  út,  melyen  vagyunk,  nem  a  legrövidebb.  A  mi 
törekvésünk  az,  hogy  mielőbb  alkotmányim kba  vissza  legyünk  helyezve ; 
így  nehezebben  juthatunk  oda.  Fél,  hogy  az  általunk  választott  út  czélhoz 
nem  vezet. 

A  jogfolytonosság  elvéből  az  alkalmazhatóság  nem  foly.  Normális 
állapotban  nem  szabad  törvényt  fölfüggeszteni ;  de  az  1 848  óta  lefolyt 
1 7  év  alatt  nagy  átalakulások  történtek.  A  rendkívüli  időszakból  átmenet 
nem  lehetséges  ez  úton. 

Előterjesztésének  czélja :  a  revisiót  tegyük  lehetővé  ;  ha  lehetne  a  föl- 
iratnak a  jogfolytonosságra  és  az  alkotmány  helyreállításra  vonatkozó 
részein  enyhítni,  óhajtaná,  mert  sikert  kíván. 

Deák  Ferencz :  Ha  a  fölirat  szóban  levő  eszméit  oly  aut-aut-nak  fog- 
ják tekintetni,  a  mi  minden  további  egyezkedést  megakaszt,  nem  mi 
leszünk  okai.  Egy  szóval  sincs  a  föliratban  mondva,  hogy  mindaddig,  míg 
az  alkotmányt  helyre  nem  állítják,  nem  megyünk  egy  lépést  sem  előre,  sőt 
meg  van  mondva,  hogy  azonnal  tanácskozunk,  időközben  dolgozunk  s  meg 
van  győződve,  hogy  ha  nem  lesz,  a  ki  a  nemzet  és  fejedelem  közé  gátnak 
áll,  meglesz  a  kiegyezés.  A  kérdés  az,  akarja-e  a  ház  a  jogfolytonosságot, 
vagy  nem  ?  A  mit  a  fejedelem  és  nemzet  elfogadott,  nem  lehet  felfüggesz- 
tettnek elismerni.  Nincs-e  minden,  még  a  sanctio  pragmatica  is  felfüggesztve  ? 
Az  1791-diki,  ennélfogva  az  inaugurale  diploma.  Fogadjuk-e  el,  hogy  csak 
az  a  törvény,  mi  a  fejedelemnek  tetszik  ?  Koronázni  nem  lehet,  míg  a  tör- 
vény visszaállítva  nincs.  A  legkeményebb  octroyálás.  A  lehető  legszelídebb 
módon  tettük ;  dolgozni  fogunk ;  circulus  vitiosus ;  míg  nem  rendeztük, 
addig  nem  léphet  életbe.  A  revisiót  törvényes  úton  vigye  keresztül.  Ügy 
lehet  siker.  Nekünk  kötelességünk  az  alkotmány  fölött  őrködni ;  nem  sza- 
bad hallgatni ;  még  ha  ki  is  egyeztünk  volna,  a  felfüggesztés  ellen  ekkor  is 
óvást  kellene  tenni ;  nem  első  eset.  Leopold  is  így  tett.  A  mi  akkor  lehet- 


380 

ségee  volt,  most  is  lehető.  Az  erdélyi  rescriptum  kibocsátása  után  elvesz- 
tette reményét.  Minő  confusiót  csinál !  Szükséges  volt-e  ez  a  nagyhatalmi 
álláshoz.  Szükségesnek  és  kötelességszerűnek  látja,  hogy  az  ország  magáról 
rendelkezhessék  ;  de  nekünk  arra  kell  nézni,  mi  törvényszerű,  s  nem  csak 
arra,  mi  vezet  czélhoz.  Még  akkor  is,  ha  a  nép  máskép  nyilatkoznék,  Ő  meg- 
győződését alá  nem  rendeli. 

Mindezt  meg  kellett  mondani ;  ha  valaki  ezeket  simábban  képes 
kimondani,  első  lesz,  ki  reá  áll. 

Apponyi  sajnálja,  hogy  félreértették.  Nem  tagadja,  mi  benne  van  ;  a 
megjegyzést  azért  tette,  mert  ismeri  a  viszonyokat,  elfogult  Ítélettel  fogják 
bírálni.  A  mit  Deák  mondott,  mutatja,  hogy  végtelen  bonyolultak  az  álla- 
potok, melyekből  régi  eszközökkel  nem  bontakozunk  ki.  0  nem  adja  fel  a 
jogfolytonosságot,  se  a  törvényességet,  ezt  igénybe  veszi  maga  számára,  de 
a  kiegyenlítést  mindenki  kívánja,  annak  eszközeit  is  akarni  kell ;  Ő  a  kigyen- 
lítést  akarja,  elmondotta  mi  annak  eszköze  ;  készen  van  rá,  hogy  félre  fog 
értetni. 

Deák :  A  fölirat  nem  zárja  ki,  hogy  ne  dolgozzunk. 

Bartal :  A  találkozás  kettőjük  közt  közel  áll.  Apponyi  is  a  jogfolyto- 
nosság terén  áll.  Mihelyt  a  közös  ügyek  fölött  készül  a  javaslat,  már  az 
1848  revisióját  magában  foglalja.  0  is  és  Apponyi  azt  hiszi,  hogy  csak  a 
koronás  király  sanctionálhat.  Elvi  ellenkezés  nincsen. 

Apponyi  az  1861-diki  repraesentatióbeli  idézést  szeretné  kihagyni  a 
31-dik  czikkből. 

Eötvös:  A  14-ben  a  scrupulus  meg  van  szüntetve. 

Szentkirályi :  Maradjon,  mint  a  trónbeszéd  is  mondja,  mely  törvé- 
nyeket kíván  revisio  alá  venni ;  lehet  a  minisztériumról  szóló  is. 

Klauzál :  A  fölirat  minden  paragraphusa  szelid  ;  megmondja,  hogy 
a  48-at  módosítani  kívánja,  csak  félremagyarázás  vonhatja  ki  belőle  a 
•  nem»-et. 

Tisza  rövid  lesz,  Deák  mindent  elmondott.  Az  idézés  kihagyásába 
nem  tud  beleegyezni. 

Bartal :  A  félreértés  magyarázható  a  correctségi  szándékból ;  ismét- 
lésbe esik  ;  a  32.  tökéletesen  megfejti ;  ha  ez  maga  állana,  nem  lenne  félre- 
magyarázható. Ezen  okmány  nemcsak  a  magyar  publicumnak  szól,  nem- 
csak szól  az  országnak,  de  szól  a  kormányhoz,  Európához ;  ezek  az  oppor- 
tunitási  szempontból  tekintik  a  magyar  kérdést  és  nem  a  szoros  törvényes- 
ség szempontjából.  Kényesen  kell  bánni  a  kérdéssel.  Igyekszik  ezen  a  föl- 
irat, de  nem  fogják  majd  így  fel. 

IV. 

Február  ti-dikán. 

Olvassák  az  Apponyi  módosítását. 
Kemény :  Kiforgatja  az  egészet. 

A  módosítvány  az  októberi  diploma  eszméjéből  indul  ki,  a  mennyiben 
alapjogainknak  még  ezutáni  megerősítését  föltételezi.  A  diploma  megkülön- 
bözteti jogainkat.  Belevezetne  az  államgrupp  eszméjébe.  A  módosítvány 
föltételezi,  hogy  némely  jogaink  még  megerősítést  kívánnak.  A  kifejezés 
átalános.  Apponyi  azt  hiszi,  hogy  sarkalatos  jogaink  megerősítést  kívánnak. 
Továbbá  felelősséget  akar  az  vállalni  a  birodalom  jövőjére  nézve.  Nem  eresz- 
kedik abba,  mennyiben  vannak  érdekeink  a  birodalom  másik  részének  irá- 
nyában ;  de  ily  széles  értelemben  veszélyesnek  látja.  Azt  teszi,  hogy  ha 
veszélyeztetvék  a  lajtántúliak,  a  7-dik  pont  szerint  járjanak  el  irányunk- 
ban. Nemzetünk  nevezetes  időszaknak  áll  küszöbén ;  belátja  azt,  hogy  neve- 
zetes, de  nem  halálos ;  ne  tegyük  hypochondriakussá  a  nemzetet.  Azt  veszi 
észre,  hogy  a  jogcontinuitás  stb.  mind  azon  kérdésre  vonatkozik,  hogy. 
legyen-e  minisztériumunk  vagy  nem.  A  fél  sikert  nem  szeroti ;  a  párt  hom- 
lokára sütött  eszmék :  egyik  a  képviseleti  alkotmány  és  felelős  minisztérium ; 
midőn  ettől  elválnék,  erkölcsileg  megölte  volna  magát ;  nem  mondhat  erről 
le ;  engedhet  egyes  teendőkre  nézve,  de  ezen  két  elvet  nem  áldozhatja  fel ; 
visszamenetet  nem  ismer  a  históriában,  a  nemzet  maga  soha  se  tette  ;  ez 
egybefügg  a  liberalismus  eszméjével.  A  közös  ügyekből  mit  engedünk,  az 
más  kérdés.  Ez  pártkérdés.  Egyébiránt  megadjuk  mindazt,  mire  a  kormány- 
nak átmenetben  szüksége  van.  Nem  látja  át,  miért  ne  találna  ő  felsége 
ebben  megnyugvást. 

Apponyi :  Meggyőződését  meg  nem  ingatták.  Tiltakozik  azon  felfogás 
ellen,  mintha  módosítványában  bármely  titkos  szándék  rejlenek.  Kemény 
felfogását  az  újabb  megerősítésről  visszautasítja.  Az  újabb  megerősítés  alatt 
nem  lehet  mást  érteni,  mint  a  mi  törvényeink.  0  az  októberi  diplomát  nem 
érthette ;  csak  törvényes  jogalapról  van  szó.  Kemény  a  felelősséget  a  biro- 
dalom fenmaradására  nézve  veszélyesnek  találja ;  a  trónbeszédben  ez  neve- 
zetes passus  ;  ezt  minden  megjegyzés  nélkül  hagyni  méltónak  és  loyalisnak 
nem  tartja.  Az  oly  felelősséget,  melyet  Kemény  interpretált,  nem  érthetett. 
Morális  felelősség  alatt  állunk,  ez  tagadhatatlan.  A  trónbeszédben  nem  ok 
nélkül  mondattak  ;  a  magánéletben  is  mondják  :  elvállaljuk  cselekedeteink- 
ért a  felelősséget.  A  hypochondriára  való  hivatkozás  se  helyes  ;  az  eredeti- 
ben is  benn  van  az  eszme.  A  hypochondriának  Kemény  adta  jelét.  Óhaj- 
totta volna,  hogy  azokra,  mik  a  trónbeszédben  mondatnak,  legyen  válasz. 
Deák :  Szava  van  a  felelősségre.  Midőn  az  ország  kimondja,  az  nem 
puszta  szó.  Minek  emlegetni  a  morális  felelősséget ;  a  mit  megfontolt  aka- 
rattal tesz,  azért  felelős ;  más  az,  ha  téved.  A  felelősség,  melyet  az  ország 
kimond,  annak  corpusának  kell  lenni.  Mi  a  miniszteri  felelősség  ?  Corpus 
nélkül  nincs  felelősség.  « Minden  feladatra  nézve,  mely  alkotmányos  jogaink 
gyakorlatába  vág  s  minden  következményre  nézve,  mely  intézkedéseinkből 
a  birodalom  állapotjára  és  alkotmányos  jövőjére  hárul »  felelősséget  vállalni, 
ennek  nincs  corpusa ;  minket  kellene  megadóztatni  kártérítésre.  Javaslato- 
kat teszünk,  melyek  törvényhozási  cselekvények ;  minthogy  a  felség  meg- 

erősítésétől  függnek,  egyoldalulag  nem  tehetünk.  Ha  úgy  érti,  hogy  min- 
denre morális  felelősséget  vállalunk,  akkor  ebben  osztozik  a  fejedelem  ;  ha 
ellenben  úgy  érti,  hogy  aaért  is  vállaljunk  felelősséget,  a  mit  el  nem  foga- 
dunk, ilyet  nem  vállalhat.  A  jó  akaratért  a  felelősséget  elvállalja.  Elvi  kér- 
dés ;  jelöltessenek  ki  az  eszmék,  melyek  a  föliratban  nincsenek,  aztán  hatá- 
rozzuk el,  helyes-e  bele  tenni  vagy  nem. 

Andrdssy :  Apponyi  némely  elveket  hozott  fel,  mások  más  elveket 
találnak  benne,  jelölje  ki. 

Apponyi:  Csodálja,  hogy  itt  bizonyos  elvek  veszélyeztetéséről  vagy 
nagy  elvek  felállításáról  van  szó. 

A  trónbeszéd  a  birodalom  súlyos  állapotát  kiemelte,  nagy  súlyt  fektet 
reá ;  kívánja,  hogy  méltányolja  az  ország  és  megnyugtató  választ  adjon.  Ez 
tisztán  a  pragmatica  sanctio  alapján  állj  abba  becsúsztatni  nem  kívánt 
semmit ;  nincs  tehát  rá  más  mint  méltó  válasz.  A  trónbeszéd  ezen  nyilat- 
kozatára a  föliratban  nincs  határozott  válasz  ;  ezt  pedig  megkívánja  a  status- 
bölcsesóg.  Midőn  Ő  felsége  azt  mondja,  mitőlünk  várja  a  súlyos  bajok  orvos- 
lását, bizalmának  akarta  jelét  adni.  Kedvező  formát  kívánt  a  válasznak 
adni,  nem  más  elveket. 

Andrássy  :  A  « törvényes  jogalap  újabb  megerősítése  és  áldozatkész- 
ség* mégis  elv ;  ő  nem  érti  félre  Apponyit. 

Boni* :  Nem  ért  egyet  Apponyival ;  az  újabb  megerősítés  ellenkezik 
a  jogcontinuitással.  A  nemzetgyűlés  felelősségét  absurdumnak  tartja. 

Nyáry  :  A  szerkezet  helyes-e  vagy  nem  :  ez  a  kérdés  ?  A  trónbeszéd 
pompeuse  kifejezése  nem  érdemli,  hogy  mi  is  rámenjünk  a  pompeuse-ségbe. 
Ne  kiáltsunk  oly  nagyot,  hogy  magunk  is  megbánnánk. 

Bartal :  Apponyi  új  elveket  nem  akar  felállítani,  de  új  eszmét. 
Lónyay  ugyanazon  eszmét  állította  föl.  A  válaszföliratot  akarta  alkalmazni 
a  trónbeszéd  hangjához.  Sajnálja,  hogy  a  formulázás  nem  volt  kielégítő.  Az 
egész  a  courtoisie  kérdése.  A  históriai  felelősség  alatt  igenis  vagyunk.  A  fel- 
ség a  felelősséget  magára  vállalta,  miután  a  lajtántúli  alkotmányt  sistálta, 
az  initiativát  kezünkbe  adta,  ezért  mi  morális  felelősséggel  tartozunk. 

Ezen  eszme  nem  új ;  balmagyarázat  mindig  bajt  okoz,  minthogy  az 
indítvány  erre  vezet :  vegye  vissza  Apponyi. 

Deák :  Figyelmét  nem  szalasztotta  el ;  a  pátens  sistálására  gondolko- 
zott felelni,  de  bajos  ;  nem  mi  vagyunk  okai. 

Apponyi  csak  sajnálja,  hogy  a  föliratban  annak  elismerése  nem  mon- 
datik ki.  A  birodalom  súlyos  állapotja ;  csak  a  magunk  bajairól  beszélünk, 
a  birodalom  bajairól  nem. 

Nincs  a  föliratban  egy  szó  se,  mely  a  bajos  állapotokat  tárgyazná. 

Az  egész  igen  nyugodt  és  loyalis,  de  azon  nehéz  állapotot  érintő  húr- 
nak, melyet  a  trónbeszéd  megpendített,  nincs  benne  visszhangja.  Maga 
attól  eláll.  Minthogy  ő  felsége  a  felelősséget  kimondotta  az  «is»  szóval,  sze- 
rette volna,  ha  reá  méltányos  válasz  adatik. 

Csengery :  Az  áldozatkészségben  jogainkról  való  lemondást  érthetné- 
nek, itt  ezen  szövegben  nincs  értelme. 

Deák:  Elébb  röviden  érintette,  miért  nem  tartotta  szükségesnek 
felelni.  Olvas  a  trónbeszédből :  «Az  isteni  gondviselés  akarata  nagy  és  nehéz 
feladásokat  tűzött  Élénkbe,  komolyakat  és  tekintettel  az  alkotmányos  élet- 
nek Birodalmunk  nagy  részében  beállott  szünetelésére,  a  felelősség  súlyos 
terhével  járókat  az  Ország  elébe  is.  Hinni  szeretjük,  hogy  fejedelmével 
egyetértve,  az  ősöktől  öröklött  áldozatkészséggel  és  öntagadással  járul  and 
e  feladat  megoldásához. »  ítélje  meg  Apponyi,  miért  mellőzte.  Bajos  a  dis- 
CU68Í0.  Köteles  lenne  megmondani,  hogy  ha  felelősséggel  jár  a  20-dik  szep- 
tember, ez  azt  terheli,  ki  oly  alkotmányt  állított,  mely  tarthatatlan.  Kit 
terhel  a  felelőség  a  mi  alkotmányunk  megszüntetéseért  ?  Ki  akarhatja  a 
recriminatiókat ;  el  nem  hallgathatnék  ezeket.  Áldozatot  hozhat  az  ország 
pénzben  és  vérben,  de  jogokban  nem.  Törvényt  meg  lehet  változtatni,  mint 
történt  a  jus  resistendi-vel ;  de  ez  nem  áldozatul  történt,  hanem  az  ország 
békéje  miatt  és  mert  szükséges  volt.  Jobb  tehát  nem  felelni  az  áldozatkész- 
Bégre,  jobb  nem  magyarázni ;  a  magyarázat  nagyon  eltérne  a  trónbeszédtől ; 
a  legnagyobb  gyengédséggel  cselekedtünk,  midőn  elhallgattuk ;  jobb  tehát 
nem  felelni  máskép  mint  feleltünk. 

Apponyi :  Recriminatiónak  helye  lehetne  mindkét  részről.  Ha  nekünk 
hallgatnunk  kell,  nem  látja  át,  hogyan  leszünk  képesek  kibontakozni.  A  re- 
criminatiókkal  föl  kell  hagyni,  mert  a  szándék  mindkét  részen  jó. 

Deák:  El  akarta  kerülni  a  recriminatiót,  de  ha  Apponyi  szövegét 
fogadnók  el,  nem  maradhatnának  el. 

Apponyi :  Bocsánatot  kór.  A  törvényhozásnak  két  tényezője  van, 
korona  és  törvényhozás.  Mi  szabadon  kimondjuk  véleményünket,  a  másik 
is  kimondhatja. 

Tisza  :  Sajnálja,  hogy  a  recriminatiók  eszméje  vitattatik.  A  törvényes 
két  tényező  közt  ki  legyen  a  biró  ?  Mindkettő  egy  czélra  dolgozzék.  A  fele- 
lősségre vonatkozót  kifejtette  Deák.  Mert  az  egész  ország  akarja  a  kibékü- 
lést és  oda  fenn  is  akarják,  ne  zavarjuk  ennek  érzését  recriminatiókra  való 
alkalom  adása  által. 

Gorove :  Mindamellett,  hogy  Apponyi  indítványa  el  nem  fogadtatott, 
szól  a  felelősségről.  Mindenki  érzi  a  felelősséget.  Apponyi  visszatükrözteti, 
mit  a  kormány  követel,  kíván.  A  differentia  onnét  származik,  hogy  az 
adresse  nem  akart  paraphrasisa  lenni  a  trónbeszédnek.  Rendkívüliek  a 
viszonyok ;  tehát  más  alakot  kellett  annak  adni.  Mi  extra  dominium  állunk. 
A  birodalom  jövőjéről  szólunk ;  a  másik  részében  is  kívánunk  alkotmányos- 
ságot ;  önlegyŐzést  kíván,  hogy  a  mit  szólunk,  azért  felelősséget  vállalunk 
magunkra ;  gondolunk  az  egész  monarchiával. 

Bartal:  Apponyi,  —  ha  lehetne  correcte  kifejezni  —  óhajtaná,  a 
fejedelemnek  nem  csak  eszét,  de  szívét  is  megnyerni ;  Apponyi  nem  áll 
magában.  Szól  azután  a  felelősség  eszméjéről.  Apponyi  jó  szándékkal  volt ; 

Deákhoz  is  közeledett,  ő  is  kívánta  a  recriminatiót  elkerülni  Keli  a  félre- 
értésektol tartózkodni.  Az  adresse  szelíd,  negatíve  jó.  A  nemzet  is  adta  jó 
szándékának  jelét ;  a  journalismus  viselete ;  az  ellenünki  recriminatiókra 
alig  felelt.  Evvel  a  válaszfölirat  összhangzásban  áll.  A  discussióban  is,  reméli, 
fogják  kerülni  a  recriminatiót. 

Jókai:  Egy  fölvilágosító  szót  a  király  kedélyére  nézve.  Miről  van 
szó  ?  Arról,  hogy  Ausztria  nem  nagyhatalom.  Nem  az,  mert  német  nagy- 
hatalom akart  lenni.  E  két  epitheton  együtt  nem  jár.  Mi  megmutattuk  az 
utat,  a  melyen  nagyhatalom  lehet.  Szabadelvű  kormány  által.  Nem  kibékü- 
lésről van  szó,  mert  nem  vagyunk  ellenségek.  Vessünk  fátyolt  a  múltakra ; ' 
de  vannak,  a  mikre  fátyolt  nem  lehet  vetni.  Rongált  belügyeink.  Mi  azt 
várjuk  a  fejedelemtől,  hogy  ő  rendezze  országait ;  ő  mi  tőlünk  várja,  hogy 
mi  rendezzük  az  Ő  országát,  s  minthogy  ez  a  mienk,  találkoznak  érdekeink. 
Mi  nem  tennénk  jó  szolgálatot  a  kiegyenlítésnek,  ha  szabadelvű  alkotmá- 
nyunkról lemondanánk.  Petitio  principii,  hogy  a  németek  a  február  26-diki 
alkotmányt  óhajtják  jogalapul.  Nem  óhajtják.  A  mi  alapunk  az  1 848.  Ha  ezt 
elhagyjuk,  oly  pontra  megyünk  vissza,  a  honnan  amazok  tovább  akarnak 
menni.  Mi  áldozatokra  készen  vagyunk ;  de  tudni  akarjuk,  hogy  ez  áldoza- 
tok az  ország  és  az  uralkodó  javára  történnek-e.  Az  ellenkező  megpróbálta- 
tott, midőn  egy  hadjáratból  ogyetlen  megnyert  ütközet  nélkül  tértünk  haza. 
Az  1848.  III.  tövény  8.  §-a  a  király  jogát  biztosítja. 

Appcmyi :  Indítványát  a  fölirattal  ellentétbe  hozni  nem  akarta ;  meg 
van  nyugtatva,  mert  kötelességét  Teljesítette. 

Ezután  tárgyalás  alá  vétetett  Ijmyay  két  rendbeli  indítványa ;  azt, 
mely  az  államadósságról  szól,  Ghyczy  megtámadja ;  ez  annyit  tesz,  mint  az 
államadósságok  jövőbeni  elvállalását  kívánni ;  ez  ellen  tiltakozik  ;  ha  elvál- 
lalja, kérdés  mennyiben  vállalja  el  és  viszont  mit  kíván  meg  érte ;  ő  ugyan 
nem  teszi. 

1/myay  felel  Ghyczynek.  Csodálkozik  azon,  hogy  Ghyczy  ós  hívei  azt 
mondják,  hogy  az  1861-diki  föliratok  alapján  állanak,  ez  pedig  benne  van 
a  föliratban  s  most  itt  nem  akarja.  Lónyay  elmondja  az  okokat,  melyeknél  . 
fogva  ezen  eszmét  kihagyni  nem  kívánja.  Sokak  bizalmatlanságát  ne  ne- 
veljük az  által,  hogy  hallgassunk  olyanról,  mit  már  1861-ben  elismertünk; 
ha  a  kiegyezést  akarjuk,  a  terhek  elvállalását  is  kell  akarnunk. 

Deák  proponálja,  hogy  a  16-dik  szakaszba  tétessék  be  az,  mi  1861-ben 
erre  nézve  mondatott. 

Ivánka  pártolja  Lónyayt. 

Szentkirályig  Várady  a  35-dik  pont  után  kívánják  beigtatni. 

Deák  ezt  elfogadja. 

Következik  Lamyay  második  propositiója :  az  érdekeink  azonos- 
ságáról. 

Ghyczy  ezt  is  megtámadja ;  lovagol  régi  paripáján  ;  fél  mindentol ; 
mindenből  baj  lehet,  stb. 

Végre  sok  ide-oda  beszélés  titán  Deák  néhány  szóval  a  redactiót  mó- 
dosítván, az  elfogadtatik. 

Kérdés  támad,  mikor  jöjjön  az  adresse  a  ház  elébe.  Sok  beszélgetés 
után  abban  állapodnak  meg :  holnapután  12  órakor. 


A  VÁLASZFÖLIKATI  JAVASLAT. 

A  válaszfölirat  tárgyában  kiküldött  bizottság  1 866.  február  8-dikán  a 
képviselőház  elé  terjesztette  következő  javaslatát,  a  mely  Deák  Ferencz  tol- 
lából folyt : 

Fölséges  Császár  és  Király ! 

Hódoló  tisztelettel  mondunk  őszinte  köszönetet  Felségednek 
azon  atyai  szavakért,  melyekkel  a  jelen  országgyűlést  megnyitni  ke- 
gyeskedett. Tanúsítják  e  szavak  is  Felséged  alkotmányos  hajlamát, 
melynél  fogva  nem  egyedül  saját  fejedelmi  hatalmával  akar  intézkedni 
népeinek  sorsa  fölött,  hanem  országainak  boldogítására  intézett  magas 
törekvéseiben  magokat  a  népeket  is  meghívja,  mint  tényezőket,  az 
együttműködésre. 

Hálaérzettel  ismerjük  el  Felségednek  fejedelmi  bölcseségét,  mely- 
lyel  az  évek  óta  reánk  nehezedett  zsibbasztó  helyzetnek  véget  akar 
vetni.  Felséged  összehívta  országgyűlésünket,  hogy  a  nemzet  ismét 
gyakorolhassa  törvényhozási  alkotmányos  jogát  s  működhessék  a  ki- 
rály és  haza  közös  érdekében.  Felséged  a  jogvesztésnek  bizalmat  ölő, 
káros  elméletét  határozottan  elvetette,  s  azzal  ellentétben  a  pragma- 
tica  sanctiót,  mint  közösen  elismert  jogalapot  választotta  kiindulási 
pontul.  Felséged  kegyelmesen  biztosított  minket  az  iránt  is,  hogy  a 
magyar  koronának  teljes  épségét  fel  fogja  sértetlenül  tartani.  így  tette 
Felséged  lehetővé  azt,  hogy  menekülve  legnyomasztóbb  aggodalmaink- 
tól, nyugodtabb  lélekkel  s  a  kedvező  siker  reményével  kezdhetünk 
súlyos  bajaink  orvoslásához. 

Mélyen  érezzük  mi  fontos  feladatunk  rendkívüli  nehézségeit. 
Tudjuk,  hogy  vannak  oly  válságos  időszakok  a  nemzetek  életében, 
melyek  nemcsak  az  egyes  honpolgárok  sorsára,  hanem  a  nemzet  egész 
jövőjére,  sőt  néha  lételére  is  véglegesen  elhatározó  befolyással  bírnak. 
Lehet,  hogy  ily  időszaknak  küszöbén  állunk  jelenleg  is. 

Ama  lényeges  átalakulás  után,  melyen  Magyarország  alkotmánya 
1848-ban  keresztül  ment,  nyugodtabb  viszonyok  között  is  nehézséggel 

D«á*  Ferenci  Bewédei.  ÜL  25 

járt  volna  az  egymástól  eltérő  érdekeknek  méltányos  kiegyenlítése. 
Csöndes  idők  valának  szükségesek  az  átalakulás  megszilárdítására, 
csöndes  idők  folytán  lehetett  volna  biztosan  ítélni  az  új  rendszer  min- 
den részeinek  életrevalóságáról.  De  a  rögtön  bekövetkezett  szomorú 
események  igen  korán  megzavarták  alkotmányos  működésünket,  s 
lehetetlenné  tették  az  elkezdett  munka  befejezését,  a  hibák  orvoslását 
és  a  hiányok  czélszerű  pótlását. 

Élő  törvény  hiányait  az  élet  mutatja  ki.  Csak  az  életből  merített 
tapasztalás  vezethet  biztosan  azon  eszközökhöz,  melyekkel  a  bajt  or- 
vosolni lehet.  Nekünk  erre  a  sors  időt  nem  engedett,  az  átalakulás 
békés  fejlődése  gátolva  lőn,  s  tizenhét  év  ki  lett  szakasztva  a  nemzet 
alkotmányos  életéből.  Az  idő  haladott,  a  viszonyok  bonyolódtak,  8  mi 
tétlenségre  valánk  kárhoztatva ;  tétlenségre  épen  akkor,  midőn  az  al- 
kotmányos tevékenység  leginkább  szükséges  volt.  A  mit  e  tizenhét  év 
alatt  fokonkínt  pótolni  s  javítani  könnyű  lett  volna,  mindazt  most, 
egyszerre,  kivált  azok  után,  a  mik  időközben  történtek,  helyrehozni, 
sokkal,  igen  sokkal  nehezebb  leend. 

De  a  legmagasabb  trónbeszéd  sok  akadályt  elhárított,  s  ez  által 
visszaadta  nekünk  a  bizalmat  és  azon  reményt,  hogy  Felséged  bölcse- 
sége  s  alkotmányos  érzelmei  támogatni  fognak  minket  a  nehéz  mun- 
kában. Mi,  polgári  kötelességünk  érzetében,  igyekezni  fogunk,  hogy  a 
király  alkotmányos  akarata  s  a  nemzet  jogos  kívánatai  teljes  összhang- 
zásban s  egyesülten  valósulhassanak. 

Midőn  Felséged  legmagasabb  trónbeszédében  a  pragmatica  sanc- 
tiót,  mint  közösen  elismert  jogalapot,  választotta  kiindulási  pontul, 
annak  nemcsak  egyik  részére  fordította  legmagasabb  figyelmét,  hanem 
kegyelmesen  elismerte  egyszersmind  azt  is,  hogy  az  említett  alaptör- 
vény Magyarországnak  s  az  ahhoz  kapcsolt  részeknek  közjogi  s  bei- 
kormányzati  önállóságát  biztosította.  £s  ezen  önállóságnak  törvényes 
és  okszerű  korlátozását  egyedül  abban  találja  Felséged,  «hogy  ugyan- 
azon pragmatica  sanctio  a  Felséged  uralkodóházának  kormányzása 
alatti  országok  föloszthatatlan  és  elválhatatlan  együttmaradását  8  ez 
által  azok  összességének  nagyhatalmi  állását  állandóan  megállapította*. 

A  sanctio  pragmatica  megkötésénél  egyik  főczél  a  fejedelem  ré- 
széről az  volt :  hogy  a  fiág  magszakadásának  esetére  biztosítsa  a  trón- 
öröklést nőágí  utódainak  is ;  a  nemzet  részéről  pedig  az  volt :  hogy  ez 
esetre  a  kijelölt  leányágban  magának  már  előre  új  királyi  házat  válasz- 
szon  s  így  a  szabad  választásnak  gyakrah  veszélyes  mozgalmait  elke- 
rülje. De  mind  a  fejedelemnek,  mind  a  nemzetnek  törekvése  egyszew- 

mind  oda  is  volt  irányozva,  hogy  a  megállapított  trónöröklés  rendje 
szerint  egy  közös  uralkodó  alatt  álló  s  feloszthatatlanul  és  elválhatat- 
lanul  együtt  birtoklandó  országok  és  tartományok  együttes  erővel 
könnyebben  és  biztosabban  ellenállhassanak  minden  külső  és  belső 
ellenségnek.  Ezen  közös  biztosság  volt  tehát  a  sanctio  pragmaticának 
másik  főczélja. 

Es  az  idő  teljesen  igazolta  az  előrelátást.  Mert  ha  akkor  a  prag- 
matica  sanctio  meg  nem  állapíttatik,  ha  Magyarország  azt  1723-ban 
el  nem  fogadja,  azon  országok  és  tartományok,  melyek  azóta  egy  ural- 
kodó alatt,  egymást  védve,  a  legnagyobb  veszélyek  között  is  fenn  tud- 
ták magokat  tartani,  sőt  növekedtek  erőben  és  hatalomban :  a  Habs- 
burg-ház fiágának  tizenhét  év  múlva  bekövetkezett  magszakadtával, 
valószínűleg  több  fejedelem  uralma  alá  kerülve,  már  régen  szótbom- 
lottak volna. 

Nekünk  tehát,  kik  szorosan  ragaszkodunk  a  pragmatica  sanctio 
minden  pontjaihoz,  lehetetlen  akarnunk,  hogy  annak  egyik  főczélja, 
a  közös  biztosság,  elérhetetlen  legyen;  lehetetlen  akarnunk:  hogy  azon 
támasz,  melyet  e  biztosság  érdekében  egymásnak  nyújtunk  s  egymás- 
tól várunk,  megszűnjék  erős  lenni. 

De  van  az  említett  főczélok  mellett  még  egy  alapeszme  a  prag- 
matica sanctióban,  mely  hasonlóan  fontos  és  lényeges,  s  a  melyet  mel- 
lőzni vagy  amazoktól  elválasztani  nem  lehet:  és  ez  a  pragmatica  sanc- 
tio elfogadásához  kötött  ama  föltétel,  hogy  Magyarország  közjogi  és 
belkormányzati  önállása  sértetlenül  fentartassék.  Miután  tehát  Fel- 
séged trónbeszédében  a  sanctio  pragmaticának  ezen  lényeges  alapesz- 
méjét is  kegyelmesen  elismerte,  és  így  a  pragmatica  sanctiót  egész 
terjedelmében  s  minden  részeiben  meg  akarja  tartani :  tisztelettel  8  a 
legnagyobb  készséggel  fogadjuk  el  mi  is  ezen  közösen  elismert  jogala- 
pot kiindulási  pontul,  s  minden  javaslatainknál  folytonos  figyelemben 
tartandjuk  az  abban  megállapított  viszonyos  jogokat  és  kötelezett- 
ségeket. 

Közel  másfél  század  folyt  le  a  pragmatica  sanctio  megkötése  óta, 
•és  ez  idő  folytán,  a  legveszélyesebb  harczok  között  is,  meg  volt  védve 
a  birodalom  a  nélkül,  hogy  e  végett  Magyarország  önállását  és  törvé- 
nyes függetlenségét  meg  kellett  volna  rontani.  Tudjuk,  hogy  az  euró- 
pai államok  hatalmi  viszonyai  sokat  változtak  azóta;  de  még  e  válto- 
zások sem  teszik  lehetetlenné,  hogy  egyrészről  a  birodalom  biztos- 
sága, másrészről  alkotmányos  önállásunk  egymás  mellett  fennállhas- 
sanak.  Meg  vagyunk  győződve,  hogy  e  két  eszme  nem  áll  egymással 

ellentétben,  s  nem  leend  szükséges  azoknak  egyikét  a  másikért  föl- 
áldozni. Feladatunk  az,  hogy  mindkettőt  összhangzásba  hozva,  mind- 
kettőt együtt  fentartsuk.  Mert  a  pragmatica  sanctio  közjogi  viszo- 
nyainkra nézve  ünnepélyes  alapszerződés,  de  egyszersmind  legerősebb- 
kapocs,  mely  a  Felséged  uralkodása  alatti  összes  országokat  a  közös 
uralkodónak  személye  és  a  közös  védelem  eszméje  által  összetartja. 
A  pragmatica  sanctiót  tehát  fölbontani,  vagy  bármely  részében  meg- 
bontani  jogilag  helytelen  volna,  politikailag  pedig  veszélyes  lehetne. 

Felséged  országgyűlésünk  első  föladatául  tűzte  ki :  a  birodalom 
egyéb  országaival  közös  ügyek  tárgyalásának  és  kezelésének  elhatáro- 
zását, s  kijelenté  legmagasabb  trónbeszédében :  «hogy  a  közös  ügyek 
létezése  már  a  pragmatica  sanctióban  találja  ugyan  alapját,  de  azok 
kezelésének  módjára  nézve  a  lényegileg  változott  viszonyok  lényeges- 
változást  igényelnek,  különösen  annál  fogva,  mert  Felséged  alkotmá- 
nyos jogokkal  ruházta  föl  többi  országait  is ;  a  közös  ügyek  kezelésé- 
nél tehát  ezeknek  alkotmányszer ü  befolyása  sem  mellőzhető* . 

Elismerjük  mi :  hogy  léteznek  oly  viszonyok,  melyek  Magyaror- 
szágot a  Felséged  uralkodása  alatt  álló  többi  országokkal  közösen  ér- 
deklik, s  igyekezetünk  oda  lesz  irányozva,  hogy  e  viszonyok  megálla- 
pítására 8  miként  kezelésére  nézve  oly  határozatok  jöjjenek  létre,  me- 
lyek alkotmányos  önállásunk  s  törvényes  függetlenségünk  veszélye 
nélkül  a  czélnak  megfeleljenek.  Ugyanazért  haladék  nélkül  hozzá  is. 
fogunk  egy  e  tárgyra  vonatkozó  javaslatnak  kidolgozásához. 

Legtisztább  örömet  s  teljes  megnyugvást  szerez  nekünk  Felsé- 
gednek azon  bölcs  és  igazságos  elhatározása,  hogy  minden  országait 
és  tartományait  alkotmányos  úton  akarja  kormányozni.  A  polgári  sza- 
badság oly  kincs,  mely  nem  fogy,  nem  gyöngül  az  által,  ha  mások  ia 
polgári  szabadságot  nyernek;  sőt  a  hasonló  közjogi  állapot  gyakran, 
közelebb  hozza  érzelmekben  egymáshoz  a  népeket,  elhárít  sok  idegen- 
kedést, bizalmatlanságot  és  keserűséget.  Mi  Felséged  minden  országai- 
nak alkotmányos  szabadságát  saját  szabadságunk  támaszának  tekint- 
jük; mert  nem  hihetjük,  hogy  azon  országok  népei  oly  alkotmányt 
kívánjanak,  mely  a  mi  századok  óta  fennállott,  s  a  pragmatica  sanc- 
tióban is  biztosított  alkotmányos  önállásunk  s  törvényes  függetlensé- 
günk fönnállását  lehetetlenné  tegye. 

Figyelembe  veendjük  tehát,  hogy  Felséged  a  magyar  koronához, 
nem  tartozó  országait  is  alkotmányos  jogokkal  ruházta  fel,  s  valamint 
186 1-dik  évi  alázatos  feliratunkban  kimondottuk :  « érintkezni  akarunk 
velők,  mint  alkotmányos  népekkel,  s  mint  önálló  szabad  nemzet  máa 

ónálló  szabad  nemzettel  a  mi  függetlenségünknek  és  az  ő  független- 
ségüknek megóvása  mellett*. 

Minők  legyenek  azon  országok  alkotmányos  formái  ?  minő  ala- 
pon rendeztessenek  az  ő  egymásközti  viszonyaik?  ahhoz  nekünk 
hozzá  szólanunk  nem  lehet ;  mert  ezen  ügy  kizárólag  őket  és  Felsé- 
gedet illeti,  s  mi  abba  joggal  nem  avatkozhatunk.  Mi  csak  azon  óhaj- 
tásunkat fejezhetjük  ki :  hogy  a  valóságos  alkotmányosság  hazánkban 
is,  ő  nálok  is  minél  elébb  tettleg  életbe  lépjen,  s  ez  esetben  készek  va- 
gyunk, a  mint  már  1861-dik  évi  alázatos  feliratunkban  kijelentettük, 
«azt,  a  mit  tennünk  szabad,  s  mit  önállásunk  és  alkotmányos  jogaink 
eérelme  nélkül  tehetünk,  a  törvény  szabta  szigorú  kötelesség  mértékén 
túl  is,  méltányosság  alapján,  politikai  tekintetből  megtenni,  hogy  azon 
súlyos  terhek  alatt,  miket  az  absolut  rendszer  eljárása  összehalmozott, 
az  ő  jólétök  s  azzal  együtt  a  mienk  is  össze  ne  roskadjon,  s  a  lefolyt 
nehéz  idők  káros  következései  róluk  és  rólunk  elháríttaesanak*. 

Méltóztatott  Felséged  az  1860-dik  évi  október  20-dikán  kelt 
-diplomát  és  az  1861-dik  évi  február  26-dikán  kiadott  nyilt  parancsot 
bozzánk  leküldeni  s  minket  kegyelmesen  felszólítani,  hogy  Felséged 
•ezen  határozmányait  a  méltányosság  békülékeny  szellemében  tár- 
gyaljuk, ós,  ha  az  e  részben  felmerülő  aggodalmak  eloszlathatok  nem 
lennének,  egyedül  oly  módosítási  javaslatot  terjeszszünk  föl,  mely  Fel- 
séged birodalmának  életföltételeivel  összhangzásba  hozható  legyen*. 
Kijelentette  továbbá  Felséged  azon  erős  megyőződését  is,  miszerint  «az 
októberi  diplomában  körvonalozott  közös  ügyeknek  közös  alkotmány- 
szerű  kezelése  a  birodalom  egységes  létének  és  hatalmi  állásának  el- 
utasíthatatlan  követelményévé  vált,  mely  előtt  minden  egyéb  tekintet- 
nek háttérbe  kell  vonulni*. 

Igenis,  Felséges  Urunk,  a  méltányosság  békülékeny  szellemében 
vettük  fontolóra  ezen  két  fejedelmi  okiratot.  Nem  tagadjuk  mi  az  októ- 
beri diplomának  nagyszerű  jelentőségét,  a  mennyiben  Felséged  az  által 
biztosította  ünnepélyesen  népeit  az  iránt,  hogy  jövendőre  alkotmányo- 
san kíván  felettök  uralkodni.  Ezen  diploma  alapköve  az  átalános  alkot- 
mányosságnak Felséged  mindazon  országaira  nézve,  melyek  nem  a 
magyar  koronához  tartoznak. 

De  a  mi  alkotmányunk  nem  az  októberi  diplomában  vette  kez- 
detét ;  egykorú  az  országunk  lételével,  s  a  nemzet  életéből  fejlődött  ki. 
Magyarországban  a  királyi  hatalomnak  mindig  tiszteletben  tartott  jogai 
az  alkotmányon  alapulnak.  Az  alkotmány  fentartásának  biztosítása 
mellett  választotta  hajdan  a  magyar  nemzet  királyait,  ily  biztosítás 


mellett  állapította  meg  önkényt  és  szabad  akaratból  a  felséges  ausz- 
triai háznak  trónöröklési  jogát  mind  a  fiágra,  mind  —  annak  kihaltá- 
val —  a  nőágra  nézve,  s  e  biztosítást  minden  koronázás  alkalmával 
megújították  fejedelmeink  királyi  hitleveleikben. 

Midőn  Felséged  1860-ban  magát  kegyelmesen  arra  határozta, 
hogy  a  kormányzat  absolut  rendszeréről  jövendőre  lemondjon  :  bizton 
reményiettük,  hogy  jogilag  fennálló,  de  tettleg  felfüggesztett  alkotmá- 
nyunk ismét  visszaállíttatik,  s  annak  alapján  fogja  Felséged  a  rendes 
törvényhozási  úton  eszközleni  törvényeink  egyik  vagy  másik  részének 
netalán  szükséges  változtatását.  Reményünk  azonban  nem  valósult. 
Magyarországnak  ünnepélyesen  biztosított  jogai  mellőztettek,  és  az 
októberi  diploma  mindenekelőtt  az  egész  birodalomnak  octroyált  egy 
közös  alkotmányt,  mely  mi  reánk  is  kiterjesztetett.  Ezen  octroyált 
közös  alkotmányba  lettek  áttéve  Magyarországnak  azon  lényeges  jogai, 
melyeket  a  magyar  nemzet,  ősi  alkotmánya  szerint,  saját  hazájára 
nézve  maga  gyakorolt,  s  melyek  a  birodalomnak  teljes  biztosságával 
soha  ellentétben  nem  állottak,  sőt  annak  föntartását  mindig  lényege- 
sen előmozdították. 

Minthogy  azonban  Felséged  ezen  októberi  diplomát  nem  octroyálás^ 
által  akarja  hazánkra  nézve  érvényesíteni,  hanem  alkotmányos  úton  _ 
leendő  « érett  megfontolás,  beható  tárgyalás  és  elfogadás  végett  közli 
azt  országgyűlésünkkel* :  hallgatunk  keletkezésének  alkotmányunkkal 
ellenkező  módjáról.  De  a  mi  tartalmát  illeti,  azt  érett  megfontolás  alá- 
vettük, s  teljesen  meggyőződtünk,  hogy  «a  közös  ügyeknek  azon  kör- 
vónalozása»,  melyet  e  diploma  kijelöl,  terjedelmére  nézve  sokban  túl- 
megy a  pragmatica  sanctio  határain,  sokat  elvon  hazánk  törvényho- 
zásától, a  minek  elvonását  a  pragmatica  sanctióban  kimondott  czélok— 
nak  teljes  biztosítása  épen  nem  igényli.  Mivel  pedig  a  mi  kiindulási 
pontunk  is  az,  melyet  Felséged,  mint  közösen  elismert  jogalapot,  ki- 
indulási pontul  kitűzött:  őszinte  bizalommal  jelentjük  ki  Felséged 
előtt,  hogy  mi  azon  diploma  szabályainak  és  elveinek  elfogadása  által 
alkotmányunk  s  alkotmányos  önállásunk  és  törvényes  függetlenségünk 
megsemmisítését  vonnók  magunkra.  Bővebben  s  részletesen  ki  fogjuk 
fejteni  okainkat  és  nézeteinket  erre  nézve  azon  javaslatunkban,  melyet 
a  közös  viszonyok  meghatározása  és  miként  kezelése  érdemében  Fel- 
ségednek fölterjesztendünk. 

Az  októberi  diplomának  alapján  jött  ugyan  létre  a  február  26-diki 
pátens,  de  messze  túlterjeszkedett  még  annak  határain  is.  Az  egyea 
országoknak  még  azon  jogait  s  külön  érdekeit  sem  kímélte,  melyek  a  köz- 

ezélokkal  s  valóban  közös  érdekekkel  nem  állottak  ellentétben.  Inkább 
egybeolvasztásra,  mint  egyetértésre  látszott  irányozva ;  és  e  miatt  nem 
valósulhatott  Felségednek  azon  atyai  óhajtása,  hogy  « egyes  országai- 
nak alkotmányos  szabadsága,  népeinek  belső  szövetkezése  által  tartó- 
san biztosítva,  szilárd  alapokon  fejlődhessék ».  Nem  valósulhatott,  a 
mit  a  sanctio  pragmatica  is  kiemel,  a  kedélyek  megnyugtatása  és 
őszinte  egyesülése.  Négyévi  tapasztalás  végre  tanúsította,  hogy  azon 
alkotmány,  melyet  a  pátens  tartalmaz,  a  népek  megnyugtatását  sem 
eszközölte,  s  gyakorlatilag  sem  volt  kivihető. 

Irányunkban  pedig  ezen  pátens  még  határozottabb  s  élesebb  ki- 
fejezése volt  a  jogvesztés  elméletének.  Midőn  Magyarország  a  sanctio 
pragmaticának  elfogadása  által  lehetővé  tette,  hogy  a  felséges  ural- 
kodóház alatt  állott  minden  országok  jövendőre  is  ugyanazon  egy  ural- 
kodó alatt  maradjanak,  s  egyesült  erővel  védjék  meg  és  tartsák  fenn 
közös  biztosságukat:  szándéka  bizonyosan  nem  az  volt,  hogy  ezen 
egyesülés  valaha  még  beolvasztásra  is  vezethessen,  sőt  magában  a 
pragmatica  sanctióban  is  határozottan  kiköttetett  az  ország  alkotmá- 
nyos önállásának  s  törvényes  függetlenségének  sértetlensége.  Már  pe- 
dig azon  veszélyt,  melyet  az  októberi  diploma  hozna  reánk,  a  közös 
ügyeknek  a  jog  és  szükség  határain  túl  terjesztett  körvonalozásával, 
még  súlyosabbá  tenné  a  február  26-diki  pátens  elfogadása. 

E  pátens  szerint  számos  közjogi  tárgyak,  minden  megszorítás 
nélkül,  egész  terjedelműkben,  oly  közös  törvényhozó  testület  köréhez 
tartoznak,  melyben  Magyarország  képviselői,  csekélyebb  számuknál 
fogva,  minden  kérdésre  nézve  a  többi  országok  képviselőinek  nagy 
többségétől  függtek  volna,  s  ekkép  azon  érdekeink,  melyeket  ezelőtt 
hazánkra  nézve  saját  törvényhozásunk  intézett  el,  a  többi  országok 
érdekeinek  lettek  volna  alárendelve.  Kiterjedett  volna  ezen  alárendelt- 
ség gyakran  oly  érdekekre  is,  melyek  nem  közös  szempontból,  hanem 
a  többségben  levő  országok  javáért  határoztattak  volna  el  a  mi  jog- 
talan károsításunkkal.  Sőt,  miután  a  közösek  gyanánt  kijelölt  nagy 
fontosságú  tárgyak  nagyobb  vagy  kisebb  összeköttetésben  állanak 
majd  minden  oly  törvényhozási  tárgyakkal,  melyek  az  egyes  országok 
törvényhozásainak  voltak  fentartva:  gyakran  merülhettek  volna  fel 
oly  eltérések,  sőt  nehézségek  is,  melyek  okot  vagy  ürügyet  szolgáltat- 
tak volna  a  tekintélyesb  közös  törvényhozásnak  arra,  hogy  hatalmát 
terjészsze,  s  idővel  a  törvényhozó  hatalomnak  legnagyobb  részét  ma- 
gához vonja. 

A  kormányzatot  illetőleg,  annak  legfontosabb  ágait,  a  februári 

pátens  Magyarországra  nézve  egy,  a  mi  saját  kormányunktól  épen 
nem  függő  tisztviselői  testület  kezébe  adta,  mely  mellett  a  közigazgatás 
többi  részeinek  vezetése  a  magyar  kormányt  illette.  Tehát  ugyanazon 
területen,  ugyanazon  honpolgárok  fölött  két  egymástól  mindenben  kü- 
lönböző közigazgatási  hatalmat  állított  föl.  Lehet-e  alkotmányos  állam- 
ban ily  kétféle  közigazgatást  képzelni  végtelen  súrlódások  és  folytonos 
zavar  nélkül?  s  nem  alapos-e  azon  aggodalom,  hogy  végre  vagy 
megakadna  a  közigazgatás,  vagy  a  gyöngébbet  az  erősebb  magába 
olvasztaná?  Alkotmányunknak  s  önálló  belkormányzatunknak  ily 
megsemmisítését  elfogadni   legszentebb   polgári  kötelességünk  tiltja. 

Meg  vagyunk  győződve,  hogy  Felségednek  atyai  szívén  feküsz- 
nek  Magyarország  érdekei.  Szívünkön  hordjuk  mi  is  ez  érdekeket, 
mert  hiszen  azokhoz  van  kötve  hazánk  boldogsága.  De  azon  ingatlan 
hitben  élünk,  hogy  Magyarországnak  helyesen  felfogott  érdekei  között 
egyik  legfontosabb :  alkotmányos  önállásunk  megőrzése,  melyet,  vala- 
mint 1861-diki  alázatos  feliratunkban  is  kifejtettük,  szem  elől  tévesz- 
tenünk nem  szabad. 

Felséged  maga  is  azt  óhajtja:  hogy  ez  ügyek  elintézése  köz- 
egyetértésen  alapuljon.  De  lehetne-e  közegyetértóst  remónyleni  oly 
megállapodásban,  mely,  a  midőn  egyik  országnak  alkotmányos  sza- 
badságot ad :  a  másik  országot  fosztja  meg  századok  óta  fennállott  s 
annyiszor  ünnepélyesen  biztosított  alkotmányától?  Tudná-e  ez  felej- 
teni a  jogvesztést  ?  s  tudna-e  jó  lélekkel  örülni  amaz  ily  módon  nyert 
alkotmányának  ? 

Engedje  tehát  Felséged,  hogy  követhessük  inkább  a  legmagasabb 
trónbeszédnek  amaz  útmutatását,  mely  az  októberi  diplomára  s  februári 
pátensre  vonatkozólag  minket  arra  utasít,  hogy,  ha  az  e  részben  föl- 
merülő aggodalmak  eloszlathatok  nem  lennének:  « egyedül  oly  módo- 
sítási javaslatot  terjeszszünk  Felséged  elébe,  mely  birodalmának  élet- 
föltételeivel összhangzásba leend  hozható*.  Kimondottuk  már  1861-diki 
föliratunkban  is,  hogy  a  birodalom  fönnállását  koczkáztatni  nem  akar- 
juk. Most  is  távol  van  ily  szándék  tőlünk,  s  miután  meggyőződésünk 
szerint  az  októberi  diplomát  s  februári  pátenst  a  mi  hazánk  életfölté- 
teleivel nem  lehetne  összhangzásba  hozni :  fogunk  igyekezni,  hogy  oly 
javaslatot  terjeszszünk  Felséged  elé,  mely  alkotmányos  önállásunkat 
is  megóvja,  s  a  birodalom  életföltételeinek  is  megfeleljen. 

Méltóztatott  Felséged  kegyelmesen  kijelenteni  legmagasabb  trón- 
beszédében,  hogy  «a  fentebbi  kérdések  elintézésével  szoros  összefüg- 
gésben, sőt  válhatatlan  kapcsolatban  áll  az  1848-dik  évi  törvények 

azon  részének  átvizsgálása,  illetőleg  módosítása,  mely  a  fejedelmi 
jogok  hatályára  és  a  kormányzat  hatáskörére  vonatkozik ». 

Előadtuk  mi  Felségednek  már  1 86 1  -diki  második  alázatos  föl- 
iratunkban is,  «hogy  vannak  az  1848-diki  törvények  rendeletei  között 
egyes  pontok,  melyeket  a  nép  jogainak  sértetlen  föntartása  mellett  mi 
magunk  is  óhajtunk  czélszerübben  átalakítani  s  határozottabban  ki- 
fejteni*. Kijelentettük  azt  is,  hogy  «ha  Felséged  kívánja  a  törvények 
bármi  részbeni  megváltoztatását,  a  kiegészített  országgyűlés  mindazon 
javaslatokat,  miket  erre  vonatkozólag  Felséged  felelős  magyar  minisz- 
tériuma előadand,  tüstént  tanácskozás  alá  veendi,  s  megállapodásait 
Felséged  elé  fogja  terjeszteni*.  Készeknek  nyilatkozunk  tehát  most  is 
arra,  hogy  —  a  mennyiben  valamely  törvénynek  a  törvényhozás  ren- 
des útján  leendő  megváltoztatása  szükséges  leend,  —  az  iránt  alkot- 
mányunk alapelveivel  összhangzó  javaslatunkat  föl  fogjuk  annak  ide- 
jében Felségednek  terjeszteni. 

Buzgó  óhajtása  a  magyar  nemzetnek,  hogy  Sz.  István  koronáját 
mielőbb  örökös  királyának  fejére  tehesse,  s  a  mit  tizenhét  év  folytán 
súlyos  események  gátoltak,  az  végre  teljesedésbe  mehessen.  Nem  csu- 
pán ünnepélyes  szertartás  ez  honunkban,  hanem  szükséges  kiegészí- 
tése az  alkotmánynak,  legszebb,  legszelídebb  és  mégis  legerősebb  ka- 
pocs, mely  a  nemzetet  királyához  köti.  Mindaddig,  míg  ez  meg  nem 
történik,  minden  megállapodásaink  csak  javaslatok  maradnak,  melye- 
ket egyedül  a  koronás  király  szentesítése  fog  törvény  erejére  emel- 
hetni. Keményeink  addig,  bármily  kecsegtetők  legyenek  is,  bizony- 
talan remények,  melyeket  egyedül  a  koronázott  király  valósíthat.  Po- 
litikai életünk  jelenleg  még  kétes  és  ingatag,  s  annak  ingatagságát 
csak  Felséged  szüntetheti  meg  alkotmányunk  tettleges  visszaállításával 
s  ezt  befejező  megkoronáztatásával.  Hallgassa  meg  tehát  Felséged  e 
kérelmünket,  s  tegye  lehetővé  buzgó  óhajtásunk  minél  előbbi  telje- 
sedését. 

Tisztelettel  fogjuk  mi  venni  s  tárgyalni  mindazokat,  miket  Fel- 
séged, mint  koronás  királyunk,  az  ország  szellemi  és  anyagi  érdekeit 
illetőleg  velünk  majd  alkotmányos  úton  közölni  méltóztatik. 

Sőt  a  mennyiben  ez  érdekekre  nézve  új  törvények  alkotását, 
vagy  a  már  létezőknek  módosítását  sürgetőleg  szükségesnek  tartjuk, 
a  több  időt  igénylő  előmunkálatokhoz  mielőbb  hozzáfogunk  s  meg- 
állapodásainkat Felségednek  annak  idejében  fel  fogjuk  alázatosan  ter- 
jeszteni. 

Mélyen  érezzük  mi,  hogy  szellemi  érdekeink  tekintetében  is  még 

sókat  kell  pótolni  s  javítani  törvényhozásunknak.  Igyekezni  fogunk, 
hogy  e  részben  is  teljesíthessük,  a  mit  a  haza  közjava  kíván  s  polgári 
kötelességünk  parancsol.  Működéseinkben  az  alkotmány  alapelveiből 
kiindulva,  irányadónak  fogjuk  mindenkor  tekinteni  az  igazságot  és 
méltányosságot  a  hon  polgárainak  minden  osztályai  iránt  vallás-  és 
nyelvkülönbség  nélkül.  Tekintetbe  veendjük  különösen  azt  is,  mit  már 
1 861 -diki  alázatos  föliratunkban  is  kimondottunk :  «hogy  a  mindin- 
kább fejlődő  nemzetiségi  érzet  figyelmet  igényel,  s  nem  lehet  azt  a 
múlt  időknek  s  régibb  törvényeknek  mórtékével  mérni.  Nem  fogjuk 
felejteni :  hogy  Magyarország  nem  magyar  ajkú  lakosai  szintúgy  Ma- 
gyarország polgárai,  s  őszinte  készséggel  akarjuk  mindazt,  a  mit  e 
részben  az  ő  érdekeik  s  a  haza  közérdeke  megkíván,  törvény  által  biz- 
tosítani ».  Mi  ezen  törvények  alkotásában  is  az  igazság  és  testvériség 
elvét  követendjük. 

De  különösen  anyagi  érdekeink  azok,  melyekre  nézve  a  sok  vi- 
szontagságos idők  miatt  aggasztólag  elmaradtunk.  Nehéz  munka  leend 
leküzdeni  ezen  elmaradás  nyomasztó  következményeit,  de  mi  nem 
fogunk  visszarettenni  e  nehéz  munkától,  mert  életkérdés  az  nemze- 
tünkre nézve.  Politikai  helyzetünk  javulása  elő  fogja  segíteni  anyagi 
érdekeinket  is,  valamint  anyagi  helyzetünk  emelkedése  lényeges  tá- 
masza leend  politikai  állásunknak.  Szabad  legyen  remélnünk,  hogy 
Felséged  bölcsesége  s  atyai  gondoskodása  egyikben  úgy,  mint  másik- 
ban, elősegítendi  ernyedetlen  törekvésünket.  Szellemi  fejlődésünk  8 
anyagi  haladásunk  semmi  tekintetben  nem  áll  ellentétben  a  magyar 
koronához  nem  tartozó  országok  valódi  és  jogos  érdekeivel,  sőt  midőn 
az  nekünk  erőt  és  súlyt  kölcsönöz,  növeli  azoknak  súlyát  és  erejét  is, 
midőn  bennünket  emel,  az  egészet  emeli. 

Őszinte  hálánkat  nyilvánítjuk  Felségednek  azért  is,  hogy  Hor- 
vát- ós  Tótország  gyűlését  kegyelmesen  felszólítani  méltóztatott,  hogy 
gondoskodjék  eleve  a  felől,  hogy  jelen  országgyűlésünkön  kellőleg 
képviselve  legyen.  Úgy  tekintjük  mi  ezt,  mint  a  magyar  korona  épsé- 
gének fentaritfsára  s  országgyűlésünk  kiegészítésére  irányzott  legma- 
gasabb fejedelmi  szándék  tanúságát.  Mi  ezen  országok,  mint  alkot- 
mányos társaink  irányában,  most  is  azon  nézetben  vagyunk,  melyet 
már  1861 -diki  alázatos  feliratunkban  Felséged  előtt  kijelentettünk. 
Újra  ismételjük  tehát,  hogy:  «ha  Horvátország  mint  ország  akar  részt 
venni  törvényhozásunkban,  ha  előbb  tisztába  akar  jönni  velünk  azon 
föltételekre  nézve,  melyek  mellett  közjogi  állását  Magyarországgal 
kész  összekötni,  ha  ezek  iránt  úgy  akar  velünk  érintkezni,  mint  nem- 

zet  nemzettel :  mi  azt  sem  fogjuk  visszautasítani ».  Őszinte  bizalommal 
nyújtunk  nekik  testvéri  kezet,  csak  országunknak  s  a  magyar  koroná- 
nak épsége  s  alkotmányos  önállása  föntartassék. 

De  tiszteletteljes  köszönetünk  mellett  azon  aggodalmunkat  sem 
hallgathatjuk  el,  hogy  midőn  a  legmagasabb  trónbeszéd  Horvát-  és 
Tótországról  szól,  Dalmátiát  sehol  meg  nem  említi.  Ezen  ország  Hor- 
vát- és  Tótországgal  együtt  a  magyar  koronához  tartozik,  és  midőn 
Felséged  kiindulási  pontul  tűzte  ki  a  pragmatica  sanctiót,  mely  hatá- 
rozottan kimondja,  hogy  a  magyar  korona  országait  nem  lehet  egy- 
mástól elválasztani :  nem  fogja  bizonyosan  akarni,  hogy  a  magyar  ko- 
ronának annyiszor  ünnepélyesen  biztosított  épsége  még  továbbra  -  is 
csorbítva  legyen. 

A  horvát  országgyűlésnek  1861-diki  határozatait,  melyeket  Fel- 
séged velünk  közölni  méltóztatott,  akkor  véljük  legczélszerűbben  tár- 
gyaihatóknak, ha  majd  azon  országoknak  képviselőivel,  vagy  a  kiegyen- 
lítés végett  kiküldött  megbízottjaival  együtt  tanácskozhatunk,  s  e  tár- 
gyat az  ő  hozzájárulásukkal  intézhetjük  el. 

Köszönetünket  fejezzük  ki  Felségednek  azon  fejedelmi  gondos- 
kodásaért is,  melylyel  a  Magyar-  és  Erdélyország  egyesüléséből  folyó 
viszonyoknak  végleges  elintézését  szívén  hordja.  Megvetették  e  viszo- 
nyoknak alapját  azon  törvények,  melyek  1848-ban  Magyar-  és  Erdély- 
ország egyesítéséről  e  két  ország  közös  egyetértésével  hozattak,  s  ki- 
rályi jóváhagyás  által  ünnepélyesen  szentesíttettek.  De  sok  van  még  e 
részben  elintézendő,  s  mi  nem  hozzuk  kétségbe,  hogy  minden  részről 
megnyugtató,  igazságos  és  méltányos  megállapodás  eszközlésére  ko- 
moly megfontolás  és  előrelátás  leend  szükséges.  Minket  az  ezek  fölötti 
tanácskozásokban  testvéri  szeretet  érzelmei  fognak  vezetni,  alapja  remé- 
nyünknek azon  bizalom,  hogy  tőlünk  senki  sem  kíván  olyasmit,  a  mi 
veszélyeztethetné  alkotmányunk  alapelveit. 

Horvátországnak  és  Erdélynek  országgyűlésünkre  lett  meghívása 
elhárított  egy  súlyos  akadályt,  mely  1861-ben  leginkább  gátolta  tör- 
vényhozási működésünket.  Engedje  Felséged  kérnünk  s  reménylenünk 
art  is,  hogy  országunk  kiegészítő  részének,  Fiúménak,  valamint  azon 
testületeknek  is,  melyeket  az  1 847/8-diki  V-dik  törvényczikk  a  magyar 
országgyűlés  alkatrészeihez  számít,  országgyűlésünkön  leendő  képvisel- 
tetését  Felséged  királyi  hatalmával  eszközölni  fogja. 

Azon  honfitársainkra  nézve,  kik  politikai  vádak  folytán  lettek 
elítélve,  tisztelettel,  őszinte  bizalommal  újítjuk  meg  Felséged  előtt 
már  1861-ben  is  felterjesztett   kérelmünket,    s    kiterjesztjük    azt   a 

közelebb  lefolyt  évek  alatt  hasonlóul  elitólt  vagy  vád  alatt  levő  honfi- 
társainkra is.  Hallgassa  meg  Felséged  kérelmünket  s  erősítse  meg  ez 
által  is  a  nemzet  azon  bizalmát,  hogy  az  újabb  korszak,  melyet  Fel- 
Béged  alkotmányos  érzelmeitől  oly  bizton  várunk,  eltörli  a  múltnak 
szomorú  maradványait,  s  enyhíti  a  keblek  vérző  sebeit. 

Tudjuk  s  őszinte  hálaérzettel  ismerjük  el,  hogy  Felségednek 
atyai  szándéka :  eloszlatni  azon  aggodalmakat,  elhárítani  azon  akadá- 
lyokat, melyek  függő  közjogi  kérdéseink  elintézését  eddig  gátolták. 
Múltat  és  jelent  összehasonlítva,  örömmel  látjuk :  hogy  a  kiindulási 
pont,  czél  és  eszközök  e  kettőben  lényegesen  különbözők.  A  múlt  vég- 
telen aggodalmakkal  sújtott,  a  jelen  egy  szebb  jövő  reményével  ke- 
csegtet. 

Megnyitotta  Felséged  működésünknek  az  alkotmányos  tért,  s  mi 
e  téren  örömmel  teljesítendjük  polgári  kötelességeinket.  Törekvéseink- 
nek azonban  csak  úgy  lehet  sikere,  ha  törvényhozási  működéseinkben 
azon  erős  hit  kíséri  lépteinket,  hogy  a  mit  a  király  és  nemzet  együtt 
megállapítottak,  azt  csak  a  király  és  nemzet  egyesült  akarata  változ- 
tathatja meg.  E  hitnek  pedig  egyedül  az  elvileg  is  elismert,  tettleg  is 
életbe  léptetett  jogfolytonosság  lehet  alapja. 

Felséged  nem  akar  absolut  fejedelmi  hatalmával  nekünk  új  al- 
kotmányt octroyálni,  s  mi,  kiket  a  magyar  alkotmánynak  jogilag  fönn- 
álló alaptörvényei  kötnek,  ily  octroyált  alkotmány  szabad  és  önkénytes 
elfogadására  nem  is  volnánk  följogosítva.  Felséged  a  pragmatica  sanc- 
tióból  kiindulva  szólít  fel  bennünket,  hogy  alkotmányos  úton  módosít- 
suk, a  mi  törvényeinkben  hibás,  pótoljuk,  a  mi  hiányos.  De  az  ország 
most  is  folytonosan  absolut  kormányzat  alatt  áll. 

Alkotmányunk,  melynek  alapján  kellene  gyakorolnunk  a  tör- 
vényhozási jogot,  lényeges  részeiben  még  most  is  föl  van  függesztve. 
Szentesített  törvényeink,  melyekre  nézve  Felséged  maga  is  kegyelme- 
sen elismeri,  hogy  alaki  törvényességük  kifogás  alá  nem  eshetik,  tett- 
leg nem  létezőknek  tekintetnek ;  ellenben  oly  rendeletek,  melyek  alap- 
törvényeink mellőzésével,  sőt  azok  ellenére  adattak  ki,  s  a  hon  polgá- 
rainak legszentebb  érdekeit  és  még  az  egyes  vallásfelekezeteknek  belső 
nyugalmát  is  folyvást  zavarják,  most  is  nagy  részben  föntartatnak ; 
parlamenti  kormányunk,  felelős  minisztereink  nincsenek;  a  köztör- 
vényhatóságok, megyék,  kerületek,  városok  alkotmányos  állásukat 
még  most  sem  nyerték  vissza,  s  a  közigazgatás  minden  ágaiban  ab- 
solut rendszer  uralkodik.  Két,  egymástól  független  tisztviselői  testület 
viszi  hazánk  területén  a  közigazgatást,  melyeknek  egyike  sem  alkot- 

mányos,  sőt  egyike  még  azonfelül  idegen  is,  a  mennyiben  a  magyar 
kormányhatalomtól  semmi  függésben  nincsen. 

Jogfolytonosságot  kérünk  tehát  Felségedtől  törvényeink  értelmé- 
ben, különösen  parlamenti  kormányt,  felelős  minisztériumot  és  a  köz- 
törvényhatóságok  alkotmányos  helyreállítását.  Mi  csak  a  törvény  tel- 
jesítését kívánjuk ;  mert  a  nem  teljesített  törvény  holt  betű,  jogfolyto- 
nosság nélkül  az  alkotmány  nem  él.  Nem  kérünk  mi  politikai  lehetet- 
lenséget, nem  szándékunk  a  birodalom  biztosságát  veszélyeztetni, 
vagy  fejedelmünk  törvényes  jogait  csorbítani ,  s  méltányolni  fogjuk 
mindig  a  társországok  jogos  igényeit.  Nagy  fontosságú  közérdekeknek 
tekintjük  mi  is  ezeket,  de  meg  vagyunk  győződve,  hogy  a  felelős  ma- 
gyar miniszterek  kinevezése  és  a  köztörvényhatóságok  alkotmányos 
helyreállítása  e  nagy  fontosságú  közérdekekkel  nincs  ellentétben. 

Tudjuk,  hogy  azok  után,  mik  tizenhét  év  óta,  befolyásunk  nélkül, 
történtek,  az  átmeneti  korszaknak  sok  nehézségei  lesznek;  tudjuk, 
hogy  a  közigazgatás  több  ágainak  tettleges  átvétele  s  rendezése  hosz- 
szabb  időt  igényel,  és  talán  némi  bonyodalmakkal  is  jár,  melyeknek 
tisztába  hozatala  nagy  óvatosságot  fog  kívánni.  De  még  e  tekintetek 
sem  teszik  múlhatatlanul  szükségessé  az  absolut  rendszernek  további 
fentartását,  nem  zárják  ki  annak  lehetőségét,  hogy  alkotmányunk  tett- 
leg éljen  azalatt  is,  míg  az  egyes  törvények  módosítása  felett  tanács- 
kozunk. 

Átmeneti  korszakban  a  felelős  minisztériumnak  eljárása  sem 
lehet  mindenben  oly  szorosan  szabályszerű,  mint  a  soha  meg  nem  za- 
vart és  félbe  nem  szakasztott  alkotmányos  élet  rendes  folyamában. 
Országgyűlésünk  ezt  mindig  figyelembe  veendi,  s  a  felelős  magyar 
minisztériumnak  mint  parlamenti  kormánynak  eljárását  mindazokra 
nézve,  mik  a  kiegyenlítésnek  alkotmányos  útoni  eszközlését,  a  köz- 
igazgatásnak átvételét  s  időközbeni  vezetését  illetik,  szigorúság  helyett 
méltányos  elnézéssel  fogja  megítélni ;  sőt  az  e  czélokra  intézett  őszinte 
törekvést  lehetőleg  támogatni  is  kész  leend. 

El  lesznek  ily  módon  háríthatók  a  netalán  fölmerülő  nehézségek, 
s  el  fognak  bizonyosan  háríttatni,  ha  e  részben  az  ország  gyűlésének 
buzgó  igyekezetét  Felségednek  királyi  hatalma  is  kegyesen  támogatja. 
Alkotmányunk  ily  lényeges  részének  visszaállítása  emelni  fogja  a  nem- 
zet bizalmát  s  megszünteti  azon  aggodalmat,  mely  az  óhajtott  sikert 
leginkább  gátolhatná.  A  felelős  minisztérium  bírni  fogja  kinevezteté- 
sénél  fogva  Felséged  bizalmát,  bírni  fogja,  mint  parlamenti  kormány, 
az  országét  is.  E  kettős  bizalom  alapján  tehát,  folytonosan  érintkezve 

mindkét  részszel,  közreműködése  által  könnyíteni  fogja  az^országgyü- 
lési  egyezkedések  menetét,  felvilágosításaival  sok  kétséget  előlegesen 
eloszlathat,  s  az  eltérő  véleményeket  közelebb  hozhatja  egymáshoz. 
Sőt  hivatalos  állásánál  fogva  gyakrabban  érintkezvén  Felséged  többi 
országainak  államfórfiaival,  előmozdíthatja  e  részben  is  sok  nehéz  kér- 
désnek kiegyenlítését. 

Ha  ellenben  Felséged  e  jogos  és  méltányos  kérelmünket  nem 
teljesítené,  s  az  absolut  kormányzati  rendszert  ezentúl  is  föntartva, 
megtagadná  tőlünk  a  parlamenti  kormány  és  felelős  minisztérium 
visszaállítását :  súlyos  aggodalom  fogná  el  ismét  kebleinket,  s  ingatag 
reményünk  nehezítené  lelki  nyugalmunk  megőrzését,  melyre  pedig  az 
elénk  tűzött  nehéz  kérdések  megoldásánál  oly  nagy  szükségünk  van. 
Jelen  országgyűlésünk  összehívatott  a  pragmatica  sanctio  által  is  biz- 
tosított alkotmány  alapján.  Föladata :  módosítani  törvényeink  némely 
lényeges  pontjait,  megkoronázni  Magyarország  királyát,  s  a  haza  bol- 
dogabb jövőjét  megalapítani.  Vegye  kegyelmesen  tekintetbe  Felséged : 
minő  helyzet  lenne  az,  ha  az  ország  ugyanakkor,  midőn  képviselői 
által  ezen  alkotmányos  jogot  gyakorolja,  minden  egyebekben  alkotmá- 
nyon kívül  állana ! 

A  parlamenti  kormány  s  felelős  minisztérium  mellett  másik  lé- 
nyeges kelléke  alkotmányunknak  a  megyék,  kerületek  és  városok  ható- 
sági törvényes  önkormányzata.  S  e  kettő  válhatatlan  kapcsolatban  áll 
•egymással. 

Magyarország  minden  institutióit  az  önkormányzat  eszméje  lengi 
át;  a  közigazgatás  támogatására  az  egyesíti  a  legjobb  erőket;  ez  nyújt 
nyilvánossága  által  a  visszaélések  ellen  legbiztosabb  ellenőrséget ;  ez 
korlátolja  a  tisztviselői  hatalom  jogtalan  túlterjeszkedését.  Alkotmá- 
nyos életünk  folytán  ez  óvta  meg  hazánkat  a  bureaukratikus  rend- 
szertől, mely  az  ország  institutióival,  nyilvános  életével,  szokásaival 
egyenes  ellentétben  áll. 

Míg  vissza  nem  állíttatik  a  köztörvényhatóságoknak  azon  ön- 
kormányzata, melyet  az  alkotmány  kijelölt :  addig  a  nép  alkotmányos 
működése  nem  lehet  segélyére  a  közigazgatásnak,  nyilvánosság  hiányá- 
ban az  ellenőrködés  is  hiányos  lesz,  s  ez  alatt  a  tisztviselők  iránti  biza- 
lom szenved  leginkább ;  a  közigazgatás  pedig  más  úton  annyi  költség- 
kíméléssel czélszerűen  alig  lesz  rendezhető.  A  köztörvényhatóságok 
önkormányzata  egyik  főrésze  az  ország  belkormányzati  önállóságának; 
melyet  pedig  Felséged  is  méltóztatott  kegyelmesen  elismerni. 

Őszintén  óhajtja  mindenki,  hogy  a  fenforgó  fontos  kérdések  köz- 

megnyugvással  egyenlíttessenek  ki.  De  közmegnyugvóst  czélszerü  vál- 
toztatásokra nézve  is  csak  úgy  lehet  biztosan  reményleni,  ha  a  tárgy 
és  helyzet  ismerete  által  érlelődnek  az  eszmék  a  nép  körében  is,  ezt 
pedig  semmi  sem  eszközli  könnyebben,  s  az  elfogultságot  és  az  isme- 
retlentől való  alaptalan  félelmet  semmi  sem  győzi  le  hamarább,  mint 
a  nyilvános  eszmecsere.  A  mit  e  részben  a  sajtó  tehet,  az  inkább  csak 
elméleti,  s  mindenesetre  kisebb  körre  van  szorítva ;  ellenben  azon  nyil- 
vánosság, mely  a  köztörvényhatóságok  alkotmányos  életével  párosul, 
gyakorlati  téren  hozza  össze  különböző  vidékekről  az  embereket,  s  az 
eszmecsere  által  tisztult  fogalmak  messze  elágazva  hatnak  ki  a  nép- 
nek alsóbb  rétegeire  is.  Meg  vagyunk  tehát  győződve,  hogy  azon  köz- 
megnyugvást, mely  nélkül  a  kiegyenlítés  áldásthozó  alig  lehet,  semmi 
jobban  elősegíteni  nem  fogja,  mint  a  köztörvényhatóságok  alkotmányos 
önkormányzatának  visszaállítása. 

Nem  is  tartunk  mi  attól,  hogy  a  köztörvényhatóságok  ezen  visz- 
szaállításából,  habár  ideiglenesen  is,  lényeges  nehézségek  származza- 
nak az  állam  kormányzatára ;  mert  meg  vagyunk  győződve,  hogy  az 
országgyűlés  időközben  is  kész  leend  megadni  Felséged  felelős  magyar 
minisztériumának  azon  hatalmat  és  segédeszközöket,  melyek  ily  ne- 
hézségek elhárítására  szükségesek  lesznek. 

Bizton  reméljük  ezeknél  fogva,  hogy  Felséged  kegyelmesen  telje- 
sítendi  e  kérelmünket,  melyet  alaptörvényeink  rendelete,  a  közigazga- 
tás érdekei,  s  politikai  czélszerüség  egyaránt  támogatnak. 

íme,  föltártuk  őszinte  bizalommal  érzelmeinket  s  óhajtásainkat 
Felséged  előtt.  Tiszteletünk,  szeretetünk  s  ingatlan  hűségünk  legszen- 
tebb tárgyai  e  földön :  a  haza  és  király ;  s  e  kettőnek  egyesült  érdeke 
főczélja  törekvéseinknek.  Alkotmányunk  alapja  a  törvény,  zárköve  a 
.királyi  hatalom,  s  e  kettőnek  hódolni  legfőbb  polgári  kötelesség.  Csak 
akkor  volna  e  kötelesség  nyomasztó,  ha  egy  részről  a  törvény,  más 
részről  a  király  akarata  állandó  ós  ki  nem  egyenlíthető  ellentétbe  jön- 
nének egymással.  De  azon  kegyesség,  melylyel  Felséged  hü  magyar 
népéhez  szólott,  s  azon  alkotmányos  érzelmek,  melyeket  Felséged  leg- 
magasabb trónbeszédében  ismételve  kifejezett,  biztos  reményt  nyújta- 
nak, hogy  a  néha  fölmerülő  véleménykülönbségek  mellett  sem  fogunk 
soha  ily  ki  nem  egyenlíthető  kínos  helyzetbe  jutni.  Felséged  nem  fog 
tőlünk  oly  áldozatot  követelni,  melyet  a  pragmatica  sanctióban  kitűzött 
közös  czél  múlhatatlanul  nem  igényel :  mi  pedig  a  czélnak  biztosítására 
mindent  híven  teljesítendünk,  a  mit  kötelességünk  parancsol  s  hazánk 
közjava  kíván. 

Felséged  bölcsesóge  atyai  kegyességgel  fogja  móltánylani  szoros 
ragaszkodásunkat  alkotmányunkhoz,  mely  a  mi  szabadságunknak  is, 
Felséged  trónjának  is  legerősebb  támasza.  Bizonyítják  a  történelem 
lapjai,  hogy  azon  nemzeteknél  volt  mindig  a  legbiztosabb  a  trón,  melyek 
legszilárdabb  hűséggel  védték  alkotmányos  törvényeiket. 

Legyen  meggyőződve  Felséged,  hogy  ragaszkodásunk  ősi  alkot- 
mányunkhoz s  ragaszkodásunk  Felséged  királyi  házához,  melyet  nem- 
zetünk az  alkotmány  alapján  önkényt  és  szabadon  emelt  Magyarország 
trónjára,  ugyanazon  egy  forrásból  ered :  a  kegyeletnek  legtisztább  for- 
rásából. 

Kik  egyébiránt  mély  tisztelettel  vagyunk 

Császári  Királyi  Felségednek 
legalázatosabb  szolgái 
Magyarországnak  országgyülésileg  egybegyűlt  főrendéi  és  képviselői. 


A  MAGYAR  KORMÁNY  TAGJAI  DEÁK  FERENCZNÉL. 

•  Deák  Ferencz  —  írta  1806.  február  10-dikén  naplójába  Gorove  Ist- 
ván —  ma  a  kaszinóban  ezeket  beszélte  nekem :  Ma  volt  találkozásom 
Esterházy  Móríczczal  és  Mailáthtal.  Valahára  tehát,  válaszolám  ón,  mert 
megvallom,  bosszantó  volt  mindnyájunkra,  hogy  az  urak  már  két  hete,  hogy 
itt  vannak  s  veled  még  nem  is  szólottak.  Nem  volt  benne  köszönet,  vála- 
szolá  ő.  Tudod,  hogy  a  múltkor  —  februárban  —  a  császári  ebéd  után  ele- 
get akartam  tenni  Mailáth  meghívásának,  a  mint  ezt  neki  meg  is  Ígértem 
volt,  de  nem  mehettem  el  hozzá,  mert  talán  emlékezel  reá,  .rosszul  éreztem 
magamat.  Tegnap  estve  itt  a  kaszinóban  találkoztam  Mailáthtal,  s  Ő  arra 
kért,  hogy,  mivel  ő  az  « Angol  Királyné* -be  a  feltűnés  s  ebből  eredő  mon- 
dák miatt  nem  mehet,  mennék  én  el  Bartal  Györgyhöz  ma  fél  négykor. 
Elfogadtam  s  elmentem. 

Megjött  pontosan  Mailáth  s  vele  Esterházy  Móricz  és  Sennyey.  Leül- 
tünk és  beállott  több  percznyi  csend.  Ezt  megtörte  végre  Maildth:  t  Be- 
szélni akartunk  arról,  hogy  miként  folyjon  a  válaszfölirati  vitatkozás  u 
Erre  én  azt  mondtam,  hogy  ón  azt  nem  tudhatom,  minthogy  e  részben 
befolyást  gyakorolni  nem  akarok  ;  a  magam  részéről  csak  azt  mondhatom, 
hogy  ha  oly  módosítás  ajánltatnék,  mit  én  elfogadhatónak  nem  találok,  fel 
fogok  ellene  szólalni.  Erre  megint  csend  állott  be,  öt  percznél  tovább  tartó. 
Ekkor  ismét  Maildth  szólalt  meg :  «De  mégis  szükséges  volna,  hogy  a  válasz- 
vita vezetése  iránt  valamely  tájékozást  nyerhessünk*.  Igen  sajnálom,  de 
kénytelen  vagyok  ismételni,  hogy  én  senkinek  e  részben  nem  fogok  irányt 

adni ;  én  az  utolsó  napok  eseményei  után  nem  csak  a  házban,  de  még  pár- 
tomban sem  fogok  közvetítő  lenni.  Az  én  kiindulásom  azok  után,  mik  a 
kiegyenlítés  előkészítésére  történtek,  az  volt,  hogy  a  kibékülés  úgy  menjen 
végbe,  hogy  benne,  a  mennyire  csak  lehet,  az  ország  legnagyobb  része  meg- 
nyugvását találja.  Azért  igyekeztem  én  azon,  hogy  mind  azok,  kik  a  múlt 
országgyűlésen  velem  tartottak,  mind  a  határozatiak  közösen  járuljanak  a 
kiegyenlítéshez ;  annyival  inkább,  mert  úgy  találtam,  hogy  az  utóbbiak  is 
az  én  nézeteimet,  melyeket  a  múlt  tavaszszal  közzé  tettem,  elfogadták. 
Ezen  eljárásomat,  úgy  látszik,  a  kormánykörökben  félremagyarázták. 

Azoknál  fogva  pedig,  mik  programmom  közzététele  után  történtek, 
azt  kellett  gondolnom,  hogy  azt  nem  csak  a  kormány,  de  ő  felsége  is  ismeri, 
sőt  kiindulási  pontul  elfogadta.  Abból,  hogy  a  választások  alatt  a  kormány  — 
ámbár  ehsmerem,  hogy  azokra  döntőleg  nem  gyakorolt  befolyást  az  úgy- 
nevezett Deák-párti  jelölteket  pártolta,  azt  kellett  következtetnem,  hogy 
politikám  helyeseltetik.  És  most  azt  kell  tapasztalnom,  hogy  azzal  vádolnak, 
mintha  eltérnék  programmom  tói.  Az  adresse-ben  olyak  volnának  föl  véve, 
inik  programmomban  nincsenek  vagy  ezzel  ellenkeznének.  Én  elfogadtam 
a  birodalom  egységét  azon  pontig,  a  meddig  azt  a  pragmatica  sanctio  köte- 
lességünkké teszi.  Ez  ki  van  mondva  az  adresse-ben  is  ;  ki  van  mondva  s  azt 
állítom  most  is,  hogy  a  pragmatica  sanctio  szerint  kölcsönösen  tartozunk 
egymást  védeni,  egymásnak  segedelmet  nyújtani.  Ezt  teljesítettük  mindig 
és  fogjuk  ezután  is  teljesíteni. » 

E  pontnál  Góró  ve  megszakította  följegyzéseit. 


ELÉGÜLETLENSÉG  DEÁK  FERENCZ  POLITIKÁJÁVAL. 


Február  1 2-dikén  —  írja  Gorore  István  naplójában  —  értekezletünk 
volt  Bezerédj  Lászlónál.  Jelen  voltak :  Eötvös,  Andrássy,  Lónyay,  Csáky 
László,  Kubicza  Pál,  Szapáry  Gyula,  Bezerédj  és  én.  Tárgya :  legyenek-e 
felszólalások  a  válaszfölirati  vitában.  Beláttuk  annak  szükségét,  hogy  föl- 
szólaljunk, de  féltünk,  hogy  e  felszólalások  közben  oly  nézeteket  is  fejteget- 
hetnénk, melyek  Deák  nézeteivel  nem  találkoznak,  ez  pedig  meghasonlásra 
vezethet.  Az  állapot  súlyos  voltát  mindenki  érezte.  A  helyzet,  a  melyet 
Deák  készít,  reám  nézve  oly  nyomasztó,  mondotta  Andrássy,  hogy  ha 
sokáig  így  tart,  kénytelen  leszek  magamnak  más  utat  keresni.  Az  állás 
fonák,  mondotta  Kubicza.  Még  keserűbben  szólottak  Eötcős,  Lónyay.  így 
vélekednek,  ámbár  nem  emeltek  szót,  Kandó  ós  Bezerédj.  Ily  fontos  nyilat- 
kozatok ezen  az  országgyűlésen  még  nem  történtek.  Első,  de  határozottan 
előtörő  nyilvánulásai  annak,  hogy  Deák  Ferencz  jelen  politikája  elégületlen  - 
séget  kelt.  Én  ilyformán  nyilatkoztam :  Okvetetlenül  szükséges  lenne,  hogy 

nézeteinket  egynémely  kérdésre  nézve  az  országgal  megismertessük;  de 
ezek  nyilvánítása  könnyen  kifejthetné  az  ellentétet,  mely  köztünk  és  Deáfc 
Ferencz  közt  van.  Az  alkalom  nem  arra  való,  hogy  a  bomladozás  vagy  csat 
meghasonlás  is  constatáltassék.  Az  ország  közvéleménye  Deák  mellett  nyi- 
latkozott. Nekünk  kötelességünk,  hogy  nézeteinknek  megnyerjük  Deái 
Ferenczet.  Erre  az  ünnepélyes  discussio  nem  alkalmatos.  Más  felől  nem  sza- 
bad a  kormánynyal  szemben  nyilvánvalóvá  tennünk,  hogy  meghasonlot 
tünk  egymással.  Megtörténhetik,  hogy  Deák  Ferencz  megtagadja  és  meg- 
támadja nézeteinket  és  elhagyva  bennünket,  még  szorosabban  csatlakozik 
Ghyczyhez,  Nyáryhoz ;  meglehet  a  közvélemény  is  neki  adna  igazat.  Ne- 
künk kötelességünk  nézeteinknek  megnyerni  Deák  Ferenczet  és  bará- 
tainkat. Ez  nem  nyilvános  discussio,  de  privát  érintkezések  útján  történ- 
hetik, első  sorban  vele,  másod  sorban  képviselőtársainkkal.  Ezt  kezdjük 
meg  és  csak  ha  meggyőződünk,  hogy  Deáknál  nem  boldogulunk,  álljuni 
elő  nyilvánosan.  S  ekkor  történjék,  minek  történnie  kell,  mert  én  leg- 
alább úgy  vagyok  meggyőződve,  hogy  nézeteinknek  előbb-utóbb  érvé- 
nyesülniök  kell.  Javaslatomat  helyeselték  Kandó  és  Bezercdj,  a  többség 
elfogadta  s  abban  állapodtunk  meg,  hogy  a  fölirati  vitában  nem  veszüni 
részt.  Ez  volt  az  első  ünnepélyes  jelenet,  mely  föltüntette  az  elégületlensé- 
get Deák  politikájával  és  a  mely  egy  új  politikai  irányzat  felé  való  vágynál 
első  nyomait  mutatta  ki.  így  oszlottunk  el. 

Estve  pártosztálygyűlés  volt  nálam.  A  föliratnak  vita  nélkül  való  elfo- 
gadása az  én  felszólalásomra,  a  melyet  Klauzál  támogatott,  egyhangúlag 
elhatároztatott.  Mellőztetett  Dániel  Pálnak  még  azon  módosítványa  is,  hogy 
az  amnestia  az  elkobzott  javakra  is  kitérj esztessék.  Ellenben  megállapod- 
tunk benne,  hogy  a  szerb  vagy  román  részről  jövő  bármely  indítványt 
békés  türelemmel  hallgatjuk  meg. 

•Február  13-dikán  —  folytatja  Gorove  —  pártosztálygyűlés  Beze- 
rédjnél.  Ülés  után  együtt  maradtunk  :  Horváth  Lajos,  Kerkapoly,  Somssich, 
Vadnay  és  én.  Nem  tudom  miként,  de  szóba  jött  Ausztria  nagyhatalmi  állá- 
sának kérdése,  s  mellette  nyilatkoztak  Horváth  és  Kerkapoly,  mind  a  kettí 
capacitásnak  tartott  férfiú,  s  e  nyilatkozatokkal  constatálva  lett,  hogy  € 
részben  vallott  nézeteinkkel  nem  állunk  egyedül,  a  kik  február  12-dikén 
együtt  voltunk  s  hogy  az  újabb  capacitások  szintén  eltérnek  Deák  Ferencz 
politikájától.  Kerkapoly  annyira,  hogy  még  most  sem  találta  későnek,  sől 
múlhatatlanul  szükségesnek  mondotta,  hogy  Deák  Ferencz  ez  irányban 
figyelmeztessék.  Erre  én  előadtam  azokat,  mik  Deák  Ferencz  közt  és  köz- 
tünk történtek  és  hogy  ezek  után  minden  lépés  sikertelen  volna.  Alig  vol- 
tam képes  Őt  megnyugtatni.  E  kettőn  kívül  még  Somssich,  Zichy  József, 
sőt  Vadnay  is  elvben  a  nagyhatalmi  állás  megemlítése  mellett  nyilatkoz- 
tak. Hogy  a  Deáknál  teendő  lépések  sikertelenségére  nézve  nem  csalódtam, 
bizonyítja,  hogy  az  nap  est  ve  Deák  Ferencz  a  kaszinóban  velem  szemben 

•eltökélését  nyilvánította  az  ellen  felszólalni,  ba  valaki  a  nagybatalmi  állás 
kimaradása  miatt  támadólag  nyilatkoznék.  Még  azt  is  mondotta  Deák 
Ferencz,  bogy  készüljünk  reá,  bogy  a  fölirati  vitában  felszólaljunk,  mire  én 
megjegyeztem,  bogy  az  idő  már  késő  arra,  bogy  a  támadásokra  hasonló 
készültségi!  beszédekkel  feleljünk. 

Szász  Károly  «Egy  Képviselő  Naplójegyzetei*  czímű  munkájában 
1866.  február  12-dikón  a  következőket  írta :  Vannak  az  előbbi  balközópen  — 
-az  1861-diki  határozati  pártban  —  kik  a  legnagyobb  elragadtatással  szóla- 
nak  Deák  Ferencz  fölirati  javaslatáról,  pl.  hogy  mást  ne  említsek,  Nyáry,  s 
vannak  a  legszorosabb  Deák-pártban,  kik  csak  belenyugodtak,  &  némi  rész- 
ben elég  kelletlenül  is,  mert  veszélyeztetve  látják  általa  a  mindenek  fölött 
óhajtott  kibékülést,  s  csak  Deák  tekintélye,  személyisége,  s  viszonyuk 
hozzá,  tartóztatja  őket  vissza,  hogy  ellene  szóljanak.  «így  nem  lesz  kibé- 
külés ! »  mondotta  nekem  sóhajtva  a  Deák-párt  és  környezet  egyik  igen  elő- 
kelő tagja ;  ta  mi  nemzeti  politikánkat  nem  acceptálják  Bécsben,  nem  értik 
a  nagy  világban.  S  végre  is,  mikor  az  egész  világ  új  politikai  irányokat  tör 
magának,  elhagyva  azon  ösvényeket,  melyeket  a  középkortól  kezdve  a 
múlt  század  végéig  követett,  ragaszkodhatunk-e  csak  mi  az  ősi  hagyomá- 
nyokhoz ?  * 


FÖLIRATI  ÁTALÁNOS  VITA. 

A  képviselőház  1866.  február  15-dikén  kezdette  meg  a  fölirati  javas- 
lat átalános  tárgyalását.  Az  első  szónok  Bartal  György  volt.  Kijelentette, 
bogy  az  1861-diki  országgyűlés  programmjához,  az  1848-ban  szentesített 
törvények  kötelező  erejének  és  a  pragmatica  sanctióból  szintúgy,  mint  min- 
<len  azóta  keletkezett  alaptörvényekből  kifolyó  personalis  unió  elvének 
elismeréséhez  ragaszkodik ;  de  koránsem  a  méltányos  kiegyenlítést  gátló  utó- 
gondolattal, és  jelesen  nem  azért,  mintha  eddig  az  utóbbit  gyakorlatilag  is 
ép  oly  correct  alakban  nyilvánulónak  látná,  vagy  az  előbbiek  teljes  életbe- 
léptetését kivívhatónak  tartaná.  Eagaszkodik  hozzájuk  azért,  mert  a  fejede- 
lem és  népe  közti  meghasonlás  esetében  a  kölcsönös  egyezkedésnek  nem 
lehet  más  alapja,  mint  a  törvények  kötelező  erejének  elismerése.  Elismerte 
tehát  Magyarország  jogát  a  fennálló  törvények  szigorú,  minden  egyezkedő 
kísérletet  megelőző  életbeléptetésének,  a  közbejött  törvénytelen  állapotok 
azonnali  megszüntetésének,  szóval  a  lehető  legteljesebb  restitutio  in  integ- 
rumnak  követelésére ;  de  azt  kérdezte,  követeli-e  egyszersmind  a  hazának 
érdeke,  hogy  e  jog  azonnal  érvényesíttessék  ?  Ugy  látta,  hogy  a  puszta  logi- 
kának abstractiói  a  fenforgó  esetben  a  haza  érdekeivel  már  azon  egy  okból 
is  homlokegyenest  ellenkeznek,  mert  azok  teljes  érvényesítésére  hiányzik  a 

nemzetnél  az  erő.  Nem  ismert  törvényes  megszorítást,  mely  őt  korlátoz- 
hatná abban,  hogy  fölébe  ne  helyezze  hazája  érdekeit,  nemzete  fenmaradá- 
sát  az  abstract  logika  rideg  szabályainak,  s  hogy  miért  ne  ragaszkodjék 
csak  föltételesen  az  utóbbiakból  levonható  jogos  követelései  összegéhez 
mindaddig,  míg  a  magyar  közjognak  az  1 848-diki  törvények  által  amúgy 
is  gyökeresen  megváltozott,  s  a  kiütött  forradalom  és  a  reá  következett 
hosszas  alkotmány-felfüggesztés  által  előidézett,  nagyrészt  meg  nem  másít- 
ható viszonyokhoz  alkalmazandó  újabb  alapjai  szabad  egyezkedés  folytán 
concentrálva,  kétoldalú  szerződés  alakjába  foglalva,  s  a  hitlevélnek  kezes- 
sége mellett  megkoronázandó  királynak  esküjével  szentesi thetők  nem  leen- 
dőnek ?  A  jogfolytonosság  föltétlen  érvényesítésére  használható  fegyvert 
ama  legvégső  esetre  akarta  fentartani,  midőn  a  méltányos  kiegyezés  min- 
den reménye  eltűnik. 

Azt  a  kérdést  vetette  ez  után  föl :  késznek  nyilatkoztassa- e  magát  az 
országgyűlés  alaptörvényeinknek,  különösen  az  1 848-dikiaknak  ama  módo- 
sításaira, melyek  tőle  nem  egyedül  a  fejedelem  jogos  befolyásának  restitu- 
tiója, a  társországok  valódi  megnyerése,  hanem  a  birodalom  hatalmi  állása, 
anyagi  fejlődése,  vagyis  kötelességünk-  és  érdekünkben  levő  kettős  consoli- 
datiója  tekintetéből  méltán  követelhetők  ?  Határozott  igen-nel  felelvén  e 
kérdésre,  fejtegette,  mily  irányban  kívánja  a  törvények  módosítását,  jelesen 
miket  tart  közös  ügyeknek,  hogyan  képzeli  kezelésüket  és  a  kezelés  alkot- 
mányos ellenőrzését.  Ha  ezekkel  az  országgyűlés  tisztába  jött,  akkor  elérke- 
zik majd  az  időpont,  a  midőn  ő  felsége  közvetítésével  az  örökös  tartomá- 
nyokat a  közös  feladat  előzményeinek  saját  részükről  teljesítésére  felszólí- 
tani épon  a  magyar  országgyűlés  leend  jogosítva,  mert  alaptörvényeink 
mindazon  módosításai,  melyek  tőlünk  a  birodalom  hatalmi  állásának,  anyagi 
felvirágzásának  biztosítása  tekintetéből  méltán  követelhetők,  általunk  elvi- 
leg el  lévén  fogadva,  rajtuk  lesz  a  sor,  hogy  osztályozzák  kívánalmaikat  és  ép 
úgy,  mint  a  magyar  országgyűlés  tévé,  elválaszszák  a  lényegest  és  kivihetot 
a  mellékes  és  mégis  kivihetetlen  utópiától. 

Azon  hitét  fejezte  ki,  hogy  a  tárgyalás  alatt  levő  fölirati  javaslat,  a 
közös  ügyeknek,  kezelésüknek  és  a  kezelés  alkotmányos  ellenőrzésének 
általa  megkísérlett  élesebb  körvonalozását  ki  nem  zárván,  szellemében  és 
vógczéljaiban  egyiránt  megfelel  a  közvélemény  méltó  várakozásának. 

Felfogásának,  a  mennyiben  a  modus  procedendire  nézve  a  fölirati 
javaslatétól  eltér,  érvényesítését  a  részletes  vita  alkalmára  tartotta  fönn 
magának. 

A  február  16-dikán  tartott  ülésben  módosításokat  nyújtott  be  a  föl- 
irati javaslat  31.  és  3:2.  szakaszaihoz. 

«A  fölirati  vita  —  írta  Salamon  Ferencz  az  Országgyűlési  Emlék- 
könyvben —  leplezé  le  a  pártok  valódi  állását.  Hogy  erről  keveset  tudott  a 
laikus,  bizonyítja  azon  nagy  sensatio,  melyet  a  fölirat  elkészülte  előtt  a 

-t  Pesti  Napló  »-nak  azon  czikke  tőn,  melyben  a  lap  egész  erővel  és  szokatlan 
hevességgel  fordul  «a  jobboldal*  —  a  conservativ  párt  —  ellen.  Addig  a 
•Pesti  Napló »  a  baloldal  ellen  tett  egy-egy  szelídebb  megjegyzést,  s  bántat- 
lanul hagyá  a  jobboldalt.  Ezen  alarm-jel  valódi  értelme  csak  a  fölirati  vita 
kezdetével  tűnt  ki.  Február  15-dikén  ellebbent  a  titok  fátyola.  A  közönség 
két  ellenséges  parlamentaris  tábort  látott  maga  előtt :  egyik  a  baloldallal 
egyesfiit  Deák-párt,  a  másik  a  maroknyi  jobboldal,  a  Mailáth-féle  kormány 
pártja,  melynek  csekély  számát  növelte  Bartal. » 

Február  16-dikán  Madarász  József,  Eötvös  József  br.,  Zsedcnyi  Ede, 
Ghyczy  Kálmán,  Babarczy  Antal  br.,  Ilunfalcy  Pál  és  Keglerich  Béla  gr. 
szólottak.  Az  utóbbi  kijelentette,  hogy  a  fölirat  az  ő  elveivel  minden  tekin- 
tetben megegyezik,  s  hogy  ő  nem  tartozik  azok  közé,  a  kik,  mint  a  con- 
servativek,  beszedőket  így  kezdik:  « Pártolom  az  1848-diki  törvényeket, 
pártolom  a  jogfolytonosságot,  pártolom  Deák  Ferencz  elveit, »  de  azután 
mindezeknek  lényeges  pontjait  egyenkint  kiszedik  és  elvetik.  Sokkal  jobban 
szerette  volna,  ha  ezen  urak  egyenesen  megtámadják  a  föliratot,  mert  úgy 
a  hogy  most  tesznek,  egyrészről  ámítják  a  fejedelmet  azzal,  hogy  más  nézet- 
ben vannak  mint  a  fölirat,  másrészről  meggyőződésükre  nézve  ámítják  a 
nemzetet. 


NE  ZÁRJUNK  EL  SENKIT  A  NYILVÁNOS 

DISCUSSIÓTÓL. 

A  képviselőház  1S0G.  február  17-dikén  tartott  ülésének  napi  rendjón 
volt :  a  február  1 5-dikén  megkezdődött  válaszfölirati  átalános  vita  folyta- 
tása. A  legelső  Lónyay  Menyhért  szólott.  Tudva  volt,  hogy  Apponyi  György 
gróf  is  készül  beszélni.  Lónyay  beszéde  után  Onossy  Mátyás,  hivatkozással  a 
házszabályok  42.  §-ára,  mely  szerint  «a  meddig  egyenlő  számban  vannak  a 
bizottmányi  jelentés  mellett  és  ellen  szólók,  fölváltva  juttatnak  szóhoz*,  az 
átalános  vita  befejezését  indítványozta,  mivel  a  felszólalt  képviselők  közül 
egy  sem  ellenezte  a  javaslatot,  s  így  föl  kell  tennie,  hogy  nincs,  a  ki  ellenzi. 
Tisza  Kálmán  nem  tartotta  megengedhetőnek,  hogy  a  ház  bármikor  hatá- 
rozatilag  csak  egy  embert  is  a  szótól  eltiltson. 

Deák  Ferencz :  (Halljuk !  Halljuk !)  Én  is  a  házi  rendhez 
akarok  szólani.  Azon  szakasz,  mely  itt  fölolvastatott,  ha  nem  csaló- 
dom, nem  vonatkozik  különösen  a  válaszföliratra.  A  válaszföliratnak 
természetében  van,  hogy  nem  csak  azok  szólanak  hozzá,  kik  megtá- 
madják, hanem  azok  is,  kik  illusztrálni  akarják.  A  válaszfölirat  szól 

ő  fölsógéhez,  de  szól  egyszersmind  a  nemzethez.  (Ugy  van !)  A  válasz- 
fölirat, melyet  egy  bizottság  elkészített,  meg  volt  ugyan  vitatva  a- 
bizottság  szűk  körében,  de  a  vitatkozások  magok  a  tagok  közt  marad- 
tak. Miért  ment  valami  belé  a  föliratba,  miért  maradt  ki  belőle  más 
valami,  arról  a  közönség  nem  tud  semmit :  erre  való  a  válaszfölirat 
illu8ztratiója,  (Élénk  helyeslés)  ez  pedig  oly  tág  tér,  hol  épen  nem 
lehet  követelni,  hogy  egyik  ellene  vagy  pedig  mellette  szóljon,  hanem 
egyik  úgy  mint  a  másik  fölvilágosítja  a  válaszföliratot.  Vitatásoknál 
sokszor  nincs  párt,  elvben  az  egész  ház  elfogad  valamit,  és  mégis 
hasznos,  sőt  szükséges,  hogy  az  ügy  az  egész  ország  előtt  fölvilágosít- 
tassék.  Méltóztassanak  tekintetbe  venni,  hogy  mostani  politikai 
állásunk  olyan,  melyben  mi,  kik  utasítás  nélkül  vagyunk  itt,  számolni 
tartozunk  a  népnek,  mely  minket  ide  küldött.  (Elénk  helyeslés.)  Mi 
által  számolunk  ?  Nyilvános  élet  a  megyékben  nincs,  oda  tehát  tudó- 
sításokat nem  küldhetünk.  Számolunk  itt  a  nyilvános  discussio  által. 
(Elénk  tetszés.)  Ne  zárjunk  el  senkit  a  nyilvános  discussiótól,  mert 
ma  tán  egy  nemzeties  párté  a  többség,  holnap  az  ellenkezőé  lehet. 
A  tanácskozás  teljes  szabadságának  ilyen  korlátozása  kétéltt  fegyver, 
mely  ma  másokat,  holnap  magunkat  sérthet  meg.  (Elénk  helyeslés.) 
Én  azt  hiszem,  szóljanak,  a  kiknek  még  észrevételeik  vannak,  szólja- 
nak, a  kik  a  válaszföliratban  vagy  valamit  találnak,  mi  nekik  aggo- 
dalmat okoz,  vagy  valamit  föl  akarnak  világosíttatni.  Az  eszmecsere 
nem  élesíti,  hanem  enyhíti  a  tanácskozásokat.  (Tetszés.)  Az  elfojtott 
szó  sokszor  több  keserűséget  okoz,  mint  a  kimondott  őszinte  szabad 
szó.  (Zajos  helyeslés.)  Folytassuk  a  tanácskozásokat!  Azt  a  néhány 
napot,  melyet  tán  erre  fordítunk  és  fordíthatunk,  nagyobb  kamattal 
nem  elocálhatjuk,  mintha  azt  a  szabad  discussióra  fordítjuk.  Folytas- 
suk tehát  a  tanácskozásokat !  Minden  emberre  magára  bízzuk,  szük- 
ségesnek látja-e  még  valamit  mondani,  a  mi  elmondva  még  nem  volt, 
vagy  helyesnek  találja-e  ismételni,  a  mi  már  mondva  volt.  (Derült- 
ség, éljenzés.)  Ha  átalánosságban  kifejtettük  nézeteinket,  talán  a& 
átalános  kifejtés  hatással  lesz  a  részletes  kifejtésre  is.  Az  eddigi  tanácsko- 
zásokból is  azt  látom,  hogy  sok  mondatott  a  discussio  folytán,  a  mi  egye- 
nesen ós  szorosan  a  részletes  tárgyaláshoz  tartozik.  Ez  nem  elvesztett 
dolog,  mert  vagy  fölvilágosítást  idézett  elő,  vagy  a  ki  kimondotta  néze- 
teit, a  részleteknél  csak  hivatkozik  rajok,  s  ismételni  nem  fogja :  tehát  itt 
időveszteség  nincs.  Szóljanak  tehát,  a  kiket  keblök  és  szívok  érzelmei 
arra  ösztönöznek ;  hallgassuk  meg  őket  figyelemmel  és  ha  látjuk,  hogy 

többet,  mást  mondani  nem  akarnak,  zárjuk  be  az  átalános  vitát  és 
menjünk  át  a  részletes  tárgyalásra.  Ez  véleményem.  (Hosszan  tartó 
zajos  éljenzés.) 

A  FÖLTRATI  ÁTALÁNOS  VITA  BEFEJEZTETIK. 

A  képviselőház  1866.  február  20-dikán  tartott  ülésének  napi  rendjén 
volt  a  fölirati  átalános  vita  folytatása. 

Deák  Ferencz  :  Tisztelt  ház !  (Élénk  figyelem.)  Figyelemmel 
kisértem  az  eddigi  tanácskozásokat,  elfogultság  nélkül  hallgattam  a 
fölhozott  indokokat,  és  fontolóra  vettem  azon  nehézségeket,  melyeket 
itt  több  képviselők  emiitettek.  Kénytelen  vagyok  őszintén  kijelenteni, 
hogy  mindazon  okok  és  nehézségek  az  én  meggyőződésemet  meg  nem 
változtatták.  Azt  hiszem,  a  ház  szabályainak  értelmében  is,  de  a  dolog 
természeténél  fogva  is  elsőnek  kell  vala  lenni  az  átalános  tárgyalás- 
nak. Az  eddigi  tárgyalások  azonban  a  fölirat  ellen  elvben  vagy  inkább 
a  fölirat  elvei  ellen,  s  igy  egyátalában  a  fölirat  ellen  igen  keveset, 
kevés  nyilatkozatot  tartalmaztak,  mert  a  mely  nehézségek  előadattak, 
inkább  a  részletekhez  tartoznak,  a  mint  hogy  módosítások  indítványoz- 
talak is  a  részletekre  nézve.  Volt  még  megemlítve  több  szónok  által 
a  közös  ügyek  mikénti  körvonalozása  és  tárgyalása.  Legterjedtebben 
és  tán  legrészletesebben  körvonalozta  ezen  közös  ügyeket  Bartal  György 
képviselő  barátom.  Az  ő  körvonalozása  igen  lényegesen  különbözik  az 
októberi  diploma  körvonalozásától,  s  nézetemhez,  úgy  látom,  közelebb 
áll,  mint  az  októberi  diplomához.  Azonban  e  fölött  ítélni  még  most 
kora;  csak  a  részletesebb  discussio  fejti  ki,  mennyiben  különböznek  az 
ő  nézetei  az  enyéimtől  ós  elvbarátiméitól.  Ezek  a  discussiók  pedig 
csak  akkor  fognak  történni,  ha  a  közös  ügyeket  részletesen  tárgyaljuk. 
E  szerint  tehát,  a  mik  előadattak,  részint  magánál  a  részletes  tárgya- 
lásnál, a  midőn  a  módosító  javaslatok  fognak  tárgyaltatni,  lesznek 
tüzetesen  előveendők,  ós  én  is  akkorra  tartom  fönn  nyilatkozatomat,  a 
mennyire  azt  a  mondottakra  szükségesnek  látom  megtenni;  részint 
pedig  nem  is  e  fölirat  köréhez  tartoznak,  mint  például  a  közös  ügyek 
tárgyalása  és  körvonalozásának  elhatározása,  mert  ez  majd  külön  fog 
tüzetesen  tárgyalás  alá  vétetni,  midőn  az  országgyűlés  e  részben  javas- 
latát elkészíti. 

Én  tehát  két  kijelentéssel  kívánok  csak  még  alkalmatlankodni  a 
i  háznak.  (Halljuk !) 


Egyik  kijelentésem  az,  hogy  a  fölirat  mind  egészben,  mind  rész- 
leteiben, s  annak  minden  eszméje,  alakja,  formája  az  én  meggyőződé- 
semmel teljesen  megegyez.  (Köztetszés.)  Nem  ok  nélkül  mondom  ezt 
ki.  Tudom,  hogy  a  politikai  téren  vannak  pártok ;  azt  is  tudom,  hogy 
a  pártok  gyakran  hasznosak,  sőt  gyakran  szükségesek  is ;  azt  is  tudom, 
hogy  a  pártok  uéha,  midőn  valamely  dolog  fölött  lényegben  megegyez- 
nek, a  módra,  az  alakra,  a  részletekre  nézve  kiegyezkedés  útján,  hogy 
úgy  szóljak,  compromissum  utján  hoznak  létre  valamit,  és  néha  az 
ilyen  compromissum  a  dolog  előmozdítására  nézve  igen  hasznos. 
A  jelen  föliratra  azonban  kénytelen  vagyok  kijelenteni,  hogy  annak 
formája  és  alakja  és  minden  eszméje  —  engem  illetőleg  —  épen  nem 
compromissum  utján  jött  létre,  hanem  azok  az  én  teljes  meggyőződé- 
semmel minden  tekintetben  megegyeznek. 

A  másik,  a  mit  szükségesnek  tartok  kimondani,  azon  meggyő- 
désem,  hogy  a  mely  kormányférfiú  ezen  föliratot  a  kiegyenlítés  valósá- 
gos akadályának  képes  tekinteni,  az  vagy  a  kiegyenlítést  nem  akarja  ko- 
molyan, vagy  épen  olyképen  akarja,  miképen  minekünk  azt  elfogadni 
nem  lehet  és  nem  szabad.  (Zajos  helyeslés.) 

Végzem  azzal,  mivel  kezdettem :  hogy  én  nem  érzem  magamat 
hivatva  most  az  átalános  tárgyalásnál  hozzászólani  és  több  okokat  elő- 
hozni  a  fölirat  támogatására.  Észrevételeimet  majd  a  részletes  tárgya- 
lásnál fogom  elmondani.  (Zajos  helyeslés.) 

Az  elnök  Deák  Ferencz  felszólalása  után  az  átalános  vitát  befejezett- 
nek jelentette  ki,  h  a  ház  a  fölirati  javaslatot  elvben  egyhangúlag  elfogadta. 


A  KÉPVISELŐHÁZ  FÖLIRATI  VITÁJÁRÓL. 

Deák  kívánata  volt  —  írta  Gorove  István  1860.  február  20-dikán 
naplójába  —  hogy  a  fölirat  felett  ne  legyenek  szónoklatok  részünkről  8  a 
balcentrumból.  Tisza  Kálmán  azon  megjegyzésemre,  hogy  Eötvös  minden- 
esetre fog  szólani,  azt  monda  :  semmi  sem  lehet  veszélyesebb,  mintha  min- 
denki saját  eszméjét  rakja  a  fölirat  alá.  Ez  volt-e  Deák  nézete  is  ?  Annyi 
bizonyos,  hogy  részünkről  discussiót  nem  akart.  E  szándékát  kívántuk  rea- 
lisálni  pártunknál,  s  elhatároztuk,  hogy  nem  szólunk,  tulajdonkép  a  szólás- 
ról lemondunk.  Később,  midőn  a  jobboldal  nem  megtámadta,  de  reservák- 
kal  s  föltételekkel  fogadta  a  föliratot,  kitűnt  a  szólás  szüksége,  s  ekkor  Deák 
észrevételemre,  hogy  ha  a  világtörténelmi  fontosságok  velleitásai  emlegettél- 
nének,  én  is  szólok,  maga  is  egészen  buzdítólag  azt  monda,  hogy  szóljak  és 

többeknek  is  ajánlta  ezt.  Budáról  is  az- a  bír  jött,  hogy  a  császár  kívánja, 
hogy  szóljunk,  hogy  ne  csak  az  adresse  szellemével,  de  az  egyénekkel  is 
megismerkedjék.  E  körülmény  tehát  és  az,  hogy  a  szélső  pártok  élesen  bele- 
mentek a  vitába,  megnyitotta  a  zsilipet,  s  elállva  a  pártok  megállapodásá- 
tól, 60 — 70  ember  iratkozott  fel,  s  ennek  következtében  a  vita  szélessé  vált, 
kivált  miután  a  nemzetiségek  is  beléje  vegyültek. 


MAGYARORSZÁGON  CSAK  EGY  POLITIKAI 

NEMZETISÉG  VAN. 


A  képviselőház  1866.  február  21-dikén  tartott  ülésének  napi  rendjén 
volt  a  fölirati  javaslat  részletes  tárgyalása.  Stratimirorics  György  a  10-dik 
kikezdés  e  szavaiban  :  •  érintkezni  akarunk  (Felségednek  a  magyar  koroná- 
hoz nem  tartozó  országaival)  mint  alkotmányos  népekkel,  s  mint  önálló 
szabad  nemzet  más  önálló  szabad  nemzettel »  a  centralisatio  programmját 
látta  a  magyar  birodalom  területén,  s  a  német  centralisatióét  a  Lajtán  txil, 
s  ennek  ellenében  e  szavakat  indítván vozta :  amint  önálló  szabad  nenizeteA* 
más  önálló  szabad  nemzetekkel » . 

Deák  Ferencz  :  Midőn  a  válaszfölirat i  javaslatba  e  szavakat 
beigtattuk,  épen  nem  volt  szándékunk  bármi  politikai  elv  fölötti  vitat- 
kozást előidézni.  Csak  azt  az  eszmét  fektettük  bele,  hogy  ők  is,  mi  is 
szabadok  és  függetlenek  legyünk,  és  akkor  fogunk  velők  egyezkedni. 
Akár  egy es  számban  legyen,  akár  többesben,  ezen  eszme  van  benne. 
A  mi  a  kérdést  magát  illeti,  azt  tartom,  hogy  Magyarországon  poli- 
tikai nemzetiség  csak  egy  van.  Azonban  e  tárgy  itt  semmi  esetre  sem 
tartozik  discussio  alá ;  hisz  úgy  is  majd  értekezni,  tanácskozni  fogunk 
a  nemzetiségek  ügyében,  és  a  kinek  nehézsége  van,  annak  módja  lesz 
a  megvitatásra  és  szólásra  ott.  Én  csak  azt  jelentem  ki  azoknak  meg- 
nyugtatására, a  kiknek  aggodalmaik  vannak,  hogy  ez  csak  hasonlatos- 
ság, hogy  t.  i.  valamint  egyik  szabad  nemzet  a  másik  szabad  nemzettel, 
úgy  akarunk  mi  velők  értekezni.  (Helyes  !  Maradjon !) 

A  képviselőház  az  eredeti  szerkezetet  fogadta  el. 

AZ  OPPORTUNITÁSI  POLITIKÁRÓL. 

A  képviselőház  1866.  február  2 1-dikén  tartott  ülésének  napi  rendjén 
volt :  a  fölirati  javaslat  részletes  tárgyalásának  folytatása.  A  31.  és  32-dik 
kikezdések  így  szólottak  :  31.  Előadtuk  mi  Fölségednek  már  1861-diki  má- 
sodik alázatos  föliratunkban  is,  hogy  « vannak  az  1848-diki  törvények  ren- 
deletei közt  egyes  pontok,  melyeket  a  nép  jogainak  sértetlen  fentartása 
mellett  mi  magunk  is  óhajtunk  czélszerűbben  átalakítani  és  határozottab- 
ban kifejteni*.  Kijelentettük  azt  is,  hogy  «ha  Fölséged  kívánja  a  törvények 
bármi  részbeni  megváltoztatását,  a  kiegészített  országgyűlés  mindazon  javas- 
latokat, miket  erre  vonatkozólag  Fölséged  felelős  magyar  minisztériuma 
előadand,  tüstént  tanácskozás  alá  veendi,  s  megállapodásait  Fölséged  elé 
fogja  terjeszteni*.  Készeknek  nyilatkozunk  tehát  most  is  arra,  hogy  —  a 
mennyiben  valamely  törvénynek  a  törvényhozás  rendes  útján  leendő  meg- 
változtatása szükséges  leend  —  az  iránt  alkotmányunk  alapelveivel  össz- 
hangzó  javaslatunkat  fel  fogjuk  annak  idején  Fölségednek  terjeszteni 
32.  Buzgó  óhajtása  a  magyar  nemzetnek,  hogy  Szt-István  koronáját  mielőbb 
örökös  királyának  fejére  tehesse,  s  a  mit  tizenhét  év  folytán  súlyos  esemé- 
nyek gátoltak,  az  végre  teljesedésbe  mehessen.  Nem  csupán  ünnepélyes 
szertartás  ez  honunkban,  hanem  szükséges  kiegészítése  az  alkotmánynak ; 
legszebb,  legszelidebb  és  mégis  legerősebb  kapocs,  mely  a  nemzetet  királyá- 
hoz köti.  Mindaddig,  míg  ez  meg  nem  történik,  minden  megállapodásaink 
csak  javaslatok  maradnak,  melyeket  egyedül  a  koronás  király  szentesítése 
fog  törvény  erejére  emelhetni.  Keményeink  addig,  bármily  kecsegtetők 
legyenek  is,  bizonytalan  remények,  melyeket  egyedül  a  koronázott  király 
valósíthat.  Politikai  életünk  jelenleg  még  kétes  és  ingatag,  s  annak  inga- 
tagságát csak  Felséged  szüntetheti  meg  alkotmányunk  tettleges  visszaállí- 
tásával 8  ezt  befejező  megkoronáztatásával.  Hallgassa  meg  tehát  Felséged 
e  kérelmünket,  s  tegye  lehetővé  buzgó  óhajtásunk  minél  előbbi  telje- 
sedését. 

Ezek  ellenében  Bartal  György  a  maga  és  elvtársai  nevében  a  követ- 
kező módosítványt  terjesztette  elő:  31.  Előadtuk  mi  Fölségednek  már 
1861-diki  második  alázatos  föliratunkban  is,  hogy  « vannak  az  1848-diki 
törvények  rendeletei  között  egyes  pontok,  melyeket  a  nép  jogainak  sértet- 
len fentartása  mellett  mi  magunk  is  óhajtunk  czélszerűbben  átalakítani  és 
határozottabban  kifejteni*.  Hódoló  tisztelettel  ésbensŐ  megnyugvással  vet- 
tük Fölségednek  beismerését,  hogy  a  mondott  törvények  « alaki  törvényes- 
sége kifogás  alá  nem  eshetik  és  készeknek  nyilatkozunk  arra,  hogy  e  törvé- 
nyek ama  határozmányait,  melyeket  Fölséged  fejedelmi  jogaiba  ütközők- 
nek vél,  vagy  a  melyek  az  ország  kormányzatának  alakját  változtatják,  a 
nélkül  hogy  azt  a  birodalom  létének  föltételeivel  és  az  ország  ősi  intéz- 

(lényéin  alapuló  belszerkezetével  összhangzásba  helyezték  volna,  •  gondo- 
an  átvizsgálni,  s  ama  módosításokat,  melyeket  az  általunk  is  méltányolt 
önnebbi  szempontokból  szükségeseknek  és  alkotmányunk  alapelveivel  össz- 
tiangzásban  levőknek  elismerendünk,  annak  idejében  Fölséged  elé  fogjuk 
terjeszteni.  A  megállapodások  azonban,  a  melyekhez  ily  módon  kölcsönösen 
jutunk,  csak  javaslatok  maradandnak  mindaddig ,  míg  azokat  a  koronás 
király  szentesítése  törvény  erejére  emelheti.  32.  Buzgó  óhajtása  a  magyar 
nemzetnek,  hogy  Szt-István  koronáját  mielőbb  örökös  királyának  fejére 
tehesse,  s  a  mit  tizenhét  év  folytán  súlyos  események  gátoltak,  az  végre 
teljesedésbe  mehessen.  A  koronázás  nem  csupán  ünnepélyes  szertartás 
honunkban,  hanem  szükséges  kiegészítése  az  alkotmánynak,  legszebb,  leg- 
szelídebb és  mégis  legerősebb  kapocs,  mely  a  nemzetet  királyához  köti. 
Reményeink  addig,  bármily  kecsegtetők  legyenek  is,  bizonytalan  remé- 
nyek, melyeket  egyedül  a  koronázott  király  valósíthat.  Politikai  életünk 
jelenleg  még  kétes  és  ingatag,  s  annak  ingatagságát  csakis  e  remény  telje- 
sülésének föltevése,  s  ama  biztos  kilátás  szüntetheti  meg,  hogy  Fölséged 
ilkotmányunk  tettleges  visszahelyezésével  bennünket  véglegesen  megnyug- 
tatni nem  késend,  a  mint  viszont  munkálkodásaink  folvamából  annak  tett- 
leges  bizonyítékait  merítendi,  hogy  « birodalmának  hatalmi  állása,  fejedelmi 
jogainak  épsége,  a  társországok  méltó  igényei*  oly  tekintetek,  melyeket  mi 
íz  1848-diki  törvények  átvizsgálásánál  önmagunk  érdekében  ép  oly  kevéssé 
fogunk  szem  elől  téveszteni,  mint  azokat,  a  melyek  megtartását  a  pragma- 
tica  sanctióban  biztosított  és  Fölséged  által  is  kiemelt  « közjogi  és  belkor- 
mányzati  önállásunk*  sértetlen  megóvása  legszorosabb  kötelességeink 
közé  soroz. 

Bartal  György  előadta,  hogy  módosítványa  az  alkotmány  tettleges 
visszaállítását  nem  csupán  kéri,  henem  bizton  elvárja ;  e  biztos  föltevésben 
azonban  nemcsak  javaslatok  kidolgozását  és  fölterjesztését,  hanem  a  rájuk 
keletkezendő  kir.  resolutiók  megvitatását,  vagyis  dietális  tractatusok  útján 
létre  jövendő  országgyűlési  megállapodásokat  vesz  kilátásba,  a  melyek  ugyan 
a  koronázás  előtt  törvény  erejével  nem  fognak  bírni,  és  mint  ilyenek  efifec- 
tuatio  alá  sem  jöhetnek,  de  biztos  alapot  fognak  Ő  felségének  nyújtani  arra, 
hogy  általuk  a  trónbeszédben  elősorolt  aggályai  elenyésztetvén,  az  alkot- 
mányosság tettleges  visszaállítása  még  a  koronázás  előtt,  sőt  illető  fokozat- 
ban épen  a  dietális  tractatusok  folyama  alatt  teljesülhessen.  Felfogása  és  a 
íolirati  javaslat  közt  tehát  abban  van  a  különbség,  hogy  ő  az  1848-diki  tör- 
ónyek  revisióját  az  országgyűlés  előmunkálataiból  nem  csak  nem  akarja 
izárni,  hanem  azokba  világosan  be  is  akarja  foglalni  azért,  mert  meggyo- 
Ődése  szerint  a  közös  viszonyok  megállapítása  e  revisio  tárgyainak  egyes 
ontjait  amúgy  is  okvetetlenül  szőnyegre  fogja  hozni.  0  is  kívánta  a  muni- 
ipális  önkormányzat  mentül  teljesebb  resti  tutióját  és  a  felelős  miniszte- 
.umot.  De  az  utóbbira  nézve  mindenek  előtt  biztosítani  akarta  ő  felségét, 

hogy  «mi  az  18-18.  III.  és  IV.  t.-czikkek  ama  határozványait,  melyek  a 
nádori  hivatal  köréuek  tágítására  vonatkoznak,  s  az  országgyűlés  perma- 
nentiájára  vezethetnének,  mint  ő  felségének  fejedelmi  jogaiba  ütközőket, 
reacti válni  nem  kívánjuk :  hogy  továbbá  a  birodalmi  hadügyminisztérium- 
nak Magyarország  közigazgatási  hatóságaival  az  ujonczozás,  katonaszállá- 
solás,  eltartás  dolgaiban,  a  birodalmi  fináncz-  és  kereskedelmi  miniszternek 
az  országos  pénzügy-  és  kereskedelmi  miniszterrel,  valamint  saját  kormá- 
nyunknak a  társországok  hatóságaival  való  correlatióját  előre  megállapít- 
suk, és  hogy  elvégre  egy  magyar  hadügyminiszter  kinevezését  épen  nem, 
az  országos  pénzügyi  és  koreskedelmi  miniszter  kinevezését  pedig  mind* 
addig  ne  követeljük,  míg  a  fennebbiek  iránt  tisztában  nem  leendünk.  •  Né- 
zete az  volt,  hogy  a  fölirati  javaslat  pártolói  sem  képesek  a  jogfolytonosság- 
nak oly  terét  megállapítani,  mely  a  restitutio  in  integrum  eszméjének  és  az 
opportunitás  tekinteteinek  egyiránt  megfelel.  A  fölirati  javaslat  csakis  az 
elvet  valamivel  előbb  akarja  salválni,  mint  ő ;  a  dietalis  tractatusokat  akarja 
könnyíteni ;  egy  kinevezendő  felelős  minisztériumnak  előre  adandó  indem- 
nity  bili  által  kívánja  a  létező  törvénytelen  gépezet  működését  addig  is, 
míg  a  minisztérium  a  korona  és  országgyűlés  közti  kiegyezést  létre  hozni 
képes  lesz,  törvényesíteni.  így  a  kinevezendő  minisztériumot  a  restutitio  in 
integrum  szoros  kötelezettségétől  már  előre  fölmentve,  a  merev  jogfolyto- 
nosság fogalmaitól  ép  oly  távol  áll,  mint  ő.  A  felelősség,  mely  az  ilyen 
indemnity  bili  által  előre  fölmentett  miniszterek  vállait  nyomná  nem  kü- 
lönböznék másban,  mint  a  czímben  ama  folelŐsségtől,  melyet  a  kormány 
élén  most  álló  magyar  államférfiak  a  közvélemény  és  a  történet  előtt  elvál- 
laltak. A  fölirati  javaslatnak  ezen  szavai :  « országgyűlésünk  az  átmeneti 
korszak  nehézségeit  mindig  figyelembe  veendi,  s  a  felelős  magyar  miniszté- 
riumnak, mint  parlamenti  kormánynak,  eljánísát  mindazokra  nézve,  mik  a 
kiegyenlítésnek  alkotmányos  úton  eszközlését  illetik,  szigorúság  helyett 
méltányos  elnézéssel  fogja  megítélni »,  világosan  kizárják  a  föltevést,  mintha 
a  kinevezendő  minisztereknek  imperative  meg  akarnák  hagyni,  hogy  a 
kiegyezést  bizonyos  meghatározott  időben  okvetetlenül  létre  hozzák.  Ha  a 
kívánt  időre  nem  hozzák  létre,  nem  fognak  feleletre  vonatni,  mert  hisz 
különben  mire  való  lett  volna  az  indemnity  bili  ?  Tehát  ez  utóbbit  vagy 
meg  kell  újítani,  vagy  vissza  kell  vonni.  A  megújítással  ott  lesz  a  ház,  a  hol 
volt ;  a  visszavonással  pedig  egy  lépéssel  sem  tovább,  mert  ennek  következ- 
tében az  első  minisztérium  visszalép,  az  újabb  minisztérium  iránt  pedig 
nem  lehet  kevesebb  kimélettel  eljárni.  Azt  mondhatná  ugyan  valaki,  sze- 
rezzen magának  az  új  minisztérium  többséget,  hívjon  össze  új  országgyű- 
lést. De  itt  utal  a  veszélyekre,  melyek  az  ország  közjogi  és  belkormányzati 
függetlenségére  hárulhatnának,  ha  ő  felsége  az  initiativát,  melyet  a  nemzet: 
nek  kezébe  tett  le,  visszavenné,  s  egy  általa  kinevezendő,  a  felelősség  czí- 
mével  felruházott  minisztériumra  bízná.  Előnyö&ebb  lesz-e  a  helyzet,  ha  ai 
utóbbi  saját,  előre  meghatározott,  ő  felsége  által  jóváhagyott,   de  az  ország 

közóhajának  talán  épen  meg  nem  felelő  prograrurnjának  foganatosítására  a 
befolyásnak  egész  apparátusát  hozza  mozgásba,  melylyel  minden  kormány- 
hatalom bír,  de  a  melyet  oly  tökéletlen  és  hiányos  választó  törvény,  mint  a 
magyar,  a  legmagasabb  fokra  emelhet  ?   Áttérve  a  megyékre,  épen  azért, 
mert  régi  fényükbe  való  visszahelyezésüket  óhajtja,  nem  egyezhetik  bele  a 
csakis  az  indemnity  bili  szárnyai  alatt  létesíthető  korlátolt  restitutiójukba. 
Az  1861.  évi  térfoglalás  épen  azért,  mert  csonka,  korlátolt  volt,  a  megyei 
bstitutiónak  hasznosságát,  hitelét  és  fényét  meg  nem  állapíthatta.  A  me- 
gyei ins  ti  tuti  ónak  és  a  miniszteri  felelősségnek  együttes  és  azonnali  életbe 
léptetése  okszerűleg  már  az  első  kiindulásnál  is  okvetetlenül  törvényes  meg- 
állapítást igényel,  ha  csak  amazt  az  indemnity  bili  segélyével  emennek  tel- 
jesen alárendelni  nem  kívánják.  És  ha  az  indemnity  bili  letelt,  ha  a  képvi- 
selőház azt  megújítani  nem  akarja,  vagy  feloszlatván,  meg  nem  újíthatja : 
mi  történik  akkor  a  helyreállított  megyékkel  ? 

Ambrózy  Lajos  br.t  ki  Bartal  Gy.  módosítványát  pártolta,  saját  tör- 
vénykönyvünkben is  elegendő  sajnos  példára  akadt,  hogy  teljes  jogerejű 
végzemények  végre  nem  hajtattak.  Mégis  —  így  szólott  --  ki  merné  ebből 
azt  következtetni,  hogy  ez  által  ugyanazon  vagy  egyéb  törvényeink  érvénye 
szenved  ?  Sürgettük  a  végrehajtást,  valamint  most  is  sürgetjük,  de  alkot- 
mányunk élvezetét  a  sürgetés  superlativusától,  s  ennek  közvetetlen  sikeré- 
től nem  tettük  függővé.  Nézete  az  volt,  hogy  az  országgyűlés  beleereszked- 
hetnék az  1848-diki  törvények  átvizsgálásába,  melyet  ő  a  közös  ügyek  tár- 
gyalásától külön  választva  úgy  sem  gondolhat,  az  alkudozások  pedig  czél- 
hoz  vezetvén,  ugyanazon  ünnepélyes  tény,  mely  jobbágyi  hódolattal  vezé- 
relne a  koronás  király  színe  elé,  tökéletesen  törvényes  állapot  birtokába  is 
juttatná  a  nemzetet. 

Széchenyi  Imre  gr.  nem  a  resti tutio  in  integrumhoz,  hanem  csakis  a 
jogfolytonosságnak  ama  józan  és  gyakorlati  értelmezéséhez  kívánt  ragasz- 
kodni, melyet  elvtársai  kifejtettek. 

Bartal  szólott  írta  februárius  £  1-dikén  naplójába  Gorove  István  — 
beadott  módosítványai  mellett.  E  beszéd,  valamint  a  módosítványok  elejtek 
a  jogeontinuitást ;  a  revisiót,  vagy  tisztábban  az  új  alkotmány  szervezését 
8  új  szerződéskötést  a  fejedelemmel  a  koronázás  előtti  időre  teszi,  de  fogad- 
kozik, hogy  a  minisztérium  mellett  áll  s  kivévén  a  hadügyminisztériumot,  me- 
lyet épen  nem,  s  a  kereskedelmit  és  pénzügyit,  mit  megosztott  vagy  világo- 
sabban :  megvékonyított  tárczákkal  tesz  kilátásba,  a  többi  szakmákat  mint 
létesíthetők et  festi.  Volt  e  beszédben  fenyegetés  a  kiegyenlítés  be  nem  feje- 
aóse  esetére  s  gyenge  indokolás  arra  nézve,  hogy  a  megyék  vissza  nem  állít- 
tattak. De  a  beszéd  mégis  igen  sok  emberre  megnyugtatólag  hatott.  Pár- 
unknak több  tagja,  köztük  Ivánka  Zsigmond,  Dániel  Pál,  Tóth  Vilmos  s 
[vánka  szerint  még  számosan,  köztük  Dapsy,  Beniczky  Gyula,  állítása  sze- 
dni kedvesen  fogadták  az  Ígéretet  s  gyanakodva  kérdek  maguktól,  hogy 

nem  fogja-e  az  «öreg  úr»  ez  Ígéreteket  mereven  visszautasítani  vagy  oly 
ösvényre  terelni,  melyen  azok  létesítése  lehetetlenné  válik.  Engem  s  a 
később  közbejött  Lónyayt  szorosra  fogtak,  hogy  az  «öreg  úr»-ral  tudassuk, 
hogy  sokan  vannak  emberei  között,  kik  ily  tagadást  rosszul  vennének,  8 
elviselhetetlennek  tartanák  az  állást,  ha  az  *öreg  úr»  positivumot  nem  tün- 
tetne föl,  vagy  a  positivum  útját  holnapi  felszólalása  által  lehetetlenné 
tenné. 

Mi  többen  sokáig  együtt  maradtunk,  s  azon  hittel  s  aggálylyal  távoz- 
tunk, hogy  holnap  lesz  a  döntő  pillanat  —  decretalis  pugna  — ,  az  első  a 
jelen  országgyűlési  táborozásban.  Mindenki  meg  volt  hatva,  s  ünnepélyes 
érzettel  váltunk  el  egymástól.  Én  várakozásra  intettem  barátimat,  s  azt  fej- 
tegetem, hogy  Deák  épen  akkor  szól  a  legmérsékeltebbeo,  midőn  leginge- 
rültebb, ha  rövid  magábaszállásra  ideje  marad,  s  én  hiszem,  hogy  holnap 
is  így  lesz.  De  ha  ingerültségét,  mely  rajta  3 — 4  nap  óta  annyira  érezhető, 
beszédjébe  s  holnapi  politikai  harczába  is  átviszi,  ekkor  sok,  tán  minden 
veszve  van. 

Bartal  beszéde  —  írja  Lányay  Menyhért  naplójában  —  sokakra  mély 
hatást  tett.  Mindenfelűl  hallottam  az  elégedetlenség  nyilatkozatait,  hogy  a 
kormány  positiv  dologgal  látszik  föllépni,  míg  mi  a  negatio  terén  mara- 
dunk. Estve  a  kaszinóban  is  alig  volt  másról  szó  a  képviselők  közt. 

A  képviselőház  február  22-dikén  tartott  ülésében  Apponyi  György  gr. 
Bartal  módosít ványának  e  szavaihoz  :  « alaki  törvényessége  kifogás  alá  nem 
eshetik »  a  következő  szavakat  akarta  toldani:  •  figyelembe  vévén  mi  is  a 
viszontagságos  időszak  által  előidézett  állapotnak  rendkívüli  természetét, 
annak  részünkről  tett  és  Felségedtől  is  kért  ünnepélyes  kikötése  mellett, 
hogy  a  jelen  kivételes  esetből  törvényeink  szentsége  és  alkotmányunk  sért- 
hetlensége  ellen  következtetés  soha  nem  vonathatik*.  Apponyi  a  helyzet 
nehézségét  abban  látta,  hogy  egyrészt  a  jogfolytonosság  elve  tagadhatatla- 
nul kívánja  a  48-diki  törvényeknek  haladéktalan  életbeléptetését,  másrészt 
gyakorlati  nehézségek  ezt  lehetetlenné  teszik.  Egész  politikai  hite  tiltako- 
zik az  ellen,  hogy  jogérvényes  törvénynek  életbeléptetését  bármely  föltétel- 
től lehessen  függővé  tenni ;  de  nem  ignorálhatja  a  törvényes  állapot  tény- 
leges fejlődésében  1 7  éven  át  fennállott  szünetelést,  és  a  törvényben  ennek 
folytán  létező  hézagokat,  melyeknek  törvényes  betöltése  nélkül  a  törvényt 
életbeléptetni  lehetetlen.  A  jogfolytonosság  követelményeinek  és  a  gyakor- 
lati lehetetlenségnek  összeütközését  az  általa  ajánlott  szövegben  látja  lehe- 
tőleg elkerülve.  Annak  bebizonyítására,  hogy  a  48-diki  törvények  életbelépte- 
tése újabb  törvényhozási  intézkedések  nélkül  lehetetlen,  részletesen  fejte- 
geti a  megyék  állapotát,  melyeknek  szervezését  a  48-diki  törvényhozás  be 
nem  fejezte,  úgy  hogy  tisztújító  szék  megtartására  nem  létezik  törvényes 
alap,  és  hogy  ezt  csak  provisorius  intézkedés  alapján  lehetne  megtartani* 

vényes  volna-e  az  így  megalakult  törvényhatóság  ?  Nem  csoda  tehát  — 
folytatta  —  hogy  a  fejedelem,  a  ki  a  sok  provisoriumot  megunta,  és  a 
rényes  állapotot  akarja  helyreállítani,  a  megyéknek  minden  megelőző 
'ényhozási  intézkedés  nélküli  helyreállításában  megnyugvást  nem  talál, 
ftzonnal  kinevezendő  minisztériumról  azt  tartotta,  hogy  egy  lépést  sem 
)t,  egy  perczig  sem  tarthatja  fönn  magát,  ha  csak  rendkívüli  felhatal- 
sást  nem  nyer.  Az  ilyen  indemnity-bill  azonban  hazánkban  és  hazai 
jogunk  szerint  új  eszme ;  de  azon  kiterjedésében,  a  mint  jelen  helyze- 
kben  kívántatik,  alkalmasint  az  egész  alkotmányos  világ  újnak  találná, 
idenesetre  hazai  közjogunk  szerint  erősen  áll  az,  hogy  ily  rendkívüli  fel- 
dmazás  csak  az  összes  törvényhozás  közakarata  által  történhetnék.  Te- 
tve a  trónbeszédben  foglalt  nyilatkozatokat  és  tekintve  azokat,  a  mik  a 
rati  javaslatban  mondatnak,  azt  —  bármennyire  óhajtandó  is  —  állítani 
1  lehet,  hogy  a  többség  programmja  a  felség  programmjával  már  ossz- 
gzásba  jutott  volna.  Erre  törekedni  kell,  de  ez  még  elérve  nincs.  Vájjon 
dolhatni-e  most  oly  minisztérium  kinevezésére,  mely  mind  a  fejedelem, 
id  a  többség  bizodalmát  oly  mértékben  bírná,  hogy  ily  rendkívüli  fel- 
ümazást  nyerhessen  ? 

Apponyi  György  gr.  után  Deák  Ferencz  emelt  szót. 

Deák  Ferencz:  Fölirati  javaslatunk  31-dik  szakaszában  az 
^8-diki  törvények  átvizsgálására  vonatkozólag  két  eszme  van  ki- 
adva. Egyik  eszme  az:  hogy  « vannak  az  1848-diki  törvények  ren- 
ötei  között  egyes  pontok,  melyeket  mi  magunk  is  óhajtunk  czél- 
rttbben  átalakítani  és  határozottabban  kifejteni*.  A  másik  eszme 
lig  az :  hogy  «ha  ő  felsége  kívánja  a  törvények  bármi  részbeni  megvál- 
batását,  a  kiegészített  országgyűlés  mindazon  javaslatokat,  melyeket 
3  vonatkozólag  ö  felsége  felelős  magyar  minisztériuma  előadand, 
tént  tanácskozás  alá  veendi,  s  megállapodásait  ő  felsége  elé  fogja 
esztenit. 

Ezen  két  eszme  természetes  következménye  a  magyar  közjog 
n  elvének,  mely  szerint  a  kezdeményezési  jog  hazánkban  mind  a 
ílyt,  mind  a  nemzetet  külön-külön  megilleti. 

A  nemzet  képviselői  által,  a  minisztérium  beavatkozása  nélkül, 
ga  gyakorolja  e  jogot;  a  király  pedig  nálunk  is,  mint  más  alkot- 
nyos  országokban,  hol  felelős  minisztérium  létezik,  csak  ez  által 
ikorolja  kezdeményezési  jogát. 

Ezek  szerint  az  1848-diki  törvények  átvizsgálását  kívánhatja 
dsége  is  kezdeményezési  jogánál  fogva,  de  a  szükséges  javaslatokat 
•észben  csak  felelős  minisztériuma  által  tétetheti.  Kívánhatja  és 

megkezdheti  azt,  a  nemzet  kezdeményezési  jogánál  fogva,  az  ország 
gyűlése  is,  és  javaslatokat  készíthet  a  felelős  minisztérium  beavat- 
kozása nélkül.  Az  említett  törvények  tehát  így  is,  úgy  is  revisio  alá 
kerülhetnek. 

Sőt,  mivel  az  ország,  ha  fölirati  javaslatunk  elfogadtatik,  azon- 
nal hozzákezd  azon  javaslat  kidolgozásához,  mely  a  közös  viszonyok- 
nak meghatározására  s  azok  kezelési  módjának  megállapítására  vonat- 
kozik :  nem  is  mellőzheti  azt,  hogy  az  1848-diki  törvények  ama  részeit, 
melyek  a  közös  viszonyok  iránti  javaslattal  kapcsolatban  vannak,  át 
ne  vizsgálja,  s  egyiket  a  másikkal  összhangzásba  ne  hozza. 

Teszi  ezt  a  nemzet  saját  kezdeményezési  jogánál  fogva.  Lehet, 
hogy  a  végeredmény  ugyanaz  lesz,  mintha  az  átvizsgálást  a  felelős 
minisztérium  hozta  volna  javaslatba.  De  lényegesnek  tartom  elvileg 
is  a  két  kezdeményezési  jog  mikénti  gyakorolhatására  nézve  azon 
különböztetést,  melyet  mi  föliratunkban  kimondottunk,  s  melyet  a  mó- 
dosítvány  teljesen  mellőzött,  csakhogy  a  felelős  minisztérium  megem- 
lítését föliratunkból  kitörülhesse. 

Kihagyja  a  módosítvány  fölirati  javaslatunk  32-dik  szakaszából 
azon  lényeges  eszmét,  hogy  politikai  életünk  ingatagságát  csak  ő  fel- 
sége szüntetheti  meg  alkotmányunk  tettleges  visszaállításával  (Helyes !) 
és  ezt  befejező  megkoronáztatásával.  E  határozott  fogalom  helyett  a 
módosítvány  csak  a  remény  teljesülésének  föltevéséről  szól ;  pedig  ezen 
ingatagság  megszüntetésére  sem  remény,  sem  föltevés  nem  elegen- 
dők, hanem  valóságos  tény  szükséges :  az  alkotmány  visszaállításának 
(Ugy  van !)  s  az  ezt  befejező  megkoronáztatásnak  ténye.  (Viharos 
tetszés.) 

A  módosítványt  indítványozó  képviselőtársunk  nyíltan  kimon- 
dotta előadásában,  hogy  ő  mindezeket  azért  akarja  kihagyni  a  fölirati 
javaslatból,  mert  ő  nem  pártolja  a  jogfolytonosságot,  8  a  vógkiegyen- 
lítés  iránti  megállapodás  előtt  nem  akarja  sürgetni  a  felelős  minisz- 
tériumnak és  a  köztörvényhatóságoknak  alkotmány  szerinti  vissza- 
állítását. 

Magyarország  közjogának  egyik  alapelve  az:  hogy  törvényt 
alkotni,  módosítani  vagy  eltörölni  csak  a  király  és  nemzet  egyetérté- 
sével lehet.  Másik  alapelve  az :  hogy  a  törvényhozó  hatalomnak  azon 
részét,  mely  a  fejedelmet  illeti,  csak  a  koronázott  magyar  király  gya- 
korolhatja. Harmadik  alapelve  az :  hogy  a  király  koronázás  előtt  köte- 
les kiadni  a  koronázási  hitlevelet,  melyben  ünnepélyesen  igéri,  hogy 
az  ország  jogait,  szabadságát  s  törvényeit  szentül  megtartja  és  mások- 

kai  is  megtartatja.  E  három  közjogi  alapelv  ellenében  miként  nyughat- 
nánk  meg  abban :  hogy  alkotmányunk,  melyet  állami  alapszerződés, 
szentesitett  törvények  és  királyi  hitlevelek  ünnepélyesen  biztosítottak,  s 
melyet  soha  csak  egy  óráig  sem  volt  jogos  megszüntetni,  hadd  szünetel- 
jen tovább  mindaddig,  míg  annak  lényeges  részét  át  nem  alakítjuk ! 
(Igaz!) 

Ha  vissza  nem  állíttatik  az  alkotmány :  minek  alapján  adja  ki  a 
király  a  koronázási  oklevelet  ?  Az  új  megállapodások  még  nem  lesznek 
törvények,  mert  azokat  csak  koronázás  után  lehet  szentesíteni ;  a  régi 
törvények  pedig  fel  vannak  függesztve  és  tettleg  nem  élnek.  Minő 
jogokat  biztosit  hát  az  inaugurale  diploma  a  nemzetnek  ?  Azokat-e, 
a  melyek  föl  lettek  függesztve  és  vissza  nem  állítva  ?  vagy  azokat,  me- 
lyek koronázás  után  adatnak  ?  (Ugy  van  ! ) 

Valóban  visszás  helyzet  ez,  melyből  kimenekülni  csak  a  törvé- 
nyek rendeleteinek  teljesítése  által  lehet ;  s  meg  vagyok  győződve,  hogy 
a  kimenekülés  halogatása  a  bajt  nem  enyhítni,  sőt  növelni  fogja. 

Nem  fogom  fel  azoknak  nézetet,  kik  azt  mondják,  hogy  mivel  a 
jogfolytonosság  el  van  ismerve,  nyugodjunk  meg  ebben  s  ne  kívánjunk 
többet.  A  jog,  mely  nem  érvényesíthető,  aligha  többet  ér  az  üres  szó- 
ról, (Ugy  van !)  s  nem  hiszem,  hogy  sok  ember  találkozzék,  a  ki 
beérje  azzal,  hogy  valamely  tényleges  jogát  elismerték,  de  tettleg  azzal 
élni  nem  engedik.  (Helyes!)  A  kit  elzártak,  nem  sokat  nyer  vele,  hogy 
a  szabadsághoz  való  jogát  elismerik ,  de  szabadon  nem  eresztik. 
(Helyes  !  Derültség. )  A  kit  vagyonától  megfosztottak,  aligha  meg  fog 
nyugodni,  ha  jogát  azon  vagyonhoz  elismerik,  de  tulajdonát  vissza  nem 
adják.  (Ugy  van!) 

A  jognak  elismerése  által  csak  az  ok  vagy  ürügy  van  elhárítva, 
melynél  fogva  a  tettleges  életbeléptetés  meggátoltatott ;  de  nincs  meg- 
szüntetve a  joggal  viszonyos  kötelezettség,  mely  az  elismerés  után 
még  erösebb.  (Helyes!) 

Azt  fogja  talán  valaki  mondani :  hogy  mindezek  csak  magán- 
viszonyokra vonatkozó  észrevételek,  melyek  az  állami  viszonyoktól 
különböznek.  Igenis,  különböznek,  a  mennyiben  egy  egész  nemzet  sza- 
badságáról, törvényes  jogairól  van  itt  szó. 

Azt  is  mondhatja  talán  valaki,  hogy  a  tettleges  jogfolytonosság- 
nak megtagadása  nem  tagadása  a  jognak ;  de,  bocsánat,  a  jogfolyto- 
nosság megtagadása  nem  egyéb,   mint  a  jognak  folytonos  tagadása ! 

(Helyes !  Igaz !) 

Egyébiránt  az  általunk  követelt  jogfolytonosság  nem  elv,  hanem 

Diák  Ferenci  Beszédei,  ni. 

azon  kétségtelen  elveknek,  melyeket  ő  felsége  is  elismert,  legszo- 
rosabb logikai  következménye.  (Ugy  van!)  Alkotmányos  elv  az: 
hogy  a  törvényhozás  rendes  utján  alkotott  törvényeket  csak  a  tör- 
vényhozás rendes  utján  lehet  ismét  megváltoztatni.  (Helyes !)  Alkot- 
mányos elv  az :  hogy  a  törvények  megtartandók,  mig  azokat  a  tör- 
vényhozás meg  nem  változtatja.  Mivel  pedig  Magyarország  törvényei 
a  törvényhozás  rendes  útján  lettek  alkotva,  s  azokat  az  alkotmányos 
törvényhozó  hatalom  eddig  meg  nem  változtatta :  egyszerű,  világos  és 
szoros  következtetés  az,  hogy  meg  kell  azokat  tartani.  (Ugy  van !)  És 
ez  a  tettleges  jogfolytonosság.  (Élénk  helyeslés.) 

De  nem  ereszkedem  mindezen,  részint  itt  megemlített,  részint 
talán  még  előhozható  okoskodások  bővebb  részletezésébe,  hanem  át- 
megyek arra,  hogy  maga  ö  felsége  a  trónbeszédben  nem  ily  játékszerű 
okoskodásokat  hozott  fel  a  jogfolytonosság  ellen,  hanem  egy  nagy  fon- 
tosságút, egy  igen  súlyosat.  Megjegyezte  már  Komárom  városa  érde- 
mes képviselője,  hogy  ő  felsége  nem  mondja,  hogy  elvben  elismeri  a 
jogfolytonosságot.  Hiszem,  hogy  azok,  a  kik  a  trónbeszéd  készítésére 
befolytak,  nem  szorultak  sophismára,  hanem  használták  a  legnagyobb, 
a  legsúlyosabb  argumentumot :  a  lehetetlenséget. 

Ezen  szó,  uraim,  lehetetlenség,  igen  nagy  szó,  kivált  mikor  egy 
nemzet  egész  alkotmányos  létének  ellenében  állíttatik  fel.  A  mi  való- 
ban lehetetlen,  azt  létrehozni  sem  ész,  sem  erő  nem  képes.  A  lehetet- 
lenség oly  hatalom  halandó  életünkben,  mint  a  hitregéknek  fátuma, 
melyet  még  ama  pogány  istenek  sem  valának  képesek  megtörni.  De  a 
közéletben  gyakran  lehetetlennek  látszik  az  is,  a  mi  felette  nehéz ;  gyak- 
ran lehetővé  vált,  a  mit  lehetetlennek  mondottak.  A  lehetetlenség  előtt 
hátrálni  lennénk  kénytelenek.  Fölirati  javaslatunkban  is  kimondottuk, 
hogy  mi  politikai  lehetetlenséget  nem  kívánunk.  (Ugy  van !)  De  ha  az, 
mi  röviden  lehetetlenségnek  mondatik,  csak  súlyos  nehézségekből  áll : 
oly  nagy  fontosságú  közérdek  miatt,  minő  a  nemzet  alkotmányos  élete, 
készek  vagyunk  mindent  megtenni,  a  mi  hatalmunkban  és  szabadsá- 
gunkban áll,  e  nehézségek  elhárítására. 

Elismertük  mi  fölirati  javaslatunkban  a  helyzet  nehézségeit. 
Kimondottuk,  hogy  nem  szándékunk  a  birodalom  biztosságát  veszé- 
lyeztetni, vagy  fejedelmünk  törvényes  jogait  csorbítani.  Kimondottuk, 
hogy  méltányolni  fogjuk  mindig  a  társországok  jogos  igényeit.  Nem 
hoztuk  kétségbe,  hogy  az  átmenet  bonyodalmakkal  jár,  melyeknek 
tisztába  hozatala  nagy  óvatosságot  fog  kívánni ;  s  készeknek  nyilat- 
koztunk elnézésre  is  a  felelősség  elvének  szigorú  alkalmazása  helyett. 

Tettük  mindezt,  hogy  alkotmányunk  helyreállítását  elérhessük ;  tettük 
azon  őszinte  szándékkal,  hogy  a  kiegyenlítést  előmozdítsuk.  (Helyeslés.) 
És  íme,  gúnyra  találtunk  (Ugy  van !)  azoknál,  kik  oly  gyakran  oppor- 
tunitást  emlegetnek;  nevetségessé  akarták  tenni  azon  felelősséget, 
melynek  irányában  szigorúság  helyett  méltányos  elnézést  ígértünk, 
csakhogy  könnyítsük  az  átmenetet,  &  ennek  folytán  a  kiegyenlítést, 
íme,  t.  ház,  most  akartunk  a  jog  szigorától  eltérni  opportunitási 
tekintetből  —  és  kik  vetik  ezt  szemünkre  ?  Nem  azok,  kik  a  jogot 
veszik  kizárólagosan  tekintetbe,  hanem  azok,  kik  a  jog  mellett,  sőt 
talán  a  felett  az  opportunitást  emlegetik  leginkább.  (Ugy  van !) 

A  nemzet  bizalommal  járul  ő  felségéhez,  mert  bizalomra  lett  föl- 
szólítva. A  nemzet  aggódik  s  bizalommal  mondja  fejedelméhez :  Uram, 
legszentebb  közjogi  elvünk  van  veszélyben,  a  jogfolytonosság  elve,  mely 
nélkül  nincs  alkotmányunk ;  mentsd  meg  ez  elvet,  ismerd  el  tettleg  a 
jogfolytonosságot,  állítsd  vissza  az  alkotmányt!  Erre  ő  felsége  csak 
megelőzőleg  szólott,  és  saját  polgártársaink,  saját  képviselőtársaink 
máris  azt  mondják :  Nem  lehet  ezt  kérni ;  e  kérést  ki  kell  hagyni,  mert 
ha  beveszszük,  koczkáz tatjuk  a  sikert,  mert  a  visszaállítás  lehetetlen. 

Vájjon,  -kérdem,  ki  mutat  több  bizalmat  a  fejedelemhez  ?  Az-e,  ki 
azt  mondja :  Uram  nyugtass  meg ;  mi  politikai  lehetetlenséget  nem  kívá- 
nunk ;  teljesítsd  a  nemzet  kérelmét !  A  bizalom  ezen  szavának  ki  akarja 
útját  állani  ?  Azok,  kik  opportunitást  emlegetnek,  (Helyeslés)  azok,  kik 
előre  kimondják  az  ítéletet,  a  lehetetlenség  ítéletét,  csak  azért,  mert  a 
fejedelem  kimondta;  de  a  fejedelem  egész  átalánosságban  szólott, 
nem  mondta,  hogy  semmit  sem  lehet  visszaállítani  az  alkotmányból, 
nem  mondta,  hogy  semmi  részét  az  alkotmánynak  tettleg  el  nem 
ismerheti,  mindezt  ő  nem  mondta,  hanem  kimondják  azok,  kik  a  trón- 
beszédre hivatkoznak  opportunitásból.  (Helyes !  Ugy  van !) 

Nem  lehet,  uraim,  hogy  az  annyiszor  emlegetett  opportunitásra 
nézve  ki  ne  mondjam  nézeteimet ;  hisz  úgy  látszik,  hogy  minden  moz- 
galmas, nehezebb,  komolyabb  időknek  megvannak  jelszavai,  r  úgy 
látszik,  hogy  ezen  országgyűlés  jelszava  az  opportunitás. 

Uraim,  az  opportunitás  igen  fontos  érv  ott,  hol  törvény  alkotá- 
sáról van  szó,  legfőbb  tekintet  akkor,  midőn  új  törvényt  kell  alkotni : 
mert  akkor  nem  szükséges  kérdésbe  venni,  törvényes-e  ezen  törvény, 
mert  a  mint  a  törvényhozás  rendes  utján  megalkottatik,  azonnal  tör- 
vényes, mert  törvény ;  (Helyeslés)  ott  azt  kell  tekintetbe  venni,  vájjon 
opportun-e  az  alkotandó  törvény  vagy  nem?  megfelel-e  a  nemzet 
kívánalmának,  az  állam  szükségének,  előbbre  viszi-e  a  nemzet  fel- 

virágzását?  egy  szóval:  alkalmatos-e  arra,  hogy  a  nemzet  politikai 
életét  támogassa  és  továbbra  kifejtse  ?  De  midőn  már  meghozott  tör- 
vény meg-  vagy  meg  nem  tartásáról  van  szó,  az  opportunitással  igen, 
de  igen  nagyon  kényesen  kell  bánni.  (Helyeslés.) 

Azt  tapasztaltam,  hogy  sokan  az  opportunitás  szót  akkor  hasz- 
nálják a  már  meghozott  törvények  meg  nem  tartására  nézve,  ha  a 
törvény  nem  szól  mellettök ;  tehát  ellentétbe  teszik  a  positiv  fennálló 
törvénynyel,  sőt  a  jelen  esetben  egy  jogilag  fennálló  alkotmány  nyal. 
(Helyeslés.) 

íme  a  világ  egyik  legelső  szabad  népe,  a  hajdani  Róma.  állami 
virágzásának  korszakában  felállította  a  dictaturát,  mint  elvet.  Ez  nem 
volt  egyéb,  mint  az  opportunitás  eszköze,  midőn  az  állami,  a  polgári 
szabadságot  meg  kellett  mentem.  A  törvény  felfüggesztetett  és  dictator 
kezébe  adatott.  De  kérem,  uraim,  ez  csak  hat  hónapra  történhetett, 
továbbra  nem.  Oly  opportunitás,  mely  1 7  évig  tart  s  melynél  még 
azután  is  azt  tanácsolják  nekünk,  hogy  tartsuk  meg  es  fogadjuk  el 
továbbra  is,  (Zajos  helyeslés  és  taps)  az  ily  opportunitás  czélszerű  nem 
lehet:  mert  hogy  az  opportunitás  czélszerű  legyen,  szükséges,  hogy 
tovább  ne  tartson,  mint  a  meddig  a  czél :  az  ország,  az  állam  meg- 
mentése, múlhatatlanul  megkívánja ;  (Éljenzés)  szükséges,  hogy  az  a 
jogokat  el  ne  törülje,  hanem  hogy  czélja  megszűntével  azonnal  ismét 
életbe  lépjenek  a  jogok.  Oly  opportunitás,  mely  mindezekre  nem  vigyáz, 
épen  nem  opportunitás ,  hanem  —  saját  nevén  nevezve  —  absolutis- 
mus.  (Ugy  van !) 

Az  opportunitást  szemben  a  törvénynyel  igen  nehéz  megvédeni. 
A  •quid  juris*  látszik  a  törvény  szövegéből,  mutatja  azt  a  gyakorlat, 
s  érti  rendesen  minden  ember  —  kivált  közdolgokban.  A  «quid  con- 
siln»  rendesen  a  politika  mezején  tapogatódzás.  Nagyon  gyakran  igen 
nehéz  megitólni,  hogy  mi  a  valóságos  «quid  consilii* ;  igen  nehéz 
azért,  mert  annak  minden  tényezőjét,  kivált  korunkban,  igen  nehéz 
ismerni. 

Példát  hozok  fel : 

1 847-ben  összejött  a  pozsonyi  országgyűlés ;  tanácskozott  Magyar- 
ország közügyeiről  —  épen  nem  magának  a  constitutiónak  alapelveiről, 
hanem  tanácskozott  az  administratio  kérdéséről.  Alakultak  pártok, 
különfélék  voltak  a  nézetek ;  a  legelőbbre  látó  politikus  is  Magyar- 
országban legfeljebb  csak  azon  combinált  volna,  vájjon  egyiknek  lesz-e 
többsége,  vagy  a  másiknak,  és  ha  így  vagy  úgy  dől  el  a  dolog,  mennyi 
kárt,  mennyi  hasznot  tesz  a  közigazgatásnak.  (Derültség.)   Azonban 

*záz  mértföldnyire  megtiltanak  egy  lakomát ;  Francziaország  fegyvert 
fog,  forradalom  lesz  —  és  két  hónap  múlva  az  egész  magyar  alkot- 
mány át  van  alakitva  máskint,  még  pedig  úgy,  a  hogy  előbb  el  sem 
kezdek,  róla  még  nem  is  álmodtak.  Tehát  az  opportunitást  oly  körül- 
mények idézték  elő,  melyek  az  ember  előtt  tudva  nem  lehettek. 

És  hogy  mennyire  téved  az  opportunitási  politika,  arra  ismét 
példákat  hozok  fel :  Szomorú  események  voltak  az  1848-dikiak.  A  harcz 
bevégeztetett.  A  nyugalom  helyreállt.  Nem  volt,  ki  ő  felsége  fegyveres 
erejének  ellen  tudott,  vagy  ellen  mert  volna  állani.  Az  a  kérdés  for- 
gott fenn,  mi  történjék  ?  A  jog  Magyarország  irányában  azt  paran- 
csolta volna,  állíttassék  helyre  a  magyar  alkotmány,  és  ha  valamelyik 
része  hiányos,  vagy  ö  felségének  nem  tetszik,  mert  más  kifogása  van 
ellene,  változtassék  meg.  Előállottak  az  opportunitás  emberei,  és  azt 
mondták :  «Nem,  uram !  Igaz,  hogy  jogilag  úgy  kellene  történnie,  de 
a  «quid  consilii»  parancsolja,  hogy  alakíts  ezen  birodalomból  egy  nagy 
központosított  egységes  birodalmat ». 

0  felsége  hallgatott  az  opportunitás  politikusaira.  Tíz  esztendeig 
folyt  ezen  opportunitási  politika ;  minő  sikerrel  —  azt  tudjuk !  Számos 
államadósság  és  seregeink  vitézsége  daczára  is  egy  provinczia  elvesz- 
tése lett  az  ára.  Hiszi-e  valaki,  hogy  azon  urak  eltalálták  az  opportu- 
nitási politikát?  Hiszi-e  valaki,  hogy  az  jobb  volt,  hasznosabb  volt 
mind  ő  felségére,  mind  a  birodalomra  nézve,  mint  lett  volna  a  jog 
politikája  ?  0  felsége  maga  is  belátta,  sőt  mondhatni,  érezte,  hogy  ezen 
politika,  melyet  az  opportunitás  akkori  emberei  tanácsoltak,  nem 
vezethet  czélhoz.  Elmondta,  hogy  ő  más  útra  akar  térni,  hogy  nem 
akar  absolut  uralkodni,  hanem  ad  constitutiót.  Előállottak  ismét  az 
opportunitás  emberei,  nem  azok,  de  mások,  (Derültség)  de  minden- 
esetre az  opportunitás  emberei :  «Uram,  a  jog  azt  kívánja,  hogy  az 
1848-diki  törvényeket  állítsd  helyre,  és  azon  állapotot,  melyet  azon 
törvények  megállapítottak ;  azonban  ez  nem  lesz  opportunus ;  tegyünk 
másként ;  visszamehetünk  talán  a  régire ;  eltörülhetnők  egy  részét  az 
1848-diki  törvényeknek". 

Arra  csinálták  az  októberi  diplomát,  mely  az  opportunitás  mun- 
kája, s  némely  országoknak  talán  hasznos  is  lehetett,  de  Magyarországra 
nézve  nem  volt  áldásos. 

Ez  volt  második  lépése  az  opportunitásnak. 

Ő  felsége  látta,  hogy  az  októberi  diploma  nem  elégíti  ki  népeit. 
Előállott  az  opportunitás  egy  harmadik  embere  és  megcsinálta  a  feb- 
ruáriusi  pátenst.  Azt  mondta:   « Szépen,  csendesen  elérjük  mindazt, 

mit  milliókkal  és  nem  tudom  mennyi  fegyveres  katonával  nem  tudtunk 
elérni,  a  szabadság  paizsa,  vagyis  inkább  a  szabadság  álarcza  alatt*. 
(Zajos  helyeslés.) 

A  következmény  megmutatta,  hogy  az  opportunitás  ezen  embere 
is  hibázott. 

0  felsége  felfüggesztette  az  opportunitási  politika  ezen  szülemé- 
nyét is.  És  most  hazánkhoz  és  átalában  népeihez  fordul.  Ne  csodál- 
kozzanak az  opportunitás  emberei,  ha  ennyi  csalódásaink  után  egy 
kissé  óvatosak  vagyunk  minden  tartózkodás  nélkül  rálépni  azon  poli- 
tika ösvényére,  melyet  ők  tanácsolnak.  Meg  tudunk  mi  alkudni  a 
körülményekkel,  és  azt  hiszem,  meg  is  fogunk  alkudni  mindenkor, 
midőn  az  ország  közjava  azt  kívánja,  és  úgy  törtenhetik  meg,  hogy 
alkotmányunk  felforgatását  ne  vonja  maga  után.  (Zajos  helyeslés.) 

Előhozzák  például  őseinket.  Áldás  hamvaikra !  Ők  megtartották 
a  hazát !  De  talán  még  több  része  volt  hazánk  megtartásában  annak, 
hogy  a  törvényhez  ragaszkodtak,  mint  annak,  hogy  az  opportunitás 
politikáját  űzték.  Higyjék  el,  uraim,  ha  nagyon  könnyen  állottak 
volna  az  opportunitás  politikájára,  lehet,  hogy  az  ország  most  gaz- 
dagabb volna,  de  magyar  bizonynyal  nem  volna.  (Zajos  helyeslés- 
és  taps.) 

Hivatkoznak  különösen  Magyarország  nagy,  I.  Leopold  kirá- 
lyára, és  az  arany-bulla  ismert  záradékára.  Engedjék  meg,  hogy  én  is 
ebből  az  esetből,  melyet  ők  említettek,  vonjak  párhuzamot  a  mostani 
viszonyokra. 

Az  arany-bulla  záradékában,  mint  tudja  a  tisztelt  ház,  az  fog- 
laltatott, hogy  a  törvények  és  szabadság  ellen  kiadott  rendeletek  elle- 
nében ellentállást  fejthessen  ki  minden  egyes  főúr  vagy  nemes,  vagyis 
röviden :  az  ellentállási  szabadság. 

Ezen  szabadságot  használták  is  őseink  több-kevesebb  szerencsé- 
vel nem  egy  alkalommal ;  de  bizony  a  tapasztalás  azt  mutatta,  hogy 
valami  nagyon  üdvös  ezen  szabadság  használata  nem  volt  az  or- 
szágra nézve. 

L  Leopold  alatt  bekövetkezett  az  a  katasztropha,  melyben  Magyar- 
ország alkotmányos  jogai  és  alkotmányos  szabadsága  eltörültettek  vagy 
legalább  felfüggesztettek  annyira,  hogy  a  német  rend  harczias  nagy- 
mesterét, Ampringen  Jánost  nevezte  ki  ő  felsége,  az  akkori  uralkodó, 
Magyarország  kormányzójává.  Súlyosan  szenvedett  a  nemzet,  súlyosan 
annál  inkább,  mivel  azt  még  vérpadok  és  üldözések  is  kisérték.  Sike- 
rült végre  ő  felségét  fölvilágosítani  a  magyar  államférfiaknak,   kik 

között  igen  nagyon  fő  helyet  foglalt  el  —  áldás  emlékére  —  Széchenyi 
Pál,  a  kalocsai  érsek.  Ő  felsége  végre  meggyőződött,  hogy  azért,  mert 
egy  összeesküvés  okot  adott  a  felfüggesztésre,  melynek  folytán  az 
összeesküvés  tagjai  bűnhődtek,  az  egész  nemzet  alkotmányát  felfüg- 
geszteni nem  lehet;  visszaállította  az  alkotmányt  minden  kivétel, 
minden  föltétel  nélkül  —  pedig  volt  az  alkotmánynak  akkor  egy 
pontja,  a  szabad  ellentállás  joga,  mely  semmi  monarchiában,  semmi 
alkotmányban,  semmi  jól  rendezett  államban  meg  nem  állhat.  (He- 
lyeslés.) 

Mondta-e  azt  Leopold,  hogy :  Visszaadom  alkotmánytokat,  de 
ezen  pontot  törüljétek  előbb  ki  ?  pedig  ha  ezt  mondta  volna  is,  nem 
igazolná-e  a  história,  legalább  a  dolog  lényegére  és  érdemére  nézve  ? 
De  ő  nem  mondta ;  hanem  visszaállította  az  alkotmányt  föltétel  nél- 
kül, teljes  erejében,  és  csak  hat  esztendő  mnlva  törültetett  el  azon 
záradék,  a  nemzet  és  a  fejedelem  szabad  akaratából. 

Meghuzzam-e,  uraim,  a  párhuzamot  most  magam,  vagy  azt 
mondjam-e,  hogy  húzza  azt  meg  mindenki  a  maga  belátása  szerint? 
Hosszas  nem  akarok  e  részben  lenni.  (Felkiáltások:  Halljuk!)  Önökre 
bízom  megítélni,  hogy  mikép  áll  most  ehhez  képest  a  dolog  ?  Ha  úgy 
áll-e,  mint  azok,  kik  folyton  az  opportunitás  politikáját  emlegetik,  át- 
lani  gondolják  ?  Én  azt  hiszem,  hogy  az  opportunitás  politikájának 
az  az  ereje,  mely  neki  tulajdoníttatik,  nem  oly  túlságos,  hanem  min- 
denesetre olyan,  hogy  mi  azt  most  követhetni  nem  fogjuk.  Más  rész- 
ről pedig  azt  hiszem,  hogy  ezen  egész  országgyűlés  folyamában  lesz 
elégséges  alkalmunk  bebizonyítani,  hogy  az  opportunitás  politikáját 
is  tudjuk  követni,  a  hol  lehet,  a  hol  kell  és  szabad.  (Zajos 
helyeslés.) 

Nem  szólok,  t.  ház,  hosszasan  a  felelős  minisztériumról,  mint 
elvről,  nem  szólok  arról,  mint  oly  postulatumról,  mely  nélkül  a  ki- 
egyezkedést  létesíthetni  igen  kevés  ember  hiszi  e  házban.  Örömmel 
jegyzem  meg,  hogy  még  azon  férfiak  is,  kik  más  tekintetben,  az  oppor- 
tunitás szempontjából  inkább,  mint  jogi  szempontból,  tőlünk  eltérnek, 
a  felelős  minisztériumot,  mint  alapját  a  magyar  közjognak,  jövőre  ép 
oly  melegen  pártolják,  mint  mi,  és  talán  nem  hibázom,  ha  azt  mondom, 
hogy  e  részben  e  házban  szakadás,  véleménykülönbség  nincs.  (He- 
lyeslés.) 

Megjegyezte  t.  barátom,  Somogymegye  kaposkerületi  követe, 
Somssich  Pál,  hogy  még  a  felelős  minisztérium,  a  parlamenti  kor- 
mány sem  azon  institutio,  mely  mindenre  nézve  teljes  biztosítékot 

nyújtana  és  tökéletes  volna ;  de  azt  mondta  mégis,  hogy  a  létezők 
közt  az  nyújt  legtöbb  biztosítékot  s  hogy  azért  szükségesnek  tartja. 
Tökéletesen  osztozom  nézetében.  Csak  még  egyet  teszek  hozzá :  hogy 
a  felelős  minisztérium  nem  csak  a  létezők  közt  legjobb  biztosítéka  a 
népek  szabadságának,  hanem  egyszersmind  villámhárítója  a  forrada- 
lomnak. Azt  mondják  talán,  hogy  hiszen  voltak  forradalmak  ott  is,  hol 
felelős  minisztériumok  léteztek.  Igenis,  de  csak  akkor,  mikor  azon 
felelős  miniszterek  megfeledkeztek  állásukról,  mikor  túlmentek  a  ha- 
táron, mikor  daczoltak  a  törvénynyel  és  a  nemzet  akaratával,  szóval 
mikor  csak  névleg  voltak  felelősek.  (Helyeslés.)  Hiszen  a  villámhárító 
is,  ha  megrozsdásodik,  nem  hárítja  el  a  villámot.  Az  ügyes  gazda  ki- 
dobja a  rozsdás  villámhárítót,  tesz  helyébe  ujat;  de  nem  fogja  mon- 
dani, hogy  a  villámhárító  alkalmatlan  és  helytelen.  (Felkiáltások:  Na- 
gyón  helyes !  Éljen !) 

A  mi  azt  illeti,  hogy  most  állíttassék-e  helyre  a  minisztérium,  minél 
előbb  ?  a  mit  mi  kérünk :  erre  nézve  szólottak  már  sokan,  szólani  fognak 
még  többen,  nem  ereszkedem  bővebben  ki,  csak  azt  mondom,  hogy  ha 
lett  volna  kétségem,  Bartal  György  barátom  előadása  eloszlatta  volna 
azt  arra  nézve,  hogy  már  most  volna  szükséges  es  a  kiegyenlítést 
nagyon  előmozdítaná,  ha  volna  felelős  minisztérium.  Miért  ?  0  előadá- 
sában igen  sok  fontos  dolgot  mondott,  sok  igazat  is,  sok  olyant  is,  a 
mi  a  tractatusok  alapja  lehetne ;  csak  az  a  kár,  hogy  ezen  szavak  nem 
felelős  miniszter  szájából  jöttek.  (Derültség.)  Azt  mondják,  hogy  trac- 
tatus  utján  kell  a  dolgot  ö  felségével  rendbe  hozni.  Igenis,  de  ezen 
tractatust  könnyítené  és  előmozdítaná  egy  felelős  minisztérium,  ha 
az,  ö  felsége  akaratát  tudva,  lépne  közénk.  Kérdem  önöket,  ezen  sok 
vitatkozásnak  nem  maradt  volna-e  el  fele,  ha  előre  értesítve,  a  felelős 
miniszter  fölvilágosított  volna  arról,  hogy  mi  tulajdonképen  erre  vagy 
arra  nézve  ő  felségének  akarata?  (Igaz !)  Kérdem  önöket,  nem  maradt 
volna-e  el  épen  a  vitáknak  keserű  fele  ?  Hogy  czélt  érjünk,  bizalom 
kell.  Bizalom  felfelé,  bizalom  egymáshoz.  íme,  uraim,  mi  a  jogfoly- 
tonosságot fejtegettük  a  fölirati  javaslatban ;  nem  tettünk  oly  pontot 
bele,  mely  megkötné  a  tanácskozások  további  folytatását ;  nem  szólot- 
tunk a  kiegyenlítésről  oly  modorban,  hogy  azt  akárki  a  legrosszabb 
akarattal  a  kiegyenlítést  megakadályozó  lépésnek  nézte  volna.  Láttuk, 
éreztük  ós  tudjuk,  hogy  számosak  a  nehézségek ;  tudjuk,  hogy  sokat 
azon  17  évi  közbejött  események  miatt  nem  lehet  oly  simán  elintézni, 
mint  rendes  állapotban  lehetne ;  és  mi  számot  vetettünk  magunkkal. 
Nem  kis  erőlködésünkbe  került  minmagunkban  kiküzdeni  s  kimondani 

e  szót:  elállunk  inkább  a  törvény  szigorától,  elnézéssel  leszünk  a  fele- 
lős minisztérium  iránt,  csak  a  kiegyenlítés  lehető  legyen,  csak  alkot- 
mányunk visszaállíttassák.  (Helyes!)  Ezen  javaslatunk  csak  úgy  lehet 
gyakorlatilag  jótékony,  ha  jóakarat  környezi  minden  részről,  ha  min- 
den kebelben  azon  szempontból  talál  viszhangra,  a  melyből  téve  van, 
ha  minden  ember  igyekszik  a  hiányt,  nehézséget  pótolni,  s  előmozdí- 
tani a  jó  czélt,  és  ha  ö  felsége,  a  kit  meg  is  kértünk,  hatalmával  támo- 
gatja ezt.  Most  először  tértünk  le  a  törvény  szigorú  útjáról,  letértünk 
a  közügy  tekintetében,  a  kiegyenlítés  érdekében,  letértünk,  hogy  alkot- 
mányunk helyreállítását  eszközöljük  —  és  ime,  kik  vetik  ezt  sze- 
münkre ?  Talán  azon  rész,  a  ki  nem  akarta,  nem  tartotta  tanácsosnak, 
bármiben  s  bármiért  a  szoros  törvényességtől  elállani?  Nem,  uraim, 
az  a  rósz,  a  mely  a  törvény  helyett  opportunitást  emleget.  (Hosszas 
éljenzés  ós  taps.)  Kérdem,  uraim,  kik  tanúsítanak  ö  felsége  iránt  na- 
gyobb bizalmat  ?  Mi-e,  kik  hozzá  fordulunk,  kérve,  hogy  állítsa  vissza 
alkotmányunkat,  megmondva,  hogy  lehetetlent  nem  kérünk,  tőle  várva, 
hogy  a  törvénynek  életet  adjon  ?  vagy  azok,  kik  ennek  szívesen  útját 
állják?  Senkinek  szándékát  gyanúsítani  nem  fogom,  meg  vagyok  győ- 
ződve, hogy  ugyanazon  jó  szándékkal  viseltetnek  ők  is,  mint  mi. 
Útjaink  különbözők.  Az  övék,  meglehet  rövidebb,  de  sokkal  költ- 
ségesebb ;  a  miénk  talán  hosszabb,  de  nem  áldoz  fel  semmit.  (He- 
lyeslés.) 

Azt  mondják  némelyek,  hogy  visszaállítása  a  felelős  miniszté- 
riumnak, visszaállítása  a  megyéknek,  rendkívüli  bonyodalmakkal 
járna.  Nem  tagadom ;  hanem  azt  kérdezem,  hogy  a  legnagyobb  nehéz- 
ségek elegendők  e  arra,  hogy  egy  nemzet  alkotmányának  visszaállítá- 
sát gátolják?  vagy  legalább  elegendők-e  arra,  hogy  a  nemzet  visszaijed- 
jen a  nehézségektől  ós  ne  sürgesse  a  visszaállítást?  Azt  mondják,  hogy 
az  1861-diki  megyék  alakítása  hibás  volt.  Miért  volt  hibás?  Annak  is 
talán  az  1 848- diki  törvények  voltak  az  okai?  (Derültség.)  Hibás  volt 
azért,  mert  visszaállították  a  megyéket,  de  felelős  minisztérium  nél- 
kül, meghagyták  a  megyékben  a  kétféle  közigazgatási  hatalmat,  egy- 
mástól független,  külön  álló  tisztviselőket.  Tehát  azok,  kik  most  azt 
mondják,  hogy  hibás  volt  az  1861-diki  megyék  alakítása,  nem  azt 
következtetik  belőle,  hogy  próbáljuk  meg  visszaállítani  a  megyéket,  elke- 
rülve a  hibákat,  melyek  a  bajt  okozták,  hanem  egyszerűen  azt  mond- 
juk :  tehát  ne  állítsuk  vissza.  (Éljenzés.)  Nagyon  örülnénk,  ha  valósulna, 
hogy  ő  felsége  elhagyta  a  provisoriumot.  ígérte  igenis  ő  felsége,  hogy 
elhagyja  a  provisoriumot  ós  a  törvényhozás  terén  el  is  hagyta,  de,  ha 

csak  tegnap  nem  érkezett  a  rendelet,  a  végrehajtás  terén  ma  sem 
hagyta  el.  (Ugy  van !  Derültség.)  Azt  monda  egyik  képviselőtársunk, 
hogy  ő  felsége  három  provisoriumon  ment  keresztül  1848  óta  és 
megunta  azokat;  bizonyossá  teszem  önöket,  hogy  mi  is  nagyon  elun- 
tuk. (Ugy  van  !  Derültség.)  A  különbség  csak  az,  hogy  a  provisoriumot 
nem  mi  kívántuk;  mi  csak  tűrtük.  Egyébiránt  miért  kellett  ő  felségé- 
nek annyi  provisoriumon  keresztül  menni  ?  Azért,  mert  a  quid  consilii 
hibás  felfogását  követte  és  nem  lépett  az  alkotmányosság  ösvényére. 
(Helyes !) 

Most  arra  térek,  mit  indemnity  bilinek  keresztelnek.  Uraim, 
oly  nevet  adnak  javaslatunknak,  a  mely  a  fölirati  javaslatban  elő  nem 
fordul ;  összehasonlítják  az  európai  közjoggal,  kimutatják  annak  czél- 
talanságát,  s  nem  csak  nem  támogatják  a  kebel  jóakaratával,  hanem  a 
gúnynak,  nevetségnek  teszik  ki,  s  elferdítik  a  fölirati  javaslat  szavait. 
De  mindez  ne  tartson  vissza  bennünket:  forduljunk  ő  felségéhez; 
ő  felsége  nem  fog  kinevetni  bennünket,  hanem  megteendi,  a  mit  lehet ; 
lehetetlent  pedig  mi  nem  kívánunk.  (Helyeslés.  Ugy  van!  Igaz !) 

De  hosszabbra  nyúlt  beszédem,  mint  szándékom  vala.  (Halljuk  ! 
Halljuk !) 

Áttérek  ismét  a  módosítványra,  különösen  annak  e  három  sza- 
vára: « birodalmának  hatalmi  állása ».  E  három  szó  es  az  eszme,  mely 
azokban  foglaltatik,  legalább  így  kifejezve,  nem  fordul  elő  a  fölirati 
javaslatban ;  s  én,  ki  szerencsés  valék  az  országos  bizottság  ülésében 
a  fölirati  javaslatot  indítványozni,  kötelességemnek  ismerem  számot 
adni  a  nemzet  képviselői  és  a  nemzet  előtt :  hogy  e  szavakat,  ámbár 
azokat  a  legmagasabb  trónbeszéd  említi,  miért  nem  vettük  fel  a  föl- 
irati javaslatba. 

Kiindulási  pontunk  a  sanctio  pragmatica,  melyet  nem  csak  a 
nemzet,  hanem  ő  felsége  is  különösen  elismert  jogalapnak  tekint. 
E  kiindulási  pontot  szem  előtt  kell  tartanunk,  midőn  oly  tárgyakról 
szólunk,  melyek  a  sanctio  pragmaticából  származnak.  Ki  van  abban 
világosan  és  határozottan  fejezve  az  elválhatatlan  és  elosztathatlan  bir- 
toklás, s  annak  következtében  a  közös  és  kölcsönös  védelem  elve,  de  a 
hatalmi  állás  nem  említtetik. 

Tudom  én  azt,  hogy  a  védelemhez  hatalom  kell,  és  pedig  annál 
nagyobb  hatalom,  minél  nagyobb  a  megvédendő  tér,  s  minél  hatal- 
masabbak azon  szomszédok,  kik  ellen  a  védelem  egyszer  vagy  másszor 
szükséges  lehet.  De  inkább  akartam  mégis  a  pragmatica  sanctióban 
kifejezett  közös  védelem  és  az  ebből  származó  közös  biztosság  esz- 

méjét  venni  fel  a  föliratba,  mint  oly  kifejezést  használni,  mely  sem  a 
pragmatica  sanctióban,  sem  törvényeinkben,  sem  országgyűlési  irata- 
taínkban  sehol  elő  nem  fordul.  (Ugy  van !  Igaz  !) 

De  úgy  hiszem,  nincs  is  e  szavakra  szükség  a  föliratban,  s  azoknak 
kihagyása  sem  viszonyos  kötelezettségeinkre,  sem  a  birodalom  állására 
legkisebb  befolyással  sincs.  A  közös  és  kölcsönös  védelem  kötelezett- 
sége, melyet  egymás  irányában  elvállaltunk,  nincsen  számhoz  kötve, 
hanem  mindkét  részről  a  szövetkezett  népek  egész  erejére  kiterjed. 
E  védelmi  szövetkezés  alapította  meg  a  birodalmat,  megvédte  azt  a 
legsúlyosabb  veszélyek  között,  s  növelte  erejét  és  hatalmát.  E  védelmi 
szövetkezés,  mely  soha  sem  szólott  hatalmi  állásról,  tette  lehetővé, 
hogy  Ausztria  nagyhatalom  lett ;  e  szövetkezés,  melyet  őseink  kötöt- 
tek, közös  védelmi  és  önvédelmi  volt,  tehát  inkább  békére,  mint 
harczra  számítva ;  s  mint  a  tények  mutatják,  még  sem  következett 
az,  hogy  Ausztria  nagyhatalmi  állása,  noha  benne  nem  volt  a  prag- 
matica sanctióban,  megcsonkíttatott,  sőt  az  által  igen  növekedett. 

III.  Napóleon,  midőn  trónra  lépett,  Európa  színe  előtt  ünnepé- 
lyesen kijentette,  hogy  a  « császárság  béke».  E  kijelentés  a  béke  poli- 
tikájának kijelentése  volt;  de  abból  senki  sem  következtette,  hogy 
Francziaország  és  annak  császárja  le  akar  mondani  nagyhatalmi  állá- 
sáról, mert  a  béke  politikáját  hirdeti. 

Az  tehát,  hogy  mi  e  föliratban  úgy,  mint  őseink  a  pragmatica 
sanctióban,  nem  hatalmi  állást  emlegetünk,  hanem  a  birodalom  biz- 
tosságát, 8  a  közös  és  kölcsönös  védelmet  hozzuk  fel,  nem  zárja  ki,  sőt 
inkább  magában  foglalja  azon  eszmét,  hogy  ha  e  közös  biztosságot 
bárhonnan  legkisebb  veszély  fenyegetné,  az  alkotmányos  Magyarország 
soha  sem  fog  hátra  maradni  törvényszabta  legszentebb  kötelességének 
teljesítésében,  s  a  birodalom  többi  részeivel  együtt  erejének  végső 
megfeszítéséig  fogja  védeni  hazáját,  királyát  és  fejedelmének  biro- 
dalmát. 

Helyesen  jegyezték  meg  némely  képviselőtársaink,  hogy  nem 
lehet  a  nagyhatalmi  állást  decretálni;  szavak  erre  nem  elegendők, 
hanem  más  lényeges  tényezők  szükségesek.  Spanyolország  és  az  ozmán 
birodalom  erejöknek  teljében  nagyhatalmak  valának  egykor,  de  most 
már  nem  azok,  s  nincs  a  világ  összes  szótáraiban  olyan  szó,  mely 
nekik  a  nagyhatalmi  állást  visszaszerezné.  Poroszország  nem  volt 
nagyhatalom,  s  azzá  lett  szó  nélkül,  de  tettleg,  azon  tényezők  közre- 
működése által,  melyek  fokról-fokra  növelek  erejét  és  hatalmát.  Egyike 
ezeknek  bizonyosan  azon  egyetértés,  mely  a  múlt  időkben  a  porosz 

nemzet  és  annak  eszélyes,  bölcs  kormánya  közt  az  évek  hosszú  során 
át  fennállott.  Azon  viszály,  mely  ott  utóbbi  időkben  a  kormány  és  nép 
közt  felmerült,  minő  hatással  lesz  jövőre  az  ország  nagyhatalmi  állá- 
sára ?  attól  függ,  mily  hosszú  időre  fog  terjedni  és  minő  mérvet  vesz. 
En  azt  hiszem,  hogy  azért,  ha  mi  egy  pár  szóval  többet  vagy  kevesebbet 
teszünk  a  fölirati  javaslatba,  a  birodalom  nagyhatalmi  állása  megvan 
és  meglesz,  ha  bele  nem  teszszük  is ;  ha  pedig  bele  teszszük  s  ama 
tényezők  közbe  nem  jönnek,  nem  fogjuk  azzal  megtartani  a  birodalom 
nagyhatalmi  állását.  A  népek  ragaszkodása  az,  a  mi  ezt  tettleg  meg- 
szilárdítja ;  és  ha  egybeolvasztási  törekvések  helyett  egyetértés  fog  elő- 
térbe lépni ;  ha  az  állam  takarékos  és  gondos  gazdálkodás  által  könnyít 
a  polgár  terhein ;  ha  tért  nyit  a  polgárok  szorgalmának,  hogy  erejöket 
maguk  számára  fejleszszék :  ekkor  az  erő  nagyobbá,  a  nagyhatalom 
még  nagyobb  hatalommá  lesz,  akár  szólunk  róla,  akár  nem.  (Ugy 
van !  Helves !)  Nem  tevém  bele  e  néhány  szót  azért,  mert  azt  hivém, 
hogy  ő  felsége,  midőn  azt  trónbeszédében  megemlíté,  nem  azért  em- 
líté  meg,  hogy  azt  a  fölirati  javaslatban  mi  is  megemlítsük,  hanem 
mint  valóságos  consectariumát  azon  kapcsolatnak  és  közös  védelem- 
nek, a  mely  a  sanctio  pragmatica  által  kitüzetett.  Ha  nem  terjed 
többre  a  két  szónak  értelme,  mint  arra,  mi  a  pragmatica  sanctióban 
úgy  is  megvan,  akkor  fölösleges  említenünk ;  ha  pedig  többre  is  ter- 
jed, ha  mást  is  foglal  magában,  akkor  csak  úgy  hozzávetőleg,  mel- 
lesleg, tüzetes  tárgyalás  nélkül  hozzászólani  úgy  sem  lehet.  (Helyeslés.) 

Megalakult  e  hatalmi  állás,  a  pragmatica  sanctio  alapján  fen- 
tartatott  és  fennáll  a  nélkül,  hogy  azt  a  pragmatica  sanctio  és  a 
magyar  törvények  és  országos  iratok  emlitnék ;  fen  fog  állani  továbbra, 
ha  nem  beszélünk  is  róla :  míg  elleneink,  ha  most  érintenők  meg,  a 
miről  eddig  nem  szólottunk,  de  a  mit  tettleg  támogattunk,  azt  monda- 
nák, hogy  arról  szólanak  némely  emberek  legtöbbet,  a  mivel  nem  bír- 
nak, és  demonstratiónak  tekintenék  azt.  Demonstratióra  pedig  szük- 
ség nincs :  a  mi  megvan,  azt  nem  kell  szóval  demonstrálni.  (Helyeslés.) 

A  trónbeszédben  is  meg  van  említve,  és  a  kiegyenlítési  kísérlet 
alkalmából  is  annyiszor  előhozzák  a  birodalmi  egységet.  Ha  azt  kér- 
dik tőlem,  akarja-e  ön  a  birodalom  egységét,  vagy  nem  ?  kénytelen 
vagyok  erre  azon  kérdéssel  felelni :  mit  ért  ön  a  birodalom  egysége 
alatt  ?  mert  van  olyan  egysége  a  birodalomnak,  a  melyet  igenis  akarok, 
van  olyan  is,  melyet  semmi  áron  nem  akarok,  Elleneink  —  vagy 
inkább  ne  is  nevezzük  őket  elleneinknek,  mert  meglehet,  hogy  nem 
lesznek  azok  az  osztrák  államférfiak  —  ez  alatt  a  birodalmi  egység  alatt, 

vonatkozva  a  birodalom  új  szervezetére  vagy  alakjára,  azt  értik,  hogy 
mindenek  előtt  alakitani  kell  egy  nagy  egységes  birodalmat,  és  a  mi 
ennek  autonómiájából  fenmarad,  azt  oszszák  ki  az  egyes  népek  közt 
kisebb-nagyobb  mertékben.  Ilyen  egységet  mi  nem  fogadhatunk  el. 
Az  én  felfogásom  szerint  nem  szabad  elhagynunk  azon  alapot,  a  me- 
lyen a  birodalom  —  hogy  ugy  mondjam  —  kezdetben  alakúit,  és  me- 
lyen eddig  fennállott.  (Helyes  !  Igaz  !) 

Magyarország  önállóan,  függetlenül,  szabad  akaratból  választotta 
meg  az  uralkodó  házat  es  emelte  a  magyar  trónra.  Szabad  akaratból 
monda :  hogy  Magyarország  és  annak  koronaországai  ugyanazon  ural- 
kodónak, ugyanazon  örökösödési  rend  szerint  elválaszthatatlan  ós 
feloszthatatlan  birtokában  lesznek,  tehát  közösen  s  kölcsönösen  védel- 
mezik egymást.  Ezen  ünnepélyes  szerződés  most  is  fennáll,  s  annak 
jogerejét  minden  eddigi  fejedelmeink  s  legközelebb  ő  felsége  is  elis- 
merte. Magyarország,  ide  értve  a  társországokat  is,  mint  önálló,  füg- 
getlen, szabad  nemzet  kötötte  e  szerződést,  s  kimondotta,  hogy  mind- 
addig, de  csak  addig,  míg  az  általa  megválasztott  uralkodóház  ki  nem 
hal,  Magyarország  koronája  ugyanazon  fejedelmet  illesse,  ki  a  megálla- 
pított örökösödési  rend  szerint  a  többi  országoknak  és  tartományoknak 
is  fejedelme.  Kimondotta  továbbá  mindezen  országokra  nézve  az  együt- 
tes és  viszonyos,  elválhatatlan  és  eloszthatatlan  birtoklást,  melyből 
származik  a  közös  és  kölcsönös  védelem  kötelezettsége.  De  e  mellett 
határozottan  fentartotta  alkotmányos  önállását  és  törvényes  függet- 
lenségét. 

E  szerződés  úgy  lépett  életbe,  mint  kötve  volt.  Magyarország 
hiven  teljesítette  mindenkor  szerződésileg  elvállalt  kötelezettségeit,  8 
fentartotta  mindig  önállását.  így  volt  ez  184-9-ig,  mikor  fegyver  ereje 
változtatta  meg  az  állapotot,  megszüntette  az  alkotmányt  mind  itt, 
mind  a  Lajtán  túl. 

Magyarországban  senki  sem  uralkodott,  csak  a  magyar  király, 
senki  sem  kormányzott,  csak  a  magyar  kormány,  semmi  tisztviselő 
sem  működött,  csak  a  ki  a  magyar  kormánytól  függött.  Magyarország- 
ban nem  állíttatott  ujoncz  niáskép,  mint  az  országgyűlés  beleegyezésé- 
vel, ós  pedig  az  állítás  szükségének  előleges  megtudása  után.  Magyar- 
országban nem  volt  direct  adó,  csak  az,  melyet  minden  más  befolyás 
kizárásával  egyedül  és  egyenesen  a  magyar  országgyűlés  szavazott 
meg ;  nem  volt  indirect  adó,  csak  melyet  a  magyar  törvényhozás  meg- 
állapított. Magyarország  nem  ismert  el  semmi  államadósságot,  azokhoz 
soha  nem  járult  sem  beleegyezésével,  sem  a  kamatoknak  vagy  tőkének 

fizetésével,  kivévén  az  úrbéri  váltságból  származó  földtehermentesitési 
kötvényeket.  Magyarországot  a  többi  tartományoktól  vámsorompó 
választotta  el,  mely  osztrák  részről  Magyarországra  nézve  elég  sú- 
lyos volt. 

Mindezeket  nem  azért  hozom  fel,  mintha  vissza  akarnám  köve- 
telni azt,  a  mi  volt ;  tudom,  hogy  ez  minden  tekintetben  lehetetlen. 
De  felhozom,  mint  kétségtelen  bizonyságát  annak,  hogy  Magyarország- 
nak a  pragmatica  sanctióban  határozottan  kikötött  alkotmányos  ön- 
állása  tettleg  is  mindig  fenntartatott. 

Ha  tehát  ezek  így  állanak :  mi  által  vannak  jogosítva  az  osztrák 
államférfiak  arra,  hogy  Magyarországot  mintegy  a  magukénak  tekint- 
sék? Társuk  igenis  vagyunk,  de  rendelkezósök  alá  magunkat  soha 
sem  bocsátottuk.  Velők  és  mellettök  készek  vagyunk  állani,  de  alat- 
tok  nem. 

Az  én  fogalmam  szerint  tehát  egészen  máskép  kell  történni 
annak,  mit  ök  a  birodalom  alakulásának  neveznek.  Egymástól  függet- 
lenek vagyunk,  s  ők  is,  mi  is  függünk  a  közös  uralkodótól.  Rendezze 
tehát  mindenik  magát  egymástól  függetlenül,  saját  fejedelmének  hozzá- 
járulásával, s  a  miben  ezen,  egyébkint  különálló  országoknak  a  közös 
czél,  a  közös  érdekek  tekintetéből  egymással  érintkezniük  kell:  az 
képezi  a  valósággal  közös  viszonyokat,  vagy,  mint  nevezni  szokták,  a 
közös  ügyeket,  melyeknek  meghatározása  és  kezelésök  módjának  meg- 
állapítása teendi  a  közöttünk  és  közöttük  szükséges  kiegyenlítésnek 
tárgyát. 

Egy  szóval,  nézetem  szerint  az  ő  autonomiájok  és  a  mi  autonó- 
miánk annyiban,  de  csak  annyiban  lesz  korlátozandó,  a  mennyiben 
azt  a  közös  czél  megkívánja,  mely  közös  czólt  mi  sem  fogjuk  szem  elől 
téveszteni. 

Ha  szabad  hasonlatossággal  élnem,  úgy  tekinteném  én  a  birodal- 
mat 8  annak  különálló,  de  egy  czélra  egyesült  országait,  mint  egy  ívnek 
két  erős  oszlopát :  biztosan  nyugszik  azokon  az  ív,  melynek  tetején  a 
trón  áll ;  de  ha  valaki  azt  hinné,  hogy  az  ívnek  nagyobb  biztosságáért 
az  egyik  oszlopot  közelebb  kell  tolni  a  másikhoz,  s  megkísérlené  e 
fonák  számítású  működést :  kísérletével  az  ívet  döntené  romba. 

Őszintén  óhajtjuk  mi  a  kiegyenlítést,  mert  e  visszás  helyzet  a 
mi  erőnket  is,  az  övéket  is  fölemészti.  A  két  fél  alkotmányos  önállásá- 
nak  fentartása  mellett  is  oly  erős  a  kapcsolat,  mely  a  sanctio  prag- 
maticában  megállapíttatott,  oly  számosak  és  fontosak  egymással  talál- 
kozó érdekeink,  hogy  ezek  elegendő  ösztönül  szolgálnak,  hogy  egymást 

támogassuk  és  egymásnak  útjába  soha  ne  álljunk.  Szívesen  közelítünk 
mi  a  kiegyenlítés  ösvényen  feléjök ;  de  magunk  lábán  akarunk  oda 
jutni.  Elmegyünk  azon  határokig,  a  melyekig  mennünk  szabad,  s  a 
melyeken  túllépni  árulás  volna  hazánk  ellen.  Ha  ezek  után  is  meg- 
hiúsulnának a  kiegyenlítési  remények :  akkor  azok  lesznek  okai,  kik 
tőlünk  többet  kívántak,  mint  a  mit  tennünk  lehet.   (Élénk  helyeslés.) 

Egyébiránt  ne  csodálkozzanak  elleneink  túl  a  Lajtán  azon,  hogy 
idegenkedést  látnak  Magyarországban  az  iránt,  hogy  szorosabban  egye- 
süljünk, mint  a  hogy  a  szükség  múlhatatlanul  megkívánja. 

A  régi  görögök  hitregéje  azt  beszéli,  hogy  Hercules  Anteeussal, 
a  föld  fiával,  sok  ideig  küzdött,  s  őt  többször  földhöz  sújtotta.  De  An- 
tasus  a  föld  fia  lévén,  mindig  új  erővel  kelt  fel,  mert  újabb  erőt  kapott 
anyjától,  a  földtől.  Végre  Hercules  felkapta  ellenét  a  földről,  s  a  leve- 
gőben magához  szorítván,  ölelésével  fojtotta  meg.  (Tetszés  ) 

Három  század  óta  küzdöttek  a  magyar  nemzettel  Ausztriának 
államférfiai,  gyakran  földhöz  sújtották  azt,  de  anyjától,  a  hazától,  min- 
dig újabb  erőt  kapott  a  nemzet,  s  meg  nem  tört  elszántsága  és  kész 
volt  az  újabb  küzdelemre.  (Zajos  taps.)  Végre  a  februári  pátens  emberei 
Hercules  fogását  akarták  megkísérlem,  s  azon  biztos  alapról  fel  akar- 
ták kapni  a  levegőbe,  hogy  magukhoz  szorítva,  ölelésökkel  megfojt- 
hassák. (Elénk  tetszés.)  De  a  nemzet  óvatos  volt,  nem  hagyta  el  a 
biztos  alapot,  s  védte  magát  az  ölelő  karok  ellen :  míg  utoljára  is  a 
fejedelem  bölcsesége  vetett  véget  a  gonosz  küzdelemnek. 

Tanulság  e  hitrege  nekünk  is,  hogy  el  ne  hagyjuk  biztos  alapun- 
kat, a  törvényt,  s  hogy  őrizkedjünk  oly  szorító  öleléstől,  mely  minket 
fölemelve  a  törvények  alapjáról,  a  levegőben  akar  megfojtani.  (Tet- 
szés.) De  tanulság  ellenfeleinknek  is.  Hercules  Antaeus  megfojtásával 
bebizonyította  ugyan,  hogy  ő  erősebb  volt  mint  az,  de  ez  által  erősebb 
nem  lett,  mint  volt.  Pedig  ha  küzdelem  helyett  a  két  erő  közös  czélra 
egyesülhetett  volna,  ketten  együtt  sokkal  több  jót  végezhettek  volna, 
mint  a  győztes  maga.  (Tetszés.) 

Nem  kívánnám  a  tisztelt  ház  figyelmét  tovább  fárasztani,  de  a 
helyzet  constatálására  engedjék  meg,  hogy  őszintén  kijelenthessem 
nézeteimet.  (Zajos  felkiáltások :  Halljuk !)  Meg  volt  említve,  hogy  ha 
most  felelős  minisztérium  adatik  nekünk  és  a  kiegyenlítés  nem  sikerül : 
mi  fog  akkor  történni  ?  Engedjék  meg,  hogy  felelet  helyett  én  is  egy 
kérdést  intézzek.  (Halljuk !)  Ha  nem  adnak  most  felelős  minisztériu- 
mot nekünk,  és  a  kiegyenlítés  nem  sikerül :  mi  fog  akkor  történni  ? 
Az  az  okoskodás,  hogy  ha  most  visszaállítják  az  alkotmányosságot, 

bekövetkezhetik  azon  idő,  midőn  az  egyesség  nem  sikerül,  s  az  alkot- 
mányt akkor  ismét  fel  kell  függeszteni,  ez  az  okoskodás  különös,  mert 
az  ergoja  az,  hogy  tehát  jobb  lesz  azt  épen  vissza  nem  állítani.  (Tet- 
szés.) Az  mondatott,  hogy  akkor  megtörténhetik,  hogy  ő  felsége  ez  ország- 
gyűlést feloszlatván,  új  országgyűlést  hív  össze,  és  akkor  a  kormány 
minden  erejét  meg  fogja  feszíteni  egy  más  véleményű,  más  nézetű 
országgyűlés  összealkotására.  Ha  a  fejedelem  a  ház  véleménye  ellené- 
ben a  nemzetre  hivatkozik  törvényes  utón,  s  a  nemzetnek  más  lesz  a 
véleménye:  meghajlom  e  vélemény  előtt,  (Helyeslés.)  A  nemzet  tehet 
a  maga  jogaival,  a  maga  állásával,  a  mi  neki  tetszik ;  én  csak  azt  te- 
hetem, a  mi  szabad  (Tetszés.) ;  a  nemzet  rendelkezhetik  életemmel, 
vagyonommal  és  minden  tehetségemmel,  de  meggyőződésemmel  nem. 
(Viharos  tetszés.)  Ha  a  nemzetnek  más  lesz  a  nézete,  más  lesz  a  hatá- 
rozata :  én  egyes  polgár  vagyok,  és  maradok  —  ha  egyedül  is  —  meg- 
győződésem mellett.  (Zajos  tetszés.)  Azt  mondják,  hogy  oly  eszközöket 
fog  a  kormány  használni  —  nem  tudom  minőket.  Engedjék  meg 
uraim,  nem  bók,  nem  hizelgés  az,  a  mi  őszintén  mondatja  velem, 
hogy  ő  felsége  nem  fogja  megengedni,  hogy  más,  mint  becsületes  esz- 
közök használtassanak.  (Zajos  taps.) 

Meglehet,  vannak  emberek,  ha  nem  is  e  hazában,  máshol  levő 
elleneink  között,  kik  látván  a  nyomort  ezen  országban,  látván  anyagi 
súlyos  bajainkat  és  ezekből  eredő  szenvedéseinket,  tán  készek  volnának 
a  nyomorral  is  szövetkezni  az  ország  törvényeinek  és  alkotmányának 
ellenére.  (Úgy  van !) 

De  van-e  valaki  közöttünk,  a  ki  ne  érezné  e  nyomasztó  bajok 
súlyát  ?  ki  sokat,  igen  sokat  áldozni  kész  ne  volna,  hogy  a  hazát  a  ba- 
joktól megmenthesse?  De  magát  a  hazát  és  annak  lételét,  országunk 
alkotmányos  fennállását  egy  rövid,  múlékony  enyhülésért  veszélybe 
nem  dönthetjük.  Érzi  a  nép  minden  osztálya  a  nyomort,  s  minden 
reményét  a  kiegyenlítésbe  veti,  mindent  attól  vár,  és  pedig  rögtön, 
haladék  nélkül.  Tartozunk  magunknak,  tartozunk  az  országnak  azzal, 
hogy  kimondjuk  nyíltan  az  igazságot.  Igenis,  a  czólszerű  kiegyenlítés, 
mely  az  ország  önállását  meg  nem  szünteti,  fogja  gátolni  a  nyomasztó 
bajok  növekedését,  s  eszközöket  nyújthat  anyagi  helyzetünk  fokonkinti 
javulására.  De  ne  várja  senki,  hogy  az  érezhető  javulás  rögtön  bekövet- 
kezzék ;  idő  kell  ahhoz,  kedvező  szerencse  és  sok  türelem.  Sokat,  min- 
dent készek  vagyunk  tenni  e  czélra,  mit  hazánk  önállásának  veszélye  nél- 
kül tehetünk;  s  ámbár  tudjuk,  hogy  még  a  czélszerű  kiegyenlítés  sem  ké- 
pes azonnal  jóvátenni,  mit  annyi  évek  szenvedése  megrontott,  nem  leszünk 

akadékoskodok  a  kiegyenlítés  eszközlésében,  s  elmegyünk  annak  rögös 
ösvényén,  a  meddig  hazánk  önállásának  koczkáztatása  nélkül  men- 
nünk lehet  és  szabad. 

De  a  ki  bármi  czélból  ámítani  akarná  a  népet,  hogy  bajainak 
súlyától  már  meg  volna  mentve,  ha  megtörtént  volna  a  kiegyenlítés ;  a 
ki  a  honpolgárokat  arra  ösztönözné,  hogy  ily  kecsegtetések  fejében  akár- 
minő  kiegyenlítést  igyekezzenek  előmozdítani :  könnyen  csalódhatnék 
számításában. 

Ézsau,  midőn  éhes  volt,  eladta  jogait  egy  tál  lencséért :  az  igért 
lencsét  megkapta,  és  mégis  testvérháború  lett  a  vége.  Az  ámítók  nem 
volnának  képesek  az  igért  javulást  egyhamar  eszközölni.  A  nép,  mely 
lemondana  jogairól,  hogy  az  ígért  kedvezményeket  megkapja,  remé- 
nyeiben csalatva,  mit  tenne  és  mit  mondana?  Veszélyes  játék  volna 
ez  és  igazságtalan ;  és  épen  azért  nem  félek  tőle,  mert  a  fejedelem 
nem  akarhat  olyast,  mi  az  államra  nézve  veszélyes  s  a  nép  irányában 
igazságtalan. 

De  nem  fárasztom  tovább  a  t.  ház  türelmét ;  csak  egyszerűen 
jelentem  ki,  hogy  el  nem  fogadva  e  két  módosítványt,  e  pontokra 
nézve  is  a  fölirat  mellett  maradok.  (Zajos  és  szűnni  nem  akaró  éljen- 
zés. Szavazzunk !  Szavazzunk !) 


BAETAL  GYÖRGY  VISSZAVONJA  MÓDOSÍTVÁNYÁT. 

A  képviselőház  1 8(5(5.  február  23-dikán  tartott  ülésében  Bartal  György 
kijelentette,  hogy  Deák  Ferencznek  a  válaszfölirat  valódi  intentióira  nézve 
megnyugtató  nyilatkozata  után  visszavonja  módosítványát,  a  melylyel  nem 
akart  elérni  mást,  mint  a  mit  elért :  eliciálni  a  fölirat  ama  pontjainak  valódi 
értelmezését,  a  melyek  eló'tte  eléggé  világosan  formulázottaknak  nem  lát- 
szottak ;  nem  akart  elérni  mást,  mint  hogy  az  értelmet,  melyet  alattuk  rej- 
leni  vélt,  tisztázza  ama  balmagyarázatoktól,  melyek  a  ház  baloldala  részéről 
hozzájuk  csatoltattak.  Egyébkint  tagadta,  hogy  előadásában  a  fölirat  bár- 
mely pontját  gúny  tárgyává  tette  ;  továbbá  tiltakozott  azon  vád  ellen,  hogy 
a  ház  jobboldala  föllépésével  a  nemzet  és  a  fejedelem  közé  kívánt  lépni. 

Deák  Ferencz:  T.  ház!  Magyarázattal  tartozom  Bartal  t. 
barátom  s  képviselőtársamnak.  De  csak  azon  esetben  veszem  igénybe 
a  ház  türelmét,  ha  a  házban  senki  sincs,  a  ki  —  ámbár  szabály  ellen 
volna,  hogy  ismét  szóljak  a  tárgyhoz  —  ezt  neheztelné.   (Halljuk ! 

Deák  Ferencz  Beszédei,  ni.  28 

Halljuk !)  Nem  szokásom  mondogatni,  hogy  rövid  leszek,  de  most 
mégis  rövid  leszek,  (Derültség.) 

Midőn  a  t.  képviselő  úr  módosítványát  visszavette,  teljes  jogával 
élt,  és  nekem  legalább  igen  szives  belső  örömet  okozott.  Örömet  oko- 
zott azért,  mert  csupán  azon  okból  vette  vissza,  minthogy  meg  van 
nyugtatva ;  pedig  minél  több  ember  lesz  a  hazában,  a  ki  bármely  lépé- 
sünk által  meg  lesz  nyugtatva,  azt  annál  nagyobb  szerencsének  tar- 
tom. (Élénk  helyeslés.) 

Erről  tehát  nem  szólok ;  hanem  szólok  arról,  a  mit  ő  megjegy- 
zett.  0  az  én  előadásomban  —  meglehet,  csalódom  —  azt  látszik  ne- 
heztelni, mintha  én  azt  mondottam  volna  az  ö  beszédére  vonatkozó- 
lag, hogy  a  gúny  fegyverével  támadta  meg  a  mi  véleményünket.  Mi- 
dőn a  gúny  fegyvere  vélemény,  nézet,  politika  ellen  van  intézve,  nem 
hibás,  nem  illetlen,  nem  törvénytelen  dolog,  hanem  a  parlamenti  dis- 
cussióknak  egyik  leghatalmasabb  fegyvere.  (Úgy  van !)  Használtam  én 
is,  használja  mindenki,  használják  minden  parlamentben,  használhatta 
teljes  joggal  ő  is,  és  használhattam  ellene  fegyverül  én  is.  Ha  tehát 
azzal  vádoltam,  hogy  a  mit  ő  mondott,  gún}Tiak  tekintettem,  semmi 
olyannal  nem  vádolhattam,  a  mi  még  a  legérzékenyebb  keblűeket  is 
sérthette  volna.  (Úgy  van !)  Módosítványáról  ezt  nem  mondottam,  8  őt 
semmikép  sem  gyanusitottam,  hanem  csak  elmondottam  a  tényt, 
hogy  t.  i.  gúny  volt  és  feleltem  rá,  talán  nem  gúny  nélkül.  (Derültség.) 

A  mi  a  másikat  illeti :  hogy  azzal  vádoltuk  a  jobb  oldalt,  hogy  a 
fejedelem  és  a  nemzet  közé  akarja  mintegy  ékelni  magát,  bocsánatot 
kérek,  ez  úgy  sem  mondva,  sem  értve  nem  volt ;  hanem,  ha  nem  csa- 
lódom, azt  mondám  beszédemben,  hogy  a  bizalom  e  szavának  ne  áll- 
janak útjába.  Ez  semmi  esetre  sem  egyesre,  sem  a  jobb  oldalra  sértő 
nem  lehet.  Hivatkozom  az  országgyűlési  tapasztalásokra:  hányszor 
mondtuk  mi  a  törvényhozás  egyik  részének,  az  egész  főrendi  táblának, 
ne  állja  útját  annak,  hogy  valamely  kívánatunk  ő  felsége  elé  juthas- 
son. És  soha,  de  sohasem  tapasztaltuk,  hogy  akár  az  a  testület,  akár 
egyes  tagjai  ezt  magokra  vonatkozólag  kellemetlennek  vagy  sértőnek 
találták  volna.  (Helyeslés.)  Igen  sokszor  megtámadtuk  egymás  nézeteit, 
és  megtámadtuk  a  nézeteket  kíméletlenül,  de  mindig  a  legnagyobb 
tiszteletben  tartva  a  személyt.  Ez  a  szabad  discussio. 

Bemélem,  e  magyarázattal  megelégszik  tisztelt  barátom  és  kép- 
viselőtársam. Azt  hiszem,  semmi  hasznosabbat  nem  tehetünk,  mintha 
minden  személyes  feleselésnek  véget  vetvén,  ahhoz  fogunk,  a  mi  a 
hazát  jobban  érdekli,  s  a  mit  a  közjó  kíván.  (Hefyeslés.) 

Miután  Apponyi  György  gr.  is  visszavonta  ínódosítványát,  a  kép- 
viselőház az  eredeti  szerkezetet  fogadta  el. 


A  ZSIDÓK  EMANCIPÁTIÓJA  TÁRGYÁBAN. 

A  képviselőház  1866.  február  23-dikán  tartott  ülésében,  a  fölirati 
javaslat  részletes  tárgyalása  alkalmával,  Manojlovics  Emil  indítványozta, 
hogy  a  35-dik  kikezdés  e  pontjában  « Működéseinkben  az  alkotmány  alap- 
elveiből kiindulva,  irányadónak  fogjuk  mindenkor  tekinteni  az  igazságot  és 
méltányosságot  a  hon  polgárainak  minden  osztályai  iránt  vallás-  és  nyelv- 
különbség nélkül*  foglalt  ezen  szó:  « honpolgárok »  cseréltessék  föl  e  sza- 
vakkal :  «az  ország  összes  lakosai*,  nehogy  az  a  vélemény  támadjon,  hogy  e 
kikezdés  csak  a  törvényesen  bevett  vallású  lakosokra  vonatkozik. 

Deák  Ferencz :  Tisztelt  ház !  A  kérdés  alatti  szakaszban  e 
kifej ezós  fordul  elő :  « honpolgároknak  nyelv-  és  valláskülönbség  nél- 
kül*. Én  nem  óhajtom,  hogy  itt  valami  új  eszmét  gondoljanak  el- 
rejtve ;  hanem  nyíltan  kimondom  az  eszmét,  mely  benne  van.  Először, 
a  mi  azt  a  kifejezést  illeti :  « honpolgárok »,  azt  hiszem,  minden  lakosa 
Magyarországnak,  akármely  valláshoz  vagy  nemzetiséghez  tartozik, 
honpolgár,  következőleg  az  izraeliták  is,  kik  vallásban  különböznek  a 
többi  honpolgároktól,  s  kiknek  vallásuk  miatt  az  eddigi  institutiók 
kevesebb  jogokat  adtak,  mint  a  többi  honpolgároknak.  De  midőn  bele- 
tettük e  szót:  « valláskülönbség  nélkül »,  ne  higyje  valaki,  hogy  mást 
értettünk  volna  alatta,  mint :  minden  valláskülönbség  nélkül,  és  így 
azon  honpolgárokat  is,  kik  a  Mózes  vallását  követik.  Midőn  kimondot- 
tuk, hogy  « valláskülönbség  nélkül »,  ezt  úgy  értettük,  hogy  akár  emez, 
akár  ama  valláshoz  tartozzék  valaki,  mi  annak  jogaira  úgy  fogunk 
ügyelni  és  az  egyenlőséget  rá  kiterjeszteni,  mint  akármelyik  vallásóra. 
A  választmány  a  dolgot  így  értette :  ha  a  tisztelt  ház  nem  úgy  érti .  .  . 
(Közfelkiáltás :  Mi  is  úgy  értjük  !) 

Hozzáteszem  még  azt  is,  hogy  itt  az  elvet  mondottuk  ki,  azon 
elvet,  melyet,  úgy  hiszem,  senki  sem  tagad.  (Helyeslés.) 

Említve  volt  az  emancipatio  kérdése,  legalább  körünkben.  Azt 
gondolom,  legegyszerűbb  módja  az  emancipatiónak  az  lesz,  ha  min- 
denütt, hol  a  törvény  eddig  különbséget  tett  a  vallások  közt,  azon  tör- 
vények illető  pontjainál  kimondjuk,  hogy:  minden  valláskülönbség 
nélkül,  ideértve  az  izraelitákat  is,  a  mit  sokkal  czélszerübbnek  tar- 

tok,  mintha  arról  az  eszméről :  emancipatio,  különös  törvényt  alkot- 
nánk.  Én  ezt  a  szót  átalában  nem  szeretem.  Elfogadott  szó  ugyan,  de 
szégyenítő  a  világra,  mintha  mi  rabszolgákat  tartottunk  volna.  Okét 
megillette  volna  joggal  azon  alap,  és  midőn  mi  azt  meg  fogjuk  nekik 
adni,  sem  rokon-,  sem  ellenszenvek  nem  vezetnek  bennünket,  hanem 
tisztán  egyedül  az  igazság. 

Politikai  tekintet  is  szól  a  mellett,  miért  nem  akarnám  ezen  dol- 
got külön,  hanem  minden  törvényben  együtt  tárgyalni,  noha  nem 
bánom,  ha  külön  czikkben  is  kimondatik.  Indokul  véleményem  mellett 
azt  hozom  föl,  hogy  ha  e  dolog  külön  tárgyaltatik  és  külön  törvény- 
czikkben  mondatik  ki,  akkor  bizonyos  föltételek  merülhetnek  föl. 
Vannak  például  sokan,  kik  a  polgári  házasságról  fognak  beszélni. 
Lehet,  hogy  ez  igen  fontos,  igen  hasznos  lesz ;  de  nem  szeretném  a 
polgári  jogok  teljes  megadását  ily  föltételhez  kötni.  Én  ugyanis,  ismerve 
a  kath.  dogmáknak  ezen  tételben  ellenállását,  ismerve  a  körülménye- 
ket, nem  tartom  valószínűnek,  hogy  a  törvényhozás  a  polgári  házas- 
ságon egykönnyen  keresztülmenjen.  Oly  föltételhez  kötni  azt,  a  mit  az. 
igazság  parancsol,  mely  föltétel  kivihetetlenségét  ez  idő  szerint  való- 
színűnek tartjuk,  nem  volna  a  ház  méltóságához  illő. 

Van  egy,  a  mit  nem  hozzá  kötve,  hanem  ezzel  párhuzamban 
óhajtok,  és  ez  egy  bevándorlási  törvény  (Helyeslés.) ;  de  ezt  nemcsak  a 
Mózes  vallását  követőkre,  hanem  minden  bevándorlóra  kívánnám 
megállapíttatni. 

Ha  a  ház  ezen  elvben  osztozik  (Közhelyeslés.),  hagyjuk  meg 
ezen  kifejezést:  « honpolgárok*,  értve  alatta  Magyarország  minden 
lakosát,  habár  kevesebb  joggal  bírt  is  eddig,  a  mely  jogokat  azonban 
meg  akarunk  neki  most  adni.  Én  sokkal  nemesebbnek  tartom  e  kife- 
jezést, mintha  azt  mondanók:  « lakosok*.  (Élénk  tetszés.) 

Manojlovics  Emil  Deák  Ferencz  nyilatkozata  után  módosítványát 
visszavonta  és  a  képviselőház  az  eredeti  szerkezetet  fogadta  el. 


Ő  FELSÉGE  DEÁK  FERENCZNEK  1866.  FEBRUÁR 
22-DIKÉN  MONDOTT  BESZÉDÉRŐL. 

Február  21-dikén  a  következőket  írta  naplójába  Gorove  István  : 
Azóta,  hogy  a  képviselőház  Andrássy  Gyulát  alelnökének  választotta 
meg,  főleg  pedig  azóta,  hogy  az  udvar  itt  van,  Deák  Ferencz  után  a  képvi- 

eelők  közt  ő  emelkedett  a  legnagyobb  jelentőségre.  Andrássyt  szeretik  a 
képviselők  megnyerő  modora,  élénk,  játszi  elmejárása,  genialis  ötletei,  találó 
hasonlatai  miatt.  Én,  ki  őt  az  emigratio  hét  éves  iskolájából  ismerem,  azon 
felfii  úgy  találom,  hogy  a  legnehezebb  kérdések  megoldására  a  legelső  képes 
-a  kulcsot  meglelni.  Van  teremtő  esze  és  alkotásai  vázlatát  a  legtetszetősb 
és  legelfogadhatóbb  formában  állítja  elő ;  de  azután  analysálni,  részletezni 
nem  mindig  képes,  s  nem  egyszer  akad  fenn  a  megfejtéssel,  midőn  egy-egy 
részlet  a  conceptió  egészével  ellentétben  állónak  mutatkozik.  Ezek  ellenében 
tömérdek  új  gondolatja  van  s  teljes  európai  műveltséggel  bír,  noha  olva- 
sottsága nincs  elegendő.  Genialitása  azonban  pótolja  fogyatkozásait.  El  is 
ismerik  Őt  mindenfelől  kitűnőségnek.  Februárban  mondott  beszéde  sok 
tekintetben  volt  nevezetes ;  fordult  elő  azonban  benne  néhány  tétel,  jelesül : 
hogy  az  osztrák  birodalomnak  a  békét  koldulnia  kellett,  holott  parancsolnia 
kellett  volna,  s  hogy  az  utolsó  idők  kormányférfíai  a  birodalmat  harmad- 
rendű hatalommá  sülyesztették,  melyek  a  budai  várpalotában  nagy  boszu- 
ságot  keltettek.  Budai  hírek  szerint  Andrássy  állása  ott  fonákká  vált. 

E  hírek  benyomása  alatt  mondottam  én  Andrássynak  ma  a  követke- 
zőket :  Hogy  Deák  és  pártunk  a  császárnál  acceptus  legyen,  az  legnagyobb 
részben  a  te  egyéniséged  útján  érhető  el,  s  így  reánk  nézve  nem  lehet 
közömbös,  hogy  milyen  a  te  állásod  az  udvarnál ;  beszéded  ott  nem  tett  jó 
benyomást;  ezt  helyre  kell  hozni.  Miként  ?  azt  a  te  ügyességed  fogja  a  leg- 
jobban eltalálni. 

Azért  is  mondottam  neki  ezeket,  mert  tudtam,  hogy  beszéde  rossz 
hatása  daczára  Andrássyt  a  holnapi  udvari  estélyre  meghívták,  s  valószínű, 
hogy  a  császár  fog  vele  beszélni,  vagy  a  törést  avval  fogja  kimutatni,  hogy 
őt  elkerüli. 

Följegyzem  még  ide,  mit  a  császárné  Andrássynak  nem  régen  mon- 
dott:  «En  önnel  bizalmasabban  beszélek  s  megmondom,  mit  nem  mindenki- 
nek mondanék  meg :  lássa,  ha  a  császár  dolgai  Olaszországban  rosszul  men- 
nek, ez  nekem  nagyon  fáj ;  de  ha  Magyarországban  mennek  dolgai  rosszul, 
ez  engem  megöl  •».  Mennyire  szeretheti  e  nemzetet,  a  kinek  lelkében  ily  nyi- 
latkozatok fogamzanak  meg. 

Február  áO-dikán.  A  tegnapi  udvari  estélyről  keringő  hírek  képezik  a 
mai  nap  eseményét.  Mindenfelé  beszélik,  hogy  a  császár  20 — 25  perczig 
con versált  Andrássy val.  « Lelki  gyönyörűség  volt  ezt  nézni*,  mondotta  ne- 
kem a  megliivottak  egyike.  Hihető,  hogy  a  benyomás,  melyet  az  Andrássy- 
val  folytatott  beszélgetés  a  császárra  tett,  nem  volt  kedvező  Apponyi  állá- 
sára. Apponyi  később  panaszkodott  is,  hogy  hiába  állította  föl  embereit,  a 
császár  velők  még  csak  nem  is  szólott.  A  császár  ez  után,  a  mint  egy  chassé 
-croisé-ben  találkozott  a  császárnéval,  mondott  neki  valamit,  s  ekkor  a  csá- 
szárné Andrássyhoz,  a  császár  pedig  Andrássynéhoz  fordultak. 

Ezekből  kitűnik,  hogy  alig  volt  való  az  a  sok  monda,  mit  Andrássy 

képviselőházi  beszédének  rossz  hatásáról  terjesztettek,  vagy  ha  igaz  volt,  a 
helyzet  megváltozott,  s  ez  az  ügyre  nézve  annál  kedvezőbb. 

Andrássy  a  beszélgetés  fő  momentumait  ily  formán  adta  nekem  elő  : 
Meglátva  a  császár  engem,  nyájasan  közeledett  felém  s  így  szólított 
meg:  « Hallottam,  hogy  betegeskedett  és  örömmel  látom,  hogy  most  már 
egészen  jól  van. »  0  felsége  kegyessége  következtében  neki  bátorodva,  meg- 
kezdtem a  szót  (tehát  megtörve  az  udvari  szokást) :  Olvasta  Felséged  Deák 
beszédét  ?  « Igen,  olvastam ;  nem  mondom,  hogy  nincs  benne  közeledés  ; 
de  mégis  azt  találom,  hogy  sokat  vett  fel  a  baloldal  nézeteiből. »  Bocsásson 
meg  Felséged,  de  ha  valaha  volt  beszéd,  mely  békére  vezethetett,  bizonyára  ez 
a  beszéd  az.  Azután  hosszasan  fejtegette  a  beszédet  s  feltüntette  azon  rész- 
leteit, a  melyek  kétségtelen  bizonyítékai  a  békülékeny  hajlamnak  és  a 
kiegyezés  létrejötte  lehetőségének.  tNem  mondom  az  ellenkezőt ;  elisme- 
rem, hogy  erre  vannak  benne  ajtócskák,  de  csak  ajtócskák!*  Kapuk  Felsé- 
ges Uram.  S  azután  újra  fejtegette  a  kibékülésre  vezető  passusokat.  Ilyen 
hangulatban  —  folytatta  a  császárhoz  szólva  Andrássy  —  vagyunk  mi  mind- 
nyájan, s  ezt  az  országgyűlés  további  folyama  ki  fogja  tüntetni.  A  kérdé- 
seknek érdemleges  tárgyalása  bizonyítja  ezt  majd  be  a  legjobban,  s  látni 
fogja  Felséged,  hogy  mi  nem  Rotteck  és  Welcker-féle  theoriák,  de  az  élet 
szükségei  után  indulunk.  tNo,  feleié  a  császár,  pedig  a  képviselőház  vitái 
közben  igen  sokszor  kísértett  Rotteck  és  Welcker  szelleme*.  Andrássy  a 
képviselőházban  tartott  beszédére  czélzónak  vélvén  ő  felsége  ezen  megjegy- 
zését, reá  azt  felelte  :  Engedjen  meg  Felséged,  én  talán  sok  szemrehányást 
érdemlek  meg,  de  ez  ellen  védekeznem  kell,  mert  hogy  a  theoriáktól  vezet- 
tetném magamat,  ezt  a  vádat  nem  érdemlem  meg. 


A  KÉPVISELŐHÁZ  FÖLIRATA  ÁTNYUJTATIK 

Ö  FELSÉGÉNEK. 

A  képviselőház  1 860.  február  44-dikén  tartott  ülésében  a  válaszföl- 
iratot  egészben  elfogadta,  s  az  a  február  26-dikán  tartott  ülésben  újra  föl- 
olvastatott és  hitelesíttetett.  A  legfelsőbb  helyen  leendő  átnyújtásával  sor- 
solás útján  választott  36  tagú  küldöttség  bizatott  meg. 

A  küldöttség  a  válaszföliratot  február  27-dikén  nyiíjtotta  át  ő  felségé- 
nek.  Őfelsége  ez  alkalommal  így  szólott : 

«Az  imént  átnyújtott  föliratot  fontolóra  veendem,  és  válaszomat  az 
országos  főrendek-  és  képviselőkhöz  intézendő  királyi  leiratomban  mielőbb 
közölni  fogom.  Teendem  ezt  azon  tartaléktalan  nyiltsággal,  mely  eddigi 
eljárásomat  jellemzi.  Az  ország  fővárosában  ez  alkalommal  hosszasabban 
időztem,  főleg  az  okból,  mert  a  benső  érdekeltségnél  fogva,  melylyel  kedvelt 

Magyarországom  jóléte  iránt  viseltetem,  személyes  tapasztalataim  alapján 
óhajtottam  megismerkedni  az  ország  valódi  kívánalmaival,  és  közvetlen 
figyelemmel  kísérni  az  országgyűlési  tárgyalások  főbb  mozzanatait.  Az  irá- 
nyombani  bizalomnak  ismételt  nyilvánulása  ép  oly  kellemesen  hatott  rám, 
mint  azon  összhangzat,  mely  a  kiindulási  pont  és  a  végczélra  nézve  létesült. 
Annál  sajnosaiban  kellett  azonban  észlelnem  a  viták  folytán  fölmerült  azon 
aggodalmakat,  melyek  a  kivitelnek  általam  kijelölt  módozataira  vonatkoztak. 
Hinni  szeretem,  hogy  azok  a  végezel  felé  irányzott  közreműködési  készsó- 
göket  zsibbasztani  nem  fogják ;  és  ezt  annál  inkább  óhajtom,  minél  erŐseb- 
ben  vagyok  meggyőződve,  miszerint  trónbeszédem  alapelveihez  e  részben  is 
összes  népeim  érdekében  szilárd  elhatározással  kell,  hogy  ragaszkodjam. 
Vigyék  meg  önök  küldőiknek  királyi  üdvözletemet,  s  biztosítsák  őket  vál- 
tozatlan atyai  érzelmeimről. » 

Miként  e  gyűjtemény  szerkesztője  tudja,  ő  felsége  ezen  válaszának 
megállapításában  a  budai  kormányférfiaknak  semmi  részük  sem  volt,  s  csak 
a  beszéd  elmondása  után  ismerkedtek  meg  tartalmával. 

A  császár  beszédjére  —  írja  Gorove  István  naplójában  —  senki  sem 
éljenzett ;  Szentiványi  elnök  első,  azután  a  többiek  meghajtották  magukat  s 
távoztak.  Az  előszobákban  mindenki  ruháját  vette ;  egy  hang  nem  hallat- 
szott, szintúgy  a  lépcsőn  sem ;  mindenki  előjáratta  kocsiját,  sietett  abba 
beleülni,  nem  várva  vagy  vigyázva  társára,  s  eltávozott.  Ily  átalános  volt  a 
nem  tetszés,  mit  senkinek  szítani  vagy  indokolni  nem  kellett. 

Mindenki  azon  tűnődött :  fogja-e  ily  hangulat  mellett,  melybe  a  kép- 
viselők is,  Deák  is  jutottak,  Deák  mégis  proponálni  a  közös  ügyek  megindí- 
tását ?  Deák  erről  ez  estve  a  kaszinóban  hallgatott. 

Deák  a  sajnálat  által  kifejezett  megrovást  osztogatta  Andrássynak, 
Tiszának  s  a  fölirati  vita  többi  szónokának ;  de  minden  szavából  az  látszott, 
hogy  azt  főleg  magára  vette,  noha  ezt  természetesen  nem  monda. 

Többen  voltak,  kik  e  megrovást  Ghyczyre  értették.  E  véleményben 
vagyok  én  is. 

A  klubban  —  folytatja  Gorove  István  —  a  benyomás  a  lehető  leg- 
rosszabb. Alig  tudtam  saját  pártunk  tagjainál  keresztül  hatolni  azzal,  hogy 
ez  nem  szabad,  hogy  zavarjon  bennünket,  s  azért  a  közös  ügyek  tárgyalá- 
sába, mint  a  föliratban  megígértük,  bele  kell  mennünk. 

Szólottam  Ghyczyvel9  ö  homlokát  húzta  össze,  gondolkozóvá  lett, 
hallgatott  s  utoljára  bölcsen  azt  monda  :  meglátjuk,  mit  akar  Deák.  Ily  for- 
mán nyilatkozott  Tisza  is. 

A  főrendiház  külön  föliratot  készített,  s  azt  ugyanazon  a  napon  nyúj- 
totta át  ő  felségének,  mint  a  képviselőház  küldöttsége.  A  fölirat,  a  melynek 

Szécsen  Antal  gr.  volt  a  szerzője,  az  ország  jogainak  és  jogos  kívánságainak, 
valamint  a  dynastikus  hűségnek  és  a  méltányos  kiegyezés  óhajának  volt 
élénk  kifejezője. 

«A  felség  által  a  föliratok  átnyújtásánál  adott  válaszok  —  írta  Szász 
Károly  1866.  február  28-dikán  «Egy  Képviselő  Naplójegyzetei  »  czímfí  mun- 
kájában —  világosságot  vetettek  a  helyzetre,  melyet  az  utóbbi  napokban  a 
gyanítások  és  futó  hírek  egész  szövedéke  hálózott  vala  be. 

A  főrendeknek  adott  válasz  kiemeli  a  felső  ház  « hagyományos  hiva- 
tását »,  mely  «a  bölcs  mérséklet  súlyának  érvényesítése  a  trón  szándékainak 
sikeresítésére. » 

A  képviselőknek  adott  válasz  « sajnosán  emlékszik  meg  a  viták  foly- 
tán fölmerült  azon  aggodalmakról,  melyek  a  kivitelnek  a  trónbeszédben 
kijelölt  módozataira  vonatkoznak ». 

Minden  arra  mutat,  hogy  a  leirat  egy  közelítő  lépést  sem  teend  a 
trónbeszéd  kimondott  szavaitól  fölirataink  követelései  felé.  Minden  arra 
mutat,  hogy  épen  oly  távol  állunk  a  48-diki  törvények,  a  parlamenti  kor- 
mány és  törvényes  megyék  restitutiójától,  mint  föliratunk  előtt  állottunk. 

De  minden  arra  mutat :  hogy  határozott  föliratunk  daczára  is  a  kor- 
mány távol  van  attól,  az  értekeződések  fonalát  elszakítani  akarni,  6Őt  egész 
bonyodalmaink  gordiusi  csomójának :  a  közös  ügyek  kérdésének  türelmes 
bontogatására  utasítand. 

Hogy  ez  a  leiratban  világosan  ki  lesz  fejezve,  azt  mi  hiszszük ;  de 
lehetnek  a  kik  már  tudják  is.  Ennek  tulajdonítom  Deák  bizalmas  értekez- 
letét, melyet  pártja  számos  tagjaival  tartott  s  melyben  szükségét  fejté  ki,  a 
már  régóta  szándékolt  közös  ügyi  bizottság  haladéktalan  megválasztásának. 

Deák  a  szokottnál  kedvetlenebb,  komorabb  volt.  Hihetőleg  tudja  már, 
a  mit  mi  sejtünk.  Az  első  csatát  elvesztettük.  De  erkölcsi  előnyünk,  melyet 
benne  nyertünk,  sok  tényleges  nyeroménynyel  fölér. 

A  kormány  ismeri  erőnket,  összetartásunkat,  s  a  szilárd  ragaszkodást 
alkotmányunkhoz.  A  nemzet  ismeri  a  föltételeket,  melyek  alatt  a  kiegyenlí- 
tés létesülhet. 

S  ezeknek  világossá  tételére  nagy  szükség  volt.  Fogalom-zavarok 
uralkodtak,  terjesztettek  talán  szándékosan  is,  fenn  és  alant.  A  felséggel  el 
akarták  hitetni,  hogy  Magyarország  minden  áron  kész  békülni,  mindent 
kész  engedni,  48-diki  törvényeit  ellenmondás  nélkül  revisio  alá  veti,  s  talán 
még  a  miniszteriális  kormányzatot  is  kitörli  belőlök.  El  akarták  hitetni, 
hogy  a  felség  személyes  megjelenése  és  huzamosb  mulatása  a  hódoló  ma- 
gyar nemzet  körében,  bevégzendi  a  munkát,  melyet  ők,  az  októberi  és  a 
mostani  opportinitas  emberei,  a  magok  politikájának  diadalra  juttatása  czél- 
jából  oly  bölcsen  megkezdettek.  Túlfelől  alant,  a  helyre  nem  állított  me- 
gyékben, néhol  fusio,  néhol  egészen  a  régi,  néhol  egészen  új  tisztikar,  alkot- 
mányos Spiegelfechterei,  s  provisorius  valóság  —  táplálékul  szolgált  egy 

épen  ellenkező  oldalról  szított  fogalom-zavarnak.  Az  országban  egy  hang 
uralkodott :  a  kiegyenlítés  szükséges  voltának  hangos  elismerése.  De  az  ezt 
óhajtó  nemzet  nagy  tömegéből  az  ezredik  sem  tudta  volna  azt  formulázni. 
Mikép,  mily  föltételek  alatt  legyen  a  kiegyenlítés  ?  A  nemzet  nagy  többsége 
szívesen  és  teljes  bizalommal  adta  volna  ezt,  ha  kell,  egészen  Deák  kezébe. 
De  a  mily  természetes,  hogy  Deák  ily  felelősséget  a  nemzet  képviselete 
nélkül  magára  nem  vehetne,  szintoly  természetes  vagy  legalább  megért- 
hető, hogy  bizonyos  oldalról  némi  aggodalommal  nézték  Deák  látszó  köze- 
ledését azokhoz,  kik  a  kiegyenlítés  fonalát  ma  kezükben  tartják.  A  bizalom, 
melyet  Deák  pártja  és  közlönyei  a  kormány  iránt  jóhiszemű  előlegezéskép 
nyilvánítottak,  azon  hitet  költé  a  baloldal  némely  tagjaiban,  hogy  Deákék 
megadták  magokat  ezen  embereknek,  s  ha  nem  is  bizalmatlanságot  Deák 
iránt,  de  némi  félelmet  költöttek  sokakban,  nem  lesz-e  az  országgyűlés  igen 
is  kész  engedő  a  kiegyezkedésben  ? 

Ha  egyebet  nem,  ennyit  mindenesetre  nyertünk  föliratunkkal : 
őszintén  szóltunk  a  felséghez  és  kimutattuk  előtte  azon  szent  köte- 
leztetósünket,  mely  minket  törvényeink  és  alkotmányunk  határi  közt  tart- 
ván, erkölcsileg  lehetetlenné  teszi  a  kalmári  lealkuvást  azokból.  Hivatkoz- 
tunk a  király  jogérzetére  tanácsadói  ellenében.  És  föliratunk  által  szóltunk 
a  nemzethez  is,  s  biztosítottuk  arról,  hogy  küldői  nem  fogják  föladni  nem- 
zeti és  alkotmányos  létének  életföltételeit. » 


BIZOTTSÁG   KIKÜLDÉSÉRŐL   A   KÖZÖS  VISZONYOK 

TÁRGYÁBAN. 

I. 

Deák  Ferencz  1860.  február  2s-dikán  n  következő  indítványt  terjesz- 
tette a  képviselőház  elé : 

Deák  Ferencz:  T.  ház!  Kimondottuk  a  válaszföliratban, 
hogy  a  közös  viszonyok  iránti  javaslat  kidolgozásához  haladék  nélkül 
hozzáfogunk :  indítványozom  tehát,  méltóztassék  a  t.  ház  e  czélra  egy 
nagyobb  számú  bizottságot  választani.  Véleményem  szerint  a  bizott- 
sághoz most  50  tag,  midőn  pedig  Erdély  képviselői  is  itt  lesznek, 
közülök  15  tag  lenne  választandó.  Nagyobb  számú  bizottságot  azért 
vélek  czélszerünek,  mert  a  tárgy  is  rendkívül  fontos,  és  igen  valószínű, 
hogy  a  bizottság  utóbb,  egyes  részletekbe  menve,  több  szakaszra  lesz 
kénytelen  föloszlani.  Magában  értetik,  hogy  ha  majd  Horvátország  velünk 
kiegyezve,  a  bizottság  tárgyalásaiban  részt  kíván  venni,  az  ő  részéről  is 


U2 

fognak  tagok  hozzá  választatni.  Ezt  az  indítványt  bátor  vagyok  írás- 
ban is  a  ház  asztalára  letenni. 

II. 

Böszörményi  László  az  indítvány  tárgyalását  el  akarta  halasztani  az 
erdélyi  képviselők  megérkezéséig. 

Deák  Ferencz  :  Tisztelt  ház !  Figyelembe  vettem  én  is  azon 
körülményt,  hogy  az  erdélyi  képviselők  még  nincsenek  itt ;  de  nem 
volt  egyéb  választásom,  mint  vagy  ezt  a  tárgyat  egészen  hosszú  időre 
elhalasztani,  vagy  pedig  a  bizottságot  most  indítványozni  és  megválasz- 
tatását kérni.  Az  állott  előttem,  hogy  igaz  ugyan,  hogy  ők  a  bizottság- 
ban csak  későbben  fognak  részt  venni ;  de  a  bizottság  csak  előmunká- 
latokat készít,  a  mi  még  nem  határozat.  Nemcsak  az  a  15,  hanem 
minden  erdélyi  követ  akkor,  midőn  a  bizottság  munkálata  végleg  fog 
tárgyaltatni,  mikor  határozat  fog  hozatni,  jogával  majd  ép  úgy  él, 
mint  mi.  (Helyeslés.)  Vegyük  föl  például,  ha  valaki  nem  ezt  az  indít- 
ványt tette,  hanem  a  javaslatot  maga  készítette  és  tette  volna  a  ház 
asztalára :  ekkor  senki  sem  folyt  volna  be  elkészítésébe,  de  igenis  be- 
folyna tárgyalásába  és  elfogadásába  e  ház  minden  tagja. 

Továbbá  meg  vagyok  győződve,  ha  magokat  az  erdélyi  követeket, 
kik  velünk  együtt  a  kiegyezés  minél  előbbi  létrejöttét  alkotmányos 
alapon  óhajtják,  kérdeznők :  mit  akartok,  azt-e,  hogy  csak  egy  hónap 
múlva  kezdjünk  hozzá,  és  a  bizottság  addig  ne  alkottassék  össze,  míg 
el  nem  jöttök  ?  ők  aligha  azt  nem  válaszolnák,  hogy  kezdjünk  hozzá, 
majd  részt  vesznek  ők  a  bizottságban,  ha  itt  lesznek,  és  beleszólanak  a 
tárgyalásokba. 

Méltóztassanak  fölvenni,  mi  lesz,  ha  még  tovább  folytatjuk  a 
dolgot.  Mi  nem  mondunk  le  azon  reményről,  hogy  Horvát-,  Tót-  és 
Dalmátország  velünk  a  mi  viszonyainkra  nézve  kiegyeznek,  s  így  épen 
azon  rationabilitásnál  fogva  őket  is  be  kellene  várni.  (Úgy  van!)  Az 
pedig  előreláthatólag  sok  hónap  munkája  lesz,  nem  egy-két  hété,  míg 
velők  tisztába  jövünk.  Ha  addig  halasztanók  a  fő  kérdést,  aligha  ked- 
vére tennénk  az  országnak  és  aligha  megnyughatnánk  benne  ma- 
gunk is. 

A  válaszföliratot  kénytelenek  voltunk  elkészíteni  az  erdélyiek 
ittléte  nélkül,  az  pedig  valóságos  határozat,  s  így  azt  hiszem,  előmun- 
kálatokat is  készíthetünk,  ha  ők  nincsenek  is  itt,  mert  nem  szándó- 

kosán  maradtak  el,  hanem,  mert  idö  még  nem  volt  arra,  hogy  itt  le- 
hettek volna. 

Nem  volna  tehát  nézetem  szerint  szükséges  a  dolgot  elhalasztani ; 
hanem  válaszszák  meg  a  bizottságot,  s  ha  majd  az  erdélyiek  eljönnek, 
választunk  közülök  is.  (Élénk  helyeslés.) 

Az  elnök  kimondotta,  hogy  az  indítvány  tárgyalása  a  legközelebbi 
ülés  napi  rendjére  tűzetik  ki. 

Midőn  ma  reggel  —  írta  Goroce  István  február  28-dikán  naplójába  — 
Deák  az  ülésbe  bejött,  Ghyczy  és  Tisza  kérdezek :  fogja-e  és  mikor  a  közös 
viszonyok  iránti  indítványát  megtenni  ?  «Ma»  felelt  nyersen  és  elhatározot- 
tan  Deák.  E  szó  minden  ellenzési  viszketeget  részökrol  eltemetett. 

Deák  azután  az  ülésben  megtette  a  közös  ügyek  elintézését  tárgyazó 
indítványát  s  a  Böszörményi  halasztó  javaslata  ellen  védelmezte  is.  A  nap 
folyamában  Budán  ijesztő  hírek  terjesztettek  ez  indítványnak  holnapi  sorsa 
iránt,  beszélték,  hogy  az  minden  oldalról  meg  fog  támadtatni,  s  ennek 
következtében  ott  a  legnagyobb  aggodalomban  voltak.  E  híreket  Ürményi 
Sennyeynél  referálta. 

A  képviselőház  márczius  1-sején  tartott  ülésében  Deák  Ferencz 
indítványát  azzal  a  módosítással  fogadta  el,  hogy  50  helyett  52  tagból  áll- 
jon a  bizottság.  A  választás  a  márczius  3-dikán  tartott  ülésben  ejtetett  meg. 

Ma  márczius  1  -sején  —  írta  naplójába  Gorove  István  —  tárgyalta- 
tott Deák  indítványa  és  egy  szó  ellenzés  nélkül  elfogadtatott. 

Ez  így  csak  Deák  hatalma  által  történhetett.  A  ház  jelen  hangulatá- 
ban bárki  tette  volna  az  indítványt,  az  okvetetlenül  megtámadtatott,  s  nem 
lehetetlen,  hogy  elejtetett  volna.  Koppant  nagy  a  szolgálat,  melyet  indítvá- 
nyával Deák  a  kiegyenlítés  ügyének  tett,  s  még  roppantabb  a  hatalom,  mely 
csorbításának  legkisebb  veszélye  nélkül  azt  keresztül  is  vihette. 


LEIRAT  A  VÁLASZFÖLIRATRA. 


A  képviselőház  18W3.  márczius  3-dikán  tartott  ülésében  fölolvastatott 
Ő  felségének  az  országos  főrendek  és  a  képviselőház  fölirataira  ugyanazon  a 
napon  kelt  következő  leirata : 

Kedvelt  Híveink  !  Kegyesen  fogadjuk  az  országosan  egybegyűlt  Főren- 
dek és  Képviselők  hű  ragaszkodásának  f.  évi  február  hó  24-dikén  kelt  leg- 
alázatosabb fölirataikban  foglalt  kifejezését,  és  azt,  valamint  atyai  szándo- 


444 

kaink  hálás  elismerését,  őszinte  bizodalmok  kedves  tanuságakint  veszszük. 
E  bizalom  viszonzásául  mi  is  tartalék  nélküli  nyíltsággal  közöljük  válaszun- 
kat fölirataikban  foglalt  azon  kívánalmakra  nézve,  melyek  iránt  a  fenforgó 
viszonyok  fontossága  fejedelmi  szándokaink  bővebb  kifejtését  sürgetőleg 
igényli. 

Megnyugvással  vettük  azon  egyetértést,  mely  az  országgyűlési  egyez- 
ményeknek a  sanctio  pragmaticában  adott  kiindulási  pontjára  nézve  léte- 
sült. Az  érdek-  és  védelmi  közösség  eszméje,  mint  azt  az  országos  főrendek 
föliratában  látjuk  kiemelve,  képezte  a  pragmatica  sanctio  keletkezése  előtt 
majdnem  két  századdal  Magyarország  és  fenséges  uralkodó  házunk  örökös 
tartományai  közötti  tartós  csatlakozás  főbb  indokát ;  és  habár  szívesen  elis- 
merjük, hogy  e  közösségnek  az  érintett  alaptörvényben  foglalt  szabatosb 
körvonalozása  által  az  örökös  tartományok  növekedtek  erőben  és  hatalom- 
ban :  viszont  nem  lehet  félreismerni,  hogy  az  uralkodó  házunk  országlása 
alatti  népek  e  frigyesülése,  midőn  Magyarország  területi  épségét  és  nemzeti 
önállását  fen  tartotta,  egyúttal  kül -biztosságának  leghathatósb  támaszává 
vált.  A  csatlakozás  jótékonyságának  e  kölcsönösségénél  fogva  tehát  legfőbb 
törekvésünknek  oda  kell  irányulnia,  hogy  ennek  áldásai  tartósan  biztosítva 
legyenek,  és  ezért  a  pragmatica  sanctio  alapelveinek  sértetlen  fentartása 
mellett  az  érdek  és  védelmi  közösségből  folyó  viszonyok  korszerűen  rendez- 
tessenek. 

A  magyar  koronához  tartozó  országok  birodalmunk  összegének  igen 
tekintélyes  részét  képezik.  Ennek  erkölcsi  és  anyagi  ereje,  jóléte,  belnyu- 
galma  és  biztossága  föltételezve  van  amazok  hasonló  állapotaitól  és  kölcsö- 
nösen hatnak  egymásra.  Fokozza  e  hatást  a  közbenső  vámok  megszünteté- 
sén túl  a  közlekedési  és  forgalmi  eszközök  rendkívüli  mérvben  növekedett 
tökéletesítése,  mely  az  érdekeket  ezernyi  szállal  fűzi  egybe.  Ez  —  idő  közt 
bővebb  kifejlést  nyert  — -  állapotok  annál  szabatosb  rendezést  igényelnek, 
minél  hiányosabbak  e  részben  Magyarország  azon  legutóbbi  törvényei,  me- 
lyek annak  belkormányzatát  átalakították,  de  a  birodalom  egyéb  országai- 
val ós  tartományaival  szükséges  egybofüggésről  vagy  épen  nem,  vagy  nem 
kielégítŐleg  gondoskodtak. 

A  dolog  természete  és  népeink  összegének  legfontosabb  érdekei  azt 
igényelvén,  hogy  egyszerre  és  egyúttal  intéztessék  el  mindaz,  mi  egymással 
összefügg  és  minek  egymásra  befolyása  van,  uralkodói  kötelmeink  és 
népeink  valódi  java  iránti  gondoskodásunk  egyaránt  követelik,  hogy  —  a 
magyar  alkotmányos  állapotok  általunk  czélba  vett  helyreállítása  és  ha- 
tályba léptetése  mellett  —  függőben  maradni  ós  bizonytalanságban  ha- 
gyatni ne  engedjük  azon  ügyeket,  melyeknek  czélszerű  és  kölcsönösen 
kielégítő  rendezésétől  a  birodalmunkat  alkotó  külön  országoknak  békés  és 
jótékony  együttléte,  valamint  a  birodalom  biztossága,  tekintélye  és  hatalma 
egyképen  föltételezve  vannak. 

Ez  okból  kívántuk  az  országosan  egybegyűlt  Főrendek  és  Képviselők 

figyelmét  első  vonalban  a  közös  ügyek  tárgyalása  és  kezelésének  módoza- 
taira irányozni,  s  az  országosan  egybegyűlt  Főrendek  és  Képviselők  belátá- 
sába vetett  bizalmunkban  nem  csalatkozánk.  Elismerik  ugyanis,  miként 
•léteznek  ily  közös  viszonyok,  és  igyekezeteket  oda  kívánják  irányozni, 
hogy  e  viszonyok  megállapítására  és  mikénti  kezelésére  nézve  oly  határo- 
zatok jöjjenek  létre,  melyek  alkotmányos  önállásuk  és  törvényes  független- 
ségük veszélyeztetése  nélkül  a  czélnak  megfelelj  ének ». 

Mintán  birodalmunk  azon  országait  is,  melyek  eddig  alkotmányos 
jogokkal  nem  bírtak  vala,  ilyekkel  ruháztuk  fel,  azt,  hogy  Magyarország 
alkotmányos  önállását  és  törvényes  függetlenségét  áldozatul  hozza,  nem 
követelhetjük ;  de  azt  várjuk,  és  az  ország  belátásába  és  érdekei  tiszta  fel- 
fogásába helyezett  atyai  bizalommal  azt  várhatjuk  is,  hogy  alkotmányos 
önállóságát,  melynek  okszerű  korlátait  a  sanctio  pragmatica  szellemében 
trónbeszédünk  említi  föl,  nem  önmaga  elszigetelése-  és  ez  által  okvetetlen 
bekövetkező  elgyengülésére,  hanem  valódi  és  maradandó  érdekei  érvénye- 
sítésére szolgáló  eszköz  gyanánt  kívánandja  is,  tudandja  is  gyakorolni. 

A  közös  ügyekre  jogosult  befolyásának  e  gyakorolhatása  képezendi 
az  önállás  erős  biztosítékát  ugyanakkor,  midőn  annak  jóléte,  biztossága  és 
hatalmának  emelésére  is  ki  fog  terjedni. 

Megelégedéssel  fogjuk  tehát  szemlélni  az  erre  vonatkozó  tanácskozá- 
sok megindulását,  és  bizton  hiszszük,  hogy  e  kérdések  beható  tárgyalása 
fonalán  önkényt  fog  az  1848-diki  törvények  utánvizsgálatának  és  czélszerŰ 
módosításának  szüksége  fölmerülni. 

A  közös  ügyek  kérdésének  megfejtése  nem  ogyedül  azoknak  megálla- 
pításában találja  kielégítő  megoldását,  hanem  szükségkép  föltételezi  azok 
egységes,  minden  fennakadás  ellen  megóvott  kezelését,  s  ép  úgy  a  törvény- 
hozó, mint  a  végrehajtó  hatalom  összhangzó  működésének  biztosítását.  Az 
ezekre  vonatkozó  kormányzati  ágaknak  oly  mérvbeni  önálló  kezelése  tehát, 
mint  azt  az  1848-dik  évi  III.  t.  ez.  a  kellő  szerves  összefüggés  mellőzésével 
megállapította,  a  közös  ügyek  sikeres  kezelésének  lehetőségét  kizárja. 

E  törvények  módosítása  egyébiránt,  mint  ezt  már  trónbeszédünkben 
kijelentettük,  az  okból  is  szükséges,  mert  az  1848.  II.,  III.  és  IV.  t.  czikkek 
némely  rendeletei  egyenesen  királyi  jogainkba  ütköznek.  A  III.  törvény- 
czikkben  felállított  kormányalakzat  gyakorlati  alkalmazhatásának  föl  tétét  a 
II.  t.  czikkben  érintett  teljhatalmú  fejedelmi  helyettes  képezi,  a  miben  — 
a  monarchiái  egységnek  a  sanctio  pragmaticában  gyökerező  elve  és  az  ebből 
folyó  uralkodói  tisztünk  és  személyes  érzelmeinknél  fogva,  melyekkel  ked- 
velt Magyarországunk  irányában  viseltetünk,  s  a  melyektől  indíttatva, 
alkotmányos  uralkodói  tisztünket  közvetetlenűl  szándékunk  gyakorolni  — 
soha  sem  fognánk  megnyugodhatni ;  ép  oly  kevéssé  bírnánk  megnyugodni 
a  IV.  törvényezikk  azon  határozmányában,  mely  szerint  az  országgyűlés 
feloszlatása  a  költségvetés  megállapítása  előtt  nem  volna  foganatosítható. 

Hiszszük,  hogy  azon  okoknál  fogva,  melyek  az  országnak  alkotmá- 

nyos  jogai  iránti  ragaszkodását  a  kegyelet  oly  magas  fokára  emelik,  az 
ország  alkotmánya  sarkkövét  képező  királyi  jogainknak  és  tekintélyünknek 
épségét  és  sérthetetlenségét  is  szentül  fogja  fentartani. 

Mellőzhetetlennek  tartjuk  továbbá  az  országosan  egybegyűlt  Képvise- 
lők figyelmét  azon  nehézségekre  irányozni,  melyekbe  a  helyhatóságok  rögtöni 
helyreállítása  ütközik,  már  azért  is,  mert  az  1 848.  XVI.  és  XVII.  t.  czikkek 
ideiglenes  és  egyedül  az  akkori  pillanat  igényeihez  mért  szabványainak 
sikeresítése  —  tekintettel  a  társas  viszonyok  közbejött  átalakulására  —  a 
beligazgatás  követelményeinek  legnagyobb  veszélyeztetése  nélkül  lehetet- 
lenné vált.  A  megyei  rendszer  az  ország  első  alapítójának  uralkodásától 
kezdve  folytonos  gyakorlat  által  a  nemzet  életébe  szövődött,  s  az  1848-diki 
törvények,  midőn  az  ország  közkormányzatának  alakját  megváltoztatták,  a 
nélkül  hogy  azt  ezen  ősi  intézménynyel  összhangzásba  helyezték  volna,  oly 
elvi  ellentétet  állapítottak  meg,  melynek  megoldása  csak  a  legbehatóbb 
tanulmányozás  és  komoly  megvitatás  alapján  várható.  Óhajtjuk  tehát,  hogy 
az  országosan  egybegyűlt  Főrendek  és  Képviselők  ez  állapotok  rendezését 
kiváló  figyeluiök  tárgyává  tevén,  tanácskozásaik  eredményét  Élénkbe  ter- 
jeszteni sürgős  feladataik  közé  sorolják. 

Okvetetlen  szükséges  továbbá,  hogy  a  nemzetőrségről  szóló  XXII.  tör- 
vényczikk  eltöröltessék,  miután  létezésének  rövid  időtartama  alatt  a  nép 
fölösleges  terheltetését  s  a  békés  foglalkozástól  elvonatását  okozta,  czélját 
pedig  —  a  közbiztosság  fentartását  —  tévesztve,  ép  ellenkező  irányban 
gyakorolta  hatását. 

Kívánatos  ezenkívül,  hogy  az  1 848-diki  törvények  mindazon  határoz- 
mányai,  melyek  Általunk  eddig  foganatosítva  nem  lettek,  annak  idején  gon- 
dosan átvizsgáltassanak,  miután  azok  világrendítő  viszonyok  nyomása  alatt 
keletkezvén,  a  rögtönzés  jellegét  viselik  magokon,  mit  az  elmélet  feltüntet 
és  a  gyakorlat  még  azoknál  is  megerősít,  a  melyeknek  foganatba  vétele, 
mint  pl.  a  választási  törvényé,  két  ízben  Ion  megkísérelve. 

Ezekből  önkényt  foly,  hogy  e  törvényeknek  a  jogfolytonosság  alapján 
igénybe  vett  tettleges  helyreállításába,  azoknak  szorgos  átvizsgálása,  a  tény- 
leges viszonyok  igényeihez  leendő  idomítása,  a  tapasztalás  tanúságához  mért 
tökéletesbítése  előtt,  fejedelmi  hivatásunk  érzetében  nem  egyezhetünk. 

Nem  pillanatnyi  megnyugtatás,  hanem  állandó  czélszerű  intézkedé- 
sek létrehozatala  fekszik  atyai  szívünkön,  és  a  közszolgálat  különböző  ágai 
jövendő  rendének  megállapítása  előtt  a  létező  szerkezetet  felbomlásnak 
indítani,  az  államgépezet  kerekeit  zavarba  hozni,  egy  ideiglenes  állapotot  a 
másikkal  felváltani,  s  ez  által  a  csillapodni  indult  kedélyek  nyugalmát  szé- 
lesebb körben  megingatni,  uralkodói  tisztünk  és  összes  népeink  irányábani 
kötelmeink  egyaránt  tiltják.  Az  országosan  egybegyűlt  Képviselők  magok  is 
érzik  ez  átmenet  nehézségeit,  s  azok  irányában  a  szigorú  törvényesség 
helyett  a  körülmények  méltányos  figyelembe  vételét  helyezik  kilátásba.  Tő- 
lük függ  elősegíteni  alkotmányuk  helyreállítására  irányzott  atyai  törekvé- 

seinket,  ha  e  méltányosság  fokozott  mérvét  a  jelen  állapotok  bírálata  körül 
is  alkalmazni  hajlandók. 

Nálunk  senki  sem  érezte  inkább  azon  nehézségek  és  akadályok  súlyát, 
melyek  nem  egy  oldalról  gördültek  a  kiegyenlítésnek  Általunk  kezdeménye- 
zett műve  elé ;  mégis  öntagadással  és  szilárd  eltökéléssel  léptünk  az  ország 
bizalmának  lelkesült  nyilvánulásai  között  e  térre,  melyen  —  hinni  szeret- 
jük —  az  országos  Főrendek  és  Képviselők  szívélyes  támogatásával  talál- 
kozni fogunk,  már  azért  is,  mert  a  siker  dicsősége  ép  úgy,  mint  a  felelősség 
terhe,  reánk  és  az  országra  egyaránt  fog  háramlani. 

A  jogfolytonosság  gyakorlati  alkalmazásának  a  jelen  rendkívüli  körül- 
mények között  csakis  abban  látjuk  lehetőségét,  hogy  a  törvények  változta- 
tása egyedül  a  törvényhozás  jogosult  tényezői  közreműködése  mellett  esz- 
közlendo  országgyűlési  megállapodások  alapján  történjék.  Igazolja  ezt  a 
történelem,  melynek  lapjai  nem  egy  példát  hoznak  fel  a  felől,  hogy  hason 
körülmények  között  hasonló  eljárás  követtetett,  mely  példák  követése  annál 
inkább  ajánlható,  minél  áthatóbb  volt  a  rázkódtatás,  melynek  sajnos  követ- 
kezményeit elhárítani  közös  törekvéseink  feladatát  képezi. 

Ekképen  létre  fog  jöhetni  az  értesülés,  ki  fognak  egyenlíttethetni  a 
nehézségek  és  rendeztethetni  mindazon  viszonyok,  melyeknek,  ha  a  jövendő 
bonyodalmak  forrását  végleg  el  akarjuk  rekeszteni,  tisztába  hozatni  és  elin- 
téztetni szükséges. 

Mélyen  érezzük  Mi  is  a  reánk  háruló  kötelmek  súlyát,  érezzük  a 
királyi  felavatásnak  közjogi  jelentőségét  és  a  hitnek  szentségét,  melylyel  a 
koronázott  király  fogadalmat  tesz  az  alkotmány  sértetlen  megtartására.  De 
épen  azért,  mert  a  koronázást  nem  tartjuk  egyedül  ünnepélyes  szertartás- 
nak, tartózkodunk  oly  törvényes  határozmányok  helyreállításától,  melyek 
sértetlen  fentartását  eskünkkel  erősíteni  vallásos  hitünk  és  lelkiismeretünk 
sugallata  egyaránt  tiltják.  És  úgy  vagyunk  meggyőződve,  hogy  az  országo- 
san egybegyűlt  Főrendek  és  Képviselők  e  vallásos  érzelmeinkben  fogják  az 
ország  alkotmányos  létének  legbiztosabb  zálogát  felismerni. 

Miután  ez  ünnepélyes  cselekmény  remélhetőleg  véget  vetend  a  poli- 
tikai élet  ingatagságának,  aggálytalanul  fogjuk  követhetni  kegyelemre  min- 
denkor kész  atyai  szívünk  hajlamát,  s  a  közrend  veszélyeztetése  nélkül  gya- 
korolhatni teljes  niérvben  királyi  jogaink  legnemesbikét. 

Az  országgyűlés  kiegészítését  tárgyazó,  s  Dalmdtiára,  Fiúméra  és  azon 
kerületekre,  melyeket  az  l84S-diki  V.  t.  czikk  az  országgyűlésre  meghivatni 
rendel,  vonatkozó  kérelmöket  illetőleg :  miután  e  kérdések  Horvát-  és  Tót- 
országok közjogi  viszonylatának  szerencsés  megoldásával  állanak  szoros 
kapcsolatban ,  azok  tüzetes  tárgyalását  akkorra  véljük  halasztandónak, 
midőn  folyó  évi  február  hó  27-dikén  Horvát-  és  Tótországok  gyűléséhez  inté- 
zett kir.  leiratunk  következtében  megnyílandó  országgyűlési  tanácskoznia - 
nyok  során  erre  vonatkozó  javaslataik  fognak  Élénkbe  terjesztetni.  Kedve- 
sen vettük  az  országosan  egybegyűlt  Főrendek  és  Képviselők  azon  igéretét, 

miszerint  «a  hon  polgárainak  minden  osztályai  iránt,  vallás-  és  nyelvkü- 
lönbség nélkül,  az  igazság  és  méltányosság  elveit  fogják  mindenkor  irány- 
adókul  tekinteni,  és  hogy  jelesül  Magyarországnak  nem  magyar  ajkú  lakosai 
irányában  mindazt,  a  mit  e  részben  az  ő  érdekeik  és  a  haza  közérdeke  meg- 
kíván, törvény  által  óhajtják  biztosítani*.  Uralkodói  tisztünk  teljesítésének 
sorában  legkedvesebb  teendőink  közé  fog  tartozni  mindaz,  a  mivel  az 
ország  területi  épségének  fentartása  mellett  az  Általunk  buzgón  óhajtott 
eredmény  valósítását  előmozdíthatjuk ;  mert  az  ország  lakosainak  békéjét, 
egyetértését  és  érdekekben  egybeforrását  mindenkor  élénk  örömmel  fogjuk 
szemlélni  és  hathatósan  gyámolítani. 

Az  országosan  egybegyűlt  Főrendek  és  Képviselők  erélyes  tevékeny- 
sége- és  bölcs  gondoskodásától  függ  immár,  siettetni  azon  időpontot,  a 
melyben  fejedelmi  jogaink  épsége,  birodalmunk  jogos  követelményei  és  a 
társországok  méltányos  igényeivel  összhangzó  javaslataik  Élénkbe  terjesz- 
tetni fognak ;  és  Mi  életünk  legszebb  pillanatai  közé  fogjuk  sorolni  azt, 
midőn  megnyugtató  öntudattal  mondhatjuk :  miképen  ezek  szentesítésével 
kedvelt  Magyarországunk  és  népeink  összegének  valódi  javát  mozdítottuk 
elő  és  talpkövót  raktuk  le  birodalmunk  ereje  emelkedésének,  jóléte  gyarapo- 
dásának és  biztossága  öregbedésének. 

Márczius  3-dikán  ezeket  írta  naplójába  Gorove  István  :  A  rescriptum 
felolvastatott.  A  nem-tetszés  átalános  volt.  A  leirat  egy  hosszas  czáfolat, 
mintha  kormánypárti  követ  mondotta  volna  el  a  házban ;  nem  bír  a  leira- 
tok természetével.  Ghyczy  így  nyilatkozott:  Én  azon  haragszom,  hogy 
miért  bosszant  engem  e  leirat,  hisz  úgy  is  csak  ilyet  vártam.  Szóval  minden 
ember  elégedetlen ;  némelyek  ingerültek  is  lettek.  Csak  későn  mentem  a 
kaszinóba.  Deák  már  ott  volt  s  maga  mellé  ültetett,  úgy  szintén  Kandót, 
legkedvesebb  emberei  egyikét  61-ben,  ki  iránt  most  már  szintén  nem  oly 
bizalmas,  mint  volt  azelőtt.  Tehát  a  rescriptum  nem  tetszik,  elkedvetleníté 
őt  is.  Ily  hangulatban  szól  velünk,  s  azonnal  felállítja,  hogy  mily  alapra  kell 
helyezkednünk  a  rescriptumra  adandó  válaszban.  A  közös  viszonyok  fejte- 
getéséről ezúttal  hallgatni ;  azt  mondani,  hogy,  mint  kijelentettük,  dolgozni 
fogunk  ;  de  erősebben  fejtegetni  a  jogcontinuitás  elveit.  A  mily  megdönthe- 
tetlen ő  a  törvényesség  fejtegetésében  s  azon  téren,  hová  az  ügyeket  állí- 
totta, oly  vonakodva  lép  más  térre,  különösen  az  internationalisra  és  euró- 
paira, hol  alkalmasint  szintén  eltalálná  a  leghelyesebbet.  De  ez  neki  új 
lenne,  s  mert  megtámadhatónak  találja,  itt  magát  a  védelemben  nem  hiszi 
oly  erősnek,  mint  a  jogok  terén. 

«Azon  síri  csend  —  írja  Várady  Gábor  « Országgyűlései  Leveleid- 
ben —  melylyel  a  márczius  3-diki  kir.  leirat  a  képviselőházban  fogadtatott, 
s  melyet  néhányszor  csak  a  megütközésnek  csakhamar  megfékezett  tompa 
moraja  szakított  félbe,  a  kevésbbé  gondolkozónak  is  megszerezte  azon  meg- 

győződést,  hogy  a  révpart  még  beláthatatlan  távolságban  van,  s  a  kormány 
hajója  nem  azon  irányban  halad,  a  mely  felé  a  kikötő  biztosan  elérhető 
lenne.* 


Ő  FELSÉGE  LEIRATA  TÁRGYALÁSÁNAK  MÓDJÁRÓL. 

A  képviselőház  márczius  5-dikén  tartott  ülésében  az  elnök  felszólította 
a  képviselőket,  nyilatkozzanak  ő  felsége  leirata  tárgyaljának  napja  iránt. 

Deák  Ferencz :  A  tárgyalás  napjának  meghatározása  nagyon 
függ  a  tárgyalás  módjának  meghatározásától. 

A  tárgyalásnak  három  lehető  módja  van :  vagy  egy  kisebb  számú 
küldöttség  kinevezése,  mely  véleményt,  előmunkálatot  készítsen ;  vagy 
a  nélkül  előleges  tárgyalás  az  osztályokban ;  vagy  ennek  is  mellőzé- 
sével az  ügynek  mindjárt  teljes  ülésben  tárgyalása.  Első  esetben,  ha 
küldöttség  választatik,  igen  rövid  időre  lehetne  a  dolog  tárgyalását 
kitűzni,  mert  addig  is,  míg  az  ily  kis  számú  bizottság  a  javaslaton  dol- 
gozik, mindenkinek  alkalma  és  módja  lesz  a  leiratot  tanulmányozni. 
A  második  esetben,  ha  előbb  osztályok  szerint  történik  a  tárgyalás, 
már  több  napot  kell  közbevetni,  hogy  addig,  míg  az  osztályokban 
hozzászólanak,  az  egyes  követek  maguk  is  tanulmányozhassák  a  tár- 
gyat. Az  osztályok  csak  kész  törvényjavaslatok,  kész  exhibitumok 
fölött  szoktak  tanácskozni;  maga  a  szabály  is  törvényjavaslatról  szól. 
Atalános  vitatkozás,  vagy  az  ilyen  leirat  fölötti  vitatkozás  az  osztályok- 
ban igen  nehéz,  ha  eléjök  javaslat  nincs  adva.  Még  szükségesebb  a 
hosszabb  időnek  közbevetése,  ha  a  tárgyalás  a  teljes  ülésben  kezdődik 
meg.  A  ház  ugyan  fölveheti  e  tárgyat  nyilt  ülésben  is,  de  akkor  igen 
szétágazhatnak  a  képviselők  nézetei. 

Egyébiránt  akármelyik  módot  fogadja  el  a  t.  ház,  én  beleegye- 
zem ;  csak  azt  óhajtom,  hogy  minél  előbb  keresztül  essünk  a  dolgon, 
mert  nagyon  szükségesnek  látom,  hogy  a  közös  viszonyok  fölötti  javas- 
lat kidolgozására  kiküldött  választmány  minél  előbb  hozzáfoghasson 
a  munkához,  és  ha  abban  egyszer  dolgozik,  a  lehetőségig  más  tárgyak 
által  félbe  ne  szakittassék.  A  leiratra  nézve  tehát  minél  előbb  kell  vé- 
geznünk, hogy  zavartalanul  működhessünk  a  közös  viszonyokra  nézve. 

Azon  esetre  nézve  tehát,  ha  bizottságot  akarna  a  t.  ház  az  elő- 
munkálat elkészítésére  választani,  azt  kívánnám,  hogy  e  bizottság 
lehető  kevés  tagból  álljon  (Helyeslés.) ;  mert  ez  nem  úgy  van,  mint  az 

első  föliratnál,  a  trónbeszédre  adott  válasznál,  mely  a  ház  átalános 
politikájára  vonatkozott,  és  még  kevésbbé  úgy,  mint  a  közös  viszonyok 
fölötti  javaslatnál,  hol  meglehet,  hogy  a  bizottság  alosztályokra  lesz 
kénytelen  oszlani,  míg  ezen  bizottságnál  ez  szükséges  nem  lesz,  mert 
mindnyájan  együtt  tanácskozhatnak,  és  a  tanácskozást  csak  nehezítené 
és  hosszabbítaná,  ha  a  bizottság  sok  tagból  állana. 

Méltóztassanak  tehát  a  tárgynak  akár  bizottsági,  akár  osztály- 
beli, akár  teljes  ülésben  fölvételét  határozni ;  de  ha  bizottságot  méltóz- 
tatnak kiküldeni,  ebbe  igen  kevés  tagot  tartanék  megválasztandónak. 

Hozzáteszem  még  azt,  ha  a  bizottság  beadandja  munkálatát  és  a 
ház  kívánandja,  semmi  akadályt  nem  látok  arra,  hogy  az  ügy  akkor 
előbb  az  osztályokban  tárgyal tassék  és  csak  azután  hozzassék  teljes 
ülésbe ;  de  ha  ezt  előmunkálatok  nélkül  tennők,  sok  nehézséggel  járna 
az  osztálybeli  tárgyalás.  (Élénk  helyeslés.) 

Az  elnök  kimondotta,  hogy  a  válaszfölirati  javaslat  szerkesztésére 
kilencz  tagú  bizottság  küldetik  ki. 


A  KÖZÖS  ÉRDEKŰ  VISZONYOK  TÁRGYÁBAN  KIKÜL- 
DÖTT BIZOTTSÁG  ÜLÉSEINEK  NYILVÁNOSSÁGÁRÓL. 

A  képviselőház  1 866.  márczius  6-dikán  tartott  ülésében  Perczel  István 
indítványozta,  hogy  a  közös  érdekű  viszonyok  tárgyában  kiküldött  bizott- 
ság ülései  és  tárgyalásai  a  képviselőház  minden  tagja  irányában  nyilvánosak 
legyenek. 

Deák  Ferencz :  Tisztelt  ház !  A  tisztelt  háznak  van  joga 
bizottságot  választani,  és  van  joga  a  föltételeket  megszabni,  melyek 
mellett  azt  megválasztja.  Ha  tehát  a  t.  ház  azt  állapítja  meg,  hogy 
az  nyilvánosság  mellett  dolgozzék,  igen  természetes,  hogy  a  bizottság 
tartozik  a  ház  határozatának  engedelmeskedni.  Hanem  részemről  a 
munkálatok  előkészítésénél  a  nyilvánosságot  nem  tudnám  tanácsolni. 
(Helyeslés.) 

Valamely  munkálat  előkészítése  :  eszmecsere ;  azt  hiszem  tehát, 
hogy  midőn  valamely  bizottság  valami  munkálat,  valami  javaslat  elő- 
készítésével foglalkozik,  bizonyosan  nem  elhatározott  vélemónynyel  az 
egyes  tárgyak  iránt  fognak  a  tagok  oda  menni,  s  nem  úgy,  hogy  cápa- 
citálásra  ne  hajlanának.  A  tapasztalás  azt  mutatja,  hogy  valamely 

társaságban,  valamely  bizottságban,  a  kölcsönös  discussio  meg  szokta 
változtatni  az  egyes  emberek  véleményét.  Hajdani  időben  a  nyilvános- 
ság korántsem  volt  oly  terjedt,  mint  most.  Ha  most  nyilvánosak  lesz- 
nek a  bizottság  ülései,  a  mit  egy  képviselő  a  bizottságban  mond,  az 
másnap  minden  magyar  és  nem  magyar  lapban  elterjed ;  pedig  lehet. 
hogy  ugyanazon  képviselő  holnap  az  ellenkező  véleményt  fogja  mon- 
dani,  mert  meggyőzték  az  ott  fölhozott  okok.  így  tehát  nehezítve  lesz 
a  discussio  az  által,  ha  előre  kikürtölik,  hogy  valaki  ezen  nézetet  val- 
lotta, és  ezt  ma  megváltoztatja.  Azt  mondják  ugyan,  hogy  erős  elhatá- 
rozású  ember  ezzel  nem  törődik ;  de  átalában  emberek  vagyunk.  Én 
több  országgyűlés  alatt  igen  sok  küldöttségben  voltam  szerencsés  részt 
venni,  de  azok  soha  sem  működtek  nyilvánosságban,  hanem  a  mi  a 
küldöttségben  megállapíttatott,  ha  mint  javaslat  már  elkészült,  azután 
került  teljes  nyilvánosság  elé.  Azt  hiszem,  nem  az  van  érdekében  akár 
az  országnak,  akár  a  képviselőháznak,  hogy  minő  phásisokon  mentek 
keresztül  egyesek  véleményei,  míg  a  bizottság  tanácskozásai  erre  vagy 
arra  az  eredményre  jutottak,  hanem  az  van  érdekében,  hogy  minő 
az  eredmény,  s  mi  annak  motívuma,  a  mi  megállapíttatott. 

Ha  el  volna  zárva  a  további  nyilvánosság,  akkor  nem  szólanék 
semmit ;  de  hiszen,  ha  a  bizottság  munkálatát  elkészíti,  azt  a  háznak 
bemutatja,  s  a  háznak  joga  van  a  kilencz  osztálynak  kiadni,  s  ha  ezek 
keresztül  mentek  rajta,  a  középponti  bizottság  újra  átnézi  s  benyújtja  a 
háznak,  és  itt  újra  discussio  alá  kerül.  Az  ily  munkálat  teljes  nyilvá- 
nosságra jő  először  a  ház  előtt,  másodszor  az  egyes  osztályok  tagjaira 
nézve  az  osztályban,  hol  alkalom  van  a  megvitatásra.  En  tehát  az 
eddigi  szokástól  való  eltérést  e  részben  epén  nem  tartom  czélszerünek. 

A  szabályok  sem  említenek  sehol  nyilvánosságot  a  bizottságokra 
nézve.  Azt  mondhatni  ugyan,  hogy  nem  is  tiltják.  Igen,  de  mikor 
határozottan  kiteszik  a  szabályok,  hogy  a  ház  ülései  nyilvánosak,  azt 
pedig  nem  mondják,  hogy  a  bizottságok  vagy  osztályok  ülései  is  nyil- 
vánosak: azt  hiszem,  elég  világosan  szólanak  a  házszabályok.  Mert 
mikor  valamely  szabály  megállapíttatik  s  alóla  kivétel  nem  tétetik, 
mindenki  tudja,  mit  tesz  ez.  Az  osztályok  ülései  sem  voltak  nyilváno- 
sak, s  ha  egyik  a  másik  osztályba  ment,  nem  joggal  volt  ott. 

Én  tehát  nem  látok  okot  arra,  hogy  az  eddigi  gyakorlatot  meg- 
változtassuk ;  de  igen  sokat  arra,  hogy  meg  ne  változtassuk.  Ilyen  kü- 
lönösen a  czólszerű  és  kényelmes  munkálkodás  tekintete,  és  az,  hogy 
az  ilyen  nyilvánosságnak  nem  volna  határa :  mert  ugyanazon  alapon 
■és  ugyanazon  joggal,  melylyel  valaki  azt  kívánná,  hogy,  nem  tudom 

micsoda  nyilvánosság  jogánál  fogva,  ott  legyen,  midőn  az  52  tag  ta- 
nácskozik, ugyanazon  joggal  kívánhatná,  hogy  midőn  az  52  tag  a  maga 
kebeléből  5  tagot  kiküld,  ott  is  jelen  lehessen  —  s  ezt  így  végletekig 
lehetne  vinni. 

A  ház  ülései  nyilvánosak;  ott  minden  ember  jelen  lehet ;  minden 
követ  részt  vehet  a  fönforgó  tárgy  fölötti  vitában ;  hanem  hogyan  szü- 
lemlik  meg  az  eszme,  milyen  phasisokon  megy  keresztül :  azt  meg- 
tudni sem  az  ország,  sem  a  közönség  érdekében  nincs.  (Elénk  he- 
lyeslés.) 

A  képviselőház  Perczel  István  indítványát  mellőzte. 


VÁLASZFÖLIRATI  JAVASLAT. 

A  képviselőház  1860.  márczius  14-dikén  tartott  ülésében  felolvasta- 
tott az  ő  felsége  márczius  3-dikán  kelt  leiratára  válaszoló  fölirat  kidol- 
gozásával megbízott  választmány  javaslata. 

E  javaslat,  melyet  Deák  Ferencz  készített,  így  szól : 

Felséges  Császár  és  Király ! 

A  legmagasabb  királyi  leiratot,  melyet  Felséged  alázatos  válasz- 
föliratunk folytán  hozzánk  intézni  méltóztatott,  mély  tisztelettel  vet- 
tük, s  egyaránt  szem  előtt  tartva  polgári  kötelességünket  és  azon 
ingatlan  hűséget,  melylyel  a  Királynak  és  Hazának  tartozunk,  a  hely- 
zet fontosságához  mért  komolysággal  tanácskoztunk  annak  tartalma 
felett. 

E  legmagasabb  királyi  leiratnak  egy  része  a  közös  viszonyok 
iránt  ezentúl  hozandó  határozatokra,  s  az  1848-diki  törvények  némely 
részeinek  átvizsgálására  vonatkozik.  Kapcsolatban  állanak  e  tárgyak 
azon  javaslattal,  melyet  —  mint  alázatos  válaszfeliratunkban  is  kije- 
lentettük —  a  közös  viszonyok  meghatározására  és  azok  mikénti  ke- 
zelésére nézve  ki  fogunk  dolgozni.  A  legmagasb  királyi  leirat  ezen 
részét  tehát  említett  javaslatunkkal  együtt  fogjuk  tüzetesen  tárgyalni, 
s  azzal  együtt  adandjuk  elő  annak  idejében  ezek  iránt  is  nézeteinket 
és  megállapodásainkat.  Alapunk  és  kündulási  pontunk  a  pragmatica 
sanctio  leend,  melyre  nézve  a  válaszfeliratban  már  előadtuk  nézetein- 
ket. Mellőzve  e  nézetek  ismétlését,  egyszerűen  jelentjük  ki  újabban  is 

bű  ragaszkodásunkat  mindazokhoz,  a  miket  e  részben  ott  elmon- 
dottunk. 

De  a  mi  a  legmagasabb  királyi  leirat  azon  részét  illeti,  mely  a 
jogfolytonosság,  a  felelős  minisztérium  kinevezése  és  a  törvényható- 
ságok alkotmányos  hatalmának  visszaállítása  iránti  kérelmünket  meg- 
tagadja :  erre  nézve  kötelességünk  haladék  nélkül  felszólalni,  s  tartóz- 
kodás nélkül  feltárni  Felséged  előtt  nézeteinket  és  fájdalmas  érzel- 
meinket. Teszszük  ezt  azon  tiszteletteljes  őszinteséggel,  melyre  a  leg- 
magasb  királyi  leirat  is  hivatkozik. 

Mi  a  legmagasabb  trónbeszédre  fölterjesztett  alázatos  feliratunk- 
ban azt  kértük  Felségedtől,  a  mi  kétségtelen  alapelve  és  mellőzhetetlen 
kelléke  minden  alkotmánynak,  hogy  a  jogilag  fennálló  törvények  haj- 
tassanak végre.  Kértük  ezt  alkotmányunk  alapján,  világos  törvények 
rendeleténél  fogva,  sőt  czélszerűség  tekintetéből  is.  Alkotmányunk 
17  év  óta  fel  van  függesztve,  törvényeink  félretétettek  s  octroyált  ren- 
deletekkel cseréltettek  fel,  s  még  most  is  absolut  hatalom  alatt  állunk. 
Összehivatott  az  országgyűlés,  hogy  alkosson  új  törvényeket,  holott  az 
addigi  törvények  sem  tartatnak  meg ;  módosítsa  törvényeink  lényeges 
részét,  holott  e  törvények  tettleg  hatályon  kívül  tótettek,  nem  a  tör- 
vényhozás, hanem  a  végrehajtó  hatalom  által. 

Nemcsak  az  1848-diki  törvények  vannak  tettleg  felfüggesztve, 
nemcsak  azon  törvények,  melyeknek  átvizsgálása  követeltetik,  hanem 
mindazon  korábbi  alaptörvények  is,  melyek  a  végrehajtó  hatalom 
körét  és  korlátait  szabják  meg,  s  az  alkotmány  lényeges  részét  ké- 
pezik. 

Nem  akarjuk  mindezen  törvényeket  elsorolni,  csak  azt  említjük 
meg,  hogy  még  most  is  fel  van  függesztve  az  1790/  1-diki  10-dik  tör- 
vényczikk,  mely  azt  mondja,  hogy  Magyarország  független  ország,  sa- 
ját önállással  és  alkotmánynyal  bír,  saját  törvényei  szerint  kormány- 
zandó  és  igazgatandó. 

Fel  van  még  most  is  függesztve  a  királyi  hitlevelek  azon  ünne- 
pélyes biztosítása,  hogy  az  ország  alkotmányos  jogait,  törvényeit  a 
király  megtartja  s  másokkal  is  megtartatja. 

A  pragmatica  sanctiót,  azon  ünnepélyes  alapszerződést,  mely  a 
trónnak  szintúgy,  mint  a  nemzet  jogainak  legszilárdabb  alapja,  elis- 
merte ugyan  a  legmagasabb  trónbeszód;  de  fájdalom,  ez  elismerés 
még  eddig  csak  elvileg  történt,  mert  az  alkotmánynak  visszaállítása, 
melynek  ez  elismerést  nyomban  kellett  volna  követnie,  csak  föltétele- 
den igértetett,  azon  időre  és  azon  esetre,  ha  az  1848-diki  törvények 


454 

némely  részét  átalakítjuk.  A  sanctio  pragmaticának  azon  része  tehátr 
mely  az  1715-diki  3-dik  t.-czikkre  hivatkozva,  kimondotta,  hogy 
tő  felsége  az  ország  karai  és  rendéi  felett  nem  akar  máskép  uralkodni 
és  kormányozni,  mint  magának  Magyarországnak  eddig  hozott  vagy 
jövendőben  országgyűlésileg  hozandó  saját  törvényei  megtartásával  •,. 
még  most  sincs  tettleg  és  valósággal  életbe  léptetve. 

Ezek  támasztották  bennünk  azon  aggodalmat,  melyet  válasz- 
feliratunkban őszinte  bizalommal  elmondottunk,  midőn  kijelentettük : 
hogy  « törekvéseinknek  csak  úgy  lehet  sikere,  ha  törvényhozási  mű- 
ködéseinkben azon  erős  hit  kíséri  lépteinket,  hogy  a  mit  a  király  é& 
nemzet  együtt  megállapítottak,  azt  csak  a  király  és  nemzet  egyesült 
akaratja  változtathatja  meg».  Ez  volt  egyik  alapja  buzgó  kérésünk- 
nek ;  vigasztalást  kerestünk  a  trónnál,  tettleges  megnyugtatást  kértünk 
Felséged  királyi  hatalmától. 

Aggodalmunkat  a  legmagasabb  királyi  leirat  sem  oszlatja  el,  sőt 
növeli  annak  súlyát,  midőn  « a  jogfolytonosság  gyakorlati  alkalmazásá- 
nak a  jelen  rendkívüli  körülmények  között  csakis  abban  látja  lehető- 
ségót, hogy  a  törvények  változtatása  egyedül  a  törvényhozás  jogosult 
tényezői  közreműködése  mellett  eszközlendő  országgyűlési  megállapo- 
dások alapján  történik ». 

A  törvényhozási  jog  legszebb  alkotmányos  joga  a  nemzetnek. 
Fontos  ós  üdvös  az  országra  nézve,  ha  nem  létezhetik  más  törvény,, 
mint  a  melynek  alkotásába  az  ország  is  beleegyezett.  De  hogy  e  jog. 
valóság  legyen,  múlhatatlanul  szükséges,  hogy  az  ekkóp  alkotott  tör- 
vények végrehajtassanak  és  megtartassanak  mindaddig,  míg  azokat 
az  alkotmányos  törvényhozás  a  rendes  úton  el  nem  törli,  vagy  meg 
nem  változtatja.  Ha  a  végrehajtó  hatalomnak  joga  volna  a  törvény- 
hozás rendes  útján  alkotott  törvényeket  végre  nem  hajtani,  azok  ere- 
jót  felfüggeszteni,  rendeletekkel  cserélni  föl,  s  a  törvényt  és  alkotmányt, 
mindaddig  függőben  tartani,  míg  a  rendes  törvényhozás  azokat  meg 
nem  változtatja :  akkor  magát  a  törvényhozási  jogot  is  valósággal  a 
végrehajtó  hatalom  gyakorolná,  vagyis  a  törvényhozás  és  végrehajtás 
tettleg  ugyanazon  hatalom  kezében  volna.  Felséged  az  absolutismust- 
fentartani,  úgy  hiszszük,  nem  akarja.  Már  pedig  a  törvényhozó  és- 
végrehajtó  hatalomnak  ily  egyesítése,  még  ha  ideiglenesen  történik  isr 
valóságos  absolutismus. 

Nem  ilyen  jogfolytonosság  az,  melyet  az  alkotmányos  elv,  a  tör- 
vények, a  királyi  hitlevelek  és  fejedelmi  eskük  megalapítottak.  A  való- 

ságos  jogfolytonosság  nemcsak  a  törvények  alkotásának  módjára,  ha- 
nem azok  megtartására  és  végrehajtására  is  egyaránt  kiterjed. 

Hivatkozik  a  legmagasabb  leirat  a  történelemre  is,  állitva,  hogy 
annak  lapjai  nem  egy  példát  hoznak  fel,  hogy  hason  körülmények 
között  hasonló  eljárás  követtetett,  s  ajánlja  nekünk  e  példák  kö- 
vetését. 

Tudunk,  igenis,  példákat  a  történelemben,  hogy  Magyarország 
alkotmányának  lényeges  részei  megsértettek,  sőt  az  egész  alkotmány 
is  felfüggesztetett ;  de  tudjuk  azt  is,  hogy  midőn  a  fejedelem,  absolut 
hajlamú  tanácsosai  ellenére,  a  törvényt  és  saját  igazságérzetét  követve, 
az  alkotmányt  ismét  visszaállította,  a  visszaállítás  nem  volt  azon  fel- 
tételhez kötve,  hogy  az  ország  valamely,  a  törvényhozás  rendes  útján 
alkotott  s  királyi  szentesítéssel  megerősített  törvényt,  melyet  a  fejede- 
lem talán  károsnak  vélt,  előbb  módosítson ;  nem  mondatott,  hogy  míg 
a  módosítás  meg  nem  történik,  addig  sem  a  károsaknak  vélt  törvé- 
nyek, sem  az  országnak  egyéb  lényeges  törvényei,  melyek  a  végrehajtó 
hatalom  körére  és  korlátaira  vonatkoznak,  tettleg  visszaállíttatni  nem 
fognak. 

I.  Leopold,  midőn  a  magyar  alkotmánynak  közel  tíz  évig  tartott 
felfüggesztését  1681-dik  évben  megszüntette,  azonnal  teljesen  vissza- 
állította az  alkotmányos  törvényeket.  Nem  kötött  e  visszaállításhoz 
feltételeket,  nem  kívánta  a  törvények  bármely  részének  előleges  átala- 
kítását, még  az  arany  bullának  az  ellenállásról  szóló  záradékát  sem 
jelölte  ki  mint  előlegesen  eltörlendőt,  pedig  e  záradék  csakugyan  ve- 
szélyes volt,  zsibbasztólag  hatott  a  királyi  hatalom  erélyes  haszná- 
latára. 

II.  József  uralkodása  alatt  is  fel  volt  az  alkotmány  függesztve. 
S  mikor  ő  rendeleteit  élte  végnapjaiban  visszavonta,  s  utána  II.  Leo- 
pold lépett  a  trónra,  az  alkotmány  minden  megszorítás,  minden  elő- 
leges föltétel  nélkül,  még  koronázás  előtt,  azonnal  teljesen  vissza  lön 
állítva. 

Perencz  császár  és  király  ö  felsége  némely  alkotmányos  törvé- 
nyeket mellőzött  18252-ben,  s  midőn  a  törvény  ellen  kiadott  rendeleteit 
visszavonta,  minden  feltétel  nélkül  tette  azt,  s  visszaállítván  ismét  a 
törvényeket,  az  1825/ 27-dik  évi  3-dik  törvényczikkben  kijelentette 
azon  meggyőződését,  hogy  a  király  és  az  ország  boldogsága  a  törvé- 
nyek pontos  megtartásán  s  épségén  alapszik. 

Hivatkozik  Felséged  a  legmagasb  királyi  leiratban  saját  vallásos 
érzelmeire,  s  azt  mondja,  hogy  az  országosan  egybegyűlt  főrendek  és 

képviselők  e  vallásos  érzelmekben  fogják  az  ország  alkotmányos  lété- 
nek legbiztosabb  zálogát  felismerni. 

Hódoló  tisztelettel  hajlunk  meg  e  szent  érzelmek  előtt,  s  ha  fel- 
adatunk az  volna,  hogy  csupán  egy  nemzedék  életidejére  biztosítsuk 
a  nemzet  jogait  és  alkotmányát,  mint  egyes  polgárok  megnyughat- 
nánk  Felséged  nyilatkozatában.  De  mi  a  magyar  alkotmányt,  mely 
fokonkint  fejlődött  a  nemzet  életéből,  mint  századok  müvét  vettük 
által  őseinktől,  s  kötelességünk  azt  a  lehetőségig  állandóul  biztosítva 
adni  át  utódainknak;  kötelességünk  oly  biztosítékról  gondoskodni, 
mely  ne  csak  egyes  halandónak  életére  legyen  szorítva,  hanem  kiter- 
jedjen, s  mint  erős  jogalap  ingatlanul  átszálljon  maradékról  mara- 
dókra. Azon  támasz,  melyet  Felséged  vallásos  érzelmei  nyújtanak, 
Felséged  magas  személyéhez  s  életéhez  van  kötve.  Közvetlen  utódjára 
nézve  táplálhatjuk  azon  reményt,  hogy  szülőitől  hasonló  érzelmeket 
fog  örökölni.  De  a  később  kor  bizonytalanságai  ellen  mindez  még  nem 
elegendő  oltalom.  Jöhet  egykor  a  trónnak  oly  örököse,  ki  az  alkot- 
mányt Kaját  hatalmával  felfüggeszti,  s  annak  visszaállítását  megta- 
gadja mindaddig,  míg  a  nemzet  meg  nem  változtatja  leglényegesb 
törvényeit.  Es  akkor  az  ország  sikertelenül  hivatkozik  a  jogfolytonos- 
ság sérthetetlen  elvére.  Hivatkozása  ellenében  fölhozzák  majd  korunk 
példáját,  s  el  fogják  mondani,  hogy  íme,  a  XIX.  század  második  felé- 
ben is  fel  volí  a  magyar  alkotmány  függesztve,  s  annak  a  végrehajtó 
hatalomra  vonatkozó  része  mindaddig  nem  állíttatott  vissza,  míg  a 
törvények  lényeges  részét  a  nemzet  meg  nem  változtatta ;  felhozzák, 
hogy  a  nemzet  képviselői  megnyugodtak  ebben,  8  megnyugvásuk  által 
tettleg  elismerték  a  fejedelemnek  ily  messze  terjedő  hatalmát. 

Meg  lennének  ily  módon  fosztva  utódaink  azon  egyetlen  békés 
fegyvertől,  melyet  a  hatalom  szava  ellenében  használni  szabad  és  kell, 
a  jognak  és  törvénynek  szelíd,  de  erős  fegyverétől.  Képviselői  állásunk- 
ban ily  súlyos  felelősséggel  lelkiismeretünket  nem  terhelhetjük. 

Azt  mondja  a  legmagasb  királyi  leirat,  hogy  Felséged  «épen 
azért,  mert  a  koronázást  nem  tartja  egyedül  ünnepélyes  szertartásnak, 
tartózkodik  oly  törvényes  határozmányok  helyreállításától,  melyek  sér- 
tetlen fentartását  esküjével  erősíteni  vallásos  hite  és  lelkiismeretének 
sugallata  egyaránt  tiltja ». 

De  Magyarország  alaptörvényei  szerint  nemcsak  a  koronázott 
király  van  kötelezve  a  törvények  és  az  alkotmány  megtartására,  hanem 
minden  uralkodó,  ki  az  örökösödési  törvény  szerint  a  trónra  lép,  már 
koronázás  előtt  is  köteles  arra.  E  kötelezettség  nem  egyedül  a  királyi 


457 

hitleveleken  és  koronázási  eskün  alapszik,  hanem  össze  van  az  kötve 
az  öröklési  joggal.  Az  1790 — 91-dik  évi  3-dik  törvény  azt  mondja, 
hogy  Magyarország  örökös  királyát  a  bat  hónap  alatt  teljesítendő  ko- 
ronázás előtt  is  illetik  mindazon  jogok,  melyek  az  országnak  alkotmány 
szerinti  kormányzására  vonatkoznak.  A  törvény  tehát  e  jogokat  egye- 
nesen az  alkotmány  megtartásához  kötötte.  Maga  a  sanctio  pragma- 
tica  pedig,  különösen  a  3-dik  czikk  1-ső  §-ában  azt  rendeli,  hogy  ő 
felségének  utódai,  Magyarország  s  a  hozzá  kapcsolt  részek  törvényesen 
megkoronázandó  királyai,  az  ország  törvényeit  sértetlenül  meg  fogják 
tartam. 

Ha  ez  közjogilag  nem  így  állana,  ha  a  fejedelem  csak  a  koroná- 
zási eskü  letétele  után  tartoznék  teljesíteni  az  előbb  alkotott  törvénye- 
ket, akkor  minden  trónváltozásnál  egy  oly  időköz  állana  be,  melyben 
a  törvények  ereje  egyedül  az  uralkodó  akaratától  függene,  minden 
trónváltozásnál  újra  kellene  szerződni  az  uralkodóval,  s  egymást  válta- 
nák fel  időnkint  az  alkotmányosság  és  absolut  uralkodás.  A  mit  mi 
Felségedtől  kérünk,  nem  azon  királyi  eskünél  fogva  kérjük,  melyet 
megkoronáztatásakor  leteend,  hanem  kérjük  azon  ünnepélyes  alap- 
szerződésnél fogva,  mely  a  trón  öröklésnek  szakadatlan  folytonosságát 
és  alkotmányunk  sértetlen  fentartását  egyaránt  biztosította;  kérjük 
azon  szent  és  sérthetetlen  eskünél  fogva,  melyet  Felséged  elődei  és 
ősei  ezen  alkotmányra  letettek. 

A  királyi  hitlevélnek  törvény  szerint  a  koronázás  előtt  kell  ki- 
adatnia, s  abban  a  fejedelem  ünnepélyesen  igéri  a  már  alkotott  s  az 
ezután  országgyűlésileg  alkotandó  törvények  megtartását.  A  magyar 
közjog  szerint  csak  a  koronázott  király  szentesíthet  törvényeket; 
addig  tehát,  míg  a  koronázás  meg  nem  történt,  jogilag  az  eddigi  tör- 
vények állanak  fenn,  s  a  czélba  vett  változtatások  csak  a  koronázás 
után  emelkednek  törvény  erejére.  Ha  tehát  Felséged  az  eddigi  tör- 
vényeket tettleg  el  nem  ismerné,  új  törvények  pedig  a  koronázás  előtt 
sem  tettleg,  sem  jogilag  még  nem  léteznek :  a  koronázás  előtt  már  ki- 
adandó hitlevélnek  tárgya  sem  lenne. 

Kimondottuk  alázatos  válaszfeliratunkban,  hogy  nem  kérünk 
politikai  lehetetlenséget.  Elmondottuk  azt  is,  hogy  átlátjuk  a  vissza- 
áUítás  nehézségeit,  s  készeknek  nyilatkoztunk  megtenni  mindent,  a 
mi  hatalmunkban  áll,  e  nehézségek  elhárítására.  Mert  azt  hittük,  hogy 
midőn  a  nemzet  egész  politikai  élete  forog  kérdésben,  mikor  az  alkot- 
mány jövendő  biztosságát  kell  a  jogtalan  előzménynek  egykor  majd 
előfordulható  káros  következményeitől  megóvni,  a  legnagyobb  nehéz- 
ségektől sem  szabad  visszarettennünk. 


458 

Fájdalommal  látjuk  azonban  a  legmagasb  királyi  leiratból,  hogy 
Felségedhez  felterjesztett  kérelmünk  sikertelen  volt.  Óhajtásaink  semmi 
részben  sem  teljesíttettek,  a  jogfolytonosság  még  azokra  nézve  is  meg- 
tagadtatott, a  miknek  azonnali  visszaállítása  a  jelen  körülmények  közt 
sem  fekszik  a  lehetőség  határain  kívül ;  s  még  azon  törvényeink  sem 
állíttattak  vissza,  melyekre  a  királyi  leiratban  felhozott  ellenvetések 
épen  nem  alkalmazhatók.  Egy  szóval :  megtagadtatott  alkotmányunk 
helyreállítása,  s  arra  vagyunk  utasítva,  hogy  az  absolut  kormányzat 
súlya  alatt  gyakoroljuk  a  törvényhozás  alkotmányos  jogát,  s  változ- 
tassuk és  módosítsuk  alaptörvényeink  lényeges  részét,  azon  remény 
mellett,  hogy  ha  e  módosításokat  Felséged  legmagasb  akarata  szerint 
hozzuk  javaslatba,  akkor,  de  csakis  akkor  fog  alkotmányunk  ismét 
visszaállíttatni. 

Felhozza  a  legmagasb  királyi  leirat  azt  is,  hogy  az  1848-diki 
II.  III.  és  IV.  törvényczikkek  némely  rendeletei  egyenesen  a  királyi 
jogokba  ütköznek. 

Kimondottuk  alázatos  válaszföliratunkban,  hogy  fejedelmünk 
törvényes  jogait  csorbítani  nem  akarjuk,  s  meg  vagyunk  győződve, 
hogy  a  törvények  alkotásánál  mindig  komolyan  megfontolandó,  ha 
czélszertt-e  valamely  királyi  jognak  megszorítása.  De  a  végrehajtó 
hatalom  körében  magok  a  törvények  határozzák  meg  a  királyi  jogokat, 
8  ezeket  a  törvényekkel  ellentétbe  állítani  nem  lehet.  Minden  alkot- 
mány, első  keletkezésekor  is,  kifejlődésében  is,  korlátozza  egyszer- 
másszor  az  előbb  gyakorlott  fejedelmi  jognak  valamely  részét;  de 
azért  az  ily  törvényt  is  meg  kell  tartani  mindaddig,  míg  a  törvény- 
hozás meg  nem  változtatja.  Magyarországban  a  királynak  minden 
joga  szintúgy  a  törvényen  alapszik,  mint  a  nemzet  jogai,  s  a  legfőbb 
hatalmat  is  a  törvény  adta  a  magyar  királynak.  Elismerte  ezt  azon 
fejedelem  is,  ki  a  dicsőségesen  uralkodó  házból  első  lépett  a  pragma- 
tica  sanctio  alapján  a  magyar  trónra,  midőn  az  1741-diki  11-dik  tör- 
vényczikk  2-dik  szakaszában  e  kifejezést  használja:  « azokban,  melyek 
a  neki  engedett  legfőbb  hatalomtól  függenek ». 

Kétségtelen  királyi  jog  a  törvények  szentesítése,  s  e  jogával  él  a 
fejedelem,  ha  valamely  törvényjavaslattól,  mely  a  királyi  jogot  korlá- 
tozná, a  szentesítést  megtagadja ;  de  ha  már  szentesíttetett  a  törvény, 
annak  végrehajtását  megtagadni  nem  tartozhatik  a  királyi  jogok  közé. 
Ha  tehát  eddigi  törvényeink  módosításáról,  vagy  újak  alkotásáról  fo- 
gunk majd  tanácskozni :  figyelembe  veendjük  mindig  a  királyi  jogokat 
is,  s  törvényjavaslatainkat  a  szerint  készítendjük,  a  mint  a  Király  és 

Haza  egyesült  érdeke  kívánja.  De  a  legniagasb  királyi  leiratban  fel- 
hozott ellenvetést  nem  lehet  úgy  értelmeznünk,  hogy  az  a  törvények 
végrehajtását  is  gátolná. 

Azt  mondja  a  legmagasabb  királyi  leirat,  hogy  «a  megyei  rend- 
szer, az  ország  első  alapítójának  uralkodásától  kezdve,  folytonos  gya- 
korlat által  a  nemzet  életébe  szövődött,  s  az  1848-diki  törvények,  mi- 
dőn az  ország  közkormányzatának  alakját  megváltoztatták,  a  nélkül 
hogy  azt  ezen  ősi  intézménynyel  összhangzásba  helyezték  volna,  oly 
elvi  ellentétet  állapítottak  meg,  melynek  megoldása  csak  a  legbeha- 
tóbb tanulmányozás  és  komoly  megvitatás  alapján  várható*. 

Igenis,  Felséges  Urunk,  az  1848-diki  törvények  lényegesen  meg- 
változtatták az  ország  közkormányzatának  alakját,  megváltoztattak 
több  ősi  intézményt  is,  mert  átalakították  Magyarország  aristokra- 
tikus  alkotmányát,  s  azt  a  nép  egyenjogúságának  szélesebb  alapjára 
fektették.  Megértették  az  1848-diki  törvényhozók  az  örök  igazság  intő 
szavát,  s  nem  akartak  ellenállani  a  haladó  kor  követeléseinek,  nem 
várták  be  azon,  bizonyosan  bekövetkező  időpontot,  midőn  annak 
akarva  sem  tudtak  volna  ellenállani. 

Sok  baj  és  veszély  követte  határozataikat,  de  sokkal  súlyosabbak 
azon  veszélyek,  melyeket  előrelátásukkal  e  hazáról  elhárítottak. 

Az  alkotmánynak  ezen  átalakítása  tette  szükségessé  azt  is,  hogy, 
az  előbb  fennállott  testületi  kormányzat  helyett,  a  kormányzatnak  oly 
alak  adatott,  mely  Európának  más  alkotmányos  népeinél  is  az  alkot- 
mányos szabadság  legnagyobb  biztosítékának  s  a  czélszerü  közigazga- 
tás legjobb  eszközének  tartatik. 

Azon  másfél  század,  mely  alatt  a  kormányszékek  testületileg 
igazgatták  Magyarországot,  meggyőzte  az  1848-diki  törvényhozókat, 
hogy  nem  volna  czélszerü  még  továbbra  is  fentartani  oly  kormány- 
zatot, mely  törvényszegései  által  az  ország  sérelmeit  folyvást  szapo- 
rodó óriási  halomra  növelte,  s  hozzáférhetetlen  volt,  mert  a  nemzet 
panaszai  ellenében  mindig  a  fejedelem  magasztos  nevét,  szentséges 
személyét  állította  előtérbe,  saját  hibáit,  sőt  bűneit  is  a  királyi  palást- 
tal igyekezett  takargatni. 

Visszaemlékeztek  a  törvényhozók  azon  időre,  midőn  I.  Ferencz 
királyunknak  a  nem  felelős  magyar  kormányszék  férfiai  törvénysértést 
tanácsoltak,  s  az  ő  tanácsukra  kiadott  rendeleteknek  eszközlöi  voltak, 
és  e  bűnökért  feleletre  nem  vonathattak,  mert  védte  őket  a  király 
neve,  s  ámbár  a  jó  és  igazságos  fejedelem,  az  ország  rendéi  által  fel- 

világosítva,  nemes  őszinteséggel  kijelentette,  hogy  fájnak  a  történtek 
atyai  szívének,  vétkes  tanácsosai  mégis  hivatalban  maradtak. 

A  testületi  kormányzatnak  ezen  hibáit,  s  a  káros  következmé- 
nyeket, melyek  e  hibákból  származtak,  az  alkotmányos  felelősség 
hiánya  okozta ;  s  e  hiány  a  kormányzat  testületi  rendszerében  feküdt. 
Voltak  ugyan  a  kormányszékeknek  tiszteletreméltó,  jeles  tagjai,  kik 
híven  ragaszkodtak  a  törvényhez  és  alkotmányhoz,  de  még  azok  sem 
valának  képesek  elhárítani  vagy  orvosolni  a  hibákat,  melyek  a  felelős- 
ség nélküli  testületi  rendszernek  voltak  következményei. 

Az  1848-diki  törvényhozás  tehát,  midőn  a  népet  fölemelte  s  jog- 
egyenlőség alapján  szabaddá  tette,  biztosítani  kívánta  egyszersmind  a 
néppel  megosztott  alkotmányos  szabadságot  s  a  közjogilag  újjászületett 
ország  ezernyi  fontos  érdekeit,  8  e  biztosítás  tekintetéből  is  felelős  kor- 
mányról kellett  gondoskodnia,  nehogy  a  felelősség  nélküli  testületi 
kormány  kezei  között  lassankint  hanyatlásnak  induljon,  a  mit  a  nem- 
zet és  fejedelem  egyesült  akarata  a  hon  javára  megállapított. 

Változott  időnkint  hazánkban  is,  mint  másutt,  a  kormányzat 
alakja.  A  testületi  kormányzat  nem  a  régibb  korból  származott  által 
mi  reánk,  hanem  itt  is,  mint  máshol,  csak  a  közelebb  lefolyt  pár  szá- 
zadban fejlett  ki,  de  majd  mindenütt  csak  addig  állott  fenn,  míg  az 
arÍ8tokratikus  intézményeknél  fogva  a  rendi  alkotmány  fennállott. 
A  tapasztalás  és  a  történelem  ezen  tanúsága  bizonyítja,  hogy  a  nép 
egyenjogúságára  alapított  alkotmányos  szabadságnak  s  népképviseleti 
rendszernek  mellőzhetetlen  követelménye  a  felelős  minisztérium  8 
parlamenti  kormány.  Testületi  kormányzat,  mely  mellett  a  felelősség 
kivihetetlen,  és  a  néjjképviseleti  rendszer  együtt  meg  nem  állhatnak. 
Midőn  tehát  az  184-S-diki  törvényhozás  a  népképviseletet  megállapí- 
totta, a  testületi  kormányzat  alakját  tovább  fenn  nem  tarthatta. 

Magyarország  alkotmányának  egyik  legszebb  gyöngye  a  megyei 
rendszer.  Osi  intézmény  ez,  valamint  alkotmányunk  is  ősi,  mindenik 
a  nemzet  életéből  fejlődött  ki,  s  épen  azért  egyik  úgy,  mint  a  másik, 
időnkint  a  nemzet  életének  fejlődése  szerint  alakult.  Szent  István  ide- 
jében valamint  az  alkotmány,  úgy  a  megyei  rendszer  is,  bizonyosan 
sokban  különbözött  a  mostanitól.  Fejlődő  nemzeti  életünk  hozta  létre 
azon  átalakulást,  mely  1 848-ban  a  nép  jogegyenlőségére  fektette  al- 
kotmányunkat. Ez  átalakulás  után  a  megyei  rendszer  sem  marad- 
hatott többé  aristokratikus,  8  az  önkormányzat  azon  jogát,  mely  a  me- 
gyei rendszerben  fekszik,  a  kiváltságos  osztály  kizárólag  többé  nem 
gyakorolhatta,  ki  kellett  azt  terjeszteni  a  népre  is.  Tehát  ugyanazon 

ok,  mely  a  közkorinányzat  alakját  megváltoztatta,  tette  szükségesekké 
azon  változtatásokat  is,  melyeket  a  megyei  rendszer  alkatrészeire  nézve 
tett  az  1848-diki  XVI-dik  és  XVII-dik  törvényczikk. 

De  meg  vagyunk  győződve,  hogy  a  közkormányzat  alakjának 
megváltoztatása  a  megyei  rendszerrel  semmi  elvi  ellentétben  nincs, 
sőt  hitünk  szerint  e  kettő  egymással  összhangzásban  van.  Azon  lénye- 
ges változtatást,  a  mi  az  1848-diki  törvények  folytán  a  megyének 
követválasztási  s  utasítási  jogára  nézve  közbejött,  nem  a  törvényben 
felállított  felelős  miniszteri  rendszer  okozta,  hanem  az  a  demokra- 
tikus alapra  fektetett  népképviseleti  rendszernek  szükséges  következ- 
ménye. 

Egyébiránt  nem  kívánunk  jelenleg  e  tárgy  felett  bővebb  elméleti 
fejtegetésekbe  bocsátkozni,  csak  a  tapasztalásra  hivatkozunk.  A  felelős 
minisztérium  s  az  1818-diki  törvények  szerint  alakított  megyék  öt 
hónapig  állottak  fenn  együtt,  és  ezen  öt  hónap  alatt  a  minisztérium 
es  megyék  között  súrlódás  nem  volt,  a  kormányzat  e  miatt  fel  nem 
akadt,  elvi  ellentét  közöttök  nem  mutatkozott,  s  a  közigazgatás  gyor- 
sabb, olcsóbb  és  a  népre  nézve  is  kielégítőbb  volt,  mint  azon  időnkint 
egymást  váltó  provisoriumok  alatt,  melyekkel  azóta  kísérletek  té- 
tettek. 

Voltak  azon  idő  alatt  is  bajok  es  súlyos  nehézségek  az  ország- 
ban, de  azok  nem  a  felelős  minisztérium  és  a  megyei  rendszer  közötti 
viszonyból  származtak,  hanem  azon  átkos  belháborúból.  melynek  okai- 
ról és  okozóiról  most  hallgatni  kívánunk.  Azon  rendetlenségek  pedig, 
melyek  az  1801-diki  megyei  élet  ellen  fölhozatuak,  egyenesen  azon 
félszeg  eljárásnak  voltak  következményei,  mely  a  megyei  hatóságokat 
felelős  minisztérium  nélkül  állította  vissza,  megszorította  azok  alkot- 
mányos hatáskörét,  s  magában  a  megyében,  a  megyétől  különálló,  8 
attól  és  a  magyar  kormánytól  egészen  független,  idegen  hivatalnoki 
testületet  hagyott  meg. 

Bizonyítja  e  példa,  hogy  a  felelős  minisztérium  es  a  megyei 
rendszer  nincsenek  egymással  ellentétben,  s  megállhatnak  együtt,  de 
csakis  együtt  állhatnak  meg  czélszerüen.  Ugyanez  áll  a  kerületekre  és 
városokra  nézve  is,  melyekre  maga  a  legmagasabb  királyi  leirat  sem 
terjeszti  ki  fentebb  érintett  észrevételeit. 

Azon  ellenvetés,  hogy  a  megyék  rendezéséről  szóló  törvények 
hiányosak  és  ideiglenesek,  csak  arra  szolgálhat  ösztönül,  hogy  e  tör- 
vények országgyülé9Íleg  javíttassanak,  de  nem  elegendő  ok  arra,  hogy 
addig  is,  míg  ki  nem  javíttatnak,  meg  ne  tartassanak.  Nincs  emberi 

mű,  melynél  tökéletesebbet  alkotni  ne  lehetne,  nincs  alkotmány,  mely- 
nek hiányai  ne  legyenek.  S  ha  e  miatt  alkotmányt  és  törvényt  föl  le- 
hetne függeszteni :  akkor  lehetetlen  volna  minden  alkotmányosság,  s 
bizonytalan  és  ingatag  átalában  minden  államgépezet.  Ideiglenes, 
igenis,  az  említett  két  törvény ;  de  ez  ideiglenességnek  valódi  értelme 
nem  az,  hogy  a  törvényt  időközben  is  fel  lehet  függeszteni  mindaddig, 
míg  a  törvényhozás  újat  nem  készít,  hanem  az,  hogy  a  legközelebbi 
országgyűlésen  teendő  intézkedésig  ezen  törvényt  kell  megtartani. 

Hivatkozva  tehát  mindazokra,  miket  válaszfeliratunkban  a  fe- 
lelős minisztérium  kinevezését,  s  a  megyék,  kerületek  és  városok  al- 
kotmányos hatóságának  visszaállítását  illetőleg  előadtunk,  újabban  is 
kérjük  Felségedet,  hogy  ezek  iránti  kérelmeinket  kegyelmesen  teljesí- 
teni méltóztassék. 

Válaszfeliratunknak  az  országgyűlés  kiegészítését  tárgyazó  ré- 
szére a  legmagasabb  királyi  leirat  azt  mondja,  hogy  miután  az  erre 
vonatkozó  kérdések  Horvát-  és  Tótországok  közjogi  viszonylatának 
szerencsés  megoldásával  állanak  kapcsolatban,  azok  e  viszonylatokkal 
együtt  lesznek  tüzetesen  tárgyalandók.  De  mivel  a  mi  kérelmünk 
nemcsak  oly  részekre  és  tartományokra  vonatkozott,  melyek  közvetlen 
Horvátországhoz,  s  azzal  együtt  a  magyar  koronához  tartoznak,  ha- 
nem olyanokra  is,  melyek  közvetlen  Magyarország  területének  részeit 
képezik :  kénytelenek  vagyunk  e  részben  ismételni  a  válasz  feliratban 
foglalt  kérelmünket. 

Fájdalommal  látjuk  a  legmagasabb  királyi  leiratból,  hogy  azon 
kérelmünk,  melyet  politikai  vádak  folytán  elítélt  vagy  száműzött  hon- 
fitársaink érdekében  Felségedhez  alázatosan  fölterjesztettünk,  ezúttal 
szintén  sikertelen  volt,  s  annak  teljesítése  a  koronázás  utáni  időre  ha- 
lasztatott.  Vegye  Felséged  kegyelmesen  tekintetbe,  hogy  a  szenvedő- 
nek minden  órája  kínos,  és  engedje  reménylenünk,  hogy  a  mit  kérő 
szavunk  Felségedtől  kieszközölni  gyenge  volt,  azt  saját  atyai  szí- 
vének sugallata  mielőbb  valósítani  fogja. 

Feladatunk,  melynek  szerencsés  megoldásától  függ  a  hazának 
boldogsága,  rendkívül  fontos  és  nehéz.  Nyugodt  kebel,  csüggedést  nem 
ismerő  kitartás,  s  a  szebb  jövőnek  állandóságába  vetett  bizalom  szük- 
séges azon  munkához,  mely  minden  erőnket  s  igyekezetünket  igénybe 
veendi.  De  zavarja  keblünk  nyugalmát,  zsibbasztja  erőnket  annak  tu- 
dása, hogy  alkotmányunk  s  törvényeink  most  is  fel  vannak  függesztve, 
s  midőn  a  nehéz  munkához  fogunk,  minden  egyebekre  nézve  alkot- 
mányon kívül  állunk.  Jogfolytonosságot  kértünk  s  felfüggesztett  tör- 

vényeink  visszaállítását;  kimondottuk,  hogy  nem  kérünk  politikai  le- 
hetetlenséget :  és  kérelmünk  teljesen,  minden  részeiben,  kivétel  nélkül 
megtagadtatott  nehéz  feladatunk  sikeres  megoldásáig.  Ismét  kéljük 
Felségedet,  mentsen  meg  bennünket  8  az  egész  országot  azon  súlyos 
aggodalomtól,  hogy  a  jogfolytonosság  tettleges  elismerése  nélkül 
mindaz,  a  miben  komoly  megfontolás  után  s  talán  áldozattal  is  meg- 
állapodnánk, oly  alapra  lenne  építve,  mely  a  jelen  példa  folytán  egy- 
kor ingataggá  válhatik. 

Bizalmunkat  egyedül  Felséged  atyai  szívébe  vetjük.  Egyedül 
Felséged  fejedelmi  bölcseségétöl  reméljük  alkotmányos  életünknek 
oly  biztosítását,  mely  ismét  visszaadja  keblünknek  azon  hitet,  hogy 
a  mit  a  Király  és  Nemzet  egyesült  akarata  megállapított,  fenn  fog  az 
állani  a  távol  jövőben  is  jogilag  és  tettleg,  mindaddig,  míg  a  Király  és 
Nemzet  egyesült  akarata  ismét  másképen  nem  intézkedik. 

Kik  egyébiránt  mély  tisztelettel  vagyunk 

Császári  Királyi  Felségednek 

legalázatosabb  szolgái. 

A  képviselőház  a  fölirati  javaslat  tárgyalását  a  márczius  19-dikén 
tartandó  ülés  napi  rendjére  tűzte  ki. 

Márczius  14-dikén  a  következőket  írta  naplójába  Gorove  István:  Az 
egészet  készítette  Deák,  Csengerynek  tollba  mondva. 

Apponyi  nem  akart  föliratot  és  csak  indokolt  napi  renddel  akart 
tovább  menni.  Andráasy  itt-ott  a  stil  élessége  ellen  szólalt  fel.  De  Deákot 
mindenben  pártolták  Ghyczy,  Tisza  és  főleg  Szentkirályi,  ki  az  országgyű- 
lésen vissza  akarja  szerezni  a  sarkantyúkat,  melyeket  48  19-ben  elvesztett, 
és  Klauzál,  e  hű  árnyéka  Deáknak,  ki  őt  mint  ilyen  követi  bokron -tüskön. 


EGY  EMLÉKIRAT  ÁTNYUJTÁSAKOE. 

A  képviselőház  1  Sí >G.  márczius  14-dikén  tartott  ülésében,  Deák  Fe- 
rencz  fölirati  javaslatának  felolvasása  után,  Szent  irányi  Károly  elnök  szé- 
kéről felállva  a  következő  szavakat  intézte  a  házhoz  :  Engedje  meg  a  t.  ház, 
hogy  a  tanácskozások  rendes  folyamát  néhány  perezre  megszakítsam.  Egy 
igen  kellemes  felszólítás  érkezett  hozzám,  melynek  meg  kívánok  felelni, 
mielőtt  a  napirendre  visszatérnénk.  A  kisújszállási  nagykunok  polgári  köre, 
áthatva  Deák  Ferencz  nagy  érdemei,  különösen  február  á:2-dikén  tartott 
országgyűlési  beszéde  által,  megkért  engem,  hogy  a  ház  színe   előtt  adnék 

át  a  t.  férfiúnak  egy  emlékiratot,  ha  ez  a  ház  szabályaival  nem  ellenkezik. 
Nem  ellenkezhetik  a  ház  szabályaival  oly  férfiú  megtiszteltetése,  kit  a  haza 
a  bizalom  lehető  legmagasabb  fokára  oly  méltán  emelt.  (Élénk  helyeslés.) 
En  tehát  örömmel  hódolok  a  kívánságnak.  Az  eszme  aránylag  egy  kis  köré, 
de  az  érzés,  mely  az  eszmét  szülte,  az  országé,  az  egész  hazáé.  (Elénk  he- 
lyeslés.) Átadom  tehát  e  ház  színe  előtt  az  emlékiratot ;  átadom  egy  napon, 
melyen  igen  t.  hazánkfia  érdemeinek  hervadhatatlan  koszorújába  ismét 
egy  szép  virágot  fűzött ;  átadom  azon  kívánság  kiséretében,  hogy  istenünk, 
teremtőnk  őt  hazánknak  soká,  igen  soká  tartsa  meg !  (Hosszas  éljenzés.)  Az 
elnök  ez  után  leszállt  székéről  s  a  ház  éljenzése  és  tapsai  közt  átadta  Deák 
Ferencznek  az  emlékiratot.  Aztán  visszatért  helyére. 

Deák  Ferencz :  Nem  keresek,  mert  nem  lelnék  szavakat  e 
nagy  megtiszteltetés  megköszönésére.  Csak  képviselői  állásomban,  en- 
gedjék meg,  hogy  egy  észrevételt  tegyek.  (Halljuk !  Halljuk !)  Igen 
nagy  köszönettel  fogadom  a  t.  elnök  úr  szívességét  8  az  emlék  átadását, 
de  csak  azon  föltétellel,  hogy  mind  a  jegyzőkönyvben,  mind  átalában 
közöttünk  is  úgy  álljon  a  dolog,  hogy  ez  a  felfüggesztett  ülés  után  a 
képviselők  körében  ugyan,  de  nem  országos  ülésben  történt,  mert 
egyes  embernek  akárminő  érdemei  megtiszteltetése  egy  körből,  egy 
kerületből,  nem  az  országos  tanácskozások  közé  tartozik.  Az  országos 
tanácskozások  magasabban  állanak  minden  egyes  embernél,  akárki 
legyen  az.  Ismétlem  tehát,  hogy  mély  köszönettel  fogadom  a  megtisz- 
teltetést, azon  kérést  tevén  hozzá,  hogy  a  mi  most  történik  —  mint  az 
elnök  úr  is  künondá,  hogy  rövid  időre  felfüggeszti  az  ülést  —  ne  úgy 
tekintessék,  mint  országos  ülésben,  hanem  mint  a  képviselők  baráti 
körében  történt  eset.  (Hosszas  élénk  éljenzés.  Felkiáltások:  Éljen  az 
elnök !) 

A  képviselőház  XXXIX.  ülése  jegyzőkönyve  előadván  az  elnök  beszé- 
dét, így  folytatja : 

«A  ház  meghatottan  hallgatá  végig  az  elnök  jelentését,  ki  helyét  oda 
hagyva,  a  ház  lelkes  éljenzései  közt  átnyújtá  Deák  Ferencz,  Pest  belvárosa 
érdemdús  képviselőjének  az  iratot,  Magyarország  képviselői  pedig  felálltak, 
hogy  kifejezést  adjanak  azon  határtalan  tiszteletnek  és  szeretetnek,  mely- 
lyel  a  nemzetnek  isteni  gondviselés  adta  nagy  férfia  iránt  viseltetnek. 

A  legmagasztosabb  polgári  erényekben  és  a  legnemesb  szerénységben 
egyiránt  tündöklő  hazafi  eme  megtiszteltetést,  nem  találva,  mint  monda, 
szavakat  köszönetének  kellő  kifejezésére,  elérzékenyülve  fogadá,  s  az  iratot 
azon  kijelentéssel  vévé  át,  hogy  miután  az  ehhez  hasonló  jelenet  a  nyilvá- 
nos ülés  alatt  szabályszerűleg  elő  nem  fordulhat,  különben  is  az  elnök  az 

ülés  rendes  folyamát  fölfüggeszté,  ez  csakis  az  ülés  fölfüggesztene  mellett  a 
képviselők  körében  történtnek  tekintessék. 

E  kijelentén  a  képviselők  helyeslésével  találkozván,  az  eseménynek  a 
jegyzőkönyvbe  ily  értelemben  leendő  beigtatása  elrendeltetett.  • 


A  HORVÁT  ÜGYBEN  KIKÜLDENDÓ  ORSZÁGOS 

BIZOTTSÁG  TÁRGYÁBAN. 

A  képviselőház  lSfiO.  márczius  17-dikén  tartott  ülésében  tárgyalta  a 
zágrábi  országgyíí lésnek  levelét,  melyben  értesíti  a  magyar  országgyűlést, 
hogy  saját  kebeléből  Iá  tagból  álló  küldöttséget  választott  meg,  mely  a  ma- 
gyar országgyűlés  által  választandó  küldöttséggel  egyfelől  ezen  országok 
egymáshoz  való  államjogi,  másfelől  a  birodalomhoz  való  viszonyát  tárgyalás 
alá  vegye. 

A  képviselőház  elhatározván,  hogy  ez  ügyben  országos  küldöttség 
választassák,  az  elnök  megjegyezte,  hogy  «a  bevett  szokás  szerint  az  összes 
küldöttségnek  két  harmada  az  alsóház  tagjaiból  áll :  ennélfogva  a  képviselő- 
ház nyolcz  tagot  választana*.  Andnixxy  Gyula  gr.  minden  collisio  kikerü- 
lése végett  csak  annyit  akart  kimondani,  hogy  a  képviselőház  nyolcz  tagját 
küldi  ki ;  hányat  küldenek  ki  a  főrendek,  azt  ők  határozzák  meg. 

Deák  Ferencz :  Én  azt  sem  mondanám  ki  határozatképen, 
hogy  mi  8  tagot  küldünk  ki  innen,  hanem  azt  mondanám,  hogy  mi- 
vel Horvátország  1  ű  tagú  küldöttséget  nevezett  ki,  legczélszerübbnek 
látnók,  ha  ez  az  országos  küldöttség  is  1:2  tagból  állana:  felszólít- 
juk tehát  a  mélt.  főrendeket,  hogy  ezen  1  ű  tagból  álló  küldöttséghez 
aránylag  ők  is  válaszszanak  magok  közül.  Tudják  a  szokásos  arányt, 
megválasztanak  annyit,  a  mennyit  az  arány  kíván.  Ha  többet  válasz- 
tanának, akkor  ismét  hatalmunkban  állna  az  arányt  helyreállítani  az 
által,  hogy  nagyobb  számú  küldöttséget  választanánk ;  de  nem  hiszem, 
hogy  ők  többet  választanának. 

A  mi  magát  a  választást  illeti :  természetesnek  találom,  hogy  az 
akkorra  halasztassék,  mikor  a  mélt.  főrendek  viszonüzenete  itt  lesz, 
még  pedig  azért,  mert  elébb  azt  kell  kimondanunk,  hogy  szükségesnek 
látjuk  egy  országos  küldöttség  kiküldését :  erre  nézve  is  kell  a  mél- 
tóságos főrendeknek  nyilatkozni,  és  azt  mondaniok,  hogy  igenis  ők  is 
szükségesnek  látják  egy  országos  küldöttség  kiküldését ;  s  mikor  ezt 
a  mélt.  főrendek   is   kimondják,   akkor  lesz  conclusum  dietale.  or- 

Deák  Ferencz  Beszédei.  III.  :'() 

szagos  végzés,  akkor  foghatunk  hozzá  az  országos  határozat  teljesíté- 
séhez, t.  i.  a  választáshoz.  (Helyeslés.) 

Az  lehetne  meg  itt  a  kérdés,  nem  volna-e  czélszerü  most  arról  is 
szólni,  minő  utasítással  kívánjuk  a  küldöttséget  ellátni  ?  Mert  azt  alig 
tartom  czélszerűnek,  hogy  mi  külön  utasítást  adjunk  s  külön  a  mélt. 
főrendek  is,  és  a  két  külön  utasítás  mellett  megszakadva  álljon  ottan 
ezen  országos  küldöttség. 

Az  én  nézetem  az  utasításra  nézve  igen  egyszerű.  (Halljuk !)  Az 
utasítás,  melyet  a  bizottságnak  adhatnánk,  csak  átalános  elvekből  áll- 
hat. Én  hármat  kötnék  ki :  első  volna,  hogy  az  ország  területi  épségére, 
szóval  az  integritásra  ügyeljen  a  bizottság;  másodszor  ügyeljen  aprag- 
matica  sanctióban  foglalt  törvény  azon  rendeletere,  hogy  Magyaror- 
szág koronájától  a  magyar  koronaországok  el  ne  szakasztassanak, 
vagyis,  mint  a  törvény  kifejezi,  hogy  a  magyar  korona  országai  egy- 
mástól el  nem  szakaszthatók;  a  harmadik  elv  pedig  lenne,  hogy  a 
mit  a  küldöttség  tisztába  hoz  a  horvát  küldöttséggel,  természetesen 
csak  akkor  lesz  kötelező  erejű,  ha  a  képviselőházhoz  véleményöket  be- 
mutatják, s  a  ház  vagyis  az  országgyűlés  azt  rendes  úton  elfogadja. 
(Helyeslés.)  E  három  átalános  elvet  már  most  kimondhatnók,  és  a  fő- 
rendeknek megüzenhetnők :  hogy  ily  utasítással  tartjuk  czélszerűnek 
az  országos  küldöttség  kiküldését ;  jónak  látjuk,  hogy  1 2  tag  válasz- 
tassék  a  küldöttségbe,  válaszszák  meg  tehát  arány  szerint  a  mélt.  fő- 
rendek a  tagokat  magok  közül,  akkor  majd  mi  is  meg  fogjuk  válasz- 
tani aránylag  kebelünkből  a  küldöttség  tagjait.  Az  utasítás  e  három 
fö  elvét  azonban  szeretném  már  most  kimondatni  és  a  mélt.  főrendek- 
kel közöltetni.  Nem  kételkedem,  hogy  azokat  a  mélt.  főrendek  is  el  fog- 
ják fogadni ;  8  akkor  majd,  ha  visszaérkezik  a  mélt.  főrendektől  az  üze- 
net, hozzáfoghatunk  az  általunk  aránylag  kiküldendő  tagok  választá- 
sához. (Átalános  élénk  helyeslés.) 

A  képviselőház  elfogadta  Deák  Ferencz  indítványát. 

A  főrendek  márczius  22-dikén  tartott  ülésökben  hozzájárultak  a  kép- 
viselőház határozatához,  h  «a  szokásos  számarányra  való  tekintettel*  a  kül- 
döttségbe saját  kebelökből  négy  tagot  választottak. 

A  VÁLASZFÖLIRAT  ELFOGADTATIK  ÉS  A  FŐRENDEK- 
HEZ KÜLDETIK. 


A  képviselőház  1866.  márczius  19-dikén  tartott  ülésének  napirend- 
jén volt :  az  Ő  felsége  márczius  3-dikán  kelt  leiratára  válaszoló  fölirat 
javaslatának  tárgyalása.  A  javaslat  felolvasása  után  csaknem  az  egész 
ház  fölemelkedett  és  kiáltozta :  Elfogadjuk !  Elfogadjuk !  Ekkor  azonban 
Dimitrierics  Milos  jegyző  jelentette,  hogy  Bartal  György  följegyeztette  ina- 
gát  a  szólásra  a  javaslat  ellen.  Bartal  György  hosszabb  beszédben  újra  elő 
adta  az  okokat,  a  melyeknél  fogva  Ő  és  elvbarátai  az  országgyűlési  trac tatu- 
sok  jelen  stádiumában  ő  felségét  arra  sürgetve  fölkérendőnek  nem  tarthat- 
ják, hogy  a  felelős  minisztériumot  és  a  megyei  autonómiát  azon  alakban,  a 
minőt  az  1848-diki  törvények  megállapítanak,  azonnal  restituálja.  Nem 
.szándéka  azonban  neki  és  elvtársainak  —  így  végezte  —  -  a  többséget  aggá- 
lyai fölterjesztésétől  visszatartóztatni  akarni,  bár  ők  a  nemzetnek  minden 
eddig  ki  nem  elégített  óhajtásaira  nézve  « nem  az  újabb  föliratot,  hanem  a 
közös  ügyek  meghatározásának  sürgős  szüksége  által  oly  annyira  motivált 
napi  rendet  tartanák  a  jelen  körülmények  között  már  azért  is  czélra  veze- 
tobbnek,  mert  meg  vannak  győződve,  hogy  minden  bajaink  megoldásának 
kulcsa  a  birodalmi  kapcsolat  helyes  megoldásában  fekszik,  s  hogy  a  lépés, 
mely  e  téren  előbbre  tétetik,  saját  kívánalmaink  teljesülésére  több  horderő- 
vel  bír,  mint  a  legnyomósabb  indokokra  fektetett,  a  legkíméletesebb  sza- 
vakba öltöztetett  közjogi  capacitatio*. 

Bartal  György  beszéde  után  20  képviselő  azon  indoknál  fogva,  « mivel 
Bartal  György  több  izben  elvbarátai  nevében  szólott  «•  névszerinti  szavazást 
kért.  Bahirczy  Antal  br.  ellenezte  e  kívánságot.  Ur  menyi  József  szintén 
nem  látott  okot  a  névszerinti  szavazásra,  mert  « Bartal  beszéde  sem  indít- 
ványban, sem  ellenindítványban  nem  végződött,  sem  az  elfogadás  ellen 
nem  volt  intézve*.  Deák  Fereucz  jobb  szerette  volna,  ha  a  szavazás  felállás- 
sal történik ;  de  a  házszabályok  intézkedésénél  fogva  20  képviselő  kívánsá- 
gára névszerinti  fölhívás  melletti  nyilvános  szavazásnak  kell  elrendeltetnie. 

A  névszerinti  szavazás  eredménye  az  volt,  hogy  a  képviselők  egyhan- 
gúlag elfogadták  a  javaslatot. 

A  képviselőház  márczius  20-dikán  tartott  ülésében  az  elnök  fölvetette 
a  kérdést,  hogy  a  fölirat  a  főrendekhez  átküldessék-e  ? 

Deák  Ferencz :  T.  ház !  Alázatos  véleményem  az,  hogy  ezen 
föliratot  küldjük  át  a  mélt.  főrendekhez  is,  ós  pedig  ne  csak  egyszerű 
közlés  vagy  tudomás  végett,  hanem  általküldésünk  mellett  egyszers- 

mind  igyekezzünk  azon,  hogy,  ha  lehet,  a  fölirat  az  egész  országgyű- 
lés nevében  menjen  föl.  Ennél  a  dolognál  kényes  minden  szó ;  azért 
engedje  meg  a  t.  ház,  hogy  azt,  mit  a  jegyzőkönyvben  erre  nézve  mon- 
datni szeretnék,  fölolvassam.  Ily  módon  szeretném  a  határozatot: 
«A  képviselőház  kötelességének  tartja  a  válaszföliratban  előadott  és  a 
legmagasabb  kir.  leiratban  megtagadott  kérelmeket,  okainak  bővebb 
kifejtése  mellett,  újabban  ismételni,  ennek  érdemében  tehát  az  ide 
mellékelt  föliratot  állapította  meg,  melyet  a  mélt.  főrendekkel  azon 
őszinte  kijelentés  mellett  kivan  közölni,  hogy  örömmel  venné,  ha  e 
föliratot  a  mólt.  főrendekkel  együtt  es  egyetemesen  terjeszthetné  föl 
ő  felségéhez*.  (Helyeslés.) 

A  képviselőház  elfogadta  Deák  Ferencz  indítványát. 

A  főrendek  ápril  lS-dikán  tartott  ülésükben  három  napi  erős  vita 
után  négy  szavazat  többségével  elfogadták  a  képviselőház  válaszföliratát 
Cziráky  János  gr.  azon  indítványa  ellenében  :  mondják  ki  a  főrendek,  hogy 
a  képviselőház  fölirati  javaslatának  az  átalános  jogfen  tartáson  túl  terjedő 
kérelmeit,  melyek  a  közös  viszonyok  iránt  indítványba  hozandó  törvényes 
intézményekkel  kapcsolatban  állanak,  az  országgyűlési  egyezkedések  óhajtott 
sikerére  előnyösöknek  s  azért  részükről  pártolhatóknak  nem  tekinthetik. 


INDÍTVÁNY  BIZOTTSÁGOK  KIKÜLDÉSE  IRÁNT. 

A  képviselőház  1806.  raárczius  20- (likán  tartott  ülésében  elfogadta 
Deák  Ferencznek  következő  indítványát : 

Sok  fontos  tárgy  igényli  hazánkban  a  törvényhozásnak  mielőbbi 
gondoskodását.  Ennélfogva  czélszerünek  vélem,  hogy  a  tisztelt  ház 
saját  kebeléből  válaszszon  több  rendbeli  bizottságokat,  melyek  ezen 
tárgyakra  nézve  a  szükséges  előmunkálatokat  s  javaslatokat  kidolgoz- 
zák, s  ekképen  az  országgyűlési  tanácskozásokat  előkészítsék. 

A  tárgyak,  melyek  ily  bizottságokra  bízandók,  a  következők  le- 
hetnek : 

Az  erdólyországi  viszonyok  iránt  készítendő  törvényjavaslat. 

A  municipális  és  községi  ügy. 

Az  országgyűlési  képviselők  választásáról  szóló  törvénynek  ne- 
talán szükséges  megvizsgálása. 

A  polgári,  büntető,  váltó-  s  kereskedelmi  s  bányai  codificatio, 

mind  az  anyagi,  mind  az  alaki  törvényekre  nézve.  Ezzel  kapcsolatban 
a  telekkönyvi  ügy.  A  polgári  törvénykönyv  kidolgozásánál  figyelembe 
veendők  a  hűbéri  viszonyokból  még  fennmaradt  vagy  azokkal  analóg 
viszonyok  is. 

A  vallás-  és  közoktatási  ügy,  különösen  a  népnevelés. 

A  közgazdasági  s  anyagi  érdekek,  s  ezek  között  különösen  a  vas- 
úti, iparvállalati  s  egyesületi  törvények. 

A  közintézetek,  minő  a  Múzeum,  Akadémia,  Színház,  sat. 

A  nemzetiségek  iránti  javaslat  elkészítésére  a  tisztelt  ház  Ku- 
bicza  Pál  képviselőtársunk  indítványa  folytán  már  úgy  is  elhatározta 
egy  választmány  kiküldését.  Hasonlóul : 

A  ház  szabályainak  átnézésére  nézve  is  elfogadta  már  a  tisztelt 
ház  Eötvös  József  b.  képviselőtársunk  indítványát. 

Nem  kételkedem,  hogy  ennyi  fontos  tárgyat  a  jelen  országgyűlés 
nem  volna  képes  bevégezni ;  de  még  azt  is  nagy  nyereségnek  tartom, 
ha  előmunkálatok  készíttetnek,  adatok  gyűjtetnek  s  az  eszmecsere 
által  a  fogalmak  érlelődnek :  s  azért  a  bizottságok  kiküldését  min- 
den esetre  fontosnak  tartom. 

De  meg  vagyok  arról  is  győződve,  hogy  rögtön,  minden  terv  és 
előkészület  nélkül,  e  bizottságok  megválasztásához  s  azok  körének 
meghatározásához  czélszerűen  nem  foghatnánk.  Ugyanazért  indítvá- 
nyozom :  küldjön  ki  a  tisztelt  ház  mindenek  előtt  egy  1 2  tagból  álló 
választmányt,  mely  javaslatot  készítsen  az  iránt,  hogy 

a)  melyek  azon  tárgyak,  melyekre  nézve  bizottságok  szüksé- 
gesek ? 

b )  hány  bizottság  választassék,  s  hány  tagból  álljon  ? 

c)  minő  tárgyakat  kell  egyik  s  másik  bizottságra  bízni,  s  mely 
tárgyakat  lehet  ugyanazon  egy  bizottság  körébe  utasítani  ? 

d)  mely  tárgyakra  nézve  terjeszkedjenek  a  bizottságok  törvény- 
javaslat készítésere  is,  melyekre  nézve  szorítkozzanak  csupán  előmun- 
kálatokra s  adatok  gyűjtésére  ? 

e)  mikép  érintkezzék  egyik  bizottság  a  másikkal  oly  pontokra 
nézve,  melyek  egyiknek  is,  másiknak  is  körébe  vágnak  ? 

Ha  azután  e  választmány  javaslatát  a  tisztelt  háznak  beadja,  s  a 
ház  a  fölött  határoz,  csak  akkor  lehet  a  kiküldendő  bizottságok  meg- 
választásához kezdeni. 

A  MAGYAR  KORMÁNY  TAGJAI  BÉCSBE  HIVATNAK, 

Márczius  22-dikén  —  írja  Gorore  István  naplójában  —  beszélte 
nekem  Bittó  István,  hogy  Bartal-t  Bécsbe  hívták  ;  ott  előadja  majd  saját 
programmját,  sürgetni  fogja  elfogadását,  reményli  is,  hogy  elfogják  fogadni, 
ellenkező  esetben  beadja  lemondását,  úgy  mint  a  helytartótanács  alelnöke 
s  később  mint  képviselő  is.  Azt  kívánja,  hogy  a  kormány  politikája  bizonyos 
pontozatokban  állapíttassák  meg,  s  ha  tervét  elfogadják,  megmarad  állá- 
sában, hogy  azokat  fejtegesse,  támogassa.  Bittó  ajánlkozott,  hogy  ha  Bartal 
sikert  ért  el,  a  pontokat  velem  s  Deákkal  közlendi  azonnal.  Bartal  fel  is 
ment  Bécsbe  s  felment  még  Sennyey  is. 

Meglássuk,  mire  lesz  rávehető  Esterházy,  kinek  politikája  oly  homlok- 
egyenest ellenkezik  a  magyar  országgyűlés  felfogásától.  A  magyar  és  német 
kormányurak  ezen  összejövetele  mindenesetre  krisis.  Azt  hiszem,  hogy  a 
budaiak  bukásával  fog  végződni. 


MAILÁTH  DEÁK  FERENCZNÉL. 

1SGÍ)  márczius  28-dikán  estve  elmondotta  Deák  —  írja  Gorove  István 
naplójában  —  Kandónak  és  Bezeródjnek  azon  találkozást,  mely  közte  és 
Mailáth  közt  volt  ma  1 2  órától  2-ig.  Mailáth  órát  kért  magának,  Deák  a 
12-t  tűzte  ki.  Mailáth  megjött  s  a  szokott  üdvözlés  után  azt  kérdé,  hogy 
az  ajtó  bezárható-e  ?  Deák:  «Én  ugyan  a  kapusnak  alul  megmondottam, 
hogy  kívüled  senkit  se  bocsásson  be  hozzám,  de  azért  be  is  zárhatjuk  az 
ajtót.*  Azután  Mailáth  kezdett  szólani  időről,  szélről  —  e  pillanatban  nagy 
zivatar  volt  —  s  elvégre  előállott,  hogy  ő  tulaj  donképen  azért  jött,  hogy 
arról  beszéljen  velem,  miként  fog  a  közös  viszonyokra  alakult  bizottság 
eljárni.  Deák:  «En  elmondottam,  hogy  a  jelen  viszonyok  közt  az  eljárást 
milyennek  gondolom  :  előbb  egy  rövid  programm  készíttessék,  hogy  ennek 
fonalán  induljon  el  a  tanácskozás  ;  az  egyes  tárgyakra  alakuljanak  alválaszt- 
mányok;  hogy  erre  vannak  szakembereink,  például  az  anyagi  dolgokra 
Lónyay,  Kautz,  Trefort  8  mások ».  Jól  van!  felelt  Mailáth.  «A  miben  a- 
kormány  nézeteit  fogjuk  ösmerni  akarni,  ott  van  Bartal ».  Jól  van!  is- 
métlé  Mailáth.  «S  ha  ez  sem  lesz  kielégítő,  akkor  fordulunk  Sennyeyhez  •. 
Jól  van!  monda  megint  Mailáth.  Azután  kérdezősködött  a  horvátokról, 
arról  különösen ,  hogy  meglátogatták-e  őt  ?  Különösen  StrossmayerrŐl. 
Deák  azt  feleié,  hogy  az  utolsó  igen.  Ez  volt  az  érdekesb  része  a  poli- 
tikai beszélgetésnek.  Arról,  hogy  mit  szándékszik  tenni  a  kormány,  Mailáth 

semmit  sem  szólt.  «En  —  mondd  Deák  -  látva,  hogy  Mailátli  oly  tar- 
tózkodó, szintén  azzá  lettem,  s  azt  gondolván,  hogy,  ha  Ő  csak  belőlem  akar 
kitudni  mindent,  a  nélkül,  hogy  viszont  megösmertetne  a  kormány  szándé- 
kaival :  nincs  okom  a  közlékenységre. » 

A  társalgás  másfél — két  óráig  tartott. 

Ily  formán  beszélte  el  nekem  Kandó  Kálmán  és  Bezerédj  e  beszél- 
getést. Tehát  ez  ismét  egy  meghiúsult  találkozás.  Kié  a  hiba  ?  Én  ismét 
tfailáthnak  tulajdonítom;  ő  megmutatta,  hogy  ily  missiókra  nem  alkal- 
matos. Van  idó,  midőn  a  hallgatás  arany,  de  az  örökös,  a  minden  körül- 
mények közti  hallgatás  liibás  taktika,  alkunál  pedig  épen  bűn  is,  mert  a 
másik  alkudó  felet  arra  a  gondolatra  viszi,  hogy  itt  az  alkura  nincs  is  szán- 
dék, s  így  arra,  hogy  ő  is  gyanakvó  és  tartózkodó  legyen.  A  fő  baj  alkal- 
masint abban  van,  hogy  a  mostani  kormányférfiak  közül  egyik  sem  érzi 
magát  értelmileg  elég  erősnek  Deák  irányában,  és  így  egyik  sem  bocsát- 
kozik vele  okoskodásba,  mert  fél,  hogy  e  téren  vereséget  szenved.  E  meg- 
veretés érzetével  vagy  annak  tudatával,  hogy  eléggé  megfelelni  nem  volt 
képes,  egyik  sem  akar  tőle  elválni.  Ezzel  egyébiránt  az  egész  országgyűlés 
így  v»n-  S  ez  árnya  az  értelmi  nagyságnak.  Ily  formán  lehettek  miniszterek, 
tábornokok  I.  Napóleon  irányában,  s  ezért  volt  övé  a  dicsőség  és  felelősség 
az  elkövetett  hibák  után  is  kizárólag. 

Maildth  Györgyöt  és  ezen  időbeli  politikáját  az  1865-diki  országgyű- 
lés conservativ  pártjának  egyik  tagja  e  gyűjtemény  szerkesztőjéhez  intézett 
levelében  így  jellemzi : 

•  Egyénisége  és  helyzete  azon  politikai  szerepet  juttatá  Mailáthnak, 
hogy,  mint  a  korona  bizalmi  férfia,  a  kiegyezés  jogosultsága  és  politikai 
opportunitása  elismertetését  és  az  erre  ezélzó  törekvések  teljes  szabad 
nyilvánulhatása  biztosítását  tartsa  legfőbb  feladatának.  Ennek  természetes 
következésének  azt  tekintette,  hogy  saját  egyéni  nézeteiről  és  az  ezekből 
kifolyó  initiativáról  lemondván,  arra  szorítkozzék,  hogy  minden  illetékes 
tényező  nézeteinek  kifejezését  biztosítsa,  és  azok  közvetítése  által  érje  el 
azon  compromis8umot,  mely,  mint  magának  a  helyzetnek  szülöttje,  min- 
den egyéni  és  ennélfogva  subjectiv  jellegű  formulatiónál  jogosultabbnak 
látszott  neki. 

Nem  következik  ebből  sem  az,  hogy  ne  lett  volna  saját  nézete,  sem 
hogy  azt  nem  hivatalos  helyzetben,  vagy  más  időkben  ne  formulázta  volna, 
sem  az,  hogy  arról  saját  egyéniségére  vonatkozólag  lemondott  volna. 
De  azon  időben,  melyben  a  parlamenti  többség  kormánya  még  csak  elő- 
készítendő volt,  Mailáth  föladatának  azt  tartotta,  hogy  egyéni  nézeteit  és 
politikáját  ne  tűzze  ki  törekvései  végső  czéljául,  s  így  azokat  ne  erőszakolja 
reá  az  országgyűlés  többségére ;  de  az  országgyűlés  és  annak  képviselői, 
valamint  a  korona  azon  időbeli  tanácsadói  részéről  nyilvánuló  nézeteket  a 
nemzeti  és  dynastikus  érdekek  szempontjából   lehetőleg  objectiv  bírálat 

alá  vegye  és  a  tárgyalások  fennakadás  nélküli  és  sikeres  folytatását  ekkint 
biztosítsa.  Úgy  vélekedett,  hogy  ez  úton  inkább  járul  hozzá  a  kibontako- 
záshoz, mint  8ein  azt  még  oly  kápráztató,  de  mindenkor  egyéni  programmal 
tehette  volna,  melynek  szerinte  nem  a  kormánytól,  de  a  nemzettől  és  annak 
képviseletétől  kellé  erednie,  hogy  teljes  megnyugvással  legyen  elfogadható. 
Deák  helyzetének  talapzata  az  lehetett,  hogy  csak  ő  bírta  a  nemzet 
korabeli  tényezőit  egy  nagy  pártba  összefoglalni.  Nem  volt  mit  tartania 
egyesek  vagy  többek  elágazó  törekvéseitől,  mert  tudta,  hogy  a  kik  a  kiegye- 
zést óhajtják,  végre  is  kénytelenek  vele  számolni  és  utóbb  vele  szavazni 
Mailáth  csak  azon  áron  lehetett  a  korona  bizalmi  fórfia,  csak  azon  áron 
egyesítheté  a  kormánypártiakat  maga  körül,  csak  azon  utón  biztosíthatta 
a  nemzet  akaratának  befolyásolatlan  képviselőválasztások  általi  nyilvánu- 
lását  és  az  országgyűlési  tárgyalások  zavartalan  folyását,  hogy  a  kormány 
részéről  határozott  programmot  nem  állítván  föl,  mindenkire  nézve  lehe- 
tővé tette  nézetei  higgadt  és  a  legemelkedettebb  nemzeti,  állami  és  dynas- 
tikus  szempontokból  való  mérlegelését  és  e  szerint  való  érvényesítését.  Nem 
akarta  ő  a  kiegyezést  veszélyeztetni  initiativája  által  akkor  sem,  mikor  ezt 
tőle  várták,  és  mikor  ez  által  politikai  hatalmát  megerősíthette  és  továbbra 
is  biztosíthatta  volna. 


DEÁK  FERENCZ  VISZONYÁRÓL  A « PESTI  NAPLÓ .  -HOZ 

ÉS  A 
PÁRTOK  FUSIÓJÁRÓL  AZ  ORSZÁGGYŰLÉS  KEZDETÉN. 


1806  márczius  31-dikén  —  írja  naplójában  Gorove  István  —  meg- 
látogattam Deákot.  Nála  találtam  a  híres  Ludassy  Mórt,  kit  eddig  még 
nem  láttam.  A  megjelenésem  által  megszakadt  beszéd  folytatva  Ion. 
•Igen  —  monda  L.  —  csak  azt  óhajtottam  tudni,  hogy  a  « Napló*  mostani 
támadásai  a  kormány  magyar  tagjai  ellen  befolyása,  tanácsa,  akarata  foly- 
tán történnek-e  vagy  sem  ?  Mert  ha  nem,  a  többiekkel,  «mit  der  ganzen 
£ande»,  nem  sokat  törődöm.  Azokkal  meg  merek  birkózni*.  « Birkózni  — 
felelem  én  —  az  lehetséges,  de  nem  törődni  oly  erőkkel,  minők  most  a 
támadásokat  intézik  a  « Magyar  Világ »  ellen,  ezt  talán  még  se  lehet  mon- 
dani. A  < Napló »-ban  most  kis  «y»  alatt  Andrássy  Gyula,  kis  «p»  alatt 
Szentkirályi,  «xx»  alatt  Csengery,  kis  «x»  alatt  Onossy  Mátyás  követek 
írnak.  Ezeket  nevezi  L.  lapjában  aprószenteknek,  zöldbékáknak  stb.-nek. 
A  durva,  goromba  hang,  melyet  a  •  Magyar  Világ*  az  utolsó  polémiában 
felvett,  határtalan.  A  « Napló*,  lehetetlen,  hogy  mögötte  maradjon.  Hova 
fog  ez  vezetni  ?  Ma  (április  1-én),  midőn  e  sorokat  írom,  a  « Napló*  már  a 
lehető  legkeményebb  czikket  hozta  «xxx»  alatt.  Kemény  estve  azt  monda, 

hogy  neki  nem  marad  egyéb  hátra,  mint  Apponyinak  neki  menni.  «Én 
provokálom  Apponyit*  —  monda  Kemény.  A  kis  «y»  —  Andrassy  Gyula  — 
a  « Magyar  Világ  »-ban  rágalmazással  vádoltatik.  El  fogja-e  ez  tűrni  e 
vádat  ?  Ha  felel,  miként  fogja  visszatorolni  ?  Andrassy  most  falun  van. 
Deák  elmondotta  L.-nak,  hogy  a  « Napló*  mily  viszonyban  van  vele. 
•Abban  szoktam  közleni,  mi  közlendőm  van.  Nézetei  a  « Napló  »-nak  leg- 
nagyobbrészt találkoznak  az  enyéimmel ;  néha  Kemény  meg  is  kérdezi 
véleményemet  egy  és  más  kérdésben.  Én  azt  megmondom.  Ez  a  viszony 
köztünk.  De  oly  orgánumom,  minőnek  mondani  szoktuk  az  egyes  emberek 
orgánumait,  nekem  a  « Napló*  nein».  L.  tett  azután  még  néhány  észrevételt 
csipŐset  és  sújtó t  a  « Napló*  ellen*. 

A  második  tárgy  —  lehet,  hogy  erről  már  hosszabb  fejtegetés  volt  L.  és 
D.  közt  —  volt  a  pártok  hiresztelt  fusiója  az  országgyűlés  kezdetén.  Tehát 
a  régi  kérdés,  mely  körül  annyi  más  kérdés,  sőt  az  országgyűlés  jelen 
állása  is  forog.  «E  fusio  —  monda  Deák  —  semmi  más  nem  volt,  mint 
hogy  a  követi  klubb  egygyé  olvadott  társas  érdekekből ;  de  ennek  akkor 
semmi  czélja  más  nem  volt.  Itt  van  Gorove,  megkérdezheti  őt  is,  volt-e 
akkor  egyébről  másról  szó  ?  Pedig  neki  tudni  kellene  valamit,  mert  tud 
mindent,  a  mi  a  pártban  történik.*  «En  semmi  egyebet  nem  tudok,  mint 
hogy  egy  közös  klubban,  kaszinóban  egyesültünk,  s  midőn  ebben  megegyez- 
tünk, semmi  más  egyébről  szó  nem  volt.*  L. :  «Ezt  én  elhiszem,  ha  Nagy- 
sád (t.  i.  Deák)  mondja,  de  mi,  a  nagy  közönség,  niidŐn  e  hírt  a  «Lloyd» 
és  « Napló*  hozták,  mást,  mint  hogy  a  pártok  fusionáltak,  nem  hihettünk*. 

E  beszélgetés  egy  új  vibratiója  —  a  végsők  egyike  —  azoknak  az 
érzelmeknek,  melyeket  a  fusió  híre  támasztott.  Ki  fog  elvégre  derülni,  volt-e 
ez  iránt  egyezkedés,  alku  Deák  és  a  határozatiak  között.  Ha  volt,  én  és 
barátim  erről  semmit  sem  tudtimk,  s  ezt  Deák  előttünk  a  leggondosabban 
eltitkolta  és  titkolja.  Fog  ez  talán  nem  a  személyes  viszonyokra  nézve, 
de  magára  az  országgyűlés  menetére  nézv  nyilatkozni  később.  A  személyes 
viszonyokra  nézve  csak  az  áll,  hogy  Deák  most  (H-diki  barátit,  úgy  mint 
akkor,  nem  cultiválja,  velünk,  úgy  mint  akkor,  nem  olyan  közlékeny.  De  ezek 
most  még  személyes  dolgok,  s  nem  szabad,  hogy  hatásuk  legyen,  bármi  nehe- 
zen esnek  is  nekünk.  Én  e  beszélgetésről  Kandóval  szólván,  azt  jegyeztem 
meg,  hogy  Deák  a  határozatiakkal  czélt  ért,  a  mennyiben  őket  megszelídí- 
tette s  ebben  talán  inkább  van  érdeme  a  kormány  irányában,  s  mint  képre, 
hivatkoztam  a  « Bolond  Miska*  egyik  carieaturájára,  melyen  a  tigrisek  Deák 
lábainál  megszelídülve  fekszenek. 

A  HANGULATRÓL  ÉS  A  MAGYAR  KORMÁNY  BÉCSI 

MEGÁLLAPODÁSAIRÓL. 


1800  április  1-sején  a  következőket  írta  Gorore  István  naplójába  : 
A  porosz-osztrák  háború  chance-ai  naponkint  szaporodnak.  Elmé- 
jében mindenki  készül  a  következményekre.  Első  következményéül  tekintik 
az  országgyűlés  elnapolását  vagy  bezárását.  Ezzel  összefüggésben  van  a  kér- 
dés, fognak-e  a  bizottságok  az  elnapolás  alatt  dolgozni  ?  A  kormány,  mint 
mondják,  ezt  akarja ;  de  véleményünk  szerint  a  kormány  ezt  meg  nem  ren- 
delheti, ez  csak  magától  az  országgyűléstől,  tulajdonkép  csak  a  képviselő- 
háztól függ.  A  másik  kérdés  a  pártviszonyok  mikénti  alakulása.  Zwangsno- 
tákat,  hadi  jegyeket  stb.  fognak  kibocsátani.  Nem  csak  nem  tartanak  tőle  az 
emberek,  de  az  agiónak  mindenki  örül,  róla  tréfázik,  számítja,  mennyivel 
drágábban  adja  majd  el  gyapját,  búzáját,  s  így  fizeti  adóját,  s  könnyebben 
kamatjait.  Szomorú  pénzviszonyok,  midőn  ilyennek  kell  örülni. 

Sokan  szóknak  a  háború  jövendő  mérveiről.  Én  is  azok  közé  tarto- 
zom, kik  azt  állítják,  hogy  ebből,  különösen,  ha  a  porosz  az  első  had- 
járatban megveretik,  európai  háború  növi  ki  magát.  A  symptoma  erre 
megvan  már  az  olasz -porosz  szövetségben,  melynek  híre  tegnap  jött  meg. 

Április  4-dikén  :  Az  ünnepi  szünetelések  vége  felé  járnak.  A  követek 
egy  része  visszajő.  A  bizottsági  ülések  holnap  kezdődnek.  Az  ország  han- 
gulatáról kétféle  hír  kering.  Az  egyik,  hogy  a  leirat  óta  senki  a  kibékü- 
lésben  nem  hisz,  s  e  részben  mindenki  már  elfogadta  a  helyzetet,  on  a  pris 
son  parti,  a  másik,  hogy  a  háborús  hírek  óta  az  emberek  is  merevebbek 
lesznek  a  kibékülés  feltételei  iránt.  Ez  utolsót  Kemény  állította.  A  « Napló* 
előfizetői  úgy  írnak,  hogy  se  a  « Naplót,  se  a  követek  ne  engedjenek  a 
közös  ügyekben,  ne  alkudjanak  az  alkotmányosság  felett  stb.,  stb.  Apró 
symptomák,  de  figyelmet  mégis  érdemelnek.  A  kiogyezkedés  reménye  a 
követek  közt  is  naponkint  jobban  csökken  ;  kedvetlenül,  közönbösen  kezd 
menni  minden.  A  legnagyobb  pessimisták  közé  Kemény  Zsigmond  tartozik, 
ki  az  egész  ügy  iránt  bizalmát  vesztette.  Ily  szellem  nyilatkozott  Kouách 
László  és  főleg  Horváth  Boldizsárnál.  Istenem !  mi  könnyű  ily  nézeteket 
nyilvánítani  a  fennálló  vagy  újból  felmerülő  nehézségekkel  szemközt.  Hisz 
a  nehézségeket  mindenki  látja,  senki  nem  titkolhatja,  sem  nem  kisebbít- 
heti. De  e  nehézségekkel  meg  kellene  küzdeni,  mire  részint  elég  ereje 
nincs  a  legtöbb  embernek,  részint  elég  akarata,  mert  emlék  és  gyűlölet 
fennállanak  mindig  a  legközelebbi  múltból,  pedig  ezeket  el  kellene  foj- 
tanunk, hogy  segíthessünk  az  ország  sülyedo  állapotján.  Ezt  az  önleküzdést 
akarja  és  bírja  a  legkevesb  ember.  Épen  annyi  elszántsággal  kellene  küzdeni 

létrehozásán  a  békének,  a  mennyivel  küzdeni  kell  egy  háború  vagy  for- 
radalom szerencsés  keresztülvitelén,  a  ki  ebben  benne  vagy  ennek  élén  van. 

Egy  pár  nappal  előbb  Deák  Ferencznél  szóba  jött,  hogy  Bartal 
Bécsbe  megy,  s  ha  programmját  nem  tudja  elfogadtatni,  állásáról  lemond. 
Én  ezt  jegyzem  meg :  «E  szerint,  ha  Bartal  lemondana,  tudhatjuk,  hogy 
Bécsben  semmit  sem  akarnak  megadni  •.  «Igen  —  válaszolá  Deák  —  ha 
Bartal  programmját  el  nem  fogadják,  tudni  fogjuk,  hogy  semmit  sem 
adnak,  ha  pedig  Bartal  marad,  akkor  is  tudjuk,  hogy  semmit  sem  adnak », 
Gyűjteni  fogom  az  ily  apró  nyilatkozatokat  mindaddig,  míg  mindnyája  ösz- 
szegéből  kiderül,  hogy  Deák  hisz-e  és  reményei  kiegyezést  ? 

De  azért  Deák  mégis  akar  haladni  a  kitűzött  ösvényen  és  ebben  cha- 
ractere  újra  mutatkozik. 

Egy  kis  történet  róla.  A  múltkor  nála  járt  a  kormány  egyik  embere 
és  azt  mesélte,  hogy  a  császárnak  valóságos  ideosyncrasiája  van  a  magyar 
minisztérium  eszméje  ellen,  mert  azt  liiszi,  hogy  a  mint  megvalósulna, 
azonnal  kiütne  Magyarországban  a  forradalom.  <En  (Deák)  erre  csak 
bámultam,  a  kormányférfi  pedig  hozzám  fordulva  kérdi:  «És  a  te  vélemé- 
nyed ?  Csak  nem  gondolod  te  is  ezt '?»  « Barátom  -  feleié  Deák  —  én  ezt 
nem  tudom,  mert  semmi  összeköttetésem  a  klérussal,  som  a  «Himök»-kel, 
sem  az  ő  megyei  embereivel.  Mert  a  forradalom  csak  az  elégületlenek 
részéről  jöhet,  elégületlenséget  pedig  a  minisztérium  eszméje  irányában 
eddigelé  csak  ezek  tanúsítanak. » 

Április  16-dikán:  A  múlt  szombaton,  14-dikén,  tartott  ülésből  Deák 
hiányzott.  Miért '?  azt  még  az  nap  megtudtuk.  11  —  \ű  órakor  Bartal  ment 
hozzá  szólani  azokról,  mikre  nézve  Bécsben  a  kormányférfiak  közt  az 
országot  illetőleg  megállapodás  történt.  Tehát  Bartal  megmarad  állásában. 
Meglátjuk,  mi  szerep  vitelére,  mi  czélok  előmozdítására.  E  bécsi  dolgokról 
már  pár  nappal  előbb  szólott  nekem  Bittó  István,  Bartal  közelebbi  barátja. 
Szólott  később  Murányi  is,  azok  után,  miket  ő  Sennyeytől  hallott.  Deák, 
Bittó  és  Murányi  előadásai  szerint  ilyformán  állana  az  ügy : 

Minisztérium  úgy  mint  a  föliratok  kívánják,  nem  adatik  ;  de  e  helyett 
felelős,  személyes  kormány,  azaz  felosztatván  a  kormányzati  szakmák,  min- 
denikének élére  felelős  egyén  állíttatik.  Czimét  nem  lesz  lehetetlen  elta- 
lálni ;  vagy  a  régi  nevezetek :  tárnok,  országbiró  stb.,  vagy  új  nevek ; 
statustitkárság  is  említtetik.  A  felség  személye  mellett  lesz  valaki  kanczellár 
név  alatt,  de  miniszteri  minőségben.  Ez  összevágna  azon  miniszteri  állással, 
a  melyről  a  48-diki  törvény  szól.  A  kormányzati  szakmákból  betöltetnének, 
kivéve  a  kül-,  a  had-,  kereskedés-  és  birodalmi  finánczügy,  a  többi  mind. 
Tehát  sem  a  48-diki  formában,  sem  a  48-diki  számmal  nem,  sőt  nem  is  a 
minisztérium  európai  fogalmában. 

A  Bécsben  megjelent  félhivatalos   «Oesterreichische  Zeitung  •  186f>. 

ápril  23-diki  számában  a  következő  távirati  tudósítást  közölte  Pestről : 
•Pest,  ápril  22.  A  «Lloyd»  úgy  értesül,  hogy  a  kormány  a  közösügyi  bizott- 
ság előtt  azt  akarja  indítványozni,  hogy  a  hadügy  kivételével  a  közigazgatás 
minden  ágára  államtitkári  czímmel  főnökök  neveztessenek  ki.  Az  ország 
ellenben,  az  1848-diki  törvényeket  revideálván,  mondjon  le  a  parlamenti 
kormányról,  s  teljesítse  azon  kötelezettségeket,  a  melyek  a  közös  fejedelmet 
és  a  közös  védelmet  illetőleg  a  pragmatica  sanctión  sarkalnak.  A  paritás 
elvéhez  képest  a  német-szláv  tartományok  kormányférfiai  is  államtitkárok 
lennének.  A  közös  ügyek  élén  négy  miniszter  állana.  >» 

A  « Pesti  Napló »  ápril  24-én  megjelent  számában  az  «Oesterreichische 
Zeitung »  közleményéről  ezeket  irta:  «E  tudósítás  jelentőségében  nyer  az 
által,  hogy  a  félhivatalos  lap  minden  megjegyzés  nélkül  veszi  föl. » 


A  VÁLASZTÁSOK  SZABADSÁGÁRÓL. 

A  képviselőház  1800  ápril  21-dikén  tartott  ülésének  napi  rendjén 
volt :  a  bizottságok  alakítására  és  szervezésére  kiküldött  1 2  tagú  választmány 
véleményes  jelentése,  fbpovics  Zsigmond  és  társai  indítványozták,  hogy  a 
nemzetiségi  ügyben  kiküldendő  bizottság  az  ország  nemzetiségeinek  kellő 
figyelembe  vételével  és  számukhoz  aránylag  alakíttassék. 

Deák  Ferencz  :  A  t.  ház  törvény  által  óhajtja  elintéztetni  a 
nemzetiségi  kérdéseket  s  előleg  egy  bizottságot  akar  kiküldeni  saját 
kebeléből  törvényjavaslat  elkészitésére.  Nem  egyes  nemzetiségek  külön 
ügye  ez,  hanem  az  egész  országé,  (Helyeslés)  s  mi  nem  egyes  nemze- 
tiségeket képviselünk  itt,  hanem  képviseljük  valamennyien  az  egész 
országot.  (Ugy  van !)  Az  alkotmány  nem  a  külön  nemzetiségeket 
ruházza  föl  képviseleti  joggal,  hanem  az  ország  polgárait,  kik  vala- 
mennyien azonegy  hazának  polgárai,  ugyanazon  egy  politikai  nem- 
zetnek tagjai.  (Helyeslés.)  Midőn  tehát  a  nemzetiségi  kérdések  fölött 
tanácskozunk,  a  föladat  nem  az,  hogy  a  nemzetiségek,  mint  egymás- 
sal szemben  álló  ellenfelek,  alkudozzanak  egymással,  hanem  hogy  mint 
képviselői  az  országnak  a  haza  érdekében  igyekezzenek  intézkedni ; 
(Élénk  helyeslés)  s  e  részben  valamennyiünknek  kötelességünk  van, 
valamennyiünknek  ugyanazon  tekinteteket  kell  szem  előtt  tartanunk : 
az  igazság,  méltányosság,  testvériség  s  a  haza  közjavának  tekinteteit. 
(Élénk  tetszés.)  E  nézetek  vezéreltek  bennünket  föliratainkban,  e 
nézetek  fognak  vezetni  ezentúl  is.  De  sértetlennek  kell   maradni  a 

választási  szabadságnak,  s  a  ház  bizalmát  megkötni  nem  lehet.  (Ugy 
van !)  Előre  látható,  hogy  a  ház,  saját  érdekében  is,  több  oly  tagot  fog 
választani,  kik,  mint  különféle  nemzetiségek  tagjai,  leginkább  ismerik 
mindazon  különféle  érdekeket,  melyek  a  törvényjavaslat  kidolgozásá- 
nál tekintetet  érdemelnek ;  de  hány  választassék  egyik  s  másik  nem- 
zetiségbeliekből,  azt  előre  kiszabni  nem  lehet.  (Ugy  van !) 

A  következés  meg  fogja  mutatni,  hogy  nem  csalódom,  midőn 
azt  hiszem,  hogy  a  házat  e  választásoknál  sem  fogja  ellenséges  indulat 
s  egyoldalúság  vezetni ;  de  a  választások  szabadságát  már  előre  ily 
módon  korlátolni,  sem  helyesnek,  sem  szabadnak  nem  tartom ;  a  mó- 
(.lositványt  tehát  el  nem  fogadom.  (Élénk  helyeslés.) 

A  képviselőház  az  indítványt  elvetette. 


A  KÉPVISELŐHÁZ  BIZOTTSÁGAINAK  ALAKÍTÁSA 

TÁRGYÁBAN. 


A  képviselőház  180C>  ápril  á  1-dikén  tartott  ülésének  napi  rendjén 
volt :  a  bizottságok  alakítása  és  szervezése  tárgyában  kiküldött  választmány 
véleménye.  A  választmány  indítványozta,  hogy  a  házszabályok  tárgyában 
35,  a  nemzetiségi  ügyben  10,  a  Magyarország  és  Erdély  közti  viszonyok 
végleges  rendezése  iránt  14')  tagú  bizottságok  választassanak.  Továbbá  más 
öt  bizottság  kiküldését  javasolta,  s  ezek  alakítására  nézve  az  volt  a  véle- 
ménye, hogy  a  képviselőház  minden  tagja  részt  vehessen  egyik  vagy  másik 
bizottságban.  Mielőtt  tehát  a  bizottságok  niegválasztatnának  —  hogy  azok 
egyúttal  a  kellő  szakképzettség  igényeinek  is  megfelelőleg  alakulhassanak  — 
szükségesnek  látta  a  választmány,  hogy  a  ház  tagjaihoz  intéztessék  fölszólí- 
tás,  nyilatkoznának  bizonyos  határidő  alatt  az  iránt,  hajlamuk  és  tárgy- 
avatottságuknál  fogva  mely  bizottság  vagy  bizottságok  tárgyalásaiban 
óhajtanának  leginkább  részt  venni  ?  Csak  e  nyilatkozatok  beérkezése  után 
hozná  a  választmány  ezen  öt  bizottság  mindegyikere  nézve  a  tagok  számát, 
melyet  most  csak  hozzávetőleg  jelöl  meg,  határozottan  és  olykép  javaslatba, 
hogy  egy  részről  a  képviselőház  tagjaiból  mindannyi  bizottság  egyszerre 
megalakulhasson,  más  részről  pedig  egyes  képviselők  túl  ne  terheltessenek, 
s  a  méltányosság  azon  elvének,  mely  szerint  egynél  több  bizottsághoz  csak 
azon  képviselők  osztassanak  be,  a  kik  ebbe  önkényt  beleegyeztek,  érvényt 
lehessen  szerezni.  Magában  érthető,  hogy  e  jelentkezések  által  a  háznak 
szabad  választása  semmi  korlátozás  alá  nem  esik. 

Deák  Ferencz :  A  tizenkettes  bizottság  javaslata  szerint 
három  bizottság,  t.  i.  a  nemzetiségek,  a  házszabályok  és  az  erdélyi 
unió  tárgyában  kiküldendö  bizottság  azonnal,  minden  más  előkészü- 
let nélkül  megválasztható.  E  czélra  nézve  a  szám  is  ki  van  jelölve ; 
s  ha  a  ház  ezt  is  elfogadja,  azt  hiszem,  kedden  vagy  szerdán  volnának 
a  szavazatok  beadhatók,  mert  három  ily  fontos  bizottságra  nézve  a 
képviselők  egymással  értekezni  és  combinatiókat  kívánnak  tenni.  (Fel- 
kiáltások :  Szerdán !)  Szerdán  vagy  kedden,  az  mindegy. 

Ezen  kívül  van  öt  bizottság,  melyre  nézve  a  többi  pontok  szol- 
gálnak irányadásul. 

Egyik  fő  eszme  az,  hogy,  ha  lehet  és  a  háznak  tetszik,  a  ház 
úgy  oszoljék  némileg  föl  —  természetesen  választások  által  —  hogy 
mindazon  képviselő,  ki  foglalkozni  akar,  valamelyik  bizottságban 
helyt  foglalhasson,  természetesen  oda  értve  már  az  eddigi  bizottsá- 
gokat is.  Mivel  arra  is  kell  ügyelni,  hogy  a  legalkalmasabb  speciali- 
tások választassanak  szakok  szerint,  és  kiki  maga  legjobban  tudja, 
mire  van  leginkább  készültsége,  hajlama  és  kedve,  a  tizenkettes  bizott- 
ság azt  indítványozta,  hogy  a  képviselő  urak  szólíttassanak  föl,  nyi- 
latkoztassák ki  magok,  melyik  bizottságba  óhajtanak  választatni. 
Ez  azonban  nem  korlátlan,  mert  minden  bizottságnak  meg  lesz 
határozva  a  száma.  Teszem  —  hogy  példával  illustráljam  a  dolgot  — 
a  ház  a  municipiumok  ügyének  rendezése  iránti  javaslat  elkészíté- 
sére 50 — 00  tagot  akar  megválasztani;  de  jelenti  magát  120  tag;  ezek 
mind  abba  a  bizottságba  bele  nem  férnek,  s  a  ház  többségétől  függ 
azokat  választani,  kiket  akar.  Azért  igen  jó  lesz,  ha  az  egyes  tagok, 
kik  egyik  vagy  másik  bizottságba  inkább  akarnának  belépni,  mindjárt 
két  bizottságot  jelölnének  ki,  például  a  megyei  és  törvényhatósági, 
vagy  pedig  a  codificationáhs  bizottságot,  hogy  azután  az  egyikbe  vagy 
a  másikba  választathassanak. 

Másik  eszme  az,  hogy  senkit  sem  lehet  akarata  ellenére  túlter- 
helni. Azt,  hogy  valaki  több  bizottságban  vegyen  részt,  nem  lehet 
követelni,  ha  csak  erre  az  illető  maga  késznek  nem  nyilatkozik. 

Mi  azt  gondoltuk,  hogy  az  egyes  képviselők  kívánatainak  ily- 
nemű bejelentése  nagyon  czélszerű.  (Helyeslés.) 

Ha  a  jelentkezés  ekkint  megtörtént,  a  t.  ház  a  jelentkezettek 
névsorát  ugyanazon  tizenkettes  bizottságnak  adhatná  ki  a  végre,  hogy 
ez  a  jelentkezeseket  a  lehetőségig  figyelembe  véve,  praecise  határozza 
meg  a  számot,  melyik  bizottságba  hány  tag  választassék.  (Helyeslés.) 
Mi  ugyan  bizonyos  minimum  és  maximum  között  indítványoztuk  a 

számot,  de  meglehet,  hogy  a  jelentkezők  száma  szerint  az  egyikbe 
többet,  a  másikba  kevesebbet  fogunk  indítványozni.  Ha  mindez 
tudva  lesz,  hozzá  foghatunk  a  választáshoz.  Mindenki  tudni  fogja, 
melyik  képviselő  minő  bizottságba  kíván  megválasztatni,  és  én  hiszem, 
hogy  a  t.  háznak  lesz  annyi  discretiója,  hogy  például  azt,  a  ki  a  köz- 
gazdasági bizottságba  kíván  rnegválaaztatni,  nem  fogja  a  nevelés  ügyé- 
ben működő  bizottságba  küldeni.  (Derültség.) 

Ha  azonban  a  t.  képviselők  elfogadják  azon  eszmét,  hogy  az 
egyes  képviselők  jelentsék  be,  minő  bizottságokban  kívánnak  részt 
venni,  most  kellene  a  fölött  határozni,  hol  történjék  a  bejelentés :  az 
elnöknél?  vagy  a  háznál?  vagy  egyszerűen  levél  által? 

Megjegyzem  még,  hogy  i^en  czélszerti  volna,  ha  azon  tagok,  kik 
egy  vagy  más  bizottságban  működnek,  ha  azt  hiszik,  hogy  több  bizott- 
ságban  részt  venni  nem  lesz  idejök,  ezt  szintén  bejelentenék.  En 
mindjárt  el  is  kezdem.  A  t.  ház  bizalmából  benne  vagyok  a  hatvan- 
hetes  és  a  horvát  bizottságban.  Ea  bizony  nem  érzem  magamat  elég 
erősnek  arra,  hogy  még  több  bizottságban  vegyek  részt.  (Fölkiáltások : 
Még  az  erdélyiben !)  Ha  parancsolni  méltóztatnak,  még  az  erdélyiben 
is  részt  fogok  venni. 

Hozzáteszem  még,  hogy  a  bejelentést  nem  tekintem  kötelezett- 
ségnek: mert  a  ki  nem  akarja  magát  bejelenteni,  az  nem  teszi;  de 
akkor  ne  is  vegye  rossz  néven,  ha  a  képviselők  többsége  oly  bizottsá- 
gokba találja  küldeni,  hová  legkevésbbé  menne  örömest.  Ha  valaki  épen 
nem  akarna  bizottságban  részt  venni,  azt  is  teheti ;  csakhogy  ezt  nem 
teszem  föl  senkiről. 

Méltóztassék  tehát  az  iránt  intézkedni,  hogy  a  bejelentések  hol 
történjenek. 

A  képviselőház  a  választmány  véleményét  elfogadta,  egyszersmind 
határozatilag  kimondván,  hogy  az  öt  bizottságba  az  előjegyzések  a  házban 
kiteendo  íveken  történjenek. 


VAS  VÁRMEGYE  KÖZPONTI  VÁLASZTMÁNYA 
TÖRVÉNYSZABTA  KÖTELESSÉGE  TELJESÍTÉSÉRE 

UTASÍTTATIK. 

A  képviselőház  1S06  ápril  14-dikén  tartott  ülésében,  az  állandó 
igazoló  bizottság  jelentése  nyomán,  megsemmisítette  Babarczy  Antal  b. 
Vasmegye  kőszegi  választó  kerülete  képviselőjének  választását,  s  Vasmegye 

központi  választmányát  a  kőszegi  kerület  választóinak  újabb  összeírására 
és  ennek  alapján  újabb  választás  eszközlésére  elnökileg  fölhivatni  rendelte. 

A  képviselőház  1866  május  30-dikán  tartott  ülésében  fölolvastatott 
Vasmegye  középponti  választmányának  jelentése,  melyben  arról  tudósította 
a  képviselőházat,  hogy  a  kőszegi  kerületben  elrendelt  új  választást  mind- 
addig nem  eszközölheti,  míg  eleje  nem  vétetik  a  választói  szabadságot 
gátló  hivatalnoki  mindazon  törvénytelen  befolyások  ismétlésének,  melyek 
Babarczy  A.  b.  választásánál  előfordultak,  a  mi  iránt  a  választmány  a  hely- 
tartó tanácshoz  folyamodott  is. 

£  jelentéssel  kapcsolatban  bemutatta  az  elnök  a  kőszegi  választó- 
kerület számos  választójának  panaszos  kérvényét,  melyben  a  választás 
mielőbbi  eszközlését  kérték.  A  képviselők  közül  többen  e  kérvényt  a  kérvé- 
nyi  bizottsághoz  akarták  utasítani. 

Deák  Ferencz :  T.  ház !  A  mint  én  a  tisztelt  elnök  ur  rövid 
előadásából  látom,  ezen  kórvény  szorosan  összefügg  a  vasmegyei  köz- 
ponti választmány  jelentésével,  és  azt  gondolom,  megtörténhetik,  hogy 
a  ház  határozata  által  ezen  kérvény  fölöslegessé  fog  válni.  A  vas- 
megyei központi  választmány  —  a  mint  nevezi  —  «jelentóst»  tesz  az 
országgyűléshez,  melyben  azt  mondja,  hogy  Babarczy  b.  választása 
az  országgyűlés  által  megsemmisíttetvén,  új  választás  rendeltetett  el ; 
de  ők  ezen  választást  nem  tarthatják  meg,  és  felfüggesztették,  mig 
bizonyos  akadályok,  melyek  némely  ott  megnevezett  tisztviselőknek 
eddig  gyakorolt  törvénytelen  befolyásából  eredtek,  meg  nem  lesznek 
szüntetve.  Az  én  alázatos  véleményem  az,  hogy  se  azon  szolgabíró,  se 
azon  polgármester  nem  képes  oly  akadályt  gördíteni  a  választás  elé, 
hogy  az  tettleg  meg  ne  tartathassék.  (Helyeslés.)  Ha  tehát  megtart- 
ható, akkor  legfölebb  a  választásnál  fognak  ismét  törvénytelen  befo- 
lyást gyakorolni,  e  fölött  pedig  ismét  bíráskodni  ezen  háznak  dolga,  és 
ez  esetben  a  ház,  valamint  akkor  tette,  úgy  most  is  cassálni  fogja  az 
olyan  választást.  (Helyeslés.)  De  azért,  mert  bizonyos  tisztviselők  tör- 
vénytelen befolyást  gyakoroltak  a  múlt  képviselőválasztásra,  a  miből 
azt  következtetik,  hogy  azt  most  is  fognak  gyakorolni,  azért  magát  a 
választást  —  melyet  egyébiránt  megtartani  nem  lehetetlen  —  elha- 
lasztani, felfüggeszteni,  s  azon  kerületet  választási  jogától  tettleg,  leg- 
alább egy  időre,  megfosztani,  se  nekünk,  se  azon  megyei  központi 
választmánynak  nincs  joga.  (Helyeslés.)  En  tehát  azt  hiszem,  legczél- 
szerübb  volna,  ha  a  ház  azt  határozná,  hogy  megvárja  a  vasmegyei 
központi  választmány  kötelességérzetétől  és  a  törvény  iránti  tiszte- 
letétől, hogy  megfelel  kötelességének  abban,  a  mit  a  törvény  elébe 

szab  és  a  ház  neki  megrendelt  —  mert  nem  kereste  meg,  hanem 
megrendelte  a  ház  a  törvény  értelmében  —  és  meg  fogja  tartani  az  uj 
választást,  nehogy  a  kerület  választási  jogától  hosszabb  időre  megfosz- 
tassék.  Ők  úgy  is  tettek  folyamodást ;  lássák,  minő  sikerrel.  Hiszem, 
hogy  azon  folyamodást  majd  annak  idején  és  helyén  tárgyalni  fogják  ; 
abba  mi  nem  avatkozhatunk.  Mi  a  törvény  alapján  megrendeltük  a 
megsemmisített  választás  helyett  az  új  választást ;  ennek  semmi  phy- 
sikai  akadálya  nincs,  ezt  tehát  meg  kell  tartani.  Ha  valaki  törvény- 
telen befolyást  gyakorol  a  választásra,  s  az  be  lesz  mutatva,  a  ház  a 
fölött  ismét  határozni  fog ;  de  a  törvény  és  a  ház  rendeletét  mellőzni 
nem  szabad.  Ezt  kérem  végzésileg  kimondani,  s  ekkor,  azt  hiszem, 
ezen  kérvény,  melyből  az  elnök  előadása  szerint  azt  látom,  hogy  az 
illetők  választási  jogukat  kívánják  gyakorolni,  ipso  facto  el  lesz  intézve. 
(Helyeslés.  Elfogadjuk !) 

A  képviselóliáz  kimondotta,  hogy  elnökileg  utasíttatni  határozza  Vas- 
megye  központi  választmányát,  hogy  a  ház  által  a  kőszegi  kerületben  meg- 
rendelt új  választást  illetőleg  teljesítse  törvényszabta  kötelességét.  A  válasz- 
tás körül  netalán  előfordulható  törvényszegések  iránt  a  ház  akkor  határo- 
zand,  midőn  a  választás  megtörténvén,  a  ház  igazolási  bírálata  alá  fog 
kerülni. 


MAGYAK  LEGIO  POKOSZ-OSZTRÁK  HÁBORÚ  ESETÉRE. 

Bismarck,  porosz  külügyminiszter,  porosz-osztrák  háború  esetére 
magyar  legio  szervezésére  határozta  el  magát.  Komáromy  Györgyöt  kül- 
dötte Magyarországba,  hogy  itt  előkészítse  a  tért  a  legio  fogadására. 
Komáromy  nem  a  Kossuth  szavára  hallgató  szélső  baloldallal  lépett  érint- 
kezésbe, hanem  az  1861-diki  határozati  párt  ama  tagjainak  egynémelyikével, 
a  kiknek  az  volt  a  politikájuk,  hogy  ha  kikerülhetetlen  a  forradalom,  irányt 
neki  ne  a  szélső  baloldal  adjon,  hanem  vezesse  az  a  párt,  a  melynek  férfiai 
az  ország  jogainak  megóvása  mellett  készek  az  események  fejlődéséhez  képest 
a  viszonyokkal  megalkudni. 


MI  TÖRTÉNJÉK  AZ  ORSZÁGGYŰLÉSSEL  HÁBORÚ 

ESETÉRE. 

Április  24-dikén  a  következőket  írta  Gorove  István  naplójába :  Dél- 
után a  városligetben  voltunk.  A  hírek  a  porosz-osztrák  viszályról  ma  igen 

harcziasak.  /WA-kal  sétát  tettem.  Előhozta  a  háborúnak  lehetőségét  s 
hatását  az  országgyűlésre.  Három  mód  ajánltatott,  monda,  Bécsben  a 
háború  esetére  ;  az  egyik,  hogy  az  országgyűlés,  a  mint  van,  együtt  marad- 
jon ;  a  másik,  hogy  elnapoltassék,  de  bizottságaiban,  abban  különösen,  mely 
a  közös  ügyekre  nézve  küldetett  ki,  dolgozzék  az  alatt  is ;  a  harmadik,  hogy 
az  országgyűlés  feloszlassák,  de  a  feloszlató  rendeletben  igértessék  meg  a 
háború  utáni  összehívás,  s  ajánltassék  a  nemzetnek  úgy  a  dynastia  sorsa, 
mint  a  birodalom  biztossága.  A  feloszlatás  pedig  ajánltatik  azért,  mert  e 
nélkül  a  képviselők  minősége  fenmarad,  s  bizonyos  esetben  nem  tartozik  a 
lehetetlenségek  közé,  hogy  mint  ilyek  itt  és  ott  összejönnek,  határoznak, 
s  az  ország  határozataikat  elfogadja,  s  ebből  baj  keletkezik.  A  mi  a  har- 
madik módot  illeti,  mondja  Deák,  tébolyodott  idea,  akkor  kérni  bizodalmat 
a  nemzettől,  midőn  iránta  az  országgyűlés  feloszlatásával  a  legnagyobb 
bizalmatlanságot  nyilvánítják. 

Deák  az  elnapolás  felé  hajlik,  én  az  együtt  maradás  szükségét  vitat- 
tam s  motiváltam  azzal,  hogy,  ha  az  országgyűlés  együtt  lesz,  az  s  külö- 
nösen Deák  elég  hatalommal  bírand  a  közvélemény  élén  maradni,  azt 
vezetni,  az  izgatásokat  korlátozni,  a  fészkelődőket  féken  tartani ;  ellenben 
ha  az  országgyűlés  nem  lesz  együtt,  a  valószínűségek  közé  tartozik,  hogy 
a  nemzet  a  háborúnak  szerencsétlen  fordulata  esetében  oly  kezek  közé 
kerül,  melyek  az  országot  isten  tudja  miféle  rázkódásoknak  vezetnék  elébe. 
Ilyek  lehetnek  különösen  azokéi,  kik  künn  vannak.  «De  az  izgatások  a 
háború  szerencsétlen  phasisai  közt  előállanak  úgy  is,  és  ekkor  el  fogják  az 
országgyűlést  is  seperni*  —  monda  Deák.  Nem  tartom  ezt  lehetetlennek, 
felelém,  de  valószínűnek  sem,  s  feladatunk  épen  az  lenne,  hogy  az  ilyszertí 
izgatásoknak  elejét  vegyük  s  visszanyomjuk.  «Erre  nem  lenne  elég  erőnk* 
feleié  Deák.  Tehát,  gondolám  magam,  e  szerint  ki  kell  térnünk  ez  eshetőség 
elől  s  haza  kell  mennünk.  A  másik  pedig,  mit  gondolék,  az,  hogy  Deák 
csakugyan  nincs  teremtve  arra,  hogy  erőszakos  időkben  vezető  legyen, 
s  hogy  a  mily  szilárd  h  hajthatatlan  a  békés  fejlesztések  intézésében,  any- 
nyira  nem  képes  vagy  nem  hajlandó  a  viharos  idők  kormányára.  «Én  nem 
vagyok  a  forradalom  embere ! »  sokszor  monda  ezt ;  de  ebből  az  a  tanulság, 
hogy  magát  arra  valónak  sem  tartja,  hogy  a  forradalmat  megakadályozza. 
Pedig  én  őt  bármily  eshetőség  közt  az  egyedüli  embernek  hiszem,  ki  a 
kitöréseknek  vagy  a  forradalomnak  elejét  venni  képes. 

Miként  a  Ghyczy- Tisza-párt  egyik  tagja  e  gyűjtemény  szerkesztő- 
jének beszéli,  mint  okot  arra,  hogy  az  országgyűlés  háború  esetén  ne  ma- 
radjon együtt,  Deák  Ferencztol  azt  hallotta,  hogy  nem  bizhatnék  meg  az 
oly  engedmények  tartósságában,  a  melyeket  az  országgyűlés  a  háborúnak 
netalán  szerencsétlen  fordulatai  közben  követelne  és  kivívna. 

Április  á5-dikén  reggel  —  írja  Gorore  István  —  a  múzeumkertben 

sétáltam  Eötvössel.  A  beszélgetés  tárgya  főleg  az  országgyűlés  jövője  a  há- 
ború esetére.  Eötvös-  véleménye  szintén  az,  hogy  az  országgyűlést  együtt 
kell  tartani  a  háború  alatt. 

Délután  találkoztam  az  utczán  Nyáry~v&\  és  Ohyczy  Kálmánnal. 
Nyáry  így  szólt:  «Schimpfelünk  a  kormányra*.  Azt  helyesen  teszitek  — 
felelém.  És  azt  fejtegetjük,  folytatta,  mire  is  való  itt  az  országgyűlés, 
ha  semmit  sem  akarnak  adni.  Nyáry  ezen  nézetét  már  régebben  ösmerem. 
Azon  triviális  hasonlattal  élt,  hogy  egy  bécsi  suszterinas  Ferencz  császár 
idejében  sok  sürgetés  után  végre  audientiát  nyervén,  midőn  a  császár 
tőle  kérdezte,  mit  akar,  meghökkent  és  azt  válaszolá:  «Auszi  möcht'  i' !• 
Nyárynak  egyébiránt  minden  hasonlata  ilyen  fajtájú ;  sokszor  találó,  de  a 
szellemi  élv,  a  melyet  nyújt,  megtompul  vagy  megtörik  azonnal  a  közön- 
séges trivialitáson.  Mennyire  távol  van  e  tekintetben  Deáktól,  ki  a  leg- 
á-proposb  adomákkal  szokott  illustrálni,  a  minőket  ember  valaha  használt. 


AZ  ORSZÁGOT  FENYEGETŐ   ÍNSÉG   ELHÁRÍTÁSÁRA 
SZÜKSÉGES  INTÉZKEDÉSEK  TÁRGYÁBAN. 


I. 

A  májusi  késő  fagyok  —  írja  Szász  Károly  «Egy  Képviselő  Napló- 
jegyzetei* czímŰ  munkájában  —  s  az  arra  következett  aszály  hamar  fel- 
költötte a  képviselőház  figyelmét  s  a  nép  Ínségének  lehető  enyhítésére  for- 
dította azt.  Június  2-dikán  zárt  tanácskozmánv  kéretett.  Azért  zárt,  mert 
előre  lehetett  tartani,  a  mi,  fájdalom,  be  is  következett,  hogy  bizonyos 
oldalról  a  nép  Ínsége  a  politikai  kérdésekkel  fog  kapcsolatba  hozatni  s  az 
isten  csapása  mint  egy  politikai  tőke  fog  kizsákmányoltatni.  Több  rendbeli 
indítványok  tétettek:  bizottság  kiküldése  iránt,  mely  jelentést  tegyen  a 
kár  mérvei-  és  terjedelméről  s  a  segítség  módjairól.  Deák  bölcs  előrelátással 
már  ekkor  figyelmeztetett,  hogy  csak  oly  módokról  van  szó,  melyek  a  jelen 
helyzetben  levő  országgyűlés  hatáskörét  túl  nem  haladják.  Azonban  föláll 
Tisza,  s  oly  keserűséggel  és  szenvedélylyel,  minőt  a  jelen  országgyűlésen 
tán  egyszer  sem  mutatott,  vádolja  a  kormányt,  kiterjeszkedik  a  küszöbön 
álló  —  porosz-osztrák  —  háborúra  s  a  magyar  ifjak  idegen  csatatérre  elhur- 
czoltatására,  nyomatékozza,  hogy  az  inség  alkalmából  alkotmányunk  vissza- 
állítását követelőleg  kell  sürgetnünk,  különben  az  Ínséges  népen  nem  segít- 
hetvén. Utána  ugyanazt,  csakhogy  sokkal  rosszabbul,  ismétli  Madarász. 
A  baloldal  két  árnyalatának  vezérei  egy  kalap  alatt.  Deák  összevonta  nagy 
szemöldeit  s  homlokán  egy  sötét  vihar  gyülekezett,  melynek  első  villámai 
Apró  tüzes  szemeiből  mindjárt  kilövellettek.  «Ha  valaki,  úgymond,  ezeket 
hallaná  s  mit  sem  tudna  országgyűlésünk  eddigi  folyamáról,  azt  hinné, 

hogy  félév  óta  összedugott  kezekkel  ülünk  itt  és  elvett  alkotmányunk  visz- 
szaállítását  nem  követeltük,  nem  sürgettük.  Azok,  miket  imént  hallottam, 
e  vádat,  e  gyanúsítást  foglalják  magokban.  De  én  visszautasítom  azt.  Azt 
hiszem,  az  országgyűlés  megtette  kötelességét  s  két  felirata  erélyesebben  és 
nyomatékosabban  követelte  vissza  az  alkotmányt,  mint  azok  az  újabb- 
frázisok,  miket  hallottunk.  •  Tisza  és  Madarász  hallgattak.  Ghyczy  sem  kelt 
védelmökre.  Csak  Keqletnch  Béla  igyekezte  szavaikat,  szerényen,  jobbra 
magyarázni.  A  vihar  magva  el  volt  vetve. 

A  képviselőház  1866  június  2-dikán  tartott  ülésében  Orczy  Béla  b. 
indítványára  megbízta  az  anyagi  érdekek  tárgyában  működő  választmányt, 
hogy  tekintettel  az  országot  legújabban  fagy  és  aszály  által  ért  súlyos 
csapásra,  egyfelül  az  ez  irányban  szükséges  adatok  minél  teljesebb  mértékű 
beszerzésére  tegyen  lépéseket,  s  másfelül  az  országgyűlésnek  a  jelen  tör- 
vényhozási viszonyok  által  megengedett  hatásköréhez  képest  és  ennek  kor- 
látai között  mielőbb  oly  javaslatot  készítsen,  mely  az  elemi  csapások  által 
a  földművelőkre  nehezedett  állapotoknak  megkönnyítésére  és  orvoslására 
szolgáljon. 

«A  ház  —  írja  Szász  Károly  —  az  anyagi  érdekek  és  közgazdaság 
bizottságának  adta  ki  az  ügyet,  mely  kebeléből  albizottságot  nevezett  ki. 
Ez,  a  kellő  adatok  összegyűjtése  végett,  a  kormány  közegei  mellőzésével,  az. 
országos  és  vidéki  gazdasági  egyletekhez  fordult.  A  közben  pedig  fölírást 
indítványozott  ő  felségéhez,  s  annak  szövegét  a  teljes  bizottság  elébe  ter- 
jesztette. A  bizottság  üléseiben  ez  éles  vitát  idézett  elé. 

A  szövegben  ez  volt  az  eszmemenet :  «Ha  alkotmányunk  helyre  volna 
állítva,  ha  felelős  minisztériumunk  s  megyéink  volnának,  tudnánk  intéz- 
kedni magunk.  Ezek  nem  levén  még  helyreállítva,  nem  marad  fönn  egyéb 
mint  felségedet  kérni,  hogy  királyi  hatalmával  intézkedjék ;  kijelentvén, 
hogy  ha  a  rendkívüli  vész  rendkívüli  eszközöket  igényelne,  azokhoz  ország- 
gyűlésünk, törvény  és  alkotmány  határai  közt,  s  a  felség  egyenes  felszólítá- 
sára, kész  segédkezeket  nyújtani ». 

A  bal  férfíait  e  következtetés  nem  elégítette  ki.  Szerintök  az  adott 
előzményből  nem  az  következik,  hogy  ő  felsége  királyi  hatalmával  tegyen, 
hanem  az,  hogy  állítsa  vissza  alkotmányunkat,  hogy  mi  tehessünk.  Különö- 
sen megütközés  köve  volt  a  « királyi  hatalmával  •  kifejezés.  Mert,  ha  ez  alatt 
a  koronázott  magyar  király  alkotmányos  hatalmát  értjük,  ilyen  most  nem 
levén,  nem  mond  semmit ;  ha  absolut  hatalmat,  akkor  nem  nyughat- 
nak  belé. 

A  vita  azonban  oly  erős  és  szenvedélyes  volt,  hogy  a  kölcsönös  cápa- 
citáczió  nem  használván :  a  kérdés  szavazással  döntetett  el.  A  többség  a 
javaslat  szövegét  elfogadta.  Az  eddig  egyesűit  Deák-Ghyczypárt  szakadása 
indikálva  volt.  A  jobb-  és  balközép  eredeti  természetes  állását  látszott  ismét 

■elfoglalni,  amaz  a  valódi  közepet,  ez  a  baloldalt.  A  szélsőbal  hét  férfía  ujjon- 
gott örömében :  az  egész  Tisza-Ghyczypárt  átment  hozzájok. 

Szerencsére,  a  fejedelem,  hírül  vévén  a  fenyegető  Ínséget,  királyi 
IiaUilmáral  azonnal  megkezdte  az  intézkedést  s  az  iránt  az  ismeretes  kéz- 
iratot intézte  Mailáth  főkanczellárhoz. » 

Őfelsége  június  6-dikán  kelt  kéziratával  az  inség  ügyében  elrendelte, 
hogy  a  tárnok  « elnöklete  és  vezetése  alatt  azonnal  bizottság  szerveztessék, 
melynek  feladata  leend  a  fölmerülendő  helyzetek  mély  átgondolása  után  a 
kellő  segélyeszközök,  úgy  az  azoknak  mikénti  előteremtése  és  átalában  a 
szükséges  intézkedések  érdemében  kimerítő  javaslatot  tenni ». 

•Deák  —  írja  Szász  Károly  —  a  bekövetkező  szakadást  látva  s  azt 
még  most  is  elhárítani  akarva,  azon  egyszerű,  de  nagy  horderejű  közvetíté- 
sek egyikét  gondolta  ki,  melyek  csak  az  ő  agyában  teremnek,  a  Eolumbus 
tojások  egyikét  ismét.  Miután,  úgymond,  azt,  mit  föliratunkban  kérni  akar- 
tunk, ő  felsége  proprio  motu  már  megtette,  tegyük  le  az  egész  föliratot  s 
hozzunk  csak  végzést,  mely  ugyanazokat,  miket  a  fölirati  szöveg,  foglalja 
magában.  Az  eszme  tetszett  a  bal  férnainak  is ;  hogy  föl  ne  írjunk,  meg- 
nyugtatni látszott  szívöket,  mely  a  fölírassál  nem  tudta  megegyeztetni  jogi 
követeléseink  elhallgatását,  de  a  határozati  alak  által  semmit  sem  vélt 
veszélyeztetni.  Deák  megkészítette  indítványa  szövegét,  mely  a  javasolt 
fölirástól  leginkább  csak  alakjában  különbözött,  közölte  Ghyczyvel  és  Nyáry- 
val,  kik  azt  el  is  fogadták. » 

A  képviselőház  június  11-dikén  tartott  ülésében  felolvastatott  az 
anyagi  érdekek  ügyében  kiküldött  választmány  jelentése  az  inség  tárgyá- 
ban. A  választmánynak  az  volt  a  véleménye :  hogy  nem  várva  be  a  csak 
nehezen  és  hosszabb  idő  alatt  egybegyűjthető  részletes  adatok  beérkezését, 
szemben  a  hazára  nehezedő  veszély  nyugtalanító  jelenségeivel,  s  hogy  a 
nyújtandó  segély  mentül  eredményesebb  lehessen,  haladék  nélkül  tétesse- 
nek meg  azon  lépések,  melyek  a  nagyfontosságú  czél  elérésére  szükségesek. 
Ennélfogva,  tekintettel  az  ügy  sürgetős  voltára,  mindenek  előtt  egy  ő  fel- 
ségéhez intézendő  föliratot  hozott  javaslatba. 

Deák  Ferencz :  T.  ház !  Midőn  a  t.  ház  a  nemzetgazdasági 
érdekek  tárgyában  működő  választmányt  megbízta,  hogy  a  fenyegető 
inség  elhárítására  szükséges  intézkedések  iránt  javaslatot  tegyen, 
Akkor  még  ő  felsége  nem  kezdte  meg  azon  intézkedéseket,  melyeket 
utóbb  mint  a  czélhoz  vezetőket  és  szükségeseket,  mint  tudva  van,  meg- 
kezdett. Most,  miután  ő  felsége  azon  intézkedéseket  csakugyan  meg- 
rendelte, nem  tartom  szükségesnek,  hogy  a  javaslott  fölirat  ő  felsége 

elé  terjesztessék,  (Helyes !)  s  azon  eszméket,  melyek  e  fölirati  javas- 
latban előadatnak,  inkább  a  választmány  jelentésére  hozandó  vég- 
zésbe  szeretném  foglaltatni.  A  végzést  tehát  a  következőkép  indítvá- 
nyozom. (Olvassa:)  ((Indítvány  az  ínség  tárgyában  kiküldött  választ- 
mány jelentésére  hozandó  végzés  iránt.  Azon  súlyos  elemi  csapások, 
melyek  a  múlt  hóban  az  ország  nagy  részét  érték,  több  vidékeket 
könnyen  bekövetkezhető  ínséggel  fenyegetvén,  kötelességének  tartotta 
a  képviselőház  idejekorán  felszólalni,  hogy  a  veszély  lehetőleg  megelőz- 
tessék,  vagy  legalább  súlya  enyhíttessék.  Meg  van  a  képviselőház 
győződve,  hogy  a  rendkívüli  bajt  egyedül  magán  segélyezések  utján 
elhárítani  nem  lehet :  mert  az  évek  óta  egymást  váltó  elemi  csapások, 
az  1863.  évi  súlyos  inség,  melynek  terhei  még  ma  is  nyomják  a  föld- 
fiaivelőket,  a  marhavész,  mely  éveken  át  nagy  mértékben  pusztított, 
ezeken  felül  az  ország  alkotmányos  befolyása  nélkül  folytonosan 
növekvő  közterhek  kimerítették  a  nép  erejét,  s  az  jelenleg  magán 
segíteni  nem  képes.  A  fenyegető  rendkívüli  veszély  tehát  rendkívüli 
eszközöket  tesz  szükségesekké.  Ha  az  országnak  felelős  kormánya 
volna,  egyenesen  attól  várnók,  sőt  követeinők,  hogy  intézkedjék 
ő  felsége  hozzájárulásával  a  veszély  elhárítására  szükséges  módokról ; 
annak  hivatalos  köréhez  tartoznék,  hogy  azon  esetben,  ha  a  rendkívüli 
segédeszközök  megszerzése  az  országgyűlés  közbejöttét  megkívánandja, 
szólítsa  fel  ő  felsége  nevében  közreműködésre  az  országgyűlést  is.  Ha 
törvényhatóságaink  alkotmányos  állapotban  volnának,  azok  a  megyei 
közélet  nyilvánosságának  ellenőrködése  mellett  sok  bajt  megelőzhet- 
nének s  a  veszélyt  sokban  enyhíthetnék.  De  mivel  ismételt  fölirataink 
mindeddig  sikertelenek  maradtak,  a  felelős  kormány  és  a  törvényható- 
ságok alkotmányos  állása  még  most  sincs  visszaállítva,  a  fenyegető 
veszély  pedig  rögtöni  intézkedést  kíván,  e  helyzetben  a  képviselőház 
nem  tehet  vala  egyebet,  mint  hogy  egyenesen  ő  felségéhez,  mint  az 
ország  örökös  királyához,  akarjon  fölirat  által  járulni,  s  ő  felségét 
hódoló  tisztelettel  megkérni,  méltóztassék  a  kimerült  népnek  sorsát 
enyhíteni  s  a  fenyegető  baj  megelőzésére  királyi  hatalmával  intéz- 
kedni.  0  felsége  azonban,  mielőtt  e  szándéklott  fölirat  fölterjesztet- 
hetett volna,  saját  fejedelmi  s  atyai  indulatából  és  önszántából  az 
intézkedést  kegyelmesen  megkezdette.  A  képviselőház  tehát  nem  látja 
jelenleg  szükségesnek  a  bizottság  által  javaslóit  föliratot  ő  felségéhez 
fölterjeszteni,  biztosan  remélve,  hogy  ő  felsége  addig  is,  míg  a  felelős 
minisztérium  és  a  törvényhatóságok  alkotmányos  állásának  teljes  és 
valóságos    visszaállítása,    melyet    az    országgyűlés   joggal    kért   es 

ismételve  sürgetett,  melynek  minél  előbbi  valósítását  a  képviselőház 
alkotmányunk  alapján  kívánja  és  reményiig  tettleg  megtörténik :  ki- 
rályi hatalmával  olyképen  fog  intézkedni,  hogy  a  szükséges  segélyezés 
mielőbb  megszereztetvén,  az  a  nép  szívét  és  bizalmát  megnyerő  pon- 
tossággal, gyorsan  és  kizárólag  a  kitűzött  czélra  fordíttassák.  Kijelenti 
a  képviselőház  azt  is,  hogy  ha  a  fenyegető  ínségnek  elhárítása  a  jelen 
rendkívüli  körülmények  közt  rendkívüli  erőfeszítést  igényel  s  az 
országgyűlés  hozzájárulását  is  szükségessé  teszi,  a  képviselőház,  ő  fel- 
ségének egyenes  felszólítására,  mindazt,  a  mit  e  részben  alkotmány  és 
törvény  szerint  tehet,  legnagyobb  készséggel  megteendi.o 

Bátor  vagyok  a  t.  háznak  ezt  mint  indítványt  bemutatni  és  a 
t.  ház  asztalára  letenni,  kérve,  méltóztassék  a  szokott  módon  kinyo- 
matni és  tárgyalására  napot  kitűzni. 

H. 

Kállay  Ödön  pártolta  a  fölirat  eszméjét,  az  előterjesztett  javaslat- 
nak azonban  csak  a  veszélyt  feltüntető  három  első  kikezdését  akarta  meg- 
hagyni, s  hozzájuk  új  kikezdést  kívánt  csatolni,  mely  kimondván,  hogy  a 
fenyegető  rendkívüli  veszély  gyökeres  és  gyors  orvoslására  megkívántató 
eszközök  csak  alkotmányos  úton  teremthetők  elő,  ő  felségétől  az  alkotmány 
teljes  helyreállítását,  a  felelős  magyar  minisztérium  kinevezését  s  az  alkot- 
mányos törvényhatóságokat  kérje,  s  melyben  kijelentessék,  hogy  «a  felelős 
minisztériummal  egyetértve  lesz  csupán  képes  az  országgyűlés  a  közszüksé- 
gek fedezéséről  az  ínségesekre  nézve  az  adónak  részint  felfüggesztésével, 
részint  elengedésével,  az  országos  inség  enyhítéséről  nagy  mérvű  országos 
munkatér  nyitásával,  s  a  nép  életföntartási  szükségletei  előteremtéséről 
országos  önálló  pénzügyi  intézkedéssel  gondoskodni,  a  feladat  valósításáig 
pedig  azon  adósok  tönkretételét,  kik  teljes  biztosítékot  nyújtva,  a  kamatot 
fizetik,  méltányos  fizetési  haladékkal  (moratórium)  megakadályozni*.  Csak 
a  törvényes  állapot  helyreállítása  nyújthat  —  így  szólott  a  módosítvány  — 
biztosítékot  arra  nézve,  hogy  a  hozandó  áldozatok,  az  1863-dik  évi  szomorú 
tapasztalatok  példájára,  nemes  czélj tiktól  —  a  nép  nyomorának  valóságos 
enyhítésétől  —  elvonatni  s  jogosulatlan  érdekek  által  kizsákmányoltatni 
nem  fognak. 

Halász  Boldizsár  a  fölirati  javaslatot  egy  új  ponttal  kívánta  megtol- 
dani, melyben  Ő  felsége  kéressék  meg,  hogy  a  föliratban  kifejtett  okokon 
kívül  hazánkat  alkotmányos  jogaiba  raár  csak  azért  is  haladéktalanul  visz- 
szahelyezze,  hogy  a  jövőben  netán  bekövetkező  hasonló  szerencsétlenségek 
elviselhetéséről  —  takarékmagtárak,  nemzeti  bank  s  egyebek  felállításá- 
val —  országosan  intézkedhessünk. 

A  képviselőház  1866.  június  13-dikán  tartott  ülésében  tárgyalta  vá- 
lasztmányának az  inség  tárgyában  előterjesztett  jelentését,  valamint  az 
erre  vonatkozólag  tett  indítványt  és  módosítványokat  Madarász  József  a 
sors  különös  játékának  mondotta,  hogy  Deák  Ferencz,  ki  1861-ben  neveze- 
tes politikai  harczot  vívott  a  határozat  ellen,  most  a  fölirattal  szemben 
határozatot  indítványoz.  Ha  1861-ben  a  fölirat  sokkal  sikeresebb  szernek 
látszott  az  alkotmány  helyreállítására,  mint  a  határozat,  nem  értette,  minő 
okokkal  menthető  a  fölirat  elleni  föllépés  most,  midőn  ugyancsak  az  alkot- 
mány helyreállítása  van  kérdésben.  Egyébkint,  tekintve  Deák  Ferencz  vég- 
zési indítványa  érdemét,  úgy  látta,  hogy  az  nem  bír  a  határozat  jellemével. 
Eállay  Ödön  módosítványát  pártolván,  a  törvényhozás  kötelességének  mon- 
dotta az  állam  bajainak  elhárításáról  való  gondoskodást.  £  részben  szüksé- 
gesnek tartotta  a  moratóriumon  kívül  az  indirect  adók  megszüntetését ; 
továbbá  a  jogtalanul  elvont  magyar  bányák  termékeinek  pénzalakban  for- 
galomba tételével  a  magyar  állampénzjegyek  teremtését,  még  pedig  oly 
mérvben,  hogy  mindenki  a  ki  biztosítékot  képes  nyújtani,  láttassék  el  köl- 
csönnel. 

Deák  Ferencz:  Tisztelt  ház!  Nem  fogom  hosszasan  indo- 
kolni indítványomat ;  maga  a  helyzet  elegendően  indokolja  azt.  Csak 
a  helyzetet  akarom  röviden  előadni  úgy,  mint  azt  felfogom.  (Halljuk !) 
Az  ország  több  vidékeit  a  legsúlyosabb  inség  fenyegeti.  A  kimerült 
nép  magán  segíteni  nem  képes,  és  tőlünk,  képviselőitől,  várja,  hogy 
segélyt  eszközöljünk.  Nincs  a  házban  senki,  ki  kész  ne  volna,  sőt  köte- 
lességének ne  tartaná  mindent  megtenni,  mi  a  képviselőház  hatal- 
mában áll,  hogy  az  ínségen  segítve  legyen.  E  végre  küldöttünk  ki 
bizottságot,  és  a  bizottság  javaslatot  adott,  mely  javaslat  most  tárgyalás 
alatt  van. 

Mindenekelőtt  azt  kell  megfontolnunk,  mik  azon  eszközök,  me- 
lyek a  képviselőház  hatalmában  állanak  és  csakugyan  czélra  vezetők 
is  lennének.  Az  inség  megelőzésére  és  enyhítésére  mindenekelőtt  pénz 
kell  és  gabona.  Ezt  a  kettőt  előállítani  és  cselekedni,  t.  i.  azt  czélsze- 
rűen  kezelni  és  kiosztani,  annak  czélszerü  alkalmazására  felügyelni : 
ez  itt  a  teendő.  Az  a  kérdés,  mik  vannak  erre  nézve  a  képviselőház 
hatalmában,  és  mik  azok,  miket  nem  a  képviselőháznak  kell  és  lehet 
tenni,  hanem  a  végrehajtó  hatalomnak. 

Minden  országban,  legyen  az  alkotmányos,  vagy  színleg  alkot- 
mányos, azt  hiszem,  hogy  a  cselekvés  mindig  a  végrehajtó  hatalom 
köréhez  tartozik,  nem  csak  jogilag,  de  tettleg  is.  A  végrehajtó  hatal- 
mat Magyarországban  gyakorolja  törvényeink  szerint  a  király.  Ott  van 
a  törvényben  világosan  kimondva,  hogy  a  király  ő  felsége  a  végrehajtó 

hatalmat  a  törvények  értelmében  gyakorlandja.  Igen!  de  fájdalom, 
hazánkban  ő  felsége  tettleg  gyakorolja  ugyan  a  végrehajtó  hatalmat, 
de  nem  a  törvények  értelmében.  (Igaz!  Helyeslés.)  Erre  nézve  az 
országgyűlés  ismételve  fölszólalt,  és  gondolom,  hogy  e  házban  senki 
sincs,  ki  az  ország  azon  követelésétől,  hogy  az  alkotmány  tettleg  is 
helyreállíttassák,  csak  egy  hajszálnyit  is  engedni  kívánna.  (Ugy  van ! 
Helyeslés.) 

De  a  fenyegető  inség,  a  szükség,  rögtöni  intézkedéseket  kíván. 
Ezen  rögtöni  intézkedések  megtételére  tehát  nincs  más  választása  a 
háznak,  mint  vagy  bevárni,  míg  az  alkotmány  helyre  lesz  állítva,  és  ő 
felsége  az  alkotmány  és  törvények  értelmében  gyakorlandja  a  végre- 
hajtó hatalmat,  vagy  pedig,  a  míg  ez  megtörténik,  ő  felségét,  mint  az 
ország  örökös  királyát  —  hereditarius  rex  —  fölszólítani,  hogy  feje- 
delmi tisztje  szerint  intézkedjék,  hogy  a  rögtön  megkívántató  segélye- 
zés megtörténjék.  E  kettő  közöl  kell  választani. 

Az  első,  t.  i.  bevárni  az  alkotmány  visszaállítását,  azt  hiszem, 
épen  a  dolog  sürgetőssége  miatt  alig  lehető. 

Ha  én  indítványomban  azt  mondottam  volna:  « Intézkedjék  fel- 
séged, akármi  lesz  az  alkotmányból*,  méltán  megróhatnak  indítványo- 
mat, mert  azt  mondhatnák,  hogy  a  nagy  ínségnek  feláldoztam  az  ország 
jogait.  De  se  azon  fölirati  javaslatban,  melyet  a  kiküldött  bizottság  a 
ház  elé  terjesztett,  se  az  én  indítványomban  nem  ez  van,  hanem  az : 
Vártuk  és  várjuk,  sürgettük  és  sürgetjük  és  reméljük  tovább  is  tör- 
vényeink, alkotmányunk  visszaállítását ;  hanem  addig  is  —  mert  rög- 
tön intézkedni  szükséges  —  intézkedjék  ő  felsége,  hogy  a  fenyegető 
ínségnek  eleje  vétessék. 

Azt  hiszem,  hogy  a  mi  az  eszközöket  illeti,  melyekkel  az  ínségen 
segíteni  lehet,  van  még  egy  mód,  vagy  egy  neme  az  eszközöknek, 
melyhez  az  országgyűlés  hozzájárulása  is  szükséges  lehet,  és  ez  azon 
mód,  ha  a  rendkívüli  körülmények  folytán  a  rendes  jövedelmekből  a 
segély  ki  nem  kerülhetvén,  rendkívüli  eszközhöz,  például  kölcsönhöz 
kellene  folyamodni.  Erre  nézve  mit  mondhat  az  országgyűlés  ?  Az  or- 
szággyűlés maga  kölcsönt  nem  vehet  fel ;  felvehet  együtt  a  királylyal. 
Az  országgyűlés  tehát  csak  annyit  mondhat  ki,  hogy  a  mit  alkotmány 
és  törvény  szerint  tehetünk,  e  részben  is  megtesszük,  t.  i.  a  rendkívüli 
segélyezés  esetére  a  rendkívüli  eszközök  megszerzését. 

Ez  van  a  felirati  javaslatban;  ez  van  indítványomban.  (He- 
lyeslés.) 

Elvekkel  és  elvekre  utasításokkal  a  sürgető  bajon  segíteni  nem 

lehet  (Helyeslés.)  Nem  szabad  feláldozni  az  elveket ;  de  nem  is  sza- 
bad a  rögtön  szükséges  segélyezést  addig  halasztani,  míg  a  súlyos 
nehézségek  között  az  elvek  életbe  lépnek.  (Helyeslés.)  Nem  tennénk 
nagy  szolgálatot  a  népnek,  ha  azt  mondanék:  « Barátom!  mindent 
szívesen  megtennénk,  de  csak  alkotmányos  kormánynyal  érintkez- 
hetünk ; »  akkoráig  pedig  az  inség  bekövetkeznék,  és  meglehet,  a  nép 
éhen  halna.  (Helyeslés.)  Nem  teljesítenők  kötelességünket,  ha  azért, 
mert  elveink  nem  léptettek  életbe,  a  királytól  sem  várnánk  segélyt,, 
melyet  megszerezni  fejedelmi  tiszte  és  kötelessége.  (Helyeslés). 

Nem  akarok  egyes  ellenvetésekre  felelni. 

Én  csak  két  módot  vagy  eszközt  látok:  az  egyik,  felszólítani  a 
királyt,  hogy  mindazt,  a  mi  a  végrehajtó  hatalom  körébe  tartozik, 
addig  is,  míg  alkotmányos  minisztériumunkat,  melyet  követelünk, 
helyreállítja,  teljesítse ;  a  másik  azon  készségi  nyilatkozat,  hogy  ha  a 
rendkívüli  körülmények  rendkívüli  erőfeszítést  igényelnek,  erre  nézve 
a  magyar  országgyűlés  mindazt,  mit  a  törvény  és  alkotmány  szerint 
tehet,  megteendi.  (Helyeslés.) 

Javasoltattak  még  más  eszközök.  Igen  szívesen  fogadok  el  min- 
den eszközt,  mi  czélra  vezet.  De  épen  az  előadott  eszközöket  nem  tar- 
tom olyanoknak. 

Az  egyik  eszköz,  mely  javaslatba  hozatott,  az,  hogy  szüntessenek 
meg  az  indirect  adók.  En  nem  csak  az  indirect,  hanem  a  direct  adók 
jelen  állapotát  sem  tartom  alkotmányosnak,  mert  az  országgyűlés 
tudta  és  beleegyezése  nélkül  vettetnek  ki  és  hajtatnak  be.  A  legkeve- 
sebb, a  mit  a  fejedelemtől  megvárok,  az,  hogy  a  kinek  megevő  falat 
kenyere  sincs,  annak  ne  vegyék  el  marháját  az  adóexecutióval.  Ha  még 
erre  sem  figyelmeznének  azon  férfiak,  kiket  ő  felsége  meg  fog  bízni, 
hogy  intézkedéseket  tegyenek,  akkor  igazán  szomorú  állapotban  volna 
ö  felségének  és  az  országnak  is  sorsa.  Az  indirect  adók  megszüntetése 
különben  oly  nagy  fontosságú  közgazdasági  kérdés,  hogy  az  legszoro- 
sabb kapcsolatban  áll  az  adórendszer  kidolgozásával.  Ha  Isten  arra 
segít  bennünket,  hogy  azt  tárgyalni  fogjuk,  heteket,  hónapokat  fog 
igénybe  venni,  míg  magunk  közt  tisztában  leszünk;  ha  a  szegény 
éhező  nép  addig  vár,  míg  az  indirect  adók  megszüntetése  és  egy  uj 
adórendszer  megállapítása  iránti  tanácskozásainkat  bevégezzük,  akkor 
rajta  segítve  nem  lesz. 

A  másik  eszköz,  a  mely  javasoltatott,  egy  nemzeti  banknak  föl- 
állítása, gondolom,  a  bányajövedelmekre  és  nem  tudom  még  mire 
alapítva,  miből  minden  ember,  ki  hypothékát  adni  képes,  kölcsönt 

kapjon.  Nagyon  üdvös  dolog,  nagyon  szükséges  és  nagyon  óhajtandó, 
bár  minél  előbb  létre  jönne ;  de  kérdem :  ez  is  azon  rögtön  használható 
eszközök  közé  tartozik-e,  melyekkel  az  ínségen  segíteni  képesek  lehet- 
nénk ?  Nézzük  csak  az  európai  pénzpiaczok  mostani  állapotát,  és  meg 
fogjuk  látni,  hogy  ma  a  legjobb  hypothékával  bíró  államok  is  alig 
bírnak  pénzt  szerezni.  Hol  vegyük,  kérdem,  mi  rögtön  a  tömérdek 
pénzt,  mely  az  inség  elhárítására  szükséges?  Ezt  sem  számíthatom 
tehát  azon  eszközök  közé,  melyeket  a  nép  ínségének  enyhítésére  és  a 
mostani  fenyegető  veszélynek  elhárítására  föl  lehetne  használni. 

A  harmadik  eszköz  a  moratórium,  mely  az  ínségben  szenvedő- 
ket fölmentse  egy  időre  hypothékán  álló  tartozásaik  lerovásától.  Ezen 
tartozások  kétfélék  lehetnek:  vagy  olyanok,  melyeknek  behajtása  ő 
felsége  befolyásától  és  határozásától  is  függhet ,  minő  például  a 
közadózás;  vagy  olyanok,  melyeknek  elengedése  vagy  fölfüggesz- 
tése  nem  függ  tőle.  Az  előbbiekre  nézve  megjegyzem,  hogy  hi- 
szem, reménylem  és  megvárom  a  végrehajtó  hatalomtól,  hogy  az 
ínséges  embernek,  kinek  kenyérre  kell  minden  garas,  az  adóért  nem 
fogják  marháját  exequálni.  A  mi  pedig  azon  tartozásokat  illeti,  me- 
lyeknek elengedése  vagy  íölfüggesztése  nem  ő  felségétől  függ,  vagy, 
mint  röviden  szoktuk  mondani,  a  moratórium,  ezt  nem  csak  azért 
nem  pártolhatom,  mert,  mint  Vasmegye  egyik  képviselője  megjegyzé, 
nem  lévén  koronázott  királyunk,  törvényt  nem  tudnánk  rögtön  al- 
kotni, törvény  nélkül  pedig  fönnálló  törvényt  fölfüggeszteni  alig  lehet, 
de  ha  ez  mind  megvolna  is,  már  én  ezt  ex  principo  sem  pártolnám, 
mert  erre  nézve  is  áll  az,  hogy  pejor  medicina  morbo,  mi  ha  valamire, 
erre  alkalmazható.  (Helyeslés.)  Ha  Magyarországnak  országgyűlése 
ilyen  lépésre  —  mondhatom,  kemény  szót  használok,  de  mondom  — 
vetemednék :  (Helyeslés)  tökéletesen  tönkre  tenné  Magyarország  hite- 
lét hosszú  időre.  (Helyeslés.)  És  mikor  tenné  azt  tönkre?  Akkor, 
midőn  az  inség  következtében  a  legtöbb  embernek,  hogy  ne  éhezzék, 
hitelre  van  szüksége.  Földúlná  az  összes  ipart,  és  semmivé  tenné 
csekély  kereskedésünket,  mely  folytonos  váltóadósságok  nélkül  nem 
lehet.  Azt  fogja  tán  valaki  mondani,  hogy  a  moratórium  csak  földmi- 
velőket,  csak  az  ínségeseket  éri,  a  kik  szenvednek.  Engedelmet  kérek, 
nehéz  itt  a  határvonalat  megjelölni.  Alig  van  kereskedő,  kinek  szőlője, 
földje,  gazdasága  ne  volna.  Vegyük  föl  már  most  azt  az  esetet,  hogy 
valaki,  mint  végső  eszközhöz,  ahhoz  nyúl,  hogy  utolsó  terményét  is 
eladja,  a  mi  még  volt,  és  a  kereskedő  azt  mondja  neki :  «Én  is  vesz- 
tettem, nem  fizetek. »  Gondoljuk  meg,  t.  képviselőház,  hogy  a  mora- 

toriam  által  minden  hitelintézet,  minden  takarékpénztár  tönkre  volna 
téve.  A  takarékpénztárakba  a  szegény  ember  beadja  filléreit,  az  pedig 
kiadja  nagyobb  összegekben  másnak.  A  szegény  ember  azért  adja  be 
filléreit,  hogy  ha  rá  szorul,  onnan  ismét  kivehesse.  De  ha  amazok, 
kik  a  pénzeket  nagyban  kivették,  nem  fizetnek,  mert  moratórium  van, 
a  takarékpénztár  épen  azoknak  nem  tudná  kifizetni  pénzüket,  kik  éhez- 
nek. (Igaz !)  Bátran  el  merem  tehát  mondani,  hogy  a  moratórium  a  ma- 
gán adósságra  nézve  sokkal  gonoszabb,  sokkal  nagyobb  baj,  mint  maga 
a  baj,  mert  ezen  nem  segíthet,  utókövetkezései  pedig  hosszú  időre  ve- 
szedelmesek. (Igaz!) 

Én  tehát,  az  eddig  előadottak  után,  nem  látok  egyéb  módot, 
mint  hogy,  mivel  alkotmányunk  helyreállítva  nincs  és  a  tettleges 
hatalom  ő  felsége  kezében  van,  ő  felsége  tegye  meg  tettleg  azt,  a  mi 
halasztást  nem  szenved,  addig  is,  mig  alkotmányunk  helyreállíttatnék. 
Mi  nem  várhatunk  az  ínség  dolgában  az  alkotmányos  kormányra: 
tehát  azon  hatalomtól  kell  várnunk  a  teendőket,  a  mely  tettleg  létezik, 
habár  nem  alkotmányosan  is  —  a  nélkül,  hogy  föladnók  jogainkat, 
követeléseinket  alkotmányunk  visszaállítására. 

A  másik  annak  kijelentése,  hogy  az  országgyűlés,  ha  rendkívüli 
körülmények  rendkívüli  erőfeszítést  igényelnének,  kész  megtenni  min- 
dent, a  mit  e  részben  a  helyzet  szükségessé  tesz,  az  alkotmány  és 
törvény  megenged.  Azt  hiszem,  ezt  motiválni  sem  szükséges ;  hisz  ezt 
az  ellenkező  véleményen  levő  urak  is,  az  eszmét  magát  igen  természe- 
tesnek tartva,  módosítványukban  elfogadták. 

Nem  akarok  szólani  az  1 863-diki  visszaélésekről.  Kétségtelenül 
számosak  voltak  azok,  helytelenül  volt  vezetve  az  egész,  és  azt  hiszem, 
hogy  azok  az  emberek,  a  kik  az  éhező  ember  szájából  lopták  el  a 
kenyeret,  nem  csak  tolvajok  voltak,  hanem  szentségtörők  is.  (Helyes ! 
Igaz !)  Teljes  a  hitem,  hogy  okulva  azon  szerencsétlen  példákon,  a 
melyek  akkor  történtek,  a  fejedelem  oly  férfiakat  és  eszközöket  fog 
választani,  a  kik  ily  alávalóságokra  nem  lesznek  képesek.  És  ha  volna 
olyan,  ki  erre  képes  lenne,  hiszem,  reménylem  és  megvárom  a  feje- 
delem igazságszeretetétől,  hogy  őket  hatalmával  büntetni  fogja.  És 
büntetni  fogja  az  ország  gyűlölete,  és  ha  annyira  eltompult  volna 
lelkiismeretek,  hogy  az  nem  szab  rajok  büntetést,  és  annak  kínjait 
nem  érzik,  büntetni  fogja  őket  a  nép  átka. 

Nem  vitatom  azon  okokat,  melyekből  az  inség  származott,  meg 
vannak  említve  a  felirati  javaslatban,  meg  vannak  említve  az  én  indít- 
ványomban is :  az  előbbi  súlyos  csapások,  a  63-diki  inség,  az  abból 

származó  terhek,  melyek  még  most  is  nyomják  a  földmivelőket,  s  az 
ország  alkotmányos  befolyása  nélkül  folytonosan  növekvő  közterhek. 
Most  ujabban  ezeket  azért  sem  tartom  szükségesnek  kutatni,  mert  azt 
gondolom,  midőn  a  falu  ég,  nem  az  az  első  dolog,  kikutatni,  honnan 
származott  a  tűz  ?  hanem  első  kötelesség,  hogy  oltsuk  el  a  tüzet ;  és 
ha  nem  találhatunk  tiszta  vizet,  elfogadjuk  a  kevésbbé  tisztát  is,  és  rá 
öntjük.  (Tetszés.) 

Hátra  van  még  felelnem  azon  kérdésre,  a  feliratot  óhajtom-e 
vagy  nem.  A  feliratot  akkor,  midőn  a  ház  a  küldöttséget  kiküldötte, 
igen  természetesnek  találtam;  most  nem  tartom  logikus  dolognak, 
hogy  mikor  a  fejedelem  megkezdte  az  intézkedést,  akkor  kérjük,  hogy 
intézkedjék.  A  végzésben  kimondjuk,  hogy  mi  mindent  várunk  tőle ,- 
a  feliratot  pedig  felküldeni  most  szükségesnek  nem  látom.  De  a  felirat 
végén  volt  egy  másik  eszme,  hogy  azon  esetre,  ha  rendkívüli  eszközök 
lesznek  szükségesek,  az  ország  az  alkotmány  és  törvény  értelmében 
erre  készségét  nyilvánítja.  Ezt  szintén  be  kivánom  tétetni  a  végzésbe. 
Végre  nevezzük  ezt  bár  végzésnek  vagy  határozatnak,  ez  engem  nem 
bánt.  Ez  a  szó :  határozat,  oly  tiszta,  egészséges  éa  becsületes  magyar 
szó,  mint  e  szó :  felirat.  Én  ezen  szótól  semmit  sem  idegenkedem,  és 
azt  hiszem,  hogy  mikor  az  egyik  szükséges,  az  egyiket  tegyük,  mikor 
meg  a  másik  szükséges,  a  másikat.  Ha  ő  felsége  61-ben  annyit  mon- 
dott és  tett  volna  az  alkotmány  helyreállítására,  a  mennyit  most  tett, 
megkezdvén  az  inség  iránti  intézkedést :  azt  hiszem,  se  határozati,  se 
felirati  párt  nem  lett  volna.  Ha  akkor  azt  mondotta  volna  ő  felsége : 
•Igenis  helyreállítom,  intézkedem*,  nem  lett  volna  felirat,  nem  lett 
volna  határozat.  Most  íme  !  ezt  tette :  tehát  maradjunk  a  végzés  mel- 
lett. Én  semmit  sem  irtózom  a  határozati  párthoz  számíttatni  e  dolog- 
ban, valamint,  ha  szükséges  lesz,  mindig  ahhoz  fogok  számíttatni. 
Végzem  tehát  szavaimat  avval,  hogy  én  a  feliratot  —  ámbár  annak 
elveit  pártolom  —  a  körülmények  jelen  állapotában  nem  tartom  szük- 
ségesnek, hanem  végzésben  kívánom  azokat  kimondatni,  miket  indít- 
ványomban föltettem.  (Zajos  éljenzés.) 

Nyáry  Pál  minden  fentartás  nélkül  elfogadta  Deák  Ferencz  határo- 
zati javaslatát. 

Tisza  Kálmán  a  képviselőház  június  14-dikén  tartott  ülésében  kije- 
lentette, hogy  Deák  Ferencznek  az  inség  tárgyában  előterjesztett  indítvá- 
nyát egész  terjedelmében  és  tartalmára  nézve  nem  fogadhatja  el ;  hozzá 
tette  azonban,  hogy  eltérőleg  egyik  előtte  szólott  képviselőtársától,  benne 

semmi  alkotmánysértést  nem  talál,  s  szomorú  nap  volna  reá,  a  szólóra  nézve, 
többet  mond,  szomorú  nap  volna  a  házra  nézve,  midőn  még  oly  emberek 
is,  kiknek  egész  hosszú  élete  az  alkotmány  és  a  közügy  szolgálatának  volt 
szentelve,  az  alkotmányt  sértenék  meg.   Deák  Ferencz  javaslatát  akkint 
kívánta  kiegészíteni :  hogy  mondja  ki  a  képviselőház  azon  meggyőződését, 
hogy  a  fenyegető  inség  elhárítására  egyetlen,  teljesen  czélhoz  vezető  eszköz- 
nek az  alkotmány  teljes  helyreállítását  tartja ;  továbbá,  hogy  midőn  a  kép- 
viselőház, miként  a  javaslatban  is  foglaltatik,  megigéri,  hogy  a  jelen  viszo- 
nyok közt  is  megteszi  mindazt,  mit  törvénysértés  nélkül  tehet,  jelentse  ki 
egyszersmind  azt,  hogy  folytonos  figyelemmel  fogja  kisérni  ez  ügyet  és 
fentartja  magának,  hogy  a  mennyiszer  erre  szükség  lesz,  egyenesen  ő  felsé- 
géhez fordulhasson.  Ehhez  képest  Deák  Ferencz  indítványát  a  negyedik 
bekezdéstől  kezdve  így  akarta  szerkeszteni :  De  mintán  ismételt  fölirataink 
mindeddig  sikeretlenek  maradtak,  s  a  felelős  kormány  és  a  törvényhatósá- 
gok alkotmányos  állása  még  most  sincs  visszaállítva,  a  képviselőház  nem 
tehet  vala  egyebet,  minthogy  hódoló  tisztelettel  megkérvén  ő  felségét,  hogy 
a  fenyegető  baj  megelőzésére  királyi  hatalmánál  fogva  intézkedni  méltóztas 
sék,  egyszersmind  megújítsa  alkotmányunk  teljes  visszaállítása  iránt  több 
izben  kifejezett  jogos  kérelmeit,  már  csak  azért  is :  mert  meggyőződése  sze- 
rint csupán  felelős  kormány  és  az  önkormányzati  jogaikba  visszahelyezett 
törvényhatóságok  útján  lehet  a  szükséges  intézkedéseket  teljes  czélszeru- 
séggel  végrehajtani,  ő  felsége  azonban,  mielőtt  a  képviselőháznak  e  tárgy- 
ban megbízott  választmánya  munkálatát  befejezhette  volna,  saját  fejedelmi 
s  atyai  indulatából   és  önszántából  az  intézkedést,  köztudomás  szerint, 
kegyelmesen  megkezdette.  Örömmel  győződött  meg  ez  úton  a  képviselőház 
arról,  hogy  ő  felsége  legmagasbb  figyelmét  az  Ínséggel  fenyegetett  nép  sorsa 
ki  nem  kerülte.  De  valamint  egyfelől  nagy  megnyugtatást  szerez  ez  a  kép- 
viselőháznak az  iránt,  hogy  a  fenyegető  inség  nem  fog  egész  nagyságában 
a  népre  nehezedni,  úgy  másfelől  leverÓleg  hat  rá  az,  hogy  a  megkezdett 
intézkedés  nem  törvényes  kormány  által,  nem  a  jogaiba  visszahelyezett  tőr- 
vényhatóságok útján  a  nyilvánosság  ellenőrzése  mellett  czéloztatik  végre- 
hajtatni, mi  miatt  félnie  kell  még  attól  is,  hogy  ő  felségének  legkegyelme- 
sebb atyai  szándéka,  a  czélszerŰtlen  kezelés  által,  részben  legalább,  meg  fog 
hiusíttatni.  Mindamellett  azonban  a  legmagasabb  fejedelmi  intézkedés  után 
nem  látja  czélszerűnek  a  képviselőház,  hogy  jelenleg  ő  felségéhez  fölirattal 
járuljon,  de  határozatilag  kimondja  azt:  1-ször,  hogy  a  fenyegető  inség 
elhárítására  biztosan  czélhoz  vozető  módnak  egyedül  az  alkotmány  vissza- 
állítását tekinti ;  hiszi,  hogy  erről  ő  felsége  is  meg  fog  győződni,  s  annyi- 
val inkább  reméli,  sőt  joggal  elvárja,  hogy  ez  iránt  ismételten  kifejezett 
jogos  kérelmeit  mielőbb  teljesítendi ;  2-szor,  hogy  addig  is,  míg  ez  megtör- 
ténnék, ő  felsége  egyenes  felszólítására  mindazt,  a  mit  e  részben  alkotmány 
és  törvény  szerint  tehet,  legnagyobb  készséggel  megteendi;  3-azor,  hogy 
folytonos  figyelemmel   fogja  ezen   ügyet  kísérni,   és  fentartja  magának, 

hogy    valahányszor  szükséges  leend,  e  tárgyban  egyenesen  ő  felségéhez 
járuljon. 

Mi  e  módosítvány  ?  —  írja  Szász  Károly  —  lényegileg  ugyanaz,  mit 
Tisza  a  zárt  ülésben  felhozott  volt,  de  Deák  kemény  felszólalására  elhall- 
gatott vele ;  ugyanaz,  melyet  pártfelei,  Ghyezy,  Nyáry,  Ivánka  Imre  a 
bizottságban  vitattak ;  ugyanaz  végre,  a  mi  Káttay  Ödön  módosít ványa.  Mit 
mondok ;  hisz  Tisza  úgynevezett  módosítványa  tulaj  donkép  nem  is  módo- 
sítvány, hanem  ellenindítvány;  mert  módosítvány  minden  nyelvtani  és 
politikai  szótár  szerint  annyit  tesz  :  elfogadni  a  szöveget  egészében,  lénye- 
gében, s  egyes  -  inkább  vagy  kevésbbé  fontos  részletekre  nézve  tenni 
változtatásokat,  melyek  az  egész  szerkezettel  megférnek.  Tisza  elfogadja 
Deák  szerkezetéből  a  bevezetést,  semmi  többet,  a  helyzet  constatirozását ; 
a  hozandó  végzést  magát  egészen  elveti  s  helyette  ellenkezőt  javall..  Illik-e 
ily  eljárás  politikai  férfiúhoz  ?  illik-e  Deák  soi-disant  pártfeléhez,  hisz  ők 
mondják  magokat  a  valódi  Deák-pártnak,  mi  szerintök  Apponyisták  va- 
gyunk . . .  Illik-e  ez  azon  Tiszához,  kit  Deák  az  országgyűlés  alatt  annyira 
kedvelt,  megkülönböztetett,  úgy  szólván  fiának  fogadott . . .  ? 

Tisza  tehát  az  asztalra  tette  módosítványát.  Oda  lökte  az  Eris  almá- 
ját az  eddig  egyesült  nagy  párt  két  része  közé.  Mi  láttuk,  vagy  legalább 
látni  véltük  az  elrejtett  czélzatot.  Az  következő  volt :  egy  mellékes  és  pedig 
igen  plausibilis  kérdésnél  megoszlatni  a  szoros  Deák-pártot  s  annak  szabad- 
elvűbb elemeit  magukhoz  vonni ;  a  különben  is  rosszul  fegyelmezett,  rosszul 
szervezett  s  elégületlen  pártban  ily  szakadás  előidézése  nem  látszott  lehe- 
tetlennek. Lehetett  távolabbi  czél  is.  Forcírozni  a  kormányt.  Mire  ?  Az 
alkotmány  helyreállítására  ?  Oh  nem  ;  azt  fölteszem  rólok,  hogy  ezt  magok 
«em  hitték ;  mondták  is,  hogy  nem  hiszik.  Hanem  forcírozni  az  országgyű- 
lés eloszlatására,  mely,  ha  sikerül  nekik  többséget  csinálni,  múlhatatlanul 
s  rögtön  bekövetkezett  volna.  Némely  baloldaliaknak  pedig,  bizonyos  eshető- 
ségek bekövetkezésére,  mindenesetre  óhajtandóbb,  hogy  a  nemzet  törvény- 
hozása ne  üljön  együtt .... 

A  veszély  tehát  pártunkra,  sőt  az  országgyűlésre  nézve  fenyegető 
volt.  Ezt  átlátta,  ezt  érezte  egyszerre  mindenki.  A  szélső  bal  ujjongva  üdvö- 
zölte új  híveit,  vezéreit.  Részünkről  kitűnőbb  vezértagjaink  egyike  ülés 
után  mindjárt  barátságosan  felszólította  Tiszát,  módosítványa  visszavéte- 
lére, elébe  adván  Deák  bizonyos  h  méltó  neheztelését,  (Deák  nem  volt 
jelen  s  tán  még  nem  is  tudta  mi  történt)  a  bekövetkezendő  szakadást,  8  a 
még  nagyobb  veszélyű  következményeket.  Tisza  hajthatatlan  volt,  becsület- 
ügynek nevezte  módosítványát  s  kimondá,  hogy  azt  semmi  esetre  sem 
vonandja  vissza. 

Gyorsan  kellett  cselekedni.  Délután  6  órára  nagy  értekezletre  híva- 
tott az  egész  Deákpárt  az  Európába.  Mintegy  160-an  jelentünk  meg.  Szám- 
bavettük magunkat.  Körülbelül  20  egyénre  még  a  távollevők  közül  is  biz- 

ion  számíthattunk.  Sőt  számíthattunk  e  kérdésben  Apponyiékra  is,  s  ez 
ismét  mintegy  30  szavazat.  így  bizonyos  többségünk  volt.  Határozottan  s 
egyértelműleg  kimondatott,  hogy  felfogjuk  a  kérdés  egész  jelentőségét, 
annak  távolabbi  czélzatait  s  horderejét,  nyiltan  pártkérdést  csinálunk  belőle, 
s  Deák  szerkezetéből  nem  engedünk  törülni  egy  betűt  sem. 

A  lelkesedés  és  elhatározottság  nagy  volt.  A  párt  e  reá  irányzott 
csapás  előtt  ismét  teljes  mértékben  összeszedte  magát.  Elfeledte  benső 
sérelmeit  s  mint  egy  férfiú  állott  imádott  vezére  mellett.  Fölmerült  ki- 
sebb módosítványok  önként  visszavonattak.  Elhatároztatott  egyszersmind, 
hogy  a  vitát  nem  kérésen dj ük  s  ha  a  bal  nem  provocál  reá,  egyszerűen  sza- 
vazni vagyunk  készek,  ha  igen  :  nem  térünk  ki  előle.  Elhatároztatott  végre, 
hogy  névszerinti  szavazást  követelendünk.  Az  országgyűlésnek,  a  választó- 
kerületeknek, az  országnak  —  ismerni  kell  embereit.  Tudni  kell  végre,  kik 
erőszakolnak  ily,  tisztán  emberiségi  kérdésien  is,  politikai  speculatióból, 
lehetetleníti  akadályokat  {igyunk  fejlődése  s  megoldása  elébe ;  tudni  kell 
végre,  kik  azok  a  képviselőházban,  kik  az  egész  nemzet  bevallott  bölcs  ve- 
zérét igazán  követik ;  kik  nem  csak  nevezik  magokat  Deák  pártjának,  hanem 
a  valódi  Deák-pártot  alkotják. 

Ugyanakkor  a  balközép  is  tartott  értekezletet  a  Tigrisben.  Megálla- 
podásukat homály  födi ;  csak  annyit  tudunk  felőle,  hogy  a  párt  egy  része 
nagy  szorongásba  esett  a  Deáktóli  nyilvános  szakadás  miatt.  Még  akkor 
csak  sejtették,  hogy  mi  névszerinti  szavazást  követelendünk.  Béggel,  ülés 
előtt,  ez  már  bizonyos  és  köztudomású  volt.  Tíz  óra  közeledett.  Tiszáék  egy 
mellékterembe  vonultak  s  kérték  az  elnököt,  várjon  egy  kissé  az  ülés  meg- 
nyitásával. Nagy  volt  a  megdöbbenés  közöttök.  Állítólag  többen  nyilvání- 
tották :  hogy  névszerinti  szavazásnál  kénytelenek  volnának  Deákkal  sza- 
vazni, mert  választásukkor  erre  kötelezték  magokat  s  xígyszólván  ily  fölté- 
tellel választattak  meg. 

A  képviselőház  június  16-dikán  tartott  ülésében  Tisza  Kálmán  a 
következő  nyilatkozatot  tette  :  « Többek  által  saját  legszorosabban  vett  elv- 
barátim közül  is  ez  irányban  felszólíttatván,  minthogy  —  habár  nem  oly 
határozottan  is,  mint  óhajtottam  volna  —  az  eszméket  a  Deák  Ferencz 
igen  érdemes  képviselőtársunk  által  beadott  indítványban  kifejezve  talá- 
lom ;  minthogy  megnyugtatásomra  szolgál  az,  hogy  tegnap  és  tegnapelőtt 
igen  sok  t.  szónok  a  jobb  középből  is  elismerte  azt,  hogy  valóban  a  legczél- 
szerŰbb  intézkedés  az  alkotmány  visszaállítása  útján  volna  elvárható :  ény 
elvbarátim  kívánságára  és  a  köztünk  eddig  létezett  egyetértés  fentartása 
tekintetéből,  módosítványomat  ezennel  visszaveszem.  • 

A  képviselólidz  változatlanul  elfogadta  Deák  Ferencz  indítványát. 

AZ  ELNÖK  MINT  ILYEN  A  TÁRGY  ÉRDEMÉHEZ 

NEM  SZÓLHAT. 

A  képviselőház  1866.  június  14-dikén  tartott  ülésében  Csanády  Sán- 
dor az  inség  tárgyáról  mondott  beszédében  Deák  Ferencz  indítványát  alkot- 
mánysértőnek és  törvényellenesnek  nyilvánította,  «mert  az  a  segélyzésre 
megkívántató  kölcsönösszegek  fölötti  intézkedést  egy  absolut  kormányra 
kívánja  bízni*.  Beszéde  befejezte  után  Szentiványi  Károly  elnök  figyel- 
meztette, hogy  « kölcsönt  kötni  csakis  a  két  tényezőnek,  t.  i.  ő  felségé- 
nek és  a  nemzetnek  áll  szabadságában  ;  ha  tehát  arról  volt  volna  szó,  hogy 
kölcsönképen  segítsünk  az  inség  ügyében,  akkor  a  képviselő  úrnak  tökéletes 
igaza  volna ;  eddig  azonban  erről  szó  nem  volt  és  úgy  vagyok  méggyőződve, 
hogy  ha  az  inség  tárgyában  kölcsön  útján  kell  segíteni,  akkor  ez  az  ország- 
gyűlés  beleegyezése  nélkül  nem  fog  megtörténni*.  Erre  Káttay  (Jdön,  Csa- 
nády  Sándor  és  Madarász  József  nagy  zaj  közben  fejtegették,  hogy  ha  az 
elnök  a  napi  rend  tárgyához  akar  szólni,  előbb  helyét  másnak  kell  átadnia. 

Deák  Ferencz :  T.  ház !  Nem  oly  állapotban  van  az  ország 
akár  politikai,  akár  anyagi  tekintetben,  hogy  még  magunk  között  is 
keserűséget  idézzünk  elő,  (Igaz!  Igaz!)  midőn  szegény  hazánknak 
mindnyájunk  egyesült  erejére  van  szüksége,  hogy  Isten  kedvezéséből 
szerencsésen  kievezhessünk  abból  a  sok  bajból,  a  melyek  közé  a  hulla* 
mok  vetettek.  Tisztelt  elnökünk  egy  észrevételt  tett,  melyet  nem  aka- 
rok czáfolatnak  tekinteni,  mert  arra  joga  nem  volt,  hanem  úgy,  mint 
egyesnek  ejtett  észrevételét.  Ne  akadjunk  meg  rajta;  minden  egyes 
ember  elmondja  észrevételét ;  és  így  azt  hiszem,  menjünk  tovább.  Meg 
vagyunk  győződve,  hogy  a  t.  elnök  úr  legjobban  tiszteli  a  ház  és  min- 
den egyes  képviselő  jogát,  és  ő  bizonyára  senkit  sem  akar  gátolni  előadá- 
sában; annál  kevésbbé  akarta  tehát  jelenleg  is,  mint  elnök,  valaki 
észrevételeit  czáfolgatni.  Véleményem  tehát  az,  ejtsük  el  e  dolgot  és 
szóljunk  magához  a  tárgyhoz.  (Atalános  helyeslés.) 


A  TANÁCSKOZÓ  TEREM  AKUSZTIKÁJÁRÓL. 

A  képviselőház  1866.  június  15-dikén  tartott  ülésében  tárgyalta 
Geduly  Lajos  indítványát,  mely  szerint  a  képviselőház  tanácskozó  terme 
akusztikai  tekintetben  oly  minőségű  lévén,  hogy  a  szónokok  előadásai  alig 

hallhatók  és  érthetők,  öt  tagú  bizottság  küldessék  ki,  mely  a  hiányok  elhá- 
rítására szolgáló  változtatásokat  hozzon  javaslatba.  Bonts  Sámuel  úgy  véle- 
kedett, hogy  a  bajon,  míg  a  ház  együtt  öl,  segíteni  nem  lehet,  ennél  fogva 
az  indítványt  időelőttinek  tartotta. 

Deák  Ferencz:  Azt  tartom,  az  építészetnek  legnehezebb 
föladata  oly  termet  építeni,  melynek  minden  pontjáról  minden  pontján 
meg  lehessen  érteni  a  szót.  Ha  nem  csalódom,  ebben  a  tudománynak 
szabályai  még  nincsenek,  és  a  hol  az  akusztika  el  van  találva,  csak 
véletlenül  találták  el.  Úgy  emlékezem,  az  angol  parlamentben  már  igen 
sok  kísérletet  tettek,  bizonyára  szakértő  emberek,  és  mondják,  hogy  az 
akusztika  most  sem  tökéletes. 

Azt  panaszolják,  nem  hallani  a  szót,  és  óhajtják,  hogy  segítsünk 
a  bajon.  Nem  utasíthatjuk  vissza  e  kérést ;  nem  mondhatjuk,  hogy  e 
bajon  nem  akarunk  segíteni.  Segítsünk  rajta,  ha  lehet.  Azért  akár  egy, 
akár  más  bizottságnak  adjuk  át  e  tárgyat,  azt  mindenesetre  csak  oly 
utasítással  adhatjuk,  hogy  szakértőkkel  értekezve,  adjon  véleményt, 
hogy  miként  lehetne  rövid  idő  alatt,  és  a  nélkül  hogy  az  ülések  tartha- 
tása félbeszakasztatnék,  a  dolgon  segíteni.  Meglehet,  találunk  valami 
módot,  hogy  könnyebben  és  biztosabban  lehessen  haliam;  de  semmi 
esetre  el  ne  utasítsuk  a  kérést,  hanem  adjuk  át  egy  bizottságnak. 
Hiszen  van  egy  nagy  bizottságunk,  a  közintézetek  tárgyában :  ez  hall- 
gassa ki  a  szakértőket  s  adja  be  javaslatát.  (Helyeslés.) 

A  képviselőház  Deák  Ferencz  felszólalása  értelmében  határozott. 


HÁBORÚ  ESETÉRE  MI  TÖRTÉNJÉK  AZ  ORSZÁGGYŰ- 
LÉSSEL? A  KÖZÖS  ÜGYEK  TÁRGYÁBAN  KIKÜLDÖTT 
BIZOTTSÁG  ALBIZOTTSÁGA  NYILVÁNOSSÁGRA  HOZZA 

MUNKÁLATÁT. 

Június  16-dikán  késő  estve  10 — 11  közt  volt  —  írja  Gorove  István 
naplójában  —  midőn  br.  Kemény  Zsigmonddal  találkoztam  a  Dorottya- 
utcza  elején.  Az  utolsó  napok  eseményeiről  szólottunk.  A  múlt  hét  vége 
felé  volt,  monda  Kemény,  hogy  Deákkal  beszéltem.  Az  országgyűlésnek  az 
inségügyi  tárgyalások  és  a  háború  miatt  megnehezült  állásáról  volt  a  szó. 
Tenni  kellene  valamit,  folytatta  Kemény,  hogy  az  új  katonaállítás  napja 
halasztassék  el,  hogy  a  háború  miatt  leiratot  ne  küldjenek  az  országgyűlés- 

hez  s  hogy  az  országgyűlés  együtt  maradjon,  míg  a  közös  ügyek  alválaszt- 
mánya  befejezi  munkáját.  Erre  megígértem  Keménynek,  hogy  a  reá  követ- 
kező napon  azonnal  kérek  találkozást  Sennyey  tői,  kivel  meglehetősen  barát- 
ságosan vagyok.  Másnap  azonnal  írtam  is  Sennyeynek,  és  ő  nekem  hétfőre, 
18-dikára,  tűzött  órát.  Idő  közben  azonban,  miként  mindjárt  előadom,  kül- 
detésem czélja  megszűnt  s  én  kénytelen  voltam  Sennyeyt  meglátogatva, 
tőle  bocsánatot  kérni,  hogy  most  már  nincs  vele  mit  közölnöm. 

Június  17-dikén  estve  ugyanis  megérkezett  Mailáth,  s  már  18-dikán 
reggel  Deáknál  volt.  Ebédtől  Deák  magával  vitte  Bezerédjt,  Kandó  Kálmánt 
és  Széli  Józsefet  fel  a  szobájába.  E  meghívásnak  czélja  az  volt,  hogy  néze- 
teiket meghallgassa  arról,  hogy  a  háborús  viszonyok  közt  mi  történjék  az 
országgyűléssel  ?  A  császár  nem  bánja,  ha  az  országgyűlés  együtt  is  marad, 
csak  azt  kívánja,  hogy  kezesség  nyújtassék  neki,  hogy  az  országgyűlésen 
semmi  olyas  nem  fog  történni,  mi  őt  ellenségei  előtt  compromittálja.  A  kér- 
dés veleje,  hogy  az  országgyűlés  elnapoltassék-e  vagy  sem  ?  E  beszélgetés- 
ről  annyit  tudok,  hogy  Bezerédj,  Széli  erősen  az  elnapolás  mellett  nyilat- 
koztak, ellene  Kandó  és  a  később  odajött  Andrdssy  Gyula. 

Esti  nyolcz  óra  lehetett,  midőn  én  a  Városerdőbe  mentem  gyalog 
kifelé,  s  megpillantván  a  társaskocsit,  melyben  Deák  magánosan  jött  vissza, 
megállítottam  s  felültem  melléje,  ő  azonnal  elkezdett  az  elnapolásról  szó- 
lani, s  előadta,  hogy  Maildth-nsk  azon  kérdésére :  kezeskedik-e,  hogy  semmi 
nem  történik  majd  az  országgyűlésen  stb.,  mint  fentebb,  mit  adott  ő  vála- 
szul :  hogy  nem  kezeskedik  s  elmondta  okait.  Leszállván  a  kocsiról,  még  jó 
darabot  mentünk  gyalog  együtt,  s  azzal  váltunk  el  egymástól,  hogy  gondol- 
kozzam a  tárgyról  s  holnap  délre  hívjam  meg  hozzá  Bezerédjt,  Kandót, 
Bittó  Istvánt.  Kérdem,  hát  Andrássyt  ne  ?  Azt  ne,  feleié,  az  egészen  más- 
ként fogja  fel  a  dolgot. 

Június  19-dikén  megjelentünk  Deáknál  és  kimentünk  vele  a  Város- 
ligetbe a  meghívottak  és  Molnár  József ;  az  ebédnél  hozzánk  társult  Kemény 
Zsigmond.  Az  ebéd  vége  felé  kezdődött  a  beszélgetés  az  elnapolásról.  Deák 
előadta,  hogy  miként  intézte  hozzá  Mailáth  a  kérdést.  Megkezdődvén  a 
háború,  a  kormány  nem  teheti,  hogy  róla  ne  szóljon  az  országgyűlésnek  s 
ezzel  ignorálja ;  mit  mondana  ehhez  az  országgyűlés  ?  A  császár  nem  bánja, 
ha  együtt  is  marad  az  országgyűlés,  de  kezeskedik-e  Deák  stb.,  mint  fentebb. 
•Én  (Deák)  erre  azt  válaszoltam,  hogy  én  nem  kezeskedhetem,  hogy  ha  új 
ujonczozás  történik,  ez  mint  törvénytelen  meg  ne  támadtassék ;  védelmezni 
én  se  tudnám.  Ha  felhozatik  az,  hogy  e  háború  nem  magyar  háború,  hogy  azt 
S  felsége  mint  a  német  szövetség  tagja  kezdi  és  folytatja,  és  ennél  fogva 
nem  is  olyan,  melyet  mi  a  pragmatica  sanctiónál  fogva  viselni  tartoznánk, 
sőt  olyan,  a  melyre  nézve  1861-ben  kimondtuk,  hogy  a  német  szövetség 
háborúja  nem  a  mi  háborúnk :  ki  fog  ezeknek  ellentmondani  tudni  ?  Mi 

fog  akkor  történni,  ha  az  osztrák  seregeket  megverik  ?  Ekkor  is  azt  kíván- 
ják, hogy  jót  álljunk  ?  Én  nem  tudok  jót  állani,  és  ha  a  fentebbi  megtáma- 
dás előfordul,  én  a  törvénytelen  ujonczozást  védelmezni  nem  is  tudom, 
nem  is  akarom*.  Arra  nézve,  hogy  az  országgyűlésen  olyan  ne  történjék,  a  mi 
a  császárt  compromittálná,  jót  lehetne  állani,  mondottam  én  (Gorove),  mert 
a  nagy  többség  melletted  van,  s  hatalmában  van  minden  olyant  elfojtani. 
•Igen,  csakhogy  én  nem  tudom  a  kormányt  védelmezni.  A  mint  mondják 
(tehát  M.  monda),  az  ujonczozás  bizonyos.  Igaz,  a  múltkor  nem  szólottunk 
róla,  mert  az  mintegy  normális  katonaállítás  volt ;  de  ez  új  állításnál,  ha 
szóba  hozatik,  hogyan  mondhassunk  mást,  mint  mit  mondani  fognak  azok, 
kik  mint  törvénytelent  meg  fogják  támadni  ?  És  mit  fogunk  tenni  akkorr 
ha  mindazokat,  kiknek  gyermekeit  elviszik,  az  országgyűlés  ellen  fogják 
izgatni,  mint  a  mely  az  ujonczozást  megakadályozni  még  csak  nem  is 
akarta. »  Én  azt  mondtam  erre  Deáknak,  hogy  igyekeznünk  kell  a  tanács- 
kozásokat higgadtan  vezetni,  elmondhatunk  sokat,  fentarthatjuk  az  ország 
jogait.  «Igen,  ha  mind  olyan  magunkforma  emberekből  állana  az  ország- 
gyűlés. Erre  hatalmunk  nincs. » 

Mit  fog  ellenben,  vetettem  én  közbe,  az  ország  mondani,  ha  az 
országgyűlésről  semmit  fel  nem  mutathatunk,  mert  hisz  a  két  föliratban 
ugyanaz  van,  mit  már  61-ben  mondottunk?  Hová  lesz  az  irány,  melyet 
mint  vezérünk  kitűztél,  melyet  a  nemzet  elfogadott,  magáévá  tett ;  mi  lesz 
ebből  az  irányból  a  háború  alatt  és  annak  eshetőségei  közt  és  utána  ?  Ha 
Ausztria  győz,  a  katonai  párt  kerekedik  fölül,  s  ekkor  szóba  sem  fognak 
velünk  állani ;  ha  Ausztria  megveretik,  tért  nyer  a  forradalmi  politika ;  tör- 
ténhetik minden,  csak  az  nem  áll  meg,  mit  most  mi  állítottunk  föl.  Mit  fog 
a  nemzet  tenni,  ha  te  most  odahagyod  a  konnányrudat  és  ezzel  világossá 
teszed,  hogy  politikád  nem  vezetett  czélhoz  ?  Nem  fog-e  más  politika  felé 
fordulni  s  különösen  az  izgatásoknak  karjaiba  vetni  magát  ?  Ezeket  s  ilye- 
ket  mondottam  én. 

Én  az  invasiót  s  ennek  következtében  a  forradalmat  szintén  az  even- 
tualitások  közé  sorozom ;  de  ellenében  sokkal  több  mást  s  azt  mint  legvég- 
sőt számítom ;  ez  esetben  nem  lehetne  jót  állani,  igaz,  de  én  ennek  elébe 
megyek,  s  azt  hiszem,  hogy  nem  fog  megtörténni. 

Ezeket  s  ilyeket  mondottam  én,  valamint  KaiM  és  Bittó.  Velünk 
volt  még  Kemény  Zsigmond,  de  ellenünk  Molnár  s  Bezerédj. 

Jól  van,  monda  Deák,  ha  gondoljátok,  hogy  a  dolgok  így  állanak,, 
beszéljetek  barátinkkal,  s  ha  ezek  sem  tartják  az  elnapolást  szükségesnek, 
én  írok  holnap  Mailáthnak. 

Azt  mi,  hogy  nélküled  történjék  ez,  el  nem  vállaljuk,  mert  el  nem 
vállalhatjuk. 

Ki  vállalhatna  most  felelősséget,  midőn  a  nemzet  nagy  többsége  sor- 
sát Deák  kezébe  tette  le  ? 

Elhagytuk  az   étkező  helyet    (Bimbósház)   s   árnyékba   vonultunk* 

Útközben  én  barátinknak  még  így  nyilatkoztam :  Szomorú,  szomorú,  hogy 
az,  mit  ötéves  magábaszállás,  gondolkozás  eredményezett,  a  kibékülésnek 
iránya,  melyhez  annyi  komoly  hazafi  csatlakozott,  s  vele  a  párt,  mely  con- 
solidálódott,  semmivé  lesz.  A  harcz  bizonytalanságainál  fogva  a  nemzet 
sorsa  a  véletlennek  bocsáttatik  által. 

Csak  azt  sajnálom,  hogy  Deák  ismét  azon  helyzetbe  jön,  melyben 
volt  1 848-ban,  hogy  bölcseségének  szavát  nem  fogja  hallatni,  és  így  a  nem- 
zet nem  fog  választani  tudni  a  között,  a  mi  a  véletlen  felé  ragadja  s  az  ő 
mélyreható  Ítéletének  tanácsa  közt. 

Meghajlott  lélekkel  hagytam  el  a  társaságot  s  mentem  a  megyék  ren- 
dezése tárgyában  kiküldött  bizottság  ülésébe  azon  gondolattal,  hogy  ez 
most  már  nem  egyéb,  mint  üres  szinpadiasság.  Semmiből  sem  lesz  semmi. 
Deák  így  akarja,  s  az  elnapolás  s  utána  a  feloszlatás  meg  fog  történni. 

Június  19-dikén  délután  —  írja  Gorove  István  naplójában  —  hitel- 
intézeti közgyűlés  volt  a  Köztelken.  Andrássyval  együtt  hagytuk  el.  0  hoz- 
zám jött,  hogy  a  közös  ügyek  tárgyában  Deák  javaslata  ellen  készített  mó- 
dosítványát  nekem  felolvassa.  Egy  negyed  1 2-re  lehetett.  Nervosus,  ingerfiit 
volt  azért  is,  hogy  kényszerítve  érezte  magát  e  módosítványok  megkószí- 
tésére,  azért  is,  mert  bántotta  az  elnapolás  kérdésének  mikénti  fejlődése,  s 
az,  hogy  a  Deák  nézetétől  az  övé  eltért.  Mailáthot  pedig  12  órára  magához 
várta.  Elolvasta  a  főszakaszokat,  és  én  helyeseltem  azokat. 

Az  elnapolás  kérdése  oly  fontos,  hogy  még  a  közös  ügyeket  is  hát- 
térbe szorította,  és  minden  elme  azzal  foglalkozik.  Mi  is  erre  tértünk  át. 
Érveink  összevágtak.  Ő  a  Deáknál  aznap  folyt  értekezésről  szólva,  panasz- 
kodott a  poltronok  ellen.  Elmondotta,  hogy  kik  voltak  közülök  ott  és  kik 
hiányoztak  még.  Ingerűit  volt  s  távozott,  ő,  hogy  Mailáthtal  jöjjön  össze,  én 
hogy  Deákkal  találkozzam. 

Estve  már  mindenfelé  folyt  a  vita  az  elnapolásról.  Pártunk  többsége 
az  elnapolás  ellen  nyilatkozott. 

Vdrady  Gábor  •  Országgyűlési  Leveleidben  1866.  június  21-dikén 
ezeket  írta :  Mindenki  az  országgyűlés  elnapolásáról  beszél,  s  nem  egészen 
ok  nélkül,  mert  a  főkanczellár  Pesten  létének  főczélja  az  volt,  hogy  az  e 
kérdés  körüli  hangulattal  megismerkedjék.  Mondják,  hogy  a  főkanczellár  az 
itt  több  oldalról  hallott  ellenészrevételek  és  az  elnapolás  iránt  kijelentett 
aggodalmak  meghallgatása  után  is  azon  meggyőződéssel  tért  vissza  Bécsbe, 
hogy  az  elnapolás  kikerülhetetlen. 

Június  20-dikán  ezeket  írta  naplójába  Gorove  István  :  A  közös  ügyek 
tárgyalásának,  különösen  a  kezelési  módnak  kérdése  volt  szőnyegen  a  15-ös 
választmányban.  Mindenki  az  országgyűlés  bezárása  gondolatának  benyo- 
-mása  alatt  jelent  meg.  3 — 4-es  csoportokban  csak  erről  van  szó.  Deák  szeg- 

letekbe  félrevontan  egyiket  s  másikat  capacitálja,  hogy  az  elnapolásnak 
meg  kell  történni  a  küszöbön  álló  viszonyok  között.  A  15-ös  választmány- 
ban az  elnapolást  rosszalják :  Andrássy,  én>  Fest,  Mikó,  ApponyL  Láiiyay 
hallgat,  Eötvös  nem  meri  véleményét  nyilvánítani,  Hottán  sem  mellette, 
sem  ellene  nem  nyilatkozik,  Somssich  inkább  ellene  van.  A  határozatiak  az 
elnapolás  ellen  vannak  Ghyczy  nem  hiszi,  hogy  az  országgyűlést,  mert  sze- 
rinte nagyon  is  loyalis,  feloszlassák;  meglehet,  ezen  argumentummal 
palástolja  kívánságát,  hogy  ez  országgyűlésnek  most  semmi  eredménye  ne 
legyen,  mert  szerinte  a  közös  ügyekkel  rossz  kerékvágásba  jutottunk.  Tisza 
azt  óhajtaná,  hogy  a  15-ös  választmány  munkálatát  egészen  befejezze.  Azért 
alkalmasint,  mert  a  háború  fejleményei  közt  eshetőséget  lát  arra,  hogy  az  ő 
javaslatukat  karolja  föl  a  nemzet  többsége  s  nem  a  Deákét. 

A  közös  ügyi  alválasztmány  június  21-dikén  tartott  ülése  után  az 
elnapolás  kérdése  újra  szőnyegre  jött.  Apponyi,  Eötvös,  Fest,  Andrássy  és 
én  voltam  egy  csoportban  ;  Andrássy  az  elnapolás  megengedését,  az  abba 
való  beleegyezést  politikai  öngyilkosságnak  mondotta.  Közbejött  Deák 
ellenkező  nézetével  és  ismert  okoskodásával.  «De  mit  csinálunk,  ha  új  ka- 
tonaállítás iratik  ki,  ha  a  háború  törvényessége  a  baloldal  által  szóba  hoza- 
tik  ?•  Erre  Andrássy  feleié:  Francziaországban  19  követ  van,  a  ki  magának 
a  dynastiának  törvényes  existentiáját  tagadja ;  nem  törődnek  velők  semmi 
körülmények  közt,  s  tovább  mennek.  Deák  (zsémbesen) :  Édes  barátom  f 
hagyj  fel  azokkal  az  örökös  példákkal  és  hasonlatokkal,  azok  ott  egészen 
más  körülmények,  mint  a  mieink. 

Az  egész  15-ös  bizottság  a  legkedvetlenebb  hangulatban  oszlott  el.  Mi 
az  elnapolás  miatt,  Deák  azért,  mert  most  már  a  közösügyi  munkálatot  ő 
is  minél  előbb  szerette  volna  az  alválasztmányban  keresztül  vinni  s  a  na- 
gyobb bizottság  elé  juttatni.  Ebben  meg  Andrássy  módosító  javaslatai 
hátravetették. 

Semmi  nem  hatott  Deákra  annyit,  mint  az  az  észrevétel,  melyet  a 
19-diki  ebédnél  én  is  tettem,  s  melyet  alkalmasint  mások  is  tettek  :  hogy 
az  országgyűlés,  szemben  a  bizonytalan  jövő  eshetőségeivel,  nem  oszolhatik 
úgy  el,  hogy  létének  ne  legyen  más  nyoma,  mint  a  két  fölirat,  melyekben 
alig  van  új  mondva,  legnagyobb  részt  ismétlése  azoknak,  miket  1861-ben 
elmondottunk.  Azért  sürgette  most  már  Deák  lázasan  a  15-ös  választmány 
munkálata  elkészültét. 

Június  22-dikén  Deák  Murányit  elküldötte  Budára  Sennyeyhez  az 
elnapoló  határnap  elhalasztása  érdekében,  mindinkább  erősödvén  benne  a 
meggyőződés,  hogy  az  országgyűlés  nem  oszolhatik  el  a  nélkül,  hogy  a  fő 
kérdés  megvitatásának  némi  eredménye  ne  legyen,  s  ez  eredmény  ne  jusson 
a  nemzet  s  a  világ  keze  közé. 

23-dikán,  a  közösügyi  alválasztmány  ülésének  elején,  Deákot  az  ülés- 

bői  kihívták ;  ekkor  volt  az,  hogy  Sennyey  még  az  nap  találkozást  kért 
Deáktól,  mit  az  neki  három  órára  megadott. 

Délután  2  órakor  az  alválasztmány  befejezte  tanácskozásait  és  abban 
a  hitben  és  azzal  a  megállapodással  oszlott  szét,  hogy  Deák  és  Csengery  a 
szerkezetet  három-négy  nap  alatt  elkészítik,  mi  —  az  albizottság  tagjai  — 
június  27-dikén  összejövünk,  pár  napig  discutiáljuk  a  szerkezetet  és 
30-dikán,  az  az  szombaton  a  67  -es  bizottság  elé  terjesztjük. 

Délután  3  óra  felé  nálam  volt  Sennyey  és  annyit  mondott,  hogy  az 
elnapolás  bizonyos,  a  leirat  már  alá  is  van  írva,  de  kezei  közt  még  nincs. 

Az,  hogy  Sennyey  Deáknak  az  elnapolás  elhalasztására  vonatkozó 
kívánságát  Bécsbe  telegraphirozta,  alig  szenvedhet  kétséget;  de  hogy  e 
kérésnek  azon  időpontban,  midőn  az  elnapoló  leirat  már  alá  volt  írva, 
midőn  a  nagy  ütközetek  pillanata  megérkezett,  nem  lehetett  más  ered- 
ménye, mint  hogy  az  elnapolás  tovább  nem  halasztható,  lehetetlen  volt 
nem  gyanítani. 

A  mint  Deák  kívánsága  megtagadásáról  értesült,  az  erély  és  rögtöni 
elhatározás  színvonalára  emelkedett  mindjárt. 

E  pillanatokban  nem  voltam  Pesten,  de  maga  beszélte  aztán,  hogy  va- 
sárnap —  24-dikén  —  már  reggel  Csengery  nála  volt,  s  ők  a  szerkezetet  az 
egész  javaslatra  nézve  fél  háromig  délután  befejezték,  mi  szerintem  is  lehet- 
séges volt,  mert  a  megállapodások  a  15-ös  választmányban  már  formába 
öntettek  s  csak  a  stiláris  módosítások  tartattak  fenn  későbbi  ülésekre.  Csen* 
gery  még  az  nap  délután  elkészült  a  munkával. 

Hétfőre  —  25-dikére  —  reggel  10  órára  rögtönözve  összehívatott  a 
15-ös  választmány.  Ez  változtatás  nélkül  elfogadta  Deák  szerkezetét.  Dél- 
utánra összehívatott  a  67-es  bizottság.  Ennek  a  javaslat  felolvastatott,  s 
kinyomatása  elrendeltetett.  A  czél  tehát  el  lett  érve. 

A  15-ös  választmány  munkálata:  ezen  alapja  az  új  Magyarországnak 
és  Ausztria  új  szerkezetének,  a  nyilvánosságnak  át  lett  adva,  még  pedig 
azon  a  napon,  midőn  a  24-dikei  custozzai  győzelem  falragaszok  és  lapok 
útján  hirdettetett.  Egy  új  tanúság  arra,  hogy  a  históriai  tények  mindig  az 
események  nyomása  alatt  szülemlenek  meg. 

Mi  lehetett  az  indító  ok,  hogy  Deák  az  átalános  forrongás  e  pillanatá- 
ban, midőn  már  az  ágyúk  szóknak  s  a  vér  folyik,  midőn  mindenki  agita- 
táóban  van  s  az  izgatások  külföldről  szintén  megindultak :  annyira  sietett 
munkálatát  a  nemzet  s  a  világ  kezéhez  juttatni  ?  A  háború  esélyei  for- 
dultak meg  lelkében.  Vagy  győznek  az  osztrákok,  s  ez  esetben  valószínűnek 
tarthatta,  hogy  a  katonai  párt  kerekedik  felül  a  császár  személye  körül, 
ehhez  a  bureaukratia  vagy  a  centralisták  vagy  más  inconstitutionalis  ele- 
mek csatlakozandnak,  és  e  hatalom  a  nemzetre  fog  súlyosodra  s  a  nyomás 
szülte  viszontagságok  között  és  a  keletkező  viták  tömkelegében  a  nemzet- 
nek nem  lesz  jelszava,  mely  körül  csoportosulhasson,  a  mi  annál  veszedel- 
mesebb lehet,  mert  az  1848-diki  törvényektől  és  a  61-diki  föliratoktól  a 

kedélyekben  és  nyilatkozatokban  is  eltérések  nyilvánultak,  a  mely  eltérések 
ugyan  szabatos  formát  még  nem  öltöttek. 

E  felülkerekedhető  bécsi  pártnak  ellenében  tehát  legyen  egy  erős 
okmány,  melyre  rá  lehessen  mutatni,  mint  olyanra,  mely  szerint  Ausztria 
reconstituálható,  s  ezzel  végkép  megfosztani  őket  azon  ráfogástól,  a  melylyel 
okvetetlenül  élnének :  hogy  mi  hat  hónapot  kibúvókban  töltöttünk  el  azért, 
mert  egyezkedni  komoly  szándékunk  nem  volt,  és  épen  ezért  nem  is  csinál- 
tunk az  utolsó  időben  semmit.  Szükség  volt  ez  okirat  közzétételére  azon 
különben  okvetetlenül  támadó  ráfogás  ellenében,  hogy  a  háború  esélyeit 
tartottuk  fenn  arra,  hogy  követeléseinket  vagy  feljebb  csigázzuk,  vagy  épen 
a  teljes  elszakadás  lehetőségét  is  szem  előtt  tartsuk. 

Mindezt  az  utolsó  nap  erélyes  eljárása  megczáfolta. 

Hogy  a  lehető  reactio  ellen  új  erőt  adjunk  a  nemzetnek,  kötelesség 
parancsolta ;  hogy  a  munkát,  mit  más  körülmények  közt  kezdtünk,  befejez- 
zük, a  loyalitás  követelte  :  mind  a  kettőnek  megfelelt  vele  Deák. 

Vagy  legyőzetnek  az  osztrákok.  Ez  esetben,  kivált  ha  a  győzelem  oly 
döntő,  hogy  az  ellenség  az  ország  határain  is  betör  s  magának  propagandát 
akar  csinálni ;  ha  magával  hozza  az  emigratiót  kiáltványaival  és  fegyverei- 
vel :  megvan  az  irat,  hogy  a  nemzet  e  közt  és  a  forradalom  közt  választhas- 
son ;  lélekismerete  fel  van  mentve,  mintha  épen  a  legkritikusabb  pillanat- 
ban tanács  nélkül  hagyatott  volna  attól,  kire  a  tanácsadás  szerepét  ruházta, 
s  kinek  tanácsát  eddig  híven  követte  is.  De  ezen  felül  bizonyos  az  is,  hogy 
az  esetleges  vereség  után  előterjesztett  ilyen  javaslat,  mely  mégis  áldozato- 
kat foglal  magában,  hacsak  az  írott  törvényekből  is,  nem  bírt  volna  a  hig- 
gadtság és  magába  szállás  támogató  hatalmával :  a  szó  a  vakmerőé  leendett 
s  a  béke  hangoztatása  talán  gyávaságnak,  talán  a  hon  elleni  bűnnek  is  ke- 
reszteltetik. 

Ha  tehát  háborúnak  kellé  közbe  jönni,  mielőtt  a  javaslat  végleg  elké- 
szült, niegv itattatott  és  tán  elfogadtatott :  a  munkálat  közzétételére  e  pilla- 
nat volt,  ha  nem  is  a  legalkalmatosabb,  de  mint  alkalmatos  az  utolsó.  Deák 
érdeme,  hogy  ezt  felfogta  s  felhasználta. 

Deák  nem  forradalmi  ember,  ezt  számtalanszor  nyilvánította  már 
barátinak,  s  ha  ez  így  van,  s  a  háború  eshetőségei  közt  ott  látja,  mint  pár- 
szor hallottam  tőle,  a  forradalmat  s  a  belháborút :  akkor  ez  alkalmatosabb 
pillanat  arra,  hogy  külön  válaszsza  magát  az  ily  mozgalomtól,  midőn  az 
még  a  bizonytalanság  méhében  van,  mint  a  minőt  talált  volna  később, 
midőn  műve  mellett  előre  már  a  forradalom  ellen  is  csatározott  volna,  s 
így  ennek  irányában  már  compromittálta  volna  magát ;  ekkor  már  elkésett 
volna,  mert,  ha  ekkor  fordított  volna  hátat  a  mozgalomnak,  ezzel  magát  a 
mozgalmat  tagadva  meg,  oly  ügynek  tett  volna  szolgálatot,  melyről  még 
mindig  nem  tudhatja,  vájjon  érdemes  volt-e  reá  ? 

Ezeken  felül  elhatározására  befolyással  volt  —  s  meglehet,  ez  döntött 
nála  —  a  politikai  következetesség  tekintetének.  0  művének  alapját  ayu- 

galmas  időkben,  1865-ben,  sőt  már  1804  végén  vetette  meg.  Múltjának  és 
jellemének  az  felel  meg,  hogy  ily  kritikus  időkben  is,  minők  a  mostaniak, 
megmaradjon  egyszer  elfoglalt  állása  mellett.  0  tőle  magától  indító  okol, 
miért  kívánta  a  publicitást,  egyebet  nem  hallottam,  mint  27-dikén  délben 
ezt:  « legalább  gondolkozhatnak  róla  az  emberek,  s  határozottabban  nyilat- 
kozhatnak mellette  vagy  ellene*. 


A  KÖZÖS  ÜGYEK  TÁRGYÁBAN  KIKÜLDÖTT 
BIZOTTSÁG  ALBIZOTTSÁGÁNAK  TÁRGYALÁSAI. 

I. 

A  magyar  országgyűlés  képviselőházának  1 866-dik  évi  február  28-dikán 
tartott  ülésében  Deák  Ferencz  a  következő  indítványt  tette  : 

« Kimondottuk  a  válaszföliratban,  hogy  a  közös  viszonyok  iránti  javas- 
lat kidolgozásához  haladék  nélkül  hozzáfogunk. 

Indítványozom  tehát,  méltóztassék  a  tisztelt  ház  e  czélra  egy  nagyobb 
számú  bizottságot  választani. 

Véleményem  szerint  e  bizottsághoz  most  50  tagot,  s  midőn  az  er- 
délyi képviselők  itt  lesznek,  azok  közül  15  tagot,  összesen  65  tagot  lehetne 
választani. 

E  nagyobb  számot  azért  hiszem  czélszerűnek,  mert  a  tárgy  is  rend- 
kívül fontos,  de  valószínű  az  is,  hogy  a  bizottság  utóbb  a  tárgyak  külön- 
félesége  szerint  több  szakaszokra  lesz  kénytelen  oszlani. 

Magában  értetődik,  hogy  ha  majd  Horvát-,  Dalmát-  és  Tótország  is 
részt  akar  venni  alkotmányos  módon  e  bizottságban,  annak  ez  országgyű- 
léshez küldött  tagjaiból  is  választatni  fognak  tagok  e  bizottsághoz. » 

Ez  indítvány  tárgyalását  némelyek  akkorra  kívánták  halasztani, 
mire  az  erdélyi  képviselők  is  megérkeznek ;  a  képviselőház  azonban  azt  már- 
czius l-jén  tárgyalás  alá  vévén,  elfogadta  azon  módosítással,  hogy  az  erdé- 
lyiek megérkeztéig  ne  50,  hanem  52  tag  választassák  a  bizottságba,  minek 
folytán  a  teljes  bizottság  67  tagból  állana. 

Rrczel  István  márczius  3-dikán  —  a  mely  napon  a  szavazatok  az 
52  tagra  be  voltak  adandók  —  azt  indítványozta,  hogy  a  hatvanhetes  bizott- 
ság ülései  a  képviselők  irányában  nyilvánosak  legyenek :  a  képviselőház 
azonban  ez  indítványt  márczius  6-diki  ülésében  elejté. 

A  szavazás  eredménye,  melyet  a  márczius  7-diki  ülésben  kihirdettek, 
az  volt,  hogy  252  szavazat  közöl  Deák  Ferencz  nyert  244,  Andrássy  Gyula 
gr.  242,  Ghyczy  Kálmán  242,  Jókai  Mór  240,  Tisza  Kálmán  239,  Bónis 
Sámuel  238,  Szentkirályi  Mór  238,  Nyáry  Pál  237,  Eötvös  József  b.  236, 
€sernovics  Péter  236,  Podmaniczky  Frigyes  b.  235,  Várady  Gábor  235, 

Klauzál  Gábor  233,  Ivánka  Imre  233,  Joannovics  György  233,  Simonyi 
Lajos  b.  -232,  Trefort  Ágoston  231,  Gozsdu  Manó  230,  Somssich  Pál  229, 
Horváth  Boldizsár  229,  Lónyay  Menyhért  228,  Csáky  László  gr.  227,  Szon- 
tagh  Pál  227,  Csengery  Antal  226,  Kautz  Gyula  225,  Bezerédj  László  224, 
Madocsányi  Pál  221,  Hollán  Ernő  220,  Lónyay  Gábor  220,  Somossy  lg- 
nácz  218,  Komáromy  György  218,  Rajner  Pál  216,  Sárközy  József  216, 
Ujfalussy  Miklós  216,  Fest  Imre  215,  Tóth  Lőrincz  215,  Gorove  István  214, 
Kubicza  Pál  214,  Justh  József  213,  Kemény  Zsigmond  b.  213,  Szápáry 
Gyula  gr.  213,  Kandó  Kálmán  213,  Moosonyi  Antal  210,  Prónay  József  206, 
Orczy  Béla  b.  200,  Keglevich  Béla  gr.  200,  Millutinovics  Szvetozár  199, 
Széli  József  193,  Bittó  István  189,  Bartal  György  164,  Zsedónyi  Ede  160, 
Apponyi  György  gr.  156  szavazatot. 

Megérkezvén  a  királyhágóntúli  képviselők,  a  bizottságba  soraikból 
választandó  15  tagra  a  képviselőház  tagjai  ápril  16-diki  ülésökben  adták  be 
szavazatukat,  s  e  szavazás  eredménye,  a  18-dikán  történt  kihirdetés  szerint, 
-az  lőn,  hogy  Bethlen  Farkas  gr.  nyert  227,  Bömches  Frigyes  227,  Hosszú 
József  227,  Zeyk  Károly  227,  Mikó  Imre  gr.  226,  Kun  Kocsárd  gr.  225, 
Mikó  Mihály  225,  Bethlen  János  gr.  224,  Kemény  Gábor  b.  224,  Simay 
Gergely  224,  Torma  Károly  224,  Fehdenfeld  Frigyes  222,  Gecző  János  222, 
•Zimmermann  J.  András  222,  Tisza  László  221  szavazatot. 

Márczius  22-dike  délután  4  órájára  —  írja  Lónyay  Menyhért  napló- 
jában —  volt  a  közösügyi  bizottság  első  Összejövetelére  az  idő  kitűzve. 
-"/45-ig  az  52  tagból  48  jelent  meg  a  tudományos  Akadémia  kis  termében. 

Tisza :  Most  kezdjük  meg,  mert  épen  48-an  vagyunk. 

A  bizottság  egy  negyed  órai  további  várakozás  után  elnöknek  An- 
árássy  Gyula  grófot,  jegyzőnek  Csengery  Antalt  választja  meg. 

Andrássy:  Nincs  gyorsíró,  tehát  anekdotisálhat.  Volt  egyszer  egy 
pap,  a  ki  a  templomba  sietve  elcserélte  szépen  leírt  beszédét  üres  papírral, 
de  csak  a  szószéken  vette  észre  a  hibát.  Azzal  kezdte :  « Isten  a  világot  sem- 
miből teremtette »  s  hallgatóit  annyira  megható  beszédet  mondott,  mint 
még  soha.  Mi  is  így  kezdhetnők  s  vajha  nekünk  is  ugyanaz  a  sikerünk  lenne  f 

Deák :  Formális  jegyzőkönyv  ne  vitessék ;  ma  a  jelenlevők  és  a  vá- 
lasztás jön  bele.  Jövőre  is  házi  legyen  a  jegyzőkönyv.  A  tanácskozási  rend 
kidolgozására  néhány  emberből  álló  bizottság  küldessék  ki.  Öt  legyen. 

Elfogadtatik  és  a  bizottságba  megválasztatnak :  Deák  Ferencz,  Cmir 
gery  Antal,  Klauzál  Gábor,  Szentkirályi  Mór  és  Várady  Gábor. 

Andrássy :  Mennyire  legyenek  a  bizottság  tárgyalásai  nyilvánosak  ? 

(ihyczy :  Nyilvánosak  legyenek. 

Ivánka,  Tisza :  Detto. 

Lónyay :  Ellene  van  a  nyilvánosságnak.  Csak  a  végzéseket  kell  köz- 
zétenni. 


507 

Deák  ugyanazt  mondja.  A  végzéseket  és  ezek  motívumait  hadd  tud- 
ják ;  de  mit  mondottak  az  egyes  személyek,  azt  ne  mondjuk  meg.  Ne  legyen 
kofatársaság,  de  értekezlet. 

Andrássy  is,  Oorove  is  ezt  mondják. 

Ghyczy,  Tisza:  Biz'  ők  nem  hallgatnak,  nem  kötelezik  magukat 
semmire. 

Tisza  később  magának  ellentmond. 

Ghyczy  declarálja,  hogy  nem  fog  hallgatni. 

Deák :  Hát  akkor  minket  sem  kötelez. 

Ugyanerről  az  ülésről  Gorove  István  naplójában  ezeket  írja : 
Hosszabb  vita  keletkezett  arról,  hogy  a  nyilvánosság  vagy  titoktartás 
mily  mértékben  gyakoroltassák  ?  Ghyczy  semmi  nemét  a  titoktartásnak 
megígérni  nem  akarta:  kétszer-háromszor  is  felszólalt.  Ugyanannyiszor 
ellene  Deák,  utoljára  neheztelve  Ghyczyre.  Élesebben  Somssich  szólott,  fej- 
tegetve, hogy  a  pártok  működésének  lesz  odadobva  az  egész  eljárás,  ha  a 
titoktartásnak  egy  bizonyos  mértéke  sem  fogadtatnék  el.  Zsedéiyi  ugyanez 
értelemben  interpellálta  Ohyczyt,  hogy  mire  nézve  akarja  fentartani  a  teljes 
közlési  szabadságot  ?  En  kezdetben  azt  indítványoztam,  hogy  a  külföldi 
journalistákra  való  tekintettel  mondassék  ki,  hogy  semmi  közlést  hitelesnek 
nem  tart  a  bizottság.  Eleinte  senki  sem  pártolta,  de  később  úgy  fejlődött  a 
dolog,  hogy  több  szónok  visszatért  indítványom  lényegére.  Nyáry  formulá- 
zott egy  határozatot,  hogy  senki  a  választmányi  tagok  közül  hiteles  közlé- 
seket ne  tehessen  a  választmány  működéséről  a  lapokban.  A  határozat  az 
lett,  hogy,  ha  fonák  közléseket  adnak  a  lapok,  azokat  majd  a  választmány 
jegyzője  fogja  hivatalosan  megczáfolni.  Ennek  kettő  lesz  a  következése. 
Egyik :  hogy  a  választmánynak  a  lapokkal  kell  polemizálni,  mi  méltósága 
ellen  van  ;  második :  hogy  minden,  mi  meg  nem  czáfoltatik,  hitelesnek  fog 
tekintetni.  Azt  hiszem,  a  választmány  be  fogja  látni,  hogy  csak  az  teljes, 
mit  én  proponáltam,  s  egyszer  mindenkorra  fog  egy  nyilatkozatot  adni. 

A  közös  ügyek  tárgyában  kiküldött  bizottság  —  írja  Hollán  Ernő  e 
gyűjtemény  szerkesztőjének  —  első  üléseinek  egyikén  Deák  Ferencz  a  mo- 
dus  procedendit  néhány  pontozatban  formulázta,  a  melyeket  Csengerynek 
tollba  mondván,  közülünk  egyik-másik  szintén  feljegyzett.  Itt  küldöm  Ön- 
nek ezeket  a  pontozatokat : 

1.  Határoztassék  el,  hogy  a  bizottság  czélszerűnek  látja-e  az  egész 
javaslatnak  kimerítő  részletes  kidolgozásába  tüstént  belebocsátkozni,  vagy 
tán  jobbnak  véli,  egyelőre  a  főelveket,  azok  folytán  a  javaslat  vázlatát  álla- 
pítani meg,  s  a  részletes  kidolgozáshoz  csak  akkor  fogni,  ha  ezen  vázlat  s 
az  abban  foglalt  elvek  mindenik  részről  véglegesen  el  lesznek  fogadva  ? 

2.  Nem  fogadván  el  a  képviselőház  azon  körvonalozást,  melyet  az 

októberi  diploma  tartalmaz,  jelöltessenek  ki  a  választmány  által  azon  tár- 
gyak, melyek  az  említett  közös  viszonyoknál  fogva  közöseknek  tekintendők. 

3.  Határoztassék  meg  minden  egyes  tárgyra  nézve,  hogy  annak  közös- 
sége mennyire  terjed,  mik  azon  pontok,  melyeket  a  képviselőház  ugyanazon 
tárgyra  nézve  Magyarországnak  s  a  magyar  királynak  kíván  továbbra  is 
szorosan  fentartani. 

4.  Határoztassék  el,  hogy  a  fentebbi  két  pontban  foglaltaknak  meg- 
állapítása után,  a  részletes  kidolgozást  megelőzőleg,  minő  lépések  szükségesek 
azon  pontokra  nézve,  melyek  a  felek  kölcsönös  egyetértésével  lesznek  tisz- 
tába hozandók ;  így  pl.  a  közös  czélokra  szükséges  költségek  arányának  egyez- 
kedés útján  eszközlendő  megállapítása. 

5.  Készíttessék  javaslat  azon  mádra  nézve,  mely  szerint  a  közöseknek 
elfogadott  tárgyak  jövendőre  kezeltessenek,  s  az  e  végre  időnkint  szükségen 
érintkezés  történjék. 

6.  Határoztassék  el,  hogy  azon  módosítások,  melyek  a  közös  tárgyak- 
nak, és  azok  mikénti  kezelésének  tekintetéből  törvényeinkben  netalán  szük- 
ségesek, azonnal  kijelöltessenek,  vagy  a  kijelölés  csak  az  első  pontban  em- 
lített vázlatnak  végleges  megállapítása  után  történjék  ? 

7.  Minthogy  a  válaszföliratban  kimondotta  a  képviselőház,  hogy  bő- 
vebben és  részletesen  ki  fogja  fejteni  okait  és  nézeteit,  melyeknél  fogva  az 
októberi  diplomát  el  nem  fogadta,  ezen  okok  és  nézetek  fejtessenek  ki. 

A  tárgyalási  sorozat  kidolgozására  kiküldött  ötös  bizottság  ápril 
3-dikán  nyújtotta  be  a  nagy  választmánynak  javaslatát,  a  mely  május 
4-dikán  elfogadtatván,  tizenöt  tagú  albizottság  küldetett  ki  azzal  az  utasí- 
tással, készítsen  javaslatot  a  közös  viszonyok  tárgyalására  nézve,  s  fejtse  ki 
egyszersmind  részletesen  az  okokat,  a  melyeknél  fogva  az  október  20-diki 
diploma  nem  fogadható  el. 

E  tizenötös  bizottság  tagjai  lőnek :  Andrássy  Gyula  gr.,  Apponyi 
György  gr.,  Csengery  Antal,  Deák  Ferencz,  Eötvös  József  b.,  Fest  Imre, 
Ghyczy  Kálmán,  Gorove  István,  Hóllán  Ernő,  Ivánka  Imre,  Lónyay  Meny- 
hért, Mi  kő  Imre  gr.,  Nyáry  Pál,  Somssich  Pál  és  Tisza  Kálmán. 

A  közös  ügyek  tárgyában  kiküldött  bizottság  május  3-dikán  tartott 
ezen  üléséről  Gorove  István  naplójában  ezeket  írta : 

Délután  ülés  a  közös  ügyekben,  első  az  erdélyiekkel  együtt.  Számra 
jelen  vagyunk  50 — 58 -an. 

Az  ötös  választmány  az  1.  szakaszban  azon  eszmét  ajánlja,  hogy  csak 
a  főelvek  mondassanak  ki.  A  szakasz  elfogadásának  végzésszerű  kimondása 
előtt  feláll  Tisza,  s  halk,  elfogult  hangon  proponálja,  hogy  e  szakaszból  ha- 
gyassék  ki  az,  hogy :  a  részletek  megállapításába  csak  akkor  bocsátkozzunk, 
ha  majd  az  elvek  mindenik  részről  végleg  el  lesznek  fogadva.  Ez  indítvány 
czélja  az,  hogy  a  közösügyi  javaslat  felterjesztése  s  talán  a  főrendeknél  való 

tárgyalása  megakasztassék,  más  szavakkal,  hogy  jelenleg  e  körül  semmi  ne 
történjék.  Ez  indítvány  rövid  megbeszélés  után  mellőztetik.  Apponyi  indít- 
ványozza, hogy  az  elvek  elfogadása  után  a  részletek  kidolgozása  regnicolaris 
bizottságra  bízassák.  A  főrendeket  akarná  behozni.  Ez  is  mellőztetik.  Ezek 
után  Deák  a  2-dik  és  3-dik  pont  kidolgozására  al választmányt  proponál. 
Szomszédjával,  Keménynyel  elkészítik  a  listát.  Deák  ezzel  kezdi:  «Én  csak 
azt  kérem,  hogy  köztük  legyen  Lónyay,  Fest  és  Hollán».  Azután  elkészül  a 
lista,  mely  egy  kis  baloldali  mozgás  után  elfogadtatik. 

Pár  napja  már,  hogy  a  határozatiak  készülődnek.  Tisza  fellépése  is 
erre  mutat.  De  oly  bágyadtan  történt,  hogy  bizonyosnak  látszott,  hogy  a 
küzdÓH  a  főtéren  nem  lesz  heves. 

A  tizenötös  albizottság  május  5-dikén  tartotta  első  ülését. 

A  15  tag  —  írja  Gorove  István  naplójában  —  ma  összeült  az  Aka- 
démia palotájában.  Andrássy  elnök,  Csengery  jegyző.  Ezután  minden  szem 
Deák  felé  fordult.  Deák  érezve,  hogy  csakugyan  tőle  várja  az  első  szót  min- 
denki, röviden,  ünnepélyesség  nélkül,  de  szabatosan  előadja  véleményét 
egészen  a  májusi  programm  értelmében.  Erre  hallgatás. 

Ezek  szerint  első  kérdés  lenne  az  udvartartás ;  méltóztassanak  hozzá 
szólani.  Erre  Nyáry  indítványozza,  hogy  miután  így  már  elő  vannak  sorolva 
a  tárgyak,  a  melyek  szóba  fognak  hozatni,  adassék  idő  a  tagoknak,  hogy 
róluk  gondolkodhassanak  a  legközelebbi  ülésig.  A  dolog  maga  végtelen 
fontos  és  a  viszonyok  is  annyira  bonyolulnak,  hogy  senki  sem  csodálkoz- 
hatik  rajta,  ha  időt  akarunk  venni  arra,  hogy  megfontolva  a  dolgot,  szól- 
hassunk hozzá. 

Én  (Gorove)  voltam  az  első,  ki  ez  indítványt  pártoltam.  Pártoltam 
pedig  azért,  mert  úgy  e  felszólalások,  mint  a  hallott  hírek  után  világos  volt 
az,  hogy  a  baloldal  e  tárgyhoz  készült,  mi  pedig,  én  és  barátim,  az  elvekre 
nézve  épen  nem  beszéltünk  össze.  Deák  az  indítványt  elfogadta.  Szombat 
volt,  8  így  az  ülés  hétfőre  napoltatott  el. 

Oszolni  kezdvén  több  barátink,  Deák  az  úgynevezett  Deák-pártiakat 
visszatartotta,  vissza  azonfelül  még  Apponyit  is,  mondván,  hogy  :  •marad- 
junk mi  vissza  és  tanácskozzunk  magunk  közt*,  s  maga  mellé  ültette  Appo- 
nyit. Szinte  látható  volt,  mennyire  jól  esett  ez  Apponyinak,  más  részről 
pedig  mutatta,  hogy  Deák  most,  midőn  tapasztalja,  hogy  a  közös  ügyek 
terén  a  baloldalra  biztosan  nem  számíthat,  megnyerni  törekszik  a  jobb 
oldalt. 

Megindult  az  eszmecsere  az  udvartartás  kérdéséről.  Én  voltam  az 
első,  ki  az  udvartartásnak  tisztán  magyar  volta  mellett  nyilatkoztam. 
Lónyay  a  pénzbeli  nagyobb  terhel  tetessél  ostromolta ;  Andrássy  mellettem 
szólott ;  Apponyi  belé  nyugodott ;  Deák  elfogadta,  s  így  megállapodássá 
vált,  hogy  ez  magyar  ügy. 

Ezután  a  külügy  jött  szóba.  Ebben  sem  mutatkozott  nehézség,  osak 

arra  nézve  volt  hosszabb  eszmecsere,  hogyan  kerültessók  ki  az,  hogy  Ausz- 
triának a  német  szövetség  körüli  érdekeltsége  ne  vétessék  oly  közös  ügy- 
nek, mely  bennünket  is  érint  és  így  eleje  vétessék  olyforma  lépésnek,  mely 
az  egész  birodalmat  a  szövetség  felé  indítaná  meg.  Ezt  specifíce  Deák  meg- 
említeni nem  akarta,  de  olyféle  formulatióra  látszott  hajlani,  mely  kimon- 
daná, hogy  a  külügyben  közös  mindaz,  mi  az  egész  birodalmat  együtt  véve 
illeti.  Ezután,  mintegy  fél  háromra  levén,  eloszlottunk. 

A  tizenötös  bizottság  május  5-dikén  tartott  ezen  üléséről  Lónyay 
Menyhért  naplójában  ezeket  írta : 

Deák :  Az  első  közösség  a  fejedelem ;  közös  legyen-e  a  civillista  ? 
Nyáry :  Egyszerre  ne  határozzunk. 
Lónyay :  Miért  ne  vitassuk  ? 
Deák  elmondja  nézeteit : 

1.  közös  tárgy  az  udvartartás ;  ha  külön  udvartartást  akarunk,  akkor 
nem  közös ; 

közös  a  kölcsönös  védelem : 

2.  a  békés,  tehát  a  külügy ; 

3.  a  fegyveres  védelem ; 

4.  ezek  fedezése  szintén  közös  ügy ; 

5.  államadósságok  kezelése  és  viselése ; 

6.  kereskedelem  és  azzal  kapcsolatban  álló  tágyak. 

II. 

Május  7-dikén  —  írja  Gorove  István  —  közösügyi  albizottsági  ülés  az 
Akadémiában. 

Első  tárgy  az  udvartartás.  A  tegnapelőtti  tanácskozmány  következté- 
ben vita  nélkül  keresztül  ment,  hogy  az  udvartartás  a  magyar  országgyűlés- 
nek tartassék  fenn. 

Második  tárgy  a  külügyek.  Erre  nézve  a  közösség  elismerése  szintéi] 
nem  talált  nehézségre ;  a  magyar  közjog  s  önállás  szempontjából  csak  arról 
volt  szó,  miként  fejeztessék  ki  az  az  eszme,  hogy  Magyarország  nem  tagja 
a  német  szövetségnek  ?  Formulatiók  próbáltattak,  de  elvégre  megnyugvás 
lőn  eszközölve,  hogy  átalánosságban  mondassék  ki,  hogy  a  külügyek  annyi- 
ban közösek,  a  mennyiben  azok  minden  országot  együtt  illetnek.  E  formu- 
latio  által  reánk  nézve  kizárottnak  találtatott  minden  kötelezettség,  mely 
Ausztriát  német  szövetségi  tartományai  miatt  éri,  s  mely  Magyarországot 
épen  nem  illeti. 

Ugyanerről  az  ülésről  Lónyay  Menyhért  a  következőket  írta  naplójába: 

1866.  május  7-dikén. 

Deák :  Az  udvartartás  költségeit  külön  kívánná  megajánltatni. 

A  másik  közös  tárgy  a  külügy,  Magyarország  neiu  tagja  a  német  szö- 
vetségnek. A  külügyek,  melyek  az  őfelsége  uralkodása  alatt  álló  minden  or- 
szágokat együtt  illetik,  közösek. 

3.  A  hadügy.  A  védelmi  rendszer  változott,  befolyásunk  nélkül  vál- 
tozott. A  védelem  másik  eszköze  —  fegyveres  erő  —  a  hadügy.  Mindazon 
része,  a  mi  a  vezérletre,  a  vezényletre,  belrendezésre  vonatkozik,  közös  ügy ; 
a  mi  a  hadsereg  kiegészítésére,  elhelyezéséro,  élelmezésére  tartozik,  az  or- 
szág törvényhozási  és  kormányzati  körbon  magának  tartja  fenn.  Mind  azt, 
mi  a  védelmi  rendszer  megváltoztatására  vonatkozik. 

Dictál : 

A  hadügy  azon  részei,  melyek  a  hadseregnek  vezényletére  és  belren- 
dezésére  vonatkoznak,  közös  ügyeknek  ismertetnek  el ;  ellenben  a  mi  a  had- 
sereg idonkinti  kiegészítését,  a  szükséges  újonczok  megajánlását,  kiállítását, 
ezek  feltételeit,  hová  a  szolgálati  idő  meghatározása  is  számíttatik,  úgy- 
szintén a  katonaságnak  az  országban  való  elhelyezését,  szállásolását  és  élel- 
mezését illetik :  mindezt  az  ország  az  eddigi  törvények  alapján  is  mind  a 
törvényhozási,  mind  a  kormányzati  tért  illetőleg,  magának  továbbra  is  fen- 
tartja ;  valamint  szintén,  ha  a  védelmi  rendszernek  bármi  újabb  rendezése 
vagy  átalakítása  válnék  szükségessé,  az  Magyarországra  nézve  csak  a  ma- 
gyarországi törvényhozás  beleegyezésével  történhetik  (magában  értvén,  hogy 
a  katonák  polgári  jogai  fentartatnak). 

Ivánka  teljesen  magyar  hadsereget  akar. 

Deák :  Elkülönözött  hadsereget  ő  is  óhajtana,  de  e  miatt  nem  akarja 
a  tractatust  megtörni;  1715  is  ellene  áll. 

Ivánka :  Azt  akarja,  hogy  csak  magyar  ezredekbe  állítsák  a  magyar 
recrutát. 

Deák :  Ezt  nem  látja  lehetetlennek ;  helyesli,  benne  is  van,  mert  az 
ország  határozza  meg  az  állítás  feltételeit. 

Tisza :  A  pragmatica  sanctio  szerint  nem  szükséges  közös  hadsereg, 
csak  közös  védelem  ;  úgy  kívánja  Ivánka  is. 

Deák  olvassa  1715-öt ;  ez  rossz  törvény  reánk  nézve. 

Nyáry :  A  két  rescriptumot  idézi.  A  6.  §.  az  udvartartás,  diplomatia 
és  a  magyar  hadsereg  költségeiről  gondoskodjék. 

Ghyczy :  Principális  kérdés  a  magyar  hadsereg.  Nem  obligál,  a  mit 
mondunk.  Alkudozás  nem  jó ;  nem  tudjuk,  hol  állunk  meg,  azután  meg 
kell  maradnunk.  1802-ben  van  exercitus  hungaricus ;  később  elő  nem  for- 
dul, de  militia  hungarica.  Az  1848-dikiban  elismerték  a  magyar  hadsereget. 
Mit  akar  később  concedálni,  azt  is  elmondja,  de  itt  kifejezésre  nem  juttatná. 
Úgy  kell  formulázni,  hogy  a  magyar  hadsereg  benne  legyen.  Mindezen 
eszméket  bele  kellene  szőni. 

Deák:  Mi  az  a  magyar  hadsereg ?  Lengyel  példa.  Ilyen  hadsereg 
soha  sem  volt  se  törvényben,  se  gyakorlatban.  Csak  magyar  ezredekről  volt 

szó.  Nem  akar  proponálni  elkülönített  magyar  hadsereget.  Egység  a  sereg- 
ben szükséges ;  a  belszervezet .  .  . 

Ivánka ,  belevág  :  Nem  szükséges ! 

Deák:  Ez  personal  unió  volna !  Ezt  mondjak  ki  és  átok  lesz  rajtunk. 
Ezen  ne  törjön  meg  az  alku. 

Eötvös  Ghyczyvel  nem  ért  egyet,  hogy  a  mit  ki  is  mondunk,  az  nem 
obligál.  Ez  nem  jó  politika.  Meg  kell  mondani,  meddig  akarunk  menni ;  a 
mit  felállítottunk,  a  mellett  maradjunk  meg,  olyat  állítsunk  fel,  a  mit  ki- 
vihetőnek tartunk,  s  a  mi  mellett  a  monarchia  fennállhat. 

Tisza :  Ghyczyt  félreértették.  Nem  akar  tovább  menni,  mint  a  mi 
logice  a  szerkezetből  következik,  ez  pedig  nincs  a  pragmatica  sanctióban. 
Olvassa  szerkezetét. 

Nyáry :  Ugyanazt  akarja,  mint  Ghyczy  és  Tisza,  meg  Ivánka. 

András8y :  Bizalmatlanok  is  irányunkban,  de  meg  a  modern  had- 
sereg természeténél  fogva  is  ebben  a  pontban  nem  engedhetnek.  Hogy 
Ausztria  abba  az  exceptionalis  állapotba  jusson,  hogy  két  legislatio,  két 
kormány  mellett  még  két  külön  hadserege  is  legyen,  az  lehetetlen.  Deák 
formulázásában  megnyugszik. 

Deák  új  szerkezetet  olvas,  mely  a  május  8-diki  ülésben  rajta  tett  ja*' 
vitások  szerint  így  szól : 

«A  mi  a  hadügyet  illeti,  elismerjük  (beleegyezünk),  hogy  közösen  in- 
tézendő mindaz,  a  mi  az  egész  hadseregnek  és  így  a  magyar  seregnek  is 
egységes  vezérletét,  vezényletét  és  belszervezetét  illeti.  De  a  magyar  had- 
seregnek időnkinti  kiegészítését  s  az  újonczok  megajánlásának  jogát,  a 
megajánlás  feltételeinek  s  a  szolgálati  időnek  meghatározását,  úgyszintén  a 
katonaság  elhelyezését,  élelmezését  illető  intézkedéseket  eddigi  törvényeink 
alapján  mind  a  törvényhozás,  mind  a  kormányzat  körében  az  ország  magá- 
nak tartja  fönn. 

Kijelenti  továbbá  az  ország,  hogy  a  védelmi  rendszernek  szabályozása 
vagy  átalakítása  Magyarországra  nézve  mindenkor  csak  a  magyar  törvény- 
hozás beleegyezésével  történhetik. 

A  magyar  hadsereg  egyes  tagjainak  mindazon  magyarországi  polgári 
viszonyai,  jogai  és  kötelezettségei  felett,  melyek  nem  a  katonai  szolgálatra 
vonatkoznak,  a  magyar  törvényhozás  és  illetőleg  a  magyar  kormány  fognak 
intézkedni*. 

ni. 

A  15-ös  albizottság  május  8-dikán  tartott  üléséről  Lwiyay  Menyhért 
naplójában  ezeket  írja  : 

Deák :  Észrevétele  van  a  hadügyre. 

Agponyi :  A  hadügy  a  legkényesebb  kérdés,  ő  felsége  is,  a  lajtán- 
túliak  is  ebben  a  legérzékenyebbek.  Yait  accompli-nek  veszik  a  hadügyre 
nézve  jelenleg  fennálló  rendszert.  Több  scrupulusai  vannak.  Ez  igazán  közös 

ügy,  A  védelmi  rendszeren  történő  változtatások  közösen  legyenek  tárgya- 
landók. A  javaslat  szerkezeteben  van  a  hiba.  Azon  aggodalmat  fogja  ger- 
jeszteni, hogy  a  jelen  védelmi  rendszert  tökéletesen  ignorálni  akarjuk. 
A  szerkezetben  benne  van,  hogy  az  újonczot  az  ország  ajánlja  meg ;  ezen 
megtörhetik  a  kiegyezés.  Előttünk,  a  szerkezet  szerint,  az  1847-diki  rend- 
szer áll.  Azt  most  behozni  rázkódtatás  nélkül  nem  lehet.  Kár,  hogy  nincsen 
köztünk  a  kormány  képviselője.  Itt  látja  az  összeütközésnek  első  magvát. 
Sajnálná,  ha  e  miatt  megtörnék  az  alkudozás,  a  kiegyenlítés.  Megfonto- 
landó, hogy  az  ország  közvéleménye  .  .  . 

Deák :  Hogy  az  ország  jövőre  a  sereg  átalakítását  magának  fentartja, 
természetes.  Az  1714-dikit  az  ország  változtatta.  1830-ban  új  változtatás  a 
capitulatio.  Tehát  ezentúl  is  megtartandó.  Lehet,  hogy  nehézségek  lesznek ; 
de  majd  megmondják  ezeket,  aztán  az  országgyűlés  válaszolhat  reá,  és  mó- 
dosíthatja a  véleményt.  Mi  nem  a  vezényletre,  de  a  kiegészítésre  vonatko- 
zunk. Hogy  ez  a  pont  nehézséget  tesz  a  kiegyenlítésnél,  azt  meghiszi ;  ha 
lényegesek  lesznek,  lehet  módosítani.  Nem  szeretné  a  jogot  a  védelmi  rend- 
szer megállapítására  nézve  feladni. 

Nydry :  Hiszi  az  összeütközést,  de  ettől  nem  fél.  Szövetségesünk  lesz 
ezen  jogvindicatióban  a  lajtántúli  országgyűlés. 

Hottán:  A  hadrendszerre  befolyással  van  a  szomszédok  védelmi 
rendszere  és  a  nemzetgazdasági  viszonyok.  A  Giskra  és  Frank  közti  tárgya- 
lások arra  mutatnak,  hogy  rendszerváltoztatást  kívánnak.  Francziaország 
védelmi  rendszere  jobb. 

Ghyczy :  Nem  ért  a  hadügyhöz.  Óhajtaná  Apponyi  aggodalmát  meg- 
szüntetni. A  szerkezet  nem  kárhoztatja  a  rendszert,  csak  a  jogot  akarja 
fentartani. 

Ivánka :  A  rendszer  át  van  alakítva Valamely  alkotmányos 

garaniáát  kíván.  A  schlagfertigkeitot  alterálni  nem  kívánja. 

Apponyi :  Nem  akarja  az  alkotmányos  befolyást  korlátozni.  Egy  pár 
sort  kívánna  hozzá  tétetni :  « Addig  is,  míg  a  jelenleg  fennálló  védelmi 
rendszerre  nézve  törvényhozási  megállapodás  létre  jönne*,  a  második  ki- 
kezdésnél. 

Somssich :  Ezen  módosítás  rosszabbá  teszi  a  szerkezetet. 

Eötvös :  Apponyi  scrupulusát,  hogy  a  védelmi  rendszer  megállapítása 
közösen  meghatározandó,  ez  a  módosítványa  nem  enyészteti  el. 

Deák :  Két  alapeszme  van  szerkezetében :  a  hadsereg  egységes  volta 
megmaradjon  ;  második,  hogy  az  országnak  az  újonczállítasi  joga  fentartas- 
sék.  Most  Apponyi  jön  egy  harmadikkal :  a  védelmi  rendszer  megállapítá- 
sával. Ez  illusoriussá  teheti  az  ország  jogát.  Mivel  részletekbe  nem  eresz- 
kedhetünk, kénytelenek  vagyunk  az  ország  jogát  fentartani.  Ha  majd  meg- 
magyarázzák, meglátjuk,  mit  tegyünk.  A  szerkezet  átalános ;  majd  meglát- 
juk, mit  csinálunk ;  maradjunk  generaütásban. 

Gorove :  Nemzetgazdasági  szempontok  fognak  decidálni. 

Deák  Ferenca  Beszédei.  ÜT.  33 

Andrássy :  Méltányolja  az  aggodalmakat ;  de  ezeket  mi  most  el  nem 
oszlathatjuk.  Az  újonczmegajánlási  jogra  nézve  Deák  nézetén  van. 

Csengery :  Szerkezeti  változtatást  kivan. 

Tisza :  Marad  a  szerkezet  mellett.  A  törvényhozás  tagja  a  fejedelem ; 
6  sanctionál  vagy  nem  sanctionál.  Egy  észrevétele  van.  Külön  magyar  had- 
sereget kíván ;  a  fejedelem  személyének  tartaná  fel  a  közös  vezényletet. 

HoUdn :  ő  is  a  fejedelemnek  tartaná  fel. 

Deák :  Mondjuk  ki  a  fejedelmi  jognak  sértetlenségét : 

«A  hadügyre  nézve  ő  felsége  alkotmányos  fejedelmi  jogainak  sértet- 
len fentartása  mellett  mindazt,  mi  az  egész  hadseregnek  és  így  a  magyar 
hadseregnek  is  egységes  vezérletére,  vezényletére,  célszervezetére  vonat- 
kozik, közös  elintézés  (intézkedés)  alá  tartozónak  ismerjük  el.» 

Andrássy :  Miből  fogjuk  a  közöseknek  ismert  tárgyak  költségeit  fe- 
dezni ? 

Deák:  Közöseknek  ismert  tárgyak  költségei  közösen  fedezendők; 
azután  menjünk  át  az  államadósságokra. 

Olvassuk  a  fölirat  szavait. 

Tisza :  Az  adósságokat  el  kell  különíteni. 

Deák :  Azon  összeg,  melyben  megállapodunk,  közös, 

a)  sokféle  az  adósság ; 

c)  az  elosztás  bonyodalmas  calculusába  bocsátkozni ; 

d)  másképpen  állunk 

Andrássy 

Ghyczy :  Teszszük  politikai  tekintetből.  Az  elvállalással  ne  hirtelen- 
kedjünk. Nem  menekedhetünk  tőle.  Azon  legyünk,  hogy  az  arány  túlter- 
helő ne  legyen.  Legfőbb  fontosságú,  minő  arányban  fogunk  hozzá  járulni, 
és  ennek  egy  módja  —  ha  az  elvállalás  az  arány  meghatározásánál  törté- 
nik. Formulázza. 

Érdekes  Deák  kemény  nyilatkozata. 

Nyáry  nem  tudja,  mit  akar. 

Lónyay  és  Gorove  egyszerre. 

Ivánka  generaütásban  marad. 

Tisza :  A  sorozatra  nézve  osztozik  Deák  véleményében.  Kell  vállalni 
A  traetatus  terén  használandók  Ghyczy  számításai.  Úgy  mint  a  feliratok 
mondák,  arányt  mondani  most  is  kell. 

Ghyczy  nem  akarja  erőltetni  véleményét ;  maga  áll  mellette ;  az  arányt 
mentül  kedvezőbbé  kívánja  tenni.  Adóképességet  számokkal  kifejezni  nem 
lehet.  A  népesség  arányában  akarja.  Dánia  és  Schleswig. 

Deák :  A  joglemondás  más  mint  a  vállalás.  Tárgyaljuk  akkor,  midőn 
elvégezzük  a  többit. 

Az  albizottság  május  8-dikán  tartott  ezen  üléséről  Garove  István  a 
következőket  írja : 

-  Vita  nélkül  elfogadtatott  a  hadsereg  közössége  a  vezérletre,  vezény- 
letre nézve.  Deák  még  harmadiknak  a  hadsereg  belrendezését  csatolta  oda. 
Ezt  nem  találták  elég  szabatos  kitételnek.  Deák  a  belszervezetet  proponálta. 
£1  lőn  fogadva.  Vita  nélkül  fogadtatott  el,  hogy  az  újonczok  megajánlása  s 
kiállítása,  a  szolgálati  idő  meghatározása,  a  hadsereg  elhelyezése  s  élelme- 
zése az  ország  törvényhozásának  s  kormányának  tartatnak  fel. 

A  magyar  hadsereg  elkülönözött  állását  Jisza  olyképen  formulázta, 
hogy  a  király  levén  a  hadseregnek  főura,  őt  illeti  a  vezénylet,  de  egyebekre 
nézve  fentartatnak  az  ország  törvényes  jogai.  Ezen  formulatio  szerint  közös 
tárgyalásra  természetesen  semmi  nem  maradna,  s  legfeljebb  az  nem  vonat- 
nék kétségbe,  hogy  a  magyar  seregeket  külföldön  is  lehessen  használni,  s 
ezzel  fenn  volna  tartva  a  48-diki  álláspont. 

Ezen  formulatáóhoz  járult  még  Ghyczy  is,  de  Deák  felvette  a  kez- 
tytít  s  úgy  állította  fel  a  kérdést,  mint  a  kiegyenlítés  feltételét.  Én  tudom, 
monda,  hogy  az  ország  nagy  többsége  a  kiegyenlítést  óhajtja ;  tőlünk  függ, 
ezt  létrehozni  vagy  megtörni.  Meg  vagyok  győződve,  hogy  az  első  esetben 
áldani  fognak  és  megnyugvást  szerzünk ;  ellenben  ha  törünk,  s  az  ország 
az  eddigi  állapotban  marad,  átok  fogja  emlékünket  kísérni. 

Szóba  sem  jött  ez  után  a  magyar  seregeknek  csak  az  országban  al- 
kalmazása, a  várak  magyar  katonaságra  bízása ;  mindez  mellőzve  lőn. 

A  hadügy  tárgyalásánál  a  hadsereg  kiegészítése  hosszabb,  nem  ellen- 
zést, de  fejtegetést  vont  maga  után.  Hollán  hosszasan  fejtegette  a  mostani 
osztrák  védelmi  rendszert,  annak  hiányait,  a  létszámot,  ellátást,  kiállítást, 
mindezeknek  aránytalanul  nagy  drágaságát,  melyhez  viszonyítva  a  sokkal 
tökéletesebb  franczia  rendszer  tetemesen  kevesebbe  kerül. 

Ezen  fejtegetések  azon  szakasz  hozzáadását  vonták  maguk  után :  ki- 
jelenti továbbá  az  ország  azt  is,  hogy  a  védelmi  rendszernek  szabályozása 
vagy  átalakítása  Magyarországra  nézve  mindenkor  csak  a  magyar  törvény* 
hozás  beleegyezésével  történhetik. 

Ivánka  Imre  a  katonaságnak  a  polgári  hatóságok  iránti  kivételes 
helyzetét  hozta  fel,  s  erre  nézve  az  ország  beleszólását  indítványozta.  Ezt  is 
többen  támogatták,  s  következése  egy  új  szakasz  formulázása  ilyformán : 
végre  a  magyar  hadsereg  egyes  tagjainak  mindazon  magyarországi  polgári 
viszonyai,  jogai  és  kötelezettségei  felett,  melyek  nem  a  katonai  szolgálatra 
vonatkoznak,  a  magyar  törvényhozás,  illetőleg  a  magyar  kormányzat  fog- 
nak intézkedni. 

IV. 

Az  albizottság  május  9-dikén  tartott  üléséről  Lónyay  Menyhért  eze- 
ket írja : 

Mennyiben  közösek  és  mikép :  külügy  és  hadsereg. 

33* 

A  külügy. 

Hadügy.  A  német  szövetség  költségei  kiveendok, 

«A  közös  hadi  költségek  közé  nem  tartoznak  vagy  a  quotát  vagy  stb.* 

Lónyay :  Megteszi  indítványát. 

Hottdn  támogatja. 

Deák :  Eszmecsere  az  egész ;  elmondja  aggodalmait.  Azt  mondják,  a 
magyar  hadsereg  költsége  következő :  annyi,  mennyi  individuum  ott  van. 
Ez  lehetetlen.  Nem  marad  más  hátra,  mint  a  quota  megállapítása.  Másik  az 
élelmezés.  Ki  tudja  megmondani,  mennyit  kell  egy  vagy  más . . .  helyezni  ? 
A  határőrökkel  mi  történjék  ?  Itt  annyi  bonyodalmat  lát,  hogy  csak  quota 
lehetséges.  Az  a  kérdés,  hogy  a  közjogi  nyereség  akkora-e,  hogy  mindezen 
bonyodalmakat  felidézzük  ?  0  nem  lát  annyi  nyereséget.  Nincs  még  hatá- 
rozott véleménye.  Szeretné  hallani  az  aggodalmakat. 

Nydry :  Egyezkedhessünk,  de  ne  mondjunk  olyat,  mit  a  nemzet  el 
nem  fogad.  Most  nem  tudunk  oly  tervet  csinálni,  mit  elfogadjanak  Bécs- 
ben. A  két  tervezet  közül  melyiket  válaszsza  ?  A  quotát  vagy  a  magyar 
külön  hadsereget  válaszsza  ?  Ez  utóbbit  választja.  A  közvélemény  nem 
fogja  az  elsőt  pártolni ;  ki  nem  akar  magyar  hadsereget 

Eötvös :  A  dolog  technicus  oldalát  nem  érti,  de  alig  tud  mást,  mint 
a  quotát.  A  zsoldját  lehet  külön  fizetni,  de  semmi  mást ;  az  ellátást  nem 
lehet  külön  választani ;  így  a  várak  hadkészülete.  A  quota  mellett  van. 

Andrássy :  Határozottan  a  quota  mellett  nyilatkozik.  Egy  czólszeru 
védrendszer  megállapítása  a  jövő  feladata.  Ha  lehetne  a  zsoldot  külön 
fizetni,  ez  a  közvéleményt  megnyugtatná ;  de  nem  hiszi  lehetőségét  és  nem 
ragaszkodik  hozzá.  Ismétli :  a  quotához  járul. 

Fest :  Nyugdíjazás  is  nehézséget  okoz. 

Holldn :  Ha  a  zsold  eszméjét  keresztül  akarják  vinni,  a  seregnek  itt 
kellene  lenni,  mi  a  vezényletet  meghiusítja,  a  dispositio  jogát  megsem- 
misíti. 

.  Tisza :  Alig  meri  elmondani.  0  azt  óhajtja,  hogy  a  magyar  hadsereg 
költségeit  mi  fizessük.  A  teher  kisebbedni  fog.  A  hadseregnek  az  országban 
kell  lenni,  s  így  a  költség  kevesebb  lesz.  A  várakat  is  külön  akarja.  Az  új 
védelmi  rendszer. 

Ivánka:  Meg  van  mutatva,  hány  ember  vesz  löhnungot  és  ruhát. 
Nem  látja,  miért  ne  lehetne  elkülönözni. 

Deák :  Olvassa  föl  Tisza  eszméjét  formulázva. 

Csengery  is  formulázza. 

Deák :  Nyáry  eszméje  ismét  más ;  formulázza  ő  is. 

Andrássy :  Már  eldőlt  a  kérdés,  mert  megmondottuk,  nem  akarunk 
két  külön  hadsereget. 

Nagy  pausa. 

Deák :  Mik  az  eszmék,  melyek  közül  választani  lehet : 
a)  külön  hadsereg,  separált  hadügy ; 

b)  egységes  hadsereget  óhajtunk,  a  vezényletre  egységeset,  de  a 
magyar  seregek  költségeit  külön  ; 

,     c)  a  quota,  minő  arány, 
létszám, 
adóképesség, 
diametralis. 

Tisza  külön  hadsereget  akar. 

Nydry  kisebb  sereget  akar,  mert  kevesebb  a  pénz. 

Eötvös :  A  Nyáry  okoskodásánál  fogva  kevesbedik  a  hadsereg. 

Ghyczy ;  A  sanctio  pragmatdcából  indul  ki;  hogyan  volt  régen.  Tisz- 
tán arra  felel,  mit  Deák  felállított.  A  közjogi  tekintet  neki  fontosabb,  mint 
az  anyagi. 

Deák :  Miben  vagyunk  tisztában  ?  Elkülönzött  hadsereget  nem  aka- 
runk, mert  nem  lehet.  A  hadi  költségekről  nem  akarjuk,  hogy  külön  legye- 
nek ;  csak  az  arányról  van  szó,  mi  egyezkedés  útján  jön  létre.  Azt  az  ország- 
gyűlés eszközli,  tehát :  (dictál) 

•A  hadügynek  összes  költségei  olyképen  közösek,  hogy  azon  quota, 
mely  szerint  ezen  költségekhez  Magyarország  járulni  fog,  előleges  értekezés 
után  kölcsönös  egyezkedés  által  állapíttatok  meg. 

A  közös  hadi  költségekhez  nem  számítandók  azon  hadi  költségek, 
melyeket  ő  felségének  a  német  szövetséghez  tartozó  országai,  mint  szövet- 
ségi tagok,  tartoznak  viselni. » 

Ghyczy  dubiosuskodik. 

Deák  haragszik. 

Ghyczy  ezt  mondja :  Nem  vagyok  még  magammal  tisztában. 

Deák:  Meghiszem. 

V. 

Az  albizottságnak  május  1 1  -dikén  tartott  üléséről  Gorove  István  eze- 
ket írja : 

A  hadügyi  költségek  minő  természetére  nézve  Ghyczy  egy  formula- 
tiót  proponál : 

•A  hadügyre  nézve  a  közösség  Magyarország  és  Ő  felsége  országai  és 
tartományai  közt  a  pragmatica  sanctio  szerint  csak  a  kölcsönös  védelem 
kötelességében  áll.  Magyarország  ezen  kötelességet  eddig  is  fennálló  törvé- 
nyeink szerint  mindig  teljesítette,  jövőre  pedig  annak  sikeresebb  teljesítése 
végett  kész  arra,  hogy  a  hadügyek  összes  költségei  közösek  legyenek,  oly- 
képen, hogy  azon  quota,  mely  szerint  ezen  költségekhez  Magyarország 
járulni  fog,  előleges  értekezés  útján,  kölcsönös  egyezkedés  által  állapíttas- 
sák meg.» 

Nem  igen  volt  világos,  Ghyczy  miért  hozta  e  szerkezetet  javaslatba, 
■de  fejtegetéseiből  kiderült,   hogy,   midőn  a   kötelesség  elvállalásáról  azt 

akarja  mondatni,  hogy :  a  nemzet  kész  reá,  azt  akarja  kifejezni,  hogy  csak 
az  egyezkedés  után  s  annál  fogva  kész  erre ;  ha  tehát  egyesség  nem  jönne 
létre,  a  hadügy  állapota  visszaesik  az  1848-ig  volt  statusba.  Erre  röviden 
azt  feleié  Deák,  hogy  hisz  a  mit  most  készítünk,  úgy  is  csak  javaslat,  s  ha 
az  egyezkedésből  semmi  nem  lesz,  minden  a  régi  állapotban  marad.  E  for- 
mulatio  nem  is  idézett  elő  semmi  vitát.  Deák  azt  mondta  reá,  hogy  nem 
egyéb,  mint  kapczáskodás  a  szó  miatt. 

Ezután  Andrdssy  állott  elő  egy  indítványnyal.  Kérem,  mondja,  egy 
eszmét  pendítek  meg,  méltóztassanak  meghallgatni,  s  ha  nem  tetszik,  el 
lehet  vetni,  s  ez  eszme  az :  hogy  a  rendes  hadseregen  kívül  Magyarország 
oly  esetekben,  midőn  a  birodalom  vagy  az  ország  érdekei  úgy  kívánják,  a 
közös  hadseregen  kívül  külön  erőt  szervezhessen.  Ez  hosszabb  vitára  adott 
alkalmat.  Majdnem  mindenki  szólott  hozzá.  Andrdssy  párszor  visszatért 
reá,  de  nem  találtatván  fel  a  vonal,  a  hol  a  rendes  esetek  végződnek  s  kez- 
dődnek a  rendkívüliek :  eszméje  nem  fogadtatott  el,  főleg  azon  nézetnél 
fogva,  hogy  ebben  úgy  sem  fogja  akadályozni  az  országot  senki  és  semmi 
törvény.  Andrdssy  ez  oda  vetett  eszméjének  —  a  csak  úgy  eszébe  jutott- 
nak —  mellőzését  zokon  vette,  és  bukását  egy  anekdotával  Mustrálta  a 
fákir  bíróról  és  az  oltárkép  rámájáról. 

Lónyay  Menyhért  az  albizottság  május  1 1  -dikén  tartott  üléséről  eze- 
ket írja : 

Andrdssy :  Mikép  fedeztessenek  a  közöseknek  elismerendő  kiadások  ? 

Deák:  Egyik  eszme:  azon  költségek  fedezése,  melyek  közösek,  a 
magyar  országgyűlés  teendőjéhez  tartozik. 

Ghyczy :  Kölcsönös  egyetértéssel  állapíttatok  meg  a  hadi  arány. 
A  sanctio  pragmatica  az  alap ;  meg  szeretné  tartani  a  vonalt,  mely  abból 
következik;  továbbá  miben  concessiót  tenni  kívánunk.  A  közös  védelem 
folyik  a  pragmatica  sanctióból;  de  mi  határoztuk  meg  esetről-esetre  az 
arányt.  A  redaciáo  ellen  szól.  Hát  ha  meg  nem  egyezünk  —  a  fejedelem 
határozza  meg.  Az  egyesség  egyes  phasisain  bírjunk  hatással.  Ezt  kívánja  a 
redactióban  kifejezni.  A  közösség  a  kölcsönös  védelemre  szorítkozik ;  a  mi 
azon  túl  van,  azt  esetről-esetre  teszszük. 

Redactio :  •  A  hadügyre  nézve  a  közösség  Magyarország  és  ő  felségé- 
nek többi  országai  és  tartományai  között  a  pragmatica  sanctio  szerint  csak 
a  kölcsönös  védelem  kötelességéből  áll.  Magyarország  ezen  kötelességét 
eddig  is  fennálló  törvényei  szerint  mindig  teljesítette,  jövőre  pedig  annak 
sikeresebb  teljesítése  végett  arra,  hogy  a  hadügynek  összes  költségei  közö- 
sek legyenek,  kész  olyképen,  hogy  azon  quota,  mely  szerint  ezen  költségek- 
hez Magyarország  járulni  fog,  előleges  értekezés  után,  kölcsönös  egyezkedés 
által  állapíttassák  meg.  • 

Deák:  Régibb  védelem  volt  a  banderialis  rendszer  —  csak  ha  a  király 
hivatta  az  országból,  ő  fizette ;  sok  átalakuláson  ment  ez  keresztül  a  török 

háború  alatt ;  1715-ben  a  védelmi  rendszer  átalakult;  állandó  hadsereg, 
■valida  et  stabilis  militiat ;  arra  való  költséget  ajánlott  az  ország.  Fogadjon 
ő  felsége  részint  belföldiekből,  részint  idegenekből,  sine  stipendio  fenn  nem 
lehet  tartani  Ekkor  megalkudtak  a  hadi  adó  iránt  ő  felségével.  Ekkor  a 
fejedelem  absolut  uralkodó  volt,  most  a  trónbeszéd  is  mondja,  hogy  itt  is, 
Lajtán  túl  is  van  alkotmány :  tehát  érintkezzetek  velők.  Ha  most  ajánlunk 
is  e  czélra  adót,  nem  egyezkedhetünk  ő  felségével,  az  arányt  tehát  a  köl- 
csönös egyezkedés  útján  kell  megállapítani.  Nem  csak  a  kölcsönös  védelem- 
ről, de  az  együttes  védelemről  van  szó.  Nem  idegen  hatalom.  Együttes 
védelmet  föltételez  a  sanctáo  pragmatica.  Az  aggodalmat  nem  érti.  Ha 
kimondjuk,  hogy  együttes  legyen  a  védelem,  az  arányról  szólani  kell. 
A  Ghyczy  redactiója  nem  helyes.  Ha  érthető  is  a  scrupulus,  nem  itt  adandó 
elő,  de  az  elején.  Ez  nem  logika.  Ghyczy :  Igaz ! 

Andrássy :  Az  előbbi  redactiót  helyesli.  Bele  óhajtaná  tétetni,  hogy  ha 
az  ország  a  rendes  hadseregen  kívül  rendkívüli  erőt  szervezne,  ennek  költsé- 
geit maga  viseli.  A  rendes  költségeket  quota  határozza  meg.  Szükségesnek 
tartja,  hogy  Magyarország  befolyása  a  külpolitikára  világosan  biztosíttassák. 

Ivánka :  Andrássy  módosítványát,  hogy  az  ország  a  rendes  hadsere- 
gen kivül  rendkivŰli  erőt  szervezhessen  és  ezt  maga  fizesse,  szívesen  elfo- 
gadja ;  a  külpolitikára  való  befolyás  gyakorlata  magából  folyó  jog. 

Apponyi:  A  redactiót  helyesli.  Ha  bizonyos  lenne  az  alkotmányosság 
a  Lajtán  túl  (  Ezek  mind  javaslatok,  föltételekhez  vannak  kötve.  Ha  sok 
resorvatát  teszünk,  két  tűz  közé  jövünk :  a  kormány  és  az  alkotmányossá 
leendő  népek  közé.  ők  addig  mindig  aggodalommal  lesznek,  míg  Magyar- 
ország támaszát  nem  nyerik  meg.  Midőn  közös  védelemről  van  szó,  akkor 
csak  bizonyos  föltételeket  tenni,  nem  tartja  helyesnek.  Andrássy  vélemé- 
nyében nem  osztozik. 

Tisza:  Egészen  eltérők  nézetei  a  hadügyre  nézve.  Átlátja,  hogy 
Ghyczy  indokolásának  helye  az  elejére  való,  de  azt  kívánja,  úgy  mint  Ghyczy 
tette,  hogy  hozzátoldassék,  hogy  a  quota  időről-időre  előleges  egyezkedés 
útján  állapíttassák  meg.  Ez  természetes,  mert  változnak  a  védelmi  rendsze- 
rek. Andrássy  eszméjét  elfogadja,  sőt  szereti.  Nem  kívánjuk  az  aggressiv 
politikát ;  arra  nem  folyhatunk  be,  ha  csak  bele  nem  teszszük,  hogy  a  rend- 
kívüli eszközöket  a  magyar  törvényhozás  adja  meg. 

Nydry :  Védelmi  rendszer  mi  ?  azt  ő  nem  tudja ;  ő  Apponyinak  most 
nem  tudna  felelni.  Ha  a . . . .  rendszer  helyes,  majd  szólunk  róla.  Meg  kell 
a  rendes  és  rendkívüli  eseteket  különböztetni. 

Ghyczy:  Andrássy  a  mit  mond,  nincsen  összeköttetésben  avval,  mit 
ő  mondott ;  azonban  osztozik  véleményében.  Az  aggodalmakat  szüntessük 
meg.  Föltétel,  hogy  javaslatok  maradjanak,  precedenseknek  ne  vétessenek. 

Deák:  Koczkáztat  egy  észrevételt.  Visszamentünk  Ghyczy  scrupulusa 
miatt.  Andrássy  észrevétele  más.  Különítsük  el  a  két  tárgyat.  Ghyczyé  tar- 
tozik a  költségekre,  Andrássyé  az  egész  hadügy  végére.  Nem  lát  vészedéi- 

met  a  Ghyczyében,  de  az  elejére  való.  Szereti  a  scrupulust  megszüntetni. 
A  költségeket  együtt  tegyük  ki.  A  quotát  örökre  nem  lehet  megállapítani, 
tehát  az  •  időről-időre*  bele  jöhet.  A  quotát  mindenüvé  tenné,  beletenné 
már  a  külügyeknél  is ;  a  hadügyet  így  lehetne  formulázni :  (olvassa) 

Ghyczy :  Nem  szereti,  mert  a  Lajtán  túli  alkotmányosságnak  tartoz- 
nánk a  mi  alkotmányunkat  subordinálni ;  nem  szereti  ennélfogva;  nem 
akarja  elismerni  az  együttest ;  a  kell  elismerést  se  szereti,  de  készek  vagyunk. 

Deák :  Ez  szóba  kapczáskodás  ;  nem  lát  alapos  scrupulust  benne. 

Som$sich  olvassa  a  sanctio  pragmatica  1.  §-át:  «pro  stabiliunda 
unione.» 

Deák :  Mi  a  különbség  abban  :  együttes  védelem  és  együttes  erőveli 
védelem,  mondja  meg  az  Akadémia  elnöke.  Ghyczy  másik  scrupulusát  a  föl- 
irat már  szétoszlatta ;  benne  van,  hogy  ők  is  alkotmányosak.  Olvassa  a  föl- 
iratot. A  motivatiót  fölöslegesnek  találja,  de  nem  bánja,  ha  úgy  jön,  mint 
formulázta. 

Nyáry  elfogadja  Deák  új  redactióját. 

Deák :  A  hadügy  kezdete  más  lenne.  Dictál  : 

«A  hadügyet  illetőleg  a  magyar  korona  országai  és  Ő  felségének 
többi  országai  között  a  közösség  a  sanctio  pragmaticából  folyó  együttes 
erőveli  kölcsönös  védelem  kötelességéből  áll,  s  e  kötelességet  a  törvények 
értelmében  híven  teljesítette  mindenkor  az  ország.  Tekintetbe  véve  tehát 
azt  is,  hogy  Ő  felségének  többi  országai,  melyeket  eddig  ő  felsége  mint  abso- 
lut  uralkodó  maga  képviselt,  ezentúl  alkotmányos  jogokkal  fognak  bírni,  a 
hadügy  közösségére  nézve  a  következőket  véljük  mint  elveket  megállapí- 
tandóknak : 

a)  0  felségének  a  hadügy  körébe  tartozó  alkotmányos  fejedelmi  jogai 
sértetlenül  fenmaradván,  mindaz,  a  mi  az  egész  hadseregnek  és  így  a  ma- 
gyar seregnek  is  egységes  vezérletére,  vezényletére  és  belszervezetére  vonat- 
kozik, közös  intézkedés  alá  tartozónak  ismertetik  el. 

b)  e)  d)  e) 

Ghyczy :  Megint  van  scrupulusa. 

Andrássy :  Már  most  az  ő  indítványa  kerül  elő. 

Holián :  A  szabad  ajánlkozásra  kevés  tér  marad ;  helye  leend,  midőn 
a  védrendszer  meg  fog  változni.  Holián  helyesli. 

Ivánka  a  szabad  ajánlkozás  útján  szervezett  haderőben  nem  lát  sokat, 
csakis  az  átalános  védkötelezettség  fejleszti  ki  az  erőt. 

Nyáry  nem  akarja  a  katonai  oldalát  fölvenni,  ahhoz  nem  ért.  Excep- 
tionalis  esetek  vannak,  mint  pl.  most,  tehessen  a  maga  királyának  külön 
ajánlatot.  Közjogi  szempontból  pártolja. 

Tisza  pártolja  Andrássyt. 

Deák :  A  mi  a  reservákat  illeti,  azokra  nézve  azt  hiszi,  hogy  mivel 
Magyarország  ajánlja  meg  az  ujonczokat,  az  ország  jogáról  tökéletesen  van 
provideálva.  Eddig  ujoncz-insurrectio  az  országgyűlés  által  ajánltatott  meg. 

Rendkívüli  eset  alatt  nem  a  reservák  behívását  értheti  Andrássy.  A  véd* 
rendszert  úgy  is  az  országgyűlés  határozza  meg.  Lehetnek  oly  viszonyok, 
melyek  rendkívüli  erőfeszítést  kívánnak.  Nem  bánja,  hogy  megemlítsük,  a 
kifejezéstől  függ  minden.  Olvassa  : 

Tisza :  Többet  akarna,  de  nem  bánja. 

Ghyczy :  Van  scrupulusa. 

Andrássy :  0  csak  a  külügyi  dolgokra  való  befolyást  akarja  biztosí- 
tani; elfogadja  a  Deákét. 

Deák :  Vegyük  gyakorlatilag.  Ha  az  ország  nem  provideálna  arról, 
mi  történnék  rendkívüli  esetekben  ?  Az  erőszaporítási  jog  mindig  megvan, 
az  nem  kíván  provisiót.  A  nagy  veszély  esetére  kell.  Előre  nem  lehet  pro- 
videálni.  Nem  az  ország  jogát  akarja  fentartani,  hogy  adhasson  többet  is : 
ez  a  joga  mindig  megvan. 

Marad  az  első  szerkezet. 


VI. 

Az  albizottságnak  május  14-dikén  tartott  üléséről  Gorove  István  eze- 
ket írja : 

13-dikán  vasárnap. 

14-dikén  hétfőn  pontosan  10  órakor  mindenki  helyén  volt.  Deák 
kezdi  meg  az  ülést  ily  formán :  Végig  mentünk  mindazon  ügyeken,  me- 
lyekre nézve  a  pragmatica  sanctio  a  közösséget  mutatja,  s  megállapodtunk, 
hogy  az  udvartartásról  Magyarország  elkülönítve  fog  gondoskodni ;  a  kül- 
ügyre nézve,  valamint  a  hadügyre  nézve  kimondottuk,  hogy  a  pragma- 
tica sanctio  szerint  a  közösséget,  bizonyos  föltételek  közt,  elismerjük. 
Vannak  azonban  oly  tárgyak  is,  melyek  nem  a  pragmatica  sanctio  értelme- 
zéséből folyólag  intézendők  így  el,  hanem  más,  politikai  okokból  vagy  az 
érdekek  közösségéből ;  ilyek  :  a  statusadósságok  s  a  kereskedelmi  ügyek. 
A  atatusadósságok  iránt  már  két  föliratunkban  nyilatkoztunk ;  azokat  itt 
kell  fölvennünk,  valamint  a  kereskedelmieket  itt  kell  tárgyalnunk,  s  ezek 
sem  dönthetők  el  más  alapon,  mint  az  egyezkedésekén. 

Andrássy  indítványozza  a  fogalmazást.  Tisza,  bele  menvén  a  status- 
adósságok kérdésébe,  azokat  tőkékben  kívánja  elvállalni  inkább,  mint 
kamatokban,  mert  így,  azt  hiszi,  hogy  kevesebb  fog  az  országra  háramlani, 
s  ennél  fogva  az  egyezményt  erre  akarja  fentartani.  Nyáry  azt  óhajtja,  hogy 
átalánosságban  maradjunk,  s  így  az  egyezkedésre  nézve  semmit  se  prseoc- 
cupáijunk.  Apponyi  szerint  a  föliratoknál  fogva  könnyűvé  van  téve  az  eljá- 
rás, mert  valamint  tiltakoztunk  az  ellen,  hogy  a  statusadósságok  terhének 
elvállalása  reánk  nézve  kötelező,  úgy  kimondottuk  azt,  hogy  nem  akarván 
megrendíteni  a  birodalmi  hitelt,  osztozunk  a  teherben.  Lónyay  a  tőkék 
közösségét  s  így  a  statusadósságok  terheinek  kamatjaiban  való  osztozást 
tartja  kivihetőnek.  En  hasonlókép  azt  állítom,  hogy  e  terhek  elviselhetlen- 

lensége  előbb-utóbb  bebizonyodván ,  nem  akarnám ,  hogy  Magyarország 
financiális  föllépését  reducf&yal  Vagy  devalvatióval  kezdje  meg.  Én  is  a 
kamatokban  akarok  osztozkodni,  s  ha  valaminek  történni  kell,  történjék 
aztán  közösen ;  de  azért  szívesen  ráállok,  hogy  átalánosságban  maradjunk 
e  pontnál. 

Még  egyszer  szól  Deák  a  formulatióra  nézve,  s  azután  a  következő 
szerkezetet  proponálja :  Ezek  azon  tárgyak  (t.  i.  összekötve  a  szerkezetet  az 
előbbiekkel),  melyeket  mi  a  sanctio  pragmaticából  kiindulva,  tekintünk 
közösen  elintézendőknek.  Vannak  azonban  más,  nagy  fontosságú  közügyek, 
melyek  politikai  tekintetekből  s  mindkét  rész  érdekeinek  találkozásánál 
fogva  czélszerűebben  intéztethetnek  el  közös  egyetértéssel,  mint  szorosan 
elkülönítve.  Az  államadósságokból  szorosan  jogilag  Magyarországot  alkot- 
mányos állásánál  fogva  csak  azon  adósságok  terhelhetik,  melyek  az  ország 
törvényszerű  beleegyezésével  tétettek,  s  ilyek  egyedül  az  úrbéri  kárpótlá- 
sokból eredő  közterhek.  Miután  .azonban  országgyűlésünk  a  legmagasb 
trónbeszédre  felküldött  válaszában  is  kimondotta,  hogy  készek  vagyunk,  a 
mit  már  1861  -diki  föliratunkban  kijelentettünk,  azt,  a  mit  tennünk  szabad  s 
mit  önállásunk  s  alkotmányos  jogaink  sérelme  nélkül  tehetünk,  a  törvény- 
szabta szigorú  kötelesség  mértékén  túl  is  méltányosság  alapján  politikai 
tekintetből  megtenni,  hogy  azon  súlyos  terhek  alatt,  miket  az  absolut  rend- 
szer eljárása  összehalmozott,  az  ő  jólétök  s  azzal  a  mienk  is  össze  ne  ros- 
kadjon, s  a  lefolyt  nehéz  idők  káros  következései  nálunk  is  nálok  is  elhárít- 
tassanak ....  Hozzá  kötve  ezen  kijelentéshez,  hogy  a  valóságos  alkotmá- 
nyosság hazánkban  s  ő  felsége  többi  országaiban  s  tartományaiban  is  minél 
előbb  tettleg  életbe  lépjen  :  most  sem  idegen  az  ország  ezen  alapon  az 
államadósságok  egy  részét  elvállalni,  s  ez  iránt  előleges  értekezés  folytán 
egyezkedésbe  bocsátkozni. 

Erre  Nyárynak  azon  észrevétele  volt,  hogy  az  úrbéri  kárpótlási  adós- 
ságok nem  tisztán  az  országgyűlés  beleegyezésével  tétettek,  hanem  csak  az 
által  lettek  nyilvánitva  olyaknak,  és  így  a  redactión  oly  formán  akar  vál- 
toztatni :  az  ország  törvényeiben  kimondott  kötelesség  alapján  keletkeztek. 
Ezt  mindenki  elfogadta  így.  De  hosszabb  vita  keletkezett  Lónyay  azon 
megjegyzése  felett,  hogy  e  szerkezet  oly  értelmezést  is  enged,  hogy  elég 
volna  szerinte  az  országgyűlésnek  egy  kiadást  megszavazni,  s  felhatalma- 
zást fogna  a  kormány  érezni  a  kölcsön  megkötésére,  mit  azonban  a  kor- 
mánynak megadni  nem  lehet,  s  valamint  a  48.  t.  ez.  7.  §-a  az  úrbéri  köl- 
csönre nézve  a  törlesztés  és  kamatozás  föltételeinek,  azaz  a  kölcsön  kötésé- 
nek végszentesítését  magának  fen  tartotta,  úgy  az  az  országgyűlésnek 
jövőben  is  fentartandó  lenne,  és  így  az  úrbéri  kölcsönre  vonatkozó  szakasz 
is  úgy  szerkesztessék,  hogy  ebből  más  értelmezés  kimagyarázható  ne  legyen. 

Ezt  azonnal  belátta  a  bizottság  minden  tagja.  Megkisérlették  aztán 
többen  Lónyay  értelmezésében  a  szerkezet  módosítását:  Lónyay  maga, 
Cssengery,  Fest  Imre,  Ivánka  és  én  is.  Ab  én  szerkezetem  ez  volt : 

Az  államadósságokból  szorosan  jogilag  Magyarországot  csak  az  úrbéri 
kárpótlásból  eredő  közterhek  illetik,  melyek  bár  nem  a  törvény  kellékei 
szerint,  de  az  ország  törvényében  kimondott  kötelezettség  alapján  kelet- 
keztek. 

E  formulázási  kísérletek  egy  óránál  tovább  tartottak.  Deák  hallga- 
tott, gondolkozott  is ;  fel-felállott,  jegyzett  maga  is ;  úgy  látszott,  mintha 
azt  kérdezné  magától :  lássuk,  mire  mentek  nálam  nélkül.  Végre,  össze- 
hajtogatván jegyzeteit,  felállott,  utána  a  többi,  s  az  ülésnek  vége  lett  a  nél- 
kül, hogy  a  formulatio  megtörtént  volna. 

Lányay  Menyhért  így  írja  le  az  albizottságnak  május  14-dikén  tar- 
tott ülését : 

Andrdssy :  A  közös  ügyek  költségei  miből  fedeztessenek  ? 

Decik :  A  mi  a  pragmatica  sanctióból  következik,  azon  keresztül  men- 
tünk :  kül-  és  had- ;  a  többi  adósság  és  kereskedelem  nem  innen  jön.  Most 
tárgyaljuk-e  ezeket  vagy  nem  ?  Statusadósságok  nem  volt  formulázva. 

Csengery :  Még  nincs  megállapodás. 

Andrdssy  felteszi  a  kérdést. 

Nyáry,  Tisza  nem  akarnak  oly  szerkezetet,  mely  specialitásba  menne. 

Apponyi :  A  föliratok  könnyítik  az  eljárást,  a  mennyiben  kimondot- 
ták az  elvállalást.  Mi  is  ennyit  mondjunk. 

Eötvös :  A  föliratok  szavaival  akar  élni. 

Lónyay :  Nem  látok  benne  semmit,  hogy  ki  ne  mondjuk  a  közössé* 
get.  Adóképesség. 

Ghyczy  átalánosságot  kíván ;  a  föliratok  terén  áll,  azon  túl  nem  akar 
menni.  Értekezés  nélkül  nem  mehetünk  semmire;  ezen  szót  « értekezés* 
akarja  használni. 

Deák :  Azokra  megyek  át,  melyek  nem  a  pragmatica  sanctióból  foly- 
nak. Dictál: 

Ezek  azon  tárgyak,  melyeket  a  sanctio  pragtnaticából  kiindulva 
tekintünk  közösen  elintézendőknek.  Vannak  azonban  más,  nagy  fontosságú 
közügyek,  melyek  politikai  tekintetekből  s  mindkét  rész  érdekeinek  talál- 
kozásánál fogva  czélszerűbben  intéztethetnek  el  közös  egyetértéssel,  mint 
Hzorosan  elkülönözve.  Az  államadósságokból  szorosan  jogilag  Magyarorszá- 
got, alkotmányos  állásánál  fogva,  csak  azon  adósságok  terhelhetik,  melyek 
az  ország  törvényszerű  beleegyezésével  tétettek,  s  ilyek  egyedül  az  úrbéri 
kárpótlásból  eredő  közterhek.  Miután  azonban  országgyűlésünk  a  legma- 
gasabb trónbeszédre  felküldött  válaszföliratában  is  kijelentette,  hogy:  •  ké- 
szek vagyunk,  a  mint  már  1861-dik  évi  alázatos  föliratunkban  kijelentet- 
tük, azt,  a  mit  tennünk  szabad  s  mit  önállásunk  és  alkotmányos  jogaink 
sérelme  nélkül  tehetünk,  a  törvényszabta  kötelesség  mértékén  túl  is,  mél- 
tányosság alapján  politikai  tekintetből  megtenni,  hogy  azon  súlyos  terhek 
alatt,  miket  az  absolut  rendszer  eljárása  összehalmozott,  az  ő  jólétök  és 

azzal  együtt  a  mienk  is  össze  ne  roskadjon,  s  a  lefolyt  nehéz  idők  káros 
következményei  rólok  és  rólunk  elháríttassanak»  . . .  hozzá  kötve  ezen  kije- 
lentéshez, hogy  a  valóságos  alkotmányosság  hazánkban  és  ő  felsége  többi 
országaiban  is  minél  előbb  életbe  lépjen  :  most  sem  idegen  az  ország  ezen 
alapon  az  államadósságok  egy  részét  elvállalni  s  ez  iránt  előleges  értekezés 
folytán  egyezkedésbe  bocsátkozni. 

Tisza :  A  végére  ez  jöjjön  :  Végül  kijelentjük,  hogy  jövőre  Magyar- 
országot csak  az  oly,  ezentúl  kötendő  államadósságok  terhelhetik,  melyek 
törvényszerű  beleegyezésével  fognak  köttetni. 

VII. 

Az  albizottságnak  május  15-dikén  tartott  üléséről  Gorove  István  eze- 
ket írja : 

Az  államadósságok  iránt  Deák  a  következő  szerkezetet  olvasta  fel : 

(A  szerkezet  ledictálása  következett.) 

«Az  államadósságokat  [illetőleg  Magyarországot  alkotmányos  állásá- 
nál fogva  oly  adósságok,  melyek  az  ország  törvényszerű  beleegyezése  nélkül 
tétettek,  szorosan  jogilag  nem  terhelhetik.  De  kijelentettük  már  ezen 
országgyűlésen  is  a  legmagasb  trónbeszédre  felküldött  válaszföliratunkban, 
hogy :  tha  a  valóságos  alkotmányosság  hazánkban  és  ő  felsége  többi  orszá- 
gaiban is  tettleg  életbe  lép,  készek  vagyunk,  mint  már  1861-diki  föliratunk- 
han  is  nyilvánítottuk,  azt,  a  mit  tennünk  szabad  és  önállásunk  s  alkotmá- 
nyos jogaink  sérelme  nélkül  tehetünk,  a  törvényszabta  kötelesség  mértékén 
túl  is,  méltányosság  alapján  politikai  tekintetekből  megtenni,  hogy  azon 
súlyos  terhek  alatt,  miket  az  absolut  rendszer  eljárása  összehalmozott,  6 
felsége  többi  országainak  jóléte  s  azzal  együtt  a  mienk  is  össze  ne  roskad- 
jon, s  a  lefolyt  nehéz  időknek  káros  következései  róluk  és  rólunk  elhárít- 
tassanak. 

E  tekinteteknél  fogva  tehát,  s  egyedül  ez  alapon,  kész  most  is  az 
ország  az  eddigi  államadósságok  terhének  egy  részét  elvállalni,  s  ez  iránt 
előleges  értekezés  folytán  ő  felségének  többi  országaival,  mint  szabad  nem- 
zet szabad  nemzettel  egyezkedésbe  bocsátkozni. 

Jövendőre  nézve  pedig  közös  leend  a  hitelügy  oly  esetekben,  midőn 
mind  Magyarország,  mind  Ő  felségének  többi  országai  a  fenforgó  körülmé- 
nyek közt  saját  érdekökben  czélszerűnek  látandják  valamely  új  kölcsönt 
együtt  s  közösen  fölvenni.  Ily  kölcsönnél  mindaz,  a  mi  szerződés  meg- 
kötésére és  a  fölvett  pénznek  mikénti  használatára  és  visszafizetésére  vonat- 
kozik, közösen  fog  elintéztetni. 

De  annak  előleges  elhatározása,  hogy  valamely  kölcsön  közösen  vétes- 
sék-e fel,  minden  egyes  esetben  Magyarországra  nézve  Magyarországot 
illesse. 

Egyébiránt  ünnepélyesen  kijelentjük  e  helyt  is,  hogy  a  valóságos 

alkotmányosság  azon  alapelvénél  fogva,  miszerint  az  országot  saját  bele- 
egyezése nélkül  adóssággal  terhelni  nem  lehet :  jövendőre  sem  fogunk 
semmi  oly  adósságot  Magyarországra  nézve  kötelezőnek  elismerni,  melynek 
fölvételéhez  az  országnak  törvényszerűen  s  határozottan  kijelentett  bele- 
egyezése nem  járul. » 

E  szerkezet  mindenkit  kielégít.  Aj>ponyinak  csak  azon  észrevétele 
van,  hogy  ne  mondassék  ki,  hogy  az  adósságok  fölötti  értekezés  csupán 
csak  az  országokkal  történjék,  s  hagyassék  fel  az,  hogy  ő  felségével  magával 
is  megeshetik  ez,  s  azért  az  illető  helyen  egy  «is»-t  kíván  közbe  szúrni. 

Deák  is,  mások  is  elfogadják. 

Míg  a  bizottságnak  nem  fiatal  tagjai  e  szerkezetet  leírták,  addig  Deák 
fogalmazott,  s  ezután  következőleg  szólott : 

Addig  míg  az  előbbi  szerkezet  leiratott,  én  megkísértettem  fogal- 
mazni azt,  mi  a  pénzügy  közösségére  s  annak  módjára  vonatkozik.  Ne  mél- 
tóztassék ezt  úgy  venni,  mint  valamely  végleges  fogalmazást ;  inkább  csak 
azért,  hogy  gondolkozhassunk  felőle,  s  hogy  eszméinket  kicserélhessük,  tet- 
tem fel  egy  rövid  vázlatot  az  alatt,  míg  az  előbbi  pontot  leírták.  Tehát 
ehhez  nagyon  hozzá  lehet  szólani,  s  kérném  is,  hogy  tegyék  meg. 

A  javaslat  tehát  a  pénzügyre  nézve  következőleg  szólana : 

•A  pénzügyet  annyiban  kívánjuk  közösnek  tekinteni,  a  mennyiben 
közösek  leendenek  azon  költségek,  melyek  a  fentebbiekben  közöseknek  elis- 
mert tárgyakra  fordítandók.  Ezt  azonban  úgy  értelmezzük,  hogy  azon  quo- 
tákat,  melyeket  ily  költségekből  Magyarország  a  fennemlített  egyezkedési 
megállapodások  folytán  fog  viselni,  a  magyar  felelős  minisztérium  vegye 
föl  évenkint  mint  már  megállapított  kiadási  pontokat  a  magyar  ország- 
gyűlés elébe  terjesztendő  költség  vetésébe.  A  már  közösen  megállapított 
mennyiség  a  magyar  országgyűlésen  változtatás  alá  ugyan  nem  jöhet,  de 
arról,  hogy  ezen  közös  költségek  is  Magyarországban  miként  vettessenek  ki 
s  mikép  hajtassanak  be,  egyenesen  és  egyedül  a  magyar  törvényhozás  s 
illetőleg  a  magyar  felelős  minisztérium  fog  intézkedni. 

Az  ekkép  beszedett  összegeket  a  magyar  felelős  minisztérium  időn- 
kint pontosan  átszolgáltatja  azon  közös  pénztárba,  melybe  Ő  felségének 
többi  országaiból  is  befolynak  az  ezen  költségekből  őket  terhelő  quoták. 
És  azon  közös  pénztár  kezelői,  valamint  azok  is,  kik  alkotmány  szerint 
hivatva  lesznek  a  közös  költségeket  a  kitűzött  czélokra  fordítani,  szoros 
számadással  s  eljárásukért  felelősséggel  a  közösnek  egyiránt  tartoznak. 
Magyarország  minden  egyéb  államköltségeit  a  magyar  felelős  minisztérium 
előterjesetésére  az  országgyűlés  alkotmányos  úton  fogja  elhatározni.  Azo- 
kat, valamint  minden  egyéb  adókat  is  a  magyar  minisztérium  minden  ide- 
gen befolyás  teljes  kizárásával  saját  felelőssége  mellett  hajtja  be  s  kezeli. 
Egyedül  az  indirect  adókra  nézve  kész  az  ország  arra,  hogy  időnkint  közös 
egyetértés  által  állapíttassanak  meg  oly  elvek,  melyek  elejét  vegyék  azon 
lehetőségnek,  hogy  nem  levén  az  egyes  országok  közt  közbenső  vámok, 

egyiknek  az  iudirect  adók  határozatai  által  a  másiknak  jövedelmei  meg- 
semmisíttessenek. • 

A  május  15-dikén  tartott  ezen  ülésről  Lónyay  Menyhért  ezeket  írja: 

Deák  olvassa  az  államadósságokra  vonatkozó  új  szerkezetet. 

Apponyi:  «A  szabad  nemzet  szabad  nemzettel »  szeretné  kihagyni, 
mert  ő  felségével  könnyebben  végzünk,  mint  avval  a  bábeltornyával,  a 
birodalmi  képviselettel. 

Deák:  Két  stádium.  Először  ő  felségével  tractálunk,  aztán  velők. 
Megszünhetik  a  scrupulus,  ha  copulative  mondjuk ;  az  •is»  szó  jönne  közé. 
•E  tekinteteknél  fogva  tehát,  s  egyedül  ezen  alapon  kész  most  is  az  ország 
az  eddigi  államadósságok  terhének  egy  részét  elvállalni,  s  ez  iránt  előleges 
értekezés  folytán  ő  felségének  többi  országaival  is  mint  szabad  nemzet  sza- 
bad nemzettel  egyezkedésbe  bocsátkozni.* 

Tisza :  Nem  bánja,  mert  a  föliratokban  benne  van,  noha  nem  szereti 
a  velük  való  érintkezést. 

Apponyi  módosítaná  a  tczélszerűnek  látnák •  ebben  a  pontban:  « Jö- 
vendőre nézve  pedig  közös  leend  a  hitelügy  oly  esetekben,  midőn  mind 
Magyarország,  mind  ő  felsége  többi  országai  a  fenforgó  körülmények  közt 
saját  érdekükben  czélszerűnek  látandják  valamely  új  kölcsönt  együtt  és  kö- 
zösen fölvenni*.  Nem  helyesli. 

Deák :  A  két  miniszter  összejön,  mindkettő  proponálja  a  maga  or- 
szággyűlésének. 

Li'myay  felel  Apponyinak. 

Deák :  Azt  mondottuk,  az  udvartartást  külön  fizetjük ;  oda  kell  tenni, 
hogy  beszolgáltatjuk  az  összeget.  Közös  a  pénzügy.  Közös  a)  a  katona- 
kiadás, b)  az  adósság  kamatja.  Mikben  nem  lesz  lényeges  eltérés  közöttünk  ? 

a)  a  behajtás  legyen  magyar, 

b)  saját  ügyeire  maga  szavazza  meg,  mik  nem  közösek. 

Az  egész  adórendszert  a  magyar  országgyűlés  állapítsa  meg,  minden 
költségek  kivetését  és  behajtását.  Ha  a  quota  meg  van  állapítva,  a  közös 
miniszterek  és  a  közös  testület  által.  A  ménetet  fejti  ki. 

cA  pénzügyet  annyiban  kívánjuk  közösnek  tekinteni,  a  mennyiben 
közösek  leendnek  azon  költségek,  melyek  a  fentebbiekben  közöseknek  elis- 
mert tárgyakra  fordítandók.  Ezt  azonban  úgy  értelmezzük,  hogy  azon  quo- 
tákat,  melyeket  ily  költségekből  Magyarország  a  fentemlített  egyezkedési 
megállapodások  folytán  fog  viselni,  a  magyar  felelős  minisztérium  vegye 
föl  évenkint,  mint  már  megállapított  kiadási  pontokat,  a  magyar  ország- 
gyűlés elébe  terjesztendő  költségvetésébe.  A  már  közösen  megállapított 
mennyiség  a  magyar  országgyűlésen  változtatás  alá  agyán  nem  jöhet,  de 
arról,  hogy  ezen  közös  költségek  Magyarországon  mikép  vettessenek  ki, 
mikép  hajtassanak  be :  egyenesen  és  egyedül  a  magyar  törvényhozás  8  ille- 
tőleg a  magyar  felelős  minisztérium  fog  intézkedni. 

Az  ekkép  beszedett  összegeket  a  magyar  felelős  minisztérium  időn- 
kint pontosan  átszolgáltatja  azon  közös  pénztárba,  melybe  ő  felségének 
többi  országaiból  is  befolynak  az  ezen  költségekből  őket  terhelő  quoták.  És 
azon  közös  pénztár  kezelői,  valamint  azok  is,  kik  alkotmány  szerint  hivatva 
lesznek  a  közös  költségeket  a  kitűzött  czélokra  fordítani,  szoros  számadás- 
sal és  eljárásukért  felelősséggel  a  közösnek  egyiránt  tartoznak. 

Magyarország  minden  egyéb  államköltségeit  a  magyar  felelős  minisz- 
térium előterjesztésére  az  országgyűlés  alkotmányos  úton  fogja  elhatározni, 
azokat,  valamint  minden  egyéb  adókat  is  a  magyar  minisztérium  minden 
idegen  befolyás  teljes  kizárásával  saját  felelőssége  mellett  hajtja  be  és 
kezeli. 

Egyedül  az  indirect  adókra  nézve  kész  az  ország  arra,  hogy  időnkint 
közös  egyezkedés  által  állapíttassanak  meg  oly  elvek,  melyek  elejét  vegyék 
azon  lehetőségnek,  hogy  nem  lévén  az  egyes  országok  közt  közbenső  vámok, 
egyiknek  az  indirect  adók  iránti  határozatai  által  a  másiknak  jöi'edeltnei 
megsemmisíttessenek. » 

Holnap  fog  tárgyaltatni. 

Nydry  beszél  a  német  vámszövetségről,  fel  akarja  tartani  a  közbenső 
vámok  helyreállítását.  Nebenius. 

Deák  indítványára  Fest,  Hollán,  Lónyay  küldetnek  ki  a  kereskedelmi 
ügyek  formulázására. 

VIII. 

Az  albizottságnak  május  16-dikán  tartott  üléséről  Lónyay  Menyhért 
ezeket  írta : 

Csengery  olvassa  Deák  szerkezetét. 

Tisza :  Átalánosságban  van  észrevétele.  A  közös  ügyek  miképi  inté- 
zése kérdésében  a  delegatiót  illetőleg  Deákétól  eltérő  álláspontja  van. 
ő  nem  akar  delegatiót.  Más  szerkezetet  proponál. 

Nydry :  Involválva  van  a  mód  a  kezelésre ;  erre  nem  vagyunk  ki- 
küldve.  Olvassa  a  maga  szerkezetét. 

Tisza  redactiója  ez : 

A  pénzügyet  készek  vagyunk  közösen  inte'zendvnek  tekinteni  annyiban, 
a  mennyiben  azon  költségek,  melyek  a  föntebbiekben  közöseknek  elismert 
tárgyakra  fordítandók,  közösen  lesznek  teljesítendőL 

Ezt  azonban  úgy  értelmezzük,  hogy  azon  quotákat,  melyeket  ily 
költségekből  Magyarország  fog  a  föntemlített  egyezkedési  megállapodások 
folytán  viselni,  a  magyar  felelős  minisztérium  vegye  föl  évenkint  a  magyar 
országgyűlés  elébe  terjesztendő  költségvetésbe,  arról,  hogy  az  ilyen  közös 
tárgyakra  szükségelt  költségek  Magyarországban  mikép  vettessenek  ki, 
mikép  hajtassanak  be,  egyenesen  és  egyedül  a  magyar  törvényhozás  s  ille- 
tőleg a  magyar  felelős  minisztérium  intézkedvén. 

Az  ekkép  beszedett  összegeket  a  magyar  felelős  minisztérium  időn- 
kint átszolgáltatja  rendeltetésük  helyére ;  és  azoknak  kezelői,  valamint  azok 
is,  a  kik  hivatva  lesznek  azokat  a  kitűzött  czélra  fordítani,  Magyarország- 
nak is  szoros  számadással,  eljárásukért  felelősséggel  fognak  tartozni. 

Magyarország  minden  egyéb  államköltségeit  a  magyar  felelős  minisz- 
térium előterjesztésére  a  magyar  országgyűlés  teljesen  függetlenül  fogja 
elhatározni,  s  azokat,  valamint  minden  egyéb  adókat  is  a  magyar  minisz- 
térium minden  idegen  befolyás  teljes  kizárásával,  saját  felelőssége  mellett 
hajtja  be  és  kezeli. 

Egyedül  az  indirect  adókra  nézve  kész  az  ország  arra,  hogy  időről- 
időre közös  egyezkedés  által  állapíttassanak  meg  az  elvek,  hogy  így  lehető 
legyen  a  közbenső  sorompók  visszaállítását  elkerülni  a  nélkül,  hogy  az 
egyiknek  az  indirect  adók  iránti  határozatai  által  a  másiknak  jövedelmei 
megsemmisíttessenek.  Ez  utóbbi  eshetőség  elkerülésére,  ha  az  elvekben 
egyetértés  bármikor  nem  sikerülne,  nem  marad  más  mód  fenn,  mint  a 
jogilag  úgyis  soha  meg  nem  szilnt  közbenső  vámvonalnak  legalább  mint  zár- 
vonalnak  visszaállítása. 

Nyáry  Pál  szerkezete : 

A  fentebbi  pontokban  kijelölt  tárgyakra  vonatkozó  költségek  meny- 
nyisége  Magyarország  és  ő  felségének  többi  országéi  közt  előleges  értekezés 
útján  fog  a  t)  pont  alatti  módon  időnkint  meghatároztatni,  de  azon  quotá- 
kat,  melyeket  ily  költségekből  Magyarország  fog  viselni,  a  magyar  felelős 
minisztérium  vegye  föl  évenkint,  mint  a  magyar  kincstár  terhét,  az  ország- 
gyűlés elébe  terjesztendő  költségvetésbe. 

Az  egyezkedés  útján  megállapított  s  Magyarország  törvényhozása 
által  már  előbb  helyben  hagyott  mennyiség  utóbb  a  költségvetés  tárgyalá- 
sakor változtatás  alá  ugyan  nem  jöhet,  de  arról,  hogy  az  egyetemes  költség- 
vetés ezen  egyes  pontjaira  vonatkozó  költségek  fedezésére  is  az  adók  miként 
vettessenek  ki,  mikép  hajtassanak  be :  egyenesen  és  egyedül  a  magyar  tör- 
vényhozás s  illetőleg  a  magyar  felelős  minisztérium  fog  intézkedni,  kije- 
lentve azt,  hogy  egyedül  az  indirect  adókra  kész  az  ország  arra,  hogy  időn- 
kint egyezkedés  útján  állapíttassanak  meg  oly  elvek,  melyek  elejét  vegyék 
azon  eshetőségnek,  hogy  azon  esetben,  ha  a  Magyarország  és  ő  felségének 
többi  országai  közt  Magyarország  beleegyezése  nélkül  megszüntetett  köz- 
benső vámvonal  t  Magyarország  törvényhozása  is  fentartás  vagy  fentartás 
nélkül  megszüntetendőnek  nyilvánítaná:  egyik  félnek  az  indirect  adók 
iránti  határozatai  által  a  másiknak  jövedelmei  megszüntettessenek. 

Az  ekkép  beszedett  összegeket  a  magyar  felelős  minisztérium  időn- 
kint pontosan  átszolgáltatja  azon  közös  pénztárba,  melybe  ő  felségének 
többi  országaiból  is  befolynak  az  ezen  költségekből  őket  terhelő  quoták. 

Ezen  közös  pénztár  alapítása  és  kezelésének  módja  iránt  a  javaslat 
alább  a  t)  pont  alatt  fog  előterjesztetni. 

Deák :  Azt  látjuk,  hogy  az  indítványozók  minden  közös  tárgyalást  ki 

akarnak  zárni.  Jelentsük  be  a  67-es  bizottságnak,  hogy  tovább  nem  mehe- 
tünk, míg  a  dolgozat  másik  fele  meg  nincsen  állapítva,  tehát  jelentsük  be, 
hogy  megakadtunk.  A  67-es  bizottság  feladata  lesz  határozni;  vagy  in 
pleno  fogja  tárgyalni,  vagy  megbíz  egy  újabb  választmányt,  vagy  ben- 
nünket. 

Andrdssy  helyesli  Deák  véleményét;  de  nem  helyesli,  hogy  le- 
mondjunk. 

IX. 

Vdrady  Gábor  « Országgyűlési  Levelei* -ben  1866.  május  24-dikén 
ezeket  írta : 

«A  67-es  bizottság  ma  egy  rövid  ülést  tartott  csupán  azért,  hogy  a 
15  tagú  albizottságot,  mely  munkálatában  fennakadt,  arra  is  felhatalmazza, 
hogy  az  ötös  bizottság  javaslatában  foglalt  minden  pontra  (a  már  megálla- 
pított első  pont  kivételével)  kiterjeszthesse  munkálatát,  minthogy  e  pontok 
kisebb  vagy  nagyobb  mérvben  szoros  kapcsolatban  állanak  egymással.  Las- 
sankint tehát  szőnyegre  kerül  az  oly  gyakran  emlegetett  «delegatio»  kér- 
dése is,  s  a  pártküzdelmeknek  egy  nehéz  és  kétes  tere  nyilik  meg.  • 

Lónyay  Menyhért  az  albizottság  június  4-dikén  tartott  üléséről  eze- 
ket írja : 

Csenyery  olvassa  a  megbízatás  5-dik  pontját. 

Deák:  Ismeretes  programmja;  közzététette  már  a  múlt  májusban. 
A  sanctio  pragmatica  szerint,  a  melyet  a  trónbeszéd  is  elfogad,  a  közös 
ügyek  eddig  a  fejedelemmel  tárgyaltattak,  mert  absolut  úr  volt.  A  trón- 
beszédben már  most  azt  mondja  Ő  felsége,  hogy  a  többi  országait  és  tar- 
tományait is  alkotmányos  jogokkal  ruházta  föl,  s  ép  azért  a  közös  ügyek 
kezelésénél  ezeknek  alkotmányszerű  befolyását  immár  nem  mellőzheti. 
ElsŐ  föltétel  tehát,  hogy  alkotmányunk  visszaállíttassák  és  hogy  alkotmány 
adassék  a  Lajtán  túliaknak  is.  Ha  ez  nem  történik,  nincsen  motívuma  a 
közös  tárgyalásnak.  Alapelvek : 

1 .  Felelős  legyen  mind  itt,  mind  L.  t.  a  kormány  ;  legyen  alkotmány. 

2.  A  paritás  elve.  A  sanctio  pragmatica  levén  a  kiinduló  pont,  két 
szerződő  fél  lévén,  paritásnak  kell  lenni.  Kiterjedés,  népesség  nem  decidál ; 
beolvadni  nem  akarunk  ;  azért  is  szükséges.  Tehát  a  közös  ügyekre  nézve, 
azok  kezelésére  nézve  kell  módról  gondoskodni. 

A  mód  a  következő  : 

Legyen  felelős  minisztériuma  mindkét  félnek ;  ezenkívül  legyenek 
miniszterek,  kik  a  közös  ügyeket  kezelnék ;  a  közös  miniszterek  ne  lehesse- 
nek a  L.  túliak  miniszterei. 

Ezek  a  közös  miniszterek  készítik  el  a  közös  költségvetés  előirányza- 
tát a  két  fél  minisztériumával  folytatott  értekezések  alapján.  A  két  ország- 

gyűlés  válaszszou  delegatiót,  számot  most  nem  említ,  egy  tábla-rendszerrel. 
A  két  egyenlő  számú  delegatio  külön  ülésezik ;  a  közös  minisztérium  mind* 
kettőnek  előterjesztést  tesz  ;  külön  tanácskozik,  külön  határoz  többség  sze- 
rint, virilis  szavazat  szerint ;  érintkezzenek  Írásban ;  igyekezzenek  egymást 
felvilágosítani.  Három  izenet  után  mindenik  joga  szavazást  kívánni,  8 
együttesen  szavaznak :  a  többség  határozata  a  felséghez  jön  sanetio  végett 
Az  országgyűlések  ily  határozatot  meg  nem  másíthatnak,  ott  nem  discu- 
tiáltatnak.  A  delegatiók  egy  esztendőre  választatnak,  újra  választhatók,  uta- 
sítás nélkül,  mint  meghatalmazottak. 

A  közös  miniszterek  a  kivetéssel  és  behajtással  nem  foglalkozhatnak. 

Felelősséggel,  számadás  adással  az  egyes  delegatióknak  tartoznak ;  ez 
iránt,  ha  egyet  nem  értenek,  szavaznak. 

Pörbefogást  a  két  delegatio  együtt  határoz  el ;  a  birót  proponálja 
mindkét  delegatio,  24-et  egyik,  24-et  másik,  recusatio  a  delegatiók  és  a  fél 
számára  is  fennáll. 

A  kereskedelmi  és  rokontárgyak  a  delegatiókhoz  nem,  de  az  ország- 
gyűlésekhez tartoznak.  Külügy,  hadügy,  pénzügy  a  közösek,  mint  már  ki 
van  fejtve. 

Szükségesnek  tartja,  hogy  ezt  megtegyük.  Az  1861-diM  országgyűlés 
feladata  volt  az  általunk  el  nem  fogadott  októberi  diplomával  szemben 
kimutatni  a  jogállapotot.  Nem  volt  egészen  sikertelen.  A  jogot  most  már 
nem  igen  hozzák  kétségbe.  Még  ő  felsége  is  lemondott  a  Yerwirkungstheo- 
riáról.  Az  európai  közvélemény  a  jogállapotot  elfogadta ;  de  Ausztriát  euró- 
pai szükségnek  tartván,  az  ő  fennállásával  ellenkezőnek  hiszi  a  mi  szoros 
jogkövetelésünket.  A  jelen  országgyűlés  feladata  bebizonyítani,  hogy  a  mi 
jogaink  mellett  fennállhat  Ausztria.  Feladatunk  nekik  ez  iránt  módokat 
javasolni.  Az  ő  —  Deák  —  nézete  szerint  megállana  különállásunk  és  Ausz- 
tria is  megtarthatja  hatalmi  állását. 

Nydry :  Nehéz  falat ;  nem  tudtuk  eddig  lenyelni.  Kéri  ledictálását. 

Deák :  Holnapig  megkészíti. 

X. 

Az  albizottság  június  5-dikén  tartott  üléséről  Lónyay  Menyhért  a 
következőket  írja : 

Csengery  dictálja  Deák  szerkezetét. 

A  közös  ügyek  miképi  kezelésének  vázlata. 

Bármi  legyen  a  közös  ügyekre  s  azok  mikénti  kezelésére  nézve  az 
országgyűlés  megállapodása  :  az  tettleg  életbe  nem  léphet  mindaddig,  míg 
az  ország  alkotmánya  egész  terjedelmében  vissza  nem  állíttatik.  És  ez  az 
egyik  alapföltétele  javaslatunknak. 

A  másik  alapföltétel  az,  hogy  a  teljes  alkotmányosság  ő  felsége  többi 
országaiban  és  tartományaiban  is  tettleg  életbe  lépjen :  mert  mi  azon  orszá- 

gokkal  csak  mint  alkotmányos  országokkal  léphetünk  bármi  közös  viszo- 
nyokra nézve  érintkezésbe.  S  ő  felsége  maga  is  azért  kívánta  ezen  ügyek 
tárgyalásának  eddigi  módját  megváltoztatni,  mert  alkotmányos  jogokkal 
ruházta  fel  többi  országait  és  tartományait,  s  a  közös  ügyek  kezelésénél 
ezek  alkotmányszerű  befolyását  sem  tartja  mellőzhetőnok. 

Ha  tehát  Magyarország  alkotmánya  teljesen  és  tettleg  helyre  lesz 
majd  állítva,  s  ő  felsége  többi  országai  is  tettleg  valóságos  alkotmánynyal 
bírnak,  s  a  törvényszerű  felelős  kormány  itt  is,  ott  is  átvette  a  kormányza- 
tot :  akkor,  de  csak  is  akkor,  lehetne  azon  ügyeket,  melyek  a  megállapodás 
szerint  közöseknek  lesznek  tekintendők,  a  következő  módon  közösen  kezelni : 

Egy  közös  minisztériumot  kell  felállítani  azon  tárgyakra  nézve,  me- 
lyek, mint  valósággal  közösek,  sem  a  magyar  korona  országainak,  sem 
Ő  felsége  többi  országainak  külön  kormányzata  alá  nem  tartoznak.  E  mi- 
nisztérium a  közös  ügyek  mellett  sem  egyik,  sem  másik  résznek  külŐn  kor- 
mányzati ügyeit  nem  viheti,  azokra  befolyást  nem  gyakorolhat.  Felelős  lesz 
e  minisztérium  minden  tagja  mindazokra  nézve,  a  mik  köréhez  tartoznak ; 
felelős  lesz  az  egész  minisztérium  is  együtt  oly  hivatalos  intézkedéseire 
nézve,  melyeket  együtt  állapított  meg. 

A  közös  ügyek  azon  részére  nézve,  mely  nem  tisztán  a  kormányzat 
köréhez  tartozik,  sem  teljes  birodalmi  tanácsot,  sem  bármi  néven  nevez- 
hető közös  vagy  központi  parlamentet  czélszerűnek  nem  tartok,  s  ezeknek 
egyikét  sem  fogadom  el,  hanem  azt  óhajtom,  hogy,  miután  ő  felsége  leg- 
magasb  trónbeszéde  szerint  is  közös  kiindulási  pontunk  a  pragmatica  sánc- 
tio,  egy  részről  a  magyar  korona  országai  együtt,  más  részről  Ő  felsége 
többi  országai  és  tartományai  együtt  úgy  tekintessenek,  mint  két  külön 
s  teljesen  egyenjogú  fél.  Következve  a  két  fél  között  a  közös  ügyek  kezelé- 
sére nézve  mellőzhetetlen  föltételnek  tartom  a  teljes  paritást. 

Ezen  paritás  elvénél  fogva  Magyarország  részéről  a  magyar  ország- 
gyűlés válaszszon  saját  kebeléből  egy  meghatározott  számú  bizottságot 
(delegatio),  és  podig  az  országgyűlés  mindegyik  házából.  Yálaszszanak  ő  fel- 
sége többi  országai  és  tartományai  is  hasonlóul  alkotmányos  módon  egy 
épen  annyi  tagból  álló  bizottságot  a  maguk  részéről. 

E  bizottságok  csak  egy  évre,  vagyis  az  országgyűlésnek  egy  ülés- 
szakára választandók ,  az  év  leteltével,  vagyis  az  új  ülésszak  kezdetével 
azoknak  minden  hatásköre  teljesen  megszűnik.  Tagjaik  azonban  ismét  meg- 
választhatok. 

A  bizottságok  mindegyike  külön,  saját  kebeléből  szabadon  választja 
elnökét,  tollvivŐjét,  s  a  mennyiben  szükséges  lesz  más  hivatalos  személy- 
zetre, ennek  minden  tagját,  s  maga  állapítja  meg  ügyrendjét. 

A  bizottságokat  mindenkor  ő  felsége  fogja  összehívni  bizonyos  határ- 
napra, és  pedig  fölváltva  egyik  évben  Magyarországnak,  másik  évben  többi 
országainak  valamelyik  fővárosába. 

Mindenik  bizottság  külön  tart  üléseket  s  azokban  fejenkinti  szava- 

zással  s  egyszerű  szótöbbséggel  határoz,  s  a  mit  a  többség  elhatározott,  az. 
egész  bizottság  határozatául  tekintendő.  Külön  véleményt  az  egyes  tagok 
saját  igazolásuk  végett  igtathatnak  ugyan  a  jegyzőkönyvbe,  de  az  a  határo- 
zat erejét  nem  gyöngíti. 

A  két  bizottság  egymással  együttes  ülésben  nem  tanácskozhatok^ 
hanem  mindegyik  írásban  közli  nézeteit  és  határozatait  a  másikkal,  s  írott 
ízenetek  által  igyekeznek  véleménykülönbség  esetében  egymást  felvilágosí- 
tani. Ezen  izeneteket  mindenik  bizottság  saját  nyelvén  készítendi  el,  oda 
mellékelve  a  hiteles  fordítást  is. 

Ha  ezen  Írásbeli  izenetek  által  nem  sikerülne  a  két  bizottságnak  véle- 
ményét egyesíteni,  akkor  a  két  bizottság  együttes  ülést  tartand,  de  egyedül 
csak  egyszerű  szavazás  végett.  Ezen  együttes  ülésben  egy  közös  elnököt 
fognak  választani,  kinek  azonban  hatásköre  nem  leend  egyéb,  mint  a  sza- 
vazás actusára  felügyelni  és  a  többséget  kijelenteni.  A  jegyzőkönyv  min- 
denik félnek  nyelvén  fog  vezettetni  a  két  fél  tollvezetője  által,  s  közösen 
hitelesíttetik. 

Ha  három  izenetváltás  sikeretlen  maradt,  joga  van  mindenik  félnek 
a  másik  részt  felszólítani,  hogy  a  kérdés  közös  szavazás  által  döntessék  el, 
mit  a  felszólított  fél  nem  tagadhat  meg,  s  ekkor  a  két  fél  elnökei  együtt 
állapítják  meg  a  szavazási  ülés  helyét,  napját  és  óráját,  s  arra  mindenik 
elnök  meghívja  a  maga  bizottsága  tagjait. 

E  bizottságok  hatásköréhez  csak  azon  tárgyak  tartozhatnak,  melyek 
a  közös  ügyeket  kijelelő  törvényben  mint  közösek  határozottan  e  bizottsá- 
gokhoz vannak  utasítva.  Ezeken  túl  a  bizottságok  intézkedéseikben  nem 
terjeszkedhetnek,  s  a  magyar  országgyűlés  és  magyar  kormányzat  részére 
fentartott  ügyekbe  nem  avatkozhatnak. 

A  közös  ügyek  tárgyalására  kiküldött  bizottságot  én  úgy  kívánom 
tekinteni,  mint  oly  testületet,  mely  az  országgyűlés  által  szabadon  választva 
épen  úgy  képviseli  az  országot  s  annak  érdekeit  ő  felsége  többi  országai 
irányában,  a  mint  mi,  egyes  képviselők,  az  országot  s  annak  érdekeit  a 
magyar  országgyűlésen.  Ugyanazért  nem  tartom  czélszerűnek,  hogy  e  bizott- 
ság előleges  utasítások  által  meg  legyen  kötve,  mert  ily  utasítások  mellett 
a  két  fél  közötti  érintkezés  nem  vezetne  czélra,  s  gyakran  megtörténnék, 
hogy  midőn  a  két  félnek  ilynemű  bizottságai  határozott,  de  egymástól 
eltérő  utasítással  volnának  lekötve,  lehetetlen  volna  eredményre  jutni ; 
már  pedig  épen  azon  tárgyak,  melyek  a  közös  ügyeket  képezik,  oly  termé- 
szetűek, hogy  azoknak  végelhatározását  mellőzni  vagy  halasztgatni  gyakran 
annyi  volna,  mint  az  állani  gépezetét  megakasztani. 

Az  eljárás  módjára  nézve,  úgy  hiszem,  czélszerű  leend  megállapítani, 
hogy  azon  tárgyat,  mely  törvény  szerint  a  bizottságok  elé  tartozik,  a  közös 
minisztérium  mindenik  bizottságnak  külön  adja  elő.  Mindenik  bizottságnak 
joga  lesz  kérdéseket  intézni  a  közös  minisztériumhoz,  vagy  a  szakok  szerint 
annak  illető  tagjához  ;  kérhet  azoktól  feleletet  s  felvilágosításokat :  ugyan- 

•ezért  a  közös  minisztériumnak  jogában  álland,  s  midőn  arra  felszólíttatik* 
köteles  leend  egyik  bizottságnál  úgy,  mint  a  másiknál  megjelenni,  felelni  és 
felvilágosításokat  adni. 

A  közös  költségvetés  megállapítása  lesz  e  bizottságok  feladatának 
évenJrint  előforduló  legfontosabb  része.  E  költségvetést,  mely  egyedül  azon 
költségekre  terjedhet,  a  melyek  az  ezen  közös  ügyek  megállapítására  nézve 
alkotandó  törvényben  közöseknek  lesznek  kijelölve,  a  közös  minisztérium 
mind  a  két  külön  felelős  minisztériumnak  befolyásával  fogja  készíteni,  s 
úgy  adja  azt  át  mindenik  bizottságnak  külön.  A  bizottságok  a  fentebb  kö- 
rülírt mód  szerint  fogják  azt  külön  tárgyalni,  észrevételeiket  egymással 
írásban  közlik,  s  a  mely  pontra  nézve  nézeteik  meg  nem  egyeznének,  azt 
közös  ülésben  szavazattal  határozzák  el. 

Az  ily  módon  megállapított  költségvetés  többé  az  egyes  országok 
által  tárgyalás  alá  nem  vétethetik,  hanem  köteles  mindenik  azon  quota 
vagy  arány  szerint,  mely  a  javaslatunk  t)  pontjában  körülírt  módon  előre 
megállapíttatott,  a  közös  költségvetésből  reá  eső  részt  viselni.  De  mivel 
•ezen  közös  költségekre  nézve  is  a  kivetés,  behajtás  s  az  adórendszernek 
megállapítása  Magyarországra  nézve  a  magyar  országgyűlés  és  magyar  fele- 
lős minisztérium  köréhez  tartozik:  a  magyar  minisztérium  a  magyar 
országgyűléshez  terjesztendő  költségvetésébe  is  fölveendi  mindig  azon  ösz- 
szegeket,  melyek  a  már  megállapított  közös  költségvetésből  az  említett 
-quota  szerint  Magyarországra  esnek ;  csakhogy  ezen  rovatok  a  mennyiségre 
nézve  vitatás  alá  többé  nem  vehetők.  Behajtatván  az  ekkép  megállapított 
közös  költségekre  szükséges  összeg  a  magyar  felelős  minisztérium  által,  az 
-ezen  összeget  az  illető  közös  miniszternek  kezéhez  szolgáltatja,  a  ki  felelős 
leend  az  általvett  összegnek  a  kitűzött  czélokra  leendő  fordításaért,  magá- 
ban értetődvén,  hogy  az,  a  ki  az  összegeket  kezeli,  szoros  számadással  fog 
tartozni. 

Az  efféle  számadások  megvizsgálása  hasonlóul  az  említett  bizottságo- 
kat illeti,  s  ezek  e  számadásokra  nézve  is  a  fentebb  körülírt  módon  fognak 
•eljárni. 

Hasonló  eljárás  követendő  minden  egyéb  tárgyakban  is,  melyek  mint 
közös  ügyek  az  érintett  bizottságok  köréhez  tartoznak.  Ezeket  is,  legyenek 
bár  külügyre,  hadügyre,  pénzügyre  és  államadósságokra  vonatkozók,  a 
közös  minisztérium  mindenik  bizottságnak  külön  adja  be,  a  bizottságok 
külön  tárgyalják,  nézetükei  egymással  írásban  közlik,  és  ha  ily  módon  meg 
nem  egyezhetnének,  akkor,  mint  fentebb  mondatott,  szavazó  közös  ülésben 
többséggel  határoznak.  Magában  értetődik,  hogy  határozataik,  a  mennyiben 
fejedelmi  jóváhagyás  alá  tartoznak,  Ő  felségének  fölterjesztendők,  s  ha  ő 
felsége  által  megerősíttetnek,  kötelező  erővel  birandanak.  Az  ily  fejedelmi 
jóváhagyással  megerősített  határozatokat  azonban  ő  felsége  mindenik  or- 
szágnak az  illető  külön  felelős  minisztérium  által  adatja  tudtára  és  a  végre- 
hajtást ugyanaz  által  teljesítteti.  « 

Azokon  kívül,  miket  a  közös  felelős  minisztérium  terjeszt  elő  a  közös- 
ügyi bizottságoknak,  e  bizottságok  mindegyike  bír  kezdeményezési  joggal,  de 
csak  oly  tárgyakra  vonatkozólag,  melyek  mint  közös  ügyek  törvény  szerint 
szorosan  e  bizottságok  köréhez  tartoznak.  Mindegyik  bizottság  tehet  ily- 
nemű javaslatot  és  azt  a  másik  bizottsággal  írásban  közölheti.  Az  ekkép 
indítványozott  javaslat  szintúgy  lesz  tárgyalandó,  mint  egyéb,  a  bizottság 
köréhez  tartozó  kérdésekre  nézve  már  föntebb  elmondatott. 

A  bizottságok  ülései  nyilvánosak  lesznek. 

A  mi  a  közös  minisztérium  felelősségét  és  annak  módját  illeti :  min- 
denik bizottságnak  joga  leend  oly  esetekben,  midőn  az  alkotmányos  tör- 
vények megsértése  miatt  szükségesnek  látja,  a  közös  minisztériumnak  vagy 
e  minisztérium  egyes  tagjának  perbefogását  indítványozni  s  ezen  indítvá- 
nyát írásban  a  másik  bizottsággal  is  közölni.  Ha  a  perbefogást  mindenik 
bizottság  elhatározza,  vagy  ha  az  az  eltérő  vélemények  miatt  a  föntebbiek 
szerinti  szavazó  ülésben  többséggel  elhatároztatik :  e  határozat  azonnal 
jogérvényesnek  tekintendő. 

Az  ily  módon  elhatározott  pernek  bírósága  következő  módon  lesz 
alakítandó:  mindenik  bizottság  nem  ugyan  saját  kebeléből,  hanem  azon 
országoknak,  melyeket  képvisel,  független  állású  és  törvénytudó  polgáraiból 
külön-külön  24  tagot  hoz  javaslatba.  Mindenik  bizottság  bírni  fog  azon 
joggal,  hogy  a  másik  bizottság  által  javaslatba  hozott  24  tag  közŰl  12-t 
okadás  nélkül  kitörülhet.  A  vádlottaknak  szintén  joguk  van  együtt  és  ösz- 
szesen  12  tag  kitörültetését  követelni.  S  az  ezek  után  fenmaradt  tagok  lesz- 
nek a  pernek  bírái. 

Végre  megjegyzem,  hogy  miután  a  kereskedelmi  s  ezzel  kapcsolatban 
álló  tárgyak  nem  a  sanctio  pragmatica  folytán,  hanem  érdekeink  közössé- 
génél fogva  tekintethetnek  közöseknek,  ezekre  nézve  külön  egyezkedés 
(tractatus)  útján  kell  a  magyar  korona  országainak  és  ő  felsége  többi  orszá- 
gainak egymás  között  kereskedelmi  szerződést,  illetőleg  vámszövetséget 
kötni,  mely  kölcsönös  alku  útján  kötendő  szövetségben  meg  lesz  egyszers- 
mind ezen  ügyek  mikénti  kezelése  is  állapítva. 

XI. 

Lónyay  Menyhért  az  albizottság  június  G-dikán  tartott  ülését  így 
írja  le: 

Tisza :  Nem  helyesli  a  delegatio  eszméjét.  Ha  elüttetnék,  pontonkint 
fogja  megtenni  észrevételeit. 

A  pragmatica  sanctiót  értelmezi.  Külügy  és  közös  védelem  8  annak 
költségei :  ebben  kell  bizonyos  érintkezésnek  lenni.  Az  1848-diki  törvény 
minisztert  rendel  Ő  felsége  mellé.  A  miniszterek  értekoznek  egymással ;  a 
külhatalmaknál ;  nálunk  nem,  mivel  több  kell.  A  két  kormány  érintkezzék 
egymással ;  mindkettő  terjeszseen  az  országgyűlés  elé .... .  Ha  meg  nem 

egyeznek,  úgy  delegatio,  mely  azonban  csak  javaslatot  készít ;  ha  el  nem 
fogadtatnék  egyformán,  akkor  a  fejedelem  decidál. 
Három  szempontból  kívánja : 

a)  hogy  időveszteség  ne  legyen  ; 

b)  minden  esetre  megállapodás  jöjjön  létre  ; 
e)  Magyarország  önállása  megóvassék. 

A  Deák  terve  igen  hosszas,  az  övé  egészen  rövid  :  A  minisztériumok 
megegyeznek,  s  egyenesen  elfogadják  az  országgyűlések.  A  Deák  javaslata 
három  izenetváltást  föltételez,  a  mi  maga  sok  időbe  kerül.  Nehogy  az  ország- 
gyűlések csak  időt  töltsenek  vele,  Ő  kimondaná,  hogy  ha  a  két  izenet  után 
a  két  ház  meg  nem  egyezik,  a  két  ház  vegyes  deputatiót  választ  és  ez  dönt. 
Meggyőződése  szerint  az  Ő  javaslata  rövidebb,  és,  rendkívüli  esetet  kivéve, 
mindig  egyezség  fog  létre  jönni.  A  Deák  tervezete  szerint  is  előállhat,  hogy 
nem  lesz  megállapodás,  s  akkor  a  fejedelem  decidál  ott  is.  Rendkívüli  ese- 
tekben mindenik  fél  ragaszkodik  a  maga  véleményéhez,  s  akkor  az  elnökre 
a  decisiót  nem  bízná.  Ha  alkotmányosak  leszünk,  irtózunk  majd  a  meg 
nem  egyezéstől. 

A  Magyarország  függetlenségének  csonkítását  illetőleg  nem  akarja 
elismerni,  hogy  bármi  határozat  hozható  a  magyar  országgyűlés  nélkül.  Ha 
50-ből  áll,  49  ellenében  egy  decidál.  Nem  akarja,  hogy  mások  a  mi  delega- 
tiónkban  határozhassanak.  Szövetséges  viszonyt  teremt  Deák  javaslata, 
kiterjeszti  a  pragmatica  sanctiót. 

Tehát  a  kormányok  érintkezzenek,  az  izenetek  száma  szabáJyoztassék, 
és  az  országgyűlés  két  házából  vegyes  bizottság  választassék. 

Ha  mindkét  részen  lesz  alkotmányosság,  nincs  semmi  nehézség. 
Anglia  példájára  hivatkozik,  hol  a  budgetet  az  alsó  ház  határozza  meg,  a 
felsőház  csak  elvetheti. 

Deák  három  minisztériumot  kíván.  Központit.  Ő  nem  akar  ily  minisz- 
tériumot, erre  nincs  szükség.  A  külügyet  a  fejedelem  viszi  a  magyar  és 
német  külügyminiszter  tanácsával.  Ha  ezek  meg  nem  egyeznek,  az  uralkodó 
háza  minisztere  tanácsával  is  élhet. 

Legyen  főhadi  parancsnokság,  annak  legyen  pénztárnoka,  az  felel 
mindkét  országgyűlésnek. 

Andrdssy :  Nem  érti  Tisza  indítványában  a  külügyi  kezelést. 

Tisza :  Az  uralkodó  háza  minisztere  vezeti  a  külügyet. 

Andrdssy :  Hát  a  többi  kiadásokat  ?  Mindenütt  a  pénztárnok  ? 

Deák :  A  kezelési  kérdés  a  legnehezebb.  Egy  egész  rendszert  foglal 
magában,  mit  ismerni  kell,  azért  formulázta.  Tisza  más  rendszert  javasol, 
lényegesen  különbözőt.  Kéri,  legyen  szíves  ledictálni,  akkor  szólhat  hozzá. 
A  két  rendszer  össze  nem  keverhető.  A  magáéhoz  nem  ragaszkodik  maka- 
csul, ha  jobbat  lát,  ahhoz  áll. 

Tisza :  Most  nem  képes  reá,  de  holnap. 

Nydry :  Nagy  tárgy,  éjjel-nappal  forgatja,  megnyugtatást  nem  talál, 

nem  bírja  magát  elhatározni ;  gördülnek  a  nehézségek.  Az  emberi  ész  úgy 
van  megalkotva,  hogy  kettőt  hasonlít,  harmadikat  választ.  Temérdek 
ülésben  van  elfoglalva,  nincs  arra  most  alkalmas  idő,  hogy  az  eszének 
korlátot  szabjon,  mint  egy  darab  kenyeret ;  elosztva  annyi  szakokban  dol- 
gozni, —  erre  ő  nem  képes.  Tisza  írja  meg,  és  bizonyos  idő  múlva  hatá- 
rozzunk. 

Eötvös :  Dictálás  mellett  van,  de  nem  akarja  hosszabb  időre  halasz- 
tani ;  mindnyájan  eleget  gondolkoztunk  róla. 

Deák :  Nem  tartja  kárnak  bizonyos  halasztást.  A  mit  a  vámon  meg- 
nyerünk, a  réven  elvesztjük.  Tisza  rég  beszélt  vele,  mégis  az  egész  rendszert 
csak  akkor  lehet  megítélni,  ha  formulázva  van.  Míg  mi  tanácskozunk,  addig 
a  többi  választmányok  szüneteljenek.  Eötvös  maga  tudja,  hogy  a  fŐmunka 
a  folytonos  gondolkozás  addig,  míg  magával  tisztába  nem  jön,  nem  az  ülé- 
sezés —  bizonyos  pihenést  kíván  az  ész.  Egyik  propositio  se  lehet  olyan, 
milyet  kívánnánk ;  alkalmazkodni  kell  a  viszonyokhoz ;  ez  megfontolást 
igényel.  Többséggel  határozunk  úgy  is,  de  az,  ki  kisebbségben  marad; 
megnyugszik  a  megfontolásban  ;  a  discussio. 

Mikó :  Ha  másnak  van  eltérő  nézete,  az  is  formulázza. 

Ngáry :  Deák  gondolkozott,  sokat  gondolkozott,  mégis  fontolni  akar. 

XII. 

Az  albizottság  június  8-dikán  tartott  üléséről  Lónyay  Menyhért  eze- 
ket írja : 

Tisza  Kálmán  javaslata  a  közös  ügyek  miként  kezelésére  nézve. 

Mindenek  előtt  megjegyzem,  hogy  a  mennyiben  ezen  vázlat  folytán 
a  pragmatioa  sanctióból  reánk  háramló  kötelességekről  lesz  szó,  én  ezen 
kötelességeket  egyedül  azon  esetben  tartom  létezőknek  és  teljesítendőknek, 
ha  Magyarország  irányában  is  teljesíttetnek  azok,  a  miknek  ama  két  oldalú 
szerződés  szerint  teljesíttetniök  kell. 

Egyébiránt  a  közös  viszonyokból  eredő  ügyekre  vonatkozó  bármely 
megállapodásnak  tettleg  életbeléptét  ugyanazon  alapföltételekhez  kötöm,  a 
melyeket  vázlatában  Deák  Ferencz  felállított. 

Kiinduló  pontom  a  kezelési  mód  meghatározásánál  nekem  is  a  prag- 
matica  sanctio  —  azon  igaz  értelemben,  melyet  a  képviselőház  válaszföl- 
iratában kifejtett. 

A  trónöröklés  rendének  és  a  feloszthatatlan  és  elválaszthatatlan  bir- 
toklásnak meghat  irozásán  kívül  két  főeszme  van  a  pragmatioa  sanctióban 
kimondva :  az  egyik  a  közbiztosság  s  ebből  folyólag  a  kölcsönös  védelem,  a 
másik  Magyarország  közjogi  és  bel  kormányzati  önállóságának,  mint  az  egész 
elfogadása  föltételének,  sértetlen  fentartása.  E  kettőnek  figyelembevételével 
készítettem  e  vázlatot. 

A  kölcsönös  védelemnél   fogva  bizonyos    kötelességek  haramiának 

reánk ;  módról  kell  tehát  gondoskodnunk,  a  mely  szerint  kötelességünk- 
nek czélszerűen  megfelelhessünk  a  nélkül,  hogy  hazánk  törvényes  függet- 
lenségét veszélyeztetnők. 

A  közös  biztosság  béke  idején  a  külügyi  összeköttetések,  háború  ide- 
jén a  hadsereg  által  tartatik  fenn.  A  czélszerűség  e  szerint  azt  követeli 
tőlünk,  hogy  a  külügyekre,  a  hadügyekre  —  a  mennyiben  azt  a  kölcsönös 
védelem  valódisága  megkívánja  —  és  az  ezekre  szükséges  költségekre  nézve 
ő  felsége  többi  országai-  és  tartományaival  egyetértőleg  intézkedjünk.  Az 
azonban,  hogy  ez  intézkedés  közösen  együtt  történjék,  nem  kötelességünk 
és,  nézetem  szerint,  nem  is  szükséges. 

Az  1848-diki  ül.  czikk  13-dik  szakaszában  az  ő  felsége  személye 
mellett  lévő  miniszter  befolyásával  rendelé  a  közös  viszonyokat  elintéz- 
tetni; az  1861-diki  első  fölirat  pedig  azt  mondja,  hogy  «az  örökös  tartomá- 
nyok alkotmányos  népeivel  csak  úgy,  mint  önálló  szabad  nemzet  más 
önálló  szabad  nemzettel,  függetlenségünk  teljes  megóvása  mellett,  vagyunk 
hajlandók  esetenkint  érintkezni ». 

A  hazai  törvényhozás  ezen  két  megállapodása  ad  nekem  irányt  a  kö- 
zös viszonyok  mikénti  kezelését  illetőleg. 

Önálló  szabad  nemzetek  az  őket  közösen  érdeklő  ügyekre  nézve  kor- 
mányaik útján  érintkeznek.  E  kormányok  készítik  kölcsönös  megállapodás 
folytán  a  netalán  szükséges  törvényjavaslatokat,  s  így  terjeszti  azokat  alkot- 
mányos államban  mindenik  saját  országának  törvényhozása  elébe.  Ha  ön- 
állásunkat  teljesen  megóvni  akarjuk,  nálunk  is  ez  kell,  hogy  a  közösen 
érdeklő  viszonyok  elintézésének  rendes  módja  legyen. 

Megeshetik  azonban  ily  módon,  hogy  nem  jővén  létre  egyetértés,  nem 
lesz  megállapodás,  s  ez  oly  országokra  nézve,  melyek  között  .semmi  állandó 
kapocs  nincs,  bajt  uem  okoz ;  de  nálunk,  hol  a  közös  fejedelem  állandó 
kapocs  a  magyar  korona  országai  és  az  uralkodása  alá  tartozó  többi 
országok  és  tartományok  között,  a  három  fentebb  kijelölt  tárgyra,  de  csak 
is  arra  nézve  megállapodásnak  minden  esetben  létre  kell  jönni. 

Az  ily  czélból  teendő  intézkedések  módozatának,  nézetem  szerint, 
három  főkelléke  van ;  az  elfto,  hogy  lehetőségig  kevés  idő  vesztéssel  jöjjön 
létre  az  egyetértés ;  a  második,  hogy  minden  esetben  legyen  megállapodás ; 
a  harmadik,  hogy  hazánk  törvényes  függetlensége  megóvassék,  azaz  sér- 
tetlenül fennálljon  azon  elv,  hogy  Magyarországra  nézve  törvényeket, 
kötelező  erejű  határozatokat  senki  nem  hozhat,  csak  a  törvényes  ország- 
gyűlés és  a  törvényesen  megkoronázott  magyar  király,  a  végrehajtó 
hatalmat  pedig  nem  gyakorolhatja  más,  csak  a  törvényesen  koronázott 
magyar  király  és  az  is  a  törvény  korlátjai  között  az  abban  meghatározott 
közegek  útján. 

A  föntebbiek  megtartásával  a  következőkben  lenne  a  kezelési  mód 
megállapítandó : 

A  törvényhozási  intézkedésekre  nézve  a  két  minisztérium  előleges 

értekezés  folytán  egyértelműleg  elkészítvén  a  javaslatokat,  mindenik  saját 
törvényhozása  elébe  terjeszti  azokat. 

A  törvényhozások  tanácskoznak  felette,  meghatároztatván,  hogy  leg- 
feljebb két  izenetváltásnak  van  helye  ugyanazon  törvényhozás  két  háza 
között,  és  ha  ez  által  egyetértés  nem  jön  a  két  ház  között  létre,  mindkettő- 
nek tagjaiból  saját  szabad  választása  folytán  egy  országos  küldöttség  ala- 
kíttatik,  mely  az  egyetértést  gátló  pontok  felett,  ha  az  eltérő  nézeteket 
egyeztetnie  nem  sikerűi,  szavazattöbbséggel  határoz,  mely  határozat  mint 
az  illető  törvényhozás  végleges  megállapodása  tekintendő. 

Megjegyzem,  hogy  ha  nálunk  és  a  másik  részen  is  érvényre  jut  azon 
alkotmányos  elv,  mely  Angolhonban  gyakorlatban  van,  hogy  a  felsőház  a 
budgetet  egészben  elvetheti  ugyan,  de  nem  módosíthatja  azt :  az  eljárás 
épen  azon  tárgyra,  a  költségekre  nézve,  mely  minden  évben  rendszeresen 
kell,  hogy  előforduljon,  sokkal  egyszerűbbé  és  rövidebbé  válik. 

Ha  a  magyar  országgyűlésen  és  ő  felsége  többi  országainak  és  tarto- 
mányainak ezen  ügyekben  jogosult  bármely  néven  nevezendő  és  bármiként 
szervezett  törvényhozásában  létrejött  megállapodások  eltérnek  egymástól, 
mindenik  testület  választ  saját  kebeléből  a  paritás  alapján  egy  küldöttsé- 
get; az  így  választott  két  küldöttség  felváltva  Magyarország  és  a  többi 
országok  valamelyik  fővárosában  összejön,  javaslatot  készít  ós  azt  helyben- 
hagyás végett  mindenik  az  őt  kiküldött  testület  elébe  terjeszti. 

Oly  esetekben,  midőn  a  két  minisztérium  valamely  készítendő  javas- 
latra nézve  megegyezni  nem  tudott,  bejelentvén  ezt  az  illető  törvényhozás- 
nak mindenik,  azonnal  a  most  leírt  javaslatkészítő  küldöttség  lesz  meg- 
választandó, és  ezen  esetben  az  az  által  készített  javaslat  tárgyalásánál 
ugyanazon  országgyűlés  két  háza  között  két  izenetváltásnak  lesz  helye,  míg 
ha  a  küldöttség  választását  a  miniszteri  javaslat  tárgyalása  már  megelőzte, 
csak  egy  izenetváltás  lesz  megengedhető,  és  ha  bármelyikében  ezen  esetek- 
nek a  két  ház  között  egyetértés  nem  jön  létre,  következik  a  már  említett 
országos  küldöttség  megválasztása,  mely  saját  országgyűlését  illetőleg  vég- 
érvényesen határoz. 

Azon  rendkívüli  esetekben  pedig,  ha  a  magyar  országgyűlés  ós  a  többi 
országok  és  tartományoknak  erre  jogosított  törvényhozása  között  ily  módon 
egyetértés  nem  jött  volna  létre,  mindkettőnek  megállapodása  a  közös  feje- 
delem elébe  terjesztetik,  ki  vagy  az  egyiket  vagy  a  másikat  szentesítvén,  az 
minden  pontjaiban  átalánosan  kötelezővé  válik. 

Mind  a  külön  országos  küldöttségek,  mind  a  javaslatkészítő  vegyes 
küldöttség  önmaguk  választják  elnökeiket,  tollvivőjöket  stb.,  és  ülései  min- 
deniknek nyilvánosak. 

A  végrehajtást  illetőleg  a  külügyre  nézve,  gyakorolja  azt  a  közös  feje- 
delem az  oldala  mellé  rendelt  magyar  miniszter  és  a  többi  országok  és  tar- 
tományok egy  miniszterének  befolyásával,  jogában  állván  magát  az  ural- 
kodó ház  minisztere  által,  ki  sem  egyik,  sem  másik  résznek  minisztere  nem 

lehet,  helyettesíthetni.  A  fejedelem  összes  országait  illető  okmányoknál 
mindkét  kijelölt  miniszter  aláírása  szükséges,  míg  az  egyiket  vagy  másikat 
külön  érdeklő  okmányoknál  csak  az  illető  miniszteré  kívántatik. 

A  hadügyre  nézve  a  fejedelemnek,  mint  fŐhadparancsnoknak,  sze- 
mélye mellett  egy  főhadparancsnokság  szervezendő,  mely  mindazokat  ille- 
tőleg, melyek  a  hadügy  köréhen  a  közbiztosság  szempontjából  egyetértőleg 
kezelendőkül  törvény  által  kijelöltettek,  az  országok  erre  megbízott  minisz- 
tereinek ellenjegyzése  mellett  a  fejedelem  nevében  intézkedik. 

Az  ezekre  szükséges  költségek  a  fentebb  leírt  módon  megállapíttat- 
ván, azok  illető  részét  mindenik  minisztérium  behajtja  a  kormányzata  alá 
tartozó  országokban,  és  beszolgáltatja  rendeltetésökhöz  képest  vagy  a  kül- 
ügyi vagy  a  hadparancsnoksági  pénztárba. 

Ezen  pénztárak  felett  az  ellenőrködést  mind  a  magyar  korona  orszá- 
gainak, mind  ő  felsége  többi  országai-  és  tartományainak  illető  minisztere 
gyakorolja,  és  az  azokról  szóló  számadások  a  törvényhozó  testület  elébe 
terjesztés  végett  mindeniknek  évenkint  átadatnak.  A  jövő  budget  megálla- 
pítására szolgáló  adatokat  ugyancsak  ezen  pénztárak  kezelői  szolgáltatják 
ki  az  illető  minisztériumoknak. 

Végre  megjegyzem,  hogy  az  előadott  módon  csak  azon,  itt  elősorolt 
ügyek  kezelendők,  melyeknek  egyértelmű  intézése  a  pragmatica  sanctióból 
folyó  kötelesség ;  az  államadósságok  ügye  külön  lesz  szabályozandó  ;  a  ke- 
reskedelmi ügy  pedig  a  vele  rokontermészetű  tárgyakkal  egyetemben,  vala- 
mint az  indirect  adók  is  csak  időről-időre  kötendő  szerződések  (tractatusok) 
útján  lehetnek  egyértelmüleg  intézendők,  illetőleg  megállapítandók. 

xm. 

Áz  albizottság  június  20-dikán  tartott  üléséről  Gorove  István  eze- 
ket írja : 

Az  ülést  megkezdettük.  Deák  szólott.  Időnk  megfontolni  mind  a  két 
javaslatot,  volt  elegendő.  Én  meggondoltam,  s  határozottan  mondhatom, 
hogy  mindenben  a  magamé  mellett  maradok.  Méltóztassanak  most  nyilat- 
kozni :  a  kettő  közül  melyiket  választják,  s  a  szerint,  miként  választásuk 
eldől,  hozzá  foghatnak  a  részletes  tárgyaláshoz. 

Egyenkint  nyilatkoztunk  röviden.  Én  Tisza  tervére  csak  néhány  ész- 
revételt akartam  tenni,  a  melyeket  Írásba  is  foglaltam ;  de  láttam,  hogy 
Deáknak  ellenére  van  minden  discussio.  Alig  kezdtem  meg  beszédem,  ő 
Csengeryhez  fordult  oly  forma  arczczal,  mintha  azt  mondaná :  minek  itt  a 
hosszú  fejtegetés  ?  Csak  röviden  szóltam  tehát  én,  a  többi  pedig  csak  sza- 
vazott. És  így  11 -gyei  4  ellen  mellőztük  Tisza  javaslatát,  s  az  után  felvet- 
tük Deákét,  átalmenvén  a  részletekre.  Kisebb  észrevételek  tétettek  a  hatá- 
rozatiak által  s  különösen  Ghyczy  állott  elő  szokott  scrupulositásával ;  de 
Deáknak  nyugtalansága  és  siettető  hangulata  egyenkint  mellőztette  mind- 

ezt.  Már  a  végéhez  közeledtünk,  midőn  Andrássy  állott  elő  a  delegatiók 
utolsó  stádiumát  illető,  eltérő  szerkezetével,  melyről  naplómban  már  szó- 
lottam. Hosszasabban  indokolta,  fejtegette,  hogy  ha  egymástól  független 
két  törvényhozó  test,  minő  a  tervezett  két  delegatio  is,  különböző  nézetben 
van,  sehol  nincs  törvényhozási  rendelkezés  arra  nézve,  hogy  miként  dőljön 
el  a  dolog,  de  hogy  ez  nem  okoz  semmi  bajt,  mert  a  kényszerűség  reá  viszi 
ily  esetekben  az  ily  testületeket,  hogy  megegyezésre  jussanak.  így  nincs 
sem  nálunk,  sem  a  Reichsrath  házi  rendjében  semmi  provisio,  hogy  mi  tör- 
ténik, ha  a  két  ház  meg  nem  egyezik.  Nem  is  szükséges,  mert  mindig  meg- 
egyeznek, közelítvén  egymáshoz.  Nem  akarná,  hogy  a  két  delegatio  közös 
szavazásra  együttes  ülésben  összejöjjön,  mert  ott  vagy  meg  kellene  engedni 
a  discussiót,  s  akkor  a  két  testület  egygyé  olvadna,  vagy  pedig  némán  kel- 
lene szavazni,  a  miért  az  intézményt  mint  nevetségest  támadhatnák  meg. 
Deák  nyugtalankodni,  sőt  duzzogni  kezdett.  Ezt  észrevette  Andrássy,  s 
ennek  benyomása  alatt  elfogult  Ion.  Hogy  módosítványát  ajánlatosabbá  tegye 
s  kimutassa,  hogy  Deák  javaslatával  nincs  ellentétben,  kérte,  hogy  elolvas- 
hassa az  egészet.  Ebben  nem  igen  volt  ellenzés,  noha  látni  lehetett,  meny- 
nyire van  ellenére  Deáknak.  Ghyczy  pláne  sürgette  az  elolvasást.  Andrássy 
bocsánatot  kérve,  hogy  kénytelen  módosításának  felolvasásával  a  bizottság 
discussióját  hosszabbítani,  megkezdette  az  egész  javaslata  felolvasását.  Figye- 
lemmel végig  hallgatták.  Türelmetlenül  és  zsémbesen  Deák  maga  tette  az 
indítványt,  hogy  Írassék  le  az  egész,  akarva  nem  akarva  s  előre  látva,  hogy 
úgy  sem  fogadtatik  el  az  ő  ellenzése  következtében.  A  leiratáé  elfogadtatott. 
Én  azt  mutogattam,  hogy  a  különbség  és  Andrássy  fŐszándéka  abban  van, 
hogy  Deák  tervének  azon  része  módosíttassék,  mely  az  egyet  nem  értés 
esetére  a  két  delegatio  együttes  szavazására  vonatkozik.  Mások,  különösen 
Ghyczy  kimutatták,  mit  különben  én  is  tudtam,  hogy  más  elvi  különbségek 
is  vannak  a  javaslatban,  de  mikre  nézve  szintén  tudtam,  hogy  azokban  sem 
lényeg  nincs,  sem  Andrássy  nem  ragaszkodik  hozzájuk. 

Megkezdődött  tehát  a  dictálás,  és  írt  mindenki  fél  kettőig,  midőn  az 
ülés  eloszlott. 

A  június  áO-dikán  tartott  ezen  ülésről  Lónyay  Menyhért  ezeket  írja : 
Nyáry :  Az  egyik  indítvány  akar  közös  kormányt,  a  másik  nem ;  ez 
iránt  kell  határozni.  Beszél  sokat  a  delegatióról. 
Deák : 

a)  közös,  felelős  minisztériumot  akar,  Tisza  nem  ; 

b)  a  végeldöntésre  vonatkozólag  az  övé  voksok  többségével,  a  másik 
az  ő  felsége  eldöntését  veszi  igénybe. 

A  beolvasztás  ellen  mindkettő  van. 

Ij'myay :  Adhatnak  separatum  votumot. 

Tisza  marad  a  magáé  mellett ;  az  országgyűlések  határozzanak. 

Nydry :  A  majoritás  általi  eldöntés  Reichsparlamentté  teszi.  Most  jó 

emberek  vannak  ;  ha  azok  maradnának,  elfogadná,  de  mivel  jövőre  rosszab- 
bak lehetnek,  elveti.  Declivitás,  melyen  hogy  le  no  szaladjon,  óriási  erő  kell, 
mit  sem  magában,  sem  másban  nem  érez.  Azt  mondhatják,  hogy  az  ő  né- 
zete absolutismus,  de  jövőre  bízik  a  lajtántúliakban,  velők  majd  kezet  fogva 
a  fejedelemnek  jogait  megszoríthatni. 

Eötvös:  Egyenesen  az  absolutismus  felé  declinál  a  Tisza  javaslata. 
Mindenütt  van  absolutistikus  párt,  annak  feladata  lenne  egyik  részét  a  legis- 
latiónak  meg  nem  egyezésre  vezetni :  akkor  az  absolut  hatalom  határozna. 
Az  optio  ugyan  mérsékli  az  absolutismust,  de  megfosztja  a  legfontosabb 
tárgyakbani  határozást,  tehát  nincs  vető. 

Tisza :  A  vétót  nem  akarja  eltörölni. 

Ivánka :  Nincs  pnblicum,  ne  vitassuk.  Tiszát  pártolja. 

Ghyczy :  Úgy  látszik,  vitatás  nem  lesz.  Tiszáét  fogadja  el. 

Gorove :  Az  optiót  egészen  feleslegesnek  tartja ;  gyakorlatilag  kivi- 
hetetlen. 

Andrássy :  Arról  nyilatkozzunk,  melyiket  fogadjuk  el.  Az  elv  abban 
van  :  közös  minisztérium  és  delegatio. 

Fezt:  Deák  javaslatát  fogadja  el,  correct  alkotmányos  elvekre  van 
alapítva,  a  függetlenség  megőrzése  mellett. 

Mikó  és  Apponyi  Deákot  pártolják.  Apponyi  motivatióul  felhozza, 
eddigi  bajok  kútfeje  volt,  hogy  a  két  rész  különböző  módon  kormányozta- 
tott. Ezt  a  Deák  javaslata  véglegesen  meg  akarja  szüntetni.  Nyugalmunk 
akkor  leend,  ha  bizonyos  solidaritás  leend  a  két  fél  között. 

Hollán  és  Somssich  is  elfogadják,  úgy  Apponyi  is. 

Átmegyünk  a  részletes  tárgyalásra, 

Ghyczy :  A  pragmatica  sanctio  szerint  a  trónörökösödésen  és  közös 
birtokláson  kívül  csak  a  közös  védelem  érdekelheti  Magyarországot.  Mérté- 
két és  eszközeit  meghatározni  az  ország  joga.  Ennélfogva  különbség  van 
a  közt,  mire  vagyunk  kötelesek  és  mi  czélszerű.  Az  elsőt  tenni  kell,  a  másik 
tőlünk  függ.  A  Deák  javaslata  szerint  a  delegatio  hatalma  tovább  megy. 
Mi  a  sanctio  pragmatica  értelme,  arra  nézve  még  nincsen  megállapodás ; 
mást  ért  alatta  az  alsóház,  mást  a  fejedelem  és  felsőház.  Azt  az  eszmét  sze- 
retné kifejezni,  hogy  Magyarországot  csak  a  kölcsönös  védelem  illeti.  Ezt  az 
ország  maga  határozta  el.  Ennélfogva  a  delegatio t  csak  mint  concessiót 
ajánlja,  csak  bizonyos  határig  akar  menni.  Vigyázzunk,  szavunkon  ne 
fogjanak. 

Deák :  Sem  az  eszmét,  sem  a  motivumot  nem  érti.  Lényegében  for- 
gatná fel  a  dolgot.  Hogy  mit  teszünk  a  sanctio  pragmaticánál  fogva,  az  nem 

kérdés,  az  a  föliratba  való,  de  nem  ide.  Ha  csak  juris  sustenfcatio 

az  nem  illik  az  egész  közös  kérdésre. 

Ghyczy :  A  mit  az  országgyűlés  kimond,  az  kötelező,  hiába  teszünk 
ahhoz  reservatát. 

Nyáry :   Aggodalma  Ghyczy nek   a   á-dik  pontban  meg  van    szün- 

tetve.  Apponyi  argumentumát  nem  ő  találta  fel,  de  az  1848-diki  ország- 
gyűlés. 

Andrdssy  nem  lát  semmit,  mi  Ghyczynek  aggodalmat  szerezhetne. 
A  maga  helyén  szóljon  hozzá. 

Ghyczy :  Már  a  delegatióra  nézve  mondassék  ki,  hogy  nem  folyik  a 
pragmatica  sanctióból ;  azért,  hogy  a  másik  félen  kaptak  alkotmányt,  még 
nem  kellene  delegatio.  Felolvasni  kívánja  indítványát.  Olvas. 

Deák :  Az  olvasásból  látja,  hogy  épen  nem  ide  való.  Tisza  is  eltér  a 
pragmatica  sanctiótól,  eszébe  sem  jutott  ezen  reservatákat  tenni,  mert  á tá- 
lában erről  szólani  nem  szükséges ;  nem  fogadja  el. 

Tisza :  Atalános  nézetet  kíván  mondani,  A  kölcsönös  védelemről  a 
pragmatica  sanctio  behozatalakor  akart  az  ország  a  többi  országokkal  szó- 
lani, de  ott  nem  volt  alkotmányosság,  most  van,  tehát  gondoskodni  kell. 
A  kezelési  módhoz  tartozik  a  változtatás  szüksége,  de  reserválva  azt,  hogy 
időről-időre  meg  lehet  változtatni.  Tehát  nem  örökös  szerződés.  Ezt  akarja 
kimondatni. 

Gorove :  Minden  törvény  addig  érvényes,  míg  meg  nem  változtatik. 

Nydry :  Csak  beszéljünk  tovább,  úgy  jövünk  tisztába,  ő  bizonyos  időt 
tűzne  ki,  meddig  érvényes.  Ha  időközben  erőt  nyerne  az  ország,  elvethetné 
az  egészet. 

Andrdssy  nem  akar  lepkét,  a  melyből  hernyó  lesz. 

Ghyczy :  Mi  a  paritás  elvét  kívánjuk,  erre  kell  Erdély-  és  Horvátor- 
szággal unió.  Ez  pedig  a  kormánytól  és  ő  felségétől  függ.  Ha  mi  elfogadjuk 
a  delegatiót,  az  unióból  semmi  sem  lesz.  Már  bele  mentünk  a  delegatióba. 

Deák :  Ha  a  paritás  elvét  el  nem  fogadják,  megszűnik  a  javaslat ;  mi 
contrahaló  felek  vagyunk. 

Csengery  olvas. 

Disputálnak  a  felett,  hogy  nincs  jól  kifejezve  a  delegatióválasztás  ideje, 
pedig  ki  van  fejezve. 

Andrdssy  «a  valamelyik  fővárosába »  való  összehívásokra  tesz  észrevé- 
telt. Ez  a  foederatio  elvét  feltételezi.  Neki  nem  kell  fcederatio,  de  dualismus, 
magyar-német  szövetség.  A  bécsiek  megsértve  éreznék  magukat.  A  szöveg 
így  szóljon :  « Magyarország  vagy  az  örökös  tartományok  fővárosába ». 

Akónyi:  A  fődolog  a  « felváltva*. 

Deák  a  « felváltva*  mellett  van.  Praecisirozni  nem  akarja,  nem  akar 
bele  avatkozni.  Bízzuk  a  fejedelemre. 

Deák  módosít :  « és  pedig  felváltva  egyik  évben  Pestre,  másik  évben 
Bécsbe,  vagy  ha  ő  felsége  többi  országainak  gyűlése  és  ő  felsége  úgy  akarná, 
azon  országok  valamelyik  más  fővárosába*. 

Ajjponyi :  Bizonyos  szakokra  közös  kormányférfiak  kívántatnak,  azok 
a  fejedelem  személye  mellett  vannak ;  a  delegatióknak  is  ott  kell  lenni,  hol 
a  fejedelem  tartja  székhelyét. 

Deák:  A  paritás  elvéből  foly  a  « felváltva*. 

Ajyponyi  súlyt  fektet  arra,  hogy  a  magyar  országgyűlés  Pesten 
legyen  ;  itt  azt  tenné  •  Buda-Pestet ». 

Eötvíis  Buda-Pestet  sürgeti. 

A  « közös »  ülés  helyett  « együttes »  szó  tétetik. 

Gkyczy :  Tehát  mégis  elfogadtak  valamit. 

Andrdssy:  Meggyőződése,  hogy  nem  szükséges  a  két  delegatiónak 
együttes  ülésre  összejönni.  Akar  közös  kormányt,  akar  delegatiókat,  de  nem 
szükséges  a  közös  szavazás.  Beszél  a  pragmatica  sanctióról  és  az  osztrák 
parlamentről.  A  közös  szavazást  igen  veszélyesnek  látja.  Mik  voltak  a  szá- 
szok ?  mik  lettek  a  Beichsrathba  belépésükkel  a  némettel  való  érintkezés 
folytán  ?  Mik  lesznek  a  mi  idegen  nemzetiségeinkből  ?  Szövetkeznek  a 
többi  idegenekkel.  Nem  szükséges  tehát  az  együttes  ülés ;  a  parlamentek 
két  házból  állanak,  nem  jönnek  össze  közös  szavazásra  és  nem  támad  baj, 
pedig  nincsen  provisio  arról,  mi  történik,  ha  meg  nem  egyeznek.  Mindig 
megegyeznek.  Más  eszmét  formuláz.  Ily  esetben  bizottságot  nevezne,  mely 
döntő  szavazattal  bír.  0  bele  szőtte  a  Deák  indítványába. 

Deák :  Elvben  lényegesen  különbözik  az  ő  javaslatától. 

Somssich :  A  Tisza  indítványához  hasonlít.  A  felség  határoz,  miután 
elnököt  ő  nevez.  A  két  majoritás  compact,  tehát  küldöttei  lesznek  választva. 

Andrdssy :  Nem  úgy  van.  Magyarázza. 

Deák  leíratni  kívánná. 

Nyáry :  Nem  tudja,  mit  csináljon. 

Andrdssy  dictál: 

Magyarország  és  az  örökös  tartományok  ekképen  körvonalozott  kö- 
zös érdekeit  azon  közjogi  állás  következtében,  melyet  Magyarország  mint 
önálló  ország  Ő  felsége  egyéb  országai  és  tartományai  irányában  eddig  is 
elfoglalt,  csak  a  teljes  paritás  elvén  alakított  külön  bizottsági  testület  fogja 
képviselhetni. 

Ezen  elvnél  fogva  a  magyar  korona  országai  részéről  a  magyar  ország- 
gyűlés választ  saját  kebeléből  egy  meghatározott  számú  bizottságot  (dele- 
gatio)  az  országgyűlés  mindkét  házából ;  ő  felsége  többi  országai  és  tarto- 
mányai épen  annyi  tagból  álló  bizottságot  választanak  a  maguk  részéről. 
Mi  arányban  legyenek  mindkét  testületben  az  illető  törvényhozások  felső- 
házai, mi  arányban  az  egyes  koronaországok  képviselve,  ez,  mindkét  rész 
belszervezetéhez  tartozván,  azok  által  alkotmányos  úton,  egymástól  függet- 
lenül fog  külön  szabály  által  elhatároztatni. 

A  bizottságokat  mindenkor  ő  felsége  fogja  összehívni  és  pedig  fel- 
váltva vagy  az  örökös  tartományok  vagy  Magyarország  fővárosába. 

E  bizottságok  csak  egy  évre,  vagyis  az  országgyűlés  egy  ülésszakára 
Választandók,  és  így  hatáskörük  csak  egy  országgyűlési  időszaktól  a  követ- 
kező időszaknak  kezdetéig  terjedhet.  A  bizottságok  tagjai  újra  megválaszt- 

A  bizottságok  mindegyike  saját  kebeléből  választja  elnökét,  tollvivő- 
jét  és  mindennemű  hivatalnokát.  Ügyrendét  maga  állapítja  meg. 

A  bizottságok  tagjai  küldőiktől  kötelező  utasítást  el  nem  fogadhatnak. 

E  bizottságok  hatásköréhez  csak  azon  tárgyak  tartozhatnak,  melyek 
a  közös  ügyek  körét  szabályozó  törvénybon  mint  közösek  határozottan  a 
bizottságokhoz  lesznek  utasítva.  A  bizottságok  intézkedései  ezeken  túl  nem 
terjeszkedhetnek,  és  a  magyar  országgyűlés  és  magyar  kormányzat  részére 
fentartott  ügyekbe  nem  avatkozhatnak. 

E  bizottságok  mindegyike  birand  kezdeményezési  joggal,  de  csak  oly 
tárgyakra  vonatkozólag,  melyek  mint  közös  ügyek  törvény  szerint  szorosan 
e  bizottságok  köréhez  tartoznak.  Minden  oly  törvény  vagy  határozat,  mely 
a  bizottságok  fentebb  körvonalozott  hatáskörének  kiterjesztésére  vagy  a  két 
bizottság  egyesítésére  czéloz,  e  bizottságok  hatáskörén  kívül  esik,  és  bármi 
efféle  határozat  Magyarországra  csak  akkor  lehet  érvényes,  ha  azt  a  ma- 
gyar országgyűlés  elfogadja. 

A  két  bizottság  két  egészen  különálló  testület  lévén,  melyek  egyike  a 
magyar  korona  országait,  másika  pedig  ő  felsége  örökös  tartományait  kép- 
viseli, az  ezen  testület  köréhez  tartozó  ügyekben  :  mindenik  bizottság  ma- 
gában egy  tökéletes,  kiegészített  testületet  képez,  külön  székel  és  tanács- 
kozik, saját  kebelében  egyszerű  szótöbbséggel  határoz,  együttes  ülésben 
azonban  soha  nem  egyesíthető,  hanem  két  külön  álló  parlamentaris  testü- 
leteknél szokásos  izenetek  által  intézkedik. 

A  bizottságok  ülései  nyilvánosak  lesznek. 

Miben  a  két  bizottság  megegyezik,  ő  felsége  a  közös  fejedelem  szen- 
tesítése alá  bocsáttatik,  és  azt  elnyervén,  átalánosan  kötelezőnek  fog  elis- 
mertetni. 

Azon  váratlan  esetre,  ha  két  vagy  legfeljebb  három  izenetváltás  után 
sem  sikerülne  a  birodalom  két  felét  képviselő  bizottságok  között  közös 
megállapodást  eszközölni,  mindenik  bizottságnak  jogában  leend  a  másik 
részt  felszólítani,  hogy  a  kérdést  egy  arbitrarius  bizottság  által  döntessék 
el,  mit  a  felszólított  fél  nem  tagadhat  meg. 

Ez  esetben  mindenik  bizottság  egynehány,  de  mindig  egyforma 
számú  tagból  álló  küldöttséget  választ  saját  kebeléből  titkos  szavazás  útján. 

E  küldöttség  a  függőben  maradt  kérdésre,  de  csak  is  arra  nézve, 
mindkét  rész  teljhatalmú  képviselőjének  tekintendő,  és  ezért  egyszerű  sza- 
vazással és  egyszerű  többséggel  döntő  határozatot  hoz,  mely  a  két  bizottság 
compromissumának  tekintetik. 

Ezen  küldöttség  minden  egyes  esetben  ad  hoc  választatik.  Hatásköre 
a  fenforgó  kérdés  megoldásán  túl  nem  terjedhet. 

E  küldöttség  elnökét  egy  egész  ülésszak  tartamára  minden  ülésszak 
kezdetével  Ő  felsége  a  császár  és  király  fogja  kinevezni. 

XIV. 

Az  albizottság  június  21 -diki  ülésében  —  írja  Limyay  Menyhért  — 
Andrássy  Gyula  gr.  így  folytatta  javaslata  dictálását : 

A  végrehajtó  hatalmat  illetőleg  azon  tárgyakra  nézve,  melyek  a 
fennebb  körvonalozott  bizottságok  körébe  tartozván,  sem  a  magyar  korona 
országainak,  sem  ő  felsége  többi  országainak  külön  kormányzata  alá  nem 
tartozhatnak,  egy  közös  minisztérium  volna  felállítandó. 

E  minisztérium  a  közös  ügyek  mellett  sem  egyik,  sem  másik  résznek 
külön  kormányzati  ügyeit  nem  viselhetné,  azokra  közvetlen  befolyást  nem 
gyakorolhat. 

Mindenik  bizottságnak  joga  lesz  kérdéseket  intézni  a  közös  minisz- 
tériumhoz vagy  a  szakok  szerint  annak  illető  tagjához.  Kérhet  azoktól  fele- 
letet és  felvilágosításokat ;  ugyanazért  a  közös  ügyek  minisztériumának  jogá- 
ban álland,  és,  midőn  arra  felszólíttatik,  kötelessége  is  leend,  úgy  egyik, 
mint  másik  bizottság  kebelében  megjelenni,  felelni  és  felvilágosításokat  adni. 

A  közös  költségvetés  megállapítása  lenne  e  bizottságok  feladatának 
évenkint  előforduló  legfontosabb  része.  E  költségvetést,  mely  egyedül  azon 
költségekre  terjedhet,  a  melyek  az  ezen  közös  ügyek  megállapítására  nézve 
alkotandó  törvényben  közöseknek  lesznek  kijelölve,  a  közös  miniszttrium 
mindakét  külön  felelős  minisztériumnak  befolyásával  fogja  készíteni,  s  azt 
mindegyik  bizottságnak  külön  tárgyalás  végett  előterjeszteni.  A  bizottságok 
körében  a  tárgyalás  és  megállapodás  a  fentebb  körülírt  módon  fog  eszkö- 
zöltetni. 

Az  ily  módon  megállapított  költségvetés  többé  az  egyes  országok 
által  tárgyalás  alá  nem  vétethetik,  hanem  köteles  mindegyik  azon  kulcs 
vagy  arány  szerint,  mely  a  javaslatnak  t)  pontjában  körülírt  módon  előre 
megállapíttatott,  a  közös  költségből  reá  eső  részt  viselni. 

Ezen  közös  költségekre  nézve  is  a  kivetés,  behajtás  és  adórendszernek 
megállapítása  Magyarországra  nézve  a  magyar  országgyűlést  és  ő  felsége 
magyar  felelős  minisztériumának  köréhez  tartozván,  a  magyar  minisztérium 
az  országgyűléshez  terjesztendő  költségvetésbe  is  felveendi  azon  összegeket, 
melyek  a  már  megállapított  közös  költségvetésből  az  említett  kulcs  szerint 
Magyarországra  esnek.  Ezen  rovatok  azonban  a  mennyiségre  nézve  vitatás 
alá  többé  nem  vehetők.  A  magyar  minisztérium  behajtatván  az  ekkóp  meg- 
állapított összegeket,  azokat  a  kitűzött  időre  az  illető  közös  minisztériumnak 
átszolgáltatja,  mely  a  fentemlített  összegeket  számadás  mellett  kezelvén, 
felelős  leend  az  általvett  összegeknek  a  kitűzött  czélokra  leendő  fordításáért. 

E  számadások  megvizsgálása  az  említett  bizottságok  köréhez  tartozván, 
azok  e  számadásokra  nézve  is  a  fentebb  körülírt  módon  fognak  eljárni. 

Hasonló  eljárás  követendő  minden  egyéb  tárgyakban  is,  melyek  mint 
közös  ügyek  az  érintett  bizottságok  köréhez  tartoznak.  Ezeket  is,  legyenek 

bár  külügyre,  hadügyre,  pénzügyre  és  illetőleg  államadósságokra  vonatkozók, 
a  közös  ügyek  minisztériuma  mindkét  bizottságnak  külön  terjeszti  elébe, 
melyek  is  azok  felett  a  fent  körülírt  módon  határoznak. 

.  A  fejedelmi  jóváhagyással  megerősített  határozatokat  ő  felsége  a  biro- 
dalom mindkét  részének  külön  felelős  minisztériuma  által  fogván  kihirdet- 
tetni, a  végrehajtást,  a  mennyiben  ezek  körébe  tartoznék,  ugyanezek  által 
teljesítteti. 

A  mi  a  közös  minisztérium  felelősségét  és  annak  módját  illeti,  felelős 
lesz  a  minisztérium  minden  tagja  azokra  nézve,  mik  köréhez  tartoznak, 
és  az  egész  minisztérium  együtt  oly  intézkedésekre  nézve,  melyeket  együtt 
állapított  meg 

A  bizottságok  föloszlatása  ő  felsége  rendeletéből  a  közös  ügyek  minisz- 
tereinek felelőssége  mellett  történik,  kiknek  ezáltal  módjukban  van  az  illető 
országgyűlésekre  hivatkozni.  Ily  esetben  azonban  mindkét  bizottságnak 
egyszerre  kell  feloszlattatnia.  Az  új  bizottságok  még  ugyanazon  országgyűlési 
ülésszak  alatt  lesznek  összehivandók. 

Mindegyik  bizottságnak  joga  leend  oly  esetekben,  midőn  az  alkotmá- 
nyos törvények  megszegése  vagy  hivatalból  való  visszaélés  miatt  szükségesnek 
látja,  a  közös  minisztériumnak  vagy  a  minisztérium  egyes  tagjainak  perbe- 
fogását indítványozni  és  ezen  indítványt  írásban  a  másik  bizottsággal  közölni 
Ha  a  perbefogást  mindegyik  bizottság  szavazatának  kétharmadával  elhatá- 
rozza, e  határozat  azonnal  jogérvényesnek  tekintendő. 

Mi  módon  legyen  az  ekképen  elhatározott  pörnek  bírósága  alakítandó, 
a  két  bizottság  egyetértésével  megállapítandó  külön  szabályival  fog  elha- 
tároztatni. 

Az  ítélet  azonban  továbbra  ne  terjedhessen,  mint  a  hivatalból  való 
elmozdításra  és  azon  jog  elvesztésére,  hogy  az  illető  közbizodalma t  föl- 
tételező hivatalt  viselhessen.  A  büntető  eljárás  a  föntebbi  fő-törvényszékek 
köréhez  tartozván,  ezek  által  folytattatik. » 

Deák :  A  végeldöntésben  különbözik.  Andrássy  a  delegatio  delegatió- 
jára  bizza,  ő  a  delegatióra. 

Andrássy  motiválja.  Somssich  egyenlőnek  tartja  a  Tisza  indítványával, 
ő  nem.  Van  köztük  hasonlatosság,  nem  is.  A  külömbség  az,  hogy  a  Tisza 
módja  szerint  a  fejedelem  maga  határoz,  az  ő  módja  szerint  csak  befoly  a  tőle 
kinevezett  elnök  által.  A  Tisza  indítványa  absolutismus,  az  övé  nem,  minthogy 
a  sanctio  joga  úgy  is  megvan  a  fejedelemnek,  a  mi  egyenlő  a  vétóval.  Sehol  a 
világon  együtt  nem  tárgyal  két  ház.  A  Eeichsrath  házszabályait  idézi,  hogy 
két  ház  együtt  ott  soha  se  határozhat.  Olvassa  a  szakaszt,  a  melyben  benne 
van  a  közös  conferentia,  továbbá  a  Dringlichkeitsfall-ról  szólókat. 

Deák:  Könnyű  nekik  oda  át:  ott  a  13.  §.  A  két  ház  nem  egyenlő 
alapokon  áll,  nálunk  két  egyenjogú  fél  áll  egymással  szemben.  A  parlamen- 
teknél a  felső  ház  csak  moderátornak  van  oda  téve. 

Andrássy  védi  eszméit.  Deáknak  minden  alapos  ellenvetései  mellett  is 

visszamegy  a  Reichsrath  szabályaira.  Két  külön  minisztérium  lévén,  a  dele- 
gatio két  külön  parlamenti  testületet  képez ;  nem  szavazhat  együtt.  Oly 
homogének  az  érdekek,  hogy  ily  delegatio  delegatiójának  esete  alig  fog  elő- 
fordulni. Az  az  argumentum,  hogy  két  fél  fog  compacte  egymás  ellen  állani, 
a  40  és  40  között  is  lehető. 

Deák :  40  és  40  között  lesz  majoritás.  Somssich  argumentuma  nem  az, 
hogy  mindig  a  többség  fog  választani,  mindig  két  fél  lesz.  Somssich  azt 
monda,  hogy  végeredményében  a  fejedelem  fog  elnöke  által  a  delegatiónal 
határozni.  A  különbség  Andrássy  és  Tisza  között  abban  van,  hogy  Andrássy 
akar  közös  minisztériumot,  Tisza  nem.  Az  indítvány  szerint  fölösleges  a 
delegatio ;  mindegyik  országgyűlés  küldjön  ki  5  és  5  tagot,  és  ezek  majd 
elvégeznek  mindent. 

Andrássy:  Az  az  aggodalma,  hogy  ha  a  40  német  együtt  tart,  a  ma- 
gyarok közül  csak  egy  kell  hozzá,  hogy  minoritásba  jöjjünk.  Horvátország 
a  mi  delegatiónkban  ül,  s  tőle  függ  benünket  kisebbségbe  juttatni.  Előhozza 
a  német  kérdést. 

Nyárynak  nem  tetszik  Andrássy  indítványa. 

Gorove  Andrássyt  pártolja. 

Lonyay  Deák  mellett  szól. 

Tisza  Andrássy  sok  argumentumát  helyesnek  tartja,  de  ezek  mind  az 
•ő  javaslata  mellett  szólnak.  Ily  végeldöntő  testület  szükségét  nem  látja. 

Fontonkint  tárgyaljuk. 

Apponyi :  A  főföltétel  az  alkotmányosság  mind  két  félnél.  Ebben  nem 
egyeznek  a  Tisza  és  Andrássy  indítványai.  Nyilvánosaknak  kell  a  tárgyalások- 
nak lenniök ;  ez  nem  szűnne  tik  meg,  pedig  Andrássy  indítványa  szerint  ép 
a  legfontosabb  ügy  zárt  ülésben  döntetnék  el.  Egyiknek  győzelme  a  másiknak 
vereségét  vonná  maga  után. 

Nyáry :  Nekünk  a  többi  tartományokkal  soha  érdekegységünk  nem 
leend.  Ok  nem  élhetnek,  ha  rajtunk  nem  élősködnek.  A  Deákét  egysze- 
rűbbnek tartja,  mint  az  Andrássyét. 

Andrássy:  Nem  tartja  magát  Apponyitól  legyŐzöttnek.  Az  alkotmá- 
nyosságot o  is  szereti.  Indítványa  expediens,  mely  az  alkotmányosság  elvét 
nem  változtatja  meg.  Alkotmányosabb  eszme,  hogy  nem  a  fejedelem  dönt, 
habár  elnököt  nevez. 

Apponyi :  Észrevétele  csak  a  nyilvánosságra  vonatkozott.(Az  a  delegatio 
nyilvánosság  nélkül  határozna. 

Andrássy  kimondja,  hogy  az  ő  indítványa  nem  fogadtatott  el. 

Csengery  olvas. 

Ghyczy :  Elégnek  véli,  ha  csak  a  szavazatokat  összeszámlálják  mindkét 
helytt,  és  ne  jöjjön  össze  a  két  bizottság  egy  helyütt. 

Deák:  Az  együttszavazásban  okot  scrupulusra  nem  lát;  ott  semmi 
•discussiónak  helye  nincs.  Nem  bánja,  ha  korelnök  elnökölne. 

35* 


548 

Ghyczy:  A  fölterjesztés  mégis  onnét  történik;  discussiók  mégis 
lesznek. 

Deák  újra  a  szavazatoknak  egy  helyütt  összeszámítása  mellett  szól ; 
a  két  elnök  és  jegyzők  jönnének  össze,  s  ott  is  ugyan  az  az  eredmény 
állana  be. 

Tisza:  Fél,  hogy  a  jegyzőkönyv  hitelesítésénél  lesznek  discussiók* 
Nem  kívánatos,  hogy  ily  együttes  ülések  esete  sokszor  forduljon  elő.  Pedig 
nagyon  gyakran  lesz.  Az  egyik  többség  ugyanis  mindig  fogja  tudni,  melyik 
lesz  a  nyertes,  s  ennélfogva  az  izenetek  útjáról  majd  letérnek. 

Deák :  Nem  is  akar  sok  izenetet,  de  gyors  eldöntést.  Az  izenetek  a 
felvilágosítás  eszközlésére  valók. 

ír 

Nyáry :  Három  jegyzőkönyv  szükséges :  magyar,  német  és  közös.  O  na- 
gyon fél,  hogy  a  jegyzőkönyvnél  lesz  közös  discussio. 

Ivánka :  Legyen  korelnök. 

Andrássy :  Neki  van  észrevétele.  Egyszerű  többség  helyett  absolut 
többséget  kíván.  Az  elnök  adja  a  kormánynak  tudtára  a  határozatot. 

Caengery  kettős  elnökséget  kíván,  mint  az  egyházaknál  a  protestán- 
soknál. 

Deák  elfogadja  a  kettős  elnökséget.  Az  absolut  szótöbbséget  is  elfo- 
gadja. Ennélfogva  a  megfelelő  10-dik  alienába  ez  jön  :  «a  bizottsági  összes 
tagok  absolut*  az  « egyszerű*  helyett.  A  12-dik  alienában  a  ketős  elnökség 
helyén :  «a  két  bizottság  elnökei  együtt  elnökölnek,  kiknek  azon  hatáskö- 
rük* stb.  ugyon  oda  jön :  «A  határozat  hozatalára  a  két  bizottság  összes 
tagjainak  absolut  többsége  kívántatik*. 

Andrássy  az  izenetek  számát  nem  kivánja  megemlíteni ;  több  izene- 
tet kivan. 

Ivánka  hármat  kíván. 

Deák  elfogadja. 

A  15-diknél. 

Nyáry  oly  utasítást  kíván,  minőt  mi  a  korábbi  küldöttségeknek  adtunk. 

Deák :  Ezeknél  a  kérdéseknél  a  törvény  úgy  is  meghatározza  a  korláto- 
kat ;  itt  van  az  utasítás.  A  törvényhozási  jog  nálunk  a  nemzeti ;  gyakorolják 
a  képviselők  korlát  nélkül.  A  magyar  törvényhozás  volna  hivatva  a  közöseket 
in  corpore  végezni  a  másik  rész  országgyűlésével.  Ezt  akarjuk  kikerülni 
meghatalmazottak,  a  delegatiók  által.  Utasítást  nem  kíván  adatni,  azok  iránt 
adhat  az  országgyűlés  utasítást,  melyeket  ismer,  tehát  neki  azon  tárgyakat 
előbb  tárgyalni  kellene ;  azok  ismerete  nélkül  nem  adhat  utasítást ;  meglehet, 
más  utasítást  adna,  ha  a  részleteket  ismerné ;  felmerülvén  új  körülmények, 
ismét  utasítást  kellene  kérni.  Azokra  nézve  pedig,  miket  Nyáry  említ,  az 
utasítás  benne  van  és  leend  a  törvényben. 

Nyáry  előhozza  a  mostani  háború  kérdését ;  ily  esetekben  a  magyar 
országgyűlésre  tartoznék  az  eldöntés. 

Csengery:  Ezekről  a  14.  §.  szól. 

Eötvös  pár  szó  módosítást  ajánl.  Belé  kívánná  tétetni:  •  a  törvény 
által  kijelölt  ügyekben  és  módon ». 

Ghyczy :  A  bizottságok  nem  az  országot,  de  az  országgyűlést  képvise- 
lik ;  ezt  kívánná  kifejeztetni.  Az  egész  passust  a  motivatióból  ki  kívánja 
hagyatni. 

Az  Eötvös  módosítása  elfogadtatik. 

A  20.  §-ból  Tisza  ki  akarja  hagyatni  az  államadósságokat. 

Enumeratió  kimarad. 

Ghyczy  •  ország »  helyett  •  országgyűlésnek »  kívánja. 

Nyáry  azt  akarja,  hogy  míg  az  országok  budgetje  nincsen  meghatá- 
rozva, addig  a  delegatiók  határozata  végre  ne  hajtassák 

Deák  formulázza. 

Ghyczy  még  bele  akarja  tétetni,  hogy  semmit  végre  nem  lehet  haj- 
tani, míg  a  delegatio  határozatait  az  országgyűlés  jóvá  nem  hagyja. 

Andrássy:  A  14.  §-t  elég  világosnak  nem  látja;  a  22-nél  azt 
mondja,  nincsen  benne,  mi  történnék,  ha  az  országgyűlést  eloszlatják :  meg- 
szűnnék-e a  delegatio  ? 

Nyáry  bele  kívánja  tenni,  hogy  az  országgyűlések  feleletre  vonhas- 
sák a  delegátusokat. 

Deák :  Veszélyesnek  tartaná,  ha  belemenne  a  feloszlatás.  Országgyű- 
lést feloszlatni  könnyű  dolog.  Nem  engedi  meg  a  feloszlatását  a  delegatiónak ; 
ha  az  megvan,  meg  kell  lenni  a  revocatiónak  is ;  mindkettő  veszedelmes. 
Ha  az  országgyűlés  eloszlik,  a  delegatio  is  eloszlik.  Magát  a  bizottságot  kü- 
lön feloszlatni  nem  lőhet. 

Eötvös  Deákkal  tart. 

Deák :  Egyenesen  veszedelmesnek  declarálja  a  foloszlatási  jogát  a  feje- 
delemnek a  delegatiók  irányában.  A  fejedelom,  ha  nem  kedvező  delegátusokat 
küldenek,  annyiszor  a  monnyiszer  feloszlathatja. 

Eötvös :  Egyetért  Deákkal.  Fejtegeti,  minő  veszedelmes  lenne,  mint- 
hogy azon  közös  minisztérium  oszlathatná  fel,  mely  nekünk  nem  felelős. 

Az  albizottságnak  június  21-dikén  tartott  ülésben  —  írja  Gorove  Ist- 
ván —  Andrássy  folytatta  javaslatának  tollba  mondását.  Elvégeztetvén  ez, 
Andrássy  még  egyszer  szólott,  de  eszméje  ellen  az  a  nyomatékosnak  látszó 
ellenvetés  hozatott  fel  Tisza  és  Ghyczy  által,  hogy  minek  tehát  ott  az  egész 
•delegatio  eljárása,  ha  utolsó  stádiumban  egy  kisebb  albizottság  dönt,  s  az 
egyet  nem  értés  esetére  a  fejedelem  által  előre  kinevezett  elnök  ?  Vájjon  nem 
•egyszerűbb  volna-e,  hogy  ekkor  az  egész  delegatio  helyett  az  országgyűlé- 
sek küldjék  ki  azonnal  az  albizottságot.  S  a  fejedelem  által  kinevezendő 
elnök  a  meg  nem  egyezés  esetére  nem-e  az,  mit  ők  indítványoznak :  hogy 
ekkor  a  fejedelem  döntsön  egyenesen  ? 

Deák  ez  egész  tárgyalást  egykedvűen  vette,  fölkelt,  sétált,  kiment, 
szóval  nemtetszését  minden  módon  kitüntette.  Az  egész  15-ös  választmány- 

ban  csak  én  pártoltam  Andrássyt,  és  fogom,  ha  alkalom  lesz  rá,  máskor  is, 
a  67-esben  és  az  országgyűlésen  is  pártolni.  Andrássy  javaslata  így  mellőz- 
tetvén, újból  elővétetett  Deák  javaslata. 

XV. 

Az  albizottság  június  22-dikén  tartott  üléséről  Lónyay  Menyhért 
ezeket  írja : 

C&engery  olvassa  a  Deák  javaslata  24-dik  pontját. 

A  25-dik  pontnál  Tisza  a  recusatiót  a  két  rész  tagjainak  felére  kívánja 
szoríttatni. 

Andrássy  a  büntetést  csak  a  hivataltól  való  elmozdításra  kívánja  ki- 
terjeszteni. 

Deák  nem  kíván  részletbe  menni;  csak  a  bíróságot  óhajtaná  kimon- 
datni ;  ez  elvkérdés. 

A  salvus  cvnductusra  nézve  Ohyczy  tesz  indítványt ;  olvassa  a  formu- 
latiót.  Diktál : 

«A  bizottságok  tagjai  a  törvény  szerint  közösökül  kijelölt  ügyeknek 
tárgyalásában  tett  nyilatkozataikért  feleletre  sohasem  vonathatnak,  sőt  meg- 
bízásuk megszűntéig  sem  adóssági  követelés,  sem  bűntény  vagy  vétség 
miatt  —  a  tetten  érés  esetét  kivéve  —  az  illető  országgyűlésnek,  ennek  együtt 
nem  léte  esetében  pedig  azon  bizottságnak,  melynek  tagjai,  előleges  jóvá- 
hagyása nélkül  se  le  nem  tartóztathatnak,  se  közkereset  alá  nem  vétethetnek. 
Tagjainak  tettenérés  esetében  történt  letartóztatásának  folytathatása  vagy 
megszüntetése  iránt  az  illető  országgyűlés  együtt  nem  létében  hasonlóképen 
maga  az  illető  bizottság  rendelkezik. • 

Csengery  nem  szereti,  hogy  a  delegált  tagok  a  magyar  országgyűlés, 
jurisdictiója  alól  kivétetnek. 

Deák  új  pontot  diktáltat. 

27.  Ghyczyé: 

•  Ha  az  egyik  vagy  másik  bizottságnak  valamely  tagja  időközben  meg- 
halna vagy  törvényes  Ítélet  által  fosztatnék  meg  szabadságától,  úgy  szintén, 
ha  állásáról  alapos  okoknál  fogva  lemondana :  az  ekkép  megüresedett  állás 
az  illető  országgyűlés  részéről  azonnal  betöltendő.  Erre  nézve  legczélszerűbb 
leend,  hogy  midőn  az  országgyűlés  a  bizottságot  ülésének  kezdetén  megvá- 
lasztja, válaszszon  a  kitűzött  számon  felül  egyszersmind  póttagokat  is, 
meghatározván  egyúttal  azon  sort,  mely  szerint  a  póttagok  a  megürült 
állásra  az  illető  bizottság  elnöke  által  meghívandók. » 

28.  « Lemondás  esetében  a  lemondás  okainak  alaposságáról  s  a  lemon* 
dás  elfogadásáról  az  illető  országgyűlés  vagy  annak  együtt  nem  létében  a 
bizottság  fog  ítélni. » 

Visszamegyünk  a  pénzügyre. 

Tisza  az  indirect  adókra  nézve  conditionalissá  teszi  a  vámszövetséget. 

Deák  megváltoztatta  az  in direct  adókra  vonatkozó  passust. 

«A  mi  azonban  az  indirect  adókat  illeti,  miután  azon  esetben,  na 
mindkét  fél  most  vagy  jövőben  czélszerŰnek  tartandja,  hogy  az  egyes  orszá- 
gok között  a  közbenső  vám-  vagy  zárvonalak  föl  ne  állíttassanak,  megtörtén- 
hetnék, hogy  az  egyik  félnek  határozatai  által  a  másik  résznek  ily  vámjöve- 
delmei megsemmisíttetnek :  kész  a  magyar  országgyűlés  a  másik  részszel, 
időről-időre  kötendő  közös  egyezkedés  által  állapítani  meg  oly  elveket,  me- 
lyek ezen  eshetőségnek  elejét  vegyék.* 

Deák :  A  statusadósságokra  nézve  van  megállapodás ;  az  a  kérdés, 
ki  kezelje  ?  Ez  legyen  egyezkedés  tárgya. 

Az  5-dik  szakasz  megmarad. 

Az  államadósságokról  szóló  azon  szakasznak,  mely  e  szavakkal  kez* 
dŐdik  »E  tekinteteknél  fogva  tehát*  ezen  utolsó  szavai  után  « egyezkedésbe 
bocsátkozni*  következő  igtatandó : 

«Ezen  egyezkedés  által  lesz  az  is  meghatározandó,  hogy  azon  rész, 
melyet  Magyarország  az  államadósságokból  elvállal,  mikép  kezeltessék. » 

(jhyczy  Kálmánnak  a  tizenötös  alválasztmány  tárgyalásaira  tartozó 
jegyzetei  közt  Lónyay  Menyhértnek  a  következő  javaslatára  akadt  e  gyűjte- 
mény szerkesztője: 

•Magyarország  ő  felsége  többi  országaival  már  érdekegységnél  fogva 
is  óhajtván  szövetségbe  lépni,  ennélfogva  kész  kötelezőnek  ismerni  az  eddig 
kötött  vám-  és  kereskedési  szerződéseket  azon  föltétel  alatt,  ha  jövőre  a  kö- 
zös vámszabályzat  megállapításánál,  időnkinti  változtatásánál,  valamint  az 
újabb  kereskedési  szerződések  megkötésénél,  azok  előleges  tervezésére  és 
előkészítésére  nézve  a  magyar  felelős  minisztériumnak,  helybenhagyására  és 
megerősítésére  nézve  pedig  a  magyar  országgyűlésnek  mindazon  jogok  teljes 
gyakorlata  biztosíttatik,  melyek  vámszövetségben  egyesűit  felek  mindegyikét 
egyenlően  megilletik. 

A  vámkezelés  Magyaroszágban  a  magyar  felelős  minisztérium,  a  többi 
országokban  ez  országok  felelős  minisztériuma  hatásköréhez  tartozik.  A  vám- 
jövedelmek  a  közös  költségek  fedezésére  szolgálnának. 

Vannak  ezenkívül  még  több  fontos  ügyek,  melyeknél  kívánatos,  hogy 
Magyarország  és  ő  felsége  többi  országai  között  mind  két  rész  közös  érdeké- 
ben előleges  értekezletek  és  egyezmény  útján  hasonló  elveken  alapúit  intéz- 
kedések jöjjenek  létre,  mindenkor  és  minden  egyes  esetben  a  magyar  törvény- 
hozás beleegyezésével. 

Ilyennek  tartjuk  a  hitelintézmények  engedélyezése  főbb  elveinek,  a 
pénzláb,  mértékei  és  súlyok  egyenlőségének,  a  nemzetközi  közlekedési  vona- 
lak főbb  irányaiban  megállapítását,  a  posta-  és  távirda-rendszert  és  kezelést, 
hasonló  elvekből  kiinduló  kereskedési  törvénykezést. 

Gorove  István  naplójában  « június  22. »  kelet  alatt  ez  olvasható : 


552 

Lónyay,  Tisza  és  HoUán  terve  a  kereskedés  ügyében :  « Magyarország  ő 
felsége  többi  országaival  már  érdekegységnél  fogva  is  óhajt  bizonyos  megha- 
tározandó időre  korszakonkin t  megújítandó  vámszövetségbe  lopni.  Ennél- 
fogva kész  kötelezőnek  ismerni  el  az  eddig  kötött  vám-  és  kereskedelmi 
szerződéseket  azon  feltétel  alatt,  ha  jövőre  a  közös  vámszabályzat  megálla- 
pításánál, időnkinti  változtatásánál,  valamint  az  újabb  kereskedési  szerződé- 
sek kötésénél  azok,  előleges  tervezésére  és  előkészítésére  nézve  a  magyar 
felelős  kormánynak,  helybenhagyására  és  megerősítésére  nézve  pedig  a  ma- 
gyar országgyűlésnek  mindazon  jogok  teljes  gyakorlata  biztosíttatik,  melyek 
vámszövetségben  egyesült  felek  mindegyikét  egyenlően  megilletik. 

A  vámkezelés  Magyarországban  a  magyar  felelős  kormány,  a  többi 
országokban  ez  országok  felelős  kormánya  hatásköréhez  tartozik.  A  vám- 
jövedelmek a  népesség  aránya  szerint  fognak  Magyarország  és  ő  felsége  többi 
országai  közt  mindenik  vámszövetségre  lépett  fél  javára  számításba  vétetni. 
A  vámjövedelmek  a  közös  költségek  fedezéséro  szolgálnak. 

Vannak  ezenkívül  még  több  fontos  ügyek,  melyeknél  kívánatos,  hogy 
Magyarország  és  Ő  felsége  többi  országai  közt  mindkét  rész  közös  érdekében- 
a  magyar  felelős  minisztérium  közbejöttével  előleges  értekezletek  és  egyez- 
mény útján  hasonló  elveken  alapult  intézkedések  jöjjenek  létre,  mindenkor 
és  minden  egyes  esetben  a  magyar  törvényhozás  beleegyezésével. 

Ilyennek  tartjuk  a  hitelintézmények  engedélyezése  főbb  elveinek,  a 
pénzláb,  mértékek  és  súlyok  egyenlőségének,  a  nemzetközi  közlekedési  vona- 
lak főbb  irányainak  megállapítását,  a  posta-  és  távirda-rendszert  és  kezelést* 
hasonló  elvekből  kiindult  kereskedési  törvénykezést. 

XVI. 

Az  albizottság  június  23-dikán  tartott  üléséről  Lónyay  Menyhért  a 
következőket  írja : 

Csencjery  olvassa  a  kereskedelmi  javaslatot. 

Ghyczy :  Az  eredményekben  megnyugszik ;  egyezményeket  kíván ;  ki 
akarja  mondani  az  ország  jogát,  hogy  megértsük,  mi  az  észrevétele,  szerke- 
zetet proponál. 

Lónyay:  — 

Nydry :  Felosztás ;  szerződések  — 

Deák :  Nem  foly  a  pragmatica  sanctióból. 

Andn'my  hosszú  exploratiót  kér. 

Deák  el  nem  fogadja. 

Andrássy,  Ij'myay,  Andrássy  : 

Tisza  :  A  vámok  felállításának  joga ;  időről-időre  kívánja  felállítani ; 
deputatio  helyett  felelős  kormányt  kíván. 

Eötvös  nem  akarja  miniszterekre  bízni  azt,  mit  a  legislatio  maga 
végezhet. 

Deák :  Nem  egy  a  Lónyay. 

Nyáry:  Két  különböző  elv,  de  a  fődolog  az  országgyűlés  helyben- 
hagyása. Veszélyeztetve  látja  a  felelős  kormány  elvét.  Legyen  benne  a  felelős 
minisztérium. 

Apponyi :  Atalánosságban  kíván  maradni.  A  minisztériumra  bízná ; 
nem  tartja  ezen  kérdés  eldöntését  most  — 

Deák  formulatiója : 

«A  kereskedelmi  ügyek  közössége  nem  foly  a  pragmatica  sanctióból, 
mert  annak  értelmében  a  magyar  korona  országai,  mint  a  fejedelem  többi 
országaitól  jogilag  külön  álló  országok,  saját  felelős  kormányuk  és  törvény- 
hozásuk által  intézkedhetnének,  s  vám-  és  zárvonalak  által  szabályozhatnák 
kereskedelmi  ügyeiket. 

Miután  azonban  közöttünk  és  ő  felsége  többi  országai  között  az  érdek- 
nek kölcsönös  érintkezései  fontosak  és  számosak :  kész  az  országgyűlés  arra, 
hogy  a  kereskedelmi  ügyekre  nézve  egyrészről  a  magyar  korona  országai, 
másrészről  ő  felsége  többi  országai  között  időnkint  vám-  és  kereskedelmi 
szövetség  köttessék.  E  szövetség  állapítaná  meg  azon  kérdéseket,  melyek  a 
kereskedelemre  vonatkoznak,  s  meghatározná  az  egész  kereskedelmi  ügy- 
nek kezelési  módját. 

A  szövetség  megkötése  kölcsönös  alku  által  történnék  oly  módon,  mint 
két  egymástól  jogilag  független  országok  hasonló  egyezkedései  történnek. 
A  két  félnek  felelős  minisztériumai  közös  egyetértéssel  készítsék  meg  a  szö- 
vetségi részletes  javaslatot,  s  terjeszsze  azt  mindenik  az  illető  országgyűlése 
elé,  s  a  két  országgyűlésnek  megállapodásai  lesznek  ő  felségének  szentesítése 
alá  terjesztendők. 

Magában  értetődvén,  hogy  ha  és  a  mennyiben  az  egyezkedés  nem 
sikerülne,  az  ország  törvényes  jogai  e  részben  is  sértetlenek  maradnak. » 

Deák :  Hátra  van  még  a  quota  meghatározása ;  azt  nem  akarja  a  dele- 
gatióra  bízni,  de  két  küldöttség  küldetnék  ki,  mely  megkísérti  az  egyezséget, 
és  a  törvényhozásnak  referál.  Ha  meg  nem  tud  alkudni,  a  fejedelem  decidálna ; 
de  ezt  most  ne  mondjuk  ki. 

A  t)  pont  a  quotárol.  Deák  dictál. 

« Megállapíttatván  mindkét  félnek  egyetértésével  az,  hogy  mik  a  prag- 
matica sanctióból  folyó  közös  ügyek  és  mennyiben  közösek  azok,  kölcsönös 
alku  által  kell  előre  meghatározni  azon  arányt  (quota),  mely  szerint  a  ma- 
gyar korona  országai  a  sanctio  pragmatica  szerint  közöseknek  elismert  ügyek 
terheit  és  költségeit  viselendik. 

Ezen  alku  s  megállapítás  oly  módon  történhetik,  hogy  egy  részről  a 
magyar  korona  országainak  gyűlése,  más  részről  ő  felsége  többi  országainak 
gyűlése,  mindenik  a  maga  részéről  egy  hasonszámú  küldöttséget  választ. 
E  két  küldöttség  az  illető  felelős  minisztériumok  befolyásával  részletes  ada- 
tokkal támogatott  javaslatot  fog  kidolgozni  az  említett  arányra  nézve. 

E  javaslatot  mindenik  minisztérium  az  illető  országgyűlés  elé  terjesz- 

tendi,  hol  az  rendesen  tárgyalandó.  Mindenik  országgyűlés  az  illető  minisz- 
tériumok útján  közlendi  határozatait  a  másik  országgyűléssel,  s  a  két  félnek 
ily  módon  eszközlendŐ  megállapodásai  szentesítés  végett  ő  felsége  elébe  fog- 
nak terjesztetni. 

Ha  a  két  küldöttség  a  javaslatra  nézve  nem  tudna  egymással  meg- 
egyezni, mindenik  félnek  véleménye  mind  a  két  országgyűlésnek  elébe  ter- 
jesztetik. Ha  pedig  a  két  országgyűlés  nem  tudna  egymással  kiegyezni,  akkor 
a  kérdést  az  előterjesztett  adatok  alapján  Ő  felsége  fogja  eldönteni. 

Az  arányra  nézve  kötendő  egyezkedés  csak  határozott  időre  terjedhet ; 
annak  elteltével  ismét  ugyanazon  módon  új  egyezkedésnek  leend  helye.  • 

Ghyczy  kívánja,  hogy  csak  a  hadügy  és  külügy  levén  közös,  ezt  itt  ki 
kell  mondani. 

Deák :  Még  két  pontról  kell  szakasz  : 

a)  mik  módosíttassanak  az  1848-diki  törvényből  ? 
Erre  azt  mondjuk,  hogy  az  egyezkedés  megoldása  után. 
Tisza  visszamegy  arra,  hogy  ne  terjesztessék  föl  Ő  felségéhez. 
Deák: 

b)  az  októberi  diplomára  vonatkozólag  nem  megyünk  részletbe. 


A  HATVANHETES  BIZOTTSÁG  ALBIZOTTSÁGÁNAK 

VÉLEMÉNYE. 


1 .  Azon  kapcsolat,  mely  egy  részről  a  magyar  korona  országai,  más 
részről  ő  felségének  többi  országai  és  tartományai  között  jogilag  fennáll,  a 
pragmatica  sanctión  alapszik. 

2.  Megállapítván  ez  ünnepélyes  alapszerződés  a  Habsburg-ház  nőágá- 
nak  trónöröklési  jogát,  kimondotta  egyszersmind,  hogy  azon  országok  és 
tartományok,  melyek  a  megállapított  öröklési  rend  szerint  egy  közös  ural- 
kodó alatt  állanak,  feloszthatatlanul  és  elválhatatlanul  együtt  birtoklandók. 
E  határozottan  kimondott  elv  folytán  a  közös  biztosság  és  annak  együttes 
erővel  leendő  védelme  és  fentartása  oly  közös  és  viszonyos  kötelezettség, 
mely  egyenesen  a  pragmatica  sanctióból  származik. 

3.  De  ezen  megállapított  kötelezettség  mellett  határozottan  kikötötte 
a  pragmatica  sanctio  azon  föltételt  is,  hogy  Magyarország  alkotmányos  köz- 
jogi és  belkormányzati  önállása  sértetlenül  fentartassék. 

4.  E  két  alapeszmét  kell  tehát  egyaránt  tekintetbe  vennünk  azon 
viszonyok  meghatározásánál,  melyek  Magyarországot  a  közös  fejedelem  ural- 
kodása alatt  álló  többi  országokkal  közösen  érdeklik.  S  valamint  egy  részről 
kész  volt  Magyarország  a  múltban,  úgy  kész  leend  jövendőben  is  mindenkor 
teljesíteni  mindazt,  a  mit  a  pragmatica  sanctio  szerint  a  közös  biztosságnak 

együttes  erŐvéli  védelme  és  fentartása  mulhatlanul  megkíván :  úgy  más  rész- 
ről oly  kötelezettségeket,  melyek  e  czélon  túlterjednek  s  annak  elérésére  nem 
elkerülhetlenül  szükségesek,  magára  nem  vállalhat. 

5.  Ezelőtt  Magyarországot  illetőleg  mindazokra  nézve,  mik  az  érintett 
viszonyokra  vonatkoznak,  a  magyar  országgyűlés  s  a  magyar  király  köz- 
egyetértéssel intézkedtek,  és  ez  intézkedések  megállapításánál  más  ország 
befolyással  nem  bírt,  mert  a  magyar  király,  mint  az  uralkodása  alatt  álló 
többi  országok  absolnt  fejedelme  azon  országoknak  érdekeiről  és  teendőiről 
ab8nlnt  hatalommal  rendelkezett.  Most  azonban,  a  legmagasabb  trónbeszéd 
szerint,  lényegesen  változott  a  helyzet  az  által,  hogy  ő  felsége  •  alkotmányos 
jogokkal  ruházta  föl  többi  országait  is » ,  azokat  tehát  absulut  hatalommal  ezen- 
túl nem  képviselheti,  s  azok  alkotmányos  befolyását  nem  mellőzheti.  Kijelen- 
tette jelen  országgyűlésünk  is  a  válaszföliratban,  hogy  ezt  figyelembe  veendi. 

6.  Irányadóknak  tekintette  az  albizottság  e  szempontokat,  midőn 
megbízatásához  képest  kijelöli  a  fö  elveket,  melyek  véleménye  szerint  a  közös 
viszonyok  megállapításánál  alapul  szolgálnak,  s  ez  elvek  folytán  összeállítja 
a  készítendő  javaslat  vázlatát.  Kiindulási  pontja  tehát  e  részben  a  pragma- 
tica  sanctio,  melyet  mind  ő  felsége  legmagasabb  trónbeszédében,  mind  az 
országgyűlés  többszöri  fölirataiban,  közösen  elismert  kiindulási  pontul 
tűzött  ki. 

7.  A  pragmatica  sanctio  szerint  közös  ugyan  az  uralkodó,  a  mennyiben 
Magyarország  koronája  is  ugyanazon  fejedelmet  illeti,  a  ki  a  többi  orszá- 
gokban is  uralkodik ;  de  még  ez  nem  teszi  szükségessé,  hogy  a  fejedelem 
udvartartásának  költségei  közösen  állapíttassanak  meg.  Uy  közös  megálla- 
podást a  pragmatica  sanctióban  kitűzött  czél  nem  igényel ;  Magyarország 
alkotmányos  önállájsával  pedig  s  a  magyar  király  fejedelmi  magas  tekinté- 
lyével sokkal  inkább  megegyez,  hogy  a  magyar  országgyűlés,  a  felelős 
magyar  minisztérium  előterjesztésére,  külön  szavazza  meg  a  magyar  király 
udvartartása  költségeit.  Se  kár,  se  jogsérelem  nem  okoz  tátik  ez  által  ő  felsége 
többi  országainak.  Az  udvartartás  költségeinek  megszavazását  és  kiszolgálta- 
tását tehát  közös  ügynek  nem  tekinthetjük. 

8.  A  pragmatica  sanctióból  folyó  közös  ós  együttes  védelemnek  egyik 
eszköze  a  külügyek  czélszerű  vezetése.  E  czélszorű  vezetés  közösséget  igé- 
nyel azon  külügyekre  nézve,  melyek  az  Ő  felsége  uralkodása  alatt  álló 
összes  országokat  együtt  illetik.  Ezen  külügyeket  tehát  mi  is  közöseknek 
tekintjük,  s  készek  vagyunk  azoknak  közösen  meghatározandó  költségeihez 
azon  arány  szerint  járulni,  mely  az  alábbi  20.,  21.,  22.,  23  és  24-dik  pon- 
tokban körülírt  módon  fog  megállapíttatni 

9.  A  közös  védelemnek  másik  eszköze  a  hadsereg  s  az  arra  vonatkozó 
intézkedések,  egy  szóval  a  hadüyy. 

10.  Tekintetbe  véve  mindazt,  a  mit  fentebb,  különösen  az  5-dik  pont 
alatt  elmondottunk,  a  hadügynek  közösségére  nézve  következőket  véljük, 
mint  elveket,  megállapítandóknak. 

11.  0  felségének  a  hadügy  körébe  tartozó  alkotmányos  fejedelmi  jogai 
sértetlenül  fenmaradván,  mindaz,  a  mi  az  egész  hadseregnek  és  így  a  ma- 
gyar hadseregnek  is  egységes  vezérletére,  vezényletére  és  belszervezetére 
vonatkozik,  közös  intézkedés  alá  tartozónak  ismertetik  el. 

12.  De  a  magyar  hadseregnek  időnkinti  kiegészítését  s  az  ujonczok 
megajánlásának  jogát,  a  megajánlás  föltételeinek  és  a  szolgálati  időnek 
meghatározását,  úgy  szintén  a  katonaság  elhelyezését,  élelmezését  illető 
intézkedéseket,  eddigi  törvényeink  alapján,  mind  a  törvényhozás,  mind  a 
kormányzat  körében,  az  ország  magának  tartja  fönn. 

13.  Kijelenti  továbbá  az  ország,  hogy  a  védelmi  rendszernek  szabályo- 
zása vagy  átalakítása  Magyarországra  nézve  mindenkor  csak  a  magyar 
törvényhozás  beleegyezésével  történhetik. 

14.  A  magyar  hadsereg  egyes  tagjainak  mindazon  magyarországi  pol- 
gári viszonyai,  jogai  és  kötelezettségei  fölött,  melyek  nem  a  katonai  szolgá- 
latra vonatkoznak,  a  magyar  törvényhozás  és  illetőleg  a  magyar  kormányzat 
fognak  intézkedni. 

15.  A  hadügynek  összes  költségei  olyképen  közösek,  hogy  azon 
arány,  mely  szerint  ezen  költségekhez  Magyarország  járulni  fog,  az  alábbi 
20.,  21.,  22.,  23.  és  24-dik  pontokban  körülírt  előleges  értekezés  után,  köl- 
csönös egyezkedés  által,  állapíttatik  meg. 

1 6.  A  közös  hadi  költségekhez  nem  számítandók  azon  hadi  költségek, 
melyeket  ő  felségének  a  német  szövetséghez  tartozó  országai,  mint  szövet- 
ségi tagok,  tartoznak  viselni. 

1 7.  A  -pénzügyet  annyiban  kívánjuk  közösnek  tekinteni,  a  mennyiben 
közösek  lesznek  azon  költségek,  melyek  a  fentebbiekben  közöseknek  elismert 
tárgyakra  fordítandók.  Ezt  azonban  úgy  értelmezzük,  hogy  az  említett 
tárgyakra  megkívántató  összes  költségek  közösen  határoztassanak  meg  azon 
módon,  mely  a  kezelésről  szóló  alábbi  szakaszokban  előadatik ;  de  azon 
összegnek,  mely  e  költségekből  az  alábbi  20.,  21.,  22.,  23.  és  24-dik  pon- 
tokban körülírt  módon  megállapítandó  arány  szerint  Magyarországra  esik, 
kivetéséről,  behajtásáról  s  az  illető  helyre  leendő  beszolgáltatásáról  Magyar- 
ország gyűlése  és  felelős  minisztériuma  intézkedjenek  oly  módon,  a  mint  a 
kezelésről  szóló  alábbi  pontok  megállapítják. 

18.  Magyarország  minden  egyéb  államköltségeit  a  magyar  felelős 
minisztérium  előterjesztésére  az  országgyűlés  alkotmányos  úton  fogja  elha- 
tározni ;  azokat,  valamint  minden  egyéb  adókat  is,  a  magyar  minisztérium, 
minden  idegen  befolyás  teljes  kizárásával,  saját  felelőssége  alatt  hajtja  be  és 
kezeli. 

19.  A  mi  azonban  az  indirect  adókat  illeti,  miután  az  esetben,  ha 
mindkét  fél  most  vagy  jövendőben  czélszerűnek  tartandja,  hogy  az  egyes 
országok  között  a  közbenső  vám-  vagy  zárvonalok  föl  ne  állíttassanak, 
megtörténhetnék,  hogy  az  egyik  félnek  határozatai  által  a  másik  résznek 
ilynemű  jövedelmei  megsemmisíttetnének :  kész  a  magyar  országgyűlés  a 

másik  részszel  időről-időre  kötendő  közös  egyezkedés  által  állapítani  meg 
oly  elveket,  melyek  ezen  eshetőségnek  elejét  vegyék. 

20.  Ezek  azon  tárgyak,  melyeknek  a  fentírt  módoni  közössége  a 
pragmatica  sanctióból  folyónak  tekintethetik.  Ha  ezekre  nézve  mindkét  fél 
egyetértésével  megtörténik  a  megállapodás  :  kölcsönös  alku  által  előre  kell 
meghatározni  azon  arányt,  mely  szerint  a  magyar  korona  országai  a  sanctio 
pragmatica  folytán  közöseknek  elismert  ügyek  terheit  és  költségeit  vise- 
lendik. 

21.  Ezen  alkus  megállapítás  oly  módon  történhetik,  hogy  egyrész- 
ről a  magyar  korona  országainak  gyűlése,  más  részről  ő  felsége  többi 
országainak  gyűlése,  mindenik  a  maga  részéről,  egy  hasonló  számú  küldött- 
séget választ.  E  két  küldöttség,  az  illető  felelős  minisztériumok  befolyá- 
sával, részletes  adatokkal  támogatott  javaslatot  fog  kidolgozni  az  említett 
arányra  nézve. 

22.  E  javaslatot  mindenik  minisztérium  az  illető  országgyűlés  elé 
terjesztendi,  hol  az  rendesen  tárgyalandó.  Mindenik  országgyűlés  az  illető 
minisztériumok  útján  közlendi  határozatait  a  másik  országgyűléssel,  s  a 
két  félnek  ily  módon  eszközlendő  megállapodásai  szentesítés  végett  ő  felsége 
elé  fognak  terjesztetni. 

23.  Ha  a  két  küldöttség  a  javaslatra  nézve  nem  tudna  egymással 
megegyezni :  mindenik  félnek  véleménye  mind  a  két  országgyűlésnek  elébe 
terjesztetik.  Ha  pedig  a  két  országgyűlés  nem  tudna  egymással  kiegyezni : 
akkor  a  kérdést,  az  előterjesztett  adatok  alapján,  ő  felsége  fogja  eldönteni. 

24.  Az  arányra  nézve  kötendő  egyezkedés  csak  határozott  időre 
terjedhet;  annak  eltöltével  ismét  ugyanazon  módon  új  egyezkedésnek 
leend  helye. 

25.  A  mi  a  fentebb  körülírt  tárgyak  kezelését  illeti :  megjegyezzük 

mindenek  előtt,  hogy  az  e  részben  ezelőtt  törvényesen  fennállott  módnak 

megváltoztatása  szorosan  véve  nem  a  pragmatica  sanctióban  meghatározott 

kötelezettségből  foly,  hanem  a  helyzetnek  azon  változása,  melyet  a  fentebbi 

•>dik  pont  alatt  elmondottunk,  teszi  azt  czélszerfívé.  Kimondotta  mindaz 

1861 -diki,  mind  a  jelen  országgyűlés  többszöri  fölirataiban,  hogy  ő  felsége 

többi  országaival  érintkezni  akar,  mint  alkotmányos  népekkel,  mindkét  fél 

függetlenségének  megóvása  mellett.  Midőn  tehát  mi  ez  érintkezés  módjára 

nézve  javaslatot  teszünk,  mind  az  országgyűléseknek  fentebbi  kijelentéseit, 

mind  a  gyakorlati  czélszerűség  tekintetét  egyaránt  szemünk  előtt  kívánjuk 

tartani. 

26.  Előre  bocsátjuk,  hogy  bármi  legyen  a  közös  ügyekre  s  azok  mi- 
kénti kezelésére  nézve  az  országgyűlés  megállapodása :  véleményünk  szerint 
az  tettleg  életbe  nem  léphet  mindaddig,  míg  az  ország  alkotmánya  egész 
terjedelmében  tettleg  vissza  nem  állíttatik.  És  ez  az  egyik  alapföltétele 
javaslatunknak. 

27.  A  másik  alapföltétel  az,  hogy  a  teljes  alkotmányosság  ő  felsége 

többi  országaiban  és  tartományaiban  is  tettleg  életbe  lépjen :  mert  mi  azon 
országokkal  csak  mint  alkotmányos  országokkal  léphetünk  bármi  közős 
viszonyokra  nézve  érintkezésbe.  S  ő  felsége  maga  is  azért  kívánta  ez  ügyek 
tárgyalásának  eddigi  módját  megváltoztatni,  mert  alkotmányos  jogokkal 
ruházta  föl  többi  országait  is,  s  a  közös  ügyek  kezelésénél  ezek  alkotmány* 
szerű  befolyását  sem  tartja  mellőzhetőnek. 

28.  Ha  tehát  Magyarország  alkotmánya  teljesen  és  tettleg  helyre 
lesz  majd  állítva,  s  Ő  felsége  többi  országai  is  tettleg  valóságos  alkotmány- 
nyal bírnak ;  s  a  törvényszerű  felelős  kormány  itt  is,  ott  is  átvette  a  kor- 
mányzatot :  akkor,  de  csak  is  akkor,  lehetne  azon  ügyeket,  melyek  a  megál- 
lapodás szerint  közöseknek  lesznek  tekintendők,  a  következő  módon  közösen 
kezelni. 

29.  Egy  közös  minisztériumot  kell  fölállítani  azon  tárgyakra  nézve, 
melyek,  mint  valósággal  közösek,  se  a  magyar  korona  országainak,  se  Ő 
felsége  többi  országainak  külön  kormányzata  alá  nem  tartoznak.  E  minisz- 
térium a  közös  ügyek  mellett  se  egyik,  se  másik  résznek  külön  kormányzati 
ügyeit  nem  viheti,  azokra  befolyást  nem  gyakorolhat.  Felelős  less  e  minisz- 
térium minden  tagja  mindazokra  nézve,  a  mik  köréhez  tartoznak ;  felelős 
lesz  az  egész  minisztérium  is  együtt,  oly  hivatalos  intézkedéseire  nézve, 
melyeket  együtt  állapított  meg. 

30.  A  közös  ügyek  azon  részére  nézve,  mely  nem  tiszán  a  kormányzat 
köréhez  tartozik,  se  teljes  birodalmi  tanácsot,  se  bármi  néven  nevezhető 
közös  vagy  középponti  parlamentet  czélszerünek  nem  tartunk,  s  ezeknek 
egyikét  sem  fogadjuk  el ;  hanem  azt  óhajtjuk,  hogy,  miután  ő  felsége  legma- 
gasabb trónbeszéde  szerint  is  közös  kiindulási  pontunk  a  pragmatica  sanctio, 
egy  részről  a  magyar  korona  országai  együtt,  más  részről  ő  felsége  többi 
országai  és  tartományai  együtt  úgy  tekintessenek,  mint  két  külön  s  teljesen 
egyenjogú  fél.  Következve  :  a  két  fél  között  a  közös  ügyek  kezelésére  nézve 
mellőzhetetlen  föltételnek  tartjuk  a  teljes  paritást. 

31.  Ezen  paritás  elvénél  fogva  Magyarország  részéről  a  magyar  ország- 
gyűlés válaszszon  saját  kebeléből  egy  meghatározott  számú  bizotságot  (dele- 
gatio)  és  pedig  az  országgyűlés  mindenik  házából.  Yálaszszanak  ő  felsége 
többi  országai  és  tartományai  is  hasonlóul  alkotmányos  módon  egy  épen 
annyi  tagból  álló  bizottságot  a  magok  részéről. 

32.  E  bizottságok  csak  egy  évre,  vagyis  az  országgyűlésnek  egy  ülés- 
szakára választandók,  s  az  év  leteltével,  vagyis  az  új  ülésszak  kezdetével, 
azoknak  minden  hatásköre  teljesen  megszűnik.  Tagjaik  azonban  ismét 
megválaszthatok. 

33.  A  bizottságok  mindegyike  külön,  saját  kebeléből,  szabadon  vá- 
lasztja elnökét,  toll  vivőjét,  s  a  mennyiben  szüksége  lesz  más  hivatalos 
személyzetre  is,  annak  minden  tagját ;  s  maga  állapítja  meg  ügyrendét. 

34.  A  bizottságokat  mindenkor  Ő  felsége  fogja  összehívni  bizonyos 
határnapra,  és  pedik  fölváltva,  egyik  évben  Pestre,  másik  évben  Bécsbe, 

vagy  ha  ő  felsége  többi  országainak  gyűlése  és  ő  felsége  így  akarná,  azon 
országok  más  valamelyik  fővárosába. 

35.  Mindenik  bizottság  külön  tart  üléseket  s  azokban  fejenkinti 
szavazással  s  a  bizottsági  Összes  tagok  absolut  szótöbbségével  határoz,  s  a 
mit  a  többség  elhatározott,  az  egész  bizottság  határozatának  tekintendő. 
Külön  véleményt  az  egyes  tagok,  saját  igazolásuk  végett,  igtattathatnak 
ugyan  a  jegyzőkönyvbe,  de  az  a  határozat  erejét  nem  gyöngíti. 

36.  A  két  bizottság  egymással  együttes  ülésben  nem  tanácskozhatik, 
hanem  mindenik  írásban  közli  nézeteit  és  határozatait  a  másikkal,  s  írott 
izenetek  által  igyekeznek  véleménykülömbség  esetében  egymást  fölvilá- 
gosítani. Ezen  izeneteket  mindenik  bizottság  saját  nyelvén  készítendi  el, 
oda  mellékelve  a  hiteles  fordítást  is. 

37.  Ha  ezen  írásbeli  izenetek  által  nem  sikerülne  a  két  bizottságnak 
véleményét  egyesíteni :  akkor  a  két  bizottság  együttes  ülést  tartand,  de 
egyedül  csak  egyszerű  szavazás  végett.  Ez  együttes  ülésben  a  két  bizottság 
elnökei  együtt  elnökölnek,  kiknek  azonban  hatáskörük  nem  leend  egyéb, 
mint  a  szavazás  actusára  felügyelni  s  a  többséget  kijelenteni.  A  határozat 
hozatalaidra  a  két  bizottság  összes  tagjainak  absolut  többsége  kívántatik. 
A  jegyzőkönyv  mindenik  félnek  nyelvén  fog  vezettetni  a  két  fél  tollvezetoi 
által,  s  közösen  hitelesíttetik. 

38.  Ha  három  izenetváltás  sikertelen  marad :  joga  van  mindenik 
félnek  a  másik  részt  felszólítani,  hogy  a  kérdés  közös  szavazás  által  döntessék 
el,  mit  a  felszólított  fél  nem  tagadhat  meg ;  s  akkor  a  két  fél  elnökei  együtt 
állapítják  meg  a  szavazási  ülés  helyét,  napját  és  óráját,  s  arra  mindenik  elnök 
meghívja  a  maga  bizottsága  tagjait. 

39.  E  bizottságok  hatásköréhez  csak  azon  tárgyak  tartozhatnak,  melyek 
a  közös  ügyeket  kijelölő  törvényben,  mint  közösek,  határozottan  e  bizott- 
ságokhoz vannak  utasítva.  Ezeken  túl  a  bizottságok  intézkedéseikben  nem 
terjeszkedhetnek  s  a  magyar  országgyűlés  és  magyar  kormányzat  részére 
fentartott  ügyekbe  nem  avatkozhatnak, 

ÍO.  A  közös  ügyek  tárgyalására  kiküldött  bizottságot  úgy  kívánjuk 
tekinteni,  mint  oly  testületet,  mely  az  országgyűlés  által  szabadon  választva, 
a  törvény  által  kijelölt  és  körvonalozott  ügyekben  és  módon  épen  úgy 
képviseli  az  országgyűlést  ő  felsége  többi  országainak  irányában,  a  mint  mi 
egyes  képviselők,  kerületenkint  szabadon  választva,  képviseljük  az  országot 
s  annak  érdekeit  a  magyar  országgyűlésen*  Ugyanazért  nem  tartjuk  czélsze- 
rűnek,  hogy  a  bizottság  előleges  utasítások  által  legyen  megkötve :  mert  ily 
utasítások  mellett  a  két  fél  közötti  érintkezés  nem  vezetne  czélra,  s  gyakran 
megtörténnék,  hogy  midőn  a  két  félnek  ilynemű  bizottságai  határozott,  de 
egymáséitól  eltérő  utasításokkal  volnának  lekötve,  lehetetlen  volna  egyez- 
kedés útján  eredményre  jutni ;  már  pedig  épen  azon  tárgyak,  melyek  a 
közös  ügyeket  képezik,  oly  természetűek,  hogy  azoknak  végelhatározását 

mellőzni  vagy  halasztgatni  gyakran  annyi  volna,  mint  az  állam  gépezetét 
megakasztani. 

41.  Az  eljárás  módjára  nézve,  úgy  hiszszük,  czélszerŰ  lesz  megálla- 
pítani, hogy  azon  tárgyat,  mely  törvény  szerint  e  bizottságok  elé  tartozik, 
a  közös  minisztérium  mindenik  bizottságnak  külön  adja  elő.  Mindenik 
bizottságnak  joga  lesz  kérdéseket  intézni  a  közös  minisztériumhoz,  vagy, 
a  szakok  szerint,  annak  illető  tagjához  ;  kérhet  azoktól  feleletet  8  felvilágo- 
sításokat: ugyanazért  a  közös  minisztériumnak  jogában  álland,  s  midőn 
arra  felszólíttatik,  köteles  is  leend,  egyik  bizottságnál  úgy,  mint  a  másiknál, 
megjelenni,  felelni,  a  kívánt  iratokat  előterjeszteni  és  felvilágosításokat  adni. 

42.  A  közös  költségvetés  megállapítása  leend  e  bizottságok  feladatá- 
nak évenkint  előforduló  legfontosabb  része.  E  költségvetést,  mely  egyedül 
azon  költségekre  terjedhet,  a  melyek  az  ezen  közös  ügyek  megállapítására 
nézve  alkotandó  törvényben  közöseknek  lesznek  kijelölve,  a  közös  minisz- 
térium, mind  a  két  külön  felelős  minisztériumnak  befolyásával,  fogja 
készíteni,  s  úgy  adja  azt  át  mindenik  bizottságnak  külön.  A  bizottságok  a 
fentebb  körülírt  mód  szerint  fogják  azt  külön  tárgyalni,  s  észrevételeiket 
egymással  Írásban  közlik,  s  a  mely  pontra  nézve  nézeteik  meg  nem  egyez- 
nének, azt  együttes  ülésben  szavazattal  határozzák  el. 

43.  Az  ily  módon  megállapított  költségvetés  többé  az  egyes  országok 
által  tárgyalás  alá  nem  vétethetik,  hanem  köteles  mindenik  azon  arány  sze- 
rint, mely  (a  javaslatunk  20.,  21.,  22.,  23.  és  24-dik  pontjaiban  körülírt 
módon)  előre  megállapíttatott,  a  közös  költségvetésből  reá  eső  részt  viselni. 
De  mivel  ezen  közös  költségekre  nézve  a  kivetés,  behajtás  s  az  adórendszer- 
nek megállapítása,  Magyarországra  nézve,  a  magyar  országgyűlés  és  magyar 
felelős  minisztérium  köréhez  tartozik :  a  magyar  minisztérium  a  magyar 
országgyűléshez  terjesztendő  költségvetésébe  is  fölveendi  mindig  azon  össze- 
geket, melyek  a  már  megállapított  közös  költségvetésből  az  említett  arány 
szerint  Magyarországra  esnek ;  csakhogy  ezen  rovatok,  a  mennyiségre  nézve, 
vitatás  alá  többé  nem  vehetők.  Behajtatván  az  ekként  megállapított  közös 
költségekre  szükséges  összeg  a  magyar  felelős  minisztérium  által,  az  ezen 
összeget  az  illető  közös  miniszternek  kezéhez  szolgáltatja,  ki  felelős  lesz  az 
általvett  összegnek  a  kitűzött  czélokra  leendő  fordításáért,  magában  értetőd- 
vén, hogy  az,  a  ki  az  összegeket  kezeli,  szoros  számadással  fog  tartozni 

44.  Az  efféle  számadások  megvizsgálása  hasonlóul  az  említett  bizott- 
ságokat illeti ;  azok  e  számadásokra  nézve  is  a  fentebb  körülírt  módon 
fognak  eljárni. 

45.  Hasonló  eljárás  követendő  minden  egyéb  tárgyakban  is,  melyek, 
mint  közös  ügyek,  az  érintett  bizottságok  köréhez  tartoznak.  Ezeket  is  a 
közös  minisztérium  mindenik  bizottságnak  külön  adja  be,  a  bizottságok 
külön  tárgyalják,  nézeteiket  egymással  Írásban  közlik,  és  ha  ily  módon  egy- 
mással meg  nem  egyezhetnének,  akkor,  mint  fentebb  mondatott,  szavazó 
együttes  ülésben    határoznak.  Magában    értetődik,  hogy  határozataik,  a 

mennyiben  fejedelmi  jóváhagyat;  alá  tartoznak,  ó'  felségének  fölterjesztendők, 
s  ha  Ő  felsége  által  megerősíttetnek,  kötelező  erővel  birandanak.  Az  ily 
fejedelmi  jóváhagyással  megerősített  határozatokat  azonban  Ő  felsége  minde- 
nik országgyűlésnek  az  illető  külön  felelős  minisztérium  által  adatja  tudtára. 
&zon  határozatokat,  melyek  a  delegatiókban  a  fentírt  módon  hozattak  s  ő 
felsége  által  szentesíttettek,  miután  a  magyar  országgyűlésnek  tudtára 
idattak,  Magyarországban  ő  felsége  csak  a  felelős  magyar  minisztérium 
Utal  hajtathatja  végre.  Ugyanazért  mindazon  költségeket  is,  melyek  a  bizott- 
ságok ily  módon  hozott  és  szentesített  határozatának  folytán  Magyar - 
)rszágra  haramiának,  a  magyar  felelős  minisztérium  fogja  az  országgyűlési- 
ég  megállapított  magyarországi  budgettel  együtt  kivetni  és  behajtani. 

46.  Azokon  kívül,  a  miket  a  közös  felelős  minisztérium  terjeszt  elő 
t  közösügyi  bizottságoknak  (delegatio),  e  bizottságok  mindenike  bír  kez- 
leményezési  joggal,  de  csak  oly  tárgyakra  vonatkozólag,  melyek,  mint  közös 
igyek,  törvény  szerint  szorosan  e  bizottságok  köréhez  tartoznak.  Mind- 
egyik bizottság  tehet  ilynemű  javaslatot  s  azt  a  másik  bizottsággal  Írásban 
lözölhetik.  Az  ekkép  indítványozott  javaslat  pedik  szintúgy  lesz  tárgyalandó, 
nint  egyéb,  a  bizottságok  köréhez  tartozó  kérdésekre  nézve  már  fentebb 
elmondatott. 

47.  A  bizottságok  ülései  nyilvánosak  lesznek. 

48.  Az  esetben,  ha  ő  felsége  valamelyik  országgyűlést  feloszlatná,  a 
eloszlatott  országgyűlésnek  delegatiója  is  megszűnik,  s  az  újabb  ország- 
gyűlés új  bizottságot  (delegatio)  választ. 

49.  A  bizottságok  tagjai  a  törvény  szerint  közösekül  kijelölt  ügyeknek 
tárgyalása  közben  tett  nyilatkozataikért  feleletre  soha  sem  vonathatnak ; 
lőt  megbízatásuk  megszűntéig  se  adóssági  követelés,  se  bűntény  vagy  vétség 
niatt,  a  tetten  érés  esetét  kivéve,  az  illető  országgyűlésnek,  ennek  együtt 
íem  léte  esetében  pedig  azon  bizottságnak,  melynek  tagjai,  előleges  jóvá- 
íagyása  nélkül,  se  le  nem  tartóztathatnak,  se  közkereset  alá  nem  vétethet- 
lek. Tagjai  tetten  érés  esetében  történt  letartóztatásának  folytathatása  vagy 
negszüntetése  iránt,  az  illető  országgyűlés  együtt  nem  létében,  hasonlóké- 
pen maga  az  illető  bizottság  rendelkezik. 

50.  Ha  az  egyik  vagy  másik  bizottságnak  valamely  tagja  időközben 
neghalna,  vagy  törvényes  ítélet  által  fosztatnék  meg  szabadságától,  úgy 
zintén,  ha  állásáról  alapos  okoknál  fogva  lemondana :  az  ekkép  megürese- 
lett  állás  az  illető  országgyűlés  részéről  azonnal  betöltendő.  Erre  nézve  leg- 
célszerűbb leend,  hogy  midőn  az  országgyűlés  a  bizottságot  megválasztja, 
rálaszszon  a  kitűzött  számon  felül  egyszersmind  póttagokat  is,  meghatároz- 
ván egyúttal  azon  sort,  mely  szerint  a  póttagok  a  megürült  állásra  az  illető 
)izottság  elnöke  által  meghívandók. 

51.  Lemondás  esetében  a  lemondás  okainak  alaposságáról  s  a  lemon- 
lás  elfogadásáról  az  illető  országgyűlés,  vagy,  annak  együtt  nem  létében, 
íz  illető  bizottság  fog  ítélni. 

Deák  Ferenoz  Beszédei.  UI.  36 

52.  A  mi  a  közös  minisztérium  felelősségét  s  annak  módját  illeti : 
mindenik  bizottságnak  joga  leend  oly  esetekben,  midőn  az  alkotmányos 
törvények  megsértése  miatt  szükségesnek  látja,  a  közös  minisztériumnak 
vagy  e  minisztérium  egyes  tagjának  pörbe  fogását  indítványozni,  s  ezen 
indítványát  Írásban  a  másik  bizottsággal  is  közölni.  Ha  a  pörbefogást 
mindenik  bizottság  elhatározza,  vagy,  ha  az  az  eltérő  vélemények  miatt,  a 
fentebbiek  szerinti  szavazó  ülésben  többséggel  elhatároztatik :  e  határozat 
azonnal  jogérvényesnek  tekintendő. 

53.  Az  ily  módon  elhatározott  pörnek  bírósága  következő  módon  lesz 
alakítandó :  mindenik  bizottság,  nem  ugyan  saját  kebeléből,  hanem  azon 
országoknak,  melyeket  képvisel,  független  állású  s  törvénytudó  polgáraiból 
külön-külön  24  tagot  hoz  javaslatba.  Mindenik  bizottság  bírni  fog  azon  jog- 
gal, hogy  a  másik  bizottság  által  javaslatba  hozott  24  tag  közül  12-t,  okádta 
nélkül,  kitörölhet.  A  vádlottaknak  szintén  joguk  van  együtt  és  összesen 
tizenkét  tag  kitöröltetését  követelni,  úgy  mindazonáltal,  hogy  a  megmaradt 
tagok  számában  mindenik  bizottság  választott  bíráinak  száma  egyenlő 
legyen.  S  az  így  fenmaradt  tagok  lesznek  a  pörnek  bírái. 

54.  Azon  fentebb  körülírt  közös  tárgyakon  kívül,  melyeket  a  pragma- 
tica  sanctióból  kiindulva,  tekintettünk  közösen  elintézendőknek,  vannak 
még  más  nagy  fontoságú  közügyek,  melyeknek  közössége  nem  foly  ugyan 
a  pragmatica  sanctióból,  de  a  melyek,  részint  a  helyzetnél  fogva,  politikai 
tekintetből,  részint  a  két  fél  érdekeinek  találkozásánál  fogva,  czélszerŰebbeu 
intéztethetnek  el  közös  egyetértéssel,  mint  szorosan  elkülönözve. 

55.  Az  államadósságokat  illetőleg  Magyarországot,  alkotmányos  állá- 
sánál fogva,  oly  adósságok,  melyek  az  ország  törvényszerű  beleegyezése  nél- 
kül tétettek,  szorosan  jogilag  nem  terhelhetik. 

56.  De  kijelentettük  már  ezen  országgyűlésen  is  a  legmagasabb  trónbe- 
szédre felküldött  válaszföliratunkban,  hogy  «ha  a  valóságos  alkotmányosság 
hazánkban  is,  ő  felsége  többi  országaiban  is,  minél  előbb  tettleg  életbe  lép, 
készek  vagyunk,  mint  már  1861.  évi  föliratunkban  is  nyilvánítottuk,  azt,  a 
mit  tennünk  szabad  s  (mállásunk  és  alkotmányos  jogunk  sérelme  nélkül 
tehetünk,  a  törvény  szabta  kötelesség  mértékén  túl  is,  méltányosság  alapján, 
politikai  tekintetekből  megtenni,  hogy  azon  súlyos  terhek  alatt,  melyeket 
az  absolut  rendszer  eljárása  összehalmozott,  ő  felsége  többi  országainak  jó- 
léte s  azzal  együtt  a  miénk  is  össze  ne  roskadjon  s  a  lefolyt  nehéz  időknek 
káros  következési  rólok  és  rólunk  el  hó  rítt  ássanak*. 

57.  E  tekinteteknél  fogva  tehát,  s  egyedül  ezen  alapon,  kész  most  ú 
az  ország  az  államadósságok  terhének  egy  részét  elvállalni,  s  az  iránt,  elő- 
leges érteke  zés  folytán,  ő  felségének  többi  országaival  is,  mint  szabad 
nemzet  szabad  nemzettel,  egyezkedésbe  bocsátkozni.  Ezen  egyezkedés  által 
lesz  az  is  meghatározandó,  hogy  azon  rész,  melyet  Magyarország  az  állam- 
adósságokból elvállal,  mikép  kezeltessék. 

58.  Jövendőre  nézve  pedig  közös  lesz  a  hitelügy  oly  esetekben,  midőn 

mind  Magyarország,  mind  ő  felségének  többi  országai,  a  fenforgó  körül- 
mények között  saját  érdekökben,  czélszerűnek  látandják  valamely  új  köl- 
csönt együtt  8  közösen  venni  föl.  Ily  kölcsönöknél  mindaz,  a  mi  a  szerződós 
megkötésére  s  a  fölvett  pénzek  miként  használására  és  visszafizetésére  vonat- 
kozik, közösen  fog  elintéztetni.  De  annak  előleges  elhatározása,  hogy  vala- 
mely kölcsön  közösen  vétessék-e  föl,  Magyarországra  nézve,  minden  egyes 
esetnél,  a  magyar  országgyűlést  illeti. 

59.  Egyébiránt  ünnepélyesen  kijelentjük  e  helyen  is,  hogy  a  való- 
ságos alkotmányosság  azon  alapelvénél  fogva,  miszerint  az  országot  saját 
beleegyezése  nélkül  adóssággal  terhelni  nem  lehet,  jövendőre  sem  fogunk 
semmi  oly  államadósságot  Magyarországra  nézve  kötelezőnek  elismerni, 
melynek  fölvételéhez  az  országnak  törvényszerűen  s  határozottan  kijelentett 
beleegyezése  hozzá  nem  járult. 

60.  A  kereskedelmi  ügyek  közössége  sem  foly  a  pragmatica  sanctió- 
ból :  mert  annak  értelmében  a  magyar  korona  országai,  mint  a  fejedelem 
többi  országaitól  jogilag  külön  álló  országok,  saját  felelős  kormányuk  és 
törvényhozásuk  által  intézkedhetnének  s  vámvonalok  által  szabályozhatnák 
kereskedelmi  ügyeiket. 

61.  Miután  azonban  közöttünk  és  ő  felsége  többi  országai  között  az 
érdekeknek  kölcsönös  érintkezései  fontosak  és  számosak :  kész  az  ország- 
.gyűlés  arra,  hogy  a  kereskedelmi  ügyekre  nézve  egy  részről  a  magyar 
korona  országai,  más  részről  ő  felségének  többi  országai  között  időnkint 
vám-  és  kereskedelmi  szövetség  köttessék. 

62.  E  szövetség  állapítaná  meg  azon  kérdéseket,  melyek  a  kereskede- 
lemre vonatkoznak,  s  meghatározná  az  egész  kereskedelmi  ügy  kezelési  módját. 

63.  A  szövetség  megkötése  kölcsönös  alku  által  történnék,  oly  módon, 
mint  két  egymástól  jogilag  független  országok  hasonló  egyezkedései  tör- 
ténnek. A  két  fél  felelős  minisztériumai  közös  egyetértéssel  készítsék  meg 
a  szövetségi  részletes  javaslatot  s  terjeszsze  azt  mindenik  az  illető  ország 
gyűlése  elé,  s  a  két  országgyűlésnek  megállapodásai  lesznek  ő  felsége  szente- 
sítése alá  terjesztendők. 

64.  Magában  értetődik,  hogy  ha,  és  a  menyiben  ez  egyezkedés  nem 
sikerülne :  az  ország  törvényes  jogai  e  részben  is  sértetlenek  maradnak. 

65.  Azon  kérdésre  nézve,  hogy  a  közös  tárgyaknak  és  azok  mikénti 
kezelésének  tekintetéből  a  törvényeinkben  netalán  szükséges  módosítások 
azonnal  kijelöltessenek-e :  úgy  vélekedik  az  albizottság,  hogy  e  kijelölés  czél- 
fizerűen  csak  a  vázlat  megállapítása  után  történhetik,  mert  csak  akkor  lesz 
világosan  látható,  hogy  miben  és  miképen  kell  az  eddigi  törvényeket 
módosítani  s  az  újabb  megállapodásokkal  összhangzásba  hozni. 

Gróf  Andrássy  Gyula, 

elnök. 

Csengery  Antal, 

bizottsági  jegyző. 

36* 

A  HATVANHETES  BIZOTTSÁG  ALBIZOTTSÁGA 
KISEBBSÉGÉNEK  KÜLÖNVÉLEMÉNYE. 

Mindenekelőtt  megjegyezzük,  hogy  a  mennyiben  ezen  vélemény 
folytán  a  pragmatica  santióból  ránk  háramló  kötelességekről  lesz  szó,  mi 
ezen  kötelességeket  egyedül  azon  esetben  tartjuk  létezőknek,  ha  Magyar- 
ország irányában  is  teljesítve  lesz  mindaz,  a  minek  a  pragmatica  sanctio, 
illetőleg  az  1723.  1-ső  és  2-dik  t.  ez.  értelmében  —  a  mely  képezi  minket 
illetőleg  a  pragmatica  santiót  —  teljesíttetnie  kell. 

Megjegyezzük  továbbá,  hogy  mindaz,  mi  a  közös  viszonyok  tárgyá- 
ban e  vélemény  értelmében  megállapítandó  lenne,  tettleg  életbe  nem  léphet 
mindaddig,  míg 

a)  Magyarország  alkotmánya  egész  terjedelmében  visszaállítva 
nem  lesz, 

b)  mig  a  valódi  teljes  alkotmányos  élet  ő  felsége  többi  országai-  és 
tartományaiban  is  tettleg  életbe  nem  lépett. 

A  pragmatica  sanctióban  a  trónöröklés  rendének  s  a  fölosztathatlan 
és  elválhatatlan  birtoklásnak  meghatározásán  kívül  két  fő  eszme  van  ki- 
mondva :  az  egyik  a  közbiztosság  s  ebből  folyólag  a  kölcsönös  védelem ; 
a  másik  Magyarország  közjogi  és  belkormányzati  önállásának,  mint  az 
egész  elfogadása  föltételének,  sértetlen  fentartása. 

Mind  kettőnek  egyformán  figyelembe  vételével  állapítottuk  meg  jelen 
véleményünket. 

A  kölcsönös  védelem  tekitetében  vannak  kötelezettségeink  :  Magyar- 
ország mindenkor  eleget  tett  azoknak,  most  is  eleget  tenni  szándékozunk 

Eddig  Magyarország  ezekre  nézve  is  egyedül  saját  országgyűlése  és 
törvényes  fejedelme  által  intézkedett,  ki,  mint .  többi  országai-  és  tarto- 
mányainak absolut  fejedelme,  azokat  ezen  viszonyokra  nézve  is  önmaga, 
teljhatalommal,  képviselte.  Miután  azonban  ő  felsége  legmagasabb  trón- 
beszéde értelmében  ezen  országait  is  alkotmányos  jogokkal  ruházta  föl, 
nem  ugyan  kötelességszerűig,  de  a  czélszerŰség  szempontjából  készek 
vagyunk  arra,  hogy,  önállásunk  teljes  megóvása  mellett,  velők  egyetórtoleg 
intézkedjünk  mindazokra  nézve,  mik  a  közbiztosság  valósítására  okvetlenül 
szükségesek. 

Ilyenek : 

a)  a  külügy, 

b)  a  hadügynek  némely  részei, 

c)  a  fentemlített  két  tárgyra  szükséges  költségek. 
Egyetértoleg  intézendők  ezek  szerint : 

I.  Azon  külügyek,  melyek  a  magyar  korona  országait  és  ő  felsége 
többi  országait  és  tartományait  egyformán  illetik. 

Ezekre  való  alkotmányos  befolyását  Magyarország  a  IV-dik  szakasz- 
ban megállapítandó  módon  gyakorolja. 

II.  A  hadügy  annyiban,  a  mennyiben  mindaz,  mi  Ő  felsége  egész 
hadseregének,  ós  így  a  magyar  hadseregnek  is  vezérletére,  vezényletére  és 
belszervezetére  vonatkozik,  ő  felsége,  mint  legfőbb  hadparancsnok  által,  a 
IV-dik  pontban  előadandó  módon  fog  intéztetni. 

Ellenben  magának  tartja  fönn  az  ország  az  intézkedést  a  hadügyre 
vonatkozólag  minden  egyebekben,  magának  tartja  fönn  jelesen  : 

a)  a  magyar  hadseregnek  időnkinti  kiegészítését,  az  ujonczok 
megajánlásának  jogát,  a  megajánlás  föltételeinek  s  a  szolgálati  időnek  meg- 
határozását, úgy  szintén  a  katonaság  elhelyezését  s  élelmezését  illető 
intézkedéseket  eddigi  törvényeink  alapján,  mind  a  törvényhozás,  mind  a 
kormányzat  körében ; 

b)  a  védelmi  rendszernek  megállapítását,  melynek  újabb  szabályozása 
vagy  átalakítása  Magyarországra  nézve  azontúl  is  mindenkor  csak  a  magyar 
törvényhozás  beleegyezésével  fog  megtörténhetni ;  végre 

c)  saját  törvényhozása,  illetőleg  kormányzata  útján  az  intézkedést  a 
magyar  hadsereg  egyes  tagjainak  mindazon  magyarországi  polgári  viszonyai, 
jogai  8  kötelességei  felett,  melyek  nem  a  katonai  szolgálatra  vontkoznak. 

III.  A  föntebbiekre  szükséges  költségek  mennyiségének  megállapítása. 
Mire  nézve  meghatároztatván  időnkint  az  V-dik  szakaszban  leírandó 

módon  az  arány  vagy  hányad,  a  melyben  ezen  költségekhez  Magyarország 
járulni  fog,  az  évenkint  szükségelt  összegek  meghatározása  a  IV-dik  szakasz 
értelmében  egyetértőleg  fog  eszközöltetni. 

Ezen  összegeknek  miként  kezeléséről  is  az  említett  IV-dik  szakasz  ha- 
tároz; de  az  iránt,  hogy  mi  módon  vettessenek  ki  és  hajtassanak  be, 
Magyarországra  nézve  egyedül  a  magyar  törvényhozás  s  illetőleg  a  magyar 
felelős  minisztérium  fog  intézkedni. 

Magyarországot  se  a  külügynek,  se  a  hadügynek  olyan  költségei, 
melyeket  Ő  felségének  többi  országai  és  tartományai  mint  a  német  szövetség 
tagjai  tartoznak  viselni,  nem  illetik. 

Magyarországnak  minden  egyéb  államkötségeit  a  magyar  felelős  mi- 
nisztérium előterjesztésére  a  magyar  törvényhozás  teljesen  függetlenül  fo^ja 
elhatározni,  s  azokat,  valamint  minden  egyéb  adókat  is,  a  magyar  minisz- 
térium saját  felelőssége  mellett  hajtja  be  és  kezeli. 

IV.  1861-dik  évi  első  föliratunkban  kimondottuk,  hogy  az  örökös 
tartományok  alkotmányos  népeivel  csak  úgy,  mint  önálló  szabad  nemzet 
más  önálló  szabad  nemzettel,  függetlenségünk  teljes  megóvása  mellett, 
vagyunk  hajlandók  esetenkint  érintkezni. 

Ezen  elv  meghatározása  mellett  a  külügy  s  a  hadügy  meghatározott 
részeire  ós  az  ezekre  szükséges  költségekre  nézve  az  egyetértő  intézkedés 
következőleg  lesz  eszközlendő : 

A)  A  törvényhozásra  teendőket  illetőleg : 

A  magyar  korona  országainak  és  Ő  felsége  többi  országai-  és  tar- 
tományainak minisztériumai  kölcsönös  értekezés  folytán  elkészítik  az  egyér- 
telmű javaslatokat,  és  .azokat,  vagy  ha  megegyezni  nem  tudtak  volna,  az 
eltérő  javaslatokat  és  az  azokra  vonatkozó  észrevételeket  és  ellenészrevéte- 
leket, mindenik  az  illető  törvényhozás  elé  terjeszti. 

A  törvényhozások  önállólag  tanácskoznak  felettök,  meghatároztatván, 
hogy  egy  és  ugyanazon  országgyűlés  két  háza  között,  nehogy  túlságos 
izenetváltások  által  az  idő  elpazaroltassék,  minden  egyes  esetben  csupán 
két  izenetváltásnak  van  helye. 

Ha  ily  úton  nem  jött  a  két  ház  között  egyetértés  létre,  a  ketőnek 
tagjaiból  szabad  választás  útján  a  törvény  által  meghatározandó  arány  sze- 
rint egy  országos  küldöttség  alakíttatik,  mely  a  kérdéses  pontok  fölött  — 
ha  egyetértésre  jönni  nem  tudott  —  tagjai  absolut  többségének  szavazatával 
határoz,  és  így  létrejött  határozata  az  őt  kiküldött  országgyűlésnek  beje- 
lentetvén, annak  megállapodásává  válik. 

Határozatait  a  két  törvényhozó  testület  az  illető  minisztériumok  által 
közli  egymással. 

Ha  Magyarország  gyűlése  és  ő  felsége  többi  országai  és  tartományai 
ezen  ügyekre  nézve  jogosult,  teljesen  alkotmányos  törvényhozó  testületében 
létrejött  megállapodás  eltér  egymástól,  mindenik  választ  a  paritás  elve 
alapján  saját  kebeléből  egy  javaslat-készítő  küldöttséget,  mely  két  küldött- 
ség az  egyetértés  létrehozását  megkísérti,  s  a  javaslatot,  vagy  ha  egyező 
értelemre  nem  juthatott,  az  eltérő  javaslatokat,  további  tárgyalás  és  meg- 
állapodás végett  az  őt  kiküldött  testülethez  beadja. 

E  küldöttség  felváltva  Pesten,  vagy  ő  felsége  többi  országai-  és 
tartományainak  önmagok  által  ő  felsége  beleegyezésével  kijelölt  valamely 
városában  jön  Össze. 

Ezen  küldöttség  javaslata  felett  ugyanazon  egy  országgyűlés  két 
háza  már  csak  egy  izenetet  válthat,  s  ha  egyetértés  nem  jött  létre,  a  nevé- 
ben határozó  országos  küldöttség  megválasztásának  kell  bekövetkeznie*. 

így  kelt  újabb  határozatait  a  két  törvényhozó  testület  ismét  illető 
minisztériuma  által  közli  egymással. 

Az  országos  küldöttség,  mint  a  javaslatkészítő  küldöttség,  önmaga 
választja  elnökét,  tollvivőit  stb.  és  mindeniknek  ülései  nyilvánosak. 

Megjegyezzük  végül,  hogy  ha  mind  a  magyar  korona  országaiban, 
mind  Ő  felsége  többi  országai-  és  tartományaiban  érvényre  jut  amaz, 
Angolhonban  gyakorlatban  lévő  alkotmányos  elv,  hogy  a  felsőház  a  bud- 
getet  egészben  elvetheti  ugyan,  de  egyes  tételeiben  nem  módosíthatja  azt : 
az  előadott  eljárás  épen  azon  tárgyra,  a  költségekre  nézve,  mely  minden 
évben  rendszeresen  elő  kell  hogy  forduljon,  jórészt  sohasem  lévén  az  or- 
szággyűlés két  házból  választandó  országos  küldöttségre  szükség,  sokkal 
egyszerűbbé  és  rövidebbé  válik. 

Ha  ily  módon  egyértelmű  határozat  jött  létre,  az  mindenik  törvény- 

hozó  testület  által  ő  felsége  elé  terjesztetvén,  ha  a  sanciót  megnyeri,  tör* 
vénynyé  lesz. 

Azon  rendkívüli  esetben  pedig,  ha  a  magyar  országgyűlés  és  ő  felsége 
többi  országai  és  tartományai  erre  jogosított  törvényhozó  testülete  között 
egyetértés  ily  módon  sem  jött  volna  létre,  mindenik  fölterjeszti  megállapo- 
dását a  közös  fejedelem  elé,  ki  is,  mindkét  minisztérium  meghallgatása  után,, 
az  egyiket  vagy  a  másikat  az  eltérő  pontokra  nézve  is  szentesítheti,  mely 
esetben  az  átalánosan  kötelező  erejűvé  válik. 

B)  A  végrehajtást  illetőleg : 

a)  A  külügyekre  nézve  a  közös  fejedelem  az  oldala  mellé  rendelt  ma- 
gyar miniszter  és  többi  országai  és  tartományai  hasonló  minisztereinek 
tanácsával  él. 

Jogában  áll  a  közös  fejedelemnek,  magát  ez  ügyekben  az  uralkodó 
ház  minisztere  által  helyettesíttetni,  ki  se  Magyarországnak,  se  ő  felsége 
többi  országai-  és  tartományainak  külön  minisztere  nem  lehet. 

A  Magyarországot  és  ő  felsége  többi  országait  és  tartományait  egy- 
formán illető  okmányoknál  mindkét  kijelölt  miniszter  ellenjegyzése  szük- 
séges, míg  az  egyiket  vagy  másikat  külön  érdeklőknél,  a  körülményekhez 
képest,  egyiké  vagy  másiké  kívántatik  csupán. 

b)  A  hadügyet  illetőleg  a  közös  fejedelem  mint  legfőb  hadparancsnok 
egy  fŐhadpárancsnokság  útján  az  országok  erre  megbízott  minisztereinek 
ellenjegyzése  mellett  intézkedik  mindazokban,  mik  a  hadügy  körében  a 
közbiztosság  szempontjából  törvény  által  egyetértőleg  kezelendokül  ki- 
jelöltettek. 

Magyarországon  csak  az  oly  rendeletek  lévén  végrehajtandók,  melyek 
saját  miniszterének  ellenjegyzésével  vannak  ellátva. 

c)  A  szükséges  költségek  a  fentebb  leírt  módon  megállapíttatván, 
azok  illető  részét  mindegyik  minisztérium  behajtja  a  kormányzata  alá 
tartozó  országokban,  és  beszolgáltatja  rendeltetésökhöz  képest  a  külügyek 
és  a  fŐhadpárancsnokság  pénztárába. 

Ezen  pénztárak  fölött  az  ellenőrködést  mind  a  magyar  korona  orszá- 
gainak, mind  ő  felsége  többi  országai-  és  tartományainak  illető  minisztere 
gyakorolja.  Az  azokról  szóló  számadások  a  törvényhozó  testület  elé  terjesz- 
tés végett  mindeniknek  átadatnak,  és  a  jövő  budget  megállapítására  szük- 
séges adatok  kiszolgáltatnak. 

.  V.  Ha  az  elől  kijelölt  föltételek  teljesedésbe  menetele  után  a  fönteb- 
biek  szerint  meg  lesz  állapítva,  hogy  mik  azon  ügyek,  a  melyek  a  közbiztosság 
érdekében  czélszerűség  szempontjából  egyetértőleg  intézendŐk,  és  hogy  mi 
legyen  azoknak  elintézési  módja :  szükséges  lesz  kölcsönös  alku  útján 
meghatározni  azon  hányadot,  mely  szerint  ezen  ügyek  terheit  s  költségeit 
a  magyar  korona  országai  viselendik. 

Ezen  alkumegállapítás  oly  módon  történhetik,  hogy  a  magyar 
korona  országainak  és  ő  felsége  többi  országai-  és  tartományainak  felelős 


568 

minisztériumai  kölcsönös  értekezés  folytán  részletes  adatokkal  támogatott 
javaslatot  fognak  az  említett  arányra  nézve  kidolgozni. 

E  javaslatot  mindenik  minisztérium  az  illető  országgyűlés  elé  terjesz- 
tendő hol  az  rendesen  tárgyalandó  ;  mindenik  országgyűlés  az  illető  minisz- 
tériumok útján  közlendi  határozatait  a  másik  országgyűléssel,  és  mindkettő- 
nek ily  módon  eszközlendő  megállapodásai  szentesítés  végett  ő  felsége  elé 
fognak  terjesztetni. 

Ha  a  két  minisztérium  a  javaslatra  nézve  nem  tudna  megegyezni : 
mindeniknek  véleménye  mind  a  két  országgyűlésnek  elébe  terjesztetik; 
ha  pedig  a  két  országgyűlés  nem  tudna  egymással  kiegyezni :  akkor  a  kér- 
dést az  előterjesztett  adatok  alapján  ő  felsége  fogja  eldönteni. 

Az  arányra  nézve  kötendő  egyezkedés  csak  határozott  időre  terjedhet ; 
annak  elteltével  ismét  ugyanazon  módon  új  egyezkedésnek  leend  helye. 

A  föntebbi  öt  szakaszban  elő  van  sorolva,  hogy  minő  tárgyakat  és 
minő  terjedelemben  vagyunk  készek  a  közbiztosság  érdekében  és  czélsze- 
rfíség  szempontjából  egyetértóleg  intézendőknek  tekinteni ;  meghatároztuk 
azoknak  kezelése  módját,  meg  azt,  mi  úton  lesz  majd  a  terhek-  és  költsé- 
gekből Magyarországot  illető  hányad  megállapítandó. 

Vannak    ezenkívül    még  oly   ügyek,   melyekre    nézve  az   országot 
semminemű  kötelezettség  nem  terheli,  de  melyekre  nézve  politikai  tekinte- 
teknél, érdekek  találkozásánál  fogva,  czélszerűbb  egyetértőleg,  mint  szorosan 
elkülönítve  intézkednünk.  Ilyen : 
VI.  Az  államadósságok  ügye. 

Ezeket  illetőleg  Magyarországot  alkotmányos  állásánál  fogva  oly  adott- 
ságok, melyek  az  ország  törvényszerű  beleegyezése  nélkül  tétettek,  jogilag 
nem  terhelhetik. 

De  kijelentettük  már  ezen  országgyűlésen  is  a  legmagasabb  trón- 
beszédre felküldött  válaszföliratunkban,  hogy  «ha  a  valóságos  alkotmányosság 
hazánkban  és  ő  felsége  többi  országaiban  is  minél  előbb  tettleg  életbe  lép, 
készek  vagyunk,  mint  már  1 86 1-diki  föliratunkban  is  nyilvánítottuk,  azt, 
a  mit  tennünk  szabad  és  önállásunk  s  alkotmányos  jogainak  sérelme  nélkül 
tehetünk,  törvény  szabta  kötelesség  mértékén  túl  is,  méltányosság  alapján, 
politikai  tekintetekből  megtenni,  hogy  azon  súlyos  terhek  alatt,  melyeket 
az  absolut  rendszer  eljárása  összehalmozott,  ő  felsége  többi  országainak  jó- 
léte s  azzal  együtt  a  mienk  is  össze  ne  roskadjon,  s  a  lefolyt  nehéz  időknek 
káros  következései  rólok  és  rólunk  elháríttassanak». 

E  tekinteteknél  fogva  tehát,  s  egyedül  ezen  alapon,  kész  most  is  az  or- 
szág az  államadósságok  terhének  egy  részét  elvállalni,  s  ez  iránt  előleges 
értekezés  folytán  ő  felségének  többi  országaival  is,  mint  szabad  nemzet  sza- 
bad nemzettel,  felelős  minisztériumának  közbejöttével  egyezkedésbe  bocsát- 
kozni. Ezen  egyezkedés  által  lesz  az  is  meghatározandó,  hogy  azon  rész,  me- 
lyet Magyarország  az  államadóságokból  elvállal,  mik  ép  kezeltessék. 

Jövőre  lehetnek  esetek,  midőn  czélszerű  leend,  hogy  valamely  új 

kölcsön  fölvételére  nézve  Magyarország  ő  felsége  többi  országai-  és  tarto- 
mányaival egyetértőleg  intézkedjék.  Az  ily  eset  jelenlétének  meghatározása, 
valamint  az  egyetértő  intézkedés  mikénti  eszközlésének  megállapítása  azon- 
ban Magyarországra  nézve  minden  egyes  alkalommal  a  törvényhozást  fogja 
illetni. 

Egyébiránt  ünnepélyesen  kijelentjük  e  helyen  is,  hogy  a  valóságos 
alkotmányosság  azon  alapelvénél  fogva,  miszerint  az  országot  saját  bele- 
egyezése nélkül  adóssággal  terhelni  nem  lehet,  jövendőre  sem  fogunk  semmi 
oly  államadósságot  Magyarországra  nézve  kötelezőnek  elismerni,  melynek 
fölvételéhez  az  országnak  törvényszerűen  és  határozottan  kijelentett  bele- 
egyezése hozzá  nem  járul. 

Ilyen  továbbá  a  kereskedelmi  ügy. 

VII.  A  kereskedelmi  ügyekben,  a  pragmatica  sanctio,  valamint  számos 
egyéb  törvényeink  szerint  is,  a  magyar  korona  országai,  mind  a  fejedelem 
többi  országaitól  jogilag  külön  álló,  azoktól  független  országok,  saját  felelős 
kormányuk  és  törvényhozásuk  által  intézkedni  8  azokat  vámvonalok  által  is 
szabályozni  teljes  joggal  bírnak. 

Miután  azonban  közöttünk  és  ő  felségének  többi  országai  között  az 
erdekeknek  kölcsönös  érintkezései  fontosak  és  számosak,  s  a  kereskedés 
szabadsága  minden  tekintetben  jótékony :  kész  az  országgyűlés  arra,  hogy 
egyrészről  a  magyar  korona  országai,  más  részről  Ő  felségének  többi  orszá- 
gai között,  más  vámegyletek  alapelvének  figyelembe  vételével,  bizonyos, 
számosabb  évek  tartamára  kötendő  és  időnkint  megújítandó  vámszövetség 
köttessék,  melyben  egyszersmind  annak  kezelési  módja  is  meghatároz- 
tassék. 

Ezen  szövetség  megkötése  kölcsönös  alku  által  történnék  oly  módon, 
mint  két  egymástól  jogilag  független  országok  hasonló  egyezkedései  tör- 
ténnek :  a  két  félnek  felelős  minisztériumai  közös  egyetértéssel  készítsék 
meg  a  szövetségi  részletes  javaslatot,  s  terjeszsze  azt  mindenik  az  illető 
országgyűlés  elé,  s  a  két  országgyűlésnek  megállapodásai  lesznek  ő  felségé- 
nek szentesítése  alá  terjesztendok. 

Minthogy  azonban  vannak  még  a  kereskedelmi  ügygyei  kapcsolatban 
lévő  más  fontos  tárgyak  is,  melyeknek  egyetértve  leendő  elintézése  czélsze- 
rűbb  lehet :  szükséges,  hogy  az  országgyűlés,  saját  törvényhozási  jogát  a 
kereskedelmi  ügyet  illetőleg  minden  egyebekre  nézve  is  fentartván,  nevezet 
szerint  jelölje  ki  azon  ilyetén  tárgyakat,  melyeket  a  megállapítandó  módon 
és  határok  között  ő  felsége  többi  országaival  kötendő  kölcsönös  egyezmény 
tárgyaivá  tenni  hajlandó  ;  s  mivel  mindezen  tárgyaknak  részletes  megvitatása 
és  kijelölése  több  időt  igényel,  mint  a  mennyivel  az  alválasztmány  a  fen- 
forgó  körülmények  között  rendelkezhetett,  azért  azok  iránti  észrevételeinket 
mi  is  a  tárgyalások  további  folyamára  tartjuk  fenn. 

Ezen  egyezkedések  esetenkint  oly  módon  létesüljenek,  mint  feljebb 
&  vámszövetség  megkötésének  módjára  nézve  előadatott. 

Magában  értetődvén,  hogy  ha  ez  egyezkedések  nem  sikerülnének, 
az  ország  törvényes  intézkedési  jogát  magának  minden  tekintetben  fentartja. 

Ilyen  végül : 

VIII.  A  közvetett  adók  ügye. 

Magyarországnak  joga :  ezekre  nézve  saját  törvényhozása  és  saját  kor- 
mánya által  intézkedni,  kétségbe  vonhatlan  és  jövendőre  is  sértetlenül 
fentartandó. 

Kész  azonban  az  országgyűlés  arra,  hogy  ezekre  vonatkozólag  kölcsö- 
nös egyezkedés  útján  időről-időre  oly  elvek  állapíttassanak  meg,  melyek 
lehetővé  tegyék  a  közbenső  vámsorompók  vissza  nem  állítását,  a  nélkül 
hogy  a  magyar  korona  országai  és  ő  felsége  többi  országai  és  tartományai 
a  közvetett  adók  iránt  hozott  határozataik  által  egymásnak  azokból  eredő 
jövedelmeit  megsemmisíthessék. 

Mely  utóbbi  eshetőségnek  elkerülésére,  ha  az  elvekbeni  egyetértés 
bármikor  nem  sikerülne,  nem  maradna  más  mód  fenn,  mint  a  jogilag  úgy 
is  soha  meg  nem  szűnt  közbenső  vámvonalnak,  úgy  mint  zárvonalnak, 
visszaállítása. 

Az  ennek  elkerülése  czéljából  szükséges  elvek  megállapítása  feletti 
alkudozások  ugyanazon  módon  lesznek  vezetendők,  mely  a  kereskedelmi 
ügyekre  vonatkozólag  a  VII.  szakaszban  megállapíttatott. 

Ezek  azon  nézeteink,  melyekben  az  albizottság  többségétől  némelyek- 
ben eltérő  véleményünket,  a  fenforgó  körülmények  között  rögtönözve, 
előterjesztjük. 

Nydry  l\ü  s.  k.,  Ghyczy  Kálmán  s.  k.,  Ivánka  Imre  s.  k.,  T\*za  Kálmán  s.  L 


AZ  ORSZÁGGYŰLÉS  ELNAPOLÁSÁRÓL  A 

HÁBORÚ  MIATT. 


A  képviselőház  1 866  június  26-dikán  tartott  ülésében  fölolvastatott 
ő  felségének  június  24-dikén  kelt  következő  leirata : 

Kedvelt  hiveink !  Midőn  a  közelebb  lefolyt  év  végnapjaiban  kedvelt 
Magyarországunk  hű  főrendéit  és  képviselőit  körülöttünk  egybeseregelve 
üdvözöltük,  és  törvényhozói  közreműködésöket  igénybe  vettük,  tevők  ezt 
azon  reményben,  hogy  a  béke  áldásai,  melyeket  akkorban  zavartalanul  élve- 
zenek  birodalmunk  összes  népei,  számukra  tartósan  megóva  leendnek. 

E  remény,  mély  fájdalmunkra,  meghiúsult. 

Ismeretes  az  országosan  egybegyűlt  főrendek  és  képviselők  előtt  azon 
válságos  helyzet  keletkezése,  mely  végkifejlésében  minket  arra  kényszerített, 

hogy  őseinktől  öröklött  országaink  nemzetközi  szerződések  által  biztosított 
területi  épségének  és  hatalmi  állásának  sértetlen  fentartása  végett  az 
önvédelemnek  legvégső  jogosult  eszközéhez,  a  jogtalan  megtámadás  fegyveres 
visszatorlásához  nyúljunk. 

Ama  benső  küzdelmek  súlyát,  melyek  atyai  szivünket  az  elhatározás 
nehéz  perczeiben  ellepték,  fokozta  azon  érzet,  miszerint  e  csapásnak  ép 
akkor  kellett  ránk  nehezednie,  midőn  uralkodói  hivatásunk  legfőbb  feladatát 
követve,  birodalmunk  belviszonyainak  alkotmányos  rendezését,  és  ezzel 
egybefüggőleg  kedvelt  Magyarországunk  közjogi  és  belkormányzati  önálló- 
ságának szilárd  megalapítását  tűztük  ki  egy  oly  korszak  kiindulási  pontjául, 
melynek  sarkkövét  a  fejedelem  és  népei  között  újból  felköltött  bizalom  és  a 
kölcsönös  érdekeknek  innen  folyó  méltányos  kiegyeztetése  képezendette. 

Élénk  örömmel  tölti  el  keblünket,  hogy  tanúi  lehettünk  ama  lelkesült 
viszhangnak,  melylyel  ebbeli  szándékunk  valósítása  Magyarországunk  hű 
népeinél  találkozott,  tanúi  ama  komoly  elhatározottságnak,  melylyel  az 
országosan  egybegyűlt  főrendek  és  képviselők  fejedelmi  czélzatainkat  elsa- 
játítva, a  közös  feladat  rajok  esett  részének  megoldásához  járulni  indultak. 

Valamint  megelégedéssel  szemléltük  azon  munkásságot,  melyet  az 
országgyűlés,  a  birodalom  láthatárán  emelkedő  fellegek  daczára,  és  a  felvett 
irányt  se  ezek  által,  se  a  nemzet  áldozatkészségét  újból  igénybe  vevő  hadi- 
készületek folytán  nem  tévesztve,  kifejtendő  volt. 

Ám  de  lehetetlen  önönmagunkat  elvonnunk  annak  fájdalmas  felisme- 
résétől, hogy  az  ügynek  sikere,  mely  mindnyájunk  szivén  fekszik,  mindenek- 
előtt a  kedélyek  teljes  nyugalmától  —  a  békének  im  e  legmagasztosb  áldá- 
sától —  van  feltételezve,  míg  másrészt  a  lételében  megtámadott  birodalomnak 
védelme  saját  fejedelmi  gondjaink  legfőbb  megfeszítését  igényli. 

Csak  is  a  tőlünk  nem  függő,  általunk  a  becsület  legszélsőbb  vonaláig 
elkerülni  szándékolt  kényszerűség  az  tehát,  a  mely  előtt  meghajolva  kény- 
teleníttettünk  elnapolni  az  országosan  egybegyűlt  főrendek  és  képviselők 
üdvösen  megindult  tanácskozásait. 

Teszszük  ezt  azon  reményben,  hogy  a  fejedelmek  és  népek  sorsának 
legmagasb  intézője  a  jó  ügynek  a  győzelmet,  az  általa  szentesített  fegyve- 
reinknek a  vég  diadalt  megszerezvén,  mielőbb  képesek  leszünk  ismét  egybe- 
hívni Magyarország  közgyűlését,  és  a  beállható  viszontagságokkal  szemben 
már  is  élénken  nyilvánuló  hű  ragaszkodás  tanúságai  által  még  inkább 
ösztönözve,  személyes  vezérletünk  mellett  sikeresíteni  az  általunk  kezde- 
ményezett mű  végleges  befejezését. 

Midőn  az  országosan  egybegyűlt  főrendek  és  képviselők,  és  általok 
kedvelt  Magyarországunk  hű  népeit  állandó  fejedelmi  kegyelmünk  és  ke- 
gyelmességünk  felől  biztosítanék,  egyúttal  ünnepélyesen  elnapoltnak  nyil- 
vánítjuk az  általunk  egybehívott  jelen  országgyűlést. 

Deák  Ferenci :  Tisztelt  képviselőház !  Szívemből  sajnálom, 


572 

hogy  midőn  annyi  fontos  teendő  megkezdésén  alig  vagyunk  túl;  mi- 
dőn minden  erőnket,  tehetségünket,  fáradozásainkat  a  haza  javának 
előmozdítása  veszi  igénybe :  akkor,  úgyszólván  munkálkodásunk  kez- 
detén, megszakasztatnak  tanácskozásaink  a  kiütött  súlyos  háború 
miatt.  0  felsége  ennélfogva  ezen  országgyűlés  tanácskozásait  elna- 
polja. Ez  elnapolás  —  nézetem  szerint  —  nem  lehet  bezárása  az  évi 
ülésszaknak,  mert  ez  egyenesen  a  törvénybe  ütköznék,  hanem  elnapo- 
lása az  ülések  folytatásának,  a  mihez  ő  felségének  ugyanazon  törvény 
szerint  joga  van.  Mi  tehát  ez  elnapolás  ellen  fel  nem  szólalhatunk, 
mert  a  fejedelmi  jog  gyakorlatát  el  kell  ismernünk ;  mivel  pedig  azt 
vissza  nem  utasíthatjuk,  erre  nézve  valamely  végzésnek  vagy  határo- 
zatnak tárgya  nincs :  de  van  igenis  helye  annak,  hogy  midőn  a  jegyző- 
könyvbe beleigtatjuk,  hogy  ezen  királyi  leirat  kihirdettetett,  akkor  a 
kihirdetés  után  jelentsük  ki  azt,  a  mit  kijelenteni  múlhatatlanul  szük- 
ségesnek tartunk.  Én  a  jelen,  valóban  nehéz  helyzetet  tekintetbe  véve, 
következőket  vélnék  a  jegyzőkönyvbe,  mint  kijelentésünket,  igtatni. 
Engedje  meg  a  t.  ház,  hogy  ezt  nagyobb  biztosság  és  hűség  okáért  föl- 
olvassam. (Olvassa:)  «A  képviselőház  fölötte  sajnálja,  hogy  a  közbejött 
súlyos  háború  miatt  ő  felsége  kénytelen  az  országgyűlésnek  tanácsko- 
zásait egy  időre  elnapolni.  Nem  tekinti  a  képviselőház  ezen  elnapolást 
az  évi  ülés  berekesztésének,  mely  a  törvény  rendeleteivel  is  ellenkez- 
nék, hanem  egyszerűen  a  tanácskozások  ideiglenes  elhalasztásának,  s 
óhajtja  és  reméli,  hogy  ő  felsége  rövid  idő  alatt  szerencsésen  bevégez- 
vén a  háborút,  fejedelmi  gondoskodását  ismét  kiválólag  országainak 
belviszonyaira  fordíthatja,  8  az  országgyűlés  mielőbb  folytathatja  meg- 
szakasztott tanácskozásait,  és  ő  felségével  együtt  működhetik  az  ország 
szellemi  és  anyagi  érdekeinek  előmozdításán.  Fájlalja  a  képviselőház, 
hogy  ismételve  fölterjesztett  feliratai  mind  ez  ideig  sikeretlenek  ma- 
radtak s  az  ország  jogos  kívánatai  még  most  sem  teljesültek.  Állan- 
dóan ragaszkodik  a  képviselőház  eddigi  fölirataiban  kifejtett  elveihez, 
s  azoknak  alapján  jogszertileg  kívánja  és  reméli,  hogy  az  ország  alkot- 
mánya teljes  épségében  mielőbb  vissza  fog  állíttatni.*  (Elénk  helyes- 
lés.) Ezt  óhajtanám  a  jegyzőkönyvbe  igtatni,  s  ezúttal  teendőnket  be- 
fejeztük volna. 

Tisza  Kálmán  a  baloldal  minden  árnyéklatai  nevében  a  következő 
jegyzőkönyvi  kijelentést  indítványozta :  t Fájdalommal  értette  a  képviselő- 
ház, hogy  ő  felsége  több  oldalról  háborúval  van  megtámadva.  Következése 
ez  nagy  részben  az  alkotmányellenes  kormányzatnak,  mely  a  háború  csa- 
pásait idézte  elő  akkor,  midőn  az  ország  alkotmányos  és  anyagi  érdekei  a 

békét  tették  volna  szükségessé.  Neveli  e  fölötti  fájdalmunkat  Az,  hogy  a 
jelen  kormány  az  országgyűlés  minden  loyalitása  és  készsége  daczára  elmu- 
lasztotta az  alkotmány  visszaállítását,  úgy,  hogy  ma  is  a  nemzet  befolyása 
nélkül  rendelkeznek  a  nemzet  vérével  és  pénzével,  s  aggódnunk  kell  Ínség- 
gel fenyegetett  hazánkfiai  sorsán  is.  Ünnepélyesen  kijelentjük  egyébiránt, 
hogy  alkotmányunk  visszaállítása  iránt  ismételten  kifejezett  kívánalmaink- 
hoz tántoríthatatlanul  ragaszkodunk  és  minden  újabb  törvénytelenség  ellen 
előre  is  tiltakozunk*.  (Helyeslés  a  baloldalon.  Szavazzunk!  Szavazzunk!) 

A  képviselőház  Deák  Ferencz  indítványát  fogadta  el. 

Még  június  23-dikán  —  írja  Gorove  István  naplójában  —  midőn  köz- 
vetlenül Sennyey  látogatása  után  Deák-hoz  mentem,  s  az  elnapoló  leiratról 
volt  szó,  tehát  rögtön,  midőn  az  országgyűlés  bezárásáról  értesült,  ezt 
monda  nekem:  *Már  gondolkodtam  arról  is,  mit  mondjunk  a  leiratra, 
minthogy  ehhez  szólani  jogunk  van.  Azt  tartom,  alig  mondhatunk  mást, 
mint  hogy  sajnáljuk,  hogy  az  országgyűlés  ülései  berekesztetnek,  s  reméljük, 
hogy  ha  a  háború  szerencsésen  befejeztetik,  az  országgyűlés  ismét  össze- 
hivatik,  s  még  valamit  arról,  hogy  ragaszkodunk  eddigi  kívánatainkhoz*. 
És  mi  ismét  melletted  s  veled  fogunk  állani. 

Én  hétfőn  nem  voltam  Pesten.  A  mint  hallottam,  a  leiratra  teendő 
nyilatkozat  terve  közöltetett  a  határozatiakkal  is.  És  Ők  róla  tanácskoztak, 
a  szerkezettel  nem  elégedtek  meg  s  ezt  Deákkal  tudatták.  Deákot  ez  nem 
lepte  meg ;  Ő  csak  attól  tartott,  hogy  a  határozatiak,  vagy  még  inkább  a 
szélső  baloldaliak,  az  ő  indítványát  megtámadván,  keserű  s  az  ügyre  nézve 
a  jelen  körülmények  közt  ártalmas  vita  fejlődhetik  ki. 

Június  26-dikán  reggel  10  órakor  Deáknál  voltam.  Oda  jött  Nyáry  a 
hírrel,  hogy  megegyeztek  abban,  hogy  discutiálni  nem  fognak.  Deák  egészen 
felderűit.  Még  az  nap  hallottam,  hogy  Deák  mennyi  elismeréssel  nyilatko- 
zott Nyáry-  és  Tiszáról,  hogy  a  vitatkozásnak  elejét  vették.  Hidd  el,  monda 
egyik  barátunknak,  az  egész  éjjel  nem  hunytam  be  szemem  a  miatt,  hogy 
nem  fog-e  valamely  ingerült  vita  támadni,  mert  Sennyey  arra  a  lehetőségre 
figyelmeztetett,  hogy  az  ülésben  kémek  fognak  megjelenni,  a  kik,  ha  inge- 
rültség mutatkoznék,  vagy  a  kormány  megtámadtatnék,  távsürgönyöznek 
Bécsbe  s  pár  perez  alatt  itt  lehet  a  rendelet :  hogy  az  ülés  azonnal  bezá- 
rassék.  Ily  botránynak  nem  volt  szabad  az  utolsó  perezben  történni. 

Most  hiszem,  hogy  Sennyeynek  ilyféle  utasítás  zsebében  volt  s  ő 
felelősségét  ily  formában  gondolta  elhárítani  magáról.  Deákra  pedig  ez 
hatott ;  azért  követett  el  mindent,  hogy  vita  ne  támadjon,  s  ezért  érezte 
magát  lekötelezettnek  a  határozatiak  iránt. 

Deák  indítványát  nagy  többség  fogadta  el,  noha  számra  bizonyára 
kisebb  mint  az,  mely  az  inségügyi  indítvány  mellett  felállott. 

Az  országgyűlés  bezáratott ! 

Nem  volt  ember,  ki  az  országgyűlés  kiváló  fontosságát  ne  érezte  volna 
kezdettől  fogva.  Az  udvar,  mely  elejétől  fogva  legfőbb  figyelmét,  egész  tevé- 
kenységét Magyarországra  fordítá ;  a  nemzet  egyik  része,  mely  nem  vált 
meg  még  1 7  éves  gyűlöletétől  s  az  elszakadásban  kereste  az  ország  üdvét ; 
másik  része,  mely  a  reménytelenség  vagy  kétségbeesés  hínárjában  eddig 
egykedvűen  nézte  a  soha  jobbra  nem  változó  idők  lefolyását ;  ismét  egy 
másik  része,  mely  nemes  vagy  személyes  czélokból  kereste  a  csomó  megoldó 
szálát,  az  éles  ellentétek  kiegyeztetését :  mindnyájan  több-kevesebb  remény- 
nyel, több-kevesebb  elhatározással,  de  teljes  érdekkel  fordultak  az  országgyű- 
lés által  előidézendő  események  felé. 

Minden  párt  készült  a  törvényhozási  actióra ;  kevesen  a  szándékkal, 
hogy  meghiusíttassék  az  eredmény  ;  többen,  hogy  figyelő  nézők  vagy  ellen- 
őrök legyenek ;  legtöbben  azért,  hogy  egy  becsületes  kiegyezés  keresztül- 
vitelét előmozdítsák. 

Mindezen  árnyéklatok  fő  képviselői  a  sorompóba  léptek. 

De  ki  minden  párton  felül  emelkedett,  ki  a  helyzetek  felett  uralkodó 
hatalmat  nyert :  az  Deák  Ferencz.  őt  a  nemzet  többségének  rendíthetetlen, 
osztatlan  bizalma  juttatta  a  magas  polczra,  adván  ezzel  neki  hatalmat  az 
alku  vezetésére  s  erőt  úgy  egyeseknek,  mint  pártoknak  féken  tartására, 
mintegy  azt  mondván  :  a  mit  te  fogsz  akarni,  akarni  fogom  én  nemzet  is. 

Észre  nem  vette  a  nemzet  nagy  többsége,  hogy  e  határtalan  biza- 
lomból folyó  roppant  hatalommal  mi  végtelen  felelősséget  rakott  egy  ember 
vállaira.  S  helyesen  tette-e  ezt  a  nemzet  ? 

Deáknak,  a  kinek  40  éves  politikai  múltja  olyan  tiszta,  mint  senki 
másé,  a  kinek  hatalma  olyan,  mint  Széchenyién  kívül  a  30-as  években, 
Kossuthén  a  4-0-es  években,  senki  másé,  országos  érdeme  főleg  abban  van, 
hogy  az  Összes  szabadelvű  mozgalom  elé  tornyosult  akadályokat  1836— 
1840-ben  ő  s  főleg  az  ő  bölcsesége  hárítá  el.  Páratlan  roppant  elmebeli 
tehetségéről,  analysáló  hatalmas  képességéről,  s  ama  mély  belátó  Ítéletéről, 
melynek  mása  e  honban  még  nem  volt  soha,  nem  is  szólok.  Mindez  még 
nem  lett  volna  elég,  azaz  mindez  még  nem  fejtené  meg,  hogy  miért 
ruházta  a  nemzet  többsége  e  határtalan  bizalmat  Deákra. 

1848-ban  Deák  a  keresztülvitt  alkotmányreformnak  csak  azért  nem 
örvendett,  mert  belátta,  hogy  mindezen  vívmányok  fentarthatók  nem  lesz- 
nek, aggodalmak  közt  s  mintegy  kényszerítve  lépett  a  minisztériumba. 

A  következés  igazat  adott  neki. 

1 849-től  60-ig  passivitásba  vonult  s  előre  kijelölte  a  hibákat,  melyeket 
a  germanisáló,  absolutista  kormány  elkövetend ;  passivitást  ajánlott  a  nem- 
zetnek s  ennek  példájával  maga  ment  elől ;  tűrt  és  hallgatott :  sem  maga, 
sem  környezete  semmiféle  titkos  áskálódásokban  részt  nem  vett. 

A  következés  ezen  eljárását  is  igazolta. 

Midőn  1800-ban  a  germanisáló,  absolut  kormányrendszer  megbukott, 
s  az  annyi  éven  keresztül  elnyomva  tartott  nemzeti  erők  felduzzadtak :  * 

jogfolytonosság  eszméjét  ő  állította  fel  s  melléje  őrül  a  pragmatica  sanctiói 
A  nemzet  e  nélkül  kalandor  kísérleteknek  ment  volna  elébe,  ő  a  rakonozát- 
lanságokat  és  kicsapongásokat  előzte  meg. 

A  jogfolytonosság  a  48-diki  törvényeket  fedezte :  ez  imáját  a  nem- 
zetnek. Ezzel  a  nemzetet  nyerte  meg.  A  pragmatica  sanctio  az  elszakadási 
vágyakat  terelte  józan  irányba.  Ezzel  az  udvart  nyugtatta  meg. 

A  következés  megmutatta,  hogy  ebben  is  igaza  volt. 

1861-ben  mint  szigorú  embere  a  törvényességnek,  a  48-diki  törvé- 
nyektől nem  tágított,  de  hogy  az  uralkodóval  érintkezésbe  akarta  hozni 
(a  fölirat  által)  a  nemzetet,  s  hogy  a  föliratban  a  létező  ellentétek  kiegyen- 
lítésének eszméit  lerakta:  positiv  törekvések  felé  irányozta  a  nemzetet, 
ellenében  ama  bizonytalanságnak  vagy  masquirozott  irányzatoknak,  melyé- 
nek törvényhozási,  országgyűlési  téren  nincs  értelmök,  s  melyeknek  utolsó 
határvonala  csak  a  forradalom,  melynek  ha  elszakadás  a  czélja,  kivihetet- 
len, de  még  ha  kivihető  volna  is,  eredményében  problematikus. 

A  kormány  nem  lépett  reá  a  Deáktól  kijelölt  ösvényre,  s  öt  évi  meddő 
vergődés  lŐn  a  következés.  A  nemzet  többsége  magáévá  tette  a  Deáktól 
kitűzött  irányt. 

A  következés  mutatta,  hogy  Deák  helyesen  cselekedett. 

Az  egyezkedés  eszméje  fölvétetvén  a  Gl-diki  országgyűlés  programú- 
jába, előre  volt  látható,  hogy  sem  a  német  kormány  részéről,  sem  a  hely- 
zetet személyes  czélokra  felhasználni  óhajtó  bizonyos  honfiaink  részéről 
nem  fognak  hiányozni  az  erőlködések,  hogy  az  alku  az  ő  kívánságaik  érde- 
kéhez képest  fejlesztessék.  Az  alku  sikamlós,  meredek  tér.  De  Deák  a  jog- 
folytonosság kötelékeivel  az  alkut  bizonyos  pontokhoz  kötötte,  s  kimutatta, 
hogy  ha  Magyarország  s  a  birodalom  ügyeit  egyezkedés  útján  s  nem  a 
hatalom  szavával  akarják  rendezni,  más  menekvés  nincs,  mint  azon  térre 
állani,  melyet  a  föliratban  kijelölt. 

A  nemzet  1861  után  ismét  passivitásba  vonult,  s  tűrte  a  szédelgő 
garázdaságot,  melyet  irányában  újra  megindítottak  s  folytattak. 

Sokan  találkoztak,  még  pedig  a  független  hazafiak  közül  is,  kik  meg- 
unva a  nyomasztó  állapotot,  kedvezőtlen  körülmények  közt  is  megindítani 
szerették  volna  az  egyezkedést. 

Deák  tántoríthatatlan  maradt,  s  a  következés  megmutatta,  hogy 
igaza  volt. 


A  PÁET  TISZTELGÉSE  DEÁK  FERENCZNÉL. 

A  « Pesti  Napló*    1860  június  27-dikén  megjelent  számában  a  követ- 
kezőket tette  közzé : 

A    képviselőház  jobb   centrumának  tagjai ,  számra  nézve  mintegy 

kétszázan,  ma  —  június  26-dikán  —  délután  5  órakor  az  « Európa t-hoz. 
czímzett  szálloda  nagy  termében  gyűltek  Össze,  hogy  pártjok  vezérét, 
hazánk  nagy  fiát,  Deák  Ferenczet,  a  szétoszlás  előtt  a  ragaszkodás,  a  biza- 
lom s  a  köszönet  ama  hangján  üdvözöljék,  melyre  az  elnapolás  pillanata 
őket  jogosítja,  érzelmük,  meggyőződésük  pedig  kötelezi. 

A  közérzelemnek  szavakat  ez  ünnepélyes  alkalommal  Somssich  Pál 
képviselő  adott.  Rögtönzött  beszédét,  a  mennyire  lehet,  a  következőkben 
közöljük : 

«Hogy  nem  az  elnöki  székről  hangzik  az  első  szó  —  mint  szo- 
kott —  e  teremben,  azt  tanúsítja,  hogy  pártunk  ezúttal  nem  tanácskozásra 
jött  össze. 

összejöttünk  búcsúzóra,  hogy  még  egyszer  baráti  kezet  szorítsunk 
egymással,  mielőtt  eltávozunk  mindegyikünk  magánkörébe. 

Ez  ünnepélyes  órát,  e  szivélyes  búcsút  mivel  szentelhetném  meg 
jobban,  mint  azon  férfiúra  mutatva,  ki  országgyűlési  működésünknek,  pár- 
tunk törekvéseinek  oly  tiszta  és  hű  személy esítoje  volt :  Deák  Ferenczre ! 
(Éljen !  Éljen !) 

Pártod  búcsúzik  tőled,  tisztelt  képviselő -társunk,  mélyen  tisztelt  ve- 
zérünk, vezetőnk! 

Hálát  mondunk  neked  azon  buzgó  fáradozásaidért,  melyekkel  a  na- 
pok súlyát,  a  feladat  nehéz  munkáját  úgy  szólván  egymagad  viselted. 

Fogadd  köszönetünket  azon  bölcseségért,  melylyel  szélsőségeket  egye- 
síteni, ellenszenveket  kibékíteni,  csak  te  magad  valál  képes. 

Vedd  elismerésünket  jóságodért,  melylyel  az  ifjabbak  iránt  atyai,  koro- 
sabb társaid  iránt  testvéri  szívélyeséggel  viseltetél,  s  mindenek  felett  vedd 
köszönetünket  azon  szelid  bánásmódért,  melylyel  lelki  tehetségeid  hatalmát 
senkivel  se  éreztetted,  úgy  hogy  midőn  meghajlottunk  szellemi  felsőbbséged 
előtt,  ezt  önkényt  és  örömmel  ne  tehettük  volna,  a  nélkül  hogy  magunkat 
megalázva  érezzük. 

"  Bocsáss  meg,  ha  pártod  várakozásaidnak  mindenben  meg  nem  felel- 
hetett ;  ne  tulajdonítsd  ezt  szándékunk  vagy  jó  akaratunk  hiányának,  hanem 
gyarlóságunknak. 

Tulajdonítsd  részben  tenmagadnak  is,  ki  nem  akartál  dönteni  pártod 
számszerinti  többségének  erejével,  hanem  az  ügynek,  melyet  vitattál,  igaz- 
ságával, az  igazság  erejével ;  nem  akartad  legyőzni  elleneidet,  hanem  meg- 
győzni törekedél  az  ellenvéleményűeket. 

Pártod  most  búcsúzik  tőled,  s  búcsúzva  biztosít,  hogy  számíthatsz 
híveidre,  s  ha  Isten  kegyelmével  szerencsésebb  viszonyok  közt  —  mint  hinni 
szeretjük,  —  ismét  találkozni  fogunk,  körözni  fogunk  ismét,  követni  bölcs 
tanácsaidat. 

Isted  hozzád ! 

Védjen  az  ég,  hogy  teljes  erőddel  térhess  vissza  a  helyre,  melyen  pótol- 
hatatlan vagy  ;  mert  mi  erősen  hiszszük,  hogy  a  békés  kiegyenlítés  alkot- 

mányos  nagy  műve  Deák  Ferenoz  vezérlete  alatt  sikerülni  fog.  Nélküle 
nehezen. 

Deák  Ferencz  a  megilletődésnek  hangján  köszönte  meg  a  bizalom 
ez  őszinte  nyilatkozását.  Nem  ő  volt  az  —  monda  hazánk  bölcse  —  ki  a 
képviselők  hasonnézetű  csoportja  felett  állott ;  a  törvény  és  igazság  az,  mely 
bennünket  vezetett,  s  ő  és  mi  csak  azt  akartak  és  akarjak,  mit  törvény  adta 
jogaink  és  az  igazság  követelnek.  Szerencsés  s  mielőbbi  viszonttalálkozás 
hő  kívánatával  válik  meg  tőlünk. 

Ezután  Somssich  Pál  hasonló  melegséggel  üdvözli  a  ház  elnökét 
Szentiványi  Károlyt ;  beszéde  megható,  s  a  jelenvoltak  zajos  éljenzésétő, 
kisért  kiegészítést  nyert  ünnepelt  hazánkfia,  Deák  Ferencz  felszólalásával, 
ki  megemlítve  az  aggkort  s  az  egészségnek  vele  járó  hanyatlását,  kétszeres 
érdemet  látott  benne,  hogy  Szentiványi  társai  sürgetésére  az  elnöki  terhes 
tisztet  elfogadá.  A  bizalmat  —  úgymond  —  és  a  szeretetet,  melyet  Szent- 
iványi Károly  tőlünk  már  régen  kiérdemelt,  mint  elnök  még  fokozta. 

Deák  Ferencz  ezután  köszönetet  mondott  összegyűlt  társai  nevében 
a  ház  két  alelnökének ,  Andrássy  Gyula  gr.  és  Zeyk  Károly  képviselőknek ; 
a  köszönetet  viszhangozták  a  jelenvoltak.  Úgy  Andrássy  Gyula  gr.,  mint 
Zeyk  Károly  köszönetüket  nyilvánították  e  megtiszteltetésért. 

Az  ünnepély  befejeztetvén,  a  jelen  voltak  testületileg  kísérték  szállására 
az  « Angol  királynéhoz  •,  Deák  Ferenczet,  ki  a  szálloda  kapuja  előtt  megálla- 
podva, egyenkint  szorított  kezet  társaival,  s  a  viszontlátás  óhajával  és  re- 
ményével búcsúzott  el  tolok.  Egy  hangos  éljen  szabad  ég  alatt,  s  azután  szót- 
oszlának. 


A  KÖNIGGRÁTZI  CSATA  UTÁN. 


A  porosz  seregek  186G  július  3-dikán  döntő  csaták  nyertek  az  osztrák 
seregek  fölött. 

Július  7-dike  óta  —  írja  Gorove  István  naplójában  —  mióta  temesi 
birtokomból  visszajöttem,  figyelem  a  dolgokat,  melyek  ügyeinkre  közvetlen 
befolyással  vannak. 

E  hadjárat,  mely  hét  nap  alatt  az  osztrák  birodalom  legerősebb  sere- 
gét tönkre  tette ;  mely  az  ellenségnek  a  birodalom  legbelsejét  és  székvárosát 
megnyitotta ;  e  hadjárat,  melynek  következtében  az  osztrák  kétségbe  esetten 
a  leglealázóbb  s  egyszersmind  a  legfurcsább  menekülési  eszközökhöz  nyúl, 
minők  Yelencze  s  Olaszország  átadása  nem  az  olasznak,  hanem  a  francziá- 
nak;  e  hadjárat,  melynek  következtében  az  osztrák  összes  kormány  ma 
Magyarországba  vonul  vissza,  a  hadsereg  minden  fölszerelési  s  előkészületi 
hivatala  itt  üti  fel  tanyáját,  a  császárné  s  a  trónörökös  Budára  menekülnek : 

Deák  Ferenci  Becsedéi.  III.  37 

minő  következésekkel  van  Magyarországra  nézve  ?  Részletekben  írom  le 
előbb,  mielőtt  az  egész  situatiót  rajzolnám. 

A  magyar  kormány  az  ujonczállítás  ügyében  a  legnagyobb  ellen- 
szenvre, sőt  ellenszegülésre  talált ;  a  hivatalos  jelentések  mindenünnen  úgy 
szólanak,  hogy  az  ujonczozás  keresztül  nem  vihető ;  három  nappal  ezelőtt 
azt  a  módosítást  kellett  rajta  tenni,  hogy  a  főispánok  fogadás,  önkénytesek 
vagy  a  hol  lehet,  sorsolás  útján  állítsák  ki  a  hogy  képesek  az  njonczokai 
Maholnap  az  egész  rendeletet  vissza  kell  vonni.  Ez  azoknak  kudarcza,  kik 
az  országot  nem  akarták  megkérdeni. 

Más  a  magyar  kormányférfiakról  nem  hallatszik. 

A  császárné  9-dikén  lejött  fővárosunkba,  minden  bizonynyal  azért, 
hogy  meggyőződést  szerezzen  magának  róla,  milyen  a  dynastia  irányában  itt 
a  hangulat.  A  császárné  megérkezésekor  megjelent  Deák  azon  előre  bocsá- 
tott kijelentéssel:  « Gyávaságnak  tartanám  elfordulni  a  császárnétól  most* 
mikor  szerencsétlenségben  van,  miután  elébe  mentünk  akkor,  midőn  a 
dynastia  dolgai  jól  állottak*  Deákkal  kivonultunk  még :  Andrássy,  Szent- 
iványi,  Kemény,  Szentkirályi,  Eovách  László,  én  és  többen.  Tehát  daczára 
a  változó  hangulatnak  úgy  lépünk  föl,  mint  fölléptünk  65  végén  és  66  elején. 

Ugyanily  fogadásban  részesült  a  császárné  13-dikán  több  követek 
részéről,  kik  közül  azonban  hiányzók  Deák.  Ez  alkalommal  egy  igen  nagy 
néptömeg  jelent  meg,  mely  szívesen  fogadta  a  császárnét  s  az  ez  úttal  érkezett 
trónörököst  s  nővérét. 

Ilyen  tehát  a  hangulat  az  egyik  oldalról. 

Más  oldalról  mindenfelől  jönnek  a  hírek,  hogy  az  ország  érzülete  na- 
ponkint forradalmiabbá  válik.  Kecskeméten  az  olasz  foglyokat  ezrek  fogad- 
ják roppant  lelkesedéssel ;  Fejérmegyében  a  nép  kinyilatkoztatja,  hogy 
készebb  az  erdőkbe  futni  s  magát  eltorlaszolni,  mint  magát  a  mészárszékre 
vitetni.  Ez  most  a  jelszó  az  új  porosz  lőfegyverek  következtében.  Pesten 
a  külvárosok  zúgnak ;  az  ifjúság  legnagyobb  része  veres  tollat  tűzött.  Szó- 
lottam egy  mérsékelt,  előkelő  választómmal,  a  ki  azt  állította,  hogy  Deák  és 
pártja  a  jövő  országgyűlésen  minoritásba  jutnak,  s  vegyék  által  mások  a  párt 
vezetését,  mint  pl.  Ghyczy.  Horváth  Lászlóval  Gyöngyös  hangulatáról  beszél- 
tem  s  ő  is  azt  állította,  hogy  a  15-ös  bizottság  munkálatának  bukni  kell ;  Soms- 
sieh  egy  négy  tagból  álló  társaság  előtt  nyilvánította,  hogy  ha  még  egyszer 
megverik  az  osztrákot,  Magyarországban  bizonyosak  a  kitörések. 

Ilyenek  a  más  oldalról  való  symptomák. 

Mit  csinál  e  közben  a  magyar  kormány  ? 

Lajtán  túl  is  erős  az  elégületlenség  s  átalános  a  követelés,  hogy  a 
régi  rendszerrel  örökre  szakítani  kell :  alkotmány-,  miniszteriumváltoztatás 
s  a  magyaroknak  két  föliratuk  szerinti  kielégítése. 

Mit  csinál  a  magyar  kormány  ?  Semmit.  Azt  mondják,  megállapodá- 
suk az,  most  nem  tenni  semmit,  de  a  békekötés  után  ügyekezni,  kielégíteni 
a  nemzetet  ?  Miként  ?  alább  szólok  róla. 

Július  10-dike  volt,  midőn  Deákkal  a  Császárfurdőből  jöttem.  Temén- 
telen felszólításokat  kapott,  monda  ő.  Egyik  azzal  jön  :  neked  nagy  befolyá- 
sod s  nagy  popularitásod  van,  állj  élére  a  dolognak,  segíts  a  kormányon ; 
a  nemzet  követni  fog  s  nincs  kétség  benne,  ezen  az  úton  a  magyar  dolgokra 
a  döntő  befolyást  a  legfelsőbb  körökben  magadnak  kivívod.  Képzelheted, 
mit  feleltem  nekik.  Jön  a  másik ;  ez  azt  mondja :  csak  neked  van  populari- 
tásod, rád  hallgat  a  nemzet ;  állj  élére  a  dolgoknak  ;  követeld,  hogy  az  ország- 
gyűlést  összehívják ;  az  országgyűlés  mondja  el  még  egyszer,  mit  akar ; 
határozza  meg  a  föltételeket,  s  ha  nem  teljesítik,  majd  tudja  a  nemzet,  mit 
tegyen.  Ezeknek  azt  feleltem :  És  ha  a  békét  nálunk  nélkül  megkötik  s  Ausz- 
triának ismét  vÍ8szaadatik  a  lehetőség,  300  ezer  ember  felett  rendelkezni: 
hogy  fogod  te  vagy  én  vagy  akárki  kivívni  azt,  a  mit  követelnénk  ? 

Az  események  oly  előre  nem  látható  folyást  vettek,  hogy  egyes  ember 
most  tanácsot  nem  adhat,  irányok  felett  nem  uralkodhatik.  És  mégis,  mon- 
dám én  neki,  ha  a  császár  lejön,  lehetetlen,  hogy  tanácsod  ki  ne  kérje ;  leg- 
alább hasonlíthatatlanul  rosszabbul  venné  a  nemzet  most,  mint  vette  a  télen, 
ha  a  császár  nem  szólana  veled. 

c  Az  meglehet,  válaszolá  ő,  de  én  oly  tanácsokat  adnék,  melyekről 
-előre  tudom,  hogy  el  nem  fogadná  •.  Én  arra  czéloztam,  hogy  a  fővárosban 
maradjon,  hogy  szava,  tanácsa,  személyisége  ne  veszszen  el  ezen  döntő 
pillanatokban ,  milyek  a  forradalom  óta  a  birodalomban  nem  voltak. 
De  Deák  a  maradásra  rá  nem  bírható,  ő  megy  Szent-Lászlóra  holnap 
15-dikén. 

Az  ő  ítélete  saját  magáról  ez  :  a  mostani  események  a  magyar  ügyet 
az  európai  viszonyokkal  hozzák  összeköttetésbe  ;  én  ezeket  nem  ösmerem ; 
én  csak  a  magyar  törvényeket  ösmerem,  én  a  mai  pillanatban  nem  vállal* 
kozhatom  a  vezetésre.  A  tény  azonban  az :  hogy  az  idők  zavarosak,  ő  a 
nyugalmat  szereti  s  a  felzúdult  kedélyek  közt  erélyt  kifejteni,  ha  soha  nem 
volt  jellemében,  most  már  kora  sem  engedi  meg  neki. 

Visszatérve  július  9-dikére,  ezen  a  napon  délutáni  egy  órakor  Sennyey 
Andrássyt  kérette  magához,  c  Kérlek,  édes  barátom,  én  fel  vagyok  hatalmazva 
téged  az  iránt  megkérdezni :  mi  volna  a  jelen  körülmények  közt  a  te  pro- 
grammod  ?•  «Erre  határozottan  válaszolhatok,  felelt  Andrássy,  noha  a  kér- 
désre nem  voltam  elkészülve.  Programmom  első  pontja,  hogy  ti  csináljatok 
helyet  másoknak,  olyanoknak,  kik  iránt  a  nemzet  bizodalommal  van ;  ott 
van  Deák,  ruházzátok  reá  a  felelősséget  és  a  dolog  menni  fog.t  Mintha 
meglőtték  volna,  olyat  ugrott  Sennyey.  t  Hogyan  !  Te  azt  mondod,  hogy  ti 
mehettek,  Ihr  könnt  gehen  ?  ez  a  te  válaszod  az  én  kérdésemre  ?  És  ti  azt 
gondoljátok,  hogy  a  császár  benneteket  elfogadjon  ?  Annyira  nem  vagyunk, 
hogy  mi  takarodjunk  és  ti  triumphussal  bevonuljatok  !•  E  szavakat  Sennyey 
nagy  fölindulással  mondotta. 

Sokat  beszéltünk  még  Andrássyval ;  ő  felindultan  a  mostani  kormány- 
férfiak ellen,  s  kijelentve,  hogy  a  jövő  országgyűlésen  a  legélesebben  ezek 

ellen  fogja  támadásait  intézni,  természetesen  úgy,  hogy  a  miniszteri  jelölt- 
séget nem  fogadja  el. 

Az  utolsó  napokban  egy  magyar  (minisztérium  kinevezése  esetére 
Andrássy  hozatott  szóba  mint  miniszterelnök.  Vannak  olyanok,  kik  azt 
állítják,  hogy,  mivel  az  első  minisztérium  sorsa  bizonytalan,  Deák  miniszter 
ne  legyen,  hogy  el  ne  használja  magát ;  mások  azt  állítják,  —  s  ezek  közé 
tartozom  én  is  —  hogy  ő  e  mozgalmas  időben  egyátalán  nem  vállalna 
ilyen  megbízást.  így  állván  a  dolog,  Deák  minisztersége  most  lehetetlen. 
Pedig  Deák  nélkül  semmi  nemű  minisztérium  fenn  nem  állhat. 

Lehet,  hogy  Deák  a  támogatást  pártja  embereinek  megigéri ;  de  már 
az  első  differentiánál  az  országgyűlésen  úgy  nekik  menne,  oly  keményen  és 
nyersen  bánna  el  velők,  hogy  minden  tekintélyűket  lerontaná. 

Sennyey  tapogatódzása  után  Andrássynál,  ő  is,  én  is  valószínűnek 
tartottuk,  hogy  Deáknál  is  tapogatódznak.  Andrássy  tegnap  ( 1 3-dikán  délben) 
azt  monda  nekem,  hogy  elmegy  Deákhoz,  ezt  tőle  megtudni.  Én  együtt 
ebédeltem  Lónyayv&\.  Szóba  jött  a  jövő  kormány  alakulása.  Hogy  Deák  nem 
vállalkozik,  ez  bizonyos,  monda  Ő.  De  én  azt  hiszem,  felelém,  hogy  ő  támo- 
gatni sem  fogja  a  minisztériumot.  Én  pedig  azt  hiszem,  hogy  fogja 
támogatni,  vagy  legalább  nem  fogja  megtámadni.  E  nyilatkozatból  bizo- 
nyos, hogy  Lónyay  Deákkal  ez  iránt  szólott,  s  másodszor  bizonyos, 
hogy  a  minisztériumban,  mely  a  mostani  combinátiók  szerint  más,  mint 
Mailáth-Sennyey-Bartal  minisztérium  nem  lehet,  Lónyay  is  részt  venne. 
Ezt  különben  mindnyájan  gyanítottuk,  kik  Lónyay  magaviseletét  az  utóbbi 
időben  figyelemmel  kisértük.  A  mostani  kormánykörökben  azonban  az  ural- 
kodó nézet  az,  hogy  addig,  míg  a  jelen  dráma  jobban  ki  nem  fejlődik  és  a 
kárpit  le  nem  gördül,  változtatóét  tenni  nem  kell ;  be  kell  várni  a  békekötést  s 
azután  nyugodtabb  viszonyok  közt  tenni  változtatást. 

Szóval  ők  nem  akarják  a  jelen  perczeket  felhasználni  arra,  hogy  a 
nemzet  kívánatit  kielégítő  változást  vívjanak  ki.  Meg  akarják  várni,  míg 
a  mai  viszonyok  elmúlnak,  míg  az  idő  viszaállítja  a  bécsi  csökönyösségét, 
a  hadsereg  megmenekszik,  s  ekkor  bemutatni  magukat  ismét  a  nemzetnek, 
mint  felfelé  az  egyetlen  lehető  embereket,  s  talán  még  hálát  sajtolni  ki  a 
nemzettől  azért,  hogy  ők  azok,  a  kik  neki  ezt  meg  azt  kivívták,  s  kiket  a 
bécsi  centralistiku8  törekvések  megtűrnek.  Örökös  politikája  e  conservativ 
cliquenek,  magát  perpetuálni  a  hivatalokban  és  hatalomban. 

Sokat  beszéltünk  még  Andrásgyv&l  pártunk  mostani  feladatáról  és 
jövőjéről.  Én  nézeteimet  a  következőkben  összpontosítom : 

Szerencsétlenség  hazánkra,  s  tán  megsemmisülése  pártunknak,  ha  a 
jelen  idő  úgy  folyik  le,  hogy  Magyarország  törvényes  állásának  kivívása 
nem  következik  be.  A  nemzet  jogaiért  vívott  harcz  vezetése  a  65/6-diki 
országgyűlésen  a  Deákpártnak  jutott.  E  békés  harcznak  semmi  kedvező 
eredménye  nem  volt.  Ha  már  most,  midőn  amúgy  is  a  nemzet  egyik  része, 
megunva  a  várakozást  s  elvesztve  a  bizalmat,  a  megfejtést  más  téren  keresi, 

€  békés  politika  a  legkedvezőbbnek  mutatkozó  jelen  pillanatban  is  meddőnek 
bizonyul,  mi  természetest),  mint  hogy  a  nemzet  többsége  e  politikát  s  e 
politika  híveit  el  fogja  ejteni  s  egészen  más  irány  —  a  forradalom  —  felé  fog 
fordulni.  És  mi,  lekötve  programmunkhoz,  a  békés  kiegyenlítés  eszméjéhez, 
mint  ennek  hívei  el  fogjuk  veszíteni  minden  befolyásunkat,  minden  hatásun- 
kat. Hozzá  még,  hogy  most  nem  is  szólhatunk,  a  kormányt  sem  sürgethetjük, 
s  nem  fordíthatjuk  javunkra  a  programmunk  netaláni  nyílt  megtagadásából 
származó  situatio  kedvezményeit,  tehát  tűrnünk  kell  és  szótlan  néznünk, 
miként  semmisülünk  meg,  vagy  legalább  hosszú  időre  paralysáltatunk,  addig 
legalább,  míg  szavunktól  a  kormány  maga  föl  nem  ment  az  által,  hogy 
békeföltételeinket  el  nem  fogadja. 

Jaj  a  hazának,  ha  megindulna  a  forradalmi  irány  és  belőle  oly  moz- 
galom fejlődnék,  mely  félretolná  e  nagy,  e  becsületes,  e  tehetségekben  gazdag 
pártot 

Az  Andrássy  és  Sennyey  közt  folyt  beszélgetésről  egy  másik  forrásból 
e  gyűjtemény  szerkesztője  a  következőket  meríti :  Sennyey  Pál  br.  Andrássy 
nyilatkozatára,  hogy  «ti  menjetek*  ezt  felelte:  Készek  vagyunk  tnenni; 
de  előbb  legyen  meg  a  kiegyezésnek  szilárd  alapja.  Ha  ez  meglesz  és  ezzel 
megfeleltünk  ő  felsége  megbízásának,  akkor  itt  hagyjuk  helyünket.  De  addig 
ő  felsége  megbízása  elől  nem  térhetünk  ki. 

Miként  e  gyűjtemény  szerkesztője  egy  harmadik  forrásból  értesül, 
Andrássy  Gyula  gr.  Sennyey  kérdésére,  mi  a  fenforgó  viszonyok  közt  az  ő 
programmja,  válaszul  ezt  adta :  Emlékeztetlek  az  ebédre  Apponyi  Györgynél 
1861  elején.  Ott  azt  a  felszólítást  intéztétek  a  szabadelvű  párt  jelen  volt 
tagjaihoz,  hogy  támogassunk  benneteket  Becsesei  szemben.  Én  figyelmez- 
tettelek bennetekot,  hogy  arra  az  alapra,  a  melyen  ti  álltok,  mi  nem  léphe- 
tünk reá,  s  elmondottam,  hogy  véleményem  szerint  mit  kellene  ő  felségének 
ajánlani,  hogy  Magyarországgal  tartós  béke  jöjjön  létre.  Fölhívástokra,  próbál- 
jam meg  én  ő  felségével  így  beszélni,  fejtegettem,  hogy  ő  felségének  nem 
lévén  bizalma  az  1848-diki  törvényekhez,  legalább  az  egyénekben  kell  meg- 
bíznia, akik  e  törvényeket  végrehajtják,  s  hogy  e  szerint  ti  vagytok  hivatva 
a  korona  tanácsosai  lenni.  Azóta  követett  politikátok  megváltoztatta  a  hely- 
zetet és  állástok  már  most  tarthatatlan.  Ily  körülmények  közt  programmom 
nem  lehet  más,  mint  hogy  menjetek. 

DEÁK  FERENCZ  TALÁLKOZÁSA  Ő  FELSÉGÉVEL 

A  KÖNIGGRATZI  CSATA  UTÁN. 


•  1866  július  17-dikén  —  így  beszéli  Szegedy  György  e  gyűjtemény 
szerkesztőjének  —  reggel  valamivel  tiz  óra  előtt  hivatalomba,  a  magyar 
kanczellariába  mentem,  s  itt  már  a  kapustól  hallottam,  hogy  a  kanczellár 
türelmetlenül  várakozik  reám.  íme  egy  levél  —  így  szólott  hozzám  Mailáth 
György  nagybátyám  —  Deák  Ferenczhez  ;  azonnal  a  vasúthoz  hajtatsz  és  sze- 
mélyesen elviszed  neki  Puszta-Szt-Lászlóra.  Még  csak  annyi  időm  sem  volt, 
hogy  előbb  lakásomra  menjek,  s  azért  a  pályaháztól  atyámnak  Acsádra  távira- 
tot küldtem,  hozzon  ki  a  vasúthoz  számomra  ruhaneműeket.  ő  tőle  tudtam, 
meg,  a  mi  iránt  Bécsben  nem  adhattak  fölvilágosítást,    hogy  legjobban 
cselekszem,   ha    Zala-Egerszegen  elhagyom  a  vasutat  és  fogadok  kocsit 
Szt-Lászlóra.  Estvekilencz  óra  felé  értem  ide.  Deák  Ferencz  a  levél  elolvasása 
közben  elkomorodott ;  azt  kívánják  tőle  —  így  szólott  környezetéhez  — 
hogy  menjen  fel  Bécsbe  ő  felségéhez :  legjobb  lesz  —  tette  hozzá  —  ha  már 
holnap  indul.  Kérdésemre,  parancsolja-e,  hogy  vele  menjek,  azt  felelte :  én 
Szt-Mihályon  fogok  vasútra  szállani,  te  pedig  öcsém  holnap  korán  reggel 
térj  vissza  Z. -Egerszegre,  ülj  ott  ugyanabba  a  kocsiba,  a  hol  én  leszek,  de 
ha  még  más  valaki  is  volna  benne,  találkozásunkat  véletlennek  kell  feltün- 
tetned. A  vasúti  kocsiban  kivűle  egy  ügyes-bajos  nő  volt,  a  kit  ő  vigasztalni 
igyekezett.  Bécsújhelyen  fogta  kézi  kis  bőröndjét  és  ki  akart  szállani.  Meg- 
jegyzésemre, hogy  a  kocsit,  a  hol  ülünk,  a  gyorsvonathoz  kapcsolják,  azt 
felelte,  ő  a  közönséges  vonattal  megy  tovább,  és  Meidlingban  fog  meghalni, 
hogy  hol,  azt  távirati  úton,  még  pedig  ezen  név  alatt  Dr.  Ferenczi  fogja 
velem  tudatni ;  én  hassak  nagybátyámra,  hogy  ő  felsége  lehetőleg  korán 
reggel  fogadja,  mert  szeretne  mentől  előbb  hazamenni.  Nagybátyámnak  első 
szava  hozzám  az  volt :  hol  beszélhetne  Deák  Ferenczczel  ?  Miután  elmondtam 
neki  a  történteket,  fölszólított,  menjek  azonnal  Meidlingba  és  vigyem  hírűi 
Deák  Ferencznek,  hogy  ő  felsége  másnap  korán  reggel  fogadja.  Lakásomra 
érvén,  ott  találtam  a  következő,  általam  a  mai  napig  mogőrzött  táviratot: 

Meidling,  július  18-dikán,  d.  u.  6-35. 

Szegedy  György  urnák,  Bécs,  Augustinergasse,  12.  sz.  17.  ajtó. 

Itt  lakom  a  tHase»  vendégfogadóban,  I.  emeleten  2.  szám  alatt. 

Doctor  Ferenczi. 

Meidlingban  kérdésemre,  nem  jött-e  a  délutáni  vonattal  ilyen  és  ilyen 
külsejű  úr,  a  korcsmáros  azt  felelte :  Szegény  jó  öreg  úr,  súlyos  gondjai  van- 
nak ;  nem  tudja,  hogy  a  katonaságnál  levő  fia  él-e  még,  azt  keresi ;  nagyon 
ol  volt  fáradva  s  már  lenyugodott,  s  ő  —  a  korcsmáros  —  nem  engedheti 

meg,  hogy  zavarják.  Magamra  vettem  ezért  a  felelősséget,  kopogtam  szobája 
ajtaján,  azt  kiáltottam  be  német  nyelven,  mai  útitársa  óhajt  önnel  beszélni, 
s  erre  Deák  Ferencz  leszállott  ágyáról  és  kinyitotta  az  ajtót.  A  következő 
nap  reggelén  egyfogatú  bérkocsiba  tilt,  a  bakon  elhelyezte  kis  bőröndjét  és 
úgy  ment  a  Burgba.  • 

A  beszélgetés  ő  felsége  és  Deák  Ferencz  között  háromnegyed  óráig  tartott. 
0  felségének  a  monarchia  nehéz  körülményei  közepett  —  miként  e  gyűjte- 
mény szerkesztője  Mailáth  Györgytől  tudja  —  jól  esett,  hogy  Deák  Ferencz 
a  vész  perczeiben  épen  úgy  nyilatkozik,  mint  nyilatkozott  a  béke  idején ; 
különösen  megörült  azon  kijelentésének,  hogy  hite  szerint  a  magyar  nemzet 
Eöniggratz  után  is  csak  azt  követeli,  és  semmivel  sem  többet,  mint  a  mit  köve- 
telt Eöniggratz  előtt.  A  rendszer  változását  Deák  Ferencz  a  békének  a  poroszok- 
kal való  megkötése  előtt  nem  tartotta  opportunusnak ;  de  szükségesnek  mon- 
dotta, hogy  a  békekötés  után  azonnal  megindíttassék.  Őfelsége  fölhívására, 
kész-e  akkor  kormányt  alakítani,  Deák  Ferencz  határozottan  nyilvánította, 
hogy  erre  semmi  körülmények  között  nem  vállalkozik,  valamint  hogy  a 
kormányba  sem  lépne  be.  Azt  a  kormányt  azonban,  a  mely  az  ő  eszméinek 
megvalósításán  igyekeznék,  pártolná.  Andrássy  Gyula  grófot  jelölte  meg 
mint  oly  férfiút,  a  ki  kormány  alakítására  alkalmatos. 

0  felségétől  Deák  Ferencz  kocsiján  a  magyar  kanczelláriába  ment, 
a  hol  Mailáth  György  kanczellárral  és  Belcredi  osztrák  államminiszterrel 
találkozott. 

Még  az  nap  visszatért  Puszta-Szt.-Lászlóra. 

Ugyanazon  a  napon  ő  felsége  Sennyey  Pál  br.  tárnokmester  utján 
Bécsbe  hivatta  Andrássy  Gyula  grófot.  A  gróf  Deák  Ferencz  Bécsben  időzé- 
séről  nem  tudott  semmit.  O  felsége  Andrássy val  szemben  constatálta,  hogy 
a  magyar  ügyben  követendő  politika  minden  lényeges  pontjára  nézve  Deák 
Ferencz  és  a  gróf  teljesen  megegyezőleg  nyilatkoztak. 

tában (az  1861 -iM  országgyűlés 

1 86 1  -diki    országgyűléshez    kül- 
dendő leirat  tárgyában.  103. 

Fölirat  vagy  határozat  utján  ad- 
jon-e választ  a  képviselőház  az 
1861.  július  21-diki  leiratra? 
135. 

Az  1861-diki  országgyűlés  tag- 

Deáknál.  235. 

Beszélgetése  ő  felségével  a  ki- 
egyezés ügyéről.  (1866.  február.) 
437.  438. 

439. 

473. 

jövetele  1866.  július  9-dikón. 
578. 

csata  után  ?  Miniszteri  combina- 
tiók.  579—581. 

Kormány  alakításának  kérdése 
a  königgratzi  csata  után,  583. 

Meghivatása  ő  felségéhez  a  kö- 
niggratzi csata  után.  583. 

Apponyi  György  gr. 

Budán  vagy  Pesten  tartsa-e  ülé- 
seit az  országgyűlés  ?   (1861.)  3. 

Kir,  biztos  az  1861-diki  ország- 
gyűlés megnyitására.  3.  4.  8.  9. 

Az  1861-iki  országgyűlést  meg- 
nyitó beszéd.  5 — 8. 

A  fölirat  átnyújtása  ő  felségé- 
nek 1861-ben.  94.  100. 

A  conservativek  értekezlete  az 

tárgyában.  103. 

508.  509. 

524.  526.  549.  551. 

A  hatvanhetes  bizottság  tizen- 
ötös  albizottságának  jelentésé- 
ben. 562.  —  A  kisebbség  külön- 
véleményében. 568. 

Babarczy  Antal  br.  405.  467. 469. 
Balásy  Antal  235. 
Ballagi  Mór.  235. 
Barkóczy  János  gr.  103. 
Bartal  György. 

Kineveztetése  a  helytartótanács 
alelnökévé.  338. 

A    közös    ügyek    tárgyalásának 

módja.  341. 
A  magyar  kérdés  megoldásáról. 

352. 

Az  1866-diki  válaszfölirati  bi- 
zottságban. 374.  375.  376.  380. 
382.  383. 

A  kormány  tagjainak  értekezése 
Deákkal  az  1866-diki  fölirati  vita 
vezetése  iránt.  400. 

A  fölirat  átalános  vitájában.  403. 
407. 

A  pártok  állása  az  1866-diki  or- 
szággyűlésen. 405. 

Opportunitási  politika.  (Módo- 
eítványa  a  fölirathoz.)  410 — 413. 
424. 

Viszzavonja  a  fölirati  javaslathoz 
beadott  módosítványát.  433. 

A  második  válaszfölirat  tárgya- 
lásánál. 467. 
Válság    a    kormányban.   (1866. 
márczius.)  470.  475. 
A  hatvanhetes  bizottságban.  470. 
506. 
Bánffy  Miklós  br.  235. 
Bárczay  Ödön. 

Deák    1865.   október    22-dikén 
Bárczayhoz.    Választási    ügyben. 
351. 
Bartos.  257. 
Beké  Kálmán.  127. 
Belcredi  gr.  338. 344. 352. 353. 583. 
Beniczky  Gyula.  413. 
Beniczky  Lajos.  97. 
Beniczky  Ödön.  235. 
Bernáth  Zsigmond. 

Indítványa  Deák  1861 -diki  má- 
sodik   fölirati  javaslatának    egy- 
hangú elfogadására.  199. 
Bethlen  József.  70. 
Bezerédj  László. 

235.  364.  370.  371.   376.   378. 
401.  402.  470.  499.  500.  506. 
Bécsi  Híradó. 
A  húsvéti  czikkről.  323. 
Birodalmi  tanács. 

Az  osztrák  szűkebb  b.  t  az 
1861 -diki  magyar  országgyűlés 
első  föliratának  visszautasításáról. 
95—97. 
A  magyar  országgyűlés  feloszla- 
tásáról 1861-ben.  205—213. 


A  magyar  kérdés  a  tágabb  b. 
t.-ban.  (1865.)  289—305. 

Az  1 86 1  -diki  országgyűléshez 
küldött  leiratban.  131. 

Tisza  Kálmán  javaslatában  a  •  ha- 
tározat* iránt.  148. 

Az  1861 -diki  második  fölirat, 

Bónis  Samu. 

Határozati  javaslata  az  ő  felsége 

gyában. 99. 

Deáknak  a  közös-ügyi  bizottság 

kiküldése  iránt  tett  indítványá- 
hoz. 442. 
Bresslauer  Zeitung.  245. 

Budán  vagy  Pesten  tartsa-e  ülé- 
seit az  országgyűlés?  2. 
Budapesti  Szemle. 

Csanády  Sándor.  366.  497. 

Lónyay  Menyhérthez  1865.  ok- 
tóber 13.  A  választási  mozgal- 
makról. 348. 

A  Deák-párt  szervezkedése  tár- 
gyában. (1865.)  353. 
A  képviselőjelöltek  értekezletein 
1865-ben.  354. 

Ki  legyen  a  képviselőház  elnö- 
ke? (1865.)  364. 
A    pártok    egyesülésének  ügye 
1865-ben.  365. 


Az  1866-diki  válaszfölirati  bi- 
zottság jegyzője.  372.  375*  376. 
383. 

Deák  fölirati  javaslatának  tollba 
mondása.  463. 

Czikkei  a  Pesti  Napló-ban  1866- 
ban.  472. 

A  hatvanhetes  bizottság  jegy- 
zője. 506.  507. 

latának elkészítése.  503. 

508.  509. 

Cseraovics  Arzén.  235. 
Csernovics  Péter.  505. 
Csiky  Sándor.  366. 
Cupr  dr.  97. 


Dalmátia. 

Az  országgyűlésre  meghívásának 

ban. 373.  395. 

360.  361. 

gyűléshez küldendő  leirat  iránt. 

ványozza. 215. 

Az  1861-diki  országgyűlés  tag- 

jon-e választ  a  képviselőház  az 
1861.  július  21  -diki  leiratra  ?  135. 

Deák  1861-diki  második  fölirati 
javaslatának  előterjesztése  után. 
199. 

Az  « Anyák  Hetilapja*  érdeké- 
ben. 213. 

A  Kazinczy-alap  érdekében.  215. 

Az  1861-diki  országgyűlés  tag- 
jai díszalbumának  átnyujtásakor 
Deáknál.  235.  237. 

Schmerling  és  Eötvös.  328. 

Andrássy  Gyula  gr.  tervéről  a 
közös  ügyek  tárgyalásának  mód- 
ját illetőleg.  335. 

Andrássy  Gyula  grófhoz   a  ki- 

egyezés  tárgyában,  1865.  augusz- 
tus 1 .,  augusztus  8.,  augusztus  10., 
szeptember  18.  339.  342.  346. 

Lónyay  Menyhérthez  az  új  ma- 
gyar kormányról,  1865.  augusz- 
tus 21.  346. 

Képviselőjelöltek  értekezletei 
1865-ben  Eötvösnél.  354. 

Dessewffy  Emil  gr.  Eötvöshöz 
1865.  deczemberben.  Dessewffy 
lemondása  a  képviselői  állásról. 
356. 

Ki  legyen  a  képviselőház  elnöke? 
(1865.)  364. 

A  pártok  egyesülésének  kérdése 
1865-ben.  365. 

Az  1865-iki  válaszfölirati  bizott- 
ságban. 376.  380. 

Elégületlenség  Deák  politikájá- 
val 1866-ban.  401. 

Az  1866-dikifölirati  vitában.  405. 

A  házszabályok  átvizsgálása  tár- 
gyában. 469. 

Együtt  maradjon-e  az  ország- 
gyűlés a  háború  alatt  ?  483.  502. 

A  hatvanhetes  bizottságban.  505. 

A  hatvanhetes  bizottság  tizen- 
ötös  albizottságának  tanácskozá- 
saiban. 508.  512.  513.  516.  517. 
523.  536.  541.  543.  549.  552. 
Erdély. 

Az  országgyűlésre  meghívásának 
ügye  Deák  1861-diki  első  fölirati 
javaslatában.  25.  26. 

Ugyanarról  a  kormány  állás- 
pontja 1865-ben.  363. 

Ugyanaz  az  1866-diki  válaszföl- 
irati bizottság  tanácskozásaiban. 
374. 


Ugyanaz  Deák  1866-diki  válasz- 
fölirati javaslatában.  395. 

Az  unió  ügye  Deák  1861-diki 
első  fölirati  javaslatában.  26. 

Tisza  Kálmán  •  határozatot!  in- 
dítványozó beszédében.  (1861.) 
42. 

Ugyanaz  Szécsen  Antal  gr.  leirati 
javaslatában,  az  1861-diki  ország- 
gyűlés első  föliratára.  123. 

Ugyanaz  az  1861-diki  ország- 
gyűlés első  föliratára  küldött  le- 
iratban. 132. 

Ugyanaz  Tisza  Kálmán  javasla- 
tában a  t határozati  iránt.  137. 

Ugyanaz  Deák  második  fölirati 
javaslatában.  184—188. 

Ugyanaz  Apponyi  György  gr. 
emlékiratában  a  kiegyezés  iránt. 
234. 

Ugyanaz  az  erdélyi  tartományi 
gyűlésen.  244.  245. 

Az  unió  keresztülvitelének  kér- 
dése és  Deák.  339. 

Az  unió  ügye  az  erdélyi  ország- 
gyűlésen 1 865-ben.  359. 

Ugyanarról  a  kormány  állás- 
pontja 1865-ben  363. 

Ugyanaz  az  1865-diki  trónbe- 
szédben. 367. 

Ugyanaz  Deák  1866-diki  válasz- 
fölirati javaslatában.  395. 

Erdély  és  a  pragmatica  sanctio. 
(Deák  az  1861-diki  fölirati  vitá- 
ban.) 55. 

Erdély  hölgyeihez  Deák.  221. 

Erdélyi  tartományi  gyűlés.  244. 

Erdélyi  országgyűlés.  359. 

Erdélyi  képviselők  választása  a 

közösügyi  bizottságba.  441.  442. 
505. 

Bizottság   kiküldése  a  Magyar- 
ország és  Erdély  közti  viszonyok 
rendezése  iránt.  468.  477. 
Erzsébet  királyné  ő  felsége. 

Nyilatkozata      Magyarországról 
1866-ban.  437. 

Pestre    jövetele    a    königgratzi 
csata  után.  578. 
Esterházy  Móricz  gr. 

Miniszterré  kineveztetése.    104. 

A  kiegyezés  ügye.  (1865.)  255. 
256.  257. 338.  352. 

Ó    felsége    meghivatása    Pestre 
1865  májasban.  317. 

Értekezése  Deákkal  a  fölirati  vita 
vezetése  tárgyában.  400. 

Válság  a  kormányban.  470. 


Falk  Miksa. 

A  magyar  kérdésről    1865-ben. 

251. 
Farkas  Albert. 

•Országgyűlési  Emlékkönyv.! 240. 
Farkas  Vukotinovics.  256. 
Februári  nyiltparancs.  Februári 
pátens. 

Tisza  Kálmán   •  határozatot*  in- 
dítványozó beszédében.  43. 
Az  1861-diki  országgyűlés  első 
föliratára  küldött  leiratban.  131 — 
133. 

Tisza  Kálmán  javaslatában  a « ha- 
tározat* iránt.  138.  144.  146. 
Deák  1861-diki  második  fölirati 
javaslatában.  170.  184.  194.  196. 
A  birodalmi  tanács  alsóházában 


az  1861-diki  magyar  országgyűlés 
feloszlatása  alkalmából.  209.  212. 

Apponyi  György  gr.  emlékiratá- 
ban a  kiegyezésiránt.  (1863.)  224. 
231. 

Törvénybe  iktatása  az  erdélyi 
tartományi  gyűlés  által.  245. 

Felfüggesztése.  346. 

Az  1865-diki  országgyűlést  meg- 
nyitó trónbeszédben.  368. 

Az  1866-diki  válaszfölirati  bizott- 
ság tárgyalásaiban.  373.  375. 

A  válaszföliratban.  389—392. 
V.  Ferdinánd. 

Lemondásának  ügye  az  1 861  -diki 
országgyűlésen.  .8. 

Ugyanaz  a  fölirati  vitában  ; ,  Vá- 
rady  Gábor  indítványa  a  fölirat- 
hoz ;  Deák  beszéde  a  fölirat  mél* 
lett.  77—90. 

Ugyanaz  Tisza  Kálmán  javasla- 
tában a  t határozat*  iránt.  146. 
Ferencz  Károly  föherczeg. 

Lemondásának  ügye  az  1861-diki 
országgyűlésen.  8.  9.  77 — 90. 
Ferencz  József  ő  felsége. 

Teleki  László  ő  felsége  előtt.  15. 

ő  felségéhez  intézze-e  az  ország- 
gyűlés a  föliratot  1861-ben?  30. 

Visszautasítja  az  országgyűlés  föl- 
iratát. 94. 

Válasza  a  birodalmi  tanács  felső- 
házának elnökéhez  a  magyar  or- 
szággyűlés fölirata  alkalmából.  95. 

Elfogadja  az  országgyűlés  fölira- 
tát a  Deák  által  javasolt  eredeti 
.  szövegben.  100. 

Válasza  a  második  fölirat  átnyuj- 
tásakor.  201.    . 

ő  felsége  és  a  kiegyezés  ügye 
1862- ben.  222. 

Pozsonyban  1865-ben.  316. 

Pesten  1865-ben.  316.  362. 

Deáknak  a  válaszfölirati  vitában 
mondott  beszédéről.  (1866.)  438. 

Válasza  a  fölirat  átnyújtása  al- 
kalmával. 438. 

Rendelkezése  az  inség  ügyében. 
485. 

Deák  találkozása  ő  felségével  a 
königgratzi  csata  után.  582. 

Andrássy  meghivatása  ő  felségé- 
hez a  königgratzi  csata  után.  583. 
Fest  Imre. 

376.   502.  506.   508.   509.  516. 
522.  527.  541. 
Festetich  György  gr.  317. 
Fiume. 

Az  országgyűlésre  meghívásának 
ügye  Deák  1861 -diki  első  fölirati 
javaslatában.  25. 

Ugyanaz  Tisza  Kálmán  javaslatá- 
ban a  •  határozat*  iráni  136.  148. 

Ugyanaz  Deák  második  fölirati 
javaslatában.  189. 

Ugyanaz  az  1 866-diki  válaszföl- 
irati bizottság  tárgyalásaiban.  374. 
378. 

Ugyanaz  a  válaszföliratra  küldött 
leiratban.  447. 

Fiume  és  a  pragmatica  sanctio. 
(Deák  az    1861-dik    fölirati  vitá- 
ban.) 55. 
Forgách  Antal  gr. 

Eanczellárrá  kineveztetése.  104. 

Mint  kanczellár.  127.  213.  222. 
257. 

Elbocsáttatása.  249. 


Fölirat. 

Fölirat  vagy  határozat  útján  nyi- 
latkozzék-e a  képviselőház  1861- 
ben?  11. 

Deák  elkészíti  első  fölirati  javas- 
latát. 14. 

A  határozati  párt  végzése  Deák 
fölirati  javaslata  iránt  14. 

Deák  előterjeszti  fölirati  javasla- 
tát 16—39. 

Fölirati  átalános  vita.  42. 

Deák  zárszava  a  fölirati  vitában. 
44—67. 

Miképen  győzött  a  fölirat  67. 

Tisza  Kálmán  elfogadja  Deák 
föliratát.  73. 

A  fölirat  részletes  tárgyalásának 
elhalasztása.  73. 

A  fölirati  javaslat  részletes  tár 
gyalása.  74. 

Deák  toldási  indítványa  a  föl 
irati  javaslathoz.  75. 

A  trónváltozás  kérdésében  Yá 
rady  Gábor  indítványa  a  fölirat 
hoz ;  Deák  beszéde ;  szavasás 
Deák  tartózkodik  a  szavazástól 
77—88. 

A  fölirat  végleges  szerkezetének 
megállapítása ;  Deák  a  ház  előző 
határozatát  fenn  akarja  tartatni.88. 

A  fölirat  végleges  megszavazása. 
90. 

A  főrendiház  hozzájárul  a  kép- 
viselőház föliratához.  93. 

ö  felsége  visszautasítja  az  ország- 
gyűlés föliratát.  94. 

ő  felsége  elfogadja  az  országgyű- 
lés föliratát  a  Deák  által  javasolt 
eredeti  szövegben.  100. 

Képviselői  értekezletek  a  július 
21-diki  leiratra  adandó  válasz  tár- 
gyában. Deák  elvállalja  a  második 
föliratelkészítéséi  135. 

Tisza  Kálmán  hozzájárni  Deák 
föliratához.  150. 

Deák  1861-diki  második  fölirati 
javaslata.  151—198. 

A  képviselőház  egyhangúlag  el- 
fogadja a  föliratot.  200. 

A  főrendiház  hozzájárul  a  kép- 
viselőház föliratához.  200. 

A  második  fölirat  átnyújtása  ő 
felségének.  201. 

A  birodalmi  tanács  felső-  és  alsó- 
házának föliratai  a  magyar  or- 
szággyűlés feloszlatása  alkalmá- 
ból. 211— 213. 

Az  erdélyi  tartományi  gyűlés 
fölirata.  245.  . 

A  birodalmi  tanács  képviselő- 
házának válaszfölirata  1 864-ben. 
290. 

Deák  a  válaszfölirat  iránt  javas- 
latot készít  1866-ban.  370. 

A  válaszfölirati  bizottság  tárgya- 
lásai 1866-ban.  372—385. 

Az  1 866-diki  válaszfölirati  javas- 
lat. 385—400. 

A  fölirati  vita  vezetése  tárgya- 
ban  a  magyar  kormány  tagjai- 
nak értekezése  Deákkal  1866-ban. 
400. 

Fölirati  átalános  vita.  403. 

A  fölirat  átalános  vitájában  Deák. 
407. 

A  fölirat  elvben  egyhangúlag  el- 
fogadtatik.  408. 

A  fölirati  vita  és  Deák.  408. 

Deák  Fewncx  Beuédri.  III. 


A  fölirat  részletes  tárgyalása. 
409. 

A  fölirati  részletes  vitában  Deák. 
409.  415—433.  435. 

A  fölirat  végleges  elfogadása.  438. 

A  fölirat  átnyújtása  ő  felségének. 
438. 

A  fölirati  vitáról  ő  felsége.  438. 
439. 

A  főrendiház  fölirata.  439. 

A  föliratra  küldött  leirat.  443. 

Deák  a  fölirat  elkészítésére  bi- 
zottságot indítványoz.  449. 

Deák  1866-diki  második  fölirati 
javaslata.  452—463. 

Küldjön-e  a  képviselőház  ujabb 
föliratot  ő  felségéhez  ?  463. 

A  második  fölirat  elfogadása  és 
átküldése  a  főrendiházhoz.  467. 
Főrendiház. 

Üzenete  a  képviselőházhoz  1861. 
április  6-dikán.  8. 

Hozzájárul  a  képviselőház  1861- 
diki  föliratához.  93. 

Elfogadja  Deák  eredeti  föliratát. 
100. 

Elfogadja  Deák  második  fölira- 
tát. 200. 

Hozzájárul  a  képviselőház  óvá- 
sához az  országgyűlés  feloszlatása 
alkalmából.  204. 

Külön  válaszföliratot  készít  1 866- 
ban.  439. 

A  horvát  ügyben  országos  bizott- 
ság kiküldése.  466. 

Hozzájárul  a  képviselőház  1866- 
djJri  második  föliratához.  468. 
Fraknói  Vilmos. 
•Magyar  Tudom.  Almanach.  •  215. 

Fremdenblatt. 

Schmerling  terveiről  Magyaror- 
szágra nézve  1864-ben.  250. 

Oeduly  Lajos.  497. 
Ghyczy  Kálmán. 

Mint  a  képviselőház  elnöke  Te- 
leki László  haláláról.  15. 

A  kik  nem  akarnak  szavazni,  tá- 
vozzanak a  teremből.  86. 

A  képviselőház  megbízza  a  föl- 
irat ő  felségének  leendő  átnyujtá- 
sával.-93. 

Jelentése  a  fölirat  visszautasítá- 
sáról. 94. 

Deák  eredeti  föliratának  átnyúj- 
tása ő  felségének,  100. 

ö  felsége  leiratát  kézhez  kapja. 
127. 

A  pártok  meg  nem  egyezését  be- 
jelenti a  ház  zárt  ülésében.  151. 

Deák  fölirati  javaslatának  előter- 
jesztése alkalmával.  198.  199. 200. 

Értekezletet  hív  össze  az  ország- 
gyűlés feloszlatása  előtt.  201. 

Jelentése  a  második  fölirat  át- 
nyujtásáról.  201. 

A  delegatiók  és  Ghyczy.  337. 

A  képviselői  kaszinóban  1865- 
ben.  362. 

A  képviselőház  elnöki  széke  be- 
töltésének kérdése  1865-ben.  354. 
364.  365. 
•  A  balközép  vezére  1865-ben.  366. 

Benne  legyen-e  az  1866-diki  föl- 
iratban a  monarchia  nagyhatalmi 
állásának  biztosítása  ?   370.  371. 

A  válaszfölirati  bizottságban.374. 
376.384. 


Elégületlenség  Deák  politikájá- 
val. 4Ő2. 

A  fölirati  vitában.  405.  439. 

A  fölirat  átnyújtása  után.  439. 

A  válaszföliratra  küldött  leirat 
hatása.  448. 
*'  Küldjön-e  az  országgyűlés  ujabb 
föliratot  ő  felségéhez  ?  463. 

Háború  esetén  együtt  marad- 
jon-e az  országgyűlés  ?  483.  502. 
<  Az  országot  fenyegető  inség  tár- 
gyában. 484.  495. 

Szakadás  a  Ghyczy-Tisza  párt  és 
a  Deák-párt  közt.  484.  485.  495. 

A  hatvanhetes  bizottságban.  505. 
506.  507. 

A  hatvanhetes  bizottság  iázen- 
ötös  albizottságának  tanácskozá- 
saiban. 508.  511.  513.514.515. 
517.  518.  519.  520.  521.  523.  539. 
540.  541.  542.  547.  548.  549.  550. 
552.  554. 

Följegyzései  a  tizenötös  albizott- 
ság tanácskozásairól.  551. 

Kisebbségi    különvéleménye     a 
hatvanhetes   bizottság    tizenötös 
albizottságában.  570. 
Gorove  István. 

Fölirat  vagy  határozat  utján  nyi- 
latkozzék-e a  képviselőház  1861- 
ben?  11. 

Képviselői  értekezletek  az  1 861 . 
július  21-diki  leiratra  adandó  vá- 
lasz tárgyában.  135. 

A  képviselőjelöltek  értekezletein 
1865-ben.  354. 

'  A  képviselőház  elnöki  széke  be- 
töltésének kérdése  1865-ben.  364. 

Benne  legyen-e  az  1866-diki  vá- 

laszfeliratban  a  monarchia  nagy- 
hatalmi állásának  biztosítása  ? 
370.371. 

A  válaszfelirati  bizottságban. 
372.  374.  378.  383. 

Naplója  1866.  február  10.  A  kor- 
mány tagjainak  értekezése  Deák- 
kal a  fölirati  vita  vezetése  iránt. 
400. 

Naplója  1866.  február  12.  és  13. 
Képviselői  értekezletek  a  fölirati 
vita  tárgyában.  401.  402. 

Naplója  1866,  február  20.  A  pár- 
tok magatartása  a  fölirati  vitában. 
408. 

Naplója  1866.  február  21.  Azop- 
portunitási  politika  és  a  Deák- 
pártban mutatkozó  hangulat.  413. 

Naplója  1866.  február  24.  An- 
drássy  Gyula  gr.  állása  a  Deák- 
pártban ;  a  királyné  ő  felsége  Ma- 
gyarországról. 436. 

Naplója  1866.  február  26.  Ő  fel- 
sége beszélgetése  Andrássyval 
Deáknak  a  fölirati  vitában  mon- 
dott beszédéről.  437. 

Naplója  1866.  február  végén.  Ő 
felsége  válasza  a  fölirat  átnyújtása 
alkalmával.  439. 

Naplója  1 866.  február  28.  és  már- 
czius 1.  Deák  in&tványa  a  közös 
viszonyok  tárgyában  bizottság  ki- 
küldése iránt.  443. 

Naplója  1866.  márczius  3.  A  han- 
gulat a  válaszföliratra  küldött  le- 
irat után.  448. 

Naplója  1866.  márczius  14.  Küld- 
jön-e  a  képviselőház  ujabb  fölira- 
tot ő  felségéhez  ?  436. 


Naplója  1866.  március  22.  A  ma- 
gyar kormány  tagjai  Bécsbe  hi- 
vatnak. 470. 

Naplója  1866.  április  1.  Deák  vi- 
szonya a  Pesti  Napló-hoz ;  a  pár- 
tok fusiója  az  országgyűlés  kezde- 
tén. 472. 
Naplója  1860.  április  4;  A  kiegye- 
zés ügyének  állása.  474. 
Naplója  1866.  április  1.  A  hábo- 
rús helyzet.  474. 

Naplója  1866.  április  24.  és  25,>  ju- 
.  nius  16.   17.   19.  20.  22.  Együtt 
maradjon-e  az  országgyűlés,  a  há- 
.  ború  alatt  ?  A  tizenötös  albizott- 
ság nyilvánosságra  hozza   mun- 
.  kálatát.  481—483.  498.  399.  501. 
502. 
Naplója  1 866.  márczius  22.  A  hat- 
vanhetes bizottság  tanácskozásai. 
506.  507. 

Naplója  1866.   május  5.  7.  8.  11. 
14.  15.,  június  20.  21.22.  A  hat- 
vanhetes bizottság  tizenötös  albi- 
zottságának   tanácskozásai.   508. 
509.  510.  515.  517.  521.  524.  539. 
549.  551. 
Felszólalásai  a  hatvanhetes  bi- 
zottság tizenötös  albizottságának 
.tanácskozásaiban.  509.  513.514. 
522.  539.  541.  542.  547.  550. 
Naplója  1866.  június  23.  Az  or- 
szággyűlés elnapolása  a  háború 
alatt.  Deák  politikájának  jellem- 
zése. 573.  574. 

Naplója  1866.  július  3.  A  hangu- 
lat az  országban    a  königgratzi 
l  csata  után.  Miniszteri  combina- 
.  tiók    és    Deák.     .Andrássy    pro- 

grammja.  A  conservativek.  Forra- 
dalmi irány.  577. 

Gozsdu  Manó.  235.  506. 

Orfinwald  dr.  97. 

Gubody  Lajos.  497. 

Hadügy. 

L.  egyszersmind :  Közös  érdekek. 

Külön  magyar  hadsereg  vagy  kö- 
zös hadsereg  legyen-e?  (A  hat- 
vanhetes bizottság  tizenötös  albi- 
zottságának tanácskozásai.)  510. 
511.  512.  515.  517.  518.  521.  539. 
554. 

A  hatvanhetes  bizottság  tizen- 
ötös albizottságának  jelentése.555. 

A  kisebbség  különvéleménye.565. 
Halász  Boldizsár.  366.  487. 
Haller  Ferencz  gr. 

Kir.  biztos  az  1861-diki  ország- 
gyűlés feloszlatásának  foganatosí- 
tására. 204. 
Hartig  gr.  328. 
Határozat. 

Határozat  vagy  fölirat  útján  nyi- 
latkozzék-e a  képviselőház  1861- 
ben?ll. 

A  határozati  párt  megállapodá- 
sai. 11— 14. 

A  határozati  párt  végzése  Deák 
fölirati  javaslata  iránt.  14. 

Deák  a  határozattal  szemben  a 
föliratot  védi.  30—36.  66. 

Tisza  Kálmán  határozatot  indít- 
ványoz. 42. 

Miképen  győzött  a  fölirat  a  ha- 
tározattal szemben.  67. 

Tisza  Kálmán  elfogadja  Deák  föl- 
iratát és  a  teendők  iránt  külön 


határozatot    indítványoz ;     Deák 
hozzájárul.  73.  90. 

Képviselői  értekezletek  a  július 
21-diki  leiratra  adandó  válasz  tár- 
gyában. Határozat  vagy  fölirat  út- 
ján nyilatkozzék-e  a  képviselőház? 
135. 

A  határozati  párt  bizottságot 
küld  ki  a  határozat  kidolgozására. 
136. 

Tisza  Kálmán  javaslata  a  határo- 
zat iránt.  136 — 150. 

Tisza  Kálmán  hajlandó  elállni  a 
határozattól;  a  párt  fentartja  a 
határozati  javaslatot.  150. 
Határőrvidék. 

Az  országgyűlésre  meghívásának 
ügye  Deák  1861-diki  első  fölirati 
javaslatában.  25. 

Ugyanaz  Tisza  Kálmán  javasla- 
tában a  határozat  iránt.  148. 

Ugyanaz  Deák  második  fölirati 
javaslatában.  189. 
Hatvanhetes  bizottság. 

L.  Közös-ügyi  bizottság. 
Hawelka  Mátyás.  97. 
Hein  dr.  95. 
Helzelet.  97. 
Helytartó. 

Pálffy  Mór  gr.  kineveztetése  Ma- 
gyarország   helytartójává    1861- 
ben.  213. 
Helytartótanács. 

Hatáskörének  megszorítása  1 861  - 
ben.  213. 

Hatáskörének  helyreállítása 
1865-ben.  337. 

Sennyey  Pál  br.  kineveztetése 
tárnokmesterré ;    Bartal    György 

kinevez  te  tése  a  helytartótanács  al- 
elnökévé. 338. 
Hirnök.  327.  329.  345.  475. 
Hollán  Ernő. 

Együtt  maradjon-e  az  országgyű- 
lés a  háború  alatt?  502. 

Följegyzése  Deák  formulázásá- 
ról  a  közös-ügyi  bizottság  tanács- 
kozásainak módja  iránt.  507. 

A  hatvanhetes  bizottságban.  506. 
509. 

A  hatvanhetes  bizottság  tizen- 
ötös  albizottságának  tanácskozá- 
saiban.  508.  513.  514.515.516. 
520.  527.  541.  552. 
A  Hon.  320.  326.  339.  343. 
Horvát-  és  Tótország. 

A  horvát  ügy  a  határozati  párt 
megállapodásaiban.  12. 

Az  országgyűlésre  meghívásának 
ügye  Deák  1861-diki  első  fölirati 
javaslatában.  25. 

A  Horvátországgal  való  kiegyezés 
ügye  Deák  1861-diki  első  fölirati 
javaslatában.  26. 

Horvátország  és  a  pragmatioa 
sanctio.  (Deák  az  1861-diki  föl- 
irati vitában.)  54. 

A  horvát  ügy  Szécsen  Antal  gr. 
leirati  javaslatában  (az  1861-diki 
országgyűlés  első  föliratára).  123; 

A  horvát  ügy  az  országgyűlés  első 
föliratára  küldött  leiratban.  132. 

A  horvát  ügy  Tisza  Kálmán  javas- 
latában a  •  határozat  t  iránt.  138. 

A  horvát  kérdés  Deák  1861-diki 
második  fölirati  javaslatában.  188. 

A  horvát  ügy  1865-ben.  255. 

Horvát  országgyűlés.  358. 


Meghivása  az  országgyűlésre 
1865-ben.  363.  367. 

A  horvát  ügy  az  1866-diki  vá- 
laszfölirati  bizottság  tanácskozá- 
saiban. 372.  373. 

A  válaszföliratban.  394. 

Horvát  képviselők  választása  á 
közös  viszonyok  tárgyában  kikül- 
dendő  bizottságba.  441.  442. 

A  horvát  kiegyezésről  a  válasz- 
föliratra küldött  leirat.  447. 

A  horvát  ügy  a  második  válasz- 
föliratban. 462. 

A  horvát  ügyben  országos  bizott- 
ság kiküldése.  465. 
Horváth  Boldizsár. 

A  Deák-párt  szervezkedésének 
ügye.  354. 

Ki  legyen  a  képviselőház  elnöke  ? 
(1865.)  364. 

A  hangalat  a  kiegyezést  illetőleg. 
(1866.  április.)  474. 
A  hatvanhetes  bizottságban.  506. 
Horváth  Károly.  103. 
Horváth  Lajos.  402. 
Horváth  László.  578. 
Hozzájárulási    arány    a    közös 
ügyek  költségeihez. 
L.  Közös  ügyek  költségei. 
Hunfalvy  Pál.  405. 
Hunkár  Antal. 

Indítványa  Deák  eredeti  fölirati 
javaslatának  elfogadása  iránt.  97. 
100. 
Húsvéti  czikk.  305—31 7. 

Idők  Tanuja.  345. 
Deák  és  Eötvös  1863.  márczius 
28-diki  beszédeiről.  237. 

IUéBy.  235. 
Imrédy  Lipót.  69. 
Ivánka  Imre. 

Módosítványai  az  1861-diki  föl- 
irathoz.  74.  75.  76.  86. 

Az  1861-diki  országgyűlés  tag- 
jai dÍ8zalbnmának  átnyujtásakor 
Deáknál.  235. 

Az  1866-diki  válaszfölirati  bizott- 
ságban. 372.  375.  384. 

Az  országot  fenyegető  inség  tár- 
gyában. 495. 

A  hatvanhetes  bizottság  tanács- 
kozásaiban. 506. 

A  hatvanhetes  bizottság  tizen- 
ötös  albizottságának  tanácskozá- 
saiban. 508.  511.512.513.514. 
515.  516.  519.  520.  522.  541.  548. 

Kisebbségi    különvéleménye    a 
hatvanhetes    bizottság    tizenötös 
albizottságában.  570. 
Ivánka  Zsigmond.  413. 
Izraeliták. 

L.  Zsidók. 

Jirsik.  97. 
Joannovics  György. 

374.  376.  378.  506. 
Jogvesztés  elmélete. 

Schmerling  a  birodalmi  tanács- 
ban az  1861-diki  országgyűlés  fel- 
oszlatása alkalmából.  207. 

Schmerling  tervei  Magyarország- 
ra nézve  1864-ben.  250. 

A  húsvéti  czikk.  313. 

A  kormány  álláspontja  1865-ben. 
363. 

Az  1865-diki  országgyűlést  meg- 
nyitó trónbeszéd.  367. 


Az  1866-diki  válaszíolirati  javas- 
lat. 385. 
Jókai  Mór. 

235.  362.  372.  378.  384.  505. 
Jósika  Miklós.  72. 
Justh  József.  506. 

Kaiserfeld. 

A  magyar  kérdésről  1865-ben. 
298. 
Kandó  Kálmán.  401.    402.  448. 

470.  473.  499.  500.  506. 
Kanczellár. 

Yay  Miklós  br.  elbocsáttatása 
1861-ben.  104. 

Forgách  Antal  gr.  kineveztetése 
1861-ben.  104.  —  Elbocsáttatása. 
249. 

Zichy  Hermann  gr.  kineveztetése 
1864-ben.  249. 

Mailáth    György    kineveztetése 
1865-ben.  338. 
Katonai  provisorium. 
Életbeléptetése.  213. 
A   katonai  törvényszékek   meg- 
szüntetése. 337. 
Kautz  Gyula.  470.  506. 
Kazinczy-alapítvány. 

Deák  1862.  márczius  22.  Kazin- 
czy Gáborhoz.  215 — 219. 
Kazinczy  Gábor.  135.  215. 
Kállay  Ödön. 

135.  366.  487.  495.  497. 
Károlyi  Ede  gr.  98. 

Indítványa  Deák  1861-diki  föl- 
iratának határozattá  átalakítása 
iránt.  14. 

Határozat  vagy  fölirat  utján 
nyilatkozzék-e  a  képviselőház  az 

első  fölirat  visszautatíítása  után  ? 
98. 

Károlyi  Gyula  gr.  94. 
Károlyi  István  gr.  235. 
Károlyi  Lajos  gr.  235. 
Károlyi  Sándor  gr.  235. 
Keglevich  Béla  gr.  405.  484.  506. 
Kelemen  Albert.  235. 
Kemény  Ferencz  br. 

Az  erdélyi  unió  mikénti  keresz- 
tülvitele tárgyában.  339. 
Az  erdélyi  unió  keresztülvitelé- 
ről 359. 
Kemény  Zsigmond  br. 

A  Kazinczy-alap  létesítése  érde- 
kében. 215. 
Deák  és  Kemény  Zsigmond.  306. 
323.  473. 

A  Pesti  Napló  magatartása  az 
1866-diki  új  magyar  kormánynyal 
sramben.  343. 

Ki  legyen  a  képviselőház  elnöke? 
(1865.)  364. 
Az    1866-diki    válaszfölirati  bi- 
zottságban. 380. 

A  háborús  hírek  és  a  kiegyezés. 
474. 

Együtt  maradjon-e  az  ország- 
gyűlés a  háború  alatt  ?  498.  499. 
500. 

A  hatvanhetes  bizottságban.  506. 
509. 

A  királyné  ő  felségének  Pestre 
jövetelekor  1866.  július  9-dikén. 
578. 
Kereskedelmi  ügyek  közössége. 
L.  egyszersmind:   Közös   érde- 
kek. 
A  hatvanhetes  bizottság  tizen- 


ötös  albizottságának .  tanácskozá- 
saiban. 521.  527.  534.  551— 
553. 

A  tizenötös  albizottság  jelenté- 
sében. 563.  —  A  kisebbség  külön- 
véleményében. 569. 
Kerkapoly  Károly.  401. 
Képviselőház. 

Deák  első  fölirati  javaslata  1861- 
ben.  16-39. 

Deák  a  parlamenti  formák  kér- 
désében. 39. 

Tisza  Kálmán  indítványa  a  tör- 
vénykezés ideiglenes  rendezése 
iránt.  40. 

A  kormánynak  az  adó  behajtása 
körül  tett  törvénytelen  intézkedé- 
sei ellen.  41. 

Fölirati  általános  vita  1861-ben. 
42—67. 

A  fölirat  részletes  tárgyalásának 
elhalasztása.  73. 

A  fölirat  részletes  tárgyalása. 
74—90. 

A  fölirat  végleges  megszavazása. 
90. 

Deák  Tisza  Kálmánnak  az  or- 
szággyűlés teendőire  vonatkozó 
indítványa  tárgyában.  90. 

Deák  az  ideiglenes  országház 
építésének  elhalasztásáról.  92. 

Az  elnök  jelentése  az  országgyű- 
lés föliratának  visszautasításáról ; 
ő  felsége  leirata.  94. 

Határozat  Deák  eredeti  fölirati 
javaslatának  fölterjesztésére  ő  fel- 
ségéhez. 100. 

Az  elnök  jelentése  a  fölirat  át- 
nyujtásáról  ő  felségének.  100. 

ő  felsége  leirata  az  országgyűlés 
föliratára.  127. 

Deák  második  fölirati;  javaslata 
1861-ben.  151—198. 

Deák  második  fölirati  javaslatá- 
nak egyhangú  elfogadása.  198. 

Óvás  az  országgyűlés  feloszlatása 
alkalmából  1861-ben.  201—205; 

Bizottság  választása  a  válaszföl- 
irati  javaslat  kidolgozására.  (1866.) 
370.  [400. 

A  válaszfölirati  javaslat.   385 — 

Fölirati  átalános  vita.  403—408. 

A  válaszfölirati  javaslat  elfoga- 
dása. 408. 

A  válaszfölirat  részletes  tárgya- 
lása. 409—436. 

Küldöttség  bizatik  meg  a  válasz - 
fölirat  ő  felségének  leendő  átnyuj- 
tásával.  438. 

A  közös  viszonyok  tárgyában 
Deák  bizottság  kiküldését  indít- 
ványozza. 441. 

Ő  felsége  leirata  az  országgyűlés 
válaszföliratára.  (1866.)  443. 

Deák  ő  felsége  leirata  tárgyalá- 
sának módjáról.  449. 

Deák  a  közös-ügyi  bizottság  ülé- 
seinek nyilvánosságáról.  450. 

Az  1866-diki  második  válaszföl- 
irati javaslat.  452 — 463. 

Emlékirat  átnyújtása  Deáknak. 
464. 

Deák  a  horvát  ügyben  kikiil- 
dendő  országos  bizottság  tárgyá- 
ban. 465. 

Az  1866-diki  második  válaszföl- 
irat elfogadása  és  átküldése  a  fő- 
rendiházhoz. 407. 


Deák  indítványa  több  bizottság 
kiküldése  iránt.  468. 

Deák  a  bizottságokba  történő 
választások  szabadságáról.  476. 

Deák  a  képviselőház  bizottságai- 
nak alakítása  tárgyában.  477. 

Vas  vármegye  központi  választ- 
mánya kötelessége  teljesítésére 
utasíttatik.  480. 

Az  országot  fenyegető  inség 
ügye.  483—497. 

Ő  felsége  leirata  az  országgyűlés 
elnapolására.  (1866.  június  26.) 
570. 

Jegyzőkönyvi  kijelentés  az  or- 
szággyűlés elnapolása  alkalmából. 
572. 
Királyi  Pál.  103.  235.  307. 
Klapka  György.  7 1 . 
Klaudi  dr.  97. 
Klauzál  Gábor. 

Fölirat  vagy  határozat  utján  ad- 
jon-e választ  a  képviselőház  az 
1861.  július 21 -diki  leiratra?  135. 
198. 

Deák-kör  vagy  képviselői  kaszinó 
alakíttassék-e  ?  360. 

Ki  legyen  a  képviselőház  elnöke? 
(1865.)  364. 

Az  1 866-diki  válaszfölirati  bizott- 
ságban. 375.  378.  380. 

Küldjön-e  a  képviselőház  máso- 
dik föliratot  ő  felségéhez?  (1866). 
463. 

Legyen-e  vita  a  föliratnál  ? 
(1866.)  402. 

A  hatvanhetes  bizottságban.  506. 

Komáromy  György.  135.  481. 
506. 

Koppány  Ferencz. 

Deák  a  Koppánynak  adott  em- 
lékkönyvbe. 248. 
Eorizmics  László. 

ő  felségének  Pestre  meghívása 
érdekében  1805-ben.  317. 
Koronázás  ügye. 

Az  1861-diki  országgyűlést  meg- 
nyitó trónbeszédben.  5. 

Az  országgyűléshez  intézett  le- 
iratban. 9. 

Deák  1861-diki  első  fölirati  ja- 
vaslatában. 27.  33. 

Szécsen  Antal  gr.  leirati  javasla- 
tában (az  1861-diki  országgyűlés 
•első  föliratára).  124. 

Deák  második  fölirati  javaslatá- 
ban. 153.  194. 

Schmerling  az  1861-diki  magyar 
országgyűlés  feloszlatása  alkalmá- 
ból. 210. 

Deák  1865.  májusi  programmjá- 
ban.  334. 

Az  1865-diki  országgyűlést  meg- 
nyitó trónbeszédben.  369. 

Az  1866-diki  válaszfölirati  bi- 
zottság tárgyalásaiban.  373.  379. 

Deák  1866-diki  válaszfölirati  ja- 
vaslatában. 393. 

A  válaszföliratban.  410.  411. 

Deák  fölirati  beszédében.  416. 

Az  1866-diki  válaszföliratra  kül- 
dött leiratban.  447. 

Deák  1866-diki  második  válasz- 
fölirati javaslatában.  456. 
Kossuth  Lajos.  71.  72. 
Kostelnik  V.  97. 
Kovách  László. 
354.  474.  578. 


Königgratz. 

A  königgratzi  csata  után  a  han- 
galat az  országban ;  a  miniszteri 
combinatiók  és  Deák ;  Andrássy 
programmja.  577 — 581. 

Deák  találkozása  ő  felségével  a 
königgratzi  csata  után.  582. 
Közös  érdekek.  Közös  viszonyok. 
Közös    érdekű    ügyek.    Közös 
ügyek. 

Az  1861-diki  országgyűlést  meg- 
nyitó trónbeszédben.  6. 

Dessewffy  Emil  gr.  leirati  javas- 
latában (az  1861-diki  országgyű- 
lés első  föliratára).  111. 

Szécsen  Antal  gr.  leirati  javasla- 
tában (az  1861-diki  országgyűlés 
első  föliratára).  121. 

Az  1861.  július  21-diki  leiratban. 
127.  128. 

Deák  1861-diki  második  fölirati 
javaslatában.  172. 

Tárgyalásuk  módjáról  Schmer- 
ling. (1861.)  206. 

Apponyi  György  grófnak  a  ki- 
egyezés iránt  készült  emlékiratá- 
ban. (1863.)  224. 

Deák  1865.  májusi  programmjá- 
ban.  330.  332. 

Az  1865-diki  országgyűlést  meg- 
nyitó trónbeszédben.  367. 

Az  1866-diki  válaszfölirati  bizott- 
ság tárgyalásaiban.  373. 

Az  1866-diki  válaszföliratban. 
388. 

A  válaszfölirati  vitában.  403. 
407.411. 

Az  1866-diki  válaszföliratra  kül- 
dött leiratban.  444. 

Deák  második  válaszfölirati  ja- 
vaslatában. 452. 

A  közös  ügyek  körvonalozása  és 
kezelésök  módja.   (A    közös-ügyi 
bizottság  tanácskozásai.)  508. 
Közösügyi  bizottság.  (Hatvanhe- 
téé bizottság.) 

Kiküldése  iránt  Deák  indítványa. 
441.  443. 

Eljárásának  módozatáról  Mailáth 
György  értekezése  Deákkal.  470. 

A  tizenötös  albizottság  nyilvános- 
ságra hozza  munkálatát.  502.  503. 

A  tizenötös  albizottság  tárgyalá- 
sai. 505 — 554. 

A  tizenötös  albizottság  vélemé- 
nye. 554 — 563.    —  A   kisebbség 
különvéleménye  564 — 570. 
Közös  ügyek  költségei. 

A  hatvanhetes  bizottság  tanács- 
kozásaiban. 508. 

A  hatvanhetes  bizottság  tizen- 
ötös albizottságának  tanácskozá- 
saiban. 510.514.516.517.518.519. 
523.  525.  526.  527.  539.  545.  553. 

A  hatvanhetes  bizottság  tizen- 
ötös albizottságának  jelentésében. 
556.  —  A  kisebbség  különvélemé- 
nyében. 565. 
Közös  minisztériumok. 

A  hatvanhetes  bizottság  tizen- 
ötös albizottságának  tanácskozá- 
saiban. 529.  531.  535.  546. 

A  hatvanhetes  bizottság  tizen- 
ötös albizottságának  jelentésében. 
558. 

Közös  birodalmi  tanács.  Közös 
parlament. 

L.  Birodalmi  tanács. 


Köztörvényhatóságok. 

L.  Megyék. 
Krasa  Alajos  dr.  97. 
Kubicza  Pál. 

374.401.506. 
Kubinyi  Ferencz.  4.  41.  92. 
Az    1861-diki    fölirati  vitában. 
44.  75. 

Kukuljevics  Iván.  256. 
Knrcz  György.  4. 
Külügyek. 

L.  egyszersmind :  Közös  érde- 
kek. 

A  hatvanhetes  bizottság  tizen- 
ötös albizottságának  tanácskozá- 
saiban. 509.  510.  511.515.  521. 
535.  537.  538.  554. 
A  hatvanhetes  bizottság  tizen- 
ötös albizottságának  jelentésében. 
555.  —  A  kisebbség  különvéle- 
ményében. 564. 

Latinovics  Vincze.  4. 
László  Imre.  366. 
Leirat. 

1861-ben  az  országgyűléshez  a 
trónról  történt  lemondás  tárgyá- 
ban. 9. 

Az  országgyűléshez  a  fölirat  el 
nem  fogadásáról.  94. 

Az  országgyűléshez  küldendő  le- 
irat iránt  Dessewffy  Emil  gr.  ja- 
vaslata. 104—117. 

Az  országgyű.éshez  küldendő  le- 
irat iránt  Szécsen  Antal  gr.  javas- 
lata. 117—124. 

Kir.  biztos  kinevezése  az  ország- 
gyűlés feloszlatásának  foganatosí- 
tására. 204. 

Az  országgyűlés  feloszlatását  el- 
rendelő leirat.  204. 

1865.  szeptember  18-dikán  a  me- 
gyei bizottmányok  és  sz.  kir.  vá- 
rosi képviselőtestületek  egybehi- 
vásának  megengedése,  346. 

A  horvát  országgyűlés  megnyi- 
tására 1865-ben.  358. 

A  nagyszebeni  tartományi  gyű- 
lés feloszlatására.  359. 

Az  erdélyi  országgyűlés  elnapo- 
lására 1866-ban.  360. 

Az    1866-diki    válaszföliratra. 
443 — 448. 

A  válaszföliratra  küldött  leirat 
tárgyalásának  módjáról  Deák. 
449. 

Az  országgyűlés  elnapolására  a 
háború  alatt.  570. 
Lemondás  a  trónról. 

Az  1 848-diki  trónlemondásról 
szóló  okmányok  közlése  az  or- 
szággyűléssel. 5.  9. 

A  trónlemondás  ügye  a  hatá- 
rozati párt  megállapodásaiban. 
(1861.)  11. 

A  trónlemondás  ügyéről  Deák  az 
1861-diki  első  fölirati  javaslat 
előterjesztésekor.  29.  32.  76—85. 

A  trón  változás  kérdése  az  1861- 
diki  első  fölirat  részletes  vitájá- 
ban. 76 — 85. 

Szécsen  Antal  gr.  leirati  javasla- 
tában (az  1861-diki  országgyűlés 
első  föliratára).  124. 

Az  1861-diki  országgyűlés  első 
föliratára  küldött  leiratban.  134. 

Tisza  Kálmán  javaslatában  a  t  ha- 
tározati iránt  146. 


Deák  1861-diki  második  fölirati 
javaslatában.  192. 
Ijubisa.  97. 
Lonovics  József. 

Az  1861-diki  országgyűlés  tag- 
jai díszalbumának  átnyujtásakor 
Deáknál.  235.  238.  239. 
Lónyay  Gábor.  91.  235.  317.  506. 
Lónyay  Menyhért. 

Fölirat  vagy  határozat  útján  ad- 
jon-e választ  a  képviselőház  az 
1861.  július  21-diki  leiratra  ?  1 35. 

Deák  1861-diki  második  fölirati 
javaslatának  előterjesztése  alkal- 
mával. 199. 

Deák  levele  Lónyayhoz  mint  az 
országos  gazdasági  egyesület  köz- 
gazdászati  osztályának  elnökéhez. 
219. 

Naplóia  1865.  február.  A  hely- 
zet Bécsben.  254. 

Naplója  1865.  márczius  13.  és  15. 
Súrlódások  a  kanozellár  és  a  hely- 
tartó között.  256.  257. 

Naplója  1865.  május  végén.  Ő 
felsége  meghivatása  Pestre.  317. 

Csengery  Antal  Lónyayhoz  1865. 
július  7.  Az  új  kormányról.  338. 

Naplója  1865.  június  27.  és 
augusztus.  A  kormányban  történt 
változás  és  a  kiegyezés  ügye.  338. 

Csengery  Antal  Lónyayhoz  1865. 
október  13.  A  választási  mozgal- 
makról. 348. 

Eötvös  József  Lónyayhoz  1865. 
augusztus  21.  Az  új  kormányról. 
346. 

Naplója  1865.  október.  A  kiegye- 
zés ügye  és  az  új  kormány.  352. 

Naplója  1865.  október  8.  Deák 
óhaja  a  fölirati  és  a  határozati 
párt  egybeolvadására.  353. 

Naplója  1865.  október  28.  A  Deák- 
párt szervezkedésének  ügye.  Ki 
legyen  a  képviselőház  elnöke  ? 
354. 

Naplója  1865.  július  végén.  Az 
erdélyi  unió  keresztülvitelének 
ügye.  359. 

Naplója  1865.  deczember.  Deák 
.véleménye  a  teendők  iránt.  360. 

Deák-kör  vagy  képviselői  kaszinó 
alakfttassék-e  ?  360. 

Naplója  1865.  deczember  16.  Ki 
legyen  a  képviselőház  elnöke?  364. 

Ellenzi  a  pártok  egyesülését 
1865-ben.  365. 

Benne  legyen-e  a  válaszfölirat- 
ban a  monarchia  nagyhatalmi  ál- 
lásának biztosítása  ?  370.  371. 

Följegyzései  az  1 866-diki  válasz  - 
fölirati  bizottság  tárgyalásairól. 
372—385. 

Fölszólalásai  a  válaszfölirati  bi- 
zottságban. 374.  376.  378.  384. 

Elégületlenség  Deák  politikájá- 
val. (1866.)  401. 

Az  1 866-diki  fölirati  vitában.  405. 

Naplója  1866.  február.  Elégület- 
lenség Deák  politikájával.  414. 

A  hatvanhetes  bizottságban.  470. 

Együtt  maradjon-e  az  ország- 
gyűlés a  háború  alatt  ?  502. 

Naplója  1 866.  márczius  22.  A  hat- 
vanhetes bizottság  tárgyalásai. 
506. 

Fölszólalásai  a  hatvanhetes  bi- 
zottságban. 506.  509. 


Naplója  1866.  május  5.  7.  8.  9. 
11.  14.  15.  16.,  június  4.  5.  6.  8. 
20.  21.  22.  23.  A  hatvanhetes  bi- 
zottság tizenötös  albizottságának 
tanácskozásai.  510.  512.  515.  518. 
523.  526.  527.  529.  530.  534.  536. 
540.545.550.552. 

Felszólalásai  a  hatvanhetes  bi- 
zottság tizenötös  albizottságában. 
509.  514.  516.  521.  522.  523.  526. 
527.  540.  547.  552. 

Javaslata  a  vám-  és  kereskedelmi 
szerződések  stb.  közössége  iránt. 
(A  hatvanhetes  bizottság  tizen- 
ötös albizottságában.)  551.  552. 
553. 

Miniszteri  combinatiók ;  a  con- 
servativek  és  Lónyay.  580. 
Lovassy  Ferencz.  235. 
Ludassy  Mór. 

Drei  Jahre  Yerfassungsstreit. 
296. 

Deák  1865.  májusi  programmja 
a  «Debatte»-ban.  318—334. 

Mily  viszonyban    volt  Deák  a 
Pesti  Napló-val.    Történt-e  fosio 
a  pártok  közt  az  1865-diki  ország- 
gyűlés kezdetén  ?  472. 
Ludvigh  János.  71. 
Lustkandl  Venczel. 

Das  Ungarisch-Oesterreichische 
Staatsrecht.  258. 

Macházek.  97. 
Madarász  József. 

A  határozati  párt  részéről  a  •  ha- 
tározati tárgyában  kiküldött  bi- 
zottságban. 11. 
Határozat  vagy  manifestum  út- 

ján  nyilatkozzék-e  az  országgyű- 
lés? 71. 

Deáknak  1861-diki  eredeti  föl- 
irati  javaslata  ellen.  97. 

Az  országgyűlésnek  Budán  való 
megnyitása  ellen  1865-ben.  362. 

A  pártok  alakulásáról  1865-ben. 
366. 

Az  1866-iki  fölirati  vitában.  405. 

Az  országot  fenyegető  inség  tár- 
gyában. 483.  488. 

Az  elnök  mint    ilyen  a  tárgy 
érdeméhez  nem  szólhat.  497. 
Madocsányi.  506. 
Magyar  legio. 

Szervezése     porosz-osztrák    há- 
ború esetére.  481.  • 
Magyar  Világ. 

Támadásai  a  Pesti  Napló  ellen 
1866-ban.  472. 
Mailáth  György. 

A  conservativek  értekezlete  az 
1861-diki  országgyűléshez  kül- 
dendő leirat  tárgyában.  103. 

A  magyar  tanácsosok  előterjesz- 
tése ő  felségéhez  a  válaszleirat  tár- 
gyában. (1861.)  125—127. 

Kiegyezési  kísérletek  1862-ben. 
222.  223. 

Kioeveztetése  kanczellárr  i  1865- 
ben.  338. 

Fordulat  a  bécsi  politikában  ? 
338. 

A  megyék  kivételes  szerkezeté- 
nek fen  tartása.  339. 

Látogatása  Deáknál  Puszta-Szt- 
Lászlón.  339. 

A  conservativek  és  a  kiegyezés. 
342.  344.  352.  353. 


Értekezése  Deákkal  a  fölirati  vita 
vezetése  iránt  1866-ban.  400. 

A  pártok  állása  az  országgyűlé- 
sen 1866-ban.  405. 

Értekezése  Deákkal  1866.  már- 
cziusban.  470. 

A  kiegyezés  körül  követett  poli- 
tikájának jellemzése.  471. 

Együtt  maradjon-e  az  ország- 
gyűlés a  háború  alatt  ?  499.  501. 

Deák  találkozásáról  Ő  felségével  a 
königgratzi  csata  után.  582.  583. 
Manifestum. 

Manifestum  útján  nyilatkozzék-e 
az  országgyűlés  1861-ben?  36. 
44.71. 

Manifestum  kibocsátásáról  Tisza 
Kálmán  az  1861-diki  fölirati  vitá- 
ban. 44. 

ő  felsége  manifestuma  a  februári 
alkotmány  felfüggesztéséről.  346. 

368. 
Manojlovics  Emil. 

Az  1866-diki  válaszfölirati  vitá- 
ban. 435. 
Mazuranics  I. 

Horvát-  és  tótországi  kanezellár. 
255. 
Márkus  István.  366. 
Megyék. 

A  megyék  rendezésének  ügye  a 
« határozat*  iránt  megállapított 
pontozatokban.  13. 
Önkormányzatuk  visszaállításá- 
nak ügye  Tisza  Kálmán  javalla- 
tában a  « határozat*  iránt.  145. 
Ugyanaz  az  1866-diki  válaszföl- 
irati bizottság  tárgyalásaiban. 
374. 

Ugyanaz  az  1866-diki  válaszföl- 
iratban. 396.  398. 
Ugyanaz  az  1866-diki  fölirati  vi- 
tában. 413.  425. 
Ugyanaz  a  válaszföliratra   kül- 
dött leiratban.  446. 

Ugyanaz  a  második  válaszfölirat- 
ban. 453.  459. 
Kivételes    szerkezetük     további 
fentartása  1865-ben.  339. 
A  megyei  bizottmányok  és  sz.  kir. 
városi  képviselőtestületek  egybe- 
hívásának    megengedése.    (1865. 
szeptember  18-diki  leirat.)  346. 
Mensdorf.  257. 

M&hrischer  Correspondent.  329. 
Mezei  Mór. 

A  Deák-párt  és  az  1861-diki  ha- 
tározati párt  vezetőinek  megálla- 
podásairól. (1865.)  362. 
A  pártok  alakulásáról  1865-ben. 
365. 
Mikó  Imre  gr.  502.  508. 536.  541. 
Millutinovics  Szvetozár.  506. 
Milner  dr.  97. 
Mocsonyi  Antal.  506. 
Molnár  József.  499.  500. 
Murányi.  475.  502. 


Nádasdy  Ferencz  gr.  256. 
Nagyszebenben  erdélyi  tarto- 
mányi gyűlés.  244. 

Feloszlatása.  359. 
Nemzetiségek. 

A  határozati  párt  javaslatában. 
12. 

Deák  1861-diki  első  fölirati  ja- 
vaslatában. 25.  28.  36. 


Tisza  Kálmánnak  « határozatot* 
indítványozó  beszédében.  42. 

Dessewffy  Emil  gr.  leirati  javas- 
latában (az  1861-diki  országgyű- 
lés első  föliratára).  116. 

Szócsen  Antal  gr.  leirati  javasla- 
tában (az  1861-diki  országgyűlés 
első  föliratára).  123. 

Az  országgyűlés  első  föliratára 
küldött  leiratban.  130.  133. 

Tisza  Kálmán  javaslatában  a  c  ha- 
tározat* iránt.  138.  147. 

Deák  második  fölirati  javaslatá- 
ban. 190. 

Schmerling  az  1861-diki  magyar 
országgyűlés  feloszlatása  alkalmá- 
ból a  nemzetiségekről.  208. 

Apponyi  György  gr.  emlékiratá- 
ban a  kiegyezés  iránt.  233. 

A  nemzetiségek  ügye  1865-ben. 
256. 

Az  1 866-diki  válaszf ölirati  bizott- 
ság tárgyalásaiban.  374—378. 

Az  1866-diki  váksafoliratbaii. 
394. 

Képviselők  értekezletén.  402. 

Magyarországon  csak  egy  politi- 
kai nemzetiség  van.  (Deák  az 
1 866-diki  fölirati  vitában.)  409. 

Az  1 866-diki  válaszföliratra  kül- 
dött leiratban.  448. 

Bizottság  kiküldése  a  nemzetisé- 
gek iránti  javaslat  tárgyában.  469. 
476.  477. 
Neue  Freie  Presse* 

Deák  válaszáról  Lustkandl  mun- 
kájára. 258. 

Neueste  Nachrichten.  239. 
Németh  Károly.  354. 

Nöági  örökösödés  a  Habsburg- 
házban. 

L.  Sanctio  Pragmatica. 
líyáry  Pál. 

A  képviselőház  kezdeményezési 
jogáról.  8. 

Fölirat  vagy  határozat  utján  nyi- 
latkozzék-e az  országgyűlés  ? 
(1861.)  11.  69.  70. 

A  « határozat*  tárgyában  a  hatá- 
rozati párttól  kiküldött  bizottság- 
ban. 11. 

A  parlamenti  formák  megsérté- 
sével vádolja  Deákot.  39. 

Fölirat  vagy  határozat  útján  ad- 
jon-e választ  a  képviselőház  az 
1861.  július  21-diki  leiratra  ?  135. 

Az  1861-diki  fölirati  javaslat 
részletes  vitájában.  74.  362. 

Benne  legyen-e  az  1866-diki  vá- 
laszföliratban a  monarchia  nagy- 
hatalmi állásának  biztosítása  ? 
370.371. 

A  válaszfölirati  bizottságban. 
375.376.382. 

Elégületlenség  Deák  politikájá- 
val 1 866-ban.  402. 

Deák  1866-diki  fölirati  javasla- 
táról. 403. 

Együtt  maradjon-e  az  ország- 
gyűlés a  háború  alatt  ?  483. 

Az  országot  fenyegető  inség  tár- 
gyában. 493.  495. 

A  hatvanhetes  bizottságban.  505. 
507. 

A  hatvanhetes  bizottság  tizenötös 
albizottságának  tanácskozásai- 
ban. 509.  510.  511.  512.  513.  514. 
516.  517.  519.  520.  521.  622. 527. 


528.  530.  535.  536.  540.  541.  o42. 
543.  547.  548.  549.  552.  553* 

Kisebbségi  különvéleménye  a 
hatvanhetes  bizottság  tizenötös 
albizottságában.  570. 

Az  országgyűlés  elnapolása  a  há- 
ború alatt.  573. 
Nyáry  br.  235. 
Nyiltparancs. 

L.  Februári  nyiltparancs. 

Októberi  diploma. 

Az  1861-diki  országgyűlést  meg- 
nyitó trónbeszédben.  6. 

Deák  1861-diki  fölirati  javasla- 
tában. 18. 

Tisza  Kálmán  •  határozatot »  in- 
dítványozó beszédében.  (1861.)  43. 

Dessewfiy  Emil  gr.  leirati  javas- 
latában (az  1861-diki  első  fői- 
iratra). 107. 

Szócsen  Antal  gr.  leirati  javasla- 
tában (az  1861-diki  első  föliratra.) 
118. 

Az  1861-diki  országgyűlés  első 
feliratára  küldött  leiratban.  127. 
130—133. 

Tisza  Kálmán  javaslatában  a  •  ha- 
tározati iránt.  138.  144.  146. 

Deák  második  fölirati  javaslatá- 
ban. 154.  170.  184.  194.  196. 

Schmerling  az  0.  D.-ról  az  1861- 
diki  magyar  országgyűlés  felosz- 
latása alkalmából.  205. 

A  birodalmi  tanács  alsóháza  az 
-  O.  D.-ról  a  magyar  országgyűlés 
feloszlatása  alkalmából.  212. 

Törvénybe  iktatása  az  erdélyi 
tartományi  gyűlés  által.  245. 

A  conservativek  és  az  októberi 
diploma.  338. 

Az  1865.  szeptemberi  császári 
pátensben.  347. 

Az  1865- diki  országgyűlést  meg- 
nyitó trónbeszédben.  368. 

Az  1866-diki  válaszföliratban. 
373. 

Az  1866-diki  válaszfölirati  bizott- 
ság tárgyalásaiban.  373.  375. 

Az  1866-diki  válaszföliratban. 
389—392. 

El  nem  fogadásának  okai  a  hat- 
vanhetes bizottság  tanácskozásai- 
ban. 538. 

A  hatvanhetes  bizottság  tizen- 
ötös  albizottságának  tanácskozá- 
saiban. 554. 

Ónossy  Mátyás.  405.  472. 
Opportunitási  politika. 

Az    1866-diki    fölirati    vitában. 
410—435. 
Orczy  Béla  br.  484.  506. 
Országbíró. 

Apponyi  György  gr.  1861—1863. 
243. 
Országgyűlés. 

Egybehivása  1861-ben.  1. 

Budán  vagy  Pesten  tartsa-  e  ülé- 
seit? 2. 

Megnyitása.  4.  5. 

Feloszlatása  1861-ben.  201— 
205. 

Összehívása  1865-ben.  346. 

Kiegészítésének  ügyéről  a  hatá- 
rozati párt  megállapodásai  1861- 
ben.  11. 

Ugyanarról  Deák  1861 -diki  első 
felirati  javaslata.  25. 


Ugyanarról  Deák  a  fölirati  vitá- 
ban. 46. 

Ugyanarról  Deesewfíy  Emil  gr. 
leirati  javaslata  (az  1861 -diki  első 
föliratra).  107. 

Ugyanarról  az  1861 -diki  első  föl- 
iratra küldött  leirat.  132. 

Ugyanarról  Tisza  Kálmán  javas- 
lata a  •  határozat  •  iránt.  136. 

Ugyanarról  az  1861 -diki  máso- 
dik fölirati  javaslat.  154. 

Ugyanarról  Deák  1865.  májusi 
programmja.  334. 

Ugyanarról  az  1865-diki  ország- 
gyűlést megnyitó  trónbeszéd.  367. 

Ugyanarról  az  1866-diki  válasz- 
fölirat. 394. 

Ugyanarról  az  1866-diki  válasz- 
föliratra küldött  leirat.  447. 

Ugyanarról  az  1866-diki  máso- 
dik válaszfölirat.  462. 

Együtt  maradjon-e  az  ország- 
gyűlés a  háború  alatt  ?  481. 

Elnapolása  a  háború. alatt.  570. 
Országgyűlési  Emlékkönyv. 

249.  365.  404. 
Országház  építésének  ügye.  92. 
Oszterhueber  László.  9. 
Ost-Deutsche  Post. 
251.318.  3£1.  323.  327.  329, 
Óvás. 

A  képviselő-    és    a  főrendiház 
óvása  az  orssággyűlés  feloszlatása 
alkalmából   1861-ben.  201—204. 
öröklési  rend  a  Habsburg-ház- 
ban. 

L.  Sanctio  Pragmatica. 
Oesterreichische  Zeifong. 

A  húsvéti  czikkről.  32). 

A  kormány  terve  a  kiegyezés 
módozatai  iránt.  (1866.  április.) 
475. 

Pap  János.  235. 
Papp  Pál.  366. 
Paritás. 

Apponyi  György  grófnak  1863- 
ban  a  kiegyezés  iránt  készült  em- 
lékiratában. 223.  225. 

Deák  1865.  májusi  programmjá- 
ban.  333.  336. 

Andrássy  Gyula  gr.  tervében  a 
közös  ügyek  tárgyalásának  mód- 
járól. 335.  336. 

A  conservativek  álláspontja  1 865- 
ben.  353. 

A  hatvanhetes  bizottság  tizen- 
ötös  albizottságának  tanácskozá- 
saiban. 529.  531.  542. 

A  hatvanhetes  bizottság  tizen- 
ötös  albizottságának  jelentésében. 
558. 
Patay  István.  41.  366. 
Pálffy  Mór  gr. 

Magyarország  helytartója  a  pro- 
visorium  alatt.  213. 

Súrlódások  Zichy  Hermann  gr. 
kanczellár  és  Pálffy  közt.  256. 257. 
Pápay.  257. 
Pátens. 

Császári  pátens  a  februári  alkot- 
mány felfüggesztéséről.  346. 

L.  egyszersmind  :  Februári  nyilt- 
parancs. 
Perczel  István. 

Indítványa  a  közös  ügyek  tár- 
gyában kiküldött  bizottság  ülései- 
nek nyilvánossága  iránt.  450. 
Personál-unio. 

Deák  1861-diki  első  fölirati  ja- 
vaslatában. 21 — 25. 

Dessewffy  Emil  gr.  leirati  javas- 
Deák  Ferenci  Beszédei,  ni. 


latában    (az    1861-diki   első  föl- 
iratra). 106. 

Szécsen  Antal  gr.  leirati  javas- 
latában. 118. 

Az  országgyűlés  föliratára  kül- 
dött leiratban.  1 28. 

Deák  1861-diki  második  fölirati 
javaslatában.  156. 

Tisza  Kálmán  javaslatában  a « ha- 
tározati iránt.  136.  139. 

Schmerling  az  unióról  az  1861- 
diki  magyar  országgyűlés  felosz- 
latása alkalmából.  209. 

Czáfolat  Lustkandl  közjoga  elle- 
nében. (APestiNapló-ban.)260. 
Pest  városa. 

Pest  belvárosa  Deákot  képviselő- 
nek választja.  1. 

Pesten  vagy  Budán  tartsa-e  ülé- 
seit az  országgyűlés  ?  2.  8. 

Ajánlata  az  országház  építése 
iránt.  92. 

Arvaházai  Deák  arozképeinek  tu- 
lajdonosai. 101. 

Pest  belvárosa  polgárai  Deáknál 
névnapja  alkalmából.  (1865.)  347. 

Pest  belvárosa  választóihoz  Deák 
a  képviselőségre  felszólítatása  al- 
kalmából 1 865-ben.  348. 

Pest  belvárosa  választóihoz  Deák 
megválasztatása  alkalmából  1865- 
ben.  356—358. 
Pesti  Hirnök.  239. 

Deáknak  és  Eötvösnek  1863.  már- 
csáus  28-iki  beszédeiről.  240—243. 
Pester  Lloyd. 

Deáknak  Lustkandl  munkájára 
írt  válaszáról.  258.  274.  279. 

A  Pester  Lloyd  és  a  Debatte. 
320.  327. 

A  pártok  fusiójáról  az  1865-diki 
országgyűlés  kezdetén.  473. 

A  kormány    terve  a  kiegyezés 

módozatai  iránt.  (1866.  április.) 
476. 
Pesti  Napló. 

Deák  a  komolyabb  tanulmányok 
érdekében.  213. 

Deák  a  Kazinczy-alapítvány  tár- 
gyában. 215. 

Deák  viszonya  a  Pesti  Napló-hoz. 
220.  246.  472. 

A  kiegyezés  iránt  1862-ben  tett 
kísérlet.  222. 

Schmerling  tervei  Magyaror- 
szágra nézve.  (1864.)  249.  250. 

Az  Ost-Deutsche  Post-nak  a  ma- 
gyar kérdésről  irt  czikkére.  (1865.) 
253. 

Deák  nyilatkozata  a  horvát  ügy- 
ben állítólag  létrejött  programm- 
ról.  (1865.)  255. 

Válasz  a  Neue  Freie  Presse-nek. 
(Deák « Adalékok  a  magyar  közjog- 
hoz •  czímű  dolgozatának  védel- 
me.) 258—289. 

A  húsvéti  czikk.  305 — 317. 

Deák  1865.  májusi  programmjá- 
ról.  318.  319.  327. 

Magatartása  az  1865-diki  új  ma- 
gyar kormány  irányában.  339/ 
343.  346. 

Deák  a  választások  szabadságá- 
ról. (1865.)  349—351. 

Az  országgyűlés  teendői;  Deák 
pártvezérsóge.  (1865.)  354. 

Magatartása  a  baloldal  és  a  con- 
servativ  párt  irányában.    (1866.) 

405. 

Az  ország  hangulata  a  kiegyezést 
illetőleg.  (1866.  április.)  474. 

A  kormány  terve  a  kiegyezés 
módozatai  iránt.  (1866.ápril.)  476. 

A  párt  tisztelgése  Deáknál  az  or- 
szággyűlés elnapolása  után.  ( 1 866. ) 
575—577. 


Pénzügyek  közössége. 

L.  Közös  ügyek  költségei. 
Plener.  245.  295. 
Podmaniczky  Frigyes  b. 

4.  11.  135.  235.  365.  376.  505. 
Politikai    vádak    következtében 
elitélt    honfiak     büntetésének 
megszüntetése. 

L.  Amnestia. 
Politik.  255. 
Politikai  Hetilap.  339. 
Popovics  Zsigmond.  476. 
Porosz-osztrák  háború. 
Magyar  legio  szervezése.  481. 
A  pragmatica  sanctio  és  a  há- 
ború. 499. 
Prazák  dr.  97. 
Presse.  326. 
Prica  Miksa.  256. 
Priviczer.  257. 
Prónay  József.  506. 
Provisorinm. 

Életbeléptetése.  213. 
Fentartásának  szükségéről  Appo- 
nyi  György  gr.  a  kiegyezés  iránt 
készült    emlékiratában.     (1863.) 
234. 

Megszüntetése.  337. 
Pulszky  Ferencz. 

Teleki  László  öngyilkosságának 
okairól.  71. 

Qnota. 

L.  Közös  ügyek  költségei. 

Ragályi  Miksa.  76. 

Rainer  főherczeg.  338. 

Rajner  Pál.  506. 

Ráday  Gedeon  gr.  iQ.  362. 

Ráday  Gedeon  gr.  id.  235.  362. 

Reál-unio. 

L.  Personál-unio. 
Rechberg  gr.  95.  245. 

Revisiója    az    1848-diki    törvé- 
nyeknek. 

L.  Törvények. 
Rezac.  97. 

Révay  Simon  b.  235. 
Révész  Imre.  45. 
Rieger  dr.  97. 
Románok. 

L.  Nemzetiségek. 
Rottenbiller  Lipót. 

Deák  R.-hez  mint  Pest  város  fő- 
polgármesteréhez. 101. 

Salamon  Ferencz. 

•Országgyűlési  Emlékkönyv.! 
-249.  404. 

A  húsvéti  czikk  keletkezése.  305. 
Sanctio  pragmatica. 

Az  1861-diki  országgyűlést  meg- 
nyitó trónbeszédben.  6. 

A  határozati  párt  megállapodá- 
saiban. 12. 

Deák  1861-diki  első  fölirati  ja- 
vaslatában. 18. 

Deák  a  sanctio  pragmaticáról  az 
1 86 1  -iki  fölirati  vitában.  48-66. 75. 

Dessewffy  Emil  gr.  leirati  javas- 
latában (az  1861-diki  országgyű- 
lés első  föliratára).  105. 

Szécsen  Antal  gr.  leirati  javasla- 
tában (az  1861-diki  országgyűlés 
első  föliratára).  118. 

Az  országgyűlés  föliratára  kül- 
dött leiratban.  128. 

Tisza  Kálmán  javaslatában  a  « ha- 
tározati iránt.  137. 

Deák  1861-diki  második  fölirati 
javaslatában.  152. 

Apponyi  György  grófnak  a  ki- 
egyezés iránt  készült  emlékiratá- 
ban. 223. 

Czáfolat  a  Pesti  Napló-ban 
Lustkandl  közjoga  ellen.  259. 


A  húsvéti  czikkben.  314. 

Deák  1865.  májusi  programmjá- 
ban.  330. 

Az  1865-diki  országgyűlést  még- 
nyitó  trónbeszédben.  367. 

Az  1866-diki  válaszfölirati  bi- 
zottság tanácskozásaiban.  37  2. 373. 

Az  1866-diki  válaszföliratban. 
385. 

Deák  az  1866-diki  fölirati  vitá- 
ban. 426. 

Az  1866-diki  válaszföliratra  kül- 
dött leiratban.  444. 

Deák  1866-diki  második  válasz- 
fölirati javaslatában.  452. 

A  hatvanhetes  bizottság  tizen- 
ötös  albizottságának  tanácskozá- 
saiban. 520.  522.  523.  529.  534. 
536.  541. 

A  hatvanhetes  bizottság  tizen- 
ötö8  albizottságának  jelentésében. 
554 — 557.  —  A  kisebbség  külön- 
véleményében. 564. 
Sárközy  József.  4.  506. 
Sárközy  Kázmér.  235. 
Schindler.  296. 
Schmerling  lovag. 

Mint  államminiszter  az  osztrák 
birodalmi  tanács  alsóházában  az 
1861-diki  magyar  országgyűlés 
fölirata  alkalmából.  95. 

Javaslata  a  magyar  országgyűlés- 
hez küldendő  leirat  iránt.  103. 

A  birodalmi  tanácsban  a  magyar 
országgyűlés  feloszlatása  ügyében. 
205. 

Miniszteri  válság  Ausztriában 
1863-ban.  245. 

Tervei  Magyarországra  nézve 
1864-ben.  249. 

A  kiegyezés  ügye  és  Schmerling. 
(1865.  február.)  255. 

Állása  1864  végén.  289. 

A  magyar  kérdésről  a  birodalmi 
tanácsban  1864  végén.  290. 

A  magyar  kérdés  és  Schmerling. 
(1864  és  1865.)  289—305.  328. 

Lemondása.  338. 
Sennyey  Pál  br. 

A  conservativek  értekezletei  az 
országgyűléshez  küldendő  leirat 
tárgyában.  103. 

Kiegyezési  kísérletek  1862-ben. 
222.  223. 

Somssich  Pálhoz  1864.  február  14. 
A  magyar  conservativek  fárado- 
zásai a  kiegyezés  érdekében.  247. 

1865.  februárban  a  kiegyezésről. 
254.  255. 

A  kanczellári  combinatióban. 
(1865.)  338. 

Kineveztetése  főtárnokmesterré. 
(1865.)  338. 

Eötvös  Józsefről.  343. 

Álláspontja  a  dualismus  kérdésé- 
ben. (1865.)  354. 

Az  erdélyi  unió  keresztülvitele. 
359. 

Értekezés  Deákkal  a  fölirati  vita 
vezetése  tárgyában.  (1866.)  400. 

A  közös  viszonyok  iránt  kikül- 
dött bizottságban.  470. 

Válság  a  kormányban.  (1866. 
márczius.)  470. 

Az  országgyűlés  elnapolása  a  há- 
ború alatt.  499.  503.  573. 

A  königgrátzi  csata  után ;  An- 
drássy  programmja  Sennyeyvel 
szemben.  579 — 581. 

Andrássy  meghivatása  ő  felségé- 
hez Sennyey  által.  583. 
Simonyi  Lajos  br.  506. 
Somossy  Ignácz.  506. 
Somssich  Pál. 

Miképen  győzött  a  fölirat  1861- 
ben.  69.  70. 


Sennyey    Pál   br.    Somssichhoz 

1864.  február  14-dikén.  247. 

Ő    felsége    meghivatása    Pestre 

1865.  májusban.  317. 

Az  1866-dikiválaszfölirati  bizott- 
ságban. 378. 

Az  1866-diki  fölirati  vitában.  423. 

Benne  legyen-e  a  föliratban  a 
monarchia  nagyhatalmi  állásának 
biztosítása?  (1866.)  402. 

Együtt  maradjon-e  az  ország- 
gyűlés a  háború  alatt  ?  (1866.)  502. 

A  hatvanhetes  bizottságban.  506. 
507. 

A  hatvanhetes  bizottság  tizen- 
ötös  albizottságnak  tanácskozásai- 
ban. 508.  513.  520.  541.  543. 
546. 

A    párt    tisztelgése    alkalmával 
Deáknál  az  országgyűlés  elnapo- 
lása után.  (1866.)  576.  577. 
Stanék  János.  97. 
Sürgöny.  250. 
Szalay  László. 

Az  1861-diki  első  fölirat  végleges 
szerkezetének  megállapítása.  88. 

Fölirat  vagy  határozat  útján  ad- 
jon-e választ  a  képviselőház  az 
1861.  július  21-diki  leiratra?  135. 

A  képviselőházban  Deákkal  fel- 
váltva olvassa  az  1861-diki  má- 
sodik felirat  javaslatát.  151. 

Az  1861-diki  országgyűlés  tag- 
jai díszalbumának  átnyujtásakor 
Deáknál.  235. 

Közreműködése  Deák  dolgoza- 
tainak elkészítésénél.  307. 
Szapáry  Antal  gr.  235. 
Szapáry  Géza  gr.  235. 
Szapáry  Gyula  gr.  401.  506. 
Szász  Károly. 

« Egy  képviselő  Naplójegyzetei* 
403.  440.  483.  484.  485.  495. 

Szegedi  György.  582. 
Szelestey  László.  235. 
Szentiványi  Károly.  354.  360. 
A  Deák-párt  jelöltje  a  képviselő- 
ház elnöki  állására.  365. 
A  képviselők  tisztelgése    Deák- 
nál 1866.  január  1-én.  366. 

A  válaszfölirat  átnyújtása  ő  fel- 
ségének 1866-ban.  439. 

Emlékiratot  nyújt   át  Deáknak 
a  képviselőház  ülésében.  463. 

A  párt  búc8Úzása  az  országgyű- 
lés elnapolása  után.  577. 

A  királyné  ő  felségének  Pestre 
jövetelekor  1866.  július  9-dikén. 
578. 
Szentkirályi  Mór. 

364. 374. 376.  378.  380.  384.  463. 
472.  505.  506.  578. 
Szeptemberi  manifestum. 

Az  1861.  februári  alkotmány  fel- 
függesztése. 346. 
Szerbek. 

L.  Nemzetiségek. 
Szécsen  Antal  gr. 
A  conservativek  értekezletei  az 
országgyűléshez  küldendő  leirat 
tárgyában.  (1861.)  103. 
Javaslata  az  országgyűléshez  kül- 
dendő leirat  iránt.  117—124. 
Előterjesztése  ő  felségéhez  a  vá- 
laszleirat tárgyában.  125—127. 
Elbocsáttatása.  104. 
Schmerling  és  Szécsen.  296. 
A  főrendiház  1866-iki  föliratá- 
nak szerzője.  440. 
Széchenyi  Dénes.  354. 
Széchenyi  Imre  gr.  413. 
Széli  József.  378.  499.  506. 
Szilágyi  Virgil.  97 
Szitányi  Bernát.  235. 
Szontágh  Pál.  506. 
Szőgyény  László. 


A  conservativek  értekezletei  az 
országgyűléshez   küldendő  leirat 
tárgyában.  (1861.)  103. 
A  magyar  tanácsosok  előterjesz- 
tése ő  felségéhez  a  válaszleirat 
tárgyában.  (1861.)  125. 
Stratimirovics  György.  409. 
Strossmayer. 

Deáknál  1866-ban.  470. 

Tárnokmester. 

Sennyey  Pál  br.   kineveztetése 
1865-ben.  338. 
Teleki  Gyula  gr.  78.  86. 
Teleki  László  gr. 

Elmenj  ének- e  a  képviselők  az 
országgyűlés  megnyitására  Buda 
várába?  (1861.)  4. 

A  •  határozati  tárgyában  a  hatá- 
rozati párttól  kiküldött  bizottság- 
ban. 11. 

Elfogatása  Drezdában ;  Bécsben 
ő  felsége  elé  vezetik.  15. 

Megválasztása  képviselővé.  15. 

Halálának  bejelentése  a  képvi- 
selőházban. 15. 

Öngyilkosságának  okai.  67.  68. 
72. 

Mi  vezette  Telekit  a  « határozati 
indítványozására?  68. 

Manifestum  vagy  határozat  útján 
nyilatkozzék-e  az  országgyűlés? 
71. 

A  nemzeti  igazgatóságban  a 
franczia-  osztrák  háború  előtt.  71. 

Átveszi  az  emigratióval  össze- 
köttetésben állók  vezetését  72. 

A  fölirat  tárgyalásának  elhalasz- 
tása a  Telekiért  való  gyász- isten- 
tisztelet miatt.  73. 
Terényi  Lajos.  4.  135.  136. 
Tisza  Kálmán. 

A  « határozat*  tárgyában  a  ha- 

